
Vib'ii unq'a u'uj tu u 
Ak' Testamento tu kuyolb'al 


Unq'a b'a'nla yol uva! tz'ib'amal kan ta'n 
ti: Marco ti! W JESÚS AAA WA sitiada Red 
Unq'a b'a'nla yol uva! tz'ib'amal kan ta'n 
E G" u JÉSUS wawa aie ass d onn nos osso soda nas EEN EEE ENEE 
Unq'a b'a'nla yol uva' tz'ib'amal kan ta'n 
n Lucas TANW JeSt a ne dosie Eed de 
Unq'a b'a'nla yol uva! tz'ib'amal kan ta'n 
ü Xhun RRE 
Ung'a veel ib'an unq'a apóstol 
uva! Hechos ID ecimiento E E AR 
U u'uj uva! itz'ib'a b'en u Pablo te unq'a 
aa Roma uva! ni niman u Jess EN 
U b'axa u'uj uva' itz'ib'a b'en u Pablo te unq'a 

aa Corinto uva! ni niman U Jess... 
Ika'v u'uj uva! itz'ib'a b'en u Pablo te unq'a 

aa Corinto uva! ni niman UJE... 
U u'uj uva! itz'ib'a b'en u Pablo te unq'a 
aa Galacia uva! ni niman U Jess. 
U u'uj uva! itz'ib'a b'en u Pablo te unq'a 
aa Éfeso uva! ni niman u JESUS ..................ww....wmsmmomsmammammammnza 
U u'uj uva! itz'ib'a b'en u Pablo te unq'a 
aa Filipos uva! ni niman u Jess saa. 
U u'uj uva! itz'ib'a b'en u Pablo te unq'a 
aa Colosas uva! ni niman U Jess... 
U b'axa u'uj uva! itz'ib'a b'en u Pablo te unq'a 

aa Tesalónica uva! ni niman UJE eissireiisi irin 
Ika'v u'uj uva' itz'ib'a b'en u Pablo te unq'a 

aa Tesalónica uva! ni niman U Jess... 
U b'axa u'uj uva! itz'ib'a b'en u Pablo te 

NT 
Ika'v u'uj uva! itz'ib'a b'en u Pablo te 
RK eko sd deye tek ao ans ess rain saè saa a sake aa des aid Saaai 








U u'uj uva! itz'ib'a b'en u Pablo te 

WEE MON Aaaa 
U u'uj uva! tz'ib'amal kan te unq'a tiaal Israel 

uva! Hebreos e EE 

U u'uj uva! itz'ib'a b'en u Santiago te unq'a 

niman teiz u Jesis arriari erar o E 
U b'axa u'uj uva! itz'ib'a b'en u Lui te unq'a 

iman TÉTZ AN JÒSUS aa e soti ab Serge 
Ika'v u'uj uva' itz'ib'a b'en u Lu' te unq'a 

niman tetz RTE E 
U b'axa u'uj uva! itz'ib'a b'en u Xhun te ung'a 

A JESÚS peene een r sise non dodo s os IA 
Ika'v u'uj uva' itz'ib'a b'en u Xhun te unq'a 

niman tetz u Jesis kose di asansskssaa nn eaan AEE 
U toxvu u'uj uva! itz'ib'a b'en u Xhun te unq'a 

niman tetz u JÈSUS ee e E ia 
U u'uj uva! itz'ib'a b'en u Judas te unq'a 

niman tetz JOSÚS Aaa 
U u'uj uva' Apocalipsis uva' tz'ib'amal 

kan. tan W ia 

Keche, vitz'in vatzik, 

As lagal kal u yol see ti' u Ak' Testamento, as kat itz'ali uva! b'a'n 
uva! la tz'ib'al viyol u Tiixhe' tu kuyolb'al Naab'a'. 

¿Ma atixoj eetz'a uva! nasa' ootzit viyol u Tiixhe' tu kuyolb'al? As 
cheel la uch asik'let ve'te! ta'n vib'a'nil u Kub'aal Tiixhe', as kat uch 
uma'l u nimla aq'on ti' iq'ajsal viyol u Tiixh tu kuyolb'al. As ta'ntiixh 
te unq'a qitz'in qatzike! uva! kat nachon Tiixh ti! u ag'one' tuk' ti' 
vilochb'ale' uva' kat ib'ana ti' itz'ib'al tu kuyolb'al. 

As kat tz'ib'ali tu kuyolb'al ti' uva! la pal unq'a kumoole' stuul 
ti! tootzit isuuchil viyol u Tiixhe', aq'al uva! la ootzili uva! ab'iste u 
b'ane', as ab'iste u va'lexhe!. As la pal unq'a kumoole' stuul uva! ye! 
ootzimal sta'n, as la ootzili asoj la sik'lel viyol u Tiixhe!. 


Isuuchil unq'a yole!: 

Ni gal isuuchil unq'a tz'ib' ila' see! tu kuyolb'al Naab'a' aq'al uva! 
ye! la sotz ak'u'l ti! isik'lele'. 

As tul kat ch'otil te unq'a ilol isuuchil tenam Tiixh, tuk' unq'a 
chusule' tu kuyolb'al, as kat ok tu uma'l u komon yol ti! uva! kam 
itzib'al kan ka'l unq'a yol uva! ye! nichee tu kuyolb'al, as jank'al 
uva! kat yolaxi as kat ik'ul tib! kuyol ti' uva! echat kuxh itz'ib'ale' 
kam unq'a yole' uve! ye! nichee tu kuyolb'al eche' ib'ii umaj uxhchil 
as moj ib'ii unq'a tename!' veel tz'ib'amal kan tu u Ak' Testamento. 
Esti'e! uva! a! unq'a tz'ib' ila! uva! kat kuk'ama tan ye! nichee tu 
kuyolb'al: b, c, d, f, g, h, ll, z. As eche! unq'a yol ila': barco, César, 
David, fariseo, higo, camello, Zaqueo. 

As ni tuch q'oksat uma't tz'ib' sk'atz uva! —e!, eche! u vila': barcoe', 
Davide', higoe', Jestise!. 

As ech koj uma't u tz'ib' ila! tan nu kub'anb'e tu kuyolb'al uva! aa, 
as kat ok ve't Katz unq'a yole' uve! kat kuk'ama, as ech ni tal ile!: aa 
Egipto, aa Jerusalén, aa Galatas. 

Estile! ni gal isuuchil unq'a yole' aq'al uva' ye'l sotzeb'al k'u!l st). 

Una aclaración: 


La presente nota se refiere a los casos especiales que se dan en 
el idioma ixil dentro del ámbito cultural específicamente en el 
municipio de Nebaj, El Quiché. 

Estos casos especiales se tratan de unos sustantivos propios y 
comunes en el Nuevo Testamento que se expresan en otra forma 
en ixil y no como en español. Para establecer la forma de presentar 
estos en ixil, los traductores ixiles consultaron con la Asociacion de 
Pastores, y con maestros y varias personas que están involucradas 
en la predicación de la palabra de Dios. Ellos llegaron a un acuerdo 
unánime que se explica en los siguientes parrafos. 

Se hace la aclaración que se prestan los siguientes fonemas del 
idioma español: b, c, d, f, g, h, ll, z, (barco, César, David, fariseo, 
higo, camello, Zaqueo). Este listado de letras no existe en el alfabeto 
ixil oficializado por la Academia de las Lenguas Mayas de Guatemala. 

Para formar un sustantivo gentilicio se toma la palabra base del 
español y se le agrega un morfema del ixil, por ejemplo: aa Gálatas, 
aa Jerusalén, aa Nazaret. 

Además, en cuanto al léxico del pueblo maya ixil, al hablar, 
siempre se usa una grafía -e' como sufijo. Dicha grafía tiene una 
función de enfatizar algo que se conoce o se ha escuchado con 
anterioridad, por ejemplo: Jesúse', Davide', Pabloe'. 

Así pueden saber los lectores la forma de la escritura de palabras 
prestadas del español al idioma ixil en el Nuevo Testamento en maya 
ixil de Nebaj. 

Unq'a b'a'nla yol uva" 


tz'ib'amal kan ta'n 


u Mateo 


ti' u 


Ung'a q'esla ib'aal u Jesucristo 
Lucas 3.23-38 


1U Jesucristo uva! tiaal 

David, as tiaal u Abrahame' 
Aak unpajte. As ech vib'ii unq'a 
q'esla ib'aal Aak ile': 
2 As ik'aol Abraham u Isaac; ik'aol 
u Isaac u Jacob; ik'aol u Jacob u 
Judá tuk' unq'a titz'in tatzike!; 
3ik'aol u Juda u Fares tuk' u 
Zara. As Tamar ib'ii vitxutxe!. As 
ik'aol u Fares u Esrom ik'aol u 
Esrom u Aram; 
4ik'aol u Aram u Aminadab; 
ik'aol u Aminadab u Naasón; 
ik'aol u Naasón u Salmón; 
5ik'aol u Salmón u Booz. As 
itxutx u Booz u Rahab. Ik'aol u 
Booz u Obed. As itxutx u Obed u 
Rut. Ik'aol u Obed u Isaí; 
6ik'aol u Isaí u David uva' 
ok ijlenaalil. Ik'aol u David u 
Salomón. As itxutx u Salomón u 
ixoj uva' tixqelik u Urías. 
7Ik'aol u Salomón u Roboam; 
ik'aol u Roboam u Abías; ik'aol u 
Abías u Asa; 
8ik'aol u Asa u Josafat; ik'aol u 
Josafat u Joram; ik'aol u Joram 
u Uzías; 


Jesús 


9ik'aol u Uzías u Jotam; ik'aol 

u Jotam u Acaz; ik'aol u Acaz u 

Ezequías; 

10ik'aol u Ezequías u Manasés; 

ik'aol u Manasés u Amón; ik'aol 

u Amón u Josías. 

11 As ech unb'iit teq'ol b'en 

unq'a tiaal Israel preexhuil tu u 

Babilonia, as ik'aol ve't u Josías 

u Jeconias tuk' ung'a titz'ine'. 
12 Tul ma'tik ib'en ve't 

unq'a tiaal Israel preexhuil tu 

u Babilonia, as ik'aol ve't u 

Jeconías u Salatiel. As ik'aol u 

Salatiel u Zorobabel; 

13 ik'aol u Zorobabel u Abiud; 

ik'aol u Abiud u Eliaquim; ik'aol 

u Eliaquim u Azor; 

14 ik'aol u Azor u Sadoc; ik'aol u 

Sadoc u Aquim; ik'aol u Aquim 

u Eliud; 

15 ik'aol u Eliud u Eleazar; ik'aol 

u Eleazar u Matan; ik'aol u 

Matan u Jacob; 

16ik'aol u Jacob u Xhu!l, 

vitzumel u Ma'le'. As a! u Ma'le' 

vitxutx u Jesús uva! Cristo. 
17As kaalaval jolol unq'a tiaal 

u Abraham uve! xe'tik tzan sti'. 

As a! ulkat ti' u David. Kaalavat 

jolte uve' xe'tik tzan ti' u David. 





1 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


MATEO 1, 2 


As a! ulkat tul uva' sitxeypik 
bien unq'a tiaal Israel preexhuil 
tu Babilonia. Kaalavat jolte tul 
siq'aavik ve't tzan unq'a tiaal 
Israel tu vitename'. As ai ulkat 
tul uva! stitz'eb' u Cristo. 


Ni titz'eb' u Jesús 
Lucas 2.1-7 

18 Ech u titz'eb' u Jesucristo 
ile!. Tul k'ujlik ve't tzii til u Ma'le' 
tuk' u Xhulle! ti! uva! la teq'o tib' 
cha'ma as tul ye'xnik teq'ot tib' 
cha'ma, as je! ve't ventasioon ti! 
u Ma'le', vitxutx u Jestse', ta'n u 
Tiixhla Espíritue!. 
19As jikik chit itxumb'al u 
Xhu'le', vitzumel u Ma'le', vatz u 
Tiixhe!. As ye! nikat isa! u Xhu'le' 
teesal iq'ii u Malle! vatz unq'a 
tename!. Tal ve't je! u Xhu'le' ste 
uva! tu kuxh isuuchil la taq! ve't 
kan u Xhu'le' u Ma!le!. 

20 Tul uva! nikat ib'an ve't je! u 
Xhu'le' tivi', as ul tal ve't uma'l 
u ángel ste tivatzik'. As ech tal 
u ángel ile': «Axh Xhv!l, tiaal 
David, ye' kuxh xo'v axh ti' 
eeq'ot eeb' tuk! u Ma'le', tan a! 
u Tiixhla Espíritue' kat ul aq'on 
kan ventasioon sti". 

21 As la til ve't ixoj uma'l u 
ne'. As tul la itz'eb'i, as Jesús 
ib'ii u ne'e' la eb'ane', tan 

ale! la q'alpun vitename' vatz 
vipaave!,» ti'k u ángel tal te u 
Xhu'le!. 

22 As ech kat ib'an ve'te! eche! 
uva' tal kan u Kub'aal Tiixhe' 
ta'n u q'ajsan tetz viyole' tul uva! 
ech tal Aak ile": 

23 La je! ventasioon ti' uma'l u 
q'opo ixoj. 
As la til ixoj uma'l u ne!. 








Mateo 1.18-25 


As tul la oksal ib'ii u ne'e!, as 
Emanuel ib'ii la ib'ane', ti'k 
viyol u Tiixhe' uva! tal kan. 

As a! isuuchil u yole' uva! 
Emanuel tu kuyolb'al, ate! u 
Tiixhe' sai'. 

24 Tul ul taama u Xhu!lle' ta'n 
vivatzik'e', as inima ve't u Khu'le! 
kam uva! tal u ángel ste. As 
k'uxh teq'o ve't tib! u Xhu'le! tuk! 
u Ma'le', 

25 as ye!l u Xhu'le' nikat ivat 
Katz u Ma!le!. Pet itz'eb'nal ve't 
u ne!e!. As tul itz'eb' u ne'e', as 
Jesús ib'ii u ne'e! uva! toksa ve't 
u Xhu'!le!. 


Ni toksal iq'ii u ne'e' 
1As tul atik ok u Herodese' 
ijlenaalil tu u Judea, as 

tul b'ex itz'eb'oj u Jesúse! tu 

u tal tename' uva' Belén, uva! 
echen tu u Judea. As oon ve't 
ka'l unq'a naj tu u Jerusalén 
uva' nimal txumb'al chusel 
sta'n as tuk' ti' unq'a tx'umile!. 
As a' tzaanajkat chajnaj tu u 
b'uuq'eb'al g'ii. 

2 As ech ul tal chajnaj ile": 
—¿Katil atkat u tijlenaal unq'a 
tiaal Israele! uva! kat itz'eb'ya? 
Tan tul atik oi tu u b'uuq'eb'al 
q'ii as kat qil tzan uma'l u 
tx'umil, texhlal tetz uva' kat 
itz'eb'ya. Esti'e' il oi qule' ti' 
goksat iq'ii u ne'e'— ti'k chajnaj. 
3 As b'ex alpo ve't te u Herodes 
uva' nikat tal chajnaj. As samun 
ve't naj tuk' unq'a aa Jerusaléne' 
skajayil ta'n u yole!. 
4Asoora chit imolo ve't u 
Herodes unq'a iq'esal oksan iyol 
tenam vatz Tiixh uva! atik tu u 
Jerusaléne' tuk' unq'a uxhchile' 
uva! chusel tib' ti' unq'a tzaq'ite!. 
As ich'oti ve't naj te chajnaj uva! 
katil la itz'eb'kat u Cristo. 
5 As ech tal ve't chajnaj ile: 
—Echen la itz'eb'kat u Cristoe! 
tu u tal tename' uve! Belén uva! 
echen tzitza! tu u Judea, tan 
eche! ni tal u yole! uva! tz'ib'amal 
kan ta'n uma'l u q'ajsan tetz 
viyol u Tiixhe' uva' ech ni tal ile": 
6 Axh u tal tenam uve' Belén 
uva' echen tu u Judea, tan 
k'uxh ye'l aq'ii xo'l unjoltu 
unq'a tename' tu u Judea, 
as axh la aq'on el tzan 
uma'l u eq'on tetz b'ey 
vatz vuntename' uva' tiaal 
Israel, ti'k u yole' tal kan, — 
ti'k chajnaj. 
7As ijutxi ve't u Herodese' 
imolol unq'a nale! uva! chuselik 
tib' ti! unq'a tx'umile'. As iblan 
ve't u Herodese' ich'otil te 
chajnaj uva! jatva'x q'ii ichee u 
tx'umile' uve! til chajnaj. 
8 As ech tal ve't u Herodes (el 
tul ichaj b'en naj chajnaj tu u 
Belén: —B'enoj ex tu u Belén. 





MATEO 2 


As b'enoj etab'i itzib'lal u ne'e! 
sb'a'n. As tul la eleje', as la 
ul etal sve, tan la bien vile! ti! 
voksat ig'ii,— ti'k u Herodese!. 
9As tul tab'i chajnaj viyol u 
Herodese!, as bien ve't chajnaj. 
As an chit u tx'umile' uva! ma'tik 
tilat chajnaj tu u b'uuq'eb'al oi 
as til ve't chajnaj unpajte. As 
ale! eqlon b'ey vatz chajnaj. As 
a! b'ex txakeb'ojkat u tx'umile' 
tiib'a u kab'ale' uve' atikkat u 
ne!e!. 
10 As va'lik chit itxuq'txun ve't 
chajnaj tul til ve't chajnaj u 
tx'umile!. 
11 As ok ve't chajnaj tu u kab'ale'. 
As til ve't chajnaj u nee! Katz 
vitxutxe!, u Ma'le!. As ku' ve't 
chajnaj qaaloj svatz ti' toksal 
iq'ii u ne'e!. As ijaj ve't chajnaj 
unq'a ikaaxhae!. As toya ve't 
chajnaj u b'a'nla q'an ch'ich'e! 
te u ne'e', tuk' incienso, as tuk! 
tx'umtx'ulla tz'akab'al uva' mirra 
ib'ii. 
12 Tul g'aav ve't chajnaj, as 
ul alpo te chajnaj tivatzik' uva! 





Mateo 2.1-12 

MATEO 2, 3 


ye! la qlaav ve't chajnaj vatz u 
Herodese!. Esti'e! va'len b'ey teq'o 
ve't chajnaj ti! ig'aav tu vitename!. 


Ni tal u Herodes iyatz'ax 
unq'a talaj ne' xaake' 


13 Tul kuxh el ch'u'l unq'a 
naje! uva! chuselik tib! ti! unq'a 
tx'umile', as ul ve't uma'l u angel 
tivatzik! u Xhu'le'! unpajte. As ech 
ul tal ile': «<Xhu'l, txakpen. As 
kuxh tu u Egipto tuk' u ne'e' as 
tuk' vitxutxe!. As la atin ex tzitzi'. 
As in lanal alon see uva! jatu la 
el ch'u'l ex tzitzi', tan tuk ichuk u 
Herodes u ne'e! ti! iyatz'ata',» Ok 
u ángele' tal te u Xhu'le'. 

14 As yak kuxh ul ve't taama u 
Xhu'le! tu u aq'b'ale'. As txakpu 
ve'te!. As teq'o ve't u ne'e' tuk' 
vitxutxe!. As bien ve't tu u Egipto. 
15 A! atinkat cha'ma tu u 
Egiptoe!'. Pet kamnal ve't u 
Herodes. As b'ex ib'ana kam uva' 
tal u Tiixhe' te unq'a q'ajsan tetz 
viyole', tan ech tal Aak ile': «Kat 
unmolo tzan vunK'aole' tu u 
Egipto,» ti'k u Tiixhe!. 

16 Tul til ve't u Herodese' uva! 
chulil kan naj syol ta'n unq'a 
naje! uva! chuselik tib' ti! unq'a 
tx'umile', as ul ve't ivi' naj. As 
ichaj ve't b'en naj unq'a sole' ti' 
iyatz'at unq'a talaj ne' xaake' 
tu u Beléne' tuk' tu unq'a talaj 
tename' uva' najlich u Belén. As 
a! unq'a ne'e' yatz'pi uve! ye'xnik 
ib'an ka'va'l iyaab', tan a! b'enkat 
u Herodese! ti! tachax unq'a q'iie' 
uva! alax ste ta'n unq'a naje!. 
17As b'ex ib'an u yole' uva! tal 
kan u Tiixhe! ta'n u q'ajsan tetz 
viyole' uva' Jeremías, tul ech tal 
ile!: 





18 La ab'il ve't tuulivi' ung'a 
ixoje' tu u Rama uva! 
saq'chib'al chit toq!e', 

tan kat kamyu ve't unq'a tale'. 

As ai u Raquel ni toq'e' ti' 
unq'a tale! uve! kat kami. 

As ye! nisa! uva! la mutxb'eli, 
ti'k u Jeremiase!. 

19 Tul ma'tik ikam ve't u 
Herodese', as ul tal uma'l u ángel 
tivatzik! u Xhu'le! tu u Egipto. 

20 As ech ul tal ile": «Xhu'l, 

txakpen. Kuxh ve'te! tuk' u ne'e! 
as tuk' vitxutxe!. As q'aavoj ex tu 
vetename', tan kat kamyu ve't u 

Herodese' uva! nikat alon ikam u 

ne'e!» ti'k u ángel. 

21 As txakpu ve't u Xhu'le!. As 

teq'o ve't u ne'e! tuk' vitxutxe!. 
As q'aav ve't cha'ma tu u tx'ava'e' 
uva' tetz unq'a tiaal Israele'. 

22 As tul tab'i u Xhu'le! uva! a! 
u Arquelao, vik'aol u Herodese', 
atik ve't ok ijlenaalil sich'exel 
vib'aale' tu u Judea, as xo'v ve't 
u Xhulle' ti' toon tu u Judea. As 
ul tal ve't u ángel tivatzik! uva! 
la uch ib'en tu u Galilea. As 
estile! a! b'enkat ve't tu u Galilea. 
23 As b'ex ve't cha'ma jejeb'oj tu 
u tename' uva' Nazaret. As b'ex 
ib'an ve't u yole' uve' alel kan 
ta'n ung'a q'ajsan tetz viyol u 
Tiixhe! uva! aa Nazaret u Jesúse! 
la ib'ane'. 


Ni tal u Xhun 
u tijle'm u Jesúse' 
Marcos 1.1-8; 

Lucas 3.1-9, 15-17; Xhun 1.19-28 
1As tu ve't unq'a q'iie', as 
ul tal ve't u Xhune' viyol 

u Tiixhe' tu u tzuukin tx'ava'e' 

uva! at tu u Judeae!. As ai u 

Xhune' uva! nik aq'on ku! unq'a 
uxhchile' xe' u aiel, 

2 As ech nik tal u Xhun ile! 

tul nik tal viyol u Tiixhe': 
—jEk'axataj vepaave!! Tan il u 
Tiixh ile! tul ve't tuk' u tijle'me' 
ti! vitename',— ti'k u Xhune!. 
3As ai u Xhune! uve' kat tal kan 
u Isaías, u g'ajsan tetz viyol u 
Tiixhe', tul ech tal ile: 

Tan la uch uma! u sik'i'm tu 
u tzuukin tx'ava!e'. 

As ech la tal ile": «jEb'antaj 
etuche! ti! ek'ulat u 
Kub'aale!! 

¡As ejikb'a'taj vetxumb'ale' 
eche' ijikb'a'l umaj b'ey!» 
chaj la tale', ti'k u Isaias. 

4 As u toksa'm u Xhune!, as a! 
vixi'l u camello uva! chemike. As 
k'alik ok uma'l u tz'u'm xe' tuul. 
As a! unq'a sak'e' nik techb'u tuk! 
u ta'l kab'e'. 
5As mama'la tenam nikat tex 
ab'in ve't viyol u Xhune'. At 
uxhchil tzaa tu u Jerusalén as 
tuk' tu u Judeae' skajayil. As 
at uxhchil tzaa tu unq'a talaj 
tename' tzi' u nimla a'e' uva! 
Jordán ib'ii. 

6 As jank'al ung'a uxhchile' uve' 
nikat tal vipaave' te u Tiixhe', 
as taq' ve't ku' u Xhune' unq'a 
uxhchile' xe' u nimla a'e' tuk' 
vib'ii u Tiixhe!. 

7Tul til ve't u Xhune' uva! 
ye! saach ung'a fariseoe! tuk' 
unq'a saduceoe' ooni ti! uva! 
la ku' ze! u a'e', as ech tal 
ve't u Xhun ile' te chajnaj: 
—jEch vetxumb'ale' eche' u 
tx'i'latxooe'! ¿Tan ab'il kat 
alon sete uva' la ooj ex vatz u 
klaxk!oe! uve! tule'? 





MATEO 3 


8Eb'antaj u b'a'ne', texhlal tetz 
uva! kat ek'axal etib' vatz u 
Tiixhe!. 
9As ye! etitzla uva! ti! kuxh uva: 
«O! tiaal u Abraham,» ch'ex 
netale', as ye'l ex la pal ex tu 
u k'axk'oe' uva! tule'. Pet tuk 
val sete uva! eche! k'axk'o koj 
ib'ensat u Tiixhe' unq'a k'ub'e' 
stiaal u Abraham. 
10 As ech ve't b'anel eta'ne' eche! 
unq'a tze'e' uva! at ve't ok u 
k'oxb'ale' sti' ti' itzok'pu unq'a 
taq'il tze!e!. As ab'iste u tze'e' uve! 
ye! b'a'n vivatze' ni taq!e!, as la 
tzok'ax el. As la oksal tu xamal. 
11 Jik chit tuk val sete, tan 
xe! kuxh a'e! ni vaq'kat ku! ex, 
texhlal tetz uva' kat ek'axal 
vepaave!. Pet ech koj uma't u 
uxhchile' uva! a'n tule', tan nime' 
u tijle'me' svi'. As jit unk'ulele' 
uva' la unsaapu vixa'pe!. As 
tul la uli, as Aake' la oksan u 
Tiixhla Espíritu tu vetaanxelale!, 
as la ijikb'a' ve't ex Aak uk 
vixamalile'. 
12 Tan ech la b'anche' sete eche! 
nib'anchu te u trigo, tan Uu 
txaab'al tetz u trigoe! ile! at tiq'ab' 
Aak. As la ikol ve't Aak u b'a'nla 
trigoe' tu u tatinb'ale'. Pet ech koj 
u ch'ise', tan yaklo'k tu u xamale', 
uma'l u xamal uva! ye'xh jatu la 
tzaai,— ti'k u Xhune!. 


Niku' ve't u Jesús 
ye! u ale! ta'n u Xhune' 
Marcos 1.9-11; Lucas 3.21-22 


13 As tzaa ve't u Jesúse! tu 
u Galilea. As ul ve't Aak tzi' u 
Jordane' uva! atikkat u Xhune!, 
til uva! la aq!ax ve't ku! Aak ze! u 
ale! ta'n u Xhune!. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


MATEO 3, 4 





Mateo 3.13-17 


14 As ye! nikat isa! u Xhune!. As 
ech tal u Xhun ile! te u Jesúse': 
—Ye!le, Pap, tan ¿kam g'ii uva! in 
la aq'on ku! axh sei u a'e!? Pet 
axhe' la aq'on ku! in sei u a'e!. 
As tul a' naale' uva! in la aq'on 
ku! axh,— ti'k u Xhune!. 

15 As ech tal ve't u Jesúse! ile: 
—Techal la untzojpisa uva! ni 

tal u Tiixhe',— ti'k u Jesúse!. 

As inima ve't u Xhune' viyol u 
Jestise'. As tag' ve't ku! u Xhune' 
u Jesúse' ze! u ale!. 

16 As tul je! ve't ch'u'l u Jesúse' ze! 


u ale!, as ijajpu ve't tib' u almika'e'. 


As til ve't Aak iku' ch'u'l u Tiixhla 
Espíritu tu almika' uva' ech iku' 
ch'u'le' eche' umaj u paroomaxh. 
As ul ve't tiib'a u Jesúse!. 

17As ab'il uma'l u yol tu almika' 
uva! ech tal ile!: —A! vunK'aole' 
uva', xo'n chit sve. As va'l chit 
untxuq'txun ve't sti!,— ti'k u 
yole!. 


Nichuk u tx'i'lanaj txumb'al 
OI uva! la paavin u Jesús 
Marcos 1.12-13; Lucas 4.1-13 


1 As b'en ve't u Jesúse! tu 
u tzuukin tx!lava!e! ta'n 
u Tiixhla Espíritue!, ti! uva! la 





ichuk u tx'i'lanaje' txumb'al ti' 
ipaavin u Jesúse!. 
2 As ka'viinail q'ii tuk' ka'viinqit 
aq'b'al uva! ye'l u Jesúse! nikat 
itx'a'ne!. As va'y ve't Aak. 

3As ul ve't u tx'i'lanaje' k'atz 
u Jestse'. As ech tal ve't naj 
ile!: —Asoj axh iK'aol u Tiixhe!, 
as ala uva' la b'en unq'a k'ub'e' 
tx!ixil,— ti'k u tx'i'lanaje!. 
4Ech tal ve't u Jesús (el: —Ech 
ni tal viyol u Tiixh ile! uva! 
tz'ib'amal kan: 

Jit kuxh u tx!ixe! la isb'a'n 
ung'a uxhchile!. 

Pet kajayil chit unq'a yole' 
uve! ni tel ch'u'l titzi' u 
Kub'aal Tiixhe', as ale! uve! 
la isb'a'n unq'a uxhchile'— 

ti'k Aak. 

5As bien ve't u Jestise' ta'n 
utx'i'lanaje' tu u tenam uva! 
txaael ta'n u Tiixhe' uva' 
Jerusalén. As je! ve't Aak vi u 
tostiixhe! ta'n u tx'i'lanaje!. 
6As ech tal ve't naj ile!: —Asoj 
axh viK'aol u Tiixhe', as suti ku 
eeb' tzitza', tan ech ni tal u yol 
ile! uva! tz'ib'amal kan: 

La ichaj tzan u Tiixhe' unq'a 
ángel ti' ul ilochat axh. 

As la ul ik'ul axh ung'a ángel 
ag'al uva! ye! la k'axb'u ve't 
avoj til umaj u ktub!,— 

ti'k u tx'i'lanaje'. 

7Ech tal ve't u Jesús ile': —Ech 
ni tal viyol u Tiixh ile' uva' 
tz'ib'amal kan: 

Ye' la uch ab'ek'at u Kub'aal 
Tiixhe!,— 

ti'k Aak. 

8 As b'en ve't u Jesúse! vi uma'l 
u nimla vitz ta'n u tx'i'lanaje!. 
As ik'uch ve't u tx'i'lanaje' te u 

Jesúse' jank'al unq'a veel at tulaj 
unq'a tename' skajayil vatz u 
tx'ava'e' as tuk' unq'a itx'iib'al 
iq'ii unq'a tename' skajayil. 

9As ech tal naj ile!: —Asoj la 
ku axh qaaloj sunvatz ti' ooksat 
unq'ii, as la vag' unq'a vee! see 
skajayil,— ti'k u tx'i'lanaje!. 

10 Ech tal ve't u Jesús ile": 
—Jetz'en el sunvatz, tx'i'lanaj, 
tan ech ni tal uma't u yol ile' 
uva' tz'ib'amal kan: 

Ta'n kuxh u Tiixhe', u 
Kub'aale', la ku' axh qaaloj 
svatz. 

As Aak kuxhe' la anima, — 

ti'k u Jesúse!. 

11 As taq' ve't kan u tx'i'lanaje! 
u Jesúse!. As ul ve't kal ung'a 
ángel k'atz Aak ti' ilochpu ve't 
Aak. 


Nixe't u Jesús 
chusun tu u Galilea 
Marcos 1.14-20; 

Lucas 4.14-15; 5.1-11; 6.17-19 


12 As tul tab'i ve't u Jestise' yol 
uva! ma'tik tok ve't u Xhune' tu 
u kaarsa, as q'aav ve't Aak tu u 
Galilea. 


13 As taq' ve't kan Aak u Nazaret. 


As a' b'exkat ve't Aak jejeb'oj 
tu u Capernaúm uva' echen 
tzi' u nimla naab'e' uva' atikkat 


vitx'ava' u Zabulón tuk' u Neftalí. 


14 As b'ex ib'an ve't u yole' uve' 
alelik kan ta'n u Isaías, u q'ajsan 
tetz viyol u Tiixhe', uva' ech nik 
tal ile': 

15 Unq'a uxhchile' uve! jejle'l tu 
vitx'ava' u Zabulón tuk' tu 
vitx'ava' u Neftali, 

tuk' unq'a uxhchile' uva! 
echen najlich u nimla 





MATEO 4 


b'eye' uva! yakle'l Gu u 
mare!, 

tuk' ung'a uxhchile' uva! 
echen jalit u Jordán, 

as tuk' unq'a jit tiaal Israel 
uva! jejle'l tu u Galilea, 

16 as ai unq'a tename' uva! eyen 
u taanxelale! tu u q'ej 
toktoe!. 

As la til ve't unq'a tename' 
uma'l u txijun tetz u 
taanxelale' uva' nim 
talche!. 

As jank'al unq'a tename! uva! 
at tzan u kamchile' sti', as 
la txijul ve'te', ti'k u yole' 
uve' tal kan u Isaias. 

17Tul kat oon ve't u Jesús tu 
u Capernaúm, as xe't ve't Aak 
ti! talat viyol u Tiixhe'. As ech 
nik tal Aak ile!: —¡Ek'axataj 
vepaave'! Tan il u Tiixh ile' 
tul ve'te! tuk' u tijle'me' ti! 
vitename',— ti'k u Jesús. 

18 Tul nik ixaan u Jesús tzi' u 
mar tu u Galilea, as til ve't Aak 
u Simón uva! Lu, tuk' u titz'ine' 
uva! Lixh. As nik isuti b'en 
chajnaj vik'ache' xe! u mar, tan 
txeyol txay chajnaj. 

19 As ech tal u Jesús ile! te 
chajnaj: —Xekeb'oj ex svi'. As 
la voksa ve't ex ti' uva' la eteq'o 
tzan unq'a tename' ti! tok 
sunk'atz,— ti'k u Jesús. 

20As yak kuxh taq' ve't kan 
chajnaj unq'a ik'ache'. As xekeb' 
ve't chajnaj ti' u Jesús. 

21 B'iil kuxh ixaa u Jesúse!. 

As b'ex ilej Aak ka'va't unq'a 
txeyol txay uva! titz'in tib', tuk! 
u Jacobo tuk' u Xhun, vik'aol u 
Zebedeo. As xonlik kuxh chajnaj 
tuk' vib'aale! tu u barco, tan 

nikat kuxh ik'ooa chajnaj unq!a 
ik'ache'. As imolo ve't u Jesúse' 
chajnaj. 
22 As yak kuxh taq' ve't kan 
chajnaj vib'aale' tuk! u barco. As 
xekeb' ve't chajnaj ti' u Jesús. 
23 As b'ex ve't u Jestis chusun 
tu u atinb'ale' tetz nachb'al 
Tiixh, tulaj unq'a talaj tename' 
tu u Galilea skajayil. As nikat 
tal u Jestis isuuchil u b'a'nla 
yole' ti' u Tiixhe! uva! la ul ve't 
tuk' u tijle'me' ti! vitename'. As 
nikat ib'a'nxisa ve't Aak unq'a 
aach'o'me' skajayil, k'uxh kam 
kuxh ch'o'mil. 
24As pax ve't itzib'lal Aak tulaj 
unq'a tename' tu u Siria. As 
mama'la aach'o'm eq'ol tzan 
vatz Aak. As ati uva' sub'ul atik 
ok sk'atz. As ati uva! ch'u'jil 
elnallukat. As ati uva! ye! nikat 
itx'ol itiin vichi'ole'. As kat 
ib'a'nxisa ve't u Jestis skajayil. 
25 As mama'la tenam xekelik 
ti! Aak. As xekelik unq'a aa 
Galilea tuk' unq'a aa Decapolis, 
tuk' unq'a aa Jerusalén, tuk' ka't 
unq'a aa Judea, as tuk' ka't unq'a 
tename' uva! jalit u Jordan. 


U chusb'al uva' kat tal u Jesús 
vatz uma'l u vitz 
Lucas 6.20-23 


1 As til ve't u Jesús u 
mama'la tename!. As je! ve't 
Aak vi! uma'l u vitz. As xoneb' 
ve't tzan Aak. As jetz'en ve't ok 
ung'a ichusulib' Aake' sk'atz. 
2 As xe't ve't Aak chusun. As ech 
tal ve't Aak ile: 
3—Achveb'al chit unq'a 
uxhchile' uve' ootzimal sta'n 
uva' techal chit la lochpu ta'n u 





Tiixhe', tan ai uxhchile' uva! at 
tokeb'al xo'l unq'a tename' uva! 
at jaq' u tijle'm u Tiixhe!. 

4As achveb'al chit unq'a 
uxhchile' uve' nitxumune!, tan la 
mutxb'el ve'te! ta'n u Tiixhe!. 

5 As achveb'al chit unq'a 
uxhchile' uve! sula aama, tan 
tetze! u vatz tx'ava'e' skajayil la 
iblane!. 

6 As achveb'al chit ung'a 
uxhchile' uve' niva'y u 
taanxelale' as nitzaj itzi' ti' 
ib'anat u jike' uva! ni tal viyol 
u Tiixhe!, tan a'e! la lochpu ta'n 
Aak. 

7As achveb'al chit unq'a 
uxhchile' uve! nitxum ivatz 
imool, tan la itxum u Tiixhe' 
ivatz. 

8 As achveb'al chit unq'a 
uxhchile' uve' tx'aael ve't u 
taanxelale! ta'n u Tiixhe', tan la 
til ve't tib! tuk! Aak. 

9As achveb'al chit unq'a 
uxhchile' uve' nichukun 
txumb'al ti' iya'sal ch'a'o, tan ale! 
uva! me'al ik'aol u Tiixhe!. 





Mateo 5.1-16 

10 As achveb'al chit ung'a 
uxhchile' uve' ni paleb'en unq'a 
k'axk'oe' ti' ib'anat u jike! vatz u 
Tiixhe', tan ai uxhchile' uva! at 
tokeb'al xo'l unq'a tename' uva! 
at jaq' u tijle'm u Tiixhe!. 

11 As achveb'al chit ex ti! uva! 
nenima in as k'uxh la zeit ung'a 
uxhchile' seti'. As la yoq'pu ve't 
ex. As kam kuxh chuli yolil la 
alpu seti'. 

12. Chiib'ojtaj ex. As txuq'txunoj 
ex, tan nime' vetx'aja'me' tuk 
aq'axoj sete tu almika'. As 
chiib'ojtaj ex k'uxh la epaleb'e 
k'axk'o, tan ech chit kat ulb'el 
unq'a q'ajsan tetz viyol u Tiixhe' 
tul uva' ye'xnik ul ex. 


Ni tal u Jesús 
uva' ech u niman tetz Aake' 
eche' u atz'ame' 


13 As ech exe! u atz'ame' xo'l 
unq'a tename'. Pet asoj la pal 
ve't ipitz'polil u atz'ame', as 
ye! la txakon ve'te', tan la koj 
uch ichee ipitz'polil unpajte. 
Pet la kuxh mak'pik ve't ele! tu 
b'ey. As la pal ipach' ve't ung'a 
xaole!. 


Ni tal u Jesús 
uva' ech u niman tetz Aake' 
eche' umaj txijub'al 

14 As ech exe! eche! umaj 
txijub'al xo'l unq'a tename', eche' 
uma'l u tenam uva! at je! vil 
uma'l u vitz, tan kajayil uxhchil 
la ilon. 
15 As la koj uchi uva! tul la 
matxax umaj xamal, as a' la 
mujaxkat ok jaq' umaj kaaxha. 
Pet ai la ag'axkatje' vi! u 
matxb'ale', aq'al uva! la itxiju u 

xamale' unq'a uxhchile' skajayil 
uve! at tu u kab'ale'. 

16 Echat chit ex la ib'ane', tan 
exe! la k'uchun u b'a'ne' vatz 
unq'a uxhchile' eche! nib'an u 
xamale' tul nitxijune'. As la til 
unq'a uxhchile' u b'a'ne! uve! 
neb'ane!. As la toksa ve't unq'a 
uxhchile' iq'ii u Kub'aal Tiixhe' 
uva! echen tu almika'. 


Ni tal u Jestis isuuchil 
u tzaq'ite' 

17Kamal netitz'a uva' kat ul 
in ti' ul veesat iyak'il u tzaq'ite' 
uva' tz'ib'amal kan ta'n u Moisés, 
tuk' viyol unq'a q'ajsan tetz viyol 
Aake!. As jit eesamal iq'iie' kat ul 
unb'ana. Pet kat ul in ti' ul valat 
isuuchil, as ti' ul unb'anata' kam 
uve' nital svi'. 
18 As tuk val sete, tan tul 
ye'xnaj sotz u almika'e' tuk' u 
vatz tx'ava'e', as ye'le uva! ye! 
koj tuk ib'an umaj yol uva' 
tz'ib'amal kan. Pet techal chite' 
tuk ib'ane' skajayil kam uve! 
tz'ib'amal kan. 
19 Tan ab'il uva! la teesa 
iyak'il umaj unq'a tzaq'ite' uve! 
tz'ib'amal kan uva! ch'oo kuxh 
iyolb'ele', asoj la ichus te unq'a 
tename' uva! ye! la nimali, as la 
eesal iq'ii u uxhchile' xo'l unq'a 
tename' uva! at jaq' u tijle'm u 
Tiixhe!. Pet ab'il uve' la niman 
unq'a tzag'ite' as la ichus te 
unq'a tename' uva! la nimali, as 
nim chit talche' la ib'ane!. 
20As tuk val sete, asoj ye! la 
pal ex ti! enimat u jikla tzaqj'ite' 
til uva! nib'an unq'a fariseo as 
tuk' unq'a uxhchile! uva! chusel 
tib' til unq'a tzaq'ite', as ye'l 

etokeb'al xo'l u tename! uva' at 
jaq' u tijle'm u Tiixhe!. 


Nichusun u Jesús 
ti' u ulchil vi'e' 
Lucas 12.57-59 

21As ootzimal seta'n uva' 
ech ni tal uma'l u yol ile! uva! 
alax kan te unq'a tename' uva! 
na'ytzan: «Eyatz'ak umaj uxhchil, 
tan ab'il uve! la yatz'oni as 
tetz chit ve'te! uva! la b'en tu u 
choob'al paave!,» ti'k u yole'. 
22Pet tuk val sete, as ab'il uve' 
la kuxh ul ivi' ti' umaj imool, 
as la chee ipaav vatz u b'anol 
isuuchil unq'a tename'. As ab'il 
uve' la toksa je! iq'ii tul la teesa 
ig'ii vimoole', as la chee ipaav 
vatz unq'a b'anol isuuchil u 
tename' uve' molel tib'. As ab'il 
uve! la chi'an taama OU vimoole' 
tul niyoq'on sti', as a! la aq'axkat 
ve't b'en tu u choob'al paave!. 
23As tuk val sete, tul la eteq'o 
b'en umaj oy vatz u atinb'ale' 
uva' niyatz'pukat ung'a txooe!, 
asoj la ul sek'u'l uva' yael etib' 
tuk' umaj etitz'in etatzik, 
24as la etaq' kan u oye' vatz 
u nachb'al Tiixhe'. As la b'en 
echuk vetitz'in etatzike' uve' 
yael etib' stuk'. As tul la ik'ul tib' 
eyol stuk', as a'n la b'en etaq'o'k 
u oye! vatz u nachb'al Tiixhe!. 

25 Asoj at umaj uxhchil ni 
alon uva' la ixoch ex, as tul uva! 
atil ex tu b'ey, as oora kuxh la 
eyol sevatzaj ti' u yaaib'e' uva! 
neb'ane', tan la ib'ane' uva' la 
b'en ixoch ex te u b'aal tename'. 
As la aq'ax ve't ok ex tiq'ab' u 
mayule' uve! ni zeen u kaarsae!. 
As la juplik ve't ok ex tu u kaarsa. 





26As jik chit ni val sete, tan ye'l 
exe! la el ch'u'l ex tu u kaarsae!. 
Pet lanal chit echoo skajayil, 
jank'al uva! la ijaj u b'anol 
isuuchil unq'a tename! sete. 


Nichusun u Jesús 
ti' uva! ye' la iyansa tib' 
umaj uxhchil tuk' uma't 
uxhchil uva! jit ik'ulel 


27As ootzimal seta'n uva! ech 
ni tal uma't u yol ile! uva! alax 
kan: 

Ye' la ichuk u naje! tixoj. 
As ye! la moolin u ixoje!, Ok 
u tzag'ite'!. 

28 Det tuk val sete, tan ab'il uve' 
la ilon umaj ixoj asoj la kuxh 
tachva b'en naj u ixoje' ti! ib'anat 
u va'lexhe' stuk', as kat paavinyu 
ve't naj tu u taanxelale!. 

29 Asoj la paavin ex ta'n 
u seb'al evatze', as eya'sataj 
epaavine' eela kuxh stuk' uva' kat 
eteesal el u b'aq' evatze', tan aal 
b'a'ne' uva! la etz'ej umaj u b'ag' 
evatze!. As ye! la b'en vechi'ole' 
skajayil tu u choob'al paave!. 
30Asoj la paavin ex ta'n u seb'al 
eq'ab'e', as eya'sataj epaavine' 
eela kuxh stuk' uva' kat etzok'lu 
el veq'ab'e' as kat sutil el, tan 
aal b'a'ne' uva! la etz'ej umaj 
veq'ab'e!. As ye! la b'en vechi'ole' 
skajayil tu u choob'al paave!. 


Nichusun u Jesús 
ti' u jatxiib'e' 
Mateo 19.9; 
Marcos 10.11-12; Lucas 16.18 


31 As ootzimal seta'n unpajte 
uva' alax kan uva! ech ni tal ile: 
Ab'il la ijatx tib' tuk' tixqel as 
techanal la taq' naj uma'l u 

u'uj tig'ab' ixoj, texhlal tetz 
uva! jatxel ve't tib! naj tuk' 
ixoj, ti'k u yole'. 
32Pet tuk val sete, tan asoj la 
ijatx tib' u naje! tuk' u tixqele', 
as tul ye'l ixoj kat iyansa tib' tuk! 
uma'toj naj, as iq'aaq'al naj uva! 
la paavin u tixqel naje'. As ab'il 
la teq'o tib' tuk' u ixoje', as la 
paavin ve'te! Katz ixoj. 


Nichusun u Jesús OI uva! 
jik chit la yolon uxhchil 


33 As ab'imal uma't u yol 
seta'n uva' alax kan te unq'a 
tename' na'ytzan uva' ech tal 
ile: 

Asoj la aal umaj ayol tuk' 
viB'ii u Tiixhe', as techal la 


atzojpisa kam uva! kat aala. 


As ye! la achuli yol, ti'k u 
yole!. 

34 Pet tuk val sete, tan kamini'k 
kuxh etoksa Katz veyole! ti! 
uva' la nimali. As etoksak kuxh 
u almika'e' Katz veyole!, tan 
ixonleb'al u Tiixhe' u almika'e!. 
35 As mita'n u tx'ava'e' la etoksa 
k'atz veyole', tan ti' uva' ech 
u tx'ava'e' eche! ti'leb'al toj 
u Tiixhe!. As mita'n kuxh u 
Jerusalén la etoksa ti' veyole', 
tan ti! uva! itenam u Nimla 
Ijlenaale' u Jerusalén. 
36As mita'n kuxh la etoksa u xi'l 
evile! Katz veyole', tan eche! la 
koj oleb' ex ti! isajb'isal uma'l u 
xi'l evile!, As mita'n la oleb' ex ti! 
iq'ejb'isale'. 
37Pet ech eyolon ile' tul la 
yolon ex: «An chite',» chaj ex, 
asoj an chittu'. As: «Ye'le,» chaj 
ex asoj jit'e'che'. Tan asoj jit 
ech eyolone' tul la yolon ex, 

as ze! u tx'i'lanaje' tzaanajkat 
vetxumb'ale!. 


Niyolon u Jesús 
ti' uva! jik chit itxumb'al 
u niman tetze' la ib'ane' 
Lucas 6.27-36 


38 As ootzimal uma't u yole! 
seta'n uva! alel kan uva' ech ni 
tal ile': 

Ab'il uva' la poq'on el tzan 
b'aq' ivatz mool, as la 
poq'lik el u b'ag' ivatze' 
unpajte. 

As ab'il uva! la itoopisa el tee 
imool, as la toopisal el u 
tee unpajte, ti'k u yole'. 

39Pet ech koj uve! tuk val 

sete, tan eq'aavisak ich'exel u 
va'lexhe' uve' la b'anchu sete. 
Pet asoj la itz'ich umaj uxhchil 

u seb'al evatze', as etaq'taj ok 
unjalit vevatze!. 

40 Asoj ab'il la ichuk ixe't seti! 

ti' imaat vekami'xhe', as etaq'taj 
vekami'xhe' tuk' vexheerkae! ste. 
41 Asoj la alax sete ti! uva! la 
etija b'en umaj ijatz tu uma! i'l, 
as ka'va'l i'l la etijakat b'en. 

42 Asoj ab'il la jajon umaj kam 
sete, as etaq'taj ste. Asoj ab'il la 
ul jajon umaj kam sete sk'am, as 
ye'l ex la epi'u etib' ti! etaq!at ste. 

43 As ootzimal uma't u yole' 
seta'n uva' alax kan uva! ech ni 
tal ile': «Xo'noj unq'a emoole' 
sete. As chi'anoj etaama ti! unq'a 
uxhchile' uve' nichi'an taama 
seti',» ti'k u yole!. 
44Pet ech koj uve! tuk val sete, 
tan xo'noj unq'a uxhchile' sete 
uve! nich'o'n taama seti'. As 
b'a'noj eyolon ti' unq'a uxhchile' 
uva! va'lexh iyolon seti'. As 

eb'antaj b'a'nil te unq'a uxhchile' 
uva' ni b'anon u va'lexhe' sete. 
As enachtaj Tiixh ti' unq'a 
uxhchile' uve! nixe't seti'. 

45 Asoj ech la eb'ane', as ech 
ek'uchate' uva' ex me'al ik'aol u 
Kub'aale' uva' echen tu almika, 
tan Aake! ni aq'on el tzan u 

g'iie' ti! unq'a b'a'nla aamae' 

tuk' unq'a tx'i'la aamae'. As ni 
taq' Aak u jab'ale' ti! unq'a jikla 
aamae' tuk' ti' unq'a paasan 
tziie!. 

46 Tan asoj ai kuxh unq'a 
uxhchile' xo'n sete uva! xo'n ex 
ste, as ¿kam umaj etx'aja'm q'ii 
la ek'ul sti'? ¿As ma ye! etootza 
uva! ech nib'an unq'a uxhchile' 
uva! ni molon u puaje' tetz u 
Roma? 

47 Asoj ai kuxh ung'a etitz'in 
etatzike' netiixhi, as eelatel kuxh 
ex tuk' unq'a uxhchile' uva' ye' 
ni niman u Tiixhe!. 

48 Pet jik chit ex la eb'ane' eche! 
u Kub'aale' uva! echen tu almika', 
tan jik chit Aake!. 


Nichusun u Jesús 
ti' ib'anax b'a'nil 
1 As tuk val sete uva! ye! la 
epaxsa vil unq'a tename' 
tul la eb'an umaj b'a'nil. As ti! 
ini'k kuxhtu' uva! la til ex ung'a 
tename' kam uva' kat eb'ana, 
tan asoj la epaxsa vi' unq'a 
tename', as ye'l etx'aja'm la taq! 
u Kub'aale' uva! echen tu almika!. 
2As tul la eb'an umaj b'a'nil te 
umaj uxhchil, as ye! la epaxsa vi! 
ung'a tename!, eche! uve! nib'an 
ung'a ka'vatze' tu u atinb'ale' 
tetz nachb'al Tiixh as tulaj unq'a 
b'eye' aq'al uva! la oksal iq'ii 





chajnaj ta'n unq'a tename!. Pet 
tuk val sete uva! ta'n itx'aja'm 
chajnaje! uva' la oksal iq'ii 
chajnaj ta'n unq'a tename!. 
3Pet ech koj ex, tan tul la eb'an 
umaj u b'a'nil te umaj uxhchil, 
as katini'k etalkat. As mita'n la 
etal te umaj uxhchil uva' k'ulel 
tib' eyol stuk', 

4aq'al uva' ye'xheb'il la ootzin 
uva' kat eb'an uma'l u b'a'nil 

te umaj uxhchil. Der ai kuxh 

u Kub'aale' uva! at tu almika' 
ootzin tetz u b'a'nile' uve! kat 
eb'ana, tan na'le'! vatz Aak kam 
uve' neb'ane!. As la til unq'a 
uxhchile' u b'a'nile! uve! la ib'an 
Aak sete. 


Ni tal u Jesús isuuchil 
kam inachpu Tiixh 
Lucas 11.2-4 


5 As tul la enach Tiixh, as 
eb'anak etetz eche! uve' nib'an 
unq'a nale! uve! ka'vatz, tan tul 
ninach chajnaj Tiixh, as acha'v 
chit te chajnaj tul nitxakeb' 
chajnaj tu u atinb'ale' tetz 
nachb'al Tiixh as tulaj ung'a ju' 
pe'e! as tu k'ayib'ale', ti' uva! la 
til unq'a tename'. Pet tuk val 
sete uva! ta'n itx'aja'm chajnaje' 
uva' la oksal iq'ii chajnaj ta'n 
unq'a tename!. 
6Pet ech koj ex, tan tul la enach 
Tiixh, as la ok ex tu vekab'ale!. 
As la ejup u tzi' kab'ale' aq'al 
uva' ex kuxh sejunal tuk' u 
Kub'aale! uva' ye'xheb'il ni ilon, 
tan na!le! vetaanxelale' vatz 
Aak. As la til unq'a uxhchile' u 
b'a'nile'! uve' la ib'an Aak sete. 
7As tul la enach Tiixh, as pilq'i'k 
kuxh ex ti' veyole! eche! nib'an 

unq'a uxhchile! uve' ye! ootzin 
tetz u Tiixhe', tan ai ni tal je! ste 
uva' asoj la kuxh pilq'u ti' viyole!, 
as a'e' nititz'a uva! la taq' Aak 
ste kam uva' nijaje!. 

8 Pet eb'anak etetz eche! uve' 
nib'an ung'a uxhchile', tan 
ootzimale' ta'n u Kub'aale' kam 
uve' nisa'vit seti'. As at ve't sk'u'l 
Aak tul ye'xnaj ejaj te Aak. 

9As ech la etal ile! tul la enach 
Tiixh: 

Kub'aal Tiixh, echen axh tu 
almika!. 

Tiixhla b'ii chite! tatin 
vab'iie!. 

10 As ulen ve'te! tuk' u eejle'me' 
ti' vatename! skajayil. 

As ai ni qale' uva! la ab'an 
vatz u txlavale! kam uva! ni 
tal aama 

eche! uva! nab'an tu 
almika'e!. 

11 B'an b'a'nil. Aq' vas 
gechb'ub'ale! uva! la 
gechb'u jun qlii. 

12 As sotzsa kupaave!, Pap, ti! 

u va'lexhe' uve! nu kub'an 
savatz, 

eche' kusotzsat ipaav u 
kumoole' uve! ni paavin 
sukuvatz. 

13 B'an b'a'nil. Achajpuk kan ol 
ti' kub'en tu u va'lexhe!. 

Pet la akol o! vatz u 
tx'i'lanaje', 

tan ta'n axhe' at eejle'm ti' 
unq'a tename' skajayil. 

As ta'n axhe' la qoksa aq'ii 
sb'enameen ti' chit ib'ene!. 
An chite!. 

14 Tan asoj la esotzsa ipaav 
unq'a emoole' uva! nipaavin 
sevatz, as echat la ib'an u 

Kub'aale' uva' echen tu almika, 
tan la isotzsa Aake! vepaave!. 

15 Pet asoj ye! la esotzsa ipaav 
unq'a emoole' uve! ni paavin 
sevatz, as ye!l vepaave! la isotzsa 
u Kub'aale! uva' echen tu almika'. 


Nichusun u Jesús 
ti' uva' kam ikuypu va'y 
tul la nachpu Tiixh 

16 As eb'anak etetz eche! uve' 
nib'an unq'a ka'vatze', tan tul 
uva' nikuy chajnaj iva'y, as 
txumleb'al chit ivatz chajnaj 
nib'ane' vatz unq'a tename', tan 
a! nisa' chajnaj uva' la til unq'a 
tename' uva' nikuy chajnaj 
iva'y. Pet tuk val sete uva' ta'n 
itx'aja'm chajnaje' uve' kat oksal 
iq'ii ta'n unq'a tename!. 
17Pet ech koj ex, tan tul uva' la 
ekuy eva'y vatz u Tiixhe!, as la 
exee evi'. As la etx'aa evatz, 
18 aq'al uva! ye! la pal unq'a 
tename' stuul kam uva! neb'ane!. 
Pet vatz u Kub'aal Tiixhe' la 
eb'ankat, tan na'le' vetaanxelale' 
vatz Aak. As la til unq'a tename' 
u b!a'nile! uve' la ib'an Aak sete. 


Nichusun u Jesús 
ti' unq'a tx'iib'al q'iie' 
Lucas 12.33-34 

19As tuk val sete, ye! kuxh 
etoksa etaama ti' u tx'iib'al q'iie' 
tzitza! vatz u tx'ava'e', tan jank'al 
uva' la emole', as la pok'te'. As 
moj la yani. As la kuxh esuti ve't 
el. As moj u elq'ome' la elg'an. 
20Pet ai la etoksakat etaama 
til unq'a nimla tx'iib'al g'iie' tu 
almika!, tan a'e' ye! la pok'ti. As 
ye! la yani. As mita'n u elq'ome' 
la elq'an. 

21 As katil uva! atkat ung'a 
tx'iib'al eq'iie', as tzitzi'e' 
netoksakat etaama. 


Niyolon u Jesús 
ti' u b'aq! ivatz unq'a uxhchil 
Lucas 11.33-36 
22 As tuk val sete, tanu 
b'aq' evatze' ni k'uchun uva! 
kam vetxumb'ale', tan asoj 
b'a'n u b'aq' evatze', as b'a'ne' 
vetxumb'ale!. 
23 Pet asoj va'lexh u blaq' 
evatze!, as echen exe' tu u q'ej 
toktoe' tuk' vetxumb'ale'. Tan 
asoj echen ex tu u q'ej toktoe' 
tuk! vetxumb'ale', as txumleb'al 
kuxh etatine' tu u q'ej toktoe!. 


U Tiixhe' tuk' u tx'iib'al q'iie' 
Lucas 16.13 

24As ye! la uch taq'onvu umaj 
uxhchil sei ka'va'l baal aq'on, 
tan la tixva kan u uxhchile' 
uma'l u b'aal aq'one'. As la 
ixo'ni uma'te. As moj la inima 
uma'l u b'aal aq'one'. As ye! la 
inima uma'te. Esti'e' la val sete, 
etoksataj etaama ti' u Tiixhe!, 
tan asoj netoksa etaama ti! u 
tx'iib'al eq!iie! vatz u tx'ava'e', as 
ye! la uchi uva! la etoksa etaama 
til enimat u Kub'aal Tiixhe'. 


Nichusun u Jesús 
ti' uva! ye' la xaan taama 
unq'a me'al ik'aol u Tiixhe' 
Lucas 12.22-31 

25 Estile! ni val sete uva! ye! 
kuxh exaansa etaama ti' uva! 
kam la etechb'u sg'ejal, moj 
kam la etuk'a, as mita'n ti' ung'a 
etoksa'me' uva! kam la etoksa'mi, 
tan nim talche' vetiichajile' ti' 





vetechb'ub'ale'. As nim talche!' 
vechi'ole' ti! vetoksa'me!. 
26Etiltaj unq'a tz'ikine' uve' 
nixich'an tu almika', tan ye'l 
txoo ni tave!. As ye'l txoo 
nipitx'one'. Ye'l ik'uay txoo 
ati. As a' u Kub'aal Tiixhe' 
uva' echen tu almika' ni aq'on 
techb'ub'al txoo. ¿As a! kol chit 
ve't ye'l ex q'a? Tan nim etalche' 
til unq'a tz'ikine!. 
27As tuk val sete uva! ye'l umaj 
ex la koj oleb' ex ti' ech'iisat 
etxakeb'e! tuk' ka'va'toj 
k'uchb'al, as k'uxh nexaansa 
etaama sti'. 

28As ye' kuxh exaansa etaama 
til uva! kam la etoksa'mi. Pet 
etitz'ataj unq'a xu'me', tan acha'v 
chit ich'iie', as k'uxh ye'xhkam 
ni taq'onve' as ye'xhkam 
nichemone!. 
29 Pet tuk val sete, tan mita'n 
kuxh u ijlenaal Salomón kat 
lejon ivejat Ob tuk' u toksa'me' 
ti' unq'a xu'me', as k'uxh 
xo'veb'alik kuxh naj ti' ivejat Ob). 

30As ch'i'umal chit unq'a 
xu'me' uve!' cheesamal ta'n u 
Tiixhe', as k'uxh ye' kuxh jatva'l 
q'ii stuul as kat tzaj ve'te! as eela 
itzle! ve'te! tuk! unq'a ch'ise'. As 
a' kol chit ye' la ib'an Aak q'a 
sete ti! elochpe' tan nim etalche!' 
ti' unq'a xu'me', ex uva' b'iil 
kuxh u k'ujleb'al ektu'le! at til u 
Tiixhe!. 

31As ye! kuxh exaansa etaama. 
As ye! la etal ech ile!: «¿Kam tuk 
gechb'u? As ¿kam tuk quk'a? As 
¿kam tuk qoksa'mi?» chajini'k ex 
etala, 
32 tan ai kuxhe' ni titz'a ung'a 
tename' uve! ye! ni niman u 

Kub'aal Tiixhe!. Pet ech koj ex, 
tan ootzimale' ta'n u Kub'aal 
Tiixhe! uva! echen tu almika! 
kam uva! nisa'vit seti'. 

33 Pet aal b'a'ne' uva! la ok ex 
xo'l unq'a tename' uva' at jaq' 
u tijle'm u Tiixhe'. As etoksataj 
etaama ti' eb'anat u jikla 
txumb'ale' vatz Aak. As Aake! 
la aq'on ve't unq'a vee! skajayil 
sete, kam uva! nisa'vit seti'. 
34Esti'e' ni val sete, ye! kuxh 
exaansa etaama ti' u q'iie' uve' 
q'ejal, tan kam kuxhe' eq'omal 
ta'n junun unq'a q'iie'. As kat 
kuxh ib'anle' kam uva! eg'omal 
ta'n junun unq'a q'iie'. 


Nichusun u Jesús ti' uva' ye! 
la ib'an u me'al ik'aol 
u Tiixhe' isuuchil vimoole' 
Lucas 6.37-38, 41-42 


1 Ye! kuxh eb'an isuuchil 
vemoole', aq'al uva! ye! la 
b'anax esuuchil ta'n vemoole!, 
2tan kam chit eb'anat isuuchil 
vemoole', as echat chit la b'anax 
sete. As kam chit u txumb'ale' 
uva' la eb'an ti' vemoole', as 
echat chit la b'anchu sete. 
3 ¿As kam oi uve! va'l kuxh 
esajit ok u tal ch'ise! tu vivatz 
vetitz'in etatzike', as tul ye! netil 
je! etib' tul at uma'l u potzo'm tu 
vevatze!? 
4Tan asoj at uma'l u potzo'm 
tu vevatze', as jla kol uch etalat 
q'a te vetitz'in etatzike! uva!: 
«¡Qe'na! Tuk veesa el tzan u tal 
ch'ise! tu vavatze'» ma chaj ex la 
etale'? ¡Tul il u potzo'm ile' at tu 
vevatze!! 
5 ¡Ex kuxh ka'vatz! Eteesataj u 
potzo'me' tu vevatze! blaxa. As 

a'n la uch etilat ve't u ch'ise' 
tivatz vetitz'in etatzike!. As la 
eteesa ve't el. 

6 Pet tuk val sete, tan ye! la 
uch etalat u b'a'nla yole' te 
unq!a uxhchile' uva! ye! la 
salon tab'it viyol u Tiixhe', tan 
ale! ye! la niman. As la ib'ane' 
uva! la ul ivi! set eche! nib'an 
unq'a tx'i'e' tul uva! nichi' ex 
tx'i!. As moj ech itxumb'al 
unq'a uxhchile' eche' unq'a 
chichame', as latz! koj ti! txoo, 
tan la kuxh ipach' txooe' tu 
toj. 


Nichusun u Jesús ti' ijajax 
u b'a'nile' te u Tiixhe' 
Lucas 11.9-13; 6.31 
7As ejajtaj. As la aq'pe' sete. 

Echuktaj. As la eleje!. As et'oktaj 
utzi' kab'ale'. As la jajpe' u tzi' 
kab'ale' sevatz. 
8 Tan ab'il uva! la jajon, as la 
ik'ule'. As ab'il uva' la chukun, 
as la ileje!. As ab'il uva! la t'okon 
utzi' kab'ale', as la jajpe' u tzi' 
kab'ale' svatz. 
9 ¿As at kol umaj ex q'a uva! la 
tx'akon taq'ax umaj k'ub' te 
vetalaj intxa'e! tul la ijaj ipaan 
sete? 
10 ¿As moj ichib'il tx'i'latxoo la 
etaq' te vetalaj intxa!e! tul la ijaj 
unb'ooj chib'il txay sete? 
11 Tan k'uxh tx'i'la aama chit 
ex, as ootzimal seta'n uva! a! u 
b'a'ne' netaq' te unq'a etalaj 
intxa'e'. ¿As a! kol chit ye'l u 
Kub'aal Tiixhe' q'a uva! at tu 
almika'? Tan nime! vib'a'nil 
Aake! seti'. Tan la taq! Aake' u 
b'a'nile' sete, ab'iste ex uva! la 
jajon te Aak. 

12 As kam kuxh uva! la eb'ane', 
as echat la eb'an te ung'a 
uxhchile' eche' uva! nesa! uva! la 
b'anchu sete. Tan ech isuuchil u 
tzaq'ite! uva! tz'ib'amal kan, as 
tuk' ka't ung'a yole' uva! itz'ib'a 
kan unq'a q'ajsan tetz viyol u 
Tiixhe!. 


Nichusun u Jestis 
ti' ka'va'l u tzi' kab'al 
tuk' ka'va't u b'ey 
Lucas 13.24 
13 As okoj ex tuu tzi' kab'ale' 
uva! ch'oo kuxh ivatz, tan at 
uma't u GU kab'ale! uva! nim 
chit ivatz. As at uma't u b'ey uva' 
nim chit ivatz uva' ech toon tuu 
choob'al paave'. As nimal unq'a 
tename' ni tok tu u nimla tzi! 
kab'ale!. 
14 Pet kal kuxh unq'a uxhchile' 
la itx'ol tok tu u tzi' kab'ale' 
uva! ch'oo kuxh ivatz as tuk' tu 
u b'eye' uva! ch'oo kuxh ivatz 
uva' la eg'on unq'a uxhchile' tu 
vitiichajile! uve' ye'l iya'teb'al. 


Ni tal u Jesús isuuchil uva! 
ai viyolon unq'a uxhchile' la 
k'uchun ma b'a'n moj ye'le 
Lucas 6.43-44 
15 Esti'e' ni val sete, atoj chit 
enachb'al vatz unq'a chulin yole' 
uva' nu kuxh ib'ensa tib' q'ajsan 

tetz viyol u Tiixhe'. As ech 

tilon vitxumb'ale' eche! uma'l u 
b'a'nla kaneero'. Pet ech koj u 
taanxelale', tan eche! uma'l u zo! 
ti! ichi'at ex. 

16 Pet ai vitxumb'al unq'a 
uxhchile' la k'uchun sete ma 
b'a'n moj ye'le, eche! nib'an 
unq'a tze'e', tan ye! la uch quxat 





uuva ti! u ch'i'xe'. As ye! la uch 
quxat higuera ti' u vokkin ch'i'x. 
17As jank'al unq'a tze'e' uve! 
b'a'n, as b'a'n vivatz tze'e'. Pet 
ech koj u tze!e! uve! ye! b'a'n, tan 
va'lexh vivatz tze!e!. 

18 As u tze'e' uve! b'a'n, as ye! 

la uch taq'at tze' ivatz uva! ye! 
b'a'n; as u tze!e! uve! ye! b'a'n, as 
ye! la uch taq'at tze! ivatz uva! 
b'a'n. 

19Pet jank'al unq'a tze'e' uve! 
va'lexh ivatz ni taq'e', as la 
tzok'ax el. As la oksal tu u 
xamale!. 

20Esti'e' ni val sete uva! a! 
vitxumb'al unq'a uxhchile' la 
k'uchun ma b'a'n moj ye'le, eche! 
uva! nib'an unq'a tze'e'. 


Ni tal u Jesús uva' jit kajayil 
unq'a uxhchile' la ok tu 
almika' 
Lucas 13.25-27 

21 As jit kajayil ung'a uxhchile' 
uva' ni alon sve: «jKub'aal Jesús! 
¡Kub'aal Jesús!» taq'e' ni tal 
sve, as ye'l tokeb'al xo'l unq'a 
tename' uva! at jaq' u tijle'm 
u Tiixhe!. Pet ta'n kuxh unq'a 
uxhchile' uve! ni niman kam uve' 
nisa' Aak uva! la iblane!. 
22 As la ib'an uma!l u g'ii uva! 
nimal uxhchil la alon sve, 
«¡Kub'aal Jesús! ¡Kub'aal Jesús!» 
chaj la tal sve. As ati la alon 
uva': «Tuk' vab'iie!, Pap, kat gal 
vayole'; as tuk! vab'iie' kat qeesa 
el unq'a sub'ule'; as tuk! vab'iie' 
kat kuk'uch vanimla b'a'nile' 
vatz unq'a tename',» chaj ve'te! 
la tal sve. 
23 As ech la val ve't ile': «Ye! 
vootzaj ex. Jetz'enoj el ex 

sunvatz, tan ex b'anol tetz ung'a 
va'lexhe',» chaj in la val ve't ste. 


Nichusun u Jesús ti' ka'va'l 
unq'a lakol kab'al 
Lucas 6.46-49 


24 As ab'il uve' la ab'in vunyole' 
as la inima, as la ib'an eela tuk' 
umaj naj uva' at itxumb'al, as la 
ilak vikab'ale! vi' u sivane!. 

25 As tul la ul uma'l u mam 
jab'al tuk' uma'l u mam kajiq' ti' 
u kab'ale', as la sipk'u ve't unq'a 
ale!. As ye'l u kab'ale' la kuti, tan 
chab'amal chit ik'ujeb' u kab'ale' 
vi! u sivane!. 

26 Pet ab'il uve' la ab'in vunyole' 
as ye! la inima, as la ib'an 

eela tuk! uma't u naj uva! ye'l 
itxumb'al ati uva' la ilak ikab'al 
vi! u sanab'e!. 

27As tul la ul ve't u mam jab'ale' 
tuk! u mam kajiq'e' ti! u kab'ale', 
as la sipk'u ve't unq'a a'e'. As 

la pal tija ve't u ale! u kab'ale!. 
As txumleb'al chit ve't te'p u 
kab'ale' la ib'ane',— ti'k u Jesús. 

28 As tul ya! ve't u Jesús ti' 
iyolone', as teq'o ve't taama 
unq'a tename! ti' u chusb'ale' 
uva' nik tal Aak, 
29tan ech iyolon Aake' eche' 
umaj naj uva! at tijle'm. Pet ech 
koj unq'a naje' uva! chusel tib' ti! 
unq'a tzaq'ite', tan jit'e'ch ichusun 
chajnaje' eche! uve' nik ib'an Aak. 


Nib'a'nxisa u Jestis uma'l u 
naj uva' atik ok ch'a'k chin sti' 
Marcos 1.40-45; Lucas 5.12-16 


1As tul ku! ch'u'l u Jesúse' 

vatz u vitze!, as a! chit 
mama'la tename' xekelik ve't ti! 
Aak. 


17 





MATEO 7, 8 


2 As ul ve't uma'l u naj Katz u 
Jesúse' uva! atik ok ch'a'k chin 
sti!. As ku' naj qaaloj vatz Aak. 
As ech tal naj (el: —Pap, asoj la 
asa', as b'an b'a'nil sve. As eesa u 
ch'o'me' svi', tan la oleb' axhe'— 
ti'k naj tal te u Jesús. 

3As tag' ve't b'en u Jesús 
ig'ab' ti' naj. As ech tal ve't 
Aak ile': —Nunsa'. Kat b'a'nxiy 
ve't axhe!,— ti'k Aak. As yak 
kuxh el ve't u ch'a'k chine! ti! 
naj. 

4As ech tal ve't u Jesús ile': 
—Tuk val see uva' katini'k chit 
aalkat uva' kat b'a'nxiy axh. 

Pet kuxh Kuch eeb' vatz unq'a 
ig'esal oksan iyol tenam vatz 
Tiixh. As kuxh aq' u oye! uva! 
alel kan ta'n u Moisés, texhlal 
tetz uva! kat txanyu ve't axh,— 
ti'k Aak tala. 


Nib'a'nxisa u Jesús vik'am 
uma'l u q'esal sol 
Lucas 7.1-10 


5 As tul ok u Jesúse! tu u 
Capernaúm, as ul uma'l viq'esal 
unq'a sole! vatz u Jesús. As ijaj 
naj b'a'nil te Aak. 
6As ech tal naj ile': —Pap, b'an 
b'a'nil. B'a'nxisa uma'l vas 
unk'am uve' nich'o'ne', tan ile! 
koxhle'l tunkab'al. As ye! nitx'ol 
ve't itiinsat tib', tan nimxinal 
chittu'— ti'k u naje' tal te u 
Jesúse!, 
7Ech tal ve't u Jesús ile!: —B'a'n 
kuxhe!. Bien unb'a'nxisa,— ti'k u 
Jesús. 

8 As ech tal ve't viq'esal unq'a 
sol (ei: —Ye'le, Pap, tan nim 
aalche'. As ye'l vijle'm ati uva! 
la oon axh tunkab'al. Pet al 

MATEO 8 


bien kuxhtu! uva! la b'a'nx ve't 
vunk'ame'. As tuk b'a'nxoje', 
Otan eche! in, tan at unq'esal 
eche! axh. As at sol jaq' u 
vijle'me' unpajte. As kam uve! 
la val te umaj vunsole', as la 
ib'ane'. Asoj la val te umaj naj: 
«Kuxh b'en,» chaj in ste, as 
ma'te. Asoj: «Si'u,» chaj in te 
uma't naj, as la ul naj sunvatz. 
Asoj la val te umaj vunk!ame!: 
«Blan u vi'le',» chaj in ste, as 
la ib'ane',— ti'k naj tal te u 
Jesus, 

10 As tul tab'i ve't u Jesús 
u yole' uva! tal viq'esal unq'a 
sole', as txuq'txun ve't Aak. As 
ech tal ve't Aak ile! xo'l unq'a 
tename': —Hle! jik chit tuk val 
sete, tan ye'l umaj naj vile'te 
xo'l unq'a tiaal Israel uva' ech 
u k'ujleb'al ik'u'le! eche! nib'an 
u naje!. 
11 As tuk val sete uva! ye! saach 
unq'a uxhchile' la ul tib'uuq'eb'al 
q'ii as la ul tib'eneb'al oi. As 
la xoneb' tu almika' k'atz u 
Abraham, tuk' u Isaac, tuk! u 
Jacob ti' itx'a'ne', as tuk! unq'a 
tename' uva! at jaq' u tijle'm u 
Tiixhe!. 
12 Pet nimal unq'a tiaal Israel 
uva! ye! nisa' tok jaq' u tijle'm 
u Tiixhe!, as ech ib'en tu u q'ej 
toktoe!. As tzitzi' la oq'kat ve'te!. 
As la ik'ux ve't tib! tee ta'n u 
k'axk'oe'— ti'k u Jesús. 
13 As ech tal ve't u Jesús ile! 
te viq'esal unq'a sole': —Kuxh 
ve'te', tan kam uva' kat anima 
as kat ib'anla',— ti'k u Jesús. As 
tul kuxh tal Aak u yole', as yak 
kuxh el u ch'o'me! ti! vik'am 
naje!. 

Nib'a'nxisa u Jesús viji' u Lu'e' 
Marcos 1.29-34; Lucas 4.38-41 
14 As oon ve't u Jesús tikab'al 

u Lu'le!. As koxhlik vu u Lu'e! vi! 

ch'ach ta'n xamal ch'o'm. 

15 As itxey ve't u Jesúse! iq'ab' 

viji' u Lu'e'. As yak kuxh el ve't 

u xamal ch'o'me! sti'. As txakpu 

ve'te'. As tag' ve't viji! u Lu'e' 
techb'ub'al unq'a uxhchile'. 

16 As tul tz'otin ve'te', as ye! 
saach unq'a aach'o'me' eq!'ol 
tzan vatz u Jesús. Atik unq'a 
aach'o'me' uva' atik ok sub'ul 
sk'atz. As tuk! viyol Aake' as kat 
el unq'a sub'ule!. As ib'a'nxisa 
Aak unq'a aach'o'me' skajayil. 
17As b'ex ib'an ve't uma't u 
yol uva' kat tal kan u Isaias, u 
q'ajsan tetz viyol u Tiixhe!, uva! 
ech tal ile": 

Aake' la tag' tib' sqi' ti! teesat 
u kuch'o'me' 

tuk' unq'a vee! ni ch'o'nsan 
o!, ti'k u yole!. 


Ni tal ka'va'l uxhchil 
ixekeb' ti' u Jesús 
Lucas 9.57-62 


18 As tul til u Jesús uva! ai chit 
mama'la tename' nikat imol tib' 
k'atz. Aak, as tal ve't Aak iq'ax 
jalit u mar. 

19 Asjetz'en ve't ok uma'l u naj 
Katz Aak, uva! chusel tib' ti! 
ung'a tzag'ite'. As ech tal ve't 
naj ile!: —Pap, ai ni vale! uva! la 
xekeb' in see', katil kuxh uva! la 
b'enkat axh,— ti'k naj. 

20Ech tal u Jesús (ei: —Unq!a 
chisie'! as at ijul txoo. As unq'a 
tzlikine! uva! nixich'an vatz u 
almika'e! tan at isok txoo. Pet 

ech koj VIK'AOL U NAJE'4 tan 
ye!l ivitz! ati uva' la q'a'eb' ok 
sti',— ti'k u Jesús. 

21 As ech tal uma't vichusulib' 
Aak ile!': —Pap, la xekeb' in see! 
ni vale', poro lanal b'en unmuj 
kan ak unb'aale' b'axa. As a'n la 
xekeb' in see'— ti'k naj. 

22 Ech tal ve't u Jesús ile": 
—Xekeb'en svi' cheel. Imuje'n 
tib' unq'a uxhchile' svatzaj uva! 
kamnal u taanxelale! vatz u 
Tiixhe',— ti'k Aak. 


Niya'sa u Jesús 
u mam kajiq' vi' u mar 

Marcos 4.35-41; Lucas 8.22-25 

23 As tul ok ve't u Jesús tu 
uma't u barco, as xekeb' ve't 
ung'a ichusulib' Aake! sti'. 

24 As vat ve't u Jesús. As xe't ve't 
uma'l u mam kajig' jab'al vi! u 
mare!. As va'lik chit ipilq'ut ob 

u ale! ta'n u mam kajig' jab'ale!. 
As nik tok ve't u ate! tu u barco. 
As bit kuxh ye! nik ib'en ve't u 
barco xe! u mare!. 

25 As b'ex ibley ve't chajnaj u Jesús. 
Ech tal ve't chajnaj ile! te Aak: 
—jLoch ol, Pap, tan tuk b'enoj ve't 
o ye! u ale!!— ti'k chajnaj. 

26 As ech tal ve't u Jesús ile": 
—¿Kam q'i nexo'va, ex uva! b'iil 
kuxh u k'ujleb'al ek'u'le! ati?— 
ti'k Aak. As txakpu ve't u Jesúse!. 
As iyaa ve't Aak u kajiq'e' tuk! u 
mare!. As yak kuxh ya! ve't u ale! 
ti' ipilq'ut tib!. 

MATEO 8 


27As yak kuxh samun ve't ung'a 
ichusulib' Aake'. As ech tal ve't 
chajnaj ile! svatzaj: —¡Xo'veb'al 
u tijle'm Aake', tan ninimal 

Aak ta'n u kajiq' jab'ale' tuk! u 
mare'!— ti'k chajnaj svatzaj. 


Nib'a'nx ve't ka'va't uxhchil 
uva' atik ok sub'ul sk'atz 
Marcos 5.1-20; Lucas 8.26-39 


28 As oon ve't u Jesúse' jalit u 
mare! tu vitx'ava' ung'a aa Gadara. 
As ul ilej Aak ka'va'l unq'a naj uva' 
atik ok sub'ul sk'atz. As a' elkat 
ch'u'l chajnaj tu u vi kamnaje'. As 
ab'il koj nikat itx'ak ipal tu u b'eye' 
uve' atikkat ung'a naje' uve' atik u 
sub'ule! sk'atz, tan ye'xheb'il nik 
ichajpu pal chajnaj. 

29 As sik'in ve't chajnaj. As ech 
tal ve't chajnaj ile!: —¡Jesús, 
iK'aol Tiixh! ¿Kam nasa' sqe? ¿As 
ma kat ulyu ve't axh ti' ayansat 
o'? As tul ye'l u q'iie! ileje'te, — 
ti'k unq'a naje' tal te u Jestse!. 
30As nik ik'uachin unjolol unq'a 
chicham najlich uve' atikkat u 
Jesús. 

31 As ech tal unq'a sub'ul ile! tul ijaj 
b'a'nil te u Jesús: —Asoj la atilu el ol, 
as b'an b'a'nil. Aq' qokeb'al ti! ung'a 
chichame'— ti'k ung'a sub'ule!. 

32 Ech tal ve't u Jesús ile': 
—¡Blenoj ex bla! — ti'k Aak. As el 
ve't ch'u'l unq'a sub'ule' Katz ung'a 
naje!. As ok ve't unq'a sub'ule' ti! 
unq'a chichame!. As ooje'l ib'en 
ve't unq'a chichame!. As chajpik 


a 8.20 As tul tal u Jesúse' u yole! uva! VIK'AOL U NAJE', as a' uva' tal Aak uva! itz'ib'a 
kan u Daniel 7.13-14: Kat unvatzk'a uma'l u vatzik' aq'b'al as kat vil iku' ch'u'l uma'l 
u naj tu u suutz' tu almika'. As kat ul ve't Katz uma'l u q'esla naj. As kat aq'ax ok vatz 
u q'esla naje'. As kat aq'pu ve't tijle'm ti' unq'a tename' ti' unq'a yolb'ale' skajayil, as 
ni toksal ve't iq'ii. As ye'l ve't iya'teb'al u tijle'me' la ib'ane', as ye'xheb'il la oleb' sti!. 

MATEO 8, 9 


ve't b'en txoo vatz vitz ti! toon tu u 
mar. As kam ve't txoo skajayil xe' 
u mare!. 

33 As ooj ve't unq'a xeen 
chichame". As tul oon ve't chajnaj 
tu u tename!, as tal ve't chajnaj 
kam kat ib'an unq'a naje' uve' atik 
ok unq'a sub'ule' sk'atz as tuk' 
uve! kat ib'an unq'a chichame!. 

34 As el ve't ch'u'l unq'a 
uxhchile' skajayil uve' atik tu u 
tename' ti' ichukpu u Jesús. Tul 
lejpu ve't Aak, as ijaj ve't unq'a 
uxhchile' b'a'nil te Aak ti' uva' la 
el ve't Aak tzitzi'. 


Nib'a'nxisa u Jesús 
uma'l u aach'o'm 
uva' tze'un tib' vichi'ole' 
Marcos 2.1-12; Lucas 5.17-26 
1As ok ve't u Jesús tu u 
barco unpajte. As q'aav ve't 
Aak tu u tename' uva! jejlikkat 
Aak. 
2As eq'ol ve't tzan uma'l u 
aach'o'm vi! uma'l u ch'achi'm 
Gel, tan tze'unik tib' vichi'ole!. 
As oksal ve't u aach'o'me' vatz 
u Jesúse!. Tul til u Jesús ua 
k'ujlik chit ik'u'l chajnaj ti' Aak, 
as ech tal ve't Aak ile! te u 
aach'o'me': —Ye! txumun axh, 
vitz'in vatzik, tan kat sotzye' 
vapaave',— ti'k Aak. 
3 As tul tab'i unq'a uxhchile' uva! 
chusel tib' ti! unq'a tzaq'ite', as 
ech tal ve't je! chajnaj ile! ste: 
—jNi teesa naj iq'ii u Tiixhe' tuk! 
viyole'!— ti'k chajnaj. 
4Atik sk'u'l u Jestis uva' kam nik 
tal je! chajnaj ste. As ech tal ve't 
Aak ile': —¿Kam q'i uve' va'len 
kuxh netitz'a ti' vunyole' uva! 
kat vala? 





5 ¿As ab'iste uma'toj q'i uva! 
ye! la oleb' in ti! ib'anche' uva! 
netitz'a? ¿Ma ti' uva': «Kat 
sotzye! vapaave!,» chaj in te u 
aach'o'me'? ¿Pet moj: «Txakpen. 
As kuxh ve'te',» chaj in la val te 
u aach'o'me'? 
6Pet aq'al uva! la etootzi u 
tijle'm VIK'AOL U NAJE! ti' ul 
isotzsat ipaav unq'a aapaave' 
vatz u tx'ava'e', as sevatz tuk 
valkat te u aach'o'me',— ti'k 
Aak. As ech tal ve't Aak ile! te u 
aach'o'me': —Txakpen. As eco 
ch'achi'm tze'e'. As kuxh ve't 
takab'al,— ti'k Aak. 
7As yak kuxh txakpu ve't u 
aach'o'me' uva! tze'unik Ob 
vichi'ole'. As b'en ve't naj tikab'al. 
8 As tul til ve't ung'a tename' 
uve! ib'an u Jesúse!, as teg'o ve't 
taama unq'a tename!. As toksa 
ve't unq'a tename' iq'ii u Tiixhe', 
tan ti' uva! ma'tik taq'at Aak 
tijle'm u Jesús ti' ilochat unq'a 
uxhchile'. 


Nimolo u Jesús u Mateo 
Marcos 2.13-17; Lucas 5.27-32 


9 As tul pal ve't u Jesús tzi' u 
mare!, as til ve't Aak uma!l u naj 
uva! Mateo ib'ii uva! xonlik tu 
u atinb'al uva! nimolpukat puaj 
tetz u Roma. As ech tal ve't Aak 
ile! te naj: —Si'u. Xekeb'en svi'— 
ti'k Aak. As txakpu ve't u Mateo. 
As xekeb' ve't naj ti' u Jesús. 

10 As b'ex ve't u Jesús tx'a'on 
tikab'al u Mateo. Nimal unq'a 
molol puaje' tetz Roma tuk! 
unjoltu unq'a uxhchile' uve! ye! 
ni niman u Tiixhe', as xoneb' 
ve't ok chajnaj Katz u Jesús tuk' 
unq'a ichusulib' Aake!. 

11 Tul til ve't unq'a fariseo, as 
ich'oti ve't chajnaj itzi' unq'a 
ichusulib' Aake'. —¿Kam q'i uva! 
nu kuxh itx'a'nik ok vechusule' 
xo'l unq'a aapaave' tuk' unq'a 
molol puaje' tetz u Roma?— ti'k 
chajnaj. 

12 As tul tab'i ve't u Jesús uva! 
ech nik tal unq'a fariseo, as 

ech tal ve't Aak ile! te chajnaj: 
—Ab'il uve! ye'l ch'o'm sti', as 
ye'l u aatz'ake' la txakon sti'. Pet 
a! unq'a aach'o'me' uve! nitxakon 
u aatz'ake! sti'. 

13 As b'enoj echustaj kam 
isuuchil u yole' uva' ech ni tal 
ile: 

A! ni val sete uva! la etxum 
ivatz vemoole'. 

As ale! uve! b'a'n sve ti! unq'a 
txooe! uva! la yatz'pu 
sunvatz, ti'k u yole!. 

Esti'e' tuk val sete uva! jit ung'a 
uxhchile' tul unmolo uva! ni 

tal je! ste uva! ye'l ipaav ati. Pet 
ung'a uxhchile' uva! nich'o'n 
ste uva! kat paavini, as ale! tul 
unmolo, aq'al uva! la ijalpu ve't 
vitxumb'ale',— ti'k u Jesús. 


Nich'otil itzi' u Jesús 
ti' uva! kam ikuypu u va'y 
vatz u Tiixhe' 
Marcos 2.18-22; Lucas 5.33-39 


14 As ul ich'oti ve't ka'l 
vichusulib' u Xhune' te u Jesúse!. 
As ech tal ve't chajnaj ile": 
—¿Kam q'i, Pap? Tan o' tuk' ung'a 
fariseo as jatpajul kuxh nu kukuy 
kuva'y vatz u Tiixhe'. ¿As kam q'i 
uva! ye! nikuy unq'a achusulib'e' 
iva'y?— ti'k chajnaj tal te Aak. 
15Ech tal ve't u Jesús (ei: —As 
tul uva' at umaj nimla g'ii ti' 

MATEO 9 


teg'ot tib! umaj me'al ik'aol umaj 
uxhchil, ¿as lakol uch q'a uva! la 
ikuy unq'a ilonaale' iva'y tul il u 
tzumela ile! at tu u nimla q'iie'? 
Pet lanal ilej uma'l u q'ii uve' la 
ul eesal el u tzumelae' sxo'l. As 
a'n la ikuy ve't unq'a ilonaale' 
iva!y. 

16 As ye'xheb'il la k'ooan umaj 
q'a'l oksa'm ta'n umaj u ak! k'oo, 
tan la iq'ix u ak' k'ooe' u q'a'l 
oksa'me'. As aal chit la q'ixmu 
ve't u q'a'l oksa'me' ta'n u ak 
k!ooe!. 

17As ye! la uch taq'ax ku! u ak! 
vino tu umaj q'a'l tz'u'm uva' ech 
tilone' xhaalo, tan la iq'ix u ak' 
vino u q'a'l tz'u'me', tul la q'u'ili. 
As la peq'xik el u vino. As la 
tz'ejxu ve't u tz'u'me' tuk! u vino. 
Pet tu umaj ak! tz'u'm la ku'kat u 
ak! vino, aq'al uva! ye! la tz'ejxi. 
As mita'n la yan u tz'u'me',— Ok 
u Jesús. 


Ni tulsa u Jesús 
taama vime'al u Jairo 
Marcos 5.21-43; Lucas 8.40-56 


18 As antelik iyolon u Jesúse' 
tul b'ex uloj uma'l viq'esal unq'a 
tiaal Israel. As qaaeb' ve't naj 
vatz Aak. As ech tal naj ile': 
—B'an b'a'nil, Pap. Kuxh il vas 
unme'ale' uve! kat kamya. As 
b'an b'a'nil. Kuxh ila. As la aaq' 
je! aq'ab' sti', aq'al uva! la ul 
taama,— ti'k naj tala. 

19 As txakpu ve't u Jestis. As 
b'en ve't Aak ti' naj tuk! unq'a 
ichusulib'e!. 

20 As tul nik ixaan u Jesús tu 
b'ey, as ul ve't uma'l u ixoj Katz 
Aak uva! kab'lavaxnik yaab' ixe't 
ixoj ch'o'noj, tan a! vitx'aao u 

ixoje! ye! nikat iya'e'. Pet at kuxh 
ve't sb'enameen. As jetz'en ok 
ixoj ti' iqul Aak. As ikano'k ixoj 
u toksa'm Aake!, 
21tan ech nik tal je' ixoj ile! ste: 
«Tul kuxh la unkano'k u toksa'm 
u Jesús, as tuk b'a'nxoj ine!,» ti'k 
ixoj. 
22 As isuchq'i ve't tib' u Jesús. As 
isaji ve't b'en Aak ixoj. As ech tal 
ve't Aak ile!: — Ye! txumun axh, 
ixoj, tan kat elyu ve't u ch'o'me' 
see', tan OI uva! kat ak'ujb'a' 
ak'u'l svi'— ti'k u Jesús. As yak 
kuxh el ve't u ch'o'me! O ixoj. 
23 As tul oon ve't u Jestis tu 
vikab'al u Jairo, as isaji ve't b'en 
Aak unq'a naje! uve' nik oq'san 
u su'e! Katz u kamnaje'. As til 
ve't Aak uva! va'l chit toq' unq'a 
uxhchile' k'atz u kamnaje!. 
24 As ech tal ve't Aak ile! te 
unq'a uxhchile': — jB'enoj el 
ex ti' kab'al! Tan ye'l u xvaake' 
kamnal koj. Pet vatik kuxhe!,— 
ti'k Aak. As itze'le kuxh unq'a 
tename' viyol Aake!. 
25 As tul el ve't ch'u'l unq'a 
uxhchile', as ok ve't Aak tu 
kab'al. As itxey ve't Aak iq'ab' u 
xvaake!. As txakpu ve't ixoj. 
26As pax ve't itzib'lal u yole' 
tulaj unq'a tename' as tu unjoltu 
unq'a atinb'ale' ti! uve! ib'an u 
Jesus, 


Nib'a'nxisa u Jesús 
ivatz ka'va'l u tzot 
27As tul el ve't ch'u'l u Jesús 

tzitzi', as xekeb' bien ka'va'l 
unq'a tzot ti' Aak. As sik'in ve't 
chajnaj. Ech nikat tal chajnaj 
ile!: —¡Pap tiaal David, txum 
kuvatz!— ti'k chajnaj. 





28 As oon ve't u Jesús tu kab'al. 
As jetz'en ve't ok unq'a tzote' 
k'atz Aak. As ich'oti ve't Aak te 
chajnaj: —¿Ma nenima uva! la 
untx'ol unb'a'nxisat vevatze'?— 
ti'k Aak. —Kano, Pap. B'an 
b'a'nil sqe,— ti'k chajnaj. 

29 As ikan ve't u Jesús vivatz 
chajnaje'. As ech tal ve't Aak 
ile! te chajnaj: —Tan ti' uva! 

kat ek'ujb'a' ek'u'l svi! as tuk 
unb'a'nxisa vevatze',— ti'k u 
Jesúse!. 

30As yak kuxh b'a'nx ve't vivatz 
chajnaje'. As ilon ve't chajnaj. 
As tal ve't Aak te chajnaj ti' uva! 
ye'xheb'il la tal chajnaj ste ti' 
uva! kat ib'a'nxisa Aak vivatz 
chajnaje!. 

31 Pet tul kuxh el ch'u'l chajnaj 
Katz u Jesús, as b'ex ipaxsa ve't 
chajnaj itzib'lal Aak tulaj unq'a 
tename' as tulaj unjoltu unq'a 
atinb'ale'. 


Nib'a'nxisa u Jesús 
uma'l u mem 

32 As tul uva! nik ipaxsa ve't 
chajnaj itzib'lal u Jestse', as eq'ol 
ve't ok uma'l u aach'o'm vatz Aak 
uva! mem ta'n u sub'ule!. 
33 As teesa ve't u Jestis u sub'ule' 
ti' u naje'. As yolon ve't naj. As 
teq'o ve't taama unq'a tename' 
skajayil. As ech tal ve't unq'a 
tenam ile! svatzaj: —Ye! atixoj 
qil ib'a'nx ve't umaj uxhchil tu 
kutename' eche! uve! kat qilla',— 
ti'k unq'a uxhchile!. 
34Pet ech koj unq'a fariseo, tan 
ech tal ve't chajnaj ile!: —A' 
vib'ooq'ol unq'a sub'ule' aq'ol 
tetz u tijle'm naje' ti! teesal el 
unq'a sub'ule'— ti'k chajnaj. 

Nitxum u Jesús ivatz 
unq'a tename' 


35 As isoli ve't u Jesús unq'a 
tename' tuk' unq'a talaj tename!. 
As nik ichusun ve't Aak tulaj 
unq'a atinb'ale' tetz nachb'al 
Tiixh. As nikat tal Aak isuuchil 
u b'a'nla yole! ti! u Tiixhe' uva! 
la ul ve't tuk' u tijle'me' ti' 
vitename'. As kam kuxh ch'o'mil 
uve! atik xo'l unq'a tename! as 
nik ib'a'nxisa ve't Aak unq'a 
aach'o'me' skajayil. 

36 As tul til ve't u Jesúse' u 
mama'la tename' uva! ech tatine' 
eche' unjoloj kaneero' uva' ye'l 
xeen tetz ati, as itxum ve't Aak 
ivatz. 

37Ech tal ve't Aak ile! te unq'a 
ichusulib'e': —Ech ve't tatin 
unq'a tename' eche! unq'a ko'me' 
uva! la pitx'lu ve'te!. As tul kal 
kuxh unq'a aq'onvile' ati. 

38 Pet ejajtaj te Tiixhe! ti' uva! la 
ichaj tzan Aak unq'a aq'onvile' 
ti! ipitx'lu ve't u ko'me',— ti'k u 
Jesus, 


Ni tag' ve't u Jesús tijle'm 
kab'laval unq'a apóstol 
Marcos 3.13-19; Lucas 6.12-16 


1 1 As imolo ve't u 

Jesús kab'laval unq'a 
ichusulib'e'. As taq' ve't Aak 
tijle'm chajnaj ti' teesal unq'a 
sub'ule' as ti! ib'a'nxisal unq'a 
aach'o'me', k'uxh kam kuxh 
ch'o'mil nik b'anon. 

2A' vib'ii kab'laval unq'a 

apóstol u vi'la': U Simón uva' Lu'; 
tuk! u Lixh, u titz'in u Simón; 
u Jacobo, vik'aol u Zebedeo; u 
Xhun, u titz'in u Jacobo; 

3u Pi'l; u Bartolomé; u Maxh; u 
Mateo uva' nik molon puaj tetz u 
Roma; uma't u Jacobo, vik'aol u 
Alfeo; u Tadeo; 

4uma't u Simón uva' echenik 
xo'l unq'a tenam uva' nik alon 
itilul el unq'a ib'ooq'ol unq'a 
tename' uva! atik kan ta'n u 
ijlenaale' tu u Roma; tuk' u 
Judas uva' Iscariote uva' kat 
k'ayin u Jesús. 


Nichaj ve't b'en u Jesús 
kab'laval unq'a apóstol 
Marcos 6.7-13; Lucas 9.1-6 


5 As ichaj ve't b'en u Jesús 
kab'laval unq'a apóstol. As ech 
tal Aak ile! te chajnaj: —Tul la 
b'en ex, as ye! la ok ex xo'l unq'a 
uxhchile! uve' jit tiaal Israel. As 
mita'n xo'l unq'a tename' tuu 
Samaria la okkat ex. 
6Pet ai la okkat ex b'axa xo'l 
unq'a tename' uve' tiaal Israel, 
tan ech tatin unq'a uxhchile' 
eche! unjoloj unq'a kaneero' uve! 
tz'ejxinajle. 
7As b'en epasataj u yole', as ech 
la ben etal ile! ste. Tan il u Tiixh 
ile! tul ve't tuk' u tijle'me' ti! 
vitename', chaj ex la etale!. 
8As b'en eb'a'nxisataj unq'a 
aach'o'me' tuk! unq'a uxhchile' 
uva' ato'k ch'a'k chin sti'. As 
etulsataj taama unq'a kamnaje!. 
As eteesataj el unq'a sub'ule' ti' 
unq'a uxhchile'!. Asoj la eb'an 
umaj b'a'nil, as ejajak ija'mil, tan 
oyamal kuxhe' vetijletme!. 

9As eteq'ok epuaj tetz b'ey. 

10 As mita'n uma'toj kam la 
eteq'o. Eteq'ok uma'toj exa'p; 
eteq'ok ch'expub' eti'. As eteq'ok 
esam; as eteq'ok etechb'ub'al, 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


MATEO 10 


tan uma'l u aq'onvil as tetz chite! 
uva! la aq'pu ve't u techb'ub'ale'. 
11 As tul la oon ex tu umaj 
tenam moj tu umaj tal tenam, as 
la echuk umaj uxhchil uva' b'a'n 
itxumb'al. As la ejaj evatb'al ste. 
As tzitzi' la atinkat ex lanal el 
chiuil ex tu u tename!. 
12 Tul la ok ex tu u kab'ale', as la 
etiixhi unq'a uxhchile' uve' at tu 
u kab'ale'. 
13 Asoj b'a'n itxumb'al unq'a 
uxhchile' la ib'an sete, as b'a'n 
tatin svatzaj la ib'ane' ta'n u 
Tiixhe'. Asoj ye'le, as ye! b'a'n 
tatin u uxhchile' svatzaj. Pet 
ech koj ex tan b'a'n chit etatine! 
sevatzaj la iblane!. 
14 Pet ab'il uva! ye! la k'ulun ex 
as ye! la isa! tab'it veyole', as 
la el ch'u!l ex tu u kab'ale' moj 
tu u tename! katil uva! ye! la 
k'ulpukat ex. As la echitu ve't el 
u pojoe' ti' vetoje! texhlal tetz 
uva! ye! b'a'n vitxumb'al ung'a 
tename!. 
15 As jik chit tuk val sete, tan 
la ilej uma'l u q'ii uva! la ul 
u k'axk'oe' ti! u tename'. As 
xo'veb'al chit u k'axk'oe' la 
ib'ane' ti' uve! kat ib'an tu u 
Sodoma tuk' u Gomorra. 


Ni tal u Jestis 
uva' la paleb'el k'axk'o 


16 As tuk unchaj b'en ex. As 
ech eb'ene' eche' ib'en unjoloj 
kaneero' xo'l unq'a xo'e!. Pet atoj 
enachb'al eche' nib'an unq'a 
tx'i'latxooe'. As sula aama ex 
la ib'ane' eche! nib'an unq'a 
paroomaxhe!. 
17As atoj enachb'al vatz unq'a 
uxhchile', tan la eq'ol ok ex 





vatz unq'a b'anol tetz isuuchil 
unq'a tename'. As la q'ospu ve't 
ex tulaj unq'a atinb'ale' tetz 
nachb'al Tiixh. 

18 As ti' kuxh uva' k'ujle'l ek'u'l 
svi', as la eq'ol ve't ok ex vatz 
unq'a ijlenaale' as vatz unq'a 
b'anol ivatz u ijlenaale!. As 

la etal ve't vunyole' te unq'a 
ijlenaale' as te unq'a uxhchile' 
uva! jit tiaal Israel. 

19 As tul la txeypik b'en ex vatz 
unq'a ijlenaale', as xaani'k kuxh 
etaama ti' uva' kam la etale', tan 
la aq'ax ve't eyol kam uva' la 
etal ve'te!. 

20As jit ve't exe! la yolon ex. 

Pet ai u Tiixhla Espíritu la ag'on 
veyole' kam uva! la etale!. 

21 As la ixoch ve't tib' unq'a 
uxhchile' tuk' unq'a titz'in 
tatzike' ti' iyatz'at tib'. As echat 
la ib'an unq'a b'aalae' te unq'a 
me'al ik'aole'. As la ul ve't ivi! 
unq'a me'al k'aole! ti! vib'aale!. 
As la tal ve't iyatz'pu vib'aale!. 
22 As la ixval ve't ex ta'n unq'a 
tename' ti' kuxh uva! k'ujle'l 
ek'u'l svi'. As ab'il uva! ye! la 
iya'sa inimat in, k'uxh kam kuxh 
k'axk'o la ipaleb'e, as at itiichajil 
sunk'atz la ib'ane!. 

23 Asoj la tilul ex tu umaj tenam, 
as la ooj ex ti! etoon tu uma't 

u tenam, tan tuk val sete uva' 
ye'xnaj oleb! ex ti! isolil vitenam 
unq'a tiaal Israele' skajayil tul la 
b'en uloj VIK'AOL U NAJE!'. 

24 As tuk chit ixvaloj ex, tan 
ye'l umaj u chusulib'e' uva! at pal 
ti' u chusul tetze'. As ye'l umaj 
Kam at pal ti! vib'aal u aq'one'. 
25 As kat ib'anle' uva' la epaleb'e 
unq'a k'axk'oe' eche! uve! 

nunpaleb'e. As tul in vechusule'. 
As echat chit la ib'an u k'ame' 
eche! nib'an u b'aal aq'one'. As 
ech u vatine! sexo'l eche! umaj 
b'aala xo'l ung'a me'al ik'aole!. 
Asoj kat alpi uva!: «Axh Beelzebú 
uva! vib'oog'ol ung'a sub'ule!,» 
ch'elel u b'aalae', ¿as a! kol chit ye! 
la alax q'a ti' unq'a me'al ik'aole'? 


Ni tal u Jesús 
uva' ab'il la xo'vali 
Lucas 12.2-9 


26 Pet xo'vi'k ex te unq'a 
tename', tan jank'al unq'a yole' 
uva' ye'xheb'il ootzin tetz, as 
techal la ootzili. As jank'al unq'a 
yole! uva! mujel, as techal la 
ootzili. 
27As jank!al unq'a yole' uve! ni 
val sete cheel, as techal la b'en 
etal isuuchil te unq'a uxhchile'. 
As jank'al unq'a yole' uve! nu 
kuyol skujunal setuk! as b'enoj 
etaltaj vi' unq'a tename' skajayil. 
28As xo'vi'k ex te unq'a uxhchile' 
uve' la yatz'on vechi'ole', tan 
eche! la koj oleb! ti! iyatz'at 
vetaanxelale'. Pet exo'vataj 
u Tiixhe!, tan la taq! b'en Aak 
vechi'ole' tuk' vetaanxelale' tu u 
choob'al paave!. 

29 As ootzimal seta'n uva! 
ye'xh jatva'l nib'enkat ka'vo'j 
talaj tz'ikin tul nik'ayile'. As 
eche' la kuxh koj chajpik tzan 
txoo tu tx'ava', asoj jit u Kub'aal 
Tiixhe' la alon. 
30Echat kuxh ex unpajte, tan 
junun ung'a xi'l evi'e', as achele' 
skajayil ta'n Aak. 

31 Esti'e' ni val sete uva! xo'vi'k 
chit ex, tan nim etalche! vatz u 
Tiixhe' ti! unq'a talaj tz'ikine!. 

32 As ab'il uva! ye! la xo'vi ti' 
talat tib' uva! nimamal in sta'n 
vatz unq'a tename', as echat la 
unb'an sti' vatz vunB'aale' uva! 
echen tu almika!. 

33 Pet ab'il uva! la teesa tib' 
sunk'atz vatz unq'a tename!, 

as echat la unb'an sti! vatz 
vunB'aale' uva' echen tu almika!. 


Niyolon u Jesús 
ti' tok ixo'l unq'a uxhchile' 
tuk' vimoole' ti' Aak 
Lucas 12.49-53; 14.26-27 


34As kamal netitz'a uva' kat 
ul in ti! uva! b'a'n tatin unq'a 
uxhchile' svatzaj vatz u tx'ava'e', 
as tul ye'le tan aal tuk okoj ve't 
ixo'l. As techal la iyatz! ve't tib' 
svatzaj. 
35 As tul kat ul in, as at unq'a 
naje' kat iyaa Ob tuk' vib'aale!. 
As at unq'a ixoje' kat iyaa tib' 
tuk' vitxutxe! as unq'a alib'ae' 
tuk' u talib!'e'. 
36 Tan ye'le uva' kat koj chit la 
ulkat unq'a ch'o'nchil aamae'. 
Pet an kuxh unq'a titz'in tatzike' 
la oksan u ch'o'nchil aamaile'. 
37Estile! ni val sete uva! 
ab'il uve! ai kuxh vitxutxe' 
moj vib'aale' la ixo'ni as ye! la 
ixo'ni in, as jit tetze! uva! la ok 
sunk'atz. As ab'il uve! a! kuxh la 
ixo'ni u me'al ik'aole' as ye! la 
ixo'ni in, as jit tetze! uva! la ok 
sunk'atz. 
38As ab'il uva! ye! la kuyun 
unq'a k'axk'oe' ti! ixekeb! svi', 
as ye! la uch tok ve't chusulib'il 
sunk'atz. 
39 As ab'il uve' ai kuxh 
vitiichajile' ni titz'a vatz u 
tx'ava'e', as ye'l itiichajil k'atz 

u Tiixhe' la ib'ane!. Pet ab'il 
uva! ye! la toksa taama ti! u vatz 
tx'ava'e' tan OI uva! nimamal 

in sta'n, as at itiichajil Katz u 
Tiixhe!. 


U choob'al tetz unq'a 
uxhchile' uve' nixekeb' ti' 
u Jesús 
Marcos 9.41 


40 As ab'il uve! la k'ulun ex 
as eela kuxh stuk' uva! in nik'ul 
in. As ab'il uve' ni k'ulun in as 
eela kuxh stuk! uva! a! vunB'aale' 
nik'ule'. 
41 As ab'il uve' la k'ulun umaj 
u q'ajsan tetz viyol u Tiixhe', 
as eela kuxh vitx'aja'me' tuk! 
vitx'aja'm u q'ajsan tetz viyol u 
Tiixhe'. As ab'il uva' la k'ulun 
umaj u jikla aama as eela kuxh 
vitx'aja'me' tuk' vitx'aja'm u jikla 
aamae!. 
42 As ab'il la aq'on umaj u 
picheel che'vla a' te umaj 
vunchusulib'e' ti' kuxh uva! 
unchusulib', as jik chit tuk 
val sete uva! at itx'aja'm ze! u 
Tiixhe',— ti'k u Jesús. 


Nichaj b'en u Xhun 
unq'a ichusulib' 
ti' ich'otil itzi' u Jesús 
Lucas 7.18-35 

1 1 As tul ya! ve't u Jestise! 

ti! talat b'en itxumb'al 
kab'laval unq'a ichusulib'e!, as 
bien ve't Aak ti' ichusune' as 
ti! ipaxsat viyol u Tiixhe' tulaj 
unq'a tename!. 

2 As tul atik ok u Xhune' tu u 
kaarsa, as tab'i ve't naj itzib'lal 
u Jesucristo. As ichaj ve't b'en u 
Xhune' ka'va'l unq'a ichusulib'e' 





3ti' b'en ich'otit te Aak. Ech tal 
ve't chajnaj ile': —¿Ma axh u 
Cristo uva' alel kan uva' la uli? 
¿Pet moj la kutx'eb' tul uma'toj 
uxhchil?— ti'k chajnaj. 
4 As ech tal ve't Aak ile! te unq'a 
ichusulib' u Xhune': —B'enoj 
etaltaj te u Xhune' kam uva! kat 
etila as kam uva' kat etab'i, 
5tan ni tilon ve't unq'a uxhchile' 
uva' tzotike; as nixaan ve't unq'a 
uxhchile' uva' ko'xike; as unq'a 
uxhchile' uve' atik ok ch'a'k chin 
sti', as kat txanyu ve'te!; as ni 
tab'in ve't ung'a uxhchile' uva! 
ye! nik tab'ine'; as kat ulyu ve't 
taama unq'a kamnaje'. As ni 
talax ve't u b'a'nla yole' te unq'a 
meeb'a'e'. 
6As achveb'al chit u uxhchile' 
uva! ye! la ka'kab'in taama ti! 
ik'ujb'a't ik'u'l svi'— ti'k u Jesús 
tal te chajnaj. 

7Tul q'aav ve't unq'a ichusulib' 
u Xhune!, as tal ve't u Jesús 
isuuchil u yole' ti' u Xhune! xo'l 
ung'a tename!. As ech tal ve't 
Aak ile': —¿Kam kat b'ex etil ti! 
u Xhune! tul atik tu u tzuukin 
txlava'e'? ¿Ma kat b'ex etil umaj 
uxhchil uva! ech vitxumb'ale' 
eche! vi'oj aa uva! niliiq'a'ch ta'n 
u kajig'e!? 
8 ¿Pet moj ai kat b'ex etil umaj 
uxhchil uva! vejel chit tib' tuk! 
u toksa'me'? Ye'le, tan jank'al 
ung'a naje! veel vejel chit tib' 
tuk! u toksa'me', as ai kuxh atkat 
chajnaje' tulaj ikab'al unq'a 
ijlenaale!. 
9 ¿Pet kam q'i kat b'ex etil ti! u 
Xhune'? ¿As moj umaj q'ajsan 
tetz viyol u Tiixhe'? Kano, an 
chite', tan q'ajsan tetz viyol u 

Tiixhe' u Xhune!. Pet at pal u 
Xhune! ti! unjoltu ung'a q'ajsan 
tetz viyol u Tiixhe!, 
10tan ai u Xhune! uva! ni tal u 
yole' uva! tz'ib'amal kan uva' ech 
ni tal (ei: 
Tuk unb'axsa b'en uma'l u 
alol tetz vunyole' savatz. 
As ale! la b'anon tuch u b'eye' 
savatz, ti'k u yole!. 

11 As jik chit tuk val sete, tan 
ye'l uma'toj uxhchil kat itz'eb'i 
uva! nim talchu ti' u Xhune' uva! 
nik aq'on ku' unq'a uxhchile' 
ze! u ale!. Pet u uxhchile' uva' at 
jaq' u tijle'm u Tiixhe', as ni tile! 
uve' nunb'ane', as antu ve't unq'a 
uxhchile' uve! tz'ub' kuxh talche' 
ni ilon, as nim ve't talche' ti' u 
Xhune!, tan ye! kat til u Xhune' 
uve' nunb'ane!. 

12 Tul xe't u Xhune! chusun, as 
xe't unq'a uxhchile' ti' iya'lut tib' 
ti' toksat tib' xo'l unq'a tename' 
uve' at jaq' u tijle'm u Tiixhe!, 
tan ai ni tal unq'a uxhchile' uva! 
tuk' kuxh viyak'ile' uva! la ok 
xo'l unq'a itenam Aake!. 

13 As kajayil chit unq'a q'ajsan 
tetz viyol u Tiixhe', tuk' u 
tzaq'ite' uve' itz'ib'a kan u 
Moisés kat yolon kan ti' unq'a 
uva' ni tuch ve't cheel. As katnal 
ul ve't u Xhune! ti! ul ib'anata', 
14 tan u Elías uva! alel kan u 
tuleb'ale' as ivaatzile' kat ul 
ib'an u Xhune'. Asoj la enima, as 
enimataj. 

15 As ab'iste ex uva! nepal tu 
vunyole', as etab'itaj uve' ni vale!. 

16 ¿As kam unb'ooj la 
unb'an eela tuk' u txumb'ale' 
uve! neb'ane'? Tan eela kuxh 
vetxumb'ale' tuk' unq'a xaake' 


27 MATEO 11 
uve! nixoneb' tu k'ayib'al. As 
nisik'ine' tul nisaache!. 

17As ech ni tal ile! svatzaj: 
«K'uxh kat qoq'sa unq'a aae' 
sevatz, as ye'l ex kat b'ix ex; as 
k'uxh kat kub'itza unq'a b'itze' 
uva! txumleb'al chittu', as ye'l ex 
kat og ex,» ti'k chajnaj. 

18 As tul kat ul u Xhune', as nik 
ikuy iva'y. As ye! nik tuk'a u 
ta'l u uuvae'. As kat eteesa iqlii, 
tan kat etala uva' sub'ul atik ok 
sk'atz, uve' nik etale!. 

19 As tul kat ul in, in VIK'AOL U 
NAJE', as nuntx'a'ne', as ni vuk'a 
u ta'l u uuvae!. As netal ve't svi! 
uva! in bitch! uul as vetz k'ultzi' 
vib' tuk' unq'a molol puaje' tetz 
u Roma as tuk' unq'a uxhchile' 
uva! aapaav sevatz. Pet ech 

koj uve' la val sete, tan a' la 
etexhlakat u jikla txumb'ale' ti' 
uve' nunb'ane' as tuk' uve! kat 
ib'an u Xhune',— ti'k u Jesús. 


Niyaan u Jesús te unq'a 
tename' uva' ye' kat ik'axa tib' 
Lucas 10.13-16 


20As xe't iyaa ve't u Jesús 
unq'a tename' uva' ma'tik 
ik'uchat Aak unq'a mama'la 
b'a'nile' ste, tan ti' uva! ye! 
kat ijalpu ve't unq'a uxhchile' 
vitxumb'ale'. Ech tal ve't Aak ile' 
te unq'a uxhchile': 
21 —¡Oyeb' chit evatz, ex aa 
Corazin; as oyeb' chit evatz, 
ex aa Betsaida! Tan ai koj kat 
unb'ankat unq'a nimla b'a'nile' 
vatz unq'a aa Tiro as vatz unq'a 
aa Sidón eche! uve! nunb'an 
sexo'l scheel, as na'ytzane'xh 
ijalput unq'a tename' itxumb'al 
vatz u Tiixhe'. As kat ik'uchle' 

uva! kat ijalpu ve't vitxumb'ale' 
ti! toksat unq'a qichkin oksa'me' 
as ti! taq'at je! tza'j tivi'. 

22 Esti'e! ni val sete uva! 
xo'veb'al chit u k'axk'oe' uve' 

la ul seti' ti' unq'a aa Tiro tuk' 
unq'a aa Sidón, tul la ilej ve't 

u g'iie' uva! la b'anax isuuchil 
unq'a tename' skajayil. 

23As echat kuxh ex, ex aa 
Capernaúm, tan al netale' uva! 
la oon ex tu almika' tuk! u 
tx'iib'al eq'iie'. As ye'le, tan ai la 
aq'pikkat b'en ex tu u k'axk'ola 
atinb'ale' uva! atkat unq'a 
kamnaje' uva' paasan tzii, tan tu 
koj u Sodoma ta' kat k'uchpukat 
unq'a b'a'nile! eche! uva! kat 
unk'uch sexo'l, as atile'xh unq'a 
aa Sodoma cheel. 

24 Esti'e! ni val sete, tan 
xo'veb'al chit ung'a k!axk'oe' la 
ul sett til unq'a k'axk'o uve! la 
ul til unq'a aa Sodoma tul la ilej 
u g'iie' ti! ib'anax isuuchil ung'a 
tename' skajayil,— ti'k u Jesús. 


Ni tal u Jesús uva! la i'l 
unq'a uxhchile' k'atz Aak 
Lucas 10.21-22 


25 As an chit tu unq'a q'iie' 
inach ve't u Jestis Tiixh. Ech tal 
Aak ile': —UnB'aal, axhe' viB'aal 
u almika'e' tuk' u vatz tx'ava'e' 
skajayil. As ni voksa ag'ii, tan ti! 
uva' kat amuj ve't isuuchil unq'a 
yole! vatz unq'a uxhchile' uve' at 
itxumb'al ni tal je! ste. As a' kat 
ak'uchkat te unq'a uxhchile' uva! 
ech itxumb'ale' eche! unq'a talaj 
intxa!e!. 

26 As an chite', unB'aal, tan eche! 
ta! uve! nasa!,— ti'k u Jesús tul 
inach Aak Tiixh. 

27As ech tal ve't u Jesús ile' 
te unq'a tename': —Tan at ve't 
vijle'm ti! ung'a vee! skajayil ta'n 
vunB'aale'. As ye'xheb'il ootzin 
vetz uva! in iK'aol u Tiixhe!. As 
ye'xheb'il ootzin tetz vunB'aale!. 
Pet ta'n kuxh ine' uva! ootzin 
tetz Aak as tuk' unq'a tename' 
uva! la unsa' vaq'at ste ti! uva! la 
tootzi Aak. 

28 Esti'e' tuk val sete, si'unajtaj 
sunk'atz sekajayil, tan ine' la 
aq'on eti'leb'al, jank'al ex uve! 
koolinal ex ta'n vetaq'one! as 
ijtz'inalu ve't ex ta'n vepaave!. 
29As okojtaj ex sunk'atz. As eelataj 
kub'ene'. As echustaj etib' sunk'atz, 
tan in chit sula aama tuk' chit u 
vaanxelale!. As sunk'atz la elejkat u 
i'lichile! tetz vetaanxelale', 
30tan jit tza'le! ti' enimat 
vuntzaq'ite'. As ye'le uva' k'axk'o 
koj enimat u b'a'nla yole' uva! ni 
val sete,— ti'k u Jesús. 


K'us ve't unq'a ichusulib' 
u Jesús ivatz u trigo 
tu uma'l xeem g'ii 
Marcos 2.23-28; Lucas 6.1-5 


1 1 Tu uma'l u xeem q'ii, 
as blex paloj u Jesús tuk' 
ung'a ichusulib'e! xo'l ung'a trigo 
uva! avamalike. As nikat iva'y 
ve't chajnaj. As xe't k'us ve't 
chajnaj kal ivatz unq'a trigo. As 
techb'u chajnaj. 
2Tultil ve't ka'l unq'a fariseo, 
as ech tal ve't chajnaj ile! te u 
Jesús: —Saji u veel nib'an unq'a 
achusulib'e', tan a'e! ye! la uch 
ib'anchu tu u xeem g'iie',— ti'k 
chajnaj. 
3As ech tal ve't u Jesús ile!: 
—¿Ma ye'xhkam b'a nesik'le 

uva! kat ib'an u David tuk' ung'a 
imoole' uva! xekik sti!, tul uva' 
kat va!yi? 

4 Tan kat ok ve't u David vatz u 


atinb'ale! uva! ninachpukat Tiixh. 


As ung'a paane' uva! ma'tik 
teesal el tzan vi' u meexhae' tu 
u nachb'al Tiixhe', as kat itx'a' u 
David tuk! unq'a imoole', k'uxh 
ye'l tokeb'al u David ti! techb'ut 
unq'a paane' as mita'n unq'a 
imoole' uva' xekelik sti'. Pet ta'n 
kuxh unq'a oksan iyol tenam 
vatz Tiixh la echb'un unq'a 
paane!. 

5 ¿As ma ye'xhkam b'a nesik'le 
tu u tzag'ite' uve! itz'ib'a kan 

u Moisés ti' ung'a oksan iyol 
tenam vatz Tiixh? Tan jun xeem 
g'ii ni tok chajnaj tu u nachb'al 
Tiixhe' ti' ib'anat chajnaj u 
taq'one' ti! u tijle'me'. Tan k'uxh 
ye! la uch taq'onvu uxhchil tuu 
xeem del, as ye!l ipaav unq'a 
nachol Tiixhe' vatz u Tiixhe! ti' 
u taq'one' uve' nib'an tu u xeem 
q'iie'. 

6As tuk val sete, tan at uma'l 

u uxhchil sexo'l cheel uva! nim 
chit talche' ti' u tostiixhe!. As ine! 
u uxhchile'. 

7As la koj pal ex stuul ti' uma'l u 
yol uva! ech ni tal ile: 

A' nunsa' uva' la etxum ivatz 
vemoole'. 

As ale! uve! b'a'n sve OI unq'a 
txooe' uve! la eyatz! je! 
tzan sunvatz, ti'k u yole'. 

As nu koj epal stuul, as ye'l 
ipaave! unq'a uxhchile' la etaq' 
je! uve! ye'l ipaav ati. 

8 As tul ine' uva! in VIK'AOL U 
NAJE', as ine! viB'aal u xeem 
q'iie'— ti'k u Jesús. 

Nib'a'nxisa u Jesús 
viq'ab' uma'l u naj 
Marcos 3.1-6; Lucas 6.6-11 
9Tul ma'tik ipal u Jesús Katz 

unq'a trigo, as ok ve't Aak tu u 
atinb'ale' tetz nachb'al Tiixh. 

10 As atik ok uma!l u naj uva! 
k'oro'xhinik tib' uma'l viq'ab'e'. 
Tul nikat ichuk kal unq'a fariseo 
txumb'al ti' icheesat ipaav u 
Jestis. As ich'oti ve't chajnaj te 
Aak. Ech tal chajnaj ile': —¿Ma 
la uch ib'a'nxisal umaj aach'o'm 
tu u xeem q'iie! moj ye'le?— ti'k 
chajnaj. 

11 Ech tal ve't u Jesús ile': 
—Asoj at umaj ex uva! at umaj 
ekaneero' as tul la b'en txoo tu 
umaj jul tu u xeem q'iie', ¿as ma 
ye! la b'en eteq'o je! tzan txoo tu 
ujule'? 

12 ¿As ai kol chit ye'l umaj 
uxhchil q'a? Tan nim talche' u 
uxhchile' ti' u kaneero!e'. Esti'e' 
ni val sete uva! la uch ib'anax u 
b'a'ne' tu u xeem q'iie'— ti'k u 
Jesús. 

13 As ech tal ve't Aak ile! te u 
aach'o'me': —Yu'b'a! vaq'ab'e!,— 
ti'k Aak. As iyu'b'a' ve't naj 
viq'ab'e!. As yak kuxh b'a'nx ve't 
viq'ab' nale), As eela ve't viq'ab!' 
naje! skaab'il ib'ana. 

14 Tul el ve't ch'u'l unq'a 
fariseo tu u atinb'ale! tetz 
nachb'al Tiixh, as xe't iyol 
ve't chajnaj svatzaj ti' ichukax 
txumb'al ti' iyatz'pu u Jesús. 


Ninima u Jesús uma'l u yol 
uva' itz'ib'a kan u Isaías 


15As ootzimalik ta'n u 
Jesús kam uva' nikat iyol ve't 

chajnaj. As el ve't ch'u'l Aak tu 

u tename'. As a! chit mama'la 

tename' xekeb' ve't til Aak As 

nikat ib'a'nxisa ve't Aak unq'a 

aach'o'me' skajayil uva' kat oon 

k'atz Aak. 

16 As tal u Jesús te chajnaj uva! 

ye'xh katil la talkat chajnaj uva' 

kam u tijle'm Aake!. 

17As b'ex ib'an ve't uma't u yol 

uva! tal kan u q'ajsan tetz viyol u 

Tiixhe! uva! Isaías. Ech tal ile": 

18 Il uma'l vunk'am ila' at sexo'l 
uva' txaael b'en sva'n, uva' 
xo'n chit sve. 

As tuk voksa vunTiixhla 
Espiritu sti', tan 
nitxuq'txun ve't vaama sti'. 

As ale! la alon unq'a jikla 
yole! xo'l unq'a tename' 
uva! jit tiaal Israel. 

19 As ye'l ch'a'o la ib'ane'. 

As ye'xhkam la sik'ini. 

As ye'xheb'il la ab'in u tuul 
ivile! tu b'ey. 

20 As ye' la ul itatz' umaj aa 
uva' vuch'ul ve'te!. 

As ye'l u xamale' la itzaasa 
uve! nu kuxh ib'usb'ula'ne!. 

Pet techal chit la ilej ve't u 
q'iie' uva! la oleb! ve't ti! 
ik'ujb'a't u jikla txumb'ale' 
xo'l unq'a tename!. 

21 As la ik'ujb'a' unq'a uxhchile' 
ik'u!l sti' uva! jit tiaal Israel, 
ti'k u yole' uva! tal kan u 
Isaías. 


Ni tal u Jesús uva' ye' la eesal 
iq'ii u Tiixhla Espíritu 
Marcos 3.20-30; Lucas 11.14-23 

22 As eq'ol ok uma'l u aach'o'm 
vatz u Jesús uva! tzot as mem 
unpajte, tan atik ok sub'ul sk'atz. 

As ib'a'nxisa ve't u Jesúse! u naje!. 
As yolon ve't naj. As ilon naj. 

23 As teq'o ve't taama unq'a 
tename!. As ech tal ve't ile! 
svatzaj: —¿Moj jit u tiaal David u 
naje' uva! alel kan u tuleb'ale'?— 
ti'k unq'a uxhchile!. 

24As tul tab'i ve't unq'a fariseo, 
as ech tal ve't chajnaj ile": 
—Ye!le, pet a! vib'ooq'ol unq'a 
sub'ule' uva! Beelzebú ni ag'on 
tijle'm naj ti' teesal el unq'a 
sub'ule'— Ok chajnaj. 

25 As ootzimalik vitxumb'al 
chajnaje! ta'n u Jesúse! uva! kam 
nikat tal chajnaj til Aak. As ech 
tal ve't Aak ile!: —As jank'al 
unq'a nimla tename!, asoj jatxel 
tib!, as ye'l iyol nik'ul tib' svatzaj. 
As la kuxh te'pisa ve't tib' u 
tename'. As echat tatin unq'a 
uxhchile! tu umaj tenam as moj 
tu umaj kab'al, tan asoj ye' la 
ik'ul tib' iyol svatzaj, as ye'l 
unq'a uxhchile' b'a'n koj tatine' 
la ib'ane'. 

26As echat kuxh b'anel ta'n u 
Satanás, tan asoj a! u Satanás 

ni laq'b'an el unq'a imoole', as 
jatxel tib'e! svatzaj. As la kuxh 
yook'e' u tatin u tx'i'lanaje'. 
27Tan asoj ni veesa el unq'a 
sub'ule' ta'n u Satanás uva! 
Beelzebú, ¿as ab'il etz u yak'ile' 
q'i uve' nitxakonsa ung'a 
echusulib'e' tul ni teesa el unq'a 
sub'ule'? As ech ni valkate' sete 
uva' an chit chajnaj ni k'uchun 
uva' sotznal ek'u'l tul ni teesa el 
chajnaj ung'a sub'ule'. 

28 Pet nunlaq'b'a el unq'a sub'ule' 
ta'n viTiixhla Espiritu u Tiixhe', as 
a! texhlal tetze' uva! kat ulyu ve't 
u tijle'm u Tiixhe! ti! vitename!. 

29 As la koj uch tok umaj 
uxhchil tikab'al umaj naj uva' 
xo'veb'al chit viyak'ile' ti' b'en 
telq'at el tzan u tetz naje!. 

Pet lanal k'alpe' u naje' uva! 

xo'veb'al chit viyak'ile', as a'n la 

uch telq'al ve't ung'a tetz naje!. 
30Pet tuk val sete, tan ab'il 

uva! jit echen sunk'atz, as ale! 

ni ch'o'n taama svi'. As ab'il 

uve! ye! ni lochon in, as ale! ni 

majon ivatz unq'a tename! ti! tok 

sunk'atz. 

31 Esti'e' tuk val sete, tan 
kam kuxh yoq'o'mil la tal umaj 
uxhchil vatz u Tiixhe! as moj 
kam kuxh paavil la ib'an umaj 
uxhchil, as la uch isotzsal ipaav 
u uxhchile'. Pet ab'il uva! la 
yoq'on ti' u b'a'nile! uva! nib'an 
u Tiixhla Espíritu ti' talata! uva! 
a'utx'i'lanaje' ni b'anon, as ye'l 
ipaav u uxhchile' la sotzi. 
32As ab'il uva! la yoq'on svi', 
in uva! in VIK'AOL U NAJE', as la 
uch isotz ipaav u uxhchile'. Pet 
asoj ab'il la yoq'on ti' u Tiixhla 
Espiritu, as ye'l ipaav u uxhchile' 
la sotz ve'te!, mita'n cheel tu 
unq'a q'iia' as mita'n tu u qliie' 
uve' tule!. 

33 Tan asoj b'a'n u tze'e!, as 
b'a'ne' vivatz tze'e'; asoj va'lexh 
u tze'e', as va'lexhe! ta! vivatz 
tze'e', tan la exhlal unq'a tze'e' 
tul la vatzin tze'. 

34 ¡Ech etxumb'ale' eche' unq'a 
tx'i'latxooe'! Tan la koj uch 
etalat umaj b'a'nla yol, tan a! u 
va'lexhe' uve! at tu vetaanxelale!. 
Tan kam uve' at tu vetaanxelale', 
as a'e' ni tal vetzi'e'. 

35 As u b'a'nla aamae', tan 

a' kuxh unq'a b'a'nla chaj 

txumb'ale' ni tel ch'u'l tu 

u taanxelale'. Pet ech koj 

u uxhchile' uva! va'lexh 
vitxumb'ale', tan ai kuxh u 
va'lexhe' ni tel ch'u'l tuu 
taanxelale!. 

36 As tuk val sete, tan jank'al 
unq'a va'lexhla chaj yole' uva! 
la tal unq'a uxhchile' as tuknal 
ch'otpoj itzi' ti' u va'lexhe' uve! 
kat tala, tul la ilej ve't u q'iie! ti! 
ib'anax isuuchil unq'a uxhchile!. 
37As ai ni val kate! tan an kuxh 
veyole' la b'anon uva! ye'l epaav 
ati. As an kuxh veyole' la alon 
eb'en tu u k'axk'oe'— ti'k u 
Jesús. 


Nijaj unq'a uxhchil umaj 
u k'uchb'al tetz 
u tijle'm u Jesús 
Lucas 11.29-32 


38 As ech tal ve't ka'l unq'a 
uxhchil ile! uva! chusel tib! ti! 
unq'a tzaq'ite', as tuk' ka't unq'a 
fariseo: —Chusul, ai ni qale' uva! 
la qil ak'uchat umaj k'uchb'al 
tetz uva! at eejle'm,— Ok 
chajnaj. 

39 As ech tal ve't u Jesús ile": 
—jEch ve't vetxumb'ale' eche! 
unq'a uxhchile' uva! va'lexh 
vitxumb'ale' nib'ane'! ¡As ech 
ve't ex vatz u Tiixhe' eche' umaj 
naj uva' nichuk tixoj! As k'uxh 
nejaj umaj k'uchb'al tetz u 
vijle'me', as eche' la koj k'uchpu 
sete. Pet ai kuxh uva! la k'uchpu 
sete eche! uva! kat ib'an u Jonas, 
u q'ajsan tetz viyol u Tiixhe!, 
40tan echat chit tuk unb'ane' 
eche! uve! kat ib'an u Jonás, tan 
oxva'l q'ii tuk' oxva't aq'b'al 

kat atin u Jonás tu tuul uma'l 

u nimla txay. As oxva'l q'ii tuk' 
oxva't aq'b'al tuk' atinoj VIK'AOL 
UNAJE' tu u tx'ava'e'. 

41 As la ul ve't unq'a aa Nínive 
vatz u Tiixhe' ti! ixochat ex tu 
u g'iie' uva! la blanax isuuchil 
unq'a tename' skajayil, tan tul 
uva! tab'i unq'a tename! viyol 

u Jonás, as yak kuxh ik'axa 
tib'. Pet ech koj ex, tan k'uxh at 
in sexo'l uva' nim valche' ti' u 
Jonás, as ye! nek'axa etib'. 

42 As ab'imale' seta'n uva! 
ib'an u ixoj uva' ijlenaalike tu 
u tenam uva! Sabá, tan tzi'a'n 
kat tzaakat ixoj ti' ul tab'it 
itxumb'al te u ijlenaal uva! 
Salomón. As tul la ilej u q'iie' ti! 
ib'anax isuuchil unq'a tename' 
skajayil, as antu ve't u ixoje' 

la uli ti! ixochat ex, tan k'uxh 
at in sexo'l, as ye! nesa' etab'it 
vunyole'. As tul nim valche' ti' u 
Salomóne!. 


U sub'ul uva' la q'aavik tzan 
k'atz umaj uxhchil 
Lucas 11.24-26 


43 As la val sete, tan ech 
etatine' la ib'ane' eche! umaj 
uxhchil uva' kat el ch'u'l umaj 
sub'ul sk'atz. As kat kuxh xaan 
ve't u sub'ule' tu u tzuukin 
tx'ava'e! ti! ichukat ti'leb'al. As 
tul ye' kat ilej u ti'leb'ale', 
44as ech kat tal ve't je! ile! ste: 
«La q'aav ve't in tu u vatinb'ale' 
uve! kat elkat ch'u'l in,» chaj 
la tale'. As tul la oon ve't u 
sub'ule', as ech ve't tatin u 
uxhchile' eche' umaj kab'al 
uva' amle'l kuxhtu', as eesamal 
ve't ch'is stuul, as ch'i'umal 
tilone!. 

45 As la b'en teq'o ve't tzan u 
sub'ule! vujva't imool uva! nim 
talche' ti! ib'anax u va'lexhe!. As 
la ok ve't unq'a sub'ule' Katz 

u uxhchile'. As pal chit ve't ivi! 
la ib'an u uxhchile' ti! uva! nik 
ib'an b'axa. As echat chit tuk 
eb'ane', jank'al ex uva! va'lexh 
vetxumb'ale' neb'ane!,— ti'k u 
Jesús. 


Nichukax u Jesús ta'n 
vitxutxe' tuk' unq'a titz'ine' 
Marcos 3.31-35; Lucas 8.19-21 
46 As nikattel iyolon u Jesús 

xo'l unq'a uxhchile' tul b'ex oonoj 
ve't vitxutx Aake' tuk' unq'a 
titz'in Aake!. As nikat isa! cha'ma 
iyolon tuk! Aak. As a! kuxh atkat 
cha'ma ti' u kab'ale' uve' atikkat 
Aak. 

47As ech b'ex tal ve't uma'l u 
uxhchil ile! te u Jesúse': —Il ak 
atxutx at ti! kab'al tuk' unq'a 
eetz'in. As nisa! aak iyolon 

see,— ti'k u uxhchile'. 

48 As ech tal ve't u Jesús (ei: 
—Tuk val sete uva' ab'il ech 
tatine' sunk'atz eche! vuntxutxe' 
as ab'il uva! ech tatine' 
sunk'atz eche! unq'a vitz'ine'— 
ti'k Aak. 

49 As ik'uch ve't Aak unq'a 
ichusulib'e' ta'n iq'ab'. As ech 

tal ve't Aak (ei: —As ech exe! 
vuntxutxe!; as ech exe! unq'a 
vitz'ine', 

50 tan jank'al unq'a uxhchile' 
uve! ni b'anon kam uve' ni tal 

u Tiixhe' uva! at tu almika!, as 
ech tatine' eche! vitz'in, as ech 
tatine! eche' vanab', as ech 
tatine! eche! untxutx,— ti'k u 
Jesúse!, 

Ni tal u Jesús uma'l 
uk'uchuvatz ti' uma'l 
u naj uva' b'ex avoj 
Marcos 4.1-9; Lucas 8.4-8 
1 1 An chit tu u q'iie', el ve't 
ch'u'l u Jesús tu kab'al. 
As b'ex ve't Aak xonloj tzi' u mar. 
2As ai chit mama'la tename' 
imol tib' ti' Aak. As ok ve't Aak 
tu uma'l u barco. Xoneb' ve't 
Aak. As kaaik ve't kan unq'a 
tename' tzi' u a'e'. 
3 Nimal unq'a yole' nikat tal 
Aak te unq'a tename!. As tuk' 


k'uchuvatz nikat ichusunkat Aak. 


Ech tal Aak ile": —B'ex ve't 
uma'l u naj avoj. 
4Astul av naj, as at unq'a iiae! 
uva' echik toon tu b'ey. As ul 
unq'a tz'ikine'. As ijuna ve't txoo. 
5 As at unq'a iiae' ech toon xo'l 
unq'a k'ub'e' uva! ye'lkat tuul 
tx'ava'. As oora chit kat b'uuq'i, 
tan ye'l tuul tx'ava' at xo'l unq'a 
k'ub'e!. 
6As tul kat tz'e'san ve't u qliie!, 
as oora kuxh kat tzaj ve'te', tan 
til uva! ye'l taq'il kat b'en ta'n 
unq'a k'ub'e'. 
7As at unq'a iiae! echik toon 
xo'l ch'i'x. As tul kat ch'ii unq'a 
ch'i'xe', as kat isoka ve't unq'a 
ch'i'xe' u chikoe!. 
8 Pet ech koj unq'a iiae' uva! 
echik toon tu u b'a'nla tx!lava!e!, 
tan kat tag' ivatz. As ati uva! 
kat aq'on o'k'alal (100) ivatz ti! 
junun vi'l; as ati uva! kat ag'on 
oxk'alal (60) ivatz; as ati uva' kat 
aq'on vinaj laval (30) ivatz. 
9As ab'iste ex uva' nepal tu 
vunyole', as etab'itaj uve' ni 
vale'— ti'k u Jesús. 





33 MATEO 13 


Nich'oti unq'a chusulib' 
isuuchil u k'uchuvatze' 
Marcos 4.10-12; Lucas 8.9-10 

10 As ijetz! ve't ok tib' unq'a 
ichusulib' u Jesús sk'atz. As 

ech tal ve't chajnaj ile! te Aak: 

—¿Kam ban ta'ne', Pap, uva! tuk! 
kuxh k'uchuvatz nachusunkat te 
unq'a tename'?— ti'k chajnaj. 

11 Ech tal ve't u Jesús ile!: —As ex 
uva! at ve't ok ex xo'l unq'a tename' 
uva' at jaq' utijle'm u Tiixhe!. As 

sete tuk valkat isuuchil u tijle'm u 

Tiixhe', as ye'xhib'il ootzin tetz. Pet 
ech koj unjoltu unq'a tename!, as 
ye'xhkam la alax isuuchil ste. 

12 As ab'il uva' ni toksa taama ti! 
inimat u yole', k'uxh b'iil kuxh 
nipal stuul, as la alpu isuuchil 
ste. As aal la chee itxumb'al sti'. 

Pet ech koj u uxhchile' uva! ye! 

ni toksa taama ti' tab'it u yole' as 
tuk' ti' inimata!, as aal la sotzsal 
ve't u yole! sk'u'l. 
13 Esti'e! uva! tuk! k'uchuvatz 
nunchusunkat xo'l unq'a tename!, 
tan k'uxh ni tile' kam uve' 
nunb'ane' as k'uxh ni tab'i unq'a 
yole! uva! ni vale!, as ye! nipal stuul. 
14 As a'e' nib'ane' uva! itz'ib'a 
kan u Isaías, u q'ajsan tetz viyol 
u Tiixhe', uva! ech ni tal ile": 
K'uxh nimal yol la tab'i, as 
ye! la pal stuul; 
as k'uxh nimal unq'a vee' la 
tile', as ye! la texhla, 

15 tan yannal itxumb'al unq'a 
tename!. As eela kuxh stuk' 
uva! jupel vixikine' tuk' 
vivatze!. 

As ye! nipal tisuuchil u yole' 
uva! ni tab'i tuk! uva! ni 
tile'. 

As ye! nijalpu vitxumb'ale!. 
Estile! uva! ye'l ipaav la 
sotzi, ti'k u yole' uva! 
itz'ib'a kan u Isaias. 

16 Pet ech koj ex, tan achveb'al 
chit ex, tan nepal stuul kam uva! 
netile'. As nesa' etab'it u yole' 
uve! ni vale!. 
17As jik chit ni val sete, tan ye! 
saach unq'a q'ajsan tetz viyol 
u Tiixhe' tuk' ka't unq'a niman 
tetz Aake' uva! atik na'ytzan kat 
salon tilat unq'a veel netil cheel. 
As ye' kat tila. As k'uxh kat isa' 
tab'it unq'a yole' uve' netab'i 
cheel, as ye' kat tab'i. 


Ni tal u Jesús isuuchil 
u k'uchuvatz 
Marcos 4.13-20; Lucas 8.11-15 


18 As etab'itaj isuuchil u 
k'uchuvatze' uve' tuk vale! ti! u 
naje' uve' ni tave!. 
19Tan unq'a iiae' uve' kat ku' tu 
bley, as a! ni tokkate' ti' ung'a 
uxhchile' uva! ni ab'in u yole' 
til u tijle'm u Tiixhe'. As ye! 
nipal stuul, tan ni tul teesa u 
tx'i'lanaje' u yole! uve! kat ok tu 
u taanxelal unq'a uxhchile!. 

20 As unq'a iiae! uve' kat oon 
xo'l unq'a k'ub'e', as a! ni tokkate' 
til ung'a uxhchile' uve' tul ni 
tab'i u yole', as nichiib' sti'. As ni 
tok u yole' tu u taanxelale!. 

21 Pet ech unq'a uxhchile' eche! 
u iiae' uva! ye! kat palik b'en u 
taq'ile' tu u tx'ava'e', tan ye' kat 
yak'in u yole' tu u taanxelale'. As 
ye'xh jatva'l q'ii kat ib'ana, tan 
tul kat ul unq'a k'axk'oe' ti' u 
uxhchile' ti' uva! nimamal u yole' 
sta'n, as oora kuxh kat ka'kab'in 
taama sti'. 





22 As unq'a iiae! uve! kat oon 
xo'l unq'a ch'i'xe', as a' ni 
tokkate! ti' unq'a uxhchile' uve' 
kat ab'in u yole'. As nixaansa 
unq'a uxhchile' taama ti' unq'a 
vee! at vatz u tx'ava'e' as tuk! ti! 
u tx'iib'al q'iie' uva! ni sotzsan 
ik'u!l unq'a uxhchile' ti! u yole!. 
Esti'e! ye! niyak'in u yole' tu u 
taanxelal unq'a uxhchile' eche! 
umaj u Gel uva! ye! nivatzine!. 
23 Pet ech koj unq'a iiae! uve! 
ech toon tu u b'a'nla tx'ava'e', 
tan a' ni tokkate! ti' unq'a 
uxhchile! uve' ni ab'in u yole' as 
ninima. As niyak'in ve't u yole' 
tu u taanxelale' eche! unq'a tze!e! 
uva! nivatzine', tan ati uva' ni 
tag! o'k'alal (100) ivatz, as ati 
uva! ni taq' oxk'alal (60) ivatz, 
as ati uva! ni tag' vinaj laval 
(30) ivatz ti' junun vi'l — ti'k u 
Jesúse!. 


Uma't u k'uchuvatz ti' u 
va'lexhla k'uach uva! eche! 
trigo uva' at xo'l u trigo 


24 As tal u Jesúse' uma't u 
k'uchuvatz uva! ech (el: —Ech 
nib'an u tijle'm u Tiixhe! eche! 
nib'an umaj naj uva' kat ichaj 
b'en ik'am ti! tavat u b'a'nla iiae! 
uva! trigo tu vitx'ava'e'. 

25 As tul kat tz'otin ve'te!, as 

vat ve't unq'a k'ame'. As oon 

ve't uma't u naj uva' nik ich'o'n 
taama ti' vib'aal u tx'ava'e'. As 
b'ex tava kan naj unq'a va'lexhla 
iiae' xo'l unq'a trigo, uva! ech 
tilone' eche! trigo. 

26 Tul kat b'uug' ve't ung'a 
trigoe', as xu'mat ve'te!. As antu 
ve't u va'lexhla Uael uva! eche! 
trigo kat b'uug' xo'l ung'a trigoe!. 

27As oon ve't ung'a k'ame' xe' 
vib'aal u trigoe'. As ech tal 
chajnaj ile": «Pap, b'a'nla iiae' 
ung'a iiae' uve! kat b'ex gava 

tu vatxlava!e!. ¿As katile! q'i kat 
tzaakat ve't ung'a va'lexhla chaj 
k'uache' uve! eche! trigo uve! 
kat chee xo'l unq'a trigoe'?» Ok 
chajnaj. 

28 Ech tal ve't vib'aal u trigo 

ile! te ung'a ik'ame': «A! uma'l u 
uxhchile! uve! nich'o'n taama svi' 
kat b'ex b'anon,» ti'k vib'aal u 
trigo. As ech tal ve't unq'a k'am 
ile!: «¿Pap, ma nasa! uva! la b'en 
kutzuj u va'lexhla k'uache' uve' 
eche' trigo uva' at xo'l unq'a 
trigoe'?» ti'k chajnaj. 

29Ech tal ve't vib'aal u trigo 
ile!: «Ye'le, tan asoj la etzuj u 
va'lexhla k'uache' uve' eche! 
trigo, as ante' u trigoe' la etzuje!. 
30 Pet ch'iiojno skaab'il. As lanal 
ilej ve't u g'iie' ti! imakle', as a'n 
la val te unq'a mak'ol tetze! ti! 
teesat chajnaj unq'a va'lexhla 
k'uache' b'axa. As la imol 
chajnaj. As la ik'al chajnaj O tok 
tu xamal. As a'n la itzok! ve't 
chajnaj unq'a trigoe' ti! ikolpe!,» 
ti'k vib'aal u trigoe' tal te ung'a 
ik'ame',— ti'k u Jesúse!. 


Uma't u k'uchuvatz 
ti' u iiae' tetz u mostaza 
Marcos 4.30-32; Lucas 13.18-19 


31 As tal ve't u Jesús uma't u 
k'uchuvatz. As ech tal Aak ile': 
—Ech nib'an u tijle'm u Tiixhe! 
eche! uva' kat ib'an u iiae' tetz u 
mostaza uva' b'ex tava uma!l u 
naj tu vitxlava!e!. 

32 As k'uxh tz'up chit u iiae' ti' 
unjoltu unq'a iiae', as tul uva' 





MATEO 13 


kat ch'ii ve'te', as nim chit kat 
oonkat ti' unjoltu unq'a chikoe! 
uve! attuupe'e!. As ni tul ve't 
unq'a talaj tz'ikine' ti! ib'anat 
visoke! vi! viq'ab' u tze'e'— ti'k 
u Jesús. 


Uma't u k'uchuvatz 
ti' u levadura 
Lucas 13.20-21 


33 As ech tal u Jesús ile! ti! 
uma't u k'uchuvatz: —Ech nib'an 
u tijle'm u Tiixhe' eche' nib'an 
u levadura uve' nipaxi tib' xo'l 
oxva'l paab'al u harina. As kat 
ipaxi ve't b'en tib' u levadura 
xo'l viq'otil u paane'. As kat 
isipk'isa ve't skajayil,— ti'k u 
Jesús. 


Ni tal u Jesús unq'a 
k'uchuvatze' ti' itzojpisal 
uva' tz'ib'amal kan 
Marcos 4.33-34 


34As jank'al chit unq'a 
chusb'ale' uve' nik tal Aak ti' 
tilat u Tiixhe' isuuchil vitename!, 
as tuk! kuxh k'uchuvatz nik 
ichusunkat Aak. As ye'l uma'toj 
yol nik tal Aak uva! jit tuk' 
k'uchuvatz, 
35tan a'e' nik ib'an u Jesús kam 
uva' alel kan ta'n uma't u q'ajsan 
tetz viyol u Tiixhe', tul ech tal 
ile: 

Tul la yolon in, as uk) 
k'uchuvatz la yolonkat 
in. 

As la val ve't isuuchil 
ung'a txumb'ale' uva! 
ye! ootzimal ta'n ung'a 
tename! uva! k'ujb'a'l kan 
tul uva! sichee u vatz 
tx'ava'e', Ok u yole!. 

Ni tal u Jesús isuuchil unq'a 
va'lexhla chaj k'uache' 
uva' xo'l unq'a trigo 

36As taq' ve't kan u Jesús 
unq'a tename'. As ok ve't Aak tu 
u kab'ale'. Jetz'en ve't ok unq'a 
ichusulib! Aake' sk'atz. As ech 
tal ve't chajnaj ile!: —Pap, ban 
b'a'nil. Al isuuchil u yole' sqe 
uve' kat aal ti' unq'a va'lexhla 
k'uache' uva! xo'l unq'a trigoe'— 
ti'k chajnaj. 
37Ech tal ve't u Jesús (el: —U 
naje! uve! ni avan u b'a'nla (ae), 
as a! VIK'AOL U NAJE! 
38 As u tx'ava'e', as ale! unq'a 
tename'. As unq'a b'a'nla iiae', 
as ale! unq'a tename' uve' at jaq' 
u tijle'm u Tiixhe'. Pet ech koj 
unq'a va'lexhla k'uache', tan a' 
unq'a uxhchile! uve! echen Katz 
utx'i'lanaje!. 
39As u naje! uva! nich'o'n taama 
uve! kat avan kan u va'lexhla 
k'uache', as ale! u tx'i'lanaje!. 
Tul la maklu u trigo, as ale! 
vimotxteb'al u g'iie' vatz u 
tx!ava!e!. As ung'a mak'ol tetz u 
trigo as a! unq'a ángel. 
40As eche! uve! nib'anchu te 
ung'a va'lexhla k'uache' tan tul 
kat molaxi as kat oksal tu xamal 
ti! itz'e'sale', as echat tuk ib'an 
unq'a uxhchile' uva! ni b'anon 
u va'lexhe' tul la ilej imoxtel u 
q'iie'. 
41 Tan la ichaj ve't tzan VIK'AOL U 
NAJE' unq'a angel ti' ul teesat el 
unq'a uxhchile! uve! ni paavinsan 
vimoole' as tuk' unq'a paasan 
tziie! uva' ni b'anon u va!lexhe!, 
uve! at xo'l unq'a tename' uva' at 
jaq' u tijle'm u Tiixhe!. 





42 As la sutil ve't bien unq'a 
paasantziilla uxhchile' tu u 
oornoe' uve' nitoypukat u 
xamale'. As tzitzi' la oq'kat ve'te!. 
As la ik'ux ve't tib! tee. 
43 Pet ech koj unq'a jikla aamae' 
uva! at jaq' u tijle'm u Kub'aale', 
tan acha'v chit ve't tatine' la 
ib'an vatz Aak eche' nib'an u 
q'iie! tul nitxijune!. 

As ab'iste ex uva! nepal tu 
vunyole', as etab'itaj uve! ni vale!. 


Uma'l u tx'iib'al 
q'ii uva' mujel 

44As ech nib'an u tijle'm u 
Tiixhe' eche! umaj u tx'iib'al g'ii 
uva' mujel tu umaj u tx'ava'. Tul 
la ilej umaj u naj u tx'iib'al q'iie', 
as la chiib' ve't naj sti'. As la imuj 
kan naj. As la b'en ik'ayi ve't kan 
naj unq'a tetze' skajayil, aq'al 
uva! la b'en iloq' naj u tx'ava'e! 
uve! atkat u tx'iib'al q'iie'. 


Uma'l u b'a'nla kueentaxh 
uva' je'nal ija'mil 
45 As ech la ib'an unq'a 

uxhchile! uva! nisa' tok xo'l u 
tename' uva! at jaq' u tijle'm 
u Tiixhe' eche! la ib'an umaj 
aak'a'y uve' nixaane! ti! ichukat 
unq'a b'a'nla chaj kueentaxhe!. 
46 As tul la ilej naj umaj u 
b'a'nla kueentaxh uva! je'nal 
ija'mil, as la bien ik'ayi kan naj 
unq'a tetze! skajayil. As la iloq' 
ve't naj u b'a'nla kueentaxhe!. 


U Kach uva! tetz txeyb'al txay 


47As ech nib'an u tijle'm 
u Tiixhe' eche! nib'an umaj u 
k'ach tetz txeyol txay. As tul uva' 
nisutil b'en u k'ache' xe' u ale!, 

as kam kuxh txayil ni tok tu u 
k'ache'. 

48 As tul ninoo ve't u k'ache', 

as ni teq'ol ve't el tzan tzi' u 
ale! ta'n unq'a txeyol txaye'. As 
nixoneb' ve't chajnaj ti' itxaat 
ve't unq'a b'a'nla txaye'. As la 
ikol ve't chajnaj tu vixu'ke'. Pet 
ech koj unq'a txaye! uva! va'lexh, 
tan la isuti ve't el chajnaj. 
49Echat chit la ib'ane' tul la 
ilej vimoxtel u q'iie', tan la ul 
ve't unq'a ángel ti! teesat el 
tzan Aak unq'a jikla aamae' xo'l 
unq'a uxhchile' uva! va'lexh 
vitxumb'ale!. 

50As la sutil bien unq'a uxhchil 
uva! va'lexh vitxumb'ale' tu uve' 
nitoypukat u xamale!. As tzitzi! 
la oq'kat ve'te'. As la ik'ux ve't 
tib! tee,— ti'k u Jesús. 

51 As ich'oti ve't u Jesús te 
ung'a ichusulib'e': —¿Ma kat 
palyu ex tu ung'a yole! uva! kat 
val sete?— ti'k Aak. —Kano, Pap. 
Kat palyu o' stuul,— ti'k chajnaj. 
52 As ech tal ve't u Jesús ile": 
—Tuk val sete, unq'a uxhchile' 
uva! chusel tib' ti! unq'a tzaqj'ite', 
as tul la pal tu u yole' ti' tok 
unq'a uxhchile' xo'l u tename' 
uva' at jaq' u tijle'm u Tiixhe', as 
ech la ib'ane' eche' nib'an umaj u 
baal kab'al uve! kam kuxh kolel 
sta'n tu vikab'ale'. As la teq'o el 
tzan unq'a tetze! ti! ib'anb'eta', 
as moj unq'a vee! ak'nale moj o't 
ve!te!,— ti'k u Jesús. 


Ni tixval u Jesús tu u Nazaret 
Marcos 6.1-6; Lucas 4.16-30 


53 As tul kat tzojpu ve't u 
Jesús ti' talat unq'a k'uchuvatze', 
as bien ve't Aak. 

54 As oon ve't Aak tu vitename' 
uve' ch'ii kat Aak. As chusun ve't 
Aak tu u atinb'ale' tetz nachb'al 
Tiixh. As teq'o ve't taama unq'a 
uxhchile' ta'n u yole' uve! nikat 
tal Aak. As ech tal ve't unq'a 
uxhchil ile! svatzaj: —Katile' 

q'i kat b'ex teq'okat u naje! 
vitxumb'ale'? ¿As katile! q'i b'ex 
ichuskat tib' naj ti' ib'anax unq'a 
nimla b'a'nile! uve! nib'an naj? 
55 ¿As jit kol vik'aol u seeole' q'a 
u naje!? Tan itxutx naje' u Ma'le'. 
As titz'in naje' u Jacobo, tuk' u 
Xhu'l, tuk! u Simón, tuk' u Judas. 
56 As ootzimale' unq'a tanab!' 
naje! sqa'n. ¿Katile! q'i tzaakat 
unq'a txumb'ale' ta'n naj?— Ok 
unq'a uxhchile' tal ti' u Jesúse!. 
57As ye! kat isa! ve't unq'a 
uxhchile' inimat u Jesús. As ech 
tal ve't u Jesús (ei: —Katil kuxh 
la oksalkat iq'ii uma'l u q'ajsan 
tetz viyol u Tiixhe!. Pet ech koj 
tu vitenamel tuk' tu vikab'ale', 
as eche' la koj oksal iq'ii,— ti'k 
u Jesús. 

58 As kal kuxh unq'a nimla 
b'a'nile' ib'an ve't Aak xo'l unq'a 
tename! tzitzi', tan ti' uva! ye' 
nikat ik'ujb'a' unq'a uxhchile' 
ik'u'l ti' Aak. 





Vikameb'al u Xhun uva' nikat 
aq'on ku' unq'a uxhchil xe' a 
Marcos 6.14-29; Lucas 9.7-9 
1 1 As tu unq'a q'iie', as 
tab'i ve't u Herodese' 
itzib'lal u Jesús, tan naj k'ujlik 
kan sb'ooq'olil ti' tilat isuuchil 
kajva'l unq'a tename' ta'n u 
ijlenaale' tu u Roma. 
2 As ech tal ve't u Herodes ile! 
te unq'a lochol tetze': —A' u 

Xhune' uva' nik aq'on ku! unq'a 
uxhchile' xe' u a'e! uva! kat ulyu 
taama unpajte. Esti'e! ni toleb' ti! 
iblanat unq'a nimla b'a'nile!,— 
ti'k u Herodes. 

3As tal u Herodes u yole!, tan 
til uva! ma'tik talat naj itxeypu u 
Xhune', as ma'tik talat naj ik'alat 
ve't ta'n kateena, as ma'tik talat 
naj toksal tu u kaarsa ti' inimal 
viyol u Herodias, uva! tixqelik u 
Pi'le! uva! titz'in u Herodes, 

4 tan ti! uva! ech nik tal u Xhun 
ile! te u Herodes: —Paave! kat 
ab'ana ti' uva! kat eeq'o eeb' tuk! 
uixoje'— ti'k u Xhune' tal te u 
Herodes. 

5Esti'e! nikat isa! ve't u Herodese' 
iyatz'at u Xhune'. Pet nikat ixo'v 
naj vatz unq'a tename', tan 
q'ajsan tetz viyol u Tiixhe' u 
Xhune' vatz unq'a tename!. 

6 As tul kat tz'aj iyaab' u 
Herodes, as kat ib'an ve't naj 
uma!l u nimla q'ii. As ok ve't 
u tal u Herodías b'ixoj vatz 
u Herodes as tuk' vatz ung'a 
ilonaale'. As tul acha'vik chit 
ib'ix ve't ixoj uve! til u Herodese". 
7As taltzi' ve't u Herodese' te u 
ixoje! tuk! viB'ii u Tiixhe' uva! la 
tag' naj kam uva! la ijaj ixoj te 
naj. 

8 As ai u Herodias alon te u 

tale! til uva! kam la ijaj ixoj te 

u Herodese'. As ech b'ex tal 

ve't ixoj (el: —Nunsa' vivi! u 
Xhune' uva' nikat aq'on ku! ung'a 
uxhchile' xe' u a'e'. As a! ni vale' 
uva! la aaq' tzan sve tu umaj u 
pulaato,— ti'k ixoj. 

9As txumun ve't u Herodese! ta'n 
viyol u ixoje!. Tan ti' uva! ma'tik 
taltzi't naj te u ixoje' tuk' tiila yol 





vatz unq'a ilonaale', as tag' chit 
ve't naj kam uva' ijaj ixoj. 

10 As tal ve't u Herodes uva! la 
b'en tzok'poj el vivi' u Xhune! tu 
u kaarsa. 

11 As eq'ol ve't tzan vivi' u 
Xhune' tu uma'l u pulaato. As ul 
aq'axoj te u ixoje!. As b'ex taq' 
ve't ok ixoj te vitxutxe!. 

12 As ul ve't ka'l unq'a 
ichusulib' u Xhune! ti' imujlu 
vichi'ole'. As tul ma'tik imujat 
chajnaj, as b'ex tal ve't chajnaj te 
u Jesúse!. 


Ni taq' u Jesús ipaan 
o'va'l mil uxhchil 
Marcos 6.30-44; Lucas 9.10-17; 
Xhun 6.1-14 


13 As tul tab'i ve't u Jesús uva! 
yatz'pu ve't u Xhune', as el ve't 
ch'u'l Aak tzitzi'. As ok ve't Aak 
tu uma'l u barco ti' iqlaxit Aak u 
mar ti' toon tu uma't u atinb'al 
uva' ye'likkat tenam. Tul tab'i 
ve't unq'a uxhchile! uva! ma't 
ib'en ve't Aak tu u barco, as el 
ve't ch'u'l unq'a uxhchile' tulaj 
unq'a talaj tename!. As xao'm 
ib'en ve't unq'a uxhchile' ti! toon 
k'atz Aak jalit u mare!. 
14As tul oon ve't u Jesúse! jalit 
u mare!, as til ve't Aak uva! 
mama'la tenam molik ve't tib! ti! 
ik'ulpu Aak. As itxum ve't Aak 
ivatz unq'a tename!. As ib'a'nxisa 
ve't Aak unq'a aach'o'me' uve! 
atik xo'l unq'a tename!. 

15 As tul ku! ve't q'ii, as jetz'en 
ve't ok unq'a ichusulib' u Jesúse' 
sk'atz. As ech tal ve't chajnaj ile! 
te Aak: —Kat ku'y ve't q'ii. As 
tul ye'l kab'al at tzitza'. Pet al te 
unq'a tename' uva! la b'en iloq! 

ipaan tulaj unq'a talaj tename!,— 
ti'k chajnaj. 

16 Ech tal ve't u Jesús ile!: —Ye'l 
unq'a tename' la b'eni. Pet ex la 
aq'on ipaan,— ti'k u Jesús. 
17—As ye'l paan eq'omal sqa'n ti! 
itzujb'el unq'a tename' skajayil. 
Pet o'va'l kuxh paan ati tuk' 
ka'va't txay,— ti'k chajnaj. 

18 —Etaq'taj tzan sve,— ti'k u 
Jesús. 

19As tal ve't Aak uva! la xoneb' 
unq'a tename' skajayil vatz u 
chaq'aalae!. As itxey ve't Aak o'va'l 
unq'a paane' tuk! ka'va't unq'a 
txaye!. As ka'yik ve't je! Aak tu 
almika'. As taq! ve't Aak ta'ntiixh 
te u Tiixhe! sti'. As ijatx ve't Aak 
unq'a paane!. As tag' ve't Aak te 
unq'a ichusulib'e! ti! uva! la ijatx 
ve't chajnaj soll unq'a tename!. 

20 As tul ma'tik itx'a'n unq'a 
tename! sb'a'n skajayil, as imol 
ve't unq'a ichusulib' Aake' unq'a 
ya'l paane!. As nootel kab'lavat 
xu'k sta'n. 

21As kamal o'va'l mil unq'a 
naje' uve' tx'a'on u paane!. As 

jit achpu unq'a ixoje! tuk! unq'a 
talaj intxa'e'. 





Nixaan u Jesús vil u mar 
Marcos 6.45-52; Xhun 6.15-21 


22As tul uva' nik iq'iila kan u 
Jesús unq'a tename!, as tal ve't 
Aak te unq'a ichusulib'e' uva' 
la ok ve't chajnaj tu u barco as 
la b'ax ve't chajnaj vatz Aak ti' 
ig'azit u mar. 

23 Tul ma'tik iq'iilat kan u Jesúse' 
unq'a tename!, as je! ve't Aak vi! 
uma'l u tal vitz ti! inachat Tiixh. 
Tul tz'otin ve'te', as a'ik kuxh u 
Jesús atik tzitzi' sijunal. 


39 MATEO 14 





Mateo 14.22-33 


24Echen ve't u barco 
pok'o'chb'al u mare', tan nik 
ijojpi u mam kajiq'e' u barco, tan 
aalik itzaa u kajiq!e! vatz u barco. 
25 Tul uva! txantik kuxh 
isajb'e!, as xao'm tok u Jesús 
vil u mare'. As b'ex ilej ve't Aak 
chajnaj. 
26 Tul til unq'a ichusulib' Aake' 
uva! nikat ixaan ve't Aak vi u 
mare!, as xo'v ve't chajnaj. As 
ech tal ve't chajnaj ile': —¡Uma!l 
u xo'val tule'!— ti'k chajnaj tul 
sik'in ve't chajnaj ta'n xo'vichil. 
27As yolon ve't u Jestise! te 
chajnaj. As ech tal ve't Aak ile': 
—Ye' kuxh xo'v ex. Pet etiib'isataj 
etaama, tan ine',— ti'k Aak. 
28Ech tal u Lu! ile!: —Pap, asoj 
axh u vee!, as al sve uva' la ben 
in sak'atz vi! u a'e'— ti'k u Lu'e'. 
29 —Elen ch'u'l b'a,— ti'k Aak 
tal te u Lu'e!. Oora chit el ve't 
ch'u'l u Lu'e' tu u barco. As xaan 
ve't naj vi! u ale! ti' toon Katz u 
Jesúse!. 

30 As tul til ve't naj ipilq'ut tib' u 
ale! ta'n u mam kajiq!e', as xo'v 
ve't naj. As jilchel ib'en naj sei u 
ale! ta'n xo'vichil. As sik'in ve't 
naj: — Pap, loch in!— ti'k naj te 
u Jesús. 
31 As oora chit tag' ve't b'en 
u Jesús iq'ab' ti' itxeyat naj. 
As teq'o ve't je! tzan Aak naj 
ze! u ale!. As ech tal ve't Aak 
ile!: —¡Ye'xh jank'al k'ujleb'al 
ak'u'l ati! ¿Kam uva! kat kuxh 
ka'kab'in ak'u'l svi'?— ti'k Aak. 
32 Tul je! ve't u Jestise' tu u 
barco tuk' u Lu'e', as yak kuxh 
ya! ve't u kajiq'e'. 
33 As unq'a ichusulib' Aake' 
uve' atik tu u barcoe', as toksa 
ve't chajnaj iq'ii u Jesúse!. Ech 
tal chajnaj ile': —¡An chite! vil, 
Pap, tan axh chite! vil viK'aol u 
Tiixhe'!— ti'k chajnaj. 


Nib'a'nxisa u Jesús unq'a 
aach'o'm tu u Genesaret 
Marcos 6.53-56 


34As tul ma'tik iq'axit u 
Jesúse! u mar tuk' unq'a 
ichusulib'e', as oon ve't Aak tu 
u tx'ava'e' uva! Genesaret. 

35 As tul texhla ve't unq'a 
tename' u Jestis, as pax ve't 
itzib'lal Aak tulaj unq'a 
tename' uva! najlich u 
Genesaret. As teq'o ve't tzan 
unq'a tename' unq'a aach'o'me' 
vatz Aak. 

36 As ijaj ve't unq'a tename' 
kuyb'al te Aak uva' aal kuxh koj 
u toksa'm Aake' la ikan unq'a 
aach'o'me' uve' nik tale', tan 
ab'il uve' nik kanon u toksa'm 
Aake', as yak chit nik tel u 
ch'o'me! st). 

Kam uve' ni yansan 
u taanxelal unq'a uxhchile' 
vatz u Tiixhe' 
Marcos 7.1-23 


1 1As ka'l unq'a fariseo 

uva! a! tzaanajlikkat tu u 
Jerusalén tuk' ka't unq'a uxhchile' 
uva! chuselik tib' ti! unq'a tzag'ite', 
as oon ve't chajnaj Katz u Jesús. 
Ech tal ve't chajnaj ile! te Aak: 
2 —¿Kam q'i uva! ye! ninima 
ung'a achusulib'e' unq'a yole' 
uva' k'ujlu kan ta'n unq'a q'esla 
kub'aale'? Tan ye'l iq'ab' chajnaj 
nitx'aae' tul nitx'a'n chajnaj,— 
ti'k unq'a fariseo tuk' unq'a 
uxhchile' uva! chuselik tib' ti! u 
tzaq'ite'! uva! tz'ib'amal kan. 
3As ech tal ve't u Jesús ile!: 
—¿As kano ex q'i? ¿Kam q'i uva! 
nepaasa ve't tzii ti' u tzaq'ite' 
uva' tz'ib'amal kan? As a! 
nenima unq'a chusb'ale! uva! at 
kan ta'n unq'a q'esla eb'aale', 
4tan ech ni tal vitzaq'it u Tiixh 
ile: 

Xo'noj vatxutxe' see; 

as xo'noj vab'aale' see, ti'ke. 
As ech ni tal ile! unpajte: 

Ab'il uve' la iyoq' itxutx as la 

iyoq! ib'aal, 
as techal la yatz'pi, ti'k u 
tzaq'ite!. 

5 Pet ech koj ex, tan a netale! 
uva! la uch talat umaj uxhchil 
te vitxutxe! moj te vib'aale! ech 
ile': «Ye! la uch unlochat ex, tan 
jank'al uva' la unloch ex sta'n, as 
te u Tiixhe' kat vaq'lukat,» chaj u 
uxhchile' la tal te vitxutxe! moj 
te vib'aale'. 
6As ai netale! uva! ye! la uch 
ilochat ve't unq'a uxhchile' 

vitxutxe! tuk' vib'aale'. Esti'e' ni 
val sete uva! nepaasa ve't tzii ti' 
u tzaq'ite' uva! tz'ib'amal kan, 
tan a! ve't ichusb'al unq'a q'esla 
eb'aale! nenima. 

7Tan ex kuxh ka'vatz, tan an 
chite! uve! tal kan u Isaías, u 
g'ajsan tetz viyol u Tiixhe', tul 
ech tal ile": 

8 Tul ni toksa unq'a tename' 

ung'ii, 

as itzi' kuxh ung'a tename' ni 
alon. 

Pet ech koj u taanxelal ung'a 
tename', tan ye! ni toksa 
taama svi! ti' inimat in. 

9 As kamchaj la itxa'ki tul uva! 

la inach in unq'a tename!, 

tan tul nichusune', as a! kuxh 
unq'a chusb'ale! nichuse! 
uve' at kan ta'n unq'a q'esla 
ib'aale', ti'k u Tiixhe! tal te 
u Isaias,— ti'k u Jesús. 

10 As imolo ve't tzan u Jesús 
unq'a tename' sk'atz. As ech tal 
ve't Aak ile': —Etab'itaj vunyole'. 
As palojtaj ex stuul. 

11 Tan kam u vee! ni techb'u 
umaj uxhchil, as jite! la 
paavinsan vatz u Tiixhe'. Pet a! 
ung'a yole! uve! ni tel ch'u'l titzi', 
as a'e! nipaavinsan vatz Aak,— 
ti'k u Jesús. 

12 As jetz'en ve't ok unq'a 
ichusulib! Aake' sk'atz. As ech 
tal ve't chajnaj ile': —¿Ma at 
sak'u'l, Pap, uva! kat ch'o'n te 
unq'a fariseo ti' uva' kat aala?— 
ti'k chajnaj. 

13 Ech tal ve't u Jesús (el: —Tan 
jank'al unq'a chusb'ale' uva! jit u 
Kub'aal Tiixhe'! alol tetz, as ech 
la ib'ane' eche! umaj u chiko 
uva! la tzujpik el tuk' u taq'ile'. 


41 





MATEO 15 


14 As la val sete, eteesataj etib' 
k'atz chajnaj, tan ech chajnaje' 
eche' umaj u tzot uva' la ch'ijin 
uma't u tzot, tan asoj la ich'iji u 
tzote' uma't u tzot, as eela iku'e' 
skaab'il tu u jule'— ti'k u Jesús. 
15 As ech tal ve't u Lu! ile: 
—B'an b'a'nil. As al isuuchil u 
k'uchuvatze' sqe uve! kat aala,— 
ti'k u Lu'e'. 

16 Ech tal u Jesús (ei: — ;As 
mita'n kuxh ex b'a nepal tu u 
yole'? 

17¿As ma ye! nepal stuul? Tan 
kam uva! la techb'u umaj 
uxhchil, as yaklu pal kuxhe' tu 
tuul u uxhchile!. 

18 Pet ech koj unq'a yole' uve' ni 
tel ch'u'l titzi' umaj uxhchil, tan 
tu u taanxelale' ni telkat ch'u'l. 
19As a'e' ni paavinsan tan tu 

u taanxelal unq'a uxhchile' ni 
telkat ch'u'l unq'a va'lexhla chaj 
txumb'ale' eche' unq'a yatz'ol 
aama, unq'a maaol tixqel imool 
as maaol itzumel imool, as 
eche! unq'a naje! uva! ye'l tixqel 
tisuuchil as moj unq'a ixoje' uva! 
ye'l itzumel tisuuchil, as tuk' 
unq'a uxhchile' uve! ni telq'e', as 
tuk' unq'a chulin yole', as tuk! 
unq'a chukul ch'a'oe'. 

20As a' unq'a txumb'ale' uva! 

ni paavinsan unq'a uxhchile'. 
Pet ech koj uve! ye! la etx'aa 
veq'ab'e' tul la tx'a'n ex, as jite! 
la paavinsan ex,— ti'k Aak. 


Nik'ujb'a' uma'l u ixoj ik'u'l 
ti' u Jesús uva' aa Canán 
Marcos 7.24-30 


21As el ve't ch'u'l u Jesús tu u 
Galilea. As oon ve't Aak najlich 
u Tiro tuk' u Sid6n. 

22 As uma'l u ixoj uva! aa Canán, 
as ul ik'ul ve't ixoj u Jesús, tan 
ai jejlikkat ixoj tzitzi'. As ech tal 
ixoj ile! tul taq' je! ixoj tuul ivi': 
—Txum unvatz, Pap tiaal David, 
tan nimxinajlu chit vas vale! ta'n 
uma'l u sub'ul,— Ok ixoj. 

23 Pet jit ik'ulb'e u Jesús ixoj. As 
jetz'en ve't ok unq'a ichusulib' 
Aake' sk'atz. As ijaj ve't chajnaj 
kuyb'al te Aak: —Pap, al te u ixoje' 
uva' la b'en ixoj, tan va'l kuxh 
isik'in ixoj ti' kuqul,— ti'k chajnaj. 
24Ech tal ve't u Jesús ile!: —A' 
chajelkat in ti' ilochax unq'a 
tiaal Israel, tan ech tatine' 

eche! unjoloj kaneero' uve! 
tz'ejxinajle,— ti'k u Jesús. 

25 As jetz'en ve't ok ixoj k'atz u 
Jesús. As Ku ve't ixoj qaaloj vatz 
Aak. Ech tal ve't ixoj ile!: —¡B'an 
b'a'nil sve, Pap! ¡Loch in! — ti'k 
ixoj. 

26 —Ye! la ib'ane' uva! la qaq' 
vitx'ix unq'a talaj intxa'e' te 
unq'a talaj tx'i'e'— ti'k u Jesús. 
27—Kano, Pap. Pet antu unq'a 
talaj tx'i'e' ni echb'un unq'a vuy 
tx!ixe! uve! nichajpik ku! jaq' 
vimeexha u uxhchile! uva! etzin 
tetz unq'a talaj tx!i'e!,— ti'k ixoj. 
28 As ech tal u Jesús (ei: —Ixoj, 
nim chite' u k'ujleb'al ak'u'le'. As 
estile! la ib'ane' kam uve' ni tal 
aama,— ti'k u Jesús. As tul kuxh 
tal Aak u yole', as yak kuxh 
b'a'nx ve't u tal ixoje!. 


Nib'a'nxisa u Jesús 
unjoltu aach'o'me' 
29As q'aav ve't u Jesús unpajte 
til ib'en Katz u mar uve' Galilea. 
As je! ve't Aak vi uma'l u vitz. 
As tul xonlik ve't Aak tzitzi', 

30as imol ve't ok tib' u mama'la 
tename' Katz Aak uva! eqlomal 
unq'a ko'xe' sta'n tuk' unq'a 
tzote! tuk' unq'a uxhchile' uva! 
koyix iq'ab' tuk! unq'a meme! 

as tuk' unjoltu aach'o'm. As kat 
ib'a'nxisa ve't Aak skajayil. 

31 As teq'o ve't taama unq'a 
tename' tul til unq'a tename' 
iyolon unq'a meme'. As toksa ve't 
unq'a tename' iq'ii u Tiixhe!, tan 
b'a'nik ve't unq'a uxhchile' uve' 
koyixik iq'ab'. As nik ixaan ve't 
unq'a ko'xe'. As nik tilon ve't 
unq'a tzote!. 


Ni taq' u Jesús ipaan 
kajva't mil tenam 
Marcos 8.1-10 


32 As imolo ve't u Jesúse! 
ung'a ichusulib'e!. As ech tal ve't 
Aak ile': —Nuntxum ivatz unq'a 
tename', tan kat ib'anlu ve't 
oxva'l q'ii scheel uva' xekel unq'a 
tename! svi'. As ye'xhkam chit 
unb'ooj ati uva! la techb'u. As ye' 
nunsa' uva! la b'en unq'a tename' 
tikab'al tul ye'xnaj tx'a'ni, tan la 
b'ujle! tu b'ey,— ti'k u Jesús. 
33Ech tal unq'a ichusulib' Aak 
ile!: —¿Katil la bien qeq'okat 
mama'la paan tzitza' tu u 
tzuukin tx'ava'e' ti! itzujb'el 
unq'a tename'?— ti'k chajnaj. 
34As ech tal ve't u Jestis ile': 
—¿Jank'oj paan q'i ati?— ti'k 
Aak. —Vujva'l kuxh paan ati 
tuk' ka't unq'a talaj txay,— ti'k 
chajnaj. 

35 As tal ve't Aak ixoneb' unq'a 
tename' tu tx'ava'. 

36 As itxey ve't Aak vujva'l u 
paane' tuk' ka't unq'a talaj txaye!. 
As taq' ve't Aak ta'ntiixh te u 

Tiixhe' sti'. As ijatx ve't Aak. As 


tag' ve't Aak te ung'a ichusulib!e'. 


As ijatx ve't chajnaj xo'l unq'a 
tename!. 
37As tx'a'n ve't unq'a tename' 
skajayil sb'a'n. As imol ve't 
unq'a ichusulib' Aake' unq'a ya'l 
paane'. As nootel vujva't xu'k 
sta'n. 
38 As kajva'l mil unq'a naje! 
tx'a'ni. As ye! kat achpu unq'a 
ixoje! tuk! unq'a talaj intxa'e'. 
39 As tul ma'tik ib'en ve't u 
mama'la tename', as ok ve't u 
Jestis tu u barco unpajte. As 
echik toon ve't Aak najlich u tal 
tenam uva' Magdala. 


Nijaj kat unq'a fariseo 
umaj u k'uchb'al tetz 
u tijle'm u Jesús 
Marcos 8.11-13; Lucas 12.54-56 


1 1As oon kal unq'a fariseo 
tuk' ka't ung'a saduceo 
Katz u Jesús ti' ijajata! uva! la 
ik'uch Aak umaj u k'uchb'al tetz 
u tijle'me', as k'uchb'al tetze' asoj 
a! tzaanajkat Aak tu almika!. As 
nik kuxh ichuk chajnaj txumb'al 
til uva! la icheesa chajnaj ipaav 
Aak. 
2Ech tal ve't u Jesús (ei: —As 
tul niku' q'ii as tul kat etila uva! 
kajux ve't u almika'e!, as: «Saq'i 
la ib'an sq'ejal,» ch'ex netale!. 
3Asoj netile! uva! kajux ve't 
u almika'e' tul nisajb'e!, as: 
«Mam jab'al tul cheel, tan at 
suutz! vatz u almika'e',» ch'ex 
netale!. ¡Ex kuxh ka'vatz tuk' 
vetxumb'ale'! Tan nepal stuul 
kam uve' tuk uchoj vatz u 
almika'e'. ¿As kam q'i uve! ye! 
nepal stuul ti' unq'a k'uchb'al 

tetze! uve! ni tuch sexo'l tu unq'a 
q'iie'? 

4;Ech ve't vetxumb'ale' eche' 
unq'a uxhchile' uva' va'lexh 
vitxumb'ale'! ¡As ech ve't exe! 
eche' umaj naj uva' nichuk tixoj! 
As k'uxh nejaj umaj k'uchb'al 
tetz u vijle'me', as eche' la koj 
k'uchpu sete. Det ai kuxh ve't la 
k'uchpu sete eche! uva' kat ib'an 
u Jonas, u q'ajsan tetz viyol u 
Tiixhe'— ti'k u Jestis. As taq!' 
ve't kan Aak chajnaj. As b'en ve't 
Aak. 


Eela vitxumb'al unq'a fariseo 
tuk' u levadura 
Marcos 8.14-21 


5 As tul pal u Jesús tuk' unq'a 
ichusulib'e' jalit u mare!, as jit 
inach chajnaj teq'ot ipaan. 
6As ech tal ve't u Jesús ile": 
—Tuk val sete, atoj enachb'al 
vatz vilevadura unq'a fariseo tuk' 
unq'a saduceo,— ti'k Aak. 
7As tal ve't je! chajnaj ste uva!: 
—Kamal ti' uve' ye! kat qeq'o 
tzan kupaan, as esti'e! ni tal Aak 
u yole'— ti'k chajnaj. 

8 As ootzimalik ta'n u Jesús uva! 
kam nikat titz'a chajnaj. As ech 
tal ve't Aak ile!: —Ye'xh jank'al 
u k'ujleb'al ek'u'le' ati. ¿As kam 
q'i uva' netal je! sete uva': «Ye'l 
kupaan ati,» ch'ex netale'? 

9 ¿Ma ye! nepal b'a tu uve' kat 
unb'ana? ¿As ma ye' netulsa b'a 
sek'u'l uva' o'va'l kuxh paan as 
kat noo o'va'l mil unq'a tename' 
sta'n as jatva't xu'k unq'a ya'l 
paane' q'i kat emola? 

10 ¿As moj ye' netulsa sek'u'l 
uva! vujva!l u paane' kat unjatx 
xo'l kajva'l mil unq'a tename' as 

jatva'ttel xu'k u ya'l paane! q'i 
kat emola? 

11 ¿Kam q'i uva! ye! nepal tu 
vunyole'? Tan jit u paane! ni val 
sete. Pet ale! ni val sete uva!: 
«Atoj enachb'al vatz vilevadura 
unq'a fariseo tuk' unq'a saduceo,» 
ch'in sete,— ti'k u Jesús. 

12 As tul tal Aak isuuchil u yole', 
as a'n pal ve't chajnaj stuul uva! 
jit u levadura uve' nib'en xo'l 

u paane' uve' nik tal Aak. Pet 

a! vitxumb'al unq'a fariseo tuk' 
unq'a saduceo uve' nikat tal Aak 
kam uve' ib'an chajnaj, tul uva! 
nik ichusun chajnaj. 


Ni tal u Lu' 
uva! a! u Jesús u Cristo 
Marcos 8.27-30; Lucas 9.18-21 


13 As oon ve't u Jesúse' najlich 
u tenam u Cesarea, uva' kat 
ik'ujb'a' kan u Pi'le! uva! k'ujlik 
kan ta'n u ijlenaal tu u Roma. As 
ech tal ve't u Jesús ile! te unq'a 
ichusulib'e': —¿Kam u tijle'me' 
VIK'AOL U NAJE' uve' ni tal unq'a 
tename'?— ti'k Aak. 
14Ech tal ve't unq'a ichusulib' 
Aak ei: —At uxhchil ni alon uva! 
axh u Xhune' uve' nik aq'on ku! 
ung'a uxhchile' xe' u a'e'; as at ka!l 
uxhchil ni alon uva' axh u Elías; 
as at ka't uxhchil ni alon uva! 
axh u Jeremías as moj uma'toj u 
q'ajsan tetz viyol u Tiixhe' uva! kat 
ul taama unpajte,— ti'k chajnaj. 
15 As: —¿Kano ex q'i? ¿Kam 
vijle'm uve' netale'?— ti'k u 
Jesus, 





16 As ech tal ve't u Lu' ile! uva! 
Simón: —Axhe! ta! u Cristo, 
viK'aol u islich Tiixhe',— Ok 
naj. 

17Ech tal ve't u Jesús ile! te 

u Lu'e!: —Achveb'al chit axh 
Simón, ik'aol u Jonás, tan jit 
kuxh umaj vatz tx'ava'illa aama 
kat alon see. Pet ai vunB'aale' 
uva! echen tu almika' kat 
k'uchun visuuchil u yole' see. 

18 As tuk val see, Simón, uva! axh 
Lu' unpajte. As vi! u sivane' “9 tuk 
unk'ujb'a'kat kan vuntename' 
uva! molomal sva'n. As u 
tx'i'lanaje' tuk! unq'a imoole' uva! 
iq'esal unq'a paasan Giel uva! 
echen tu u k'axk'ola atinb'ale', as 
ye! la oleb' ti! isotzsal u tename! 
uva! molomal sva'n. 

19 As tuk vaq' ve't u eejle'me' 

ti' uva' axh la ilon isuuchil u 
tename' uva! at jaq' u tijle'm 

u Tiixhe'. As kam uva! la aal 
ib'anche' vatz u tx'ava'e', as ale! 
la b'anax tu almika'; as kam uva! 
la aale' uva! ye! la b'anchu vatz u 
tx'ava'e', as ale! ye! la b'anchu tu 
almika',— ti'k u Jesús. 

20 As tal ve't Aak te chajnaj uva! 
ye'xheb'il la tal chajnaj ste uva! 
Aak u Cristoe!. 


Ni tal u Jesús vikameb'al 
Marcos 8.31—9.1; Lucas 9.22-27 


21 As tu u qliie!, as xe't ve't u 
Jesúse! ti' talat isuuchil te unq'a 
ichusulib'e' uva! la bien Aak 
tu u Jerusalén. As techal chit 
la ipaleb'e Aak unq'a k'axk'oe' 


aa 16.18 U yole' uva' Lu, as a ni tokkat «Petros» tu yolb'al griego. Pet u yole! uva! ni 
tal u Jesús ti' u sivane', as a! ni tokkat «petra» tu yolb'al griego. As u yole' «petra», a! 


isuuchile! uva! «sivan» tu kuyolb'al. 

ta'n unq'a baal tename', tuk' 
ta'n unq'a iq'esal oksan iyol 
tenam vatz Tiixh, as tuk! unq'a 
uxhchile' uva' chusel tib' ti! 
unq'a tzaq'ite'. As la yatz'pi. As 
la ul taama Aak titoxvu q'ii. 

22 As teq'o ve't el u Lu'e' u Jesús 
sijunal. As imaj ve't u Lu'e' ivatz 
Aak ti! uva! ye! la tal Aak u yole!. 
Ech tal ve't naj ile': — jTiixh la 
kolon axh! ¡A! chite! ye! la uch 
ib'anat uve! naale'!— ti'k u Lu'e!. 
23 As isuchq'i ve't tib! Aak. As 
tal ve't Aak te u Lu'e': — jJetz'en 
el sunvatz, Lu'! Tan ai vitxumb'al 
u Satanás nooksa tavi', tan ye'l 
uva! al koj u tetz u Tiixhe' ato'k 
tavi'. Pet a! vitxumb'al unq'a 
uxhchile' ato'k tavi'— ti'k u 
Jesúse!. 

24 As ech tal ve't Aak ile! te 
unq'a ichusulib'e!: —Ab'iste ex 
uva' la esa! etoksat etib' sunk'atz, 
as jit vetxumb'ale' la etoksa. 

Pet a! uva! la eb'ane' kam uva! 
nunb'ane', k'uxh la epaleb'e 
k'axk'o as moj la kam ex svi', 
25tan ab'il uve' a! kuxh 
vitiichajile' ni titz'a vatz u 
tx'ava'e', as ye'l itiichajil ati k'atz 
u Tiixhe!. Pet ab'il uva! la taq! 
vitiichajile' svi', as ale! uve' at 
itiichajil k'atz Aak la ib'ane'. 

26 ¿As kam ib'a'nil q'i ti' umaj 
uxhchil uva! la itx'ak u vatz 
tx'ava'e' skajayil, as tul ye'l 
itiichajil ati Katz u Tiixhe'? Tan 
ye'l umaj kam la uch taq'at u 
uxhchile' ti! uva! at vitiichajile' 
klatz Aak. 

27Tan la ku' ch'u'l VIK'AOL U NAJE! 
tu almika' tuk' unq'a ángel, as 

la litz'lo'lan ve't u vuleb'ale' eela 
kuxh stuk' uva! ai vunB'aale' la 

ilpi. As la ul vaq' ve't itx'aja'm 
unq'a uxhchile' sijununil ti! uve! 
kat ib'ana. 

28As jik chit tuk val sete, tan 
at jolol ex uva! at ex tzitza! uva! 
ye'xnaj kam ex tul la ilej ve't u 
q'iie'. As la etil ve't tul VIK'AOL 
UNAJE' tuk' u tijle'me',— ti'k u 
Jesúse!. 


Nijalpu ve't ika'y u Jesús 
Marcos 9.2-13; Lucas 9.28-36 
1 1Vaajil q'ii stuul, as teq'o 

ve't u Jesús u Lu'e' sti', 
tuk' u Jacob, as tuk' u titz'ine' 
uva! Xhun. As ben ve't Aak vi! 
uma'l u vitz uva! nim chit at je!. 
2As jalpu ve't ika'y Aak vatz 
chajnaj. Va'lik chit ilitz'lo'lan 
ve't ivatz Aak eche' nib'an u 
q'iie'. As va'lik chit ipolal ve't u 
toksa'm Aake' eche! u saje!. 
3As chee ve't u Moisés tuk' u 
Elías Katz u Jesús vatz chajnaj. 
As yolon ve't tuk! Aak. 
4Asech tal ve't u Lu' ile! te u 
Jesús: —Kub'aal, b'a'ne! uva! la 
atin ve't o! tzitza'. Asoj la asa!, 
la kub'an oxvo'j tal pach: Uma'l 
eetz; uma't tetz u Moisés; as 
uma't tetz u Elías,— ti'k u Lu'e!. 





Mateo 17.1-13 

5 As antelik kuxh iyolon u Lu'e' 
tul chee ve't uma'l u suutz! uva! 
va'lik chit ipolal. As atin ve't 
tiib'a u Jestis tuk' chajnaj. As 
tab'i ve't chajnaj uma'l u tuul 

vi' tu u suutz!e! uva! ech ni tal 
ile!: — j A! vunK'aole' u vaa'! ¡As 
xo'n chit sve! ¡As va'l ichiib! ve't 
vaama sti'! ¡As a'e! la enima!— 
ti'k u tuul vi' tu u suutz!e!. 

6Tul uva' tab'i ve't unq'a 
ichusulib' u Jesús u yole', as yak 
kuxh xo'v ve't chajnaj. As ku! 
ve't chajnaj qaaloj. As taq' ve't 
ku' chajnaj ivatz tu tx'ava'. 

7As jetz'en ve't ok u Jesús Katz 
chajnaj. Ikan ve't ok Aak chajnaj. 
As ech tal Aak ile': —Txakpojtaj 
ex. Ye! kuxh xo'v ex,— ti'k Aak. 
8 As tul sajin ve't chajnaj, as 
ye!xheb'il atik ve't Katz Aak. Pet 
Aak kuxh ve't atik sijunal. 

9 As tul ku! ch'u!l u Jesús vi! u 
vitze! tuk' chajnaj, as ech tal ve't 
Aak ile! te chajnaj: —Ye'xh katil 
la etalkat kam uva! kat k'uchpu 
sete. Pet tul la kam VIK'AOL U 
NAJE' as la ul taama unpajte, as 
a'n la etal ve'te'— ti'k Aak. 

10 As ech tal ve't unq'a 
ichusulib' Aak ile': —¿Kam q'i 
uve! ni tal unq'a uxhchile' uva! 
chusel tib! ti! unq'a tzaq'ite' tan 
uva! b'axel la ul u Elias?— ti'k 
chajnaj. 

11 Ech tal ve't u Jesús ile!: —An 
chite! uve! ni tal chajnaj, tan 
tz'ib'amal kan uva! b'axel la ul 

u Elías ti' tul ib'anat tuch ung'a 
tename! ti! u vuleb'ale'. 

12 Pet tuk val sete, tan ulye' u 
Elías. As ye! kat exhlal u tijle'me'. 
As kat ib'an unq'a uxhchile' ste 
kam uva! kat tal taama unq'a 

uxhchile' sti'. Echat chit tuk 
ulb'eloj VIK'AOL U NAJE!,— ti'k u 
Jesús. 

13 As pal ve't chajnaj tu viyol u 
Jesús uva' ai u Xhune' nikat tal 
Aak, uva! nikat aq!on ku! ung'a 
uxhchile' xe' u a'e!. 


Nib'a'nxisa u Jesús uma'l u 
xaak uva' atik ok sub'ul sk'atz 
Marcos 9.14-29; Lucas 9.37-43 


14 As tul oon ve't chajnaj 
Katz unq'a mama'la tename', as 
jetz'en ve't ok uma'l u naj k'atz 
u Jesús. Eu naj qaaloj vatz Aak. 
As ech tal naj ile! te Aak: 
15—Pap, txum ivatz uma'l vas 
unk'aol, tan ato'k uma'l u ch'o'm 
sk'atz. As kam kuxh nib'an ta'n 
u ch'o'me'. As jatpajux kuxh b'en 
naj tu xamal as tuk' tu ai, 
16 As kat veq'o tzan vatz unq'a 
achusulib'e'. As ye! kat oleb' 
chajnaj ti' ib'a'nxisale'— ti'k u 
naje'. 
17As ech tal ve't u Jesús ile!: 
—;Ex chit b'a ye! nek'ujb'a' 
ek'u'l svi'! ¡As va'len kuxh 
vetxumb'ale'! ¿Ma tuk kuxh 
atinoj in sexo'l uve! netitz'a? ¿As 
la kuxh kol tx'eb'on ve't in q'a 
seti! ti! uva! la ek'ujb'a' ek'u'l 
svi'? As eteq'otaj tzan u xaake!,— 
ti'k Aak. 
18 As iyaa ve't u Jesúse' u 
sub'ule' uve! atik ok Katz u 
xaake'. As el ve't u sub'ule' ti! 
naj. As yak kuxh b'a'nx ve't naj. 

19 As tul uva! a'ik kuxh ve't u 
Jesúse' tuk' unq'a ichusulib'e', as 
ech tal ve't chajnaj ile! te Aak: 
—¿Kam q'i uve! ye! kat oleb! oi 
ti' tel u sub'ule' Katz u xaake'?— 
ti'k chajnaj. 

20 Ech tal ve't Aak ile!: —Ye' 

kat oleb' ex ti' tel u sub'ule', tan 
til uva! unb'iil kuxh u k'ujleb'al 
ek'u!l ati. As tuk val sete, tan 
ech koj u k'ujleb'al ek'u'le! eche' 
umaj iia uva' tetz mostaza uva' 
tz'up chittu', as la etale' te u 
vitze! uva': «Q'axen tu uma't u 
atinb'ale'» chaj ex. As la chit 
ib'ane' kam uva! la etale', tan 
ye'le uva' ye! koj la uch eb'anata!. 
21 Unq'a sub'ule' uva! eche' u 
veel, tan tuk' kuxh nacho Tiixh 
as tuk' ikuypu va'y vatz u Tiixhe' 
la elkat,— ti'k u Jestise!.P' 


Nika'pu u Jesús 
talat vikameb'al 
Marcos 9.30-32; Lucas 9.43-45 


22As tul ye'xnik el ch'u'l u 
Jesús tu u Galilea tuk' unq'a 
ichusulib'e', as ech tal Aak ile': 
—Ine' uva! in VIK'AOL U NAJE!, 
as la oksal ok in tiq'ab' unq'a 
uxhchile'. 

23 As la yatz'pu ve't in. As la ul 
vaama titoxvu q'ii,— ti'k Aak. As 
txumun ve't chajnaj ta'n viyol 
Aake!. 


Nichoon u Jesús ti' u puaje' 

uva' nijajpe' tetz u tostiixhe' 

24 As tul oon ve't u Jesús 
tu u Capernaúm tuk' unq'a 
ichusulib'e!, as jetz'en ve't ok kal 
ung'a molol tetz puaj Katz u Lu'e', 
tan nik imolpu puaj ti' ib'anchu 
tuch u tostiixhe'. Ech tal chajnaj 
ile! te u Lu'e': —¿Ma ni taq' 
vechusule' ikutx?— ti'k chajnaj. 
25 —Kano, ni taq! Aake!,— ti'k 
u Lu'e'. 





MATEO 17, 18 


As tul ok ve't u Lu'e! tu kab'al 
uva' atikkat u Jesús, as b'axel 
kat yolon ve't Aak vatz u Lu'e'. 
Ech tal ve't Aak ile!: —¿Kam ni 
tal axh, Simón? ¿Ab'il nijajpu u 
puaje' ste ta'n unq'a ijlenaale'? 
¿Ma te unq'a aatename'? ¿Pet 
moj te unq'a uxhchile' uva! 
echen tu uma't u tenam?— ti'k 
u Jesús. 

26—A' nijajpukat u puaje' te 
ung'a uxhchile' uva! echen tu 
uma't u tenam,— ti'k u Lu'e'. As 
ech tal ve't u Jesús (el: —An 
chite! uve! naale', tan ye'xhkam 
nijajax te unq'a aatename!. As la 
uchi uva' ye'l kukutx la qaq!e'. 
27Pet ti! uva' ye! la yan 
itxumb'al unq'a uxhchile' soi, 
as kuxh tzi' u mare'. Ag' b'en 

u txeyb'al txaye! ze! u ale!. As 
ab'iste u txaye! la je! ch'u'l b'axa 
as lajaj vitzi! txooe'. As la alej 
uma'l u puaj titzi' txoo. As la 

ul achoo u eetze! tuk' u vetze!, 
jank'al uva! nijaj chajnaj te unq'a 
uxhchile',— ti'k u Jesús. 


Ni tal u Jesús 
ti' uva! ab'il nim talche' 
Marcos 9.33-37; Lucas 9.46-48 


1 1 As an kuxh tu u oorae!, 
as jetz'en ve't ok ung'a 
ichusulib' Aake' sk'atz. As ech tal 
chajnaj ile! te Aak: — Pap, ab'iste 

o' nim qalche' ti' u kumoole' la 
ib'ane' tul la ilej u g'iie' uva! la 
ok ve't u tename' jaq' u tijle'm u 
Tiixhe'?— ti'k chajnaj. 

2 As imolo ve't tzan u Jestse' 
uma'l u tal xaak. As itxakb'a' ve't 
Aak naj xo'l chajnaj. 


b' 17,21 At ka't unq'a o'tla u'uje! uva! ye! nichee u versículo 21 stuul. 

3 As ech tal ve't Aak ile": —Jik 
chit tuk val sete, tan asoj ye! 

la eb'an vetxumb'ale' eche! 
itxumb'al unq'a talaj intxa'e', as 
ye'l etokeb'al xo'l u tename' uva! 
at jaq' u tijle'm u Tiixhe' uva! ni 
til Aak isuuchil, 

Artan ab'il uva! nisa' uva' nim 
talche' la ib'ane' xo'l u tename' 
uva' at jaq' u tijle'm u Tiixhe!, as 
aal b'a'ne! uva' ech vitxumb'ale' 
eche' vitxumb'al u tal xaake!. 

5 As ab'il uva! tuk! vunb'iie' la 
ib'ankat umaj b'a'nil te umaj 
talaj intxa' eche! u tal xaak ila!', 
as svee! la ib'ankat. 


Niyolon u Jesús 
ti' unq'a uxhchile' 
uva' la paavinsan vimoole' 
Marcos 9.42-48; Lucas 17.1-2 


6Pet ab'il la ka'kab'insan 
taama umaj u niman vetze' 
uva! ye! yak'inoj vitxumb'ale' ti' 
vunyole', as aal b'a'ne'! uva! la 
k'alpik ve't ok umaj u nimla ka! 
tiqul u uxhchile'. As la sutil ve't 
b'en ze! u mare!. 
7As ech ni valkate! sete, tan 
techal chite' la ul ung'a 
k'axk'oe'. As txumleb'al ivatz 
unq'a tename' uva! la ka'kab'in 
taama ta'n unq'a k'axk'oe' uva! 
la ipaleb'e. ¡As oyeb' chit ivatz 
u uxhchile' uva' la ka'kab'insan 
taama umaj u niman vetze'! 

8 As la val sete, tan asoj la 
paavin ex ta'n veq'ab!e! moj ta'n 
vetoje!, as eya'sataj epaavine' 
eela kuxh stuk' uva' kat etzok'lu 
ve't el veq'ab'e' tuk' vetoje!, tan 
aal b'a'ne' uva! ech exe' eche! 
umaj kuch! as moj eche' umaj 
ko'x tul la ok ex tu vetiichajile' 

uve! ye'l iya'teb'al, as ti! uva! 
k'uxh at veq'ab'e' tuk! vetoje! 
skaab'il tul ai la b'enkat ex tu u 
choob'al paave! uve! ni toypukat 
u xamale! uve' ye'l iya'teb'al. 
9Asoj la paavin ex ta'n u b'aq! 
evatze!, as eya'sataj epaavine' 
eela kuxh stuk! uva! kat eteesal 
ve't el u bag evatze!, tan aal 
b'a'ne' uva! uma'l kuxh u bag 
evatze! tul la ok ex tu uve' atkat 
u tiichajile! tetz vetaanxelale', as 
til uva! k'uxh at ka'va'l u b'ag' 
evatze! as tul a! la b'enkat ex tu 
u choob'al paave' uve! atkat u 
xamale' uva! ye'l iya'eb'al. 


U k'uchuvatz ti' u kaneero' 
uve' tz'ejxinajle 
Lucas 15.3-7 

10 As etixvak unq'a uxhchile' 
uva! ech vitxumb'ale' eche' unq'a 
talaj intxa'e', tan jik chit la val 
sete, tan unq'a ángel uva! tetz 
unq'a uxhchile' as ato'k vatz u 
Kub'aal Tiixhe' tu almika!'. 

11 As in uva! in VIK'AOL U NAJE!, 
as kat ul in ti! unlochat unq'a 
tename' uve' tz'ejxinajle. 

12 As ech nunb'ane' eche! uma'l 
unaj uva' at o'k'alal (100) 
ikaneero!. As tul kat itz'ej kan 
naj umaj txoo, ¿as ma ye' la taq! 
kan naj b'elelaval to'k'al (99) 
unq'a ikaneero'e' tu u atinb'ale' 
uva' ye'xhkam la b'anon as la 
b'en ichuk naj vikaneero'e! xo'l 
koob'al? 

13 Asni val sete, asoj la ilej ve't 
naj txoo, as mama'la chiib'ichil la 
ib'an ve't naj ti' txoo ti' b'elelaval 
u to'k'ale' uve! ye! kat tz'ejxi. 

14 As echat chit nib'an u 
Kub'aale' uve' at tu almika', tan 

ye! nisa! Aak uva! la tz'ejxik kan 
umaj unq'a uxhchile' uva! ech 
vitxumb'ale! eche! unq'a talaj 
intxa!e!. 


Niyolon u Jesús ti' uva! 
kam isotzsat u niman 
tetz Aak ipaav vimool 


15Asoj la paavin umaj u 
eetz'in aatzike' savatz, as la 
aal isuuchil ste tul uva! axh 
kuxh stuk' sajunal. Asoj la tab'i 
vayole', as b'a'n ve't aatine' tuk' 
u eetz'in aatzike!. 
16 Pet asoj ye! la tab'i vayole', as 
eeq'o umaj moj ka'va'toj u qitz'in 
qatzike! see! ti' etalat isuuchil 
vipaave! ste. 
17Pet asoj ye' la tab'i viyol unq'a 
gitz'in gatike' uva! la eeq'o see', 
as la b'en aal ve'te' xo'l unq'a 
qitz'in qatzike' uve' ni niman 
Tiixh. Asoj echat kuxh la ib'ane', 
as eela kuxh ve'te' tuk' umaj 
uxhchil uva' ye' ni niman Tiixh 
as moj eche' umaj u molol puaj 
tetz u Roma. 

18Tan jik chit tuk val sete, 
tan kam uve' la etal ib'anche' 
vatz u txlavale! as ale! la b'anax 
tu almika'. As kam uva' la 
etale' uva' ye' la b'anchu vatz u 
tx'ava'e' as ale! ye! la b'anchu tu 
almika'. 
19 As tuk val sete unpajte, tan 
asoj at ka'vo'j ex uva' la ik'ul 
tib' veyole' tzitza' vatz u tx'ava'e' 
ti' umaj kam uva! la ejaj te 
vunB'aale' uve' tu almika', as la 
chit ib'an Aake' kam uva! la ejaje', 
20tan katil uva! atkat ka'vo'j 
moj oxvo'j uxhchil ti' imolat tib' 
ti! vunb'iie', as at ine! sxo'l,— ti'k 
u Jesúse!. 

MATEO 18 


21 As jetz'en ve't ok u Lu'e' 
k'atz u Jesús. As ech tal ve't naj 
ile!: — Pap, jatpajul la unsotzsa 
ipaav umaj vitz'in vatzik uva' la 
b'anon umaj va'lexh sve? ;Ma la 
unsotzsa ipaav asoj vujpajul la 
ib'an umaj va'lexh sve?— ti'k u 
Lu'e'. 

22 Ech tal ve't u Jesús ile": 
—Ye'le, jit kuxh vujpajul la 
asotzsa ipaav u eetz'in aatzike', 
pet vujpajul laval imutx' la 
asotzsa ipaav u eetz'in aatzike'— 
ti'k u Jesúse!. 


Ka'va'l unq'a naj 
uva' atik itx'oj 
23As ech tal u Jesús ile": 
—eEch la ib'an u tijle'm u Tiixhe' 
eche' kat ib'an uma'l u ijlenaal 
uva! kat tal ve't tixmal vitx'oj 
unq'a ik'ame!. 
24 As tul kat tixma ve't u 
ijlenaale' vitx'oj unq'a ik'ame', 
as b'ex eq'oloj tzan uma'l u naj 
uva' xo'veb'al chit vitx'oje' ze! u 
ijlenaale', tan laval mil vitx'oje' 
atik ve'te'. 
25 As ye'lik chit ipuaj naj atike 
ti' ichooat vitx'oje'. As tal ve't 
u ijlenaale' uva! la k'ayil ve't 
naj, tuk' u tixqele', tuk' unq!'a 
initxa'e', as tuk' unq'a tetz naje! 
skajayil ti! ichoop ve't u tx'oje' 
ze! u ijlenaale!. 
26 As ku! ve't u k'ame' qgaaloj 
vatz u ijlenaale! ti! ijajat kuyb'al. 
As ech tal ve't naj ile!: «Sotzsa 
unpaave!, pap. Tx'eb' unb'iitoj 
in. As la chit unchoo vuntx'oje' 
skajayil,» ti'k naj. 
27As itxum ve't u ijlenaale' 
ivatz naj. As kat isotzsa ve't u 
ijlenaale' ipaav naj ti' vitx'oje! 

skajayil. As kat chajpul ve't naj 
ta'n u ijlenaale!. 

28 As tul kuxh el ch'u'l u k'ame' 
vatz u ijlenaale!, as ik'ul naj 
uma't vimool uva! atik unb'iil 
vitx'oje! ze! naj. As o'k'alal (100) 
q'ii aq'on itx'oj u nale), Oora chit 
itxey ve't naj vas imoole!'. As 
ipoch' ve't naj iqul. As: «;jOora 
choo vatx'oje! cheel!» ti'k naj tal 
te vimoole!. 

29 As ku' ve't vimool naje! qaaloj 
vatz ti' ijajat kuyb'al te naj. 
«Sotzsa unpaave!. Tx'eb! unb'iitoj 
in. As tuk chit unchoo vuntx'oje' 
skajayil,» ti'k vimool naje!. 

30As eche' nikat koj tab'i naj 
viyol vimoole!. Pet taq' ve't b'en 
naj vimoole' tu u kaarsa. As 
techanal la ichoo vitx'oje' kajayil 
uve' nik tal naj. 

31 Tul til ve't unjoltu unq'a 
k'ame', as ch'o'n ve't te chajnaj. 
As b'ex tal ve't chajnaj te u 
ijlenaale! kam uve' kat tulb'e naj 
vimoole!. 

32 As tul tab'i ve't u ijlenaale', 

as imolo ve't Gan u ijlenaale' u 
naje'. As ech tal ve't u ijlenaal ile! 
te naj: «jAxh chit tx'i'la aamae' 
vil! Tan k'uxh nim chit vatx'oje! 
siinxe', as kat unsotzsa ve't 
apaav ti' vatx'oje', tan ti' uva' kat 
ajaj kuyb'al sve. 

33 ¡As kat koj atxum ivatz u naje' 
uve' atik itx'oj saxe! eche! uva! 
kat unb'an see!» Ok u ijlenaale!. 
34As ul ve't ivi' u ijlenaale!. 

As taq' ve't ok u ijlenaale' naj 

te unq'a q'osonale' ti' ig'ospu 

naj, techal la ichoo naj vitx'oje! 
skajayil. 

35 Echat la ib'an u Tiixhe' sete 
uva! echen tu almika', asoj jit 





aya'l ek'u'l la esotzsa ipaav unq'a 
etitz'in etatzike! ti' u va'lexhe' 
uva' la ib'an sete,— ti'k u Jesús. 


Nichusun u Jesús 
uva' ye! la uch ijatxat tib' 
umaj u naj tuk' tixqel 
Marcos 10.1-12; Lucas 16.18 
1 1As tul ya! ve't talat u 
Jestis unq'a yole', as el 
ve't ch'u'l Aak tu u Galilea. As 
oon ve't Aak tu u Judea jalit u 
nimla a'e' u Jordan. 
2As a! chit mama'la tename' 
xekik ti! Aak. As ib'a'nxisa ve't 
Aak unq'a aach'o'me' tzitzi'. 
3As ul ve't kal unq'a fariseo ti! 
ich'otil uma'l u yol te Aak as ti! 
ichukax ipaav Aak. Ech tal ve't 
chajnaj ile': —¿Ma la uch ijatxat 
tib' umaj naj tuk' tixqel k'uxh 
kam kuxh sti'?— ti'k chajnaj. 
4Ech tal ve't u Jesús (ei: —Tan 
tixe'teb'al u vatz tx'ava'e' kat 
icheesa u Tiixhe' u naje! as kat 
icheesa Aak u ixoje!. 
5As ech kat tal ve't u Tiixh ile": 
«Esti'e' la tag' kan u naje! vitxutxe! 
tuk! vib'aale'. As la teq'o tib' naj 
tuk' u tixqele'. As unvatzul kuxh 
ve'te! tuk' u tixqele',» ti'k u Tiixhe!. 
6As jit ve't ka'va'l. Pet eela kuxh 
stuk' uva! uma'l kuxh ve'te! vatz 
Aak. Estile! la val sete, tan ab'il 
uva! a! u Tiixhe' kat b'anon uva! 
kat teg'o tib!, as ye'xheb'il la 
jatxon ivatz,— ti'k u Jesús. 
7As ech tal ve't unq'a fariseo 
ile!: —¿As kam q'i uve' ni tal u 
Moisés uva' la itz'ib'a kan u naje' 
tu umaj u'uj ti! uva! kam sti' la 
ijatxkat tib' naj tuk' u tixqele'? 
As la uch ijatxat tib' naj tuk' u 
tixqele'— ti'k unq'a fariseo. 

8 Ech tal ve't u Jesús ile!: —As 
ti' kuxh vipaasan tziil ung'a 
tename', as kat tag' ve't u Moisés 
tokeb'al u jatxiib'e'. Pet jit'e'che' 
uva' kat tal kan u Tiixhe' b'axa. 
9As tuk val sete, u naje! uva! kat 
ijatxe'l u tixqele' as tul ye'l ixoj 
kat iyansa tib' tuk' uma'toj naj, 
asoj la teq'o tib' naj tuk! uma't 
ixoj, as la paavin ve't naj vatz u 
Tiixhe!. As echat la ib'an uma't 
unaje', tan la paavin ve't naj 
asoj la tixqeli naj u ixoje! uve! 
jatxel tib' tuk' vitzumele',— ti'k 
u Jesúse!. 

10 As ech tal ve't unq'a 
ichusulib' u Jesús (ei: —Asoj ech 
isuuchil u yole' ti' tatin umaj naj 
tuk' u tixqele', as aal b'a'ne' b'a 
uva! ye! la ichuk naj tixqel,— ti'k 
chajnaj. 

11 Ech tal ve't u Jesús (el: —Jit 
kajayil unq'a naje' la tx'olon 
ikuyat u yola'. Pet ai kuxh unq'a 
naje! uve' la taq' u Tiixhe' ste ti' 
ikuyata!. 

12 Tan at unq'a naje' uva! at tzan 
sti! tul ye'xnik itz'eb'i uva! ye'l 
tixqel nichuke'. As at unq'a naje! 
uva! an kuxh uma't naj ni b'anon 
ste uva! ye'l tixqel nichuke!. As 
at unq'a naje! uva! an kuxhe' ni 
b'anon je! ste uva! ye'l ve't tixqel 
nichuke'. As nib'ane' ti' toksat 
taama ti' u tijle'm u Tiixhe!,— 
ti'k u Jesús. 


Ni taq' u Jesús 
ib'a'nil ti' ung'a talaj intxa'e' 
Marcos 10.13-16; Lucas 18.15-17 
13 As eq'ol ve't ok ka'l unq'a 
talaj intxa' vatz u Jesús ti' uva! 
la taq' je! Aak iq'ab' ti' chiintxa' 
as la inach Aak Tiixh sti'. As 





MATEO 19 


yaan ve't unq'a ichusulib' Aake' 
te unq'a uxhchile' uve' nik eq'on 
ok unq'a talaj intxa'e' vatz Aak. 
14Asech tal ve't u Jesús ile": 
—Echajputaj ok Gan unq'a talaj 
intxa'e' sunk'atz. As ye! kuxh 
emaj chiintxa!, tan ab'il uva! ech 
itxumb'ale! eche' vitxumb'al 
ung'a talaj intxa'e!, as ale! uve! at 
tokeb'al xo'l unq'a tename' uva! 
at jaq' u tijle'm u Tiixhe',— ti'k 
u Jesús. 

15 As tag' ve't je! u Jesús ig'ab' ti! 
ivi! unq'a talaj intxa!e! ti! tag'at 
Aak vib'a'nile' sti'. Tul b'a'nxi, as 
b'en ve't Aak. 


Niyolon u Jesús 
tuk' uma'l u tx'ioliq'ii 
Marcos 10.17-31; Lucas 18.18-30 
16 As b'ex uloj uma'l u chelem 
naj k'atz u Jestis. As ech tal ve't 
naj ile! te Aak: —¿B'a'nla Chusul, 
ab'iste u b'a'ne' la unb'ane' 
til uva! at untiichajil uva! ye'l 
iya'teb'al?— ti'k naj. 
17Ech tal ve't u Jesús ile": 
—¿Kam q'i uva', «B'a'nla Chusul,» 
ch'axh sve? Tan ye'l umaj b'a'nla 
chusul ati. Pet ta'ne! u Tiixhe!. 
Pet asoj nasa' uva! at atiichajil 
Katz Aak, as nima unq'a tzaq'ite' 
uve! ni tal Aak,— ti'k u Jesúse!. 
18 —¿AbD'istee! q'i, Pap, u tzag'ite' 
uve! naale'?— ti'k naj. As ech tal 
ve't u Jesús ile": 
Ayatz'ak umaj uxhchil. 
Achukak eexoj. 
Elq'i'k axh. Acheesak ipaav 
amool. 
19 Nima ab'aal; nima atxutx. 
As xo'noj u eetz'in aatzike! see 
eche' uva! nab'an je! see,— 
ti'k u Jesús. 

20—As nimamal chite' sva'n 
skajayil tul ch'oo telik in. 
¿Pet kam uma'toj q'i, Pap, la 
unb'ane'?— Ok naj. 
21—Asoj a' nasa! uva! jik chit 
axh vatz u Tiixhe', as kuxh k'ayi 
kan unq'a tx'iib'al aq'iie' skajayil. 
As la ajatx ve't vija'mile! xo'l 
unq'a meeb'a'e'. As si'u. Xekeb'en 
svi'. As nimal u b'a'nile' lak'ul tu 
almika',— ti'k u Jesúse!. 
22As tul tab'i u chelem naje' u 
yole' uva! tal u Jesús, as txumun 
ve't naj tul b'en naj, tan ti! uva! 
nimal u tx'iib'al iq'ii naje' atike. 
23 As ech tal ve't u Jestis ile! 
te unq'a ichusulib'e': —Jik chit 
tuk val sete, tan kal tzii sti! uva! 
at tokeb'al umaj tx'ioliq'ii xo'l u 
tename' uva' at jaq' u tijle'm u 
Tiixhe!. 
24 As tuk val sete unpajte, tan 
oora kuxhe' la pal umaj camello 
tu vixoto'lil umaj tz'isb'al b'aj ti! 
uva' la ok umaj tx'ioliq'ii xo'l u 
tename' uva' at jaq' u tijle'm u 
Tiixhe',— ti'k u Jesús. 
25 As tul tab'i unq'a ichusulib' 
Aake' u yole', as teq'o ve't taama 
chajnaj. As ech tal ve't chajnaj 
ile! te Aak: —Asoj ech la ib'ane! 
eche' uve!, ¿as ab'il ve'te! q'i 
la ok xo'l vitenam u Kub'aal 
Tiixhe'?— ti'k chajnaj. 
26As isaji ve't u Jestse' chajnaj. 
As ech tal ve't Aak ile!: —As vatz 
unq'a uxhchile', as ai chite! ye! la 
uchi. Pet ech koj vatz u Tiixhe!, 
tan la chit ib'ane',— ti'k u Jesús. 
27As ech tal ve't u Lu' ile! te 
u Jesús: —Kat qaq'lu ve't kan 
unq'a qetze' skajayil. As il o! 
xekel ve't o! see!. ¿As kam g'i la 
aq'ax sqe?— ti'k u Lu'e!. 

28Ech tal ve't u Jesús (ei: 
—Tuk val sete, jank'al ex uve! 
xekel chit ex svi', as la ilej 
uma'l u q'ii uva! la jalpu ve't 
unq'a txumb'ale' skajayil, tul 

la xoneb' ve't VIK'AOL U NAJE' tu 
xonleb'ale! uva' nim talche' uva! 
ni litz'lo'lane'. As antu ve't ex la 
xoneb' ve't ex tu kab'lavat unq'a 
b'a'nla xonleb'ale' ti! eb'anat 
isuuchil kab'laval jolol unq'a 
tename' uva' tiaal Israel, 

29tan ab'il uva! la taq' kan 
ikab'al ti' ixekeb' svi', moj la 
tag' kan titz'in tatzik, moj itxutx, 
moj ib'aal, moj tixqel, moj me'al 
ik'aol, as moj itx'ava'; as o'k'alal 
(100) ich'exel u tetze! la aq'ax 
ve't ste til unq'a tetze! uva! kat 
tag' kan svi'. As at ve't itiichajil 
uva! ye!l iya'teb'al. 

30As la val sete, tan nimal ung'a 
uxhchile' uva' ni toksal iq'ii ta'n 
unq'a tename', as tul a'e! uva! jit 
nim talche' vatz u Tiixhe!. Pet 
ech koj unq'a uxhchile' uva! ye'l 
iq'ii vatz unq'a tename', as a'e! 
uva' nim talche' vatz u Tiixhe!. 


Uma'l u k'uchuvatz 
ti' ka'l unq'a aq'onvil 
2, 1Tan ech nib'an u 
tijle'm u Tiixhe! eche! 
nib'an umaj u baal aq'on. Tul 
kat sajb'u ve'te', as kat el ve't u 
b'aal aq'one' ti' ichukat ik'am ti! 
u taq'one'. 
2 As ik'ul tib' iyol naj tuk' ka'l 
unq'a aq'onvil uva' kani'ch la 
choopkat chajnaj ti' q'ii. As ichaj 
b'en naj chajnaj ti' u aq'one!. 
3Tul oon b'eluval oora, as el 
ve't u baal aq'one'. As b'ex ilej 
ve't naj ka't unq'a aq'onvile' uva! 

txakle'l kuxh tu k'ayib'al, tan ti! 
uva! ye'lik tag'on chajnaj atike. 
4 As: «B'enojtaj ex svi' ag'onvoj. 
As la unchoo veq'iie!, kani'ch 
uva! la itx'ak uma'l aq'onvil,» 
ti'k u b'aal aq'one'. As b'en ve't 
chajnaj aq'onvoj. 

5 Tul chaq'aan ve't q'ii, as el 
ve't u baal aq'one'. As echat 
chit kat ib'an ve't u blaal 
aq'one' tuk' ka't aq'onvil. Tul 
kat oon oxva'l oora ku'q'ii, as 
echat chit kat ib'an u b'aal 
aq'one' unpajte tuk' ka't 
aq'onvil. 

6As tul kat oon o'va'l oora 
ku'q'ii, as el ve't u b'aal aq'one!. 
As ilej ve't naj ka't unq'a aq'onvil 
uve! ye'lik taq'on. As ech tal 
ve't u baal aq'on ile! te chajnaj: 
«¿Kam q'i uva! at kuxh ex tu u 
q'iia'? As ye'l ex netaq'onve',» 
ti'k u b'aal aq'one!. 

7«Ye'le, pap, tan ye'xheb'il kat 
aq'on qaq'on,» ti'k chajnaj. As: 
«B'enoj ex b'a svi'. As la unchoo 
veq'ii, kani'ch uva' la itx'ak umaj 
aq'onvil,» ti'k u b'aal aq'one' te 
chajnaj. As b'en ve't chajnaj 
aq'onvoj. 

8 Tul tz'otin ve'te!, as tal ve't 
u b'aal aq'one' te u ilol tetz 
isuuchil u aq'one'. As ech tal 
ve't naj ile': «Molo tzan unq'a 
aq'onvile' skajayil. As choo ve't 
chajnaj. As b'axel la achoo unq'a 
aq'onvile' uve' kat ul timoxtel. 
As imoxtel la achoo unq'a 
aq'onvile' uve' b'axel kat uli,» 
ti'k u b'aal aq'one!. 
9Tul choop ve't unq'a aq'onvile' 
uve! b'iitik kuxh ib'en ve't qii tul 
ok aq'onvoj, as ija'mil uma'l q'ii 
aq'on kat choopkat chajnaj. 

10 Tul til ve't unq'a naje' uve' 
q'ala'm chit zeit aq'onvoj, as tal 
je! chajnaj ste uva! kamal nimal 
tuk choopojkat ve't chajnaj uva! 
nikat tale'. As tul choop ve't 
chajnaj, as eela kuxh ija'mil 
chajnaj kat ib'ana. 

11 As tul ik'ul ve't chajnaj 
vija'mile', as yan ve't ik'u'l 
chajnaj. As xe't ve't chajnaj ti' 
iyolax u b'aal aq'one!. 

12Ech tal chajnaj ile': «Uma'l 
kuxh oora kat aq'onvu unq'a 
naj ile'. As eela kuxh u 
kuja'mile' tuk' chajnaj kat ib'an 
naj. As tul il o! ila! uva! uma'l 
chit q'ii kat aqlonv o! vatz u 
qliie! uve! va'l chit ik'achone',» 
ti'k chajnaj. 

13 As ech tal ve't u b'aal aq'on 
ile! te uma'l u aq'onvile': «Txaj, 
ye'l umaj onkonil nunb'an see, 
¿tan ma ye! kat ik'ul tib! kuyol 
b'a uva' kani'ch la unchookat 
axn ti' q'ii? 

14 As k'ul vaja'mile'. As kuxh 
ve'te', tan aya'l chit unk'u'l kat 
vaq' vija'mil chajnaje' eche! uva! 
kat vag' see. 

15 As in kuzhe' la alon kam la 
unb'an tuk' u vetze!. ¿Pet moj 
nich'o'n aama ti' uva' ni voyb'e 
ivatz ka'l unq'a aq'onvile'?» ti'k u 
b'aal aq'one!. 

16 Esti'e! ni val sete uva! at 
unq'a uxhchile' uve! echen 
Katz u Tiixhe' uve! la ilpi tuk' 
vitxumb'ale', as tul a'e' uva! 
jetz'ennal el Katz Aak. Pet 
at ung'a uxhchile' uva! texh 
jetz'ennal el Katz Aak uva! la 
ilpi, as tul ale! uva! echen Katz 
Aak. As at unq'a uxhchile' uva! 
b'axel, as a'e! imoxtel. As at 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


MATEO 20 


unq'a uxhchile' uve' timoxtel, as 
ale! b'axel,— ti'k u Jesúse!. ch 


Ni tal u Jesús 
vikameb'ale' titoxpa 
Marcos 10.32-34; Lucas 18.31-34 


17As tul b'en ve't u Jesús tu 
b'ey ti' toon tu u Jerusalén, as 
imolo ve't el Aak kab'laval unq'a 
ichusulib'e'. As ech tal ve't Aak 
ile: 
18—Il o! ma't ve't je! o! tu u 
Jerusalén. As tuk oksaloj ok 
VIK'AOL U NAJE' tiq'ab' unq'a 
ig'esal oksan iyol tenam vatz 
Tiixh tuk' te ung'a uxhchile' uva! 
chusel tib! ti! unq'a tzaq'ite'. As 
tuk alaxoj unkame!. As la yatz'pu 
ve't in. 
19 As tuk oksaloj in tiq'ab' unq'a 
jit tiaal Israel. As la eesal unq'ii. 
As la q'ospu ve't in. As la aq'ax 
ve't je! in vatz uma'l u kurus ti! 
unkame!. As titoxvu qj'ii, la ul 
vaama,— ti'k u Jesús. 


Nijajpu b'a'nil te u Jesús ta'n 
vitxutx u Jacob tuk' u Xhune' 
Marcos 10.35-45 


20 As jetz'en ve't ok u tixqel u 
Zebedeo k'atz u Jesús. As xekik 
ka'va'l unq'a tale! sti', u Jacob 
tuk' u Xhune'. As ku! ve't u nane! 
qaaloj vatz u Jestse'. As ech tal 
ile! te Aak: —Pap, la unjaj b'a'nil 
see,— ti'ke. 
21—;Kam ni tal aama q!i?— Ok 
u Jestise!. —A' ni vale! uva! tul la 
ok axh ijlenaalil, as la ak'ujb'a' 
uva! la xoneb' ka'va'l u vale! 
sak'atz. Uma'l la xoneb' taseb'al; 

as uma't la xoneb' tamax,— ti'k 
u tixgel u Zebedeo. 
22 As ech tal ve't u Jesús ile": 
—Ye' nepal stuul kam uve' nejaj 
sve. ¿As ma la etx'ol epal tu u 
k!axk!oe! uve' tuk unpaleb'e; as 
ma la etx'ol epal tu u kamchile' 
uva' tuk unpaleb'e?— ti'k u 
Jestse'. —Kano, la kutx'ole!,— 
ti'k chajnaj. 
23 As ech tal ve't u Jesús ile! te 
chajnaj: —An chite', tan la pal ex 
tu u k'axk'oe' uve' tuk unpaleb'e. 
As la pal ex tu u kamchile' uve' 
tuk palojkat in. Pet ech koj uva! 
netal exoneb' tunseb'al tuk' tu 
vunmaxe!, tan jit ine! la aq'on 
sete. Pet a' la aq'axkat te ung'a 
uxhchile! uva! txaael ve't ta'n u 
Tiixhe', tan b'anel ve't tuche! ta'n 
Aak ti' taq'ax ste,— ti'k u Jesús. 
24As tul tab'i ve't lavat unq'a 
ichusulib' Aake', as ul ve't ivi' 
chajnaj ti' ka'va'l unq'a imoole!. 
25 As imolo ve't tzan u Jesse! 
ung'a ichusulib'e!. As ech tal ve't 
Aak ile! te chajnaj: —Ootzimal 
seta'n uva' jank'al unq'a naje' 
uve' at tijle'm vatz u tx'ava'e' 
as nim chit chajnaj ninache! ti' 
ib'ek'at unq'a tename!. 
26 Pet jit'e'ch la ib'an sexo'l tan 
ab'iste ex uva! nesa' uva! nim 
etalche' ti' unq'a emoole', as exe! 
la lochon vemoole' la ib'ane!. 
27As ex uva' nesa' uva! at 
etijle'm xo'l unq'a emoole', as ex 
lochol tetz vemoole'. 
28 Eche' kat koj ul VIK'AOL U 
NAJE' ti! uva! la lochpi ta'n ung'a 
tename!. Pet kat uli ti' taq'at tib' 


ch 20.16 At ka't unq'a yol uva' tz'ib'amal kan uva! ech ni tal ile': Tan nimal unq'a 
uxhchile' uva! molomal. As ka'l kuxh txaael sxo'l. 

kamoj ti' iq'alpul ung'a tename' 
vatz vipaave!,— ti'k u Jesús. 


Nib'a'nxisa u Jesús 
ka'va'l unq'a tzot 
Marcos 10.46-52; Lucas 18.35-43 


29 As tul el ve't ch'u'l u Jesúse' 
tu u Jericó, as a! chit mama'la 
tename' xekeb' ve't ti' Aak. 

30 As xonlik ka'va'l unq'a tzot 
tzi' b'ey. Tul tab'i chajnaj ipal 


ve't u Jesús, as sik'in ve't chajnaj. 


Ech nikat tal chajnaj ile': —¡Pap 
tiaal David, txum kuvatz!— ti'k 
chajnaj. 

31 As iyaa ve't unq'a tename' 
ka'va'l u tzote' ti! uva! la ya! 
chajnaj ti' isik'ine'. As aal chit 
tag' ve't je! chajnaj tuul ivi". 

Ech tal ve't chajnaj ile': —¡Pap 
tiaal David, txum kuvatz!— ti'k 
chajnaj. 

32 As txakeb' ve't u Jesús. As 
imolo ve't tzan Aak chajnaj. Ech 
tal Aak ile! te chajnaj: —¿Kam 
g'i nesa' uva! la unb'ane'?— ti'k 
Aak. 

33 As ech tal ve't chajnaj ile": 
—Pap, ai ni gale' uva! la ilon vas 
kuvatze!,— ti'k chajnaj. 

34 As itxum ve't u Jesús ivatz 
chajnaj. Ikan ve't ok Aak vivatz 
chajnaje'. As yak kuxh ilon ve't 
chajnaj. As xekeb' ve't chajnaj ti! 
u Jesús. 


Ni tok u Jesús tu u Jerusalén 
Marcos 11.1-11; Lucas 19.28-40; 
Xhun 12.12-19 


2, 1 Tul b'iitik kuxh 

toon ve't u Jesús tu u 
Jerusalén tuk' unq'a ichusulib'e', 
as oon ve't Aak tu u tal tenam 
u Betfagé k'atz uma'l u vitz uva' 

Olivos. As ichaj ve't b'en Aak 
ka'va'l unq'a ichusulib!e!. 
2Ech tal Aak ile' te chajnaj: 
—B'enoj ex tu u tal tename' uve! 
at tzan. Tul la oon ex, as la b'en 
elej uma'l u b'ur tuk' uma'l u tal 
uva' k'alel kan. La esaapu txoo; 
as la eteq'o tzan txoo. 
3 Asoj ab'il la yaaon ex ti' txoo, 
as ech la etal ile!: «A! u Kub'aale' 
tuk txakonsan txoo,» chaj ex la 
etale! — ti'k u Jesús. 
4As ech kat b'ex ib'an uma'l u 
yol ile! uve' alel kan ta'n uma'l u 
q'ajsan tetz viyol u Tiixhe': 

5 Etaltaj te ung'a tename' uve' 

tu u Sion uva!: 

Il vetijlenaal ile! tul set. 

As sula txumb'al u txumb'ale' 
eq'omal sta'n. 

As atje' ti' uma'l u tal b'ur, u 
tal uma'l u b'ur tetz ijatz, 
ti'k u yole!. 

6As ben ve't ka'va'l unq'a 
ichusulib' Aake'. As ib'an ve't 
chajnaj kam uva' tal Aak te 
chajnaj. 
7As teq'o ve't chajnaj u b'ure! tuk! 
u tal b'ure'. As taq' ve't je! chajnaj 
unq'a ixb'uje' ti' u tal b'ure'. As 
je! ve't u Jestse' ti! txoo. 
8 As at unq'a uxhchile' kat iliipu 
ku! unq'a ixb'u'je! tu b'ey. As ati 
uva' b'ex itzok' tzan xaj ch'i'm. 
As kat taq' ku! tu b'ey vatz Aak, 
tan a! chit mama'la tename' 
xekik ti! Aak. 
9As unq'a tename' uva! b'axik 
vatz u Jesúse! tuk! uve! xekik ti! 
Aak, as tag' ve't je! tuul ivi! ti! 
isik'ine' ti! Aak. As ech tal ile': 
—jQoksataj iq'ii u tiaal David! 
¡Tan achveb'al chit tule' tuk' 
vib'ii u Kub'aale'! ¡As qoksataj 

ig'ii tan nim talche' uve' echen 
tu almika'!— ti'k unq'a tename!. 
10 As tul ok ve't u Jesúse! tu u 
Jerusalén, as sotz ve't ik'u'l unq'a 
tename'. As at unq'a tename' ech 
nik tal ile! svatzaj: —¿Ab'ile' q'i 
uve! tule'?— ti'k unq'a tename!. 
11Ech tal ve't ka't unq'a tenam 
ile!: —A' u Jestise', u q'ajsan tetz 
viyol u Tiixhe', uva' kat tzaa 

tu u Nazaret uva! echen tu u 
Galilea, — ti'k ung'a tename!. 


Nitilu el u Jesús unq'a 
va'lexh tu u tostiixh 
Marcos 11.15-19; Lucas 19.45-48; 
Xhun 2.13-22 


12 As tul ok ve't u Jesúse! vatz 
viq'anal u tostiixhe', as itilu ve't 
el Aak unq'a uxhchile' uve' nikat 
ik'ayine' as tuk' unq'a uxhchile' 
uve! nikat iloq'one'. As ipilq'u 
ve't Aak imeexha unq'a jalol 
puaje' as tuk' u tatinb'al unq'a 
paroomaxhe! uve! nik ik'ayile!. 
13 As ech tal ve't Aak ile!: —Ech 
ni tal u yole' uva! tz'ib'amal kan: 

Nachb'al Tiixhe' vunkab'ale' 
la ib'ane', ti'k Aak. 
Pet ech koj ex, tan kat eb'ensal 
ve'te! statinb'al elq'om,— ti'k u 
Jesus, 





Mateo 21.12-13 

14 As ul ve't ung'a tzote! tuk' 
ung'a ko'xe' Katz u Jesús tu u 
tostiixhe!. As ib'a'nxisa ve't Aak 
unq'a uxhchile' skajayil. 

15 As tul til ve't ung'a iq'esal 
oksan iyol tenam vatz Tiixh tuk' 
unq'a uxhchile' uva! chusel tib' 
til unq'a tzaq'ite', uva! ib'a'nxisa 
u Jesúse! unq'a uxhchile', as 
ch'o'n ve't taama chajnaj sti' as 
tuk' ti! uva! tab'i chajnaj uva! nik 
isik'in unq'a tal intxa'e!, tan ech 
nik tal (ei: «¡Qoksataj iq'ii u tiaal 
David!» ti'k unq'a tal intxa!e'. 

16 As ech tal ve't chajnaj ile! te 
u Jesús: —¿Ma naab'i uve' ni 

tal unq'a talaj intxa'e'?— ti'k 
chajnaj. Ech tal u Jesús ile": 
—Kano, ni vab'ie!. ¿As ma ye' 
atixoj esik'le uma'l u yol uva! 
ech ni tal (ei? 

A! viyol unq'a talaj intxa'e' 
tuk' u tuul ivi' unq'a talaj 
ne!e! uve! nitel ich'u'une' 
as la toksa unq'ii, ti'k u 
yole'— 

ti'k u Jesús tal te chajnaj. 

17As tag' ve't kan u Jesúse' 
chajnaj. As el ve't ch'u'l Aak tu u 
Jerusalén. As b'ex ve't Aak vatoj 
tu u tal tenam uva! Betania. 


Ni tal u Jesús itzaj 
uma'l u tze' 
Marcos 11.12-14, 20-26 


18 Tul sajb'u ve'te', as b'en ve't 
u Jestse' tu bley ti! ig'aav tu u 
Jerusalén. Tul nikat ixaan Aak, 
as va'y ve't Aak. 

19 As til ve't Aak uma'l u tze' 
uva' higuera tzi' u b'eye'. As 
jetz'en ve't ok Aak Katz u tze'e', 
tan kamal atik ivatz tze! uva! 
nik tal Aak. As ye'lik chit umaj 

ivatz tze' atike. Pet ixaj kuxh 
tze! atike. As ech tal ve't Aak 
ile!: —Ye'xh jatu la vatzin ve't 
axh,— ti'k Aak tal te u tze'e'. As 
yak kuxh tzaj ve't u tze'e'. 

20As tul til ve't unq'a ichusulib' 
Aake!, as sotz ve't ik'u!l chajnaj. 
As ech tal ve't chajnaj ile! te Aak: 
—¿Kam q'i uve! oora chit kat tzaj 
ve't u tze'e'?— ti'k chajnaj. 

21 As ech tal ve't u Jesús ile: 
—Jik chit tuk val sete, tan asoj 
k'ujle'l ek'u'l svi', as jit kuxh ech 
la eb'ane' eche' uve! kat unb'an 
te u tze'e'. Pet la uch etalate' te 
u vitz ile! uva!: «jElen tzitzi'! ¡As 
kuxh ben tu u mare'!» chaj ex la 
etale!. As la chit ib'ane' asoj ye! 
la ka'kab'in etaama, 
22tan asoj k'ujle'l chit ek'u'l ti! u 
Tiixhe! tul la enach Tiixh, as la 
chit iblan Aak kam uve! la ejaj te 
Aak,— ti'k u Jesús. 


Nich'otil u tijle'm u Jesús ta'n 
vig'esal unq'a tenam 
Marcos 11.27-33; Lucas 20.1-8 


23 As tul oon ve't u Jesús tu 
u Jerusalén, as ok ve't Aak tu u 
tostiixhe'. As xe't ve't Aak chusun. 
As jetz'en ve't ok unq'a iq'esal 
oksan iyol tenam vatz Tiixh tuk' 
ka't unq'a baal tename!. As ech 
tal ve't chajnaj ile! te u Jestse': 
—¿Ab'il aq'ol tetz u eejle'me! ti! 
uva! kat ul atilu el ung'a uxhchile' 
vatz iq'anal u tostiixhe'?— ti'k 
chajnaj. 
24 As ech tal u Jesús (ei: —Tuk 
unch'oti uma'l u yol sete. Asoj 
la etal sve kam uva' la unch'oti, 
as la val ve't sete uva! ab'il aq'ol 
tetz u vijle'me' ti! unq'a veel kat 
unb'ana. 

25Etaltaj sve: ¿Ab'il kat chajon 
tzan u Xhune' uva! nik aq'on ku 
unq'a uxhchile' ze! u a'e!? ¿Ma 
a' u Tiixhe'? ¿Pet moj umaj vatz 
tx'ava'illa aama?— ti'k u Jesús. 
As iyol ve't chajnaj svatzaj uva! 
kam la tal chajnaj. Ech tal ve't 
chajnaj ile': —Asoj tuk qale' uva! 
Tiixh kat chajon tzan u Xhune!, 
as: «¿Kam q'i ye! kat enima u 
Xhune'?» chaj naj tuk tal sqe. 

26 Pet asoj tuk qale! uva!: «Vatz 
tx'ava'illa aama kuxhe' kat 
chajon tzan u Xhune!,» chaj ol, as 
tul nu kuxo'v vatz unq'a tename!, 
tan kajayil chit unq'a tename' ni 
niman uva! q'ajsan tetz viyol u 
Tiixhe' u Xhune!,— ti'k chajnaj 
svatzaj. 

27As ech tal chajnaj ile! te u 
Jesús: —Ye' qootzaj ab'il kat 
chajon tzan u Xhune!,— ti'k 
chajnaj. As ech tal u Jesúse! ile": 
—Mita'n in la alon sete uva! ab'il 
kat aq'on u vijle'me! ti' uva! kat 
unb'ana. 


Ni tal u Jesús uma'l u 
ktuchuvatz ti' ka'va'l u k'aola 


28 ¿Pet kam tuk etal ti' uma't 
u yole! uva! tuk val sete? As atik 
uma'l u b'aala uva' ka'va'l ik'aol. 
As ech tal u b'aala ile! te uma'l 
vik'aole': «Unk'aol, kuxh aq'onvoj 
cheel xo'l unq'a uuvae! uva! 
avamal sva'n,» ti'k u b'aalae!'. 
29 As ech tal vik'aol ile!: «Ye! 
unsa' la unb'an u aq'one!,» ti'k 
naj tal te vib'aale'. As xamtik 
kuxh ve't stuul, ik'axa ve't u 
k'aolae'. As b'en ve't naj aq'onvoj. 
30As tal ve't u b'aalae' te uma't 
vik'aole'. As ech tal u k'aola 
ile!: «B'a'n kuxhe' b'a, pap. Tuk 

unb'ane',» ti'k naj. As jit b'en naj 
ti! u aq'one!. 

31 As etaltaj sve: ;Ab'iste ka'va'l 
u k'aolae' kat b'anon uva! kat tal 
vib'aale! ste?— ti'k u Jesús. As 
ech tal chajnaj ile': —A' u naje' 


uva' alpu ste b'axa,— ti'k chajnaj. 


As ech tal ve't u Jestis ile! te 
chajnaj: —An chite! uve' netale!. 
As jik chit tuk val sete, tan 
unq'a molol puaje' tetz u Roma 
tuk' unq'a ixoj uva' yana's, as a! 
uxhchile' b'axel la ok sevatz xo'l 
u tename' uve' at jaq' u tijle'm u 
Tiixhe!. 

32 As kat ul tal u Xhune' ung'a 
jikla yole' sete. As ye' kat enima. 
Pet ech koj unq'a molol puaje' 
tetz u Roma tuk' unq'a ixoj 

uva' yana's, tan oora kat inima 
cha'ma unq'a yole! uve! kat ul 
tal u Xhune'. Pet ech koj ex, tan 
k'uxh kat etila, as ye! kat ejalpu 
vetxumb'ale' ti! enimata!. 


Ni tal u Jesús uma'l 
u k'uchuvatz ti' ka'l unq'a 
va'lexhla k'amol tx'ava' 
Marcos 12.1-12; Lucas 20.9-19 


33 As etab'itaj isuuchil uma't 
u k'uchuvatz uva' tuk val sete, 


atik uma'l u naj uva! atik itx'ava'. 


As tava naj ka'l unq'a uuva. As 
toksa ve't naj pe! sti'. As ib'an 
ve't naj uma'l u atinb'al uva! 
nipoch'ilkat el u ta'l u uuvae!. 
Asilak ve't naj uma't u atinb'al 
xeeb'al tetz unq'a uuvae' uva! 
nim chit itxakeb'e'. As tag' ve't 
kan naj vitx'ava'e' tuk! vichikoe' 
sk'am te ka'l unq'a k'amol. As 
b'en ve't naj tzi'a'n. 

34 Tul ilej ve't u q'ii ti' tuxpu 
vivatz unq'a uuvae!, as ichaj ve't 





b'en u b'aal tx'ava'e' ka'l vik'am 
ti! b'en teq'ot unb'ooj ivatz u 
uuvae', k'amb'al tetz u tx'ava'e'. 
35 Tul oon ve't vik'am vib'aal u 
tx'ava'e', as kat itxey ve't unq'a 
k'amole'. As uma'l kat q'ospi; as 
uma'te kat yatz'pi; as uma'te kat 
sutil ta'n k'ub'. 

36 As ichaj ve't b'en vib'aal u 
tx'ava'e' unjoltu unq'a ik'ame'. 
As nimal u k'ame' kat ichaj b'en 
til uva! b'en b'axa. As echat 

chit kat b'anchu te unq'a k'ame' 
eche! uva! kat ulb'el unq'a k'ame' 
b'axa. 

37As tul ma'tik ichajat ve't 
b'en vib'aal unq'a uuvae' ung'a 
ik'ame', as a! ve't vik'aole' kat 
ichaj b'en, tan ech tal je! ile! ste: 
«Tuk nimaloje' vunk'aole' ta'n 
unq'a k'amole',» ti'k vib'aal unq'a 
uuvae!. 

38 Tul til unq'a k'amole' u 
k'aolae', as ech tal ve't chajnaj 
ile! svatzaj: «A! vik'aol naje! vil 
tule'. As a! naje! tuk etzin kan 
unq'a uuvae! tuk' u tx'ava'e'. ¡Pet 
ko! kuyatz! naj! ¡As o' la kaaik 
kan o! tu u txlava!e!!» ti'k unq'a 
k'amole' tal svatzaj. 

39As itxey ve't chajnaj viktaol 
u b'aal unq'a uuvae'. As teg'o 
el chajnaj ti'e'l u tx'ava'e' uva! 
atikkat unq'a uuvae!. As iyatz! 
ve't chajnaj. 

40 As tul la ul ve't vib'aal u 
uuva'e', ¿as kam q'i la ulb'el ve't 
unq'a k'amole' uve! netale'?— 
ti'k u Jesús. 
41As ech tal ve't unq'a iq'esal 
unq'a tenam ile': —La yatz'pe' 
unq'a k'amole' uve' paasan tzii. 
As ye!l ivatze' la txumli. As la 
taq' ve't u b'aal uuva'e' vitxlava!e! 

sk'am te ka'toj k'amol uva! jik 
chit la chooni ti' u k'amb'al tetz 
utx'ava'e'— ti'k chajnaj. 
42 As ech tal ve't u Jesús ile: 
—¿As ma ye! atixoj esik'le uma'l 
u yol uva! tz'ib'amal kan? Uva! 
ech ni tal ile": 
As u k'ub'e' uva! kat sutil el 
ta'n unq'a lakol kab'ale', 
as a! ve'te! uve! xe'ab!' tetz 
vixoob' u kab'ale'. 
As a! chit achveb'ale' soe, tan 
a' u Tiixhe' kat b'anon, ti'k 
u yole!. 
43Esti'e' ni val sete, tan atik 
etokeb'al xo'l unq'a tename' uva! at 
jaq' u tijle'm u Tiixhe!. Pet ech koj 
cheel tan ye'l ve't etokeb'al, as a! 
la aq'pukat ve't te unq'a uxhchile' 
uva! la niman viyol Aake!, as 
nib'ane' kam uve' ni tal Aak. 
44 As tuk val sete, tan ab'il uve' 
la jojtx'u ti' u k'ub'e', as yak 
chit la tatz'me'. As ab'il uva! la 
ku! u k'ub'e' sti!, as yak chit la 
vuch'me',— ti'k u Jesús. 

45 Tul tab'i ve't unq'a iq'esal 
oksan iyol tenam vatz Tiixh, 
tuk' unq'a fariseo, as b'en ve't te 
chajnaj uva' chajnaj nikat tal u 
Jesúse! tuk! u k'uchuvatze!. 
46As tal ve't chajnaj itxeypu u 
Jesúse'. Pet nikat ixo'v chajnaj 
vatz unq'a tename', tan q'ajsan 
tetz viyol u Tiixhe' u Jesús uve! 
nikat tal unq'a tename!. 


Uma'l u k'uchuvatz 
ti' uma'l u tzumb'a' 


2 1As tal ve't u Jesúse' 

uma't u k'uchuvatz te 
ung'a iq'esal oksan iyol tenam 
vatz Tiixh tuk' te unq'a fariseo. 
As ech tal ve't Aak ile': 

2 —Ech la ib'an u Tiixhe' ti' u 
tename' uve' at jaq' u tijle'm 

u Tiixhe', eche' nib'an umaj 
ijlenaal uva' nib'an umaj b'a'nla 
tx'a'o'm, tul niteq'o tib' vik'aole' 
tuk' u tixqele'. 

3As kat ichaj b'en u ijlenaale' 
unq'a ik!ame! ti! imolat ve't unq'a 
uxhchile' uva' kat isa'b'elal tu 

u nimla q'iie'. As jit isa! unq'a 
uxhchile' tul tu u nimla g'iie'. 
4As ichaj ve't u ijlenaale' ka't 
ik'am unpajte. Ech tal u ijlenaal 
ile!: «Ech la b'en etal ile! te ung'a 
uxhchile' uva! kat unsa'b'ela: A0 
tx'ix ile! kat b'a'nxiy ve'te'! Tan 
kat iyatz'lu ve't u ijlenaale' unq'a 
tzaq'al vaakaxhe' tuk' ka't unq'a 
txooe!. As ulojtaj ex. Ul etiltaj 
teq'ot tib' vik'aole' tuk' tixqel,- 
chaj ex la etale',» ti'k u ijlenaale' 
tal te unq'a ik'ame'. 

5 As jit kuxh latz! viyol unq'a 
k'ame' te unq'a uxhchile' uva! 
kat sa'b'elali, tan ati uva' kat 
b'en tu aq'on as ati uva! a! 
vik'a'ye! b'ex tila. 
6As at chajnaj uva' kat txeyon 
ve't unq'a klame' uva! ichaj b'en 
u ijlenaale'. As kat iyoq' ve't 
chajnaj unq'a k'ame'. As kat 
iyatz' chajnaj. 
7As tul tab'i ve't u ijlenaale' 
uve! ib'an unq'a naje! te unq'a 
k'ame', as ul ve't ivi' naj. As ichaj 
ve't b'en naj unq'a sole! ti! b'en 
iyatz'at ve't unq'a yatz'ol aamae! 
as ti! itz'e'sal ve't u tename!. 
8As ech tal ve't u ijlenaal ile! te 
vik'ame': «Il ve't u tx'a'o'm ile! 
b'anel ve't tuche' tetz u nimla 
q'iie'. As unq'a uxhchile' uva! kat 
unmolo b'axa, as jit tetze! uva! la 
atin tu u nimla g'iie'. 

9Pet b'enoj ex tulaj ung'a b'eye!. 
As jank'al unq'a uxhchile' uva! la 
eleje', as emolotaj tzan ti' tul tu 
u nimla q'iie',» ti'k u ijlenaale'. 
10 As el ve't unq'a k'ame' tu 

b'ey. As jank'al unq'a uxhchile' 
uve' kat ilej ve't chajnaj as imolo 
ve't ok chajnaj. Ati uva! tx'i'la 
aama. As ati uva' b'a'nla aama. 
As noo ve't u kab'ale' ta'n unq'a 
uxhchile'. 

11 As tul ok ve't u ijlenaale' tu u 
kab'ale! o tilat unq'a ilonaale', 
as til u ijlenaale' uma'l u naj xo'l 
vimoole' uva' ye'l u oksa'me' atik 
ok sta'n uva! tetz nimla q'ii. 

12 As ech tal ve't u ijlenaal ile' te 
u naje!: «¿Vetz k'ul tzi', kam uve' 
kat kuxh ok ch'u'l axh tzitza'? As 
tul ye'l ooksa'm ato'k uva! tetz u 
nimla q'iie',» ti'k u ijlenaale!. As 
jit tiin u naje' te u ijlenaale!. 

13 As ech tal ve't u ijlenaal ile' te 
unq'a ik'ame': «Ek'altaj toj u naje! 
tuk' viq'ab' naj. As b'en esutitaj 
el naj ti'e'l u kab'ale' tu u q!'ej 
toktoe' uva! la oq'kat ve't naj as 
tu uva! la ik'uxkat ve't tib! tee 
naj,» ti'k u ijlenaale!. 

14 As esti'e' ni val sete, tan 
nimal unq'a uxhchile' uve' 
nimolo u Tiixhe!. As ka'l kuxhe' 
uve! la itxaa Aak xo'l,— ti'k u 
Jesús tal te unq'a iq'esal oksan 
iyol tenam vatz Tiixh tuk' unq'a 
fariseo. 


Niyolon u Jesús ti' u puaje' 
uva' nik imolpe' tetz u Roma 
Marcos 12.13-17; Lucas 20.20-26 


15 As el ve't ch'u'l unq'a fariseo 
vatz u Jesúse!. As blex ichuk ve't 
chajnaj txumb'al ti! uva! kam la 
ib'an chajnaj ti' icheesal ipaav u 

Jesúse' ti' umaj u yole' uva! la tal 
Aak. 

16 As ichaj ve't unq'a fariseo 

kal unq'a mool tuk' ka't unq'a 
uxhchil uva' echenik k'atz u 
Herodes. As ech b'ex tal ve't 
chajnaj ile! te u Jesús: —Chusul, 
ootzimal atxumb'al sqa'n uva! jik 
chit axh. As jik chit nachus unq'a 
uxhchile' ti! uva! jik vitxumb'ale' 
la ib'an vatz u Tiixhe'. As eela 
kuxh ivatz unq'a uxhchile' 
nab'ane', k'uxh at tijle'm as 
k'uxh ye'l tijle'm ati. 

17As ai ni gale' uva! la aal soe 
kam ni tal axh: ;Ma b'a'n uva' la 
kuchoo ve't u puaje' uve' nijajpu 
sqe ta'n u ijlenaale' tu u Roma, 
pet moj ye'le?— ti'k chajnaj. 

18 As ootzimalik vitxumb'al 
chajnaje! ta'n Aak uva! va'lexh 
kuxhtu'. As ech tal ve't Aak ile': 
— ¡Ex kuxh ka'vatz! ¿Kam q'i uve! 
nu kuxh echuk txumb'al svi'? 
19Pet ek'uchtaj u puaje' sve uve! 
netaq' te u ijlenaale'— ti'k u 
Jesús. As ik'uch ve't ok chajnaj 
uma'l u puaje' tetz ija'mil uma'l 
u q'ii aq'on. 

20As tul til u Jestise' u puaje', as 
ech tal ve't Aak ile! te chajnaj: 
—¿Ab'il etz u vatzib'ale' q'i uve! 
at vatz u puaje'? ¿As ab'il etz u 
tz'ib'e' uve! at ku! sti'?— ti'k u 
Jesús. 

21 Ech tal ve't chajnaj ile': —Tetz 
u ijlenaale' tu u Roma,— ti'k 
chajnaj. As ech tal ve't Aak 

ile!: —Jank'al u tetz u ijlenaale' 
uva' tu u Roma, as etaq'taj ste; 
as jank'al u tetz u Tiixhe!, as 
etaq'taj te Aak,— ti'k u Jesús. 
22As tul tab'i ve't chajnaj viyol 
u Jesús, as teq'o ve't taama 

chajnaj. As taq' ve't kan chajnaj 
Aak. As b'en ve't chajnaj. 


Nich'otil te u Jesús ti' u 
tuleb'al taama unq'a kamnaj 
Marcos 12.18-27; Lucas 20.27-40 


23 As an chit tu u q'iie', as 
b'ex til ve't ka'l unq'a saduceo 
u Jesús. A' nikat tal chajnaj uva! 
ye'l taama unq'a kamnaje' la uli. 
As ech tal ve't chajnaj ile! te Aak: 
24—Chusul, kat tal kan u 
Moisés uva': «Asoj la kam umaj 
naj as tul ye'l umaj initxa! naj 
la kaaik kan xe' u tixqele', as a' 
umaj u titz'in tatzik naje' la teq'o 
tib! tuk! u ixoje' ti! taq'at kan 
tiaal u naje' uva' kat kami,» ti'k 
u Moisés. 
25 As ib'an unpajul tan atik 
vujva'l unq'a naj uva! titz'in Ob). 
As teq'o tib' u atzikae' tuk! uma'l 
u ixoj. As tul kam ve't naj, as jit 
kaaik kan umaj initxa' naj. As 
kaa ve't u tixqel naje! txakayil. 
As teq'o ve't tib! ixoj tuk' u b'axa 
itzlinae!. 
26 As kam u b'axa itz'inae' 
unpajte. As teq'o ve't tib! ixoj 
tuk' u ka'v itz'inae'. As techal 
chit kat teq'o tib' ixoj tuk! vujva'l 
unq'a naje! uve! titz'in tib', tan 
junun chit ikam ve't chajnaj. 
27As tul ma'tik ikam vujva'l 
unq'a naje', as kam ve't u ixoje' 
unpajte. 
28 ¿As ab'iste ve't u naje! q'i 
itzumel u ixoje' la ib'ane' tul la 
ul ve't taama unq'a kamnaje'? 
Tan kat teq'o tib' ixoj tuk' 
vujva'l unq'a naje',— ti'k unq'a 
saduceo. 
29Ech tal ve't u Jesús ile!: 
—Sotznal chit ek'u'l, tan ye! 





MATEO 22 


nepal stuul kam uva' ni tal viyol 

u Tiixhe'. As mita'n ye! nepal 

stuul ti' uva' la tulsa Aak taama 

unq'a kamnaje' unpajte, 

30tan tul la ul ve't taama unq'a 

kamnaje', as ye'l unq'a naje' la 

teq'o tib' tuk! unq'a ixoje!. As 
mita'n unq'a ixoje!. Pet ech ve'te! 
eche' unq'a angel uve' at tu 
almika' la ib'ane'. 

31 Eche' u tuleb'al taama unq'a 

kamnaje', ¿tan ma ye! atixoj 

esik'le u yole! uva! tz'ib'amal kan 
uva! ech ni tal ile": 

32 Tan ine' in iTiixh u Abraham 
tuk' u Isaac tuk' u Jacob? 
ti'k u Tiixhe!. 

As jit unq'a kamnaje' ni niman 

u Tiixhe!. Pet ai unq'a uxhchile' 

uva' isle'le vatz Aak,— ti'k u 

Jesús. 

33 As tul tab'i unq'a tename' 
viyol u Jesús, as teq'o ve't taama 
til unq'a yole! uve! nik tal Aak. 


Niyolon u Jesús 
ti' u nimla tzaq'it 
Marcos 12.28-34 
34As tul tab'i unq'a fariseo 
uva' jit tiin ve't unq'a saduceo 
ta'n u yole' uva! tal u Jesúse!, as 
imol ve't tib' chajnaj ti! Aak. 
35 As uma'l u naj uva! chuselik 
tib! ti' u tzaq'ite' uva! tz'ib'amal 
kan, as ichuk ve't naj txumb'al ti' 
icheesat ipaav u Jesús. As ech tal 
ve't naj ile! te Aak: 
36—Chusul, ¿ab'iste u tzaq!ite' 
uva' nim talche' ti' unjoltu unq'a 
tzaq'ite'?— ti'k naj. 
37Ech tal ve't u Jesús (el: 
—e«Aya'loj chit ek'u'l la exo'ni u 
Tiixhe' tuk' chit etaanxelal as 
tuk' chit etxumb'al.» 

38 As a! u tzaqlite! uva! nim 
talche! ti' unjoltu unq'a tzag'ite'. 
39As echat chit uma't u 
tzaq'ite! uva! ech ni tal ile: 
«Xo'noj vamoole' see eche! uva! 
nab'an je! see,» taq! vika'v u 
tzag'ite', 

40tan a' ni telkat ch'u'l ung'a 
iyol ung'a g'ajsan tetz viyol u 
Tiixhe! ti! ka'va'l unq'a tzag'ite' 
uva! ni val sete,— ti'k u Jesús. 


Ni tal u Jesús uva' ab'il 
eetz iial u Cristo 
Marcos 12.35-37; Lucas 20.41-44 


41 Tul uva! moliktel tib' unq'a 
fariseo, as ech tal u Jesús ile! te 
chajnaj: 

42 —¿Kam ni tal ex ti' u Cristo? 
¿As ab'il etz iial uve! netale'?— 
ti'k Aak. Ech tal ve't chajnaj 
ile!: —Tiaal David u Cristo la 
ib'ane',— Ok chajnaj. 
43 As ech tal ve't Aak ile: 
—Asoj tiaal David u Cristo, ¿as 
kam q'i uve! «vunB'aale!,» ti'k u 
David sti! ta'n u Tiixhla Espíritu? 
Tan ech u yol ile! uva' tal kan u 
David: 
44 Ech kat tal ve't u Kub'aal ile! 
te vunB'aale': 
«Xoneb'en tu vunseb'ale', 
techanal la vaq' kan unq'a 
uxhchile' jag' avoj uve' 
nich'o'n taama see!,» ti'k u 
David. 
45 ¿As kam isuuchil q'i uva! 
tiaal David u Cristo? Ta'n 
«vunB'aale',» ti'k u David ni tal ti' 
u Cristo— ti'k u Jesús. 
46 As ye'xheb'il kat tiin ve'te' 
ta'n u yole! uve! kat tal u Jesús. 
As ye'xheb'il chit kat itx'ak 
ich'otil uma'toj yol te u Jesús. 





Niyolon u Jesús ti' vipaav 
unq'a fariseo tuk' ti' vipaav 
unq'a uxhchil uva' chusel tib' 
OI unq'a tzaqj'it 
Marcos 12.38-40; 

Lucas 11.37-54; 20.45-47 


2, 1 As ech tal ve't u Jesús 
ile! te unq'a tename' tuk! 
te unq'a ichusulib' Aake!: 
2—Unq'a fariseo tuk' ung'a 
uxhchile' uva' chusel tib' ti' 
unq'a tzaq'ite', as a! taq'on 
chajnaje' ti! ichusax unq'a yole' 
uva' tal kan u Moisés. 
3Esti'e! ni val sete uva', 
enimataj kuxh unq'a yole' uva' 
la tal chajnaj sete uva! la eb'ane!. 
As eb'antaj. Pet eb'anak etetz 
eche! uve' nib'an chajnaj, tan 
kam uve' ni tal chajnaj uva' la 
eb'ane', as va'len uve' nib'an 
chajnaj. 
4Tan nimal unq'a yole' uva' 
ye'xheb'il la oleb' ti! inimale', 
as ale! uve' ni tal chajnaj uva! 
techal la b'anchi. As mita'n kuxh 
chajnaj la lochon ung'a uxhchile' 
til inimale!. 
5 As jank'al uve' nib'an chajnaj, 
as vatz kuxh unq'a tename' 
nib'ankat chajnaj, ti! uva! la ok 
ig'ii chajnaj ta'n unq'a tename!. 
Tan acha'v chit te chajnaj ti! 
ik'alat je! umaj tz'u'm tzi' ipala 
tuk' ti! ig'ab' uva! tz'ib'amalkat 
unb'iil viyol u Tiixhe!. As ni 
toksa chajnaj unq'a toksa'me' 
uva' vejel chittu'. 
6As a! chit nichuk chajnaj u 
b'a'nla chaj atinb'ale! uve! ni 
tuchkat umaj b'a'nla tx'a'o'm as 
tuk' unq'a b'a'nla xonleb'ale' tu u 
atinb'ale' tetz nachb'al Tiixh. 

7As ni tal chajnaj uva' la ok iq'ii 
chajnaj ta'n unq'a tename' tuu 
k'ayib'ale'. As «kuchusul,» chaj 
ch'elel chajnaj uve' ni tale!. 

8 Pet ech koj ex, tan ye! la esa! 
uva! «chusul,» chaj ch'elel ex, 
eche' uve' nib'an chajnaj, tan 
etitz'in etatzik etib'e! sevatzaj. 
As uma'l kuxhe' veChusule' ati. 
9As etalak «Kub'aal» te umaj 
uxhchil uva! vatz tx'ava'il aama 
kuxhtu', tan uma'l kuxhe' u 
Kub'aale' uve! echen tu almika!. 
10 As etoksak kuxh etib' chusulil 
vatz vemoole', tan uma'l kuxhe' 
veChusule'. As ine! veChusule' 
uva' Cristo. 

11 Asoj at umaj ex la etal etoksat 
etib' sq'esalil xo'l vemoole', 

as etoksataj etib' slochol tetz 
vemoole!, 

12 tan ab'il uve' ni toksa je! iq'ii 
as la eesal iq'ii. As ab'il uve! ye! 
ni toksa je! iq'ii as la oksal ig'ii. 

13 ¡As oyeb' chit evatz, ex 
fariseo tuk' ex uva! chusel etib' 
til unq'a tzaq'ite!'! Tan ex kuxh 
ka'vatz, tan nemaj ivatz unq'a 
uxhchile' uva! nisa' tok xo'l unq'a 
tename' uva! at jaq' u tijle'm u 
Tiixhe'. As tul ye'l ex netoke'. As 
mita'n nechajpu ok unq'a uxhchile' 
uve! nisa' tok xo'l vitenam Aake!. 
14As echat kuxh ex, ex fariseo 
tuk' ex uva! chusel etib' ti' unq'a 
tzaq'ite', tan ¡oyeb' chit evatz! Tan 
ex kuxh ka'vatz, tan mama'la chit 
yol netale' tul nenach Tiixh. As 
tul nemaa vikab'al unq'a txakay 
ixoje'. As ye! netoksa seti'. Estile! 
uva' nimal chit u k'axk'oe' la ul 
seti'. 

15 jAs oyeb' chit evatz, ex 
fariseo tuk' ex uva! chusel etib' 

ti' unq'a tzaq'ite'! Tan ex kuxh 
ka'vatz. Tan katil kuxh nepalkat 
ti' tok unq'a uxhchile' sek'atz. 
As tul kat ok ve't ti' inimal 
vechusb'ale', as pal chit ve't ivi' 
nib'an unq'a uxhchile' seti'. As 
eela ib'en tu u choob'al paave' 
setuk!'. 

16 ¡Oyeb' chit evatz! Tan ech 
exe! eche! umaj u tzot uve! 
nich'ijin uma't u tzot, tan ech 
netal ile': «Asoj ab'il la tal umaj 
u tiila yol ti' u tostiixhe', as la 
kuxh uchi uva! ye! la ib'ane' uve! 
kat tala. Pet asoj ti' u ooro'e' uve' 
ato'k tu u tostiixhe' la talkat 
umaj u tiila yol, as techal la 
ib'ane',» ch'ex netale!. 
17¡Ex chit oonkon tuk' 
vetxumb'ale"! ¡As ech exe! eche! 
tzot! ¿Ma ye! nepal stuul uva! nim 
talchu u tostiixhe! ti! u ooro'e', 
tan ti' uva' ato'k tu u tostiixhe!, 
as txaatisamal ve't u ooro!e! ti! 
itxakonsal vatz u Tiixhe'? 

18 As netal unpajte uva': «Asoj 
ab'il la alon umaj u tiila yol ti' 
u atinb'ale' uve' niyatz'pukat 
unq'a txooe! vatz u tostiixhe!, as 
la uchi uva! ye! la ib'ane' uva! 
kat tala. Pet asoj ti! unq'a txooe! 
uve' niyatz'pe' vi' u atinb'ale' la 
talkat umaj u tiila yol, as techal 
la ib'ane',» ch'ex netale'. 

19 ;As ech exe! eche! tzot, tan 
ye'l etxumb'al ati! ¿As ma ye' 
ootzimal seta'n uva' nim talchu 
u atinb'ale' uve' niyatz'pukat 
unq'a txooe' ti' unq'a txooe' 
uve' niyatz'pe'? Tan ti! uva! vi! 
u atinb'ale' niyatz'pukat unq'a 
txooe', as estile! nitxakon ve't 
sevatz tul netal umaj u tiila yol 
til veyole!. 

20 As tuk val sete uva! ab'il 

uva! ni tal umaj u tiila yol ti' u 
atinb'ale' uve! niyatz'pukat unq'a 
txooe' as antu unq'a txooe' uva! 
kat yatz'pu vi u atinb'ale' kat ok 
stuul. 

21 As ab'il uva! ni tal umaj u 
tiila yol ti' u tostiixhe', as ante! u 
Tiixhe! ni tok stuul, tan Aake' at 
tu u atinb'ale'. 

22As ab'il uva! ni tal umaj u 
tiila yol ti' u almika'e', as ante! 
vixonleb'al Aake' ni tok stuul; as 
ante! u Tiixhe'! uva' xonle'l stuul. 

23 jAs oyeb' chit evatz, ex 
fariseo tuk' ex uva' chusel etib' 
ti! unq'a tzaq'ite'! Tan ka'vatz 
kuxh ex. As k'uxh netoya 
uma'l xo'l laval u uxhch'e'ne! 
te u Tiixhe' tuk' unq'a itzae' 
tuk' unq'a kulaantoe', as ye! 
neb'an uva' nim talche' vatz u 
Tiixhe', tan ye' neb'an u jike' 
vatz Aak. As mita'n netxum 
ivatz unq'a uxhchile'. As 
mita'n nek'ujb'a' ek'u'l ti' Aak. 
Tan b'a'ne! uva! ye! la eya'sa 
etoye! vatz Aak. As ye! neb'an 
ka't unq'a yole' uve' nisa' Aak 
uva' la b'anchi. 

24 ¡As ech exe! eche' tzot tul 
neteq!o b'ey vatz unq'a tename!! 
Tan netok ilil ti' eb'anat uva! 
ch'oo kuxhtu' eche! umaj u tal 
us uve! la eesal el ti! uva! ye! la 
echb'uli. As tul ye! netok ilil ti! 
eb'anat unq'a vaa! nim talche!. 
Eela kuxh tuk' uva' neb'iq' umaj 
u camello. 

25 j;As oyeb' chit evatz, ex 
fariseo tuk' ex uva! chusel etib' 
til unq'a tzaq'ite'! As ex kuxh 
ka'vatz, tan ech b'anel eta'ne' 
eche! umaj u picheel tuk' umaj u 





laj uva! ai kuxh u ti'e' nitx'aape'. 
As tul noonal tuul ta'n tz'il. As 
ech b'an ta'n vetxumb'ale' ta'n 
ung'a va'lexhe' tuk' ung'a elag'e' 
uve! neb'ane!. 
26 ¡As ex fariseo, ech 
vetxumb'ale! eche! tzot! Pet 
ejalputaj vetxumb'ale' b'axa 
aq'al uva' ech la eb'ane' eche' 
umaj u picheel tuk' umaj u laj 
uva! b'axel kat tx'aap u tuule'. As 
a'n kat tx'aap ve't u Hiel, 

27jAs oyeb' chit evatz, ex 
fariseo tuk' ex uva' chusel etib' 
til unq'a tzaq'ite'! Tan ex kuxh 
ka'vatz. Tan ech vetxumb'ale' 
eche' ijulil kamnaj uva' va'l 
chit ipolal u ti'e'. As acha'v chit 
tilone'. Pet ech koj u tuule', tan 
noonajlu ve't ta'n ib'ajil unq'a 
kamnaje'. As va'l chit ixeval u 
tuule'. 
28As ech b'anel ta'n 
vetxumb'ale!, tan ch'i'umal chit 
ex vatz unq'a tename!. As ech 
koj vetaanxelale', tan noonajlu 
kuxh ta'n unq'a ka'vatzla chaj 
txumb'ale' tuk' unq'a va'lexhe' 
uve! neb'ane!. 

29¡As oyeb' chit evatz, ex 
fariseo tuk' ex uva' chusel etib' 
til ung'a tzaq'ite'! Tan ex kuxh 
ka'vatz, tan an chit ex ni lakon 
unq'a b'a'nla chaj oornoe' uve! 
mujelkat unq'a q'ajsan tetz viyol 
u Tiixhe!. As nevej unq'a tz'aje' 
uva! mujel kat unq'a jikla chaj 
aamae'. 
30As ech netal ile!: «Atik koj chit 
ole! ta! na'ytzan tul atik unq'a 
q'esla kub'aale', as ye'l o'e'xh kat 
qoksa qib' k'atz unq'a uxhchile' 
tul kat iyatz' unq'a q'ajsan tetz 
viyol u Tiixhe',» ch'ex netale!. 

31 As tuk' u yole' uva! netale!, as 
an chit ex ni alon uva' eq'omaltel 
vitxumb'al unq'a q'esla eb'aale' 
seta'n, uva' kat yatz'on unq'a 
q'ajsan tetz viyol u Tiixhe!. 

32 Esti'e! tuk val sete, 
etzojpisataj kam uve! kat ixe'tisa 
ung'a q'esla eb'aale!, 

33 tan ¡ech vetxumb'ale' eche' u 
tx'i'latxooe'! ¿Kam q'i la eb'ane' 
til etooj vatz u k'axk'oe' uve' tul 
seti' tul la b'en ex tu u choob'al 
paave'? 

34 Tan tuk unchaj b'en ka't 
unq'a q'ajsan tetz vunyole' sexo'l, 
tuk' ka't unq'a uxhchile' uva' 

at itxumb'al, tuk' ka't unq'a 
uxhchile' uva' la chusun ex. As 
ati uva! tuk eyatz!e!; as ati uva! 
tuk etag' je! vatz ikurus; as ati 
uva! tuk eq'ose' tulaj unq'a 
atinb'ale' tetz nachb'al Tiixh; as 
ati uva! tuk etilu el tulaj unq'a 
tename'. 

35 Esti'e'! tuk ulojkat u k'axk'oe! 
seti' tuk' ti! unq'a q'esla eb'aale!, 
tan ti! uva' nimal unq'a naje' kat 
eyatz'a uve! jik chit itxumb'al. 
As ai kat xe'tikkat tzan ti' u Abel. 
As kat ul ti' vik'aol u Berequias 
uva' Zacarias uva' kat yatz'pi 
vatz u tostiixhe' Katz u atinb'ale' 
uva' niyatz'pukat unq'a txooe!. 
36 As jik chit tuk val sete, tan 
jank'al uve' ni vale' as tule' seti', 
jank'al ex uva! ech vetxumb'ale' 
eche! u tx'i'latxooe'. 


Nitxumun u Jesús ti' unq'a 
tename' uve' tu u Jerusalén 
Lucas 13.34-35 


37¡Oyeb' chit evatz, ex aa 
Jerusalén, tan exe! uva' kat 
yatz'on ung'a q'ajsan tetz viyol 





MATEO 23, 24 


u Tiixhe'! As kat esuti k'ub' ti! 
unq'a uxhchile' uva! kat ichaj 
tzan u Tiixhe'. As jatpajul kuxh 
kat val unmolat ex sunk'atz eche' 
nib'an umaj u txutx ak'atxe' 

tuk' unq'a ine'e' tul nijoji ak'atx 
vine'e!. As ye! kat esa'. 

38 Esti'e! ni val sete uva! tuk 
tz'ineb'oj kan u tename' tuk' u 
tostiixhe' uva! at sexo'l. 

39 As tuk val sete uva! jatu koj la 
etil ve't unvatz. Pet lanal ilej ve't 
u q!iie! uva! ech la etal ve't ile! 
svi': «jQoksataj iq'ii Aak uve' tul 
tuk' vib'ii u Kub'aale'!» chaj ve't 
ex,— ti'k u Jesús. 


Ni tal u Jesús 
uva! la e'pul u tostiixh 
Marcos 13.1-2; Lucas 21.5-6 


2 1Astul el ch'u'l u 
Jesúse' tu tostiixhe', as 
b'en ve't Aak. As jetz'en ve't ok 
unq'a ichusulib' Aake' sk'atz 
ti' ik'uchat ve't chajnaj unq'a 
b'a'nla chaj kab'ale! te Aak uva! 
sete'rumal ti' u tostiixhe! sta'n, 
tan acha'v chit tilone'. 
2 As ech tal ve't u Jesús ile! te 
chajnaj: —¿Ma acha'v chit tatin 
u tostiixhe' netile'? Pet tuk val 
sete, uva! ye'l umaj sivan la kaa 
vi' uma't sivan, tan kajayil chite' 
la e'pi,— ti'k u Jesús. 


Niyolon u Jesús ti' itzojpisal 
uva' k'ujlu kan 

Marcos 13.3-23; Lucas 21.7-24 

3 As b'en ve't u Jestise' sijunal 
tuk' unq'a ichusulib'e' vi! u vitze' 
uve! Olivos. As tul xonlik ve't 
Aak, as jetz'en ve't ok unq'a 
ichusulib' Aake' sk'atz. As ech 
tal ve't chajnaj ile! te Aak: —Pap, 

al sqe uva! jatu la ib'an uve' 
naale'. ¿As kam k'uchb'al tetz u 
ooleb'ale'? ¿As kam la uchi tul 
uva! la ilej u q'iie' ti' itzojpisal 
skajayil uva! k'ujlu kan?— ti'k 
chajnaj. 
4Ech tal ve't u Jesús (ei: —Atoj 
chit enachb'al vatz ung'a chulin 
yole! aq'al uva! ye! la maxtib'el 
ex, 
5 tan nimal unq'a chulin yole' 
la ul tuk' vunb'iie!. As la ul tale! 
uva': «Ine! u Cristo,» chaj la 
tale'. As nimal ung'a uxhchile' la 
isotzsa ik'u'l. 
6 As la etab'i ve't yol ti' ung'a 
ch'a'oe' uve' la uchi as ti' uva! la 
xe't ve't ch'a'o. Pet atoj enachb'al 
aq'al uva! ye! la xo'v ex, tan 
techal chit la ib'ane!'. As tul la 
uch ve't unq'a vee! ni val sete, as 
ye'xnaj ilejat u q'iie! ti! itzojpisal 
uva' k'ujlu kan, 
7tan lanal ib'an unq'a nimla 
tename' ch'a'o svatzaj. As lanal 
ib'an unq'a ijlenaale' ch'a'o 
tuk' uma't ijlenaal. As mama'la 
ch'o'm la tijma ve't unq'a 
uxhchile'. As mama'la va'y la 
ib'ane'. As katil kuxh la ib'ankat 
kab'laano. 
8 As ixe'teb'al kuxh unq'a 
k'axk'oe' uva! txumleb'al chit la 
ib'ane!. 

9As la eq'olo'k ex vatz ung'a 
b'ooq'ol tename'. As mama'la 
k'axk'o la epaleb'e. As at ex la 
yatz'pu ve't ex, tan nimal chit 
unq'a uxhchile' la ixvan ex ti' 
uva! k'ujle'l ek'u'l svi'. 
10 As nimal unq'a uxhchile' la 
teesa kan tib' svi'. As la kuxh 
ixoch tib' svatzaj. As la ichi'ansa 
tib' taama svatzaj. 





11 As nimal unq'a uxhchile' la 
toksa ve't tib' q'ajsan tetz viyol u 
Tiixhe' uve' la tale'. As nimal ve't 
unq'a uxhchile' la isotzsa ik'u'l. 
12 As ti! uva! mama'la va'lexh la 
ib'an vatz u tx'ava'e', as nimal 
uxhchil ye! la ixo'ni ve't tib! 
svatzaj. 

13 Pet ab'il uva! ye! la iya'sa 
inimat in, k'uxh kam kuxh 
k'axk'o la ipaleb'e, as ale! uva! at 
itiichajil Katz u Tiixhe!. 

14 As lanal paxsal unq'a b'a'nla 
yole' tulaj unq'a tename' skajayil 
til uva! at u tename' jaq' u tijle'm 
u Tiixhe!. As la sotz ve't u vatz 
txlava'e! skajayil. 

15 Esti'e! ni val sete, la etil 
tuch ve't u mam txumleb'ale' 
uva! txojonb'al chittu! uva! la 
b'anchi tu u b'a'nla atinb'ale' 
uva' ninachpukat Tiixh, as la pal 
ex stuul, jank'al ex uva! la sik'len 
u yole!, tan a!e! uva! kat tal kan 
u q'ajsan tetz viyol u Tiixhe' uva! 
Daniel. 

16 As tul la etil ixe't u mam 
txumleb'ale!, as jank'al ex uva! 
at ex tzitza! tu u Judea, as la ooj 
ve't ex tulaj unq'a koob'ale!. 
17As jank'al ex uva! at je! ex vi! 
vekab'ale', as ye! la ku! ve't ch'u'l 
ex ti! ul eteq'ot unq'a etetze! uve' 
at tu vekab'ale'. 

18 As ex uva! at b'en ex tu vitz, 
as ye! la q'aavik tzan ex ti! ul 
eteg'ot ka't etoksa'm. 

19 As oyeb' chit evatz, ex ixoj 
uva! at eyaab'il ti! etilat umaj 
etalintxa' tuk' ex uva! nitel 
ich'u'un vene'e' tul la ul u 
k'axk'oe' seti! tu u q'iie!. 
20Esti'e' ni val sete, enachtaj 
chit Tiixh aq'al uva! jit tu u q'ala 

as mita'n tu umaj u xeem q'ii tul 
uva! la ooj ex vatz u k'axk'oe', 
21tan tu unq'a q'iie', as mama'la 
chit k'axk'o la uli. As ye! atixoj 
chit ib'an u k'axk'oe' eche! u vee! 
tul sichee u vatz tx'ava'e'. As 
eche' latel koj ib'an unpajte. 

22 As ye! koj la ich'oob'isa u 
Tiixhe! u k'axk'oe', as ye'xheb'ile' 
la itx'ol tel vatz u k'axk'oe'. Pet 
til uva! nitxum Aak ivatz unq'a 
tename' uve' txaael ve't ta'n Aak, 
as esti'e! tuk ich'oob'isa Aak u 
k'axk'oe'. 

23 Tan asoj ab'il la alon sete 
uva': «Il u Cristo ile! at tzitza!» as 
moj «Ile! at Gilels chaj ch'elel 
ex, as enimaki. 

24 Tan at uxhchil la ul alon sete 
uva!: «Ine! in Cristo» as moj «Ine' 
in q'ajsan tetz viyol u Tiixhe',» 
chaj la tal sete. As la ib'an ung'a 
chulin yole' tetz eche! unq'a 
k'uchb'al tetz viyak'il u Tiixhe!, 
uva! la teq!o taama unq'a tename' 
sti'. As la imaxtib'e unq'a chulin 
yole' unq'a tename!. As la koj 
uchi, as ante! unq'a itenam Aake' 
uve! txaael ta'n Aak la maxtib'eli. 
25 Pet ile! kat val isuuchil sete 
b'axa tul ye'xnaj ib'ana, 

26tan asoj la alpu sete uva': 

«Il u Cristo ile! at tu u tzuukin 
tx'ava'e',» chaj ch'elel ex, as 
b'eni'k ex as moj: «Il u Cristo 
mujel tib' tu uma'l u kab'al,» 

chaj ch'elel ex, as enimaki. 

27As ech u tuleb'ale! VIK'AOL 
UNAJE' eche! uve' nib'an u 
kayampa'le', tan na'l tib'uuq'eb'al 
q'ii as na'l tib'eneb'al q'ii. 

28 As la enima u yole' uva! ni 

val sete ti! u vuleb'ale' eche! 
enimat u yole! uva! ech ni tal 





MATEO 24 


ile!: «Katil uve! atkat umaj u txoo 
uva! kamnajle, as tzitzi' nimolkat 
tib' ung'a quise!» ti'k u yole! uva! 
nenima. 


Ni tal u Jesús 
uva! kam tul Aak la uli 
Marcos 13.24-37; 
Lucas 21.25-36; 
17.25-36; 12.41-48 


29 As tul kuxh la pal u 
k'axk'oe' tu ung'a g'iie', as la 
tokin ve't u g'iie'. As ye!l ve't u 
ich'e' la txijuni. As la chajpik ve't 
tzan unq'a tx'umile' tu almika'. 
As la iyiku ve't u Tiixhe' unq'a 
veel at tu almika!. 
30As la ilax ve't k'uchb'al tetz 
u vuleb'ale! vatz u almika'e', in 
VIK'AOL U NAJE". As kajayil chit 
unq'a tename' la txumun ve'te' 
tul la til vule! tu u suutz'e' tuk! 
vunyak'ile' as la litz'lo'lan u 
vuleb'ale!. 

31 Tul la oq'sal uma'l u trompeta 
uva! saq'chib'al chit toq!e', as 

la unchaj ve't tzan unq'a angel 
ti' ul imolat unq'a tename' vatz 
u txlavale! skajayil uva! txaael 
sva'n. 

32 Esti'e! ni val sete, eteesataj 
etexhlab'al ti' u higuera, tan 
tul uva! va!l icha'xal ung'a ig'ab' 
tze'e', as ni tel ch'u'l ung'a ixaj 
tze'e'. As ootzimal ve't seta'n uva! 
saq'i tuk eloj ve'te!. 

33 Echat chit tuk ib'ane' ti' u 
vuleb'ale', tan tul uva! la etil 
unq'a k'uchb'al tetz u vuleb'ale' 
skajayil uve! ni val sete, as la 
pal ve't ex stuul uva' najli ve't u 
vuleb'ale!. 

34 As jik chit tuk val sete, tan 
ye'xnaj sotz unq'a tename! uva! 

tiaal Israel vatz u tx'ava'e' tul la 
ib'an unq'a veel skajayil uve' ni 
val sete, 

35tan la pal u almika'e' tuk' 

u vatz tx'ava'e'. Pet ech koj 
vunyole', tan a! chite' ye! la pali. 

36 Ye'xheb'il ootzin tetz 
uva! kam ol as kam oora la 
ib'ane'. As mita'n unq'a angel 
tu almika'e'. Pet ta'n kuxh 
vunB'aale' ootzin tetz. 

37 Tan kam chit uva! kat ib'an 
unq'a tename' tul uva' atik u 
Noé vatz u tx'ava'e', as echat chit 
tuk ib'ane' tul la ul in unpajte, in 
VIK'AOL U NAJE', 

38 tan tul uva! b'iitik kuxh tul u 
mam jab'ale' ti! unq'a tename', 
as nikat itx'a'n unq'a tename! as 
nikat tuk'a'. As nikat teq'o tib' 
tuk' tixqel. As ech kuxh nikat 
ib'an unq'a tename' tul kat b'ex 
ilej u g'iie' uva! kat ok u Noé tu 
u barco. 

39 As ye! nik titz'a unq'a tename' 
uva! la ul u k'axk'oe' st Pet 

ul ve't u mam jab'ale'. As kam 
ve't unq'a tename' skajayil. As 
echat chit tuk ib'ane' tul la ul in 
unpajte, in VIK'AOL U NAJE!. 

40 As ka'va'l unq'a naje! uva! 
at b'en tu vitz, as uma'l naj la 
eq'oli; as uma't naj la kaaik 
kan. 

41As at ka'va'l u ixoj uva! 
niche'ene' vatz ka'. As uma'l ixoj 
la b'eni; as uma't ixoj la kaaik 
kan. 

42 Esti'e' ni val sete, atoj 
enachb'al, tan ye' etootza 
kam oora la ulin, in uva' in 
veB'ooq'ole!. 

43 As palojtaj ex tu unq'a yole' 
uva' ni val sete, tan asoj la tootzi 





u b'aal kab'ale! uva! kam qj'iil la 
ul u elq'ome' ti' tok tu u kab'ale', 
as eche! la koj tag' kan naj 
vikab'ale' vatz u elq'ome'. 
44 Esti'e! ni val sete, eb'antaj chit 
etuche', tan a! chite! ye'l sek'u'l 
tul uva! la ul VIK'AOL U NAJE!, 

45 As ech la eb'ane' eche! 
umaj u kam uva! k'ujle'l ik'u'l 
u baal aq'one' st, tan jik chit 
ni taq'onvu naj. As a naje' uva! 
la ik'ujb'a' kan u baal aq'one' 
ti! tilat unq'a tetze'. As naje! la 
ilon uva! ma at techb'ub'al unq'a 
k'ame' jun g'ii. 
46 As tul la ul ve't vib'aal u 
aq'one', as achveb'al chit tatin u 
k!ame' asoj jik chit kat inima naj 
u yole!. 
47As jik chit tuk val sete, tan 
la toksa ve't u b'aal aq'one' u 
k'ame' (ol tetz unq'a tetze' 
skajayil. 
48Pet asoj paasan tzii u ilol tetz 
unq'a k'ame' la ib'ane', as ech la 
tal je! u naj ile! ste: «Ye'l u baal 
aq'one' la ul cheel,» chaj naj la 
tale'. 
49 As la seit naj ti! ig'osax unq'a 
tetz k'amile', as la imolo ve't tib' 
naj tuk' unq'a q'ab'areele'. As 
la tx'a'n naj; as la uk'a' naj tuk' 
chajnaj. 
50As tul a' la ul ve't u b'aal 
aq'one' tu u q'iie' uva! ye! ni 
titz'a naj uva' la ul u b'aal 
aq'one', tan ye! tootzaj naj uva! 
kam oora as kam ol la ul u 
b'aal aq'one'. 
51 As la ul iq'os ve't u b'aal 
aq'one' naj. As ech ib'en ve't naj 
Katz unq'a ka'vatze'. As tzitzi' la 
oq'kat ve't naj. As la ik'ux ve't 
tib' tee naj. 

U k'uchuvatz ti' laval 
unq'a q'opo ixoj 
2, 1 As tul la ilej ve't u 
q'iie', as ech la ib'an 

unq'a uxhchile' uva! nisa' tok 
xo'l u tename' uva! at jaq' u 
tijle'm u Tiixhe' eche' nib'an 
laval unq'a q'opo ixoj. As b'ex 
cha'ma tu u nimla q'iie' ti! ik'ulat 
uma'l u naj uva' la teq'o tib' tuk' 
tixqel, as teq'o ve't unq'a q'opo 
ixoje' u txijub' tetze' sijununila ti! 
ik'ulat u tzumelae!. 
2As o'va'l unq'a ixoje! uva! 
ye'lik itxumb'al ti' ib'anat 
tuche!. Pet ech koj o'va'te, tan 
atik itxumb'al cha'ma ti' ib'anat 
tuche!. 
3 Ung'a ixoje' uva! ye'lik 
itxumb'al ti' ib'anat tuche!, as 
kat teq!o ve't u txijub' tetze!. Pet 
ye'l aceite tetz u txijub! tetze! kat 
teq'o. 
4Pet ech koj o'va't unq'a ixoje' 
uva! atik itxumb'al, tan kat 
inoosa ve't cha'ma u txijub' tetze' 
tuk! aceite. As kat teq'o cha'ma 
unb'iit aceite tu vixhaaloe' 
unpajte. 
5 As b'alax ve't u tzumelae' ti! 
tule'. Tul na! ve't aq'b'al, as tzaa 
ve't ivata'm cha'ma. As vat ve't 
cha'ma. 
6Kamal pok'o'ch chit aq'b'al as 
tab'i ve't cha'ma uma'l u sik'i'm 
uva' ech tal ile!: «¡Il u tzumela 
tule!! ¡Elojtaj ch'u'l ex! ¡Blen 
ek'ultaj!» ti'k u yole!. 
7Qora chit txakpu laval unq'a 
ixoje' ti! ib'anat tuch u txijub' 
tetze'. 
8As o'va'l unq'a ixoje' uve! ye'lik 
itxumb'al ti' ib'anat tuche!, as 

ech tal cha'ma ile' te o'va't 
unq'a ixoje! uva! atik itxumb'al: 
«Etaq'taj unb'ooj ku-aceite, tan il 
u txijub' qetze! tuk tzaao ve'te!,» 
ti'k cha'ma. 

9Ech tal ve't o'va't unq'a ixoj 
ile!: «Ye'le, tan ye! la tz'aj ve't u 
ku-aceite. As mita'n la tz'aji uva! 
la qaq' etetz. Pet b'en eloq'taj 
unb'ooj etetz,» ti'k unq'a ixoje!. 
10 As b'ex ichuk ve't o'va'l unq'a 
ixoje! vi-aceite. As tul atik b'en 
cha'ma ti' iloq'at vi-aceite, as 
b'ex uloj u tzumelae'. As tul ok 
ve't u tzumelae' tu kab'al, as ok 
ve't o'va'l unq'a ixoje! uva! atik 
itxumb'al ti! ib'anat tuche'. As 
juplu ve't u tzi' kab'ale!. 

11 As unb'iil kuxh stuul, as ul 
ve't o'va't ung'a ixoje'. As sik'in 
ve't ok cha'ma vatz kab'al: «¡Blan 
b'a'nil, pap! ¡Jajo'k o!!» Ok 
cha'ma. 

12 Ech tal ve't el tzan u tzumela 
ile!: «Jik chit tuk val sete, ye! 
vootzaj ex,» ti'k u tzumelae!. 

13 Esti'e! ni val sete, atoj 
enachb'al, tan ye! etootza kam 
oora as kam q'iil la ul ve't 
VIK'AOL U NAJE! vatz u txlava!e!. 


U k'uchuvatz ti' unq'a 
ik'am uma'l u b'aal aq'on 
14 As ech la ib'an tijle'm u 
Tiixhe! eche' nib'an uma'l u b'aal 
aq'on uva' b'en ve't naach tu 
uma't u tenam. As kat imolo ve't 
unq'a ik'ame' ti! ijatxat ve't kan 
vipuaje' te chajnaj. 
15 Uma'l u k'ame' kat aq'ax kan 
o'va'l mil puaj ste; as uma'te, 
as ka'va'l mil kat kaa ste; as 
uma'te, as uma't mil kat kaa ste. 
As junun chajnaj kat aq'ax kan 

puaj ste ti! uva' jank'al la oleb' 
chajnaj ti' taq'onvale'. As kat 
bien ve't u b'aal aq'one!. 
16 As u k'ame' uve' kat k'ulun 
o'va'l mil u puaje', as xe't ve't naj 
aq'onvoj stuk!. As oleb! ve't naj OI 
itx'akat o'va't mil. 
17Echat chit kat ib'an u k'ame' 
uve' kat k'ulun ka'va'l mil, as kat 
aq'onvu ve't naj tuk' u puaje'. As 
kat itx'ak ve't naj ka'va't mil. 
18 Pet ech koj u k'ame' uve' kat 
k'ulun uma'l mil, tan kat kuxh 
imuj ve't naj u puaje' tu u txlava!. 
19 Nimal q'ii stuul, as ul ve't 
ib'aal u aq'one'. As xe't tach ve't 
naj unq'a tetze' uva! kat ijatx kan 
te unq'a ik'ame'. 
20B'axik chit ok ve't u k'ame' 
uve! kat k'ulun o'va'l mil. As 
ik'uch ve't naj o'va'l mil u puaje' 
te ib'aal u aq'one' as tuk' o'va't 
mil uve' itx'ak naj tuk' u puaje!. 
Ech tal ve't u k'am ile' te u b'aal 
aq'one': «Pap, o'va'l mil u puaje' 
uve! kat aaq! kan sve, as il o'va't 
mil dai kat untx'ak stuk!,» ti'k 
naj. 
21 Ech tal ve't u b'aal aq'on ile': 
«B'a'n kuxhe', tan axh b'a'nla 
aq'onvil. As tul jik chit kat 
ab'ana tuk' unb'iil u vetze'. As 
nimal u vetze! uva! la unk'ujb'a' 
ve't kan axh sti'. Chiib'oj o! ti! 
uva! kat ab'ana,» ti'k u baal 
aq'one'. 
22 As ok ve't uma't u k'ame' uve! 
k'ulun kan ka'va'l mil. As ech 
tal ve't naj ile': «Pap, ka'va'l mil 
kat aaq' kan sve. As il u puaj ila' 
tuk' ka'va't mil uva' kat untx'ak 
stuk!,» Ok naj. 
23Ech tal ve't u baal aq'on ile! 
te u k'ame': «B'a'n kuxhe', tan 





axh b'a'nla aq'onvil. As tul jik 
chit kat ab'ana tuk' unb'iil u 
vetze'. As nimal u vetze' uva! 
la unk'ujb'a' ve't kan axh sti'. 
Chiib'oj oi ti! uva! kat ab'ana,» 
ti'k u b'aal aq'one'. 

24Pet ech koj uma't u k'ame! 
uva' uma'l kuxh mil puaj kat 
ik'ula, tan tul ok ve't naj, as ech 
tal naj ile': «Pap, ootzimal axh 
sva'n uva! itz'a'jtu kuxh asa'. As 
k'uxh jit axh kat avan, as najaj 
ivatz unq'a chikoe' sqe uva! jit 
axh kat avan. As naale' uva! la 
amol unq'a vee! uva! jit axh kat 
avan. 
25 Esti'e' kat xo'v in see. As 
kat b'ex unmuj kan vapuaje' tu 
tx'ava'. As il vapuaj ila',» ti'k u 
k'ame' tal te u b'aal aq'one!. 
26Ech tal ve't u b'aal aq'on ile": 
«jAxh kuxh uma'l u q'e'ayla k'am, 
tan va'lexh kuxh atxumb'al! Tan 
ootzimal in a'n uva' nunmol 
ivatz unq'a chikoe' uva' jit in kat 
avan as nunmol unq'a vee! uva! 
jit in avan tetz. 
27As kat koj aaq! vas unpuaje' te 
unq'a uxhchile' uva! ni tag'onvu 
tu u molb'al puaje'. As aal koj 
chit unb'ooj tal vunpuaje' kat 
aaq' sve tul kat ul in,» ti'k u b'aal 
aq'one!. 
28 As ech tal ve't u baal 
aq'on ile! te ka't ung'a ik'ame': 
«Emaataj uma'l u mile' te u naje!. 
As etaq'taj te u naje! uve' laval 
mil u tetze! ati, 
29tan ab'il uva! at tetz, as aal la 
vaq' ve't imaas u tetze' ste. Pet 
ab'il uva! ye'l tetz ati, as aal la 
maap u tetze' uva! ati. 
30As u k'ame' uva! ye! kat ib'an 
uve' kat val ste, as esutitaj b'en 

tu u del toktoe' uva! la oq'kat 
ve'te!. As techal la ik'ux ve't tib' 
tee,» ti'k u b'aal aq'one'. 


Niyolon u Jesús ti' ib'anax 
isuuchil unq'a tenam 
skajayil tu vimoxtel u q'ii 

31As tul la ul ve't VIK'AOL 
UNAJE' vatz u tx!ava!e!, as 
a! la xoneb' kat in vi! u 
xonleb'ale' uva! nim talche' uva! 
nilitz'lo'lane' tan xo'lamal in ta'n 
unq'a angele' skajayil. 
32As la molax ve't unq'a tename' 
skajayil sunvatz. As la unjatx ve't 
ixo'l unq'a tename' eche! nib'an 
u xeen txooe', tan ni teesa el naj 
u kaneero'e! xo'l unq'a sik'e'. 
33 As a' la b'enkat unq'a 
kaneero!e' tiseb'al. As ech ib'en 
unq'a sik!e! timax, la ib'ane!. 
34 As ech la val ve't ile! te unq'a 
tename! uve! echen tunseb'al, 
ine' u Ijlenaale': «Si'unaj sunk'atz, 
ex uva! b'a'n ve't eyolb'ele' ta'n 
vunB'aale'. As at ve't etokeb'al 
xo'l unq'a tename' uva' at jaq' 
u tijle'm u Tiixhe! uva! b'anel 
ve't tuch seti' ta'n Aak tul uva! 
ye'xnik chee u vatz tx'ava'e'. 
35 As tul nikat unva'ye', as kat 
etaq' untx'ix; as tul nikat itzaj 
untzi', as kat etaq! vuk'a'; as tul 
kat unjaj unvatb'al sete, as kat 
etaq' unvatb'al; 
36as tul ye'lik voksa'm, as 
kat etag' voksa'm; as tul nikat 
unch'o'ne', as kat b'ex eloch in; 
as tul uva' atik ok in tu u kaarsa, 
as kat b'ex etil in,» chaj ve't in la 
val te unq'a tename' uva! echen 
tunseb'al. 

37As ech la tal ve't ung'a 
tenam ile! uva! echen tunseb'al 

uve! jik chit itxumb'al: «¿Jatu 
tzan q'i, Pap, uva! nikat ava'ye' 
as kat qaq' atx'ix; as nikat itzaj 
atzi' as kat qaq' ook'a', 
38as kat ajaj avatb'al as kat qaq' 
avatb'al, as ye'lik ooksa'm as kat 
qaq' ooksa'm, 
39as nikat ach'o'ne' as kat b'ex 
kuloch axh, as atik ok axh tu u 
kaarsa as kat b'ex qil axh?» chaj 
ve't unq'a tename! la tal sve. 
40 As ech la val ve't ile! te unq'a 
tename' uva' echen tunseb'al: 
«Tuk val sete, tan kam chit umaj 
b'a'nil kat eb'an te unq'a niman 
vetze!, k'uxh ye'l tijle'm ati, as 
ine' ta! kat eb'an sve,» chaj ve't 
in la val ste, tan ine' u Ijlenaale!. 
41 Pet ech koj unq'a tename' 
uvel echen tunmax, tan ech 
la val ve't ile! ste: «Kuxh el 
sunvatz, ex uva' ye'l ve't vib'a'nil 
vunB'aale' at seti!. As ech eb'en 
tu u xamale' uve' ye'l iya'teb'al, 
uva' b'anel tuche' uva! la b'enkat 
u tx'i'lanaje! tuk' unq'a angele' 
uva! echen Katz naj. 
42 As tul nikat unva!ye!, as ye! 
kat etaq! untx'ix; as tul nikat 
itzaj untzi', as ye! kat etaq' 
vuk'a'; 
43 as tul kat unjaj unvatb'al sete, 
as ye! kat etag' unvatb'al; as tul 
ye'lik voksa'm, as ye! kat etaq' 
voksa'm; as tul nikat unch'o'ne!, 
as ye! kat eloch in; as tul kat ok 
in tu u kaarsa, as ye! kat b'ex etil 
in,» chaj ve't in la val ste. 
44As ech la tal ve't unq'a tenam 
ile! sve: «¿Pap, jatu tzan q'i uva! 
ye! kat kuloch axh tul nikat 
ava'ye', as nikat itzaj atzi', as 
ye'lik ooksa'm, as ch'o'm nik 
b'anon axh, as atik ok axh tu u 

kaarsa, as tul kat ajaj avatb'al 
sqe, as ye! kat kuloch axh?» chaj 
ve't unq'a tename' la tal sve. 

45 As ech la val ve't ile!: «Jik chit 
tuk val sete, tan kam u b'a'nile' 
uve! ye! kat eb'an te unq'a niman 
vetze!, k'uxh ye'l tijle'm ati, as 
ine! uve' ye! kat eb'an u b'a'nile' 
sve,» chaj ve't in la vale', in uva' 
in u Ijlenaal. 

46 As la b'en unq'a paasan 

tziie! til ipaleb'et unq'a k'axk'oe' 
uva! ye'l iya'teb'al. Pet ech 

koj ve't unq'a tename' uve' jik 
chit itxumb'al, tan la b'en tu 
uve' atkat vitiichajile! uve! ye'l 
iya'teb'al,— ti'k u Jesús tal te 
unq'a ichusulib'e'. 


Ni tal unq'a b'aal tenam 
iyatz'at u Jesús 
Marcos 14.1-2; Lucas 22.1-2; 
Xhun 11.45-53 
2 1As tul kuxh tal u 
Jesús unq'a yole!, as 
ech tal ve't Aak ile! te unq'a 
ichusulib'e': 
2 —Ootzimal seta'n uva' ka'va't 
kuxh q'ii tul u nimla q'iie' 
uva' pascua. As la aq'ax ve't 
ok VIK'AOL U NAJE! tiq'ab' unq'a 
iq'esal unq'a tename! ti' iyatz'pe' 
vatz uma'l u kurus,— ti'k u 
Jesus, 
3As unq'a iq'esal oksan iyol 
tenam vatz Tiixh, tuk' ung'a naj 
uva! chusel tib' ti! unq'a tzaq'ite', 
as tuk' ka't unq'a b'aal tenam, 
as imol ve't tib! chajnaj vatz 
iq'anal vikab'al unq'a iq'esal 
oksan iyol tenam vatz Tiixh uva' 
Caifas. 
4As ichuk ve't chajnaj txumb'al 
ti' itxeypu u Jestis tuk' chuli yol. 





As la iyatz' chajnaj Aak uva' nik 
tale. 

5 As ech tal ve't chajnaj ile! 
svatzaj: —Ye' la txeypu naj cheel. 
Pet palnal u nimla q'iie', as a'n 

la txeypu ve't naj, aq'al uva! ye! 
la veq'elkab'an unq'a tename'— 
ti'k chajnaj. 


Ni taq' ku' uma'l u ixoj 
u tx'umtx'ulla tz'akab'al 
ti' ivi! u Jesús 
Marcos 14.3-9; Xhun 12.1-8 
6Atik u Jesús tu u Betania 
tu vikab'al u Simón uva! ma'tik 
teesat Aak u ch'a'k chine! sti". 
7Tul xonlik ve't ok Aak vatz u 
meexhae', as bes uloj uma'l u 
ixoj Katz Aak uva! eg'omalik 
tx'umtx'ulla tz'akab'al sta'n uva! 
je'nal chit ija'mil, tu uma'l u 
b'a'nla lemeeta. As ipeq! ve't je! 
u ixoj u tx'umtx'ulla tz'akab'ale' 
ti' ivi' Aak. 
8 As tul til unq'a ichusulib' Aake', 
as ul ve't ivi! chajnaj. Ech tal 
ve't chajnaj ile': —¿Kam itxa'k u 
b'a'nla tz'akab'ale' kat kuxh ipeq' 
je! ixoj ti! ivi! Aak? 
9Pet k'ayimal koj kat b'anaxi, 
tan nimal puaje' ta! vija'mile' 
u tz'akab'ale'. As te koj unq'a 
meeb'a'e' kat aq'axkat,— ti'k 
chajnaj. 
10 Ootzimal ve't ta'n u Jesúse' 
uve! kam nikat tal unq'a 
ichusulib' Aake'. As ech tal ve't 
Aak ile!: —¿Kam q'i uva! kam 
kuxh netal ti' u ixoje'? Tan 
b'a'ne' ta! uve! kat ib'an ixoj sve. 
11 At chite! unq'a meeb'a'e' 
sexo'l. Pet ech koj in, tan eche! 
b'enameen koj tuk atinoj in 
sexo'l. 

12 As u tx'umtx'ulla tz'akab'ale' 
uva! kat ipeg' je! u ixoje! ti! unvi', 
as b'anel vuche' kat ib'anlu ve't 
ixoj til unmujle!. 

13 As jik chit tuk val sete, tan 
katil uva! la paxsalkat u b'a'nla 
yole! svi' vatz u tx'ava'e', as la 
paxsal itzib'lal u b'a'nile' uva! 
kat ib'an u ixoje' sve ti! tulsat 
unq'a tename' sk'u'l uva' kat 
ib'an u ixoje'— ti'k u Jesús. 


Nik'ul u Judas puaj 
ti' ik'ayil u Jesús 

Marcos 14.10-11; Lucas 22.3-6 

14U Judas uva' Iscariote, as 
naje! uve! atik ok xo'l kab'laval 
unq'a ichusulib' u Jesús, as b'ex 
til ve't naj unq'a iq'esal oksan 
iyol tenam vatz Tiixh. 
15 As ech b'ex tal naj ile! te 
chajnaj: — Kam la etaq! sve as la 
vaq'o'k u Jestise! teq'ab'?— ti'k 
naj. As taltzi' ve't chajnaj vinaj 
laval (30) saj ch'ich' puaj te naj. 
16 As xe't ve't naj ti! ichukat 
txumb'al ti' taq!at ok u Jesús 
tig'ab' chajnaj. 


Nijej kan u Jestis uma'l u 
tx'a'o'm ti' uva! la tulsa unq'a 
tename' vikameb'al Aak sk'u'l 

Marcos 14.12-25; 
Lucas 22.7-23; Xhun 13.21-30; 
1 Corintios 11.23-26 


17As tu ve't u b'axa q'ii tetz u 
nimla q'iie' tul uva! nik itx'a'p u 
paane' uva! ye'l levadura niku' 
sxo'l, as jetz'en ve't ok unq'a 
ichusulib' u Jesús sk'atz. As ech 
tal ve't chajnaj ile! te Aak: —¿Katil 
nasa'kat uva' la b'en kub'ankat 
tuch u tx'a'o'me' uve! tetz u nimla 
q'iie' ti' kunimata'?— ti'k chajnaj. 


73 





MATFO 26 


18 Ech tal ve't Aak ile! te chajnaj: 
—B'enoj ex tu u tename! ze! u 
uxhchile' uva' ootzimal seta'n. 
As ech la b'en etal ile' ste: «Ech 
ni tal u chusul qetz ile': -Najli 
ve't u q'iie' uva! k'ujlu kan svi'. 
As la tx'a'n in takab'al tuk' ung'a 
unchusulib'e' ti' inimal u nimla 
g'iie',— taq' Aak ni tale',» chaj ex 
la b'en etal ste,— ti'k u Jesús. 

19 As bes ib'an ve't chajnaj kam 
uve! tal Aak te chajnaj. As iblan 
ve't chajnaj tuch u tx'a'o'me' ti' u 
nimla q'iie'. 

20 As tul tz'otin ve'te!, as 
xoneb' ve't u Jesús vatz u 
meexhae' tuk' kab'laval unq'a 
ichusulib'e!. 

21 As tul nikat itx'a'n Aak tuk' 
chajnaj, as ech tal ve't Aak 

ile': —Jik chit tuk val sete, tan 
at uma'l ex uva' tuk aq'on ok 

in tiq'ab' unq'a iq'esal unq'a 
tename',— ti'k Aak. 

22 As yak kuxh txumun ve't 
chajnaj. As ech tal ve't chajnaj 
ile! sijununila: — Ma jit in naal 
in, Pap?— ti'k chajnaj. 

23 As ech tal ve't u Jesús 

ile!: —Ab'il ex uve' tuk el ku' 
vepaane! tu u laje' sunk'atz, as a! 
exe! la ag'on ok in tiq'ab' ung'a 
iq'esal ung'a tename!. 

24 As jik chit la val sete, tan 
kam chit uve! tz'ib'amal kan ti' 
VIK'AOL U NAJE', as a'e! uve! tuk 
unpaleb'e. ¡Pet oyeb' chit ivatz u 
naje! uve' tuk aq'on ok in tiq'ab' 
ung'a iq'esal unq'a tename'! Tan 
aal b'a'ne' uva! jit koj itz'eb' naj 
vatz u txlava'e!,— ti'k u Jesús. 
25 As ech tal ve't u Judas ile! uva! 
nik chukun txumb'al ti! toksal 
ok Aak: —¿Chusul, ma jit in uve' 

Mateo 26.17-29 


naale'?— ti'k naj te u Jesús. —Il 
ach kat aallu eeb',— ti'k Aak. 
26As tul aalik itx'a'n ve't u 
Jestis tuk' unq'a ichusulib'e', 
as itxey ve't Aak u paane'. As 
taq! ve't Aak ta'ntiixh sti'. As 
ijatx ve't Aak; as taq! ve't Aak te 
chajnaj. As ech tal ve't Aak ile!: 
—eEk'ultaj, as etx'a'taj, tan ale! 
vunchi'ole',— ti'k Aak. 
27As itxey ve't u Jesús u 
koopa. As taq! ve't Aak ta'ntiixh 
sti'. As taq' ve't ok Aak te 
chajnaj. As ech tal ve't Aak ile!: 
—eEtuk'ataj sekajayil, 
28 tan a! vunkajale' uva! tuk 
jejon kan u ak! tzaq'ite' ti! 
ik'ulat tib' iyol u tename' tuk' u 
Tiixhe', tan tuk eloj vunkajale' 
ti' unsotzsat ipaav unq'a tename' 
skajayil. 
29 As tuk val sete, tan ye'xh 
jatu la vuk'a ve't u ta'l u uuvae! 
eche! u vaa! nu kub'an cheel. 
Pet lanal ilej ve't u q'iie' uva! 
la ilpu ve'te! uva! at ve't unq'a 


tename' jaq' u tijle'm vunB'aale!. 


As a'n la vuk'a ve't u ta'l u ak! 
uuvae' setuk',— ti'k u Jesús. 





Ni tal u Jesús uva' la teesa tib' 
u Lu'e' k'atz Aak 
Marcos 14.26-31; 

Lucas 22.31-34; Xhun 13.36-38 


30 As tul ya! ve't ib'itzal u 
b'itze', as b'en ve't u Jesúse! tuk' 
unq'a ichusulib'e! vi! u vitze! uva! 
Olivos. 
31Ech tal ve't u Jesús 
ile': —Tu u aq'b'ala' as tuk 
ka'kab'inoj etaama svi', tan 
ech ni tal u yol ile! uva! 
tz'ib'amal kan: 

La unk'axb'isa ve't u zeen 
txooe!. 

As katil kuxh la oojkat ve't 
unq'a kaneero!e!, ti'k u 
yole!. 

32As tul la ul ve't vaama 
unpajte, as b'axel la oon in 
sevatz tu u Galilea,— ti'k u 
Jesús. 

33As ech tal ve't u Lu! ile! 
te u Jesús: —Pap, k'uxh 

la ka'kab'in taama unq'a 
unmoole' skajayil see', ech 
koj in tan ye'xh jatu la 
ka'kab'in vaama see',— ti'k u 
Lu'e'. 

34Ech tal u Jesús ile': —As 
jik chit tuk val see, Lu', tan 
tu u ag'b'ala' tul ye'xnaj og 
u pele'xhe', as oxpajul ma't 
eesat echt sunk'atz,— ti'k 
Aak. 

35 As ech tal u Lut ile': 
—Pap, asoj la alpu akame', 
as eela kukame' la kam oi, 
tan ine! ye! la veesa kan vib' 
sak'atz,— ti'k u Lu'e'. As 
echat chit tal unjoltu unq'a 
ichusulib' Aake' skajayil eche! 
uve' tal u Lu'e!. 

Ninach u Jesús Tiixh 
tu u Getsemaní 
Marcos 14.32-42; 

Lucas 22.39-46 


36 As bien ve't u Jesús tuk! 
ung'a ichusulib'e! tu uma'l u 
atinb'al uva' Getsemani. Ech tal 
ve't Aak ile! te chajnaj: —Ma't 
unnach Tiixh tzi'le'!. As xoneb'oj 
kan ex tzitza',— ti'k Aak. 

37 Teq'o ve't Aak u Luiel sti! 
tuk' ka'va't vik'aol u Zebedeo. 
As ok ve't uma'l u mam 
txumu'm xe' taama Aak tuk' 
xaanchil aama. 

38 As ech tal ve't Aak ile! te 
oxva'l unq'a ichusulib'e': 
—jOotzimal sva'n uva! tuk kamoj 
in! ¡As va'l chit itxumun ve't 
vaama! Pet kaaoj kan ex tzitza'. 
Iseb'ojtaj chit ex ti' enachat 
Tiixh sunk'atz,— ti'k u Jesús. 

39 As jetz'en ve't el unb'iil u 
Jesús Katz chajnaj. Qaaeb' ve't 
Aak techal toon ivatz Aak tu 
tx'ava'. As ech tal ve't Aak ile' 
tul inach Aak Tiixh: —UnB'aal, 
asoj la uchi, as eesa el in vatz 
u k'axk'oe' uva! k'ujlu kan svi'. 
Asjit in la alon. Pet axh la alon 
kam uva' la unb'ane',— ti'k u 
Jesús. 

40As tul q'aavik tzan u Jesús 
Katz oxva'l unq'a ichusulib'e', 
as vatik ve't chajnaj. As ech tal 
ve't Aak ile! te u Lu'e!: —¿Ma ye! 
nekuy umaj oora uva! la iseb' ex 
sunk'atz? 
411Iseb'oj chit ex. As enachtaj 
chit Tiixh aq'al uva' la iyak'insa 
Aak u k'ujleb'al ek'u'le' svi' tul la 
chukax txumb'al set! ti! eteesal 
sunk'atz. As k'uxh aya! chit ik'u'l 

vetaanxelale' til enachat Tiixh, as 
ech koj vechi'ole', tan ye! nisa!,— 
ti'k u Jesús. 

42 As b'ex inach ve't u Jesús 
Tiixh tika'pa. As ech tal ve't Aak 
ile': —UnB'aal, asoj ye! la ib'ane' 
uva' la akol in vatz u k'axk'oe', 
as ib'ana kam uve' k'ujlu kan 
svi! a'n,— ti'k u Jesús. 

43 As tul q'aavik ve't tzan Aak 
Katz ung'a ichusulib'e!, as vatik 
ve't chajnaj unpajte, tan atik 
vata'm tivatz chajnaj. 
44As taq' ve't kan u Jestise' 
chajnaj. As b'ex inach Aak Tiixh 
titoxpa. As an chit viyol Aake' tala 
uva' tal b'axa. 

45 As q'aavik tzan Aak Katz unq'a 
ichusulib'e' unpajte. As ech tal ve't 
Aak (ei: —¿Antel kuxh vatik ex b'a? 
¿As i'lichil kuxh neblane'? As tul kat 
ilejlu ve't u oorae! uva! tuk aq'axoj 
ok VIK'AOL U NAJE! tig'ab' unq'a 
aapaave!. 

46 ¡Pet txakpoj ex! ¡Ko'naj! Tan il 
u naj ile! tul ve'te! uve! tuk ag'on 
ok in tiq'ab' unq'a aapaave!, — ti'k 
u Jesús. 





Mateo 26.36-46; 
Lucas 22.39-46 

Nitxeypu ve't u Jesús 
Marcos 14.43-50; 
Lucas 22.47-53; Xhun 18.2-11 


47As antelik kuxh iyolon u 
Jesús tul b'ex oonoj u Judas 
uve! atik ok xo'l kab'laval unq'a 
ichusulib' Aake!. As a! chit 
mama'la tename' eq'omalik 
ch'ich' tuk' Gei sta'n uva! xekik 
ti' u Judas, tan a' unq'a iq'esal 
oksan iyol tenam vatz Tiixh tuk! 
ka't unq'a baal tename' uva! 
chajon b'en unq'a uxhchile', 
48tan ma'tik taq'at u Judas 
itxumb'al chajnaj uva! kam la 
ib'an chajnaj tul la b'en (ei 
chajnaj u Jesús. Ech tal naj ile": 
—Ab'il uve! la untz'ub' txala itzi', 
as a' naje! uve! la etxeye!, — ti'k u 
Judas tala. 
49As yak kuxh jetz'en ve't ok u 
Judas k'atz u Jesús. Ech tal ve't 
naj ile': —¡Tixen, Chusul! — ti'k 
naj. As itz'ub' ve't ok naj Gala 
itzi' Aak. 
50Ech tal ve't Aak ile! te u 
Judas: —Vetz k'ultzi', b'ana kam 
uve' eqg'omal ta'n aama,— ti'k 
u Jestse' tal te naj. As loq' chit 
ul ixa'pu ve't unq'a uxhchile' u 
Jesus, 

51 As tzaa ve't uma'l 
vichusulib' u Jesús. As teq'o ve't 
je! tzan naj vich'ich'e' tu totzotz. 
As itzok' ve't el naj ixikin uma'l 
vik'am viq'esal oksan iyol tenam 
vatz Tiixh. 

52 As ech tal ve't u Jesús ile! te 
naj: — Kol ku! vach'ich'e' tu 

u totzotze!! Tan jank'al unq'a 
uxhchile' uve! ni b'anon ch'a'o 
tuk! ch'ich', as an chit tuk' ch'ich! 
la yatz'pukat. 





53 ¿Tan ma ye'l sak'u'l uva! la uch 
unjajat b'a'nil te vunB'aale' scheel, 
as la ichaj tzan Aak ka'b'lavoj mil 
unq'a angel ti' ul ilochat in? 
54Pet asoj la unjaj te Aak, as 
ye'le uve! la iblane' kam uve! 
tz'ib'amal kan svi'. Pet techal 
chit tuk ib'ane',— ti'k u Jesús. 

55 As ech tal ve't u Jesús ile! 
te unq'a naje': — ;Kam q'i uve! 
eq'omal ch'ich!' seta'n tuk' tze' 
ti' ul etxeyat in? ¿In kol umaj u 
elq'om q'a? As tul jun q'ii atik 
in sexo'l ti' unchusune' tu unq'a 
atinb'ale' uva! at tu u tostiixhe!, 
As ye!l in kat etxey in. 

56 Pet ech chit tuk ib'ane' kam 
uve! tz'ib'amal kan svi' ta'n unq'a 
q'ajsan tetz viyol u Tiixhe'— ti'k 
u Jesús. 

As tul tab'i ve't ung'a ichusulib' 
Aake!, as ooj ve't chajnaj skajayil. 
As taq' ve't kan chajnaj Aak 
sijunal xo'l unq'a tename!. 


Ni teq'ol ve't u Jesús 
tu u ab'ib'al 
Marcos 14.53-65; 
Lucas 22.54, 63-71; 
Xhun 18.12-14, 19-24 


57 As tul itxey ve't unq'a tename' 
u Jesús, as blex toksa ve't ok 
chajnaj Aak vatz u Caifas, viq'esal 
oksan iyol tenam vatz Tiixh, tu uve' 
k'ulikkat tib! ka'l unq'a uxhchil 
uva! chusel tib' ti! unq'a tzaq'ite', 
as tuk! ka't unq'a b'aal tename!. 
58As ech koj u Lu'e', tan naach 
kuxh xekelikkat naj ti' u Jesús 
techal toon ve't naj vatz iq'anal 
u Caifás. As xonlik ve't ok u 
Lu'e' Katz kal unq'a xeen tetz u 
tostiixhe! ti! tilat naj uva! kam 
tuk ulb'eloj u Jesús. 

59 As unq'a iq'esal oksan iyol 
tenam vatz Tiixh, tuk' ka't ung'a 
b'anol isuuchil unq'a tename!, 

as tuk' ka't unq'a baal tename', 
asib'an ve't uma'l u nuk'u ti' 
ichukat chajnaj txumb'al tuk' 
ka't unq'a cheesan paave' ti' uva! 
la yatz'pu ve't u Jesús. 

60 As ye'lik iyak'il u cheesan 
paave' uva' nik tal unq'a 
uxhchile'. As k'uxh nimal unq'a 
uxhchile! oon xo'l chajnaj ti! 
icheesal ipaav Aak, as jit oleb' 
chajnaj tuk' u cheesan paave' 

til uva! la yatz'pu ve't Aak. Pet 
oonnal ve't ka'va't chulin yol 

61 uva! ech kat tal ile!: —Ech tal 
u naj ile": «La oleb' in ti' ve'pisat 
u tostiixhe!. As tu kuxh oxva'l 
g'ii la unlakkat unpajte,» Ok naj 
tala,— ti'k chajnaj. 

62 As txakpu ve't viq'esal oksan 
iyol tenam vatz Tiixh. As ech tal 
ve't naj ile! te u Jesús: —¿Kam 
q'i uve! ye! natiine'? ¿As kam ni 
tal axh ti' unq'a yole! uve! ni tal 
chajnaj see'?— ti'k naj. 

63As ye'l u Jesúse! tiini. As ech 
tal ve't naj ile! unpajte: —As tuk' 
vib'ii u islich Tiixhe' tuk val see, 
¡Al sqe! ¿Ma axh u Cristo, viK'aol 
u Tiixhe!?— ti'k naj. 

64 Ech tal ve't u Jesús (el: —An 
chite! uva! kat aala. Tan la ilej 
uma'l u q'ii uva! la etil ve't 
VIK'AOL U NAJE' tul uva! la xoneb' 
ve't tiseblal u Tiixhe' uve! nim 
chit tijle'm. As la etil iku' ve't 
ch'u!l xo'l u suutz!e!' tu almika!,— 
ti'k u Jesús. 

65 As tul tab'i viq'esal u oksan 
iyol tenam vatz Tiixh u yole' 
uva! tal u Jesús, as iq'ix ve't 

naj u toksa'me'. As ech tal ve't 





MATEO 26 


naj ile': —¡Kat toksa tib' u naje! 
Tiixhil! ¡Jit tz'ajinal la kuch'oti 
te uma'toj uxhchil, tan ile' kat 
etab'ila'! 

66 ¿As kam ni tal ex ti! viyol 
naje'?— ti'k naj. Ech tal ve't 
unq'a uxhchil ile!: —¡Tetz ve't 
naj u kamchile' ti! viyole'!— ti'k 
chajnaj. 

67As at uxhchil tzub'an ve't ivatz 
u Jestse'; as at uxhchil topon 
ve't Aak ta'n q'ab'. As at uxhchil 
tz'ichon ivatz Aak ta'n q'ab'. 
68As ech tal ile! te Aak: —Axh 
uva! nooksa eeb' Cristo, asoj axh 
q'ajsan tetz viyol u Tiixhe!, as 
q'iia uva' ab'il kat q'oson axh,— 
ti'k chajnaj. 


Ni teesa tib' u Lu' k'atz 
u Jesús 
Marcos 14.66-72; Lucas 22.55-62; 
Xhun 18.15-18, 25-27 


69 As tul xonlik u Lu'e' vatz 
q'anal, as jetz'en ve't ok uma'l u 
aaich' Katz naj. As ech tal ve't 
ixoj ile! te u Lu'e!: —Antik axhe! 
molonik eeb' tuk' u Jesús, u aa 
Galilea,— Ok ixoj. 
70As tal ve't u Lu'e' vatz unq'a 
uxhchile' skajayil uva! ye! tootzaj 
naj u Jesús. Ech tal naj ile!: —Ye' 
vootzaj uve! naale',— ti'k u Lu'e'. 
71 As jetz'en ve't b'en u Lu'e' 
k'atz u nimla tzi' kab'ale'. As 
ilchu naj ta'n uma't u aaich'. As 
ech tal ve't ixoj ile! xo'l ung'a 
tename': —Antik u naje' xekik ti! 
u Jesús, u aa Nazaret,— ti'k ixoj. 
72 Ech tal ve't u Lu! ile! tuk' 
viB'ii u Tiixhe': —¡Ye! vootzaj u 
naje! uve' naale'! — ti'k u Lu'e'. 
73Unb'iil kuxh stuul, as jetz'en 
ve't ok unq'a uxhchile' k'atz 

uLu'e'. As ech tal ve't ung'a 
uxhchil ile! te u Lu'e': —An chite! 
vil amool eeb'e! tuk! u Jesús, tan 
a! vayolone' ni k'uchun,— ti'k 
unq'a uxhchile' uva! molik tib' 
vatz iq'anal viq'esal oksan iyol 
tenam vatz Tiixh. 

74 As ech tal ve't u Lu! ile': 
—jAsoj nu kuxh unchuli yol 
sevatz, as svi' la ulkat u 
va'lexhe', tan vatz u Tiixhe! ni 
valkat uva' ye' vootzaj u naje! 
uve! netale!!— ti'k u Lu'e!. As tul 
nik tal naj u yole', as b'ex oq!oj 
ve't u pele'xhe!. 

75 As jub'in ve't tul viyol u 
Jestise' sk'u'l u Lu'e' uva! ma'tik 
talat Aak: «Tul ye'xnaj oq' u 
pele'xhe' cheel tu aq'b'ala', as 
oxpajul ma't eesat eeb' sunk'atz,» 
ti'k Aak. As el ve't ch'u'l u Lu'e' 
vatz u g'anale'. As a! chit oq'ele' 
ib'an ve't naj. 


Ni toksal ok u Jesús 
vatz u Poncio Pilato 
Marcos 15.1; Lucas 23.1-2; 
Xhun 18.28-32 


2 1 As tul sajb'u ve'te', 

as ik'ul ve't tib' unq'a 
iq'esal oksan iyol tenam vatz 
Tiixh tuk' ka't unq'a b'aal 
tename!. As ik'ul ve't tib' iyol 
chajnaj uva' techal la yatz'pu ve't 
u Jesús. 
2 As iqitz ve't chajnaj iq'ab' Aak. 
As teq'o ve't ok chajnaj Aak vatz 
u Poncio Pilato uva' nik b'anon 
ivatz u ijlenaale!. 


Nikam ve't u Judas 


3 As tul til u Judas uva! 
k'ayin u Jesús uva! la yatz'pu 
ve't u Jesús, as ijalpu ve't naj 

vitxumb'ale'. As b'ex iq'aavisa 
ve't kan naj vinaj laval u puaje' 
te unq'a iq'esal oksan iyol tenam 
vatz Tiixh tuk' unq'a baal 
tename!. 
4Ech tal ve't naj ile! te chajnaj: 
—Kat paavinyu ve't in, tan ye'l 
ipaav u naje' ati. As kat kuxh 
voksa ok naj teq'ab',— ti'k u 
Judas. As ech tal ve't chajnaj 
ile!: —¿At kol qokeb'al q'a sti!? 
Pet axh kuxhe' la ilon kam tuk 
ab'ane!,— ti'k chajnaj. 
5 As isuti ve't kan u Judas u 
puaje' tu u tostiixhe!. As b'en ve't 
naj. As ich'uyb'a' ve't tib' naj. As 
kam ve't naj. 

6As isik' ve't unq'a iq'esal 
oksan iyol tenam vatz Tiixh u 
puaje'. As ech tal ve't chajnaj 
ile!: —Ye! la uch qoksat ok u 
puaje' xo'l ung'a oye! uva! at tu u 
kaaxhae', tan kajal nixaan ta'n u 
puaje',— ti'k chajnaj. 
7As tul b'a'nxi ti! ik'ulat tib' 
iyol chajnaj, as b'ex iloq' ve't 
chajnaj uma'l u tx'ava' ze! uma!l 
unaj uva' ni b'anon tz'aj laj. As 
txakonsal ve't u tx'ava'e' mujb'al 
tetz unq'a uxhchile' uva' jit tiaal 
Israel. 
8 Esti'e' uva! nitel talpu cheel 
uva! ti! kajal loq'pukat u tx'ava!e'. 
9As b'ex ib'an ve't uma't u yol 
uva' alel kan ta'n u q'ajsan tetz 
viyol u Tiixhe' uva! Jeremías, tan 
ech tal u Jeremías ile": 

As teq'o ve't chajnaj vinaj 
laval u puaje', vija'mil 
uma'l u uxhchil uva! nim 
talchu xo'l unq'a tiaal 
Israel, tan ech vija'mile' 
uva' k'ujlu kan ta'n unq'a 
tiaal Israel. 

10 As kat txakonsali ti' iloq'ax 
vitx'ava' uma'l u b'anol 
tz'aj laj eche' uve' kat tal 
u kuB'ooq'ole' sve, ti'k u 
Jeremías. 


Nich'oti ve't u Poncio Pilato 
itzi' u Jesús 
Marcos 15.2-5; Lucas 23.3-5; 
Xhun 18.33-38 


11 As tul txaklik ve't ok u Jesús 
vatz u b'anol ivatz u ijlenaale!, 
as ich'oti ve't naj itzi' Aak. Ech 
tal naj ile': —¿Ma axh u tijlenaal 
unq'a tiaal Israel?— ti'k naj. Ech 
tal ve't u Jesús ile!: —An chite' 
uve' naale',— ti'k Aak. 

12 As k'uxh nikat icheesa unq'a 
baal tename' tuk! unq'a iq'esal 
oksan iyol tenam vatz Tiixh 
ipaav u Jesús, as ye'l Aak kat 
tzaq'b'i. 

13 As ech tal ve't u Poncio Pilato 
ile! te Aak: —¿Ma ye! naab'i 
ung'a yole! uve' ni tal chajnaj 
see!?— ti'k naj. 

14 As sotz ve't ik'u'l naj, tan jit 
tal u Jesús umaj yol. 


Ni talax ve't ikam u Jesús 
Marcos 15.6-20; Lucas 23.13-25; 
Xhun 18.38—19.16 


15 As tu u nimla q'iie' uva! 
pascua, as chiannalik ve't te 
unq'a tename' ta'n u b'anol ivatz 
u ijlenaale! uva! ai unq'a tename' 
la txaaon umaj preexhu uva' la 
chajpuli. 

16 As atik ok uma'l u naj 
preexhuil uva' Barrabas. As 
ootzimalik vipaav naje' ta'n 
unq'a tename!. 

17As tul molik tib' unq'a tename' 
vatz u Pilato, as ich'oti ve't naj 

te unq'a tename': —¿Ab'iste u 
naje' la unchajpu el cheel? ¿Ma 
a' u Barrabás? ¿Pet moj ai u 
Jesús uve' Cristo nitalpe'?— ti'k 
u Pilato, 
18 tan atik sk'u'l u Pilato uva! 
ta'n kuxh ch'o'nchil aama nikat 
toksakat unq'a iq'esal ung'a 
tename' u Jesús tiq'ab' u Pilato. 

19 As tul xonlik u Pilato tu 
vixhiila uva' nib'anaxkat isuuchil 
unq'a uxhchile', as ichaj b'en u 
tixqel naje' yol. Ech tal b'en (sot 
ile!: «Ye! kuxh achuk apaav ti' u 
jikla naje', tan kalab' chit k'axk'o 
kat unpaleb'e tunvatzik' ti' u 
naje!,» ti'k u tixqel naje!. 

20As unq'a iq'esal oksan iyol 
tenam vatz Tiixh tuk' ka't unq'a 
b'aal tename', as toksa ve't 
chajnaj tivi' unq'a tename' ti! 
uva! a! u Barrabás la chajpuli, as 
la yatz'pu u Jesús. 
21 As ech tal ve't u Pilato ile": 
—¿Ab'iste ka'va'l u naje! la 
unchajpu el uve' netale'?— ti'k 
naj. Ech tal ve't unq'a tenam ile': 
—Chajpu el tzan u Barrabas,— 
ti'k unq'a tename!. 
22 As ech tal ve't u Pilato (ei: 
—¿Kam g'i tuk unb'an ti' u Jesús 
uve! Cristo ni talpe'?— ti'k u Pilato. 
As kajayil chit unq'a tename!' 
kat alon: —¡Yatz'poj naj vatz u 
kuruse'!— ti'k unq'a tename!. 

23As ech tal ve't u Pilato 
ile!: —¿Kam ipaav u nale! q'i kat 
ib'ana?— ti'k u Pilato. As aal chit 
taq' je! unq'a tename' tuul ivi'. 
As ech tal ve't (ei: — jYatz'poj 
naj vatz u kuruse'!— ti'k unq'a 
tename!. 
24 As til ve't u Pilato uva' ye! nik 
tok ve't yol tivi' ung'a tename!. 

Pet aal chit nik iveg'elkab'an 
ung'a tename!. As ijaj ve't u 
Pilato unb'iil u a'. As itx'aa ve't 
naj iq'ab' vatz unq'a tename!. 
Ech tal ve't naj ile!: —Ye'l unpaav 
ti' vikameb'al u jikla naje', tan 
exe! ni alon ikame',— ti'k u 
Pilato. 
25Ech tal ve't unq'a tenam ile! 
skajayil: —jJe'onoj u kupaave' 
sqi' tuk! unq'a me'al kuk'aole' ti! 
ib'ene' ti' vikameb'al u naje'l— 
ti'k unq'a tename!. 
26 Ichajpu ve't u Pilato u 
Barrabás. As tal ve't naj iq'ospu 
u Jesús ta'n tz'u'm. As tul b'a'nxi, 
as taq! ve't ok naj u Jesús te 
unq'a tename! ti! iyatz'pu ve't 
Aak vatz u kuruse'. 

27As unq'a isol u b'anol ivatz 
u ijlenaale', as teq'o ve't chajnaj 
u Jesús tikab'al u b'anol ivatz u 
ijlenaale! uva! atikkat u tatinb'al 
ung'a sole'. As imol ve't ok unq'a 
imoole' skajayil Katz u Jesús. 
28 As teesa ve't unq'a sole! u 
toksa'm Aake!. As toksa ve't 
chajnaj uma'l u kaj oksa'm ti' 
Aak eche' toksa'm umaj ijlenaal. 
29 As taq' ve't je! chajnaj uma'l 
u koroona ch'i'x ti! ivi' Aak uva! 
paatx'umalike. As taq'o'k chajnaj 
uma'l u aa tiseb'al iq'ab' Aak 
eche' ib'aara umaj ijlenaal. As 
qaaeb' ve't chajnaj vatz Aak 
ti' teesal iq'ii Aak. As ech tal 
chajnaj ile! te Aak: —¡Keche, 
Pap, axh tijlenaal unq'a tiaal 
Israel! — ti'k chajnaj tul nikat 
teesa chajnaj ig'ii Aak. 
30As itzub'a ve't chajnaj Aak. 
As imaa chajnaj u aae! tiq'ab' 
Aak. As ivek' chajnaj ti! ivi! 
Aak. 





31 As tul ma'tik teesat chajnaj 
ig'ii Aak, as teesa ve't el chajnaj 
u kaj oksa'me' ti' Aak. As toksa 
ve't chajnaj u toksa'm Aake'. As 
teq!o ve't chajnaj Aak ti' iyatz'pu 
vatz u kuruse!. 


Ni taq'pik je' u Jesús 
vatz u kurus 
Marcos 15.21-41; 
Lucas 23.26-49; Xhun 19.17-30 


32 As tul b'en ve't chajnaj tu 
b'ey, as ik'ul chajnaj uma'l u 
naj uva' Sim6n uva' tzaanaj tu 
u Cirene. As itxey ve't chajnaj u 
Simón ti' uva! la tija naj vikurus 
u Jesús. 

33 Tul oon ve't chajnaj tu uma'l 
u atinb'al uva' Gólgota ib'ii uva! 
«Tatinb'al B'ajil K'o'n» ch'elel, 
34as taq' ve't chajnaj unb'iil u 
ta'l uuva te u Jesúse! uva' yuelik 
tib' tuk' k'ayla a'. As tul inach 
Aak, as jit tuk'a ve't Aak. 

35 As tul ma't taq'at ve't je! 
unq'a sole! u Jesús vatz u kuruse', 
as ijatx ve't chajnaj u toksa'm 
Aake' svatzaj. As itx'ak ve't tib! 
chajnaj ti! u toksa'm Aake!, ti! 
itzojpisal uma'l u yol uva' alel 
kan ta'n u q'ajsan tetz viyol u 
Tiixhe' ti! u Jesús uva! ech ni tal 
ile!: 

Datz ve't chajnaj u voksa'me!' 
svatzaj. 

As itx'ak ve't tib! chajnaj sti', 
ti'k u yole! uva! tal kan u 
q'ajsan tetz viyol u Tiixhe!. 

36 Tul b'a'nxi, as xoneb' ve't 
chajnaj ti' ixeep Aak. 

37As tag' ve't je! chajnaj 
uma'l u aq!en tivi' u kuruse' 
uva! tz'ib'amalikkat uva' kam 
sti! nikat iyatz'pukat Aak. Ech 

nik tal ile': A' U JESÚS UVA!, U 
TIJLENAAL UNQ'A TIAAL ISRAEL, ti'k 
u tz'ib'e'. 

38As taq' ve't je! chajnaj 
ka'va'l unq'a elq'ome' vatz 
ka'va't unq'a kuruse'. Uma'l naj 
je! tiseb'al u Jesús; as uma't naj 
je! timax Aak. 
39As jank'al unq'a uxhchile! uve' 
nikat ipale', as nik iyiku ve't ivi! 
tul nikat iyoq'on ti' u Jesús. 
40As ech nik tal (ei: —Nikat 
aale! uva' la e'pisa u tostiixhe! as 
titoxvu q'ii la alak unpajte, uva! 
naale!. Asoj axh viK'aol u Tiixhe! 
uve' naale', as q'alpu eeb' vatz 
u kamchile' scheel. As ku'en 
ch'u'l vatz u kuruse',— ti'k unq'a 
uxhchile'. 
41 As echat chit nik ib'an unq'a 
ig'esal oksan iyol tenam vatz 
Tiixh, tuk' ung'a uxhchile' uva! 
chusel tib! ti! unq'a tzaq'ite', as 
tuk' ka't unq'a b'aal tename!. 
As ech tal ve't chajnaj ile! ti! u 
Jesús: 
42—As k'uxh kat iq'alpu naj 
unq'a uxhchile' vatz unq'a 
ch'o'me', as ye' nitx'ol ve't naj 
iq'alput tib' vatz u kuruse'. Asoj 
naj u qijlenaale', as ku'oj ch'u'l 
naj vatz u kuruse' cheel. As a'n 
la kunima ve't naj. 
43 As kat tal naj sqe uva! naj 
iK'aol u Tiixhe'. Asoj k'ujle'l 
ik'u'l naj ti' u Tiixhe', as iloch u 
Tiixhe' b'a naj cheel, asoj nisa' u 
Tiixhe' naj,— ti'k chajnaj. 
44As echat nikat ib'an unq'a 
elq'ome' uve' atik je! vatz unq'a 
kuruse' Katz u Jesús, tan antik 
chajnaj nik iyoq'on ti' Aak. 

45 As tul chaq'aan ve't q'ii, as 
tokin ve't ivatz u tx'ava'e'. As 

techanal oon ve't oxva'l oora 
ku'q'ii, as a'n ilon ve't u g'iie' 
unpajte. 
46 Tul b'iitik kuxh toon ve't 
oxva'l oora ku'q'ii, as sik'in ve't 
u Jesúse!. As ech tal ve't Aak ile': 
—¿Elí, Eli, lama sabactani?— ti'k 
Aak. A! isuuchil u yole' uva! 
«¡Kub'aal Tiixh, Kub'aal Tiixh! 
¿Kam g'i uve! nu kuxh aag' kan 
in sunjunal?» ti'k Aak. 
47As kal unq'a uxhchil uva! atik 
tzitzi!, as tul tab'i isik'in u Jesús, 
as ech tal ve't ile! svatzaj: —A' 
u Elías nimolo naj,— ti'k unq'a 
uxhchile'. 
48 As oora chit b'ex teq'o ve't 
tzan uma'l u naj uma'l u patxkin 
k'oo. As tak'sa naj ta'n k'ayla ta'l 
uuva. As ik'alo'k naj tiju' uma'l u 
aa. As tag' je! naj te u Jesús aq'al 
uva' la tuk'a Aak. 
49Ech tal ve't ka't unq'a imool 
naj ile! ste: —Ye! eetz ti' naj. 
Tuk qile' ma tuk uloj u Elias ti' 
iq'alpul naj,— ti'k chajnaj. 

50As sik'in ve't u Jestis unpajte. 
As taq' ve't ok Aak u taanxelale' 
te u Tiixhe'. As kam ve't Aak. 


dl 


qui 

51 As q'ixmu ve't u nimla 
ixb'u'je! uve! nik jatxon tuul 
u tostiixhe!. As ka'va'l ku! u 
ixb'u'je' stuul, tan kat q'ixmik 
ku' tzan tivi' as kat ul xe! toj. As 
ul ve't uma'l u kab'laano. As e'p 
ve't unq'a sivane' sta'n. 

52 As ijaj ve't tib' unq'a jule' 
vatz u pi'une' uve! mujikkat 
unq'a kamnaje'. As nimal unq'a 
kamnaje! ul ve't taama uve' 
nimanik tetz u Tiixhe'. 

53 As tul ma'tik tul ve't taama 
u Jesús, as el ve't ch'u'l ung'a 
uxhchile' tu u jule'. As ok ve't 
tu u tename' uva! txaael ta'n u 
Tiixhe! uva! Jerusalén. As nimal 
unq'a uxhchile' kat ilon unq'a 
kamnaje! uva' kat ul taama. 

54 Vig'esal unq'a sole! tuk! ung'a 
isol naje! uva! nik xeen u Jesús, 
as tul til chajnaj u kab'laanoe' 
tuk! uva! kat til chajnaj tul kat 
kam Aak, as va'lik chit ixo'v ve't 
chajnaj. As ech tal ve't chajnaj 
ile! svatzaj: —An chite! vil. IK'aol 
Tiixhe' vil u naje'— ti'k chajnaj. 

55 As nimal unq'a ixoje' atik 
tzitzi' uva! locholik tetz Aak 
tul sitzaa Aak tu u Galilea. As 
tzi'a'n kuxh nikat isajinkat ve't 
tzan unq'a ixoje' ti' Aak tul uva' 
sikam ve't Aak. 
56Antik u Malle! uva! tzaanaj 
tu u tenam uva! Magdala, tuk' 
uma't u Ma'le', vitxutx u Jacob 
tuk! u Xhu!le!, as tuk! vitxutx 
ung'a ik'aol u Zebedeo. 


Nimujlu ve't u Jesús 
Marcos 15.42-47; 
Lucas 23.50-56; Xhun 19.38-42 
57 As tul b'iitik iku' g'ii, as bes 
ve't uma'l u tx'ioliq'ii uva! Xhu'l 

ze! u Pilato. As a! tzaanajkat u 
Xhu'le'! tu u tenam uva! Arimatea. 
As nimamalik u Jesús ta'n naj. 
58 As b'ex ijaj ve't naj vichi'ol 

u Jesús te u Pilato. As tal ve't u 
Pilato te unq'a isole' uva! la aq'ax 
vichi'ol Aake' te u Xhu'le'. 

59 As teq'o ve't ku! tzan u Xhu'!le' 
vichi'ol Aake'. As ib'och ve't naj 
tu uma'l u saj maanta. 

60As b'ex imuj ve't kan naj tu 
uma'l u jul uva' a'n k'otik ok 
vatz uma'l u pi'un. As tul ma'tik 
ib'alq'ut ve't ok naj uma'l u 
nimla sivan tzi' u jule', as b'en 
ve't naj. 

61 As u Malle! uva! tzaanaj tu u 
tenam uva' Magdala, as xonlik 
kuxh ve't tzi' u jule! tuk' uma't u 
Ma'le'. 


Nixeep ve't u jul 
uve' mujlukat u Jesús 

62 As ech e'tal stuul, tul pal 
ve't u q'iie' uve! ni b'anaxkat 
tuch u nimla g'iie', as imol ve't 
tib' unq'a iq'esal oksan iyol 
tenam vatz Tiixh tuk' unq'a 
fariseo vatz u Pilato. 
63 Ech b'ex tal chajnaj ile!: 
—Pap, tul qal see, tan kat ul 
sukuk'u'l uva' tul ye'xnik kam 
u chulin yole', as kat tal naj 
uva' titoxvu q'ii la ul taama naj 
unpajte. 
64Esti'e! tul kujaj b'a'nil see uva! 
la achaj b'en ka'oj unq'a sole! ti! 
ixeep u jule' uva! kat mujlukat 
naj. As lanal pal oxva'l u q'iie! ti! 
imujlu naj, tan la ib'ane' uva' la 
oon unq'a ichusulib' naje! ti! b'en 
telq'at vichi'ol naje". As la ben 
tal ve't chajnaj te unq'a tename' 
uva' kat ulyu taama naj unpajte. 

As la ib'ane' uva! nim la b'enkat 
u chuli yole' ti! unq'a chuli yole' 
uva! kat tal u naje! b'axa,— ti'k 
chajnaj te u Pilato. 

65 Ech tal ve't u Pilato (ei: 

—11 ka'l unq'a sol ile!. Eteq'otaj 
chajnaj ti' ixeep u jule' eche! uve' 
netale',— ti'k u Pilato. 

66 As b'ex toksa ve't kan unq'a 
iq'esal u tename' uma'l u exhlal 
ti' u sivane! uva! nik jupun itzi' 
u jule' ti! uva' ye'xheb'il la jajon. 
As taq' ve't kan chajnaj unq'a 
sole! ti! ixeep itzi' u jule!. 


Ni tul ve't taama u Jesús 
Marcos 16.1-8; Lucas 24.1-12; 
Xhun 20.1-10 


1As tul ma'tik ipal 

ve't u xeem qj'iie', as 
sajb'u ve'te! tu u b'axa q'ii tu 
xhemaanae'. ch As ben ve't u 
Ma!le! uva' tzaanaj tu u tenam 
uva! Magdala, tuk' uma't u Ma'le' 
ti! tilat u jule' uve! mujlukat u 
Jesús. 
2 As ul ve't uma'l u mam 
kab'laano, tan ku! ve't ch'u'l 
uma'l u angel tu almika'. As 
teesa ve't el u ángel u sivane! 
uve' atik ok tzi' u jule!. As 
xoneb' ve't je! u ángel vi! u 
sivane!. 
3 Echik tilon u ángel eche! 
ilitz'lo'lan umaj kayampa'l. As 
va'lik chit ipolal u toksa'me' 
eche' txunche'v. 
4Tul til unq'a sole' u ángel, 
as va'lik chit it'unt'uch ve't 
chajnaj ta'n xo'vichil. As ech 
ve't chajnaje! eche! kamnaj kat 
ib'ana. 


ch' 28.1 As ale! u tumiinku'e'. 





MATEO 27, 28 





Mateo 28.1-10 


5 As tul oon ve't unq'a ixoje', 
as ech tal ve't u ángel ile! te 
cha'ma: —Ye! kuxh xo'v ex, tan 
ootzimal sva'n uva! a! u Jesús 
nechuke', uva! kat kam vatz u 
kuruse!. 

6 Pet ye'l ve't Aak at tzitza', tan 
kat ulyu ve't taama Aak unpajte, 
eche! uva! tal kan Aak sete. Pet 
si'unaj. Etiltaj ok u veel mujlukat 
Aak. 

7As oora kuxh ben etaltaj te 
ung'a ichusulib' Aake' cheel uva! 
kat ulyu ve't taama Aak. As il 
Aak tuk b'axoj ben sevatz tu u 
Galilea. As tzitzi' la etilkat ve't 
Aak. As ile! kat vallu ve't sete,— 
ti'k u ángel. 

8 As k'uxh xo'veb'al chit uve' 
til cha'ma, as va'lik chit ichiib' 
ve't cha'ma. As el ve't ch'u'l 
cha'ma tu u jule'. As ooje'l ib'en 
ve't cha'ma ti' b'en talat te unq'a 
ichusulib' Aake' kam uva! kat til 
cha'ma. 
9As ik'uch ve't tib! u Jesús te 
cha'ma tu b'ey. As ech tal Aak 
ile!: — |Keche!— ti'k Aak. As 
jetz'en ve't ok cha'ma k'atz Aak. 
As ijele ve't cha'ma u toj Aake! 
tul qaalik cha'ma ti' toksal iq'ii 
Aak. 

MATEO 28 


10 As ech tal ve't u Jesús: —Ye! 
kuxh xo'v ex. Pet b'enoj etaltaj 
te ung'a vitz'ine' uva! b'enoj 
chajnaj tu u Galilea, tan tzitzi' 
la tilkat in chajnaj,— ti'k u 
Jesús. 


Ni taq'ax puaj te unq'a 
sole' ti' ichulit yol 

11 As tul kat b'en ve't cha'ma, 
as kat b'ex ve't ka'l ung'a sol tu 
u tenam uve' xeenik tetz u jule' 
uve! mujlukat u Jesús. As b'ex 
tal ve't chajnaj te unq'a iq'esal 
oksan iyol tenam vatz Tiixh uva! 
kam kat til chajnaj. 
12 As imol ve't tib' unq'a iq'esal 
oksan iyol tenam vatz Tiixh tuk! 
unq'a b'aal tename' ti' ib'anat 
nuk'yj. As ik'ul ve't tib! iyol 
chajnaj. As nimal puaj kat taq! 
ve't chajnaj te unq'a sole!. 
13 As ech tal chajnaj ile' te 
unq'a sole': —Ech la etal ile": 
«Tul uva' vatik o' aq'b'al as kat 
b'ex telq'a unq'a ichusulib' u 
Jesús vichi'ole' tu u jule'» chaj 
ex la etale!. 
14Pet asoj la tab'i ve't u b'anol 
ivatz u ijlenaale' u yole', as oi la 
mutxb'en ve't naj ti! uva! ye!l 
k'axk'o la epaleb'e— ti'k chajnaj 
tal te unq'a sole!'. 
15 As ik'ul ve't unq'a sole! u 
puaje'. As b'ex tal ve't chajnaj 
u yole' uva! alax te chajnaj. As 

antel kuxh talax u yole' scheel 
xo'l unq'a tiaal Israele". 


Ni taq' ve't u Jesús tijle'm 
unq'a ichusulib'e' 
Marcos 16.14-18; 

Lucas 24.36-49; Xhun 20.19-23 


16 B'en ve't junlaval ichusulib' 
u Jesúse' tu u Galilea vi u vitz 
uva' ma'tik talat u Jestis te unq'a 
ixoje!. 
17As tul til ve't chajnaj u Jesús, 
as ku' ve't chajnaj qaaloj vatz 
Aak ti! toksal iq'ii Aak. As 
atik jununil chajnaj uva' nikat 
ika'kab'in taama ti' Aak. 

18 As jetz'en ve't ok u Jestis k'atz 
chajnaj. As ech tal ve't Aak ile!: 
—Kat aq'ax ve't u vijle'me' ti' 
vilat isuuchil unq'a veel skajayil 
uve' at tu almika' tuk' unq'a veel 
at vatz u txlava!e!. 

19 Esti'e' tuk val sete, b'enoj 

ex. B'enoj echus unq'a tename' 
skajayil ti' uva! la inima in. As 
la etag' ku! unq'a uxhchile! ze! 

u ale! tuk! vib'ii u Tiixhe', tuk! 
vunb'iie' uva! in viK'aol u Tiixhe!, 
as tuk! vib'ii u Tiixhla Espíritue!. 
20As la echus unq'a tename! ti! 
uva' la chit inima unq'a yole' 
skajayil uve! kat val sete. As at 
chit ve't in sek'atz la ib'ane! ti! 
chit ib'ene', techal la sotz ivatz u 
tx'ava'e'— ti'k u Jesús. 

An chite!. 

Unq'a b'a'nla yol uva" 


tz'ib'amal kan ta'n 


u Marcos 


DI u 


U yol uva! ul tal u Xhun 
uva! aq'on ku! 
unq'a uxhchile' xe' ai 
Mateo 3.1-12; Lucas 3.1-9, 15-17; 
Xhun 1.19-28 


1 As ech ixe't u b'a'nla yole' ti' 
u Jesucristo, viK'aol u Tiixhe!, 
2 eche! uva! tz'ib'amal kan ta'n 
u Isaías, u g'ajsan tetz viyol u 
Tiixhe!, uva! ech ni tal ile: 

Tuk unb'axsa bien uma'l u 
alol tetz vunyole' savatz, 

uva! la b'anon tuch u b'eye' 
savatz. 

3 Tan la uch uma'l u sik'i'm tu 
u tzuukin tx'ava'e'. 

As ech la tal ile": «jEb'antaj 
etuche! ti' ek'ulat u 
kuB'ooq'ole"! 

¡As ejikb'a'taj vetxumb'ale' 
eche' ijikb'a'l umaj b'ey!» 
chaj la ul tale!, ti'k u yole!. 

4 As kat ul ib'an u Xhune' 
kam uve' tz'ib'amalik kan ta'n 
u Isaías, tan kat ul tal u Xhune' 
viyol u Tiixhe! tu u tzuukin 
tx'ava'e'. As kat ul tala uva! la 
ku' unq'a uxhchile' ze! u aiel, 
texhlal tetz uva' kat ik'axal ung'a 
uxhchile' vipaave! vatz u Tiixhe!, 


Jesús 


aq'al uva! la isotzsa ve't Aak 
ipaav unq'a uxhchile!. 
5 As nimal unq'a aa Judea tuk! 
unq'a aa Jerusalén, as ul tab'i 
ve't viyol u Xhune!. As jank'al 
unq'a uxhchile' uve' nikat tal 
vipaave! te u Tiixhe!, as taq' ve't 
ku u Xhune' unq'a uxhchile' ze! 
u nimla a'e! uva! Jordán. 

6 As a! vixi'l u camello uva! 
atik ok ti! u Xhune!. As k'alik 
ok uma'l u tz'u'm xe' tuul. As a! 
unq'a talaj sak'e' tuk' u ta'l kab'e' 
nikat techb'u. 
7As nik tal u Xhune' viyol u 
Tiixhe'. As ech tal dei: —Tuk uloj 
uma't u uxhchil uva' nim talchu 
u tijle'me' svi'. As jit unk'ulele' 
uva' la unsaapu vik'a'jil vixa'pe', 
8tan k'uxh kat vaq'lu b'en ex 
ze! u ale!, as a! kuxhe' uve' kat 
vaq'kat b'en ex. Pet ech koj u 
uxhchile' uve! a'n tule', tan 
tul toksa u Tiixhla Espiritu tu 
vetaanxelale'— ti'k u Xhune!. 


Niku' ve't u Jesús xe! ai 
Mateo 3.13-17; Lucas 3.21-22 
9As b'ex ib'an ve't tu uma'l 
u q!ii tul tzaa ve't u Jesús tu u 
Nazaret uva' echen tu u Galilea. 

As aq'ax ve't ku! u Jesús xe' u ale! 
tu u Jordán ta'n u Xhune!. 

10As tul je! ve't ch'u'l u Jesús xe! 
ua'e', as til ve't Aak ijajput tib' u 
almika'e!. As til ve't Aak iku' ch'u'l 
u Tiixhla Espiritu stiib'a, uva' ech 
tilone' eche! umaj paroomaxh. 
11As ab'il ve't uma'l u tuul vi' tu 
almika' uva! ech tal ile!: —Axhe' 
axh vunK'aole' uva! xo'n chit 
axh sve. As va'l chit untxuq'txun 
ve't see!,— ti'k u yole!. 


Nichuk u tx'i'lanaj txumb'al 
OI uva! la paavin u Jesús 
Mateo 4.1-11; Lucas 4.1-13 


12 Tul b'a'nxi, as ichaj ve't b'en 
u Tiixhla Espíritu u Jesús tu u 
tzuukin tx'ava'e'. 

13 As ka'viingil q'ii kat atin u 
Jesús tu u tzuukin tx'ava'e'. As 
kat ichuk ve't u Satanás txumb'al 
til uva! la paavin Aak. As nik 
ilochpu ve't Aak ta'n ung'a ángel, 
tan echenik Aak xo'l unq'a txooe' 
uva' la chi'on uxhchil. 


Nixe't u Jesús ti' talax 
viyol u Kub'aal Tiixh 
Mateo 4.12-17; Lucas 4.14-15 


14 Tul ma'tik toksal u Xhune' 
tu u kaarsa, as q'aav ve't u Jesús 
tu u Galilea ti' talat ve't u b'a'nla 
yole' ti' u tename' uva! at jaq' u 
tijle'm u Tiixhe!. 

15 As ech tal Aak ile!: —Kat 

ilejlu ve't u q'iie' uva! la ok u 
tename' jaq' u tijle'm u Tiixhe!. As 
ek'axataj vepaave'. As enimataj u 
b'a'nla yole'— ti'k Aak. 





Nimolo u Jesús 
kajva'l unq'a txeyol txay 
Mateo 4.18-22; Lucas 5.1-11 


16 Tul nik ixaan u Jesús tzi' u 
mare' tu u Galilea, as til ve't 
Aak u Simón tuk' u titz'ine' uva! 
Lixh. As nik isuti b'en chajnaj 
vik'ache' ze! u mare', tan txeyol 
txay chajnaj. 
17As ech tal u Jesús ile! te 
chajnaj: —Xekeb'oj ex svi'. As 
la voksa ve't ex ti! uva! la eteq'o 
tzan unq'a uxhchile' ti' tok 
sunk'atz,— ti'k u Jesús. 

18 As yak kuxh taq' ve't kan 
chajnaj unq'a ik'ache'. As xekeb' 
ve't chajnaj ti! u Jesús. 

19 As b'iil kuxh ixaa u Jesús tzi' 
ua'e!. As til ve't Aak u Jacobo? 
tuk' u titzline! uva! Xhun, unq'a 
ik'aol u Zebedeo. Atik ok chajnaj 
tuk! vib'aale' tu u barco, tan nikat 
kuxh ik'ooa chajnaj unq'a ik'ache!. 
20 As imolo ve't Aak chajnaj. As 
taq' ve't kan chajnaj vib'aale' 
uva' Zebedeo tu u barco tuk! 
unq'a ik'ame'. As xekeb' ve't 
chajnaj ti' u Jesús. 


Nib'a'nxisa u Jestis uma'l 
u naj uva' atik ok sub'ul sk'atz 
Lucas 4.31-37 


21 As oon ve't u Jesús tuk' 
chajnaj tu u Capernaúm. As tu u 
xeem q'iie'44 tu jun xhemaana, 
as nik tex ve't Aak tuk' chajnaj 
tu u atinb'ale' tetz nachb'al Tiixh 
uva! nichuspukat viyol u Tiixhe!. 
As nik ichusun ve't Aak. 


a 1.19 An chit u Jacobo u Santiago unpajte, tan «Jacobo» ib'ii tu yolb'al griego. Pet 


«Santiago» as moj «Jacobo» tu kastiiya. 


aa 1.21 U xeem q'iie', as a! u q'iie' uva! savadu' uva! moxtel xhemaana. 

22 As teq'o ve't taama unq'a 
uxhchile' ti! u chusb'ale! uve! nik 
tal Aak, tan ech iyolon Aake! 
eche' umaj naj uva! at tijle'm. 
Pet ech koj unq'a uxhchile' uva! 
chusel tib' ti! unq'a tzaq'ite', tan 
jit'e'ch ichusun chajnaje! eche' 
uve' nik ib'an Aak. 

23 As atik ok uma'l u naj tu u 
atinb'ale' tetz nachb'al Tiixh, as 
atik ok sub'ul k'atz naj. As va'lik 
chit isik'in naj ta'n u sub'ule'. 
24Ech tal ve't naj ile! ta'n u 
sub'ule': —¡Jesús, aa Nazaret! 
¿Kam asa' sqe? ¡Ye! ul ayansa 
o'! Tan ootzimal sva'n uva! 
axhe' uva! chajel tzan axh ta'n 
u Tiixhe'. As aya'l chit ak'u'l 
nooksa aama ti' Aak,— ti'k u 
naje' ta'n u sub'ule'. 

25 Pet ech tal ve't u Jesús ile! te 
u sub'ule!: — ;Chaa tzi"! ¡Elen ti! 
u naje'!— ti'k Aak. 

26As xo'veb'al chit iyikut ve't u 
sub'ule' u naje!. As mam sik'i'm 
ib'an naj. As el ve't u sub'ule' ti! 
naj. 

27As teq'o ve't taama unq'a 
uxhchile' skajayil. As ech tal ve't 
ile! svatzaj: —¿Kame! q'i uve' ni 
tuche'? ¿As kam chusb'alile' q'i 
uve! eg'omal ta'n u naje!? Tan 
tuk' u tijle'm naje', as ni tal naj 
tel unq'a sub'ule'. As ninima 
unq'a sub'ule' viyol naje'— ti'k 
unq'a uxhchile!. 

28As oora chit pax ve't 
itzib'lal u Jestis tu unq'a tename' 
uva' atik tu u Galilea. 


Nib'a'nxisa u Jests viji' u Lu' 
Mateo 8.14-15; Lucas 4.38-39 


29 As tul el ch'u'l u Jesús tu u 
atinb'ale' tetz nachb'al Tiixh, as 

b'en ve't Aak tuk' u Jacob, tuk' 
u Xhune'. As oon ve't Aak tu u 
kab'ale' uva! atikkat u Simón tuk' 
u Lixhe!. 

30As koxhlik viji! u Lu'e' vi! 
ch'ach ta'n xamal ch'o'm. As 
alpu ve't te u Jesús. 

31 As jetz'en ve't ok Aak k'atz 
viji' u Lu'e'. As itxey ve't Aak 
ig'ab'. As itxakpisa ve't Aak. 

As oora kuxh el ve't u xamal 
ch'o'me! ti! viji' u Lule!. As taq! 
ve't viji' u Lu'e' techb'ub'al ung'a 
uxhchile!. 


Nimal aach'o'm nib'a'nxisa 
u Jesús 
Mateo 8.16-17; Lucas 4.40-41 


32 As tz'otin ve'te', tan ma'tik 
ib'en ve't q'ii. As ye! saach unq'a 
aach'o'me' eq'ol tzan tuk' unq'a 
uxhchile' uva' atik ok sub'ul 
sk'atz. As eq'ol ok vatz u Jesús. 
33 As mama'la tenam imol ve't 
ok tib' tzi' u kab'ale' uve! atikkat 
u Jesús. 

34 As nimal unq'a aach'o'me' kat 
ib'a'nxisa ve't Aak uva' kam kuxh 
ch'o'mil nik b'anon. As nimal 
unq'a sub'ule' kat teesa ve't Aak 
ti' unq'a uxhchile'. As ye! nik isa! 
Aak uva! la yolon unq'a sub'ule', 
tan ootzimalik ta'n unq'a sub'ule' 
uva! iK'aol Tiixh u Jesús. 


Nixaan u Jesús 
tulaj unq'a tenam tu u Galilea 
ti' talat unq'a b'a'nla yol 
Lucas 4.42-44 

35 Q'ala'm chit lakpu u Jesús. 
As tul tokixtele, as el ch'u!l 
Aak. As bien ve't Aak tu uma'l u 
atinb'al uva' ye'lkat uxhchil. As 
inach ve't Aak Tiixh. 

36 As u Simón tuk' ung'a imoole', 
as b'ex ichuk ve't chajnaj u Jesús. 
37Tul ilej ve't chajnaj Aak, as 
ech tal ve't chajnaj ile!: —Nimal 
chit unq'a uxhchile' nichukun 
see!, — ti'k chajnaj. 

38 Ech tal ve't Aak (ei: —Ko'naj 
tu ka't ung'a tename' uve' najli 
ti' b'en valat u b'a'nla yole', tan 
esti'e' kat ulkat in,— ti'k Aak. 

39 As b'ex tal ve't Aak u b'a'nla 
yole' tu ung'a atinb'ale' tetz 
nachb'al Tiixh tulaj ung'a talaj 
tename! tu u Galilea. As nik 
teesa ve't el Aak ung'a sub'ule' ti' 
unq'a uxhchile!. 


Nib'a'nxisa u Jestis uma'l 
u naj uva' atik ch'a'k chin sti' 
Mateo 8.1-4; Lucas 5.12-16 

40 As ul ve't uma'l u naj Katz 
u Jestis uva' atik ok ch'a'k chin 
sti, As ku' naj qaaloj vatz Aak ti' 
ijajat b'a'nil. As ech tal naj ile': 
—Asoj la asa', as b'an b'a'nil sve. 
As eesa u ch'o'me' svi', tan la 
oleb' axhe',— ti'k naj. 
41 As itxum ve't Aak ivatz naj. As 
taq' ve't b'en Aak iq'ab' ti' naj. As 
ech tal ve't Aak ile!: —Nunsa!. 
Kat b'a'nxiy ve't axhe'— ti'k Aak. 
42As tul kuxh tal Aak u yole', 
as yak kuxh el ve't u ch'a'k 
chine' ti' u naje'. As b'a'nik ve't 
naj. 
43 As tal ve't u Jesús uva! la b'en 
naj. As tal ve't Aak te naj ti! uva! 
ye'xh katil la talkat naj. 
44As ech tal ve't Aak ile!: 
—Katini'k chit aalkat ti' uva' 
kat unb'a'nxisa axh. Pet kuxh 
k'uch eeb' vatz uma'l oksan iyol 
tenam vatz Tiixh. As kuxh aq' u 
oye! uva! alel kan ta'n u Moisés, 





texhlal tetz uva! kat txanyu ve't 
axh,— ti'k Aak. 

45 Pet aal chit b'ex ipaxsa ve't 
naj itzib'lal u Jesúse!, kam uva! 
kat ib'an Aak. Estile! uva! ye'l 
Aak nik ik'uch ve't tib' tuu 
tename!. Pet ai atinkat ve't Aak 
tu uma'l u atinb'al uva' ye'lkat 
tenam. As katil kuxh tzaakat ve't 
unq'a tename' ti' ul tilat uve' nik 
ib'an Aak. 


Nib'a'nxisa u Jesús 
uma'l u aach'o'm 
uva' tze'un tib' vichi'ole' 
Mateo 9.1-8; Lucas 5.17-26 
1Tul pal ve't ka'l unq'a 
q'ii, as ok ve't u Jesús tu u 
Capernatim unpajte. As tab'i ve't 
unq'a tename' uva' atik Aak tu 
kab'al. 
2As oora kuxh imol ve't tib' u 
tename'. As ye! nik tuch ve't tok 
unq'a uxhchile! tu u tzi' kab'ale!. 
As nik tal ve't u Jesús viyol u 
Tiixhe' te unq'a uxhchile'. 

3 As ul ve't kajva'l unq'a naj uva! 
chelemalik uma'l u aach'o'm vi! 
uma'l u ch'achi'm tze' sta'n, tan 
tze'unik tib' vichi'ol u aach'o'me!. 
4As tul ye! nik tuch tok chajnaj 
vatz u Jesús ta'n unq'a mama'la 
tename', as teesa ve't chajnaj 
unb'iil ivi' u kab'ale' uve' atikkat 
Aak. As tag' ve't ku! chajnaj u 
aach'o'me' tuk! u ch'achi'm tze'e! 
vatz Aak. 

5 Tul til u Jesús uva! k'ujlik chit 
ik'u'! chajnaj ti' Aak, as ech tal 
ve't Aak ile! te u aach'o'me!: 
—Unk'aol, kat sotzye! vapaave!,— 
ti'k Aak. 

6As tul xonlik ok ka'l unq'a 
uxhchile' uva' chusel tib' ti' 

ung'a tzaq'ite', as ech titz'a ve't 
chajnaj ile! tu u taanxelale!: 
7«;Kam yolile' uve! ni tal u naje'? 
¿Tan ai u Tiixhe' ni teesa naj iq'ii? 
As ye'xheb'il la sotzsan u paave!. 
Pet ta'ne' u Tiixhe' la sotzsan u 
paave!,» ti'k chajnaj nik tal je! ste. 
8 As atik sk'u'l u Jesús uva' kam 
nik tal taama chajnaj. As ech tal 
ve't Aak (ei: — ;Kam q'i uve! nu 
kuxh etitz'a uva! ni veesa iq'ii u 
Tiixhe!, uva' netale'? 

9 ¿As ab'iste q'i uva! ye! la oleb' 
in ti! ib'anche' uva' netitz'a? ¿Ma 
DI uva': «Kat sotzye! vapaave!,» 
chaj in te u aach'o'me'? ¿Pet moj: 
«Txakpen. As eq'o vach'achi'm 
tze'e!. As kuxh ve'te',» chaj in la 
vale'? 

10 Pet aq'al uva' la etootzi u 
tijle'm VIK'AOL U NAJE!?' as kat uli 
ti' ul isotzsat ipaav unq'a aapaave' 
vatz u tx'ava'e', as sevatz tuk 
valkat te u aach'o'me',— ti'k Aak. 
11 As ech tal ve't Aak ile! te u 
aach'o'me': —Txakpen. As eg'o 
vach'achi'm tze'e!. As kuxh ve't 
takab'al,— ti'k Aak. 

12 As yak kuxh txakpu ve't u 
naje'. Teq'o ve't naj u ch'achi'm 
tze'e!. As el ve't ch'u'l naj xo'l 
unq'a tename'. As teq'o ve't 
taama unq'a tename'. As toksa 
ve't unq'a tename' iq'ii u Tiixhe!. 
As ech tal ve't ile!: —¡Ye! atixoj 
qil ib'anax umaj b'a'nil eche! uve' 
kat uchya!— ti'k unq'a tename!. 





MARCOS 2 


Nimolo ve't u Jesús u Leví 
Mateo 9.9-13; Lucas 5.27-32 


13 As b'en ve't u Jesús tzi' u 
mar unpajte. As ul ve't unq'a 
tename' Katz Aak. As chusun 
ve't Aak xo'l unq'a tename!. 

14 Tul pal ve't Aak tzi' u mare', 
as til ve't Aak u Levi, vik'aol u 
Alfeo, uva' xonlike tu u atinb'ale' 
uva' nimolpukat puaj tetz Roma. 
As ech tal ve't Aak ile! te naj: 
—Si'u. Xekeb'en svi'— ti'k Aak. 
As txakpu ve't naj. As xekeb! ve't 
naj ti' u Jesús. 

15 As teq'o ve't u Levi u Jesúse' 
tikab'al. Nimal unq'a molol 
puaje! tetz Roma tuk' unq'a 
uxhchile' uva' aapaav ni tal 
unq'a fariseo, as xoneb' ve't ok 
chajnaj Katz u Jesúse! tuk' unq'a 
ichusulib' Aake', tan nimal chit 
uxhchil xekelik ti' Aak. 

16 As ka'l unq'a fariseo tuk' ka't 
unq'a uxhchile' uva' chusel 

tib' til unq'a tzaq'ite', as tul til 
chajnaj uva! nik itx'a'n u Jesús 
Katz unq'a molol puaje' tuk! 
unjoltu unq'a uxhchile' uve! ye! 
ni niman u Tiixhe', as ech tal 
chajnaj ile! te unq'a ichusulib' 
Aake!: —¿Kam b'an ta'ne' q'i uve! 
nu kuxh itx'a'n vechusule' tuk' 
unq'a molol puaje' tuk' unq'a 
aapaave'?— ti'k chajnaj. 

17Tul tab'i u Jesús, as ech tal ve't 
Aak ile!: —Ab'il uve! ye'l ch'o'm 


b' 2.10 As tul tal u Jestise' u yole' uva' VIK'AOL U NAJE), as a! uva! tal Aak uva! itz'ib'a 
kan u Daniel 7.13-14: Kat unvatzk'a uma'l u vatzik' aq'b'al as kat vil iku' ch'u'l 
uma'l u naj tu u suutz' tu almika!. As kat ul ve't Katz uma'l u q'esla naj. As kat aq'ax 
ok vatz u q'esla naje'. As kat aq'pu ve't tijle'm ti' unq'a tename' ti' unq'a yolb'ale' 
skajayil, as ni toksal ve't iq'ii. As ye'l ve't iya'teb'al u tijle'me' la ib'ane', as 


ye'xheb'il la oleb' sti'. 

MARCOS 2 


sti', as ye'le u aatz'ake' la txakon 
sti'. Pet a! unq'a aach'o'me' uve' 
nitxakon u aatz'ake' sti'. As jit 
unq'a uxhchile' tul unmolo uva! 
ni tal je! ste uva! ye'l ipaav ati. 
Pet ung'a uxhchile' uva! nich'o'n 
ste uva! kat paavini, as ale! tul 
unmolo,— ti'k u Jesús. 


Nich'otil te u Jesús ti' uva! 
nikuypu va!y ti' inachax Tiixh 
Mateo 9.14-17; Lucas 5.33-39 
18 As nik ikuy unq'a ichusulib' 

u Xhune! iva'y ti! inachat 
Tiixh. As echat nik ib'an unq'a 
ichusulib' unq'a fariseo. As tul 
til ka'l unq'a uxhchil, as ich'oti 
ve't te u Jesús. As ech tal ile': 
—Nikuy unq'a ichusulib' u Xhune' 
iva'y ti! inachat Tiixh. As echat 
nib'an vichusulib' unq'a fariseo. 
¿As kam q'i uva' ye'xhkam nib'an 
unq'a achusulib'e'?— ti'k unq'a 
uxhchile!. 
19Ech tal ve't u Jesús ile!: —¿La 
kol uch q'a uva! la ikuy unq'a 
ilonaale' iva'y tu umaj nimla 
q'ii ti' teq'o tib' umaj me'al 
ik'aol umaj uxhchil? As tul il u 
tzumela ile' at xo'l. As ye'l iva'y 
chajnaje' la ikuye!. 
20As lanal ilej uma!l u q'ii uva' la 
ul eesal el u tzumelae! sxo'l, as a'n 
la ikuy ve't unq'a ilonaale' iva'y. 
21As ye'xheb'il la k'ooan umaj 
q'a'l oksa'm ta'n umaj u ak! k'oo, 
tan la iq'ix u ak' k'ooe' u q'a'l 
oksa'me'. As aal chit la q'ixmu 
ve't u q'a'l oksa'me!. 
22 As mita'n la uch taq'ax ku' u 
ak! vino tu umaj q'a'l tz'u'm uva! 
ech tilone! xhaalo, tan la iq'ix u 
ak! vinoe' u q'a'l tz'u'me' tul la 
q'u'ili. As la peq'xu ve't u vino. 





As la tz'ejxu ve't u tz'u'me' tuk! u 
vinoe!. Pet tu umaj ak! tz'u'm la 
ku'kat u ak! vino,— ti'k u Jesús. 


Nik'us ve't unq'a ichusulib' 
u Jesús ivatz u trigo 
tu u xeem q'ii 
Mateo 12.1-8; Lucas 6.1-5 


23 Tu uma'l u xeem g'ii as 
b'ex paloj u Jesús tuk! ung'a 
ichusulib'e' xo'l unq'a trigo 
uve! avamalike. As xe't k'us ve't 
chajnaj kal ivatz unq'a trigo. 
24As ech tal ve't ka'l unq'a 
fariseo ile! te u Jesús: —¿Kam 
b'an ta'n uve! nib'an unq'a 
achusulib'e'? As tul a'e! uve! 
ye! la uch ib'anchu tu u xeem 
q'iie'— ti'k chajnaj. 
25Ech tal ve't u Jesús (ei: —¿Ma 
ye'xhkam b'a sik'lemal seta'n 
ti' uva' kam kat ib'an u David, 
tul uva' nik iva'y ve't tuk' unq'a 
imoole' uva! xekelik sti? 
26As kat ok ve't u David vatz 
u atinb'ale' uva! ninachpukat 
Tiixh tul uva' atik ok u Abiatar 
siblooq'ol oksan iyol tenam vatz 
Tiixh. As kat itx'a' ve't u David 
u paane' uva' ma'tik teesal el 
tzan vi' u meexhae' tu u nachb'al 
Tiixhe!. As kat taq' ve't u David 
te unq'a imoole' uva' xekelik sti'. 
As tul ai kuxh unq'a oksan iyol 
tenam vatz Tiixh uva' la echb'un 
unq'a paane',— ti'k Aak. 

27As ech tal u Jesús ile' 
unpajte: —As ti' u naje' la 
txakonkat u xeem q'iie' tul 
sik'ujb'a't kan u Tiixhe!. Pet jit u 
xeem q'iie' la txakonsan u naje!. 
28 As tul ine' uva! in VIK'AOL U 
NAJE', as ine! viB'aal u xeem 
q'iie'— ti'k Aak. 

Nib'a'nxisa u Jesús 
uma'l u naj 
uva' k'oro'xhinik tib' iq'ab' 
Mateo 12.9-14; Lucas 6.6-11 
1As tu uma't u xeem qlii, 
as ok ve't u Jesús tu u 
atinb'ale! tetz nachb'al Tiixh 
unpajte uva' ninachpukat Tiixh. 
As atik ok uma'l u naj tzitzi' uva! 
k'oro'xhinik tib' uma'l viq'ab'. 
2As nik kuxh til ka'l unq'a 
fariseo ti! uva! ma tuk ib'a'nxisa 
u Jesús u naje! tu u xeem q'iie' 
moj ye'le, tan nik ichuk chajnaj 
txumb'al ti! icheesal ipaav Aak. 
3As ech tal ve't Aak ile! te 
u naje! uve! k'oro'xhinik 
tib! viq'ab'e': —Txakpen. As 
txakeb'en sukuxo'l,— ti'k Aak tal 
te naj. 
4 As ech tal ve't Aak ile! te unq'a 
fariseo: —¿Ab'iste uve' la uch 
kub'anat tu u xeem qliie'? ¿Ma 
u b'a'ne', pet moj u va'lexhe'? 
¿As ma la uch kulochat unq'a 
uxhchile', pet moj la kuxh qil 
ikame'?— ti'k Aak. As jit tiin ve't 
unq'a fariseo. 
5 As txumun ve't Aak, tan til ve't 
Aak uva' ye' nik itxum chajnaj 
ivatz u aach'o'me!'. As ul ve't ivi! 
Aak ti' chajnaj. As junun isajit 
ve't b'en Aak chajnaj. As ech tal 
ve't Aak ile! te u naje!: —Yu'b'a! 
vaq'ab'e'— ti'k Aak. As iyu'b'a' 
ve't naj viq'ab'e'. As yak kuxh 
b'a'nx ve't viq'ab' naje!. 
6 As tul el ve't ch'u'l unq'a 
fariseo tu u atinb'ale' tetz 
nachb'al Tiixh, as ik'ul ve't Ob 
iyol chajnaj tuk' unq'a naje! uve! 
echen Katz u Herodes ti' uva! la 
yatz'pu u Jesús. 

MARCOS 3 


Nik ixekeb' u mama'la 
tenam ti' u Jesús 


7As b'en ve't Aak Gu u mar 
unpajte tuk' unq'a ichusulib'e!. 
As mama'la aa Galilea kat xekeb' 
ve't ti! Aak, tuk' unq'a aa Judea, 
8tuk' unq'a aa Jerusalén, tuk' 
unq'a aa Idumea, tuk' unq'a 
tename' uve! echen tu unq'a talaj 
tename' uva' najlich u tename' 
uva' Tiro tuk' u tename' uva! 
Sidón, as tuk' unq'a tename' uva! 
echen jalit u ale! uva! Jordán, 
tan tab'i ve't ung'a tename' 
itzib'lal unq'a mama'la b'a'nile' 
uva! nik ib'an u Jesús. As xekeb' 
ve't ung'a tename! ti' Aak. 
9 As tal ve't Aak te unq'a 
ichusulib'e! uva! la ib'an chajnaj 
tuche' tuk' umaj barco ti' uva' 
la el Aak vatz unq'a tename', 
aq'al uva! ye! la poch'ax Aak ta'n 
unq'a tename', 
10 tan mama'la aach'o'm 
ma'tik ib'a'nxisat Aak. Esti'e! 
nikat ipoch' ve't ok tib! unq'a 
aach'o'me' ti! u Jesús, tan nik isa' 
unq'a aach'o'me' ikanat Aak. 
11 As tul til unq'a sub'ule' u 
Jesús, as ku! ve't unq'a sub'ule' 
qaaloj vatz Aak. As tag! ve't je! 
ung'a sub'ule' tuul ivi'. As ech 
tal ve't ile!: —¡Axhe! viK'aol u 
Tiixhe'!— ti'k ung'a sub'ule'. 
12As iyaa ve't Aak unq'a sub'ule' 
til uva! ye! la tal unq'a sub'ule' u 
tijle'm Aake' xo'l unq'a tename!. 


Nitxaa u Jesús 
kab'laval unq'a apóstol 
Mateo 10.1-4; Lucas 6.12-16 
13 As je! ve't u Jesús vi! uma'l 
u vitz. As teq'o ve't Aak unq'a 

ichusulib'e! st uve! txaaelik ta'n 
Aak. As xekeb' ve't chajnaj ti! 
Aak. 

14 As ik'ujb'a' ve't kan Aak 
kab'laval unq'a ichusulib'e! ti! 
uva! la atin k'atz Aak as ti' ichajat 
b'en Aak ti' b'en talat viyol u 
Tiixhe!, 

15 as ti! uva' la taq' Aak u tijle'm 
chajnaje! ti! ib'a'nxisal unq'a 
aach'o'me' as ti' teesal unq'a 
sub'ule' unpajte. 

16 As a! vib'ii kab'laval unq'a 
apóstol u vi'la': U Simón uva! kat 
toksa Aak vib'ii uva' Lu', 

17tuk' ka'va'l vik'aol u 
Zebedeo, u Jacobo tuk' u titz'in 
uva' Xhun. A! chajnaje' uva! 
Boanerges kat ib'iia ta'n Aak, 
tan ik'aol q'ankoo isuuchil u 
yole! uva! Boanerges, 

18 tuk! u Lixh, tuk' u Pi'l, tuk! u 
Bartolomé, tuk' u Mateo, tuk' 

u Maxh, tuk' uma't u Jacobo 
vik'aol u Alfeo, tuk' u Tadeo, tuk! 
uma't u Simón uva! echenik xo'l 
ung'a tename' uva! nik alon itilul 
el unq'a ib'ooq'ol unq'a tename' 
uva' atik kan ta'n u ijlenaale' tu 
u Roma, 

19 as tuk' u Judas uva! Iscariote 
uva! kat k'ayin u Jesús. 


Ni tal u Jesús uva' ye' la eesal 
ig'ii u Tiixhla Espíritu 
Mateo 12.22-32; Lucas 11.14-23 
20 As tul ok ve't Aak tu uma'l 

u kab'al, as imol ve't tib' unq'a 
tename'. As ye! nik tuch ve't 
itx'a'n Aak tuk' unq'a ichusulib!'e'. 
21As tul tab'i ve't unq'a tatin u 
Jesús uva' atik Aak tu u kab'ale', 
as ul eq'oloj ve't u Jesús ta'n 
unq'a tatine! uva! nik tale', tan 

yannalik ve't ivi! u Jesús uve! 
nik titz'a unq'a tatine'. 

22Ech koj unq'a uxhchile' uva! 
tzaa tu u Jerusalén, uva' chuselik 
tib' til unq'a tzaq'ite', as ech nik 
tal chajnaj ile': —A! vib'ooq!ol 
ung'a sub'ule! uva! Beelzebú ni 
aq'on tijle'm u naje' ti! teesal el 
ung'a sub'ule'— ti'k chajnaj. 
23 Tul imolo ve't Aak unq'a 
uxhchile' uva' chusel tib' ti! 
unq'a tzaq'ite', as tuk' k'uchuvatz 
kat yolonkat Aak. As ech tal ve't 
Aak ile!: — La kol uch itilut el u 
Satanase! q'a unq'a imoole'? 
24Tan asoj jatxel tib' umaj nimla 
tenam svatzaj Katz u ijlenaale', as 
ye'l u tename' uva! b'a'n koj tatine!. 
25 Asoj ye! la ik'ul tib! iyol unq'a 
uxhchile' svatzaj tu umaj kab'al, 
as ye'l unq'a uxhchile' b'a'n koj 
tatine!. 
26 Asoj la ixek tib' unq'a imool 
u Satanáse! sti!, as ye! k'ulel ob 
iyol svatzaj. As ye'le b'a b'a'n koj 
tatine' la ib'ane!'. As sotzchile' la 
ib'an ve'te!. 
27As ye'xheb'il la uch tok 
tikab'al umaj naj uva' xo'veb'al 
chit viyak'ile' ti! b'en telq'at el 
tzan u tetz naje!. Pet lanal k'alpe' 
u naje', as a'n la uch telq'al ve't 
unq'a tetz naje!. 
28 As jik chit tuk val sete, tan 
jank'al unq'a paave' uva' la ib'an 
unq'a uxhchile' as kam kuxh 
yoq'o'mil la tale! vatz u Tiixhe', 
as la uch isotzsal ipaav unq'a 
uxhchile!. 
29Pet ab'il uva! la yoq'on ti' u 
Tiixhla Espíritu ti' chit ib'ene', 
as ye'l ipaav u uxhchile' la 
sotz ve'te!. As aapaav chit ve'te' 
ti! chit ib'ene',— ti'k u Jesús, 

30 tan ti! uva' nik tal unq'a 
uxhchile' uva! atik u sub'ule' 
k'atz u Jesúse!. 


Nichukax u Jesús ta'n vitxutx 
tuk' unq'a titz'in 

Mateo 12.46-50; Lucas 8.19-21 

31As ech unb'iil stuul, as ul 
ve't vitxutx u Jesús tuk! unq'a 
titz'in Aake'. As kat kuxh kaaik 
kan ti' kab'al. As b'ex alpo ve't ok 
te u Jesús uva! la el ch'u'l Aak. 
32As ech tal ve't unq'a uxhchil 
ile! uva! xonlik txala Aak: —Il 
ak atxutx tuk' unq'a eetz'in at ti' 
kab'al. As nichuk axh aak,— ti'k 
unq'a uxhchile!. 
33Ech tal ve't u Jesús (e: —Tuk 
val sete uva' ab'il ech tatine' 
sunk'atz eche! vuntxutxe' as ab'il 
uva! ech tatine' sunk'atz eche! 
ung'a vitz'ine',— ti'k Aak. 
34 As isaji ve't b'en Aak unq'a 
uxhchile' uve' xonlik txala Aak. 
Ech tal ve't Aak (ei: —As ech 
exe! eche' vuntxutxe'; as ech exe! 
eche! unq'a vitz'ine', 
35 tan jank'al unq'a uxhchile' uve' 
ni niman kam uve! ni tal u Tiixhe', 
as ech tatine! eche! vitz'in, as ech 
tatine' eche' vanab', as ech tatine' 
eche! untxutx,— ti'k u Jesúse!. 


U k'uchuvatz ti' 
uma'l u naj uva! b'ex avoj 
Mateo 13.1-23; Lucas 8.4-15 


1As xe't ve't u Jesús chusun 

unpajte tzi' u mare!. As a! 
chit mama'la tename' imol ve't 
tib' ti! Aak. As ok ve't Aak tu 
uma'l u barco. As xoneb' ve't 
Aak tu u barco vii u mare!. As 
kat kaaik ve't kan unq'a tename' 
tzi' u mare!. 

MARCOS 3, 


2As tuk' k'uchuvatz nikat 
ichusunkat Aak. As nimal chit 
chusb'al kat tal Aak. 

3Ech tal Aak ile!: —Etablitaj 
uma'l u yol ti' uma'l u naj uva' 
kat b'ex avoj. 
4As tul av naj, as at unq'a iiae! 
uva' echik toon tu b'ey. As ul 
unq'a tz'ikine' tu almika'. As 
ijuna ve't txoo. 

5 As at unq'a iiae' ech toon xo'l 
unq'a k'ub'e' uva! ye'lkat tuul 
tx'ava'. As oora chit kat b'uuq'i, 
tan ye'l tuul tx'ava' at xo'l unq'a 
k'ub'e!. 
6As tul kat tz'e'san ve't u qliie!, as 
oora kuxh kat tzaj ve'te', tan ti! uva! 
ye'l taq'il kat b'en ta'n unq'a k'ub'e'. 
7As at unq'a iiae' echik toon 
xo!l ch'i'x. As tul kat ch'ii unq'a 
ch'i'xe', as kat isoka ve't unq'a 
ch'i'xe! unq'a talaj chikoe'. As ye! 
kat vatzin ve'te!. 

8 Pet ech koj unq'a iiae! uva! 
echik toon tu u b'a'nla tx'ava'e', 
tan tul kat b'uug'i, as kat ch 
ve'te!. As kat taq! ivatz. As ati uva! 
kat aq'on vinaj laval (30) ivatz; as 
ati kat aq'on oxk'alal (60) ivatz; 
as ati uva' kat aq'on o'k'alal (100) 
ivatz ti' junun vi'l, — ti'k u Jesúse!. 
9As ech tal ve't Aak ile!: —Ab'iste 
ex uva! nepal tu vunyole!, as 
etab'itaj uve! ni vale'— ti'k Aak. 

10 As tul uva' a'ik kuxh ve't u 
Jesúse' sijunal, tuk! ka't unq'a 
uxhchile' uve' atik k'atz Aak, tuk' 
kab'lavat unq'a ichusulib' Aake!, 
as ich'oti ve't chajnaj isuuchil u 
k'uchuvatze' uve! kat tal Aak. 

11 As ech tal ve't Aak ile!: —As 
sete tuk valkat isuuchil uva' 
ye'xheb'il ootzin tetz ti! uva! kam 
tok unq'a tename' jaq' u tijle'm u 

Tiixhe'. Pet ech koj unq'a tename! 
uva! ye'l tetz ti' vitenam u 
Tiixhe', tan tuk! kuxh k'uchuvatz 
la alaxkat unq'a yole' ste. 

12 As k'uxh ni tile! kam uve' 
nunb'ane' as k'uxh ni tab'i unq'a 
yole' uva! ni vale', as ye' nipal 
stuul; as ye! nijalpu vitxumb'ale'. 
Esti'e' uva! ye!l ipaav la sotzi,— 
ti'k u Jestse!. 

13 As ech tal ve't Aak ile! te 
unq'a ichusulib'e': —¿Ma ye! 
nepal b'a tu u k'uchuvatze'? ¿A! 
kol ve't ka't unq'a k'uchuvatze' 
q'a la pal ex stuul? 

14 Tan u naje' uve' ni tave', as a! 
u uxhchile' uve! ni alon isuuchil 
viyol u Tiixhe!. 

15 As unq'a iiae' uva! kat oon tu 
b'ey, as a! ni tokkate! ti! unq'a 
uxhchile' uve! ni ab'in viyol u 
Tiixhe!. As tul ma't tab'it u yole!, 
as kat ul u Satanáse! ti' teesat el 
u yole! tu u taanxelal u uxhchile!. 

16 As unq'a Uael uve' kat 
oon xo'l unq'a k'ub'e', tan a' ni 
tokkate' ti! unq'a uxhchile' uva! 
tul ni tab'i u yole', as nichiib' sti'. 
As ni tok u yole' tu u taanxelale!. 
17As ye! kat yak'in u yole' tu 
u taanxelale', tan ech unq'a 
uxhchile' eche! u iiae' uva! 
ye! kat palik b'en u taq'ile' tu 
tx!ava!e!. As ye'xh jatva'l g'ii 
kat iblana, tan tul kat ul unq'a 
k'axk'oe' ti! u uxhchile' ti! uva! 
nimamal u yole' sta'n, as oora 
kuxh kat ka'kab'in taama sti'. 

18 As unq'a iiae' uve! kat oon xo'l 
unq'a ch'i'xe', as a! ni tokkate' 

ti' unq'a uxhchile' uve' kat ab'in 
viyol u Tiixhe!. 

19 As nu kuxh ixaansa unq'a 
uxhchile' taama ti! unq'a veel 





at vatz u tx'ava'e' as tuk' til u 
tx'iib'al q'iie' uva! ni sotzsan 
ik'u'l unq'a uxhchile' ti' u 

yole'. As kam kuxh unq'a vee! 

ni tachva. Estile! ye! niyak'in 

u yole! tu u taanxelal unq'a 
uxhchile! eche! umaj Gel uva! ye! 
nivatzine!. 

20As unq'a iiae' uva! ech toon 
tu b'a'nla tx'ava', as a! ni tokkate' 
ti' unq'a uxhchile' uve' ni ab'in 
viyol u Tiixhe'!. As ni toksa taama 
ti' inimata', as ech nib'an unq'a 
uxhchile' eche' unq'a tze'e! uva! 
nivatzine', tan ati uva! ni taq' 
vinaj laval (30) ivatz, as ati ni 
tag' oxk'alal (60) ivatz, as ati ni 
taq' o'k'alal (100) ivatz ti' junun 
vi'l,— ti'k u Jesúse!. 


Ni tal u Jesús 
ti' uva! ye'l umaj kam ati 
uva' ye' koj la ootzili 
Lucas 8.16-18 

21 As ech tal u Jesús ile! 
unpajte: —¿As la kol uch q'a uva! 
tul la matxax umaj txijub'al, as 
a! kol la oksalkat g'a jag' umaj 
kaaxha moj jaq' umaj ch'ach? 
Pet ai la aq'pikkat je'e' vi' u 
matxb'ale' ti' itxijune!. 

22 Estile! uva! ye'l umaj kam ati 
uva! ye! koj la ootzili. As kam 
uve' mujel as techal la el ch'u'l 
vi! saj ti' tilpe!. 

23 As ab'iste ex uva! nepal tu 
vunyole!, as etab'itaj uve! ni 
vale! — ti'k u Jesús. 

24 As ech tal ve't Aak ile": 
—eEb'antaj je! tevi' ti! unq'a yole' 
uve! netab'i, tan asoj la etoksa 
etaama ti! etab'ita!, as aal la taq! 
u Kub'aal Tiixhe' etxumb'al ti' 
epal stuul. 

25 As ab'il uva! ni toksa taama 
ti' inimat u yole', k'uxh b'iil 
kuxh nipal stuul, as aal la 

chee itxumb'al sti'. Pet ech koj 
u uxhchile' uva! ye! ni toksa 
taama ti' tab'it u yole' as tuk' ti' 
inimata', as aal la sotzsal ve't u 
yole! sk'u'l,— ti'k u Jesúse!. 


U k'uchuvatz 

ti' u iia uva' nich'ii sijunal 

26 As ech tal ve't u Jesús ile! 
unpajte: —Ech nib'an u tijle'm u 
Tiixhe' ti' vitename' eche' nib'an 
umaj naj uva! ni tava u iiae' tu u 
tx'ava'e'. 
27As tul ma't tavat naj u iiae', 
as la vat naj jun aq'b'al; as la 
lakpu naj jun q'ii. As il u iia ile! 
nixalmit ve'te! ti' ich'iie', k'uxh 
ye! tootzaj naj kam nib'ane' tul 
nich'iie'. 
28 Tan ai u tx'ava'e' kat b'anon 
uva! kat xalmit u iiae'. As kat 


chee ve't ixaj; as kat chee ve't toj. 


As nimal ivatz kat tag' ve'te!. 

29 As tul uva! kat q'anb'u ve't 
vivatze', as kat maklu ve'te', tan 
til uva! kat ilej ve't viq'iie! ti! 
imakle',— ti'k u Jesús. 


Uk'uchuvatz ti' uma'l u iia 
uva' tz'up kuxhtu' 
Mateo 13.31-32; Lucas 13.18-19 


30As ech tal ve't u Jesús ile! 
unpajte: —Tuk val isuuchil sete 
til uva! kam ina! u tename' uva! 
at jaq' u tijle'm u Tiixhe!. 
31 Tan ech ina' vitenam Aake' 
eche! uva! kat ib'an u iiae! tetz 
u mostaza uva! kat aval tu umaj 
tx'ava'. As k'uxh tz'up chit u iiae' 
ti! unjoltu unq'a (ae! uva! kat 
aval tu u tx'ava'e', 

32as tul kat ch'ii ve'te', as nim 
chit kat oonkat ti! unjoltu unq'a 
chikoe' uve' at tu u tx'ava'e'. As 
nim chit unq'a iq'ab'e' kat ib'ana. 
As ni tul ve't unq'a talaj tz'ikine' 
i'loj jag' vimuuil unq'a ixaj 
tze!e!,— ti'k u Jesúse!. 

33 As mama'la k'uchuvatz eche! 
unq'a veel kat ichus u Jesús, 
jank'al unq'a chusb'ale' uve' kat 
itx'ol unq'a uxhchile' ipal stuul. 
34As ye'l uma'toj yol nik tal Aak 
uva! jit tuk' k'uchuvatz. Pet tul 
uva! Aak kuxh ve't sijunal tuk' 
ung'a ichusulib'e!, as nik tal Aak 
isuuchil unq'a k'uchuvatze' ste. 


Ni tanb'a' u Jesús 
u mam kajiq' vi' u mar 

Mateo 8.23-27; Lucas 8.22-25 

35 As tu u qliie! tul uva! tz'otin 
ve'te', as ech tal ve't u Jesús ile! 
te unq'a ichusulib'e': —Ko'naj 
jalit u mare!,— ti'k Aak. 
36 As iq'iila ve't kan ung'a 
ichusulib' Aake' ung'a tename!. 
As teq'o ve't b'en chajnaj Aak 
jalit u mare' tu u barco. As b'en 
ve't ka't unq'a uxhchile' tuk' 
unq'a ibarco ti! u barco uva! 
atikkat ok Aak. 
37As tul ma'tik ipalik ok chajnaj 
vi! u mare! tuk! u barco, as xe't 
ve't uma'l u mam kajiq' jab'al. 
As va'lik chit ipilq'ut ve't tib' u 
mare!. As nik tok ve't u ale! tu u 
barco. As b'iit kuxh ye' nik ib'en 
ve't u barco xe! u mare'. 
38As vatik chit ve't u Jesús 
tu u barco. As atik ku' ivi' Aak 
vi' uma'l u vitz'. As ul b'eyloj 
ve't Aak ta'n unq'a ichusulib'e'. 
As ech tal ve't chajnaj ile! te 
Aak: —¿Chusul, ma ye! neetz'a 

uva! tuk kamoj ve't oi? ¡Tan tuk 
b'enoj ve't o! tuk' u barco sei u 
mare'!— ti'k chajnaj. 

39 As txakpu ve't u Jesús. As 
iyaa ve't Aak u kajiq'e' tuk! u 
mare!. As ech tal ve't Aak ile!: 
—jYa'oj ex! ¡As ye! tiin ex!— ti'k 
Aak. As yak kuxh ya' ve't u 
kajig'e'. As liib' ve't u mare!. 

40 As ech tal ve't u Jesús ile! te 
ung'a ichusulib'e!: —¿Kam q'i 
uva! va'l kuxh exo'v ve'te!? ¿As 
ma ye'l ex b'a nek'ujb'a' ek'u'l 
svi'?— ti'k Aak. 

41 As ok ve't uma'l u mam 
xo'vichil xe' taama chajnaj. As ech 
tal ve't chajnaj ile! svatzaj: —¡Nim 
chit u tijle'm Aake', tan ninimal 
Aak ta'n u kajig' jab'ale! tuk' u 
mare'!— ti'k chajnaj svatzaj. 


Nib'a'nxisa u Jesús uma'l 
u naj uva' atik ok sub'ul sk'atz 
Mateo 8.28-34; Lucas 8.26-39 


1 As tul oon ve't u Jesús 

tuk' unq'a ichusulib'e' jalit 
u mare!, tu vitx'ava' unq'a aa 
Gadara, 
2 as el ve't ch'u'l Aak tu u barco. 
As ul ve't uma'l u naj uva! atik 
ok uma'l u sub'ul sk'atz ti' 
ik'ulpu u Jestis. As ai elkat ch'u'l 
u naje! vi kamnaj, 
3 tan a! atikkat naj tu uve! 
nimujlukat unq'a kamnaje'. As 
ye'xheb'il nik toleb' ti' ik'alpu u 
naje!, as mita'n tuk' kateena. 
4 As jatpajul kuxh ma'tik ik'alpu 
u toj naje! tuk! iq'ab' naj ta'n 
kateena. As nik toleb' naj ti' 
irat'pu u kateenae'. As ye'xheb'il 
nik toleb' ti' naj. 
5As nik ixaan naj sq'iil as 
aq'b'al unpajte. As nik isik'in 





naj vi' unq'a vitze' as vi' kamnaj 
unpajte. As nikat kuxh ik'axb'isa 
je! tib' naj ta'n ung'a k'ub'e'. 
6Tul til naj u Jesús tzi'a'n, as 
ooje'l itzaa naj. As ku' naj qaaloj 
vatz Aak. 
7As ech tal ve't naj ile! tuk! 
sik'i'm: —¿Kam asa! sve, Jesús, 
iK'aol Tiixh uva! at tu almika! 
uva' nim talche'? ¡Tuk unjaj 
b'a'nil see tuk! vib'ii u Tiixhe' 
uva! ye! la aaq' b'en in tu u 
k'axk'oe'!— ti'k u naje', 
Stan ti' uva! ma'tik talat u Jesús 
te u naje! uva! la el u sub'ule! ti! 
naj. 
9 As ech tal ve't u Jesús ile! te 
u sub'ule': —¿Kam ab'ii?— Ok 
Aak. As ech tal ve't u sub'ul 
ile': —Legión unb'ii, tan nimal 
unxaane',— ti'k u sub'ule'. 
10 As ijaj ve't u sub'ule' kuyb'al 
te u Jesús ti! uva! ye! la itilu el 
Aak u sub'ule' tu vitx'ava' unq'a 
aa Gadara. 

11 As nimal unq'a chichame' nik 
ik'uachine' najlich uma'l u tal vitz. 
12 As ijaj ve't unq'a sub'ule' 
b'a'nil te u Jesúse'. Ech tal ve't 

ile!: —¡Chaj b'en o! ti! ung'a 
chichame!, aq'al uva! la ok oi 
still — ti'k unq'a sub'ule!. 

13 As tag' ve't u Jesúse' 

tokeb'al unq'a sub'ule' ti! ung'a 
chichame!. As el ve't ch'u'l 

unq'a sub'ule' k'atz u nale), As 
ok ve't unq'a sub'ule' ti! unq'a 
chichame', tan kamal ka'vo'j 

mil (2,000) unq'a chichame' atik 
tzitzi'. As ooje'l ib'en ve't txoo ti' 
isutit ve't b'en tib' ze! u mar vatz 
u vitze!. As kam ve't txoo ze! u 
mare!. 

14 As ooj ve't unq'a xeen 
chichame!'. As b'ex tal ve't 
chajnaj itzib'lal tu u tename' 
tuk' tulaj unq'a talaj tename!. 
As nimal unq'a uxhchile' uli ti' 
tilata' kam uve' kat uchi. 

15 Tul oon unq'a uxhchile' Katz 
u Jesús, as til ve't unq'a uxhchile' 
uva! xonlik ve't u naje! uve! 
k'axb'inalik ta'n unq'a mama'la 
sub'ule'. As teq'o ve't taama 
unq'a uxhchile', tan atik ve't ok 
toksa'm u naje'. As b'a'nik ve't 
iyolon naj. 

16 As tal ve't unq'a uxhchile' 
isuuchil uva' kat ilon tel unq'a 
sub'ule' ti' u naje'. As kat tal 
ve't chajnaj te unq'a tename' 
kam uva! kat tila, tul uva! kat 
ok unq'a sub'ule' ti' unq'a 
chichame!. 

17As seit ve't unq'a tename! ti! 
ijajat b'a'nil te u Jesús ti! uva! la 
el ve't Aak tu u atinb'ale'. 

18 As tul ok ve't u Jesús tu u 
barco unpajte ti' ig'aav Aak jalit 
u mare', as u naj uva' ma'tik tel 
ung'a sub'ule! sti', as ijaj ve't naj 
b'a'nil te Aak uva! la xekeb' naj 
ti' Aak. 

19Pet ech tal ve't Aak (ei te 

naj: —Kuxh takab'al Katz unq'a 
aatine'. As kuxh al ste kam unq'a 
nimla b'a'nile' uva! kat ib'anlu 

u Tiixhe' see, tan nitxum Aak 
avatz,— ti'k u Jesús. 

20 As b'ex ipaxsa ve't u naje! 
itzib'lal u Jesúse' tulaj unq'a 
tename' uve' tu Decápolis kam u 
b'a'nile' uve' kat ib'an Aak te naj. 
As kajayil chit unq'a uxhchile' 
teq'o ve't taama. 


Nib'a'nxisa u Jesús vime'al 
u Jairo tuk' uma't u ixoj 
Mateo 9.18-26; Lucas 8.40-56 


21 As tul ma't iq'ax ve't u 
Jestise' jalit u mar tuk! u barco 
unpajte, as mama'la tenam imol 
ve't tib' ti! Aak. As kaa ve't Aak 
tzi' u mare'. 

22Asulve't uma'l u naj uva' 
Jairo ib'ii uva' b'ooq'olik xo'l 
unq'a tiaal Israel tu u atinb'ale' 
tetz nachb'al Tiixh. As tul til naj 
u Jesúse', as gaaeb' ve't naj vatz 
Aak. 

23 As va'lik chit ijajat ve't naj 
b'a'nil te Aak. Ech tal ve't 

naj ile!: —Tuk kamoj ve't vas 
unme'ale'. Pet b'an b'a'nil. Kuxh 
ila. As la aaq' je' aq'ab' sti', aq'al 
uva' la b'a'nxi. As ye'xhkam la 
kami,— ti'k naj. 

24 As b'en ve't u Jesúse! ti' naj. 
As a' chit mama'la tename' 
xekelik ti! Aak. As va'lik chit 
ipoch'at ve't unq'a tename' Aak. 

25 As atik ok uma'l u ixoj xo'l 
unq'a tename' uva! kab'lavaxnik 
yaab' ixe't ch'o'noj, tan a! 
vitx'aao u ixoje! ye! nik iya!e!. 
26 As ma'tik kuxh ib'uchlu ixoj 
ta'n unq'a aatz'ake'. As ma'tik 

kuxh isotzsat ixoj vipuaje! ta'n 
unq'a aatz'ake'. As ye! nik ib'a'nx 
ve't ixoj. Pet aal chit nik inimxu 
ve't u ch'o'me' Katz ixoj. 
27Tul uva! tab'i ve't ixoj itzib'lal u 
Jesús, as oon ve't ixoj ti! ijetz'et ok 
tib' til oul Aak xo'l unq'a tename!. 
As ikan ve't ok ixoj u toksa'm 
Aake', 
28 tan ech nik tal je! ixoj ile! ste: 
«Tul kuxh la unkano'k u toksa'm 
u Jesús, as tuk b'a'nxoj ve't ine!,» 
ti'k ixoj. 
29As tul kuxh ikan ixoj u 
toksa'm Aake!, as yak kuxh ya! 
ve't vitx'aao ixoje! sk'atz. As 
inach ve't ixoj uva! b'a'nik ve't 
ixoj. 

30As inach ve't u Jesús uva! 
ma'tik tel ch'u!l u b'a'nile' Katz 
Aak. As isuchqj'i ve't Ob! Aak 
xo'l unq'a tename!'. Ech tal ve't 
Aak ile!: —¿Ab'il kat kanon u 
voksa'me'?— ti'k Aak. 
31As ech tal ve't unq'a ichusulib' 
Aak ile!: —U mam tename' ni 
poch'on axh. ¿As kam g'i uve' 
naale' uva!: «¿Ab'il kat kanon u 
voksa'me'?» ch'axh naale',— Ok 
chajnaj. 
32As ye' nikat iya' Aak ti' 
isajine' xo'l unq'a tename' ti! uva! 
ab'il kat kanon Aak. 
33 As atik ve't sk'u'l u ixoje! uva! 
ma'tik ib'a'nx ve't ixoj. As ijetz! 
ve't ok tib! ixoj. As ku! ve't ixoj 
qaaloj vatz Aak, tan va'lik chit 
it'unt'uch ve't ixoj ta'n xo'vichil. 
As tal ve't ixoj isuuchil te Aak. 
34 As ech tal ve't Aak ile!: —Ixoj, 
kat elyu ve't u ch'o'me' see', tan 
til uva' kat ak'ujb'a' ak'u'l svi'. 

As b'a'n ve't axh. As a! vib'a'nil 
u Tiixhe! la b'en see'— ti'k Aak. 
35 As antelik kuxh iyolon Aak 

tuk' u ixoje!, tul b'ex uloj ve't 

ka'l unq'a uxhchil uva' chajel 

ve't ta'n unq'a tatin u Jairo uva! 
nik b'ooq'olin u atinb'ale' tetz 
nachb'al Tiixh. Ech ul tal ile! te 
naj: —Kat kamyu ve't vas ametale!. 
As ye'xhkam kuxh aal ve't te u 
Chusule'— ti'k unq'a uxhchile!. 
36 As tul tab'i ve't u Jesús u yole', 
as ech tal ve't Aak ile! te u naje! 
uva' nik b'ooq'olin u atinb'ale' 
tetz nachb'al Tiixh: —Ye' kuxh 
xo'v axh. Pet k'ujb'a! ak'u'l 
svi',— ti'k Aak. 

37As tal ve't Aak uva! ye'l unq'a 
tename' la b'en ti' Aak. Pet ta'n 
kuxh u Lu'e! tuk' u Santiago tuk' 
u Xhune' uva! titz'in u Santiago, 
kat teq'o Aak sti'. 

38As tul oon ve't Aak tuk' 
chajnaj tu vikab'al u Jairo, as 

til ve't Aak uva' va'lik chit toq! 
unq'a uxhchile' ti' u xvaake!. 

39 As ok ve't Aak tu kab'al. As 
ech tal ve't Aak ile!: —¿As kam 
q'i uve! va'l kuxh etoq'e' til u 
xvaake'? Tan ye'l ixoj kamnal 
koj. Pet vatik kuxhe',— ti'k Aak. 
40 As itze'le kuxh unq'a uxhchile' 
viyol Aake!. As tal ve't Aak uva! 

la el unq'a uxhchile' ti'e'l kab'al. 
As teq'o ve't ok Aak oxva'l unq'a 
ichusulib'e' sti! uva! xekelik ti' 
Aak. As ok ve't Aak tuk! chajnaj, 
tuk! vib'aal u xvaake!, as tuk' 
vitxutxe!, tu uva! atikkat u xvaake!. 
41 As itxey ve't Aak iq'ab' u 
xvaake'. As ech tal ve't Aak ile": 
—Talita cumi,— ti'k Aak. ch 


ch 5,41 As ech isuuchil u yole! uva! tal Aak: «Xvaak, tuk val see, txakpen,» ti'k Aak. 

42 As txakpu ve't u xvaake! uva! 
kab'lavalik kuxh iyaab'. As xaan 
ve't ixoj. As teq'o ve't taama ung'a 
uxhchile' uva! atik ok tu u kab'ale!. 
43 As ib'eya ve't Aak te unq'a 
uxhchile' uva' ye'xh katil la 
alpukat ti! uva' kat tulsa Aak 
taama u xvaake!. As tal ve't Aak 
uva! la aq'ax ve't techb'ub'al ixoj. 


Nichusun u Jesús tu u Nazaret 
Mateo 13.53-58; Lucas 4.16-30 


1 As el ve't ch'u'l u Jesús tu 

vikab'al u Jairo. As oon ve't 
Aak tu vitename! uva! Nazaret. 
As xekelik unq'a ichusulib' Aake' 
sti'. 
2 As tul ilej ve't u xeem qliie!, 
as ok Aak tu u atinb'ale' tetz 
nachb'al Tiixh. As xe't ve't Aak 
chusun. Tul tab'i ve't unq'a 
uxhchile' ichusun Aak, as teq'o 
ve't taama unq'a uxhchile'. As 
ech tal ve't ile! svatzaj: —Katile' 
q'i kat b'ex teq'okat u naje' 
vitxumb'ale' ti' unq'a nimla 
b'a'nile' uva! nib'an naj? ¿As kam 
nimla txumb'alile' q'i kat b'ex 
ichus tib' naj sti'? 
3 ¿As moj jit u naje! uva! seeol, u 
tal u Ma'le'? ¿As moj jit titz'in 
naje' u Jacobo, tuk' u Xhu'l, 
tuk! u Judas, tuk' u Simón? As 
ootzimale' unq'a tanab' naje' 
sqa'n,— ti'k ung'a uxhchile' 
svatzaj, tan ye! kat isa! ung'a 
uxhchile' inimat u Jesús. 
4 As ech tal ve't u Jesús ile! te 
unq'a uxhchile': —As katil kuxh 
la oksalkat iq'ii uma'l u q'ajsan 
tetz viyol u Tiixhe!. Pet ech koj 
tu vitename' tuk' xo'l ung'a 
tatine' tikab'al, tan eche! la koj 
oksal iq'ii,— ti'k Aak. 

5 As jit uch ib'anat ve't Aak 
unq'a nimla b'a'nile' tu 
vitename!. Pet ta'n kuxh ka'l 
unq'a aach'o'm kat taq' je' Aak 
iq'ab' sti'. As kat b'a'nxi. 

6As kat yan ve't te Aak uva! ye! 
kat ik'ujb'a' unq'a uxhchile' ik'u'l 
ti' Aak. 


Nichaj b'en u Jesús 
kab'laval vichusulib' 
Mateo 10.5-15; Lucas 9.1-6 


As b'ex isoli ve't Aak unq'a 
talaj tename' uve' echen najlich 
u Nazaret. As nikat ichusun ve't 
Aak tzitzi'. 
7As imolo ve't Aak kab'laval 
ung'a ichusulib'e!. As ichaj ve't 
b'en Aak chajnaj. As ka'kab'il 
teqg'ot Ob) chajnaj kat ib'an Aak. 
As taq' ve't Aak tijle'm chajnaj ti! 
teesal unq'a sub'ule' k'atz unq'a 
uxhchile!. 

8 As kat tal b'en Aak te chajnaj 
uva! ye'l unb'ooj tetz chajnaj 

la teq'o tu b'ey. As ye'l isam 
chajnaj la teq'o. As mita'n tx'ix; 
as mita'n puaj. Pet ta'n kuxh 
vikarote chajnaje' la teq!o. 

9As la uch toksat chajnaj ixa'p. 
Pet ye'l ka'vo'j toksa'm chajnaj 
la teg'o. 

10As ech tal ve't Aak ile": 
—Abi'iste u kab'ale' uva! la 
k'ulpukat ex uva' la b'enkat ex, 
as tzitzi' la atinkat ex lanal el 
ch'u'l ex tu u tename!. As a'n la 
etaq' kan u atinb'ale!. 

11 Asoj at umaj tenam uva! ye! 
la k'ulpukat ex, asoj ye! la isa! 
unq'a tename' tab'it veyole', as la 
el ch'u'l ex tzitzi'. As la echitu el 
u pojoe' uve' at ti! vetoje!, texhlal 
tetz uva! ye! b'a'n vitxumb'al 

unq'a tename'. As jik chit tuk val 
sete uva! tu u del uve' la ulkat 
u k'axk'oe', tan nime' u k'axk'oe' 
la ul o u tename! ti! uve! kat ul 
ti' u Sodoma tuk! u Gomorra, — 
ti'k Aak. 

12 As el ve't ch'u'l ung'a 
ichusulib' u Jesús ti' b'en talat 
te ung'a tename' uva! la ik'axa 
tib' unq'a tename' ti' tok k'atz u 
Tiixhe!. 

13 As kat teesa ve't el chajnaj 
ung'a sub'ule' ti! ung'a uxhchile'. 
As nimal unq'a aach'o'me' kat 
ivaa chajnaj ta'n aceite. As kat 
b'a'nx ve't unq'a aach'o'me!. 


Vikameb'al u Xhun uva' 
nik aq'on ku' uxhchil xe' ai 
Mateo 14.1-12; Lucas 9.7-9 


14 As tab'i ve't u ijlenaale' uva' 
Herodes uva' nik toksal ve't 
iq'ii u Jesús, tan katil kuxh nik 
tokkat ve't iq'ii Aak. As ech tal 
ve't naj ile': —A! u Xhune'! uva! 
nik aq'on ku' unq'a uxhchile' 
ze! u ale! uva! kat ulyu taama 
unpajte. Esti'e' ni toleb' ti' 
ib'anat unq'a nimla b'a'nile!,— 
ti'k naj. 

15 Pet ech tal ka't unq'a uxhchil 
ile': —Kamal u Elias,— ti'ke. As 
at unjolte uva' ech nik tal ile": 
—Kamal ai umaj u q'ajsan tetz 
viyol u Tiixhe' eche' unq'a uva! 
kat ul na'ytzan,— ti'k unq'a 
uxhchile'. 

16 As tul tab'i ve't u Herodes u 
yole' ti! u Jesús, as ech tal ve't 
naj ile': —A! u Xhune' b'a kat 
ulyu taama unpajte uva' kat val 
itzok'pik el ivi!,— ti'k u Herodes. 

17 Tan ma'tik talat naj itxeypu 
u Xhune!, as tal naj igitzpu ta'n 

kateena tu u kaarsa ti' inimal 
viyol u Herodias, u tixqel u Pi'l 
uva' titz'in u Herodes, tan ixoj 
alon uva! la yatz'pu u Xhune!, 
tan tixqelik ve't u Herodese' u 
Herodias. 
18 As a' ib'ankat u Herodes, 
tan ech nik tal u Xhun ile' te 
u Herodes: «Paave! kat ab'ana, 
tan kat eexqeli ve't u tixqel 
veetz'ine',» ti'k u Xhune' tala. 
19 As nik ich'o'n ve't taama u 
Herodias ti! u Xhune!. As ichuk 
ve't ixoj txumb'al ti! iyatz'pu u 
Xhune!, tan nikat isa! ixoj uva! la 
kam u Xhune!. As ye! nik toleb' 
ixoj, 
20tan nik ixo'va u Herodese' 
u Xhune', tan na'lik vatz u 
Herodese'! uva! jik itxumb'al u 
Xhune' as ye'l u va'lexhe' nik 
ib'ane'. Estile! nik ikol u Herodes 
u Xhune' vatz ixoj. As k'uxh nik 
isotz ve't ik'u'l u Herodes ta'n 
viyol u Xhune'!, as nik ichiib' naj 
ti! tab'il unq'a yole!. 

21As a' uchkat ve't vatz u 
Herodias tul uva' kat tz'aj ve't 
iyaab' u Herodes, tan kat ib'an 
ve't naj uma'l u b'a'nla tx'a'o'm 
tuk' unq'a b'ooq'ol tename', 
tuk' unq'a lochol tetz naje', 
as tuk' ka't unq'a naje! uve! 
nim iyolb'ele' tu u Galilea. 
22 As ok ve't u tal u Herodías 
b'ixoj tu u nimla q'iie'. As 
acha'vik chit ib'ix ixoj uve' til u 
Herodese' tuk' unq'a imoole' uve! 
atik ok sk'atz vi u meexhae!. As 
ech tal ve't u Herodes ile! te ixoj: 
—Jaj sve kam uve' nasa'. As la 
vag' see,— ti'k naj. 
23 As tuk' tiila yol taltzi' ve't u 
Herodes. As ech tal (ei: —K'uxh 

la ajaj unpok'o'choj u tx'iib'al 
ung'iie', as techal la vaq! see kam 
uva! la ajaj sve,— ti'k naj. 
24 As el ve't ch'u'l ixoj. As ul 
ich'oti ve't ixoj te vitxutxe!: 
—¿Kam q'i la unjaje'?— ti'k ixoj. 
As ech tal ve't u txutxa ile!: —Jaj 
vivi! u Xhune' uva! nik aq'on ku 
unq'a uxhchile' xe! u a'e'— Ok 
vitxutx ixoje!. 
25 As oora chit ok ve't ixoj tu 
uve! atikkat u Herodese'. As ech 
tal ve't ixoj ile!: —A' ni vale! uva! 
la aaq' tzan vivi' u Xhune! sve 
cheel tu umaj pulaato,— ti'k ixoj. 
26As txumun ve't u Herodes ti! 
uva! ijaj ixoj vivi' u Xhune!. Tan 
til uva! ma'tik tal tzi't naj te ixoj 
tuk' tiila yol vatz unq'a ilonaale' 
vi! u meexhae!, as taq' chit ve't 
naj kam uva! ijaj ixoj. 
27As yak kuxh ichaj ve't b'en naj 
uma'l u sol ti' b'en teq'ot tzan 
vivi' u Xhune!. 
28As b'ex ve't u sole! tuu 
kaarsae!. Itzok' ve't el naj vivi! u 
Xhune!. As teq'o ve't tzan naj tu 
uma'l u pulaato. As taq' ve't ok 
naj te u ixoje!; as taq! ve't ok ixoj 
te vitxutxe!. 

29Tul uva! tab'i ve't unq'a 
ichusulib' u Xhune', as ul teq'o 
ve't chajnaj vichi'ol u Xhune'. As 
b'ex imuj ve't chajnaj. 


Ni taq' u Jesús ipaan 
o'va'l mil uxhchil 
Mateo 14.13-21; Lucas 9.10-17; 
Xhun 6.1-14 


30 As kat ul ve't kab'laval ung'a 
ichusulib' u Jesús sk'atz. As kat ul 
tal ve't chajnaj te u Jesús kam chit 
uva! kat bes ib'an chajnaj, as kam 
uva! kat blex ichus kan chajnaj. 

31 As ech tal ve't u Jesús ile: 
—XKo'naj tu uma!l u atinb'al uva! 
ye'lkat uxhchil. As ko'naj unb'ooj 
i'loj,— ti'k Aak, tan mama'la chit 
tenam nikat tule'; as nik ib'ene!. 
As ye! nik tuch ve't itx'a'n 
chajnaj tuk! Aak. 

32As ok ve't chajnaj tu uma'l 
u barco. As b'en ve't chajnaj tuk' 
u Jestis tu uma't u atinb'al uva' 
ye'likkat tenam. 
33Pet nimal chit tenam ilon ve't 
ib'en Aak tuk' chajnaj. As kat el 
ch'u'l stoj tulaj unq'a talaj tename' 
til ib'en ik'ulat Aak tzi' u a'e'. As 
b'axik oon ve't unq'a tename! vatz 
Aak. As kat imol ve't tib' unq'a 
tename' ti' Aak unpajte. 

34Astul el ve't ch'u'l u Jesús 
tu u barco, as til ve't Aak u 
mama'la tename'. As itxum ve't 
Aak ivatz, tan ech ve'te! eche' 
unjoloj kaneero' uva! vell xeen 
tetz ati. As xe't ve't Aak chusun. 
As nimal chusb'al tal Aak ste. 

35 As tul ku' ve't q'ii, as jetz'en 
ve't ok unq'a ichusulib' Aake' 
sk'atz. As ech tal ve't chajnaj ile' 
te Aak: —Kat ku'y ve't q'ii. As 
tul ye'l kab'al at tzitza!. 

36 As ye'l techb'ub'al unq'a 
tename' eq'omal sta'n. Pet al 

ste uva! la b'en iloq' ipaan tulaj 
unq'a kab'ale' as tulaj unq'a talaj 
tename' uva' najli kuxhtu',— ti'k 
chajnaj. 

37As ech tal ve't Aak ile': —Ye'le, 
pet ex la aq'on ipaan,— ti'k Aak. 
As ech tal ve't chajnaj ile': —¿As 
ma o! la bien loq'on ve't ipaan 
unq'a tename' uva! naale'? Tan 
a! ni tale! uva! at laak'aloj (200) 
q'ii aq'on ti' ija'mil ipaan unq'a 
tename!,— ti'k chajnaj. 

38 Ech tal ve't Aak ile': 
—ASs bien etiltaj jank'oj paan 
ati,— ti'k Aak. As b'ex til ve't 
chajnaj. As ech ul tal ve't chajnaj 
ile': —O'va'l kuxh paan ati tuk' 
ka'va't u txay,— ti'k chajnaj. 
39 As tal ve't Aak te unq'a 
ichusulib'e' uva! la xoneb' unq'a 
tename' skajayil ti' chaj t'uub'ul 
vatz u chaq'aalae'. 
40 As xoneb' ve't ung'a tename! 
vatz u chaq'aalae' ti' chaj 
t'uub'ul. Ati uva' o'k'alal (100) 
it'ub'it tib'; as ati uva' laval 
toxk'al (50) it'ubtit Ob. 
41 As itxey ve't Aak o'va'l unq'a 
paane' tuk' ka'va't unq'a txaye!. 
As ka'yik ve't je! Aak tu almika'. 
As taq' ve't Aak ta'ntiixh te u 
Tiixhe' sti'. As ijatx ve't Aak. As 
tag' ve't Aak unq'a paane' tuk! 
ka'va't unq'a txaye' te unq'a 
ichusulib'e! ti! uva! la ijatx ve't 
chajnaj xo'l unq'a tename!. 
42 As tul ma'tik itx'a'n unq'a 
tename' sb'a'n skajayil, 
43 as imol ve't unq'a ichusulib' 
Aake' unq'a ya'l paane' tuk' 
unq'a ya'l txaye'. As nootel 
kab'lavat xu'k sta'n. 
44As o'va'l mil unq'a naje' uve' 
kat tx'a'ni. 


Nixaan u Jesús vil u mar 
Mateo 14.22-27; Xhun 6.15-21 


45 As tul uva' nik iq'iila kan u 
Jestis unq'a tename', as tal ve't 
Aak te unq'a ichusulib'e' uva' 
la ok ve't chajnaj tu u barco as 
la b'ax ve't chajnaj vatz Aak ti' 
iq'axit u mare' as ti' toon chajnaj 
tu u tenam u Betsaida. 

46 As tul ma't iq'iilat kan Aak 
unq'a tename', as b'ex ve't 

Aak vi' uma'l tal vitz sijunal ti' 
inachat Tiixh. 

47 As kaaik ve't kan Aak 
sijunal vi' u vitze'. As ma'tik 
toon ve't u barco pok'o'ch u 
mare', tul aalik itz'otin ve'te!. 
48As tul txantik isajb'u ve'te', as 
til u Jesús uva! va'lik chit iya'lut 
tib' chajnaj tuk' u barco, tan 
aalik itzaa u kajiq'e' vatz u barco. 
As xao'm tok ve't Aak vi' u mare! 
ti' b'en ilejat Aak chajnaj. As tal 
ve't Aak ib'ax vatz chajnaj. 
49Tul til chajnaj uva! nikat 
ixaan ve't Aak vi! u mare!, as 
nik tal chajnaj uva! kamal xo'val 
uve! nik til chajnaj. As sik'in ve't 
chajnaj, 

50 tan kajayil chit chajnaj ilon. 
As xo'v ve't chajnaj. As yolon 
ve't u Jesús te chajnaj. As ech 
tal ve't Aak ile!: —Ye! kuxh xo'v 
ex. Pet etiib'isataj etaama, tan 
ine! — ti'k Aak. 

51 As je' ve't u Jesús tu u barco 
k'atz chajnaj. As yak kuxh ya' 
ve't u kajiq'e'. As teq'o chit ve't 
taama chajnaj, 

52tan ti' uva' ye' nik ipal 
chajnaj stuul ti' u tijle'm u Jesús 
uva! ib'an Aak tul sina'sat Aak u 
paane', tan aluxik kuxh taama 
chajnaj. 


Nib'a'nxisa u Jesús 
unq'a aach'o'm 
tu u Genesaret 
Mateo 14.34-36 


53 As tul ma'tik iq'axit u Jesús 
u mare! tuk' ung'a ichusulib'e!, 
as oon ve't chajaak GU u ale! tu 
u txlava'e! uva! Genesaret. As 
tzitzi' ik'alkat ve't chajnaj u 
barco tzi' u ale!. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


103 


54 As tul el ve't ch'u'l chajnaj tu 
u barco tuk' u Jesús, as yak kuxh 
texhla ve't unq'a tename' Aak. 
55 Tul nik ipal Aak tulaj unq'a 
tename! uva' echen najlich u 
Genesaret, as kat eq'ol ve't 

tzan unq'a aach'o'me' vi! ung'a 
ch'achi'm tze'e! tu uva! nik 
tab'ilkat ung'a uxhchile' uve' 
atikkat Aak. 

56 As katil uve! nik ipalkat Aak, 
moj tulaj unq'a tename', moj 
tulaj unq'a talaj tename', as moj 
tulaj vitz, as nik taq' ku' unq'a 
uxhchile' unq'a aach'o'me' tu 
b'ey. As nik ijaj kuyb'al te Aak 
uva' aal kuxh koj u toksa'm Aake' 
la ikan ung'a aach'o'me' uve' nik 
tale', tan ab'il uve' nik kanon u 
toksa'm Aake', as yak chit nik tel 
u ch'o'me! sti'. 


Kam uve' ni yansan 
u taanxelal unq'a uxhchil 
vatz u Tiixh 
Mateo 15.1-20 


1As ka'l unq'a fariseo uva! a! 
tzaanajlikkat tu u Jerusalén 
tuk' ka't ung'a uxhchile' uva! 
chuselik tib' ti' unq'a tzaq'ite', as 
oon ve't chajnaj k'atz u Jesús. 
2 As til ve't chajnaj ka'l ung'a 
ichusulib' Aake' uva' jit itx'aa 
chajnaj iq'ab' tul nitx'a'ne!. 
3 Pet ech koj unq'a fariseo tuk' 
unjoltu unq'a tiaal Israel skajayil, 
tan nik inima chajnaj ung'a yole' 
uva! k'ujlik kan ta'n ung'a q'esla 
ib'aale'. As a! nik tal chajnaj 
uva! ye'xheb'il la tx'a'ni asoj 
ye'xheb'il la itx'aa iq'ab'. 
4 As tul uva' ma't itzaa chajnaj 
tu k'ayib'al, as ye! la uch itx'a'ne' 
asoj ye'xnaj itx'aat ig'ab'. As 

nimatel kuxh unq'a txumb'ale' 
nik inima chajnaj, eche' u tx'aao 
tuul u picheele', tuk' u xhaaloe!, 
tuk' unq'a ch'ich' xhi'le', tuk! 
unq'a isoke! uva! nisoka tul 
nitx'a'ne'. 
5Esti'e! kat ich'oti ve't chajnaj 
te u Jesús. As ech tal ve't chajnaj 
ile! te Aak: —¿Kam q'i uva! ye! 
ninima unq'a achusulib'e' unq'a 
yole! uva! k'ujlu kan ta'n unq'a 
q'esla kub'aale'? Tan ye'l iq'ab' 
chajnaj nitx'aae! tul nitx'a'n 
chajnaj,— ti'k unq'a fariseo tuk' 
unq'a uxhchile' uva! chuselik tib' 
ti! unq'a tzaq'ite'. 
6Ech tal ve't u Jesús ile": 
—jKa'vatz kuxh ex! Tan an chite' 
u yole! uva! tz'ib'amal kan set! 
ta'n u q'ajsan tetz viyol u Tiixhe! 
uva' Isaías tul ech tal u Tiixh ile' 
ste: 
Tul ni toksa ung'a tename' 
unq'ii, 
as itzi' kuxh ung'a tename' ni 
alon. 
Pet ech koj u taanxelal unq'a 
tename!, 
tan ye! ni toksa taama svi' ti' 
inimat in. 
7 As kamchaj la itxa'ki tul uva! 
la inach in unq'a tename!, 
tan tul nichusune!, as a! kuxh 
ung'a chusb'ale! nichuse! 
uve! at kan ta'n ung'a 
q'esla ib'aale', ti'k u Tiixhe' 
tal te u Isaias. 
8 As eche! uve! neb'ane', tan 
netaq' kan u tzag'ite' uva! 
tz'ib'amal kan. As a! uva! k'ujlu 
kan ta'n unq'a nale! nenima, 
eche! itx'aap tuul unq'a xhaaloe!' 
tuk' unq'a picheele' uve' 
netuk'a'kat, as tuk' ka't unq'a 

txumb'ale' uve! neb'ane!',— ti'k u 
Jesús. 

9 As ech tal ve't u Jesús ile! 
unpajte: —As ti' kuxh inimal 
vichusb'al unq'a naje', as 
nexaq'pi kan u tzaq'ite' uva! 
tz'ib'amal kan. 

10 As ech kat tal kan u Moisés 
ile!: «Xo'noj vetxutxe! sete tuk' 
veb'aale!,» ti'k Aak tala. As ech 
tal Aak ile! unpajte: «Ab'il uva! la 
iyoq' vitxutxe! tuk' vib'aale', as 
techal la yatz!pi,» ti'ke. 

11 Pet ech koj ex, tan ech netal 
ile! tul nechus unq'a uxhchile': 
«Kam koj uma'toj la uch ib'anat 
umaj uxhchil. Pet ai la tal u 
uxhchile' te vitxutxe! tuk' te 
vib'aale!: -Ye'xhkam la vulb'e 
ve't unlochat ex, tan corban 
unq'a vetzel skajayil,- > chaj la 
tale! uve' netale!. (As ai isuuchil 
u yole! corban: As a unq'a oye! 
uve! la aq'ax te u Tiixhe!.) 

12 As a' netale' uva' ech la 

ib'an unq'a uxhchile' te u txutx 
ib'aale!. 

13 As nepaasa ve't tzii ti' u 
tzaq'ite! uva! tz'ib'amal kan ti! 
enimat unq'a chusb'ale' uve' 
k'ujlu kan sexo'l ta'n unq'a q'esla 
eb'aale'. As attel unjoltu unq'a 
yole' ti! u tzaq!ite! uva! tz'ib'amal 
kan uva! ye! nenima,— ti'k u 
Jesús. 

14 As imolo ve't tzan Aak 
ung'a tename! sk'atz. As ech 
tal ve't Aak (ei: —Etab'itaj 
vunyole'. As palojtaj ex stuul 
sekajayil. 

15 Tan ye'l umaj echb'ub'al la 
yansan taanxelal umaj uxhchil 
tul la techb'u. Pet u va'lexhla 
yole' uve! la el ch'u'l tu u 

taanxelal u uxhchile', as ale! 
nipaavinsan vatz u Tiixhe!. 
16 As ab'iste ex uva! nepal tu 
vunyole', as etab'itaj uve! ni 
vale! — ti'k u Jesús. 

17As taq' ve't kan u Jesús 
unq'a tename'. As ok ve't Aak 
tu kab'al. As ich'oti ve't ung'a 
ichusulib' Aake' ste ti! u yole! 
uva! tal Aak. 
18 As ech tal ve't Aak ile!: —¿As 
mita'n kuxh ex b'a nepal tu u 
yole'? ¿As ma ye! nepal stuul? 
Tan kam uve! la techb'u umaj 
uxhchil, as jite' la paavinsan u 
uxhchile' vatz u Tiixhe!, 
19tan ye'le ni tok tu u 
taanxelale'. Pet yaklu pal kuxhe' 
tu u tuule'— ti'k u Jesús. As 
a! isuuchil u yole' uva! tal Aak 
ti' uva' la uch techb'ul unq'a 
echb'ub'ale' skajayil. 
20As kat tal Aak: —Tul la el 
ch'u'l umaj u va'lexhla yol tu u 
taanxelal umaj uxhchil, as a'e' ni 
yansan u taanxelal u uxhchile' 
vatz u Tiizhe', 
21 tan tu u taanxelal unq'a 
uxhchile' ni telkat ch'u'l unq'a 
va'lexhla chaj txumb'ale', eche! 
unq'a naje! uve' nichuk tixoj, tuk' 
unq'a uxhchile! uva' niyansa tib' 
tuk' uma't uxhchil, tuk' unq'a 
yatz'ol aamae', 
22 tuk' unq'a elaq'e', tuk! u 
achvan tx'iib'al q'iie', tuk' 
unjoltu unq'a va'lexhe', tuk' 
unq'a uxhchile' uve! ni maxtib'en 
imool, tuk' unq'a tacha'v 
vichi'ole', tuk' u ch'o'nchil 
aamae!, tuk! u chukul yole', 
tuk' u je'saib'e', as tuk' ung'a 
uxhchile! uva! ye'l itxumb'al 
tijikil. 

23 As jank'al chit unq'a va'lexhe' 
uva' kat vala, as a' ni telkat 
ch'u'l tu u taanxelal unq'a 
uxhchile'. As nipaavinsa unq'a 
uxhchile' vatz u Tiixhe',— ti'k 
Aak. 


U k'ujleb'al ik'u'l uma'l u ixoj 
uva' jit tiaal Israel 
Mateo 15.21-28 


24 As el ve't ch'u'l u Jesús tu u 
Galilea. As oon ve't Aak najlich 
u Tiro tuk' u Sidón. As tul ok ve't 
Aak tu uma'l u kab'al, as ai tal 
Aak uva! ye'xheb'il la ootzin uva! 
atik Aak tzitzi'. Pet jit uchi, tan 
tab'i ve't unq'a uxhchile' itzib'lal 
uva' katil atikkat Aak. 

25 As tab'i uma'l u ixoj itzib'lal 
Aak. As ye'ntu chit tul ve't ixoj 
vatz Aak, tan atik ok uma'l u 
sub'ul ti! vixvaak u ixoje'. As ku! 
ve't u ixoj gaaloj vatz Aak. 

26 As jit tiaal Israel ixoj. Pet a! 
jejlikkat ixoj tu u tename' uva! 
Sirofenicia uva! atik ok tiq'ab' u 
Siria. As ijaj ixoj b'a'nil te Aak ti' 
uva' la teesa el Aak u sub'ule' ti' 
vixvaak u ixoje!. 

27Ech tal ve't Aak ile! te ixoj: 
—Pet tx'a'nnal unq'a talaj intxa'e! 
sb'a'n b'axa, tan ye! la ib'ane' 
uva! la gag' vitx'ix unq'a talaj 
intxa'e! te unq'a talaj tx'i'e'— 
ti'k Aak. 

28 As ech tal ve't u ixoj ile': 
—Kano, Pap. Pet antu unq'a 
talaj tx'i'e! ta! ni echb'un unq'a 
vuy tx'ixe'! uve! nichajpik ku' 
jag' u meexhae! ta'n unq'a talaj 
intxa'e'— ti'k ixoj. 

29Ech tal ve't u Jesús (el: —Ti' 
uva' jik chit kat aal sve, as tuk 
val see, ye! kuxh atxumunsa 

ve't aama. Pet kuxh ve'te', tan 
kat elyu ve't u sub'ule' ti! u 
xvaake',— ti'k Aak. 

30 Tul oon ve't ixoj tikab'al, as 
koxhlik kuxh ve't vixvaak ixoje' 
vi' ch'ach. As ma'tik tel ve't u 
sub'ule' ti! u xvaake!. 


Nib'a'nxisa u Jesús uma'l u 
chakan uva' nik ik'ab' tib' itzi' 

31 Tul el ve't ch'u'l u Jesús 
najlich u tx'ava'e' uva! Tiro ib'ii, 
as pal ve't Aak tu u tx'ava'e' 
uva' Sidón ib'ii. As oon ve't Aak 
najlich u mar uva' Galilea. As 
atin ve't Aak tu u Decapolis. 
32 As uma'l u chakan uva! nik 
ik!ab' tib' itzi', as eq'ol ve't ok 
vatz u Jesúse'. As jajpu ve't 
b'a'nil te Aak uva! la taq' je! Aak 
iq'ab! sti'. 
33 As teq'o ve't b'en Aak u naje' 
sijunal. As toksa ve't Aak u vi! 
ig'ab'e' tu vixikin naje!. As toksa 
ok Aak u ta'l itzub'e! vi! u taq! 
naje'. 
34As sajin ve't je! Aak tu 
almika'. As txumun ve't 
Aak. As ech tal ve't Aak 
ile': — jEfata!— ti'k Aak, tan 
ech isuuchil u yole' u efata: 
«Jajpen» ti'k u yole!. 
35 As yak kuch ab'in ve't naj. As 
yolon ve't naj, tan b'a'n ve't u taq' 
naje! ib'ana. 
36As k'uxh tal u Jesús te unq'a 
uxhchile! uva' ye'xh katil la 
alpukat, as aal chit tal ve't 
unq'a uxhchile' kam uva! ib'an 
Aak. 
37As teq'o ve't taama unq'a 
uxhchile' ti' u nimla b'a'nile' 
uva' ib'an Aak. As ech tal ve't 
ile': —Ch'i'umal chit uva' kat 

ib'an Aak skajayil, tan kat 
b'a'nxiy ve't unq'a kumoole' 
uva! chakanike tuk' unq'a veel 
nik ik'ab' tib! itzi'— ti'k unq'a 
uxhchile!. 


Ni taq' u Jesús 
ipaan kajva'l mil uxhchil 
Mateo 15.32-39 
1As tu unq'a q'iie', as 
mama'la tename' imol ve't 
tib' unpajte k'atz u Jestis. As 
ye'lik ve't techb'ub'al eg'omalik 
sta'n. As imolo ve't u Jesús unq'a 
ichusulib'e'. As ech tal ve't Aak 
ile: 
2 —Nuntxum ivatz unq'a 
tename', tan kat ib'anlu ve't 
oxva'x q'ii scheel uva' xekel 
unq'a tename! svi'. As ye'xhkam 
chit unb'ooj ati uva' la techb'u. 
3 Asoj tuk unchaj b'en tikab'al 
tul ye'xnaj tx'a'ni, as la b'ujle' tu 
b'ey, tan at uxhchil uva! tzi'a'n 
tzaanajkat,— ti'k u Jesús. 
4 As ech tal ve't ung'a ichusulib' 
Aak ile!: —¿Katile! la b'en 
eq'olojkat mama'la paan ti! 
itzujb'el unq'a tename! tzitza' 
tu u tzuukin tx'ava'e'?— ti'k 
chajnaj. 
5Ech tal ve't Aak ile!: —¿Jank'oj 
u paan q'i ati?— ti'k Aak. 
As ech tal ve't chajnaj ile": 
—Vujva'l kuxh u paan ati,— ti'k 
chajnaj. 
6As tal ve't Aak ixoneb' unq'a 
tename' tu tx'ava'. As itxey ve't 
Aak vujva'l u paane'. As taq' 
ve't Aak ta'ntiixh te u Tiixhe' 
sti'. As ijatx ve't Aak u paane!. 
As taq' ve't Aak te unq'a 
ichusulib'e' ti! uva! la ijatx ve't 
chajnaj xo'l unq'a tename!. 

7As atik ka't unq'a talaj txay 
xe! chajnaj. As tag' ve't Aak 
ta'ntiixh te u Tiixhe! sti'. As tal 
ve't Aak te unq'a ichusulib'e' uva! 
la ijatx b'en chajnaj vatz unq'a 
uxhchile!. 

8 As tx'a'n ve't unq'a tename' 
sb'a'n. As imol ve't unq'a 
ichusulib' Aake' unq'a ya'l 
paane'. As nootel vujva't xu'k 
sta'n. 

9As kamal kajva'l mil unq'a 
tename' uve' kat tx'a'ni. As 
iq'iila ve't kan u Jesúse' unq'a 
uxhchile!. 

10 As ok ve't Aak tu u barco 
tuk' unq'a ichusulib'e' unpajte. 
As echik toon ve't Aak tu u 
Dalmanuta. 


Nichuk ka't unq'a fariseo 
txumb'al ti' u Jesús 
Mateo 16.1-4; Lucas 12.54-56 


11 As seit ve't ka't unq'a fariseo 
til u Jesúse! ti! uva! la ik'uch 
Aak umaj k'uchb'al tetz asoj a! 
tzaanajkat Aak tu almika'. As 
nik kuxh ichuk chajnaj txumb'al 
ti' uva' la icheesa chajnaj ipaav 
Aak. 

12 As txumun ve't taama Aak. As 
ech tal ve't Aak (ei: —Va'lexh 
kuxh etxumb'al. ¿As kam q'i 
uve! nu kuxh ejaj sve ti' unb'anat 
umaj nimla b'a'nil, k'uchb'al 

tetz u vijle'me'? As la val sete, 
tan ye'l uma'toj k'uchb'al tetz u 
vijle'me' la unk'uch sete,— ti'k u 
Jesús. 

13 As tag' ve't kan Aak unq'a 
fariseo. As ok ve't Aak tu 
u barco unpajte tuk' unq'a 
ichusulib'e'. As b'en ve't Aak jalit 
u mare!. 

Ni tal u Jesús 
uva! ech vitxumb'al 
unq'a fariseo 
eche' u levadura 
Mateo 16.5-12 


14 As jit inach unq'a ichusulib' 
u Jesús teg'ot ipaan. Pet uma'l 
kuxh u paan eq'omik ta'n chajnaj 
tul b'en chajnaj tu u barco. 

15 As ech tal ve't u Jesús ile! te 
chajnaj: —Tuk val sete, atoj 
enachb'al vatz vilevadura ung'a 
fariseo tuk' u Herodese',— ti'k 
Aak. 

16 As iyol ve't unq'a ichusulib' 
Aake' svatzaj. Ech tal ve't 
chajnaj (el: —Kamal ti! uve! ye! 
kat qeq'o tzan kupaan, as esti'e' 
ni tal Aak u yole'— ti'k chajnaj 
svatzaj. 

17As ootzimalik ve't ta'n u 
Jestise' uva! kam nikat titz'a 
chajnaj. As ech tal ve't Aak ile": 
—¿Kam q'i uve!: «Ye'l kupaan 
ati,» chu kuxh ex netale'? ¿Ma 
ye! nepal b'a tu uve' kat unb'ana? 
¿As ma kat sotzyu sek'u'l? 

18 ¿As moj ech exe! eche! unq'a 
tename' uva' k'uxh ni tile! uva! 
kam nunb'ane', as ye! nipal stuul 
as k'uxh ni tab'i kam uva' ni 
vale', as ye! nib'en ste? ¿As ma 
ye! netulsa b'a sek'u'l uva! kat 
unb'ana? 

19 As tul uva! kat unjatx o'va'l 

u paan xo'l o'va'l mil unq'a 
uxhchile!, ¿as jatva't xu'k u ya'l 
paane' q'i kat emola?— ti'k Aak. 
—Kab'lavat u xu'k ya'l paane' kat 
kumola,— ti'k chajnaj. 

20 As ech tal ve't Aak ile! 
unpajte: —As tul kat unjatx 
vujva'l unq'a paane' xo'l kajva'l 





MARCOS 8 


mil unq'a tename', ¿as jatva't u 
xu'k kat nooi ta'n u ya'l paane! 
uva' kat emola?— ti'k Aak. 
—Vujva't xu'k kat kumola,— ti'k 
chajnaj. 

21As ech tal ve't Aak ile' te 
chajnaj: — Kam q'i uva! ye! 
nepal tu vunyole'?— ti'k Aak. 


Nib'a'nxisal uma'l 
u tzot tu u Betsaida 

22 Tul uva! oon ve't u Jesús tu 
Betsaida, as eq'ol ve't tzan uma'l 
u tzot. As jajpu ve't b'a'nil te Aak 
uva' la taq' je! Aak iq'ab' ti' u 
tzote'. 
23 As itxey ve't Aak iq'ab' u 
tzote!. As teq'o ve't el Aak ti'e'l u 
tename!. As tak'sa ve't Aak u tzi' 
ivatz u naje' ta'n u ta'l itzub!'e'. 
As taq' ve't je' Aak iq'ab' tzi' 
ivatz u naje'. As ich'oti ve't Aak 
uva' ma nik tilon ve't unb'ooj u 
naje!. 
24 As ilon ve't unb'iil u naje'. As 
ech tal u naj ile!: —Ni vil ve't 
unq'a uxhchile'. As nixaane'. As 
ech tilone' eche! unq'a tze!e! 
uve' ni vile'— ti'k u naje' uva! 
tzotike. 
25 As tag! ve't je! u Jesús iq'ab' 
tzi' ivatz u tzote' unpajte. As 
ib'a'nxisa ve't Aak vivatz u naje!. 
As b'a'nik ve't tilon u naje'. 
26 As ech tal ve't Aak ile! tul 
ichaj b'en Aak u naje' tikab'al: 
—Oki'k axh tu u tal tename!. As 
katini'k aalkat kam u b'a'nile' 
uva' kat unb'an see,— ti'k Aak. 


Ni tal u Lu' u tijle'm u Jesús 
Mateo 16.13-20; Lucas 9.18-21 


27As el ve't ch'u'l u Jesúse! tuk' 
unq'a ichusulib'e' ti' ib'en tulaj 

unq'a talaj tename' uva' najlich 
u tenam u Cesarea, uva' kat 
ik'ujb'a' kan u Pi'le! uva! k'ujlik 
kan ta'n u ijlenaal tu u Roma. 
As tul uva! atik Aak tu b'ey tuk' 
chajnaj, as ech tal ve't Aak ile! te 
chajnaj: —¿Kam u vijle'me' uve' 
ni tal unq'a tename'?— ti'k Aak. 
28 Ech tal ve't chajnaj ile!: 

—At uxhchil ni alon uva! axh u 
Xhune' uva' nik aq'on ku! ung'a 
uxhchile' ze! u a'e'; as at ka't u 
uxhchil ni alon uva' axh u Elías; 
as at ka't u uxhchil ni alon uva! 
axh uma'toj unq'a q'ajsan tetz 
viyol u Tiixhe!,— ti'k chajnaj. 

29 As ech tal ve't Aak ile!: —¿As 
kano ex q'i? ;Ab'il in q'i uve' 
netale'?— ti'k Aak. As ech tal 
ve't u Lut ile': —Axhe! ta! u 
Cristo, — ti'k naj. 

30 As tal ve't Aak te chajnaj uva! 
ye'xheb'il la tal chajnaj ste uva! 
Aak u Cristo. 


Ni tal u Jesús vikameb'al 
Mateo 16.21-28; Lucas 9.22-27 


31 As xe't u Jesús ti' talat te 
ung'a ichusulib'e' ti! uva! kam 
u k'axk'oe' la ipaleb'e Aak. As 
ech tal ve't Aak ile!: —A' unq'a 
ig'esal oksan iyol tenam vatz 
Tiixh, tuk' ung'a uxhchile' uva! 
chusel tib! ti! unq'a tzaq'ite', as 
tuk' unjoltu unq'a baal tename', 
as ale! la ixvan VIK'AOL U NAJE!. 
As la yatz'axi. As la ul taama 
titoxvu q'ii,— ti'k Aak. 
32 As jik chit tal ve't Aak uva! 
techal la ipaleb'e Aak unq'a 
k'axk'oe'. 

As teq'o ve't el u Lu'e' u Jesús 
sijunal. As imaj ve't u Lu'e' ivatz 
Aak ti! uva! ye! la tal Aak u yole!. 

33 As isuchq'i ve't tib' u Jesús. 
As isaji ve't b'en Aak unq'a 
ichusulib'e!. As iyaa ve't Aak 

u Lu'e'. Ech tal ve't Aak ile": 
—jJetz'en el sunvatz, Satanas!— 
ti'k Aak te u Lu'e'. As ech tal ve't 
Aak ile! unpajte te u Lu'e': —A! 
neetz'a kam uva! nisa' u Tiixhe!. 
Pet ai kuxh neetz'a kam uva! ni 
titz'a unq'a uxhchile',— ti'k Aak. 

34 As imolo ve't Aak unq'a 
uxhchile' tuk' unq'a ichusulib'e'. 
Ech tal ve't Aak ile!: —Ab'iste 
ex uva! la esa! etoksat etib' 
sunk'atz, as Dt vetxumb'ale' la 
etoksa. Pet a! uva' la eb'ane' kam 
uva! nunb'ane', k'uxh la epaleb'e 
k'axk'o as moj la kam ex svi', 
35tan ab'il uva! ai kuxh ni titz'a 
vitiichajile! vatz u tx'ava'e', as 
ye'l itiichajil Katz u Tiixhe!. 

Pet ab'il uva' la toksa taama ti' 
inimat in as ti' inimat u b'a'nla 
yole', as a'e! uve! at itiichajil Katz 
u Tiixhe!. 

36 ¿As kam ib'a'nil q'i ti' umaj 
u uxhchil uva! la itx'ak u vatz 
tx'ava'e' skajayil, as tul ye'l 
itiichajil ati Katz u Tiixhe'? 
37Tan ye'l umaj kam la uch 
taq'at u uxhchile' ti! uva' at 
vitiichajile' k'atz Aak. 

38 Asoj at umaj uxhchil la 
ch'ixvu svi' as ti! vunyole' vatz 
unq'a tename' uve' a! kuxh u 
paave' nib'ane!, as la ch'ixvu ve't 
VIK'AOL U NAJE' svatz unpajte tul 
uva' la ul ve't tika'pa tuk' unq'a 
Tiixhla angele' as tuk' viyak'il 
viB'aale'— ti'k u Jesúse!. 

1 As ech tal u Jesús ile' 

unpajte: —As ile! jik chit tuk 
val sete, tan at jolol ex uva' at ex 
tzitza! uva! ye'xnaj kam ex tul la 

ilej ve't u q!iie!. As la etil ve'te! 
uva! at tijle'm u Tiixhe' as tuk! 
viyak'ile',— ti'k u Jesús. 


Nijalpu ve't ika'y u Jesús 

Mateo 17.1-13; Lucas 9.28-36 

2 Vaajil q'ii stuul, as teq'o ve't 
u Jesús u Lu'e! sti', tuk' u Jacob, 
tuk' u Xhune!. As b'en ve't Aak 
tuk' chajnaj vi' uma'l u vitz uva! 
nim chit at je'. As jalpu ve't ika'y 
Aak vatz chajnaj. 
3 As litz'lo'lan ve't u toksa'm 
Aake!. As ye'l umaj uxhchil vatz 
u txlavale! la oleb' ti' ipolb'isal 
umaj oksa'm eche! uve' kat ib'an 
u toksa'm Aake', tan va'lik chit 
ipolal ve'te! eche' u txunche've!. 
4 As chee ve't u Elías tuk' u 
Moisés vatz u Jesús vatz chajnaj. 
As yolon ve't u Elías tuk' u 
Moisés tuk' Aak. 
5 As ech tal ve't u Lui ile! te u 
Jesús: —Chusul, b'a'ne' uva! la 
atin ve't o! tzitza'. As la kub'an 
oxvo'j tal pach: uma'l eetz, uma't 
tetz u Moisés, as uma't tetz u 
Elias,— ti'k u Lu'e', 
6tan ye! nik titz'a u Lu'e' kam 
uve' nik tale', tan ma'tik ixo'v 
chajnaj ta'n uve! til chajnaj. 
7As chee ve't uma'l u suutz! 
tiib'a u Jesús tuk' chajnaj. As 
tab'i ve't chajnaj uma'l u tuul 
vi' tu u suutz!e! uva! ech ni tal 
ile': —¡A' vunK'aole' uva! xo'n 
chit sve! ¡As a'e! la etab'i, as la 
enima!— ti'k u tuul viel, 
8 As tul sajin ve't chajnaj, as 
ye!xheb'il atik ve'te!. Pet a'ik 
kuxh ve't u Jesús atike. 

9 As tul ku' ch'u'l u Jesús tuk' 
chajnaj vi u vitze!, as tal ve't 
Aak te chajnaj uva! ye'xh katil 

la talkat chajnaj ti' uve' kat til 
chajnaj. Pet lanal kam Aak as 
lanal ul taama Aak unpajte, as 
a'n la tal ve't chajnaj. 

10 As atik kuxh ve't u yole' sk'u'l 
chajnaj. As nik kuxh ich'oti ve't 
tib' te chajnaj uva! kam ni tokkat 
u yole! uve' la ul taama u Jesús 
unpajte. 

11 As ech tal ve't chajnaj ile! te 
Aak: — Kam q'i uve! ni tal unq'a 
uxhchile' uva' chusel tib' ti! 
unq'a tzaq'ite', uva! b'axel la ul u 
Elías?— ti'k chajnaj. 

12 Ech tal ve't u Jesús ile': —An 
chite! uva! ni tal chajnaj uva! 
tz'ib'amal kan uva! b'axel la ul u 
Eliase! ti' tul ib'anat tuch ung'a 
tename' ti! u vuleb'ale!. ¿Pet kam 
ni tal ex q'i ti' uma't u yole' uve! 
tz'ib'amal kan ti' VIK'AOL U NAJE! 
uva' tuknal chit ipaleb'e unq'a 
k'axk'oe' as la ixvali? 

13 As tuk val sete, tan ulye' 

u Elias. As kat ib'an unq'a 
tename' ste kam uva' nik tal 
taama unq'a tename! sti!, eche! 
uva! tz'ib'amal kan sti',— ti'k u 
Jesús. 


Nib'a'nxisa u Jesús uma'l u 
xaak uva! atik ok sub'ul sk'atz 
Mateo 17.14-21; Lucas 9.37-43 


14 As tul ul ve't u Jesús 
tuk' chajnaj Katz ka't unq'a 
ichusulib' Aake', as til ve't Aak 
uva! mama'la tenam molik ve't 
ok tib' Katz unq'a ichusulib'e' 
uva' ma'tik ikaaik kan, tan ye! 
nik ik'ul tib' iyol chajnaj tuk' ka't 
unq'a uxhchile' uva! chusel tib' 
ti! unq'a tzaq'ite'. 
15 As tul til ve't unq'a tename! 
tul u Jesús, as teq'o ve't taama. 

As q'ax chit ib'en ve'te! ti! itiixhil 
Aak. 

16 As ech tal ve't Aak ile! te 
unq'a tename': —¿Kam yolile' 
uve! ye! nek'ul etib' sti! tuk! 
unq'a unchusulib'e'?— ti'k Aak. 
17As ech tal uma'l u uxhchil ile' 
xo'l unq'a tename': —Chusul, kat 
veq'ol Gan vas unk'aole' aq'al 
uva' la ab'a'nxisa naj, tan ato'k 
uma'l u sub'ul sk'atz uva' ni 
menmtisan. 

18 As k'uxh katil kuxh atkat 
vunk'aole' as tul nitxey u 
sub'ule' naj, as nisuti b'en 

u sub'ule' naj tu tx'ava'. As 
nitze'u tib' naj. Ni tel ch'u'l xoj 
itzi'. As va'l chit ijach'kab'an 
tee. As kat unjaj b'a'nil te 
unq'a achusulib'e' uva' la teesa 
chajnaj u sub'ule' sk'atz. As ye! 
kat oleb' chajnaj,— ti'k vib'aal 
u xaake!. 

19 As ech tal ve't u Jesús ile": 
—;Ex chit ye! nek'ujb'a! ek'u'l 
svi'! ¿Ma tuk kuxh atinoj in 
sexo'l uve! netitz'a? ¿As la kuxh 
kol tx'eb'on ve't in q'a seti' ti! 
uva' la ek'ujb'a' ek'u'l svi'? Pet 
eteq'otaj tzan u xaake!,— ti'k 
Aak. 

20 As u xaake' uva! atik ok 
sub'ul sk'atz, as eq'ol ve't tzan 
vatz u Jesús. As tul til u sub'ule' 
u Jestis, as isuti ve't b'en u 
sub'ule' u xaake' tu u tx'ava' tuk' 
tx'i'tzi'l. As ib'alq'u ve't tib' naj 
ta'n u sub'ule'. As el ve't xoj itzi' 
naj. 

21 As ech tal ve't Aak ile! te 
vib'aal u xaake': —¿Jatva!x q'ii 
ixe'te! uva' ech nib'ane' eche' u 
vee'?— ti'k Aak. Ech tal ve't u 
b'aala ile': —Tu tzan itz'upile'. 

22 As jatpajux kuxh isuti b'en 

u sub'ule' tu u xamal as tuk' tu 
a! ti! iyatz'pe'. Pet b'an b'a'nil. 
Txum kuvatz. As loch oi asoj 

la uch savatz,— ti'k vib'aal u 
xaake!. 

23 As ech tal u Jesús ile": 
—¿Kam ni tokkat u yole' uva! 
naale!: «Asoj la uch savatz,» 
ch'axh naale'? Tan kajayil chite' 
la ib'ane' asoj la ak'ujb'a' ak'u'l 
svi',— ti'k u Jesús. 

24As yak kuxh sik'in ve't vib'aal 
u xaake'. Ech tal ile!: —As 
nunnima uva' naale'. Pet loch 
in, tan b'iil kuxh u k'ujleb'al 
unk'u!le! at see',— ti'k vib'aal u 
xaake!. 

25 Tul til u Jesúse'! uva! nik 
imol ve't ok tib! ung'a tename', 
as iyaa ve't Aak u sub'ule'. Ech 
tal ve't Aak (el: —Axh sub'ul 
uva! kat memtisan u xaake! as 
ye! ni tab'in ve't naj a'n, as tuk 
val see uva! la el axh ti! naj. As 
ye'l unpajte la ok ve't axh ti! 
naj,— ti'k Aak. 
26As sik'in ve't u sub'ule'. As 
isuti ve't b'en u sub'ule' u xaake' 
tu txlava! tuk' chit tx'i'tzi'l. As 
tul el u sub'ule' Katz u xaake!, 
as ech ve't u xaake' kamnaj kat 
ib'ana. As nimal uxhchil kat alon 
uva! kat kamyu ve't naj. 
27As itxey ve't u Jesús iq'ab' u 
xaake' uva' atik ok sub'ul sk'atz. 
As itxakb'a' ve't Aak naj. As 
txakeb' ve't naj. 

28 Tul ok ve't Aak tu kab'al, 
as ech tal ve't unq'a ichusulib' 
Aak ile' ste tul Aakik kuxh tuk' 
chajnaj: —¿Kam q'i uve! ye! kat 
oleb' o! ti! tel u sub'ule' Katz u 
xaake'?— ti'k chajnaj. 

29Ech tal ve't Aak ile!: —Unq'a 
sub'ule' uva! eche! u veel, tan 
tuk! kuxh nacho Tiixh as tuk' 
ikuypu va'y vatz u Tiixhe' la 
elkat,— ti'k Aak. 


Ni tal u Jesús 
vikameb'al unpajte 
Mateo 17.22-23; Lucas 9.43-45 


30As tul el ve't ch'u'l u Jesús 
tzitzi', as xaan ve't Aak tuk' 
unq'a ichusulib'e! tu u Galilea. 
As a! nik tal Aak uva! ye'xhkam 
la ab'il itzib'lal, 
31 tan nik ichusun Aak xo'l 
unq'a ichusulib'e'. As ech 
nik tal Aak ile' te chajnaj: 
—VIK'AOL U NAJE' as la oksal 
ok tiq'ab' unq'a uxhchile!. As 
la yatz'pu ve'te!. As k'uxh la 
kami, as la ul taama titoxvu 
q'ii,— ti'k Aak. 
32Asjit pal chajnaj tu u yole' 
uva' tal Aak. As xo'v chajnaj ti' 
ich'otil te Aak. 


Ni tal u Jesús uva' ab'il 
uve' nim talche' 
Mateo 18.1-5; Lucas 9.46-48 


33 As tul oon Aak tu u 
Capernaúm uk) unq'a 
ichusulib'e', as ok ve't Aak tu 
u kab'al tuk' chajnaj. As ich'oti 
ve't Aak te chajnaj uva' kam nik 
iyol chajnaj tu b'ey. 

34Asjit tiin ve't chajnaj, tan ti' 
uva' ye' nik ik'ul tib' iyol chajnaj 
tu b'ey ti! uva! ab'iste chajnaj 
uva' nim talche' ti! unq'a imoole' 
la ib'ane!. 

35 As xoneb' ve't Aak. Imolo 
ve't Aak kab'laval unq'a 
ichusulib'e'. As ech tal Aak 
ile!: —Ab'il uva! nisa' uva! nim 

talche' ti! unq'a imoole', as ye! 
la ije'sa tib' xo'l unq'a imoole!. 
As aya'l chit ik'u'l la (och 
vimoole',— ti'k Aak. 

36 As imolo ve't tzan u Jesús 
uma'l u tal xaak. As itxakb'a' ve't 
Aak naj xo'l chajnaj. Ech tal ve't 
Aak ile! tul uva' ijele Aak u tal 
xaake!: 

37—As ab'il uva! tuk! vunb'iie! 
la ib'ankat umaj u b'a'nil te 
umaj talintxa' eche' u tal xaak 
ila', as sve la ib'ankat. As 

ab'il uva' la b'anon umaj u 
b'a'nil sve, as jit kuxh svee! 

la ib'ankat. Pet ante' u chajol 
tzan vetze' la iblan u b'a'nile' 
ste,— ti'k Aak. 


Niyolon u Jesús ti' uva' ye! 
la itz'ej umaj uxhchil 
itx'aja'm 
Lucas 9.49-50 

38 As ech tal ve't u Xhun ile': 
—Chusul, kat qil uma'l u naj 
uva! tuk' vab'iie! ni teesakat el 
naj unq'a sub'ule' Katz ung'a 
uxhchile'. As kat kuya'sa ve't 
kan te naj, tan ye'l naj xekel 
koj sqi',— ti'k u Xhune!. 

39 As ech tal ve't u Jesús 

ile!: —Ye! kuxh eya'sa kan te 
naj, tan asoj tuk' vunb'iie! kat 
ib'ankat naj umaj k'uchb'al 
tetz vib'a'nil u Tiixhe', as eche! 
la koj tal umaj u va'lexhla yol 
svi', 

40 tan ab'il uve! ye! nich'o'n 
taama sqi!, as echen sukuk'atz. 
41 As la val sete, ab'il uva! la 
aq'on umaj u picheel a! sete 

tuk! vunb'iie' ti! uva! echen ex 
sunk'atz, as at itx'aja'me' ze! u 
Tiixhe! la ib'ane!. 

Niyolon u Jesús ti' unq'a 
uxhchil uva' la ka'kab'insan 
taama unq'a niman tetz Aak 

Mateo 18.6-9; Lucas 17.1-2 


42 Der ab'il la ka'kab'insan 
taama umaj u niman vetze' 
uva! ye! yak'inoj vitxumb'ale' ti' 
vunyole', as aal b'a'ne! uva! la 
k'alpik ve't ok umaj ka' tiqul u 
uxhchile'. As la sutil ve't b'en xe! 
u mare!. 
43 As la val sete, tan asoj la 
paavin ex ta'n veq'ab'e', as 
eya'sataj epaavine' eela kuxh 
stuk' uva' kat etzok'lu ve't el 
veq'ab'e', tan aal b'a'ne! uva! ech 
exe! eche! umaj kuch! tul la ok 
ex tu uve! atkat u tiichajile! tetz 
vetaanxelale' as ti! uva! k'uxh 
at veq'ab'e' skaab'il tul a! la 
b'enkat ex tu u choob'al paave! 
uve! ni toypukat u xamale' uve' 
ye!xheb'il la oleb' ti! itzaasale!. 
44 As ye'l ve't ikameb'al unq'a 
txitxb'ile! tzitzi'. As mita'n u 
xamale' la tzaa ve'te'. 
45 Asoj la paavin ex ta'n vetoje', 
as eya'sataj epaavine' eela kuxh 
stuk' uva' kat etzok'lu ve't el 
vetoje!, tan aal b'a'ne' uva' ech 
exe! eche! umaj ko'x tul la ok 
ex tu uve! atkat u tiichajile' 
tetz vetaanxelale' as ti! uva! 
k'uxh at etoje! skaab'il tul a! la 
b'enkat ex tu u choob'al paave! 
uve! ni toypukat u xamale' uve' 
ye'xheb'il la oleb' ti! itzaasale!. 
46 As ye'l ve't ikameb'al unq'a 
txitxb'ile' tzitzi'. As mita'n u 
xamale' la tzaa ve'te'. 
47 Asoj la paavin ex ta'n u b'aq! 
evatze', as eya'sataj epaavine' 
eela kuxh stuk! uva! kat eteesal 

ve't el u b'aq' evatze', tan 

aal b'a'ne' uva! uma'l kuxh u 
blaq' evatze' tul la ok ex k'atz 

u Tiixhe' tu almika' as ti! uva! 
k'uxh at unq'a b'aq' evatze' 
skaab'il as tul a! la b'enkat ex tu 
u choob'al paave!. 

48 As ye'l ve't ikameb'al unq'a 
txitxb'ile! tzitzi'. As mita'n u 
xamale' la tzaa ve'te'. 

49 As la val sete, ai u k'axk'oe' 
la eesan el u va'lexhe! seti!, uva! 
eche! xamal. As b'a'n ve't ex vatz 
u Tiixhe' la ib'ane', eche! unq'a 
oye! uva! ni toksal vatz Aak tul 
ato'k atz'am sti'. 
50As ch'i'umale' u atz'ame'. 
Pet asoj la motx vipitz'polil 
u atz'ame', as ye! la txakon 
ve'te', tan la koj uch ichee 
ipitz'polil unpajte. Estile! ni val 
sete uva! aya'loj chit ek'u!l la 
etoksa etaama svi'. As b'a'noj 
chit etatine! sevatzaj,— ti'k u 
Jesús. 


Nichusun u Jesús ti' uva! 
ye! la ijatx tib' unq'a uxhchile' 
Mateo 19.1-12; Lucas 16.18 
1 1 As el ve't ch'u'l u Jesús 

tu u Capernaúm. As 
oon ve't Aak tu u Judea as tuk' 
tu u txlava! uva! jalit u nimla 
a' u Jordán. As imol ve't tib' 
unq'a tename! ti' Aak unpajte. 
As chusun ve't Aak xo'l unq'a 
tename', tan ech nik ib'an Aak 
sb'enameen. 

2 As ijetz! ve't ok tib' ka'l ung'a 
fariseo k'atz Aak ti' ichukax 
ipaav Aak. As ich'oti ve't chajnaj 
uma'l u yol te Aak ti! uva! ma 
la uch ijatxat el umaj u naj u 
tixqele!. 

3 Ech tal ve't Aak (et: —¿Kam 
kat tal kan u Moisés sete ti' u 
yole'?— ti'k Aak. 

4As ech tal ve't chajnaj ile': 
—Kat tal kan u Moisés uva! la 
uch ijatxat tib' umaj u naj tuk' 
u tixqele'. As lanal itz'ib'a naj 
uva! kam sti' la ijatxkat tib' naj 
tuk' u tixqele!'. As la taq! naj 

u u'uje' te ixoj. As a'n la uch 
ijatxat el naj u tixqele',— ti'k 
chajnaj. 

5 As ech tal ve't u Jesús ile": 
—As ti' kuxh vipaasan tziil unq'a 
tename', as kat itz'ib'a kan u 
Moisése' u tzaq'ite'. 

6Tan tixe'teb'al u vatz tx'ava'e' 
kat icheesa u Tiixhe' u naje! as u 
ixoje!. 

7Estile! la taq' ve't kan u naje' 
vib'aale' tuk' vitxutxe!. As la 
teq'o ve't tib! naj tuk' u tixqele!'. 
8 As eela kuxh stuk' uva' uma'l 
kuxh ve't uxhchil la ib'ane' vatz 
u Tiixhe!. As jit ve't ka'va'l, pet 
unvatzul kuxh ve't vichi'ole' 
skaab'il la ib'ane!. 

9As la val sete, tan ab'il uva! 

a! u Tiixhe' kat b'anon uva' kat 
teq'o tib', as ye'xheb'il la jatxon 
ivatz,— ti'k u Jesús. 

10 Tul uva' atik ve't u Jesús tu 
u kab'ale! tuk! unq'a ichusulib'e', 
as ich'oti ve't chajnaj ti! uve! kat 
tal Aak. 

11 Ech tal ve't Aak ile': —Ab'il 
uva! la ijatxe'l u tixqele! as la 
teq'o tib! tuk' uma't ixoj, as la 
paavin ve't naj vatz u tixqele!'. 
12 As echat u ixoje' uve' la 
ijatx tib' tuk' vitzumele' as la 
teq'o tib' ixoj tuk! uma't naj, 
as la paavin ve't ixoj,— ti'k 
Aak. 

Ni taq' u Jesús ib'a'nil 
ti' unq'a talaj intxa' 

Mateo 19.13-15; Lucas 18.15-17 

13 As teq'o ve't ok unq'a 
uxhchile' unq'a italaj intxa'e' 
vatz u Jesús ti' uva! la tag! je! 
Aak iq'ab' ti! chiintxa'. As yaan 
ve't unq'a ichusulib' Aake' te 
unq'a uxhchile' uve! nik eq'on ok 
ung'a talaj intxa'e' vatz Aak. 
14 As tul til ve't Aak, as ul ve't 
ivi' Aak ti! uva! nik imaj chajnaj 
ivatz unq'a talaj intxa!e!. As ech 
tal ve't Aak (et: —Echajputaj ok 
tzan unq'a talaj intxa'e' sunk'atz. 
As ye! kuxh emaj chiintxa', tan 
ab'il uva! ech itxumb'ale' eche' 
vitxumb'al unq'a talaj intxa'e', 
as ale! uve! at tokeb'al xo'l u 
tename' uva! at jaq' u tijle'm u 
Tiixhe'. 
15 As jik chit tuk val sete, tan 
ab'il uva! jit'e'ch vitxumb'ale' 
eche' itxumb'al umaj talaj intxa' 
la ib'ane' ti! uva! la til u Tiixhe' 

isuuchil, as ye'l tokeb'al xo'l u 
tename! uva! at jaq' u tijle'm u 
Tiixhe',— ti'k u Jesús. 

16 As junun ijelet ve't Aak unq'a 
talaj intxa'e!. As taq! ve't je! Aak 
ig'ab' ti! chiintxa!, as tal ve't Aak 
uva! a! u b!a'ne! la ul ti! chiintxa'. 


Niyolon uma'l u tx'ioliq'ii tuk' 
u Jesús 
Mateo 19.16-30; Lucas 18.18-30 


17As tul el ve't ch'u'l u Jesús 

ti! ib'ene', as q'ax tul ve't uma'l 
u naj. As ku! ve't naj qaaloj 
vatz Aak. As ech tal ve't naj 
ile!: —¿B'a'nla Chusul, kam la 
unb'ane' ti! uva' at untiichajil 
uva! ye'l iya'teb'al?— ti'k u naje!. 
18 Ech tal ve't u Jesús ile': 
—¿Kam q'i uva": «B'a'nla Chusul,» 
ch'axh sve? Tan ye'l umaj b'a'nla 
chusul ati, pet ta'ne' u Tiixhe!. 
19 As ootzimal unq'a tzaq'ite! a'n 
uva' ech ni tal ile': 

Achukak eexoj. 

Ayatz'ak umaj uxhchil. 

Elq'i'k axh. 

Acheesak ipaav amool. 

Amaxtib'ek amool. 

Nima ab'aal; nima atxutx,— 
ti'k Aak. 

20 As ech tal ve't u naj ile!: 

—Chusul, nimamal chite! sva'n 
skajayil tu unch'ooil,— ti'k naj. 
21Asisaji ve't u Jesúse' naj. As 
ixo'ni ve't Aak naj. Ech tal ve't 
Aak ile!: —Atil chit uma'te uva! ye! 
ab'ane'te. Pet kuxh k'ayi kan unq'a 
tx'iib'al aq'iie! skajayil. As la ajatx 
ve't vija'mile' xo'l unq'a meeb'a'e'. 
As nimal u b'a'nile' lak'ul tu 
almika'. Pet si'u. Xekeb'en svi', as 
k'uxh la apaleb'e k'axk'o as moj la 
kam ach svi',— ti'k Aak. 

22 As tul tab'i u naje' u yole', as 
txumun ve't u naje! tul b'en ve't 
naj, tan ti' uva! nimal u tx'iib'al 
iq'ii u naje! atike. 

23 As isaji ve't b'en u Jesús 
ung'a ichusulib'e! stxala. Ech tal 
ve't Aak ile!: —¡Ka!l tzii til unq'a 
uxhchile' uva' at tx'iib'al iq'ii 
uva! at tokeb'al xo'l u tename' 
uva! at jaq' u tijle'm u Tiixhe'l— 
ti'k u Jesús. 

24 As teq'o ve't taama unq'a 
ichusulib' Aake' tul uva! tab'i 
ve't chajnaj viyol Aake'. As ech 
tal ve't Aak ile! te chajnaj: —Ex 
unchusulib', la val sete uva! ab'il 
uve' ai nik'ujb'a'kat ik'u'l ti! u 
tx'iib'al iq'iie', as ka'l tzii sti! uva! 
at tokeb'al xo'l u tename' uva! at 
jaq' u tijle'm u Tiixhe!. 

25 As oora kuxhe' la pal umaj u 
camello tixoto'lil umaj tz'isb'al 
b'aj ti! uva' la ok umaj tx'ioliq'ii 
xo'l u tename' uva! at jaq! u 
tijle'm u Tiixhe',— ti'k u Jesús. 
26 As tul tab'i ve't chajnaj u 
yole', as aal chit teg'o ve't taama 
chajnaj. Ech tal ve't chajnaj ile! 
svatzaj: —¿Asoj ech la ib'ane' 
eche! u veel? ¿as ab'il oi la ok 
xo'l vitenam u Tiixhe'?— ti'k 
chajnaj. 

27As isaji ve't u Jesúse' chajnaj. 
Ech tal ve't Aak ile!: —As vatz 
unq'a uxhchile', as a! chite! ye! la 
uchi. Pet ech koj vatz u Tiixhe', 
tan la chit ib'ane',— ti'k Aak. 

28 As ech tal ve't u Lu' ile!: —Kat 
qaq'lu ve't kan unq'a qetze' 
skajayil. As il o! xekel ve't o! 
see'— ti'k naj. 

29 As ech tal ve't u Jesús ile: 
—Asjik chit la val sete, tan ab'il 
uva! la taq! kan ikab'al, moj 

titz'in tatzik, moj ib'aal, moj 
itxutx, moj tixqel, moj me'al 
ik'aol, moj itx'ava' ti! uva! la 
xekeb' svi' as ti! uva! nimamal u 
b'a'nla yole' sta'n, 

30 as nimal*h' ich'exel u tetze' 
la ik'ule' tetz vitiichajile! vatz 

u txlavale!. As la ik'ul ich'exel 
vikab'ale', tuk' unq'a titz'in 
tatzike!, tuk' itxutx, tuk' me'al 
ik'aol, tuk! itx'ava', as k'uxh kam 
kuxh k'axk'o la ipaleb'e. As tu 
unq'a g'iie' uva! a'n tule', as at 
ve't itiichajil u uxhchile' uve! ye'l 
iya'teb'al. 

31 Tan nimal unq'a uxhchile' 
uva! ni toksal iq'ii ta'n unq'a 
tename', as tul a'e! uva! jit nim 
talche! vatz u Tiixhe!. Pet ech 
koj unq'a uxhchile' uva! ye'l iq'ii 
vatz unq'a tename', as ale! uva! 
nim talche' vatz u Tiixhe',— ti'k 
u Jesús. 


Ni tal u Jesús vikameb'al 
Mateo 20.17-19; Lucas 18.31-34 


32 Tul aalik ije' u Jesús tu u 
Jerusalén, as b'ax ve't Aak vatz 
ung'a ichusulib'e'. As teg'o ve't 
taama chajnaj ti' uva' aalik 
ije! Aak tu u Jerusalén. As 
va'lik chit ixo'v ve't ka't unq'a 
uxhchile' uva' xekik ti' Aak. As 
imolo ve't el Aak kab'laval unq'a 
ichusulib'e!. As tal ve't Aak te 
chajnaj kam uva' la ipaleb'e Aak. 
33Ech tal ve't Aak ile': —Il o 
ma't ve't je! oi tu u Jerusalén. 

As tuk oksaloj ok VIK'AOL U NAJE! 
tiq'ab' unq'a iq'esal oksan iyol 
tenam vatz Tiixh tuk! te unq'a 
uxhchile' uva' chusel tib' ti! 

ung'a tzag'ite'. As tuk alaxoj 
ikame'. As la yatz'pi. As la oksal 
tig'ab' ung'a tename' uva! jit 
tiaal Israel. 

34 As la eesal iq'ii. La q'ospu 
ve'te!; la tzub'ali; la yatz'pu ve'te!. 
As titoxvu q'ii la ul taama,— Ok 
u Jesús. 


Nijaj u Jacobo tuk' u Xhun 
uma'l u b'a'nil te u Jesús 
Mateo 20.20-28 


35U Jacob tuk' u Xhune'! uva! 
ik'aol u Zebedeo, as jetz'en ve't 
ok chajnaj k'atz u Jesús. As ech 
tal ve't chajnaj ile': —Chusul, 
tuk kujaj uma'l u b'a'nil see. As a! 
ni qale' uva! la ab'ane' kam uva! 
tuk kujaj see,— ti'k chajnaj. 
36 Ech tal ve't u Jesús ile": 
—¿Kam q'i nesa! uve' la 
unb'ane'?— ti'k Aak. 
37As ech tal ve't chajnaj ile": 
—Tul la oksal ve't aq'ii, as la aaq' 
qijle'm ti' uva! la xoneb' uma'l o! 
taseb'al as uma't ol tamax,— ti'k 
chajnaj. 
38 Ech tal ve't u Jesús ile!: —Ye! 
nepal stuul kam uva! nejaje!. ¿Ma 
la etx'ol epal tu u k'axk'oe' uve' 
tuk unpaleb'e? ¿As ma tuk etx'ol 
etok tu u mam txumleb'ale' uva! 
tuk unpaleb'e?— ti'k Aak. 
39—Kano, la kutx'ole',— ti'k 
chajnaj. As ech tal ve't u Jesús 
ile!: —An chite' uva! netitz'a, tan 
la epaleb'e u k'axk'oe' uve' la 
unpaleb'e. As la epaleb'e u mam 
txumleb'ale' uva' la unpaleb'e. 
40 Pet ech koj uva' netal exoneb' 
tu vunseb'ale! tuk' tu vunmaxe!, 
tan jit ine' la aq'on sete. Pet a! 


ch' 10.30 O'k'alal (100) ni tal u yole'. As a! ni tokkate' uva' nimal. 

la aq'axkat te ung'a uxhchile' 
uva! txaael ve't ta'n u Tiixhe!, 
tan b'anel ve't tuche' ta'n Aak ti! 
taq'ax ste,— ti'k u Jestis. 

41 Tul tab'i ve't lavat unq'a 
ichusulib' Aake', as ul ve't ivi' 
chajnaj ti' u Jacob tuk' u Xhune!. 
42 As imolo ve't tzan u Jesús 
chajnaj. As ech tal ve't Aak ile!: 
—Ootzimale' seta'n uva' jank'al 
unq'a naje! uve! ni tok ijlenaalil 
ti' unq'a tename', as ni toksa je! 
iq'ii DI unq'a tename'. As nim 
chit chajnaj ninache' tuk! unq'a 
imoole', tul nipaasa tib' chajnaj 
ti! unq'a tename!. 

43 Pet jit'e'ch la ib'an sexo'l, tan 
ab'iste ex uva! nesa' uva! nim 
etalche' ti! unq'a emoole', as exe! 
lochol tetz vemoole' la ib'ane!. 
44As ab'iste ex uva! nesa! uva! at 
etijle'm xo'l unq'a emoole', as ex 
lochol tetz vemoole'. 

45 Tan VIK'AOL U NAJE' kat uli 

jit ti' uva' la lochpi ta'n unq'a 
tename' kat ulkat, pet kat uli ti! 
ul taq'at tib' kamoj ti' iq'alpul 
unq'a tename! vatz vipaave!,— 
ti'k u Jesúse!. 


Ni tilon u Bartimeo ta'n u Jesús 
Mateo 20.29-34; Lucas 18.35-43 


46As oon ve't Aak tu u 
Jericó. As tul el ve't Aak tzi'e'l 
u tename' tuk' unq'a ichusulib'e' 
tuk' unjoltu unq'a tename', as 
xonlik uma'l u tzot tzi' b'ey ti' 


ijoyat ipuaj. As Bartimeo ib'ii naj. 


As vik'aol u Timeo. 

47Tul tab'i ve't naj uva' ai u 
Jesús uva' aa Nazaret nik ipale', 
as xe't ve't naj sik'in. Ech tal ve't 
naj ile!: —¡Jesús, tiaal David, 
txum unvatz!— ti'k naj. 

48 As nimal uxhchil yaaon naj ti' 
uva' nisik'in naj. As aal chit taq! 
ve't je! naj tuul ivi'. As ech tal 
ve't naj ile! unpajte: — (Dap, axh 
tiaal David, txum unvatz!— ti'k 
naj. 

49 As txakeb' ve't u Jesús. As 
tal ve't Aak imolol u tzote'. As 
tul molol ve't tzan, ech alpu ile' 
ste: —Txakpen. B'an atiaal, tan 
nimolo axh u Jestis,— ti'k unq'a 
uxhchile' te naj. 

50As Gool ve't kan naj uma'l u 
chelkin oksa'm uva! atik ok ti! 
naj. As txakpu ve't naj ti' tul 
k'atz u Jesús. 

51 As ech tal ve't u Jesús 

ile!: —¿Kam q'i nasa! uva! la 
unb'ane'?— Ok Aak. Ech tal ve't 
u tzot ile': —Chusul, ai ni vale' 
uva! la ilon vunvatze',— ti'k naj. 
52 As ech tal ve't u Jesús (ei: 
—Kuxh ve'te', tan ti' uva! kat 
ak'ujb'a' ak'u'l svi', as kat ilonyu 
ve't vavatze',— ti'k Aak. As yak 
kuxh ilon ve't naj. As xekeb' ve't 
naj ti' u Jesús tul b'en ve't Aak. 


Ni toon u Jesús tu u Jerusalén 
Mateo 21.1-11; Lucas 19.28-40; 
Xhun 12.12-19 


1Tul b'iitik kuxh toon ve't 
u Jesús tu u Jerusalén tul 
atik Aak Katz u Betfagé tuk' u 
Betania, Katz uma'l u vitz uva' 
Olivos, as ichaj ve't b'en Aak 
ka'va'l unq'a ichusulib'e!. 
2Ech tal ve't Aak (el: —B'enoj 
ex tu u tal tename' uve' at tzan. 
As tul la oon ex, as la b'en ele 
uma'l u tal b'ur uva! ye! atixoj je! 
umaj uxhchil sti'. As k'alel kan 
txoo. As la esaapu txoo. As la 
eteq'o tzan txoo. 

3Asoj ab'il la alon sete uva': 
«¿Kam itxa'k txoo nesaapu?» chaj 
ch'elel ex, as ech la etal (dei: «A! 
u kuB'ooq'ole! tuk txakonsan 
txoo. As tuk iq'aavisa Aak txoo,» 
chaj ex,— ti'k u Jesús. 

4As b'en ve't chajnaj. As b'ex 
ilej chajnaj u tal b'ure' uva! k'alik 
kan tu b'ey tzi' uma'l u kab'al. 
As isaapu ve't chajnaj txoo. 
5 As ech tal ve't kal unq'a 
uxhchil ile! uva! atik tzitzi': 
—¿Kam itxa'k u tal b'ure' q'i 
nesaapu?— ti'k unq'a uxhchile!. 
6As tal ve't chajnaj kam uva' 
tal u Jesús te chajnaj. As taq! 
ve't unq'a uxhchile' u b'ure' te 
chajnaj. 

7Teq'o ve't tzan chajnaj u b'ure! 
k'atz u Jesús. As taq' ve't je! 
chajnaj unq'a ixb'u!je! ti! txoo. As 
je! ve't Aak ti! txoo. 
8 As iliipu ve't ku unq'a tename' 
ixb'u'j tu b'ey. As at uxhchil 
tzok'on ve't xaj ch'i'm. As taq! 
ve't ku' tu u b'eye' vatz Aak. 
9As unq'a uxhchile' uva' b'axik 
vatz Aak tuk' unq'a vee! xekik 
ti' Aak, as taq! ve't je! tuul ivi' 
til isik'in ti' Aak. Ech nik tal 
ile!: —¡Qoksataj iq'ii Aak, tan 
achveb'al chit tul Aak tuk' vib'ii 
u Kub'aal Tiixhe"! 
10 jAs achveb'al chit tul Aak ti! 
u tename! uve' at jaq' u tijle'm 
u Tiixhe' eche! uva' kat ib'an u 
q'esla kub'aale' uva! David! ¡As 
qoksataj iq'ii u Tiixhe' uva! echen 
tu almika'!— ti'k unq'a tename!. 

11 As tul ok ve't u Jesús tu u 
Jerusalén, as ok ve't Aak vatz 
ig'anal u tostiixhe'. As isaji 
kuxh Aak ung'a veel skajayil. As 
g'aav ve't Aak tu u Betania tuk' 

kab'laval unq'a ichusulib'e', tan 
aalik ve't itzlotine!. 


Ni tal u Jesús 
itzaj uma'l u higuera 
Mateo 21.18-19 
12 Tu umatt q'ii, as el ve't ch'u'l 
Aak tu u Betania ti! ib'en tu u 
Jerusalén unpajte. As va!y ve't Aak. 
13 As til ve't b'en Aak vi'l u 
higuera uva! atik ixaj. As letzen 
ve't ok Aak Katz tze!, tan kamal 
atik ivatz tze! uva! nik tal Aak. 
As tul ye'lik chit umaj ivatz Gel 
atike. Pet ixaj kuxh tze' atike, 
tan ye'xnik ilejat ivatzin Gel 
14As ech tal ve't Aak ile": 
—Ye'xh jatu la lo'p ve't umaj 
avatz ta'n umaj uxhchil,— ti'k 
Aak tal te u tze'e'. As tab'i ve't 
unq'a chusulib' Aake' uve! tal 
Aak. 


Nitilu el u Jesús 
unq'a va'lexhe' 
vatz viq'anal u tostiixh 
Mateo 21.12-17; Lucas 19.45-48; 
Xhun 2.13-22 


15 As tul ok ve't u Jesús tu 
u Jerusalén, as ok ve't Aak 

vatz viq'anal u tostiixhe!. As 
itilu ve't el Aak unq'a uxhchile' 
uve! nikat ik'ayine' as tuk! 
unq'a uxhchile' uve' nikat 
ilog'one'. As ipilq'u ve't Aak 
imeexha unq'a jalol puaje' tuk' 
u tatinb'al unq'a paroomaxhe' 
uve! nik k!ayile!. 

16 As ye! nik ichajpu ok u Jesúse' 
umaj uxhchil uva' eq'omal ik'a'y 
sta'n. 

17As xe't ve't Aak chusun. Ech 
tal ve't Aak (el: —Ootzimal 
seta'n uva' ech ni tal u yol ile! 
uva' tz'ib'amal kan: 

Nachb'al vetze' vunkab'ale' 
la ib'ane' ti! uva! la inach 
in unq'a tename' skajayil. 

Pet ech koj ex, tan kat eb'ensal 
ve'te! statinb'al elq'om,— ti'k u 
Jesúse!. 

18 As unq'a iq'esal oksan iyol 
tenam vatz Tiixh tuk' unq'a 
uxhchile! uva! chuselik Ob 
ti' u tzaq'ite'! uva! tz'ib'amal 
kan, as tab'i ve't chajnaj u 
yole! uva! tal u Jesús. As 
ichuk ve't chajnaj txumb'al ti! 
iyatz'pu ve't Aak. As nik ixo'v 
chajnaj te Aak, tan acha'v chit 
ichusun Aak vatz unq'a tename' 
skajayil. 

19 As tul tz'otin ve'te', as el 
ve't ch'u'l u Jestis tu u tename' 
unpajte tuk' unq'a ichusulib'e!. 


Nitzaj u higuera ta'n u Jesús 
Mateo 21.19-22 

20 Tu ve't uma't q'ii q'ala'm, 
as pal ve't u Jesúse! tuk' unq'a 
ichusulib'e' unpajte k'atz u 
higuera. As til ve't chajnaj uva' 
ma'tik itzaj ve't u higuera tuk' u 
taq'ile'. 

21 As tulsa ve't u Luiel unq'a 
yole' sk'u'l uva! tal u Jesús te 

u higuera. Ech tal ve't naj ile!: 
—Chusul, il u higuera ile! kat 
tzajyu ve'te! uva! kat aal ste uva! 
ye'xh jatu la lo'p ve't umaj ivatz 
ta'n unq'a uxhchile'— ti'k u 
Lu'e'. 

22 Ech tal ve't u Jesús ile": 
—eEk'ujb'a'taj ek'u'l ti! u Tiixhe!, 
23tan jik chit tuk val sete, asoj 
la etal te u vitz ile': «jElen tzitzi'! 
¡As kuxh ben tu u mar!» chaj ex 
la etale', as la chit ib'ane' asoj 
ye! la ka'kab'in etaama. Pet la 
ek'ujb'a' ek'u'l ti! uva! la chit 
ib'ane' kam uva! la etale!. 

24 Estile! ni val sete, tan asoj 
k'ujle'l chit ek'u'l ti' u Tiixhe' tul 
la enach Tiixh, as la chit ib'an 
Aak kam uve' la ejaj te Aak. 

25 As tul la enach u Tiixhe' uva! 
echen tu almika!, as esotzsataj 
ipaav umaj uxhchil uva' ato'k 
exo'l stuk', aq'al uva! la isotzsa u 
Tiixhe! epaav, 

26 tan asoj ye! la esotzsa ipaav u 
uxhchile!, as ye'l epaav la isotzsa 
u Tiixhe' uva' echen tu almika', — 
ti'k u Jesús. 


Nich'otil u tijle'm u Jesús 
Mateo 21.23-27; Lucas 20.1-8 
27As ok ve't u Jesús tu 

u Jerusalén unpajte. As tul 

nik ixaan Aak vatz iq'anal u 
tostiixhe!, as kat jetz'en ve't ok 
unq'a iq'esal oksan iyol tenam 
vatz Tiixh, tuk' unq'a uxhchile' 
uva' chusel tib' ti! unq'a tzaq'ite', 
as tuk! unka't unq'a b'aal 
tename!. 

28 Ech tal ve't chajnaj ile!: 
—¿Ab'il aq'ol tetz u eejle'me' 

til uva' kat ul atilu el unq'a 
uxhchile' vatz iq'anal u 
tostiixhe'?— Ok chajnaj. 
29 As ech tal ve't u Jesús ile: 
—Tuk unch'oti uma'l u yol sete. 
Asoj la etal sve, as la val sete 
uva! ab'il aq'ol tetz u vijle'me! ti! 
ung'a vee! kat unb'ana. 
30Etaltaj sve, ¿ab'il kat chajon 
tzan u Xhune' uva! nik aq'on ku 
unq'a uxhchile' sei u a'e'? ¿Ma 
a! u Tiixhe'? ¿Pet moj umaj vatz 
tx'ava'illa aama?— ti'k u Jesús. 
31As iyol ve't chajnaj svatzaj 
uva' kam la tal chajnaj. Ech 
tal ve't chajnaj ile': —Asoj tuk 
qale! uva! Tiixh kat chajon tzan 
u Xhune!, as: «¿Kam q'i ye! kat 
enima u Xhune!?» chaj naj tuk 
tal sqe. 
32As ye! la uch qalata' uva! 
umaj vatz tx'ava'illa aama kat 
chajon tzan u Xhune!,— ti'k 
chajnaj svatzaj, tan nik ixo'va 
chajnaj unq'a tename', tan 
kajayil chit unq'a tename' nik 
niman uva' q'ajsan tetz viyol u 
Tiixhe' u Xhune!. 
33 Esti'e' ech tal ve't chajnaj ile! 
te u Jestse!: —Ye! qootzaj ab'il 
kat chajon tzan u Xhune!,— ti'k 
chajnaj. As ech tal u Jesús ile": 
—Mita'n in la alon sete uva! ab'il 
kat aq'on u vijle'me' ti! uva! kat 
unb'ana,— ti'k Aak. 


Ni tal u Jesús uma't 
u k'uchuvatz ti' ka'l unq'a 
va'lexhla k'amol tx'ava' 
Mateo 21.33-46; Lucas 20.9-19 
1 1As seit ve't u Jestse! 
chusun tuk' ka't unq'a 
k'uchuvatz. As ech tal Aak ile': 
—Tan tava ve't uma'l u naj ka'l 

unq'a uuva tu vitx'ava'e'. As 
toksa naj pe' sti'. As ib'an ve't 
naj tuch uma'l u atinb'al uva' la 
poch'ilkat u ta'l u uuvae'. As ilak 
ve't naj uma't u atinb'al xeeb'al 
tetz unq'a uuvae' uva! nim chit 
itxakeb'e!. As taq' ve't kan naj 
vitx'ava'e' tuk! ung'a uuvae' 
sk'am te kal unq'a k'amol. As 
b'en ve't naj tzi'a'n. 

2 Tul ilej ve't u q'iie' ti! ituxpu 
ivatz unq'a uuvae', as ichaj 

ve't vib'aal unq'a uuvae' uma'l 
vik'am xe' ung'a k'amole' ti' ul 
teq'ot unb'ooj ivatz unq'a uuvae!, 
k'amb'al tetz u tx'ava'e'. 

3As kat itxey unq'a k'amole' u 
k'ame' uva' chajel ta'n u b'aal 
txlava!e!. As ye'xhkam chit taq' 
b'en chajnaj sti'. Pet kat iq'os ve't 
chajnaj. 

4 As ichaj ve't b'en vib'aal 
ung'a uuvae! uma't viklamel, As 
tul ooni, as isuti chajnaj k'ub' ti! 
ivi'. As tul ma't iyoq'at chajnaj, 
as iqlaavisa b'en chajnaj Katz 
vib'aal u uuvae!. 

5 As ichaj ve't b'en vib'aal unq'a 
uuvae! uma't ik'am. As iyatz! ve't 
unq'a k'amole' u k'ame'. As ichaj 
ve't b'en vib'aal unq'a uuvae! 
unjoltu ik'am. As ati uva' kat 
k'axb'isali; as ati uva! kat yatz'pi. 
6As tul ma'tik ichajat ve't 
b'en vib'aal unq'a uuvae' unq'a 
ik'ame', as a! ve't vik'aole' kat 
ichaj b'en uva' xo'nik chit ste, 
tan ech tal je! u b'aal u uuva ile! 
ste: «Tuk nimaloje' vunk'aole' 
ta'n unq'a k'amole',» ti'ke. 
7As ech tal ve't unq'a k'amol 
ile! svatzaj: «A! vik'aol naje! vil 
tule'. As a! naje! tuk etzin kan 
ung'a uuvae! tuk' u tx'ava'e'. ¡Pet 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


MARCOS 12 


ko" kuyatz! naj! ¡As qetz ve't u 
tx'ava'e' la ib'ane'!» Ok chajnaj. 
8 As itxey ve't chajnaj viktaol 
viblaal u uuvae!. As iyatz! ve't 
chajnaj. As b'ex isuti ve't el 
chajnaj vichi'ole' ti'e'l u tx'ava'e' 
uva! atikkat unq'a uuvae!. 

9 ¿As kam q'i la ib'an ve't 
vib'aal unq'a uuvae' uva! netale'? 
¿As ye! kol la b'en iyatz!' ve't naj 
q'a unq'a k'amole'? As va'len la 
taq'kat ve't vitx'ava'e' sk'am, uva! 
atkat unq'a uuvae!. 

10 ¿As ma ye! atixoj esik'le u yole' 
uva' tz'ib'amal kan uva' ech ni 
tal (ei: 
As u k'ub'e' uva! kat sutil el 
ta'n unq'a lakol kab'ale', 
as a! ve'te! uve! xe'ab!' tetz 
vixoob' u kab'ale'? 
11 As a! chit achveb'ale' soe, tan 
ai u Tiixhe' kat b'anon, Ok 
u yole',— 
ti'k u Jesúse!. 

12 As unq'a iq'esal oksan iyol 
tenam vatz Tiixh, tuk' unq'a 
uxhchile' uva' chuselik tib' ti' u 
tzaq'ite! uva! tz'ib'amal kan, as 
tuk' ka't unq'a baal tename', as 
tal ve't chajnaj itxeyat u Jesús, 
tan pal ve't chajnaj stuul uva! 
chajnaj nikat tal u Jestise' tuk! 

u k'uchuvatze' uva! nik tal Aak. 
As jit ib'an chajnaj, tan nik ixo'v 
chajnaj vatz unq'a tename!. As 
b'en ve't chajnaj. 


Nich'otil te u Jesús ti' u 
choob'al tatin unq'a tenam 
Mateo 22.15-22; Lucas 20.20-26 

13 As chajpik ve't b'en ka'l 
unq'a fariseo tuk' ka't unq'a 
tiaal Israel uva' atik ok k'atz 
u Herodes, ti! icheesat chajnaj 

ipaav u Jesús. As la uch ixochat 
ve't chajnaj Aak. 
14 As tul oon ve't chajnaj k'atz 
Aak, as ech tal ve't chajnaj 
ile': —Chusul, ootzimal ve't 
sqa'n uva! jik chit nayolone!. 
As ye'xheb'il naxo'v ste tul 
nachusune!, tan eela ivatz ung'a 
uxhchile' nab'ane'. As k'uxh at 
tijle'm as k'uxh ye'l tijle'm ati, as 
nachus unq'a uxhchile' ti! uva! 
jik vitxumb'ale' la ib'an vatz u 
Tiixhe'. As tuk kuch'oti see, ¿ma 
b'a'n uva! la kuchoo ve't u puaje' 
uve' nijajpu sqe ta'n u ijlenaale' 
tu u Roma, pet moj ye'le?— ti'k 
chajnaj. 
15 As ootzimalik ta'n u Jesús 
uva' ka'vatz kuxh chajnaj. As ech 
tal ve't Aak ile!: —¿Kam q'i uve' 
nu kuxh echuk txumb'al svi'? 
Eteq'otaj tzan umaj u puaje'. As 
la vile',— ti'k Aak. 
16 As eq'ol ve't tzan u puaje'. As 
ech tal ve't Aak ile!: —;Ab'il etz 
u vatzib'ale' q'i tuk' u tz'ib'e' 
uve' at vatz u puaje'?— ti'k Aak. 
As ech tal chajnaj (el: —Tetz 
u ijlenaale' tu u Roma,— ti'k 
chajnaj. 
17Ech tal ve't u Jesús ile!: —As 
jank'al u tetz u ijlenaale! uve' 
tu u Roma, as etaq'taj ste. Pet 
jank'al u tetz u Tiixhe!, as 
etaq'taj te Aak,— ti'k u Jesús. 
As teq'o ve't taama chajnaj ta'n 
u yole! uve! tal Aak. 


Nich'otil te u Jesús ti' u 
tuleb'al taama unq'a kamnaj 
Mateo 22.23-33; Lucas 20.27-40 


18 As unq'a saduceo uva' ni 
alon uva! ye'l unq'a kamnaje' 
ni tul taama, as ul ka'l chajnaj 

ti! ich'otit te u Jesúse!. Ech tal 
chajnaj (el: 

19—Chusul, kat itz'ib'a kan u 
Moisés uma'l u yol uva' ech ni 
tal ile!: «Asoj la kam umaj naj as 
tul ye'l umaj initxa' naj la kaaik 
kan xe! u tixqele', as a! umaj u 
titz'in tatzik naje! la teq'o tib' 
tuk' u ixoje! ti' tag'at kan tiaal u 
naje! uva! kat kami,» Ok u yole'. 
20As ib'an unpajul atik vujva'l 
unq'a naj uva! titz'inik tib'. As 
kat teq'o tib' u atzikae' tuk! u 
tixqele'. As kam ve't naj. As Dt 
kaaik kan me'al ik'aol naj. 

21 As teq'o tib' u ixoje! tuk! u 
b'axa titz'in naje!. As kat kam 
naj. As jit kaaik kan me'al ik'aol 
naj. As echat chit kat ib'an ika'v 
u itz'inae!. 

22As ech kat ib'an ve't vujva'l 
unq'a naje! skajayil uva! titz'in 
tib'. As jit kaaik kan me'al ik'aol 
chajnaj. As tul ma'tik ikam ve't 
vujva'l unq'a naje' uva! titz'in Ob), 
as kam ve't u ixoje' unpajte. 

23 As tul uva! la ul ve't taama 
unq'a kamnaje', ¿as ab'iste ve't u 
naje! q'i itzumel u ixoje'? Tan kat 
teq'o tib' ixoj tuk' vujva'l unq'a 
naje! uva! titz'in tib!,— ti'k unq'a 
saduceo. 

24Ech tal ve't u Jesús ile!: 
—Sotznal chit ek'u'l, tan ye! 
nepal stuul kam uva' ni tal viyol 
u Tiixhe!. As mita'n ye! nepal 
stuul ti' uva! la tulsa Aak taama 
unq'a kamnaje' unpajte, 

25 tan tul la ul ve't taama ung'a 
kamnaje', as ye'l unq'a naje' la 
teg'o tib' tuk' umaj u ixoj. As 
mita'n unq'a ixoje'. Pet ech ve'te' 
eche! ung'a ángele! uve' at tu 
almika' la iblane!. 

26 As echat ni tal u yole' uva! kat 
tal kan u Moisés ti' tul taama 
unq'a kamnaje' unpajte. As ye! 
nepal tu u yole! uva! tal u Moisés, 
tul uva! kat yolon u Tiixhe' xo'l 

u vokkin ch'i'xe!. As ech tal Aak 
ile': «Ine! iTiixh u Abraham, as 
iTiixh u Isaac, as iTiixh u Jacob,» 
ti'k Aak te u Moisése!. 

27Estile! uva! sotznalu chit 
ek'u'l, tan jit ai unq'a kamnaje' 
ni niman u Tiixhe!. Pet a' unq'a 
uxhchile' uva! isle'l vatz Aak,— 
ti'k u Jesús. 


Niyolon u Jesús 
ti' u nimla tzaq'it 
Mateo 22.34-40 
28 As uma'l u uxhchil uva! 
chuselik tib' ti' unq'a tzaqj'ite', 

as tab'i ve'te! uva' ik'ulb'e ve't u 

Jesúse' unq'a saduceo tib'a'nil. 

As letzen ve't ok naj Katz Aak. 

As ech tal ve't naj ile!: —;Abliste 

u tzaq'ite' uve! nim talche'?— 

ti'k naj. 

29Ech tal ve't Aak ile!: —U 

tzaq!ite! uve! nim talche', as ech 

ni tal (ei: 

Ex kumool tiaal Israel, 
etab'itaj u yole! uva! tuk 
val sete, uma'l kuxh 
u Tiixhe'. As Aake! 
kuB'ooq|ol. 

30 As aya'loj chit ek'u'l la 
exo'ni u Tiixhe' tuk' chit 
etaanxelal, tuk' chit 
etxumb'al, as tuk! chit 
eyak'il, ti'k u tzaqlite!. 

As ale! u tzaq'ite' uva! nim talche' 

ti' unjoltu unq'a tzaqj'ite'. 

31As vika'v u tzaqj'ite', as eela 

tuk' u b'axae', tan ech ni tal 

ile: 

Xo'noj vemoole' sete eche' 
uva! neb'an je! sete, ti'k u 
tzaq'ite'. 

As ye!l uma'toj tzaq'it uva' nim 
talche! ti! ka'va'l unq'a tzaq'ite!,— 
ti'k u Jesús. 
32As ech tal ve't u naj ile! uva! 
chuselik tib' ti' unq'a tzaq'ite': 
—An chite', Chusul, uve' naale', 
uva! uma'l kuxh u Tiixhe! ati. As 
ye'l uma'toj tiixh eche' u Tiixhe'. 
33 As aya'loj chit kuk'u'l la 
kuxo'ni u Tiixhe' tuk' chit 
kutxumb'al, tuk' chit gaanxelal, 
as tuk' chit kuyak'il. As la 
kuxo'ni u kumoole' eche! uva! 
nu kub'an je! sqe. As a'e! uva! 
nim talche' ti' itz'e'sal ok unq'a 
oye! as tuk' unq'a txooe' vatz u 
Tiixhe'— ti'k u naje!. 
34 As til ve't u Jesús uva' ik'ulb'e 
ve't u naje' Aak tijikil. As ech tal 
ve't Aak (ei: —B'iit kuxh asa! ti! 
ook xo'l u tename' uva! at jaq' u 
tijle'm u Tiixhe',— ti'k u Jesús. 
As ye'xheb'il chit kat ch'otin 
uma'toj yol te Aak. 


Ni tal u Jesús uva' ab'il etz 
iial u Cristo vatz unq'a tenam 
Mateo 22.41-46; Lucas 20.41-44 


35 Tul nik ichusun u Jestis vatz 
ig'anal u tostiixhe', as ech tal 
ve't Aak ile': —Unq'a uxhchile' 
uva' chusel tib! ti! unq'a tzaqj'ite', 
jas kam b'an ta'n q'i uva' ni tal 
chajnaj uva' tiaal David u Cristo? 
36 Tan ech ni tal uma'l yol ile! uva! 
tal u David ta'n u Tiixhla Espíritu: 

Ech tal u B'oog'ol ile! te 
vunB'ooq'ole': 

Xoneb'en tu vunseb'ale' 

techanal la vaq' kan ung'a 
uxhchile' jaq! avoj uve! 

nich'o'n taama see!, ti'k u 
David tal kan. 
37Pet tul ni tal u David ti' u 
Cristo uva! «unB'ooq!ol,» taq'e' 
ni tale', ¿as kam q'i uva! nenima 
uva' tiaal David u Cristo?— ti'k 
u Jesús. 
As aya'lik chit ik'u'l unq'a 
uxhchile' tul nik tab'i viyol Aake!. 


Ni tal u Jesús vipaav unq'a 
uxhchil uva' chusel tib' 
ti' unq'a tzaq'ite' 
Mateo 23.1-36; Lucas 11.37-54; 
20.45-47 


38 As ech tal ve't u Jesús ile! 
tul nik ichusun Aak: —Atoj 
enachb'al vatz unq'a uxhchile' 
uva! chusel tib' ti! unq'a tzaqj'ite', 
tan acha'v chit te chajnaj uva! 
ni toksa chajnaj unq'a b'a'nla 
oksa'me' tuk' uva! ni tok iq'ii 
chajnaj ta'n unq'a tename' tu u 
k'ayib'ale'. 

39 As a' unq'a b'a'nla chaj 
xonleb'ale' nichuk chajnaj tu u 
atinb'ale' tetz nachb'al Tiixh. As 
a! nixoneb'kat chajnaj tu u b'axa 
xonleb'ale' tul ni tuch unq'a 
b'a'nla tx'a'o'me'. 

40 As nimaa chajnaj vikab'al 
unq'a txakay ixoje'. As nimal 
chit yol ni tal chajnaj ti' 
ik'uchat chajnaj uva! b'a'nla 
nachol Tiixh chajnaj ni tal 

je! ste. As tul a! chajnaje' uve' 
nimal u k'axk'oe' la ipaleb'e,— 
ti'k u Jesús. 


Niyolon u Jesús 
ti' uma'l u txakay ixoj 
Lucas 21.1-4 
41 As tul xonlik ve't u Jesúse' 
txala u kaaxhae' uva! nimolpukat 

u puaje!, as aalik ve't ok u Jesús 
te ung'a uxhchile' uve' nik aq'on 
ku' unq'a puaje' tu u kaaxhae!. 
As nimal unq'a tx'ioliq'iie! uva' 
atik tzitzi'. As nimal chit puaj 
nik taq' ku! chajnaj. 

42 As ul ve't uma'l u txakay ixoj 
uva! meeb'a' chittu' ti' ul taq'at 
ku! ka'va'l vas ipuaj uva! ye'xh 
jatva'l ija'mil. As tul til ve't u 
Jesús taq'at ku' u txakay ixoje! u 
puaje' tu u kaaxhae', 

43 as imolo ve't Aak unq'a 
ichusulib'e'. Ech tal ve't Aak 

ile!: —Jik chit tuk val sete, tan 
u txakay ixoje! uva! meeb'a! 
chittu', as nimal chite! u oye! 
uva! kat tag' ku! ti' unjoltu unq'a 
uxhchile', 

44tan jank'al unq'a tx'ioliq'iie' 
uve! kat taq' ku' unq'a oye!, as 

a! kuxh unq'a ya'le' ni tag! ku!. 
Pet ech koj u txakaye', tan k'uxh 

meeb'a' chit ixoj, as kat taq' ku! 
ixoj jank'al uve' nitxakon sti' jun 
q'ii,— ti'k u Jesús. 


Ni tal u Jesús 
uva! la e'pul u tostiixh 
Mateo 24.1-2; Lucas 21.5-6 


1 1El ve't ch'u'l u Jestise' 
vatz iq'anal u tostiixhe' 
tuk' unq'a ichusulib'e'. As ech 
tal ve't uma'l vichusulib' Aak (ei 
ste: —¡Chusul, acha'v chit tilon 
ung'a sivane' tuk' unq'a b'a'nla 
kab'ale' uva' sete'rumal ti' u 
tostiixhe' sta'n!— ti'k naj. 
2As ech tal ve't u Jesús ile': 
—¿Ma acha'v chit unq'a b'a'nla 
kab'ale' uve! neele'? As tuk val 
see uva' ye'l umaj sivan la kaa vi' 
uma't sivan, tan kajayil chite' la 
e'pi,— ti'k u Jesús. 


Niyolon u Jesús ti' uva' kam 
tuk uchoj vatz u tx'ava' 
Mateo 24.3-28; 

Lucas 21.7-24; 17.22-24 


3 As bien ve't u Jesúse! tuk' 
ung'a ichusulib'e' vi! u vitze! uva! 
Olivos, uva! nika'ya tib' tuk! u 
tostiixhe!'. As xoneb' ve't Aak 
sijunal. As ul ich'oti ve't u Lu'e', 
tuk' u Jacob, tuk' u Xhune', as 
tuk' u Lixhe' uma'l u yol te Aak. 
4 As ech tal chajnaj ile!: —Pap, 
al sqe uva! jatu la ib'an u veel 
naale'. ¿As kam texhlal tetz 
tul b'iit itzojpisal unq'a veel 
skajayil?— ti'k chajnaj. 

5 As ech tal ve't u Jesús ile": 
—Atoj chit enachb'al vatz unq'a 
chulin yole' aq'al uva! ye! la 
maxtib'el ex, 

6tan nimal unq'a chulin yole' 
la ul tuk! vunb'iie'. As la ul tale! 

uva': «Ine! u Cristo,» chaj la 
tale'. As nimal unq'a uxhchile' la 
isotzsa ik'u'l. 
7As xo'vi'k kuxh ex tul la etab'i 
yol ti! uva! kat xe'tiy ve't ch'a'o 
tu uma'l u tenam as moj ti! uva! 
tuk xe'toj ch'a'o tu uma't tenam, 
tan echnal chit la ib'ane!. As jit 
oora la ilej u q'iie! ti! itzojpisal 
ve'te! uva! alel kan ti! isotz u vatz 
tx'ava'e'. 
8 Tan lanal ib'an unq'a nimla 
tename' ch'a'o svatzaj. As lanal 
ib'an unq'a ijlenaale' ch'a'o 
svatzaj unpajte. As katil kuxh la 
ib'ankat kab'laano. As mama'la 
va'y la ib'ane'. As la veq'elkab'an 
unq'a tename!. As ixe'teb'al kuxh 
unq'a k'axk'oe' uva! txumleb'al 
chit la ib'ane!. 

9As la chit etil etib', tan la 
oksal ok ex vatz unq'a b'anol 
tetz isuuchil unq'a tename!. As 
la q'ospu ve't ex tulaj unq'a 
atinb'ale' tetz nachb'al Tiixh. As 
ti' kuxh uva' k'ujle'l ek'u'l svi' as 
la eq'ol ex vatz unq'a ijlenaale' 
as vatz unq'a b'anol ivatz u 
ijlenaale!'. As tzitzi' la b'en 
etalkat isuuchil u yole! svi!. 
10 As tul uva! ye'xnaj ilejat u 
q'iie' ti! isotz u vatz tx'ava'e', tan 
techal la alpu u b'a'nla yole' tulaj 
unq'a tename' skajayil. 
11 As tul uva! la txeypik b'en ex 
vatz unq'a ijlenaale', as exaansak 
kuxh etaama ti! uva! kam la 
etale', tan la aq'pu ve't eyol uva! 
kam la etale', tan jit ve't etetz u 
yole' uve' la etale'. Pet a! ve't u 
yole' la etale! uve' la aq'pu sete 
ta'n u Tiixhla Espiritu. 
12 As la ixoch ve't tib! unq'a 
uxhchile' tuk' unq'a titz'in 

tatzike! ti' iyatz'at tib'. As echat 
la ib'an unq'a b'aalae' te unq'a 
me'al ik'aole'. As la ul ve't ivi! 
unq'a me'al k!aole' ti! unq'a 
ib'aale'. As la tal ve't iyatz!pe!. 
13 As nimal unq'a tename' la 
ixvan ex ti! uva! k'ujle'l ek'u'l svi'. 
Pet ab'il uva! ye! la iya'sa inimat 
in, k'uxh kam kuxh k'axk'o la 
ipaleb'e, as a'e' uva! at itiichajil 
Katz u Tiixhe!. 

14 As tul la etil tuch ve't u 
mam txumleb'ale' uva! txojonb'al 
chittu! uva! la b'anchi tu u 
b'a'nla atinb'ale', as la pal ex 
stuul, jank'al ex uva' la sik'len u 
yole', tan ale! uva! kat tal kan u 
q'ajsan tetz viyol u Tiixhe' uva! 
Daniel. As tul la etil ixe't u mam 
txumleb'ale', as jank'al ex uva' 
at ex tzitza' tu u Judea, as la ooj 
ve't ex tulaj unq'a koob'ale!. 

15 As jank'al ex uva! at je! ex vi 
vekab'ale', as ye! la ku! ve't ch'u'l 
ex ti' b'en eteq'ot el tzan unq'a 
etetze! uve! at tu vekab'ale'. 

16 As ex uva! at b'en ex tu vitz, 
as ye! la gq'aavik tzan ex ti! ul 
eteg'ot ka't etoksa'm. 

17As oyeb! chit evatz, ex ixoj 
uva! at eyaab'il ti! etilat umaj 
etalintxa' tuk' ex uva' nitel 
ich'u'un vene'e' tul la ul u 
k'axk'oe' seti! tu u q'iie!. 

18 As enachtaj chit Tiixh aq'al 
uva! jit tu q'alae' uva! la ooj ex 
vatz u k'axk'oe', 

19tan mama'la chit k'axk'o la uli. 
As ye' atixoj chit ib'an u k'axk'oe' 
eche' u veel tul sichee u vatz 
txlava!e! ta'n u Tiixhe'. As eche' 
latel koj ib'an unpajte. 

20As ye' koj la ich'oob'isa u 
Tiixhe' u k'axk'oe', as ye'xheb'ile' 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


125 


la itx'ol tel vatz u k'axk'oe'. Pet 
til uva' nitxum Aak ivatz unq'a 
tename! uve' txaael ve't ta'n Aak, 
as esti'e! tuk ich'oob'isa Aak u 
k'axk'oe'. 

21 Tan asoj ab'il la alon sete 
uva': «Il u Cristo ile! at tzitza!» as 
moj «Ile' at Gilels chaj ch'elel 
ex, as enimaki, 

22 tan at uxhchil la ul alon sete 
uva!: «Ine! in u Cristo» as moj 
«Ine! in u q'ajsan tetz viyol u 
Tiixhe',» chaj la tal sete. As la 
ik'uch unq'a k'uchb'al tetz unq'a 
b'a'nile' vatz unq'a tename' uva! 
la teq'o taama unq'a tename' 
sta'n ti' imaxtib'el unq'a tename!. 
As la koj uchi, as ante! unq'a 
itenam u Tiixhe' uve' txaael ve't 
ta'n Aak la maxtib'eli. 

23 Pet atoj enachb'al, tan ile' 
kat val isuuchil sete b'axa tul 
ye'xnaj ib'ana. 


Niyolon u Jesús 
ti' uva! kam tul Aak la uli 
Mateo 24.29-35; 42-44; 
Lucas 21.25-36 


24 As tul ma't ipal u mam 
klaxk!oe! tu unq'a q'iie', as la 
tokin ve't u g'iie'. As ye'l ve't u 
ich'e' la txijun ve'te'. 

25 As la chajpik ve't tzan unq'a 
tx'umile! vatz u almika'e'. As la 
yikul ve't unq'a vee! at vatz u 
almika'e!. 

26 As la til ve't unq'a tename' u 
tuleb'ale' VIK'AOL U NAJE! tu u 
suutz'e'. As la ul in tuk! vunyak'ile' 
as la litz'lo'lan u vuleb'ale!. 

27As la unchaj ve't tzan unq'a 
angele' ti! ul imolat unq'a 
tename' uva' txaael sva'n vatz u 
tx'ava'e' skajayil. 

28Eteesataj etexhlab'al ti' u 
higuera, tan tul uva' va'l icha'xal 
unq'a iq'ab' tze'e', as ni tel ch'u'l 
unq'a ixaj tze'e'. As ootzimal ve't 
seta'n uva! saq'i tuk eloj ve'te!. 
29Echat chit tuk ib'an u 
vuleb'ale', tan tul uva' la etil 
unq'a k'uchb'al tetz u vuleb'ale' 
uve' ni val sete, as la pal ve't ex 
stuul uva! najli ve't u vuleb'ale!. 

30 As jik chit tuk val sete, tan 
ye'xnaj sotz unq'a tename! uva! 
tiaal Israel vatz u tx'ava'e' tul la 
ib'an unq'a vee! skajayil uve! ni 
val sete, 

31 tan la pal u almika'e' tuk' 
u vatz txlava!e!. Pet ech koj 
vunyole', tan ai chite! ye! la pali. 

32 As ye'xheb'il ootzin tetz uva! 
kam q'iil as kam oora la ib'ane!. 
As mita'n ung'a angele' uve' at tu 
almika! as mita'n VIK'AOL U NAJE!. 
Pet ai kuxh u Kub'aale' ootzin 
tetz. 

33 Esti'e! ni val sete uva' etiltaj 
je! chit etib'. As atoj chit 
enachb'al. As enachtaj chit Tiixh, 
tan ye' etootza uva' jatu la ib'an 
uve' ni val sete. 

34As ech la ib'an u yole' uva! 

ni val sete eche! umaj u naj uva! 
la b'en tu uma't tenam, tan la 
taq' kan u naje! vikab'ale'. As 

la ik'ujb'a' kan naj vik'ame' ti' 
ixeep u kab'ale'. As la taq! kan 

u naje! taq'on unq'a k'ame' 
sijununila. As ech la tal kan naj 
ile! te u xeen tetz u tzi' kab'ale!: 
«La achab'a ixeep u tzi' kab'ale!,» 
chaj naj te vik!ame!. 

35Esti'e' ni val sete, atoj chit 
enachb'al, tan ech etatine' eche! 
u xeen tzi' kab'ale', uva! ye! 
tootzaj uva' jatu la ul u b'aal 

kab'ale'. ¿As ma sotzsaj, pet 

moj pok'o'ch aq'b'al, moj txanti 
isajb'e', pet moj tul la oq' u 
pele'xhe', as moj ma't isajb'e' tul 
la ul vib'aal u kab'ale'? 

36 As atoj chit enachb'al, aq'al 
uva! ye'l ex vatik ex tul uva! la 
ul in unpajte, in uva! ech vatine' 
eche! vib'aal u kab'ale!. 

37As kam uve' ni val sete, as 
ante! unq'a uxhchile' ni val ste 
til uva! atoj chit inachb'al,— ti'k 
u Jesús. 


Nichuk unq'a iq'esal unq'a 
tenam txumb'al ti' iyatz'pu 
ve't u Jesús 
Mateo 26.1-5; Lucas 22.1-2; 
Xhun 11.45-53 

1 1As ech ka'va't q'ii 

tul u nimla q'iie' uva! 
pascua uva! nik itx'a'pkat u 
paane' uva' ye'l levadura niku' 
xo'l. As ung'a iq'esal oksan iyol 
tenam vatz Tiixh as tuk' unq'a 
uxhchile' uva' chusel tib' ti' 
unq'a tzaq'ite', as nik ichuk ve't 
chajnaj txumb'al ti' itxeypu 
ve't u Jesús tuk' chuli yol, as ti' 
iyatz'pe'. 
2 As ech tal ve't chajnaj ile! 
svatzaj: —Ye! la txeypu ve't naj 
cheel. Pet palnal u nimla q'iie', 
as a'n la txeypu ve't naj, aq'al 
uva! ye! la veq'elkab'an unq'a 
tename',— ti'k chajnaj. 


Ni toksa uma'l u ixoj 
tx'umtx'ulla tz'akab'al 
ti' u Jesús 
Mateo 26.6-13; Xhun 12.1-8 
3Atik ve't u Jesús tu u Betania 


tu vikab'al u Simón uva! ma'tik 
teesat el Aak ch'a'k chin sti!. 

As tul xonlik ok Aak vatz u 
meexhae', as b'ex uloj uma'l u 
ixoj uva' eg'omalik tx'umtx'ulla 
tz'akab'al sta'n uva' je'nal chit 
ija'mil uva' at tu uma'l u b'a'nla 
lemeeta. As iq'ipe'l ixoj jupb'al 
itzi' u lemeetae'. As tag' ve't je! 
ixoj u tx'umtx'ulla tz'akab'ale! ti! 
ivi' Aak. 

4As ka'l unq'a uxhchil uve' 

atik k'atz Aak ul ve't ivi' ti! 

uve! uchi. As ech tal ve't je! 

ile! ste: —¿Kam itxa'k u b'a'nla 
tz'akab'ale' kat kuxh ipeg' je! 
ixoj ti! ivi! Aak? 

5 Pet k'ayimal koj kat b'anchi, 
tan o'laval k'alal (300) q'ii aq'on 
ija'mil u tx'umtx'ulla tz'akab'ale'. 
As kat koj aq'pu vija'mile' te 
unq'a meeb'a'e'— ti'k unq'a 
uxhchile' nik tal ti' ixoj. 

6 As ech tal ve't u Jesús ile": 
—¿Kam q'i uva! kam kuxh netal 
til u ixoje!? Tan b'a'ne' ta! uve! 
kat ib'an ixoj sve. 

7At chite! unq'a meeb'a'e' sexo'l. 
As la uch eb'anat u b'a'ne' ste 
asoj la esal Pet ech koj in, tan 
eche! b'enameen koj tuk atinoj 
in sexo'l. 

8 As eche! u ixoje!, tan kat 
ib'anlu ve't ixoj kam uva! kat 
uch vatz ixoj ti! ib'anata', tan kat 
toksal ve't ixoj u tx'umtx'ulla 
tzlakab'ale' ti' vunchi'ole' ti' 
vunmujleb'ale!, k'uxh ye'l in 
kamoj in. 

9As jik chit tuk val sete, tan 
katil uva' la paxsalkat u b'a'nla 
yole' svi' vatz u tx'ava'e', as la 
paxsal itzib'lal u b'a'nile' uva' 
kat ib'an u ixoje! sve ti! tulsat 
ung'a tename' sk'u!l uva! kat 
ib'an u ixoje!,— ti'k u Jesús. 

Ni tal u Judas toksal u Jesús 
te viq'esal unq'a tenam 
Mateo 26.14-16; Lucas 22.3-6 


10U Judas uva' Iscariote, as 
naje! uve! atik ok xo'l kab'laval 
unq'a ichusulib' u Jesús, as b'ex 
til ve't naj unq'a iq'esal oksan 
iyol tenam vatz Tiixh ti! uva' la 
taq'o'k naj u Jesús tiq'ab' chajnaj. 
11 Tul tab'i ve't chajnaj u yole', 
as txuq'txun chit ve't chajnaj. 
As taltzi' ve't chajnaj puaj te u 
Judas. As ichuk ve't naj txumb'al 
uva' kam la tulb'e ve't naj taq'at 
ok u Jesús tiq'ab' chajnaj. 


Nijej kan u Jesús uma'l 
u tx!a'o'm ti! vikameb'ale' 
Mateo 26.17-29; Lucas 22.7-23; 
Xhun 13.21-30; 
1 Corintios 11.23-26 


12 As tu ve't u blaza g'ii tetz 
u nimla q'iie' tul uva! sitx'a'p 
u paane' uva! ye'l levadura 
niku' sxo'l, as ech tal ve't 
unq'a ichusulib' u Jesús ile! 
ste: —¿Katil nasa'kat uva! la 
bien kub'ankat tuch u tx'a'o'me' 
uve! tetz u nimla qliie' ti! 
kunimata'?— ti'k chajnaj, tan 
tu unq'a g'iie' as niyatz'pu unq'a 
talaj kaneero'e' ti' inimal u 
nimla q'iie'. 
13 As ichaj ve't b'en u Jesús 
ka'va'l unq'a ichusulib'e'. As 
ech tal Aak ile!: —B'enoj ex tu 
u tename'. As la ek'ul etib' tuk! 
uma'l u naj uva! eg'omal uma'l 
txe'n al sta'n. As la xekeb' ex ti! 
naj. 
14 As katil la oonkat u naje', 
as ech la etal ile! te vib'aal u 
kab'ale': «Ech ni tal u chusul 

qetz ile!: —;Ab'iste u kab'ale' 
uva' la tx'a'nkat in tuk' unq'a 
unchusulib'e' ti' inimal u nimla 
q'iie'?- taq' Aak ni tale!» chaj ex 
la b'en etal ste. 

15 As la ik'uch ve't viblaal u 
kab'ale! uma'l u nimla kab'al 
sete uva' echen tika'v ichup 

u kab'ale!. As b'anel ve't tuch 

u kab'ale' sta'n. As tzitzi' la 
eb'ankat tuch u tx'a'o'me',— ti'k 
u Jesús. 

16 As b'en ve't unq'a ichusulib' 
Aake'. As tul ok ve't chajnaj tu u 
tename', as b'ex ib'ana kam uva! 
tal Aak te chajnaj. As ib'an ve't 
chajnaj tuch u tx'a'o'me' tetz u 
nimla q'iie'. 

17As tul tz'otin ve'te!, as ul 
ve't u Jesús tuk' kab'laval ung'a 
ichusulib'e!. 

18 As xoneb' ve't Aak tuk! 
chajnaj vatz u meexhae!. As tul 
nikat itx'a'n Aak tuk' chajnaj, as 
ech tal ve't Aak ile!: —Jik chit 
tuk val sete, tan at uma'l ex 
netx'a'n sunk'atz, uva' tuk aq'on 
ok in tiq'ab' unq'a iq'esal unq'a 
tename',— ti'k Aak. 

19 As txumun ve't taama 
chajnaj. As junun talat ve't 
chajnaj: — Ma jit in?— ti'k uma'l 
naj; as: —¿Ma jit in?— ti'k uma't 
naj. 
20Ech tal ve't u Jesús (ei: —Exe' 
uma'l uve' xo'l kab'laval unq'a 
unchusulib'e! uva! nejil ku! 
vepaane! sunk'atz tu u laje!. 

21 As jik chit la val sete, tan 
kam chit uve! tz'ib'amal kan ti' 
VIK'AOL U NAJE', as a'e! uve! tuk 
unpaleb'e. ¡Pet oyeb' chit ivatz u 
naje! uve! tuk aq'on ok VIK'AOL U 
NAJE' tiq'ab' unq'a iq'esal unq'a 

tename!! Tan aal b'a'ne' uva! jit 
koj itz'eb' naj vatz u tx'ava'e',— 
ti'k u Jesús. 

22 As tul aalik itx'a'n ve't u 
Jesús tuk' unq'a ichusulib'e', 
as itxey ve't Aak u paane'. As 
taq! ve't Aak ta'ntiixh sti'. As 
ijatx ve't Aak; as taq! ve't Aak te 
chajnaj. As ech tal ve't Aak ile": 
—eEk'ultaj, tan aiel vunchi'ole'— 
ti'k Aak. 
23 As itxey ve't Aak u koopae!. 
As taq' ve't Aak ta'ntiixh sti'. As 
taq' ve't ok Aak te chajnaj. As 
tuk'a ve't chajnaj. 
24Ech tal ve't Aak ile!: —A! 
vunkajale! uva' tuk jejon kan 
u ak! tzaq'ite', tan tuk eloj 
vunkajale' ti' unq'a tename' 
skajayil. 
25 As jik chit tuk val sete, tan 
ye'xh jatu la vuk'a ve't u ta'l u 
uuvae' eche! u vaa! nu kub'an 
cheel. Pet lanal ilej ve't u q'iie' 
uva! la ilpu ve'te! uva! atu 
tename' jag' u tijle'm u Tiixhe!. 
As a'n la vuk'a ve'te! unpajte, — 
ti'k u Jesús. 


Ni tal u Jesús uva! la teesa 
tib' u Lu' k'atz Aak 
Mateo 26.30-35; Lucas 22.31-34; 
Xhun 13.36-38 


26As tul ya' ve't ib'itzal u 
b'itze', as b'en ve't u Jesús tuk' 
unq'a ichusulib'e' vi! u vitze! uva! 
Olivos. 
27As ech tal ve't Aak 
ile': —Tu u aq'b'ala' as tuk 
ka'kab'inoj ve't etaama svi!, 
tan ech ni tal u yol ile! uva! 
tz'ib'amal kan: 

La unk'axb'isa ve't u xeen 
txooe'. 

As katil kuxh la oojkat ve't 
unq'a kaneero!e!, ti'k u 
yole!. 

28As la val sete, tul la ul ve't 
vaama unpajte, as b'axel la oon 
in sevatz tu u Galilea,— ti'k u 
Jesús. 

29 As ech tal ve't u Lu! ile: 
—K'uxh kajayil ung'a unmoole' 
la ka'kab'in taama see!, as ech 
koj in, tan ye'l in la ka'kab'in 
vaama see!,— ti'k u Lu'e!. 
30Ech tal ve't u Jesús ile": 
—Asjik chit tuk val see, tan tu 
aq'b'ala' tul uva' ye'xnaj oq' u 
pele'xhe' ka'pajul, as oxpajul 
ma't eesat echt sunk'atz,— ti'k 
Aak. 

31 As ya'ltik chit u Lu'e' tul ech 
tal ile!: —Asoj la alpu akame', as 
eela kukame' la kam o, tan ine! 
ye! la veesa kan vib' sak'atz, — 
ti'k naj. As echat chit tal unjoltu 
unq'a ichusulib' Aake' skajayil 
eche! uve! tal u Lu'e'. 


Ninach u Jesús Tiixh tu uma'l 
u atinb'al uva' Getsemani 
Mateo 26.36-46; Lucas 22.39-46 


32As ul ve't u Jesús tuk' 
chajnaj tu uma'l u atinb'al uva' 
Getsemani. Ech tal ve't Aak 
ile! te unq'a ichusulib'e': —Ma't 
unnach Tiixh tzi'le!. As xoneb'oj 
kan ex tzitza',— ti'k Aak. 

33 As teq'o ve't Aak u Lule! sti', 
tuk' u Santiago, tuk' u Xhune!. 
As ok ve't uma'l u mam txumu'm 
xe! taama Aak tuk' xaanchil 
aama. 
34Ech tal ve't Aak ile': 
—jOotzimal sva'n uva! tuk 
kamoj ve't in! jAs va'l chit 
itxumun ve't vaama! Pet kaaoj 

kan ex tzitza'. As isloj chit 
ex,— ti'k Aak. 

35 As jetz'en ve't el unb'iil Aak. 
As qaaeb' ve't Aak techal toon 
ivatz Aak vatz tx'ava'. As inach 
ve't Aak Tiixh ti! uva! ye! koj la 
ipaleb'e Aak unq'a k'axk'oe'. 

36 As ech tal ve't Aak ile": 
—UnB'aal, xo'n chit axh sve. As 
tuk unjaj see uva' la eesa el u 
k'axk'oe' sunvatz, tan kajayil 
chite! uve! la uch ab'anata'. As 
jit in la alon see. Pet axh la alon, 
Pap,— ti'k u Jestise' tal te u 
Kub'aal Tiixhe!. 

37As tul q'aavik ve't tzan Aak 
k'atz oxva'l unq'a ichusulib'e', 
as vatik ve't chajnaj. Ech tal ve't 
Aak ile! te u Lu'e': —¿Ma vatik 
axh b'a, Simón? ¿Ma ye! kat akuy 
umaj oora uva! la iseb! ash? 

38 Iseb'oj chit ex. As enachtaj 
chit Tiixh aq'al uva! la iyak'insa 
Aak u k'ujleb'al ek'u'le' svi' tul la 
chukax txumb'al sett ti! eteesal 
sunk'atz. As k'uxh aya'l chit 
ik'u'l vetaanxelale' ti' enachat 
Tiixh, as ech koj vechi'ole', tan 
ye! nisa'— ti'k u Jesús. 

39As b'ex inach ve't Aak Tiixh 
unpajte. As an chit u yole' tal 
Aak uva' tal Aak blaxa. 

40Tul q'aavik ve't tzan Aak 
Katz unq'a ichusulib'e' unpajte, as 
vatik ve't chajnaj, tan atik vata'm 
tivatz chajnaj. As jit chee ve't iyol 
chajnaj kam uva' la tal te Aak. 

41 As tul ul ve't Aak titoxpa, 
as ech tal ve't Aak (ei: —¿Antel 
kuxh vatik ex b'a? ¿As i'lichil 
kuxh b'a neb'ane'? Pet kat ilejlu 
ve'te! til uva! la aq!ax ok in uva! 
in VIK'AOL U NAJE' tig'ab' unq'a 
aapaave!. 

42 Pet txakpoj ex. Ko'naj, tan il u 
naj tul ve'te! uva! tuk aq'on ok in 
tig'ab' unq'a naje!, — ti'k u Jesús. 


Nitxeypu ve't u Jesús 
Mateo 26.47-56; Lucas 22.47-53; 
Xhun 18.2-11 


43As antelik kuxh iyolon u 
Jesús tul b'ex oonoj u Judas 
uve! atik ok xo'l kab'laval unq'a 
ichusulib' Aake'. As a! chit 
mama'la tename' eq'omalik 
ch'ich' tuk' Gel sta'n uva! xekik 
til u Judas tan a! unq'a iq'esal 
oksan iyol tenam vatz Tiixh, tuk' 
unq'a uxhchile' uva! chusel tib' 
til unq'a tzaq'ite', as tuk' ka't 
ung'a baal tename' uva! chajon 
b'en unq'a uxhchile!. 

44 As ma'tik taq'at u Judas 
itxumb'al chajnaj uva! kam la 
ib'an chajnaj tul la b'en ilej 
chajnaj u Jesús. Ech tal naj ile": 
—Ab'il uve! la untz'ub' txala 
itzi', as a! naje! uve! la etxeye' as 
la eqitze' tul la eteq'o,— ti'k u 
Judas. 

45 Tul oon ve't u Judas, as yak 
kuxh jetz'en ve't ok naj Katz 

u Jesús. As ech tal ve't naj ile": 
—Keche, Chusul,— ti'k naj. As 
itz'ub' ve't naj txala itzi' Aak. 
46 As loq' chit ul ixa'pu ve't 
unq'a uxhchile' u Jesús. 

47 As tzaa ve't uma'l vichusulib' 
u Jesús. As teq'o ve't je! tzan naj 
vich'ich'e! tu totzotz. As itzok! 
ve't el naj ixikin uma'l vik'am 
viq'esal oksan iyol tenam vatz 
Tiixh. 

48 As ech tal ve't u Jesús (el: 
—¿Kam q'i uva! eq!lomal ch'ich' 
tuk' Gel seta'n ti! ul etxeyat in? 
¿In kol umaj elq'om q'a? 

Marcos 14.47 


49 As tul jun q'ii atik in sexo'l ti! 
unchusune' tu unq'a atinb'ale' tu 
u tostiixhe'. As ye! kat etxey in. 
Pet ech chit tuk ib'ane' kam uva' 
tz'ib'amal kan,— ti'k u Jesús. 
50As tul tab'i ve't unq'a 
ichusulib! Aake', as ooj ve't chajnaj 
skajayil. As taq! ve't kan chajnaj 
Aak sijunal xo'l unq'a tename!. 


Uma'l u chelem naj 
uva' kat ooji 


51As atik uma'l u chelem naj 
uva! b'ochik tib' tu ixb'u'j uva! 
chajlunik tetz Aak. As txeypu 
ve't naj. 
52 As itx'ol naj tooje'. As a! kuxh 
u ixb'u'je! kaa ve't tiq'ab' unq'a 
naje'. As t'osle'lik kuxh ve't naj 
tul ooj naj. 


Ni teq'ol u Jesús tu u ab'ib'al 
Mateo 26.57-68; 
Lucas 22.54-55, 63-71; 
Xhun 18.12-14, 19-24 


53As eq'ol ve't ok u Jesús vatz 
viq'esal oksan iyol tenam vatz 
Tiixh. As imol ve't tib' unq'a 








130 


iq'esal oksan iyol tenam vatz 
Tiixh, tuk' ka't unq'a uxhchile' 
uva! chusel tib' ti! unq'a tzaq'ite', 
as tuk' ka't unq'a b'aal tename!. 

54As naach kuxh xekelikkat u 
Lu'e' til u Jesús techal toon ve't 
naj vatz iq'anal viq'esal oksan 
iyol tenam vatz Tiixh. As xonlik 
ve't ok u Lu'e! Katz kal unq'a 
xeen tetz u tostiixhe! ti! ileeat 
ve't ok tib' vatz xamal. 

55 As unq'a iq'esal oksan iyol 
tenam vatz Tiixh tuk' ka't unq'a 
b'anol isuuchil unq'a tename' 
uve! molik ve't tib', tan nik 
ichuk chajnaj txumb'al tuk' ka'l 
unq'a cheesan paav ti' iyatz'pu 
ve't u Jesús. As ye'lik iyak'il u 
cheesa paave! uva' nik tal unq'a 
uxhchile', 
56tan k'uxh nimal unq'a 
uxhchile' nik cheesan ipaav Aak, 
as ye! nik ik'ul tib' iyol chajnaj 
svatzaj ti' uva' la yatz'pu ve't 
Aak sti'. 
57As txakpu ve't ka't unq'a naj 
ti' icheesal ipaav Aak. As ech tal 
ve't chajnaj ile!: 

58 —Ech kat tal naj ile! uve! kat 
qab'i: «La ve'pisa ve't u tostiixhe! 
uve! b'anel ta'n unq'a naje'. As 
oxva'l kuxh o la unlak uma'te 
uva! jit unq'a naje' la b'anon,» 
ti'k naj,— ti'k unq'a cheesan tetz 
ipaav u Jesús. 

59 Pet jit eela u cheesa paave' 
nik tal chajnaj ti! Aak. 

60As viq'esal oksan iyol tenam 
vatz Tiixh, as txakpu ve't naj 
til ich'otit kal u yol te u Jesús. 
As ech tal ve't naj ile! te Aak: 
—¿Kam q'i uve' ye! natiine'? ¿As 
kam ni tal axh ti! unq'a yole' uve! 
ni tal chajnaj see'?— ti'k naj. 

61 As jit tiin u Jesús. As vell 
umaj yol tal Aak. 

As ech tal ve't naj ile! unpajte: 
—¿Ma axh u Cristo, viK'aol u 
Tiixhe! uva! ni toksal ig'ii?— ti'k 
naj. 

62 Ech tal ve't u Jesús (et: 
—Ine' uve' naale'. As la etil ve't 
in tul uva! xonle'l ve't in tu 
viseb'al u Kub'aal Tiixhe' uva! 
nim chit u tijle'me'. As la etil 
iku' ch'u'l VIK'AOL U NAJE' tu 
almika' xo'l u suutz'e'— Ok 
Aak. 

63 As iq'ix ve't viq'esal oksan 


iyol tenam vatz Tiixh u toksa'me!. 


Ech tal ve't naj ile!: —Jit tz'ajinal 
la ul uma'toj uxhchil ti! ixochpu 
naj, 

64tan kat etab'il u yole! uve! 

ni tal naj, tan ni toksa tib' naj 
Tiixhil. ¿As kam ni tal ex ti! 
naj?— ti'k naj. As kajayil chit 
ung'a uxhchile! uva! molik tib' 
alon ve'te! uva! tetz chit ve't u 
Jesús uva' la kam Aak. 

65 As xe't ve't ka'l unq'a 
uxhchil ti' itzub'al Aak. As ijup 
ve't chajnaj ivatz Aak. As itop 
ve't chajnaj Aak ta'n q'ab'. As 
ech tal ve't chajnaj ile': —Asoj 
axh q'ajsan tetz viyol u Tiixhe!, 
as q'iia uva! ab'il kat q'oson 
axh,— ti'k chajnaj. As itz'ich ve't 
unq'a xeen tetz u tostiixhe! ivatz 
Aak ta'n q!ab'. 


Ni teesa tib' u Lu' 
k'atz u Jesús 
Mateo 26.69-75; Lucas 22.55-62; 
Xhun 18.15-18, 25-27 


66 As echenik ku tzan u Lu'e' 
vatz iq'anal vikab'al viq'esal 
oksan iyol tenam vatz Tiixh. As 

ul ve't uma'l vik'am vig'esal 
unq'a nachol Tiixhe' uva' atikkat 
u Lu'e'. 

67As tul til ve't ixoj u Lu'e! uva! 
nik ileeo'k tib' naj vatz xamal, 

as ech tal ve't ixoj ile' tul aalik 
ok ixoj te naj: —Antik axhe' 
molonik eeb' tuk' u Jesús uva' aa 
Nazaret,— ti'k ixoj. 

68Ech tal ve't u Lu' ile!: —Ye! 
vootzaj u naje' uve! naale'; as ye! 
la pal in tu u yole' uve! naale'— 
ti'k u Lu'e'. As el ve't ch'u'l naj 
tzi' kab'al. As tul b'ex oq'oj ve't u 
pele'xhe!. 

69As til ve't ixoj u Lu'e' unpajte. 
As ech tal ve't ok ixoj ile! te 
unq'a uxhchile' uve! atik tzitzi': 
—U naje! vi'le', as imool tib' naje' 
tuk' unq'a ichusulib' u Jestis,— 
ti'k ixoj. 

70As tal ve't u Lu'e' unpajte 
uva' ye! toojtzaj naj u Jesús. As 
unb'iil kuxh stuul, as ech tal 
ve't unq'a uxhchil ile! te u Luet: 
—An chite' vil amool eeb'e' tuk! 
unq'a ichusulib' u Jesús, tan 
axh aa Galilea. As ech ayolone' 
eche! chajnaj,— ti'k unq'a 
uxhchile!. 

71 As ech tal ve't u Lut ile': 
—jAsoj nu kuxh unchuli yol 
sevatz, as svi' la ulkat u va'lexhe', 
tan vatz u Tiixhe' ni valkat uva! 
ye! vootzaj u naje! uve! netale!! — 
ti'k u Lu'e!. 

72 As oq! ve't u pele'xhe' tika'pa. 
As jub'in ve't tul viyol u Jesús 
sk'u'l u Lu'e! uva! ma'tik talat 
Aak: «Tul ye'xnaj oq' u pele'xhe' 
tika'pa, as oxpajul ma't eesat ech 
sunk'atz,» ti'k Aak. As tul ul ve't 
u yole! sk'u'l u Lu'e', as xe't ve't 
naj oq'oj. 

Ni toksal ok u Jesús 
vatz u Pilato 
Mateo 27.1-2, 11-14; 
Lucas 23.1-5; Xhun 18.28-38 

1 1 As ku'saj chittu', as ik'ul 

ve't tib! viyol unq'a iq'esal 
oksan iyol tenam vatz Tiixh, 
tuk' ka't unq'a b'aal tename', 
tuk' unq'a uxhchile' uva! chusel 
tib' ti' unq'a tzaq'ite', as tuk' 
ka't unq'a b'anol isuuchil unq'a 
tename!. As iqitz ve't chajnaj 
u Jesús. As b'ex toksa ve't ok 
chajnaj Aak vatz u Pilato. 
2 As ech tal ve't u Pilato ile': 
—¿Ma axh u tijlenaal unq'a tiaal 
Israel?— ti'k naj. —An chite' uve' 
naale',— ti'k u Jesús. 
3As unq'a iq'esal oksan iyol tenam 
vatz Tiixh, as nimal ipaav Aak 
nikat icheesa chajnaj vatz u Pilato. 
4 As ech tal ve't u Pilato ile! te 
u Jesús unpajte: —¿Ye! kuxh 
natiine'? As tul nimal chit apaav 
ni tal chajnaj,— ti'k naj. 
5 As k'uxh ech alpe' te Aak, as 
mita'n tal Aak umaj yol. As sotz 
ve't ik'u'l u Pilato sti'. 


Ni talpu ve't ikam u Jesús 
Mateo 27.15-31; Lucas 23.13-25; 
Xhun 18.38—19.16 


6As tu u nimla q'iie' uva! 
pascua, as nik ichajpu u Pilato 
uma'l u preexhu, ab'il uva' nikat 
tal unq'a tename' ichajpule!. 
7As atik ok uma'l u naj preexhuil 
uva! Barrabás. As txeyik naj tuk! 
ka't imool, tan ma'tik iyatz'on 
chajnaj ti' ib'anat ch'a'o ti' u 
ijlenaale!. 
8 As ul tal ve't unq'a tename! te 
u Pilato uva! la ichajpu naj umaj 

u preexhue' tu u nimla q'iie' 
eche' uva! nik ib'an tu jun yaab". 
9Ech tal ve't u Pilato ile': —¿Ma 
la esa! uva! la unchajpu u naje! 
uva! ni toksa tib! setijlenaalil?— 
ti'k naj, 

10tan atik ve't sk'u'l u Pilato uva! 
ta'n kuxh ch'o'nchil aama nikat 
toksakat unq'a iq'esal oksan iyol 
tenam vatz Tiixh u Jesús tiq'ab' 
naj. 

11 As unq'a iq'esal oksan iyol 
tenam vatz Tiixh tuk' ka't unq'a 
b'aal tename', as toksa ve't 
chajnaj tivi' unq'a tename! ti! 
uva! a' u Barrabás la chajpuli. 

12 As ech tal ve't u Pilato 

ile!: —¿As kam nesa' q'i uva! 

la unb'an ti' vetijlenaale' uve' 
netale'?— ti'k naj. 

13 As tag! ve't je! unq'a tename' 
tuul ivi'. Ech tal ile!: — jYatz'poj 
naj vatz u kuruse'!— ti'k unq'a 
tename!. 

14 —¿As kam ipaav u naje' q'i kat 
ib'ana?— ti'k u Pilato. As aal chit 
taq' je! unq'a tename' tuul ivi'. 
As ech tal ve't (el: — jYatz'poj 
naj vatz u kuruse'!— ti'k unq'a 
tename!. 

15 As ichajpu ve't el tzan naj u 
Barrabas. As tal ve't naj iq'ospu 
u Jestis ta'n tz'u'm. As toksa 

ve't naj Aak tiq'ab' unq'a sole! ti! 
uva' la b'en yatz'poj Aak vatz u 
kuruse'. Tan a! nital u Pilato uva! 
b'a'n ikaa naj vatz u tename!. 

16 As teq'o ve't ok unq'a sole! 
u Jesús vatz iq'anal vikab'al u 
b'anol ivatz u ijlenaale'. As imol 
ve't ung'a sole! unq'a imoole' 
skajayil. 
17As toksa ve't unq'a sole! uma'l 
u mura't oksa'm ti' u Jesús. As 

taq' ve't je! chajnaj uma'l u 
koroona ch'i'x ti! ivi! Aak uva! 
paatx'umalike. 
18 As ech tal chajnaj ile! te Aak: 
—jKeche, pap, axh tijlenaal 
unq'a tiaal Israel!— ti'k chajnaj 
ti! teesal iq'ii Aak. 
19 As ivek' chajnaj uma'l u 
aa ti! ivi! Aak. As itzub'a ve't 
chajnaj Aak. As qaaeb' ve't 
chajnaj vatz Aak ti' itze'lel 
Aak. 

20As tul ma'tik teesat chajnaj 
iq'ii Aak, as teesa ve't el chajnaj 
u mura't oksa'me' ti! Aak. As 
toksa ve't chajnaj u toksa'm 
Aake' unpajte. As teq'o ve't el 
chajnaj Aak ti' iyatz'pu ve't Aak 
vatz u kuruse!. 


Niyatz'pu ve't u Jesús 
vatz u kurus 
Mateo 27.32-56; Lucas 23.26-49; 
Xhun 19.17-30 


21 As tul b'ex paloj uma'l u 
aa Cirene uva' aalik itzaa tu 
vitz, as itxey ve't unq'a sole' naj 
til uva! la tija naj u kuruse'. As 

Simón ib'ii u naje'. As naj ib'aal 
u Alejandro tuk' u Rufo. 

22 As teq'o ve't unq'a sole' u 
Jesús tu u atinb'al uva' Gólgota 
ib'ii. (As a! isuuchil u yole' uva! 
Golgota: Tatinb'al B'ajil K'o'n.) 
23 As taq' ve't chajnaj unb'iil u 
ta'l uuva te Aak uva! yuel tib' 
tuk' k'ayla tz'akab'al uva' mirra 
ib'ii. As jit isa! Aak tuk'ata'. 

24 As tul ma't taq'at ve't je! unq'a 
sole! u Jesús vatz u kuruse!, as 
ijatx ve't chajnaj u toksa'm Aake' 
svatzaj. As itx'ak ve't tib! chajnaj 
til u toksa'm Aake' ti' uva! ab'iste 
u naje! la eg'on u toksa'm Aake!. 
25 As b'eluval oora q'ala'm tul 
uva' taq' ve't je! unq'a sole! u 
Jesús vatz u kuruse!. 

26As atik ve't je! uma'l u 

aq'en tivi' u kuruse' uva! 
tz'ib'amalikkat uva! kam sti' la 
kamkat Aak. As ech nik tal u 
tz'ib' ile!: A U TIJLENAAL UNQ'A 
TIAAL ISRAEL, ti'k u tz'ib'e'. 

27As antik ka'va't unq'a elq'om 
taq' je! chajnaj vatz ka'va't unq'a 
kuruse'. Uma'l naj je' tiseb'al u 
Jestis; as uma't naj timax Aak. 
28 As ale! kat ib'ana uva! 
tz'ib'amal kan uva' ech ni tal 
ile: 

As kat oksal ve't xo'l tachul 
unq'a paasan tzi'e', ti'k u 
yole!. 

29 As tul uva! nik ipal unq'a 
uxhchile', as nik iyiku ivi! tul 
nikat iyoq'on ti' u Jesús. As ech 
nik tal ile! te Aak: —Nikat aale 
uva! la e'pisa u tostiixhe!. As 
titoxvu q'ii la alak unpajte, uva! 
naale!. 
30As q'alpu eeb' vatz u 
kamchile' scheel. As ku'en ch'u'l 

vatz u kuruse!,— ti'k ung'a 
uxhchile'. 

31 As echat chit nik ib'an unq'a 
ig'esal oksan iyol tenam vatz 
Tiixh, tuk' ung'a uxhchile' uva! 
chusel tib' ti! unq'a tzaq'ite', tan 
ech nik tal chajnaj ile! svatzaj tul 
nikat iyoq'on ti' u Jesús: —K'uxh 
kat iq'alpu naj unq'a uxhchile' 
vatz unq'a ch'o'me', as ye! nitx'ol 
ve't naj ig'alput tib' vatz u 
kuruse!. 

32 Asoj naj u Cristo, u tijlenaal 

u kutename! uva! tiaal Israel, as 
ku'oj ch'u'l naj vatz u kuruse'. As 
tul la qil iku' ch'u'l naj, as a'n la 
kunima ve't naj,— ti'k chajnaj. 
As echat nik ib'an unq'a naje' 
uve' atik je! vatz unq'a kuruse' 
k'atz u Jestis, tan nik teesa 
chajnaj iq'ii Aak. 

33 As tul chaq'aan ve't q'ii, as 
tokin ve't ivatz u tx'ava'e'. As 
techanal oon ve't oxva'l oora 
ku'q'ii, as a'n ilon ve't u q'iie' 
unpajte. 
34As tul oon ve't oxva'l oora 
ku'q'ii, as taq' ve't je! u Jesús 
tuul ivi'. As ech tal ve't Aak ile": 
—;Eloi, Eloi, lama sabactani?— 
ti'k Aak. A! isuuchil u yole' uva!: 
«¡Kub'aal Tiixh, Kub'aal Tiixh! 
¿Kam q'i uve! nu kuxh aaq' kan 
in sunjunal?» ti'k Aak. 

35 As kal unq'a uxhchil uva! atik 
tzitzi', as tul tab'i u yole' uva! 

tal u Jesús, as ech tal ve't ile! 
svatzaj: —¡Etab'itaj! Tan nimolo 
ve't naj u Elias,— ti'k unq'a 
uxhchile'. 

36As oora chit b'ex uma'l u naj 
til tak'sat uma'l u patxkin k'oo 
ta'n k'ayla ta'l uuva. As ik'alo'k 
naj ti' iju' uma'l u aa. As taq' ve't 

je! naj te u Jesús. As ech tal ve't 
naj ile": —¡Qe'na! ;Qil kuxhtu"! 
Pet tuk qile' ma tuk uloj u Elias 
ti' teg'ol ku' tzan naj vatz u 
kuruse',— ti'k naj. 

37As aal chit taq' ve't je! u 
Jesús tuul ivi' ti' isik'ine'. As 
kam ve't Aak. 
38As q'ixmu ve't u nimla 
ixb'u'je! uve! nik jatxon tuul 
u tostiixhe'. As ka'va'l ku! u 
ixb'u'je! stuul, tan kat q'ixmik ku! 
tzan tivi' as kat ul sel toj. 

39As viq'esal unq'a sole! uva! 
txaklik Katz u kuruse', as tul 
tab'i naj isik'in u Jesús as til naj 
uva' kam ib'an Aak tul kat kam 
Aak, as ech tal ve't naj ile!: —An 
chite! vil. IK'aol Tiixhe' vil u 
naje'— ti'k naj. 

40 As atik ka'l unq'a ixoj tzitzi' 
uva' tzi'a'n kuxh nikat isajinkat 
ve't tzan tul uva' sikam ve't u 
Jesús. As antik u Malle! uva! 
tzaanaj tu u tenam uva' Magdala, 
tuk' uma't u Ma'le', vitxutx u 
Xhu'le! tuk! u Jacob uva! itz'ina, 
as tuk! u Salomé. 

41 As ai unq'a ixoje! uva! xekelik 
ve't til u Jesús uva! nik lochon 
Hatz Aak tul atik Aak tu u 
Galilea. As antik unjoltu unq'a 
ixoj uva! xekelik ti' Aak tul kat 
blen Aak tu u Jerusalén. 


Nimujlu ve't u Jesús 
Mateo 27.57-61; Lucas 23.50-56; 
Xhun 19.38-42 


42 As nik ib'an unq'a tename' 
tuche' ti! inimat u xeem q'iie', 
tan aalik iku' ve't q'ii as b'iitik 
kuxh ixe't ve't u xeem del, 

43 As estile! b'ex ve't uma'l u naj 
uva' Xhu!l ib'ii, u aa Arimatea 

uva! atik ok xo'l ung'a b'anol 
isuuchil unq'a tename!, ti' ijajat 
vichi'ol u Jesús te u Pilato. As 
nik itx'eb' naj u q'iie' ti! ik'uchat 
u Tiixhe' uva' at u tename' jaq' u 
tijle'm u Tiixhe!. 

44Tul tab'i ve't u Pilato uva! 
ma'tik ikam ve't u Jestis, as teq'o 
ve't taama naj. As imolo ve't naj 
viq'esal unq'a sole'. As ich'oti naj 
uva' ma kat chit kamyu ve't u 
Jesus, 

45 As tul tal ve't vig'esal unq'a 
sole! isuuchil uva! kat kamyu 
Aak, as tal ve't u Pilato uva! la 
uch ve't teq'ot u Xhu!le' vichi'ol 
Aake!. 

46 As b'ex iloq' ve't u Khu'le! 
uma'l u saj maanta. As teq'o ve't 
ku! tzan naj vichi'ol u Jesús vatz 
ukuruse'. Asib'och ve't naj tu u 
maantae!. As bes imuj ve't kan 
naj tu uma'l u jul uva' k'otik ok 
vatz uma'l u pi'un. As ib'alq'u ve't 
ok naj uma'l u sivan tzi' u jule!. 
47 As u Malle' uva! tzaanaj tu u 
tenam uva' Magdala tuk' u Ma'l 
uva' itxutx uma't u Xhu'le', as til 
ve't cha'ma katil uva' mujlukat u 
Jesus, 


Ni tul ve't taama u Jesús 
Mateo 28.1-10; Lucas 24.1-12; 
Xhun 20.1-10 


1 1Tul ma'tik ipal u 

xeem del, as b'ex iloq! 
ve't u Ma'le! uva! aa Magdala 
tx'umtx'ulla tz'akab'al, tuk' u 
Salomé, as tuk' u Ma'le' uva! 
itxutx u Jacob, tan nikat tal 
cha'ma uva! la bien toksa cha'ma 
u tzlakab'ale' ti! vichi'ol u Jesús. 


€ 16.2 As ale! u tumiinku'e!. 





MARCOS 15, 16 





Marcos 16.1-4 


2 As tul kuxh b'ug' g'ii tu u b'axa 
q'iie' tu xhemaana,* as b'en ve't 
ung'a ixoje! Katz u jule! uva! 
mujlukat u Jesús. 

3 As ech nik tal ve't cha'ma ile' 
svatzaj tu b'ey: —¿Abtile! q'i 

tuk eesan el u sivane' tzi' u jule' 
sukuvatz?— ti'k cha'ma. 

4As tul b'iitik kuxh toon cha'ma, 
as til ve't b'en cha'ma uva' 
eesamalik ve't el u nimla sivane' 
tzi' u jule!. 

5 As oon ve't cha'ma. As tul 

ok ve't cha'ma tu u jule!, as til 
ve't cha'ma uva' xonlik uma'l 

u ángel tiseb'al cha'ma uva! 

ech tilone' eche' umaj chelem 
naj. As atik ok uma!l u chelkin 
oksa'm st uva! va'lik chit ipolal. 
As yak chit xo'v ve't cha'ma 
sta'n. 

6As ech tal ve't u ángel ile! te 
cha'ma: — Ye! kuxh xo!'v ex. 
Ootzimale' sva'n uva! a! u Jesús 
nechuke' uva! aa Nazaret uva! 
kat yatz'pu vatz u kuruse'. As kat 
ulyu taama unpajte. As etiltaj 
uve! kat mujlukat, tan ye'xhkam 
at ve't tzitza!. 

7As b'enoj ex; b'en etaltaj te 
ung'a ichusulib' Aake' as tuk' 
te u Lu'e!, tan il Aak b'axel ve't 
sevatz tu u Galilea. As tzitzi' la 
etilkat Aak, eche! uva! tal kan 
Aak sete,— ti'k u ángel tal te 
ung'a ixoje!. 

8 As va'lik chit it'unt'uch ve't 
cha'ma. As oojik ve't el tzan 
cha'ma tu u jule'. As ye'xheb'il 
tal cha'ma ste tu b'ey, tan nik 
ixo'v ve't cha'ma. 


Nik'uch tib' u Jesús 
te u Ma'l uva' aa Magdala 
Xhun 20.11-18 


9Tul ma'tik tul ve't taama u 
Jesús sq'ala'm tu u b'axa q'iie' tu 
u xhemaanae!, as b'axel ik'uch 
ve't tib! Aak vatz u Ma'le' uva! aa 
Magdala, uva' ma'tik teesat Aak 
vujva'l u sub'ule' sk'atz. 

10 As b'en ve't ixoj. B'ex tal ve't 
ixoj te ka't unq'a ichusulib' Aake' 
uva! na'xnik ixekeb' ti! Aak, tan 
va'lik chit toq'e' ta'n txumu'm. 
11 As tul tab'i ve't unq'a 
ichusulib' Aake' u yole' uva! tal 
u Malle! til uva! ma'tik tilat ve't 
ixoj Aak, tan ma'tik tul taama 
Aak unpajte, as ye! nik inima 
ve't ung'a ichusulib' Aake' u yole' 
uva! nik tal ixoj. 


Nik'uch tib' u Jesús 
vatz ka'va'l unq'a ichusulib' 
Lucas 24.13-35 


12 As xamtik ve't stuul, as 
ik'uch ve't tib' Aak te ka'va't 
uxhchil uva! nik ixaan tu b'ey ti! 
ib'en tu vitz. As jit texhla chajnaj 
Aak oora. 

13 As tul texhla ve't chajnaj Aak, 
as blex tal ve't chajnaj te unq'a 

imoole'. As ye! nik inima unq'a 
imool chajnaje' u yole!. 


Ni taq' u Jesús 
tijle'm unq'a apóstol 
Mateo 28.16-20; Lucas 24.36-49; 
Xhun 20.19-23 


14 As xamtel ve't stuul, as 
ik'uch ve't tib' Aak te junlavat 
unq'a apéstol tul uva' atik ve't 
ok chajnaj vatz u meexhae'. As 
iyaa ve't Aak chajnaj ti! uva! 
ye! nik ik'ujb'a' chajnaj ik'u'l ti! 
Aak, tan ti! uva! chajnaj chit ye! 
nik niman viyol unq'a uxhchile' 
uve! kat ilon Aak uva! ma'tik tul 
taama Aak unpajte. 

15 As ech tal ve't Aak ile: 
—B'enoj ex. Den etaltaj u b'a'nla 
yole' te unq'a tename' skajayil 
uva! at vatz u tx'ava'e!. 

16 As ab'il uva' la niman unq'a 
unyole' uva' la b'en etal ste as 

la ku! ve't xe' u a'e', as ale! ye! la 
b'en tu u k'axk'oe!. Pet ab'il uva! 
ye! la niman, as a'e' la b'en tu u 
k'axk'oe'. 

17As ai unq'a k'uchb'al tetz 
vunb'a'nile' u villa! uva! la 

bien ib'an unq'a uxhchile' uve' 
la niman vunyole', as tuk' 
vunb'iie! la teesa ve't el unq'a 
sub'ule' ti' unq'a uxhchile' uva' 
ato'k u sub'ule' sk'atz. As la 
iyolb'e ve't unq'a niman vetze' 
ka't unq'a yolb'ale' uva! ye' 
ootzimal sta'n. 

18 As k'uxh la itxey unq'a 
uxhchile' unq'a tx'i'latxooe' 
ta'n iq'ab', as moj la tuk'a 
umaj tz'akab'al uva' la yatz'oni, 
as ye'xhkam la b'anon. As 

tul la taq' je! unq'a uxhchile' 
iq'ab' ti! unq'a aach'o'me', as la 

b'a'nxe! unq'a aach'o'me',— Ok 
u Jesús. 


Nije' u Jesús tu almika' 
Lucas 24.50-53 


19 As tul ya' ve't u Jesús ti! 
iyolone', as eq'ol ve't je! Aak 
tu almika'. As xoneb' ve't Aak 
tiseb'al u Kub'aal Tiixhe!. 





20As ijatx ve't tib' unq'a 
ichusulib' Aake!. As b'ex tal ve't 
chajnaj u b'a'nla yole' tulaj unq'a 
tename!. As iloch ve't ku! tzan u 
Jesús chajnaj. As iyak'insa ve't 
Aak u yole' tuk' unq'a k'uchb'al 
tetz vib'a'nile' uve! xo'veb'al 
chittu' uva! Dies ib'an chajnaj. 
An chite'. 

Unq'a b'a'nla yol uva" 


tz'ib'amal kan ta'n 


u Lucas 
ti” u Jesús 


A' u b'axa u'uj 
uva! kat itz'ib'a kan 
u Lucas te u Teófilo 

1 Nimal unq'a uxhchile' uva! 

jik chit kat itz'ib'a kan ti! 
talax isuuchil unq'a vee! kat uch 
sukuxo'l 
2eche! uva! kat chuspu sde ta'n 
unq'a qitz'in qatzike! uva! kat 
ilon kam uva' kat uchi tixe'teb'al 
unq'a yole', tan an chit chajaake' 
uva! kat k'ujeb' kan ti! ipaxsal 
unq'a yole!. 
3As b'a'n ve't sve uva' jik chit 
nuntz'ib'a b'en unq'a yole' see, 
pap Teófilo, tan kat unch'oti ve't 
sb'a'n kam chit uva' kat uchi 
tixe'teb'al 
4aq'al uva' la ootzi uva' jik chit 
u yole' uva! kat chuspik kan see. 


Ni tal uma'l u angel 
te u Zacarias 
uva' la itz'eb' u Xhune' 


5 Tul atik ve't ok u Herodes 
ijlenaalil tu u Judea, as atik uma'l 
oksan iyol tenam vatz Tiixh uva' 
Zacarias uva' tiaal u Abias. As 
Elisabet u tixqele'. As ai tzaanalkat 
utixqele' xo'l unq'a tiaal u Aarón. 





6Jik chit itxumb'al cha'ma 
skaab'il vatz u Tiixhe', tan nikat 
inima cha'ma viyol u Tiixhe'. As 
jik chit nik inima ve't cha'ma u 
tzaq'ite! uva! tz'ib'amal kan uva! 
alik kan ta'n Aak. 
7As ye'lik chit me'al ik'aol 
cha'ma, tan ye'l u Elisabet 
nik talane'. As q'estik chit ve't 
cha'ma skaab'il. 

8As b'ex (ei ve't uma'l u 
q'ii tul uva! a'ik u Zacarías 
tuk' ka't unq'a imoole' atik ok 
tixhemaana ti' tilat isuuchil u 
tostiixhe' tu u Jerusalén. 
9As kat ik'ulvatzi u Zacarías 
uva! ale! la ok tu u tostiixhe! ti! 
itz'e'sal u incienso tu u nachb'al 
Tiixhe', tan eche' nik ib'an uma'l 
oksan iyol tenam vatz Tiixh. 
10 As molik tib' unq'a tename! 
vatz iq'anal u tostiixhe'!. As 
tul nikat itz'e'sa u Zacarías u 
incienso, as tul nikat inach unq'a 
tename' Tiixh. 
11 As tul atik u Zacarías vatz u 
atinb'ale' uve' nik itz'e'salkat u 
incienso, as ul ve't uma'l u ángel 
txakeb'oj tiseb'al u meexhae!. 
12 As yak kuxh xo'v ve't u 
Zacarías. Ye! nikat ichee ve't tivi' 


138 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


139 





Lucas 1.5-24 


til uva! kam la ib'an ve't vatz u 
ángel. 

13 As ech tal ve't u ángel (ei: 
—Zacarias, ye! xo'v axh, tan kat 
tab'il ve't u Tiixhe' u nachb'al 
Tiixhe'! uve' nab'ane', tan la 
itz'eb' ve't uma'l vine! u eexqele', 
u Elisabet. As tul la itz'eb' u ne'e', 
as Xhun ib'ii la ab'ane'. 

14 As la txuq'txun ve't axh ta'n 
chiib'ichil. As nimal unq'a 
uxhchile' la txuq'txun ve't sti' tul 
uva' la itz'eb'i, 

15 tan nim talchu vak'aole' la 
ib'an vatz u Tiixhe!. As ye'l u vino 
la tuk'a. As mita'n uma'toj a! uva! 
q'u'imal seta'n. As k'uxh ye'xnaj 
itz'eb'i, as a! u Tiixhla Espíritu la 
aq'on itxumb'al ti! ib'anata' kam 
uva! la tal u Tiixhe! ste. 

16 As a'e' la b'anon uva! nimal 
unq'a tiaal Israel la ik'axa ve't 
tib' ti' inimat u Kub'aal Tiixhe!. 
17As b'axel la ul ve't vatz Aak. 
As eela u tijle'me' tuk' u Elias 

la ib'ane' uva' xo'veb'alik chit u 
tijle'me', tan ti' u yole! uve' la 

ul tale! as la ijikb'a' ve't unq'a 
blaalae! vitxumb'ale' ti! uva! la 
ixo'ni ve't unq'a me'al ik'aole'. 
As la ijikb'a' ve't unq'a paasan 
tziie! vitxumb'ale' ti! inimat 





LUCAS 1 


vitxumb'al unq'a jikla aamae!. 
As ech la ib'an ung'a tename! ti! 
ik'ulat ve't Aak,— ti'k u ángel. 

18 As ech tal ve't u Zacarías 
ile! te u ángel: —¿Kam la vulb'e 
vootzit q'i uva! asoj an chit 
vayole' uve! naale'? Tan q!estu 
ve't in tuk! u vixqele',— ti'k u 
Zacarias. 
19Ech tal ve't u ángel ile': —Ine' 
in Kara'p. As in ichaj u Tiixhe!. 
As Aake' kat chajon tzan in ti' ul 
valat u b'a'nla yole' see. 
20Asti' uva! ye! kat anima ve't 
uva' kat val see, as cheel tuk 
kaaoj ve't axh smemil. As ye'l 
axh la yolon ve't axh. Pet lanal 
itzleb! ve't vak'aole' uve' ni val 
see, as a'n la yolon ve't axh 
unpajte,— ti'k u ángel. 

21As tul uva' atik ok u 
Zacarías tu u Tiixhla atinb'ale', 
as mama'la tename' nikat 
itx'eb'on kan vatz u q'anale'. As 
nikat kuxh isotz ik'u'l unq'a 
tename', tan ye'seb' chit el ch'u'l 
u Zacarías tu u Tiixhla atinb'ale'. 
22 As tul el ve't ch'u'l u Zacarías, 
as ma'tik imemtu ve'te!. As nikat 
kuxh ik'uchun ve't tuk! iq'ab'. As 
kat pal ve't unq'a tename' stuul 
uva' at umaj kam uva' kat ik'uch 
u Tiixhe! ste. 
23 As tul tz'aj ve't iq'ii u Zacarías 
ti! tilat isuuchil u aq'one' tu 
tostiixhe', as b'en ve't tikab'al. 

24As tul atik ve't u Zacarias 
tikab'al, as je! ve't ventasioon ti! 
u Elisabet. As o'va'l ich! uva! kolik 
kuxh tib' u Elisabet tu kab'al. As 
ech nikat tal ve't je! ile! ste: 
25 «As kat ib'anlu ve't u Kub'aale' 
b'a'nil sve. Ta'ntiixh te Aak, tan 
a' isa! Aak uva! ye! la yoq'ax ve't 

in ta'n unq'a tename' ti' uva! ye'l 
vas val ati,» ti'k u Elisabet. 


Ni tal uma'l u ángel te u 
Ma'le' uva! la itz'eb' u Jesús 
26 As tul ib'an vaajil ich! ije! 

ventasioon ti' u Elisabet, as ichaj 
ve't u Tiixhe' u angel uva' Kara'p 
tu uma'l u tal tenam tu u Galilea 
uva! Nazaret ib'ii 

27xe! uma'l u q'opo ixoj uva! 
Mal ib'ii uva! k'ujlik ve't Gu st 
tuk' uma'l u naj uva! Xhu'l uva! 
tiaal tib' tuk' u David. 

28 As tul oon ve't u ángel tuu 
kab'ale' uve' atikkat u Ma'le', as 
ech tal ve't ile!: —¡Keche, Mall 
Tan at u Tiixhe' see!. As nim ve't 
u b'a'nile' uva! tuk ib'an u Tiixhe' 
see ti! uve! nib'an Aak te unjoltu 
unq'a ixoje',— ti'k u ángel. 

29 As tul tab'i u Ma'le' viyol u 
ángel, as yak chit sotz ve't ik'u'l 
ta'n u yole' uve' tal u ángel. As 
ech tal ve't je' ile' ste: «¿Kam 
isuuchil u yole' q'i uve' ni talpu 
sve?» ti'k u Mailel, 

30 As ech tal ve't u ángel ile": 

— Ye! xo'v axh, Ma'l! Tan b'a'n 
ve't atxumb'al vatz u Tiixhe!, 

31 tan tuk je'oj ventasioon sec), As 
la itz'eb' ve't uma'l vane'. As tul la 
itz'eb'i, as Jesús ib'ii la ab'ane', 

32 tan nim talchu u ne'e' la ib'ane'. 
As iK'aol u Tiixhe' tu almika' u 
ne'e', tan ai u Kub'aal Tiixhe', 
ukuB'ooq'ole', la oksan ve't u 
tijle'me! eche' uva! kat tulb'e Aak 
u qlesla eb'aale' uva! David. 

33As la ok ve't ijlenaalil ti' 
unq'a tiaal Israel. As ye'xh jatu 
la el ve't ti! u ijlenaalile', tan ye'l 
iya'teb'al u tijle'me' la ib'ane'— 
ti'k u ángel tal te u Ma'le'. 

34As ech tal ve't u Mail ile! te 

u ángel: — Kam isuuchil u yole' 
uve! naal sve? Tan ye'l untzumel 
ati,— ti'k u Ma'le'. 

35 Ech tal ve't u ángel (ei: —As 
a'u Tiixhla Espiritue' tuk uloj 
see!. As a! vib'a'nil u Tiixhe' tu 
almika' tuk uloj see! ti! uva! la 
itzleb' uma'l vane!. Esti'e! ni val 
see ti' u ne'e' uve! la itz'eb'i, tan 
Tiixhla Aamae', iK'aol u Tiixhe!. 
36As echat kat ib'anlu ve't 
vanane' uva! aatin eeb' stuk', u 
Elisabet, tan k'uxh q'estu ve'te!, 
as la itz'eb' ve't uma'l vine'. As 
k'uxh ni talchu sti! uva! ye'xh 
jatu la alani, as cheel kat ib'anlu 
vaajix ich! ije! ventasioon sti!, 
37tan ye'l umaj kam uva! ye! koj 
la itx'ol u Tiixhe! ib'anata',— ti'k 
u ángel. 

38 As ech tal ve't u Mail (ei: —I] 
in ila'. As ine! in ik'am u Tiixhe!. 
As la ib'an Aak svi' kam uve! 
naale',— ti'k u Ma!'le'. As bien 
ve't u angel. 


Niq'elu u Ma'l u Elisabet 


39 As an kuxh tu unq'a q'iie', 
as ib'an ve't u Ma'le! tuche!. As 
ye'ntu chit ib'en u Ma!le! tu 

uma'l u tal tenam uva! echen xo'l 

ung'a vitze! tu u Judea ti! b'en 

ig'elut u Elisabet. 

40Tul oon ve't u Ma'le' tu 

vikab'al u Zacarías, as itiixhi ve't 

u Malle! u Elisabet. 

41 As tul kuxh tab'i u Elisabet 

itiixhil ta'n u Ma'le', as yak kuxh 

iyiku ve't tib' u tal ne'e! Katz u 

Elisabet. As taq' ve't u Tiixhla 

Espiritu itxumb'al u Elisabet ti' 

iyolone!. 

42 As ech tal ve't u Elisabet 

ile! tul taq! je! u tuul ivi': —As 

nim ve't u b'a'nile! uva! tuk 
ib'an u Tiixhe' see ti! uve' 
nib'an Aak te unjoltu unq'a 
ixoje'. As nimal b'a'nil la ib'an 

u Tiixhe' te u ne'e! uva! la 

itz'eb'i. 

43 ¿As kam ve't vijle'm q'i uva! 

tul eel ve't in? Tul axh vitxutx 

vunB'ooq'ole', 

44tan tul kuxh uva' kat atiixhi 

in, as yak kuxh kat iyiku 

ve't tib' u ne'e' sunk'atz ta'n 

chiib'ichil. 

45 As achveb'al chit axh, tan kat 

ak'ujb'a' ak'u'l ti' u Tiixhe', tan 

tuk tzojpisaloj unq'a yole' uva! 
kat alpu see ta'n u Tiixhe',— ti'k 

u Elisabet. 

46As ech tal ve't u Mail ile! te u 

Elisabet: 

—Va'l chit ichiib' u 
vaanxelale' ti! toksal iq'ii u 
Kub'aal Tiixhe!. 

47 As va'l chit itxuq'txun ve't 
vaama ti' u Tiixhe', u 
sotzsan tetz vunpaave', 

48 tan k'uxh jit nim valche' xo'l 
unq'a tename', as nimal 
b'a'nil kat ik'uch u Tiixhe' 
sve, tan in ik'am Aak. 

As la tal ve't unq'a tename' 
skajayil uva! achveb'al u 
b!a'nile! uva! kat ib'an Aak 
sve, 

49 tan xo'veb'al chit vib'a'nil 
Aake! uve! kat ib'anlu sve. 
As xo'veb'al chit viyak'il 
Aake!. 

As Tiixhla b'iie' vib'ii Aake!. 

50 As nichit itxum u Tiixhe' 
ivatz unq'a tename' uve! 
kat ib'anlu kan. As echat 
nib'an cheel ti' chit ib'ene' 
til ung!a tename' uve' ni 
xo'van Aak. 

51 As mama'la b'a'nil nib'an 
Aak tuk' viyaktile!. 

As jank'al unq'a uxhchile' 
uve' nije'sa tib', as kat 
teesa ve't Aak iq'ii. 

52 As at unq'a ijlenaale' kat 
teesa Aak ti! u tijle'me'. 

As kat toksa ve't Aak iq'ii 
unq'a uxhchile' uve! ye! 
ni toksal iq'ii ta'n ung'a 
tename'. 

53 Kat inoosa ve't Aak unq'a 
uxhchile' uve' niva!ye!. 

As kat tag' ve't kan Aak 
unq'a tx'ioliq'iie! vatz 
va'y. 

54 As kat (och ve't Aak unq'a 
mam kukuye' uva' tiaal 
Israel. 

As ye! kat sotz sk'u'l Aak ti! 
itxumat kuvatz, 

55 tan eche! uve! alel kan ta'n 
Aak te u q'esla kub'aale' 
uva! Abraham, tuk' te 
ung'a tiaale' skajayil,— 

ti'k u Ma'le'. 

56 As kamal oxva'l ich' ib'an 

u Ma'le! ze! u Elisabet. As q'aav 

ve't u Malle! tikab'al. 

Ni titz'eb' u Xhun uva' aq'on 
ku' unq'a uxhchile' xe' u a'e' 
57As tul ilej ve't iq'ii u 
Elisabet ti' talane', as itz'eb' ve't 
vine!e!. 
58 As tul tab'i ve't unq'a titz'in 
tatzike! tuk' unq'a uxhchile' uve' 
echen najlich vikab'ale', as va'lik 
chit ichiib' ve't unq'a uxhchile' 
skajayil, tan ti' uva! nimla 
b'a'nil kat ib'anlu u Tiixhe' te u 
Elisabet. 
59 As tul ib'an u ne'e! vaaxil 
q'ii, as bes tzok'axoj el unb'iil 
vichi'ole'. As tal ve't unq'a 
uxhchile' uva! Zacarías u ne'e! la 
ib'ane' eche! ib'ii vib'aale!. 
60 As ech tal ve't vitxutx u ne'e! 
ile!: —Ye!le, tan Xhun ib'ii u ne'e! 
tuk ib'ane',— ti'k aak tala. 
61 Ech tal ve't unq'a uxhchil ile': 
—¿Kam q'i uva! ye! nasa! uva! 
Zacarías u ne'e!? Tan ye'l Xhun 
xo'l unq'a etatine!,— ti'k ung'a 
uxhchile'. 
62As tuk' kuxh ve't k'uchu'm 
nik ich'oti ve't ok unq'a uxhchile' 
te u Zacarías ti! uva! kam (bit u 
ne'e! la ib'ane'. 
63 As ijaj ve't u Zacarías uma'l 
u tal aq'en. As itz'ib'a ve't u 
Zacarías vib'ii u ne'e! vatz aq'en. 
«Xhun ib'ii u neie! tuk ib'ane',» 
ti'k u tz'ib'e' uve! itz'ib'a. As 
kat kuxh sotz ve't ik'u'l unq'a 
tename'. 
64As tul kuxh itz'ib'a u yole', as 
yak kuxh yolon ve't u Zacarías 
unpajte. As kat toksa ve't iq'ii u 
Tiixhe!. 
65 As teq'o ve't taama unq'a 
tename' ta'n xo'vichil. As oora 
chit ipaxsa ve't unq'a tename! 

itzib'lal u yole' xo'l unq'a talaj 
tename' tu u Judea. 

66 Jank'al unq'a tename' uve' 
ab'in u yole', as ech tal ve't je! 
ile! ste: «¿As kamal at tijle'm 

u ne'e'! tuk ib'ane'?» ti'k unq'a 
uxhchile', tan atik chit vib'a'nil u 
Tiixhe! ti' u ne'e!. 


Niyolon u Zacarías ti' u ne'e' 
ta'n u Tiixhla Espiritu 
67As u Zacarías, vib'aal u ne'e', 
as taq! ve't u Tiixhla Espíritu 
itxumb'al ti! talat unq'a yole! ti! 
une'e'. As ech tal ve't (ei: 

68 —Ni voksa iq'ii u Kub'aal 
Tiixhe!, u Tiixhe' uva! ni 
goksa ig'ii, o! uva! o! tiaal 
Israel, tan kat ulyu ve't 
sukuxo'l ti! kuq'alpule!. 

69 As kat taq'lu ve't tzan u 
Tiixhe! uma'l u q'alpun 
getz uva! xo'veb'al chit u 
tijle'me!. 

As ale! tiaal u q'esla kub'aale' 
uva! David, uva! atik tijle'm 
ta'n Aak. 

70 Tan eche' uva' kat tal kan u 
Tiixhe! ta'n unq'a q'ajsan 
tetz viyole! uve! kat ul 
blaxa uva' txaaik ta'n Aak. 

71 Ech tal kan ile'. La ul teesa 
ve't o! u q'alpun qetze' vatz 
unq'a ch'o'nchil aamae! as 
tuk' vatz unq'a uxhchile' 
uve' ni ixvan o!, 

72 as kat itxum ve't Aak ivatz 
unq'a q'esla kub'aale' tan 
ye! nisotz sk'u'l Aak ti! 

u Tiixhla tzaq'ite' uva! 
tal kan Aak te u q'esla 
kub'aale' uva! Abraham. 

73 As ye! nisotz sk'u'l Aak ti! 
itzojpisat uva! kat tal kan 

Aak te u q'esla kub'aale' 
uva! Abraham ti! uva! la 
taq' tzan Aak u q'alpun 
getze', 

74 ti' ul teesat ol Aak vatz ung'a 
ch'o'nchil aamae! ti! uva! 
ye! la xo'v ve't o! ti! goksat 
ve't iq'ii u Tiixhe!. 

75 Asjik chit u kutxumb'ale' la 
ib'an vatz Aak. 

As jik chit la kunima ve't Aak 
techal la kukameb'e. 

76 As tuk val see, unk'aol, tan ai 
u Tiixhe! uva! at tu almika! 
la oksan axh q'ajsan tetz 
viyole!, 

tan axh tuk b'axoj ve't axh 
vatz u kuB'ooq'ole' ti! 
ijikb'a'l itxumb'al unq'a 
tename' 

77 as ti! uva! la qootzi ve'te', 
jank'al o! uva! ol itenam u 
Tiixhe!, uva! la teesa ve't ol 
Aak vatz unq'a k!axk!oe!. 

As la qootzi ve'te! uva! la 
isotzsa ve't Aak u kupaave', 

78 tan aya'l chit ik'ul Aak ti! 
itxumat kuvatz. 

Esti'e! la ul u txijun qetze' 
sukuxo'l eche! ib'uuq' u 
q'iie' vatz u almika!e'. 

Ale! u Cristo uva! la ul tu 
almika!, 

79 ti' tul itxijut ve't Aak unq'a 
uxhchile! uve' echen u 
taanxelale' tu u q'ej toktoe!. 

As la ul teesa Aak unq'a 
uxhchile' vatz u kamchile', 

as la iloch oi Aak ti! uva! 
b'a'n gatine' sukuvatzaj,— 

ti'k u Zacarias. 
80As tul nik ich'ii ve't u Xhune!, 
as nik iyak'in ve't itxumb'al Katz 

u Tiixhe!. As ai atinkat ve'te! tu 

u tzuukin tx'ava'e'. As katnal ilej 
u q'ii uva! la ik'uch ve't tib' vatz 
unq'a tiaal Israel. 


Ni titz'eb' ve't u Jesús 
Mateo 1.18-25 

1An chit tu unq'a q'iie', as 

taq'e'l tzan u Augusto uma'l 
uley, tan atik ok naj ijlenaalil tu 
u Roma. As tale'l Gan naj uva! 
la eq'ol tachul unq'a tename' 
skajayil. 
2As a's tel u tachul unq'a 
tename' blaxa ta'n u Augusto 
tul uva' atik ok u Cirenio b'anol 
ivatz u ijlenaale' tu u Siria. 
3As b'en ve't unq'a uxhchile' 
skajayil tulaj unq'a itename' uve! 
itz'eb'nalkat ti! itz'ib'at ve't tib!. 
4As estile! el ve't ch'u'l u Xhu'le' 
tu u tename' uva! Nazaret uva! 
echen tu u Galilea. As a b'enkat 
ve'te! tu u Belén uva! echen tu 
u Judea, uva! itz'eb'nalikkat u 
David, tan tiaalik tib' u David 
tuk' u Xhu'l. 
5 As bes itz'ib'a ve't tib! u Xhu'!le' 
tuk' u Ma'le', tan k'ujlik ve't tzii 
til cha'ma. As atik ve't iyaab'il u 
Ma'le'. 
6As tul uva' atik ve't cha'ma 
tu u Belén, as ilej ve't u q'iie' ti' 
titz'eb' u ne'e!. 

7As itz!eb' ve'te!. As ale! u blaza 
tal u Ma'le!. As ib'och ve't u 
Malle! u neie! tu uma'l u txo'. 
As ikoxhb'a' ve't ku! tu uma'l u 
juk'ub', tan jit ilej ve't cha'ma 
ivatb'al tu umaj kab'al. 


Ni toon uma'l u angel k'atz 
unq'a xeen kaneero'e' 


8As atik ka'l unq'a xeen 
kaneero' najlich u Belén. As nik 
ivata chajnaj unq'a kaneero!e! 
aq'b'al. 
9As aat kuxh til ve't chajnaj tul 
ve't uma'l u angel uva' tetz u 
Kub'aal Tiixhe'. As yak chit txijul 
ve't chajnaj ta'n vilitz'lo'lan 
u Tiixhe!. As kat chit xo'v ve't 
chajnaj. 
10 As ech tal ve't u ángel ile!: 
—Ye! kuxh xo'v ex, tan a! uma'l 
u b'a'nla yole' tul val sete. As la 
txuq'txun ve't ex sti' tuk' ung'a 
tename' unpajte. 
11 As cheel kat itz'eb'yu ve't u 
q'alpun tetz unq'a tename!. As 
a! kat itz'eb'kat tu u tenam uva! 
alalkat u David. As a'e! u Cristo 
uva' Kub'aal. 
12 As ab'iste u ne'e! uve' ni val 
sete as k'uchb'al tetz uva', tan 
tul la bien elej u ne'e!, as b'ochel 
tu uma'l u txo'. As koxhlu ku' tu 
uma'l u juk'ub'— ti'k u ángel. 
13 As aat kuxh til ve't unq'a xeen 
txooe! ichee ve't mama'la ángel 
svatz. As ech tal ve't unq'a ángel 
ile! ti! toksat iq'ii u Tiixhe': 
14—;Qoksataj iq'ii u Tiixhe' 
uva! echen tu almika'! tan Aake' 
nib'anon uva' b'a'n tatin unq'a 
uxhchile' svatzaj vatz u tx'ava'e', 
tan eche! uva! nisa' u Tiixhe'— 
ti'k unq'a angel. 

15 As tul q'aav ve't unq'a angel 
tu almika', as ech tal ve't unq'a 
xeen txoo ile! svatzaj: —Ko'naj 
tu u Belén. Ko'naj qil uve' kat tal 
u Tiixhe'! sqe,— ti'k unq'a xeen 
txooe'. 

16 As q'ax chit ve't ib'en chajnaj. 
B'ex ilej ve't chajnaj u Ma'le' tuk! 
u Xhu'le! tuk' u ne'e!. As koxhlik 
ku u tal ne'e! tu u juk'ub'e'. 
17As tul til ve't chajnaj u ne'e!, 
as kat tal ve't chajnaj te cha'ma 
kam uva! kat ul tal u ángel te 
chajnaj ti' u ne!e!. 

18 As jank'al unq'a uxhchile' uve! 
kat ab'in viyol unq'a xeen txooe! 
as kat chit txuq'txun ve'te! ta'n u 
yole' uve! tal chajnaj. 

19 As nikat kuxh titz'a u Ma'le' 
unq'a yole'. As kat ib'an ve't je! 
tivi' uva! kam isuuchil u yole' 
uve' kat tab'i. 

20As tul q'aav ve't unq'a xeen 
txooe! k'atz unq'a ikaneero!e!, 

as va'lik chit itxuq'txun ve't 
chajnaj. As toksa ve't chajnaj 
iq'ii u Tiixhe' ti! unq'a vee! kat 
tab'i as ti! unq'a vee! kat tila 
eche' uva' kat alax te chajnaj 
ta'n u angel. 

Ni tex nachpoj ve't Tiixh 
ti' u Jesús tu u tostiixhe' 

21 As tul ib'an u ne'e! vaaxil 
g'ii as b'ex tzok'axoj ve't el 
unb'iil vichi'ole', as oksal ve't 
ib'ii uva' Jesús, tan eche! uve' 
alik kan ta'n u ángel te u Ma'le' 
tul uva! ye'xnik je! ventasioon 
sti'. 

22 As tul ib'an u Ma'le' 
ka'viinqil q'ii ti' u ne'e! eche' 
uva' alik kan ta'n u Moisés, as 
eq'ol ve't u ne!e! ta'n vitxutxe' 
tuk' vib'aale' tu u Jerusalén ti' 
inachpu ve't Tiixh sti', 
23tan ech ni tal u yol ile! uva! 
tz'ib'amal kan ta'n u Moisés: 
«Asoj xaak u b'axa tal u ixoje', as 
tetz Tiixh naj la ib'ane',» ti'k u 
yole!. 

24 As inima ve't cha'ma u yole' 
uva! alelik kan ta'n u Moisés 
uva! ech ni tal ile": «As la oyal 
ve't untzumoj ko'rak'um as 
moj tzumoj paroomaxh vatz u 
Tiixhe!,» ti'k u yole!. 

25 As atik uma'l u pap tu u 
Jerusalén uva' Simeón ib'ii, as 
nik toksa taama ti' inachat 
Tiixh. As atik ok taama ti' u 
Tiixhe!. As nikat itx'eb'on ti! 
ilejat u g'iie' uva! la ul u q'alpun 
tetz u tename' uva! tiaal Israel 
ti' ilochpe'. As a'ik u Tiixhla 
Espíritu nik lochon u Simeón 
til ib'anata' kam uva! nik tal u 
Tiixhe! sti!, 
26tan ma'tik talat u Tiixhla 
Espíritu ste uva! techal la til kan 
tul u Cristo uva' la ichaj tzan u 
Tiixhe!. 
27As an chit u Tiixhla Espíritue' 
oksan xe! taama u Simeón ti! 

toon vatz u tostiixhe!. As tul bes 

oonoj u ne'e' ta'n u Xhulle! tuk! u 

Malle! ti' toksal ve't u ne'e' vatz 

u Tiixhe' ti' inimat cha'ma u 

tzaq'ite', 

28as ijele ve't u Simeón u ne'e'. 

As ech tal ve't u Simeón ile! ti! 
toksat iq'ii u Tiixhe': 

29 —Kub'aal Tiixh, la uchi uva! 
la kam ve't in eche! uva! 
alel kan a'n, tan b'a'n tatin 
ve't u vaanxelale' savatz, 

30 tan kat villu ve't u q'alpun 
qetze'. 

31 As axhe', Pap, la ch'iisan 
aq'al uva' la ilax ta'n unq'a 
tename' skajayil. 

32 As la tal ve't isuuchil vayole' 
te unq'a tename' uve' jit 
tiaal Israel eche' itxijul 
uma'l tenam uva' echen tu 
u toktoe!. 

As la oksal iq'ii vatename' uve! 
tiaal Israel ta'n u ne'e'— 
ti'k u Simeón. 

33 As tul tab'i ve't u Xhu'le! tuk' 

u Ma'le' u yole' uve! tal u Simeón 

ti' u ne'e', as kat chit sotz ve't 

ik'u'l cha'ma. 

34As toksa ve't u Simeón iq'ii 

u Tiixhe!. As ech tal ve't ile! te u 

Ma'le!: —Tan k'ujle'l ve't u ne'e' ti! 

uva' at unq'a tiaal Israel la niman, 

as ati uva! ye! la niman. As at unq'a 
uxhchile' la ch'o'n ve't taama sti'. 

35 As la ootzil vitxumb'al unq'a 

uxhchile' kam uve' ni titz'a 

taama. Pet ech koj axh, tan ech 
tok umaj u mam txumu'm xe! 

aama eche' tok umaj ch'ich' tu u 

taanxelal umaj uxhchil,— ti'k u 

Simeón tal te u Ma'le'. 

36Atik uma'l u q'ajsan tetz 
viyol u Tiixhe' vatz iq'anal u 

tostiixhe!. As An ib'ii u ixoje!. 
As ime'al u Fanuel uva! tiaal u 
Aser ixoj. As txulnalik ixoj tul 
teq'o tib' ixoj tuk' vitzumele'. As 
vujva'l kuxh yaab' teq'o Ob) ixoj 
tuk' vitzumele'. As kat kam ve't 
vitzumel ixoje!. 

37As kaaik ve't kan ixoj txakayil 
kajva'l to'k'al (84) yaab'. As 

tul q'estik chit ve't ixoj. As 
b'enameen atik chit ixoj vatz 
ig'anal u tostiixhe'. As nik inach 
ixoj Tiixh sq'iil as aq'b'al. As 
nikat ikuy ve't ixoj iva!y ti! 
inachat Tiixh. 

38 As tul ya' ve't u Simeón 

ti! iyolone', as jetz'en ve't ok 
u Ane! Katz u neie ti! taq'at 
ta'ntiixh te u Tiixhe! sti'. 

As nik tal u Ane' isuuchil 

u tijle'm u neie! te unq'a 
uxhchile' tu u Jerusalén uve' 
nik itx'eb'on ti! u q'alpun tetz 
unq'a tename!. 


Niq'aav ve't u Khu'l tuk! 
u Ma'l tu u Nazaret 


39As tul tzojpu ve't u Xhu'le' 
tuk! u Ma'le! ti! uva! alelik kan tu 
u tzaq'ite! ta'n u Tiixhe', as q'aav 
ve't cha'ma tu u Nazaret uva' 
echen tu u Galilea. 
40As ch'iichil chit nik ib'an ve't 
u Jesús. As nik ichee ve't iyak'il. 
As nik ichee ve't itxumb'al. As 
nik tag' ve't tzan u Tiixhe' 
vib'a'nile! sti'. 


Nikaaik kan u Jestis 
tu u tostiixh 
41 As jun yaab' nikat ib'en 
vitxutx u Jesús tuk' vib'aale' tu 
u Jerusalén ti' tilat u nimla q'iie' 
uva! pascua ib'ii. 

42 Tul ma'tik ib'anat u Jesús 
kab'laval yaab', as b'ex ve't 
vitxutxe! tuk' vib'aale' tu u nimla 
q'iie', tan ech chit nik ib'an 
cha'ma tu jun yaab!'. 
43 As tul pal ve't u nimla qliie', 
as q'aav ve't vitxutx u Jesús tuk' 
vib'aale' ti' ib'en tu vitename!. 
As kaaik ve't kan u Jesús tu u 
Jerusalén. As jit ilax ikaa Aak, 
44tan kamal xekelik Aak xo'l 
unq'a tename' uva! nikat tal 
cha'ma. As tul uva' ma'tik ixaat 
ve't cha'ma uma'l q'ii xao'm, as 
a'n ichuk ve't cha'ma u Jestis 
xo'l unq'a tatine' tuk' xo'l unq'a 
tename' uve! ootzimalik ta'n 
cha'ma. 
45 As jit ilej ve't cha'ma u 
Jestis. As q'aav ve't cha'ma tuu 
Jerusalén ti' ichukat u Jesús. 
46 As tu ve't itoxvu q'ii, as 
a'n ilej ve't cha'ma u Jesús. As 
a! xonlikkat ok u Jesús tu u 
tostiixhe' xo'l unq'a naje' uve! 
nik ichusun u tzaqjite' uva! 
tz'ib'amal kan. As nik tab'i u 
Jesús viyol chajnaje'. As nikat 
ich'oti u Jesús itzi' chajnaj. 
47 As jank'al unq'a uxhchile' 
uve! nikat ab'in viyol u Jesús as 

teq'o chit ve't taama chajnaj ti' 
vitxumb'al u Jesús, tan ch'i'umal 
chit talat ve't u Jesús isuuchil 
unq'a yole!. 

48As echat chit kat ib'an vib'aal 
u Jesús tuk' vitxutxe! ti! uva! til 
cha'ma uva! tal u Jesús isuuchil 
u yole'. As ech tal ve't u Mal 
ile!: —¿Kame! q'i, val, uve! kat 
oolb'e o!? As kat kuxh axaansal 
ve't gaama. As in tuk' ak ab'aale!, 
as kat kuxh chukunyu ve't o! 
see!,— ti'k u Ma!le!. 

49As ech tal ve't u Jesús (ei: 
—¿As kam q'i uve' nechuk sve? 
¿As ye' kol ootzimal q'a seta'n 
uva' a' chit la atinkat in tu 
vikab'al vunB'aale'?— ti'k u 
Jesús. 

50 As jit pal u Malle! stuul tuk' u 
Xhu!lle! ti' uva' kam ni tokkat u 
yole' uve! tal u Jesúse!, 

51 As tul tal u Jesúse' u yole', 
as bien ve't Aak ti' vib'aale' tuk! 
ti! vitxutxe' tu u Nazaret. As 
nikat inima u Jesúse' yol kam 
uva' nik tal cha'ma ste. As nikat 
kuxh titz'a vitxutxe' unq'a yole! 
uve' kat tal u Jesúse!. 

52 As nikat ich'ii ve't itxakeb' u 
Jesús. Nikat ichee ve't itxumb'al. 
As b'a'n vitxumb'al u Jesús 
vatz u Tiixhe! as tuk' vatz unq'a 
tename!. 


Ni tal ve't u Xhun 
viyol u Tiixhe' 
Mateo 3.1-12; Marcos 1.1-8; 
Xhun 1.19-28 


1As tul ib'an o'laval yaab' 

tok ve't u César uva! Tiberia 
ijlenaalil tu u Roma, as a'ik u 
Poncio Pilato uve' atik ok b'anol 
ivatz tu u Judea. As a' atikkat 

ok u Herodes tu u Galilea. As 

ai atikkat ok u Pi'le', u titz'in 

u Herodes, tu u Iturea tuk' tu 

u Trakonite. As a' atikkat ok u 
Lisanias tu u Abilinia. 

2 As tul atik ok u Anás tuk' u 
Caifás iq'esalil oksan iyol tenam 
vatz Tiixh, as yolon ve't u Tiixhe' 
te u Khune', vik'aol u Zacarías, 
tu u tzuukin tx'ava'e', tan a! isa! 
u Tiixhe' uva! la b'en ipaxsa u 
Xhune'! viyol Aake' xo'l unq'a 
tename!. 

3 As pal ve't u Xhune' tulaj unq'a 
tename' tzi' u Jordan ti' talat 
viyol u Tiixhe' te unq'a tename'. 
As nik tal ve'te! uva! la ku unq'a 
uxhchile' xe' u a'e', texhlal tetz 
uva! kat ik'axal unq'a uxhchile' 
vipaave! vatz u Tiixhe', ag'al uva! 
la isotzsa ve't Aak ipaav ung'a 
uxhchile'. 

4Tan eche! uma'l u yol uva! 
tz'ib'amal kan ta'n u Isaías uva! 
ech ni tal ile": 

Tan la uch uma'l u sik'i'm tu 
u tzuukin tx'ava'e!. 

As ech la tal ile": «jEb'antaj 
etuche' ti! ektulat u 
kuB'ooq'ole'! 

¡As ejikb'a'taj vetxumb'ale' 
eche' ijikb'a'l umaj b'ey! 

5 As la noosal u xo'l u vitze!. 

As la e'pul el u vitze', aq'al 
uva' chaq'aala chit la ib'an 
ve'te!. 

As ech ejikb'a't vetxumb'ale' 
eche' ijikb'a'l umaj b'ey 
uve! koyixi. As jank'al 
unq'a b'eye! uve! at jul 
stuul as lab'alili. 

6 As kajayil chit unq'a tename! 
tuk ilon tul uva! tuk isotzsa 
ve't u Tiixhe' vipaav unq'a 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


LUCAS 3 


tename!,» chaj la tale!, ti'k 
u yole!. 

7As ul ve't unq'a tename' 
k'atz u Xhune! ti! uva! la taq' 
ku! u Xhune! unq'a uxhchile' 
ze! u a'e!. As ech tal u Xhun 
ile! —¡Ech vetxumb'ale' eche! 
u tx'i'latxooe!! ¿Tan ab'il kat 
alon sete uva! la ooj ex vatz u 
k'axk'oe' uve' tule'? 
8Eb'antaj u b'a'ne', texhlal tetz 
uva' kat ek'axal ve't etib! vatz 
u Tiixhe!. As ye! etitz'a uva! ti! 
kuxh uva': «O! tiaal u Abraham,» 
ch'ex netale', as ye'l ex la pal ex 
tu u k'axk'oe' uva! tule', tan tuk 
val sete uva! eche! k'axk'o koj 
ib'ensat u Tiixhe' unq'a k'ub'e' 
stiaal u Abraham. 
9As ech ve't b'anel eta'ne' eche' 
unq'a tze'e' uva! at ve't ok u 
k'oxb'ale! sti! ti' itzok'pu unq'a 
taq'il tze'e'. As ab'iste u tze!e! 
uve! ye! b'a'n vivatze' ni tag'e' 
as la tzok'ax el. As la sutil ok tu 
xamal,— ti'k u Xhune!. 
10 As ech tal ve't ka'l unq'a 
uxhchil ile! xo'l unq'a tename': 
—¿As kam q'i la kub'ane' ti! uva! 
la kuk'uche' uva' kat kuk'axal 
qib'?— ti'k unq'a uxhchile!. 
11Ech tal u Xhun ile': —Ab'iste 
ex uve! at ka'va'l etoksa'm as 
etaq'taj umaj te vemoole' uve' 
ye'l tetz ati. As ab'iste ex uve! 
at etx'ix as etaq'taj tetz unq'a 
uxhchile' uve! ye'l itx'ix ati,— 
ti'k u Xhune!. 
12 As ka'l unq'a uxhchil uva' nik 
molon puaj tetz u ijlenaale' tu 
u Roma, as ul ve't chajnaj Katz 
u Xhune! ti! uva! la ku' chajnaj 
ze! u ale!. As ech tal ve't chajnaj 
ile!: —¿Chusul, kam la kub'ane' 

til uva! la kuk'uche' uva! kat 
kuk'axal qib'?— ti'k chajnaj. 
13 Ech tal ve't u Xhun ile!: —Ye' 
kuxh ejaj ka't puaj ti' uve! alel 
sete ta'n u ijlenaale'— ti'k u 
Xhune!. 

14 As ech tal ka't unq'a sol 

ile!: —¿As kano oi q'i? ¿Kam la 
kub'ane'?— Ok chajnaj. Ech 
tal ve't u Xhun (el: —Ye! kuxh 
exo'visa ung'a uxhchile' ti! 
emaat ung'a tetze!. As ye! la 
echeesa yol ti' exochat ung'a 
uxhchile'. As ek'ujb'a'taj 

kuxh ek'u'l ti! veja'mile! uve! 
nek'ule',— ti'k u Xhune!. 

15 As ye! saach unq'a tename' 
nikat alon svatzaj uva' kamal a 
ve't u Xhune' u Cristo uva! nik 
tal je! ste, tan nikat itx'eb' unq'a 
tename' u tuleb'al u Cristo. 

16 As ech tal ve't u Xhun ile! te 
unq'a tename!: —Jik chit tuk 
val sete, tan xe! kuxh u a'e' ni 
vaq'kat ku' ex. Pet ech koj uma't 
u uxhchile' uve' a'n tule', tan 
nim talche' u tijle'me! svi'. As 

jit unk'ulele' uva' la unsaapu 
vik'ajil vixa'pe'. As tul la uli, 

as Aake' la oksan u Tiixhla 
Espiritue' tu vetaanxelale', 

as la ijikb'a' ve't ex Aak tuk! 
vixamalile'. 

17Tan ech la b'anche' sete eche! 
nib'anchu te u trigo, tan il u 
txaab'al tetz u trigo ile' at tiq'ab' 
Aak. As la ikol ve't Aak u b'a'nla 
trigo tu u tatinb'ale'. Pet ech koj 
u ch'ise', tan yaklo'k tu xamal, 
uma'l u xamal uva! ye'xhjatu la 
tzaai,— ti'k u Xhune!. 

18 As nimal chit unq'a yole' 
nik tal u Xhune' te unq'a 
tename' ti! toksat xe! taama 

unq'a uxhchile' ti! uva! la inima 
u b'a'nla yole'. 

19 As u Herodes uva' k'ujlik kan 
ti' tilat isuuchil kajva'l unq'a 
tename' ta'n u ijlenaale' tuu 
Roma, as kat tixqeli ve't naj u 
Herodias, u tixqel u Pi'le! uva! 
titz'in u Herodes. Estile! kat iyaa 
ve't u Xhune' u Herodes as tuk! 
ti! unjoltu unq'a va'lexhe' uve! 
nik ib'an naj. 

20As aal chit paavin ve't u 
Herodes tuk' unjoltu unq'a 
va'lexhe' uva' kat ib'ana. As 

tal ve't naj tok u Xhune' tuu 
kaarsa. 


Ni taq' ku' u Xhun 
u Jesús xe' u a'e! 
Mateo 3.13-17; Marcos 1.9-11 


21 As tul ye'xnik ok u Xhune! 
tu u kaarsa, as mama'la uxhchile' 
nikat taq' ku! naj xe' u a'e'. As 
antu ve't u Jesús kat ku' ve't ze! 
u ale! ta'n u Khune'. As tul kuxh 
inach u Jesúse' Tiixh, as ijajpu 
ve't tib' u almika'e'. 

22 As ku! ve't ch'u'l u Tiixhla 
Espíritu tiib'a u Jesúse'. As 

ech tilone' eche' tilax umaj 
paroomaxh. As ab'il uma'l u tuul 
vi' tu almika' uva! ech tal ile": 
—Axhe' unK'aol uva! xo'n chit 
axh sve. As va'l chit untxuq'txun 
see'— ti'k u yole!. 


Unq'a q'esla ib'aal u Jesús 
Mateo 1.1-17 


23 As tul ib'an u Jesúse! vinaj 
laval yaab', as zeit ve't Aak ti' 
ipaxsal viyol u Tiixhe! xo'l unq'a 
tename'. As vatz unq'a tename', 
as ik'aol u Xhu'le' u Jestise'. As 
ik'aol Eli u Xhu'l; 

24ik'aol Matat u Eli; ik'aol Levi 
u Matat. As ik'aol Melqui u Levi; 
ik'aol Jana u Melqui. As ik'aol 
uma't u Xhu'l u Jana. 

25 Ik!aol Matatias u Xhu'l; ik'aol 
Amós u Matatias; ik'aol Nahum 
u Amés. As ik'aol Esli u Nahum; 
ik'aol Nagai u Esli. 

26As ik'aol Maat u Nagai; ik'aol 
Matatias u Maat; ik'aol Semei u 
Matatias. As ik'aol uma't u Xhu'l 
u Semei; ik'aol Judá u Xhu!l; 
27ik!aol Joana u Judá; ik'aol 
Resa u Joana; ik'aol Zorobabel u 
Resa; ik'aol Salatiel u Zorobabel; 
ik'aol Neri u Salatiel. 

28 As ik'aol Melqui u Neri; ik'aol 
Adi u Melqui; ik'aol Cosam u 
Adi; ik'aol Elmodam u Cosam. 
As ik'aol Er u Elmodam; 
29ik'aol Josué u Er; ik'aol 
Eliezer u Josué; ik'aol Jorim u 
Eliezer; ik'aol Matat u Jorim. 
30As ik'aol Leví u Matat; ik'aol 
Simeón u Leví; ik'aol Judá u 
Simeón; ik'aol uma't u Xhu'l u 
Judá; ik'aol Jonán u Xhu'l. As 
ik'aol Eliaquim u Jonán; 

31 ik'aol Melea u Eliaquim; ik'aol 
Mainán u Melea; ik'aol Matata u 
Mainán; ik'aol Natán u Matata. 
32 As ik'aol David u Natan; 
ik'aol Isaí u David; ik'aol Obed 
u Isai; ik'aol Booz u Obed; ik'aol 
Salmón u Booz; ik'aol Naasón u 
Salmón. 

33As ik'aol Aminadab u Naasón; 
ik'aol Aram u Aminadab; ik'aol 
Esrom u Aram; ik'aol Fares u 
Esrom, ik'aol Juda u Fares. 

34 As ik'aol Jacob u Judá; ik'aol 
Isaac u Jacob; ik'aol Abraham 

u Isaac; ik'aol Taré u Abraham; 
ik'aol Nacor u Taré. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


LUCAS 3, 4 


35 As ik'aol Serug u Nacor; ik'aol 
Ragau u Serug; ik'aol Peleg u 
Ragau; ik'aol Heber u Peleg; 
ik'aol Sala u Heber; 

36ik'aol Cainan u Sala; ik'aol 
Arfaxad u Cainán. As ik'aol Sem 
u Arfaxad; ik'aol Noé u Sem; 
ik'aol Lamec u Noé; 

37ik'aol Matusalén u Lamec; ik'aol 
Enoc u Matusalén; ik'aol Jared u 
Enoc; ik'aol Mahalaleel u Jared; 


ik'aol uma't u Cainán u Mahalaleel. 


38 As ik'aol En6s u Cainán; ik'aol 
Set u Enós; ik'aol Adán u Set. As 
a'u Tiixhe' cheesan tetz u Adán. 


Ni tal u tx'i'lanaj 
uva' la paavin u Jestis 
Mateo 4.1-11; Marcos 1.12-13 


1As atik itxumb'al u Jesús 
ta'n u Tiixhla Espiritu ti' 
ib'anat Aak kam uva' ni tal u 
Tiixhe! ste. As el ve't ch'u'l Aak 
tzi' u nimla a'e' u Jordán. As oon 
ve't Aak tu u tzuukin tx'ava'e' 
ta'n u Tiixhla Espiritu. 
2As ka'viinqil q'ii kat atin u 
Jesús tu u tzuukin tz'ava'e'. As 
ye'l Aak kat tx'a'ni. Pet kat ikuy 
ve't Aak iva'y. As kat ul ve't u 
tx'i'lanaje' ti' ul ichukat txumb'al 
til uva' la paavin u Jesúse!. 
3As ech tal ve't u tx'i'lanaj 
ile!: —Asoj axh iK'aol u Tiixhe!, 
as ala uva! la b'en u k'ub'e' 
stx'ixil,— ti'k u tx'i'lanaje!. 
4Ech tal ve't u Jesús (el: —Ech 
ni tal viyol u Tiixh ile! uva! 
tz'ib'amal kan: 
Jit kuxh u tx'ixe' la isb'a'n 
unq'a uxhchile!. 
Pet kajayil chit unq'a iyol 
u Tiixhe', as ale! uva! la 
isb'a'n unq'a uxhchile',— 

ti'k u Jesús. 

5As b'en ve't u Jestise! ta'n u 
tx'i'lanaje' vi' uma'l u nimla vitz. 
As kam chit ung'a veel at tulaj 
unq'a tename' skajayil vatz u 
tx'ava'e', as ik'uch ve't naj te u 
Jesús. 
6 As ech tal ve't naj ile!: —As 
la voksa ve't axh sib!ooq'olil 
ung'a tename' skajayil. As la vaq' 
ung'a itx'iib'al iq'iie! see, tan 
at tunq'ab' skajayil. As la uch 
vaq'at te umaj uxhchil, ab'il uve' 
la unsa' vaq'at ste. 
7Asoj la ku' axh qaaloj sunvatz 
til ooksat unq'ii, as eetze! uve! 
skajayil,— ti'k u tx'i'lanaje' te u 
Jesús. 
8 Ech tal ve't u Jesús ile': 
—Jetz'en el sunvatz, Satanás, tan 
ech ni tal uma't u yol ile! uva! 
tz'ib'amal kan: 

Ta'n kuxh u Tiixhe!, 
vaB'ooq'ole', la ku' axh 
qaaloj svatz. 

As Aak kuxhe' la anima,— 

ti'k u Jesúse!. 

9 As teq'o ve't u tx'i'lanaje' 
u Jesúse! vi u tostiixhe' tu u 
Jerusalén. As ech tal ve't naj 
ile! te Aak: —Asoj axh iK'aol u 
Tiixhe', as suti ku' eeb' tzitza!, 
10tan ech ni tal uma't u yol ile! 
uva' tz'ib'amal kan: 

La ichaj tzan u Tiixhe' unq'a 
ángel ti! ul ilochat axh. 

11 As la ul ik'ul axh unq'a 
ángel aq'al uva! ye! la 
k'axb'u ve't avoj ti! umaj 
k'ub', — 

ti'k u tx'i'lanaje'. 

12Ech tal ve't u Jesús (el: 
—Ech ni tal uma't u yol ile! uva! 
tz'ib'amal kan: 

Ye! la uch ab'ek'at u Kub'aal 
Tiixhe'— 
ti'k u Jesús. 

13 As tul kat tzojpu ve't u 
tx'i'lanaje' ti! ichukat txumb'al 
til iku' u Jesús tu paav, as taq' 
ve't kan naj u Jestis. As nik kuxh 
itx'eb' ve't naj ilejat uma'toj q'ii 
ti' ichukat txumb'al unpajte ti' u 
Jesus, 


Nixe't u Jesús chusun 
tu u Galilea 
Mateo 4.12-17; Marcos 1.14-15 


14 As atik itxumb'al u Jesús 
ta'n u Tiixhla Espíritu tul q'aav 
ve!t Aak tu u Galilea. As pax 
ve't itzib'lal u Jesús tulaj unq'a 
tename' tuk' tulaj unq'a talaj 
tename'. 

15 As nikat ichusun ve't u 
Jesúse' tulaj unq'a atinb'ale' tetz 
nachb'al Tiixh ta'n unq'a tiaal 
Israel. As nimal unq'a uxhchile' 
nik oksan ve't iq'ii Aak. 


Ni tixval ve't u Jesús 
tu u Nazaret 
Mateo 13.53-58; Marcos 6.1-6 


16 As oon ve't u Jesús tu u 
Nazaret uva! ch'iikat Aak. As tul 
kat ilej u xeem g'iie', as ok ve't 
Aak tu u atinb'ale' tetz nachb'al 
Tiixh, tan ech chit nik ib'an Aak 
tu jun xeem qj'ii. As txakeb! ve't 
Aak ti' isik'let Aak viyol u Tiixhe' 
xo'l unq'a tename'. 
17As aq'pik ve't ok u u'uje! te Aak 
uve' tz'ib'amal kan ta'n u Isaias, 
u q'ajsan tetz viyol u Tiixhe' tul 
ijaj ve't Aak u u'uje'. As ilej ve't 
Aak u yole' uva! ech ni tal ile: 

18 A' viTiixhla Espíritu u 
Kub'aale' ni lochon in ti' 

unb'anata' kam uva' ni tal 
Aak svi". 

As txaael ve't in ta'n Aak ti' 
valat unq'a b'a'nla yole' 
xo'l unq'a meeb'a'e'. 

As kat ichaj ve't tzan in 
Aak ti' ilochax unq'a 
uxhchile' uva' k'axb'inal u 
taanxelale' ta'n u paave!, 

as ti' valat unq'a yole' 
ti' ichajpul ve't unq'a 
uxhchile' uve' k'alel ta'n u 
paave', 

as la ilon ve't unq'a tzote!, 

as ti! unq'alput unq'a tename' 
uve! b'uchel kuxhtu' ta'n 
vipaave', 

19 as ti! valat te unq'a uxhchile' 
uva! kat ilejlu ve't u 
q'iie' uva! la taq' ve't 
Aak vib'a'nile' te unq'a 
uxhchile', ti'k u yole' uva' 
isik'le u Jestis tu u atinb'ale' 
tetz nachb'al Tiixh. 

20As tul b'a'nxi, as ib'alq'u 
ve't Aak u u'uje'. As taq' ve't ok 
Aak te u lochonaale'. As xoneb' 
ve't Aak. As aalik chit ve't ok 
unq'a uxhchile' te Aak skajayil 
uve' atik tu u atinb'ale' tetz 
nachb'al Tiixh. 

21 As ech tal ve't u Jesús ile': 
—As cheel kat ib'anlu ve't u vee! 
sevatz, uva! alel kan tu u u'uje'— 
ti'k Aak. 

22 As acha'v chit viyol Aake' 
te unq'a tename!. As teg'o ve't 
taama unq'a tename! ti' u yole' 
uve! isik'le Aak. As ech tal ve't 
unq'a tenam ile': —¿Jit kol 
vik'aol u Xhu'le! q'a u naje'?— 
ti'k unq'a tename' tal svatzaj. 
23Ech tal ve't Aak ile!: —Pet 
ni vitz'a uva' ech tuk etal 

ile! sve: «j Axh aatz'ak, tzlaka 
eeb' sajunal!» chaj ex tuk etal 
sve. As moj ech la etal ile: 
«Jank'al unq'a b'a'nile' uva' ni 
gab'i yol sti' uva! kat ab'an tu 

u Capernatim as echat ab'an 
tzitza' tu vatename' cheel,» chaj 
ex,— ti'k u Jesús. 

24As ech tal ve't Aak ile! 
unpajte: —Tan eche' b'a'n koj 
iyolb'el uma'l u q'ajsan tetz viyol 
u Tiixhe! vatz unq'a uxhchile' tu 
vitename!. 

25 As jik chit tuk val sete, tul 
uva! jit ul jab'al tu oxva!l yaab' 
tuk! vaajil ich! ta'n u Elías, as 
mama'la va'y kat ib'ana. As 
k'uxh nimal unq'a txakay ixoje! 
atik tu u Israel, 

26as jit ichaj b'en u Tiixhe' u 
Elías xe' umaj txakay ixoj tu u 
Israel. Pet a' ichajkat b'en Aak u 
Elías xe! uma'l u txakay ixoj tu u 
Sarepta uva' echen tu u Sidón. 
27As k'uxh nimal ung'a 
aach'o'me' atike uva' atik ok 
ch'a'k chin sti! tu u Israel tul 
uva' atik u Eliseo, u q'ajsan tetz 
viyol u Tiixhe!, as ye'xheb'il kat 
b'a'nxi. Pet ta'n kuxh u Naaman, 
u aa Siria, kat b'a'nxi,— ti'k u 
Jestis. 

28 As tul tab'i ve't unq'a tename! 
viyol u Jesús tu u atinb'ale' tetz 
nachb'al Tiixh, as ul ve't ivi' 
chajnaj ti' Aak. 

29 As imol ve't ok tib' unq'a 
uxhchile' ti' Aak tu u atinb'ale' 
tetz nachb'al Tiixh. As tilul 

ve't el Aak ti'e'l u tename'. As 
eq'ol ve't je' Aak vi! u vitze' uva! 
jejlikkat unq'a tename', tan a' tal 
unq'a tename' uva! la sutil b'en 
Aak vatz u vitze!. 

30Pet pal kuxh ve't Aak xo'l 
ung'a tename!. As b'en ve't Aak. 


Ni teesa el u Jesús sub'ul 
ti' uma'l u naj 
Marcos 1.21-28 

31 As oon ve't u Jesús tu u 
Capernaúm uva! echen tu u 
Galilea. As tu u xeem q'iie' 
tu jun xhemaana nikat ichus 
ve't Aak ung'a uxhchile' tu u 
atinb'ale'. 

32 As teq'o ve't taama unq'a 
uxhchile! ti' u chusb'ale' uve' 
nik tal Aak, tan nik ik'uch Aak 
tuk' viyolone' uva! atik tijle'm 
Aak. 

33 As atik ok uma'l u naj tu u 
atinb'ale' tetz nachb'al Tiixh uva! 
atik ok sub'ul sk'atz. As tag' je! 
naj tuul ivi! ti' isik'ine!. 
34Ech tal ve't naj ile! ta'n u 
sub'ule': —¡Jesús, aa Nazaret! 
¿Kam asa' sqe? ¡Ye! ul ayansa 
o'! Tan ootzimal sva'n uva! 
axhe' uva! chajel tzan axh ta'n 
u Tiixhe!. As aya'l chit ak'u'l 
nooksa aama ti' Aak,— ti'k u 
naje! ta'n u sub'ule'. 
35Ech tal ve't Aak ile! te u 
sub'ule': —¡Chaa tzi'! ¡Elen 
ti' u naje'!— ti'k Aak. As isuti 
ve't b'en u sub'ule' u naje' tu 
tx'ava' vatz unq'a uxhchile'. As 
el ve't u sub'ule' ti' u naje'. As jit 
ik'axb'isa u sub'ule' u naje!. 

36 As kat teq'o ve't taama 
unq'a uxhchile' skajayil ti! 
uve' ib'an u Jesús. As ech tal 
ve't unq'a uxhchil ile' svatzaj: 
—¿Kam tijle'm viyol u naje! 
uve! ni tale'? Tan tul ni tal naj 
tel unq'a sub'ule' k'atz unq'a 
uxhchile', as ninima unq'a 

sub'ule' viyol naje',— ti'k unq'a 
uxhchile'. 

37As ipaxsa ve't unq'a uxhchile' 
itzib'lal u Jesúse' tulaj unq'a 
talaj tename' uva' najlike. 


Nib'a'nxisa u Jesús viji' u Lu'e' 
Mateo 8.14-15; Marcos 1.29-31 
38El ve't ch'u'l u Jestse' tu 

u atinb'ale! tetz nachb'al Tiixh. 

As ok ve't Aak tu vikab'al u 

Simón uva! Lu'. As jajpu ve't 

b'a'nil te Aak ti! viji' u Lu'e', tan 

nimxinalik chit ve'te! ta'n xamal 
ch'o'm. 

39As jetz'en ve't ok Aak k'atz u 

aach'o'me'. As iyaa ve't Aak u 

xamal ch'o'me'. As yak kuxh el 

ve't u xamal ch'o'me' Katz viji! u 

Lu'e!. As oora chit txakpu ve'te'. 

As tag' ve't techb'ub'al unq'a 

uxhchile'. 


Nimal aach'o'm 
nib'a'nxisa u Jesús 

Mateo 8.16-17; Marcos 1.32-34 

40 As tul ma'tik ib'en ve't 
q'ii, as teq'o ve't tzan unq'a 
uxhchile' unq'a aach'o'me' 
vatz u Jesús, k'uxh kam kuxh 
ch'o'mil nik b'anon. As junun 
taq'at ve't je! Aak iq'ab! ti! 
unq'a aach'o'me'. As nikat 
ib'a'nx ve'te!. 
41 As tul nikat tel unq'a sub'ule' 
k'atz unq'a uxhchile', as va'lik 
chit isik'in u sub'ule' ti! tele'. Ech 
nik tal ile! te u Jesús: —jAxhe' 
viK'aol u Tiixhe'!— ti'k unq'a 
sub'ule'. As iyaa ve't u Jesús 
unq'a sub'ule', tan ye! nisa' Aak 
uva' la yolon u sub'ule' tan 
ootzimalik ta'n u sub'ule' uva! a! 
u Jestis u Cristo. 

Nipaxsa u Jesús 
viyol u Tiixhe' tu u Galilea 
Marcos 1.35-39 


42 As tul sajb'u ve'te!, as bes 
ichuk u Jesús uma'l u atinb'al 
uva! ye'lkat uxhchil. As nik 
ichukun ve't ung'a tename! ti! 
Aak. As tul ilej unq'a tename! 
Aak, as ijaj ve't kuyb'al te Aak 
til uva! la kaaik kan Aak tu u 
tename!. 

43 As ech tal ve't Aak ile!: 
—Ye!le, tan techal chite! uva! la 
b'en unpaxsa u b'a'nla yole' te 
unjoltu unq'a tename! ti! uva! at 
u tename' jaq' u tijle'm u Tiixhe', 
tan esti'e! uva! kat ichaj tzan in 
Aak,— ti'k u Jesús. 

44As b'ex tal ve't Aak u b'a'nla 
yole! tu unq'a atinb'ale! tetz 
nachb'al Tiixh tulaj unq'a talaj 
tename' tu u Galilea. 


Nitxeypu mama'la txay 
Mateo 4.18-22; Marcos 1.16-20 


1 As tul uva' atik u Jesús 

GU u mar uva! Genesaret, 
as a! chit mama'la tename' oon 
k'atz Aak. As va'lik chit ipoch'at 
unq'a tename' Aak ti' tab'il viyol 
Aake!. 
2 As til ve't Aak ka'va'l u barco 
tzi' u mare! uve! elkat ch'u'l 
ung'a txeyol txaye'. As nikat 
kuxh itx'aa chajnaj unq'a ik'ache' 
tzi' u a'e'. 
3As ok ve't u Jesús tu uma'l u 
barco uva! tetz u Simón uva! Lu'. 
As ijaj Aak b'a'nil te u Lu'e' uva! 
la ijetz' ok naj unb'ooj u barco 
tzi' u a'e'. As xoneb' ve't Aak. 
As chusun ve't el tzan Aak tu u 
barco xo'l unq'a tename!. 

4 As tul ya! u Jesús ti' iyolone' 
xo'l ung'a tename!, as ech tal ve't 
Aak ile! te u Simón: —Eeq'o ok u 
barco tu uve' nimkat tuul u a'e'. 
As etaq'taj b'en unq'a ek'ache' xe! 
u ale! til etxeyat unq'a txaye',— 
ti'k Aak. 

5Ech tal ve't u Simón ile': 
—Chusul, as uma'x chit aq'b'al 
oi ti' kutxeyat u txaye!. As ye! 
kat kutxey umaj txoo. Pet asoj 
axh la alon, as tuk vaq' b'en u 
k'ache' ze! u ale! unpajte,— Ok 
u Simón. 

6 As ib'an ve't chajnaj kam uve' 
tal u Jestise'. As ai chit mama'la 
txaye' ok ve't tu u k'ache'. As nik 
irat'mu ve't u k'ache' jaq' talal 
unq'a txaye!. 

7As ib'etxu ve't tzan chajnaj 
unq'a imoole' uve' echenik tu 
uma't u barco ti! ilochpe'. As 

tul ul ve't chajnaj, as inoosa 
chajnaj ka'va't u barco ta'n ung'a 
txaye!. As unb'iit kuxh ye! nikat 
imujtx'ik ve't b'en unq'a barco 
ze! u ale! ta'n talal unq'a txaye!. 
8 As tul til u Simón uva! Lu' inoo 
ve't ung'a barco ta'n unq'a txaye!, 
as ku' ve't naj qaaloj vatz Aak. 
As ech tal ve't naj ile!: —Ye! la 
uch aatin sunk'atz, Pap, tan in 
aapaav,— ti'k u Lu'e!, 

Otan teq'o chit taama naj tuk! 
unq'a imoole' ti' unq'a mama'la 
txaye' uve' itxey chajnaj ta'n u 
Jesúse!. 

10 As echat chit kat ib'an u 
Xhune' tuk' u Jacob. As ale! 
ka'va'l vik'aol u Zebedeo uva! 
imool tib' tuk' u Simón. As ech 
tal ve't u Jesús ile! te u Simón: 
—Ye! xo'v axh, tan cheel jit ve't 
axh txeyol txay la ib'ane'. Pet a! 





154 


ve't unq'a tename' la eeq'o tzan 
ti' tok sunk'atz,— ti'k u Jesús. 

11 As ijetz! ve't el Gan chajnaj 
unq'a ibarco GU u mare'. As 

taq' ve't kan chajnaj unq'a tetze' 
skajayil. As xekeb' ve't chajnaj ti! 
u Jestis. 


Nib'a'nxisa u Jestis uma'l u 
naj uva' atik ok ch'a'k chin sti' 
Mateo 8.1-4; Marcos 1.40-45 


12 As tul atik u Jestis tu uma'l 
u tenam uva' tu u Galilea, as 
b'ex oonoj uma'l u naj k'atz 
Aak uva! mama'la ch'a'k chin 
atik ok sti'. Tul til naj Aak, as 
ku' naj qaaloj techal toon ivatz 
naj vatz tx'ava' vatz Aak. As 
ech tal ve't naj ile': —Pap, asoj 
la asa', as b'an b'a'nil sve. As 
eesa u ch'o'me' svi', tan la oleb' 
axhe',— ti'k naj. 

13 As taq' ve't b'en u Jesús iq'ab' 
ti' naj. Ech tal Aak ile': —B'a'n 
kuxhe!. Kat b'a'nxiy ve't axhe!,— 
ti'k Aak. As yak kuxh el u ch'a'k 
chine' ti' naj. 

14As ech tal ve't u Jesús ile! te 
naj: —Katini'k chit aalkat. Pet 
kuxh Kuch eeb' vatz u nachol 
Tiixhe! ti' unq'a tename!. As 
kuxh aq! ve't u oye! uva! alel 
kan ta'n u Moisés, texhlal tetz 
uva! kat txanyu ve't axh,— ti'k u 
Jesús. 

15 As aal chit nik ipax ve't 
itzib'lal u Jesúse! xo'l unq'a 
tename'. As a! chit mama'la 
tename' nikat imol ve't tib! ti! 
tab'il viyol Aake! as ti! uva! 
la ib'a'nxisa ve't Aak unq'a 
aach'o'me!. 

16 Pet b'enameen nikat tel ch'u'l 
u Jesús xo'l ung'a tename! ti! 

ib'en inachat Tiixh sijunal tu 
unq'a atinb'ale' uve! ye'lkat 
uxhchil. 


Nib'a'nxisa u Jesús 
uma'l u naj 
uva' ye! itx'ol itiinsat tib' 
Mateo 9.1-8; Marcos 2.1-12 
17As tu uma'l u q'ii tul nikat 
ichusun u Jesús tu uma'l u 
kab'al, as xonlik ok ka'l unq'a 
fariseo tuk' ka't unq'a uxhchile' 
uva! chuselik tib' ti! u tzaqj'ite' 
uva' tz'ib'amal kan. As a' tzaakat 
chajnaj tulaj unq'a talaj tename! 
uva' tu u Galilea tuk' tu u Judea 
as tuk' tu u Jerusalén. As atik 
ve't vib'a'nil u Kub'aal Tiixhe' 
Katz u Jesús ti' ib'a'nxisal unq'a 
aach'o'me!. 
18 As oon ka'l unq'a naj vatz u 
kab'ale! uva! atikkat ok u Jesús. 
As chelemalik uma'l u aach'o'm 
ta'n chajnaj vi uma'l u ch'achi'm 
Gel, tan tze'unik tib' vichi'ole'. As 
tal chajnaj tok tu kab'al ti' taq'at 
ok u aach'o'me' vatz u Jesús. 
19 As jit uch tok chajnaj ta'n 
unq'a mama'la tename!. As je! 
ve't chajnaj vi' u kab'ale'. As 
teesa ve't chajnaj unb'iil ivi! u 
kab'ale'. As taq' ve't ku! chajnaj 
u aach'o'me' tuk' u ch'achi'm 
tzele! xo'l unq'a tename! vatz u 
Jesús. 
20 As tul til ve't u Jesús uva! 
k'ujlik chit ik'u'l chajnaj ti! 

Aak. As ech tal ve't Aak ile! 

te u aach'o'me': —Kat sotzye' 
vapaave',— ti'k Aak. 

21 As unq'a fariseo tuk' unq'a 
uxhchile' uva' chusel tib' ti' 
unq'a tzaq'ite', as ech tal ve't je! 
ile! ste: —¿Kam tijle'me' q'i u 
naje! uve' ni tale'? Tan ni teesa 
naj iq'ii u Tiixhe', tan ye! umaj 
uxhchil at vatz u tx'ava'e' uva! la 
sotzsan paav. Pet ta'ne! u Tiixhe! 
la sotzsan u paave',— ti'k chajnaj 
svatzaj. 

22 As atik sk'u'l u Jesús uva! kam 
nik tal je! chajnaj ste. As ech tal 
ve't Aak ile! te chajnaj: —¿Kam 
q'i uve! va'len kuxh netitz'a ti' 
vunyole'? 

23 ¿Tan ab'iste q'i uva! ye! la oleb' 
in ti! iblanche! uva! netitz'a? ¿Ma 
ti! uva': «Kat sotzye! vapaave!,» 
chaj in te u aach'o'me'? ¿Pet moj: 
«Txakpen. As kuxh ve'te!,» chaj 
in la vale'? 

24Pet aq'al uva! la etootzi u 
tijle'm VIK'AOL U NAJE'% ti! ul 
isotzsat ipaav unq'a aapaave' 
vatz u tx'ava'e', as sevatz tuk 
valkat te u aach'o'me',— ti'k 
Aak. As ech tal ve't Aak ile! te u 
aach'o'me': —Txakpen. As eco 
vach'achi'm tze'e!. As kuxh ve't 
takab'al,— ti'k Aak. 

25 As yak kuxh txakpu ve't u 
naje! vatz unq'a tename'. As isik! 
ve't naj u ch'achi'm tze'e!. As 
b'en ve't naj tikab'al. As va'lik 


a 5.24 As tul tal u Jesúse! u yole! uva' VIK'AOL U NAJE', as a! uva! tal Aak uva! itz'ib'a 
kan u Daniel 7.13-14: Kat unvatzk'a uma'l u vatzik' aq'b'al as kat vil iku' ch'u'l uma'l 
u naj tu u suutz' tu almika'. As kat ul ve't Katz uma'l u q'esla naj. As kat aq'ax ok 
vatz u q'esla naje'. As kat aq'pu ve't tijle'm ti' unq'a tename' ti' unq'a yolb'ale' 
skajayil, as ni toksal ve't iq'ii. As ye'l ve't iya'teb'al u tijle'me' la ib'ane', as ye'xheb'il 


la oleb' sti'. 

chit toksat ve't naj iq'ii u Tiixhe' 
tul b'en naj. 

26 As teq'o ve't taama unq'a 
tename' ta'n uve' ib'an u Jesús. 
As toksa ve't unq'a tename' iq'ii 
u Tiixhe' ti' uve! ib'an Aak. As 
ech tal ve't unq'a tenam ile! 
svatzaj: —Xo'veb'al chit uve! 
kat qillu ve't cheel,— ti'k unq'a 
tename'. 


Nimolo u Jesús u Levi 
Mateo 9.9-13; Marcos 2.13-17 


27As xamtik ve't stuul, as el 
ve't ch'u'l u Jesús tu u tename!. 
As til ve't Aak uma'l u naj uva' 
Levi ib'ii uva' nik molon puaj 
tetz u Roma. Xonlik naj tu u 
atinb'ale! uva! nik imolpukat u 
puaje'. As ech tal ve't Aak ile! te 
naj: —Si'u. Xekeb'en svi',— ti'k 
Aak. 

28 As txakpu ve't u Levi. Taq' 
ve't kan naj unq'a vee! skajayil. 
As xekeb' ve't naj ti' Aak. 

29 As ib'an ve't u Levi tuch 
uma'l u nimla tx'a'o'm tikab'al 
til u Jesús. As nimal unq'a naje' 
ooni uva! nik molon puaj tetz u 
Roma. As atik ok chajnaj vatz 
u meexhae' k'atz Aak tuk' ka't 
unq'a uxhchil. 

30 As xe't ve't ka'l unq'a fariseo 
til unq'a ichusulib' Aake', tuk' 
ka't unq'a uxhchile' uva' chuselik 
tib' til unq'a tzaq'ite'. As ech tal 
ve't (el: —¿Kam b'an ta'n q'i uva! 
netx!a'ne' as netuk'a'e' xo'l unq'a 
molol puaje' tetz u Roma tuk' 
unjoltu unq'a uxhchile! uve! ye! 
ni niman u Tiixhe'?— ti'k chajnaj 
tal te unq'a ichusulib' u Jesús. 

31 As tul tab'i ve't u Jesús u yole' 
uve! alpu te ung'a ichusulib'e', 

as ech tal ve't Aak ile!: —Ab'il 
uve! ye'l ch'o'm sti', as ye'le u 
aatz'ake' la txakon sti'. Pet a! 
unq'a aach'o'me' uve' nitxakon u 
aatz'ake' sti'. 

32 As jit unq'a uxhchile' tul 
unmolo uva! ni tal je! ste uva! 
ye!l ipaav ati. Pet a! unq'a 
uxhchile' uva! nich'o'n ste 

uva! kat paavini, as a'e! tul 
unmolo, aq'al uva! la ijalpu ve't 
vitxumb'ale',— ti'k u Jesús. 


Nichusun u Jesús ti' uva' kam 
ikuypu va'y vatz u Tiixhe' 
Mateo 9.14-17; Marcos 2.18-22 


33 As ech tal ve't kal unq'a 
uxhchil ile! te u Jesús: —¿Kam 
g'i uva! jatpajul kuxh nikuy 
unq'a ichusulib' u Xhune' iva!y 
tul ninach chajnaj Tiixh? As 
echat chit nib'an unq'a ichusulib' 
unq'a fariseo. Pet ech koj unq'a 
achusulib'e', tan nitx'a'n chajnaj. 
As ni tuk'a' chajnaj. ¿As kam q'i 
uve! ye! nikuy chajnaj iva'y?— 
ti'k ung'a uxhchile' tal te u Jesús. 
34Ech tal ve't Aak ile!: —¿La 
kol uch q'a uva! la iya'lu ung'a 
ilonaale' ikuyat iva'y tu umaj 
nimla q'ii ti' teq'ot tib' umaj 
me'al ik'aol umaj uxhchil? As 
tul il u tzumela ile! at xo'l unq'a 
ilonaale'. 

35 As lanal ilej uma'l u q'ii uva! 
la ul eesal el u tzumelae' sxo'l. 
As a'n la ikuy ve't unq'a ilonaale' 
iva'y,— ti'k u Jesús. 

36 As tal ve't u Jesús uma'l u 
k'uchuvatz uva! ech ni tal ile": 
—Ye'xheb'il la jach'un umaj 

ak! oksa'm ti' ik'ooal umaj q'a'l 
oksa'm, tan asoj ech la ib'ane', 
as la yan ve't u ak! oksa'me!. As 

jit kuxh ta'ne!. Pet ye! b'a'n tilpu 
ve't u ak! oksa'me' tuk! u q'a'l 
oksa'me!. 

37As mita'n la uch taq'ax ku! 

u ak! vino tu umaj q'a'l tz'u'm 
uva! ech tilone' xhaalo, tan la 
iq'ix u ak! vino u q'a'l tz'u'me' 
tul la q'u'ili. As la peq'xu ve't u 
vino. As la tz'ejxu ve't u tz'u'm 
xhaaloe' tuk' u vino. 

38 Pet tu umaj ak' tz'u'm 
xhaalo la ku'kat u ak! vino, 
aq'al uva! ye! la tz'ejxi. As 
mita'n la yan u tz'u'm 
xhaaloe!. 

39As ab'il uva! la uk'an u vino 
uva! q'u'imal as eche! la koj 

isa! tuk'at u ak! vino uve! ye! 
q'u'imal, tan ech la tal (ei: «Va'l 
itx'umtx'ul u vino uve' q'u'imal 
ti' u ak' vino uve! ye! q'u'imal,» 
chaj u uxhchile' la tale'— ti'k u 
Jesus, 


Nik'us unq'a ichusulib' 
u Jesús ivatz u trigo 
tu u xeem g'iie' 
Mateo 12.1-8; Marcos 2.23-28 
1 Tu uma'l u xeem q'ii, as 
blex paloj u Jesús tuk' unq'a 
ichusulib'e' xo'l unq'a trigo uva! 
avamalike. As pal ik'us ve't 
chajnaj kal ivatz unq'a trigo. As 
iyuli chajnaj tiq'ab'. As techb'u 
ve't chajnaj. 
2Tul til ve't ka'l unq'a fariseo, 
as ech tal ve't chajnaj ile! te 
unq'a ichusulib' Aake!: —¿Kam 
b'an ta'n uve' neb'ane'? As tul 
ale! uve! ye! la uch ib'anchu tu u 
xeem q'iie',— Ok chajnaj. 
3Ech tal ve't u Jesús (ei: —¿Ma 
ye'xhkam b'a nesik'le uva! kat 
ib'an u David tul uva' kat va'yi 


157 





LUCAS 5, 6 


tuk' unq'a imoole' uva! xekelik 
sti? 

4 Tan kat ok ve't u David vatz 
u atinb'ale' uva! ninachpukat 
Tiixh. As kat itx'a' ve't u paane' 
uva! ma'tik teesal el tzan vi' u 
meexha tu u nachb'al Tiixhe!. 
As kat taq' u David te unq'a 
imoole' uva! xekelik sti'. As tul 
a! kuxh unq'a oksan iyol tenam 
vatz Tiixh uva! la echb'un ung'a 
paane',— ti'k u Jesús. 

5 As ech tal ve't u Jesús (ei: 
—As tul ine! uva! in VIK'AOL U 
NAJE', as ine! viB'aal u xeem 
q'iie'— ti'k u Jesús tal te unq'a 
fariseo. 


Nib'a'nxisa u Jesús 
uma'l u naj tu xeem g'ii 
Mateo 12.9-14; Marcos 3.1-6 
6As tu uma't u xeem qj'ii, as ok 
ve't u Jesús tu u atinb'ale' tetz 
nachb'al Tiixh. As chusun ve't 
Aak xo'l unq'a tename'. Atik ok 
uma'l u naj uva! k'oro'xhinik tib' 
viseb'al iq'ab'e'. 
7As nik kuxh itx'eb' ka'l unq'a 
fariseo tuk' ka't unq'a uxhchil 
uva! chusel tib' ti! unq'a tzaq!ite' 
til uva! ma tuk ib'a'nxisa u Jesús 
u naje! tu u xeem q'iie' moj vele, 
tan nik ichuk chajnaj txumb'al ti' 
icheesal ipaav Aak. 
8 Pet ootzimalik vitxumb'al 
chajnaje! ta'n u Jesús. As ech 
tal ve't Aak ile! te u naje! uve' 
k'oro'xhinik obt viq'ab'e': 
—Txakpen. As txakeb'en 
sukuxo'l,— ti'k Aak. As txakpu 
ve't naj. As ul ve't naj txakeb'oj 
xo'l chajaak. 
9As ech tal ve't u Jesús ile!: —As 
tuk unch'oti uma'l u yol sete. 

jAb'iste uve! la uch kub'anat tu u 
xeem q'iie'? ¿Ma u b'a'ne'? ¿Pet 
moj u va'lexhe'? ¿As ma la uch 
kulochat unq'a uxhchile'? ¿Pet 
moj la kuxh qil ikame'?— ti'k u 
Jesús. 

10 As isaji ve't b'en u Jesús 

unq'a tename' uve' atik ok k'atz 
Aak. As ech tal ve't Aak ile! te u 
aach'o'me': —Yu'b'a' vaq'ab'e'— 
ti'k Aak tal te naj. As iyu'b'a' ve't 
naj viq'ab'e'. As yak kuxh b'a'nx 
ve't viq'ab' naje!. 

11 As ul ve't ivi! unq'a uxhchile' 
uva! chusel tib' ti! unq'a tzaq'ite' 
tuk' unq'a fariseo ti! uve! ib'an u 
Jesús. As iyol ve't chajnaj svatzaj 
uva' kam la tulb'e chajnaj ti' tel 
iq'ii u Jesús vatz unq'a tename!. 


Nitxaa u Jestis kab'laval 
unq'a ichusulib'e' ti' tok 
apóstol 
Mateo 10.1-4; Marcos 3.13-19 
12 As tul ilej ve't uma'l u g'ii, 
as je! ve't u Jesús vi' uma'l u vitz 

til inachat Tiixh. As uma'l chit 
aq'b'al Aak ti' inachat Tiixh. 

13 As tul sajb'u ve'te', as imolo 
ve't tzan Aak unq'a ichusulib'e!. 
As itxaa ve't Aak kab'laval unq'a 
ichusulib'e'. As a chajnaje' uve! 
kat ik'ujb'a' ve't kan Aak apéstol. 
14 A! u Simón uva' kat toksa Aak 
vib'ii uva! Lu', tuk! u Lixh uve' 
titz'in tib' tuk! u Simón, tuk! u 
Jacobo, tuk' u Xhun, tuk' u Pi'l, 
tuk' u Bartolomé, 

15 tuk' u Mateo, tuk' u Maxh, 
tuk' uma't u Jacobo uva! vik'aol 
u Alfeo, tuk' uma't u Simón uva! 
Selote ch'elel, 

16tuk' u Judas uva' vik'aol u 
Jacobo, 99 tuk! u Judas uva! 
Iscariote uve! k'ayin u Jesús. 


Mama'la tenam 
nikat ib'a'nxisa u Jesús 
Mateo 4.23-25 


17As ku! ve't ch'u'l u Jesús vi! 
u vitze! tuk' unq'a apóstol as tuk' 
unq'a uxhchile' uve! nik ichus 
tib' k'atz Aak. As txakeb' ve't 
chajaak xo'l unq'a tename' vatz 
uma'l u chaq'aala, tan molik tib' 
unq'a uxhchile' ti! tab'it viyol 
Aakel As at uxhchil tzaa tu u 
Judea, tu u Jerusalén, tuk' tu 
unq'a tz'a'la vitze! uva! tu u Tiro, 
tuk' tu u Sidón. As a nikat tale! 
uva! la teesa Aak u ch'o'me! sti". 
18 As jank'al unq'a uxhchile' uve! 
atik ok sub'ul sk'atz, as nikat 
ib'a'nxisa ve't u Jesús. 

19 As a! chit mama'la tename' 
nikat salon ikanat u Jesúse', tan 
atik vib'a'nil u Tiixhe' Katz 
Aak. As nik ib'a'nxisa Aak unq'a 
aach'o'me' skajayil. 


Nichusun u Jesús 
ti! vib'a'nil u Tiixhe' 
Mateo 5.1-12 
20As isaji ve't bien u Jesús 

unq'a uxhchile' uva! nik ichus 
tib! k'atz Aak. As ech tal ve't Aak 
ile!: —Achveb'al chit ex, jank'al 
ex uve! ootzimal seta'n uva! 
techal chit la iloch ex u Tiixhe', 
tan a! exe! uva! at etokeb'al xo'l 
u tename' uva! at jaq' u tijle'm u 
Tiixhe!. 
21 As achveb'al chit ex, jank'al 
ex uve! niva'y vetaanxelale! ti' 


aa 6.16 As moj u Judas uve' titz'in tib' tuk' u Jacobo. 

viyol u Tiixhe', tan a! exe! la 
iloch ex u Tiixhe'. As achveb'al 
chit ex, jank'al ex uve' netoq! 
scheel ta'n txumu'm, tan al exe! 
uva' la chiib' ve't ex xamtel. 

22 As achveb'al chit ex, jank'al ex 
uve' la ixval ex, as la tilul ex, as la 
yoq'pu ve't ex ta'n unq'a uxhchile', 
as sti! kuxh VIK'AOL U NAJE! 

23 As chiib'ojtaj ex tu u q'iie' 

tul ech la ulb'el exe!, tan nime!' 
vetx'aja'me' tuk aq'a xoj sete tu 
almika'. As chiib'ojtaj ex k'uxh la 
epaleb'e k'axk'o, tan ech chit kat 
ulb'el unq'a q'ajsan tetz viyol u 
Tiixhe' ta'n unq'a q'esla eb'aale!. 
24Pet ech koj ex, uva! ex 
tx'ioliq'ii, tan joyeb' chit 

evatz! tan kat chiib'iy ex vatz 

u txlavale!. Esti'e! ye'l uma'toj 
etx'aja'm la ektule!. 

25 ¡As oyeb' chit evatz, jank'al 
ex uve! ye'l etaanxelal niva'ye' ti! 
viyol u Tiixhe"! tan ti! uva! at ve't 
vetx'iib'al eq'iie'. As xamtel as 
a'n la va'y ve't vetaanxelale!. ¡As 
oyeb' chit evatz, jank'al ex uve! 
netze'len cheel ta'n chiib'ichil! 
tan xamtel la txumun ve't 
vetaanxelale'. As la oq! ve't ex. 
26As ¡oyeb' chit evatz tul 
niyolb'e ex unq'a uxhchile' 
skajayil ti' toksal eq'ii! tan ech 
kat ulb'el unq'a q'esla eb'aale' 

tul nikat toksa iq'ii unq'a chulin 
yole! uva! nik toksa tib' q'ajsan 
tetz viyol u Tiixhe!. 


Ni tal u Jesús 
ti' ixo'nil unq'a uxhchile' 
uve' nich'o'n taama sqi' 
Mateo 5.38-48; 7.12 
27As jank!al ex uve! ni niman 
vunyole!, as tuk val sete, xo'noj 

ung'a uxhchile' sete uve' nich'o'n 
taama seti'. Eb'antaj b'a'nil te 
unq'a uxhchile' uve' ni b'anon u 
va'lexhe' sete. 

28 As b'a'noj eyolon ti! unq'a 
uxhchile' uva! va'lexh iyolon 
seti', As enachtaj Tiixh ti' unq'a 
uxhchile' uve' nixe't seti'. 

29 Asoj la itz'ich umaj uxhchil 
evatz, as etaq'taj ok unjalit 
vevatze!. Asoj ab'il la maon 
vexheerkae', as etaq'taj kan 
vekami'xhe' unpajte. 

30As ab'il uva! la jajon umaj 
kam sete, as etaq'taj ste. As ab'il 
uva! la maon umaj etetz, as ye! la 
eya'lu uva! la iq'aavisa sete. 

31 As kam u b'a'nile' uva! nesa' 
uva' la iblan unq'a uxhchile' 
sete, as echat la eb'an te unq'a 
uxhchile', 

32tan asoj a' kuxh unq'a 
uxhchile' xo'n sete uva! xo'n ex 
ste, as ye! la oksal eq'ii ti! uve! 
neb'ane', tan echat kuxh nib'an 
unq'a uxhchile' uve! ye! ni niman 
u Tiixhe!. 

33 Asoj a' kuxh neb'ankat b'a'nil 
te unq'a uxhchile' uve' ni b'anon 
u b'a'nile' sete, as ye! la oksal 
eq'ii ti! uve! neb'ane', tan echat 
kuxh nib'an unq'a uxhchile' uve' 
ye! ni niman u Tiixhe!. 

34 Asoj ai kuxh unq'a uxhchile' 
la etag' ik'am uva' ootzimal 
seta'n uva! la iq'aavisa sete kam 
uva! kat ik'ama, as ye! la oksal 
eq'ii ti! uve! la eb'ane', tan echat 
kuxh nib'an unq'a uxhchile' uva' 
ye! ni niman u Tiixhe!. 

35 Det xo'noj unq'a uxhchile' 
sete uva' nich'o'n taama seti'. 
Eb'antaj b'a'nil ste. Etaq'taj 
ik'am unq'a uxhchile'. Pet ye! la 

etx'eb' ich'exel, ag'al uva' nim 
chit vetx'aja'me' la ek'ule'. As 
ech ek'uchate' uva' ex ve't me'al 
ik'aol u Tiixhe' uva' echen tu 
almika', tan b'a'nla txumb'ale' 
vitxumb'al Aake' ti' unq'a je'naj 
vatze! tuk' unq'a paasan tziie!. 
36 Esti'e! ni val sete, etxumtaj 
chit ivatz unq'a uxhchile' eche' 
uve! nib'an u Kub'aal Tiixhe!. 


Nichusun u Jesús 
ti' uva! la ib'an 
unq'a uxhchile' b'a'n svatzaj 
Mateo 7.1-5 


37Asoj ye! la eb'an isuuchil 
vemoole', as ye'l ex la b'anax 
esuuchil ta'n vemoole'. Asoj ye'l 
ipaav vemoole' la echuke', as ye'l 
epaav la chukpi ta'n vemoole!. 
Asoj la esotzsa ipaav unq'a 
emoole', as la sotzsal epaav 
unpajte. 

38 Asoj aya'l chit ek'u'l la eloch 
vemoole', as aya'l chit ik'u'l 

u Tiixhe' la iloch ex Aak. As 
nimale' la tag' Aak sete ti' uve! 
la etaq' te vemoole',— ti'k u 
Jesus, 

39 As tal ve't u Jesús uma't u 
k'uchuvatz uva! ech ni tal ile": 
—Tan ye' la itx'ol umaj Got 
ich'ijil uma't tzot, tan eela iku'e' 
skaab'il tu jul. 

40 Ye! la lejon itxumb'al umaj 

chusulib' ti' u chusul tetze'. As 
tul la tzojpu ve't ichusat tib' u 
chusulib'e!, as a'n la teq'o ve't 

vitxumb'al u chusul tetze!. 

41 ¿As kam q'i uve' va'l kuxh 
esajit ok u tal ch'ise! tu vivatz 
vetitz'in etatzike', as tul ye! netil 
je! etib', tul at uma'l u potzo'm 
tu vevatze'? 

42 Tan asoj at uma'l u potzo'm tu 
vevatze', as jla kol uch etalat q'a 
te: «Vetitz'in etatzike!, tuk veesa 
el tzan u ch'ise! tu vavatze!,» 

ma chaj ex la etale'? ¡Tul il u 
potzo'm ile! ato'k tu vevatze!! 
¡Ex kuxh ka'vatz! Eteesataj u 
potzo'me' tu vevatze! b'axa. As 
a'n la uch etilat ve't u ch'ise! 
tivatz vetitz'in etatzike!. As la 
eteesa ve't el. 


Ni tal u Jesús ti' uva' la ootzil 
vitxumb'al unq'a uxhchile' 
ti' viyolone' 

Mateo 7.15-20 

43 As jit b'a'ne' u tze'e' uva! 
va'lexh ivatz ni taq'e'; as jit 
va'lexh u tze!e! uva! b'a'n vivatze' 
ni taq'e', 
44tan la exhlal unq'a tze'e' tul 
la vatzin tze!. As eche! la koj 
uch quxat umaj higuera ti' umaj 
ch'i'x; as mita'n la koj uch quxat 
umaj uuva ti' umaj vokkin ch'i'x. 
45 Echat b'anel ta'n unq'a 
uxhchile', tan u b'a'nla 
aamae!, as a! kuxh unq'a 
b'a'nla chaj txumb'ale' ni tel 
ch'u'l tu u taanxelale'. Pet ech 
koj u uxhchile! uva! va'lexh 
vitxumb'ale', tan ai kuxh u 
va'lexhe' ni tel ch'u'l tu u 
taanxelale'. As kam uve' at tu u 
taanxelal u uxhchile', as ale! ni 
tal vitzi'e!. 


Nichusun u Jestis 
ti' ka'va'l u lakol kab'al 
Mateo 7.24-27 
46 ¿As kam q'i uve': «¡Kub'aal 
Jesús! ¡Kub'aal Jesús!» chu kuxh 
ex sve, tul ye! nenima unq'a yole' 
uve! ni val sete? 

47Tuk val sete, tan jank'al u 
uxhchile' uve! ni tok ch'u!l 
sunk'atz as ni tab'i vunyole' as 
ninima uve' ni val ste, 

48 as ech b'an ta'n u uxhchile' 
eche' uma'l u naj uva! kat ilak 
vikab'ale', tan kat ik'ot naj u 
jule'. As nimal kat taq' b'en 

naj ujule' techal kat ilej naj u 
sivane!. As kat ichab'a naj taq'at 
b'en u tz'aje' tetz u kab'ale' vi! u 
sivane!. As tul kat ul ve't uma'l 
u mam jab'al, as kat sipk'u ve't 
unq'a job'ich a'e!. As jank'al chit 
iyak'il u ale! kat ul iputz! tib' ti' 
u kab'ale'. As ye'l u kab'ale' kat 
tiini, tan chab'amal ik'ujeb' u 
kab'ale' vi! u sivane!. 

49Pet ech koj ung'a uxhchile' 
uve! ni ab'in vunyole', as ye! 
ninima, tan ech b'an ta'n unq'a 
uxhchile' eche! uma't u naj 

uva' kat ilak vikab'ale' vi' u 
sanab'e!, tan ye'l tz'aj kat taq' 
kan naj sjaq'. As tul uva! kat 
sipk'u ve't unq'a job'ich a'e', as 
kat pal tija ve't u a'e' u kab'ale!. 
As txumleb'al chit te'p ve't u 
kab'ale' kat ib'ana,— ti'k u 
Jesus, 


Nib'a'nxisa u Jesús vik'am 
uma'l viq'esal unq'a sole' 
Mateo 8.5-13 


1As tul ya' ve't iyolon u 
Jesús xo'l unq'a tename!, 
as q'aavik ve't ok Aak tu u 
Capernatim. 
2As atik uma'l viq'esal unq'a sol 
tzitzi' uva! b'iitik kuxh ikam ve't 
uma'l vik'am ta'n uma'l u ch'o'm. 
As xo'nik chit vik'ame' ste. 
3 As tul tab'i ve't viq'esal unq'a 
sole! itzib'lal u Jesús, as ichaj 

ve't b'en naj ka'l unq'a iq'esal 
unq'a tiaal Israel O b'en ijajat 
ve't chajnaj b'a'nil te u Jesús ti! 
uva' la ul ib'a'nxisa Aak vik'am 
viq'esal unq'a sole!. 

4As tul oon ve't unq'a iq'esal 
unq'a tiaal Israel Katz u Jesús, 
as ijaj ve't chajnaj kuyb'al te Aak. 
As ech tal ve't chajnaj ile! te Aak: 
—La kujaj uma'l u b'a'nil see, 
pap, ti' uva' la b'en ab'a'nxisa 
uma'l vik'am viq'esal unq'a sole', 
tan b'a'ne' uva' la ab'an b'a'nil te 
naj, tan b'a'n itxumb'al naj. 

5 As xo'n chit u kutename' te naj. 
As naje' kat b'anon isuuchil ti' 
ilakpu u atinb'ale' tetz nachb'al 
Tiixh,— ti'k chajnaj tal te u 
Jesús. 

6 As b'en ve't u Jesús ti' chajnaj. 
As tul b'iitik toon ve't Aak Katz 
vikab'al viq'esal unq'a sole', as 
ichaj ve't tzan viq'esal unq'a sole! 
ka'l unq'a tetz k'ultzi'. As ech 

ul tal chajnaj ile!: —Pap, ni tal 
tzan viq'esal unq'a sole! see uva! 
ye! kuxh la akoolisa echt ti! oon 
tikab'al aak. As jit tetz aak uva! 
la oon axh tu vikab'al aak, tan 
nim aalche' ti! aak uva! ni tale!. 
7As ye'l tijle'm aak at pal see!. 
Estile! ye! ni tul aak savatz. Pet 
asoj la ab'an b'a'nil, as la kuxh 
aal b'en u yole! ti' ib'a'nxisal 
vik'am aake!. As tuk b'a'nxoje! 
vik'ame' uva! ni tale'. 

8 As ni tal aak uva' at ib'ooq'ol 
aak uva' techal ninima aak. As 
at isol aak unpajte uva' techal 
ninima kam ni tal aak ste, tan 
asoj la tal aak te umaj visole': 
«Kuxh b'en,» chaj aak ste, as 
ma'te. Asoj: «Si'u,» chaj aak te 
uma't naj, as techal la ul naj 

vatz aak. Asoj la tal aak te umaj 
vik'ame': «Blan u vi'le'» chaj aak 
ste, as niblane!,— ti'k chajnaj tal 
te u Jesús. 

9As tul tab'i ve't u Jesús u 
volel uva! tal tzan viq'esal 
unq'a sole', as txuq'txun ve't 
Aak sti'. As isuchqj'i ve't tib' 
Aak ti' isajit b'en unq'a tename' 
uve! xekik ti' Aak. As ech tal 
ve't Aak ile!: —Ile! jik chit 

tuk val sete, tan ye'l umaj naj 
vile'te xo'l unq'a tiaal Israel 
uva' ech ik'ujb'a't ik'u'le' svi! 
eche' nib'an viq'esal unq'a 
sole',— ti'k Aak. 

10 As tul q'aav ve't unq'a naje! 
tikab'al viq'esal unq'a sole', as 
b'a'nik ve't vik'am naje', tul oon 
ve't chajnaj. 


Ni tulsa u Jesús taama 
tal uma'l u txakay ixoj 


11 As b'en ve't u Jesús tu uma't 
u tenam uva' Nain. As nimalik 
unq'a ichusulib' Aake' xekik sti! 
tuk' unq'a tename!. 

12 As b'iitik kuxh toon ve't u 
Jesús tzi' u tename'. As til ve't 
Aak uva' chelemalik uma'l u 
kamnaj, tal uma'l u txakay ixoj. 
As ta'n chite! unch'i'til u tal u 
ixoje'. As a! chit mama'la tename' 
xekik ti' ixoj. 

13 As til ve't Aak u ixoje!. As 
itxum ve't Aak ivatz ixoj. As ech 
tal ve't Aak ile': —Ye! kuxh oq' 
axh,— ti'k Aak. 

14 As jetz'en ve't ok Aak k'atz 
unq'a uxhchile' uve! chelen 

tetz u kamnaje!. As ikan ve't 

ok Aak vikaaxha u kamnaje!. 

As txakeb' ve't chajnaj. As ech 
tal ve't Aak ile! te u kamnaje': 

—Chelem xaak, ile! tuk val see, 
¡Txakpen!— ti'k Aak. 
15 As ul ve't taama u xaake!. As 
xoneb' ve't naj. As xe't ve't naj 
yolon. As tag' ve't ok u Jesús u 
xaake' te vitxutxe'. As ech tal 
ve't Aak (el: —Il vaval ile! kat 
ulyu taama,— ti'k Aak. 
16 As teq'o ve't taama unq'a 
uxhchile! skajayil ta'n uve! ib'an 
u Jesús. As ech tal ve't unq'a 
uxhchil ile! ti' toksal iq'ii u 
Tiixhe': —¡Kat ulyu ve't uma'l 
u q'ajsan tetz viyol u Tiixhe! 
sukuxo'l uva' nim chit talche!! 
As a! u Tiixhe' kat ulyu ve't 
sukuxo!l ti' kulochpe',— ti'k 
unq'a uxhchile' skajayil. 

17As oora kuxh pax ve't 
itzib'lal u Jesús tulaj unq'a 
tename' tu u Judea as tulaj unq'a 
ko'me' unpajte. 


Nichaj b'en u Xhun ka'va'l 
vichusulib' k'atz u Jesús 
Mateo 11.2-19 


18 As tul tab'i ve't u Xhune! 
itzib'lal u Jesús kam uve' nik 
ib'an Aak, as imolo ve't tzan u 
Xhune' ka'va'l unq'a ichusulib'e!. 
19 As ichaj ve't b'en u Xhune' 
chajnaj k'atz u Jesús ti' ich'otit 
chajnaj ste: —¿Ma axh u Cristo 
uva! alel kan uva! la uli? ¿Pet 
moj latel kut3'eb' tul uma'toj 
uxhchil? chaj ex la etale!,— ti'k 
u Xhune!. 

20 As tul oon ve't chajnaj Katz 
u Jesús, as ech tal ve't chajnaj 
ile': —A! u Xhune! uve! nikat 
ag'on ku' ung'a uxhchile' ze! 
u ale!, as kat ichaj tzan o! ti! 
kuch'otit see uva!: «¿Ma axh 
u Cristo uva! alel kan uva! la 

uli? ¿Pet moj latel kutx'eb' tul 
uma'toj uxhchil?»— ti'k chajnaj 
tal te u Jesús. 
21 As tul a's chit ib'a'nxisat 
Aak ung'a aach'o'me', as 
nik ib'a'nxisa ve't Aak ung'a 
uxhchile' uve! nik ipaleb'e unq'a 
k'axk'oe' ta'n ung'a sub'ule'. As 
ye! saach unq'a tzote' kat ilon 
ve't ta'n Aak. 
22As ech tal ve't Aak ile' te 
unq'a ichusulib' u Xhune!: 
—B'enoj etaltaj te u Xhune! kam 
uve' kat etila as kam uve' kat 
etab'i, tan ni tilon ve't unq'a 
uxhchile' uva! tzotike; as nixaan 
ve't unq'a uxhchile' uva' ko'xike; 
as unq'a uxhchile' uve' atik ok 
ch'a'k chin sti', as kat txanyu 
ve'te!; as ni tab'in ve't unq'a 
uxhchile' uva! ye! nik tab'ine'; 
as kat ulyu ve't taama ung'a 
kamnaje'. As ni talax ve't u 
b'a'nla yole' te unq'a meeb'a'e!. 
23 As achveb'al chit u uxhchile' 
uva! ye! la ka'kab'in taama ti! 
ik'ujb'a't ik'u'l svi'— ti'k u Jesús 
tal te chajnaj. 

24As q'aav ve't unq'a ichusulib' 
u Xhune!. As tal ve't u Jesús 
isuuchil u yole' ti' u Xhune' xo'l 
ung'a tename'. As ech tal ve't 
Aak ile!: —¿Kam kat b'ex etil ti! 
u Xhune' tul atik tu u tzuukin 
tx'ava'e'? ¿Ma kat bes etil umaj 
uxhchil uva! ech vitxumb'ale' 
eche! vi'oj aa uva! niliiq'a'ch ta'n 
u kajiq'e'? 
25 ¿Pet moj kat b'ex etil umaj 
uxhchil uva! vejel chit tib' tuk! u 
toksa'me'? Ye'le ta', tan jank'al 
unq'a naje! uve! vejel chit tib' 
tuk' u toksa'me', as a' kuxh atkat 
chajnaje' tulaj ikab'al unq'a 

ijlenaale'. As nimal b'a'nla chaj 
kam at xe' chajnaj. 
26 ¿Pet kam kat b'ex etil ti' u 
Xhune'? ¿As moj umaj u q'ajsan 
tetz viyol u Tiizhe' kat etila? 
Kano. An chite', tan q'ajsan tetz 
viyol u Tiixhe' u Xhune!. As at 
pal u Xhune! ti' unjoltu unq'a 
g'ajsan tetz viyol u Tiixhe!, 
27tan ai u Xhune' uva! ni tal u 
yole! uva! tz'ib'amal kan uva! ech 
ni tal ile: 
Tuk unb'axsa ben uma'l u 
alol tetz vunyole' savatz. 
As ale! la b'anon tuch u b'eye! 
savatz, ti'k u yole!. 
28 As tuk val sete, tan ye'l uma'toj 
vatz tx'ava'illa uxhchil kat itz'eb'i 
uva! q'ajsan tetz viyol u Tiixhe!, 
uva! nim talchu ti' u Xhune' uva! 
nik aq'on ku! unq'a uxhchile' ze! u 
a'e'. Pet ab'il uva! at tokeb'al xo'l 
u tename! uva! at jaq' u tijle'm 
u Tiixhe', as ai uxhchile' uva! at 
pal ti' u Xhune', k'uxh ye'l tijle'm 
ati,— ti'k u Jesús. 
29As tul tab'i ve't unq'a 
uxhchile! viyol u Jesús tuk' unq'a 
naje! uva! ni molon u puaj tetz 
u Roma, as ech tal Uer: «Jik chit 
itxumb'al u Tiixhe!,» ti'ke, tan 
ma'tik iku' unq'a uxhchile! ze! u 
ale! ta'n u Xhune!. 
30Pet ech koj unq'a fariseo tuk! 
unq'a uxhchile' uva' chusel tib' 
til unq'a tzaq'ite', tan ye! kat 
inima chajnaj kam uva' nikat isa! 
u Tiixhe! ti' chajnaj. As ye! kat 
isa! ve't chajnaj uva! la taq' ku! u 
Xhune' chajnaj xe' u a'e'. 
31As ech tal ve't u Kub'aal 
Jesús ile! te chajnaj: — As 
ab'iste q'i la unb'an eela tuk' u 
txumb'ale' uve! neb'ane'? 

32 Tan eela kuxh vetxumb'ale' 
tuk' unq'a xaake' uve' xonle'l 

tu k'ayib'al. As nisik'ine' tul 
nisaache'. As ech ni tal (lei 
svatzaj: «K'uxh kat qoq'sa unq'a 
aae! sevatz, as ye'l ex kat b'ix ex. 
As k'uxh kat kub'itza unq'a b'itze' 
uva! txumleb'al chittu', as ye'l ex 
kat oq! ex,» ti'k chajnaj. 

33 As tul kat ul u Xhune!, as nik 
ikuy iva'y. As ye! nik tuk'a u 

ta'l u uuvae'. As kat eteesa iqlii, 
tan kat etala uva! sub'ul atik ok 
sk'atz. 

34 As tul kat ul VIK'AOL U NAJE', 
as nitx'a'ne', as ni tuk'a u ta'l 

u uuvae'. As netal ve't sti! uva! 
bitch? uul chittu', as tetz k'ultzi' 
tib' tuk! unq'a molol puaje! tetz 
u Roma, as tuk' unq'a uxhchile' 
uva' aapaav sevatz. 

35 Pet ech koj uve' la val sete, 
tan a! la etexhlakat u jikla 
txumb'ale' ti! uve! nunb'ane' as 
tuk' uve! kat ib'an u Xhune!,— 
ti'k u Jesús. 


Nitx'a'n u Jesús 
tikab'al u Simón uva' fariseo 
36 As ijaj ve't uma'l u fariseo 
b'a'nil te u Jesús uva' la bien Aak 
tx'a'noj tikab'al naj. As tul oon 
Aak tikab'al naj, as xoneb!' ve't 
ok Aak Katz u meexhae!. 
37As atik uma'l u yana'sla 
ixoj tu u tename'. Tul tab'i ve't 
ixoj uva' nikat itx'a'n u Jesús 
tikab'al u fariseo uva' Simón, 
as teq'o ve't ixoj u tx'umtx'ulla 
tz'akab'ale' tu uma'l u b'a'nla 
lemeeta. 
38 As peseb! ve't ok ixoj Katz 
toj u Jesús. As zeit ixoj 0q'oj. As 
itx'aa ixoj u ti! toj Aake! ta'n u 

ta!l ivatze'. As itzajsa ve't ixoj 
ta'n u xi'l ivi'e!. As itz'ub' ve't ixoj 
u ti' toj Aake' tul nik toksa ixoj u 
tx'umtx'ulla tz'akab'ale' ti! u toj 
Aake!. 

39As u fariseo uva! kat sa'b'elan 
u Jesús ti' u tx'a'o'me', as tul kat 
til naj uva! kam kat ib'an u ixoje', 
as kat titz'a naj «Asoj q'ajsan 
tetz viyol u Tiixhe' u naje', as la 
tootzi naje! ta! uva! eesan kuxh 
tib' u ixoje! tu De. As tul nu 
kuxh ikano'k ixoj naj.» 

40 As ech tal ve't u Jesús ile! te 
u fariseo: —Simón, tuk val uma'l 
u yol see,— ti'k u Jesús. —Al b'a 
sve, Chusul,— ti'k naj. 

41 As ech tal ve't u Jesús ile! te 
naj: —Atik ka'va'l u naj uva! atik 
itx'oj xe! uma'l u naj uva' nik 
aq'on puaj sk'am. As uma'l naj 
vinaj o'l k'alal (500) q'ii aq!on 
itx'oj naj atike; uma't naj laval 
toxk'al (50) kuxh oi aq'on itx'oj 
naj unpajte. 

42As isotzsa kuxh ve't u 

naje! ipaav chajnaj skaab'il 

ti! vitx'oje', tan ye! nikat toleb' 
chajnaj ti' ichooat vitx'oje!. As 

al sve, Simón, ¿ab'iste ka'va'l u 
naje! uva! atik itx'oj uva! maas 
kat xo'nin ve't u naje! uve! 

kat sotzsan vipaav chajnaj ti' 
vitx'oje'?— ti'k u Jesús tal te u 
Simón. 

43 As ech tal ve't u Simón ile': 
—A' u naje' uve' nimal itx'oj 
atike, as a! naje! kat xo'nin ve't 
u naje! uve! nimal ipaav kat 
sotzsali,— ti'k u Simón. —An 
chite! ta! uve! naale',— ti'k u 
Jesús. 

44 As isuchq'i ve't tib! Aak. As 
ika'ya ve't Aak u ixoje'. Ech tal 

ve't Aak ile! te u Simón: —¿Ma 
kat eella' kam uva! kat ib'an u 
ixoje'? Tan tul kat ok ch'u!l in tu 
vakab'ale', as ye! kat aaq' unb'ooj 
tx'aab'al ti' voj. Pet ech koj ixoj, 
tan kat itx!aal ve't ixoj u ti! voje! 
ta'n u ta'l ivatze!. As kat itzajsal 
ixoj ta'n u xi'l ivi'e'. 

45 As mita'n ye! kat atz'ub' txala 
untzi' tul kat ok ch'u'l in tu 
vakab'ale'. Pet ech koj u ixoje', 
tan ye! niya'sa ixoj itz'ub'at u ti! 
voje!. 

46 As ye'l umaj tx'umtx'ulla 
tz'akab'al kat ooksa svi'. Pet ech 
koj u ixoje', tan kat toksal ve't 
ixoj u tx'umtx'ulla tz'akab'ale' ti! 
u voje!. 

47As tuk val see, Simón, kat 
sotzyu ve't vipaav u ixoje'. Pet 
atik sk'u'l ixoj uva' nimal chit 
vipaav ixoj atike. Estile! uva! tul 
kat unsotzsa ipaav ixoj, as maas 
chit xo'n ve't in te ixoj. Pet ab'il 
uve! b'iil kuxh vipaave! ni tal 

je! ste, as tul kat unsotzsa ve't 
vipaave!, as b'iil kuxh kat ixo'ni 
ve't in u uxhchile'— ti'k u Jesús. 
48 As ech tal ve't u Jesús 

ile! te ixoj: —Kat sotzyu ve't 
vapaave',— ti'k Aak. 

49 As ech tal ve't je! unjoltu 
unq'a uxhchil ile' ste uve! atik 
ok vatz u meexhae! Katz u Jesús: 
—¿Kam tijle'me' q'i u naje' OI 
uva' nisotzsa naj ipaav unq'a 
uxhchile' uve! ni tale'?— ti'k 
chajnaj. 

50 As ech tal ve't u Jesús ile! 

te ixoj: —Kat q'alpiy axh vatz 
vapaave!, tan OI uva! kat ak'ujb'a' 
ak'u'l svi'. As b'a'n ve't aatin 
tuk' u Tiixhe' tuk' vachi'ole' ti! 
ab'ene'— ti'k u Jesús. 

Unq'a ixoj 

uva' kat lochon u Jesús 

1As xamtik ve't stuul, as 

nikat ixaan ve't u Jesús tuk' 
kab'laval unq'a ichusulib'e' tulaj 
unq'a tename' as tulaj unq'a talaj 
tename!. As nikat ipaxsa ve't 
Aak u b'a'nla yole' ti! tok unq!'a 
uxhchile' xo'l u tename' uva! at 
jaq' u tijle'm u Tiixhe!. 
2As xekik ka'l unq'a ixoj ti' u 
Jesús uva' ma'tik teesat Aak 
unq'a sub'ule' sk'atz tuk' ka't 
unq'a ch'o'me'. As antik u Ma'le' 
uva' aa Magdala uva' ma'tik 
teesat Aak vujva'l unq'a sub'ule' 
sk'atz. 
3As antik u Xhive! uve! xekik 
ti' u Jesús, u tixqel u Chusa 
uva' k'ujlike ti' tilat unq'a tetz u 
ijlenaale' uva! Herodes. As antik 
u Susana tuk' ka't unq'a ixoj 
unpajte. A' cha'mae' nikat lochon 
u Jesús tuk' unq'a tx'iib'al iq'iie'. 


U k'uchuvatz 

ti' uma!l u naj 

uva' b'ex avoj 
Mateo 13.1-15, 18-23; 

Marcos 4.1-20 


4Ye' saach unq'a uxhchile' kat 
tzaa tulaj unq'a tename!. As kat 
imol tib' ti' u Jesús. As ech tal 
ve't Aak ile! tul tal Aak uma't u 
k'uchuvatz: 
5 —B'ex ve't uma'l u naj avoj. As 
tul av naj, as at unq'a iiae' uva! 
echik toon tu b'ey. As kat pach'li. 
As tul ul ve't unq'a tz'ikine' tu 
almika!, as ijuna ve't txoo. 
6As at unq'a iiae' uva! kat oon 
xo'l k'ub'. As tul kat b'uuq'i, as 
oora chit kat tzaj ve'te!, tan ti! 

uva! tzaji kuxh u tx'ava'e' xo'l 
ung'a k'ub'e'. 
7As at unq'a iiae! ech toon xo'l 
ung'a ch'i'xe!. As tul kat b'uug'i, 
as eela ich'ii tuk! u ch'i'xe'. As 
kat isoka ve't unq'a ch'i'xe' u 
chikoe!. 
8 As at unq'a iiae' ech toon tu 
b'a'nla tx'ava'. As tul kat b'uug'i, 
as o'k'alal (100) ivatz ti' junun 
vi'l kat tag'a,— ti'k u Jesús. As 
tul nik tal Aak unq'a yole', as 
taq' ve't je! Aak tuul ivi'. As ech 
tal ve't Aak ile!: —Ab'iste ex uva! 
nepal tu vunyole!, as etab'itaj 
uve! ni vale'— ti'k u Jesús tal 
xo'l unq'a tename!. 

9As ich'oti ve't unq'a ichusulib' 
u Jesús uva' kam isuuchil u 
k'uchuvatze' uve! nik tal Aak. 
10Ech tal ve't u Jesús (ei: —As 
sete tuk valkat isuuchil uva! 
ye!xheb'il ootzin tetz ti' uva! kam 
tok unq'a uxhchile' xo'l vitenam 
u Tiixhe' uva! ni til Aak isuuchil. 
Pet tuk' kuxh k'uchuvatz 


nunchusunkat xo'l ung'a tename!. 


Estile! uva! k'uxh ni tile! kam 
uve! nunb'ane', as k'uxh ni tab'i 
ung'a yole! uva! ni vale!, as ye! 
nipal stuul. 

11 As ech isuuchil u k'uchuvatz 
ile! uve! kat vala, tan unq'a iiae' 
uve! kat vala, as a'e! viyol u 
Tiixhe!. 

12 As unq'a iiae' uve! ech toon 
tu b'ey, as a! ni tokkate! ti' unq'a 
uxhchile' uve! ni ab'in viyol 

u Tiixhe'. As tul ma't tab'it u 
yole', as kat ul u tx'i'lanaje! ti! 
teesat el u yole' tu u taanxelal u 
uxhchile!. Estile! uva' ye! ninima 
u uxhchile' viyol u Tiixhe'. As ye! 
la sotz ve't ipaav. 

13 As unq'a iiae' uve! ech toon 
xo'l unq'a k'ub'e', as a! ni tokkate! 
ti' ung'a uxhchile' uve! ni ab'in 
viyol u Tiixhe!. As tul ni tab'i 
uyole', as nichiib' sti'. As ni 
tok u yole' tu u taanxelal. As 
ech unq'a uxhchile! eche' u 
iiae' uva! ye! kat palik b'en u 
taq'ile' tu u tx'ava'e', tan ye! kat 
yak'in u yole' tu u taanxelal 
unq'a uxhchile!. As ye'xh jatva!l 
g'ii kat inima u yole', tan tul 
kat ul unq'a k!axk'oe' ti! unq'a 
uxhchile', as kat teesa ve't kan 
tib' ti' u yole!. 
14 As unq'a Uael uve! ech toon 
xo'l unq'a ch'i'xe', as a! ni 
tokkate! ti! unq'a uxhchile' uve' 
kat ab'in viyol u Tiixhe'. As tul 
kat pal ve't unq'a g'iie', as kat 
sotz ve't viyol u Tiixhe' tu u 
taanxelal unq'a uxhchile', tan nu 
kuxh ixaansa taama ti' ung'a veel 
vatz u tx'ava'e', tuk' ti! u tx'iib'al 
g'iie', as tuk' u tacha'v vichi'ole'. 
Esti'e' ye' kat yak'in u yole' tu u 
taanxelale' eche' umaj tze' uva! 
ye! nivatzine!. 
15 Pet ech koj unq'a iiae' uve' 
ech toon tu u b'a'nla tx'ava'e', 
tan a' ni tokkate' ti' unq'a 
uxhchile' uva! b'a'n itxumb'al, 
as ye'l u va'lexhe' ni titz'a, as ni 
toksa taama ti! inimat unq'a yole' 
uva' nichuspu ste. As niyak'in 
ve't u yole! tu u taanxelal unq'a 
uxhchile'. As k'uxh kam kuxh 
nipaleb'e, as ye' niya'sa inimata'. 

U k'uchuvatz 

ti' uma'l u txijub'al 
Marcos 4.21-25 


16 As tul la imatx umaj uxhchil 
umaj xamal, as ye! la uchi uva! 

la imuj u xamale' jaq' umaj uk'al 
moj jaq! umaj ch'ach. Pet la 
aq'ax je! vi' u matxb'ale'. As ab'il 
uva! la ok tu u kab'ale', as la til 
ve't u uxhchile' u xamale!. 

17As echat tuk ib'an unq'a yole' 
uve' ni val sete, tan jank'al unq'a 
yole! uva! ye'xheb'il ootzinik tetz 
as techal la ootzili. As jank'al 
unq'a yole! uva! mujelike as 
techal la ootzil ve't cheel, tan 
techal la el ch'u'l vatz u saje!. 

18 As etab'itaj u yole! uve! ni 
vale', tan ab'il uva' ni toksa taama 
ti' inimat u yole', k'uxh b'iil kuxh 
nipal stuul, as aal la chee itxumb'al 
sti'. Pet ech koj u uxhchile' uva! ye! 
ni toksa taama ti' tab'it u yole' as 
tuk' ti! inimata!, as aal la sotzsal 
ve't u yole' sk'u'l uva! nipal stuul, 
uva! ni tal je! ste,— ti'k u Jesús. 


Nichukax u Jesús ta'n 
vitxutxe' tuk' unq'a titz'ine' 
Mateo 12.46-50; Marcos 3.31-35 

19 As oon ve't vitxutx u Jesús 
tuk' unq'a titz'in Aake!. As jit uch 
tok cha'ma k'atz u Jesús, tan ai chit 
mama'la tename' atik ok Katz Aak. 
20 As b'ex alpo te Aak uva!: 

—Il ak atxutx at ti'e'l kab'al 
tuk' unq'a eetz'ine'. As nisa! aak 
iyolon see,— ti'k ch'elel u Jesús. 
21 As ech tal ve't Aak ile": 
—Jank'al ung'a uxhchile' uve! ni 
ab'in viyol u Tiixhe' as ninima, as 
ech tatine' eche! untxutx, as ech 
tatine' eche! vitz'in,— ti'k Aak. 
Niya'sa u Jesús 
u mam kajiq'e' vi! u mar 
Mateo 8.23-27; Marcos 4.35-41 


22 As tu uma'l u q'ii, as ok ve't 
u Jesús tuk' unq'a ichusulib'e' 

tu uma!l u barco. As ech tal ve't 
Aak ile! te chajnaj: —Ko'naj jalit 
u mare',— ti'k Aak. As ben ve't 
Aak tuk' chajnaj. 

23 As tul nik ixaan ve't u barco 
vi! u a'e', as vat ve't u Jesús. As 
xe't ve't uma'l u mam kajig' vi 
u mare!. As va'lik chit ipilq'ut 
ve't Ob u a'e! ta'n u kajiq'e'. As 
mama'la k'axk'o nik ipaleb'e 
unq'a ichusulib' Aake', tan bm 
kuxh ye! nik inoo ve't u barco 
ta'n u a'e'. As bt kuxh ye! nikat 
ib'en u barco xe' u ale!. 

24 As b'ex ib'ey ve't chajnaj u 
Jesús. As ech tal ve't chajnaj ile! 
te Aak: —¡Chusul! ¡Chusul! ¡Tuk 
b'enoj ve't o! ze! u a!e!!— Ok 
chajnaj. As txakpu ve't u Jesús. 
As iyaa ve't Aak u kajig'e' tuk' u 
ale!. As yak kuxh taneb' ve't u 
kajiq' jab'ale!. As liib' ve't u mare!. 
25 As ech tal ve't u Jesús ile! te 
chajnaj: —¿Kam kat eb'ana uva! 
ye! kat ek'ujb'a' ek'u'l svi'?— ti'k 
Aak. As va'lik chit ixo'v ve't 
chajnaj. As samun kuxh ve't 
chajnaj ti' uve' ib'an u Jesús. As 
ech tal ve't chajnaj ile! svatzaj: 
— ¡Nim chit u tijle'm Aake', tan 
ninimal Aak ta'n u kajiq' jab'ale' 
tuk' u mare! tul ni tal Aak umaj 
yol ste! — ti'k chajnaj. 


Nib'a'nxisa u Jesús 
uma'l u aa Gadara 
uva' atik ok sub'ul sk'atz 
Mateo 8.28-34; Marcos 5.1-20 


26As oon ve't u Jesús tuk' 
chajnaj tu vitx'ava' unq'a aa 
Gadara uva! echen jalit u mare' 
tu u Galilea. 
27As tul el ve't ch'u'l u Jesús tu 
u barco tuk' chajnaj, as ul ve't 

uma!l u naj uva' aa Gadara ti' 
ik'ulpu Aak. As ye'l toksa'm naj 
atik ok sta'n, tan na'xnik tok ve't 
sub'ul sk'atz. As ye'l naj jejle'l 
koj tu umaj kab'al. Pet a! kuxh 
atikkat naj tu uve' nik imujlukat 
unq'a kamnaje!. 

28As tul kuxh til ve't naj Aak, 
as ku' naj qaaloj vatz Aak. As 
taq' ve't je! naj tuul ivi'. As ech 
tal naj ile': —¿Kam asa! sve, 
Jesús, iK'aol Tiixh uva! at tu 
almika' uva' nim talche'? B'an 
b'a'nil sve. Ye! aq' ben in tu 
k'axk'oe'— ti'k naj, 

29tan ti' uva' ma'tik talat u 
Jesús uva' la el u sub'ule' Katz 
u naje!, tan na'xnik tok ve't u 
sub'ule' k'atz naj. As k'uxh 
jatpajul kuxh nikat iqitzpu iq'ab' 
naj tuk' toj naj ta'n kateena, as 
nikat rat naj u kateenae'. As 
nikat teq'o u sub'ule' naj tulaj 
unq'a tzuukin tx'ava!e'. 

30As ech tal ve't u Jesús ile! te 
u sub'ule': — ;Kam ab'ii?— ti'k 
Aak. As ech tal ve't u sub'ul ile: 
—Legi6n unb'ii,— ti'k u sub'ule', 
tan ti! uva! ye! saach ixaan unq'a 
sub'ule' uve' atik ok Katz naj. 
31 As ijaj ve't unq'a sub'ule' 
kuyb'al te u Jesús uva! ye! la 
ichaj b'en Aak unq'a sub'ule' tu 
nimla tokkin jule!. 

32 As atik unjolol unq'a chicham 
uve! nikat ik'uachine' vatz uma'l 
u tal vitz. As ijaj ve't unq'a 
sub'ule' kuyb'al te u Jesús uva' 
la ok unq'a sub'ule' ti! unq'a 
chichame!'. As taq! ve't Aak 
tokeb'al unq'a sub'ule' ti! unq'a 
chichame!. 

33 As el ve't ch'u'l unq'a sub'ule' 
Katz u naje'. As ok ve't unq'a 

sub'ule' ti! unq'a chichame!'. As 
ooj ve't txoo skajayil. As isuti 
ve't b'en tib! txoo xe! u mare! 
ta'n unq'a sub'ule'. As kam ve't 
txoo skajayil. 

34 As tul til ve't unq'a xeen 
chichame' ikam unq'a chichame!, 
as oora chit kat ooj ve't chajnaj. 
As b'ex tal ve't chajnaj te unq'a 
aatename' tuk' te unq'a uxhchile' 
uve' tulaj unq'a talaj tename!. 
35 As b'ex til ve't unq'a tename' 
kam uve' uchi. As tul oon ve't 
unq'a tename' k'atz u Jesús, as 
til ve'te! uva! xonlik ve't u nale! 
Katz toj u Jesús. As teq'o ve't 
taama chajnaj, tan atik ve't ok 
toksa'm u naje'. As b'a'nik ve't 
iyolon naj, tan ma'tik tel ve't 
unq'a sub'ule' k'atz naj. 

36 As tal ve't unq'a uxhchile' 
isuuchil uva' kat ilon kam uve' 
kat uchi uva' kat ib'a'nxisa u 
Jesús u naje' uve' atik ok unq'a 
sub'ule! sti". 

37As ye! saach unq'a tename' 
tzaa tulaj unq'a talaj tename' tu 
u Gadara ti' ul tilata' kam uva' 
kat uchi. As ijaj chajnaj b'a'nil 
te u Jesús uva! la el ve't Aak tu 
utx'ava'e', tan ti! uva! va'lik chit 
ixo'v chajnaj ta'n uve' kat ib'an 
Aak. As ok ve't Aak tu u barco ti' 
ig'aav ve'te!. 

38Ech koj u nale! uva! ma'tik 
teesat u Jesús unq'a sub'ule' sti', 
as ijaj ve't naj b'a'nil te Aak uva' 
la xekeb' naj ti' Aak. As ech tal 
ve't Aak ile! te naj: 

39—Kuxh takab'al Katz unq'a 
aatine'. Kuxh al ste uva! kam 
unq'a nimla b'a'nile' kat ib'anlu 
u Tiixhe' see,— ti'k u Jesús. As 
b'en ve't naj. B'ex tal ve't naj tu 

vitename' skajayil kam u b'a'nile' 
uve' kat ib'an u Jesús te naj. 


Ni tulsa u Jesús 
taama vime'al u Jairo 
Mateo 9.18-26; Marcos 5.21-43 


40 As tul kat q'aavik ve't el 
tzan u Jesús jalit u mar, as 
a! chit mama'la tename' nikat 
itx'eb'on OI Aak. As va'lik chit 
ichiib' ve't unq'a tename' ti! 
ik'ulat Aak. 

41 As bes oonoj uma'l u naj 
vatz Aak uva' Jairo ib'ii uva' 
nik b'ooq'olin u atinb'ale' tetz 
nachb'al Tiixh. As qaaeb' ve't naj 
vatz Aak. As ijaj naj b'a'nil uva! 
la b'en Aak ti' naj tu vikab'ale', 
42 tan b'iitik kuxh ikam vas 
ime'al naje! ta'n ch'o'm. As 
unch'i'til kuxh vas ixvaak naje! 
atike uva' kab'lavalik kuxh 
iyaab'. 

As tul ben ve't u Jesús ti' naj, 
as mama'la tename' nikat ipoch' 
ve't tib' ti! Aak tu b'eye'. 

43 As atik ok uma'l u ixoj xo'l 
unq'a tename' uva! kab'lavaxnik 
yaab' ixe't ixoj ch'o'noj, tan a! 
vitx'aao u ixoje' ye! nikat iya!e!. 
As ma'tik kuxh isotzsat ixoj 
vipuaje' ta'n unq'a aatz'ake'. Pet 
ye'xheb'il kat oleb' ti! itz'akal 
ixoj. 

44 As jetz'en ve't ok ixoj ti' iqul 
u Jesús. As ikan ve't ok ixoj u 
toksa'm Aakel As yak kuxh ya! 
ve't vitx'aao ixoje! sk'atz. 

45 As ech tal ve't Aak ile! xo'l 
unq'a tename': — ;Ab'il kat 
kanon u voksa'me'?— ti'k u 
Jestis. Ech tal unq'a tenam 

ile!: —Ye'xheb'il ni kanon u 
ooksa'me',— ti'k chajnaj. As 

ech tal ve't u Lu! ile! tuk' unq'a 
uxhchile' uva' xekik ti' Aak: 
—¿Kam q'ii, Chusul, uva!: «¿Ab'il 
kat kanon u voksa'me'?» chu 
kuxh axh naale'? As tul il u 
mama'la tename' nipoch!' tib! 
see'— ti'k u Lu'e!. 
46 As ech tal u Jesús (ei: —Ye!le, 
pet at uma'l u uxhchil kat kanon 
in, tan kat unnachlu tel iyak'il u 
b'a'nile' sunk'atz,— ti'k u Jesús. 
47As til ve't ixoj uva! ye! la uch 
imujat ve't tib' ixoj vatz Aak. As 
Ku ve't ixoj qaaloj vatz Aak, tan 
va'lik chit it'unt'uch ve't ixoj 
ta'n xo'vichil. As tal ve't tib! ixoj 
vatz unq'a tename' uva! kam sti! 
ikankat ixoj u toksa'm Aake!. As 
tal ve't ixoj uva! oora kuxh kat el 
u ch'o'me! ti! ixoj ta'n Aak. 
48 As ech tal ve't u Jesús ile! 
te ixoj: —Ixoj, kat elyu ve't u 
ch'o'me! see!, tan ti' uva! kat 
ak'ujb'a' ak'u'l svi'. As kuxh 
ve'te!. Acha'v ab'ene' tuk! 
vib'a'nil u Tiixhe',— ti'k u Jesús 
tal te u ixoje!. 

49 As antelik kuxh iyolon 
Aak tuk' ixoj tul b'ex uloj uma'l 
vik'am u Jairo uva' b'ooq'ol tu 
u atinb'ale' tetz nachb'al Tiixh. 
As ech tal ve't naj ile! te u Jairo: 
—Kat kamyu ve't vas ame'ale!. 
As ye'xhkam kuxh aal ve't te u 
Chusule',— ti'k naj. 
50As tul tab'i ve't u Jesús viyol 
vik'am u Jairo, as ech tal ve't 
Aak ile! te u Jairo: —Ye! kuxh 
xo'v axh. Pet k'ujb'a' ak'u'l svi'. 
As tuk b'a'nxoje' vas ame'ale!,— 
ti'k Aak. 

51 Tul oon ve't u Jesús tu 
vikab'al u Jairo, as jit ik'ulo'k 
Aak unq'a tename! sti'. Pet ta'n 

kuxh u Lu'e' tuk' u Jacob tuk' 

u Xhune'! teq'o ok Aak sti' uk 
vib'aal u xvaake' tuk' vitxutxe!. 
52As jank'al unq'a uxhchile' uve' 
b'ex ilon u kamnaje' as va'lik 
chit tog' ve't ta'n txumu'm. As 
ech tal ve't u Jesús (ei: —Ye' 
kuxh og ex, tan ye'l u xvaake! 
kamnal koj. Pet vatik kuxhe!,— 
ti'k Aak. 

53 As itze'le kuxh unq'a 
uxhchile' viyol Aake', tan ma'tik 
tilat unq'a uxhchile' uva! ma'tik 
ikam u xvaake!. 

54 As itxey ve't Aak iq'ab' u 
xvaake!. As taq' ve't je! Aak 

tuul ivi'. Ech tal Aak ile! te ixoj: 
—jXvaak, txakpen!— ti'k Aak. 
55 As yak kuxh ul ve't taama 

u xvaake!. Txakpu ve't ixoj. As 
tal ve't u Jesús uva' la aq'ax ve't 
techb'ub'al ixoj. 

56As sotz ve't ik'u'l vitxutx u 
xvaake' tuk! vib'aale'. As tal ve't 
Aak te cha'ma uva' ye'xh katil la 
talkat cha'ma kam uve' kat ib'an 
Aak. 


Nichaj ben u Jesús 
kab'laval unq'a ichusulib' 
Mateo 10.5-15; Marcos 6.7-13 


1As imolo ve't tzan u 

Jestis kab'laval unq'a 
ichusulib'e'. As taq! ve't 
Aak tijle'm chajnaj ti' teesal 
unq'a sub'ule' Katz unq'a 
uxhchile' as ti! ib'a'nxisat unq'a 
aach'o'me!. 
2As ichaj ve't ben Aak chajnaj 
ti! ib'a'nxisat unq'a aach'o'me' 
as ti' talat isuuchil te unq'a 
tename! ti! uva! kam tok unq'a 
uxhchile' xo'l u tename' uva' at 
jaq' u tijle'm u Tiixhe!. 

3Ech tal Aak ile' te chajnaj: 
—Kamini'k eteq'o tu b'ey. Eteq'ok 
ekaroote; eteq'ok etx'u'y; eteq'ok 
epuaj, as mita'n ech'expub' eti!. 
4As ab'iste umaj kab'al uva! la 
k'ulpukat ex as la atin ex tzitzi'. 
As techanal la el ch'u'l ex tu u 
tename', as a'n la etaq' kan u 
kab'ale!. 

5 Asoj at umaj tenam uva! ye! la 
k'ulpukat ex, as la el ch'u'l ex 
tzi' u tename'. As la echitu el 

u pojoe' ti! vetoje! texhlal tetz 
uva' ye! b'a'n vitxumb'al ung'a 
tename' vatz u Tiixhe!',— ti'k u 
Jesús. 

6 As b'en ve't chajnaj tulaj ung'a 
tename!' as tulaj unq'a talaj 
tename!. As katil uve! nikat 
ipalkat chajnaj, as nikat ipaxsa 
ve't chajnaj u b'a'nla yole' ti' u 
Jesús. As nikat ib'a'nxisa chajnaj 
unq'a aach'o'me!'. 


Vikameb'al u Xhun 
uva' nik aq'on ku' 
unq'a uxhchil xe' u a'e' 
Mateo 14.1-12; Marcos 6.14-29 


7As u Herodes uva! k'ujlik 
kan ti' tilat isuuchil kajva'l 
unq'a tename' ta'n u ijlenaale' 
tu u Roma, as tul tab'i ve't naj 
itzib'lal unq'a nimla b'a'nile' uva! 
nikat ib'an u Jesús, as sotz ve't 
ik'u'l naj, tan at unq'a tename' 
nikat alon uva' kat ulyu ve't 
taama u Xhune' unpajte. 
8 As at unka'te nik alon uva! a! 
u Elías, u q'ajsan tetz viyol u 
Tiixhe', uve! kat ulya. As at kat 
uxhchil nikat alon uva': —Kamal 
kat ul taama uma'toj q'ajsan 
tetz viyol u Tiixhe' uva' kat ul 
na'ytzan,— ti'k unq'a uxhchile!. 

9Pet ech tal ve't u Herodes 

ile!: —As ine' kat alon uva! kat 
tzok'pik el ivi' u Xhune'. ¿As 
ab'istee! q'i u naje! uve! ye! kuxh 
saach unq'a yole' uve' ni vab'i 
sti'?— ti'k u Herodes. As nikat 
ichuk ve't naj txumb'al ti! tootzit 
naj u Jesús. 


Nitx'a'nsa u Jesús 
o'va'l mil uxhchil 
Mateo 14.13-21; Marcos 6.30-44; 
Xhun 6.1-14 


10 As tul q'aavik ve't tzan 
kab'laval unq'a apéstol, as tal 
ve't ok chajnaj te u Jesús ua 
kam b'ex ib'an chajnaj. As teq'o 
ve't b'en Aak chajnaj tu uma'l 
u atinb'al uva' ye'likkat tenam, 
najlich u tenam uva' Betsaida. 
11As tul tab'i ve't unq'a tename' 
uva! atik u Jesús tzitzi', as b'ex 
ichuk ve't unq'a tename' Aak As 
ik'ul ve't Aak unq'a tename!. As 
tal ve't Aak isuuchil ste ti! uva! 
kam tok unq'a uxhchile' xo'l u 
tename' uva' at jaq' u tijle'm u 
Tiixhe!. As kat ib'a'nxisa ve't Aak 
unq'a aach'o'me'. 

12 As tul ku! ve't q'ii, as 
jetz'en ve't ok kab'laval unq'a 
ichusulib' Aake' sk'atz. As ech 
tal ve't chajnaj ile! te Aak: —Al 
te unq'a tename' uva! la b'en 
ichuk techb'ub'al tuk' ivatb'al 
tulaj unq'a talaj tename' uve' 
najli, tan tzitza' kam koj ati, tan 
ye'l umaj kab'al at tzitza!, — Ok 
chajnaj. 

13 As ech tal ve't u Jesús ile': 
—Ye!le, pet ex la aq'on ipaan 
unq'a tename',— ti'k Aak. As 
ech tal ve't chajnaj ile!: —As ye'l 
paan eq'omal sqa'n ti! itzujb'el 

unq'a tename' skajayil. Pet o'va'l 
kuxh paan ati tuk' ka'va't txay. 
¿Pet moj al naale' uva! la b'en 
kuloq' techb'ub'al unq'a tename' 
skajayil?— ti'k chajnaj. 
14Kamal o'va'l mil unq'a naje' 
atike. As ech tal ve't Aak ile! te 
unq'a ichusulib'e': —Etaltaj te 
unq'a tename' uva! la xoneb' 
skajayil. As laval toxk'al (50) 
uxhchil tu junun t'uub'ul la 
eb'ane',— ti'k Aak. 

15 As ib'an ve't chajnaj kam 
uve! tal Aak. As tal ve't chajnaj 
ixoneb' unq'a tename' skajayil. 
16 As itxey ve't Aak o'va'l unq'a 
paane' tuk' ka'va't unq'a txaye!. 
As ka'yik ve't je! Aak tu almika'. 
As taq' ve't Aak ta'ntiixh te u 
Tiixhe' sti'. As ijatx ve't Aak. As 
taq! ve't Aak te unq'a ichusulib!'e' 
ti' uva! la ijatx ve't chajnaj xo'l 
unq'a tename!. 

17As tul ma'tik itx'a'n unq'a 
tename! sb'a'n skajayil, as 

imol ve't unq'a ichusulib' Aake' 
kab'lavat xu'k unq'a ya'l paane!. 


Ni tal u Lu' 
uva! a! u Jesús u Cristo 
Mateo 16.13-20; Marcos 8.27-30 


18 As tu uma'l u q'ii, as 
teesa el tib' u Jesús tuk' unq'a 
ichusulib'e' ti! inachat Tiixh. As 
ech tal ve't Aak ile! te chajnaj: 
—¿Kam u vijle'me! uve! ni tal 
unq'a tename'?— ti'k Aak. 
19Ech tal ve't chajnaj ile': —At 
uxhchil ni alon uva' axh u Xhune' 
uva' nik aq'on ku' unq'a uxhchile' 
ye! u a'e'; at ka't uxhchil ni 
alon uva' axh u Elias; as at ka't 
uxhchil ni alon uva' axh uma'toj 
u q'ajsan tetz viyol u Tiixhe! 

uva! kat ul taama unpajte,— ti'k 
ung'a ichusulib' Aake!. 

20 As ech tal ve't u Jesús ile!: 
—¿Kano ex q'ii? ¿Kam u vijle'me' 
uve! netale'?— ti'k Aak. —Axhe! 
ta! u Cristo uve! kat ichaj tzan u 
Tiixhe'— ti'k u Lu'e! tal ve't te 
Aak. 


Ni tal u Jesús vikameb'ale' 
Mateo 16.21-28; 
Marcos 8.31—-9.1 


21 As tal ve't Aak te chajnaj 
uva! ye'xheb'il la tal chajnaj ste 
uva! Aak u Cristo. As ika'pu Aak 
talat te chajnaj. 

22 As ech tal ve't Aak ile! te 
chajnaj: —Techal chit la ipaleb'e 
VIK'AOL U NAJE' unq'a k'axk'oe! 
tan la ixvali ta'n unq'a b'aal 
tename', tuk! unq'a iq'esal oksan 
iyol tenam vatz Tiixh, as tuk' 
unq'a uxhchile' uva! chusel tib' 
ti! unq'a tzaq'ite!. As la yatz'pi. 
As titoxvu q'ii la ul taama 
unpajte,— ti'k Aak. 

23 As ech tal ve't Aak ile! xo'l 
unq'a tename': —Ab'iste ex uva! 
la esa! etoksat etib' sunk'atz, as 
jit vetxumb'ale' la etoksa. Pet a! 
uva' la eb'an jun q'ii kam uva' 
nunb'ane', k'uxh la epaleb'e 
k'axk'o as moj la kam ex svi', 
24tan ab'il uve' a! kuxh 
vitiichajile' ni titz'a vatz u 
tx'ava'e', as ye'l itiichajil k'atz u 
Tiixhe' la ib'ane!. Pet ab'il uva! la 
taq' vitiichajile! svi', as ale! uve! 
at itiichajil k'atz Aak la iblane!. 
25 ¿As kam ib'a'nil q'i ti' umaj 
uxhchil uva' la itx'ak u vatz 
tx'ava'e' skajayil, as tul ye'l 
itiichajil at Katz u Tiixhe! as la 
kuxh tz!ejxe'? 

26 As ab'il uva! la ch'ixvu 

vatz ung'a tename! ti! talat 

uva! nimamal ve't in sta'n as 
nimamal vunyole' sta'n, as la 
ch'ixvu ve'te! VIK'AOL U NAJE! vatz 
unpajte. As ye'l tokeb'al sunk'atz 
tul la ku! ch'u'l in tu almika' as 
la litz'lo'lan u vuleb'ale', as la 
ilitz'lo'lan vunB'aale' tuk' unq'a 
tiixhla angele'. 

27Asjik chit tuk val sete, tan 

at jolol ex uva! at ex tzitza! uva! 
ye'xnaj kam ex tul la ilej ve't 

u q'iie'. As la etil ve'te! uva! at 
tijle'm u Tiixhe'— ti'k u Jesús 
tal xo'l unq'a tename!. 


Nijalpu ve't ika'y u Jesús 
Mateo 17.1-8; Marcos 9.2-8 
28As vaaxil ve't q'ii stuul 
uva' talat u Jesús unq'a yole', as 
teg'o ve't Aak u Lu'e! sti!, tuk! u 
Xhune!, tuk! u Jacob vi' uma'l u 
vitz ti' inachat Tiixh. 
29As tul nikat inach Aak Tiixh, 
as jalpu ve't ika'y Aak vatz 
chajnaj. As va'lik chit ilitz'lo'lan 
u toksa'm Aake!. As va'lik chit 
ipolal unpajte. 
30As chee ve't ka'va'l unq'a naj 
vatz Aak. As yolon ve't chajnaj 
tuk' Aak. As ale! u Moisés tuk' u 
Elias. 
31 As va'lik chit ilitz'lo'lan ti'. 
A! nikat iyole' tuk! u Jesús uva! 
kam ikam Aak tuk kamoj tu u 
Jerusalén. 
32 As k'uxh atik vata'm tivatz 
u Lu'e' tuk! ka'va't vimoole', as 
chajnaj chit ye! kat vati. As islik 
kuxh chajnaj tul til ve't chajnaj 
ilitz'lo'lan u b'a'nile' ti' u Jesús. 
As til ve't chajnaj ka'va't unq'a 
naj uve! txaklik k'atz Aak. 

33 As tul aalik ib'en ve't u 
Moisés tuk' u Elías, as ech tal 
ve't u Lu' ile! te Aak: —¡Chusul, 
b'a'ne' uva! la atin o! tzitza!! 

As la kulak oxvo'j tal pach ni 
vale': uma'l eetz; as uma't tetz u 
Moisés; as uma't tetz u Elias, — 
ti'k u Lu'e!. As tal kuxh u Lu'e' u 
yole', tan ye' nik titz'a kam uve' 
nik tale!. 

34 As antelik kuxh iyolon u 
Lu'e! tul chee ve't uma'l u 
suutz! tiib'a chajnaj. As xo'v ve't 
chajnaj tul kat kaa chajnaj tu u 
suutz!e!. 

35 As tab'i ve't chajnaj uma'l u 
tuul vi! tu u suutz'e' uva! ech 

ni tal ile': —¡A' vunK'aole' u 
vaa!! ¡As xo'n chit sve! ¡As a'e! la 
enima!— ti'k u tuul viel, 

36 As tul ya! ve't u tuul viel, as 
til ve't chajnaj uva' a'ik kuxh 
ve't u Jesús sijunal. As ye'l 

ve't uma'toj yol kat tal chajnaj. 
As nimal ve't q'ii stuul uva! 
ye'xheb'il kat tal chajnaj ste ti' 
uve' kat til chajnaj. 


Nib'a'nxisa u Jestis uma'l u 
xaak uva' ato'k sub'ul sk'atz 
Mateo 17.14-21; Marcos 9.14-29 


37As ech q'ejal stuul, as ku 
ve't ch'u'l u Jesús vi! u vitze' 
tuk' unq'a ichusulib'e'. As a! chit 
mama'la tename' ul k'ulun ve't 
Aak tu b'ey. 
38 As uma'l u naj uva! atik xo'l 
unq'a tename', as taq' ve't je! naj 
tuul ivi'. As ech tal ve't naj ile": 
—jChusul, b'an b'a'nil! ¡Loch 
unch'i'til vas unk'aole'! 
39 Tan chajpuul nixe't naj sik'in 
ta'n uma'l u sub'ul uva' ato'k 
sk'atz. As xo'veb'al chit isutil 

Lucas 9.37-43 


b'en tu tx'ava' ta'n u sub'ule'. As 
niyiku tib'. As ni tel xoj itzi'. As 
ye! nisa' u sub'ule' tel sk'atz. As 
va'l chit ik'axb'isat tib' ta'n u 
sub'ule!. 

40 As kat unjaj b'a'nil te unq'a 
achusulib'e' uva! la teesa chajnaj 
u sub'ule' sk'atz. As ye! kat oleb' 
chajnaj,— ti'k u naje!. 

41 As ech tal ve't u Jesús ile": 
—jEx chit b'a ye! nek'ujb'a' 
ek'u'l svi'! ¡As va'len kuxh 
vetxumb'ale'! ¿As ma tuk kuxh 
atinoj in b'a sexo'l uve! netitz!a? 
¿As la kuxh kol tx'eb'on ve't 

in q'a seti! til uva! la ek'ujb'a' 
ek'u'l svi'? jEq'o tzan vaxaake' 
sunvatz!— ti'k u Jesús. 

42As tul jetz'en ve't ok u xaake' 
k'atz u Jesús, as isuti ve't u 
sub'ule' u xaake' tu tx'ava' tuk! 
chit tx'i'tzi'l. As xo'veb'al chit 
iyikut ve't u sub'ule' naj. As iyaa 
ve't u Jesús u sub'ule'. As yak 
kuxh ib'a'nxisa Aak u xaake!. 
As taq' ve't ok Aak u xaake' te 
vib'aale!. 

43 As teq'o ve't taama unq'a 
tename! skajayil, tan ti! uva! at 
tijle'm u Tiixhe! ti! ib'a'nxisal u 
xaake!. 

Nika'pu u Jesús 
talat vikameb'ale' 
Mateo 17.22-23; Marcos 9.30-32 


As tul nikat iyol ve't unq'a 
tename' svatzaj ti' uve' ib'an u 
Jesús, as ech tal ve't Aak ile! te 
unq'a ichusulib'e': 
44—eEtadq'taj chit vunyole' tevi' 
uva' tuk val sete, tan VIK'AOL 
UNAJE', as la aq'ax ok tiq'ab' 
unq'a uxhchile',— ti'k u Jesús. 
45 As jit pal chajnaj tu u yole' 
uva' tal u Jestis, tan ye' kat 
taq' u Tiixhe' te chajnaj uva! 
la tootzi chajnaj isuuchil u 
yole' as ti! uva! la pal chajnaj 
stuul. As xo'v chajnaj ti' ich'otil 
isuuchil u yole' te u Jesús. 


Ni tal u Jesús 
uva' ab'il nim talche' 
Mateo 18.1-5; Marcos 9.33-37 


46 As xe't ve't unq'a 
ichusulib' u Jesús ti' iyolata' 
ti' uva' ab'iste naj nim talche' 
ti' unq'a imoole' la ib'ane!. 
47As na'lik ve't vatz u Jesús 
uva' kam nik tal taama 
chajnaj. As imolo ve't tzan Aak 
uma'l u tal xaak. As itxakb'a' 
ve't Aak u tal xaake' stxala. 

48 As ech tal ve't Aak ile' 

te chajnaj: —Ab'il uva' tuk' 
vunb'iie' la ib'ankat umaj 
b'a'nil te umaj talaj intxa' 
eche' u tal xaak ila', as svee! 
la ib'ankat. As ab'il uva' la 
b'anon umaj b'a'nil sve, as 
jit kuxh svee' la ib'ankat. Pet 
ante' u chajol tzan vetze' la 
ib'an u b'a'nile' ste. As ab'il 
uva! la ich'oob'isa Ob tuk! 
vitxumb'ale' vatz vimoole', as 





174 


ale! nim talche' la ib'ane',— 
ti'k u Jesús. 


Niyolon u Jesús ti' uva! 
ye! la majax umaj uxhchil 
ti' ilochat vimoole' 
Marcos 9.38-40 


49 As ech tal ve't u Xhun ile!: 
—Chusul, kat qil uma'l u naj 
uva' tuk! vab'iie! ni teesakat el 
naj unq'a sub'ule' Katz unq'a 
uxhchile'. As kat kuya'sa ve't 
kan te naj, tan ye'l naj xekel koj 
sqi',— ti'k u Xhune'. 
50Ech tal ve't u Jesús ile!: —Ye! 
kuxh eya'sa kan te naj, tan ab'il 
uve! ye! nich'o'n taama sqi!, as 
echene! sukuk'atz,— ti'k u Jesús. 


Niyaa ve't u Jesús 
u Jacobo tuk' u Xhun 


51As tul txantik kuxh ve't 
ilejat q'ii ti' ik'ulpik ve't je! u 
Jestis tu almika', as aya'l chit 
ik'u'l Aak ti' ib'en tu u Jerusalén. 
52As ichaj ve't b'en Aak ka'l 
unq'a naj tu uma'l u tal tenam 
uva' echen tu u Samaria ti' b'en 
ib'anat chajnaj tuch u atinb'ale' 
uva' la oonkat Aak. 
53 Asjit isa! unq'a aa Samaria uva! 
la atin Aak xo'l chajnaj, tan ti! uva! 
til chajnaj uva! yakik Aak ti! toksat 
iq'ii u Tiixhe! tu u Jerusalén. 
54 As tul til ve't u Jacob tuk' u 
Xhune!, as ech tal ve't chajnaj 
ile! te Aak: — Pap, ma nasa' uva! 
la gal iku! ch'u'l umaj xamal tu 
almika' ti! isotzsal unq'a tename' 
eche' ib'an u Elías?— ti'k chajnaj. 
55 As isuchq'i ve't tib' u Jesús. 
As iyaa ve't Aak chajnaj. Ech tal 
ve't Aak ile!: —Ye! paloj ex stuul 
uva! ab'il ni alon u yole' sete, 

56 tan ye! kat ul VIK'AOL U NAJE' 
til itz'ejxisal unq'a tename!. Pet 
ti! ig'alpule' kat ulkat,— ti'k Aak. 
As kat b'en ve't Aak tuk' chajnaj 
tu uma't tal tenam. 


Ni tal ka't unq'a uxhchil 
ixekeb' ti' u Jesús 
Mateo 8.18-22 


57As tul nikat ixaan u Jesús 
tu b'ey tuk' unq'a ichusulib'e!, as 
ech tal uma'l u naj ile! te Aak: 
—Pap, ai ni vale! uva' la xekeb' 
in see!, katil kuxh uva' la b'enkat 
axh,— ti'k naj. 

58 Ech tal u Jesús ile!: —At 
ijul unq'a chisi. As echat unq'a 
tz'ikine' uva' nixich'an vatz u 
almika'e', tan at isok txoo. Pet 
ech koj VIK'AOL U NAJE' tan ye'l 
ivitz! ati uva! la qaeb' ok sti!,— 
ti'k u Jesús. 

59 As ech tal ve't u Jesús ile! te 
uma't naj: —¡Xekeb'en svi!!— ti'k 
Aak. Ech tal ve't naj ile! te 
Aak: —Pap, lanal unmuj kan ak 
unb'aale' b'axa. As a'n la xekeb' 
in see'— ti'k naj. 
60Ech tal ve't u Jesús ile": 
—Imuje'n tib' unq'a uxhchile' 
svatzaj uva! kamnal u taanxelale' 
vatz u Tiixhe!. Pet ye! eetz sti'. 
Kuxh paxsa u yole' xo'l unq'a 
tename' ti' tok ung'a uxhchile' 
xo!l vitenam u Tiixhe! uva! ni til 
Aak isuuchil,— ti'k Aak. 

61 As ech tal ve't uma't u 
naj ile! te u Jesús: —Pap, la 
xekeb' in see! ni vale!. As ma't 
unq'iila kan ung'a vatine' tu 
vunkab'ale'— ti'k naj. 

62 As ech tal ve't u Jesús (el: 
—Ab'il uva! ni titz'a iq'aav ti' iqul 
as tul ma't toksat tib' sunk'atz, 

as ye! la uch tok xo'l u tename' 
uva! at jaq' u tijle'm u Tiixhe!, 
tan eela vitxumb'al u uxhchile' 
tuk' umaj uxhchil uva' va'len 
kuxh la isaji. As tul txeyel u 
tze'e' sta'n uva! ni k'ob'on u 
tx'ava'e' ta'n unq'a vaakaxhe'— 
ti'k Aak. 


Nichaj b'en u Jesús laval 

imutx' unq'a ichusulib'e' 
1 1 Xamtik ve't stuul, as 

itxaa ve't u Jesús laval 

imutx' (70) unq'a ichusulib'e!', 
As ichaj ve't b'en Aak chajnaj 
tulaj unq'a tename' katil uve' la 
palkat Aak. As ka'kab'il ib'en 
ve't chajnaj ib'an Aak. 
2As ech tal ve't b'en Aak ile' te 
chajnaj: —Ech ve't tatin unq'a 
tename' eche' unq'a ko'me' uva' 
la pitx'lu ve'te!. As tul ka'l kuxh 
unq'a aq'onvile' ati. Pet ejajtaj te 
u Kub'aal Tiixhe' ti! uva' la ichaj 
tzan Aak ka'toj uxhchil ti' talat 
isuuchil viyol Aake' xo'l unq'a 
tename!. 
3As b'enoj ex, tan ine! ni chajon 
b'en ex. Pet ech eb'ene' eche! 
ib'en unjoloj kaneero' xo'l unq'a 
xo!e!, 
4 Kamini'k eteq'o. Eteq'ok esam; 
eteq'ok epuaj; eteq'ok exa'p. As 
eb'alak kuxh etib! ti! yol tu b'ey 
tuk' umaj uxhchil. 
5 As ab'iste kab'al la k'ulpukat 
ex, as ech la etal ile! te unq'a 
uxhchile' tul la ok ex tu u 
kab'ale': «As b'a'noj etatin 
sevatzaj,» chaj ex la etale', 
6tan asoj at umaj baal kab'al 
uva' b'a'n tatin svatzaj tikab'al, 
as b'a'n tatin svatzaj la iblane!. 
Asoj ye'le, as ye! b'a'n tatin u 

uxhchile! svatzaj. Pet ech koj ex 
tan b'a'n chit etatine' sevatzaj. 
7As xaani'k kuxh ex tulaj unq'a 
kab'ale'. As ab'iste u kab'ale' 
uve! la k'ulpukat ex, as tzitzi' 

la atinkat ex. As kam unq'a 
echb'ub'ale' la aq'ax sete as 

la etechb'u. As la etuk'a kam 
uve' la aq'ax sete, tan uma'l u 
aq'onvil as tetz chite! uva! la 
aq'pu ve't u techb'ub'ale!. 

8 As tul la oon ex tu umaj tenam 
uve' la k'ulpukat ex, as etechb'utaj 
kam unq'a vee! la aq'ax sete. 

9As la eb'a'nxisa unq'a aach'o'me' 
uve' at tzitzi'. As ech la etal ile! te 
unq'a uxhchile': «Kat ilejlu ve't u 
q'iie' ti' u tename' uva! at jaq' u 
tijle'm u Tiixhe',» chaj ex la etale!. 
10 Asoj ye! la ik'ul ex unq'a 
uxhchile' tul la oon ex tu umaj 
tenam, as la el ch'u'l ex tu u 
tename!'. As ech la etal ile! tul la 
el ch'u'l ex tu unq'a b'eye' xo'l 
unq'a kab'ale': 

11 «As jank'al unq'a pojoe' uve! 
kat ok ti! u qoje' tzitza' tu u 
tename', as la kuputz! kan, 
texhlal tetz uva! ye! kat ek'ul 
viyol u Tiixhe!. Pet la qal sete, 
kat ilejlu ve't u q'iie' uva! la ok u 
tename' jaq' u tijle'm u Tiixhe'» 
chaj ex la etale!. 

12 As ile! ni val sete uva! la ilej 
uma'l u q'ii uva! la ul u k'axk'oe' 
til u tename!. As xo'veb'al chit 

u k'axk'oe' la ib'ane' ti' uve! kat 


ib'an tu u Sodoma,— ti'k u Jesús. 


Niyaan u Jesús te unq'a 
tename' uva' ye' kat ik'axa tib' 
Mateo 11.20-24 


13 As ech uma't u yol (el 
tal Aak ti' ka't unq'a tename' 

uve! ye! nik niman viyol Aake': 
—;Oyeb! chit evatz, ex aa 
Corazin; as oyeb' chit evatz, 

ex aa Betsaida! Tan a' koj kat 
unb'ankat unq'a nimla b'a'nile' 
vatz unq'a aa Tiro as vatz unq'a 
aa Sidón eche! uve! nunb'an 
sexo'l scheel, as na'ytzane'xh 
ijalput unq'a tename' itxumb'al 
vatz u Tiixhe'. As kat ik'uchle' 
uva! kat ijalpu ve't vitxumb'ale' 
ti' toksat unq'a qichkin oksa'me' 
as ti' taq'at je! tza'j tivi'. 
14Esti'e' ni val sete uva! 
xo'veb'al chit u k'axk'oe' uve! la 
ul seti' tuk' unq'a aa Tiro as tuk! 
unq'a aa Sidón tul la b'anchu 
isuuchil unq'a tename' skajayil. 
15 As echat kuxh ex, ex aa 
Capernaúm, tan a! netale! uva! 
la oon ex tu almika' tuk' u 
tx'iib'al eq'iie'. As ye'le, tan ai la 
aq'pikkat b'en ex tu u k'axk'ola 
atinb'ale' uva! atkat unq'a 
kamnaje' uva' paasan tzii,— ti'k 
u Jesús. 

16 As ech ka't unq'a yol ile' tal 
b'en Aak te laval imutx' unq'a 
ichusulib'e' tul ichaj b'en Aak 
chajnaj: —Ab'il uve! la niman 
veyole' as ine! la inima in. As 
ab'il uve' la ixvan veyole' as ine! 
la tixva in. As ab'il uve' la ixvan 
in as ai u chajol tzan vetze' ni 
tixva,— ti'k u Jesús. 


Niq'aav ve't tzan laval imutx' 
vichusulib' u Jesus sk'atz 


17As tul kat q'aavik tzan unq'a 
laval imutx! (70) ichusulib' u 
Jesús sk'atz tuk' chiib'ichil, as 
ech tal chajnaj ile! te Aak: —Pap, 
kat inima o! unq'a sub'ule' ta'n 
vab'iie!,— Ok chajnaj. 

18 Ech tal ve't u Jesús (ei: —An 
chite! ta', tan kat vil iku' ch'u'l 
u Satanás tu almika'. As ech iku' 


ch'u'l naje' eche! umaj kayampa'l. 


19 As kat vaq'lu ve't iyak'il 
vetijle'me! ti! uva' ye'xhkam la 
tulb'e ex unq'a tx'i'latxooe' tuk' 
unq'a ixkab'e!, k'uxh la epach' 
txoo tu b'ey, tan at etijle'm sva'n 
ti! etoleb' ti! u tx'i'lanaje' tuk! 
unq'a imoole!. 

20Pet ye! kuxh txuq'txun ex ti! 
uve! ninima ex unq'a sub'ule'. Pet 
txuq'txunoj ex ti' uve! tz'ib'amal 
ve't veb'iie! tu u'uje' uve! at tu 
almika',— ti'k u Jesús. 


Nitxuq'txun u Jestis 
Mateo 11.25-27; 13.16-17 


21 As tul nikat tal u Jesús 
viyole', as va'lik chit itxuq'txun 
ve't Aak ta'n u Tiixhla Espiritu. As 
ech tal ve't Aak ile! te u Kub'aal 
Tiixhe' tu almika': —UnB'aal, 
axhe! viB'ooq'ol u almika'e' tuk! u 
vatz tx'ava'e' skajayil. As ni voksa 
aq'ii, til uva! kat amuj ve't isuuchil 
unq'a yole! vatz unq'a uxhchile' 
uve! at itxumb'al ni tal je! ste. As 
a! kat ak'uchkat te unq'a uxhchile' 
uva! ech itxumb'ale' eche! ung'a 
talaj intxa!e!. As an chite', unB'aal, 
tan eche! uva! nasa',— ti'k Aak. 
22 As ech tal ve't u Jesús ile! te 
unq'a tename': —Tan at ve't 
vijle'm ti! unq'a veel skajayil ta'n 
vunB'aale'. As ye'xheb'il ootzin 
vetz uva! in iK'aol u Tiixhe'; as 
ye'xheb'il ootzin tetz vunB'aale!. 
Pet ta'n ine' ootzin tetz Aak as tuk' 
unq'a tename' uva! la unsa' vaq'at 
tootzil Aak ste,— ti'k u Jesús. 

23 As isuchq'i ve't tib' u Jesús. 
As ech tal ve't Aak ile! te ung'a 

ichusulib'e': —Achveb'al chit 

ex tuk! unq'a uxhchile' uve! ni 
ilon unq'a nimla b'a'nile' uva! 
nik'uchpu sevatz cheel, 

24tan ile' ni val sete uva! ye! 
saach unq'a q'ajsan tetz viyol 

u Tiixhe' tuk' unq'a ijlenaale' 
uva' atik na'ytzan kat sa'on tilat 
unq'a veel netil cheel. As ye! kat 
tila. As k'uxh kat isa' tab'it unq'a 
yole! uve! netab'i cheel, as ye! kat 
tab'i,— ti'k u Jesús. 


U k'uchuvatz 
ti' uma'l u aa Samaria 
uva' b'a'n vitxumb'ale' 

25 As uma'l u naj uva! chuselik 
tib' til u tzaq'ite! uva' tz'ib'amal 
kan, as txakpu ve't naj xo'l unq'a 
tename', tan a! nik tal naj uva! la 
icheesa naj ipaav u Jesús. As ech 
tal naj ile! te Aak: —¿Chusul, kam 
la unb'ane' ti! uva! at untiichajil 
uva! ye!l iya'teb'al?2— ti'k naj. 
26Ech tal ve't u Jesús ile": 
—¿Kam ni tal u tzaq'ite' uva! 





Lucas 10.25-37 

tz'ib'amal kan? ¿As kam neetz!a 
sti! tul nasik!le?— ti'k Aak. 
27As ech tal ve't u naj ile! uva! 
chusel tib' ti! unq'a tzaq'ite": 
—Ech ni tal vitzaq'it u Tiixh ile' 
sqe: 
Aya'loj chit ek'u'l la exo'ni u 
Kub'aal Tiixhe' tuk' chit 
etaanxelal, tuk' chit eyak'il, 
as tuk' chit etxumb'al. 

As xo'noj vemoole' sete eche! 
uva! neb'an je' sete, taq' u 
tzaq'ite',— 

ti'k naj. 

28 Ech tal ve't u Jesús ile' te naj: 
—Jik chit kat aal u yole'. Asoj 
la anima u yole', as at atiichajil 
Katz u Tiixhe',— ti'k u Jesús. 
29 As ib'ensa ve't tib' naj jikla 
aamail vatz Aak. As ech tal naj 
ile! te Aak: — Pap, ab'istee! q'i 
vunmoole' uve' ni tal u yole'?— 
ti'k naj. 
30As ech tal ve't u Jesús ile!: 
—Ib'an unpajul, as el ve't ch'u'l 
uma'l u naj tu u Jerusalén ti! 
ib'en tu u Jericó. As ik'ul naj ka'l 
unq'a elq'om tu b'ey. As telq'a 
ve't unq'a elq'ome' unq'a tetz 
naje! skajayil tuk' u toksa'me!. 
As kat ik'axb'isa ve't kan unq'a 
elq'ome' naj. As bitt kuxh jit 
kam naj ta'n unq'a elq'ome'. 
31 As b'ex paloj uma'l oksan iyol 
tenam vatz Tiixh. As tul til naj 
vas naje', as isaji kan kuxh naj. 
As ik'aj tib' naj tu b'ey. 
32 As b'ex uloj uma't u tiaal u 
Leví. As pal kuxh isaji kan naj. 
As ik'aj tib' naj tu b'ey unpajte. 
33 As b'ex uloj ve't uma't u naj uva! 
tzaanaj tu u Samaria. As tul til naj 
vas naje' uve! k'axb'inalike, as itxum 
ve't naj ivatz. 

34 As jetz'en ve't ok naj sk'atz. 
As itzlaka ve't naj vas naje' ta'n 
aceite tuk' vino. As ib'och ve't 
naj uve' k'axb'inale. As taq' ve't 
je! naj vas naje! ti! vikaaye'. As 
teq!o ve't b'en naj tu uma'l u 
vatb'al. As ixee ve't naj vas naje!. 
35 Ech ve't q'ejal stuul, as teq'o 
ve't je! tzan naj ka'va'l puaj vatz 
tuul uva! ka'va'l q'ii aq'on ija'mil. 
As tag' ve't kan naj te vib'aal u 
vatb'ale!. As ech tal naj ile": «Blan 
b'a'nil. La chit eel u naje'. Asoj la 
asotzsa nimal puaj ti' u naje!, as la 
aal sve. As in la choon,» ti'k u naje!. 
36 ¿As abtiste u naje! xo'l oxva'l 
ung'a naje! q'i uve! imool tib' 

tuk' vas naje' kat ib'ana uve! kat 
k'axb'isal ta'n unq'a elqlome'?— 
ti'k u Jesús. 

37Ech tal ve't u naj ile! uva! chusel 
tib' ti' unq'a tzaq'ite': —A! u naje' 
uve' kat txumun ivatz u naje! uve' 
k'axb'inalike,— ti'k naj. As ech 
tal ve't u Jesús ile!: —Kuxh ve'te'. 
As echat la ab'ane' eche! uva! kat 
ib'an u aa Samaria,— ti'k u Jesús 
tal te naj. 





Ni toon u Jesús 
tikab'al u Taa tuk' u Ma'l 


38As tul b'en ve't u Jestis tu 
b'ey, as oon ve't Aak tu uma'l u 





Lucas 10.38-42 

ko'm uva! jejlikkat uma'l u ixoj 
uva' Taa. As kat ik'ul ve't ixoj 
Aak tikab'al. 

39 Atik uma'l u titz'in ixoj 

uva! Mail ib'ii. Tul oon u Jesús 
tikab'al cha'ma, as ku' u Ma'le' 
xonloj vatz Aak ti! tab'it ixoj 
viyol Aake!. 

40 Pet ech koj u Taae', tan a! 
kuxh u taq'on ixoje! nikat titz!a. 
As jetz'en ve't ok ixoj Katz u 
Jesús. As ech tal ixoj ile!: — Pap, 
texh ye! kuxh neetz'a? Tan ye' 
niloch in ixoj Ma'le'. As in kuxh 
ni velo'k ti' u aq'one'. Pet al te 
ixoj uva' la iloch in ixoj,— ti'k u 
Taae' tal te u Jesús. 

41 Ech tal ve't u Jesús ile! te 

u Taae!: —Ile' tuk val see, Taa. 
Tan va'l kuxh apojb'e! ti' unq'a 
aq'one' uve! nab'ane!. 

42 Pet uve! nib'an u Ma'le', as 
ale! uva! nim talche! ti! unq'a 
echb'ub'ale!. As ye! la ib'ane' uva! 
layaap ixoj sti'— ti'k u Jesús. 


Nichus u Jestis inachpu Tiixh 
Mateo 6.9-15; 7.7-11 


1 1Atik ve't u Jesús 
tu uma'l u atinb'al ti' 
inachat Tiixh. As tul tzojpu 
ve't Aak, as ech tal ve't uma'l 
vichusulib' Aak ile' ste: —Pap, 
al sqe uva' kam kunachat Tiixh 
eche! kat ib'an u Xhune! te 
unq'a ichusulib'e'— ti'k naj te 
Aak. 
2 As ech tal ve't u Jesús ile': 
—Ech la etal (ei tul la enach 
Tiixh: 
Kub'aal Tiixh, echen axh tu 
almika!. 
Tiixhla b'ii chite! tatin 
vab'iie!. 

As ulen ve'te! tuk' u Eejle'me' 
til vatename' skajayil. 

As ai ni qale' uva! la ab'an 
vatz u tx'ava'e' kam uva! ni 
tal aama 

eche! uva! nab'an tu u 
almika'e'. 

3 Blan b'a'nil. Aq! vas 
gechb'ub'ale' uva! la 
gechb'u jun q'ii. 

4 As sotzsa kupaave!, Pap, ti' 

u va'lexhe' uve! nu kub'an 
savatz, eche! uve! nu 
kub'ane', tan nu kusotzsa 
ipaav u kumoole' uve' ni 
paavin sukuvatz. 

As b'an b'a'nil. Achajpuk 
kan o! ti' kub'en tu u 
va!lexhe!. 

Pet la akol o! vatz u 
tx'i'lanaje', chaj ex la 
etale!,— 

ti'k u Jesús. 

5 As tal ve't u Jesús unpajte. 
As ech tal Aak ile": —Qal b'en 
sti! uva! at uma!l vetetz k'ultzi' 
uve! la b'en etil pok'o'ch aq'b'al. 
As ech la etal ile! te naj: «Blan 
b'a'nil sve. Unch'exu oxvo'j 
unpaan see, 

6 tan kat ulyu ve't uma'l u vetz 
k'ultzi'. As naach tzaanalkat naj. 
As ye'l chit unb'ooj echb'ub'al ati 
til vaq'at te naj,» chaj ex la etale! 
te vetetz k'ultzi'e'. 

7Asye'le ta! uva' ech koj la tale'l 
tzan naj ile! sete: «Ye! kuxh ul 
ak'aji ok tzan in, tan chab'amal 
ikolil u kab'ale' sva'n. As il 
unq'a me'al unk'aol ile! vatik 
sunk'atz vi! ch'ach. As ye' la uch 
untxakpe! ti! b'en vaq'at el uve! 
najaj sve,» chaj koj naj la tale'l 
tzan sete. 

8 As ile! tuk val sete uva! k'uxh 
ye! la isa! vetetz k'ultzi'e! ilakpe' 
til ul tag'at sete kam uva! nejaj 
ste ti' kuxh uva! etetz k'ultzi' 
etib' stuk', as la chit tag' naje! 
skajayil kam uve' nejaj te naj, 
aq'al uva! ye! la el ich'ixub'al naj 
vatz unq'a uxhchile' uve' atkat 
naj. 

9Esti'e! ni val sete, ejajtaj. As la 
aq'pe' sete. Echuktaj. As la eleje!. 
Et'oktaj u tzi' kab'ale'. As la jajpe' 
u tzi' kab'ale' sevatz, 

10tan ab'il uva' la jajon, as la 
ik'ule'. As ab'il uva' la chukun, 
as la ileje'. As ab'il uva! la ttokon 
utzi' kab'ale', as la jajpe' u tzi' 
kab'ale' svatz. 

11 As eche' at koj umaj b'aala 
sexo'l uva! la ag'on umaj k'ub' te 
vitalaj intxa!e! tul la ijaj ipaan 
ste. As mita'n ichib'il tx'i'latxoo 
la taq' u b'aalae' te vitalaj 
intxa'e', tul la ijaj unb'ooj chib'il 
txay ste. 

12 Asoj la ijaj vik'aole' umaj 
k'olob', as eche! la koj taq' u 
b'aalae! umaj ixkab' ste. 

13 Estile! ni val sete, tan k'uxh 
tx'i'la aama ex, as ootzimal 
seta'n uva' a! u b'a'ne' netaq' te 
unq'a etalaj intxa'e'. ¿As a! kol 
chit ye'l u Kub'aal Tiixhe' q'a 
uva! at tu almika'? Tan la taq! 
Aak u Tiixhla Espiritu sete, 
ab'iste ex uva' la jajon te Aak,— 
ti'k u Jesús. 


Ni talpu ti' u Jestis uva' a' 
u Beelzebú ni aq'on u tijle'm 
Mateo 12.22-30; Marcos 3.20-27 


14 Asib'an tu uma'l u g'ii tul 
nik teesa u Jestis sub'ul k'atz 
uma'l u naj uva' mem ta'n u 

sub'ule'. Tul ma'tik tel u sub'ule' 
k'atz u naje', as yolon ve't naj. As 
teq'o ve't taama unq'a tename' ti' 
uva' ib'a'nxisa Aak naj. 

15 Pet atik ka'l unq'a uxhchil 
nikat alon ti' Aak uva': «A! 
vib'ooq'ol unq'a sub'ule' uva! 
Beelzebú ni aq'on tijle'm u nale! 
ti' teesal el unq'a sub'ule',» ti'k 
chajnaj. 

16 Atik ka't unq'a uxhchil uva! 
nik ichuk txumb'al ti! uva! la 
icheesa chajnaj ipaav u Jesús. 
As ul ijaj chajnaj te Aak uva! la 
ik'uch Aak umaj nimla b'a'nil, 
k'uchb'al tetz uva! asoj a! 
tzaanajkat Aak tu almika!. 

17As ootzimalik vitxumb'al 
chajnaje! ta'n Aak. As ech tal 
ve't Aak ile!: —As jank'al unq'a 
nimla tename', asoj jatxel tib', as 
ye'l iyol nik'ul Ob svatzaj. As la 
kuxh te'pisa ve't tib' u tename!. 
As echat tatin unq'a uxhchile' tu 
umaj kab'al, tan asoj ye! la ik'ul 
tib' iyol svatzaj, as la kuxh yane! 
u tatine!. 

18 Echat kuxh b'anel ta'n u 
Satanás tuk! unq'a imoole', tan 
asoj jatxel tib' chajnaj svatzaj, 
as ye'le b'a b'a'n koj tatine'. As 
ai ni valkate' sete, tan ti' uva! 
netal svi' uva! ni veesa el unq'a 
sub'ule' Katz unq'a uxhchile' 
ta'n viyak'il u Beelzebú uve' 
netale'. 

19Pet asoj ni veesa unq'a sub'ule' 
ta'n viyak'il u Beelzebú uve' 
netale', ¿as ab'il q'i ni aq'on 
iyak'il unq'a emoole' ti! teesat 

el unq'a sub'ule' k'atz unq'a 
uxhchile'? Estile! ni val sete uva! 
an chit ung'a emoole' tuk alon 
isuuchil set! uva! sotznal ek'u'l. 

20 Tan asoj nunlaq'b'a el unq'a 
sub'ule' ta'n viyak'il u Tiixhe!,?' 
as al texhlal tetze! uva! kat okyu 
ve't u tename' jaq' u tijle'm u 
Tiixhe!. 

21 As eche! umaj naj uva! tii 
tatine! uva! b'anel tuch naj 

tuk' unq'a ich'ich'e' ti! ixeep 
vikab'ale'. As kam koj la b'anon 
unq'a tetz naje! tu vikab'ale' tan 
chab'amal ixeepe!. 

22 Pet tul la ul uma'toj naj uva! 
at pal iyak'il ti' u naje', as la 
ib'an u naje' te naj. As la imaa 
ve't naj vich'ich! naje! tiq'ab' uve! 
k'ujle'l ik'u'l naj sti!. As a! ve't 

u naje' uva' kat oleb' ti! naj la 
jatxon unq'a tetz naje! uve! at tu 
vikab'ale!. 

23 Esti'e' ni val sete uva' ab'il 
uve' jit echen sunk'atz, as a'e' 
uva! ye! ni salon in. As ab'il uve' 
ye! ni lochon in ti' teq'ot tzan 
unq'a uxhchile' sunk'atz, as 
eela kuxh stuk' uva! an chite! ni 


eesan el unq'a uxhchile' sunk'atz. 


U sub'ul uva' la q'aavik tzan 
k'atz umaj uxhchil 
Mateo 12.43-45 


24Tul la el ch'u'l uma'l u 
sub'ul sk'atz umaj uxhchil, as 
la kuxh xaan ve't u sub'ule' tu 
u tzuukin txlava!e! ti! ichukat 
ti'leb'al. As tul ye' la ilej u 
ti'leb'ale', as ech la tal ve't je! ile! 
ste: «La q'aav in tu u vatinb'al 
uve! kat elkat ch'u!l in,» chaj la 
tale!. 
25 As tul la oon ve't u sub'ule', 
as ech ve't tatin u uxhchile! eche' 

umaj u kab'al uva' eesamal ch'is 
stuul as ch'i'umal tilone!. 
26As la b'en teq'o ve't tzan u 
sub'ule' vujva't imool uva' nim 
talche! ti' ib'anax u va'lexhe!. 
As tul la ok ve't u sub'ule' 

tuk' vimoole', as la jejeb' ve't 
unq'a sub'ule! tu u taanxelal u 
uxhchile'. As pal chit ve't ivi' 
la ib'an u uxhchile' ti' uva! nik 
ib'an b'axa,— ti'k u Jesús. 


Niyolon u Jesús 
ti' unq'a uxhchile' 
uve' ni niman viyol u Tiixhe' 


27As antelik iyolon u Jesús. 
As sik'in ve't uma'l u ixoj xo'l 
unq'a tename'. Ech tal ixoj ile': 
—Achveb'al chit u ixoje' uve' kat 
itz'b'a'n axh. As kat taq! ach'u!,— 
ti'k ixoj te u Jesús. 
28 Ech tal ve't u Jesús (ei: 
—Kano, an chite' naale'. Pet 
achveb'al chit unq'a uxhchile' 
uve! ni ab'in viyol u Tiixhe!. As 
ninima,— ti'k u Jesús. 


Nijaj unq'a uxhchil 
umaj k'uchb'al tetz 
u tijle'm u Jesús 
Mateo 12.38-42 


29As a! chit mama'la tename' 
nikat imol ve't ok tib! Katz u Jesús. 
As ech tal ve't Aak ile!: —¡Ech ve't 
vetxumb'ale! eche' ung'a uxhchile' 
uva! va'lexh vitxumb'ale' nib'ane"! 
As nejaj umaj k'uchb'al tetz u 
vijle'me'. As eche! la koj k'uchpu 
sete. As a! kuxh uve' la k'uchpu 
sete eche! uva! kat ib'an u Jonas, u 
q'ajsan tetz viyol u Tiixhe!. 


b' 11.20 A! isuuchil unq'a yole' tu yolb'al griego: as at isuuchil junun unq'a yole' uva! 


ech ni tal ile!: ta'n u vi! iq'ab' u Tiixhe!. 

30 As ech u k'uchb'al tetz VIK'AOL 
U NAJE! tuk unb'an sevatz eche! 
uva! kat ib'an u Jonás vatz ung'a 
aa Ninive. 

31 As ab'imale' seta'n uva! ib'an 
u ixoj uva! ijlenaalike tu u tenam 
uva' Saba, tan tzi'a'n kat tzaakat 
ixoj ti! ul tab'it itxumb'al te u 
ijlenaale! uva' Salomón. As tul 

la ilej u g'iie' ti' ib'anax isuuchil 
unq'a tename' skajayil, as antu 
ve't u ixoje' la uli ti' ixochat 

ex vatz u Tiixhe', tan k'uxh 

at in sexo'l, as ye! nesa' etab'it 
vunyole'. As tul nim valche! ti' u 
Salomon. 

32 As echat chit la ib'an ung'a 
aa Nínive, tan tul la ilej ve't u 
g'iie' OI ib'anax isuuchil unq'a 
tename' skajayil, as la ul ve't 
unq'a aa Ninive ti' ixochat ex 
vatz u Tiixhe', tan tul kat tal ve't 
u Jonás viyol u Tiixhe' ste, as 
oora chit kat ik'axa ve't tib'. Pet 
ech koj ex, tan k'uxh at in sexo'l, 
as ye! nesa' ek'axat etib'. As tul 
nim valche' ti' u Jonás. 


Niyolon u Jesús 
ti' uma'l u txijub'al 
Mateo 6.22-23 

33 As ye'xheb'il la mujun 
umaj xamal uva! ma't imatxle!. 
As mita'n la oksal jag' umaj 
kaaxha. Pet a! la aq'axkat je! vi! 
u matxb'ale!. As ab'il uva' la ok 
tu u kab'ale', as la til u uxhchile' 
u xamale!. 
34 As eche! u b'aq' evatze' tan 
ale! nik'uchun kam vetxumb'ale', 
tan asoj b'a'n u b'ag' evatze!, 
as Diane! vetxumb'ale!. Pet 
asoj va'lexh u bag evatze!, as 
va'lexhe! vetxumb'ale'. As at 

ve't b'en ex tu u q'ej toktoe! tuk! 
vetxumb'ale!. 

35 Esti'e' tuk val sete, etiltaj 

je! etib', aq'al uva! ye! la b'en 
vetxumb'ale' tu u q'ej toktoe!. 
36 Tan asoj ban u b'ag' evatze' 
as ye'l ex at b'en ex tu u toktoe' 
tuk' vetxumb'ale', as jank'al 
ve't vetxumb'ale' as b'a'n ve't 
tatine! eche! nib'an u xamale' tul 
nitxijun seti'— ti'k u Jesús. 


Ni talo'k u Jestis vipaav 
unq'a uxhchile' uva' chusel 
tib' ti! unq'a tzaq'ite' 
tuk' unq'a fariseo 
Mateo 23.1-36; Marcos 12.38-40; 
Lucas 20.45-47 


37As tul ya' ve't iyolon u Jesús, 
as imolo ve't uma'l u fariseo Aak 
ti' ib'en Aak tx'a'on tikab'al naj. 
As b'en ve't Aak O naj. As ok 
ve't Aak xonloj vatz u meexhae!. 
38 As tul til ve't u fariseo uva! 
xonlik u Jesús vatz u meexhae', 
as yan ve't tivi' naj, tan ye' kat 
itx'aa Aak iq'ab' tul kat xe't Aak 
tx'a'on. 
39 As ech tal ve't u Jesús (el: 
—ASs ex fariseo, tan ech b'anel 
eta'ne' eche' umaj picheel 
tuk' umaj laj uva' a' kuxh u 
ti'e' nitx'aape'. As tul noonal 
tuul ta'n tz'il. As ech b'an ta'n 
vetxumb'ale' ta'n unq'a va'lexhe' 
tuk' unq'a elaq'e' uve' neb'ane!. 
40 ¡Ex kuxh paasan tzii tuk' 
vetxumb'ale'! ¿Ma ye! nepal stuul 
uva! a! u Tiixhe' cheesan tetz 
vechi'ole', as Aake! cheesan tetz 
vetaanxelale' unpajte? 
41 Pet ejalputaj vetxumb'ale'. As 
aya'loj chit ek'u'l la eloch unq'a 
meeb'a'e'. As ech exe! eche! u 

picheele! as moj u laje! uva! kat 
tx'aap u tuule' b'axa as a'n kat 
tx'aap u ti'e' unpajte. 

42 ¡Pet oyeb' chit evatz, ex 
fariseo! Tan k'uxh netaq' umaj 
xo'l laval unq'a usch'e'ne', tuk! 
unq'a luutae', tuk' unq'a itzaae' 
tu u tostiixhe', as ye! neb'an 
unq'a jikla txumb'ale' te unq'a 
uxhchile'. As ye! nexo'ni u 
Tiixhe!. As tul a'e' uve! techal la 
eb'ane'. Pet ye! la eya'sa etaq'at 
ung'a chikoe' tu u tostiixhe!. 

43 ¡As oyeb' chit evatz, ex 
fariseo! Tan netale' uva' ex 
kuxh la xoneb' ex tu unq'a b'axa 
xonleb'ale' tu u atinb'ale' tetz 
nachb'al Tiixh. As tul nexaan 
tu u k'ayib'ale', as a! netale' uva! 
techal la oksal eq'ii ta'n unq'a 
tename'. 

44 ¡As oyeb' chit evatz, ex 
fariseo tuk' ex uva' chusel 

etib' ti! unq'a tzaq'ite'! Tan ech 
vetxumb'ale' eche' ijulil umaj 
kamnaj uva! ye! na'l. As k'uxh 
nipal unq'a xaole' stiib'a, as ye! 
nib'en ste uva' mujel kamnaj 
tzitzi',— ti'k u Jesús. 

45 As ech tal ve't uma'l u naj 
ile! uva! chusel tib' ti' unq'a 
tzaq'ite': —Chusul, antu ve't o'e' 
ta! nayoq' ol tuk! vayole',— Ok 
naj. 
46Ech tal ve't u Jesús ile! 
unpajte: —¡Oyeb' chit evatz, ex 
uva' chusel etib' ti' u tzaq'ite' 
uva' tz'ib'amal kan! Tan nimal 
unq'a yole' uve' netal te unq'a 
uxhchile! uva! la b'anchi. As tul 
ye'xheb'il la oleb' ti! inimale!. 
As mita'n kuxh ex la lochon 
unb'ooj unq'a uxhchile' ti! 
inimale!. 

47;As oyeb' chit evatz! Tan nelak 
unq'a b'a'nla chaj oornoe' uve! 
mujelkat unq'a q'ajsan tetz viyol 
u Tiixhe' uva! kat iyatz! unq'a 
q'esla eb'aale' uva' na'ytzan. 
48 As tul ech neb'ane', as 
an kuxh ex ni k'uchun uva! 
eq'omaltel vitxumb'al unq'a 
q'esla eb'aale' seta'n, tan a! unq'a 
q'esla eb'aale' kat yatz'on unq'a 
q'ajsan tetz viyol u Tiixhe!. 
49 Pet ootzimalik ta'n u Tiixhe' 
uva' ech la ib'ane'. Esti'e' ech tal 
Aak ile': «Tuk unchaj b'en ka't 
unq'a q'ajsan tetz vunyole' tuk' 
unq'a apóstol xo'l unq'a tename!. 
As ati la yatz'pi; as ati la tiluli 
ta'n unq'a tename!,» ti'k Aak. 
50 As ex chite' at epaav ti! 
vikameb'al unq'a q'ajsan tetz 
viyol u Tiixhe' uve' kat yatz'pi 
na'ytzan, 
51 tan a! kat xe'tikkat tzan ti! 
vikameb'al u Abel. As kat ul ti! 
vikameb'al u Zacarías uva! kat 
yatz'pi vatz u tostiixhe' Katz u 
atinb'ale! uva! niyatz'pukat unq'a 
txooe!. Estile! ni val sete uva! ex 
chite! at epaav ti! vikameb'al 
unq'a q'ajsan tetz viyol u Tiixhe!, 
jank'al ex uve! ech vetxumb'ale' 
eche' unq'a q'esla eb'aale!. 
52 ¡As oyeb' chit evatz, ex uva! 
chusel etib' ti' u tzaq!ite! uva! 
tz'ib'amal kan! Tan kat kuxh 
emuj isuuchil viyol u Tiixhe' 
vatz unq'a tename'. As mita'n 
ex kat ootzin isuuchil. As nemaj 
ivatz unq'a tename' ti' uva! la 
tootzi isuuchil viyol u Tiixhe'— 
ti'k u Jesús. 

53 As tul kuxh tzojpu u Jesús 
ti! iyolone', as el ve't ch'u'l Aak 
tikab'al u fariseo. As ka't unq'a 

fariseo tuk' ung'a uxhchile' uva! 
chusel tib! ti! unq'a tzaq'ite', as 
ichuk ve't chajnaj txumb'al ti' 
Aak, tan ul ve't ivi' chajnaj ti! 
uve! tal Aak. As kam kuxh nikat 
ich'oti ve't chajnaj te Aak, 

54 tan a nik tal chajnaj uva! 
kam umaj va'lexh la tal Aak ti! 
icheesal ipaav Aak. As la b'en 
ixoch chajnaj Aak vatz unq'a 
iq'esale', uva! nikat tale'. 


Ni tal u Jestis uva' ye' la 
inima unq'a ichusulib' 

Aak viyol unq'a fariseo 

1 1A' chit mama'la 
tename' nikat imol ve't 

ok tib' k'atz u Jesús. As va'l 
chit ipach'at ve't tib' toj unq'a 
tename' Katz Aak. As ech tal 
ve't Aak ile! te unq'a ichusulib'e!: 
—Atoj enachb'al vatz vitxumb'al 
ung'a fariseo, tan ech vitxumb'al 
chajnaje' eche' u levadura. As 
oki'k vitxumb'al chajnaje' tevi', 
tan ka'vatz kuxh chajnaj. 
2 Pet la val sete, tan jank'al 
unq'a yole! uva! ye'xheb'il ootzin 
tetz, as techal la ootzili. As 
jank'al ung'a yole' uva! mujel, as 
techal la ootzili. 
3As jank'al unq'a yole' uve' kat 
emuj etalata', as la chit el ch'u'l 
vi! saj ti! tab'ile'. As jank'al chit 
unq'a yole! uve' kat ejaso'k te 
vemoole! vi u kab'ale', as la chit 
alax vi' unq'a tename!. 


Ni tal u Jesús 
uva' ab'il la xo'vali 
Mateo 10.26-31 


4 As ile! ni val sete, ex vetz 
k'ultzi', as ye! kuxh xo'v ex te 
unq'a uxhchile' uve' la oleb' ti! 

eyatz'pe', tan ye'xhkam chit 
uma'toj va'lexh la itx'ol ve't 
chajnaj ib'anat seti' tul ma't 
ekame!. 

5 Pet ile! tuk val sete uva! ab'il la 
exo'va, tan a! kuxh u Tiixhe' la 
exo'va, tan jit ta'n la oleb' Aak 
ti! eyatz'pe'. Pet la oleb' Aak ti! 
taq'at b'en vetaanxelale' tu u 
choob'al paave!. Esti'e' ni val 
sete uva! a'e' la xo'vali. 

6 As ootzimal seta'n uva! ye'xh 
jatva'l nib'enkat o'vo'j talaj 
tz'ikin tul nik'ayile', tan o'va'l 
txoo ti! ka'va'l u tal puaje'. As 
eche' la koj sotz umaj txoo sk'u'l 
u Tiixhe!. 
7Echat kuxh ex unpajte, tan 
junun unq'a xi'l evi'e', tan achele' 
skajayil ta'n Aak. Esti'e' ni val 
sete uva! ye! kuxh xo'v ex, tan 
nim etalche' vatz u Tiixhe' ti' 
unq'a talaj tz'ikine' skajayil. 


Niyolon u Jesús ti' unq'a 
uxhchile' uva' la niman Aak 


8 As ile! tuk val sete, tan ab'il 
uva! ye! la xo'vi ti! talat tib' uva! 
nimamal ve't VIK'AOL U NAJE' sta'n 
vatz unq'a tename', as echat la 
unb'an sti' vatz unq'a angel uva' 
tetz u Tiixhe!. 
9Pet ab'il uva' la teesa tib' 
sunk'atz vatz unq'a tename', as 
echat la unb'an sti' vatz unq'a 
ángel uva! tetz u Tiixhe!. 

10 As ab'il uva! la yoq'on 
VIK'AOL U NAJE', as la uch isotz 
ipaav u uxhchile!. Pet asoj ab'il 
la yog'on ti' u Tiixhla Espiritue', 
as ye'l ipaav u uxhchile' la sotz 
ve'te!. 

11 As tul la txeypik ben ex 
tu umaj atinb'ale' tetz nachb'al 

Tiixh, as vatz unq'a b'anol tetz 
isuuchil unq'a tename', as moj 
vatz unjoltu unq'a b'aal tename' 
ti! icheesal epaav, as xaani'k 
kuxh etaama ti! uva! kam la 
etale! ti' eq'alat etib', 

12tan a! u Tiixhla Espíritue' la 
alon sete uva! kam la etale' tu u 
q'iie'— ti'k u Jesús. 


Niyolon u Jesús 
ti' uma'l u tx'ioliq'ii 

13 As ech tal ve't uma'l u naj 
ile! xo'l unq'a tename! te u Jesús: 
—Chusul, b'an b'a'nil. Al te u 
vatzike! uva! la taq' naj unvaatzil 
til u tx'ava'e', uva' kat tag' kan 
vunb'aale'— ti'k naj. 
14 Ech tal ve't Aak ile': — Ile! 
tuk val see, tan jit vetze! uva! 
la unb'an esuuchil ti' unjatxat 
vetx'ava'e'— ti'k Aak. 
15 As ech tal ve't u Jesús ile! te 
unq'a tename': —Etiltaj je! etib!. 
A'ini'k kuxh u tx'iib'al q'iie' la 
etoksa etaama sti', tan jit ti! 
imolat imaas tx'iib'al q'ii atkat 
umaj uxhchil vatz u tx'ava'e',— 
ti'k u Jesús. 
16 As tal ve't u Jesús uma't u 
k'uchuvatz. Ech tal Aak ile": 
—Atik uma'l u tx'ioliq'ii uva! 
mama'la itx'ava' atike. As 
mama'la chikoe' kat imola. 
17As ech tal ve't je! ile! ste: 
«;Kame' q'i tuk unb'ane'? Tan 
ye'le ta! vunk'uaye' tuk tz'ajoj ti' 
unkolat vunchikoe' skajayil. 
18 Pet kat ulyu ve't sunk'u'l 
kam uve' tuk unb'ane', tan tuk 
ve'pu vunk'uaye!. As la unlak 
ve't uma'te uva' nim ve'te'. As 
a! la unkolkat unq'a unchikoe' 
skajayil tuk' unjoltu unq'a vetze!. 

19 As tul la b'a'nxi, as la val ve't 
je! sve uva': -Cheel la i'l ve't 
vaama, tan ye! saach unq'a vetze! 
kat unkollu ve'te!. As nimal ve't 
yaab' tuk itx'ol ve'te'. As la tx'a'n 
in; la uk'a' in; la chiib' ve't in 
sb'enameen,- chaj in la vale',» 
ti'k u tx'ioliq'iie!. 

20Pet ech ul tal ve't u Tiixh 

ile! te naj: «j Axh kuxh paasan 
tzii, tan cheel tu u aq'b'ale' tuk 
kamoj axh! As jank'al unq'a 
eetze! uve! kat akola as jit eetze' 
tuk ib'ane',» ti'k u Tiixhe! tal te u 
tx'ioliq'iie!. 

21As ech nib'an unq'a uxhchile' 
uve! ai kuxh u tx'iib'al q'iie! ni 
titz'a vatz u tx'ava'e'. Asjit u 
b'a'ne' nichuke' vatz u Tiixhe',— 
ti'k u Jesús. 


Ni chusun u Jesús 
ti' uva! ye! la xaan taama 
unq'a me'al ik'aol u Tiixhe' 
Mateo 6.25-34 

22 As ech tal ve't u Jesús (ei te 
ung'a ichusulib'e!: —Ile! tuk val 
sete, tan ye! exaansa etaama ti' 
uva! kam la etechb'u ti' etatine! 
vatz u tx'ava'e', as mita'n ti' ung'a 
etoksa'me' uva' kam la etoksa'mi, 
23 tan nim talche' vetiichajile' 
til vetechb'ub'ale'. As nim talche' 
vechi'ole' ti! vetoksa'me!. 
24 As etitz'ataj unq'a jooe!, tan 
k'uxh ye'l txoo ni tave!, as mita'n 
ye'l txoo ni pitx'one', as k'uxh 
ye'l ik'uay txoo ati, as a! u Tiixhe' 
uva' echen tu almika' ni aq'on 
techb'ub'al txoo. ¿As a! kol chit 
ye'l ve't ex q'a? Tan nim etalche' 
til unq'a tz'ikine!. 
25 As ye'l umaj ex la koj oleb' 
ex ti' ech'iisat etxakeb'e! tuk! 

ka'va'toj k'uchb'al, k'uxh la 
exaansa etaama sti'. 

26 Esti'e' la val sete, asoj ye! 

la oleb! ex ti! unq'a vee! tz'up 
kuxhtu!, ¿as kam q'i uve' va'l 
kuxh exaansat etaama ti' unjoltu 
unq'a vee! vatz u tx'ava'e'? 

27As etitz'ataj unq'a xu'me', 

tan va'l chit tacha'vin ich'iie'. 
As eche' nu koj taq'onve!. As 
mita'n nichemone!". Pet tuk val 
sete, tan mita'n kuxh u ijlenaal 
Salomón kat lejon ivejat Ob tuk' 
u toksa'me' ti! unq'a xu'me', as 
k'uxh xo'veb'alik kuxh naj ti! 
ivejat tib!. 

28 As ile! tuk val sete, asoj u 
Tiixhe! ni b'anon uva! acha'v 
ich'ii unq'a k'uache' uve' at vatz 
u chaq'aalae' cheel as q'ejal la 
sutil b'en tu xamal, ¿as a! kol 
chit ye! la ib'an Aak q'a sete ti! 
elochpe', ex uva! biil kuxh u 
k'ujleb'al ek'u'le' ti! Aak? 

29As ye! kuxh exaansa etaama ti! 
uva' kam la etechb'u moj kam la 
etuk'a. As ye! kuxh el etaama sti', 
30 tan ai kuxhe' ni xaansan 
taama ung'a tename' uva! ye! ni 
niman u Tiixhe'. Pet ech koj ex, 
tan ootzimale! ta'n u Kub'aal 
Tiixhe! kam uva! nisa'vit seti'. 

31 Pet etoksataj etaama ti' u 
Tiixhe!, ex uva! at ve't ok ex xo'l 
u tename' uva! at jaq' u tijle'm 

u Tiixhe'. As Aake' la ag'on ve't 
unq'a vee! skajayil sete kam uva! 
nisa'vit seti!. 


Ni chusun u Jesús 
ti' unq'a tx'iib'al q'iie' 
Mateo 6.19-21 
32 As ye! kuxh xo'v ex, uva! 
ech exe! talaj kaneero'. As k'uxh 

kal kuxh ex, as at ve't ok ex xo'l 
u tename' uva! at jaq' u tijle'm 

u Tiixhe', as aya'l chit ik'u'l Aak 
ti' taq'at etijle'm ti! uva! la etil 
isuuchil unq'a tename!. 

33 Pet ek'ayitaj ung'a etetze!. 

As etaq'taj vija'mile' te ung'a 
meeb'a'e'. Asoj ech la eb'ane! ti' 
emolat unq'a nimla b'a'nile! tu 
almika' eche' imolax puaj tu 
umaj kolb'al, tan a'e' ye! la yani. 
As ye'xheb'il la elq'an. As ye! la 
pok'ti, tan ai nekolkat tu almika!. 
34As katil uva! nemolkat unq'a 
etetze', as tzitzile! netoksakat 
etaama. 


Ni tal u Jestis uva' la ib'an 
unq'a uxhchil tuche' 
ti' u tuleb'al Aake' unpajte 


35 As eb'antaj chit etuch sq'iil 
as aq'b'al eche! umaj uxhchil 
uva! matxel chit vixamale! sta'n. 
36 As ech la eb'ane! eche! nib'an 
ka'l unq'a k'am, tul la itx'eb' tul 
u b'aal aq'one' uva! b'ex tu umaj 
nimla q'ii ti' teq'ot Ob) umaj 
me'al ik'aol umaj uxhchil. As 
tul la it'ok u b'aal aq'one' u tzi' 
kab'ale', as oora la jajpu u tzi' 
kab'ale! svatz ta'n unq'a ik'ame'. 
37As achveb'al chit unq'a k'ame' 
la ib'ane' asoj b'anel tuche' ti' 
ik'ulpu ve't u baal aq'one' tul la 
uli, tan aal la ib'an ve't u b'aal 
aq'one' tuche'. As la xonb'a'l ve't 
unq'a k'ame' vatz u meexhae'. As 
a! ve't u b'aal aq'one' la aq'on 
ve't ok unq'a techb'ub'al unq'a 
k'ame'. 
38As k'uxh kam kuxh ol la ul 
u b'aal aq'one', k'uxh pok'o'ch 
aq'b'al as k'uxh txanti isajb'e' 
tul la uli, as chiib'eb'al chit 

tatin unq'a k'ame' la ib'ane' asoj 
tx'eb'el tul u baal aq'one' sta'n. 
39As palojtaj ex tu ung'a yole' 
uva! ni val sete, tan asoj la tootzi 
u blaal kab'ale! uva! kam g'iil la 
ul u elq'ome' ti' tok tu u kab'ale', 
as eche! la koj taq' kan naj 
vikab'ale' vatz u elq!lome!. 
40Esti'e' ni val sete, eb'antaj chit 
etuche', tan a! chite! ye'l sek'u'l 
tul uva' la ul VIK'AOL U NAJE' 
unpajte,— ti'k u Jesús. 


Niyolon u Jesús ti' uma'l 
u k'am uve' ye! nik itx'eb'one' 
ti' tul u b'aal aq'one' 
Mateo 24.45-51 


41 As ech tal ve't u Lu! ile! te u 
Jesús: —¿Pap, ma sqe kuxh kat 
aalkat u ktuchuvatze'? ¿Pet moj 
te ung'a uxhchile' unpajte?— ti'k 
u Lu'e'. 

42 Ech tal ve't u Jesús ile': —As 
ech la eb'ane' eche! umaj Kam 
uva! k'ujle'l ik'u'l u baal aq'one' 
sti!, tan jik chit ni taq'onvu naj. 
As ai naje! uva! la ik'ujb'a' kan 

u baal aq'one' ti' tilat unq'a 
tetze'. As naje' la ilon uva' ma at 
techb'ub'al unq'a k'ame' jun g'ii. 
43 As tul la ul ve't vib'aal u aq'one', 
as achveb'al chit tatin u k'ame! 
asoj jik chit kat inima naj u yole!. 
44Asjik chit tuk val sete, tan la 
toksa ve't u b'aal aq'one' u k'ame' 
ilol tetz unq'a tetze' skajayil. 

45 Det asoj paasan tzii u ilol tetz 
unq'a k'ame' la ib'ane', as ech 

la tal je! naj ile! ste: «Ye'l u b'aal 
aq'one' la ul cheel,» chaj naj la 
tale'. As la xe't naj ti! ig'osax 
unq'a tetz k'amile', k'uxh ixoj as 
k'uxh naj. As la tx'a'n naj; as la 
uk'a' naj; as la q'ab'an naj. 

46 As tul a! la ul ve't u b'aal aq'one' 
tu u q'iie' uva! ye! ni titz'a naj uva! 
la ul u b'aal aq'one', tan ye! tootzaj 
naj uva! kam oora as kam g'iil la 
ul u blaal aq'one'. As xo'veb'al chit 
ig'ospu ve't naj ta'n u baal aq'one!. 
As ech bien ve't naj xo'l unq'a 
paasan tziie! ta'n u b'aal aq'one!. 
47 Tan ab'iste u k'ame' uva! alel 
ve't kan u taq'one' ste as ye! 

kat ib'ana, as la ul iq'os ve't u 
b'aal aq'one', tan ye! kat inima 
uva' kat alpu ste, tan ye' kat til 
isuuchil u aq'one!. 

48 Pet ech koj uma't u k'ame' uve! 
ye! ootzimal sta'n kam uve' alel 
kan ta'n u b'aal aq'one', tan asoj la 
ipaasa tzii, as b'iil kuxh la q'ospu 
ve'te', k'uxh tetz chittu' uva' la 
q'ospi ti' uve! kat ib'ana. Tan ab'il 
uva! nimal itxumb'al kat taq' u 
Tiixhe' ti! tootzit viyol Aake', as 
nitx'eb! Aak uva! nimal b'a'nil la 
ib'an u uxhchile' tuk' vib'ii Aake!. 


Niyolon u Jesús ti! 
uva' ni tok ixo'l unq'a uxhchil 
tuk' unq'a tatine' 
Mateo 10.34-36 


49 As tuk val sete, tan kat ul 
in til uva! la xe't u Tiixhe! ti! 
ib'anat isuuchil unq'a tename' as 
ti' tok unq'a tename' tu k'axk'o 
ti' vipaave' eche! iku' ch'u'l umaj 
xamal vatz u tx'ava'e'. As a! 
nunsa' uva' kat koj oypiya. 
50Pet va'l chit ich'o'n u 
vaanxelale', tan tuknal chit 
unpaleb'e u k'axk'oe'. As techal 
chit tuk untzojpisa. 

51 As kamal netitz'a uva' kat ul in 
til uva! b'a'n tatin unq'a uxhchile' 
svatzaj vatz u tx'ava'e', as tul 
ye'le tan aal tuk okoj ve't ixo'l. 

52 Tan tuknal chit ijatx tib' 
ivatz o'va'l ung'a uxhchile' tu 
umaj kab'al. As svi! kuxhtu' la 
okkat ixo'l, tan Kusch oxva'l 
unq'a uxhchile' la ik'ul tib' iyol 
svi', as ye! la ik'ul tib' iyol tuk' 
ka'va'te. 

53 As at unq'a b'aalae' tuk okoj 
ixo'l tuk' unq'a ik'aole'; as at 
unq'a k'aolae' tuk okoj ixo'l tuk' 
vib'aale'; as at unq'a txutxae' tuk 
okoj ixo'l tuk' u tale'; as at unq'a 
tal u txutxae! tuk okoj ixo'l tuk' 
vitxutxe!; as at unq'a alib'ae' tuk 
okoj ixo'l tuk' u talib'e'— ti'k u 
Jesus, 


Niyolon u Jesús 
uva' ye' nib'en te unq'a tenam 
kam uve' ni tuch xo'l 
Mateo 16.1-4; Marcos 8.11-13 


54As ech tal ve't u Jestis 
ile! xo'l unq'a tename': —Tul 
uva' netil itxakpu u suutz'e' 
tib'eneb'al u q'iie!, as ech netal 
ile!: «La ul jab'al sq'ejal,» ch'ex 
netale!. As ni tul u jab'ale'. 
55 As tul nenach itzaa u kajiq'e' 
tu u b'enab'al kajiq'e', as netale' 
uva': «Tuk eloj ve't saq'i,» ch'ex 
netale!. As nitel saq'i. 
56 ¡Ex kuxh ka'vatz tuk' 
vetxumb'ale'! Tan nepal stuul 
kam uve' tuk uchoj vatz u 
tx'ava'e' as vatz u almika'e'. ¿As 
kam q'i uve! ye! nepal tu uve' ni 
tuch sexo'l cheel? 


Niyolon u Jesús ti' iya'lut tib' 
unq'a uxhchile' 
ti' ib'anat u b'a'ne' svatzaj 
Mateo 5.25-26 
57As b'a'ne' uva! la pal 
ex stuul ti' eb'anat u jikla 

txumb'ale' uve! b'a'n vatz u 
Tiixhe!. 

58 Tan asoj at umaj uxhchil 
uva! ni tal ixochon seti' vatz u 
b'anol isuuchil unq'a tename!, 
as tul ye'xnaj oon ex vatz u 
b'anol isuuchil unq'a tename!, 
as la eyol tuk' u uxhchile' uve' 
ni alon ixochat ex aq'al uva! la 
isotzsa tib' epaav sevatzaj, tan 
asoj ye'le, as techal chit la ok 
ve't ex vatz u b'anol isuuchil 
unq'a tename'. As la aq'ax ve't 
ok ex tiq'ab' u xeen tetz u 
kaarsae'. As la juplik ve't ok ex 
tu u kaarsae!. 

59 As tuk val sete, tan ye'l exe' 
la el ch'u'l ex tu u kaarsae!. Pet 
lanal chit echoo skajayil, jatva'l 
uva' la ijaj u b'anol isuuchil unq'a 
tename! sete,— ti'k u Jesús. 


Ni tal u Jesús uva' la ijalpu 
unq'a uxhchile' vitxumb'ale' 
ti' u va'lexhe' uva' nib'ane' 
1 1As an chit tu unq'a 
q'iie', as tal ve't ka'l unq'a 
uxhchil te Aak uva! iyatz' unq'a 
isol u Pilato ka'l unq'a aa Galilea 
tul nik iyatz' unq'a uxhchile' 
unq'a txooe! uve! nitz'e'sal vatz 
u Tiixhe!. 
2 As ech tal ve't u Jesús ile': 
—¿Ma a! netale! uva! nim chit 
ipaav chajnaj ti' joltu unq'a 
aa Galilea? ¿As ma esti'e' kat 
yatz'ax ve't chajnaj uva! netale'? 
3 ¡Ye'le ta!! Pet tuk val sete, 
tan asoj ye! la ek'axa etib' ti' 
vepaave' vatz u Tiixhe', as echat 
kuxh la eb'ane' eche! unq'a 
uxhchile' unpajte. 
4 ¿As moj ech netitz'a ti! 
vaaxajlavat ung'a naje! uva! 

kat kam jaq' u tz'aje' uva! kat 
ku! tu u Siloé? ¿As ma at pal 
ipaav chajnaj ti' unjoltu unq'a 
uxhchile' tu u Jerusalén uva! 
netale'? ¿As ma estile! kat kam 
chajnaj? 

5 iYe'le ta!! Pet ile! tuk val 
sete, tan asoj ye! la ek'axa etib' 
ti! vepaave' vatz u Tiixhe!, as 
echat kuxh la eb'ane' eche! 
uve! kat ib'an chajnaj,— ti'k u 
Jesús. 


U k'uchuvatz ti' uma'l 
u tze' uva! ye'l ivatz 


6 As tal ve't u Jesús uma't u 
k'uchuvatz ech ile!: —Atik uma'l 
u naj uva! avamalik uma'l u tze' 
sta'n uva' higuera. As b'ex til ve't 
naj u tze'e! xo'l unq'a ichikoe', 
tan kamal atik ve't ivatz Gei uva! 
nikat tal naj. Tul oon naj xe! toj 
Gel, as ye'lik chit umaj ivatz tze' 
atike. 
7As ech tal ve't naj ile! te 
vik'ame' uve' nik josq'in ixo'l 
unq'a chikoe': «As kat ib'anlu 
oxva'x yaab' vule' ti! unchukat 
ivatz u tze'e!. As ye'l umaj ivatz 
tze' unleje'te. Pet tzok'poj el 
utze'e', tan ¿kam chaj itxa'k 
tze! uva! la kuxh atin Gel tu 
vuntx'ava'e'? As tul ye'l Gei ni 
vatzine!,» ti'k u b'aal tx'ava'e!. 

8 As ech tal ve't u Kam ile! te 

u baal tx'ava'e': «Pap, il chit 
uma'toj yaab'. As tuk unjosq'i 
Gel As tuk voksa q'i'a'n xe! toj 
tze! 

9 As kamal la vatzin ve't Gel, 
Asoj ye'le, as a'n la tzok'ax 
ve't el tze',» ti'k u k'ame' tal 
ve't te u b'aal tx'ava'e',— ti'k 
u Jesús. 





LUCAS 13 


Nib'a'nxisa u Jesús uma'l 
u ixoj uva! k'oro'xhin 
tib' ta'n ch'o'm 
10 Tu uma'l u xeem qjii, as 
nikat ichusun u Jesús tu uma'l u 
atinb'ale' tetz nachb'al Tiixh. 
11 As atik ok uma'l u izo) tzitzi' 
uva' vaaxajlavaxnik yaab' 
ich'o'n ixoj, tan chab'amal 
chit ik'olax ixoj ta'n uma'l u 
sub'ul. As ye'l ixoj nikat itx'ol 
ve't iyu'b'a't tib'. 
12 Tul til ve't u Jesús u ixoje!, as 
imolo ve't tzan Aak. As ech tal 
ve't Aak ile! te ixoj: —Ixoj, kat 
b'a'nxiy axh. Kat elyu u ch'o'me' 
sak'atz,— ti'k Aak. 
13 As taq' ve't je! u Jesús iq'ab' 
ti! ixoj. As yak kuxh ijikb'a' ve't 
tib' ixoj. As toksa ve't ixoj iq'ii u 
Tiixhe!. 
14U naje' uve' viq'esal u 
atinb'ale' tetz nachb'al Tiixh 
as tul til naj uva' nikat 
ib'a'nxisa u Jestis uma'l u ixoj 
tu u xeem qj'iie', as ul ve't ivi! 
naj. As ech tal ve't naj ile! te 
unq'a tename': —At vaajil 
q'ii uva! la uch etaq'onve'. 
As a! q'iie' la uch etule' ti! 
eb'a'nxisale'. Pet ye! la uchi 
uva! la b'a'nxisal ex tu u xeem 
q'iie'— ti'k naj. 
15 As ech tal ve't u Jesús ile! 
te naj: —¡Ex chit ka'vatz tuk' 
veyole'! ¿Ma ye! netex esaapu 
umaj vevaakaxhe! mol vekaaye! 
tu u xeem q'iie! ti' b'en etaq'at 
tuk'a' txoo? 
16 ¿As ma ye! la uch ib'a'nxisal 
u ixoje! b'a vatz u ch'o'me' tu 
u xeem del uve! netale'? Tan 
tiaal u Abrahame' ta! ixoj. As kat 

ib'anlu vaaxajlavax yaab' uva! 
k'alel kuxh ixoj ta'n u Satanás, — 
ti'k u Jesús. 

17As tul tab'i ve't unq'a 
uxhchile' uva' nich'o'n taama 
til u Jesús, as ch'ixvu kuxh ve't 
chajnaj vatz Aak. Pet va'lik chit 
itxuq'txun ve't unq'a tename', 
til Aak, tan ti' uva! ye! saach 
unq'a b'a'nile! uva! kat ib'an 
Aak. 


U k'uchuvatz ti' umaj 
u iia tetz u mostasa 
uva' utz' kuxhtu' 
Mateo 13.31-32; Marcos 4.30-32 


18 As ech tal ve't u Jesús (lei: 
—Tuk val isuuchil sete ti! uva! 
kam tok u tename' jaq' u tijle'm 
u Tiixhe!. 

19 Tan ech ina! vitenam Aake' 
eche! uva! kat ib'an u iiae' 
tetz u mostaza uva! b'ex tava 
uma'l u naj tu vitx'ava'e'. As 
nim chit kat oonkat Gei tul 
kat ch'ii ve'te'. As kat ib'an 
ve't unq'a tz'ikine' isok vi 
unq'a iq'ab' tze'e'— ti'k u 
Jesús. 


Ni tal u Jesús uma't u 
ktuchuvatz ti' u levadura 
Mateo 13.33 


20 As ech tal ve't u Jesús ile": 
—As u tename' uva! at jaq' u 
tijle'm u Tiixhe!, as ech ipaxit 
tib'e! xo'l unq'a tename' 

21 eche! ipaxit b'en tib' u 
levadura uva' kat toksa uma'l u 
ixoj xo'l oxva'l paab'al u harina. 
As kat ipaxi ve't ben tib' u 
levadura xo'l viq'otil u paane!. 
As kat sipk'u ve't skajayil,— ti'k 
Aak. 

Ni chusun u Jesús 
ti' uma'l u tzi' kab'al 
Mateo 7.13-14, 21-23 


22 As tul aalik ib'en u Jesús tu 
u Jerusalén, as pal ichus kan Aak 
u b'a'nla yole' te ung'a uxhchile' 
tulaj ung'a tename' as tuk' tulaj 
unq'a talaj tename!. 

23 As ech tal ve't uma'l u naj ile! 
te Aak: — Pap, ma ye'xh jank'al 
unq'a uxhchile' b'a la ok tu 
almika'?— ti'k naj. Ech tal ve't 
Aak ile": 

24—Eya'lutaj chit etib' ti! etok 
tu u tzi' kab'ale! uve! ch'oo kuxh 
ivatz, tan ile! la val sete uva! 
nimal ung'a tename! la tal toke!. 
As ye! la uch toke!, 

25 tan tul uva! la txakpu ve't 

u baal kab'ale' ti' ijupat u tzi' 
kab'ale', as unq'a tename! uva! at 
kan ti' kab'al, as la sik'in ve'te!. 
As ech la tal ile': «¡Blan b'a'nil, 
pap! jJajo'k o'!» chaj la tale'. As: 
«Ye! vootzaj ex; as ye! vootzaj 
kat tzaanajkat ex,» chaj u b'aal 
kab'ale' la tale'l tzan. 

26 As ech la etal ve't ok ile': 
«jPap, o'e! kat tx'a'n o! sak'atz; as 
kat uk'a' o! sak'atz! ¡As sukuxo'l 
kat chusunkat axh tulaj unq'a 
b'eye!!» chaj ve't unq'a tename! 
la tale!. 

27Pet ech la tal ve't el tzan u 
b'aal kab'al ile! sete: «Kat vallu 
sete uva! ye! vootzaj ex as ye! 
vootzaj katil tzaanajkat ex. Pet 
jetz'enoj el ex sunvatz, jank!al ex 
uva! ni b'anon u va'lexhe',» chaj 
ve't u baal kab'ale' la tale!. 
28As tul la etil ve't u Abraham, 
tuk' u Isaac, tuk' u Jacob, as tuk' 
unjoltu unq'a q'ajsan tetz viyol 

u Tiixhe' uva! at ve't ok xo'l u 
tename' uva' at jaq' u tijle'm u 
Tiixhe', as la oq! ve't ex. As la 
ik'ux ve't tib' etee, tan ye'l ve't 
etokeb'al k'atz Aak. 

29 As katil kuxh la tzaakat 
unjoltu unq'a tename' vatz u 
tx'ava'e' ti! ik'ulat tib'. As la 
xoneb' ve'te! ti! itx'a'n xo'l u 
tename' uva! at jaq' u tijle'm u 
Tiixhe!. 

30 Tan at ung'a uxhchile' uve! 
echen Katz u Tiixhe' uve! la ilpi 
tuk' vitxumb'ale'. As a'e! uva! 
jetz'ennal ve't el Katz Aak. As 
at unjolte uva' jetz'ennal el k'atz 
Aak uva! la ilpi. As a'e! uva! 
echen k'atz Aak. As at ung'a 
uxhchile' uve' b'axel, as a'e! 
imoxtel. As at unq'a uxhchile' 
uve! imoxtel, as a'e' b'axel,— ti'k 
u Jesús. 


Nitxum u Jesús ivatz unq'a 
tename' tu u Jerusalén 
Mateo 23.37-39 


31 As tul kuxh tzojpu iyolon 
u Jesús, as b'ex uloj ka'l unq'a 
fariseo vatz Aak. As ech ul tal 
chajnaj ile! te Aak: —¡Oora 
kuxh el axh tzitza', tan ni tal u 
Herodes ayatz'pe'!— Ok chajnaj. 
32Ech tal ve't u Jesús ile!: 
—U Herodes as ech vitxumb'ale' 
eche' chisi. As ech bien etal ile! 





te naj: «Ech ni tal u Jesús ile! see: 


-Cheel tuk' q'ejal tuk veesa el 
unq'a sub'ule' ti! unq'a uxhchile'. 
As tuk unb'a'nxisa unq'a 
aach'o'me'. As kab'i la untzojpisa 
ve't u vaq'one',- taq' u Jesús,» 
chaj ex la b'en etal te naj. 

33 As cheel, q'ejal, as kab'i, 
techal la unb'an unq'a aq'one!. 





191 LUCAS 13, 14 


As la oon in tu u Jerusalén, tan 
ye! la ib'ane' uva! la kam in tu 
uma'toj tenam uva! jit Jerusalén, 
in uva! in u q'ajsan tetz viyol u 
Tiixhe!. 

34 ¡Oyeb' chit evatz, ex aa 
Jerusalén, tan exe! uva! kat 
yatz'on ung'a q'ajsan tetz viyol 
u Tiixhe'! As kat esuti k'ub' ti! 
unq'a uxhchile' uva' kat ichaj 
tzan Aak. As jatpajul kuxh kat 
val unmolat ex sunk'atz eche' 
nib'an umaj u txutx ak'atx tuk' 
unq'a ine'e' tul nijoji ak'atx 
vine'e!. As ye! kat esa!. 

35 Esti'e! ni val sete uva! tuk 
tz'ineb'oj kan vetename' tuu 
Jerusalén tuk' tu u tostiixhe' uva! 
at sexo'l. As tuk val sete uva' 
jatu koj la etil ve't unvatz. Pet 
lanal ilej ve't u q'iie' uva! ech la 
etal ve't ile! svi': «¡Qoksataj iq'ii 
Aak tuk' vib'ii u Kub'aal Tiixhe'l» 
chaj ve't ex,— ti'k u Jesús. 


Nib'a'nxisa u Jesús 
uma'l u naj 
uva' sipk'inal vichi'ole' 

1 1As tul ok ve't u Jesús 

tx'a'on tikab'al uma'l 
viq'esal unq'a fariseo tu u xeem 
q'iie', as nikat kuxh til b'en kal 
unq'a fariseo tuk' ka't unq'a 
uxhchile' uva' chusel tib' ti' 
unq'a tzaq'ite', ti' uva! kam tuk 
ib'an Aak tu xeem qjiie', tan nik 
ich'o'n taama chajnaj ti' Aak. 
2As atik ok uma'l u naj xo'l 
unq'a uxhchile' vatz Aak uva' 
sipk'inajlik vichi'ole' ta'n uma'l 
u ch'o'm. 
3As ech tal ve't Aak ile! te unq'a 
uxhchile' uva' chusel tib' ti' 
unq'a tzaq'ite', tuk' unq'a fariseo: 

—¿Ma la uch ib'a'nxisal umaj 
aach'o'm tu u xeem q'iie'? ¿Pet 
moj ye'le?— ti'k Aak. 

4As ye'xheb'il tiini. As teq'o 

ve't tzan Aak u aach'o'me'. As 
ib'a'nxisa ve't Aak naj. As ichaj 
ve't b'en Aak naj uva! la b'en naj 
tikab'al. 

5 As ech tal ve't Aak ile! te ung'a 
fariseo tuk' unq'a uxhchile' uva' 
chusel tib' ti! unq'a tzaq'ite!: 
—Asoj la b'en ve't umaj 
vevaakaxhe' moj umaj veb'ure! 
tu umaj jul, ¿as ma ye' la b'en 
eteq'o ve't je' tzan txoo tu u jule', 
k'uxh tu xeem q'ii?— ti'k Aak. 
6As ye! kat chee ve't tivi! chajnaj 
kam la tal chajnaj te Aak. 


Ni chusun u Jesús uva' ye' la 
toksa je' unq'a uxhchile' iq'ii 
7As til ve't u Jesús unq'a 
naje! uve' sa'b'elali ti' u b'a'nla 
tx'a'o'me'. As tul til ve't Aak 
uva' nik itxaa chajnaj unq'a 
b'axa xonleb'ale' ti' tok vatz u 
meexhae!, as ech tal ve't Aak ile! 
ti' uma't u k'uchuvatz: 
8—Asoj ab'il la sa'b'elan axh 
tu umaj nimla qj'ii ti' teq'ot tib' 
umaj me'al ik'aol umaj uxhchil, 
as ye! la xoneb' axh tuu b'axa 
xonleb'ale', tan jit kuxh nim uva! 
la ul uma't naj uva' nim talchu 
see'. As la molol ve't ok naj ta'n 
u b'aal kab'ale!. 
9As la ul tal u b'aal kab'ale' see 
uva' la aaq' kan u xonleb'ale!. 
As la kuxh ch'ixvu ve't axh 
vatz unq'a uxhchile', tan ti! uva! 
la b'en axh xonloj timoxtel u 
xonleb'ale!. 
10 Asoj la sa'b'elal axh, as la 
xoneb' axh timoxtel u xonleb'ale', 

tan la ib'ane' uva! la ul tal ve't 
u blaal kab'ale' see uva!: «Si'u. 
Xoneb'en tzi'la' tu u b'axa 
xonleb'ale',» chaj ch'elel axh. 
As la ok ve't aq'ii vatz unq'a 
uxhchile' uve' xonle'l sak'atz 
vatz u meexhae'. 
11 Estile! tuk val sete uva! ab'il 
uve! la toksa je! iq'ii, as la el iq'ii. 
Pet ab'il uve' ye! la toksa je! iq'ii 
as la oksal iq'ii,— ti'k u Jesús. 
12 As ech tal ve't u Jesús ile! te 
u naje! uve! sa'b'elan Aak: —Tul 
la ab'an umaj b'a'nla tx'a'o'm, 
as ye! la amolo tzan unq'a eetz 
k'ultzi'e! tuk! unq'a eetz'in 
aatzike', as mita'n kuxh unq'a 
ab'esiinoe' uve! tx'ioliq'ii, tan la 
iglaavisa ich'exele' see. 
13 Pet tul la ab'an umaj b'a'nla 
tx'a'o'm, as a! unq'a meeb'a'e' 
la amolo, tuk' unq'a ko'xe', tuk! 
unq'a kuch'e!, as tuk' unq'a tzote!. 
14 As achveb'al axh la ib'ane', tan 
ye'l ich'exel la aq'pu ve't see. Pet 
a! u Tiixhe' la aq'on ich'exel see 
tu u qliie! uva! la ul ve't taama 
unq'a kamnaje' uva! tx'aael ve't u 
taanxelale' ta'n Aak,— ti'k u Jesús. 


U k'uchuvatz 
ti' u b'a'nla tx'a'o'm 

15 As tab'i ve't uma'l u naj 
viyol u Jesús, uva' xonlik ok vatz 
u meexha k'atz Aak. As ech tal 
ve't naj ile! te Aak: —¡Achveb'al 
chite! b'a unq'a uxhchile' uve' la 
tx'a'n ve't Katz u tename' uva! at 
jag' u tijle'm u Tiixhe'!— ti'k naj. 
16 Ech tal ve't u Jesús (ei: —Kat 
ib'an uma'l u naj tuch uma'l 
u b'a'nla tx'a'o'm. As a' chit 
mama'la tename' kat isa'b'ela naj 
til u tx'a'o'me'. 

17As tul kat ilej ve't u tx'a'o'me' 
tetz ku' q'ii, as ech tal ve't naj ile! 
te vik!lame! ti' b'en talat te unq'a 
uxhchile' uve' kat sa'b'elali: 
«Ko'naj tx'a'on, tan il u b'a'nla 
echb'ub'al ile! b'anel ve't tuche!,» 
ti'k u k'ame' b'ex tala. 

18 As junun chit ijajat ve't unq'a 
uxhchile' kuyb'al te u k!ame!. 

As ech tal ve't uma'l u naj ile": 
«La isotzsa aak unpaav, tan in 
chit ye! la uch unb'ene', tan kat 
unloq'lu unb'iil vuntx'ava'. As 
techal tuk bien vile!,> ti'k naj. 

19 As ech tal ve't uma't naj ile! te 
u k'ame': «La isotzsa aak unpaav, 
tan kat unloq'lu o'tzumul 
vunb'ooyaxh. As ma't unchus 
txoo ti' aq'on,» ti'k naj. 

20As ech tal uma't naj ile' 
unpajte: «La isotzsa aak unpaav, 
tan a'n in kat veq'o vib' tuk' 
vixqel. Esti'e'! ye! la uch voone',» 
ti'k naj tal te u k'ame'. 

21 As q'aav ve't u k'ame'. As bes 
tal ve't u k'ame' te u naje! uva! 
kat b'anon tuch u tx'a'o'me' kam 
uva' alpu ve't ste. As tul tab'i 
ve't u naje! uva! b'anon tuch u 
tx'a'o'me', as ul ve't ivi' naj. As 
ech tal ve't naj ile! te vik'ame': 
«¡Oora! ¡Kuxh tu b'ey, xo'laj 
kab'al! As kuxh molo tzan unq'a 
meeb'a'e', tuk! unq'a ko'xe', tuk! 
unq'a tzote', as tuk! unq'a kuch!e!. 
As uloj tx'a'on tu vunkab'ale',» 
ti'k naj tal te vik!ame!. 

22 As ech tal ve't u k'am ile' te u 
naje': «Pap, kat unb'anla' jank'al 
uva! kat aal sve. Pet ye! nooj u 
kab'ale', tan atil atinb'al,» ti'k u 
k!ame!. 

23 Ech tal ve't u naj ile! te u 
k'ame': «|Kuxh unpajte! ¡Kuxh 

xo'l unq'a vitze'! As kuxh ya'lu 
tzan unq'a uxhchile' ti! tok ch'u'l 
tu vunkab'ale', tan a' ni vale' 
uva' la noo vunkab'ale' ti' u 
tx'a'o'me',» ti'k u naje' tal te u 
k'ame'. 

24 Esti'e! ni val sete uva! ye!l 
umaj ex la tx'a'n ex sunk'atz, 
jank'al ex uva' b'axa kat sa'b'elal 
ex ti' etx'a'n sunk'atz,— ti'k u 
Jesús. 


Ni chusun u Jesús ti' unq'a 
k'axk'oe' uve' la paleb'eli 

25 As mama'la tenam xekik ti' 
u Jesús. As isuchq'i ve't tib! Aak 
til isajil unq'a tename'. As ech tal 
ve't Aak ile": 
26—Asoj at umaj uxhchil la 
xekeb' svi' tul ye! nixo'ni ve't in 
ti! vib'aale', tuk' vitxutxe!, tuk! u 
tixqele', tuk! unq'a me'al ik'aole', 
tuk' unq'a titz'in tatzike', as tuk' 
vitiichajile' unpajte, as ye! la uch 
ve't tok chusulib'il sunk'atz. 
27As ab'il uva' ye! la kuyun 
unq'a k'axk'oe' ti! ixekeb! svi', 
as ye! la uch tok ve't chusulib'il 
sunk'atz. 
28As la val sete uva' ech la 
eb'ane' eche' umaj naj uva' la 
tal ilakat ikab'al. As tul ye'xnaj 
xe't naj ti' ilakat u kab'ale', as la 
xoneb' naj ti' titz'ata' ma la tz'aj 
vipuaj naje! ti' ilakat vikab'ale', 
29tan asoj ye' la oleb' naj, as la 
kuxh tze'lel ve't naj ta'n unq'a 
uxhchile' uve' la pal ilon kan u 
taq'on naje'. As tul ma't taq'at ku! 
naj u tz'aje' ti! ixe't u kab'ale!. 
30As ech la alpu ve't ile! ti! 
naj: «Kat kuxh ixe'tisa u naje' u 
kab'ale'. As ye' kat itx'ol ve't naj 
itzojpisale',» chaj ch'elel naj. 

31As ech la eb'ane' eche! la 
ib'an umaj ijlenaal uva! la 

xe'tik tzan uma't ijlenaal sti!, 
tan b'axele' tuk ib'an je! naj 

tivi' ma la oleb' laval mil visol 
naje! ti! viinqil mil visol uma't u 
ijlenaale' uva! la ul b'anon ch'a'o 
sti'. 

32 Asoj la til u ijlenaale! uva! 

ye! la oleb' naj tuk' laval mil 
visole', as la ichaj ve't b'en naj 
uma'l vichaj ti! iya'sat u ch'a'oe' 
tul uva' ye'xnaj ul unq'a sole' ti' 
ib'anat ch'a'o sti'. 

33 Esti'e! ni val sete uva! ab'iste 
umaj ex uva' ye! la etaq' kan 
unq'a etetze' skajayil svi', as 

ye! la uch etok ve't chusulib'il 
sunk'atz. 


Niyolon u Jesús ti' u atz'ame' 
Mateo 5.13; Marcos 9.50 


34 As ch'i'umale' u atzlame!. 
Pet asoj la motx ve't vipitz'polil 
u atz'ame', as la koj txakon 
ve'te! tan la koj uch ichee ve't 
ipitz'polil unpajte. 

35 As mita'n la koj txakoni ti' 
tok siq'i'a'nil u tx'ava'e'. Pet la 
kuxh mak'pik ve't ele!. As ab'iste 
ex uve! nepal tu vunyole', as 
etab'itaj uve! ni vale',— ti'k u 
Jesus, 


Uma'l u kaneero' 
uva' kat tz'ejxi 
Mateo 18.10-14 
1 1As tul nikat ichusun 
u Jestis, as nimal chit 
unq'a molol puaje' tetz u Roma 
tuk' unjoltu unq'a uxhchile' uve' 
eesan kuxh tib' tu b'ey, as kat 
jetz'en ok k'atz Aak ti' tab'it u 
yole!. 

2 Pet ech koj unq'a fariseo tuk' 
unq'a uxhchile' uva! chusel 
tib' til unq'a tzaq'ite!, tan nikat 
ich'o'n taama chajnaj ti' u Jesús. 
Ech nikat tal chajnaj ile': —¡Kam 
b'an ta'n u naje"! Tan nu kuxh 
ik'ulo'k naj unq'a uxhchile' sk'atz 
uve! aapaav chittu'. As nitx'a'n 
naj tuk' unq'a uxhchile'— ti'k 
chajnaj. 
3As ech tal ve't u Jesús ile! tuk! 
uma't u k'uchuvatz te chajnaj: 
4—Asoj at umaj ex uva! at 
o'k'aloj (100) ekaneero' asoj 
la tz'ejxik kan umaj txoo, ¿as 
ma ye' la etag' kan u b'elelaval 
to'k'al (99) vekaneero'e' vatz 
chaq'aala as la bien echuk u 
txooe! uve' kat tz'ejxik kan? As 
techal la elej txoo. 
5 As tul la elej txoo, as la 
txuq'txun ve't ex. As la etaq' ve't 
je! vi! echeleb! ti! eteq'ot ve't 
tzan txoo xo'l vimoole'. 
6As tul la oon ve't ex tu kab'al, 
as la emolo ve't unq'a etetz 
k'ultzi'e' tuk' unq'a eb'esiinoe!. 
As ech la etal ile": «¡Chiib'ojtaj 
ex sunk'atz! Tan kat unlejlu 
vunkaneero!e! uva! kat tz'ejxi,» 
chaj ex la etale!. 
7As ile! la val sete, tan at 
chiib'ichil tu almika' ti' uma'l u 
aapaave! uve' a'n kat ik'axa tib' 
vatz u Tiixhe' ti! b'elelaval to'k'al 
(99) unq'a uxhchile' uve' jik ve't 
itxumb'al as jit tz'ajinal la ik'axa 
tib' vatz Aak uve' ni tal je! ste. 
Uma'l u ixoj uva' itz'ej ipuaj 
8As eche' umaj ixoj uva! at 
laval ipuaj uva' nim ija'mil, asoj 
la itz'ej ixoj umaj vas ipuaje', as 
la imatx ixoj xamal ti! ichukat 

vipuaje'. As la teesa ixoj ch'is tu 
kab'al techanal chit la ilej ixoj 
vipuaje!. 

9 As tul la ilej ixoj, as la b'en 
imolo ve't ixoj unq'a tetz k'ultzi'e' 
tuk' unq'a ib'esiinoe'. As ech la 
tal ve't ixoj ile': «¡Chiib'ojtaj ex 
sunk'atz! Tan kat unlejlu vas 
unpuaje' uve! kat untz'eja,» chaj 
ve't ixoj. 

10 As ile' la val sete, tan at 
chiib'ichil xo'l unq'a ángel 

uva! tetz u Tiixhe! ti' uma'l u 
aapaave' uve! kat ik'axa tib! vatz 
u Tiixhe',— ti'k u Jesús. 


Uma'l u naj 
uva' kat kuxh teesa tib' 
uma'l vik'aol tu b'ey 


11 As ech tal u Jesús ile!: 
—Atik uma'l u naj uva! atik 
ka'va'l vik'aol. 

12 As ok ve't u itzlinae! vatz 
vib'aale'. As ech tal naj ile!: «Pap, 
aq! vunvaatzile! sve cheel uva! 

la vetzi,» ti'k naj. As ijatx ve't u 
blaalae! vimeeb'a'le! vatz unq'a 
ik'aole'. 

13 As ye! kuxh jatva'l q'ii stuul, 
as imol ve't u itz'inae' vija'mil 
vivaatzile'. As b'en ve't naj tu 

uma't tenam uva' naach chittu' 
ti! teesat tib' tu b'ey tuk' vipuaje!. 
14 As tul ma'tik teesat ve't naj 
itxumb'al tuk' vipuaje' skajayil, 
as kat uch uma'l u mam va'y tu 
u tename'. As ye'l ve't tetz naj 
atike. As kat ipaleb'e ve't naj 
va'y. 

15 As b'ex ichuk ve't naj taq'on 
ze! uma'l u aatenam. As ichaj 
ve't b'en u aatename' naj ti! 
ixeeat chicham. 

16 As nikat tal ve't naj techb'ut 
unq'a techb'ub'al unq'a 
chichame', tan ye'xheb'il nikat 
aq'on techb'ub'al naj. 

17As q'oon titz'a ve't je' naj 
uva' nik ipaleb'e naj k'axk'o. 

As ech tal ve't je! naj ile! ste: 
«Ko'lekole' unq'a aq'onvile' at ze! 
aak unb'aale'. As noonaj kuxh 
chajnaje!'. As tul il in ila! tuk 
kamoj in ta'n va'y. 

18 Pet tuk q'aavoj in k'atz aak 
unb'aale'. As ech la b'en val 

ile! te aak: —Pap, kat paavinyu 
ve't in vatz u Tiixhe! as savatz 
unpajte. 

19 As jit ve't vetze! uva! in ak'aol. 
Pet ooksa kuxh ve't in eche! 
umaj ak'am, chaj in la val te 
aak,- ti'k naj tal je! ste.» 

20 As txakpu ve't naj. As q'aav 
ve't naj Katz vib'aale!. 

Tul b'iit telik tul naj k'atz 
vib'aale', as til ve't b'en aak 
vik'aole'. As kat chit je! ch'u'l 
taama aak ti' naj. As kat itxum 
aak ivatz naj. As q'ax ib'en ve't 
aak ti' ik'ulat naj. As ijele ve't aak 
naj. Itz'ub' ve't aak txala itzi' naj. 
21As ech tal ve't naj ile! te 
vib'aale': «Pap, kat paavinyu ve't 
in vatz u Tiixhe'; as kat paavinyu 

ve't in savatz. As jit ve't vetze! 
uva' in ak'aol,» ti'k naj. 

22 Pet ech tal ve't aak ile! te 
unq'a ik'ame': «B'en eteq'otaj 
el tzan unq'a b'a'nla oksa'me!. 
As etoksataj ti! vunk'aole'. As 
etaq'taj ku! u ixkolq'ab'e! vi! 
ig'ab' naj. As etoksataj ixa'p naj 
tu toj. 

23 As b'enoj eteq'otaj tzan u 
tzaq'al vaakaxhe'. As eyatz'taj, 
tan la tx'a'n ol, As la kub'an 
uma'l u nimla qlii, 


24tan kamye' vunk'aole' ni vale!. 


As tul isle'l naje! vil. As tz'ejxiy 
naje' ni vale!. As il naj ile! kat 
ulya,» Ok vib'aal naje! tala. As 
xe't ve't u nimla q'iie'. 

25 As atik b'en u atzikae' tu 
aq'on. As tul ul ve't naj najlich 
u kab'ale', as tab'i ve't naj toq! 
unq'a q'oob'e'tze', tan va'l chit 
ichiib! ve't unq'a uxhchile' tu u 
nimla q'iie'. 

26 As imolo ve't naj uma'l u 
k'ame!'. As ich'oti ve't naj: «¿Kam 
uve! ni tuche'?» Ok naj. 

27As ech tal ve't u kam ile! te 
naj: «¡A! veetz'ine' kat ulya! As 
kat tal aak ab'aale' iyatz'pu u 
tzaq'al vaakaxhe! ti! ib'anat u 
nimla q'iie', tan ti! uva! b'a'n 
kuxh tul veetz'ine' kat uli,» ti'k u 
k'ame!. 

28 As ul ve't ivi! u atzikae!. 
As ye! nikat isa! ve't naj tok tu 
kab'al. As el ve't ch'u!l vib'aal 
naje! ti' imutxb'et ok aak naj tu 
kab'al. 
29Pet ech tal ve't u atzika ile": 
«Nimax ve't yaab' vaq'onvu 
sak'atz. As ye! atixoj vixva kan 
axh. Pet nimamal axh ta! sva'n. 
As ye! atixoj chit ooya umaj tal 

unsik' ti' unb'anat umaj unnimla 
q'ii tuk' ung'a vetz k'ultzi'e'. 
30Pet ech koj vak'aole' uve' kat 
teesa tib' tu b'ey tuk' unq'a ixoje' 
uva! yana's. As tul kat q'aavik 
tzan naj, as kat aal iyatz'pu ve't 
u tzaq'al vaakaxhe' ti' ak'ulat 
naj,» ti'k u atzikae!. 

31 As ech tal ve't u b'aala 

ile": «Unk'aol, at chit axhe! ta! 
sunk'atz b'enameen. As jank'al 
chit unq'a vetze! uve! ati as eetz 
chite' skajayil. 

32 Pet b'a'ne! ta! uva! la 
txuq'txun ol, tan kamnajlu ve'te' 
u eetzline! nikat vale'. As il naj 
ile! vil isle'le. As tz'ejxinal naje! 
sunvatz. ¡As il naj ile! ati!» ti'k u 
b'aalae! tal te u atzikae!,— ti'k u 
Jesús. 


Uma'l u ilol isuuchil u aq'on 
uva' va'lexh itxumb'al 


1 1 As ech tal ve't u Jesús 
ile! te ung'a ichusulib'e': 
—Atik uma'l u naj uva! tx'ioliq'ii. 
As atik uma'l vik'am naj uva! 
nikat ilon isuuchil unq'a itx'iib'al 
iq'ii naje!. As b'ex alaxoj te 
u b'aal aq'one' uva! va'lexh 
kuxh itxumb'al u k'ame', tan 
nikat kuxh teesa naj itxumb'al 
vitx'iib'al iq'ii u b'aal aq'one!. 
2 As imolo ve't u b'aal aq'one' u 
k'ame'. As ech tal ve't naj ile! te 
uk'ame': «As kat vab'il yol ti' 
u aaq'one'. As oksa kan tachul 
unq'a veel kat ab'ana, tan la el 
ve't axh,» ti'k u b'aal aq'one!. 
3As ib'an ve't je! u ilol isuuchil 
u aq'one' tivi!. As ech tal naj ile!: 
«;Kame' q'i tuk unb'ane'? Tan ni 
teesa ve't in u b'aal aq'one' OI u 
vaq'one'. As tul ye'l unyak'il ati 

til vag'onvat u tx'ava'e'. As la 
ch'ixvu ve't in ti! unjoyat unpuaj. 
4Pet ech tuk unb'an ile' ti! uva! 
at unq'a uxhchile! uva' la lochon 
in. As la ik'ul in tikab'al tul uva' 
ye'l vaq'on ati,» ti'k naj tal je! 
ste. 

5 As junun imolot ve't naj unq'a 
naje! uve! atik itx'oj ze! u b'aal 
aq'one'. As ech tal ve't naj ile! 

te uma'l u naj uve! atik itx!oj: 
«¿Jatva!le! vatx'oje' at xe' u b'aal 
aq'one'?» ti'k naj. 

6Ech tal ve't u naj ile": «O'k'alal 
(100) toneel aceite vuntx'oje!,» 
ti'k u naje'. As ech tal ve't u ilol 
isuuchil u aq'on ile": «Il vavu'uj 
ila' b'a. As xoneb'en. Oora kuxh 
kub'an ich'exel u u'uje'. As laval 
kuxh toxk'al (50) toneel la qaq' 
ve't ku' tu u u'uje',» ti'k u ilol 
isuuchil u aq'one!. 

7As ech tal ve't naj ile! te uma't 
u naje!: «¿Jatva'l vatx!oje! at xe! 
u baal aq'one'?» ti'k naj. Ech 

tal ve't u naj ile": «O'k'alal (100) 
ijatz trigo vuntx'oje',» ti'k naj. 
As ech tal ve't u ilol isuuchil u 
aq'on ile': «Il vavu'uj ila! tetz 
vatx'oje!. Oora kuxh kub'an 
ich'exel. As mutx'ul (80) kuxh 
ijatz la gag' ku' tu u u'uje',» ti'k 
naj. 

8 As tul tab'i ve't u baal aq'one' 
kam uva! nik ib'an u ilol tetz 
isuuchil u aq'one' tuk! ung'a 
itxumb'al naje! uva! va'lexh 
kuxh nik ib'ane', as toksa ve't u 
b'aal aq'one' iq'ii naj, tan ti! uva! 
tzitumal chit naj. As kat iloch 
naj unq'a naje' uva! atik itx'oj ze! 
u b'aal aq'one', aq'al uva' chajnaj 
la lochon ve't naj tul la eesal naj 
tu taq'one!. 

Esti'e! ni val sete uva' tzitumal 
unq'a uxhchile' uve! ye! ni niman 
u Tiixhe! ti! ib'anat isuuchil u 
tatine! tuk' vimoole', ti! unq'a 
uxhchile' uva! ni niman u Tiixhe!. 
9As la val sete, etxakonsataj 
unq'a emeeb'a'le! vatz u tx'ava'e! 
ti' elochat vemoole'. As tul la ya! 
ve't etatin vatz u tx'ava'e', as la 
ik'ul ve't ok ex u Tiixhe' tu uve' 
atkat ve't vetiichajile! uve' ye'l 
iya'teb'al. 

10 Tan ab'il uva' jik chit 
itxumb'al ti! tilat isuuchil 
unb'ooj uva' kat oksal tiq'ab', as 
echat chit la ib'ane', k'uxh nimal 
chit la aq'ax ste ti' tilat isuuchil. 
As ab'il uve' jit jik itxumb'al 
ti' tilat isuuchil unb'ooj uva! la 
oksal tiq'ab', as echat chit la 
ib'ane', k'uxh nimal chit la aq'ax 
ste. 

11 Esti'e' tuk val sete, tan asoj ye! 
kat etil isuuchil unq'a tx'iib'al 
q'iie! tib'a'nil uva! kat aq'ax 

sete, as ye'xheb'ile' la aq!on ve't 
u tx'iib'al q'iie' sete uva! ye'l 
iya'teb'al. 

12 Tan asoj ye' kat etx'ol etilat 
isuuchil u tetz u Tiixhe! uva! kat 
aq'ax sete vatz u tx'ava'e', as ¿aal 
kol la aq!ax unq'a b'a'nile' q'a 
sete uva! nisa' u Tiixhe' taq'at 
sete? 

13 As la val sete, tan ye' la 
uch taq'onvu umaj Kam xe' 
ka'va'l unq'a b'aal aq'one', tan 
la tixva kan u k'ame' uma'l 
u b'aal aq'one!. As la ixo'ni 
uma'te. As moj la inima u k'ame' 
uma'l u b'aal aq'one!'. As ye! la 
inima uma'te. Esti'e' la val sete, 
etoksataj etaama ti' u Tiixhe', tan 
asoj netoksa etaama ti' u tx'iib'al 

eq'iie' vatz u tx'ava'e', as ye! la 
uchi uva! la etoksa etaama ti! 
enimat u Tiixhe',— ti'k u Jesús. 
14 Tul atik ka'l unq'a fariseo 
uva' aal chit nikattel taama ti' u 
puaje'. As tul tab'i chajnaj viyol 
u Jesús, as tze'leb'al kuxh Aak te 
chajnaj. 
15 As ech tal ve't u Jesús 
ile! te chajnaj: —As ni kuxh 
eb'ensa etib' jikla aamail vatz 
unq'a emoole'. As ootzimale' 
vetaanxelale! ta'n u Tiixhe', tan 
at unq'a txumb'ale' uva' ni toksa 
unq'a tename' taama sti'. As ale! 
uva' ye' nisa' Aak. 


Ni chusun u Jesús ti' uva' 
ni til u Tiixhe' 
isuuchil vitenam 

16 As ai unq'a yole' uva! 
tz'ib'amal kan ta'n u Moisése! as 
tuk' ka't unq'a q'ajsan tetz viyol 
u Tiixhe', as a'e' nik chusun ex. 
As tul kat ul ve't u Xhune' uva! 
nik aq'on ku' unq'a uxhchile! xe! 
u ale!. As ye! saach unq'a tename' 
niya'lu tib' ti' tok xo'l u tename' 
uva! at jaq' u Tijele'm u Tiixhe!. 
17Pet tuk val sete, tan ye' kuxh 
k'axk'o isotz u almika'e' tuk' u 
vatz tx'ava'e'. Pet ech koje' unq'a 
yole' uve' tz'ib'amal kan tu u 
tzaq'ite' ta'n u Moisés, tan tuk 
chit ib'ane' skajayil kam uve! 
tz'ib'amal kan. 


Ni chusun u Jesús 
ti' uva' ye' la uch u jatxiib'e' 
Mateo 19.1-12; Marcos 10.1-12 
18 As ab'il uva! la ijatxe'l u 
tixqele' as la teq'o tib' tuk' uma't 
ixoj, as la paavin ve't naj. As 
ab'il uve' la teg'o tib' tuk' u ixoje' 

uve! jatxel tib' tuk' vitzumele', as 
la paavin ve'te'— ti'k u Jesús. 


U tx'ioliq'ii tuk' u Lázaro 

19 As ech tal u Jesús ile!: 
—Atik uma'l u naj uva! tx'ioliq'ii. 
As b'a'nla chaj oksa'm chit nikat 
toksa naj. As xo'veb'al chit naj 
tuk' unq'a tetze', tan nik ib'an 
naj unq'a b'a'nla chaj tx'a'o'me! 
jun q'ii. 
20As atik uma't vas naj uva! 
meeb'a'ik chittu' uva! Lázaro 
ib'ii. As a! chit chine' atik ti! vas 
naje'. As nikat ixoneb' naj jun 
q'ii tzi' ikab'al u tx'ioliq'iie'. 
21 As nikat tachva u Lázaro uva! 
la techb'u unq'a vuy tx!ixe! uve! 
nikat ichajpik ku! vi! vimeexha u 
tx'ioliq'iie'. Tul xonlik u Lázaro 
tzi' ikab'al u tx'ioliq'iie', as ul 
ung'a tx'i'e' ti! ileq'ul ung'a 
chine' uve' atik ti' u Lázaro. 

22 As tul kam ve't u meeb'a'e' 
uva! Lázaro, as ul eq'oloj ve't 
je! naj ta'n unq'a ángele!. As a! 
oonkat naj k'atz u Abrahame' 
tu almika'. As tul kam ve't u 
tx'ioliq'iie', as b'ex mujaxoj ve't 
naj. 
23 As va'lik chit ipaleb'et ve't 
u tx'ioliq'iie' u k'axk'oe' tu u 
atinb'ale' uva' atikkat unq'a 
kamnaje'. As ka'yik ve't je' naj 
tu almika'. As til ve't je' naj u 
Abraham tuk' u Lázaro, tan atik 
u Lázaro k'atz u Abraham. 
24 As sik'in ve't je! naj tu almika'. 
Ech tal ve't naj ile': «|Kub'aal 
Abraham, txum unvatz! B'an 
b'a'nil sve. Chaj ku' tzan u Lázaro 
ti' ul ili'b'isat vuntzi'e' tuk' 
unb'ooj a' ta'n u vi' iq'ab'e', tan 
va'l unpaleb'et unq'a k'axk'oe' 

tzitza' tu u xamale!,» ti'k u 
tx'ioliq'iie' tal je! te u Abraham. 
25 As ech tal ve't u Abraham 
ile": «Oolsa sak'u'l, unk'aol, 

uva! b'a'nik chit aatine! vatz u 
txlava!e! tuk' u tx'iib'al aqj'iie'. 
Pet ech koj u Lázaro, tan oyeb' 
chit ivatz naj kat ib'an vatz u 
tx'ava'e'. As cheel il naj ile! b'a'n 
ve't tatin tzitza'. As axh uve' ni 
paleb'en u k'axk'oe' cheel. 

26 As k'uxh la gal kub'en ti! bien 
qilat axh, as ye! la uchi, tan at 
uma'l u mam jul sukuxo'l. As 
echat kuxh ex, tan ye! la uch 
etul ve't tzitza',» ti'k u Abraham. 
27As ech tal ve't u tx'ioliq'ii ile: 
«B'an b'a'nil, kub'aal Abraham. 
Chaj b'en u Lázaro b'a ze! ak 
unb'aale', 

28 tan atil o'va't vitz'in. As a! ni 
vale! uva! la bien ib'eya ve't u 
Lázaro te chajnaj, aq'al uva! ye' 
la ul ipaleb'e chajnaj u k'axk'oe! 
tzitza',» ti'k naj. 

29 As ech tal ve't u Abraham ile': 
«Tz'ib'amal kane' unq'a yole' ta'n 
u Moisés tuk' ka't unq'a q'ajsan 
tetz viyol u Tiixhe'. As ni talpe' 
te unq'a eetz'ine'. As chajnaje' la 
ilon asoj la inima chajnaj moj 
ye'le,» ti'k u Abraham. 

30 As ech tal ve't u tx'ioliq'ii 
Uer: «Ye'le, kub'aal Abraham. Ye! 
la inima chajnaje' u yole' uva! 
tz'ib'amal kan. Pet asoj la ul 
taama umaj kamnaj as la b'en 
tal xo'l chajnaj ti! u k'axk'oe' 
uva' at tzitza', as a'n la ik'axa 
tib! chajnaje' ti' vipaave!,» ti'k 
naj. 

31Ech tal ve't u Abraham (ei: 
«Asoj ye! nisa! chajnaj inimat 
viyol u Moisés tuk' unq'a q'ajsan 

tetz viyol u Tiixhe', as eche' la 
koj chit inima chajnaj k'uxh la 
ul taama umaj kamnaj ti' ben 
talat isuuchil te chajnaj,» ti'k u 
Abraham tala,— ti'k u Jesús. 


Ni chusun u Jesús 
ti' uva! ye' la ika'kab'insa 
unq'a uxhchil taama imool 
Mateo 18.6-7, 21-22; Marcos 9.42 


1 1 As ech tal ve't u Jesús 
ile! te ung'a ichusulib'e': 
—Tuk chit uloje' unq'a k'axk'oe' 
til ika'kab'insal taama unq'a 
uxhchile' ti! inimat in. ¡Pet oyeb!' 
chit ivatz u uxhchile' uva' la 
ka'kab'insan taama unq'a niman 
vetze!! 
2 Tan asoj la ika'kab'insa 
u uxhchile' taama umaj u 
niman vetze' uva' ye' yak'inoj 
vitxumb'ale' ti! vunyole', as aal 
b'a'ne' uva' la k'alpik ve't ok 
umaj ka' tiqul u uxhchile'. As la 
sutil b'en xe' u mare!. 
3As etiltaj chit etib' sb'a'n, tan 
asoj la ib'an umaj vetitz'in 
etatzike' umaj paav sete, as la 
eb'eya ste. As tul la ik'axa vipaave' 
sevatz, as la esotzsa ipaav. 
4 As k'uxh la paavin umaj 
uxhchil vujpajoj sevatz tumaj 
q'ii, as esotzsataj ipaav. Asoj 
vujpajul la ul tal u uxhchile' 
sete uva!: «Kat paavinyu ve't in 
sevatz. As sotzsataj vunpaave!,» 
chaj u uxhchile' la tal sete, as la 
esotzsa ipaav,— ti'k u Jesús. 


Nijaj unq'a chusulib'e' iyak'il 
u k'ujleb'al ik'u'le' te u Jesús 
5 As ech tal ve't unq'a apóstol 
ile! te u Jesús: —Aq! chit 
k'ujleb'al kuk'u'l, — ti'k chajnaj. 

6 As ech tal ve't u Jesús ile! te 
chajnaj: —As ech koj u k'ujleb'al 
ek'u'le! eche! umaj iia uva! tetz 
mostaza, as la uch etalata' te 
uma'l u tze'e' uva!: «Txakpen, 
tze!. As kuxh ava eeb' tu u 
mare!,» chaj ex la etale'. As la 
chit ib'ane' kam uva! la etale'. 


Kam uva' la ib'an 
umaj aq'onvil 

7As gal b'en sti' uva! at umaj 
ek'am uva' kat b'ex xeen txoo, 
moj aq'on kat b'ex ib'ana. As 
tul kat ul ve't tu vitz, jas ma 
ech la etal ile! ste: «Oken ch'u'l. 
Xoneb'en vatz u meexhae'. As 
tx'a'on ve'te!,» ma chaj ex la 
etale'? 
8 Ye'xh la etale! ta! eche! uve! ste. 
Pet ech la etal ile': «B'an tuch 
vuntx'ixe! blaxa. As lanal tx'a'n in. 


La uk'a' in. As a'n la tx'a'n ve't axh. 


As la uk'a' axh,» chaj exe! la etale!. 
9As ni vale! uva! mita'n kuxh 
ta'ntiixh la etaq' te vek'ame' asoj 
a! kuxh u aq'one' kat b'ex ib'ana 
kam uve' kat etal ste. 

10 As echat la eb'ane' unpajte, 
tan tul uva! la tzojpu ve't ex ti' u 
aq'one' uve! kat alax sete, as ech 
la etal ve't ile!: «O! kuxh k'ame!. 
As jit qetze! uva! la oksal kug'ii 
til u aq'one' uva! kat kub'ana, tan 
ai kuxh kat kub'ana kam uve' kat 
alax sqe,» chaj ex la etale',— ti'k 
u Jesús. 


Nib'a'nxisa u Jesús 
laval unq'a aach'o'm 
11 As tul ben ve't u Jesús 
tu b'ey ti! toon tu u Jerusalén, 
as pal ve't Aak tu vinaaje'l u 
Samaria tuk' u Galilea. 

12 As ok ve't Aak tu uma'l u tal 
tenam. As b'ex eloj ch'u'l laval 
unq'a aach'o'm uve' atik ch'a'k 
chin sti', tan nik isa' chajnaj 
uva! la til chajnaj u Jesús. As 
ye'l chajnaj jetz'en ok k'atz Aak. 
Pet naach kuxh atikkat tzan 
chajnaj. 

13 As taq' ve't je! chajnaj tuul ivi. 
Ech tal ve't chajnaj ile': —¡Jesús, 
Chusul, txum kuvatz!— ti'k 
chajnaj. 

14 As tul til ve't u Jesús chajnaj, 
as ech tal ve't Aak ile!: —B'enoj 
ex tu u Jerusalén. As b'en 
ek'uchtaj etib' vatz unq'a oksan 
iyol tenam vatz Tiixh,— ti'k 

Aak tal te chajnaj. As b'en ve't 
chajnaj. As tul kuxh b'en chajnaj, 
as yak kuxh el u ch'o'me' ti! 
chajnaj. 

15 As uma'l u nale! uva! kat el 

u ch'o'me! sti', as tul til ve't naj 
uva' ye'lik ve't u ch'a'k chine! sti', 
as q'aav ve't naj k'atz u Jestis. As 
taq' ve't je! naj tuul ivi' ti' toksal 
ve't iq'ii u Tiixhe!. 

16 As qaaeb' ve't naj vatz u Jesús. 
As oon ve't ivatz naj vatz tx'ava' 
ti' taq'at ta'ntiixh te Aak. As tul 
aa Samaria u naje'. 

17As ech tal ve't u Jesús ile! te 
naj: — ;Axh kuxh kol q'a? ¿As 
kech b'eluvat unq'a uxhchile! q'i? 
Tan lavalen exe! ta!. 

18 ¿As ma ye'l umaj uxhchil b'a 
uva' tiaal Israel kat q'aavik tzan 
ti' toksal iq'ii u Tiixhe'? ¿Pet ma 
axh kuxh b'a uva' jit axh tiaal 
Israel? 

19 As txakpen. Kuxh ve'te', tan 
kat txanyu ve't axh, tan ti! uva! 
kat ak'ujb'a' ak'u'l svi'— ti'k u 
Jesús. 

Ni tal u Jesús isuuchil 
uva! la ul Aak unpajte 
Mateo 24.23-28, 36-41 


20 As ech tal ve't kal unq'a 
fariseo ile! te u Jesús: —¿Jatue' 
q'i la ok u tename' jaq' u tijle'm 
u Tiixhe'?— ti'k chajnaj. As ech 
tal ve't u Jesús (ei: —Eche' la 
koj ilpi uva' jatu la ok u tename' 
jaq' u tijle'm u Tiixhe!. 

21 As u tename! uva! ni til Aak 
isuuchil, as ye' la uch talat umaj 
uxhchil uva': «Ile! at tzitza!,» as 
moj: «Ile! at tzi'le'» chaj la tale, 
tan ile! at sexo'l cheel,— ti'k Aak. 

22 As ech tal ve't u Jesús ile! 
te unq'a ichusulib'e': —Tuk ilej 
uma'l u q'ii uva! la esa! ve'te! uva! 
la atil ve't VIK'AOL U NAJE' tu umaj 
g'ii sexo'l. As ye'l la etile!. 

23 As la alax sete uva!: ill 

Aak at tzi'le'!» as moj: «¡Il Aak 
at tzitza'!» chaj ch'elel ex. As 
b'eni'k etila; as enimaki. 

24As ech tul VIK'AOL U NAJE! 
eche' nib'an u kayampa'le' tan 
xo'veb'al chit ilitz'kab'ane' vatz 
u almika'e', tan na'l tib'uuq'eb'al 
q'ii as na'l tib'eneb'al g'ii. 

25 Det techanal tuk unpaleb'e 
unq'a k'axk'oe', tan tuk ixvaloj 
in ta'n unq'a tename!. 

26 As eche! uve! kat ib'ana tul 
uva! atik u Noé, as echat chit tuk 
iblane' tul la ul VIK'AOL U NAJE! 
27Nikat itx'a'n unq'a tename', as 
nikat tuk'a', as nikat teq'o tib' 
tuk' ik'ulel. As ech kuxh nikat 
ib'an unq'a tename' tul kat (ei 

u q'iie' uva! kat ok u Noé tu u 
barco. As ul ve't u mam jab'ale!. 
As sotz ve't unq'a tename' 
skajayil. 





LUCAS 17 


28As echat chit la ib'ane' tul 
la ul in eche' uve' kat ib'an 
unq'a tename' uva! atikkat 

u Lot. Tan nikat itx'a'ne', as 
nikat tuk'a', nikat iloq'one!, 

as nikat ik'ayine', nikat tava 
unq'a ichikoe', as nik ilak unq'a 
ikab'ale'. 

29 As tul b'ex ilej u q'iie! uva! a's 
tel ch'u'l u Lot tu u Sodoma, as 
ku! ve't ch'u'l xamal tuk' azufre 
tu almika' ti' isotzsal ve't unq'a 
tename' skajayil. 

30As echat chit la ib'ane' tu 

u g'iie' uva! la til ve't unq'a 
tename' u tuleb'al VIK'AOL U NAJE' 
unpajte. 

31As tul la ilej ve't u q'iie', 

as ab'iste ex uva! at je! ex vi! 
vekab'ale!, as ye'l ex la ku! ve't 
ch'u'l ex ti' ul eteq'ot unq'a 
etetze! uve! at tu vekab'ale'. As 
ex uva! at b'en ex tu vitz, as ye'l 
ex la q'aavik ve't tzan ex tuu 
tename!. 

32 As etulsataj sek'u'l uva! kat 
ib'an u tixqel u Lot, 

33 tan ab'il uve' a! kuxh 
vitiichajile' ni titz'a vatz u 
tx'ava'e', as ye'l itiichajil Katz 

u Tiixhe' la ib'ane'. Pet ab'il 
uva! ye! la toksa taama ti' u vatz 
tx'ava'e' tan ti' uva! nimamal 

in sta'n, as at itiichajil k'atz u 
Tiixhe! la ib'ane!. 

34 As la val sete, tul la ilej u 
g'iie' uva! la ul in unpajte, as 

at ka'va'l uxhchil vatik vi! 
vich'ache' aq'b'al. As uma'l la 
b'eni; as uma't la kaaik kan. 

35 As la ib'ane' uva' at ka'va'l 

u ixoj uva! niche'ene'. As uma'l 
ixoj la b'eni; as uma't ixoj la 
kaaik kan. 

36 At ka'va'l unq'a naj uva! la 
b'en tu vitz. As uma'l naj la 
b'eni; as uma't naj la kaaik 
kan,— ti'k u Jesús. 

37As ech tal ve't unq'a ichusulib' 
Aak (el: —¿Katile! q'i, Pap, la 
ib'ankat uve! naale'?— ti'k 
chajnaj. Ech tal ve't Aak ile!: 
—As la enima u yole' uva! ni 

val sete ti! u vuleb'ale' eche' 
enimat u yole' uva! ech ni tal 
ile!: «Katil uve! atkat umaj txoo 
uva' kamnajle, as tzitzi' nimolkat 
tib! unq'a qu'se',» ti'k u yole! uva! 
nenima,— ti'k u Jesús. 


Ni tal u Jesús u k'uchuvatz 
ti' u b'anol isuuchil unq'a 
uxhchile' 
as ti' uma'l u txakay ixoj 


1 1As tal ve't u Jesús uma't 
u k'uchuvatz te unq'a 
ichusulib'e' ti! uva! la chit inach 
chajnaj Tiixh, as ye! la pal ik'u'l 

chajnaj ti' inachax Tiixh. 

2 Ech tal ve't Aak (ei: —Atik 
uma'l u b'anol isuuchil unq'a 
uxhchile' tu uma'l u tenam uva! 
ye! nikat inima Tiixh. As eche' 


nikat koj ixo'va naj umaj uxhchil. 


3 As atik uma'l u txakay ixoj tu 
u tename!. As ok ve't ixoj vatz 
naj. As ai nikat tal u ixoje! uva! 
la b'anax isuuchil ixoj tuk! uma'l 
u uxhchil uva' nikat iyaa tib' tuk' 
ixoj. 

4As jatpajul kuxh nikat toon 

u txakay ixoje! vatz u b'anol 
isuuchil unq'a tename'. As eche' 
nikat koj tab'i naj viyol u ixoje!. 
Pet xamtik ve't stuul, as ech tal 
ve't je! naj ile! ste: «K'uxh ye'l 

u Tiixhe' nunnima, as k'uxh 
ye'xheb'il nunxo'va, 

5as tuk unb'an isuuchil u ixoje', 
tan ya'ltu kuxh ixoj svi'. As tuk 
paloj unk'u'l ta'n ixoj,» ti'k u 
b'anol isuuchil unq'a uxhchile'— 
ti'k u Jesús. 

6As ech tal ve't Aak ile' te 
unq'a uxhchile!: —Etitz'ataj 
uva' kat ib'an u b'anol isuuchil 
unq'a uxhchile', k'uxh va'lexh 
vitxumb'al naje' nik ib'ane!. 

7 As a! kol chit ye! la ib'an 

u Tiixhe' q'a sete tuk' unq'a 
uxhchile' uva! txaael ta'n Aak, 
jank'al ex uva! ye' neya! ti' 
enachat Tiixh sol aq'b'al? ¿As 
ma la b'alax u Tiixhe' b'a ti! 
ib'anat esuuchil? 

8 Ye'le ta'. Pet tuk val sete, 

tan oora kuxhe' la ib'an Aak 
esuuchil. Pet tul uva' la ul 
VIK'AOL U NAJE' vatz u tx'ava'e!, 
jas ma nimatel tenam k'ujle'l 
ik'u'l sti' tul uva! la uli?— ti'k u 
Jesús. 


Ni tal u Jesús u k'uchuvatz 
ti' uma'l u fariseo 
as ti' u molol tetz puaj 


9Astal ve't u Jesús uma't u 
k'uchuvatz te ka'l unq'a uxhchil 
uva' jik chit ve't vitxumb'al vatz 
u Tiixhe! uva' nik tal je! ste. As 
ye'l kuxh itxa'k unjoltu unq'a 
uxhchile' svatz. As ech tal ve't 
Aak ile": 
10—Kat b'ex ka'va'l unq'a naj 
tu u tostiixhe' ti' inachat Tiixh, 
uma'l u fariseo, as uma't u molol 
tetz puaj tetz u Roma. 

11 As txakeb' ve't u fariseo ti' 

inachat Tiixh ti' toksat je! iq'ii. 
As ech tal ve't naj ile': «Kub'aal 
Tiixh, la vaq' ta'ntiixh see, tan 
jit'e'ch ine! eche! unjoltu unq'a 

uxhchile' uve' ni b'anon u 
va!lexhe!, eche! unq'a naje' uva! 
ni telq'e! tuk! unq'a u naje! uve! 
nichuk tixoj. As mita'n ech koj 
ine' eche' u naje', u vi'le', u molol 
tetz u puaje' tetz u Roma. 

12 Tan ka'puul nunkuy unva'y 
tu jun xhemaana. As ni voya 
uma'l u puaj see xo'l laval uve' 
nuntx'ake!,» ti'k naj. 

13 Pet ech koj u molol tetz u 
puaje! tetz u Roma, tan naach 
kuxh atikkat tzan naj. As ye! 
nikat itx'ak naj taq'at je' ivatz 
tu almika!. As xe't ipum ve't naj 
tzi' taama. As ech tal ve't naj 
ile": «Kub'aal Tiixh, txum unvatz 
til vunpaave' uva! kat unb'an 
savatz,» ti'k naj. 

14 As ile! ni val sete uva! ai u 
molol tetz u puaje' tetz u Roma 
uva' jik ve't itxumb'al vatz u 
Tiixhe' tul kat q'aav ve't tikab'al. 
Pet ech koj u fariseo, tan ye! 
b'a'n vitxumb'al naje' vatz u 
Tiixhe', tan ab'il uva! la ije'sa tib' 
as la el iq'ii vatz u Tiixhe'. Pet 
ech koj u uxhchile' uve' ye' la 
toksa iq'ii, tan a'e' la oksal iq'ii 
ta'n u Tiixhe',— ti'k u Jesús. 


Ni taq' u Jesús ib'a'nil 
ti' unq'a talaj intxa' 
Mateo 19.13-15; Marcos 10.13-16 
15 As teq'o ve't ok ung'a 

uxhchile' unq'a italaj intxa'e' 
vatz u Jesús ti! uva! la tag! je! 
Aak iq'ab' ti' chiintxa!. As tul til 
unq'a ichusulib' Aake', as iyaa 
ve't chajnaj unq'a uxhchile!. 
16 As imolo ve't tzan Aak unq'a 
ichusulib'e'. As ech tal ve't Aak 
ile! ste: —Echajputaj ok tzan 
unq'a talaj intxa!e! sunk'atz. As 

ye! kuxh emaj chiintxa', tan 
ab'il uva! ech itxumb'ale' eche! 
vitxumb'al unq'a talaj intxa!e!, 
as ale! uve! at tokeb'al xo'l u 
tename! uve' at jaq' u tijle'm u 
Tiixhe!. 

17As jik chit tuk val sete, tan 
ab'il uva! jit'e'ch vitxumb'ale' 
eche' itxumb'al umaj talintxa! 
la ib'ane' ti! uva! la til u Tiixhe' 
isuuchil, as ye'l tokeb'al xo'l 
vitenam u Tiixhe! uva! ni til Aak 
isuuchil,— ti'k u Jesús. 


Niyolon u Jesús 
tuk' uma'l u chelem tx'ioliq'ii 
Mateo 19.16-30; Marcos 10.17-31 


18 As ech tal ve't uma'l u naj 
ile! uve! nim talche': —¿B'a'nla 
Chusul, kam la unb'ane' ti! 
uva' at untiichajil uva' ye'l 
iya'teb'al?— ti'k naj. 
19Ech tal ve't u Jesús ile': 

— Kam q'i uva': «B'a'nla Chusul,» 
ch'axh sve? Tan ye'l umaj b'a'nla 
chusul ati. Pet ta'ne! u Tiixhe!. 
20As ate! sak'u'l kam uva! la 
ab'ane', tan ootzimal u tzaqj'ite! 
uva' tz'ib'amal kan a'n uva! ech 
ni tal (ei: 

Achukak eexoj. 

Ayatz'ak umaj uxhchil. 

Elq'i'k axh. 

Acheesak ipaav amool. 

Nima ab'aal; nima atxutx, 

taq' u tzaq'ite',— 

ti'k u Jesús tal te u naje'. 

21 As ech tal ve't u naj ile": 
—Nimamal chite' sva'n skajayil 
tul ch'oo telik in,— ti'k naj. 

22 As tul tab'i ve't u Jesús 
viyol u naje', as ech tal ve't Aak 
ile!: —As atil chit uma'te uva! ye! 
ab'ane'te. Pet k'ayi unq'a eetze' 

skajayil. As la ajatx ve't vija'mile' 
xo'l unq'a meeb'a'e'. As nimal u 
b'a'nile' lak'ul tu almika'. As si'u. 
Xekeb'en svi',— ti'k u Jesús tal 
te naj. 

23 As tul tab'i naj u yole' uva! tal 
Aak, as txumun ve't naj, tan ye! 
saach ung'a tx'iib'al iq'ii naje' 
atike. 

24 As til ve't u Jesús uva! nik 
itxumun ve't naj ti' u yole! uva! 
tal Aak. As ech tal ve't Aak ile": 
—Ka!l chit tziie! uva! at tokeb'al 
ung'a tx'ioliq'iie! xo'l u tename! 
uva' at jaq' u tijle'm u Tiixhe!, 
25tan oora kuxhe' la pal ve't 
umaj camello tixoto'lil umaj 
tz'isb'al b'aj ti' uva' la ok umaj 
tx'ioliq'ii xo'l u tename' uva! at 
jaq' u tijle'm u Tiixhe'— ti'k u 
Jesús. 

26 As ech tal ve't unq'a uxhchil 
ile' uve' ab'in viyol Aake': —Asoj 
ech la ib'ane' eche' u veel, ¿as 
ab'il ve'te' q'i la ok xo'l vitenam 
u Tiixhe'?— ti'k chajnaj. 
27Ech tal ve't u Jesús ile': 
—Kam uve! ye! nitx'ol unq'a 
uxhchile' ib'anata', as la oleb'e' u 


Tiixhe! ti! ib'anata',— ti'k u Jesús. 


28 As ech tal ve't u Lu! ile": 
—Tan kat qaq'lu ve't kan unq'a 
getze' skajayil. As il o! xekel ve't 
o! see!,— ti'k u Lu'e!. 

29 As ech tal ve't u Jesús ile!: —Ile' 
jik chit tuk val sete, tan jank'al 
unq'a uxhchile! uve' kat taq'lu kan 
ikab'al, moj itxutx, moj ib'aal, moj 
unq'a titz'in tatzike', moj tixqel, 

as moj unq'a me'al ik'aole', tan ti' 
uva! kat ok xo'l u tename' uva! at 
jaq' u tijle'm u Tiixhe', 

30as a' unq'a uxhchile' uva' 
nimal ich'exel la aq'ax ste tzitza' 

vatz u tx'ava'e'. As tu ung'a q'iie' 
uva! a'n tule!, as at ve't itiichajil 
uva! ye!l iya'teb'al,— ti'k u Jesús. 


Ni tal u Jesús 
vikameb'al unpajte 
Mateo 20.17-19; Marcos 10.32-34 


31As imolo ve't el u Jesús 
kab'laval unq'a ichusulib'e'. Ech 
tal ve't Aak (el: —Cheel b'en 
ve't je! o! tu u Jerusalén. As 
la b'en ib'an ve't unq'a yole' 
skajayil uve! tz'ib'amal kan svi' 
ta'n unq'a q'ajsan tetz viyol u 
Tiixhe!, 
32 tan tuk aq'axoj ok in tiq'ab' 
ung'a jit tiaal Israel. As tuk 
eesaloj unq'ii; as tuk yoq'poj ve't 
in; as tuk tzub'aloj in; 
33 as tuk q'ospoj in; as la yatz'pu 
ve't in. As titoxvu q'ii la ul 
vaama,— ti'k u Jesús. 
34 As jit pal ve't unq'a 
ichusulib'e! tu viyol Aake', tan 
ye! kat taq! u Tiixhe! te chajnaj 
uva! la tootzi chajnaj visuuchil 
u yole!. Estile! ye! kat tootzi ve't 
chajnaj kam tokkat viyol u Jesús. 


Nib'a'nxisa u Jesús 
ivatz uma'l u tzot 
Mateo 20.29-34; 
Marcos 10.46-52 


35 As tul unb'iitik kuxh toon 
ve't u Jesús tu u Jericó, as xonlik 
uma'l u tzot tzi' b'ey ti! ijoyat 
ipuaj. 

36 As tul tab'i ve't u tzote! uva! 

a! chit mama'la xaole' nikat ipal 
ve't tu b'ey, as ich'oti ve't naj uva! 
kam nik tuche!. 

37As alax ve't te u tzote! uva! a! 
u Jesús, u aa Nazaret, uve! nik 
ipal k'atz naj. 

38 As sik'in ve't naj. As ech tal 
ve't naj ile!: —¡Jesús, tiaal David, 
txum unvatz!— ti'k u tzote!. 
39As yaan ve't unq'a uxhchile' 
uve! b'axik vatz u Jesús te u 
tzote!, ti! uva! ye! la sik'in naj. 
As aal chit tag' je! naj tuul ivi'. 
As ech tal ve't naj ile!: —¡Jesús, 
tiaal David, txum unvatz!— ti'k 
naj tal te u Jesús unpajte. 

40As txakeb' ve't u Jesús. As 
tal ve't Aak teq'ol tzan u tzote' 
svatz. As tul ul ve't naj vatz 
Aak, as ech tal ve't Aak ile! te u 
tzote!: 

41 —¿Kam nasa! uva! la 
unb'ane'?— ti'k u Jesús. As ech 
tal ve't u tzot ile!: —Pap, ai ni 
vale! uva' la ilon vunvatze',— ti'k 
naj. 

42 As ech tal ve't Aak ile!: —Kat 
b'a'nxiye' vavatze!, tan kat 
ak'ujb'a' ak'u'l svi',— ti'k Aak. 
43 As yak kuxh ilon ve't u 
tzote!. As xekeb' ve't naj ti' Aak. 
As va'lik chit toksat ve't naj 

iq'ii u Tiixhe'. As jank'al unq'a 
uxhchile' uve' kat ilon, as toksa 
ve't chajaak iq'ii u Tiixhe!. 


Niyolon u Jesús 
tuk' u Zaqueo 


1 1 As tul ok ve't u Jesús tu 
u Jericó, as nikat ixaan 
Aak tu u tename!. 
2 As atik uma'l u tx'ioliq'ii tzitzi' 
uva! Zaqueo ib'ii. As naj iq'esal 
xo'l unq'a molol tetz puaj tetz u 
Roma. 
3As a' chit nik tal naj uva' la til 
naj uva' ab'iste u Jesús. As ye! 
nik tuche', tan ti! uva! ch'ooik 
kuxh itxakeb' naj. As a! chit 
mama'la tename' xekik ti! Aak. 

4As tul til naj uva! ye! nik tuche!, 
as ooje'l chit ib'en naj. As je! ve't 
naj vil uma'l u tze! uva' higuera, 
tan atik sk'u'l naj uva! la pal u 
Jesúse! tzitzi'. 

5 As tul oon ve't u Jesúse! najlich 
utze'e', as ka'yik ve't je! Aak vi! 
utze'e'. As ech tal ve't je! Aak 
ile! te naj: —¡Zaqueo, oora ku'en 
ch'u'l tzitzi'! Tan cheel tuk kaaoj 
kan in tu vakab'ale',— ti'k Aak. 
6As oora chit ku' ve't ch'u'l u 
Zaqueo vi u tze'e'. Va'lik chit 
itxuq'txun ve't naj ti' ik'ulat u 
Jesús tikab'al. 

7As tul til ve't unq'a tename' tok 
u Jesús tikab'al u Zaqueo, as 
kam kuxh nikat tal ve't unq'a 
tename! ti' Aak, tan ti! uva! kat 
ok Aak tikab'al uma!l u uxhchile' 
uve! nimal ipaav atike vatz unq'a 
tename!. 

8 As txakeb' ve't u Zaqueo xo'l 
ung'a uxhchile' uva' xonlike. As 
ech tal ve't naj ile! te u Jesús: 
—Pap, la vaq' unpok'o'chil 
vunmeeb'a'le! te unq'a meeb'ale!, 

Asoj at umaj uxhchil kat velq'a 
tetz, as kajva'l ve't ich'exel la 
vaq' ste,— ti'k u Zaqueo. 

9Ech tal ve't u Jesús ile!: —As 
cheel kat sotzyu ve't vipaav 
unq'a uxhchile' tu u kab'ala', tan 
tiaal u Abraham u naje!. 

10 Tan kat ul VIK'AOL U NAJE' ti! 
ilochat ung'a uxhchile' uve! at 
kan tu u paave' as ti! ig'alputa',— 
ti'k u Jesús. 


Ni tal u Jesús 
u k'uchuvatz ti' u puaje' 


11 As tul b'iitik kuxh toon ve't 
u Jesúse' tu u Jerusalén, as nikat 
tab'i unq'a tename! viyol Aake!. 
As xe't ve't Aak ti' talat uma't u 
k'uchuvatz, tan atik sk'u'l Aak 
uva! nikat titz'a unq'a tename! 
uva! ye'xh jatva't q'ii la k'uchax 
ve'te' uva! at u tename' jaq' u 
tijle'm u Tiixhe!. 

12 As ech tal ve't Aak ile! xo'l 
unq'a tename': —Atik uma'l u 
naj uva' nim talche'. As kat ib'an 
naj tuche! ti! ib'en tu uma't u 
tenam uva' naach chittu', tan la 
b'en ik'ul naj u tijle'me' ti! tok 
naj b'anol ivatz u ijlenaale!. As 
a'n la ul ve't naj tu vitename' 
unpajte. 

13 As imolo ve't naj laval 
vik'ame'. As taq' ve't kan naj 
puaj uva! o'k'alal (100) q'ii aq'on 
ija'mil te junun unq'a ik'ame'. As 
ech tal kan naj ile': «Aq'onvojtaj 
ex tuk! vunpuaje' aq'al uva! la 
na'i, as techoj kuxh ul in,» ti'k 
naj tal te unq'a ik'ame'. As b'en 
ve't naj. 

14 Pet ye! nikat isa' unq'a tename' 
u naje' uva' la ok naj b'anol 
ivatz u ijlenaale!. As ichaj ve't 

unq'a tename' ka'l unq'a naj uve! 
tzaanaj kat u naje' uve' ni tal 
tok b'ooq'olil o ib'en talat yol ti! 
uva' ye'l u naje' la ok b'anol ivatz 
u ijlenaale'. As ech tal b'en unq'a 
tenam ile!: «Ye! kusa' u naje! uva! 
la ok naj b'anol ivatz u ijlenaale' 
sqi!,» ti'k unq'a tename! tal b'en. 
15 As jit nimal viyol unq'a 
tename', tan kat chit oksal ve't 
naj b'anol ivatz u ijlenaale! ti! 
unq'a tename'. As q'aavik ve't 
tzan naj tu vitename'. As imolo 
ve't naj laval vik'ame' uve! k'ulun 
kan u puaje'. As ich'oti ve't naj te 
unq'a ik'ame' uva! jank'ax itx'ak 
ve't chajnaj tuk! vipuaj naje!. 
16 As tul ok ve't u b'axa klame! 
vatz u naje', as ech tal ve't u k'am 
ile": «Pap, il u puaj ila'. As laval 
kat untx'aklu stuk',» ti'k u k!ame!. 
17Ech tal ve't u b'anol ivatz u 
ijlenaal ile! te u k'ame': «B'a'n 
kuxhe', tan axh b'a'nla aq'onvil. 
As tuk unk'ujb'a' ve't kan axh 
b'ooq'olil ti! laval unq'a tename', 
tan jik chit atxumb'al kat ab'ana 
til unb'iil uva! kat vaq' see,» ti'k 
naj tal te u b'axa k'ame'. 
18 As ok ve't ika'v u k'ame' vatz 
u b'anol ivatz u ijlenaale'. As 
ech tal ve't u k'am ile': «Pap, 
il vapuaj ila'. As o'va't kat 
untx'aklu stuk',» ti'k u k'ame'. 
19Ech tal ve't u b'anol ivatz u 
ijlenaal ile! te u k'ame': «B'a'n 
kuxhe', tan tuk unk'ujb'a' ve't 
kan axh b'ooq'olil ti! o'va'l unq'a 
tename',» ti'k naj tal te u k'ame'. 
20As ok ve't itoxvu u k'ame' 
vatz u b'anol ivatz u ijlenaale'. 
As ech tal ve't naj ile!: «Pap, il 
vapuaj ila' skajayil. Kat kuxh 
unkol tu uma'l u su't, 

21 tan kat xo'v in see, tan 
ootzimal axh sva'n uva! itz'a'jtu 
kuxh asa!. As vootzajle uva! 
namol ve't ivatz ung'a chikoe!, 
k'uxh jit axh kat aq'onvan. As 
la b'en eeq'o ivatz uva! jit axh 
kat avan,» ti'k u k'ame' tal te u 
b'anol ivatz u ijlenaale!. 

22Ech tal ve't u b'anol ivatz 

u ijlenaal ile! te u k'ame': «jJit 
axh b'a'nla k'ame' vil! As an 
chit vayole' tuk untxakonsa ti! 
unb'anat asuuchil, tan ootzimal 
in a'n uva! itz'a'jtu kuxh nunsa'. 
As ootzimal in a'n uva' nu 

kuxh unmol ivatz unq'a chikoel 
k'uxh jit in kat avan as jit in kat 
aq'onvan. 

23 ¿As kam tetze' q'i uva! kat koj 
b'ex ooksa kan vunpuaje' tu uve! 
nikolpukat unq'a puaje'? As aal 
kuxh koj unb'ooj tal vunpuaje' 
kat aaq' sve tul kat ul in tuk' u 
vijle'me',» ti'k u b'anol ivatz u 
ijlenaale!. 

24 As ech tal ve't u b'anol ivatz 
u ijlenaal ile! te unjoltu unq'a 
ik'ame' uve' atik tzitzi': «Emaataj 
u puaje' te u naje'. As etaq'taj te 
u naje! uve' kat tx'akon lavat u 
puaje',» ti'k naj. 

25 As ech tal ve't unq'a k'am ile' 
ste: «Pap, tan at ve't laval puaj 
ze! naj,» Ok chajnaj. 

26Ech tal ve't u b'anol ivatz u 
ijlenaal ile!: «Jle! ni val sete, tan 
ab'il uva! at tetz, as aal la vaq' 
ve't imaas u tetze' ste. Pet ab'il 
uva! ye'l tetz ati, as aal la maap 
u tetze! uva! ati. 

27As jank'al ung'a uxhchile' uva! 
ye! nik salon uva' la ok in b'anol 
ivatz u ijlenaale! sti', as eteq'otaj 
tzan sunvatz. As eyatz'taj,» ti'k 

ve't u b'anol ivatz u ijlenaale!,— 
ti'k u Jesús tal te unq'a tename!. 


Ni tok ve't u Jesús 
tu u Jerusalén 
Mateo 21.1-11; Marcos 11.1-11; 
Xhun 12.12-19 


28 As tul ya! ve't u Jesús ti! 
talat u k'uchuvatze', as ben ve't 
Aak tu b'ey tuk' unq'a tename' 
uva! xekik ti! Aak OI toon tu u 
Jerusalén. 

29 As oon ve't Aak tuk' unq'a 
tename' Katz u vitz uva! Olivos 
uva' echen najlich u tal tenam 
uva! Betfagé tuk' u tal tenam uva! 
Betania. As ichaj ve't b'en Aak 
ka'va'l ung'a ichusulib'. 

30As ech tal ve't Aak ile' te 
chajnaj: —B'enoj ex tu u tal 
tename' uva! at tzan. Tul la oon 
ex, asla elej uma'l u tal b'ur uva' 
ye! atixoj je! umaj uxhchil sti'. As 
k'alel txoo. As la esaapu txoo; as 
la eteq'o tzan txoo. 

31 Asoj la tal umaj uxhchil sete 
uva!: «Kam nu kuxh esaapu u 
b'ure'?» chaj u uxhchile!, as ech 
la etal dei: «A! u kuB'ooq'ole' 

tuk txakonsan txoo,» chaj ex la 
etale',— ti'k Aak. 

32 As b'en ve't unq'a ichusulib' 
Aake' uva! ichaj Aak. As b'ex ilej 
chajnaj u b'ure' uva' tal Aak te 
chajnaj. 

33 As tul kuxh isaapu chajnaj 
utal b'ure', as b'ex oonoj ve't 
ka'l unq'a uxhchil uva' etzin 

tetz txoo. As ech tal ve't ile! te 
chajnaj: — Kam itxa'k u tal b'ure' 
nesaapu?— ti'k unq'a uxhchile!. 
34Ech tal ve't unq'a ichusulib' 
Aak Uer: —A! u kuB'ooq'ole' tuk 
txakonsan txoo,— ti'k chajnaj. 

35 As teg'o ve't tzan chajnaj u 
tal b'ure! vatz u Jesús. As taq' 
ve't je! chajnaj ung'a ixb'ulje! ti! 
txoo. As je! ve't Aak ti' txoo ta'n 
chajnaj. 
36As tul nik ipal ve't Aak tuk' 
u b'ure', as iliipu ve't ku' unq'a 
uxhchile' unq'a ixb'u'je! tu b'ey 
vatz Aak. 
37As tul b'iitik kuxh toon ve't 
Aak tuk' u naje' vatz u vitze' 
uve! Olivos, as mama'la tenam 
xekik ti! Aak. As sik'in ve't ung'a 
tename' ta'n chiib'ichil. As nikat 
tag' ve't je! tuul ivi! ti' toksal iq'ii 
u Tiixhe!, tan ti' uva! ma'tik tilat 
unq'a tename' u b'a'nile! uva! kat 
ib'an Aak. 
38 As ech tal ve't unq'a tenam 
ile!: —¡Qoksataj iq'ii u Qijlenaale' 
uve! tule! tuk' vib'ii u Kub'aal 
Tiixhe!! ¡As b'a'n ve't qatin tuk' 
u Tiixhe' tu almika', as qoksataj 
iq'ii Aak tan eyen Aak tu 
almika'!— ti'k unq'a tename!. 
39 As ech tal ve't ka'l unq'a 
fariseo ile! uva! xekik xo'l unq'a 
tename': —Chusul, al te unq'a 
achusulib'e! uva! ye! la sik'in 
chajnaj,— ti'k unq'a fariseo tal 
te u Jesús. 
40Ech tal ve't Aak ile!: —Ile' ni 
val sete, tan asoj la ya! unq'a 
uxhchile! ti! isik'ine', as a! ve't 
ung'a k'ub'e' la sik'in ta'n 
chiib'ichil,— ti'k u Jesús. 

41 As tul oon ve't u Jesús 
najlich u Jerusalén, as til 
ve't b'en Aak u tename' tuu 
Jerusalén. As xe't ve't Aak oq'oj. 
42 As ech tal ve't Aak ile': —As 
kat koj chit pal ex tu visuuchil 
unq'a uve' la iloch ex ti! uva! 
b'a'n etatine' sevatzaj. Pet ech 

koj uve' cheel, tan mujel ve't 
sevatz ti' uva! ye! la pal ex stuul. 
43 As tuk val sete, tan la 

ilej unq'a q'iie' uva! tuk chit 
xo'laloj ex ta'n unq'a tename' 
uva' nich'o'n taama seti'. As 
ye'xh katil la elkat ve't ex, tan 
xo'lamal ve't ex la ib'ane!. 

44As tuk yansaloj vetename' ta'n 
unq'a tename' uva' nich'o'n taama 
seti!, tan tuk e'puloje! vekab'ale!. 
As mita'n kuxh umaj k'ub' la 
kaaik kan tiib'a uma't k'ub'. Pet 
kajayil chit tuk e'puloj, tan ti' uva! 
ye! kat pal ex stuul uva! kat ul 
lochpoj ex cheel,— ti'k u Jesús. 


Nitilu el u Jesús unq'a aak'a'y 
vatz iq'anal u tostiixh 
Mateo 21.12-17; Marcos 11.15-19; 
Xhun 2.13-22 


45 As tul ok ve't u Jesús vatz 
viq'anal u tostiixhe!, as itilu ve't 
el Aak unq'a uxhchile' uve' nikat 
ik'ayine' as tuk' unq'a uxhchile' 
uve' nikat iloq'one!. 

46 As ech tal ve't Aak ile!: —Ech 
ni tal u uma'l u yol ile! uva! 
tz'ib'amal kan: 

Nachb'al vetze' vunkab'ale' 

la ib'ane!. 

Pet ech koj ex, tan kat eb'ensal 
ve'te! statinb'al elq'om,— ti'k u 
Jesús. 

47As nik ichusun ve't u Jesús 
jun q'ii tu u tostiixhe!. Pet ung'a 
ig'esal oksan iyol tenam vatz 
Tiixh, tuk' unq'a uxhchile' uva! 
chusel tib' ti! unq'a tzaq'ite', as 
tuk' ka't unq'a b'aal tename', as 
nikat ichuk ve't chajnaj txumb'al 
ti' iyatz'pu ve't Aak. 
48Asjit uch vatz chajnaj, tan til 
ve't chajnaj uva! aya'l chit ik'u'l 

ung'a tename' ti! tab'it u yole' 
uve' nikat tal Aak. 


Nich'otil ve't u tijle'm u Jestis 
ta'n unq'a b'aal tenam 
Mateo 21.23-27; Marcos 11.27-33 


2, 1 As ib'an tu uma'l u 
q'ii tul atik u Jesús vatz 
iq'anal u tostiixhe!. As tul nikat 
ichusun Aak ti' unq'a b'a'nla 
yole! tetz u sotzb'al paave!, as 
oon ve't ka'l unq'a b'aal tenam, 
tuk' ka't unq'a iq'esal oksan iyol 
tenam vatz Tiixh, as tuk' ka't 
unq'a uxhchile'! uva! chusel tib' 
ti! unq'a tzaq'ite'. 
2 As ech tal ve't chajnaj ile! te 
Aak: —Al sqe: ;Ab'il aq'ol tetz 
u eejle'me' ti' uva' kat ul atilu 
el unq'a uxhchile' vatz iq'anal u 
tostiixhe'?— ti'k chajnaj. 
3Ech tal ve't u Jesús ile': —Tuk 
unch'oti uma'l u yol sete. As 
etaltaj sve: 
4 ¿Ab'il chajol Gan tetz u 
Xhune'! uva! nik aq'on ku! unq'a 
uxhchile' ze! u a'e'? ¿Ma a! u 
Tiixhe' chajol tzan tetz? ¿Pet 
moj a! unq'a vatz tx'ava'illa 
aamae' chajol tzan tetz?— ti'k u 
Jesús. 
5 As iyol ve't chajnaj svatzaj 
uva! kam la tal chajnaj. Ech tal 
ve't chajnaj ile': —Asoj tuk qale' 
uva' Tiixh kat chajon tzan naj, 
as: «¿Kam q'i ye! kat enima u 
Xhune'?» chaj naje! tuk tal sqe. 
6Pet asoj tuk qale' uva' vatz 
tx'ava'illa aama kuxhe' kat 
chajon tzan naj, as tuk isuti 
unq'a tename' k'ub' soi, tan 
ninima unq'a tename' uva! 
q'ajsan tetz viyol u Tiixhe' u 
Xhune',— ti'k chajnaj svatzaj. 

7As ech tal ve't chajnaj ile' te 
Aak: —Ye' qootzaj ab'il kat 
chajon tzan u Xhune',— ti'k 
chajnaj. 

8 As ech tal ve't u Jesús ile' te 
chajnaj: —Mita'n in la alon sete 
uva' ab'il kat aq'on u vijle'me' ti! 
uva! kat unb'ana,— ti'k Aak. 


Nital u Jesús uma't 
u k'uchuvatz ti' ka'l unq'a 
va'lexhla k'amol tx'ava' 
Mateo 21.33-44; Marcos 12.1-11 


9 As tal ve't u Jesús uma't u 
k'uchuvatz te ung'a tename!. 
Ech tal Aak ile': —Tan tava ve't 
uma'l u naj kal ung'a uuva tu 
vitx'ava'e'. As taq' ve't kan naj 
vitx'ava'e' tuk! vichikoe! sk'am te 
ka'l unq'a aq'onvil. As nimal o 
b'ex ib'an naj tu uma't tenam. 
10 Tul ilej ve't u q'iie' ti! ituxpu 
ivatz unq'a uuvae!, as ichaj 
ve't vib'aal unq'a uuvae' uma'l 
vik'am xe' unq'a k'amole' ti' ul 
teq'ot unb'ooj ivatz unq'a uuvae! 
k'amb'al tetz u tx'ava'e'. As 
ye'xhkam chit taq' ben chajnaj 
sti'. Pet kat iq'os ve't chajnaj u 
k'ame'. 
11 As ichaj ve't b'en vib'aal unq'a 
uuvae! uma't vik'ame'. As echat 
chit ib'an unq'a k'amole' te u 
k'ame', tan xe't iq!os chajnaj. As 
iyoq' ve't chajnaj. As q'aav kuxh 
ve't u k'ame', tan jit tag' chajnaj 
vivatz u uuvae' ste. 
12 As ichaj ve't b'en vib'aal unq'a 
uuvae! itoxvu vik'ame'. As echat 
chit kat ib'an unq'a k'amole'. Tan 
kat ik'axb'isa chajnaj tul kat itilu 
el chajnaj. 
13 As ech tal ve't je! vib'aal 
u uuva ile! ste: «¿Kam tuk 

unb'ane'? Pet tuk unchaj b'en 
vunk'aole' uve! xo'n chit sve. As 
tul la til chajnaj vunk'aole', as 
kamal a'n la inima ve't chajnaj,» 
ti'k vib'aal unq'a uuvae!. 
14 Tul til ve't unq'a k'amole' toon 
u k'aolae', as ech tal ve't chajnaj 
ile! svatzaj: «A' vik'aol naje! vil 
tule'. As a! naje! tuk etzin kan 
unq'a uuvae! tuk' u tx'ava'e'. ¡Pet 
ko' kuyatz! naj! ¡As qetz ve't u 
tx'ava'e' la iblane'!» Ok unq'a 
k'amole' tal svatzaj. 
15 As teq'o ve't el unq'a k'amole' 
vik'aol vib'aal unq'a uuvae! ti'e'l 
u txlavale! uva! atikkat unq'a 
uuvae!. As kat iyatz! ve't chajnaj. 
As tuk vab'i sete, ¿kam la 
tulb'e ve't vib'aal u chikoe' q'i 
unq'a k'amole' uve' netale'? 
16 As tuk val sete, tan la ul ve'te' 
vib'aal u chikoe'. As la iyatz! ve't 
unq'a k'amole' skajayil. As valen 
ve't unq'a k'amole' la kaa tu 
vitx'ava'e'— ti'k u Jesús. As ech 
tal ve't unq'a tenam ile! tul tab'i 
u yole! uve! tal Aak: —¡Tiixhe' la 
alon uva! ye'l unpajoj la ib'ane' 
eche' uve! naale'!— Ok chajnaj. 
17As isaji ve't b'en u Jesús 
unq'a tename'. As ech tal ve't 
Aak ile!: —¿As kam ni tokkat u 
yole! q'i sete uve! tz'ib'amal kan 
uva' ech ni tal ile'? 
As u k'ub'e' uva! kat sutil el 
ta'n unq'a lakol kab'ale', 
as tul a'e! ni tok xe!ab! tetz 
vixoob' u kab'ale', ti'k u 
yole!. 
18 As ab'il uve' la jojtx'u ti' u 
k'ub'e', as yak chit la tatz'me!. 
As ab'il uva! la ku! u k'ub'e' sti', 
as yak chit la vuch'me'— ti'k u 
Jesus, 

Niyolon u Jesús ti' u puaje' 
uva' nik imolpe' tetz u Roma 
Mateo 21.45-46; 22.15-22; 
Marcos 12.12-17 


19As b'en ve't te unq'a iq'esal 
oksan iyol tenam vatz Tiixh as 
tuk' unq'a uxhchile! uva! chusel 
tib' ti! ung'a tzaq'ite' uva! chajnaj 
nikat tal Aak tuk' u k'uchuvatze!. 
As oora koj chit itxey ve't chajnaj 
u Jestis uva' nik tale'. As nik 
ixo'v chajnaj vatz unq'a tename!. 

20As atik chit ve't ku! chajnaj 
til icheesal ipaav u Jesús. As 
ichaj ve't b'en chajnaj ka'l unq'a 
eesan yol uva' nikat ib'ensa ve't 
tib' jikla aamail, ti' tab'it viyol 
u Jesús, tan a! nikat tal chajnaj 
uva! la ixoch ve't chajnaj Aak. 
As la toksa ve't ok chajnaj Aak 
tig'ab' u b'ooq'ol tename!. 
21 As ech tal ve't unq'a eesan yol 
ile! te Aak: —Chusul, ootzimal 
ve't sga'n uva! jik chit nayolone! 
as jik chit nachusune'. As tuk' 
chit ijikil nachus unq'a uxhchile' 
ti' uva' jik vitxumb'ale' la ib'an 
vatz u Tiixhe', tan eela ivatz 
unq'a uxhchile' nab'ane!. 
22 Esti'e! tuk qab'i uma'l u yol 
see, ¿ma Dain uva! la kuchoo 
ve't u puaje' uve' nijajpu sqe ta'n 
u ijlenaale' tu u Roma, pet moj 
ye'le?— ti'k unq'a naje!. 

23As atik ve't sk'u'l Aak uva' 
tuch kuxh nikat tal chajnaj te 
Aak. As ech tal ve't Aak ile": 
—¿Kam sti! q'i uve! nu kuxh 
echuk txumb'al svi' ti! uva! la 
echeesa unpaav? 
24Pet ek'uchtaj umaj u puaje' 
sve. ¿As ab'il etz u vatzib'ale' 
tuk' u tz'ib'e' uve! at vatz u 

puaje'?— ti'k Aak. Ech tal ve't 
chajnaj ile': —Tetz u ijlenaale' tu 
u Roma,— ti'k chajnaj. 

25 As ech tal ve't u Jesús ile!: 
—Jank'al u tetz u ijlenaale' tu u 
Roma, as etaq'taj ste. As jank'al 
ung'a tetz u Tiixhe', as etaq'taj te 
Aak,— ti'k u Jesús. 

26 As teq'o ve't taama chajnaj 
ta'n viyol Aake!. As jit tiin ve't 
chajnaj, tan ye' kat oleb' chajnaj 
ti' icheesal ipaav Aak vatz unq'a 
tename!. 


Nich'otil te u Jesús 
ti' u tuleb'al taama 
unq'a kamnaje' 
Mateo 22.23-33; 
Marcos 12.18-27 


27Asjetz'en ve't ok ka'l ung'a 
saduceo Katz u Jesús ti' ich'otil 
te Aak, tan ye'l unq'a kamnaje' 
la ul taama unpajte uve! ni tal 
unq'a saduceo. 
28As ech tal ve't chajnaj ile! te 
Aak: —Chusul, kat itz'ib'a kan 
u Moisés uma'l u yol uva' ech ni 
tal ile!: «Asoj la kam umaj naj as 
tul ye'l umaj initxa' naj la kaaik 
kan xe! u tixqele', as a! umaj u 
titz'in tatzik naje! la teq'o tib' 
tuk' u ixoje! ti' taq'at kan tiaal u 
naje! uva! kat kami,» Ok u yole!. 
29As atik vujva'l unq'a naj uva! 
titz'in tib'. As kat teq'o tib' u 
atzikae' tuk' u ixoje'. As kat kam 
naj. As jit nitxa'in kan naj tuk' u 
tixqele!. 
30 As teq'o ve't tib' u b'axa 
itzlinae! tuk! u tixqel u atzikae!. 
As kat kam naj unpajte. As jit 
nitxa'in kan naj tuk' ixoj. 
31As teq'o tib' ika'v u itz'inae' 
tuk' u ixoje'. As kat kam naj. As 

eela chit kat el vujva'l unq'a naje! 
uve! titz'in tib'. As jit nitxa'in 
kan umaj chajnaj tuk' u ixoje!. 
32 As tul ma'tik ikam vujva'l 
unq'a naje! uva! titz'in tib', as 
kam ve't u ixoje!. 

33 As tuk qab'i see, as tul uva! la 
ul ve't taama unq'a kamnaje', ¿as 
ab'iste ve't u naje! q'i itzumel u 
ixoje!? Tan kat teq'o Ob) ixoj tuk! 
vujva'l unq'a naje! uva! titz'in 
tib',— ti'k unq'a saduceo. 

34As ech tal ve't u Jesús ile!: 
—Unq'a tename' uva! at vatz u 
tx'ava'e', as ni teq'o tib' unq'a 
naje! tuk' unq'a ixoje!. 

35 Det ech koj unq'a jikla aamae' 
uva! tetz chittu' ti' ib'en Klatz 

u Tiixhe! tu uma't u tiichajile' 
tul la ul taama unpajte, tan 
ye'xheb'il la teq'o ve't tib' tuk' 
ik'ulel. 

36 As ye'xhkam la kam ve'te! 
unpajte, tan eela kuxh ve'te! tuk! 
unq'a ángel la ib'ane'. As ale! 
unq'a jikla me'al ik'aol u Tiixhe! 
uva' la ul taama unpajte. 

37As echat u yole' uva! kat tal 
kan u Moisés ti! tul taama ung'a 
kamnaje' unpajte, tan a! kat tal 
kan u Moisés tu u u'uje! ti! uva! 
itz'ib'a kan ti! u vokkin ch'i'xe' 
uva! nikat itz'e'e'. As kat tal kan 
u Moisés uva! a! u Tiixhe' viTiixh 
u Abraham, as viTiixh u Isaac, 
as viTiixh u Jacob. 

38 Esti'e' ni val sete uva! ai u 
Tiixhe! viTiixh unq'a islich 
aamae!, tan vatz u Tiixhe! as ye!l 
umaj niman tetz uva! kamnajlu 
koj. Pet isle'le skajayil,— ti'k ve't 
Aak tal te unq'a saduceo. 

39 As ech tal ve't ka'l unq'a naj 
ile! uva! chusel tib! ti' unq'a 

tzaq'ite': —Chusul, jik chit tel u 
yole! uve! naale'— ti'k chajnaj. 
40As ye'xheb'il chit kat itx'ak 
ich'otil uma'toj yol te Aak. 


Ni tal u Jesús 
uva' kam ni tokkat 
uva' tiaal David u Cristo 
Mateo 22.41-46; 
Marcos 12.35-37 


41 As ech tal ve't u Jesús 
ile! te unq'a tename': — ;Kam 
b'an ta'n q'i uva' ninima unq'a 
tename' uva' tiaal David u 
Cristo? 

42 Tan ech ni tal u David ile! tu 

u u'uje' uva' Salmo: 

Ech tal u B'oog'ol ile! te 
vunB'ooq!ole': 
«Xoneb'en tu vunseb'ale' 

43 techanal la vag' kan unq'a 
uxhchile' jag' avoj uve' 
nich'o'n taama see!,» ti'k u 
David tal kan. 

44Pet tul ni tal u David ti' u 

Cristo uva! «unB'ooq'ol,» taq' ni 

tale', ¿as kam q'i uva! nenima 

uva! tiaal David u Cristo?— Ok 

u Jesús. 


Ni talo'k u Jesús 
vipaav unq'a uxhchile' 
uva! chusel tib' ti' u tzaq'ite' 
Mateo 23.1-36; Marcos 12.38-40; 
Lucas 11.37-54 


45 As tul nikat tab'i ung'a 
tename' viyol u Jesús, as 
ech tal ve't Aak ile! te unq'a 
ichusulib'e': 
46—Atoj enachb'al vatz unq'a 
uxhchile' uva' chusel tib' ti! 
ung'a tzaq'ite', tan acha'v chit 
te chajnaj uva' ni toksa chajnaj 
unq'a b'a'nla oksa'me' tuk' uva' 

ni tok iq'ii chajnaj ta'n unq'a 
tename' tu u k'ayib'ale'. As a! 
unq'a b'a'nla chaj xonleb'ale' 
nichuk chajnaj tu u atinb'ale' 
tetz nachb'al Tiixh. As a! 
nixoneb'kat chajnaj tu u b'axa 
xonleb'ale' tul ni tuch unq'a 
b'a'nla tx'a'o'me!. 

47As nimaa chajnaj vikab'al 
unq'a txakay ixoje'. As 
mama'la chit yol ni tal chajnaj 
tul ninach chajnaj Tiixh ti' 
toksat je' chajnaj iq'ii vatz 
unq'a tename'. As tuk val sete 
tan tul chite' u nimla k'axk'oe' 
ti! chajnaj ta'n u Tiixhe',— ti'k 
u Jesús. 


Niyolon u Jesús ti' 
uma'l u txakay ixoj 
Marcos 12.41-44 

2, 1 As isaji ve't b'en u 
Jesús unq'a tx'ioliq'iie' 
tul uva! nikat pal taq' ku' 
chajnaj u puaje' tu u kaaxhae! 
uva' nimolpukat u puaje' tetz u 
tostiixhe!. 
2As til Aak ipal uma'l u 
txakay ixoj uva' meeb'a' 
chittu'. As pal tag' ve't ku! ixoj 
ka'va'l vas ipuaj tu u kaaxhae!. 
3As ech tal ve't Aak ile! te unq'a 
ichusulib'e': —Jik chit tuk val 
sete tan u txakay ixoje! uva! 
meeb'a! chittu' as nimal chite' u 
oye! uva! kat tag! ku' ti! unq'a 
tx'ioliq'iie', 
4tan ai kuxh unb'iil u puaje' ni 
taq' ku' unq'a tx'ioliq'iie' uva! 
niya'lan kan xe' chajnaj. Pet ech 
koj u ixoje', tan k'uxh meeb'a' 
chit ixoj, as kat taq! ku' ixoj 
jank'al uve' nitxakon sti' jun 
q'ii,— ti'k u Jesús. 

Ni tal u Jesús 
uva' la e'pul u tostiixh 
Mateo 24.1-2; Marcos 13.1-2 


5 As nikat iyol kal unq'a 
ichusulib' u Jesús ti' u tostiixhe! 
uva! ch'i'umal chit tilone' ta'n 
unq'a b'a'nla chaj sivane' uva! 
ato'k sti' as tuk! unq'a b'a'nla 
chaj oye! uva' nikat toya unq'a 
uxhchile' ti! ivejat u tostiixhe!. 
As ech tal ve't Aak ile! te chajnaj: 
6—As uve! netil ti' u tostiixhe! 
scheel, as la ilej uma'l u q'ii 
uva' eche' la koj kaaik kan umaj 
sivan vi' uma't sivan. Pet techal 
tuk e'poj tzan skajayil,— ti'k 
Aak. 


Niyolon u Jesús 
ti' uva! kam tul u k'axk'o 
ti' u Jerusalén 
Mateo 24.3-28; Marcos 13.3-23 


7As ich'oti ve't unq'a ichusulib' 
Aake! ste. Ech tal ve't chajnaj 
ile!: —¿Chusul, jatu la ib'an uve' 
naale'? ¿As kam texhlal tetz tul 
b'iit ib'anata'?— ti'k chajnaj. 
8 Ech tal ve't u Jesús (el: —Atoj 
chit enachb'al vatz ung'a chulin 
yole' aq'al uva! ye! la maxtib'el 
ex, tan nimal ung'a chulin yole' 
la ul tuk' vunb'iie!. As la ul tale! 
uva': «Ine! u Cristo» as moj «Tul 
ve't u Cristo,» chaj la tale!. As 
ye'xhkam la enima. 
9As xo'vi'k kuxh ex tul la etab'i 
yol ti' ung'a mam ch'a'oe' moj 
ti! ung'a uxhchile' uve' nib'an 
ch'a'o ti'aj unq'a ijlenaale', tan 
lanal chit ib'ane' b'axa. As jit 
oora la ilej u q'iie! ti! itzojpisal 
ve'te'! uva! alel kan ti! isotz u vatz 
tx'ava'e'— ti'k Aak. 

10 As ech tal Aak ile' unpajte: 
—La ib'an unq'a nimla tename' 
ch'a'o svatzaj; as la ib'an unq'a 
ijlenaale' ch'a'o svatzaj unpajte. 
11 As la ib'an kab'laano uva' 
xo'veb'al chittu'. As katil kuxh 
la ib'ankat mama'la va'y tuk' 
unq'a mama'la ch'o'me' uva' 
txumleb'al chittu'. Mama'la 
xo'vichil la ipaleb'e unq'a 
tename!. As xo'veb'al chit 

unq'a vee! la ik'uch tib' vatz u 
almika'e!. 

12 As tul ye'xnaj uch ung'a vee! 
ni val sete, as la txeypu ve't ex. 
As mama'la k'axk'o la epaleb'e 
ta'n unq'a b'ooq'ol tename'. As 
ti' kuxh uva! k'ujle'l ek'u'l svi', as 
la eq'olo'k ex vatz unq'a q'esale' 
uve! tu unq'a atinb'ale' tetz 
nachb'al Tiixh. As la oksal ex 
tiq'ab' unq'a ijlenaale' tuk! tiq'ab' 
unq'a b'anol ivatz u ijlenaale' 
tulaj unq'a tename'. As at ex uva! 
la oksal ex tu u kaarsa. 

13 As tul la epaleb'e unq'a 
k'axk'oe' ta'n chajnaj, as tzitzi' la 
uchkat etalat ve't isuuchil unq'a 
b'a'nla yole' svi'. 

14 As ye! la exaansa etaama ti! 
uva! kam la etale! vatz unq'a 
uxhchile' uve' la txeyon ex, 

15 tan ine' la aq'on etxumb'al 

til eyolone'. As ye! la oleb' unq'a 
uxhchile' uve! ni ch'o'n taama 
seti' ti! teesal iq'ii u yole'. 

16 As at ex uva! la oksal ve't ex 
tig'ab' unq'a uxhchile' uva! ni 
ch'o'n taama seti' ta'n unq'a 
txutx eb'aale', as moj ta'n 

unq'a etitz'in etatzike', as moj 
ta'n unq'a etatine', as moj ta'n 
unq'a etetz k'ultzi'e'. As at ex la 
yatz'pu ve't ex. 

17As nimal unq'a tename' la 
ixvan ex ti! uva! k'ujle'l ek'u'l svi'. 
18 As ye'l umaj u xi'l evi'e! la 
tz'ejxi. ch 

19 As tioj chit etaama la eb'ane' 
vatz unq'a k'axk'oe', tan asoj ech 
la eb'ane', as at ve't etiichajil 
klatz Aak la ib'ane!. 

20 As tul la etil ve'te! uva! 
xo'lamal u Jerusalén ta'n ung'a 
sole!, as a! ve't texhlal tetz uva! 
unb'iit kuxh isotz ve't u tename!. 
21 As jank'al ex uva! at ex tzitza' 
tu u Judea, as la ooj ve't ex tulaj 
ung'a koob'ale'. As ex uva! echen 
ex tu u Jerusalén, as la oojik el 
ex. As ex uva! at b'en ex tu vitz, 
as ye! la ok ve't ex tu u tename!, 
22 tan tu unq'a g'iie' as la aq'ax 
ich'exel te unq'a tename' uva! kat 
ixvan u jikla yole'. As jank'al uva! 
tz'ib'amal kan ti' ung'a tename!, 
as la tzojpisal ve'te!. 

23 As oyeb' chit evatz, ex ixoj 
uva! at eyaab'il ti' etilat umaj 
etalintxa' tuk' ex uva' nitel 
ich'u'un vene'e! tul la ul u 
klaxk!oe! seti' tu u g'iie', tan 
mama'la chit k'axk'o la ipaleb'e 
unq'a tename' tu u Judea, tan la 
ul vitx'i'tzi'l u Tiixhe! til unq'a 
tename'. 

24 As ati la kam ta'n ch'ich'; as 
ati la eq'ol ve't spreexhuil tulaj 
unq'a tename' uva! jit tiaal Israel, 
tan la ul e'puloj ve't u Jerusalén 
ta'n unq'a tename' uva! jit tiaal 
Israel. As a! ve't unq'a tename' la 
b'ek'on ve'te! techal la ilej u g'iie' 
uve! alel kan ta'n u Tiixhe!. 

Niyolon u Jesús 
ti' u tuleb'ale' tika'pa 
Mateo 24.29-35, 42-44; 
Marcos 13.24-37 


25 As la ilax ve't unq'a k'uchb'al 
tetz u vuleb'ale' vatz u q'iie' tuk' 
vatz u ich'e' as tuk' xo'l unq'a 
tx'umile'. As la xaan ve't taama 
unq'a tename' vatz u tx'ava'e'. As 
la teq'o ve't taama ta'n vivulun u 
mare! tul la ipilq'u Ob). 

26 As ye'l ve't iyak'il unq'a tename' 
la ib'an ta'n xo'vichil ti' titz'ale' 
uva! kam kuxh k'axk'o la ul ve't 
sti!, tan la iyiku ve't u Tiixhe' 
unq'a vee! at vatz u almika'e'. 
27As la til ve't unq'a tename' 
u tuleb'al VIK'AOL U NAJE! tu u 
suutz'e'. As la uli tuk' iyak'il as 
la litz'lo'lan u tuleb'ale'. 
28 Tul la xe't unq'a vee! ni valel, as 
la eyak'insa etib'. As la sajin ve't je! 
ex tu almika', tan tuk q'alpuloj ve't 
ex vatz u k'axk'oe'— ti'k u Jesús. 
29As tal ve't u Jestis uma't 
u k'uchuvatz uva! ech ni tal 
ile!: —Eteesataj etexhlab'al ti! u 
higuera tuk' unjoltu unq'a tze'e', 
30tan tul uva! netil itooq' vixaj 
tze'e', as ootzimal seta'n uva! 
saq'i tuk eloj ve'te!. 
31 As echat chit tuk ib'an 
unpajte, tan tul la etil tuch unq'a 
veel ni val sete, as la etootzi 
ve'te! uva' txantu ilejat ve't u 
q'iie! uva! la ilpu ve'te! uva! atu 
tename! jaq' u tijle'm u Tiixhe'. 
32 As jik chit tuk val sete, tan 
ye'xnaj sotz unq'a tename' uva' 


ch 21.18 A' isuuchil unq'a yole' tu yolb'al griego: ti! u xi'l ivi! unq'a uxhchile'. As a! 
isuuchil u yole' tu kuyolb'al uva' ye'xheb'il la oleb' ti' teesal itiichajil umaj uxhchil 


k'atz u Tiixhe!. 

tiaal Israel vatz u tx'ava'e' tul la 
ib'an unq'a veel skajayil uve' ni 
val sete, 
33tan la pal u almika'e' tuk' 
u vatz txlava!e!. Pet ech koj 
vunyole!, tan a! chite' ye! la pali. 
34La chit etil je! etib'. As 
eyansak vetaanxelale' ta'n unq'a 
va'lexhe' eche' u q'ab'a'me!. 
As teesak kan kuxh ex unq'a 
xaanchil aamae' vatz u txlava!e!, 
tan ye' nachel sete tul la ul u 
g'iie' ti' u vuleb'ale' 
35 eche' nib'anax tuk' umaj ijvil 
uva' ni ik'an unq'a txooe', tan ye' 
nachel te txoo tul ni tik'al txoo. 
Tan ech tul u k'axk'oe' ti! unq'a 
uxhchile' skajayil uva' at vatz u 
tx'ava'e'. 
36 As atoj enachb'al sb'enameen. 
As enachtaj Tiixh ti' uva' la iloch 
ex u Tiixhe' ti' epal vatz unq'a 
k'axk'oe' uve' tuk uloj seti'. As 
ye'l ex la xo'v ex vatz VIK'AOL 
U NAJE! tul la uli tu almika' 
unpajte,— ti'k u Jesús. 
37As qiil nikat ichusun u 
Jesús tu u tostiixhe!. As sotzsaj 
ma't Aak vi' u vitze' uve' Olivos. 
38 As nimal chit unq'a tename' 
nik iseb'a tib' ti' ib'en tu u 
tostiixhe! ti! tab'il viyol Aake!. 


Nik'ayi u Judas u Jesús 
Mateo 26.1-5, 14-16; 
Marcos 14.1-2, 10-11; 

Xhun 11.45-53 
2 1 As b'iitik kuxh ilejat 
ve't u nimla q'iie' uva! 
pascua“? ib'ii, uva! nitx'a'pkat 


ch' 22.1 As jun yaab' nik tulsa unq'a tiaa 

u paane! uva! ye!l levadura niku' 
xo'l. 

2 As unq'a iq'esal oksan iyol 
tenam vatz Tiixh as tuk' unq'a 
uxhchile' uva' chusel tib' ti' 
ung'a tzag'ite', as nik ichuk ve't 
chajnaj txumb'al ti' iyatz'pu u 
Jesús, tan nikat ixo'va chajnaj 
unq'a tename!. 

3 As ok ve't u Satanás vi' u 
taanxelal u Judas uva' Iscariote. 
As ai naje! uve' atik ok xo'l 
kab'laval ung'a ichusulib' u Jesús. 
4 As b'ex ve't u Judas yolon xe' 
ung'a iq'esal oksan iyol tenam 
vatz Tiixh tuk' unq'a ib'ooq'ol 
unq'a xeen tetz u tostiixhe'. As 
iyol ve't chajnaj tuk' naj ti! uva! 
kam la tulb'e naj taq'ax ok u 
Jesús tiq'ab' chajnaj. 

5 As txuq'txun chit ve't chajnaj 

ti' viyol u Judas. As ik'ul ve't tib' 
iyol chajnaj uva' la taq' chajnaj 
puaj te u Judas. 

6 As ik'ujb'a' ve't u Judas uva! 

naj la oksan u Jesús tiq'ab' 
chajnaj. As ichuk ve't naj 
txumb'al, tan a! nikat tal naj uva! 
ye'l tenam k'atz u Jestis tul la 
b'en toksa naj Aak tiq'ab' chajnaj. 


Nijej kan u Jesús 
isuuchil uma'l u tx'a'o'm 
ti' tulsat unq'a tename' 
vikameb'al Aake' sk'u'l 
Mateo 26.17-29; 
Marcos 14.12-25; Xhun 13.21-30; 
1 Corintios 11.23-26 
7Asilej ve't u b'axa q'iie' 
ti! ixe't u nimla q'iie' uva! 





| Israel sk'u'l uva! ye'l unq'a b'axa ik'aol 


unq'a q'esla ib'aale' kat yatz'pi ta'n u ángel tul uva! kat el ch'u'l u tename' tu u Egipto. 


As eyen tu Éxodo 12.1-36. 

nitx'a'pkat u paane' uva! ye'l 
levadura niku' xo'l. As tu unq'a 
q'iie', as techal chit nik iyatz'pu 
unq'a talaj kaneero!e! ti! inimal u 
nimla q'iie'. 
8 As ichaj ve't b'en u Jesús u 
Lu'e' tuk! u Xhune!. As ech tal 
ve't Aak ile' te chajnaj: —B'enoj 
ex. Bien eb'antaj tuch u tx'a'o'me' 
tetz u nimla q'iie', aq'al uva' la 
kunima,— ti'k Aak. 
9Ech tal ve't chajnaj ile': —¿Pap, 
katil nasa'kat uva! la ben 
kub'ankat tuch u tx'a'o'me'?— 
ti'k chajnaj. 
10 As ech tal ve't u Jesús ile': 
—Tul la ok ex tu u tename!, 
as la ek'ul etib' tuk' uma'l u 
naj uva' eg'omal uma'l txe'n 
a' sta'n. As la xekeb' ex ti' naj 
techal la ok naj tu uma'l u 
kab'al. 
11 As ech la etal ile! te vib'aal 
u kab'ale!: «Ech ni tal u chusul 
qetz ile!: -¿Ab'iste u kab'ale' 
uva! la ts'a'nkat in tuk' ung'a 
unchusulib'e' ti' inimal u nimla 
q'iie'?- tag' Aak ni tale!» chaj ex 
la b'en etal ste. 
12 As la ik'uch ve't vib'aal u 
kab'ale! uma'l u nimla kab'al 
sete uva' echen tika'v ichup 
u kab'ale'. As b'anel ve't tuch 
u kab'ale' sta'n. As tzitzi' la 
eb'ankat tuch u tx'a'o'me',— ti'k 
u Jesús. 
13 As b'en ve't unq'a ichusulib' 
Aake!. As b'ex ib'ana kam uva! 
tal Aak te chajnaj. As ib'an ve't 
chajnaj tuch u tx'a'o'me' tetz u 
nimla q'iie'. 

14 As tul tz'otin ve'te!, as xoneb' 
ve't u Jesús vatz u meexhae! tuk' 
unq'a apóstol. 

15 As ech tal ve't Aak ile! te 
chajnaj: —A' chite' nunsa' uva! 
la unb'an u tx'a'o'me' setuk! tu 
u nimla q'iie' tul uva! ye'xnaj 
unpaleb'et u k'axk'oe'. 

16 As ile! la val sete uva! eche! 
jatu koj la unb'an uma'toj 
tx'a'o'm setuk' eche' uva! nu 
kub'an cheel. Pet lanal oon u 
q'iie! ti! uva! la Up ve'te! uva! 
at ve't u tename' jaq' u tijle'm 
u Tiixhe'. As a'n la unb'an u 
tx'a'o'me' setuk' unpajte ti' 
inimal u nimla q'iie',— ti'k u 
Jesús. 

17As itxey ve't u Jesús u koopa. 
As taq' ve't Aak ta'ntiixh te u 
Tiixhe! sti'. As ech tal ve't Aak 
ile!: —Ek'ultaj u koopae'. As 
etuk'ataj, 

18 tan ile' la val sete uva! ye'xh 
jatu la vuk'a ve't u ta'l u uuvae' 
eche' uva' nu kub'an cheel. Pet 
lanal ilpu ve'te! uva! at u tename' 
jaq' u tijle'm u Tiixhe'— ti'k 
Aak. 

19 As itxey ve't Aak u paane!. 
Taq' ve't Aak ta'ntiixh sti". Ijatx 
ve't Aak. As taq! ve't Aak te 
chajnaj. Ech tal ve't Aak ile!: 
—A' vunchi'ole! uva! tuk vag' 
k'axb'isaloj seti'. As chajpaj chit 
etx'a'at u paane' eche! u vaa! 
nu kub'an cheel, as la etulsa in 
sek'u'l,— ti'k Aak. 

20As tul b'a'nxi itx'a'n ve't 
chajnaj, as itxey ve't Aak u 
koopae'. As ech tal ve't Aak 
ile!: —As u ale! uva! at ku' tu 

u koopae', as ale! u ak! tzaq'ite! 
uve! la k'ujeb' kan ta'n vunkajale' 
uve! tuk eloj set. 

21 As uma'l ex uva! tuk ag'on 
ok in tiq'ab' unq'a iq'esal ung'a 

tename!', as il ex ato'k tzan ex 
sunk'atz vatz u meexhae!. 

22 As jik chit la val sete, tan in 
uva! in VIK'AOL U NAJE', as kam 
chit uve' k'ujlu kan svi', as a'e' 
uve! tuk unpaleb'e. ¡Pet oyeb' 
chit ivatz u naje! uve' tuk aq'on 
ok in tiq'ab' unq'a iq'esal unq'a 
tename'!— ti'k u Jesúse!. 

23 As xe't ich'oti ve't tib! te 
chajnaj uva! ab'iste chajnaj la 
k'ayin u Jesús. 


Ni tal u Jestis uva' ab'il 
uva' nim talche' 

24 As zeit iyaa ve't tib' unq'a 
apóstol ti' uva' ab'iste chajnaj 
uva! nim talche!. 

25 As ech tal ve't Aak ile: 
—Jank'al unq'a ijlenaale' tetz 
unq'a tename', as nim chit 
chajnaj ninache! ti! ib'ek'at unq'a 
tename'. As ni toksa tib' chajnaj 
nimla lochol tetz unq'a tename!. 
26Pet ech koj ex, tan jit'e'ch 

la eb'ane' eche! uve' nib'an 
unq'a naje'. Pet ab'iste ex uva! 
ex iq'esal xo'l vemoole', as ech 
vetxumb'ale' la eb'ane' eche! 
umaj uxhchil uva' ye'l tijle'm ati 
as moj eche' umaj k'am. 

27 ;As kam ni tal ex? ¿Ab'il 

uve! nim talche'? ¿Ma a! u 
uxhchile' uve' xonlu ok vatz u 
meexhae'? ¿Pet moj ai u k'ame' 
uve! niq'ajsan unq'a echb'ub'ale'? 
As ootzimal seta'n uva! ai u 
uxhchile' uva' ato'k vatz u 
meexhae' uva' nim talche' ti' u 
k'ame'. Pet ech koj uve' nunb'an 
sexo'l, tan ech nunb'ane' eche! 
nib'an umaj k'am. 

28As ye'l ka'toj uxhchil kat 
atin sunk'atz. Pet ex kuxh 

kat atin ex sunk'atz tul kat 
unpaleb'e unq'a k'axk'oe!'. 
29Esti'e! tuk vag etijle'm ti! 
unq'a tename' uva! at jaq' u 
tijle'm u Tiixhe', eche! uve! kat 
ib'an u vunB'aale' sve ti' vilat 
isuuchil unq'a untename', 
30tan at vijle'm ti' u tename! 
uva! at jaq' u tijle'm u Tiixhe!'. As 
la oksal eq'ii. As la xoneb' ve't 
ex sunk'atz vatz vunmeexhae! 
til etx'a'ne' as ti! etuk'a'e'. As la 
xoneb' ve't ex tu unq'a b'a'nla 
xonleb'ale' ti! eb'anat isuuchil 
kab'laval unq'a tename' uva' 
tiaal Israel,— ti'k u Jesús. 


Ni tal u Jesús uva' la teesa tib' 
u Lu'e' Katz Aak 
Mateo 26.31-35; 
Marcos 14.27-31; Xhun 13.36-38 


31As ech tal ve't u Jesús (ei te 
u Lu'e!': —Simón, Simón, ile! la 
val see uva' kat ijajlu ve't ex u 
Satanás sekajayil ti! uva' ech la 
tulb'e ex naje! eche! nib'anchu te 
u trigo tul nitxaap tu u txaab'ale'. 
32 Pet kat unjajlu b'a'nil te u 
Tiixhe' see! ti! uva! ye! la atz'ej 
u k'ujleb'al ak'u'le' svi'. As tul 
la yak'in ve't u k'ujleb'al ak'u'le' 
svi' unpajte, as laloch ve't unq'a 
eetz'in aatzike! ti! iyak'in u 
k'ujleb'al ik'u'le' svi!,— ti'k u 
Jesús. 
33Ech tal ve't u Lu' ile!: —Pap, 
k'uxh la oksal in tu u kaarsa as 
moj la yatz'pu ve't in see', as la 
chit xekeb' in see',— ti'k u Lu'e!. 
34As ech tal ve't u Jesús ile!: 
—Lu', la val see tan tul ye'xnaj 
oq' u pele'xhe' cheel, as oxpajul 
ma't aalata' uva! ye! ootzaj 
in,— ti'k u Jesús. 

Ni tal u Jesús uva! 
techal la ipaleb'e Aak 
uva' tz'ib'amal kan 


35 As ech tal ve't u Jestis 
ile! te unq'a ichusulib'e': —Tul 
kat unchaj b'en ex unpajxi, as 
kat val sete uva!: «Ye'l epuaj la 
eteq'o. As mita'n esam. As ye'l 
untzumtoj exa'p la eteq'o,» ch'in 
kat val sete. ¿Pet moj kam kat 
eya'ta tul uva' kat b'ex ex?— ti'k 
Aak. Ech tal ve't chajnaj ile": 
—Ye'xhkam, Pap, kat kuya'ta, — 
ti'k chajnaj. 
36As ech tal ve't Aak ile!: —Pet 
ech koj uve' tuk val sete cheel, 
tan ab'iste ex uva' at epuaj, as 
eteq'otaj. As eteq'otaj esam. As 
jank'al ex uva! ye'l ech'ich! ati, 
as ek'ayitaj umaj etoksa'm. As 
eloq'taj ech'ich', 
37tan ile' la val sete uva' techal 
chit la unpaleb'e kam uva' 
tz'ib'amal kan uva' ech ni tal 
ile!: 

Antu ve'te' la ok xo'l tachul 


unq'a aapaave!, taq' u yole!. 


As kam chit uve' tz'ib'amal kan 
svi' as tuk chit ib'ane',— ti'k u 
Jesús. 

38 As ech tal ve't chajnaj ile!: 
—Pap, il ka'va'l ch'ich' ila! ati,— 
ti'k chajnaj. Ech tal ve't Aak ile": 
—Kat ib'anle' b'a,— ti'k Aak. 


Ninach u Jesús Tiixh 
vatz u vitz uva' Olivos 
Mateo 26.36-46; 
Marcos 14.32-42 


39As el ve't ch'u'l u Jesús 
tu kab'al, as xekeb' ve't unq'a 
ichusulib' Aake! sti'. As b'en ve't 
Aak tuk' chajnaj xe' tuul u vitze' 





218 


uve! Olivos, tan ech chit nikat 
ib'an Aak. 

40 As tul oon ve't Aak tu u 
atinb'ale' tuk' chajnaj, as ech 
tal ve't Aak ile' te chajnaj: 
—Enachtaj chit Tiixh aq'al uva! 
la iyak'insa Aak u k'ujleb'al 
ektulle! svi! tul la chukax 
txumb'al seti' OI eteesal 
sunk'atz,— ti'k u Jesús. 

41 As jetz'en ve't el unb'iil Aak 
k'atz chajnaj. Kamal ixaa ve't 
el Aak ka'vo'j k'a'j. As ku! ve't 
Aak qaaloj. As inach ve't Aak 
Tiixh. 

42 Ech tal ve't Aak ile": 
—UnB'aal, asoj la asa', as b'an 
b'a'nil sve uva' ye'l in la pal in tu 
u k'axk'oe'. As jit in la alon. Pet 
axh la alon,— ti'k Aak. 

43 As ku' ve't ch'u'l uma'l u 
ángel tu almika'. As ik'uch ve't 
tib' te Aak ti' iyak'insal taama 
Aak. 

44As aya'l chit ve't ik'u'l Aak 
nikat inach ve't Aak Tiixh, tan 
va'lik chit itxumun ve't taama 
Aak. As va'lik chit ijoltz'a't 

ve't Aak. As nikat ich'anxik 

ku! vitz'a' Aake! tu tx'ava' eche! 
ich'anxik ku' kaj. 

45 As tul ya' ve't Aak ti' inachat 
Tiixh, as txakpu ve't Aak. As 
q'aavik ve't tzan Aak k'atz 
chajnaj. As vatik ve't chajnaj, tan 

atik vata'm tivatz chajnaj ta'n 
txumu'm. 

46As ech tal ve't Aak ile' te 
chajnaj: — Kam q'i uve! vatik 
kuxh ex? Txakpoj ex. Enachtaj 
Tiixh aq'al uva' la iyak'insa Aak 
u k'ujleb'al ek'u'le' svi' aq'al uva! 
ye'xhkam kuxh la epaleb'e,— ti'k 
Aak. 


Nitxeypu ve't u Jesús 
Mateo 26.47-56; 
Marcos 14.43-50; Xhun 18.2-11 


47As antelik iyolon u Jesús 
tul b'ex oonoj u mama'la 
tename' ti' itxeypu ve't u Jesus, 
As u Judas uva' atik ok xo'l 
kab'laval unq'a ichusulib' Aake', 
as naj b'axik vatz unq'a tename!. 
As tul jetz'en ve't ok naj vatz 
Aak ti' itz'ub'at naj txala itzi' 
Aak, 
48as ech tal ve't Aak ile! te naj: 
—¿Judas, ma tuk' tz'ub'u tzi' 
tuk aaq'kat ok in tiq'ab' unq'a 
uxhchile' uva' tuk txeyon in, in 


uva! in VIK'AOL U NAJE'?— ti'k Aak. 


49 A'n pal ve't unq'a ichusulib' 
Aake' stuul uva! kam nik ib'an 
u Judas. As ech tal ve't chajnaj 
ile! te u Jesús: —¿Pap, ma la 
uch kuk'ulelat unq'a nale! tuk' u 
kuch'ich'e'?— ti'k chajnaj. 

50As tzaa ve't uma'l naj. As 
teq'o ve't je! tzan naj vich'ich'e' 
tu totzotz. As itzok' ve't el naj 
viseb'al ixikin uma'l vik'am 
iq'esal oksan iyol tenam vatz 
Tiixh. 

51 As ech tal ve't u Jesús ile": 
—Ya'sa uve! nab'ane!! ¡Ye! eetz 
ti' naj! — ti'k Aak. As ikan ve't ok 
Aak vixikin naje!. As yak kuxh 
txan vixikin nale! ta'n Aak. 

52 As ech tal ve't Aak ile! te 
unq'a iq'esal oksan iyol tenam 
vatz Tiixh, tuk' unq'a iq'esal 
unq'a xeen tetz u tostiixhe', 
tuk' ka't unq'a baal tename' 
uva! kat oon ti! itxeyat Aak: 
—¿Kam q'i uva! eg'omal ch'ich' 
tuk' tze' seta'n ti' ul etxeyat 
in? ¿In kol umaj elq'om q'a 
sevatz? 

53As tul jun q'ii atik in sexo'l 
tu u tostiixhe', as ye' kat etxey 
in. Pet etetz ve'te! b'a scheel 
tuk' u tx'i'lanaje' ti' etxeyat 

in, tan kat taq'lu ve't u Tiixhe' 
etokeb'al ti' etxeyat in,— ti'k 
Aak. 


Ni teesa ve't tib' u Lu' 
k'atz u Jesús 
Mateo 26.57-58, 69-75; 
Marcos 14.53-54, 66-72; 
Xhun 18.12-18, 25-27 


54 As itxey ve't ung'a tename' 
u Jesús. As teq'o ve't ok chajnaj 
Aak tu vikab'al iq'esal oksan iyol 
tenam vatz Tiixh. As ech koj u 
Lu'e', tan naach kuxh xekelikkat 
naj ti' Aak. 
55 As tul ma'tik toksat kal 
unq'a uxhchile' xamal vatz 
u q'anale', as xoneb' ve't ok 
u Lu'e' Katz chajnaj vatz u 
xamale!. 
56 As til ve't uma'l u aaich' uva! 
xonlik ok u Lu'e! vatz u xamale!. 
As ib'an ve't ixoj ika'yal naj. As 
ech tal ve't ixoj ile!: —U naje' 
vi'le', imool tib' naje' tuk' u 
Jesús,— ti'k ixoj tal xo'l unq'a 
uxhchile!. 
57 As ech tal ve't u Lut ile: 
—ilxoj, ye! vootzaj u naje' uve! 
naale'!— ti'k naj. 

58 As unb'iil kuxh ve't stuul, as 
Up ve't u Lu'e' ta'n uma't u naj. 
As ech tal ve't naj ile! te u Lu'e': 
—An chite! vil amool eeb'e' tuk' 
chajnaj,— ti'k naj. Ech tal ve't 

u Lu! ile!: —¡Ye'le! ¡Jit unmool 
vib'e! tuk' chajnaj!— Ok naj. 

59 As kamal uma'l oora stuul, as 
ech tal ve't uma't naj ile! ti' u Lu'e': 
—An chite! vil imool tib' naje' tuk! u 
Jesús, tan aa Galilea naj,— ti'k naj. 
60Ech tal ve't u Lu' (ei: —¡Ye! 
vootzaj kam uve' naale'!— ti'k u 
Lu'e!. As antelik kuxh iyolon u Lu'e' 
tul b'ex oq'oj ve't u pele'xhe!. 

61As isuchq'i ve't tib' u Jesús. As 
isaji ve't Aak u Lu'e!. As jub'in ve't 
tul viyol Aake' sk'u'l u Lu'e' uva! 
ma'tik talat Aak: «Tul ye'xnaj oq' u 
pele'xhe', as oxpajul ma't eesat eeb' 
sunk'atz,» ti'k Aak. 

62 As el ve't ch'u'l u Lu'e' vatz u 
g'anale'. As va'l chit toq' ve't naj 
ti' ik'axat tib' ti' uva' kat tal naj. 


Nitze'lel u Jesús 
Mateo 26.67-68; Marcos 14.65 


63 As tze'leb'alik kuxh u Jesús 
te ung'a naje' uva! nik xeeon 

Aak. As xe't ve't chajnaj ti' 
iq'ospu Aak. 

64As ijup ve't chajnaj ivatz Aak 
ta'n uma'l u su't. As ik'axb'isa 
ve't chajnaj ivatz Aak ta'n q'ab'. 
As ech tal ve't chajnaj ile": 
—Asoj axh q'ajsan tetz viyol u 
Tiixhe', as q'iia uva! ab'il kat 
q'oson axh,— ti'k chajnaj te 
Aak. 

65As kam kuxh k'axk'ola yolil 
nikat talo'k chajnaj te Aak. 


Ni teq'ol ok u Jesús 
tu u ab'i'me' 
Mateo 26.59-66; 
Marcos 14.55-64; Xhun 18.19-24 


66 As tul sajb'u ve'te!, as imol 
ve't tib! ung'a baal tename', 
tuk' unq'a iq'esal oksan iyol 
tenam vatz Tiixh, tuk' ka't unq'a 
uxhchile' uva' chusel tib! ti' 
unq'a tzaq'ite'. As eq'ol ve't ok u 
Jesús xo'l chajnaj tu ab'i'me'. As 
ech tal ve't chajnaj ile! te Aak: 
67—Al sqe: ¿Ma axh u Cristo?— 
ti'k chajnaj. Ech tal ve't Aak ile!: 
—K'uxh la val sete, as eche! la 
koj enima in. 
68 As k'uxh la unch'oti umaj yol 
sete, as eche! la koj etal sve. 
69As tuk val sete, uva! in VIK'AOL 
UNAJE' tuk ilej uma'l u g'ii uva! 
tuk xoneb'oj in tu viseb'al u 
Kub'aal Tiixhe' uva! nim chit u 
tijle'me'— Ok Aak. 
70As ech tal ve't chajnaj ile! 
skajayil: — Ma a! naale' b'a uva! 
axh viK'aol u Tiixhe'?— ti'k 
chajnaj. Ech tal ve't Aak ile": 
—Kano, an chite' uve' netale'— 
ti'k Aak. 
71As ech tal ve't chajnaj ile' 
svatzaj: — Kam ve't itxa'k 

uma'toj yol uva! la gab'i? Tan ile' 
kat qabtila! uva' ni tal naj,— Ok 
chajnaj. 


Ni teq'ol ve't u Jestis 
vatz u Pilato 
Mateo 27.1-2, 11-14; 
Marcos 15.1-5; Xhun 18.28-38 


2, 1 As tul tzojpu ve't u 
yole' tu u ab'i'me', as 
jank'al unq'a uxhchile' uva! 
molik tib! ti! icheesal ipaav u 
Jesús, as bes toksa ve't chajnaj 
Aak vatz u Pilato. 
2As xe't icheesa ve't chajnaj 
ipaav Aak te u Pilato. Ech tal 
ve't chajnaj ile!: —Kat kuch'otil 
itzi' u naje'. As kat qootzil ve'te' 
uva' nisotzsa naj ik'u'l unq'a 
tename', tan ni tal naj uva! ye! 
la tag' unq'a tename' u puaje' 
te u ijlenaale' tu u Roma. As 
ni tal naj unpajte uva! naj u 
ijlenaale' uva! Cristo,— Ok 
chajnaj. 
3As ech tal ve't u Pilato ile! te 
u Jesús: —¿Ma axh u tijlenaal 
unq'a tiaal Israel?— ti'k u 
Pilato. Ech tal ve't Aak ile": 
—Kano. An chite! uve' naale',— 
ti'k Aak. 
4 As ech tal ve't u Pilato ile! te 
unq'a iq'esal oksan iyol tenam 
vatz Tiixh tuk' te unq'a tename': 
—Ye'l umaj ipaav u naje' 
nunleje'— ti'k u Pilato. 

5 As iya'lu ve't chajnaj u 
Pilato. Ech tal ve't chajnaj ile': 
—Niyansa naj itxumb'al unq'a 
tename' skajayil tzitza' tu u 
Judea ta'n u yole' uve! nichus 
naj, tan kat xe'tik Gan naj tu u 
Galilea. As il naj tul tzitza' tu u 
Judea,— ti'k chajnaj. 

Ni teq'ol u Jestis 
vatz u Herodes 


6As tul tab'i ve't u Pilato uva! 
a' xe'tikkat tzan u Jestis chusun 
tu u Galilea, as ech tal ve't naj 
ile! te chajnaj: —¿Ma aa Galilea 
u naje'?— ti'k naj. 
7As tul alax ve't te u Pilato uva! 
aa Galilea u Jesús, as ichaj ve't 
b'en naj u Jesús vatz u Herodes, 
tan a' u Herodes b'ooq'ol tu 
u Galilea. As tu u q'iie' atik u 
Herodes tu u Jerusalén. 

8 As tul til ve't u Herodes u 
Jesús, as va'lik chit itxuq'txun 
ve't naj, tan na'xnik tab'it naj yol 
ti' Aak. As a! nikat tal naj uva' la 
til naj ib'anat Aak umaj k'uchb'al 
tetz vib'a'nil u Tiixhe!. 

9 As nimal kuxh yol nik ich'oti 
naj te Aak. As jit tiin Aak. 

10 As unq'a iq'esal oksan iyol 
tenam vatz Tiixh tuk' unq'a 
uxhchile' uva' chusel tib' ti' 
unq'a tzag'ite', as ye! nik iya' ve't 
chajnaj ti' icheesat ipaav u Jesús 
vatz u Herodes. 

11 As teesa ve't u Herodes iq'ii 
Aak tuk' unq'a isole'. As toksa 
ve't chajnaj uma'l u b'a'nla 
oksa'm ti' Aak. As tal ve't u 
Herodes uva' la b'en Aak vatz u 
Pilato unpajte. 

12 As tu ve't u q'iie' ik'ul ve't Ob 
iyol u Herodes tuk' u Pilato, tan 
atik ok ixo'l chajnaj sb'axa. 


Ni talax ve't ikam u Jesús 
Mateo 27.15-26; Marcos 15.6-15; 
Xhun 18.38—19.16 


13 As imolo ve't u Pilato ung'a 
ig'esal oksan iyol tenam vatz 
Tiixh, tuk' ka't unq'a iq'esal 

unq'a tename!, as tuk' ung'a 
tename! skajayil. 

14 As ech tal ve't u Pilato ile: 
—Exe! kat eq'on tzan u naje! 
sunvatz. As netale' uva! nisotzsa 
naj ik'u'l ung'a tename', tan a! 
ni toksa naj tivi' unq'a tename' 
uva! ye! la nimal u ijlenaale!. As 
ile! kat unch'otil te naj sevatz ti! 
uve' netal sve. As ye'l ipaav naj 
nunleje' ti! uve' netal sve. 

15 As echat kuxh kat ib'an u 
Herodes, tan kat iq'aavisa ve't 
tzan naj u Jesús sunvatz. Esti'e' 
uva! la etootzi uva! ye'l ipaav naj 
ati uva! la kam naj sti'. 

16 Pet tuk val iq'ospu naj ta'n 
tz'u'm. As la unchajpu ve't el 
naj,— ti'k u Pilato, 

17tan chiannallu te u Pilato uva! 
jun yaab' nichajpu el naj umaj u 
preexhue' tu u nimla g'iie'. 

18 As jolol chit taq'at ve't je! 
unq'a tename' tuul ivi'. As ech 
tal ve't ile!: — jYatz'poj u Jesús! 
jAs chajpuloj u Barrabas!— ti'k 
unq'a tename', 

19tan atik ve't ok u Barrabas tu 
u kaarsa, tan antik naj xo'l unq'a 
tename' uva' nik alon uva' laik 
eesal u b'anol ivatz u ijlenaale' 
tu u Jerusalén. As ma'tik 
iyatz'on naj unpajte. 

20As ai nikat tal u Pilato uva! la 
chajpul u Jesús. As tal ve't naj 
te unq'a tename' unpajte uva' la 
ichajpu naj u Jesús. 

21 As aal chit taq' ve't je! unq'a 
tename' tuul ivi'. As ech tal 

ve't ile!: —¡Yatz'poj naj vatz u 
kuruse'! jYatz'poj naj vatz u 
kuruse'!— ti'k unq'a tename!. 
22As ech tal ve't u Pilato ile' 
titoxpa: — ;As kam ipaav u naje! 

q'i kat ib'ana? ¡Tan ye'l ipaav 
naj ati uva' la yatz'pu naj sti'! 
Pet tuk val iq'ospu naj. As la 
unchajpu el naj,— ti'k u Pilato. 
23 As aal chit taq' ve't je! unq'a 
tename' tuul ivi' tuk! unq'a 
iq'esal oksan iyol tenam vatz 
Tiixh, ti' ijajata' uva' la yatz'pu 
u Jesús vatz u kuruse'. As techal 
chit oleb' chajnaj ti' unq'a vee! 
nik tal chajnaj. 

24 As tal ve't u Pilato uva! la 
b'anaxi kam uve' nik tal unq'a 
tename!. 

25 As ichajpu ve't u Pilato u 
Barrabás uva' atik ok tu u kaarsa 
ti' paasan tziil as ti' yatz'o'm, 
as tag' ve't ok u Pilato u Jesús 
tiq'ab' unq'a tename' ti! uva! la 
ib'an unq'a tename' te Aak kam 
uve' nik tal taama. 


Nikam u Jesús vatz u kurus 
Mateo 27.32-56; 
Marcos 15.21-41; Xhun 19.17-30 


26 As tul teq'o ve't unq'a 
tename' u Jesús ti' iyatz'pu vatz 
u kuruse', as itxey ve't chajnaj 

uma!l u aa Cirene uva! Simón 
ib'ii uva! aalik itzaa tu vitz. As 
taq' ve't je! chajnaj u kuruse' vi! 
icheleb! naj. As xekeb' ve't naj ti! 
u Jesús. 

27As a' chit mama'la tename' 
xekik ti' Aak. As nimal unq'a 
ixoje! uva! nikat itxumune', as 
va'lik chit toq! cha'ma ti' Aak. 
28 As isuchq'i ve't tib' Aak. As 
ech tal ve't Aak ile! te cha'ma: 
—Ex ixoj uve! aa Jerusalén, ye! 
kuxh oq! ex svi'. Pet etoq'letaj je' 
etib'; as etoq'letaj unq'a etale', 
29tan tul uma'l u q'ii uva! la 
alpu ve'te! uva': «Chiib'eb'al chit 
unq'a ixoje! uve! ye! ni talane', 
tuk' ung'a ixoje! uve! ye! nije! 
ventasioon sti', tuk' ung'a ixoje' 
uve! ye! kat ch'u'ul vich'u'e',» 
chaj u yole' la tale'. 

30 As tul la b'en ib'ane', as ech la 
tal ve't unq'a tenam ile! te unq'a 
vitze!: «jE'pen tzan sqi'! ¡Emujtaj 
o! vatz u k'axk'oe'!» chaj ve't 
unq'a tename' la tale!. 

31As la val sete, asoj ech ni 
vulb'ele! eche! u vaa! as tul 

ye'l unpaav ati, ¿as a! kol chit 

ye! la b'anchu q'a sete, tul ex 
aapaav?— ti'k u Jesús. 

32 As eq'omalik ka'va't ung'a 
naj ta'n unq'a tename!, uva! 
b'anol va'lexh chittu' ti! uva! eela 
iyatz'pe' tuk' u Jesús. 

33 As tul oon ve't unq'a tename', 
tuk' Aak, as tuk' ka'va't unq'a 
naje' tu u atinb'ale' uva! 
«Tatinb'al B'ajil K'o'n» ib'ii, as 
tzitzi' ag'axkat ve't je! Aak vatz 

u kuruse'!. As aq'ax ve't je! ka'va't 
unq'a naje! vatz ikurus unpajte: 
uma'l naj atik je! tiseb'al Aak; as 
uma't naj timax Aak. 

34As ech tal ve't u Jestis 

ile!: —Pap, sotzsa ipaav unq'a 
uxhchile', tan ye! tootzaje! uve! 
nib'ane!,— ti'k Aak. 

As ijatx ve't unq'a sole! u 
toksa'm Aake' svatzaj. As itx'ak 
ve't tib' chajnaj ti' u toksa'm 
Aake!. 

35 As tul nikat ika'ya je! ung'a 
tename' u Jesús, as ech tal ve't 
unq'a iq'esal ung'a tenam ile! tul 
nik teesa chajnaj iq'ii Aak: —Kat 
itx'ol naj iq'alpul unq'a uxhchile' 
vatz unq'a ch'o'me'. Asoj an chittu' 
uva! naj u Cristo uva! k'ujle'l ta'n 
u Tiixhe', as iq!alpu tib' naj vatz u 
kamchile' scheel,— ti'k chajnaj. 
36As jetz'en ve't ok unq'a sole' 
Katz u kuruse' ti' teesat chajnaj 
iq'ii u Jesús. As tag' je! chajnaj 
unb'iil u k'ayla ta'l uuva te Aak. 
37As ech tal chajnaj ile!: —Asoj 
axh u tijlenaal unq'a tiaal Israel, 
as q'alpu eeb' vatz u kamchile!,— 
ti'k chajnaj. 

38 As atik ve't je! uma'l u tz'ib' 
tivi' u kuruse' tu viyolb'al unq'a 
aa Grecia, tuk' tu viyolb'al unq'a 
aa Roma, as tuk' tu viyolb'al 
unq'a tiaal Israel. As ech nik tal 
u tz'ib' (et: A U TIJLENAAL UNQ'A 
TIAAL ISRAEL U VAA!, ti'k u tz'ib'e'. 

39As uma'l u b'anol va'lexh 
uva! atik je! vatz u kuruse' Katz 
u Jesús, as ech tal naj ile! tul nik 
teesa naj iq'ii u Jesús: —Asoj 
axh u Cristo, as q'alpu eeb' vatz 
u kuruse'; as q'alpu ol unpajte,— 
ti'k naj. 
40As yaanik ve't tzan uma't u 
b'anol va'lexhe' te vimoole'. Ech 
tal naj ile!: —¿Ma ye' naxo'va u 
Tiixhe! b'a? Tul antu ve't axh tuk 
kamoj axh. 

41 As ech koj o, tan nu kupaleb'e 
u k'axk'oe', tan ti' chit u kupaave' 
tuk kamojkat ol, Pet ech koj u 
Jesús, tan ye'l umaj va'lexh kat 
ib'ana,— ti'k naj. 
42As ech tal ve't naj ile! te 
u Jestis: —Pap, la oolsa in 
sak'u'l tul uva' la ul axh ti' ook 
ijlenaalil ti' unq'a tename',— Ok 
naj. 
43Ech tal ve't u Jesús ile! te naj: 
—lIle' jik chit tuk val see, tan 
cheel tuk atinoj axh sunk'atz tu 
u b'a'nla atinb'ale',— ti'k Aak. 
44As tul chaq'aan ve't q'ii, as 
tokin ve't ivatz u tx'ava'e'. As 
techanal oon ve't oxva'l oora 
ku'q'ii. As a'n ilon ve't u q'iie! 
unpajte. 
45 As tokin ve't ivatz u q'iie!. 
As q'ixmu ve't u nimla jitkin 
ixb'u'je! uve' nik jatxon tuul u 
tostiixhe!. 
46 As sik'in ve't u Jesús. Ech 
tal ve't Aak ile!': —UnB'aal, tuk 
unjatxo'k u vaanxelale' taq'ab',— 
ti'k Aak. As tul kuxh tal ve't Aak 
u yole!, as kam ve't Aak. 
47As tul til ve't viq'esal unq'a 
sole! kam uve' uchi, as toksa ve't 
naj iq'ii u Tiixhe!. Ech tal ve't naj 

ile!: —An chite! vil. Ye'l ipaave' 
vil u naje' ati. As jikla aama chit 
naje! vil,— ti'k naj. 

48 As unq'a tename' uve' nik 
ilon kam uve' uchi, as nik ipum 
ve't tzi' taama ta'n txumu'm tul 
q'aav ve't tu u tename!. 
49Pet ech koj unq'a uxhchile' 
uva! ootzinik tib' tuk' u Jesús 
as tuk' unq'a ixoje! uve! xekik 
chit ti' Aak tul sitzaa Aak tu u 
Galilea, tan naach kuxh atikkat 
tzan ti' tilata' kam uva! nik 
tulb'el Aak. 


Nimujlu ve't u Jesús 
Mateo 27.57-61; 
Marcos 15.42-47; Xhun 19.38-42 


50 As atik uma'l u naj tu u 
Jerusalén uva' tzaanaj tu u tal 
tename' uva! Arimatea uva! 
echen tu u Judea. As Xhu'!l ib'ii 
naj. As jik chit itxumb'al naj, tan 
b'a'nla aama chit naj. As k'uxh 
atik ok naj xo'l unq'a b'anol 
isuuchil unq'a tename', 

51 as jit ik'ul tib' iyol naj tuk' 
unq'a imoole' ti' uva! la kam u 
Jesús. As nik itx'eb' naj u q'iie' ti' 
uva! la ilpi uva! at u tename' jaq! 
u tijle'm u Tiixhe'. 

52As b'ex ijaj ve't naj vichi'ol u 
Jesús te u Pilato. 

53 As teq'o ve't ku! tzan naj 
vichi'ol Aake! vatz u kuruse!. As 
ib'och ve't naj tu uma'l u saj 
maanta. As b'ex imuj ve't naj tu 
uma'l u jul uva' k'otik ok vatz 
uma'l u pi'un uva! ye'xnik mujlu 
umaj kamnaj stuul. 

54 As atik u q'iie! uve! nikat ib'an 
unq'a tename' tuche! ti' inimal u 
xeem q'iie', tan aalik ixe't ve't u 
xeem q'iie'. 

55 As unq'a ixoje! uve! xekik 
chit ti' u Jesús tul zeit Aak 
chusun tu u Galilea, as b'ex til 
cha'ma katil uve! mujlukat Aak. 
As tilo'k cha'ma uva' kam ulb'el 
ikaa vichi'ol Aake' tu u jule!. 
56As q'aav ve't cha'ma tu kab'al. 
B'ex ib'an ve't cha'ma tuch unq'a 
tx'umtx'ulla tz'akab'ale' uva' 
laik ok ti! vichi'ol u Jesús. As tul 
b'anax tuch unq'a tz'akab'ale', as 
i'l ve't cha'ma tu u xeem q'iie', 
eche! uve' alel kan. 


Ni tul taama u Jesús 
Mateo 28.1-10; Marcos 16.1-8; 
Xhun 20.1-10 


1 As tul kuxh b'uuq! 

q'ii tu u b'axa q'iie' tu 
xhemaana, € as b'en ve't unq'a 
ixoje! Katz u jule! uva! mujlukat 
u Jesús. As eq'omalik ve't unq'a 
tx'umtx'ulla tz'akab'ale' ta'n 
cha'ma uva' ma'tik ib'anat cha'ma 
tuche', ti! b'en toksat ti! vichi'ol u 
Jesús, uva' nik tale'. As antik ka't 
unq'a ixoj xekik ti! cha'ma. 
2Astuloon ve't cha'ma tzi! u 
jule', as til ve't cha'ma uva' 
b'alq'umalik ve't el u sivane' uva' 
atik tzi' u jule!. 
3As ok ve't cha'ma tu u jule'. As 
til ve't cha'ma uva' ye'lik ve't 
vichi'ol u Kub'aal Jesús atike. 
4As sotz ve't ik'u'l cha'ma. As 
txaklik kuxh ve't cha'ma tzitzi'. 
As aat kuxh til ve't cha'ma uva! 
txaklik ve't ok ka'va'l unq'a naj 
txala cha'ma uva' va'lik chit 
ilitz'kab'an unq'a toksa'me!. 

5 As aal chit xo'v ve't cha'ma. As 
qaaeb! ve't cha'ma vatz unq'a 


e 24.1 As ale! u tumiinku'e!. 

naje! techal toon ivatz cha'ma 
vatz tx'ava'. As ech tal ve't unq'a 
naj ile! te cha'ma: —¿Kam q'i 
uve! nu kuxh echuk u Jesús xo'l 
unq'a kamnaje'? Tan ye'l Aak 
kamnajle, 
Gran kat ulyu ve't taama 
Aak. As ye'l ve't Aak at tzitza'. 
Etulsataj viyol Aake' sek'u'l uva' 
tal kan Aak sete tul uva' atik 
Aak tu u Galilea, 
7tan ech kat tal kan Aak ile': «La 
aq'ax ok VIK'AOL U NAJE! tiq'ab!' 
unq'a uxhchile' uve! ye! ni niman 
u Tiixhe'. As la kam ve't vatz 
u kuruse!. As titoxvu q'ii la ul 
taama unpajte,» ti'k Aak,— ti'k 
unq'a nale! tal te cha'ma. 

8 As ul ve't viyol u Jesús sk'u'l 
cha'ma. 
9 As el ve't ch'u'l cha'ma tu u 
jule'. As b'ex tal ve't cha'ma te 
junlaval unq'a ichusulib' Aake! 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


LUCAS 24 


tuk' te unjoltu unq'a niman tetz 
Aake' kam uva! til cha'ma. 

10 Antik u Ma!le! uva! tzaanaj tu 
Magdala, tuk' u Xhiv, tuk' uma't 
u Ma'l uva' vitxutx u Jacobo, tuk' 
ka't unq'a ixoj, as al cha'mae' ul 
alon te unq'a apóstol. 

11 As jit inima chajnaj viyol unq'a 
ixoje!, tan ch'u'jil elnallukat 
cha'ma nikat tal chajnaj. 

12 As txakpu ve't u Lu'e'. Ooje'l 
chit ve't tel ch'u'l naj ti' b'en tilat 
u jule' uve! mujlukat u Jesús. As 
tul oon naj, as sajin ok naj tu u 
jule!. As a! kuxh unq'a maantae' 
til ve't naj uve! b'ochlukat u 
Jestis. As va'lik chit teq'ot ve't 
taama naj ti' uve' til naj. As b'en 
ve't naj tu kab'al. 


Nik'uch tib' u Jesús vatz 
ka'va'l unq'a ichusulib'e' 
Marcos 16.12-13 
13 As an chit tu q'iie', as b'en 

ve't ka'va'l vichusulib' u Jesús 

tu uma'l u tal tenam uva! Emaús. 
Kamal oxva'l i'l ixo'l tuk! u 
Jerusalén. 

14 As tul nikat ixaan chajnaj, as 
nikat iyolb'e chajnaj kam chit 
uve' kat uchi. 

15 As tul nikat iyolon chajnaj, as 
jetz'en ve't ok u Jesús ti! ixekeb' 
ti! chajnaj. 

16 As aat kuxh til chajnaj uva! 
xekik uma'l u uxhchil ti' chajnaj. 
As jit texhla chajnaj uva! aliku 
Jesus, 

17As ech tal ve't u Jesús (ei te 
chajnaj: —¿Kam yolile' q'i uve' 
neyole' tul nexaane'? ¿As kam uve' 
nu kuxh etxumune'?— ti'k Aak. 
18 As uma'l u naj uva' Cleofas ib'ii 
as ech tal naj ile!: —¿Ma jit ach 

aatenam b'a? ¿As ma ye! ootzimal 
b'a a'n kam uve' kat uch tu u 
Jerusalén tu ung'a q!iie'?— ti'k naj. 
19Ech tal ve't u Jesús ile': —¿As 
kam q'i kat uchi?— ti'k Aak. As 
ech tal ve't chajnaj (el: —¿As ma 
ye! kat aab'i b'a ti! uve! kat ulb'el 
u Jesús uva' aa Nazaret? As 
Aake! q'ajsan tetz viyol u Tiixhe!. 
As nim chit unq'a b'a'nile! uva! 
kat ik'uch Aak tuk' uve' kat tal 
Aak vatz u Tiixhe' as vatz unq'a 
tename' unpajte. 
20Pet a ung'a iq'esal oksan 
iyol tenam vatz Tiixh tuk' ung'a 
iq'esal u tename' uva! kat k'ujb'a'n 
til ikam Aak vatz u kuruse'. As kat 
aq'pik ve't je! Aak vatz u kuruse!. 
21 Pet ech koj o', tan a! kat 
qala uva' Aake' la q'alpun u 
kutename' vatz ung'a uxhchile' 
uva' nich'o'n taama sgi'. As ye! 
kat b'ex ib'ana, tan kat ib'anlu 
ve't oxva!l q'ii ikam ve't Aak. 
22 As kat sotz ve't kuk'u'l tul kat 
ul tal kal unq'a ixoj sqe ti' uva! 
kam kat til cha'ma, tan ku'saj 
kat b'ex cha'ma Katz u jule' uve! 
mujlukat Aak. 
23 As ye!l ve't vichi'ol Aake' kat 
ilej ve't cha'ma tu jule'. As ni tal 
ve't cha'ma uva! kat ik'uch tib' 
ka'l ung'a ángel vatz cha'ma. As 
kat tal unq'a ángel te cha'ma 
uva! isle'l ve't Aak. 
24 As yak kuxh ben ve't ka'l unq'a 
kumool. B'ex til ve't chajnaj u jule'. 
Asni tal chajnaj uva' an chittu' 
kam uva! kat tal unq'a ixoje'. As jit 
til chajnaj u Jestis,— ti'k chajnaj. 
25 As ech tal ve't u Jesús ile": 
—;Ex chit ye! nepal stuul! ¡Kam 
chit alkin aamaile! vetetze'! Tan 
ye'xh nenima unq'a yole' uva! 

tz'ib'amal kan ta'n unq'a q'ajsan 
tetz viyol u Tiixhe!. 
26 ¿As moj ye! ootzimal seta'n 
uva' techanal la ipaleb'e u Cristo 
unq'a k'axk'oe'? As a'n la oksal 
ve't iq'ii Aak tul uva' la ok Aak 
tu almika',— ti'k Aak. 
27As ai xe'tkat Aak ti' unq'a yole' 
uve! tz'ib'amal kan ta'n u Moisés. 
As tal ve't Aak unpajte ti' unq'a 
yole! uva! alel kan ta'n ka't unq'a 
q'ajsan tetz viyol u Tiixhe'. As 
tal ve't Aak isuuchil ung'a yole' 
te chajnaj uva! tz'ib'amal kan ti! 
Aak. 

28 As tul oon ve't chajnaj 
tzi' u tal tename' uva' yakikkat 
chajnaj, as tal ve't u Jesús uva! 
yakik ve't Aak tu uma't tenam. 
29 As iya'lu ve't chajnaj Aak. Ech 
tal chajnaj ile! te Aak: —Kaaen 
kan sukuk'atz, tan ma't ve't ku' 
q'ii. As tuk tz'otinoj ve'te!,— Ok 
chajnaj. As ok ve't Aak k'atz 
chajnaj tu kab'al. 
30As tul xonlik ve't u Jestis 
tuk! chajnaj vatz u meexhae! 
til itx'a'ne', as itxey ve't Aak u 
paane!. As tag' ve't Aak ta'ntiixh 
te u Tiixhe! sti'. As ijatx ve't Aak 
te chajnaj. 
31 As tul ik'ul ve't chajnaj u 
paane!, as texhla ve't chajnaj uva! 
alik u Jesús. As oora kuxh sotz 
ve't Aak vatz chajnaj. 
32As ech tal ve't chajnaj 
ile! svatzaj: —¡As va'lik chit 
itxuq'txun u gaanxelale' tul 
nikat tal Aak isuuchil unq'a yole' 
sqe tu b'ey!— ti'k chajnaj. 

33 As yak kuxh txakpu ve't 
chajnaj. As q'aav ve't chajnaj 
tu u Jerusalén. As tul oon ve't 
chajnaj, as k'ulik obt junlaval 

ung'a apóstol tuk' ka't ung'a 
niman tetz u Jesús. 

34 As ech tal ve't ung'a apóstol 
ile! tuk! ung'a niman tetz Aake' 
te chajnaj: —¡An chite"! ¡Kat 
ulyu ve't taama u Kub'aal Jesús! 
Tan kat ik'uch tib' Aak te u 
Simón,— ti'ke. 

35 As tal ve't ok ka'va'l unq'a 
naje' te unq'a apóstol uva' kam 
ib'an chajnaj tuk' Aak tu b'ey, 
as kam ib'an chajnaj tul texhla 
chajnaj Aak tul ijatx Aak u 
paane!. 


Nik'uch tib' u Jesús 
vatz unq'a ichusulib' 
Mateo 28.16-20; 
Marcos 16.14-18; Xhun 20.19-23 


36 As antelik kuxh iyolon 
unq'a naje', as aat kuxh ilpu 
ve'te! uva! txaklik ve't u Jesús 
xo'l unq'a uxhchile' uva! molik 
tib'. As ech tal ve't Aak (ei: —As 
b'a'noj etatin sevatzaj sekajayil,— 
ti'k Aak. 
37As teq'o ve't taama unq'a 
uxhchile'. As xo'v ve'te', tan 
kamal xo'val uva! nikat tal ve'te!. 
38 As ech tal ve't Aak ile! te unq'a 
uxhchile! uve! molik ob! tu kab'al: 
—¿Kam uve' nu kuxh exo've! as 
nu kuxh ika'kab'in etaama? 
39Etiltaj vunq'ab'e' tuk' unq'a 
voje', tan ine! ta'. As ekantaj 
in aq'al uva! la pal ex stuul ti! 
etexhlat in, tan ye'l ichib'il as 
ye'l ib'ajil unq'a xo'vale! ati. Pet 
ech koj in, tan il unchi'ol ati tuk' 
unb'ajil eche! uva' netile',— ti'k 
Aak. 

40 As tul kuxh tal u Jesús u yole!, 
as ik'uch ve't Aak viq'ab'e' tuk! u 
toje! te chajnaj. 

41 As k'uxh va'lik chit ichiib' 
ve't chajnaj, as nikat teg'o taama 
chajnaj, tan ye'xnik inima 
chajnaj uva! ma'tik tul taama u 
Jesús. Estile! uva! ech tal Aak ile! 
te chajnaj: —¿Ma at echb'ub'al 
sexe!? Eb'antaj b'a'nil. Etaq' 
unb'ooj vetz,— ti'k Aak. 

42 As taq' ve't chajnaj unb'iil u 
b'oxi'm txay te Aak tuk' unb'iit u 
tx'ix kab'. 

43 As ik'ul ve't Aak. As techb'u 
ve't Aak vatz chajnaj. 

44As ech tal ve't Aak ile! te 
chajnaj: —As jank'al chit unq'a 
k'axk'oe' uve! kat unpaleb'e, 

as ale! uve! kat val sete b'axa 

tul ye'xnaj kam in. As techal 
chit kat ib'ana kam unq'a veel 
tz'ib'amal kan svi' ta'n u Moisés 
tuk' ka't unq'a q'ajsan tetz viyol 
u Tiixhe!, tuk! u yole! uva! ni tal 
tu Salmo,— ti'k Aak. 

45 As tag' ve't Aak itxumb'al 
chajnaj OI uva! la pal chajnaj tu 
yole' uva! tz'ib'amal kan ti' Aak. 
46 As ech tal ve't Aak ile! te 
chajnaj: —Ech ni tal unq'a yol ile! 
uva! tzliblamal kan svi!: «La chit 
ipaleb'e u Cristo u kamchile'. As 
titoxvu q'ii la ul taama unpajte. 
47As tuk' vib'ii Aake' la alpukat 
isuuchil u yole' xo'l unq'a 
tename' skajayil ti! uva! la ik'axa 
tib' unq'a tename! ti! vipaave' 

as la sotzsal ve't ipaav. As a! la 
xe'tkat tu u Jerusalén ti' talax 
isuuchil u yole',» ti'k u yole' uva! 
tz'ib'amal kan svi'. 

48 As exe! tuk paxsan ve't unq'a 
yole' svi', tan exe! kat ab'in as exe! 
kat ilon kam uva' kat ulb'el in. 
49Pet kaaoj kan ex tzitza' tu 

u Jerusalén. As lanal ek'ul 

veyak'ile! uve! la ku' ch'u'l tu 
almika', tan tuk unchaj tzan u 
lochol etetze! uve! alel kan ta'n 
vunB'aale'— ti'k u Jesús. 


Nije' u Jesús tu almika' 
Marcos 16.19-20 


50 As teq'o ve't el u Jesús unq'a 
ichusulib'e' ti'e'l u Jerusalén. As 
tul oon Aak tuk' chajnaj najlich u 
Betania, as taq' ve't je! Aak iq'ab', 
as b'a'n ve't iyolon Aak ti' chajnaj. 
51As tul kuxh tal Aak u b'a'ne' 
ti' chajnaj, as ijetz! ve't el tib! 
Aak. As aat kuxh til ve't chajnaj 
teq'ol ve't je! Aak tu almika!. 
52As toksa ve't chajnaj iq'ii 
u Jesús. As q'aav ve't chajnaj 
tu u Jerusalén. As va'lik chit 
itxuq'txun ve't chajnaj. 

53 As jun q'ii nikat imol ve't 
tib! chajnaj tu u tostiixhe! ti! 
toksal iq'ii u Tiixhe'. An chite'. 








Lucas 24.50-53 

Unq'a b'a'nla yol uva" 


tz'ib'amal kan ta'n 


u Xhun 
ti' u Jesús 


Niyolon u Xhun ti' u Jesús 
1 As sel q'iisaj atik chit uma'l 
u uxhchil uva! nikt'uchun 

kam b'anta'n u Tiixhe!. As 
echenike' k'atz u Tiixhe', tan an 
chit Tiixhe! u uxhchile!. 
2As atik chite' u uxhchile' k'atz 
u Tiixhe' tul ye'xnik chee u vatz 
tx'ava'e'. 
3 Jank'al chit unq'a vee! ati, as 
ale! cheesan tetz. As ye'l umaj 
kam ati uva! jit u uxhchile' 
cheesan tetz. 
4 As echen u tiichajile' Katz u 
uxhchile'. As a! vitiichajile! u 
txijun tetz u qaanxelale!. 
5 As a! u txijun tetz u gaanxelale' 
ni txijun b'en u g'ej toktoe!. As 
jatu koj la oleb' u q'ej toktoe! ti' 
itzaasale!. 

6 As atik uma'l u naj uva! Xhun 
ib'ii uva! ichaj tzan u Tiixhe! 
7ti' ul talat isuuchil unq'a yole' 
sukuxo'l ti' u txijun tetz u 
qaanxelale!, aq'al uva' kajayil 
chit o! tuk! unq'a tename! la 
kuk'ujb'a! kuk'u'l ti' u txijun tetz 
u qaanxelale!. 
8 Jit u Xhune' u txijun tetz u 
qaanxelale'. Pet ai u Xhune' u 





alol tetz isuuchil u yole' ti! uva! 
ab'il u txijun tetz u qaanxelale!. 
9As tul kat ul u txijun tetz 
u gaanxelale' uva! ta'n chite' 
unch'i'til vatz u tx'ava'e', 
10 as atik u txijun tetz u 
qaanxelale' xo'l unq'a tename!. 
As k'uxh a'e' u cheesan tetz u 
vatz tx'ava'e' skajayil, as ye! kat 
texhla unq'a tename' u tijle'me!. 
11 As k'uxh a! ulkat xo'l 
vitename!, as ye! kat k'ulpu ve'te' 
ta'n vitename!. 
12 Der ab'il uve! kat niman as 
kat ik'ujb'a' ik'u'l sti', as ale! kat 
oksan o! sme'al ik'aol Tiixh. 
13 As ye'l uva! tuk' koj itxumb'al 
umaj vatz tx'ava'illa aama as uk 
koj u tacha'v umaj uxhchil uva! 
kat ok o! sme'al ik'aol Tiixh. Pet 
tacha'v chit u Tiixhe' uva! kat ok 
o! sme'al ik'aol Tiixh. 

14 As u uxhchile' uva! 
nik'uchun kam b'anta'n u Tiixhe!, 
as atik ve't sukuxo'l, as nimal 
ve't b'a'nil kat ib'ana, as nik tal 
ve't u jikla yole' te unq'a tename!. 
As kat teq'o ve't gaama tan ech 
nik ib'ane' eche! uve! nik ib'an u 
Tiixhe! tan a'e! unch'i'til viK'aol 
u Tiixhe!. Esti'e' kat teq'o ve't 

qaama ti! unq'a uve' nik ib'an 
Aak. 

15 As tal u Xhune! isuuchil ung'a 
yole' st As ech tal ile': —Aake! 
uva! kat vala, uva! ech val ile": 
«Xekel Gan uma'l u uxhchil svi'. 
As nim talche! svi!, tan atik chite' 
tul uva! ye'xnik itz'eb' in,>— ti'k 
u Xhune!. 

16 As ye! niya' u Tiixhe! ti! taq'at 
vib'a'nile' sqe, tan nim chit 
vib'a'nil Aake! sqi', 

17tan b'a'ne' vitzaq'it Aake! uva! 
atik kan sukuxo'l ta'n u Moisés 
b'axa. Pet aal chit nim talchu 
ve't vib'a'nile' tuk! u jikla yole' 
uva! at sqi', as u uxhchil uva! ni 
val sete as aiel u Jesucristo, 

18 tan ye'xheb'il kat ilon ika'y u 
Tiixhe!. Pet ta'n kuxh unch'i'til 
viK'aol Aake' uva! uma'l kuxh 
vitxumb'al Aake! stuk', as a'e! 
uve! kat alon isuuchil sqe. 


Visuuchil u Jesús 
uva! ul tal u Xhune' 
Mateo 3.11-12; Marcos 1.7-8; 
Lucas 3.15-17 


19 Ung'a iq'esal unq'a tename' 
tu u Jerusalén as kat ichaj b'en 
chajnaj ka'l unq'a nachol Tiixh 
tuk' ka't unq'a tiaal u Levi ti! b'en 
ich'otil te u Xhune!. As ech tal 
chajnaj (ei: —¿Kam eejle'me' q'i?— 
ti'k chajnaj. As tal ve't u Xhune! 
isuuchil u tijle'me! te chajnaj. 
20 As ye! kat imuj u Xhune! yol. Pet 
jik chit kat tal u Xhune!: —Jit ine'u 
Cristo,— ti'k u Xhune! tal te chajnaj. 
21As ich'oti ve't chajnaj: —¿Ab'iste 
axh q'i uve! naale'? ¿Ma axhu 

Elias?— ti'k chajnaj. —Ye!le, jit 
ine'— ti'k u Xhune'. —¿Pet moj 
axh u q'ajsan tetz viyol u Tiixhe! 
uva! la uli?— ti'k chajnaj. —Ye'le, jit 
ine'— ti'k u Xhune!. 

22 —¿AD'iste ve't axh q'i uve' 
naale'? As al sqe, tan la qootzi ti' 
b'en qalat te unq'a chajol qetze!. 
¿As kam u eejle'me' uve' la bien 
qale'?— ti'k chajnaj. 

23 As ech tal ve't u Xhun ile": 
—A' u vijle'me' uva' tal kan u 
q'ajsan tetz viyol u Tiixhe' uva! 
Isaías tul ech tal ile": 

Tan ine' uva! nunsik'ine' tu u 
tzuukin tx'ava'e'. As ech ni 
val ilet: 

«jEb'antaj etuche! ti! ek'ulat u 
kuB'ooq'ole' eche! ijikb'a'l 
umaj b'ey!» ti'k u Isaias tal 
kan, — 

ti'k u Xhune!. 
24As a! unq'a fariseo chajon b'en 
unq'a naje! ti! ich'otil itzi' u Xhune!. 
25 As ech tal ve't unq'a naj ile! te 
u Xhune!: —Asoj jit axh u Cristo, 
jit axh u Elías, jit axh u q'ajsan 
tetz viyol u Tiixhe' uva! la uli, 
as ¿kam q'i uve! naaq' ku' unq'a 
uxhchile' sei u a'e'?— ti'k chajnaj. 
26 As ech tal ve't u Xhun ile': 
—Tan xe' kuxh a'e! ni vaq'kat ku 
unq'a uxhchile'. Pet at uma'l u 
uxhchil sexo'l uva! ye! ootzimal 
u tijle'me' seta'n. 
27As xekel ve't tzan svi'. Asjit 
unk'ulele' uva! la unsaapu vixa'pe', 
tan nim talche' svi'— ti'k u Xhune!. 
28As a' ib'ankat tu uma'l u 
tal tenam uve' Betania! jalit u 
nimla a'e! uve' Jordan. As tzitzi' 


a 1.28 As jit u Betania ni tale! uva! najlich u Jerusalén. Pet a! uma't u Betania uva' 


jalit u Jordán. 

nik taq'kat ku! u Xhune' unq'a 
uxhchile' xe' u a'e! tuk! vib'ii u 
Tiixhe!. 


Ni tal u Xhune' 
u tijle'm u Jesús 


29Ech ve't q'ejal stuul, as til 
ve't u Xhune! ijetz'en ok u Jesús 
sk'atz. As ech tal ve't u Xhun ile! 
xo'l unq'a tename': — jEtiltaj, tan 
il Aak ile! uva! ech tatine' eche' 
kaneero! uva' niyatz'pu vatz u 
Tiixhe'! As Aake' chajel ve't tzan 
ta'n u Tiixhe' ti' ul isotzsal ipaav 
unq'a tename' skajayil. 
30 As Aake' uva! kat val sete uva! 
ech val ile!: «Xekel tzan uma'l 
u uxhchil svi'. As atik chite! tul 
ye'xnik itz!leb' in,» ch'in kat vala. 
31 As mita'n in ootzin tetz 
Aak. Pet kat ul vag! ku' unq'a 
uxhchile' xe' u a'e!, aq'al uva' la 
ootzil ve't Aak ta'n u kutename' 
uva' tiaal Israel,— ti'k u Xhune!. 
32As ech tal u Xhun ile' unpajte: 
—Kat vil iku' ve't ch'u'l u Tiixhla 
Espíritu tu almika', eche! iku' 
ch'u'l umaj paroomaxh. As ul 
ik'ujb'a' ve't tib! tiib'a Aak. 
33 As tul ye'xnik vootzi Aak, as 
ma'tik talat u chajol vetze' sve 
uva! chajon tzan in ti! vaq'at 
ku' unq'a uxhchile' ze! u a'e': 
«Ab'il uva! la eel iku' ve't ch'u'l u 
Tiixhla Espiritu stiib'a as la atin 
sk'atz, as Aake' la aq'on ve't ok u 
Tiixhla Espíritu tu vetaanxelale!,» 
ti'k sve. 
34As a'e' kat vila. Esti'e' ni 
val sete uva! Aake' viK'aol u 
Tiixhe'— ti'k u Xhune' tal te 
unq'a tename!. 

Nimolo u Jesús 
u Lixh tuk' u Lu' 


35 Ech q'ejal stuul, as atik 
ve't u Xhune' tuk' ka'va'l 
vichusulib'e' tzi' u a'e'. 

36 Tul til u Xhune' ipal u Jesús, 
as ech tal ve't ile!: — jIl Aak ile"! 
¡As Aake! uva! ech tatine' eche! 
kaneero' uva' niyatz'pu vatz u 
Tiixhe'! As chajel ve't Gan Aak 
ta'n u Tiixhe' ti! ul isotzsal ipaav 
unq'a tename' skajayil,— ti'k u 
Xhune! tal te ka'va'l vichusulib'e!. 
37As tul tab'i ve't chajnaj uva! 
tal u Xhune! ti' u Jesús, as taq' 
ve't kan chajnaj u Xhune'. As 
xekeb' ve't chajnaj ti! u Jesús. 

38 As isuchq'i ve't tib' Aak. Isaji 
ve't Aak ka'va'l u naje! uva! xekik 
ti! Aak. As ich'oti ve't Aak itzi' 
chajnaj: —¿Kam nechuke'?— ok 
Aak tal te chajnaj. Ech tal ve't 
chajnaj ile!: —¿Rabí, “4 katil 
jejle'lkat axh?— Ok chajnaj. 
39As ech tal Aak ile': —Si'unaj. 
Etiltaj,— ti'k Aak tal te chajnaj. 
B'en ve't chajnaj ti' Aak. B'ex 

til ve't chajnaj katil uve' atikkat 
Aak. As kaa ve't chajnaj k'atz 
Aak, tan kamal kajva'l oora ku' 
q'ii oon chajnaj k'atz Aak. 

40 As Lixh ib'ii uma'l u naje' 
uva! kat ab'in viyol u Xhune!. As 
xekeb' ve't naj ti' u Jestse'. As a! 
u Lixhe' u titz'in u Simón uva! Lu. 
41 As b'ex ichuk ve't u Lixhe' u 
Simón. As tul ilej naj u Simón 
uva! Lu, as ech tal naj ile!: —¡Kat 
kulejlu ve't u Mesías!— ti'k naj, 
tan «Cristo» isuuchil u yole' uva! 
«Mesías.» 


aa 1.38 «Chusul» isuuchil u yole' uve' «Rabí.» 

42 As teq'o u Lixhe' u Simón 
sti'. B'ex ik'uch ve't naj u Jesús. 
Tul oon u Simón vatz u Jesús, as 
aalik ok Aak te naj. As ech tal 
ve't Aak ile': —Axh Simón, ik'aol 
Jonas, cheel jit ve't axh Simón. 
Pet axh ve't Cefas la ib'ane', — 
ti'k u Jesús, tan ai isuuchil u 
yole! uva! «Cefas» as «Lu!» tu 
kuyolb'al. 


Nimolo u Jesús u Pi'l 
tuk' u Natanael 


43 Ech q'ejal stuul, as tal ve't 
u Jesús ib'en tu u Galilea. As tul 
oon ve't Aak, ilej ve't Aak uma'l 
unaj uva' Pi'l. As ech tal Aak 
ile! te naj: —Xekeb'en svi'— Ok 
Aak. 
44As a! tzaanajkat u Pi'le' tu u 
Betsaida, tan uma'l kuxh itenam 
naj tuk' u Lu'e! as tuk' u Lixhe!. 
45 As b'ex ichuk ve't u Pi'le! u 
Natanael. Tul ilej naj u Natanael, 
as ech tal naj ile': —Kat kulejlu 
ve't u uxhchile' uva! itz'ib'a kan 
u Moisés tuk' uva! tal kan unq'a 
q'ajsan tetz viyol u Tiixhe'. As 
ale! vil uva! Jesús, vik'aol u 
Xhu'le', uva! aa Nazaret,— ti'k u 
Pi'le!, 
46As ech tal u Natanael 
ile: —¿La kol chit el ch'u'l 
umaj b'a'nla uxhchil q'a tu u 
Nazaret?— ti'k naj. Ech tal 
ve't u Pi'l ile': —¡Ko'on! ¡Kuxh 
ila!— ti'k naj. 

47As tul til ve't u Jesús toon u 
Natanael sk'atz, as ech tal ve't 
Aak ile! ti' naj: —Il uma'l u tiaal 
Israel ile! uva! jik chit itxumb'al, 
tan ye'l yol nichuli naj,— ti'k u 
Jesús. 

48 As ich'oti ve't u Natanael 

te Aak: —¿Katil g'i ootzikat 
in?— ti'k naj. As ech tal ve't 
Aak ile!: —Ma'tik vilat axh jaq' 
uma'l u higuera tul ye'xnik oon 
u Pi'le! ti! amolole!',— ti'k Aak 
tal te naj. 

49Ech tal u Natanael (ei: 
—Chusul, axhe! vil viK'aol u 
Tiixhe'. As axhe' u tijlenaal u 
kutename' uve! tiaal Israel,— ti'k 
naj. 

50 As ech tal ve't u Jesús ile!: 
—¿Ma nak'ujb'a! ak'u'l svi' ti! uva! 
kat val see uva! kat vil axh jaq! u 
tze'e' uva! higuera? Pet tuk val 
see, tan nime! uve! tuk eele! ti! 
uva! kat val see. 

51 As ech tal ve't u Jesús ile': 
—Tan jik chit tuk val sete, 

tan la etil uva! jajle'l ve't u 
almika'e'. As tuk etil ije'e' as iku! 
ch'u'l unq'a angele' uva! tetz u 
Tiixhe' tiib'a VIK'AOL U Nah! ti! 
ilochpe',— ti'k u Jesús. ch 


Ni tex til u Jesús 
uma'l u tzumb'a' 


1 Tu ve't itoxvu q'ii, as 
til uma'l u nimla qlii ti! 
teg'ot tib' umaj uxhchil tu u 


b' 1.51 As tul tal u Jestise' u yole! uva! VIK'AOL U NAJE', as a! uva! tal Aak uva! itz'ib'a 
kan u Daniel 7.13-14: Kat unvatzk'a uma'l u vatzik' aq'b'al as kat vil iku' ch'u'l uma'l 
u naj tu u suutz! tu almika'. As kat ul ve't Katz uma'l u q'esla naj. As kat aq'ax ok 
vatz u q'esla naje'. As kat aq'pu ve't tijle'm ti' unq'a tename' ti' unq'a yolb'ale' 
skajayil, as ni toksal ve't iq'ii. As ye'l ve't iya'teb'al u tijle'me' la ib'ane', as ye'xheb'il 


la oleb' sti'. 


ch 1.51 Chuk tu u O't Testamento: Génesis 28.12. 

tenam uva' Caná uva' echen tu 
u Galilea. Atik vitxutx u Jesus 
tzitzi'. 

2 As sa'b'elal ve't u Jesús tuk' 


unq'a ichusulib'e' tu u tzumb'a'e'. 


3 As til ve't vitxutx u Jesús 

uva' motx ve't u vino xo'l unq'a 
tename!. As ech tal ve't ile": 
—Kat motxyu ve't u vino,— ti'k 
vitxutx Aake! tal ste. 

4 As ech tal ve't Aak ile": 
—¿Txutx, kam ni tokkat u yole' 
uve! naal sve? Tan ye' ileje'te 
uva! la unk'uch u vijle'me' te 
unq'a tename!,— ti'k Aak. 

5 As ech tal ve't vitxutx u 

Jesús ile! te unq'a lochonaale': 
—eEb'antaj kam uve' tuk tal Aak 
sete,— ti'k vitxutx u Jesús. 

6 As atik vaajil ung'a nimla chaj 
lo'ch. As kamal o'vo'j txe'n a! 
nikat ib'en tu junun u lo'che'. As 
a' itxa'k unq'a lo'che' ti! imolpu 
a! uva! nik itxakonsa unq'a 
tiaal Israel ti! itx'aat ig'ab' tuk' 
ti! itx'aat unq'a aq'onb'ale' tu 
kab'al. 

7As ech tal ve't u Jesús ile! te 
unq'a lochonaale!: —Enoosataj 
ung'a lo'che' ta'n a',— ti'k Aak. 

As inoosa ve't chajnaj unq'a 
lo'che'. 
8 As tul noo ve't unq'a lo'che', as 
ech tal ve't Aak ile!: —Eteesataj 
el tzan unb'ooj uve' at tu u 
lo'che'. As b'en etaq'taj te u 
ilol tetz isuuchil u nimla q'iie' 
ti' teq'ot tib' me'al ik'aol umaj 
uxhchil,— ti'k Aak. 
9 As tul tuk'a ve't u ilol tetz 
isuuchil u tzumb'a'e' u ale! uve! 
ib'ensa u Jesús sb'a'nla vino, as 
jit alpu te naj uva! katil tzaakat 
u vino. As a'ik kuxh unq'a 
lochonaale' ootzin tetz. As imolo 
ve't u ilol tetz isuuchil u nimla 
q'iie' u naje! uve! teq'o tib' tuk! 
tixqel. 
10 As ech tal ve't naj ile": 
—Jank'al chit unq'a naje' as a! 
nib'axsa chajnaj unq'a b'a'nla 
chaj vino. As tul nimal ma't 
tuk'ale', as a'n kat pal ve't u vino 
uve' ye'l itxa'k. Pet ech koj axh, 
tan kat akol u b'a'nla vinoe'. As 
a'n ile! naaq' ve'te'— ti'k naj tal 
te u naje!. 
11 As a! u b'axa k'uchb'al 
tetz u tijle'm u Jesúse! uva! 
kat iblana. As ai kat iblankat 
tu u tal tenam uva! Cana 
uva! echen tu u Galilea. As 
kat (Kuch ve't Aak uva! nim 
talchu ve't Aak. As aal chit 
ik'ujb'a' ve't unq'a ichusulib' 
Aake' ik'u'l sti. 

12 As tul ma'tik itzojpu ve't 
u nimla q'iie! ti! teq'ot tib' 
me'al ik'aol umaj uxhchil, as 
bien ve't Aak tu u Capernaúm 
tuk' vitxutxe' tuk! unq'a titz'in 
Aake' tuk' unq'a ichusulib'e'. As 
ye! kuxh jatva'l q'ii ib'an Aak 
tzitzi'. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


XHUN 2 


Nilaq'b'a el u Jesús 
unq'a aak'a'ye' 
vatz viq'anal u tostiixhe' 
Mateo 21.12-13; Marcos 11.15-18; 
Lucas 19.45-46 


13 As b'iitik kuxh tul ve't 
u nimla q'iie' uva! pascua“h' 
ib'ii. As b'en ve't u Jesús tu u 
Jerusalén tuk' ung'a ichusulib'e!. 
14 As tul ok ve't Aak vatz 
viq'anal u tostiixhe', as til ve't 
Aak ung'a uxhchile' uve' nik 
ik'ayine'. At chajnaj nikat k'ayin 
vaakaxh, kaneero', paroomaxh 
ti' toksat unq'a tename' unq'a 
avane' vatz u Tiixhe!. As til Aak 
uva! xonlik ka't unq'a naj uva! 
nik jalon ung'a puaje!. € 
15 As ipaatx'u ve't Aak uma!l u 
tz'u'm. As ilaq'b'a ve't el Aak 
unq'a uxhchile' skajayil uve! nik 
k'ayin unq'a ikaneero'e' tuk! 
unq'a ivaakaxhe'. As imak'e'l 
Aak vipuaj unq'a naje! uve' nikat 
jalon puaj. As ipilq'u ve't Aak 
unq'a imeexha chajnaje!. 
16 As ech tal ve't Aak ile! te 
unq'a k'ayin paroomaxhe!: 
—jEteq'otaj el unq'a etetze!! 
jYe! kuxh etoksa u tostiixhe! 
sk'ayib'alil, tan tetz vunB'aale'— 
ti'k Aak. 
17As a'n ul ve't u yole' sk'u'l 
unq'a ichusulib' Aake' uva! 
tz'ib'amal kan uva' ech ni tal 
ile: 

As nich'o'n vaama ti' ung'a 
vee! ni tuch tu vakab'ale', 
ti'k u yole!. 

18 As ech tal ve't unq'a iq'esal 
unq'a tenam ile! te u Jesús: 
—¿Kam k'uchb'al tetz u eejle'me! 
la ak'uch sqe uva! la uch 
ab'anata' uve! nab'ane'?— ti'k 
chajnaj. 

19 As ech tal ve't u Jesús ile": 
—K'uxh la ete'pu u kab'ala', as 
la untxakpisa titoxvu q'ii,— ti'k 
Aak. 

20As ech tal ve't chajnaj ile": 
—¿Ma ai naalel uva! oxva'l kuxh 
q'ii la atxakpisakat u tostiixhe'? 
As tul vaajil toxk'al yaab' (46) 
kat txakpisalkat,— ti'k unq'a 
iq'esal unq'a tename!. 

21 As ye'l uva! a! koj chit u 
kab'ale' uva! tal Aak. Pet ai 
vichi'ol Aake' uva! tala tul uva! 
la ul taama Aak unpajte. 

22 As xamtik ve't stuul tul 
ma'tik tul ve't taama Aak, as 

ul ve't viyol Aake! sk'u'l unq'a 
ichusulib'e' uva! tal Aak. As 
inima ve't chajnaj u yole! uve! 
tz'ib'amal kan ti' u tuleb'al taama 
Aake' as tuk' u yole' uva! tal Aak. 

23 As tul atik u Jesús tu u 
Jerusalén ti' tilat u nimla q'iie', 
as ye! saach unq'a tename' 
ik'ujb'a' ik'u'l ti! Aak, tan ti! 
uva! til ve't unq'a tename' unq'a 
k'uchb'al tetz u tijle'm Aake' uve' 
nik ib'ane!, 


ch' 2.13 As jun yaab' nik tulsa unq'a tiaal Israel sk'u'l uva' ye'l ung'a b'axa ik'aol 
ung'a q'esla ib'aale' kat yatz'pi ta'n u ángel tul uva! kat el ch'u'l u tename' tu u Egipto. 


As eyen tu Éxodo 12.1-36. 


e 2.14 As ale! unq'a naje' uva! nik jalon unq'a puaje' tetz uma't tenam uva! eg'omik 
ta'n unq'a uxhchile' uva! ni tul tu u tostiixhe!, tan vatzul kuxh u puaje' nik ib'anb'el 


tu u tostiixhe!. 

24 Pet jit ik'ujb'a' Aak ik'u'l ti! 
ung'a tename', tan ootzimalik 
ta'n Aak kam uva! at tu u 
taanxelal unq'a tename!. 

25 As jit tz'ajinal la alpu te Aak 
uva! kam b'an ta'n itxumb'al 
ung'a tename', tan ootzimal 
vitxumb'al unq'a tename' ta'n 
Aak skajayil. 


Niyolon u Jesús 
tuk! u Nicodemo 


1 Atik uma'l u fariseo uva! 
Nicodemo ib'ii. As naj uma'l 
viq'esal unq'a tiaal Israel. 
2 As oon ve't naj aq'b'al sei u 
Jesús. As ech bes tal naj ile!: 
—Chusul, as ootzimal sqa'n uva! 
a'u Tiixhe' kat chajon tzan axh, 
tan ye'xheb'il la tx'olon ib'anax 
unq'a k'uchb'al tetz u tijle'm u 
Tiixhe' uve' nab'ane', asoj ye'l 
Aak at sk'atz,— ti'k naj. 
3As ech tal ve't u Jesús ile!: 
—Jik chit tuk val see, tan ab'il 
uva! ye! la itz'eb' tika'pa, as ye! 
la uch tok xo'l unq'a tename' uva! 
at jaq' u tijle'm u Tiixhe'— ti'k 
u Jesús. 
4 As ech tal ve't u Nicodemo ile': 
—¿Kam la tulb'e umaj naj q'i 
titz'eb'e' tul q'estu ve't naj? ¿Ma 
la uch b'a uva' la ok naj k'atz 
vitxutxe' ti' titzleb' unpajte?— 
ti'k naj. 
5Ech tal ve't u Jesús ile": 
—Jik chit tuk val see, ab'il 
uva! ye'xhkam itz'eb'nal Katz u 
Tiixhe! ta'n u Tiixhla Espíritu as 
ye'xhkam itz'eb'nal ta'n u a'e', as 
ye! la uch tok xo'l u tename' uva! 
at jaq' u tijle'm u Tiixhe!. 
6As ab'il uve! kat itz'eb' Katz 
vitxutxe! as vatz tx'ava'illa chi'ol 





XHUN 2, 3 


kuxhe!. Pet ab'il uve! la itz'eb' 
ta'n u Tiixhla Espíritu, as at ve't 
itiichajil Katz u Tiixhe!. 

7As ye! kuxh sotz ak'u'l ti! u yole' 
uve! ni val see uva! techal chit la 
itzleb! ex tika'pa, 

Stan eche' u kajiq'e' tan k'uxh 
naab'i ivulune', as ye! natx'ol 
eelata' kati'ch itzaae!, as kati'ch 
ib'ene!. Echat kuxh b'anel ta'n 
unq'a uxhchile' uve! ni titz'eb' 
ta'n u Tiixhla Espiritu,— ti'k u 
Jesus, 

9 As ech tal ve't u Nicodemo ile': 
—¿La kol chit ib'an q'a eche! uve' 
naale'?— ti'k naj. 

10Ech tal ve't u Jesús ile! te naj: 
—Axh uma'l u chusul tetz viyol 
u Tiixhe! xo'l unq'a tename'. ¿As 
ma ye! napal b'a tu unq'a yole'? 
11 Ile' jik chit tuk val see tan 
kam unq'a vee! ootzimal sqa'n as 
ale! ni gale'. As kam uva! ni qile' 
as ale! ni gal isuuchil. As k'uxh a! 
visuuchil u yole' uve' ni val sete, 
as ye! nenima. 

12 As k'uxh ai unq'a vatz 
tx'ava'illa yole' uve' ni val sete, 
as ye! kat enima. ¿As a! kol chit 
la enima unq'a yole' q'a uva! tetz 
u Tiixhe' uva! la val sete? 

13 Tan ye'xheb'il kat je! tu almika!, 
pet ta'n kuxh ine' uva! in VIK'AOL U 
NAJE' uva' kat ku' ch'u'l tu almika'. 
14 As echat chit la unb'ane' 

eche' uva' kat ib'an u Moisés, 

tul kat taq' je! uma'l u vatzib'al 
tx'i'latxoo vatz uma'l u tze' tu 

u tzuukin tx'ava'e' ti' tel unq'a 
tename' vatz u kamchile'. As 
techal la aq'pik je! in vatz uma'l 
u tze! uva! in VIK'AOL U NAJE', 
15ag'al uva! at itiichajil u 
taanxelal ung'a uxhchile' k'atz 

u Tiixhe!, jank'al ung'a uxhchile' 
uve! la ik'ujb'a' ik'u'l svi'. As 

ye! la itz'ej vitiichajile! uve! ye'l 
iya'teb'al,— ti'k u Jesús. 


Nixo'ni u Tiixh 
unq'a tename' skajayil 

16 Tan kat itxum u Tiixhe' 
ivatz unq'a tename' skajayil vatz 
utx'ava'e'. Estile! kat taq' tzan 
Aak unch'i'til viK'aole! ti' ikame!, 
aq'al uva! jank'al unq'a uxhchile' 
uva! la ik'ujb'a' ik'u'l ti' viK'aol 
Aake' as ye! la tz'ejxi. Pet at 
itiichajil uva! ye'l iya'teb'al. 
17As ye' kat ichaj tzan u Tiixhe' 
viK'aole' vatz u tx'ava'e' ti! uva! 
la taq' b'en Aak unq'a tename' 
tu u k'axk'oe!'. Pet kat ichaj tzan 
Aak viK'aole' ti' iq'alpul unq'a 
tename' vatz vipaave!. 
18 Esti'e' jank'al unq'a uxhchile' 
uve! la niman viK'aol u Tiixhe' 
as ye'l u k'axk'oe' at tzan sti'. Pet 
jank'al ung'a uxhchile' uva! ye! 
ni niman as ale! at ve't tzan u 
k'axk'oe' sti", tan til uva! ye! kat 
iktujb!a! ik'u'l til unch'i'til viK'aol 
u Tiixhe!. 
19 As kat teesa ve't el tib' unq'a 
tename' k'atz u txijun tetz u 
taanxelale' tul uva! kat ul Aak 
vatz u tx'ava'e', tan ti! uva! 
nisa' unq'a tename' ib'anat u 
va'lexhe'. Pet ye! nisa' inimat u 
txijun tetz u taanxelale!. Esti'e' 
at ve't tzan u k'axk'oe' ti' unq'a 
tename!. 
20 As jank'al ung'a tename' uve! 
a! kuxh u va'lexhe' nib'ane! as 
nichi'an taama ti' u txijun tetz 
u taanxelale'. As ni teesa ve't el 
tib' sk'atz, tan a! isa! uva! ye! la 
majax ivatz ti' ipaavine!. 





236 


21 Pet ech koj unq'a uxhchile' 
uve! ni b'anon u jike!, tan 
nijetz'en ok Katz u txijun tetz u 
taanxelale', aq'al uva! la tootzi 
ung'a tename' uva! a! u Tiixhe' 
aq'ol tetz vitxumb'ale' ti' ib'anat 
u b'a'ne'. 


Niyolon u Xhun ti' u Jesús 


22 As xamtik ve't stuul, as 
el ve't u Jesús tu u Jerusalén 
tuk' unq'a ichusulib'e'. As oon 
ve't Aak tu u Judea uva' nik 
taq'axkat ku unq'a uxhchile! xe! 
u ale! ta'n Aak. 

23 As echat nik ib'an u Xhune' 
unpajte, tan nik taq' ku' unq'a 
uxhchile' xe' u ale! tu u tename!' 
uva' Enón, najlich u Salim, tan 
til uva! nim u a'e' uva! atik tzitzi'. 
As ye' saach unq'a uxhchile' uli 
ti' iku' ze! u a'e', 

24 tan ye'xnik oksal u Xhune' tu 
u kaarsa. 

25 As nik iyaa tib' unq'a 
ichusulib' u Xhune! tuk' ka't 
vimoole' uva' tiaal Israel, ti! uva! 
kam la tulb'e unq'a uxhchile' 
teesat el u va'lexhe' tu u 
taanxelale' vatz u Tiixhe!. 

26 As ech b'ex tal ve't unq'a 
ichusulib' u Xhun ile' ste: 
—Chusul, u naje' uva! atik 
sak'atz jalit u nimla ale! uva! 
Jordán, uva' yolon axh sti', as ni 
taq' ku' naj ung'a uxhchile' ze! u 
ale!. As ye! saach tok ve't ung'a 
tename' Katz naj,— Ok chajnaj. 
27Ech tal ve't u Xhun ile! te 
chajnaj ti' u Jesús: —A'e' nib'ane' 
uva' alel tzan ste ta'n u Tiixhe!, 
tan ye'xhkam la uch ib'anat 
umaj uxhchil, asoj jit u Tiixhe' 
tu almika' kat aq'on ste. 

28 As an chit exe! kat ab'in 
vunyole' uva! ech kat val ile". 

Jit ine' u Cristo, tan Tiixhe' kat 
chajon tzan in b'axa vatz u 
Cristo, 

29tan ech vatine! vatz u Cristo 
eche' umaj tetz k'ultzi' u 
tzumelae' uva' at txala, tan ai 
kuxh u tzumelae' k'ujle'l ti! u 
ixqelae'. Pet ech koj u tetz k'ultzi' 
u tzumelae', tan nichiib'e' tul ni 
tab'i u tuul ivi'e'. As echat chit 
b'an va'n, tan va'l chit unchiib'e!. 
30As aal tuk oksaloj ve't iq'ii 
Aak. Pet ech koj in, tan ye'l 
unq'ii la oksal ve'te'. 


Niyolon u Xhun 
ti' u tijle'm u Jesús 

31 Tan a' tzaanajkat Aak tu 
almika'. As Aak ve'te! nim talche' 
ti' unq'a tename' skajayil. Pet 
ech koj in, tan in kuxh vatz 
tx'ava'il aama, as ai kuxh u vatz 
tx'ava'il yole' ni vale!, tan a! 
kuxh u vatz tx'ava'il txumb'ale' 
eq'omal sva'n. Pet ech koj u 
Jesús, tan a! tzaanajkat Aak tu 
almika'. As ta'n Aake' nim talche' 
ti' unq'a tename' skajayil. 
32As a'e! ni tal u Jesús kam uve' 
kat til Aak tuk' uve' kat tab'i 
Aak. As ka'l kuxh unq'a uxhchile' 
ni niman viyol Aake!. 
33 Det ab'il uva' ni niman u yole' 
uva! ni tal u Jesús, as nik'uche' 
uva! jik chit u yole' uve' ni tal u 
Tiixhe! ste,— ti'k u Xhune!. 
34Kat ichaj tzan u Tiixhe' u 
Jestise'. As tul uva' niyolon 
u Jesús, as an chit u Tiixhe' 
niyolone!. Tan aya'l chit ik'u'l 
u Tiixhe' kat taq' Aak viTiixhla 
Espíritu te u Jesús. 

35 As xo'n chit viK'aol u 
Kub'aale' ste. As kat toksa Aak 
viK'aole' B'ooq'olil ti! unq'a veel 
skajayil. 

36 Esti'e! uva! ab'il la ik'ujb'a' 
ik'u'l til viK'aol u Tiixhe' as at 
ve't itiichajil uva! ye'l iya'teb'al. 
Pet ab'il uva! ye! la niman Aak 
as ye'l ve't itiichajil u taanxelale' 
k'atz u Tiixhe', pet a' ve't 
vitx'i'tzi'l u Tiixhe' at ve't tzan 
sti'. 


Niyolon u Jesús tuk' uma'l 
u ixoj uva! aa Samaria 


1 As ootzimalik ta'n u Jesús 
uva! ma'tik tab'it ung'a 
fariseo itzib'lal Aak uva! nimal 
chit unq'a uxhchile' nikat iku' xe' 
u ale! ta'n Aak ti! uve! nik ib'an 
u Xhune!. 
2 As tul jit u Jesús nik aq'on ku! 
unq'a uxhchile' xe' u a'e!, Pet a! 
unq'a ichusulib' Aake' nik b'anon. 





Xhun 4.1-42 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


XHUN 4 


3 As tul tab'i u Jesús uva! ma'tik 
tab'it unq'a fariseo, as el ve't 
ch'u'l u Jesús tu u Judea. As 

tal ve't Aak ib'en tu u Galilea 
unpajte. 

4 As echik ipal Aak tu u 
Samaria. 

5 As oon ve't Aak tu uma'l u 
tenam uva' Sicar uva! echen tu u 
Samaria. As ai atikkat u tx'ava'e' 
uve' kat taq' kan u Jacob te 
vik'aol uva! Xhu'l najlich u Sicar. 
6As k'otik uma'l u jul tzitzi' uva! 
ni teq'olkat je! Gan a! uva! k'otik 
kan ta'n u Jacob. 

As tul chaq'aan ve't q'ii, as 
xoneb' ve't u Jesús tzi' u jule', tan 
koolinalik ve't Aak ta'n xao'm. 
7As ul uma'l u ixoj uva' aa 
Samaria tzi'a'voj tu uve! atikkat 
u ale!. As ech tal ve't u Jesús ile! 
te ixoj: —Aq' unb'ooj vaa! uva! la 
vuk'a,— ti'k Aak, 
8tan ma'tik ib'en ve't unq'a 
ichusulib' Aake' tu u tename! ti! 
iloq'at echb'ub'al. 
9As ech tal ve't u ixoj ile": 
—¿Kam q'i uve' nu kuxh ajaj 
avaa' sve? As tul axh tiaal Israel. 
Asin aa Samaria,— ti'k ixoj te 
u Jesúse!, tan ye' nik iq'iila tib! 
unq'a tiaal Israel tuk' unq'a aa 
Samaria. 

10 As ech tal ve't u Jesús ile": 
—Ootzimal koj vib'a'nil u Tiixhe' 
ta! a'n, as la pal axhe' ta! stuul 
uva! ab'iste in uve! ni jajon u a'e! 
see. As lajaj sve. As la vaq'e' u 
ale! see uve! la aq'on atiichajil,— 
ti'k u Jesús. 

11 As ech tal ve't u ixoj ile! te u 
Jesús: —Pap, mita'n chit umaj 
aatinb'al ati ti' eeq'ot je! tzan u 
ale!. As tul nim chit tuul u jule!. 

¿As kat la eeq'okat je! tzan u ale! 
q'i uve! naale'? 

12 ¿As nim kol chit aalchu ve't 
g'a ti' u kub'aal Jacob? Tan aake' 
k'otol kan tetz u a'e'. As tzitza' 
nik tul teq'okat aak taa' tuk' 
unq'a me'al ik'aole'. As tzitza' nik 
tuk'a'kat unq'a tavan aake',— Ok 
ixoj. 

13 As ech tal ve't u Jesús ile': 
—Jank'al unq'a uxhchile' uve' 

la uk'an u afe! uva! at tzitza' as 
eche' la koj pal vitzajitzi'le'. 
14Pet jank'al unq'a uxhchile' 
uve! la uk'an u ale! uve' la vaq!e' 
as eche' jatu koj la tzaj ve't itzi'. 
As eche! nib'an unq'a ale! uve! 

ni tel ch'u'l tu u vitze' as ech la 
ib'ane' ti' taq'ax etiichajil uve' 
ye'l iya'teb'al,— ti'k u Jesús. 

15 As ech tal u ixoj ile!: —Pap, 
aq! u ale! bla sve uve' naale!, 
ag'al uva! ye'xh jatu la tzaj ve't 
untzi'. As ye'l in la ul ve't in 
tzi'a'voj tzitza',— ti'k ixoj. 

16 Ech tal u Jesús ile': —B'a'n 
kuxhe' b'a. Kuxh molo 
vatzumele'. As eela etule',— ti'k 
u Jesús. 

17As ech tal ve't ixoj ile!: —Ye'l 
untzumel ati,— ti'k ixoj. Ech 

tal ve't u Jesús ile! te ixoj: —An 
chite! b'a naale! uva' ye'l atzumel 
ati, 

18 tan o'va'x naj ajatx eeb' stuk!'. 
Asu naje! uve! eg'omal a'n cheel 
as jit atzumel naje'. An chite! b'a 
uve! naale',— ti'k Aak. 

19 As ech tal ve't ixoj ile!: —Pap, 
texh axh q'ajsan tetz viyol u 
Tiixhe! ni vab'i. As la unch'oti 
see, 

20tan tzitza' vi! u vitze! nik 
inachkat unq'a q'esla kub'aale' 

u Tiixhe'. Pet ech koj ex, tan ai 
netale! uva! tu kuxh u Jerusalén 
la nachpukat Tiixh,— ti'k ixoj. 
21 As ech tal ve't u Jesús ile: 
—Nima uve' tuk val see, tan la ul 
uma'l u q'ii uva! jit kuxh tz'ajinal 
vi! u vitze' as jit tz'ajinal tu u 
Jerusalén la nachpukat u Tiixhe!. 
Pet katil kuxh la uch inachpukat 
ve't Tiixh. 
22 Tan nu kuxh enach uma'l u 
tiixh uva! ye! ootzimal seta'n. Pet 
ech koj o!, tan ootzimal u Tiixhe' 
sqa'n uve! nu kunache', tan a! 
xe'tikkat tzan u sotzb'al paave! 
sukuxo!l, oi unq'a tiaal Israel. 
23 As u q'iie' uva! ni val see as 
ile! najli ve't cheel ti' uva! la 
inach unq'a tename' u Tiixhe! 
tuk' chit taanxelal, tan ai isa! 
Aak uva' jik chit itxumb'al unq'a 
uxhchile' la ib'ane' tul la inach 
Tiixh. 
24As jank'al unq'a uxhchile' uva! 
la nachon Tiixh, as techal chit la 
inach Tiixh tuk' chit taanxelal 
as tuk' tijikil, tan ech u Tiixhe' 
eche! u kajiq'e', tan ye! na'l,— 
ti'k u Jesús. 
25 As ech tal ve't u ixoj ile": 
—Ootzimale' sva'n uva! la ul 
uma'l u uxhchil uva' alel kan 
u tuleb'ale! ta'n u Tiixhe' uva! 
Cristo ch'elel. As a'e' la alon ve't 
isuuchil sqe skajayil tul uva' la 
uli,— ti'k ixoj. 
26 As ech tal ve't u Jesús ile!: 
—Ine' ta! uve' nunyolon see,— 
ti'k Aak. 

27As tul tzojpu iyolon Aak tuk' 
u ixoje!, as bes uloj ve't ung'a 
ichusulib' Aake!. As sotz ve't 
ik'u'l chajnaj ti' uve' til chajnaj 
uva! nik iyolon Aak tuk' u ixoje!, 

tan ti! uva! ye'l umaj chusul la 
uch iyolon tuk' umaj ixoj xo'l 
tenam. As jit ich'oti umaj naj te 
Aak uva!: —¿Kam nayol tuk' u 
ixoje'?— ti'k koj umaj chajnaj tal 
te Aak. 

28 As tag! ve't kan u ixoje' 
vitxe'ne!. As bes tal ve't ixoj tu 
vitename'. As ech tal ve't ixoj ile! 
te unq'a uxhchile': 

29 —¡Situnaj! ¡Ul etiltaj uma'l u 
naj uve! kat alonyu sve ti! ung'a 
vee! b'anel sva'n skajayil! ¿As ma 
jit u naje' u Cristo?— ti'k ixoj. 
30As el ve't ch'u'l unq'a 
uxhchile' tu vitename! ti' tul ve't 
k'atz Aak. 

31 As tul ma'tik (bien ve't ixoj, 
as jetz'en ve't ok unq'a ichusulib' 
Aake! sk'atz. As ech tal ve't 
chajnaj ile! te Aak: —Chusul, 
tx'a'on,— ti'k chajnaj. 
32Ech tal ve't Aak (ei: —At 
uma'l u vechb'ub'al uve! ye! 
ootzimal seta'n,— ti'k Aak. 

33 As ech tal ve't chajnaj ile! 
svatzaj: —;Kam q'i esta'n? ¿Pet 
moj ab'il kat eq'on tzan unb'ooj 
techb'ub'al Aak?— ti'k chajnaj. 
34As ech tal ve't u Jesús ile!: 
—As a! ve't vechb'ub'ale' uva! la 
unb'ane' kam uve' ni tal taama 
u chajol vetze!. As la untzojpisa 
uva' kat tal Aak sve. 

35 As netale' uva': «Kajva'ten 
ich! imakax ivatz u chikoe!,» 
ch'ex netale!. As ile! ni val sete, 
esajitaj b'en unq'a tename', tan 
ech unq'a tename' eche! unq'a 
chikoe' uve! q'antu ve'te' ti' 
imakle'. 

36 As ab'il uve' la molon tzan 
ung'a tename! ti' tok itiichajil uve' 
ye'l iya'teb'al as eche' uma'l u 

uxhchil uva! ni makon ivatz unq'a 
chikoe', tan la til ivatz u taq'one!. 
As estile! uva' eela ichiib' unq'a 
uxhchile' uva' ni makone' tuk' 
ung'a uxhchile' uve! kat avan. 
37As an chite' ta! u yole' uva!: 
«Uma'l uxhchil ni avan. As uma't 
uxhchil ni makon,» ti'k u yole!. 
38 As cheel nunchaj b'en ex ti! 
blen emakat uve! jit ex kat avan, 
tan va'len kat ag'onvan sevatz. 
As cheel antu ve't ex tuk ilon 
ve't ivatz unq'a taq'on unq'a 
uxhchile',— ti'k u Jesús. 

39 As ye! saach unq'a aa 
Samaria uva' atik tu u tenam 
uva' Sicar, as kat ik'ujb'a' ik'u'l 
ti' u Jesús ta'n u yole' uve' tal u 
ixoje', tan ech ma'tik talat ixoj 
ile!: —¡Tan nimal ung'a va'lexhe' 
uva' b'anel sva'n, as kat tal Aak 
sve!— ti'k ixoj. 

40 As ul ijaj unq'a aa Samaria 
b'a'nil te u Jesús ti' uva' la kaa 
Aak tu u tename!. As ka'va'l 

q'ii atin ve't Aak xo'l ung'a aa 
Samaria. 

41 As aal chit kat ik'ujb'a' ve't 
unq'a uxhchile' ik'u'l ti! u Jesús 
ti' unq'a yole' uve' nik tal Aak. 
42 As ech tal ve't unq'a uxhchil 
ile' te u ixoj: —Jit kuxh ti' u yole' 
uve' kat aal sqe nu kuk'ujb'a'kat 
kuk'u'l. Pet kat qab'il ve'te', as 
kat qootzil ve'te! uva! an chite! 
vil uva' Aak u sotzsan tetz ipaav 
unq'a tename' skajayil,— ti'k 
ung'a uxhchile!. 


Nib'a'nxisa u Jesús ik'aol 
uma'l u naj uva' nim talche' 
43 Tu ve't ika'v u g'iie', as el 

ve't ch'u'l u Jesús tu u Samaria. 
As b'en ve't Aak tu u Galilea. 

44 As atik sk'u'l Aak uva! ye! 
la oksal iq'ii Aak ta'n unq'a 
uxhchile' tu vitename', tan 
ma'tik talat Aak uva' ye'l umaj 
q'ajsan tetz viyol u Tiixhe' la 
oksal iq'ii tu vitename!. 
45 As oon ve't Aak tu u Galilea. 
As jank'al unq'a aa Galilea uve' 
ma'tik tex tu u Jerusalén ti! u 
nimla q'iie', as oora chit ik'ul ve't 
ok chajnaj Aak, tan ma'tik tilat 
chajnaj kam uve' kat ib'an Aak 
tu u Jerusalén. 

46As oon ve't u Jesús 
unpajte tu u tename' uva! Caná 
uva' echen tu u Galilea, uva! 
ib'ensakat Aak u a'e! vinoil. 
As atik uma'l u naj tzitzi' uva! 
lochol tetz u ijlenaale', uva' 
nikat ich'o'n uma'l vik'aol tu u 
Capernatim. 
47As tul tab'i ve't naj itzib'lal 
uva' ma'tik itzaa u Jestis tu u 
Judea as ma'tik toon ve't Aak tu 
u Galilea, as oon ve't naj ti' ijajat 
kuyb'al te Aak uva' la b'en Aak 
ti' ib'a'nxisal vik'aol naje', tan 
b'iitik kuxh ikam vik'aol naje!. 
48As ech tal ve't u Jesús (ei te 
naj: —Ye! koj kat unk'uch unq'a 
texhlal u tijle'm u Tiixhe' sete, 
as kamal ye'l ex ta' la ek'ujb'a' 
ek'u'l svi'— ti'k u Jesús. 
49 As ech tal ve't u lochol tetz u 
ijlenaal ile!: —Pap, b'an b'a'nil. 
Kuxh il vas unk'aole' cheel tan 
tuk kamoj ve'te'— ti'k naj. 
50As ech tal ve't u Jesús ile! te 
naj: —Kuxh ve'te!. Il vak'aol ile! 
isle'le,— ti'k Aak. As tul tab'i ve't 
u nale! viyol Aake', as inima ve't 
naj. As b'en ve't naj tu vitename!. 
51 As tul b'iitik kuxh toon naj 
tu vitename!, as ul k'ulpoj ve't 

naj tu b'ey ta'n ka'l unq'a ik'am. 
As ech tal chajnaj ile!: —Pap, 
jisle'l ve't vaktaole! cheel!— ti'k 
chajnaj. 
52As ech tal ve't u lochol tetz u 
ijlenaal (el: —¿Kam oora q'i kat 
b'a'nxi?— ti'k naj. As ech tal ve't 
unq'a Kam ile! te naj: —E'ttzane! 
txalq'u q'ii ya! ve't u xamale! ti' 
naj,— ti'k chajnaj. 
53 As tul tab'i ve't u lochol tetz 
u ijlenaale! u yole' uva! tal ung'a 
k'ame', as ul ve't sk'u'l naj uva! 
ech oorae' uva! tal u Jesús te naj 
uva': «Il vak'aol ile! isle'le,» ti'k 
Aak. As kat ik'ujb'a' ve't naj ik'u'l 
til Aak tuk' unq'a tatine' tikab'al. 
54 As tu u Galilea ik'uchkat u 
Jesús vika'v u k'uchb'al tetz u 
tijle'me' vatz ung'a tename' tul 
ma'tik itzaa Aak tu u Judea. 


Nib'a'nxisa u Jestis uma'l u 
aach'o'm tu u Jerusalén 


1As xamtik ve't stuul tul 

uva! ilej uma't u nimla q'ii 
uve! nikat inima unq'a tiaal 
Israel tu jun yaab', as b'ex ve't u 
Jesús tu u Jerusalén unpajte. 
2 As b'anik uma'l u nimla tz'aj 
tetz molb'al a' uva' Betesda 
ib'ii tu yolb'al hebreo. As ai 
echenkat najlich itzi' u tapiaale' 
uva! tokeb'al kaneero' ib'ii. As 
u nimla molb'al a'e' uve' atik je! 


ivi! as o'va'l toj uva! tz'aj tx'apike. 


3 As ye! saach unq'a aach'o'me' 
koxhlik tzi' u molb'al a'e'. At 
ko'x, at tzot, ati uva' k'oro'xhin 
tib! ta'n ch'o'm. As nikat itx'eb' 
unq'a aach'o'me' uva! la tiin ve't 
u ale!, 

4 tan jit kuxh nim la ul itiinsa 
umaj ángel u a'e'. As ab'iste 

kuxh u aach'o'me' uva! b'axel 
la ok xe' u a'e' tul la itiinsa tib' 
u a'e', as la b'a'nxi, k'uxh kam 
kuxh ch'o'mil uva' nik b'anon. 

5 As atik uma'l u aach'o'm tzi' 
u nimla molb'al a'e! uva! ma'tik 
ib'anat ve't vinaj vaaxajlaval (38) 
yaab' ixe't ch'o'noj. 
6As til ve't u Jesús u aach'o'me' 
uva' koxhlik tzi' u a'e'. As atik 
ve't sk'u'l Aak uva' na'xnik ixe't 
naj ch'o'noj. As ech tal ve't Aak 
ile!: —¿Ma nasa! uva! la b'a'nx 
ve't axh?— ti'k Aak. 
7Ech tal ve't naj ile': —¡Kano, 
Pap! As ye'xheb'il ni b'anon 
b'a'nil sve ti' vaq'ax b'en ze! u 
a'e'. As k'uxh nunya'lu vib' ti! 
unku'e! tul ni tiinsa tib' u a'e', as 
b'axel nib'axsa tib' uma't uxhchil 
sunvatz,— ti'k u aach'o'me!. 

8 As ech tal ve't u Jesús ile": 
—Txakpen. Eq'o vach'achi'm 
tze'e'. As kuxh ve't takab'al,— 
ti'k Aak tal te naj. 

9As yak chit b'a'nx ve't u 
aach'o'me'. As teq'o ve't naj u 
ch'achi'm tze'e!. As xaan ve'te'. 
As tu u xeem q'iie' ib'a'nxisa u 
Jesús u aach'o'me!. 

10 As ech tal ve't ung'a iq'esal 
unq'a tenam ile! te u naje! uva! 
ma'tik tel u ch'o'me' st: —Xeem 
q'ii ta! cheel. As txaae! uva! 
ijamal kuxh vach'achi'm tze'e!,— 
ti'k chajnaj te naj. 

11 As ech tal ve't naj ile!: —U 
uxhchile' uve' kat b'a'nxisan 
in as ale! kat alon sve: «Sik! 
vach'achi'm tze'e'. As kuxh 
ve'te',» Ok sve,— ti'k naj. 

12 As ich'oti ve't unq'a iq'esal 
unq'a tename' itzi' naj. As ech 
tal chajnaj ile!: —;Ab'il u naje! 

q'i uve' kat alon see uva!: «Sik! 
vach'achi'm tze'e'. As kuxh ve'te',» 
taq' kat tal see?— ti'k chajnaj. 

13 As ye! tootzaj naj uva! ab'il 
b'a'nxisan naj, tan ma'tik tel 
ch'u'l u Jesús xo'l unq'a tename! 
uve' atik tzitzi'. 

14 As xamtik ve't stuul, ik'ul 
tib' u Jesús tuk! u naje' vatz 
viq'anal u tostiixhe'. As ech tal 
ve't Aak ile! te naj: —Ile! tuk 
val see, tan il axh b'a'n ve't 
axh cheel. As ye' paavin ve't 
axh, aq'al uva! ye! la ul uma'toj 
k'axk'o see! uva! nim ti' unq'a 
veel kat apaleb'e,— ti'k Aak. 

15 As b'ex tal ve't naj te unq'a 
iq'esal unq'a tename' uve' ai u 
Jesús kat b'a'nxisan naj. 

16 Esti'e! uve' ib'an ve't unq'a 
iq'esal unq'a tename' ik'u'l ti! 
ichukat txumb'al ti' u Jesús, 

tan ti! uva' ib'a'nxisa Aak u 
aach'o'me' tu u xeem qj'iie!. 

17As ech tal ve't u Jesús ile! 

te chajnaj: —As k'uxh tuu 

xeem q'iie', ye! niya' vunB'aale' 
til ib'anat u b'a'nile'. Esti'e! 
nunb'an u b'a'ne' tu u xeem q'iie' 
unpajte,— ti'k Aak. 

18 As tab'i ve't unq'a iq'esal unq'a 
tename' u yole' uva! tal u Jesús. 
As aal chit ichuk ve't chajnaj 
txumb'al ti' iyatz'ax Aak. As jit 
kuxh ti' uva! ma'tik ib'a'nxisat 
Aak u aach'o'me' tu u xeem qj'iie!. 
Pet ti! uva' «VunB'aale',» ti'k Aak 
ti' u Tiixhe'. As nik tal tib' Aak 
uva! eela Aak tuk' u Tiixhe!. 


Ni tal u Jesús uva' eela 
u tijle'm Aake' tuk' u Tiixhe' 


19 As ech tal ve't u Jesús 
ile! te chajnaj: —Ile' jik chit 

tuk val sete tan ye'xhkam la 
uch unb'anata' sunjunal. Pet 
a! nunb'ane' uve' ni vile' uva! 
nib'an vunB'aale'. As jank'al 
uve! nib'an vunB'aale' as echat 
nunb'ane' unpajte, 
20 tan xo'n chit in te vunB'aale'. 
As nik'uch Aak sve jank'al uve' 
nib'an Aak, tan nim chite' u 
b'a'nile'! uve! la ik'uch Aak sve ti! 
unq'a vi'la'. Estile! la chit teq'o 
etaama ti' uve! la etile!, 
21 tan echat la unb'ane' eche! 
uva! nib'an vunB'aale!. As ni 
tulsa Aak taama unq'a kamnaje!. 
As ni taq' Aak itiichajil u 
taanxelal unq'a uxhchile'. As 
echat in unpajte, tan la vaq' 
itiichajil u taanxelal unq'a 
uxhchile! Katz Aak, as jank'al 
unq'a uxhchile' uva' la unsa' la 
vaq' itiichajil. 
22 As ye'xheb'il nib'an vunB'aale' 
isuuchil. Pet kat ik'ujb'a! ve't 
in Aak ti! uva! in la b'anon ve't 
isuuchil unq'a tename' skajayil, 
23 aq'al uva! la toksa unq'a 
tename' unq'ii eche' toksat 
iq'ii vunB'aale'. Tan ab'il uva! 
ye! ni oksan unq'ii as ye'l iq'ii 
vunB'aale' ni toksa unpajte, as 
tul Aake' chajol tzan vetz. 
24As ile! jik chit tuk val sete, 
u uxhchile' uve! la niman unq'a 
yole' uva! ni vale' as la ik'ujb'a' 
ik'u'l ti' u Tiixhe' uva! chajol 
tzan vetz, tan at chit itiichajil u 
taanxelale' uve' ye'l iya'teb'al. 
As ye'l u k'axk'o at ve't tzan 
ti' unq'a uxhchile', tan elnallu 
ve't vatz u kamchile'. As at ve't 
itiichajil uva! ye'l iya'teb'al. 
25 Tan tuk chit val sete tan tuk 
ilej u q'iie' uva' k'ujle'l ve't ta'n 

u Tiixhe', as ile! at ve't scheel. As 
ung'a uxhchile' uve' kamnajlu 
ve't u taanxelale! vatz u Tiixhe' 
as tuk chit tab'i u tuul unvi'e', 
tan ine! viK'aol u Tiixhe'. As ab'il 
uva' la niman unq'a yole' uva' ni 
vale! as a'e! la iseb' u taanxelale' 
k'atz u Tiixhe!, 

26tan eche! ta! vunB'aale' tan 

at itiichajil Aak sijunal. As echat 
chit in, tan kat taq! Aak sve uva! 
at untiichajil sunjunal, tan in 
viK'aol Aake!. 

27As kat tag' ve't Aak u vijle'me' 
ti' unb'anat isuuchil unq'a 
tename' skajayil, tan ine' VIK'AOL 
U NAJE! 

28 As ye! la sotz ek'u'l ti! uva! ni 
val sete, tan tuk ilej uma'l u q'ii 
uva' jank'al chit unq'a kamnaje' 
uva! mujel tu u jule' as la tab'i u 
tuul unvi'e' tul la unmolo. 

29 As jank'al unq'a uxhchile' uva' 
b'a'n kat ib'ana vatz u tx'ava'e' 
as la je! ve't ch'u'l tu unq'a 

ijule' ti! tul taama unpajte. As 
ech ib'en k'atz u Tiixhe', tan at 
itiichajil u taanxelale' k'atz Aak. 
Pet ech koj unq'a uxhchile' uve! 
kat b'anon u va'lexhe' vatz u 
tx'ava'e', tan tul la ul taama, as 
a! la b'enkat tu u choob'al paave!. 


Tiixhe' k'ujb'a'n tetz 
u tijle'm u Jesús 
30As ye'xhkam la uch 

unb'anat isuuchil sunjunal. Pet 
kam uve' ni tal vunB'aale' sve ti! 
unb'anat isuuchil unq'a tename' 
skajayil as ale! nunb'ane'. As 
jik chite! ni val isuuchil, tan jit 
vuntxumb'ale' ni voksa. Pet a! 
vitxumb'al vunB'aale' eg'omal 
sva'n uva' chajol tzan vetz, 

31 tan asoj an kuxh in la alon u 
vijle'me', as eche' la koj nimal 
in. As la koj alaxi uva! jik chit 
vunyole', 
32 pet Aake' ni alon u vijle'me!. 
As ootzimal sva'n uva' kam chit 
uve! ni tal Aak svi' as an chite' 
viyol Aake' uve' ni tale!. 
33 As exe' kat chajon b'en ka'l 
unq'a uxhchil o ich'otil itzi' u 
Xhune!. As kam chit uve' kat tal 
tzan u Xhune' sete as jik chite' 
uve' kat tal tzan svi'. 
34 As jit iyol umaj uxhchil 
k'ujb'a'n tetz u vijle'me'. Pet ni 
val isuuchil u yole' sexo'l, aq'al 
uva' at ve't sotzb'al epaav. 
35 Tan ech u Xhune! eche! uma'l 
u xamal uva! kat txijun ex. As 
kat chiib' ex ti! viyol u Xhune!. 
As ye'xh jank'al oi kat chiib' 
ve't ex sti'. 

36Pet an chit unq'a b'a'nile' 
uva' nunb'ane' as a'e! ni k'uchun 
u vijle'me', tan nim chit talche' 
unq'a b'a'nile! uva' nunb'ane! ti! 
ung'a yole! uva! kat tal u Xhune' 
svi', tan ai u b'a'nile! uve! kat 
tag' vunB'aale! sve ti! uva! techal 
la unb'ane', as a'e' la k'uchun u 
vijle'me' uva! a! vunB'aale' kat 
chajon tzan in. 
37As vunB'aale' uve' chajol tzan 
vetz as Aake' ni alon isuuchil u 
vijle'me' unpajte. Ye! atixoj etab'i 
tuul ivi' Aak. As mita'n ika'y Aak 
kat etila. 
38 Pet ye'l viyol Aake' at koj tu 
vetaanxelale', as ye! nek'ujb'a' 
ek'u'l svi' uva! kat ichaj tzan in 
Aak. 
39 As tul b'enameen chit 
nechus etib' ti' viyol Aake' uva! 
tz'ib'amal kan, tan ai netale' 

uva! at itiichajil uva! ye'l 
iya'teb'al, tan ti! uva! chusel 
etib'. As tul a'e' ni alon isuuchil 
u vijle'me!. 
40As ye! nesa! etoksat etib' 
sunk'atz. As tul ine' la aq'on 
itiichajil uva! ye'l iya'teb'al. 

41 As ye! la voksa stuul k'uxh 
la etoksa ung'ii, 
42 tan ootzimal ex sva'n uva! 
ye'l u Tiixhe' xo'n koj sete tuk! 
etaanxelal. 
43 As k'uxh tuk' vib'ii vunB'aale' 
kat ulkat in, as ye' kat ek'ul in. 
Pet asoj la ul uma'toj naj uk 
kuxh itxumb'al, as oora chit la 
txuq'txun ex ti' ek'ulat naj. 
44As nu kuxh etoksa je! eq'ii 
sevatzaj. Pet ye! neb'ane'! kam 
uva' nisa' u Tiixhe! set ti! 
uva' la toksa Aak eq'ii. As tul 
ta'n Aake' Tiixh. As mita'n in 
nek'ujb'a! ek'u'l svi'. 
45 Pet etalaki uva' in la alon 
ok vepaave' te vunB'aale', tan 
a! unq'a yole' uve' tz'ib'amal 
kan ta'n u Moisés tuk alon ok 
vepaave!, k'uxh netal je! sete 
uva! at k'ujleb'al ek'u'l ti! uva! 
tz'ib'amal kan ta'n u Moisés. 
46 As kat koj enima unq'a yole' 
uve! kat tal u Moisés, as ine! ta! 
kat enima in, tan ine! uva! ni tal 
u yole! uve! tz'ib'amal kan ta'n u 
Moisés. 
47Tan asoj ye! nenima unq'a 
yole' uve! tz'ib'amal kan ta'n u 
Moisés, ¿as a! kol chit ve't unq'a 
vee! q'a la enima uve' ni val sete 
cheel?— ti'k u Jesús. 

Xhun 6.1-15 


Nitx'a'nsal o'va'l mil 
uxhchil ta'n u Jesús 
Mateo 14.13-21; Marcos 6.30-44; 
Lucas 9.10-17 


1As xamtik ve't stuul, as 

el ve't ch'u'l Aak tu u 
Jerusalén. As b'en ve't Aak tu 
u Galilea, ok ve't Aak tu uma'l 
u barco. As q'ax ve't Aak jalit u 
mare' uve! echen tu u Galilea 
uva' Tiberias ib'ii. 
2As ai chit mama'la tename' 
xekik ti' Aak, tan ti' uva' ma'tik 
tilat unq'a tename' u k'uchb'al 
tetz vib'a'nil Aake! uve' ib'an ti! 
unq'a aach'o'me'. 
3Asje' ve't Aak vi' uma'l u tal 
vitz. As xoneb' ve't Aak tuk' 
unq'a ichusulib'e'. 
4As txantik kuxh tul ve't u nimla 
q'iie' uva! pascua“é uva! nik 
inima unq'a tiaal Israel jun yaab'. 
5 Tul til ve't Aak uva! mama'la 
tenam xekelik ti' Aak, as ech 


ee 6.4 As jun yaab' nik tulsa unq'a Haal Israel sk'u'l uva! ye'l unq'a b'axa ik'aol unq'a 
q'esla ib'aale' kat yatz'pi ta'n u angel tul uva' kat el ch'u'l u tename' tu u Egipto. As 


eyen tu Éxodo 12.1-36. 

tal ve't Aak ile!: —¿Tikat la b'en 
kuloq'kat paan ti! kutx'a'nsat 
unq'a tename'?— ti'k Aak tal te 
u Pi'le'. 

6 As tal kuxh Aak te u Pi'le', tan 
ootzimalik ta'n Aak uva' kam 

la ib'an Aak. Pet a! isa! Aak uva! 
kam la tal u Pille!. 

7As ech tal ve't u Pi'l ile! te 

u Jesús: —Ye! la tz'aj ija'mil 
laval k'alal (200) q'ii aq'on ti! 
qaq'at unb'ooj techb'ub'al unq'a 
tename',— ti'k u Pi'le'. 

8 Pet uma't u chusulib' uva! Lixh, 
titz'in u Simón uve' Lu', as ech 
tal naj ile! te Aak: 

9—Il uma!l u xaak ila' uva! 
eq'omal o'va'l paan sta'n uva! 
cebada tuk' ka'va't tal txay. 

As eche! la koj tz'aj xo'l unq'a 
tename',— ti'k u Lixhe!. 

10 As ech tal ve't u Jesús (ei te 
unq'a ichusulib'e': —Etaltaj te 
unq'a tename' uva! la xoneb' 
skajayil,— ti'k Aak, tan echenik 
unq'a tename' vatz uma'l u 
nimla chaq'aala. As xoneb' 

ve't unq'a tename' skajayil. As 
kamal o'va'l mil unq'a naje' 
atike. 

11 As itxey ve't u Jesús o'va'l 

u paane' uva! atik xe! u xaake!. 
As tul ma'tik taq'at ve't Aak 
ta'ntiixh te u Tiixhe' sti', as ijatx 
ve't Aak, as taq' ve't Aak te ung'a 
ichusulib'e'. As echat chit ib'an 
Aak tuk' unq'a txaye'. As aq'ax 
ve't te ung'a tename' uva! xonlik 
vatz u chaq'aalae', jank'al uva! 
nik isa! ung'a tename!. 

12 As tul ma'tik itx'a'n unq'a 
tename! sb'a'n, as ech tal ve't 
Aak ile! te unq'a ichusulib'e': 
—Emoltaj unq'a ya'l paane!. As 

ye'xhkam la etxaq'u kan,— Ok 
u Jesús. 

13 As imol ve't chajnaj ung'a ya'l 
paane'. As inoosa ve't chajnaj 
kab'lavat xu'k u ya'l paane' ta'n 
o'va'l unq'a paane' uva' atik 
cebada xo'l uve' ijatx u Jesús. 
14 As til unq'a tename' u 
k'uchb'al tetz vib'a'nil u Tiixhe! 
uve! ik'uch u Jesús. As ech tal 
ve't unq'a tenam ile' svatzaj: 
—An chite! vil. Kat ulyu ve't 

u q'ajsan tetz viyol u Tiixhe' 
uva' alel kan u tuleb'ale' ta'n u 
Moisés,— ti'k unq'a tename!. 
15 As na'lik vatz u Jesús uva! 
nikat tal ve't ung'a tename' 
toksal Aak ijlenaalil. As b'en 
ve't Aak vi! u tal vitze' sijunal 
unpajte. 


Nixaan u Jesús vi' u mar 
Mateo 14.22-27; Marcos 6.45-52 


16 As tul tz'otin ve'te', as ku! 
ve't ch'u'l unq'a ichusulib' Aake' 
vi! u tal vitze! ti! toon tzi' u 
mare!. 
17As k'uxh ma'tik itz'otin 
ve'te', as ye'xnik ul u Jestis 
k'atz chajnaj. As ok ve't chajnaj 
tu uma'l u barco. As b'en ve't 
chajnaj vi u mar ti' ib'en tu u 
Capernatim. 

18 As xe't ve't uma'l u kajig! vi! u 
mar uva! xo'veb'al chittu!. Va'lik 
chit ipilq'ut ve't tib! u a'e' ta'n u 
kajig'e!. 

19Kamal pal o uma'l i'l ma'tik 
ixaat ok chajnaj vi! u a'e!. As aat 
kuxh til ve't chajnaj u Jesús uva! 
nikat ixaan ve't Aak vi u mare!. 
As b'iitik kuxh tul ve't Aak Katz 
u barco. As xo'v ve't chajnaj ta'n 
Aak. 

20 As ech tal ve't Aak ile!: —Ye! 
kuxh xo'v ex, tan ine',— ti'k Aak. 
21 As aya'l chit ik'u'l chajnaj 
ik'ul ve't je! chajnaj Aak tu 

u barco. As aat kuxh til ve't 
chajnaj toon tuk' u barco tzi' 

u txlava!e! tu uve! yakikkat 
chajnaj. 


Nichuk unq'a 
uxhchile' u Jesús 


22 Ech ve't q'ejal stuul, as sotz 
ve't ik'u'l unq'a uxhchile' uve! 
kaaik kan jalit u mare! ti! uva! 
kam kat ib'an u Jesús ti! toon 
jalit u mar, tan ootzimalik ta'n 
unq'a uxhchile! uva! uma'l kuxh 
u barco ma'tik ib'en vil u ale!. As 
jit ben ve't u Jesús tu u barco. 
Pet ai kuxh unq'a ichusulib' 
Aakel b'eni. 
23As ma'tik tul ve't unjoltu 
unq'a uxhchil tuk' ka't ung'a 
barco uva! tzaa tu u Tiberias 
til ichukat u Jesús. As a! ulkat 
unq'a barco tzi' u a'e! najlich uve' 
ma'tik inachatkat u Jesús Tiixh 
ti' u paane', tul a's itzujb'et Aak 
o'va'l mil unq'a nale), 
24As tul til ve't unq'a uxhchile' 
uva' ye'lik u Jestis as mita'n 
unq'a ichusulib' Aake' atike, as 
ok ve't unq'a uxhchile' unpajte 
tu unq'a barco. As b'en ve't tu u 
Capernaúm ti' ichukat u Jesús. 


Ni tal u Jesús uva' ech Aake' 
eche' u echb'ub'ale' 

uve' ni isb'a'n unq'a uxhchile' 

25 As tul ilej ve't unq'a tename! 
u Jesús jalit u mar, as ech tal 
ve't unq'a tenam ile': —¿Chusul, 
jatu tzan q'i ul axh tzitza'?— ti'k 
unq'a tename!'. 

26Ech tal ve't Aak ile!: —Ile' 
jik chit tuk val sete, tan nechuk 
in. Asjit ti' uva' kat etil unq'a 
k'uchb'al tetz vib'a'nil u Tiixhe' 
uve! kat unb'ana. Pet ti' kuxh 
uva! kat etx'a' u paane' as kat 
noo ve't ex sb'a'n. 
27As jit kuxh ti' u echb'ub'ale' la 
etoksakat etaama uve' nimotxe!. 
Pet ai la etoksakat etaama ti' u 
echb'ub'ale! uve' ye! la motxi 
uve' la ag'on etiichajil uve' ye'l 
iya'teb'al, tan ine' la aq!on 
sete, uva! in VIK'AOL U NAJE!, tan 
nichiib' u Kub'aal Tiixhe! svi' ti! 
vaq'at sete,— ti'k u Jesús. 
28 As ech tal ve't unq'a tenam 
ile! te u Jesúse!: —¿Kam la 
kub'ane' q'i ti' kub'anat uve! nisa' 
u Tiixhe'?— ti'k chajnaj. 
29Ech tal ve't u Jesús ile!: —A' 
nisa' u Tiixhe! sett uva! la enima 
in, tan ine' kat ichaj tzan in Aak 
sexo'l,— ti'k u Jesús. 
30As ech tal ve't unq'a tenam 
ile!: —¿Kam umaj k'uchb'al tetz 
u tijle'm u Tiixhe' la akiuch 
sukuvatz ti! uva! la kunima ve't 
axh? 
31 As eche' unq'a q'esla kub'aale' 
tan kat techb'u chajaak u maná 
tu u tzuukin tx'ava'e', eche! uva! 
ni tal uma!l u yol uva! tz'ib'amal 
kan, tan ech ni tal ile": 
As tag' ve't ku! tzan u Tiixhe' 
u echb'ub'ale' tu almika!, 
aq'al uva! la techb'u unq'a 
tename', ti'k u yole',— 
ti'k chajnaj tal te u Jesús. 

32 As ech tal ve't u Jesús ile": 
—Jik chit tuk val sete, tan jit u 
Moisés kat aq'on u echb'ub'ale' 
uva' kat ku' ch'u'l tu almika' te 
unq'a tename'. Pet vunB'aale' 

uva! kat aq'on ku! tzan u 
echb'ub'ale' na'ytzan, as an 

chit Aake' ni aq'on ku' tzan u 
b'a'nla echb'ub'ale' cheel, uva! 
ye'xhkam uma'toj la lejon sti'. 
33 As u echb'ub'ale' uve' ni taq! 
Aak cheel, as a'e! uva! ni val sete 
uva! kat ku' ch'u'l tu almika!. As 
ni tag' itiichajil unq'a tename! 
vatz u tx'ava'e'— ti'k u Jesús. 
34As ech tal ve't unq'a tenam 
ile!: —Pap, aq' u echb'ub'ale' sde 
b'enameen, uve' naale',— ti'k 
chajnaj. 

35 As ech tal ve't u Jesús 

ile!: —Ine' uva! ech vatine! 

eche' u echb'ub'ale' uve' ni 
aq'on itiichajil unq'a uxhchile' 
cheel. As ab'il uva! la toksa tib' 
sunk'atz, as ye'xh jatu la va'yi; 
as ab'il uva! la ik'ujb'a' ik'u'l svi', 
as ye'xh jatue' la tzaj ve't itzi'. 
36Pet kat vallu sete uva' k'uxh 
kat etil in, as ye! nek'ujb'a' ek'u'l 
svi'. 

37As jank'al chit unq'a uxhchile' 
uve' ni tag' vunB'aale' sve, as la 
toksa tib' sunk'atz. As ab'il uva' 
la toksa tib' sunk'atz, as ye! la 
uch vixvata!. 

38 As la val sete, tan ye'l in 

kat koj ku! ch'u'l in tu almika! 

ti' unb'anata' kam uva! ni tal 
vaama. Pet ai tul unb'ane' kam 
uve' ni tal u chajol Gan vetze!. 
39As ai ni tal u chajol tzan vetze' 
uva' ye'xheb'il la untz'ej kan. Pet 
jank'al uve' kat taq! Aak sve, as 
la vulsa taama timoxtel q'ii. 
40As ai ni tal u chajol vetze' 
uva' at itiichajil unq'a uxhchile' 
uve' ye'l iya'teb'al, jank'al uva' 
ni ootzin u vijle'me' as nik'ujb'a' 
ik'u'l svi'. As la vulsa taama 

timoxtel q'ii, in uva' in viK'aol u 
Tiixhe',— ti'k u Jesús. 

41As yan ve't viyol u Jestise' 
tivi' unq'a iq'esal unq'a tename' 
til uva! tal Aak uva': —Ech vatine' 
eche' u echb'ub'ale' uve' kat ku! 
ch'u'l tu almika'— ti'k Aak. 

42 As ech tal ve't chajnaj ile' 
svatzaj: —¿As jit kol ik'aol 
u Xhu'le! q'a u Jesúse'? Tan 
ootzimale' vib'aal naje! tuk! 
vitxutx naje' sqa'n. ¿As kam q'i 
uve' ni tal naj uva', «Ine' kat ku' 
ch'u'l in tu almika',» taq' naj ni 
tale'?— ti'k chajnaj. 
43 As ech tal ve't u Jesús (ei 
te chajnaj: —Ye' kuxh eyol in 
sevatzaj, 
44tan ye'xheb'il la toksa tib' 
sunk'atz, asoj jit vunB'aale' la 
alon, uva' kat chajon tzan in. 
Pet jank'al unq'a uxhchile' uva! 
la toksa tib' sunk'atz, as ine! la 
ulsan taama timoxtel q'ii, 
45tan ech la ib'ane' uva! tz'ib'amal 
kan ta'n unq'a q'ajsan tetz viyol u 
Tiixhe' uva' ech ni tal ile": 

La chee itxumb'al unq'a 

tename! ta'n u Tiixhe', Ok 
u yole!. 

Estile! ni val sete uva! jank'al 
ung'a uxhchile' uve! ni ab'in 
viyol vunB'aale' as nichee 
itxumb'al sta'n, as a'e! uva! ni 
toksa tib' sunk'atz. 

46 As ye'xheb'il kat ilon 
vunB'aale'. Pet ine! kat ilon Aak, 
uva' k'atz Aak tzaanajkat in. 
47 As jik chit tuk val sete, tan 
ab'il uve! nik'ujb'a' ik'u'l svi', as 
at itiichajil uve! ye'l iya'teb'al. 
48 As ech vatine' eche! u 
echb'ub'ale! uva! ni aq!on 
itiichajil unq'a uxhchile'. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


XHUN 6 


49 As kat techb'u unq'a q'esla 
kub'aale' u maná tu u tzuukin 
txlava!e!. As kat kami. 
50Pet il in at in cheel, uva' ech 
vatine' eche! u echb'ub'ale' uva! 
kat ku' ch'u'l tu almika!, aq'al 
uva! ye'xh jatu la kam ung'a 
uxhchile' jank'al uva! la echb'un. 
51As in uva' kat ku' ch'u'l in 
tu almika', as ech ine! eche! 
u echb'ub'ale' uva' ni aq'on 
itiichajil unq'a uxhchile'. As ab'il 
uva' la echb'un u echb'ub'ale', as 
at itiichajil uve! ye'l iya'teb'al. As 
u echb'ub'ale' uve! la vaq!e', as 
a! vunchi'ole' uva! la vaq' kamoj 
til unq'a tename!, aq'al uva! at 
itiichajil uve! ye'l iya'teb'al,— 
ti'k u Jesús. 

52As iyaa ve't tib' unq'a iq'esal 
unq'a tename' svatzaj. Ech tal 
ve't chajnaj ile': —¿Kam la tulb'e 
u naje! q'i taq'at vichi'ole' sde ti! 
gechb'uta'?— ti'k chajnaj. 
53 As ech tal ve't u Jesús ile! te 
chajnaj ti' talat Aak isuuchil 
vikameb'ale!: —Jik chit tuk val 
sete, in uva! VIK'AOL U NAJE!. Tan 
asoj ye! la etechb'u vunchi'ole', 
asoj ye! la etuk'a vunkajale', as 
ye'l etiichajil ati. 
54 As ab'il uve! la echb'un 
vunchi'ole' as la tuk'a vunkajale', 
as at itiichajil uve! ye'l iya'teb'al. 
As la vulsa taama timoxtel q'ii. 
55 As a! vunchi'ole' u 
echb'ub'ale' uva' ye'xhkam 
uma'toj la lejon sti'; as 
a! vunkajale' u uk'a'e' uva! 
ye'xhkam uma'toj la lejon sti". 
56 As ab'il uve! la echb'un 
vunchi'ole' as la tuk'a vunkajale', 
as la toksa taama svi!'. As la 
voksa vaama sti! unpajte. 





248 


57As ai vunB'aale', u aq'ol tetz 
tiichajil, as Aake' uva! kat chajon 
tzan in. As at itiichajil Aak, 
esti'e' at untiichajil. As echat 
chit la ib'an u uxhchile' uva! ech 
vatine' svatz eche' u techb'ub'ale', 
tan tuk' vuntiichajile! at ve't 
itiichajil sunk'atz. 
58 As ech vatine' eche! u 
echb'ub'ale' uva' kat ku' ch'u'l tu 
almika!. As jit ech ine! u maná uve' 
kat techb'u unq'a q'esla kub'aale' 
tu u tzuukin tx'ava'e', tan k'uxh 
kat techb'u, as kat kami. Pet ab'il 
uve' la echb'un u echb'ub'ale! uve' 
ni vale!, as at itiichajil sunk'atz 
uve! ye'l iya'teb'al,— ti'k u Jesús. 
59As ai unq'a yole' uva! kat 
ichus kan u Jesús te unq'a 
uxhchile' tu u atinb'ale' tetz 
nachb'al Tiixh tu u Capernaúm. 


Nimal unq'a chusulib' 
ni teesa tib' k'atz u Jesús 


60 As tul tab'i ve't ung'a 
ichusulib' Aake' unq'a yole' uva! 
tal Aak, as nimal chajnaj alon 
ve't svatzaj: —¡Ti' tab'il u yole' 
uve! ni tal Aak! jAb'il koj la 
niman!— ti'k chajnaj. 

61As ootzimal ta'n u Jesús uva! 
kat yan u yole! tivi' chajnaj. As 
ech tal ve't Aak ile! te chajnaj: 
—¿Ma kat iyansa ex u yole' uve' 
kat val sete? 
62Pet la pal ex stuul tul la etil 
ije! VIK'AOL U NAJE! tu almika' uve' 
atikkat sb'axa. 

63 As a! u Tiixhla Espíritu 

aq'ol tetz u tiichajile'. As ye'l 
umaj uxhchil la oleb' ti! taq'at 
etiichajil. Pet ech koj unq'a yole' 
uva' ni val sete, tan a'e! la ag'on 
etiichajil ta'n u Tiixhla Espiritu. 

64 As at ka't ex uva! ye! ni niman 
ung'a yole! uva! ni val sete,— ti'k 
u Jesús, tan ootzimalik ta'n Aak 
tul simolot Aak unq'a ichusulib'e' 
sk'atz ab'il uve! ye! nik niman 
Aak. As atik sk'u'l Aak uva! 
ab'iste naj la k'ayin Aak. 
65 As ech tal ve't Aak ile! xo'l 
unq'a uxhchile!: —Esti'e! ni val 
sete uva! ye'xheb'il chite! ta! 
la toksa tib' sunk'atz, asoj jit 
vunB'aale' la alon,— ti'k u Jesús. 
66 As tab'i ve't unq'a ichusulib' 
u Jesús u yole! uve' tal Aak. As 
nimal ung'a uxhchile' teesa ve't 
el tib' Katz Aak. As jit xekeb' 
ve't unq'a uxhchile' ti! Aak. 
67As tul til ve't Aak uva' nik 
teesa ve't el tib' unq'a uxhchile' 
k'atz Aak, as ech tal ve't Aak ile' 
te kab'laval unq'a ichusulib!e': 
—¿Kano ex q'i? ¿Ma antu ex la 
eteesa ve't el etib' sunk'atz?— 
ti'k u Jesús. 
68 Ech tal ve't u Simón ile' 
uva' Lu! te u Jesús: —¿Pap, 
ab'il uma'toj q'i uva! la qoksa 
qib' sk'atz? Tan ta'n axhe! uve! 
ni alon u yole' sde uve! tetz 
kutiichajil uve! ye'l iya'teb'al. 
69 As kat kunima axh, tan 
ootzimal sqa'n uva' axh u Cristo, 
viK'aol u islich Tiixhe',— ti'k u 
Lu'e'. 
70As ech tal ve't u Jestis 
ile!: —Ootzimale! seta'n uva! 
kab'laval ex kat untxaa ex. As at 
uma!l ex uva! ech vetxumb'ale' 
eche' u tx'i'lanaje',— Ok Aak. 
71As a! u Judas uva' Iscariote, 
vik'aol u Simón, nikat tal Aak, tan 
atik sk'u'l Aak uva' naj tuk aq'on 
ok Aak tiq'ab' unq'a uxhchile' uva! 
nich'o'n taama ti' Aak. 

Ye' nikat inimal viyol u Jesús 
ta'n unq'a titz'ine' 
1As xamtik ve't stuul, as 
a' nikat ixaankat ve't u 

Jesús tulaj unq'a tename! tu u 
Galilea, tan jit isa' Aak tatin tu 
u Judea, tan nikat ichuk unq'a 
iq'esal unq'a tename' txumb'al ti' 
iyatz'pu ve't Aak. 

2 As txantik ilejat u nimla q'iie' 
uva' nik ilak unq'a tiaal Israel 
unq'a talaj ipache' ti' tulsat sk'u'l 
til uva! ka'viinqil yaab' kat atin 
unq'a q'esla ib'aale' tu u tzuukin 
tx'ava'e'. 

3As ech tal ve't unq'a titz'in u 
Jesús ile! ste: —Kuxh tu u Judea, 
aq'al uva! la til ung'a achusulib'e' 
ung'a k'uchb'al tetz vib'a'nil u 
Tiixhe! uve! nab'ane!, 

4 tan ab'il uva! nisa! uva! la 
ootzil ta'n unq'a tename' as ye! 
la uch imujat tib'. As kuxh k'uch 
eeb' vatz unq'a tename', asoj 
nim vab'a'nile' nab'ane',— ti'k 
chajnaj, 

5tan mita'n kuxh unq'a titz'in 
Aake' nikat niman Aak. 

6As ech tal ve't u Jesús ile!: 
—Ye! ileje't u q'iie! ti' unb'en 
tu u nimla q'iie!. Pet ech koj 
ex, tan kam kuxh qj'iil la uch 
eb'ene!. 
7As eche! la koj tixva ex unq'a 
tename!. Pet ech koj in, tan ni 
tixva in unq'a tename', tan ti' 
uva' ni valo'k ste uva' va'lexh 
nib'ane!. 

8 As b'enoj etiltaj u nimla q'iie!. 
Pet ech koj in, tan ye'l in la b'en 
in cheel, tan ye! ileje't u q'iie' 

ti' unk'uchat vib' vatz unq'a 
tename',— ti'k u Jesús. 

9As tul ya! Aak ti' talat ung'a 
yole', as kaa ve't Aak tu u 
Galilea. 


Ni tex u Jesús 
tu u nimla q'iie' 

10 As tul kuxh ben unq'a titz'in 
u Jesús tu u nimla q'iie', as 
b'en ve't Aak unpajte. As ye' kat 
ik'uch Aak ib'ene!. As jit ik'uch 
tib' Aak vatz unq'a tename!. 

11 As nik ichuk ve't unq'a iq'esal 
unq'a tename' Aak xo'l unq'a 
mama'la tename' tu u nimla 
g'iie'. As ech nikat tal chajnaj (el 
svatzaj: —¿Katil atkat u naje'?— 
ti'k chajnaj. 

12 As nik iyolb'e ve't 
unq'a tename' u Jesús. As 
at jolol uxhchil ech nik tal 
ile!: —Ch'i'umal itxumb'al u 
naje',— ti'k chajnaj. Pet ech koj 
unjolte, tan ech nik tal ile': —Ye! 
b'a'n ve't nib'an u naje', tan nu 
kuxh iyansa naj itxumb'al unq'a 
kumoole',— ti'k chajnaj. 

13 As nik kuxh ijutxi unq'a 
tename' iyolone' ti' u Jesús, tan 
til uva! nik ixo'v chajnaj vatz 
unq'a iq'esal unq'a tename!. 

14 As tul ma'tik ipok'o'chin u 
nimla q'iie', as ok ve't u Jesús 
vatz iq'anal u tostiixhe!. As ichus 
ve't Aak unq'a tename!. 

15 As sotz ve't ik'u'l unq'a iq'esal 
unq'a tename'. As ech tal ve't 
chajnaj ile': — ;Kam kat tulb'e u 
naje! tootzit viyol u Tiixhe'? As 
tul ye'l naj kat ichus tib'— ti'k 
chajnaj. 

16 As ech tal ve't u Jesús (el: 
—Unq'a yole' uve! nunchus sexo'l 
as jit ine! ni alon. Pet ai u chajol 
vetze! ni alon. 

17As ab'il uva' la sa'on ib'anat 
uve! ni tal u Tiixhe' as la tootzi 
uva! ma xe' Aak tzaanajkat unq'a 
yole! uva! nunchuse', pet moj nu 
kuxh uncheesa tunvi'. 

18 As ab'il uva' la kuxh icheesa 
umaj chusb'al tivi' as je'saib'e' 
nib'ane'. Pet ech koj in tan a' u 
chajol vetze! ni voksa iq'ii, as jik 
chit nunchusune!. As ye'l umaj 
va'lexh nunb'an sevatz. 

19 ¿As kam sti' q'i uve' netal 
unyatz'pe'? As tul at ve't u 
tzaq'ite'! uva! tz'ib'amal kan 
sexo'l ta'n u Moisés. As vell 
umaj ex ni niman, tan netal 
unyatz'pe'— ti'k Aak. 

20As ech tal ve't unq'a tenam 
ile': —¡Sub'ule' ato'k sak'atz! 
ZAb'il ni alon ayatz'pe'?— Ok 
unq'a tename!. 

21 As ech tal ve't u Jesús ile': 
—Ti' kuxh uma'l u b'a'nil uve' 
kat unb'an tu u xeem q'iie' as kat 
teq'o etaama sti'. 

22As la val sete tul uva' nilej 
vaaxil q'ii titz'eb'! umaj ne! 

uva' xaak, as netzok'e'l unb'iil 
vichi'ole' eche' uva! tal kan u 
Moisés. As jit tetz u Moisés u 
yole', pet Tiixh kat alon te unq'a 
q'esla eb'aale!. As k'uxh tuu 
xeem q'ii ni chit eb'ane!. 

23 Asoj ni tuch itzok'ax el unb'iil 
ichi'ol umaj ne! xaak tu u xeem 
q'iie' ti! uva! ye! la epaasa tzii ti! 
u tzaq!ite! uva! tal kan u Moisés, 
as ¿kam q'i uve! ni tul evi! svi! 
til uva! kat unb'a'nxisa uma'l u 
aach'o'm tu u xeem q'iie'? 

24As jikoj chit eb'an unsuuchil. 
As eb'antaj tevi' asoj b'a'n 
nunb'ane' moj ye'le,— ti'k u 
Jesús. 

Niyolb'e unq'a 
tename' u Jesús 

25 As ech tal ve't kal ung'a aa 
Jerusalén ile! svatzaj ti' u Jesús: 
—¿Ma jit u naje' nichukpe' uva! 
ni talax iyatz'pe'? 
26 As il naj ile! niyolon xo'l 
unq'a tename'. As ye'xhkam 
kuxh ni talax ti! naj. Kamal na'l 
vatz ung'a kub'ooq'ole' uva! a! u 
Cristoe' u naje!. 
27Pet ootzimal sqa'n uva! katil 
tzaakat naj. Pet ech koj u Cristo, 
tan tul la ul Aak, as ye'xheb'il la 
ootzin katil la tzaakat Aak,— ti'k 
unq'a tename' svatzaj. 
28 As tul nikat ichusun u Jesús 
vatz iq'anal u tostiixhe!, as 
taq' ve't je! Aak tuul ivi' xo'l 
ung'a tename'. As ech tal ve't 
Aak ile!: —Ootzimal in seta'n. 
As ootzimal seta'n uva! katil 
tzaanajkat in. As ye'l uva' kat 
kuxh koj ul in tuk' untxumb'al. 
Pet ai u jikla Tiixhe' kat chajon 
tzan in uva! ye! ootzimal seta'n. 
29As ootzimal Aak sva'n, tan 
Katz Aak tzaanajkat in. As Aake' 
chajon tzan in,— ti'k u Jesús. 
30 As k'uxh nik tal ve't ung'a 
ig'esal unq'a tename' itxeyat Aak, 
as ye'xheb'il kat txeyon Aak, 
tan ye'xnik ilejat u g'iie' uva! la 
txeypu ve't Aak. 
31 As ye! saach ung'a tename! 
ik'ujb'a' ik'u'l til Aak. Ech nik 
tal ve't ile! svatzaj: —Asoj jit 
u Cristo u Jestse', asoj a'n u 
Cristoe' la uli, as ¿la kol pal 
ve't vib'a'nile' q'a ti! u mama'la 
k'uchb'al tetz u tijle'm u Jesús 
uve' kat ib'anlu ve'te'?— ti'k 
unq'a tename!. 

Chajax b'en ka'l unq'a naj 
ti' itxeypu u Jesús 

32 As tab'i ve't unq'a fariseo 
ung'a yole! uva! nik tal unq'a 
uxhchile' ti! u Jesús. As imol ve't 
tib' chajnaj tuk' ung'a iq'esal 
oksan iyol tenam vatz Tiixh. As 
ichaj ve't Den chajnaj ka'l unq'a 
xeen tetz u tostiixhe! ti' itxeypu 
u Jesús. 
33 As ech tal ve't u Jesús ile! xo'l 
unq'a tename': —Unb'iitoj kuxhe! 
tuk unb'an sexo'l. As tuk q'aavoj 
ve't in Katz u chajol vetze!. 
34As k'uxh la echuk ve't in, as 
eche' la koj elej ve't in, tan la koj 
uch etoone! tu u atinb'ale' uve! la 
atinkat in,— ti'k u Jesús. 
35 As ech tal ve't unq'a fariseo 
ile! svatzaj tuk' unq'a iq'esal 
unq'a nachol Tiixhe': —Katile' 
q'i la b'enkat u naje' uve' ni tale!, 
uva! ye! la kulej ve't naj? ¿Ma 
a' la b'enkat naj b'a xo'l unq'a 
kumoole' uva! jejle'l xo'l unq'a 
tename' uva! jit tiaal Israel? ¿Pet 
moj la b'en ichus ve't naj unq'a 
tename' uva! jit tiaal Israel? 
36 ¿As kam ni tokkat viyol naje' 
uve! ni tale!: «K'uxh la echuk in, 
as ye!l in la elej ve't in. As la koj 
etx'ol etoone' tu u atinb'ale! uve! 
la atinkat in,» taq' kuxh naj ni 
tale'?— ti'k chajnaj. 


Niyolon u Jesús 
ti' u Tiixhla Espíritu 

37As timoxteb'al u nimla q'iie' 
as a' u q'iie' uve' nim talche' tu 
u nimla q'iie'. As txakpu ve't u 
Jesús vatz ung'a tename'. As 
taq' ve't je' Aak tuul ivi'. Ech tal 
Aak ile': —Ab'iste ex nitzaj etzi' 

as etoksataj etib' sunk'atz. As 
uk'a'oj ex sunk'atz, 

38 tan ab'il uva' la ik'ujb'a' ik'u'l 
svi' as ech la ib'ane' eche' uva! 
tz'ib'amal kan tu viyol u Tiixhe'. 
Tan ech tel ch'u'l vunb'a'nile' tu 
u taanxelale! eche' nib'an u ale! 
tul ni tel ch'u'l tu u vitze! uva! ni 
aq'on tiichajil,— ti'k u Jesús. 
39As a' u Tiixhla Espiritu nikat 
tal Aak, uva' la ok ve't tu u 
taanxelal unq'a uxhchile' uva' la 
ik'ujb'a' ik'u'l ti! Aak, tan ye'xnik 
ul u Tiixhla Espíritu O tok tu 

u taanxelal unq'a niman tetz 
Aake!. As ye'xnik oon Aak tu u 
atinb'ale' uve' la oksalkat iq'iia 
Aak Katz viB'aale!. 


Ye' nik ik'ul tib' iyol 
unq'a uxhchile' uve' 
nich'o'n taama ti' u Jestis 


40 As tul tab'i ve't unq'a 
tename' unq'a yole' uve' tal u 
Jesús, as ech tal ve't unjolol 
unq'a naj ile: —An chite! vil. 
A' u q'ajsan tetz viyol u Tiixhe' 
kat ulyu ve'te' uva' alel kan u 
tuleb'ale',— ti'k chajnaj. 

41 As ech tal unjoltu unq'a naj 
ile!: —An chite'. A! u Cristo kat 
ulyu ve'te',— ti'k chajnaj. As 
atik ka't uxhchil uva! ech tal 
ile!: —¿As tu kol u Galilea q'a la 
tzaakat u Cristo? 

42 ¿As ye! kol q'a sek'u'l uva! alel 
kan tu viyol u Tiixhe' uva! tiaal 
David u Cristo la ib'ane'? Tan 

a' la tzaakat tu u Belén, uva! 
atikkat u David,— ti'k unq'a 
uxhchile'. 

43As ye! nik ik'ul tib' iyol 
unq'a tename' svatzaj ti' u 
Jesús. 

44 As atik unjolol unq'a uxhchile' 
nik alon uva! la txeyax Aak. As 
ye'xheb'il kat txeyon Aak. 


Ni tal unq'a naje' kam sti! 
ye! kat itxeykat 
chajnaj u Jesús 

45 As tul q'aav ve't ung'a xeen 
tetz u tostiixhe! uva! ma'tik 
ichajax b'en ta'n unq'a iq'esal 
oksan iyol tenam vatz Tiixh uk 
unq'a fariseo ti' itxeypu ve't u 
Jesús, as ech alpu ve't ile! te 
chajnaj: — Kam tetze' uve! ye! 
kat eteq'o tzan u Jesús?— Ok 
unq'a chajol tetz chajnaje!. 
46Ech tal ve't unq'a xeen tetz u 
tostiixh ile!: —As ye! atixoj gab'i 
iyolon umaj uxhchil uva! acha!v 
iyolone' eche! iyolon u naje'— 
ti'k chajnaj. 
47As ech tal ve't unq'a fariseo 
ile! te chajnaj: —¿Ma antu ve't ex 
bla kat yanyu ve't etxumb'al ta'n 
u naje"? 

48 ¿As ma ye' ootzimal seta'n 
uva' ye'l umaj unq'a kuq'esale' ni 
niman u naje'? As mita'n o! uva! 
oi fariseo ni niman naj. 

49 As jank'al unq'a tename' uve! 
ni niman u naje', as at ve't tzan 
u k'axk'oe' sti! tan ye! ootzimal 
u tzaq'ite' ta'n,— Ok unq'a 
fariseo. 

50As u Nicodemo uva' b'ex 
yolon sel u Jesús aq'b'al, tan 
imool tib' naj tuk' unq'a 

fariseo. As ech tal ve't naj ile! te 
vimoole!: 

51 —Palojtaj o' stuul uva! a! ni 
tal u kuleye! uva! lanal qab'i 
isuuchil b'axa. As a'n la gal 
itxeypu umaj uxhchil tul uva! la 
gootzi vipaave!,— ti'k naj. 

52 As ech tal ve't unq'a imool naj 
ile!: —¿As ma ai nooksakat eeb' 
Katz ung'a aa Galilea? ¡Chus ech 
sb'a'n ti! viyol u Tiixhe', tan ye'l 
umaj q'ajsan tetz viyol u Tiixhe! 
uva' aa Galilea!— ti'k chajnaj. 

53 As ijatx ve't tib' chajnaj. As 
b'en ve't chajnaj tulaj ikab'al. 


Nixochpu uma'l u ixoj 
te u Jestis 


1As ben ve't u Jesús. As 

oon ve't Aak vi! u tal vitze' 
uva! Olivos ib'ii. 
2Ech q'ejal stuul, as g'aav ve't 
Aak tu u tostiixhe'. As mama'la 
tename!' imol ve't tib' ti! Aak. As 
tul xoneb' ve't Aak xo'l unq'a 
tename', as xe't ve't Aak chusun. 
3As ka'l unq'a fariseo tuk' ka't 
unq'a uxhchil uva! chusel tib' ti' 
unq'a tzaq'ite!, as teq'o ve't tzan 
chajnaj uma'l u ixoj uva! blex 
lejpoj tul nik ipaavine' tuk' uma't 
naj. As oksal ve't ok ixoj vatz u 
Jesús xo'l unq'a tename'. 
4 As ech tal ve't ok chajnaj ile! te 
Aak: —Chusul, il uma! u ixoj ila' 
kat kulejla' tul nipaavin ixoj tuk' 
uma't naj. 
5 ¿As kam tuk aal sti'? Tan 
tz'ib'amal kan ta'n u Moisés uva' 
asoj la kulej umaj ixoj uva! ech 
nib'ane', as la kusuti k'ub' ti' ixoj 
ti! iyatz'pe'— ti'k chajnaj, 
6tan ai nikat tal chajnaj uva! la 
chee ipaav Aak ti' uva! la b'en 
ixoch chajnaj Aak. As ixib'b'a' 
ku' tib' Aak. As xe't Aak tz'ib'oj 
vatz tx'ava' tuk! vi! iq'ab'. 
7As ya'ltik chit chajnaj ti! ich'otil 
ok te Aak ti' u ixoje!. Txakpu 
ve't Aak. As ech tal ve't Aak ile!: 
—Ab'iste umaj ex uva! vell epaav 

ati as ex la sutin u k'ub'e' b'axa 
ti' u ixoje'— ti'k Aak. 

8As ixib'b'a' ku! tib' u Jesús 
unpajte. As xe't ve't Aak tz'ib'oj 
vatz u tx'ava'e!. 

9 As junun kuxh ib'en ve't ung'a 
xochol tetz u ixoje!. As b'axik 
chit b'en ung'a q'esla aamae!. As 
tul b'en chajnaj skajayil, as a' 
kuxh ve't u ixoje' kaaik kan k'atz 
u Jesús xo'l unq'a tename!. 

10 As txakpu ve't Aak unpajte. 
As ech tal ve't Aak ile' te ixoj: 
—¿Kech unq'a naj uva! ni xochon 
axh? ¿Moj ye'xheb'il ni alon 
akame'?— ti'k Aak. 

11 As ech tal u ixoj ile': —Ye'le, 
Pap. Ye'xheb'il ve'te!,— ti'k ixoj. 
As ech tal ve't Aak ile!: —Mita'n 
in la alon akame'. Pet kuxh ve'te!. 
As ye! paavin ve't axh,— ti'k u 
Jesús. 


U Jesús u txijun tetz 
u taanxelal unq'a tename' 


12 As ech tal ve't u Jesús ile! 
xo'l unq'a tename': —Ine' txijun 
tetz u taanxelal unq'a uxhchile' 
skajayil. Ab'il uve! la xekeb! svi', 
as ye'xh jatu la xaan ve't tu u 
q'ej toktoe', tan at ve't in sk'atz, 
tan ine' u txijun tetze! uva! la 
aq'on itiichajil u taanxelale',— 
ti'k u Jesús. 

13 As ech tal ve't unq'a fariseo 
ile! te Aak: —An kuxh axh 
nayolon je' see. Esti'e! uva! a! 
chit vayole' ye! la txakoni,— Ok 
chajnaj. 

14 As ech tal ve't Aak ile!: —As 
k'uxh an kuxh in ni val je! 

vib', as jik chite! nunyolone!, 
tan ootzimal sva'n uva' katil 
tzaanajkat in, as kati'ch 

unb'ene' la b'en in. Pet ech koj 
ex, tan ye! ootzimal seta'n kat 
tzaanajkat in, as katil la b'enkat 
in. 

15 As vatz tx'ava'illa txumb'al 
kuxhe' neb'an svi! ti! eb'anat 
unsuuchil. Pet ech koj in, tan 
ye'l umaj uxhchil nunb'an 
isuuchil cheel. 

16 Pet tul la unb'an isuuchil 
unq'a tename' as jik chite' la 
unb'an isuuchil, tan jit kuxh 

in la b'anon sunjunal. Pet ante! 
u chajol tzan vetzel la b'anon 
isuuchil, 

17tan ech ni tal u yol ile! uva! 
tz'ib'amal kan: «Tan asoj la ik'ul 
tib' iyol ka'vo'j uxhchil ti' umaj 
txumb'al, as la nimal viyole!,» 
ti'k u yole!. 

18 Estile! uva' jit kuxh in 
nunyolon je! svi'. Pet ante! 
vunB'aale' uve! kat chajon tzan 
in uve' ni alon u yole! svi'— Ok 
u Jesús. 

19 As ech tal ve't chajnaj ile": 
—¿Kech vab'aale' q'i uva' ni alon 
u yole! see'?— ti'k chajnaj. Ech 
tal ve't Aak ile!: —Ye! netexhla 
ab'iste u vijle'me'. ¿As a! kol 
chit vunB'aale' g'a la etexhla 

u tijle'me'? Tan asoj la etexhla 
uva! ab'iste u vijle'me', as 

ante! vunB'aale' la etexhla u 
tijle'me'— Ok u Jesús. 

20 As a! unq'a yole! uva! tal ve't 
Aak tul nik ichus ve't Aak unq'a 
uxhchile! vatz u tostiixhe' Katz 
u atinb'ale' uva! nik imolpukat 
ung'a puaje' uva! nik toyal vatz 
u Tiixhe!. As eche! ab'il koj 
txeyon Aak, tan ti! uva! ye'xnik 
ilejat u q'iie' ti! uva' la txeypu 
ve't Aak. 

Niyolon u Jesús 
ti' uva' la je! Aak tu almika' 


21As ech tal u Jesús ile!: —La 
b'en in. As la echuk ve't in. As 
katil uve' la b'enkat in as eche' 
la koj uch etoon sunk'atz, tan 
a! vepaave' la eq'on ex tu u 
kamchile',— ti'k Aak. 
22 As ech tal ve't unq'a uxhchil 
ile! svatzaj uva! nikat ich'o'n 
taama ti' u Jesús: —¿As kam ni 
tokkat viyol naje! uve' ni tale'? 
«Katil uve! la b'enkat in, as eche! 
la koj uch etoon sunk'atz,» taq' 
kuxh naj ni tale'. Kamal tuk 
kuxh iyatz! je! tib' naj sijunal 
uve! ni tale!, — ti'k chajnaj. 
23 As ech tal ve't u Jesús ile": 
—Echen vetxumb'ale' tzitza' vatz 
utx'ava'e'. Pet ech koj in, tan 
a! tzaanajkat in tu almika'. As 
vatz tx'ava'illa txumb'al kuxhe' 
eg'omal seta'n. Pet ech koj in, 
tan jit vatz tx'ava'illa txumb'al 
eq'omal sva'n. 
24 Ech ni valkate' sete tan an 
kuxh vepaave! la eq'on ex tu u 
kamchile', tan ti! uva! ye! kat 
enima uva! ab'iste u vijle'me' 
uve! ni val sete,— ti'k Aak. 
25 As ech tal ve't chajnaj ile! te 
Aak: — As kam eejle'm q'i uva! 
naale'?— ti'k chajnaj. Ech tal 
ve't Aak ile': —Jatpajux kuxh val 
u vijle'me' sete. 
26As nimatel unq'a yole' la val 
sete tul la unb'an esuuchil. As 
atoj sek'u'l uva' jik chit itxumb'al 
u chajol vetze'. As kam chit 
unq'a yole! uve! kat tal Aak sve 
as a'e' ni val sete. As ni val te 
unq'a tename' vatz u tx'ava'e' 
unpajte,— ti'k Aak. 

27As eche! nikat koj ipal ung'a 
uxhchile' tu u yole' uva! ai u 
Kub'aal Tiixhe' uve' nikat tal 
Aak. 

28 Esti'e! uve! ech tal Aak ile": 
—As la etexhla ve't in uva! 
ab'iste u vijle'me' tul uva' la 
eteesa el in vatz u tx'ava'e'. As 
a'n la pal ve't ex stuul uva' ye'l 
umaj txumb'al nunb'an sunjunal. 
Pet ai unq'a yole' uve' ni vale! 
uve' kat ichus vunB'aale' sve, tan 
ine' VIK'AOL U NAJE!. 

29 As at chit vunB'aale' svi! uva! 
kat chajon tzan in. As ye'l in ni 
taq' kan in Aak sunjunal, tan 
nunb'ane' kam uva! b'a'n te 
Aak,— ti'k u Jesús. 

30 As tul tal u Jesús u yole', as 
ye! saach unq'a tename' ik'ujb'a' 
ik'u'l ti' Aak. 


Ab'il uve' ai kuxh u paave' 
nib'ane' as a'e' ik'am u paave' 
31 As ech tal ve't u Jesús ile' 
te unq'a uxhchile' uve' ni niman 
ve't Aak: —Asoj la enima unq'a 
yole' uva! ni val sete, as ex ve't 
unchusulib' la ib'ane'. 
32 As la pal ve't ex stuul uva! 
kam isuuchil u jikla yole', tan a' 
u jikla yole' la g'alpun ex,— ti'k 
u Jesús. 
33 As ech tal ve't ung'a uxhchil 
ile!: —¿Kam ni tokkat vayole! 
uve' naale! ti! uva! la q'alpu ve't 
o'? Tan ye! atixoj ok oi sk'amil 
ze! umaj uxhchil, tan oi tiaal u 
Abraham,— ti'k chajnaj. 
34 As ech tal ve't Aak (ei: —Ile' 
jik chit tuk val isuuchil sete, tan 
jank'al unq'a uxhchile' uve! a! 
kuxh u paave! nib'ane!, as ale! 
ik'am u paave!. 

35 As ye'l u k'ame' la koj jejeb' 
tu u kab'ale! xe! u baal kab'ale!. 
Pet ech koj u k'aolae', tan a! 
jejle'lkat Katz vib'aale! tu u 
kab'ale' ti' chit ib'ene!. 

36 Esti'e! ni val sete, tan asoj a 
viK'aol u Tiixhe' la q'alpun ex, as 
q'alpinal chit ve't ex la ib'ane!. 
37As ootzimal sva'n uva! ex 
tiaal u Abraham. As netal ve't 
unkame!, tan ti! uva! ye! nepal tu 
ung'a yole' uva! ni val sete. 

38 As unq'a volel uve' ni vale', 

as ale! uva! k'uchel sve ta'n 
vunB'aale'. As ile! ni val sete. 
Echat kuxh ex unpajte, tan kam 
uve! netab'i ta'n veb'aale' as ale! 
neb'ane',— ti'k u Jesús. 


Ni tal u Jesús 
uva' al tzaanajkat 
vitxumb'al unq'a uxhchile' 
xe' u tx'i'lanaje' 

39As ech tal ve't unq'a 
uxhchil ile': —O' tiaal u kub'aal 
Abraham,— ti'k chajnaj. Ech tal 
ve't u Jesús (ei: —Ex koj tiaal 
u Abraham, as ai la eb'ane' uve' 
nik ib'an u Abraham. 
40 Pet ech koj ex tan netal 
ve't unyatz'pe' ti! uva! kat val 
isuuchil u jikla yole' sete uva' 
kat tal u Tiixhe' sve. As ech koj 
kat ib'an u Abraham eche' uve' 
neb'ane!, 
41 tan ai kuxh neb'ane' kam uve' 
nib'an veb'aale',— ti'k Aak. As 
ech tal ve't chajnaj ile!: — jYe'l 
uva! sik'el tzan kuxh koj o! ze! 
pe'! Pet ootzimal Kub'aal sqa'n. 
As a! u Tiixhe' ta' u Kub'aale'— 
ti'k chajnaj. 
42 As ech tal ve't Aak ile': —As 
a! koj chit u Tiixhe' veb'aale', as 

xo'n ine' sete tan Katz u Tiixhe' 
tzaanajkat in. As eche! tuk' kuxh 
koj untxumb'al uva! kat ul in 
tzitza', pet Aake' kat chajon tzan 
in. 

43 As tuk val sete kam sti! uve' 
ye! nepal tu vunyole' uve' ni 
vale!, tan ti! uva! ye! nesa' etab'it 
vunyole', 

44tan a! u tx'i'lanaje' veb'aale!. 
As kam chit uva! nisa' veb'aale' 
as ale! neb'ane', tan a'e' yatz'ol 
tetz unq'a uxhchile' b'axa yol. As 
echat chit nib'an cheel, tan ye'l u 
jikla txumb'ale' eq'omal sta'n. As 
tul niyolone' tuk! vichuli yolile', 
as a! vitxumb'ale' nik'uche', tan 
a'utx'i'lanaje' cheesan tetz u 
chuli yole!. 

45 Pet ech koj in tan ni valo'k u 
jikla yole' sete. As ye! nenima in. 
46 Asoj jik chit unq'a yole' ni val 
sete, jas kam sti' q'i ye! nek'ujb'a' 
ek'u'l svi? ¿Pet moj at umaj 

ex uva' la k'uchun sve ab'iste 
vunpaave'? 

47Tan ab'il uva! ai u Tiixhe' 
vib'aale', as aya'l chit ik'u'l nisa! 
inimat viyol u Tiixhe'. Pet ech 
koj ex, tan jit u Tiixhe' veb'aale'. 
Estile! ye! nesa! enimat viyol u 
Tiixhe',— ti'k u Jesús. 


Atik chit u Cristo tul 
ye'xnik itz'eb' u Abraham 


48As ech tal ve't unq'a uxhchil 
ile!: —An chite! vil uve' ni qal 
see!, tan jech axhe' aa Samaria! 
¡As ai u sub'ule' ato'k sak'atz!— 
ti'k chajnaj. 
49Ech tal ve't u Jesús (el: —Ye'l 
sub'ul ato'k sunk'atz. Pet a! 
vunB'aale' ta! ni voksa iq'ii. Pet 
ech koj ex, tan neteesa ung'ii. 

50 As a! koj ni vale! uva! la 

oksal unq'ii seta'n. Pet at 

uma!l u oksan tetz ung'ii. As 

ale! vunB'aale' uva! la b'anon 
esuuchil. 

51 As ile! jik chit tuk val sete, 
tan ab'il uve! la niman vunyole' 
as ye'xh jatue' la kami,— ti'k 
Aak. 

52 As ech tal ve't unq'a uxhchil 
ile!: —¡Ile! kat qootzil ve't cheel 
uva! ato'k chit u sub'ule' sak'atz! 
Tan kat kam u Abraham tuk! 
unq'a q'ajsan tetz viyol u Tiixhe!. 
As naale' uva', «Ab'il la niman 
vunyole' as ye'xh jatue' la kami,» 
ch'axh naale!. 

53 ¿As ma nim aalchu ve't b'a 

ti' u kub'aal Abraham? Tan kat 
kam u Abraham. As kat kam 
unq'a q'ajsan tetz viyol u Tiixhe!. 
¿Pet kam ve't u eejle'me' q'i uve' 
naale'?— ti'k chajnaj. 

54 As ech tal ve't u Jesús ile": 
—Asoj an kuxh in la voksa je! 
unq'ii, as ye'l itxa'k vunyole!. Pet 
a! vunB'aale' ni oksan unq'ii. 

As an chit vunB'aale! ta! uve' 
«kuTiixh» ch'ex netal sti'. 

55 As tul ye'l Tiixh at tu 
vetaanxelale'. Pet ech koj in, tan 
ootzimal chit Aak sva'n. As la 
koj vale! uva!, «Ye! vootzaj Aak,» 
chaj koj in, tan at Aak sunk'atz. 
Asoj la vale! uva!, «Ye! vootzaj 
Aak,» chaj in, as in chulin yole', 
eche! ex. Pet ootzimal Aak sva'n. 
As nimamal viyol Aake! sva'n. 
56 Pet u Abraham uva! «kub'aal» 
ch'ex netal sti!, as nikat ichiib' 
ve't aak svi'. As nikat itxuq'txun 
aak ti' itx'eb'lu u q'iie' til u 
vuleb'ale', tan na'lik vatz aak 
uva! la ul in,— ti'k u Jesús. 

57As ech tal ve't ung'a uxhchil 
ile!: —Ye!l axh ta! ab'ane't lavoj 
tozk'al (50) yaab'. ¿As ma kat eel 
u Abraham b'a uve' naale'?— ti'k 
chajnaj. 

58 Ech tal ve't u Jesús ile": 

—Ile' jik chit tuk val sete, as tul 
ye'xnik itz'eb' u Abraham, as atik 
chit ine'— ti'k Aak. 

59 As isik! ve't unq'a uxhchile' 
k'ub' ti' isutil ti' Aak. As imuj 
ve't tib' Aak ti! tel ch'u'l tu u 
tostiixhe' xo'l chajnaj. 


Nib'a'nxisa u Jesús uma'l u tzot 


1As tul nikat ixaan u Jesús 

tu b'ey, as til ve't Aak uma'l 
u naj uva! tzotike stitz'eb!'e'. 
2As ech tal ve't unq'a ichusulib' 
Aak ile!: —¿Chusul, ab'il etz 
u paave! ti! uve! tzot vas naje! 
stitzleb!e!? ¿Ma ipaav naj? ¿Pet 
moj ipaav u txutx blaalae'?— Ok 
chajnaj. 
3Ech tal ve't Aak ile!: —Ye'le. Jit 
ipaav naje'. As jit ipaav vitxutx 
naje! tuk! vib'aal naje! uva! tzotik 
naj stitz'eb'e', pet aq'al uva! la 
ik'uch u Tiixhe! vib'a'nile' ti' naj. 
As estile! tzotik naj stitz'eb!'e'. 
4As techal chit tuk unb'an unq'a 
b'a'nile' uva! tal tzan u chajol 
vetze! sve tul uva' ye'xnaj b'en 
q'ii, tan tul la ok aq'b'al, as 
ye'xheb'il la uch ve't taq'onve'. 
5 As tul atiltel in vatz u tx'ava'e', 
as in txijun tetz u taanxelal 
unq'a uxhchile',— ti'k Aak. 
6As tzub'ik ve't ku! Aak tu txlava!. 
Ib'an ve't Aak unb'iil u suj. As 
toksa ve't ok Aak u suje! GU ivatz 
u tzote!. 
7As ech tal ve't Aak ile! te u 
tzote!: —Kuxh tx'aa vavatze! tu u 

piilae! uve! Siloé,— ti'k Aak. As 
isuuchil u yole' uva! Siloé, uve! 
«Chajel tzan.» 

As oora chit b'ex itx'aa ve't u 
tzote! vivatze' tu u a'e!. As tul 
q'aav ve't naj, as nik tilon ve't naj. 
8 As unq'a uxhchile' uve! echen 
Katz ikab'al naj tuk' ung'a 
uxhchile' uva' ootzinik tetz naj 
uva' tzotik naj, as ech tal ve't 
ile!: — Ma jit u naje! uve' nikat 
ixoneb' ti! ijoyat ipuaj?— ti'k 
unq'a uxhchile!. 
9As at uxhchil nik alon: —Kano. 
Naje! ta!, — ti'ke. As at jolte uva!: 
—Ye'le. Jit naje'. As eela unb'iil 
tilon naj tuk' u tzote'— ti'ke. As 
ech tal ve't naj ile!: —Ine' uva! 
inik tzot,— ti'k naj. 

10 As ech tal ve't unq'a uxhchil 
ile! te naj: —¿Kam q'i uve' neelon 
ve't cheel?— ti'k unq'a uxhchile!. 
11 Ech tal ve't u naj ile! uva! 
tzotike: —U naje' uva! Jesús ib'ii 
as kat ib'an unb'iil u suj. As kat 
toksa ok tzi' unvatz. As ech tal 
ile! sve, «Kuxh tx'aa vavatze' tu 
u ale! uva! Siloé,» ti'k sve. As kat 
b'ex untx'aa ve't vunvatze!. As 
yak kuxh ilon ve't in,— ti'k u 
naje! uva! tzotike. 

12 As ech tal unq'a uxhchil 

ile! te naj: —¿Kat atkat u naje' 
g'i?— ti'k ung'a uxhchile'. Ech 
tal ve't u naj ile! uva! tzotike: 
—Ye! vootzaj,— ti'k naj. 


Nich'oti unq'a fariseo itzi' 
u naj uva' tzotike 
13U naj uva! tzotike as eq'ol 
ve't ok naj vatz unq'a fariseo, 
14tan ti' uva! tu u xeem del 
uve! ib'an u Jesús u suje'. As 
ib'a'nxisa ve't Aak vivatz u naje!. 

15 As ich'oti ve't unq'a fariseo te 
u naje! til uva! kam kat ib'an naj 
til uva! ni tilon ve't naj. As ech 
tal ve't naj ile!: —Suj kuxhe' kat 
toksa tzi' unvatz. As tul kat b'ex 
untx'aa vunvatze', as kat ilon ve't 
in,— ti'k naj. 

16 As ech tal ve't ka'l unq'a 
fariseo ile': — jJunk'u! Tan ai 
texhlal tetz uva! jit xe' u Tiixhe' 
tzaanajkat u naje', tan nipaasa 
naj tzii tu u xeem q'iie'— ti'k 
chajnaj. Pet ech koj ka't chajnaj: 
—Asoj aapaav u naje!, as jkam 
la tulb'e naj q'i ik'uchat umaj 
k'uchb'al tetz tijle'm u Tiixhe' 
eche' u vee'?— ti'k chajnaj. As 
nik tok ve't ixo'l chajnaj svatzaj 
ti' u Jestis. 

17As ech tal ve't chajnaj ile' te 
u naje! uve! tzotike: —¿Kano 
axh q'i? ¿Kam ni tal aama 

ti' u naje! uve! kat b'a'nxisan 
vavatze'?— ti'k chajnaj. As ech 
tal ve't u naj ile': —Ni vale! uva! 
q'ajsan tetz viyol u Tiixhe' u 
naje',— ti'k naj. 

18 Pet ech koj unq'a uxhchile' 
uva! nik ich'o'n taama ti' u Jesús, 
tan ye! nik inima uva! tzotik u 
naje!, as nik tilon ve't naj. As 
b'ex mololoj ve't vitxutx naje! 
tuk! vib'aal naje!. 
19As ech tal ve't chajnaj ile! te 
vitxutx naje' tuk! vib'aal naje!: 
—¿Ma a! vak'aole! u vaa! tzotike 
stitzleb!e! uve! ni tal unq'a 
tename'? ¿As kam kat ib'an naj 
uva! ni tilon ve't naj cheel?— ti'k 
chajnaj. 
20Ech tal ve't vitxutx naj 
ile! tuk' vib'aal naje': —Ta'n 
qootzajle uva! qetz naj, as tzotik 
naj stitz'eb!'e'. 





258 


21 Pet ye! qootzaj kam kat ib'an 
naj uva' ni tilon ve't naj, as ab'il 
kat b'a'nxisan vivatz naje'. Pet 
ech'otitaj te naj. As an kuxh naje' 
tuk alon sete, tan tz'ajnajlu ve't 
iyaab' naj,— ti'k cha'ma. 

22 Tan nikat ixo'v ve't cha'ma te 
unq'a iq'esal unq'a tename', tan 
ma'tik ik'ulat tib' iyol chajnaj 
uva! asoj ab'il la niman uva' ai u 
Cristo u Jesús, as la laq'b'al el tu 
u atinb'ale' tetz nachb'al Tiixh, 
uve' nikat tal chajnaj. 

23 Esti'e' tal vitxutx u naje! tuk! 
vib'aal naje! uva!: —Ech'otitaj 

te naj, tan tz'ajnajlu ve't iyaab' 
naj,— ti'k cha'ma. 

24 As molol ve't u naje! uve! 
tzotike. As ech tal ve't unq'a 
iq'esal unq'a tenam ile' te naj: 
—Ye' eesa iq'ii u Tiixhe' tuk! u 
chuli yole', tan ile' ootzimal 
sqa'n uva' aapaave' u naje' uve' 
kat b'a'nxisan vavatze!,— Ok 
chajnaj. 

25 As ech tal ve't naj ile": 

—Ye! vootzaj b'a asoj aapaav u 
naje' moj ye'le. Pet ta'n kuxh 
ootzimale' sva'n uva' inik tzot, 
as cheel il in ni vilon ve'te'— 
ti'k naj. 

26As ech tal ve't chajnaj ile": 
—¿Kam q'i kat tulb'e axh naj 

til ib'a'nxisal vavatze'?— ti'k 
chajnaj. 

27As ech tal ve't u naj ile!: —As 
valle! sete. As ye! kuxh ni tok 
vunyole' tevi'. ¿As kam q'i uva! 
nesa' etab'it unpajte? ¿Ma a 
nesa! b'a uva! antu ve't ex la ok 
ex sichusulib' u naje'?— ti'k naj. 
28 As yoq'on ve't chajnaj te u 
naje'. Ech tal ve't chajnaj ile!: 
—jEchen nooksakat ech! Katz 

naj! ¡Pet ech koj o', tan a! ni 
qoksakat qib' Katz u Moisés! 

29 As ootzimal sqa'n uva! kat 
yolon u Tiixhe' tuk! u Moisés, pet 
ech koj u naje! tan ye! qootzaj 
katil tzaanajkat naj,— ti'k 
chajnaj. 

30 As ech tal ve't naj ile! te 
chajnaj: —¡Va'len kuxh eyolone'! 
Ye! etootzale katil tzaanajlukat 
Aak, as tul Aak kat b'a'nxisan 
vunvatze!. 

31 As ootzimal sva'n setuk' uva! 
ye! ni tab'i u Tiixhe' viyol unq'a 
aapaave!. Pet ab'il uva' ni niman 
Aak as nib'ane! kam uva! ni tal 
Aak, as ai uxhchile' ni tab'i u 
Tiixhe! viyole!. 

32 Pet ye! atixoj vab'i uva! at 
umaj uxhchil la ilon umaj tzot 
sta'n uva! tzotik stitz'eb'e!. 

33 Asoj jit k'atz u Tiixhe' 
tzaanajkat, as ye'xhkam chite' la 
itx'ol iblanata!,— ti'k naj. 

34As ech tal ve't unq'a iq'esal 
unq'a tenam ile!: —¡Axh chit 
uma'l u aapaav tul kat itz'eb' 
axh! ¿As la kol achuso'k tzan o! 
q'a uva! naale'?— ti'k chajnaj. 
As ilaq'b'a ve't el chajnaj vas 
naje! tu u atinb'ale! tetz nachb'al 
Tiixh. 


Ech unq'a fariseo eche' umaj 
tzot tuk' vitxumb'ale' 


35 As tul tab'i ve't u Jesús uva! 
ma'tik ilaq'b'al el tzan u naje', as 
ech tal ve't Aak ile! te naj tul ilej 
Aak naj: —¿Ma k'ujle'l ak'u'l ti! 
viK'aol u Tiixhe'?— ti'k Aak. 
36As ech tal ve't naj ile!: —¿As 
ab'iste viK'aol u Tiixhe! q'i, ti! 
uva! la unk'ujb'a! unk'u'l sti'?— 
ti'k naj. 

37As ech tal ve't u Jesús ile": 
—As ootzimal ve'te! a'n, tan (pel 
uve! nunyolon see,— ti'k Aak. 
38 Ech tal ve't naj ile': —¡Tuk 
unk'tujb'a! ve't unk'u'l see'!— ti'k 
naj. As ku ve't naj qaaloj vatz 
Aak. 

39 As ech tal ve't Aak ile!: —Esti'e' 
kat ul in vatz u tx'ava'e' ti! ul 
unjatxat ixo'l unq'a uxhchile', tan 
la ilon ve't unq'a uxhchile' uva! 
ye! ni tilone'. Pet ech koj unq'a 
uxhchile' uve' ni tilone' ni tale', as 
ale! uva! Got ve'te'— ti'k Aak. 

40 As tul tab'i ve't kal unq'a 
fariseo, as ech tal ve't chajnaj 
ile!: —¿As ma o! tzot bla uve! 
naale'?— ti'k chajnaj. 

41 As ech tal ve't u Jesús ile: 
—Ex koj tzot, as ye'l epaave' 

ati. Pet ti! uva! netale' uva!, «Ni 
gilone',> ch'ex netale', as esti'e' 
uve! eg'omal vepaave' seta'n,— 
ti'k u Jesús. 


Niyolon u Jesús 
ti' unq'a kaneero'e' 


1 1As ech tal ve't u Jesús 
ile!: —As jik chit tuk vale', 
tan ab'il uva! jit'e'ch tok tzi' ipe' 
unq'a kaneero'e' asoj ech tok vi! 
u pe'e', as ale! u elq!lome!. 
2 Pet u uxhchile' uve' ech tok tzi' 
ipe' unq'a kaneero'e', as ale! u 
xeen tetz txooe'. 
3As nijaj ve't u vatan tetz u 
kaneero'e' u tzi' pe'e' vatz u 
xeen txooe!. As junun imolot ve't 
u xeen txooe' vikaneero'e! tuk' 
vib'ii txooe', tan ni texhla ve't 
unq'a kaneero'e' u tuul ivi! u 
xeen tetze!, 
4 As tul ma't teq'ot el tzan u 
xeen txooe! unq'a kaneero!e!, 

as la b'ax ve't naj vatz unq'a 
ikaneero'e'. As la xekeb' ve't 
txoo sti', tan ti' uva' ni texhla 
ve't txoo u tuul ivi! u xeen tetze!. 
5 Pet ye! la xekeb' unq'a 
kaneero!e! ti' umaj uxhchil uva! 
ye! ootzimal u tuul ivi'e' sta'n, 
tan la kuxh ooj ve't txoo svatz,— 
ti'k u Jesús. 

6As u yole' uva' tal Aak as 
k'uchuvatz kuxhe!. As eche! pal 
koj chajnaj stuul kam ni tokkat u 
yole' uve! tal Aak. 


U Jesús a'e' u b'a'nla 
xeen kaneero' 
7As ech tal ve't u Jesús ile': 
— le! jik chit tuk val sete, tan 
ine' u tzi' pe'e! uve! ni tokkat 
ung'a kaneero!e!. 
8 Pet unq'a naje! uve! b'axel 
kat ul toksa tib' xeen txooil, as 
elg'ome', tan nikat tal telg'at 
unq'a kaneero'e'. As ye! kat 
inima ung'a kaneero'e' viyole!. 
9As ine' u tzi' ipe! ung'a 
kaneero!e!. As jank'al unq'a 
kaneero'e! uva! in la eq'on ok 
tzan as kolel ve'te! sva'n. As la 
Oki. As la eli. As b'a'nla chaj 
k'uach la techb'u txoo. 
10Ech koj u elq'ome', tan aal 


kuxh la ul telq'a ung'a kaneero!e!. 


As la iyatz!e!. As la isotzsa ivatz 
unq'a kaneero'e'. Pet ech koj in, 
tan kat ul in ti' vaq'at itiichajil 
unq'a uxhchile' uva! eche' unq'a 
kaneero!e!. As at itiichajil unq'a 
uxhchile! uve! ye'l iya'teb'al. 
11Asine' u b'a'nla xeen 
kaneero!'e! tan la vaq! vib' kamoj 
til unq'a unkaneero!e!. 

12 Pet ech koj u uxhchile' uva! 
chooel ti! ixeep ung'a kaneero!e', 

tan a! kuxh vija'mile' ni titz!a, 
tan jit tetz unq'a kaneero'e!. As 
tul la til u uxhchile' tul umaj 
xo!, as la ooj ve'te!. As la kuxh 
tag' ve't kan u uxhchile' unq'a 
kaneero'e' sijunal vatz u xo!e!. 
As tul la itxey ve't u xo!e! umaj 
u kaneero!e!, as la ipaxi ve't tib! 
unq'a kaneero'e' skajayil. 

13 As la ooj ve't u xeen tetz 
txooe', tan ti! uva! chooel 
kuxhtu!. As jit kuxh latz' unq'a 
kaneero!e! sti'. 

14 Pet ine' u b'a'nla xeen txoo. 
As ootzimal vunkaneero!e! sva'n. 
As ootzimal in ta'n vunkaneero!e! 
unpajte. 

15 As echat kuxh in tuk' 
vunB'aale', tan ootzimal in ta'n 
Aak. As ootzimal Aak sva'n. As 
ine' u b'a'nla xeen txoo, tan la 
vaq' vib' kamoj ti' vunkaneero!e'. 
16 As jit kuxh ta'ne' 
vunkaneero!e! uva! at tzitza!. Pet 
atiltel txoo uva! ye! ato'k tzan tu 
u pele!. As tuk veg'o ok tzan txoo, 
tan tuk texhla ve't txoo u tuul 
unvi'e'. As uma'l kuxh ve't pe! 

la atinkat ve't txoo skajayil. As 
uma'l kuxh ve't xeen tetz txoo la 
iblane!. 

17As aya'l chit unk'u'l la vaq! vib' 
kamoj ti' unq'a unkaneero'e'. As 
la ul vaama unpajte. Esti'e' uva! 
xo'n chit in te vunB'aale!. 

18 As ye'xheb'il la maon sve as 
echene' vitiichajile! tunq'ab'. La 
uchi uva! la vaq' itiichajil as moj 
la veesa tan ye'xhib'il la eesan 
tunq'ab' tan ai vunb'aale' ag'ol 
tetz sve,— ti'k u Jesús. 

19 As tul tab'i ve't unq'a fariseo 
unq'a yole' uve' tal u Jesús, as ok 
ve't ixo'l chajnaj svatzaj. 

20 As nimal unq'a fariseo alon 
uva': —¡An chite! ta! u yole' uva! 
kat qala, tan ato'k u sub'ule' 

vil taama u naje'! ¡Ch'u'jile' 
elnallukat naj! ¿Kam itxa'k 
viyol naje! netab'i?— ti'k unjolol 
chajnaj. 

21 As ech tal unjoltu chajnaj ile": 
—Asoj ato'k sub'ul Katz umaj naj, 
as jit'e'ch iyolon nale! la ib'ane' 
eche' u veel, ¿As la kol oleb' 
umaj sub'ul q'a ti' ib'a'nxisal 
ivatz unq'a tzote'?— ti'k chajnaj. 


Ni tixval u Jesús 


22As tul ma'tik tok ve't u 
q'alae', as nikat tuch u nimla 
q'iie! tu u Jerusalén ti' tulsat 
unq'a tename' sk'u'l uva' kat 
b'anax ve't tuch u tostiixhe', tan 
na'xnik teesat unq'a aa Roma 
iq'ii u tostiixhe!. 

23 Atik u Jesús tu u tostiixhe', as 
tul nikat ixaan Aak tu u teenta 
uva! Salomón ib'ii, 

24 as imol ve't ok tib' ka'l unq'a 
iq'esal unq'a tename! ti' u Jesús. 
As ech tal ve't chajnaj ile! te Aak: 
—¿Jatu la aal isuuchil sqe? Asoj 
axh u Cristo, pet al sqe cheel xo'l 
unq'a tename'— ti'k chajnaj. 

25 As ech tal ve't u Jesús ile! te 
chajnaj: —Tan kat val isuuchil 
sete. As ye! nenima in. As jank'al 
ung'a b'a'nile! uve! nunb'ane' 
tuk! vib'ii vunB'aale' as ale! ni 
k'uchun u vijle'me!. 

26 Pet ye! nenima vunyole!, 

tan ti! uva! jit echen ex xo'l 
vunkaneero!e!, 

27Pet ech koj vunkaneero!e!, 
tan ni tab'i txoo tuul unvi'. As 
ootzimal txoo sva'n. As nixekeb' 
txoo svi'. 

28As ni vag' itiichajil uva! ye'l 
iya'teblal. As eche! jatu koj la 
sotz ivatz txoo. As ye'xheb'il la 
eesan txoo tung'ab', 

29tan a! vunB'aale' kat aq'on sve. 
As Aake' uva' nim talchu ti' unq'a 
vee! skajayil. Esti'e' uva! ye'xheb'il 
la oleb' ti! teesal tiq'ab' Aak. 
30As vatzul kuxh in tuk' 
vunB'aale'— ti'k u Jesús. 

31 As isik! ve't unq'a uxhchile' 
k'ub' unpajte ti' isutil ti' u Jesús. 
32 As ech tal ve't u Jesús ile": 
—Nimal unq'a b'a'nile' kat 
unk'uch sevatz ta'n vunB'aale!. 
¿As ab'iste u b'a'nile' q'i uve! tuk 
eyatz! in sti'?— ti'k Aak. 

33Ech tal ve't unq'a uxhchil 

ile!: —Jit ti' umaj b'a'nil tuk 
kuyatz'kat axh. Pet ti! uve! neesa 
ig'ii u Tiixhe', tan axh kuxh 
naje'. Pet nu kuxh ooksa je! eeb' 
Tiixhil,— ti'k chajnaj. 

34As ech tal ve't u Jesús ile!: 
—Ootzimal u yole' seta'n uva! 
tz'ib'amal kan uva' ech ni tal ile': 
«Exe! ex tiixh,» ti'k u Tiixhe! tal 
te unq'a b'anol isuuchil unq'a 
tename' na'ytzan. 

35 As ootzimale' sqa'n uva! ye! 

la uch teesal iq'ii viyol u Tiixhe!. 
Pet techal la nimali skajayil. 
Asoj Tiixh kat alon uva! tiixh 
unq'a nale! la (Diane! uva! atik 
tijle'm ta'n Aak, 

36 ¿as kam q'i uva! netal svi' uva! 
ni veesa iq'ii u Tiixhe' ti' kuxh 
uva' kat val sete uva!, «In viK'aol 
u Tiixhe'»? Tan Aake' kat aq'on u 
vijle'me'. As kat ichaj tzan in Aak 
xo'l unq'a tename!. 

37Asoj ye! nunb'ane' kam uva! 
nib'an vunB'aale', as ye! la 
enima in. 

38 Pet asoj nunb'ane! uva! niblan 
vunB'aale', as k'uxh ye! la enima 
in ti' unq'a yole' uva! ni val sete, 
as enimataj in ti' uve' nunb'ane' 
ag'al uva! la etootzi uva! at 
vunB'aale' sunk'atz. As at in 
Katz Aak,— ti'k u Jesús. 

39 As itxey ve't ung'a uxhchile' u 
Jesús sk'u'l. As ooj ve't Aak xo'l 
chajnaj. 

40 As b'en ve't u Jesús jalit u 
nimla a'e! uva! Jordan. As atik 
ve't Aak tu u tzuukin tx'ava'e' 
uva! nikat taq'kat ku' u Xhune' 
unq'a uxhchile' xe' u ale! tuk! 
vib'ii u Tiixhe!. 

41 Nimal unq'a tename' oon ve't 
k'atz u Jestis. As ech tal ve't 
unq'a tenam ile': —An chite! vil. 
K'uxh ye! kat ik'uch u Xhune! 
umaj k'uchb'al tetz u tijle'm u 
Tiixhe', as jikla yol chite' vil uve! 
kat tal u Xhune! ti! u Jesús, — Ok 
ung'a tename!. 

42 Esti'e! uva! nimal unq'a 
tename' kat ik'ujb'a' ik'u'l ti! u 
Jesús tzitzi'. 


Vikameb'al u Lázaro 


1 1 As uma'l u naj uva! 
Lázaro ib'ii, as aach'o'mik 
naj. As echenik naj tu u tal 
tenam uva! Betania tuk' unq'a 
tanab'e', u Taae' tuk! u Ma!le!. 
2 As u Malle! uva' tanab' u 
Lázaro, as ixoje! uva' kat oksan u 
tx'umtx'ulla tz'akab'ale' ti' toj u 
Jesús. As kat itzajsa ve't ixoj ta'n 
u xi'l ivi'e!. 

3 As ichaj ve't b'en ung'a tanab' 
u Lázaro uma'l uxhchil k'atz u 
Jesús. As ech b'ex alpo ve't ile! 
te Aak: —Pap, vixib'in u Taae' 
tuk' u Malle! uva! xo'n chit see, 
as ch'o'm ni b'anon ve't naj,— 
ti'k u uxhchile' tal te Aak. 
4 As tul tab'i ve't u Jesúse'! u yole! 
uva' tal b'en cha'ma, as ech tal 
ve't Aak ile!: —Ye'l u ch'o'me' la 
koj chit oleb' ti' ikam u Lázaro. 
Pet la oksal ve't iq'ii u Tiixhe! ti! 
uve! tuk ib'an u Tiixhe! ti! naj. 
As la ok ve't ung'ii sta'n, tan ine' 
viK'aol u Tiixhe',— ti'k Aak. 

5 As k'uxh xo'n chit u Taae'! tuk' 
u Malle! tuk! u Lázaro te Aak, 
6 as tul tab'i Aak uva! nikat 
ich'o'n u Lázaro, as ye'l uva! 
yak kuxh koj el ch'u'l Aak. Pet 
ka'va'ttel q'ii atin kan Aak tu 
uve! atikkat Aak. 
7As xamtik stuul, tal ve't Aak te 
unq'a ichusulib'e': —Ko'naj svi! 
tu u Judea,— ti'k Aak. 
8 As ech tal ve't unq'a ichusulib' 
Aak ile!': —Chusul, ¿ma naal ve't 
ab'en tu u Judea unpajte? As tul 
ni tal ung'a iq'esal unq'a tename' 
ayatz'pe' ta'n k'ub'— ti'k chajnaj. 
9As ech tal ve't Aak ilet: 
—Ootzimale' seta'n uva! 
kab'laval oora tuul u g'iie'. 
As ab'il uve! nixaan sqj'iil, as 
ye'xhkam la itx'et toj, tan at ve't 
txijun tetz vatz u tx'ava'e'. 
10Pet ab'il uva! nixaan aq'b'al, 
as la itx'et toj, tan ye'l u txijun 
tetze' at sklatz,— Ok Aak.! 


i 11.10 U g'ii uva! tal u Jesús, as a' isuuchil uva' atik Aak xo'l unq'a ichusulib'e'. As 
ye' la ka'kab'in taama chajnaj ti' u k'ujleb'al ik'u'le'. Pet ech koj u aq'b'ale', tan a' 
isuuchile' uva! ye'l ve't Aak at xo'l chajnaj. As la ka'kab'in ve't taama chajnaj Ou 


k'ujleb'al ik'u'le!. 

11 As tul ma'tik talat u Jesús u 
yole', as ech tal ve't Aak ile! te 
unq'a ichusulib'e': —Kat vatyu 
vas qetz k'ultzi'e!. Pet ben in ti! 
unb'eyat naj,— ti'k Aak tal ti! u 
Lázaro. 

12 As ech tal ve't ung'a ichusulib' 
Aak ile!': —Pap, asoj kat vatyu 
ve't naj, as tuk b'a'nxoj naje! 
b'a,— ti'k chajnaj. 

13 Pet ai uve! tal Aak uva! 
ma'tik ikam ve't u Lázaro. As 
ech koj unq'a ichusulib' Aake', 
tan vata'm chit ve't nik ib'an u 
Lázaro uva! nik tal je! chajnaj 
ste. 

14 As tal ve't Aak isuuchil te 
chajnaj. As ech tal Aak ile": 
—Kat kamyu u Lázaro. 

15 As nuntxuq'txun sti! uva! 
ye!l in at in tzitzi', tan seti' la 
txakonkat ti! uva' la ek'ujb'a' 
ek'u'l svi'. Pet ko'naj qila,— Ok 
Aak. 

16 As ech tal ve't u Maxh ile! uva! 
Didimo: —Ko'naj b'a unpajte. 
Eela kukam tuk' Aak,— ti'k naj 
tal te unq'a imoole'. 


U Jesús aq'ol tetz tiichajil 


17As tul oon ve't u Jesús 
najlich u Betania, as tab'i ve't 
Aak uva' kajva'xnik q'ii imujax 
ve't u Lázaro. 
18 As pal pok'o'chil i'l ixo'l u 
Betania tuk' u Jerusalén. 
19 As esti'e! ye! saach unq'a aa 
Jerusalén ul yak'insan taama 
u Taae! tuk! u Ma'le' ti! uva! kat 
kam u Lázaro. 
20 As tul tab'i ve't u Taae! uva! 
unb'iitik kuxh toon ve't u Jesús, 
as q'ax tel ch'u'l ixoj. B'ex ik'ul 
ve't ixoj u Jesús tu b'ey. Pet ech 

koj u Malle! tan kat kaa ixoj tu 
kab'al. 

21 As ech tal ve't u Taa ile! te u 
Jesús: —Pap, atik koj axh tzitza', 
as ye'le'xh vunxib'ine' kat kami. 
22 Pet ootzimal sva'n uva! kam 
kuxh b'a'nil la ajaj te u Tiixhe' as 
la taq! Aak see,— ti'k u Taae!. 
23 As ech tal Aak dei: —Tuk uloj 
taamae' vaxib'ine'— Ok Aak. 

24 As ech tal ve't u Taa ile": 
—Kano q'i. Ootzimale' sva'n 
uva' la chit ul taama vunxib'ine! 
tul la ul taama unq'a kamnaje' 
timoxtel q'ii,— ti'k ixoj. 

25 As ech tal ve't Aak ile!: —Ine! 
la ulsan taama unq'a kamnaje!. 
As ine' aq'ol tetz itiichajil. As 
jank'al unq'a uxhchile' uve' la 
ik'ujb'a' ik'u'l svi' as at chit 
itiichajile', k'uxh ma't ikame!. 

26 As jank'al unq'a uxhchile' uve! 
isle'le as k'ujle'l ik'u'l svi', as 
ye'xh jatue! la kam u taanxelale' 
vatz u Tiixhe'. ¿Ma nanima u 
yole! uve! ni val see?— ti'k u 
Jesús. 

27As ech tal u Taa ile!': —Kano, 
Pap. Kat unnimale' uva! axhe! u 
Cristo. As axhe! viK'aol u Tiixhe' 
uva! kat ulyu vatz u tx'ava'e'— 
ti'k ixoj. 


Ni tog' u Jesús ti' u Lázaro 


28 As tul kuxh tal u Taae' u 
yole' te u Jesús, as q'aav ve't ixoj 
tu kab'al. B'ex ijas ve't ok ixoj te 
u Ma!le! uva': —Il u Chusul kat 
ulya. As nimolo axh Aak,— ti'k 
u Taae!. 

29 As tul tab'i ve't u Ma'le' u 
yole' uva! tal u Taae' ste, as q'ax 
tel ve't ch'u'l ixoj ti' b'en tilat u 
Jesús, 

30 tan ye'xnik oon Aak tu u tal 
tename!. Pet atiliktel Aak tu uve' 
ik'ulkat tib' Aak tuk' u Taae!. 

31 As tul til unq'a uxhchile' uve' 
atik tikab'al cha'ma ti' iyak'insal 
taama cha'ma vatz u txumu'me!, 
uva! q'ax tel ch'u'l u Ma'le', 

as xekeb! ve't el tzan ung'a 
uxhchile' ti' ixoj, tan kamal 
yakik ixoj tu uve! mujlukat u 
Lázaro ti' toq' sijunal uve' nikat 
tal unq'a uxhchile!. 

32 As tul oon ve't u Ma'le' Katz 
u Jesús tu uve! atikkat Aak, as 
ku! ve't ixoj qaaloj vatz Aak. As 
ech tal ve't ixoj (el: —Pap, atik 
koj axh ta! tzitza', as ye'le'xh 
vunxib'ine! kat kami,— ti'k ixoj. 
33 As til ve't u Jesús uva' nik toq! 
u Malle! tuk' unq'a uxhchile' uve' 
xekik ti' ixoj. As ok ve't uma'l 

u mam txumu'm tu u taanxelal 
Aak ti' uva! kat kam u Lázaro 
ta'n u ch'o'me'. 

34As ech tal ve't Aak ile": 
—¿Katil q'i kat emujkat u 
Lázaro?— ti'k Aak. Ech tal ve't 
unq'a uxhchil dei: —Si'u, Pap. 
Ko! qile',— ti'k unq'a uxhchile!. 
35 As oq' ve't u Jesús. 

36As ech tal ve't unq'a uxhchil 
ile!: —Xo'nik chit naje! te Aak,— 
ti'k unq'a uxhchile!. 

37Pet ech tal ve't ka't unq'a 
uxhchil (ei: —Kat ib'a'nxisa naj 
ivatz u tzote!. ¿As kam q'i uva! 
ye! kat oleb' naj ti! uva! ye! koj 
kat kam u Lázaro?— ti'k ung'a 
uxhchile'. 


Ni tulsa u Jesús 
taama u Lazaro 


38 Aal chit kat txumun ve't u 
Jesús. As jetz'en ve't ok Aak tzi' 

u jule! uva! mujlukat u Lázaro. 
As jupik itzi' u jule! ta'n uma'l u 
nimla k'ub', tan k'otik ok u jule' 
vatz uma'l u pi'un. 

39 As ech tal ve't u Jesús ile": 
—Eteesataj el u k'ub'e! tzi' u 
jule'— ti'k Aak tal te unq'a 
uxhchile'. As ech tal ve't u Taa 
ile! te u tanab' u Lázaro: —As 
xev ve'te', Pap, tan kajva'x q'ii 
imujlu ve't naj,— ti'k ixoj. 

40 As ech tal ve't u Jesús ile: 
—¿Ma ye! kat val b'a see uva! 
asoj la ak'ujb'a' ak'u'l svi! as la 
chit eele! uva' nim chit talche' u 
Tiixhe'?— ti'k Aak. 

41As teesa ve't unq'a uxhchile' u 
k'ub'e' tzi' u jule'. As sajin ve't je! 
u Jesús tu almika'. As ech tal ve't 
Aak ile!': —Ta'ntiixh see, unB'aal, 
tan kat aab'il vunyole!. 

42 As ootzimal sva'n uva! naab'i 
vunyole' b'enameen. Pet ti! 

kuxh ve't unq'a tename' uve' at 

El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


265 


sunk'atz as ni val see, aq'al uva! 
la inima unq'a uxhchile' uva! axh 
kat chajon tzan in,— ti'k Aak. 

43 As tul tzojpu ve't inachat Aak 
Tiixh, as taq' ve't je! Aak tuul ivi". 
As sik'in ve't Aak. Ech tal Aak 
ile!: —¡Lázaro, elen ch'u'l tu u 
jule'— ti'k Aak. 

44As el ve't ch'u'l u Lázaro tu u 
jule'. As ech tal ve't Aak ile! te 
unq'a uxhchile': —Esaaputaj naj, 
aq'al uva! la xaan ve't naj,— Ok 
Aak, tan b'ochelik naj tu u 
maantae' tuk' iq'ab' tuk' toj. As 
jupik ivatz naj ta'n su't unpajte. 


Nik'ul tib' iyol unq'a iq'esal 
unq'a tenam ti' ikam u Jesús 
Mateo 26.1-5; Marcos 14.1-2; 
Lucas 22.1-2 


45 As tul til ve't unq'a uxhchile' 
uve! xekik til u Malle! u nimla 
b'a'nile' uve' ib'an u Jesús, as ye! 
saach unq'a uxhchile' ik'ujb'a' 
ve't ik'u'l ti! Aak. 

46 Pet ech koj ka't unq'a 
uxhchile', tan b'ex tal ve't te 
unq'a fariseo kam uve' ib'an u 
Jesus, 

47 As imol ve't tib' ung'a iq'esal 
oksan iyol tenam vatz Tiixh 
tuk' unq'a fariseo ti' ib'anat 
inuk'u. As ech tal ve't chajnaj 
ile!: — ;Kam tuk kub'ane'? Tan 
mama'la k'uchb'al tetz u tijle'm 
naje! nik'uch vatz unq'a tename!. 
48 Asoj ye'xhkam kuxh tuk 
kub'ane', as tuk mox inima 
ung'a tename' viyol nale), As 
tuk uloj unq'a isol u ijlenaale' 

tu u Roma. As tuk te'pu chajnaj 
u kutostiixhe'. As la sotzsal u 
kutename! skajayil,— ti'k chajnaj 
svatzaj. 

49As yolon ve't uma'l u naj 
xo'l chajnaj uva' Caifas ib'ii 
uva' atik ok siq'esalil oksan iyol 
tenam vatz Tiixh tu u yaab'e!. 
As ech tal naj (el: —¡Ye! etootza 
uva! nim talche' u yole"! 
50 ¿As ma ye! nepal stuul uva! 
aal b'a'ne' uva! la kam umaj naj 
ti' u kutename', aq'al uva' ye'l u 
tename' la sotzi?— ti'k u Caifás. 
51 Eche' tal kuxh koj u Caifás u 
yole! tuk' itxumb'al. Pet ti! uve! 
naj iq'esal oksan iyol tenam vatz 
Tiixh tu u yaab'e!, estile! kat tal 
ve't naj u volel ta'n u Tiixhe' uva! 
la chit kam u Jesús ti' ung'a 
tename! skajayil. 
52 As jit kuxh ti' unq'a tiaal Israel 
la kamkat u Jesús. Pet ti! uva! ye'l 
ixo'l unq'a tename' la ib'ane' ta'n 
u Jesús, aq'al uva! unvatzul kuxh 
ve't unq'a tename' la ib'an vatz 
u Tiixhe', k'uxh paxin tib' unq'a 
tename' vatz u tx'ava'e'. 
53Esti'e! ik'ujb'a' ve't unq'a 
iq'esal unq'a tename' uva' la kam 
u Jesús. 

54 As ye! nikat ik'uch ve't tib' 
u Jesús xo'l unq'a tename!. Pet el 
ve't ch'u'l Aak tu u Betania. As 
b'en ve't Aak tu uma't u tenam 
uva' Efrain, najlich ve't u tzuukin 
tx'ava'e'. As tzitzi' atinkat ve't 
Aak tuk' unq'a ichusulib'e!. 

55 As unb'iitik kuxh ilejat ve't 
u nimla g'iie' uva' pascua, ll uva! 


li 11.55 As jun yaab' nik tulsa unq'a tiaal Israel sk'u'l uva! ye'l unq'a b'axa ik'aol 
unq'a q'esla ib'aale! kat yatz'pi ta'n u ángel tul uva! kat el ch'u'l u tename' tu u Egipto. 


As eyen tu Éxodo 12.1-36. 

nikat inima unq'a tiaal Israel. As 
ye! saach unq'a uxhchile' tzaa 
tulaj itenam ti' tul tu u Jerusalén 
til teesat el u va'lexhe' sti! vatz u 
Tiixhe! jaq' u nimla g'iie'. 

56 As nikat ichuk ung'a uxhchile' 
u Jesús xo'l unq'a tename' tu u 
tostiixhe!. As ech nikat tal ile! 
svatzaj: — Kam ni tal etaama? 
¿Ma tul u Jesús tu u nimla q'iie' 
moj ye'le?— ti'k unq'a uxhchile!, 
57tan ma'tik talax el tzan te 
unq'a tename' skajayil ta'n unq'a 
ig'esal oksan iyol tenam vatz 
Tiixh tuk' unq'a fariseo, uva': 
—Asoj at umaj ex ootzin tetz 
uva' kat atkat u Jesús, as la etal 
sde, aq'al uva! jik kuxh qoone' ti! 
kutxeyat naj,— ti'k chajnaj. 


Ni toksa u Ma'l tx'umtx'ulla 
tz'akab'al o u Jesús 

Mateo 26.6-13; Marcos 14.3-9 

1 1Ech ve't vaajit q'ii tul u 
nimla g'iie' uva' pascua, 

as q'aav ve't u Jesús tu u Betania 
uve! atikkat u Lázaro uva' kami, 
uva! ma'tik tulsat Aak taama 
unpajte. 
2 As ib'an ve't unq'a tanab' u 
Lázaro tuch uma'l u b'a'nla 
tx'a'o'm ku'q'ii ti' toksal iq'ii u 
Jesús. As nikat iq'ajsa u Taae! 
unq'a ta'le'. As xonlik u Lázaro 
vatz u meexhae' tuk' u Jesús ti! 
itx'a'ne'. 
3 As teq'o ve't tzan u Ma'le' 
uma'l lemeeta u tx'umtx'ulla 
tz'akab'ale' uva! je'nal chit 
ija'mil. As toksa ixoj ti! toj u 
Jesus, as itzajsa ve't ixoj ta'n u 
xi'l ivi'e!. Va'lik chit itx'umtx'ul 
ve't tuul u kab'ale' ta'n u 
tx'umtx'ulla tz'akab'ale'. 

4 As ech tal ve't uma'l vichusulib' 
u Jesús ile! uva! la k'ayin Aak, u 
Iscariote uva' Judas ib'ii: 
5—¿Kam q'i uva! kat koj k'ayil 
u tx'umtxtulla tz'akab'ale'? Tan 
je'nal chit ija'mil. Kamal o'laval 
k'alal (300) q'ii aq'on ija'mil. As 
kat koj aq'ax vija'mile' te unq'a 
meeb'a'e'— ti'k naj. 

6As ye'l uva! a! koj chit unq'a 
meeb'a'e' nikat itxum naj ivatz. 
Pet nikat telq'a naj u puaje!, tan 
naj kololik tetz u puaje' xo'l 
chajnaj. 

7As ech tal ve't u Jesús ile! te 
naj: —¡Ye'xhkam kuxh etal ti' u 
ixoje'! Tan kolel u tx'umtx'ulla 
tz'akab'ale' ta'n ixoj. As texhlal 
tetz u q'iie! nib'an ixoj tul uva! la 
mujlu ve't in, 

8tan eche' b'enameen koj la 
atin in sexo'l. Pet ech koj unq'a 
meeb'a'e', tan at chite! tuk ib'an 
sexo'l,— ti'k Aak. 


Ni tal unq'a iq'esal unq'a 
tenam iyatz'pu ve't u Jesús 
tuk' u Lázaro 


9 As tul tab'i ve't unq'a 
tename' uva! atik u Jesús tu 
u Betania, as ye! saach unq'a 
tename' b'ex tu u Betania ti! 
ben tilat u Jesús tuk' u Lázaro, 
tan ti! uva! ma'tik tulsat Aak 
taama u Lázaro. 
10 Esti'e' ichuk unq'a iq'esal 
oksan iyol tenam vatz Tiixh 
txumb'al ti! iyatz'at ve't u Lázaro 
tuk' u Jesús, 
11 tan ipaav kuxh u Lázaro uve! 
ye! saach ung'a tename' nikat 
teesa ve't tib! Katz unq'a iq'esal 
unq'a nachol Tiixhe!. As nikat 
ik'ujb'a' ve't ik'u!l ti' u Jesús. 

Ni toksal iq'ii u Jesús 
tu u Jerusalén 
Mateo 21.1-11; Marcos 11.1-11; 
Lucas 19.28-40 


12 Ech ve't q'ejal stuul, as 
tab'i ve't ung'a mama'la tename' 
uva! la oon ve't u Jesús tu u 
Jerusalén, tan ye' saach unq'a 
tename' ma'tik toon ve't tuu 
Jerusalén ti' u nimla qj'iie!. 

13 As teq'o ve't unq'a tename' 
xaj ch'i'm. As el ve't ch'u'l tu 
u Jerusalén ti' ik'ulax ve't u 
Jesús tzi' u tename!. As tul til 
ve't ung'a tename' tul Aak, as 
taq' ve't je! tuul ivi'. As ech tal 
ile: —¡Qoksataj iq'ii Aak, tan 
achveb'al chit tul Aak tuk' vib'ii 
u Kub'aal Tiixhe'! ¡As Aake! 
u qijlenaale', o! uva! oi tiaal 
Israel! — ti'k ung'a tename'. 
14 As tul ilej Aak uma'l u tal b'ur, 
as je! ve't Aak ti! txoo eche! uva! 
alel kan tu viyol u Tiixhe', tan 
ech ni tal viyol u Tiixh ile': 
15 Ye! kuxh xo'v ex, jank'al ex 
uva' ex aa Sion, 
tan il vetijlenaal ile! tule! uva! 
at je! til uma'l u tal b'ur, 
ti'k u yole!. 

16 As jit pal unq'a ichusulib' 
Aake' stuul kam uva! nik 
tuche!. Pet tul oksal ve't iq'ii 
Aak, as a'n ul ve't sk'u'l chajnaj 
uva' tz'ib'amalik kan tu viyol 
u Tiixhe! uva! kam la ulb'el 
Aak. As a'n pal ve't chajnaje' 
stuul uva' kat chit ib'ana uva' 
tz'ib'amal kan ti' Aak. 

17As unq'a uxhchile' uve' ilon 
isik'let el tzan Aak u Lázaro 
tu u jule!, as blex tal ve't ung'a 
uxhchile' xo'l u tename' uve' 

jit ilon, kam uve' kat uchi ti' u 
Lazaro. 

18 Esti'e' el ch'u'l unq'a tename' 
ti! ik'ulpu u Jesús, tan ti' uva! 
ab'il itzib'lal u k'uchb'al tetz 

u tijle'm Aake', tan ti! uva! ul 
taama u Lázaro ta'n Aak. 

19Pet ech koj unq'a fariseo, tan 
ech tal chajnaj ile! svatzaj: «¡As 
ile! kat ik'uchlu ve'te! uva! ye! 
la oleb' oi ti! u naje', tan kajayil 
chit ve't unq'a tename' xekel ve't 
ti' naj!» ti'k chajnaj. 


Nichuk ka'l unq'a uxhchil 
u Jestis uva' jit tiaal Israel 


20As atik jolol unq'a uxhchil 
uva' jit tiaal Israel xo'l unq'a 
tename' uva' ma'tik toon tu u 
Jerusalén ti' inachat Tiixh tu u 
nimla q'iie'. 
21 As jetz'en ve't ok unq'a 
uxhchile' Katz u Pi'le' uva! 
tzaanaj tu u Betsaida uva' echen 
tu u Galilea. As ech tal ve't ile!: 
—B'an b'a'nil. K'uch u Jesús sqe, 
tan nu kusa! qilat Aak,— ti'k 
unq'a uxhchile!. 
22 As b'ex tal ve't u Pi'le' te u 
Lixhe' kam uva! kat tal ung'a 
uxhchile'. As b'ex ve't chajnaj ti' 
talat u yole' te u Jesús. 
23 As ech tal ve't u Jesús ile! te 
chajnaj: —Najli ve't u q'iie' uva! 
la b'en ve't VIK'AOL U NAJE' Katz 
viB'aale' unpajte, as la oksal ve't 
ig'ii. 
24 Esti'e' jik chit tuk val sete, 
asoj la kaa u iiae' tetz u trigo 
tu txlava! asoj ye! la kami as 
ye'le b'a la xalmiti, as la kuxh 
atine' b'a tzitzi'. Asoj la kami as 
la xalmiti, nimal ivatze' b'a la 
taq!e!. 

25 Ab'il uva! xo'n vitiichajile' ste 
vatz u tx'ava'e', as la itz'eje'. Ab'il 
uve' ni tixva vitiichajile! vatz u 
tx'ava'e', as xo'ne! bla vitiichajile' 
ste uve! ye'l iya'teb'al. 

26 As ab'il uva! la niman in as la 
xekeb! svi', tan katil uve! atkat 
in, as tzitzi' la atinkat u niman 
vetze!. As ab'il uve! la niman in, 
as la toksa vunB'aale' iq'ii. 


Ni tal u Jesús vikameb'al 


27As cheel tan va'l chit 
itxumun vaama. ;As kam q'i 
la vale'? ¿Ma ech la val ile: 
«UnB'aal, kol in vatz u k'axk'oe' 
uva! k'ujlu kan svi',» ma chaj in 
la vale'? Ye'le ta', tan a! sti'e! kat 
ulkat in,— ti'k u Jesús. 

28 As ech tal u Jesús ile! 
unpajte: —UnB'aal, k'uch ku' 
tzan u eejle'me' vatz unq'a 
tename',— ti'k Aak. As kat ab'il 
uma'l u tuul vi' tu almika'. Ech 
tal (ei: —Kat unk'uchle' uva! 
nivoksa aq'ii vatz unq'a tename!. 
As tuk voksa aq'ii unpajte,— Ok 
u tuul viel, 

29 As jank'al chit unq'a tename' 
uve! atike as tab'i u tuul vi'e' 

tu almika'. As ye' kat pal stuul. 
As at unjolol unq'a uxhchile' 

kat alon uva': —Q'ankooe' kat 
tiini,— ti'ke. As unjolte kat alon 
uva': —Umaj angel kat yolon tuk' 
u Jestis,— ti'ke. 

30As ech tal ve't Aak ile' xo'l 
unq'a tename': —Eche! svi' koj 
kat yolonkat ku! tzan u tuul vi'e'. 
Pet seti'e', 

31 tan kat ilejlu ve't u q'iie! uva! 
tuk b'anaxoj ve't isuuchil unq'a 
tename' vatz u tx'ava'e'. As tuk 
laq'b'aloj el u tx'i'lanaje! uve! ni 

toksa tib' sb'ooq'olil ti! unq'a 
tename' uve' at vatz u txlava!e!. 
32 As tul la aq'pik je! in vatz 

u kuruse', as la unmutxb'e 
unq'a tename' skajayil ti' tok 
sunk'atz,— ti'k Aak. 

33 As tal Aak u yole' ti! uva! la 
pal unq'a tename! stuul ti! uva! 
kam ikam Aak la kami. 

34As ech tal ve't unq'a tenam 
ile! te Aak: —Tan ab'imal viyol 
u Tiixhe! sga'n uva! tul la ul u 
Cristo vatz u tx'ava'e', as la atin 
ve!te! ti! chit ib'ene'. ¿As kam 

ni tokkat u yole! q'i uve! naale' 
uva': «Techal chit la aq'pik je' 
VIK'AOL U NAJE' vatz u kuruse!,» 
ch'axh naale'? ;Ab'iste q'i 
VIK'AOL U NAJE' uve! naale'?— ti'k 
unq'a tename!. 

35 As ech tal ve't u Jesús ile": 
—Unb'iitoj kuxhe' tuk atinoj in 
sexo'l ti' untxijut ex, tan ine' u 
txijun etetze'. As xaanojtaj ex 
vatz u saje! tul uva! ye'xnaj b'en 
in, aq!al uva! ye! la ul u q'ej 
toktoe' seti'. As ye! la kaa ex tuu 
q'ej toktoe!, tan ab'il la xaan tu 
u del toktoe', as ye! tootzaj katil 
k'ajelkat sta'n. 

36 As ek'ujb'a'taj ek'u'l svi' tul 
uva! at in sexo'l ti' etxijule!, 
aq'al uva! ex la txijun ve't unq'a 
tename' unpajte,— ti'k Aak. 


Ye' ninima unq'a iq'esal 
unq'a tenam u Jesús 

As tul kuxh ya! u Jesús ti! 
iyolone', as b'en ve't Aak. As 
imuj ve't tib' Aak vatz unq'a 
tename!. 
37As k'uxh nimal unq'a 
k'uchb'al tetz viyak'il Aake' 
ma'tik ib'anata' vatz unq'a 

tename!, as ye! nik ik'ujb'a' unq'a 

tename' ik'u'l ti' Aak. 

38 As ech kat ib'ane' uva' itz'ib'a 

kan u Isaías, u q'ajsan tetz viyol 

u Tiixhe', uva' ech ni tal ile": 

Kub'aal Tiixh, ye'xheb'il chit 
ni niman vayole' uve! ni 
val xo'l u tename!. 

As mita'n nipal unq'a tename! 
stuul jank'al uva' kat 
ak'uch ste, ti'k u Isaías. 

39Esti'e' uva! ye! kat uch 

ik'ujb'a't unq'a tename' ik'u'l ti! 

u Jesús, tan ech kat ib'an unq'a 

tename' eche! ni tal uma't u yol 

uva! itz'ib'a kan u Isaías uva! ech 
ni tal ile: 

40 As Tiixhe' kat b'anon uva! 
ye! nikat ib'en te unq'a 
tename! ti! unq'a k'uchb'al 
tetz vib'a'nil Aake!. 

As an chit Aake' kat b'anon 
uva! ye! nikat tok xe! 
taama unq'a tename' ti' 
inimal Aak. 

Esti!le! uva! ech tal Aak ile": 
«Ye! kat til unq'a tename! 
jank'al uva' kat unk'uch 
ste. 

As ye! kat pal stuul. 

As ye! kat ijalpu vitxumb'ale' 
til uva! la unsotzsa ipaav,» 
ti'k u Tiixhe', taq' u yole' 
uva! itz'ib'a kan u Isaías. 

41 As tal ve't u Isaías ung'a yole!, 

tan til uva! ma'tik tilat ve't u 

Isaías uva! nim talchu u Tiixhe!. 

As tal ve't kan u Isaías kal unq'a 

yol ti' u Jesús. 

42 As k'uxh ech u yole' uva! 
tz'ib'amal kan, as nimal unq'a 
iq'esal unq'a tename' ik'ujb'a' 
ik'u'l ti' u Jesús. Pet ye! nikat tal 
tib! vatz unq'a fariseo uva! nik 

inima chajnaj Aak, tan ye! nikat 
isa! chajnaj uva! la laq'b'al el 
tzan chajnaj tu u atinb'ale' tetz 
nachb'al Tiixh ta'n unq'a fariseo. 
43 As a! nikat isa' chajnaj uva! 

la oksal ig'ii chajnaj ta'n unq'a 
uxhchile'. Pet jit uva! ai koj nisa' 
chajnaj uva! la oksal iq'ii chajnaj 
ta'n u Tiixhe!'. 


Niyolon u Jesús ti' ib'anax 
isuuchil unq'a uxhchile' 


44 As taq' ve't je! u Jesús tuul 
ivi! xo'l unq'a uxhchile'. As ech 
tal ve't Aak (el: —Jank'al unq'a 
uxhchile! uve' k'ujle'l ik'u'l svi! 
as jit kuxh ine! uva! nik'ujb'a' 
ik'u'l svi'. Pet antu u chajol tzan 
vetze! kat ik'ujb'a' ik'u'l sti'. 

45 As jank'al unq'a uxhchile' uve! 
ni exhlan in as an chit u chajol 
tzan vetzel ni texhla unpajte. 
46 As ine' u txijun tetz u 
taanxelal ung'a uxhchile' 
skajayil. Esti'e' kat ulkat in 
vatz u tx'ava'e', ag'al uva! ab'il 
la ik'ujb'a' ik'u'l svi' as ye' la 
atin ve't u taanxelale' tu u q'ej 
toktoe!. 

47Pet ech koj unq'a uxhchile' 
uve' ni ab'in vunyole' as ye! 
ninima, tan jit ine! ta' la b'anon 
isuuchil, tan ye'l in kat koj ul 

in ti' unb'anat isuuchil unq'a 
tename!. Pet kat ul in ti! iq'alpul 
ung'a uxhchile' vatz vipaave!. 
48As ab'il uva! la ixvan in as 
ye! la inima ung'a yole! uva' ni 
val ste, as at uma'l u b'anol tetz 
isuuchil. As unq'a yole' uve' 

ni vale! as ale! la itxakonsa u 
Tiixhe! ti' ib'anax isuuchil ung'a 
uxhchile' tu unq'a q'iie! uva! tuk 
uloj, 

49tan ye'l in nunyolon tuk' 
untxumb'al. Pet ai vunB'aale', u 
chajol tzan vetze', as Aake' kat 
alon sve uva' kam unq'a yole' la 
ul val sexo'l. 

50As ootzimal ve't sva'n uva! a! 
unq'a yole' uva! kat tal vunB'aale' 
sve ni aq'on itiichajil uve' ye'l 
iya'teb'al. Esti'e! kam uva' kat 
tal vunB'aale' sve, as ale! ni val 
sete,— ti'k u Jesús tal xo'l unq'a 
tename'. 


Nitx'aa u Jestis 
ti' toj unq'a ichusulib'e' 
1 1 As ech unb'iit ixe't u 
nimla g'iie' uva' pascua. 
As ootzimal ta'n u Jesús uva! 
b'iit kuxh ilejat u q'ii ti! taq'at 
kan Aak u vatz tx'ava'e! ti! iglaav 
ve't Aak k'atz u Kub'aale' tu 
almika'. As ixo'ni ve't Aak unq'a 
niman tetze' uve' atik vatz u 
tx'ava'e'. As ye! kat ya! Aak ti! 
ixo'nile!. 
2As tul nikat itx'a'n ve't Aak 
tuk' unq'a ichusulib'e' tu u 
ku'q'iie! til inimal u nimla q'iie', 
as ma'tik toksat ve't u tx'i'lanaje' 
vitxumb'ale' tu u taanxelal u 
Judas uva' Iscariote, vik'aol u 
Simón, ti' toksal ok Aak tiq'ab' 
unq'a iq'esal unq'a tename!. 
3 Tan ootzimalik ta'n Aak uva! 
ma'tik taq'at u Kub'aal Tiixhe' 
unq'a vee! skajayil tiq'ab' Aak. 
As ootzimalik ta'n Aak uva! ze! 
u Tiixhe' tzaanajkat Aak, as la 
q'aav ve't Aak Katz u Tiixhe' 
unpajte. 
4As txakpu ve't Aak. As teesa 
ve't Aak uma'l u toksa'm. As ik'al 
ve't ok Aak uma'l u ixb'u'j ze! 
tuul. 

5 Tag' ve't ku! Aak a! tu uma'l 

u nimla lekb'al a'. As xe't itx'aa 
ve't Aak ti' toj unq'a ichusulib'e!. 
As itzajsa ve't Aak unqj'a ti' toj 
chajnaje! ta'n ixb'u'j uve! k'alik 
ok xe! tuul Aak. 

6As tul oon ve't Aak k'atz u 
Simon uva' Lu' ti' itx'aat Aak 
uti' toj naje', as ech tal ve't u 
Lu' ile! te Aak: —Ye! la ib'ane' 
ta', Pap, uva! axh la tx'aaon u ti! 
voje!,— ti'k naj. 

7As ech tal ve't Aak ile": 

—Ye! la pal axhe' stuul kam uve' 
nunb'ane'. As xamtel, as a'n la 
pal ve't axh stuul,— ti'k Aak. 

8 As ech tal ve't u Lu! ile!: —¡A!e! 
ye! la uchi uva! la atx'aa u ti! 
voje!!— ti'k naj. As ech tal ve't 
Aak ile!': —Asoj ye! la untx'aa 

u ti' avoj, as ye'l ookeb'al 
sunk'atz,— ti'k Aak. 

9 As ech tal ve't u Lu' ile!: —Pap, 
jit kuxh u ti! voje' la atx'aae!. 

Pet antu unq'a OI unq'ab'e' tuk! 
vunvi'e' unpajte,— Ok naj. 

10 As ech tal ve't Aak ile!: —Ab'il 
uve! tx'aael ve't ti! as jit tz'ajinale' 

la tx'aap ve't O skajayil. Pet ta'n 
kuxh u ti' toje! la tx'aap ve'te', 
tan ye!l ve't tz'il ti! vichi'ole!. 
Eche' ex tan ye'l tz'il seti'. As jik 
chit ve't etxumb'al, as k'uxh jit 
kajayil ex,— ti'k Aak, 

11 tan ti' uva' ootzimal ve't 

ta'n Aak uva! ab'il la aq'on 

ok Aak tiq'ab' ung'a iq'esal 
unq'a tename!. Esti'e' uve! tal 
Aak: —Jit kajayil ex uva! jik 
vetxumb'ale'— ti'k Aak. 

12 As tul b'a'nxi itx'aat ve't 
Aak u ti' toj chajnaje', as toksa 
ve't Aak u toksa'me' uva! teesa 
tul sixe't Aak ti' itx'aat u ti' toj 
chajnaje'. As xoneb' ve't Aak vatz 
u meexhae' unpajte. As tal ve't 
Aak te chajnaj: —¿Ma kat pal ex 
stuul kam uve' kat unb'an sete? 
13 As an chite' ta! uve' netale' 
uva' in u Chusul etetze', as in 
veB'ooq'ole!. 

14 As kat untx'aa unq'a ti' etoje!. 
As tul in u Chusul etetze!. As ine! 
veB'ooq'ole!. Esti'e! ni val sete 
uva' echat la eb'ane!. As la itx'aa 
tib' ti' etoj tuk! unq'a emoole' 
sevatzaj, 

15 tan ile! kat unk'uchlu kan 
vuntxumb'ale' sete, aq'al uva! la 
eb'an ve't etetz sevatzaj eche! 
uve' kat unb'an sete. 

16 Asjik chit tuk val sete, tan ye'l 
umaj Kam uva! at pal koj ti! u 
b'aal aq'one'. As ye! la lejon u naje' 
uve! la chajpi ti' u chajol tetze'. 

17 Asoj kat pal ex stuul, as ech 

la eb'ane'. As chiib'eb'al chit 
etatine' la ib'ane'. 

18 As jit chit kajayil ex ni val 
ex, tan ootzimal ve't ex sva'n 
tul uva' kat untxaa ve't ex. As 
ech chit la ib'ane' eche! uve! 
tz'ib'amal kan, tan ech ni tal ile": 
Uma'l u uxhchil uve' nitx'a'n 
ve't sunk'atz as nichi'an 
ve't taama svi', ti'k u yole'. 
19 As ile! b'axel ni val sete tul 
ye'xnaj ib'ana. As tul uva! la 
ib'ane', as a'n la etootzi ve'te' 
uva! kam u vijle'me!. 
20 As jik chit la val sete, tan ab'il 
la k'ulun ex uva' in ni chajon b'en 
ex, as ine! nik'ul ve't in. As ab'il 
uve' ni k'ulun in as ai u chajol 
tzan vetze' nik'ule'— ti'k Aak. 


Ni tal u Jesús 
uva' tuk ik'ayi u Judas Aak 
Mateo 26.20-25; 
Marcos 14.17-21; Lucas 22.21-23 


21 As tul ya! u Jesús ti' talat 
u yole!, as va'lik chit itxumun 
ve't taama Aak. As ech tal ve't 
Aak (lei: —Jik chit tuk val sete, 
tan at uma'l ex uva! tuk aq'on 
ok in tiq'ab' unq'a iq'esal ung'a 
tename',— ti'k Aak. 
22 As xe't ika'ya ve't tib' unq'a 
ichusulib' Aake' svatzaj. As ib'an 
ve't je! chajnaj tivi! uva! ab'iste 
naj nikat tal Aak. 
23 As atik uma'l vichusulib' Aak 
uva! nikat itx!a'n txala Aak. As 
atik ok ivi' naj tzi' taama Aak, tan 
k'ulik chit tib' iyol Aak tuk' naj.J 
24 As ik'uch b'en u Simón uva! 
Lu' te naj ti! uva! la ich'oti naj te 
Aak uva' ab'il uve' nikat tal Aak, 


j 13.23 As a! u Xhune' uva' tz'ib'an tetz u u'uje!. As la ilpu ka't unq'a yole' uva' an 
kuxh u Xhune! ni tal je' tib' unpajte tu 18.15, tu 19.26, tu 20.2-5, 8-10, as tuk' 


tu 21.7, 20. 

25 tan atik ok ivi' naj tzi' taama 
Aak. As ech tal ve't naj ile! te 
Aak: —Pap, al sqe ab'iste o! uve! 
naale',— ti'k naj. 

26 As ech tal ve't Aak ile": 
—Ab'iste ex tuk vaq' u paane' 
sete uve' tuk vak'sa, as a! exe! 
uve! kat vala,— ti'k Aak. As 
tak'sa ve't Aak u paane!. As taq' 
ve't Aak te u Judas uva' Iscariote, 
vik'aol u Simón. 

27As tul kuxh ik'ul u Judas u 
paane', as ok ve't u tx'i'lanaj tu u 
taanxelal naje'. As ech tal ve't u 
Jesús ile! te naj: —Kam uve! tuk 
ab'ane' as oora kuxh ab'ana,— 
ti'k Aak. 

28 As tul tal Aak u yole' te u 
Judas xo'l unq'a ichusulib'e' uva! 
xonlik vatz u meexhae', as jit pal 
chajnaj stuul kam sti' talkat Aak 
u yole' te u Judas. 

29 As atik chajnaj nikat itz'an 
uva': «Kuxh loq' unb'ooj 
gechb'ub'al tetz u nimla q'iie',» 
kamal ti'k Aak uva' nikat tal 
chajnaj, tan a' u Judas kololik 
tetz u puaje'. As moj ti' b'en 
taq'at naj unb'ooj tetz unq'a 
meeb'a'e', uve! nikat tal je' 
chajnaj ste. 

30 As tul martik itz'otine', as b'en 
ve't u Judas, tan ma'tik ik'ulat 
naj u paane!. 


Niyolon u Jesús 
ti' u ak' tzaq'ite' 

31 As tul ma'tik (bien u Judas, 
as ech tal ve't u Jesús ile': —Kat 
oonyu ve't u q'iie' uva! la oksal 
ve't ig'ii VIK'AOL U NAJE'. As sti! la 
oksalkat ve't iq'ii vunB'aale!. 

32 As tul la oksal ve't iq'ii 
vunB'aale! svi', as la toksa 

ve't vunB'aale' unq'ii unpajte. 
As ye'xh jatva't qii la ik'uch 
vunB'aale' unq'a vee! ni val sete. 
33 As ex uva' xo'n ex gue, as 
tuk val sete uva' unb'iit kuxh 
tuk atinoj in sexo'l. As echat chit 
la val sete eche' uva' kat val te 
unq'a iq'esal unq'a tename', tan 
la b'en in. As la echuk in. As ye' 
la ib'ane' uva' la epaleb'e eche' 
uve! tuk unpaleb'e. 
34As tuk val kan uma'l u ak' 
tzaq'it sete uva! ech ni tal ile!. 
Xo'noj chit etib' sevatzaj. As eche! 
uva' kat unb'an sete ti' unxo'nit 
ex, as echat la eb'ane' sevatzaj. 
As exo'nitaj etib' sevatzaj, 
35tan asoj ech la eb'ane! ti! 
exo'nit etib! sevatzaj, as la til 
ve't ex unq'a tename' ti! uva! 
nimamal ve't in seta'n,— ti'k u 
Jesús. 


Ni tal u Jesús uva' la teesa 
tib' u Lu'e' Katz Aak 
Mateo 26.31-35; 

Marcos 14.27-31; Lucas 22.31-34 


36 As ech tal ve't u Lu' ile! uva! 
Simón te u Jesús: —¿Pap, katile' 
g'i la b'enkat axh?— ti'k naj. As 
ech tal ve't Aak ile! te naj: —As 
ye! la ib'ane' uva! la epaleb'e uve' 
tuk unpaleb'e. Pet xamtele' la 
epaleb'e,— Ok Aak. 
37As ech tal ve't u Lu' ile': 
—¿Pap, kam st q'i uva! ye! la 
uch unxekeb' see! cheel? Tan 
k'uxh la alpu unkame', as techal 
la xekeb' in see'— ti'k naj. 

38 As ech tal ve't u Jesús ile!: 
—¿Moj an chit naale' uva! la 
xekeb!' axh svi', k'uxh la alpu ve't 
akame'? Ile! jik chit tuk val see, 
tan tul ye'xnaj oq' u pele'xhe', 

as oxpajul ma't eesat eeb' 
sunk'atz,— ti'k Aak. 


A' u Jesús u b'eye' ti' toon 
unq'a tename' k'atz u Tiixhe' 
1 1As ech tal ve't u Jesús 
ile!: — Ye! kuxh exaansa 
etaama. As ek'ujb'a'taj ek'u'l ti! u 
Tiixhe'. As ek'ujb'a'taj ek'u'l svi! 
unpajte, 
2tan nimal atinb'al ati xe! 
vunB'aale!. As jit'e'ch koje!, as 
ye'le'xh la val sete. Pet b'en in 
ti' unb'anat isuuchil vetatinb'ale' 
Katz u Kub'aale!. 
3As tul uva' la b'en in, as la b'en 
unb'an isuuchil vetatinb'ale'. As 
la ul in unpajte, tan la ul veq'o 
ve't ex, ag'al uva! katil uve' la 
atinkat in as tzitzi' la atinkat ex, 
4tan ootzimale' seta'n uva' 
kati'ch unb'ene'. As ootzimal 
u b'eye' seta'n uve! la b'enkat 
in,— ti'k Aak. 
5As ech tal u Maxh ile! te u 
Jesús: —Pap, as ye! qootzaj uva! 
katil la b'enkat axh. ;As kam la 
qulb'e qootzit u b'eye! q!i?— ti'k 
naj. 
6 Ech tal ve't u Jesús ile': —Ine' 
u b'eye'. As ine' u jikla yole'. As 
ine' u tiichajile', tan ye'xheb'il la 
uch tok Katz vunB'aale!, asoj jit 
in la oksan Katz Aak. 
7As kat koj ben sete kam u 
vijle'me', as la b'ene' sete kam 
u tijle'm vunB'aale' unpajte. 
As cheel tuk etootzi ve't u 
tijle'm vunB'aale!, tan il in netil 
ve't in tan eela kuxh ine' tuk' 
vunB'aale',— ti'k Aak. 
8 As ech tal ve't u Pi!l ile': —Pap, 
Kuch u Kub'aal Tiixhe! sqe. As 
kat ib'anle',— ti'k u Pi'le'. 





XHUN 13, 14 


9As ech tal ve't Aak ile": 
—Na!ytzane! ta', Pi'l, vatin sexo'l. 
¿As ma ye! ootzit ve't u vijle'me'? 
Tan ab'il uve' kat ilon in, as 

a! Kub'aale' kat tilla'. ¿Kam q'i 
uva' naal ve't sve uva': «K'uch u 
Kub'aale' sqe,» ch'axh naale'? 

10 ¿Ma ye! nanima uva! at in 
Katz vunB'aale', as at Aak 
sunk'atz? Tan jit vuntxumb'ale! 
ni voksa OI valat ung'a yole' sete. 
Pet ai vunB'aale' uve' at sunk'atz 
as Aake' ni b'anon unq'a 
k'uchb'al tetz vib'a'nile' svi'. 

11 Enimataj uva' ni vale! uva! 

at in Katz vunB'aale', as at 
vunB'aale' sunk'atz. Pet asoj ye! 
nenima in ti' unq'a yole' uva! ni 
val sete, as enimataj in ti' unq'a 
b'a'nile' uve! nunb'an sexo!l. 

12 As jik chit tuk val sete, tan 
ab'il uva' k'ujle'l ik'u'l svi' as la 
ib'an unq'a b'a'nile' eche! uva! 
nunb'ane'. As la pal unq'a b'a'nile' 
uve' la ib'ane' ti! uve! nunb'ane', 
tan tuk b'enoj in Katz vunB'aale!. 
13 As kam unq'a vee' la ejaj te 
vunB'aale! tuk! vunb'iie! as la 
unb'ane', aq'al uva! la unk'uche' 
uva' nitoksal iq'ii vunB'aale' ta'n 
viK'aol u Tiixhe!. 

14As kam chit unq'a vee! la ejaj 
tuk' vunb'iie', as la chit unb'ane!. 


Ni tal u Jesús 
uva' la ul u Tiixhla Espiritu 


15 Asoj xo'n ve't in sete, as 
enimataj vuntzadqj'ite'. 
16 As la unjaj b'a'nil te vunB'aale' 
ti' tag'at tzan Aak uma't u lochol 
etetz, aq'al uva' la atin ve't sexo'l 
ti' chit ib'ene'. 
17As ale! u Tiixhla Espíritu uva! 
la lochon ex ti' etootzit isuuchil 

u yole! svi'. As ye! la uch tok 
Katz ung'a uxhchile' uve! vatz 
tx'ava'illa txumb'al vitxumb'ale', 
tan ye'xhkam ni tile' as 
ye'xhkam ootzimal sta'n. Pet 
ech koj ex, tan ootzimal ve't u 
Tiixhla Espiritu seta'n, tan at ve't 
sexo'l. As tuk atinoj ve't sek'atz. 

18 As ye'l ex la koj chit veleb'e 
kan ex. Pet latel ul in sek'atz. 
19 Ye'xh jatva't q'ii as ye! la til 
ve't in unq'a uxhchile' uve' ye! ni 
niman in. Pet ech koj ex, tan la 
etil ve't in, tan isle'l in. As isle'l 
ve't ex sunk'atz la ib'ane!. 
20 As tu ve't u q'iie! as la etootzi 
ve'te! uva! at in Katz vunB'aale!. 
As at ex sunk'atz. As at in 
sek'atz. 
21As ab'il uva' ootzimal ve't 
vuntzaq'ite! sta'n, as ninima, as 
ale! uve! xo'n in ste. As ab'il 
uve! xo'n in ste as tuk xo'niloje' 
ta'n vunB'aale'. As ine' la 
xo'nin ve'te!. As la unk'uch 
vuntxumb'ale' ste,— ti'k u Jesús. 
22 As ech tal ve't u Judas uva! jit 
u Iscariote ech (el: —¿Pap, kam 
q'i uve! a! kuxh la ak'uchkat 
vatxumb'ale' sqe, as jit te unq'a 
uxhchile! uve! ye! ni niman 
axh?— ti'k naj. 
23 As ech tal ve't Aak ile": 
—Ab'il uva! la xo'nin ve't in as la 
inima ve't vunyole', as xo'n ve'te! 
te vunB'aale'. As la ul ve't o! 
sk'atz; as la atin ve't o! sk'atz. 
24Pet ab'il uve! ye! xo'n in ste, 
as ye! ninima vunyole!. As tul jit 
kuxh vetze' u yole! uve' ni vale!. 
Pet tetz vunB'aale' unpajte, u 
chajol tzan vetze!. 

25 As ni val unq'a txumb'ale' 
sete, tan atiltel in sexo'l. 

26Pet la ul u lochol etetze' 
uva' Tiixhla Espíritu uve! tuk 
ichaj tzan vunB'aale', tuk! 
vunb'iie!. As a! ve'te! la chusun 
ex ti! etootzit isuuchil unq'a 
vee! nunb'ane!. As la tulsa ve't 
vunyole' sek'u'l uva' kat val sete. 
27 As in kuxhe' la aq'on sete 
uva! b'a'n etatin sevatzaj. As ye! 
kuxh exaansa etaama, tan in 
kuxhe' la aq'on sete ti' uva' b'a'n 
etatin sevatzaj. As ye' xo'v ex, 
tan jit eela uve! tuk vaq' sete ti! 
uva' la taq! unq'a vatz tx'ava'illa 
txumb'ale' sete. 
28 As etab'ile! uva! kat val sete 
uva' la b'en in, as la q'aav ve't in 
sek'atz unpajte. Asoj an chittu' 
uva' xo'n in sete, as kat chiib'iy 
ve't exe! ta! til vunyole! uva! b'en 
in Katz vunB'aale', tan nim 
talche' vunB'aale! svi!. 
29 As b'axel ni val kan unq'a 
yole' sete, aq'al uva! tul la bien 
ib'ane', as la enima ve'te!. 
30As ye' kuxh jank'at yol 
tuk val sete cheel, tan tul ve't 
vib'ooq'ol unq'a uxhchile' uve' 
ye! ni niman vunyole'. As tul nim 
talche' u vijle'me! sti!. 
31As tuk chit unb'ane' kam uva! 
kat tal vunB'aale' sve, aq'al uva' la 
tootzi ve't unq'a uxhchile' skajayil 
uva! xo'n vunB'aale! sve. As txakpoj 
ex. Ko'naj ve'te' — Ok u Jesús. 


Ech u Jestis u toj u uuvae' 


1 1As ech tal ve't u Jesús 
ile!: —Tan ech ine! eche! 

u jikla toj u uuvae!. As ech 

vunB'aale' eche! umaj uxhchil 

uva' ni josq'in u uuvae'. 

2As ab'iste viq'ab' u uuvae! uva! 

ye! la taq' ivatz, as la itzok' ve't 

el vunB'aale'. Pet ech koj unq'a 
ig'ab!e! uve! la tag' ivatz, tan la 
ijosq'i ve't Aak, aq'al uva' nimal 
ivatz la taq' ve'te'. 

3As ech kat vulb'e ex, tan kat 
unjosq'i ve't vetaanxelale' ta'n 
vunyole' uve' kat val sete. 

4As tuk chit voksa vaama seti' 
ti! chit ib'ene'. Echab'ataj etoksat 
etaama svi' ti! chit ib'ene! ti! uva! 
ye! la eb'ane' eche! umaj iq'ab' u 
uuvae! uva! ye! ato'k ti! u toje', 
tan ye! la uch taq'at ivatz sijunal. 
As echat ex, tan asoj ye! la 
etoksa etaama svi', as ye'xhkam 
la etx'ol eb'anat sejunal. 

5 As ine! ta! u toj u uuvae'. As 
exe! viq'ab'e'. As jank'al ex uva! 
la etoksa etaama svi' b'enameen 
as la voksa vaama seti' unpajte. 
As nimal chit ve't b'a'nil la 
eb'ane' eche! nib'an u uuvae' 
tul nivatzin tze!. Pet asoj ye! la 
etoksa etaama svi', as ye'xhkam 
chit la etx'ol eb'anat sejunal. 
6Ab'il uve' ye! la ichab'a toksat 
taama svi' as la eesal el eche' 
teesal el umaj iq'ab' u uuvae!. 
As tul la tzaji, as la molpi. As la 
tz'e'sal ve't tu u xamale!. 

7Asoj la etoksa etaama svi! 
as la atin unq'a unyole' sek'u'l 


b'enameen ti! eb'anat unq'a b'a'ne'. 


As ejajtaj sve kam u b'a'nile! uva! 
ni tal etaama. As la chit unb'ane', 
8tan ech la okkat iq'ii 
vunB'aale'. As ech ek'uchate' 
uva! ex niman vetz ti' eb'anat u 
b'a'ne' eche! nib'an u uuvae! tul 
ni taq' Gel ivatz. 

9 Tan xo'n in te vunB'aale!. As 
echat nunb'an unpajte, tan xo'n 
ex sve. As etoksataj etaama svi', 
tan xo'n ex sve. 

XHUN 15 


10 Asoj la enima vuntzaqj'ite'. As 
exo'nitaj etib' sevetzaj tan ine' ni 
aq'on u xo'niib'e' sete. As eche! 
uve' nunb'ane' tan nunnima 
vitzaq'it vunB'aale' as nunxo'ni 
vib' tuk! vunB'aale'. 
11As ni val kan unq'a yole' sete, 
aq'al uva' la txuq'txun ex eche! 
nunb'ane!. As la chit atin u 
chiib'ichile' tu vetaanxelale'. 
12As a! vuntzaq'ite' uve! ni 
val sete uva! xo'noj chit etib' 
sevatzaj, eche! uve! kat unb'an 
sete, tan xo'n chit ex sve. 
13 As ye'l umaj xo'niib' uva' nim 
talche' uva' la ib'an umaj uxhchil 
ti' u tetz k'ultzile! uva! xo'n chit 
ste, asoj ye! la taq' tib' kamoj ti! 
u tetz k'ultzi'e'. 
14As exe' u vetz k'ultzi'e', asoj 
ye! la ya! ex ti' eb'anata' kam uve' 
ni val sete. 
15 Asjit ve't ex unk'am, tan ye! 
tootzaj u k'ame' kam ni tal taama 
vib'aal u ag'one'. Pet ni vale! uva! ex 
ve'te! u vetz k'ultzi'e', tan ootzimal 
seta'n kam uva' ni tal vunB'aale' 
sve. As kat vallu ve't sete. 
16 Asjit exe! kat txaaon in. Det ine' 
kat txaaon ex, tan kat unk'ujb'a' kan 
ex ti! uva! la eb'an u b'a'ne', eche! 
nib'an u uuvae! tul nivatzine'. As kam 
la ejaj te vunB'aale' tuk' vunb'iie' as 
la taq! Aake' sete, aq'al uva! ye'l ex la 
ya! ve't ex ti! eb'anat u b'a'ne'. 
17As ni val sete uva' xo'noj chit 
etib! sevatzaj. 


Ni tal u Jesús uva' la chi'an 
taama unq'a uxhchil 
ti' unq'a ichusulib' Aak 
18 Asoj la chi'an taama unq'a 
uxhchile' seti', as la etulsa sek'u'l 
uva! b'axel kat chi'an taama svi'. 

19As unvatzul kuxh koj ex tuk! 
ung'a uxhchile', as xo'n exe! ta! 
ste, eche! uve' nib'an svatzaj. Pet 
nichi'an ve't taama seti!, tan ti' uva! 
kat untxaa ex xo'l unq'a uxhchile!. 
20 As la etulsa vunyole' sek'u'l 
uve' kat val sete: «Tan ye'l umaj 
Kam uva! at pal koj ti' u b'aal 
aq'one',» ch'in sete. Esti'e' la 

val sete uva' kat itilu in unq'a 
uxhchile'. As echat la ulb'el ex 
unpajte. As at uxhchil kat niman 
vunyole'. As la nimal veyole' ta'n 
unq'a uxhchile' unpajte. 

21As ech ixe't unq'a uxhchile' 
seti', tan ti' uva! nenima in. As 
ye! tootzaj unq'a uxhchile' u 
chajol tzan vetze!. 

22 As ye! koj kat ul in ti! valat 
ung'a yole! te unq'a uxhchile', as 
ye!l ipaave' ati. As cheel ye! la 
uch talata! uva! ye'l ipaav ati, 

23 tan ab'il uve' ni chi'an taama 
svi' as ti! vunB'aale' nichi'ankat 
taama unpajte. 
24 As ye! koj kat ul unk'uch 
unq'a b'a'nile' uve' ye!xheb'il ni 
b'anon eche! uva' kat unb'ana, as 
ye!l ipaave' unq'a uxhchile' ati. 
As ech koj cheel tan k'uxh kat 
tilla', as nitel ichi'an taama svi' 
as ti' vunB'aale' unpajte. 
25 As a'e' kat ib'ana uva' 
tz'ib'amal kan uva' ech ni tal ile": 
As k'uxh ye'xhkam nunb'ane!, 
kat chi'an taama unq'a 
uxhchile' svi', Ok u yole!. 
26Pet la unchaj tzan u lochol 
etetze'. As ale! u Tiixhla Espíritu 
uva! ato'k Katz vunB'aale'. As tul 
la uli, as la tal isuuchil u yole' 
sete svi'. 
27As an chit ex la alon ok 
isuuchil unq'a yole' svi! te unq'a 

uxhchile' unpajte, tan xekelik 
chit ex svi', tul uva' kat xe't in ti' 
valat viyol vunB'aale!. 
1 1 As jank'al unq'a yole' 
uva! kat val sete, as a! kat 
valkate' sete ti! uva! ye! la etz'ej 
u k'ujleb'al ek'u'le' svi', 
2tan la laq'b'al ex tu unq'a 
atinb'ale' tetz nachb'al Tiixh. As 
la ilej uma'l u q'ii uva! la iyatz! 
ex unq'a uxhchile'. As tul a' u 
b'a'ne' nib'an unq'a uxhchile' 
uve' la tal je! ste vatz u Tiixhe!. 
3As ai nib'ankat ung'a uxhchile', 
til uva! ye! nipal tu tijle'm u 
Kub'aal Tiixhe'. As mita'n nib'en 
ste kam u vijle'me!. 
4Pet ile! kat vallu sete uva! ech 
la ulb'el ex. As tul la ilej u q'iie' 
ti' u yole! uva' ni vale', as la 
etulsa ve't sek'u'l uva' kat vallu 
kan isuuchil sete. 


Ni tal u Jestis uva' la iloch 
u Tiixhla Espiritu 
unq'a niman tetz Aake' 

5 As cheel tuk q'aavoj in k'atz 
u chajol vetze'. Pet ye'l umaj 
ex ni ch'otin sve uva' katil la 
b'enkat in, 
6tan netxumune' ta'n unq'a yole' 
uve' kat val sete. 
7Pet jik chit tuk val sete, tan 
aal b'a'ne' la ib'an sete uva! la 
b'en in, tan asoj ye! la b'en 
in, as eche! la koj ul u lochol 
etetze!. Pet la ben in. As la 
unchaj tzan u lochol etetze' 
sek'atz. 
8 As tul uva! la ul u lochol 
etetze!, as ale! la ul alon isuuchil 
te unq'a tename! ti! vipaave!. As 
la ul tal isuuchil ti' u jike' as tuk! 
til u k'axk'oe'. 

9As la ul tal u lochol etetze' 
isuuchil ti' u paave', tan ti! uva! 
ye! ninima in unq'a uxhchile'. 
10 As la ul tal isuuchil ti' u jike', 
tan b'en ve't in Katz vunB'aale!. 
As vell in la etil ve't in vatz u 
tx'ava'e'. 
11 As la ul tal ve't isuuchil oO u 
k'axk'oe', tan ti' uva! at ve't kan 
vib'ooq'ol unq'a uxhchile' jaq' u 
k'axk'oe', uva! ye! ni niman in. 
12 As nimatel unq'a yole' uve! 
la val sete. As ye'l ex la oleb' ex 
cheel ti! epal stuul. 
13 As tul la ul ve't u jikla Tiixhla 
Espíritu, as ale! la eq'on ex 
tu u jikla txumb'ale!. Tan jit 
vitxumb'ale' la ul tal sete, pet ai la 
ul tale! kam uve' kat tab'i. As la ul 
tag' etxumb'al ti! uva! kam la uli. 
14 As la ul ik'uch isuuchil sete ti! 
toksal unq'ii, tan a! unq'a unyole' 
kat ul val sete, aq'al uva! la 
etootzi vunyole!. 
15 Tan jank'al chit unq'a tetz 
vunB'aale' as vetze! unpajte. 
Estile! kat vallu sete, «Kam 
unq'a unyole' uva! la val te u 
Tiixhla Espíritu, as a'e' la ul tal 
sete, aq'al uva' la etootzi unq'a 
unyole!.» 


Ni tal u Jesús uva' la bien 
u txumu'me' schiib'ichil 
16B'iitoj kuxh tuk unb'an ve't 

sexo'l. As ye! la etil ve't in. As 
ye'xh jatva't q'ii as la etil ve't in 
unpajte. As la b'en ve't in k'atz 
vunB'aale'— ti'k u Jesús. 
17As ech tal ve't ka'l unq'a 
ichusulib' u Jesús ile! svatzaj: 
—Ye' la pal o! tu viyol Aake' uve' 
ni tal sqe, «Tan unb'iitoj kuxhe' 
tuk unb'an ve't sexo'l. As ye! la 

etil ve't in. As ye'xh jatva't q'ii 
as la etil ve't in unpajte. As la 
b'en ve't in Katz vunB'aale',» taq' 
kuxh Aak ni tal sqe. 

18 ¿As kam ni tokkat viyol Aake' 
u vaa', «B'iitoj kuxhe',» taq! Aak? 
Tan ale! ta! ye! la pal oi stuul,— 
ti'k chajnaj svatzaj. 

19 As na'lik vatz u Jesús uva! 
nik isa! chajnaj ich'otit te Aak. 
As ech tal ve't Aak ile! te chajnaj: 
—¿Ma ale! nich'oti tib' sevatzaj 
ti' uve! kat val sete uva!: «B'iitoj 
kuxhe' tuk unb'an ve't sexo'l. As 
ye! la etil ve't in. As bt kuxh 
stuul as la etil ve't in unpajte,» 
ch'in kat val sete? 
20As jik chit tuk val sete uva! 
tuk oq'oj ex ta'n txumu'm. Pet 
ech koj unq'a uxhchile', tan 
chiib'ichil tuk ib'ane!'. Pet k'uxh 
tuk txumunoj ex, as la b'en u 
txumu'me' schiib'ichil, 

21 eche! nib'an umaj ixoj uva! ni 
talane', tan tul nich'o'n ixoj ti' u 
ne'e', as va'l chit itxumun ve't 
ixoj, tan kat oonyu ve't ixoj vatz 
viq'iie! ti! ich'o'ne'. As tul kat 
itzleb! ve't vine! ixoje!, as eche! 
nitel koj tul u ch'o'me' sk'u'l ixoj. 
As va'l chit ichiib' ve't ixoj ti' u 
tale! uve' kat itz'eb'i. 

22As echat kuxh tuk eb'ane' 
unpajte, tan tuk txumunoj ex. As 
tuk vil vib'e' setuk' unpajte, as 
la chiib' ve't ex svi'. As ye'xheb'il 
la eesan el u chiib'ichile' tu 
vetaanxelale!. 

23 As tu u qliie!, as eche! kam 
koj la ech'oti ve't sve. Pet ile! 
jik chit tuk val sete uva! kam 
chit uve! la ejaj te vunB'aale' 
tuk! vunb'iie', as la taq! Aake' 
sete. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


XHUN 16, 17 


24 Tan ye'xhkam chit ejaje't te 
vunB'aale' tuk! vunb'iie'. Pet 
tuk val sete, ejajtaj te Aak. As 
la ek'ule', ag'al uva! la chiib' 
vetaanxelale!. 


Niyak'insa u Jesús 
taama unq'a ichusulib'e' 


25 As kat untxakonsa unq'a 
k'uchuvatze' ti! valat unq'a yole' 
sete. Pet tul uma'l u q'ii uva' 
ye! la untxakonsa ve't unq'a 
k'uchuvatze' ti' unyolon sete, tan 
jik chit la yolon ve't in sete ti! 
vunB'aale!. 

26 As tu u q'iie', as la ejaj ve't 

te Aak tuk' vunb'iie'. As jit a! ni 
vale! uva! in la jajon te Aak seti'. 
Pet ex la jajon te Aak, 

27tan xo'n ve't ex te Aak, tan ti! 
uva! xo'n in sete. As nenima uva! 
a' tzaanajkat in k'atz Aak. 

28As kat el ch'u'l in k'atz 
vunB'aale'. As kat ul in tzitza' 
vatz u tx'ava'e'. As tuk vag' ve't 
kan u vatz tx'ava'e' unpajte, tan 
tuk q'aavoj in Katz vunB'aale', — 
ti'k u Jesús. 

29 As ech tal ve't unq'a ichusulib' 
u Jesús ile': —As cheel jik chit 
nayolon ve'te', tan jit ve't tuk! 
k'uchuvatz nayolonkat. 

30 As kat palyu ve't o! stuul uva! 
ootzimal unq'a txumb'ale' a'n 
skajayil. As jit kuxh tz'ajinal uva! 
la ch'otil umaj yol see, tan at ve't 
sak'u'l tul ye'xnaj ch'otil see. As 
ech qootzite' uva! a! tzaanajkat 


axh Katz u Tiixhe',— ti'k chajnaj. 


31As ech tal ve't u Jesús ile": 
—¿Ma a! netale' uva! nenima ve't 
in cheel? 

32Pet tuk val sete uva' unb'iit 
kuxh ilejat u q!iie! uva! la etaq! 

ve't kan in, tan tuk tiluloj ex 
sekajayil. As katil kuxh la 
b'enkat ve't ex sejununilaj. 
Asye'l in la koj kaaik kan in 
sunjunal, tan at u Kub'aal Tiixhe! 
sunk'atz. 

33 Pet kat vallu kan unq'a yole' 
sete, aq'al uva' la yak'in ve't 
etaama sunk'atz. As k'uxh tuk 
epaleb'e unq'a k'axk'oe' vatz u 
tx'ava'e', as ek'ujb'a'taj ek'u'l svi', 
tan kat oleb'yu ve't in ti' unq'a 
k'axk'oe' skajayil,— ti'k u Jesús. 


Ninach u Jesús Tiixh 
OI unq'a ichusulib' 
1 1As tul ya! ve't u Jesús 
ti' talat unq'a yole' te 

unq'a ichusulib'e!, as ka'yik ve't 
je! Aak tu almika!. As ech tal ve't 
Aak ile': —UnB'aal, kat ilejlu 
ve't u g'iie'. As oksa ve't unq'ii 
vatz unq'a tename', aq'al uva' la 
unk'uch vatz unq'a tename' uva! 
nitoksal aq'ii unpajte, tan ine! 
vaK'aole'. 
2As axhe' kat aq'on u vijle'me! ti' 
unq'a tename' skajayil, ti! uva! la 
vaq' itiichajil uve! ye'l iya'teb'al, 
jank'al uve' kat aal sve uva! la 
vag' ste. 
3As ale! vitiichajile' uve! ye'l 
iya'teb'al uva! la tootzi axh uva! 
ta'n axhe! u jikla Tiixhe!'. As 
la tootzi in unpajte, tan ine! u 
Cristo uva! kat achaj tzan vatz u 
tx'ava'e'. 

4As kat ul voksa aq'ii vatz u 
tx'ava'e' ti! untzojpisat uve' kat 
aal sve. 
5 As cheel oksa ve't ung'ii ti' 
ooksat in sak'atz unpajte eche! 
uva' nikat unb'an sak'atz tul uva! 
ye'xnik chee u vatz tx'ava'e'. 

6 As kat vallu ve't isuuchil u 
eejle'me' te unq'a tename' vatz u 
tx'ava'e'. As unq'a uxhchile' uva! 
kat aaq' sve as kat inimal ve't 
vayole', tan eetze! unq'a uxhchile' 
uva! kat aag' sve. 
7As cheel kat tootzi ve't unq'a 
uxhchile' unq'a yole' uva! kat 
vala as tuk' unq'a b'a'nile! uva! 
kat unk'ucha ti' uva' axh kat 
aq'on sve skajayil. 

8 As jank'al unq'a yole' uva! kat 
aal sve, as kat vallu ve't te unq'a 
uxhchile'. As kat tootzil ve'te' 
uva! a! tzaanajkat in sak'atz. As 
kat inimal ve'te! uva! axh kat 
chajon tzan in, tan kat isa' tab'il 
ve't unq'a yole! uva! kat val ste. 
9As nunjaj b'a'nil see ti' unq'a 
uxhchile' uva' kat aag' sve, tan 
eetze!. Pet jit ti' unq'a uxhchile' 
uve! ye! kat niman vayole!. 
10 As jank'al chit unq'a uxhchile' 
uva! vetz, as eetze!; as jank'al 
unq'a uxhchile' uva' eetz, as 
vetze!. As ni toksa ve't unq'a 
uxhchile' unq'ii unpajte. 

11 UnB'aal, tan ta'n axhe', axh 
jikla Tiixh, as kol ve't unq'a 
uxhchile' uva' kat aaq! sve tuk' 
vab'iie!, aq'al uva! unvatzul 
kuxh ve'te! eche! u gatine!, tan 
b'iit kuxh tuk atinoj ve't in vatz 
utx'ava'e'. As la b'en ve't in 
sak'atz. 

12 As tul at in Katz unq'a 
uxhchile' vatz u tx'ava'e', as ine! 
ni lochon tuk' vab'iie'. As jank'al 
uve' kat aaq' sve as kolel sva'n. 
As ye'l umaj kat tz'ejxi. Pet ta'n 
kuxh uma'l u naj uva' alel ve't 
kan st uva' la b'en tu k'axk'o, 
til uva! la b'en ib'ane' uva! 
tz'ib'amal kan. 





XHUN 17 


13 As cheel tuk q'aavoj ve't in 
sak'atz. Estile! ni val unq'a yole' 
te unq'a uxhchile', aq'al uva' la 
chiib' ve't u taanxelale' see! eche' 
ichiib' u vaanxelale' see!. 

14 As kat vallu ve't vayole' te 
unq'a uxhchile'. As ni tixval 

ve't unq'a niman vetze' ta'n 
unq'a uxhchile' uve! ye! ni 
niman vayole', tan ti! uva! jit 
eela vitxumb'ale' tuk' unq'a 
uxhchile'. As echat kuxh in, tan 
jit eela vuntxumb'ale' tuk' unq'a 
uxhchile! uve! ye! ni niman 
vayole!, 

15 As a! koj nunjaj see uva! la 
eesa el unq'a uxhchile' uva! kat 
aaq' sve xo'l unq'a uxhchile' 

uve! ye! ni niman vayole'. Pet 

a' ni vale! uva! la akole' vatz u 
tx'i'lanaje', 

16tan jit eela vitxumb'ale' tuk' 
unq'a uxhchile' uve! ye! ni niman 
vayole'. As echat kuxh in unpajte, 
tan jit eela vuntxumb'ale' stuk'. 
17As aq' iyak'il u taanxelal unq'a 
uxhchile' uva' txaael ve't a'n ta'n 
vajikla yole', tan ta'ne! vayole' 
uve! jik chittu!. 

18 Tan axhe' kat chajon tzan 

in xo'l ung'a tename' vatz u 
txlava!e!, As echat nunb'ane' te 
unq'a uxhchile' uva! kat aaq! sve, 
tan nunchaj ve't b'en xo'l unq'a 
tename' unpajte. 

19 As aya'l chit unk'u'l la vaq' 
vib' kamoj ti' unq'a niman vetze!, 
aq'al uva! aya'l chit ik'u'l unq'a 
niman vetze' la ib'ane' ti! inimal 
vayole' uva' jik chittu'. 

20As jit kuxh ti' unq'a niman 
vetze! nunjajkat b'a'nil see uve' 
ni niman in cheel. Pet ti! unjoltu 
unq'a uxhchile' uva' a'n la 

ik'ujb'a' ik'u'l svi', tul la b'en tal 
unq'a niman vetze! vayole!. 
21 As nunjaj b'a'nil see, Kub'aal 
Tiixh, ti! unq'a niman qetze' 
til uva! unvatzul kuxh ve't la 
ib'an svatzaj eche! ol, tan at axh 
sunk'atz. As at in sak'atz. Estile! 
unvatzul kuxh ve't ol tuk' ung'a 
niman qetze' la ib'ane'. As la 
inima ve't ung'a tename' skajayil 
uva! axh kat chajon tzan in, 
22 as tul uva! kat ooksa ve't 
unq'ii, as kat vaq'lu ve't te ung'a 
niman qetze', aq'al uva! vatzul 
kuxh ve'te! la iblane' eche' u 
gatine', tan unvatzul kuxh ol. 
23 As at in Katz unq'a niman 
getze'. As at axh sunk'atz 
unpajte, aq'al uva' ye'xheb'il 
kuxh uma'toj la sa'vit ti! unq'a 
niman qetze' ti! uva' vatzul 
kuxh svatzaj la ib'ane'. As ech la 
tootzikat unq'a tename' skajayil 
uva' axh kat chajon tzan in, as 
Soin unq'a niman qetze' see eche! 
uve' nab'an sve. 

24Kub'aal Tiixh, nunsa' uva' 
katil la atinkat in as a' la atinkat 
unq'a uxhchile' sunk'atz uva! kat 
aaq' sve, aq'al uva! la tile! uva! 
kat ooksa ve't ung'ii, tan ti! uva! 
xo'n chit in see tul ye'xnik chee 
u vatz txlava!e!. 
25 Kub'aal Tiixh, tan axhe' u 
jikla Tiixhe!, as jank'al unq'a 
uxhchile! uve! ye! ni niman ol as 
ye! tootzaj axh. Pet ech koj in, 
tan ootzimal axh sva'n. As kat 
tootzil ve't unq'a niman detzel 
uva' axh kat chajon tzan in. 
26As kat vallu ve't isuuchil 
te unq'a uxhchile' see'. As kat 
tootzil ve't axh. As tuktel val ste 
unpajte, aq'al uva! la ixo'ni tib' 

svatzaj, eche! uve! nab'an sve. 
As at in sk'atz la ib'ane'— ti'k u 
Jesús. 


Nitxeypu ve't u Jesús 
Mateo 26.47-56; 
Marcos 14.43-50; Lucas 22.47-53 


1 1 As tul kuxh tal u Jesús 
ung'a yole', as el ve't 
ch'u'l Aak tuk' unq'a ichusulib'e' 

til ig'ax jalit u xo'l vitze! uva! 
Cedrón ib'ii, tan atik ka'l unq'a 
chiko tzitzi'. As ok ve't Aak 

xo'l unq'a chikoe' tuk' unq'a 
ichusulib'e!. 

2 As ootzimalik u atinb'ale' ta'n 
u Judas, uva! k'ayin u Jesús, tan 
jatpajul kuxh nik tex Aak tuk' 
unq'a ichusulib'e' tu u atinb'ale'. 
3 As teq'o ve't u Judas ka'l unq'a 
sol sti! tuk' ka't unq'a xeen tetz 
u tostiixhe' uva! kat ichaj b'en 
unq'a iq'esal oksan iyol tenam 
vatz Tiixh tuk' unq'a fariseo. 

As eq'omalik ch'ich' ta'n unq'a 
uxhchile! tuk' txijub! tetz. 

4 As el ve't ch'u'l u Jesús ti' ul 
ik'ulat chajnaj, tan atik sk'u'l 
Aak uva' kam la ul ve't ti! Aak. 
As ech tal ve't Aak ile! te chajnaj: 
—¿Ab'il q'i nechuke'?— ti'k Aak. 
5 As ech tal ve't chajnaj ile!: 
—Nu kuchuk u Jesús, u aa 
Nazaret,— ti'k chajnaj. —Ine!,— 
ti'k Aak. As antik u Judas uva' 
k'ayin u Jesús molonik tib' tuk! 
chajnaj. 

6As tul tal u Jesús uva': «Ine!,» 
ti'k Aak, as pak'kab'an ib'en ve't 
chajnaj tu tx'ava'. 

7As ech tal ve't u Jesús ile! 
tika'pa: —¿Ab'il nechuke'?— Ok 
Aak. —A' u Jesús nu kuchuke' 
uva! aa Nazaret, — Ok chajnaj. 

8 —Ile! kat vallu sete uva! ine'. Asoj 
in chit nechuk in, as echajputaj 
b'en ung'a unchusulib'e' uve! xekel 
svi'— ti'k Aak, 

Oti! uva! la ib'an u yole! uva! ma't 
talat Aak uva': «Jank'al unq'a 
uxhchile! uva! kat aaq! sve as ye'l 
umaj kat tz'ejxi,» ti'k Aak. 

10 As u Simón uva! Lu', as eqlomalik 
uma'l u ch'ich' sta'n. As teq'o je! 
tzan naj u ch'ich'e' tu totzotz. As 
itzok'e'l naj viseb'al ixikin uma'l 
vik'am iq'esal oksan iyol tenam 
vatz Tiixh uva! Malco ib'ii. 

11 As ech tal ve't u Jesús ile! te u 
Lu'e!: —Ag' ku' vach'ich'e! tu u 
totzotze!, tan kam unq'a k'axk'oe' 
uva! k'ujlu kan ta'n vunB'aale' 
uva' la unpaleb'e, as techal chit 
la unpaleb'ee'— ti'k Aak. 


Ni teq'ol u Jestis vatz u Anas 
Mateo 26.57-58; 
Marcos 14.53-54; Lucas 22.54 


12 Unq'a sole! tuk! viq'esale! as 
tuk' unq'a xeen tetz u toxtiixhe' 
as itxey ve't chajnaj u Jestis, as 
ik'al ve't chajnaj Aak. 

13 As b'axa a' b'ex taq'kat 
chajnaj u Jestis tu vikab'al u 
Anás, viji' u Caifás, uva! atik ok 
sq'esalil xo'l unq'a oksan iyol 
tenam vatz Tiixh tu u yaab'e!. 
14As a' u Caifás uve! kat alon xo'l 
unq'a iq'esal unq'a tename' uva!: 
«Aal chit b'a'ne' uva! la kam umaj 
naj ti! unq'a tename',» ti'k naj. 


Ni teesa ve't tib' u Lu' 
k'atz u Jesús 
Mateo 26.69-70; 
Marcos 14.66-68; Lucas 22.55-57 


15 As tul eq!ol ve't ok u Jesús 
tu vikab'al u Anás, as xekik 

u Simón uva! Lui ti! Aak tuk! 
uma't vichusulib' Aake!. As kat 
k'ulax ok vimool u Lu'e' vatz 
q'anal, tan ootzimalik naj ta'n 
viq'esal oksan iyol tenam vatz 
Tiixh. 

16 Pet ech koj u Lu'e', tan kat 
kaaik kan naj ti'e'l u kab'ale'. Tul 
til vimool u Lu'e' uva! kaaik kan 
naj, as el ve't ch'u'l naj. As ul 
ijaj naj b'a'nil te u ixoje! uva' nik 
xeon u tzi' kab'ale' ti' uva! la ok 
ch'u'l u Lu'e'! vatz u q'anale'. 
17As ech tal ve't u ixoj ile! te u 
Lu'e': — ;Ma jit axh ichusulib' 

u naje'?— ti'k ixoj. —Ye'le, jit 
ine',— ti'k u Lu'e!. 

18 As txaklik unq'a k'ame' tuk' 
unq'a xeen tetz u tostiixhe' vatz 
q'anal, tan ma'tik toksat chajnaj 
xamal, tan va'lik chit taq'b'u 
che'v. As txaklik ok u Lu'e' k'atz 
chajnaj ti' ileeat ok tib! vatz u 
xamale!. 


Nich'otil itzi' u Jesús 
ta'n u Anás 
Mateo 26.59-66; 
Marcos 14.55-64; Lucas 22.66-71 


19 As ich'oti ve't viq'esal 
oksan iyol tenam vatz Tiixh 
itzi' u Jesús ti' uva! ab'il unq'a 
ichusulib' Aake', as ab'iste 
chusb'al nik ichus Aak te 
chajnaj. 
20As ech tal ve't Aak ile!: —As 
vatz unq'a uxhchile' skajayil 
kat yolonkat in. As kat chusun 
in tulaj unq'a atinb'ale' tetz 
nachb'al Tiixh, as vatz u 
tostiixhe', as tu uve! nimolkat 
tib' unq'a uxhchile'. As ye! atixoj 
unmuj umaj yol vatz unq'a 
uxhchile!. 

21 ¿As kam q'i uve! nach'oti sve? 
Pet ab'i te unq'a uxhchile' uve! 
kat ab'in vunyole'. As tuk tale! 
kam kat vala, tan ootzimale' 
sta'n,— ti'k Aak. 

22As tul kuxh tal u Jestis u yole', 
as ul itz'icho'k uma'l u xeen tetz 
u tostiixhe' q'ab' jaq! ivatz Aak. 
As ech tal naj ile! te Aak: —¿Ma 
ech atzaq'b'et viq'esal oksan iyol 
tenam vatz Tiixh eche! uve!?— 
ti'k naj. 

23 As ech tal ve't Aak (ei: —Asoj 
va'lexh kat vala, as etaltaj sve. 
Pet asoj jit va'lexh kat vala, as 
¿kam q'i uve! nu kuxh ag'os 
in?— ti'k Aak. 

24 As tal ve't u Anás uva' la eq'ol 
b'en Aak vatz u Caifás, viq'esal 
oksan iyol tenam vatz Tiixh. 

As qitzelik ib'en ve't Aak ta'n 
chajnaj. 


Ni teesa tib' u Lu' 
k'atz u Jesús unpajte 
Mateo 26.71-75; 
Marcos 14.69-72; Lucas 22.58-62 


25 As antelik kuxh txaklik 
ok u Lu'e! vatz u xamale! ti! 
ileeat tib'. As ech tal ve't uma'l 
u uxhchil ile! te naj: —¿Ma jit 
axh ichusulib' u naje'?— ti'k u 
uxhchile'. As ech tal ve't u Lu 
ile!: —Ye!le, jit ine',— ti'k naj. 
26 As uma'l vik'am iq'esal 
oksan iyol tenam vatz Tiixh 
uva' tatinik tib' tuk' u naje! uve' 
itzok'e'l u Lu'e' vixikine', as ech 
tal ve't naj ile! te u Lu'e!: —¿Jit 
kol vil axh q'a tuk' u naje! xo'l 
u chikoe'?— ti'k u naje!. 
27As teesa ve't tib' u Lu'e' Katz 
u Jesús titoxpa. As b'ex oq'oj ve't 
u pele'xhe!. 

Ni teq'ol bien u Jesús 
vatz u Pilato 
Mateo 27.1-2, 11-31; 
Marcos 15.1-20; 
Lucas 23.1-5, 13-25 


28As ku'saj chittu', as eq'ol 
el tzan u Jesús tikab'al u Caifas 
ti' ib'en Aak tu vikab'al u b'anol 
ivatz u ijlenaale'. Pet nik tal 
ung'a iq'esal unq'a tename' uva! 
ye! la iyansa tib' chajnaj jaq' u 
nimla g'iie' uva' pascua. Esti'e' 
jit ok chajnaj tu vikab'al u b'anol 
ivatz u ijlenaale', aq'al uva! la 
uch itx'a'n chajnaj tu u nimla 
qliie!. 
29 As el ve't ch'u'l u Pilato vatz 
chajnaj. As ech tal ve't naj ile": 
—¿Kam ipaav u naje! q'i?— ti'k 
naj. 
30As ech tal ve't chajnaj ile": 
—As b'a'n koj itxumb'al naj, as 
ye'l naje' la qaq' ve't ok tzan 
savatz,— ti'k chajnaj. 
31As ech tal ve't u Pilato 
ile!: —Eteq'otaj b'en naj. As 
eb'antaj isuuchil naj sexo'l tuk' 
veleye'— ti'k naj. As ech tal 
ve't unq'a iq'esal unq'a tenam 
ile!: —Ye'xhkam at tu kuq'ab' 
ti' kub'anat isuuchil umaj naj ti' 
ikame',— ti'k chajnaj. 
32As kat chit b'ex ib'an u yole' 
uva! ma'tik talat u Jesús ti! uva! 
la pal unq'a uxhchile' stuul uva! 
kam ikam Aak la kami. 

33As q'aavik ok u Pilato tu 
u kab'ale!. As imolo ve't naj u 
Jesús. As ech tal ve't naj ile! te 
Aak: —¿Ma axh u tijlenaal unq'a 
tiaal Israel? — ti'k u Pilato. 
34 Ech tal ve't Aak ile!: —¿Ma 
axh kuxh ni alon sajunal? ¿Pet 

moj ab'il kat alon see svi'?— Ok 
Aak. 

35 As ech tal ve't u Pilato (ei: 
—¿In kol tiaal Israel q'a? ¿Kam 
kat ab'ana? Tan a unq'a amoole' 
uve! kat aq'on ok tzan axh 
sunvatz, tuk' unq'a iq'esal oksan 
iyol tenam vatz Tiixh,— ti'k u 
Pilato. 

36Ech tal ve't u Jesús ile!: —As 
jit vatz tx'ava'illa txumb'ale' 

u vijle'me' ti! vilat isuuchil u 
tename'. As ech koje', as la 
ixe'tisa vuntename! ch'a'o uve! 
ato'k sunk'atz, ti! uva! ye! la 
oksal ok in tiq'ab' unq'a iq'esal 
unq'a tename!. Pet jit'e'ch u 
vijle'me' uva' nunb'ane' ti! vilat 
isuuchil vuntename',— ti'k Aak. 
37As ech tal ve't u Pilato ile!: 
—¿Ma axh ijlenaal b'a?— ti'k u 


Pilato. As ech tal ve't u Jesús ile': 


—An chite' uve' naale!. Esti'e! 
kat itz'eb' in as kat ul in vatz 
utx'ava'e! ti! ul valat isuuchil 

u jikla yole'. As jank'al unq'a 
uxhchile! uve' at ve't u jikla 
yole' tu u taanxelale', as ninima 
vunyole'— ti'k u Jesús. 

38 As ech tal ve't u Pilato ile": 
—¿AD'iste u jikla yole! uve! 
naale'?— ti'k u Pilato. 

As tul kuxh tal naj u yole', as 
el ve't ch'u'l naj Katz u Jesús. 
As ul ve't naj vatz unq'a iq'esal 
unq'a tename'. As ech tal ve't naj 
ile! te chajnaj: —Ye'l umaj ipaav 
u naje! nunleje!. 

39 As chiannal ve't sete uva! la 
unchajpu el uma'l u preexhue' 
tu u nimla q'iie'. ¿Ma la esa! 
uva' la unchajpu u naje' uva' ni 
toksa tib! setijlenaalil?— ti'k u 
Pilato. 

40 As jolol chit isik'in ve't 
unq'a tename!. As ech tal ve't 
ile!: — jYe'l u naje! la achajpu! 
¡Pet ai u Barrabás la achajpu!— 
ti'k unq'a tename'. As tul elq'om 
u Barrabas. 

1 1As tal ve't u Pilato 
iq'ospu u Jesús ta'n 
tz'u'm. 
2As ipaatx'u ve't unq'a sole' 
uma'l u ch'i'x koroona. As taq' 
ve't je! chajnaj ti! ivi' Aak. As 
toksa ve't ok chajnaj uma'l u 
mura't oksa'm ti' Aak ti' itze'lel 
Aak. 
3As ech tal ve't chajnaj ile! 
te Aak: —¡Keche, pap, axh u 
tijlenaal unq'a tiaal Israel!— Ok 
unq'a sole! tal te Aak ti' itze'lel 
Aak. As tul itz'ich chajnaj ivatz 
Aak. 
4As el ve't ch'u'l u Pilato 
unpajte. As ech tal ve't naj ile": 
—Tuk veq'o el tzan naj sevatz, 
ti' uva' la pal ex stuul uva' ye'l 
umaj ipaav naj nunleje'— ti'k u 
Pilato. 
5 As eq'ol ve't el tzan u Jesús 
til ik'uchax vatz unq'a tename!. 
Atik ve't je! u ch'i'x koroona ti! 
ivi' Aak. As atik ve't ok u mura't 
oksa'me' ti! Aak. As ech tal ve't 
u Pilato ile! te unq'a tename': 
—Il naj ila'. As ex la ilon kam la 
etulb'e naj,— ti'k u Pilato. 
6 As tul til ve't unq'a iq'esal 
oksan iyol tenam vatz Tiixh 
tuk' unq'a xeen tetz u tostiixhe!, 
as tag! ve't je! chajnaj tuul 
ivi'. As ech tal ve't chajnaj ile": 
—jYatz'poj naj vatz u kuruse'! 
¡Yatz'poj naj vatz u kuruse'l— 
ti'k chajnaj. As ech tal ve't u 
Pilato (el: —Sunvatz as ye!l 

ipaav naj ati. Asoj ex la alon, as 
eteg'otaj naj. As eyatz'taj naj 
vatz u kuruse',— ti'k naj. 

7As ech tal ve't unq'a iq'esal 
unq'a tenam ile': —At uma'l u 
tzaq'it uva! nimamal sqa'n. As a! 
ni tale! uva! la kam u naje!, tan 
til uva! ni toksa Ob naj iK'aol u 
Tiixhe'— ti'k chajnaj. 

8 As tul tab'i ve't u Pilato u yole', 
as aal chit xo'v ve't naj. 

9As q'aavik ve't ok naj tu kab'al 
unpajte tuk' u Jestis. As ech 

tal ve't naj ile! te Aak: —¿Katil 
tzaanajkat axh?— ti'k naj. As jit 
tal u Jestis umaj yol te naj. 

10 As ech tal ve't u Pilato ile' 
unpajte: —¿Kam q'i ye! nak'ulb'e 
in? ¿Ma ye! ootzimal a'n uva! at 
tunq'ab' ti! unchajput axh as ti! 
vaq'at je! axh vatz u kuruse'?— 
ti'k naj. 

11 As ech tal ve't u Jesús ile": 
—Ye' koj kat aq'ax see ta'n 
vunB'aale' uva! at tu almika', as 
ye'l eetze! ta! svi'. Estile! uva! ye! 
la lejon vapaave! ti' vipaav u 
naje! uva! kat aq'on ok in see,— 
ti'k Aak. 

12 As tul tab'i ve't u Pilato 

viyol u Jestis, as xe't ichuk ve't 
naj txumb'al ti' ichajpul Aak. 
As aal chit taq' ve't je! unq'a 
iq'esal unq'a tename' tuul ivi' ti! 
isik'ine'. As ech tal ve't chajnaj 
ile!: —¡Asoj tuk achajpu el u 
naje', as jit k'ulel tib' ayol tuk' u 
qijlenaale! tu u Roma, tan ab'il 
umaj uva' la toksa tib' ijlenaalil 
vatz u gijlenaale' as ni teesa naj 
iq'ii u qijlenaale'!— ti'k chajnaj. 
13 As tul tab'i u Pilato viyol 
chajnaje', as teq!o ve't el tzan naj 

u Jesús unpajte. As xoneb' ve't naj 

tu vixhiilae' uve' nikat ib'ankat naj 
isuuchil unq'a preexhue' vatz u 
q'anale' uva' lemelik ku' k'ub' vatz 
uva' Gabata ib'ii tu yolb'al hebreo. 
14 As ech kuxh ve't q'ejal u xeem 
q'iie! tu u nimla q'iie' uva! pascua. 
As tul ma'tik ichaq'aan ve't q'ii, as 
ech tal ve't u Pilato ¡le! te unq'a 
iq'esal unq'a tiaal Israel: — Il 
vetijlenaal ila"— ti'k naj. 

15 As aal chit taq' ve't je! chajnaj tuul 
ivi! ti! isikline!, As ech tal ve't chajnaj 
ile"! —¡Eq'oloj naj! ¡Eq!oloj naj! ¡As 
yatz'poj naj vatz u kuruse'— ti'k 
chajnaj. As ech tal ve't u Pilato ile": 
—¿Ma a! netale! uva! la val iyatz'pu 
vetijlenaale! vatz u kuruse'?— ti'k 
naj. As ech tal ve't unq'a iq'esal 
unq'a nachol Tiixh ile!: — jYe'l 
uma'toj gijlenaal ti' u ijlenaale' tu u 
Roma uva! César!— ti'k chajnaj. 

16 As tul tab'i ve't u Pilato u 
yole', as taq' ve't ok naj u Jesús 
te chajnaj. As teq'o ve't chajnaj 
Aak ti' iyatz'pu vatz u kuruse!. 


Ni taq'ax je' u Jesús 
vatz u kurus 
Mateo 27.32-50; 
Marcos 15.21-37; 
Lucas 23.26-49 


17As ijamal ve't u kuruse'! ta'n 
u Jesús tul el ch'u'l Aak ti! ib'en 
ta'n chajnaj tu u atinb'ale! uva! 
«Tatinb'al B'ajil K'o'n» ch'elel. As 
Gólgota ib'ii tu yolb'al hebreo. 
18 As tzitzi' aq'pikkat je! Aak 
vatz u kuruse!. As je! ve't ka'va't 
unq'a naj vatz ka'va't unq'a 
kuruse': uma'l naj je! tiseb'al 
Aak; as uma't naj timax Aak. 
19 As tal ve't u Pilato itz'ib'al kal 
unq'a tz'ib' vatz uma'l u tal aq'en 
uva! ech nik tal ile': A' U JESÚS, U 

Xhun 19.17-27 


AA NAZARET, UVA! TIJLENAAL UNQ'A 
TIAAL ISRAEL, ti'k u yole! uva! kat 
aq'ax je! tivi' u kuruse!. 

20 As ye! saach unq'a tiaal Israel 
sik'len u tz'ib'e', tan najlik kuxh 
ixo'l u Jerusalén tuk' u atinb'ale' 
uve! je'kat u Jesús vatz u kuruse!. 
Tu oxva'l yolb'al tz'ib'alkat: tu 
hebreo, tu latín, as tuk' tu griego. 
21 As ech tal ve't ung'a ig'esal 
oksan iyol tenam vatz Tiixh 

ile! te u Pilato: —Ye! koj kat aal 
itz'ib'ale' uva! qijlenaal u Jesús. 
Pet a! koj kat aal itz'ib'ale' uva! 
ni toksa tib' naj ijlenaalil,— ti'k 
chajnaj. 

22 Ech tal ve't u Pilato ile': —Ye'le, 
tan kam uve' kat val itz'ib'ale' as 
ye' la uch ijalpul ve'te'— ti'k naj. 





XHUN 19 


23 As tul oleb' ve't unq'a sole' 
ti! ije! u Jesús vatz u kuruse!, 
as ijatx ve't chajnaj u toksa'm 
Aake! svatzaj. As kajva'l elkat u 
toksa'm Aake' stuul, tan junun 
ib'en ve't vatz chajnaj. As teq'o 
tzan chajnaj uma't u chelkin 
toksa'm Aak uva' ye'l itz'isb'al 
atike, 
24tan ech tal ve't chajnaj ile' 
svatzaj: —Ye' la ib'ane' uva! la 
kujatx sukuvatz. Pet tuk kub'an 
uma'l u tx'akiib'. As ab'iste oi 
uva! la tx'akon, as o' la eq!'on,— 
ti'k unq'a sole'. As a! chite! bes 
ib'ana uva! tz'ib'amal kan uva! 
ech ni tal ile": 

Kat ijatx chajnaj u voksa'me!' 
svatzaj. 
As kat itx'ak obt sti", ti'k u 
yole!, 

As ai chite! kat ib'an ung'a sole'. 

25 As txaklik ve't vitxutx u 
Jesús Katz u kuruse' tuk! u 
titz'in vitxutx Aake' uva! Mail 
ib'ii, u tixqel u Cleofas, as tuk' 
uma't u Ma'l uva' tzaanaj tu u 
tenam uva' Magdala. 
26 As isaji ve't b'en u Jesús 
vitxutxe! tuk! uma'l vichusulib'e' 
uve! k'ulik chit tib' iyol Aak 
stuk'. As ech tal ve't Aak (ei te 
vitxutxe!: —A! ve't unch'exele' 
vunchusulib'e' la ib'ane',— ti'k 
Aak. 
27As ech tal ve't Aak ile! te 
vichusulib'e!: —A! ve't atxutxe' 
vuntxutxe! la ib'ane',— ti'k Aak. 
As an chit tu u q'iie' ik'ul ve't 
ok vichusulib' Aake' vitxutxe' tu 
vikab'ale!'. 

28As ootzimalik ta'n u Jesús 
uva' b'iitik kuxh itzojpisat Aak 
jank'al uve' ul ib'an Aak. As ech 

tal ve't Aak ile': —Nitzaj untzi!,— 
ti'k Aak. As b'ex ib'an u yole', 
uva! tz'ib'amal kan ti' Aak. 

29 As atik uma'l u xhaalo uva! 
noonalike ta'n k'ayla ta'l uuva. 
As tak'sa ve't unq'a sole! uma'l 

u patxkin k'oo. As taq! ve't je! 
chajnaj titzi' Aak ta'n uma'l u 
q!ab' Gel, uva! hisopo ib'ii. 

30 Tul ma'tik tuk'at Aak u 

k'ayla ta'l uuvae', as ech tal ve't 
Aak ile!: —¡Kat tzojpiy ve'te' 
skajayil!— ti'k Aak. As ivich'q'u 
ve't tib! ivi! Aak. Taq' ve't ok Aak 
u taanxelale' te u Tiixhe'. As 
kam ve't Aak. 

31 As ijaj ve't unq'a iq'esal 
unq'a tename' b'a'nil te u Pilato 
uva' la b'en vuch'poj unq'a ikux 
unq'a naje! uva! atik je! vatz 
unq'a kuruse', aq'al uva' oora 
kuxh la kami, tan ech ve't q'ejal 
u xeem del tu u nimla q'iie' 
uva' pascua. As la eesal ku' tzan 
unq'a kamnaje' vatz u kuruse! 
uva' nik tale', tan ye' la uch ikaa 
vatz u kuruse' tu u xeem qliie!. 
As nimla yolik chit u xeem q'iie' 
te chajnaj tu u nimla q'iie'. 

32 As ichaj ve't b'en u Pilato 
unq'a sole'. As b'axel kat vuch'pu 
toj uma'l naj. As vuch'pu ve't u 
toj uma't naj uva! atik je! vatz 
unq'a kuruse' txala u Jesús. 

33 As tul oon ve't unq'a sole! Katz 
Aak, as jit ivuch' ve't chajnaj u toj 
Aake', tan til chajnaj uva' ma'tik 
ikam ve't Aak. 

34Petiitoq' ve't je! uma'l u sol u 
txala tuul Aake' ta'n uma'l u jutz' 
vi' ch'ich!. As yak kuxh el ve't 
ch'u'l kaj tuk! a! txala tuul Aak. 
35 As ine! ilon kam uve' kat ib'an 
u Jesús. As ni val ve't isuuchil 

sete, tan an chite! uve' ni val 
sete. As ootzimal sva'n uva' 

jik chit ni vale!, aq'al uva! la 
ek'ujb'a' ek'u'l ti' u Jesús, 

36 tan eche! ib'an kuxh koj. Pet 
ale! blex ib'ana uva! tz'ib'amal 
kan uva! ech ni tal ile': 

Eche' la koj vuch'pu umaj 
vib'ajil u jikla uxhchile', 
ti'k u yole!. 

37As ech ni tal uma't u yol ile': 

La til unq'a tename' uma'l u 
uxhchil uva! ma't goplu u 
Gala tuule' ta'n ch'ich', ti'k 
u yole!. 


Nimujlu ve't u Jesús 
Mateo 27.57-61; 
Marcos 15.42-47; Lucas 23.50-56 


38 As tul ma'tik ikam ve't u 
Jesús, as bes ijaj ve't u Xhu'l u 
aa Arimatea b'a'nil te u Pilato 
ti! teg'ol vichi'ol u Jesús, tan 
nimamalik u Jesús ta'n u Xhulle!. 
As ye! nikat tal tib' naj, tan nikat 





Xhun 19.38-42 

ixo'v naj vatz unq'a imoole' uva! 
iq'esal unq'a tename!. As tal ve't 
u Pilato te unq'a isole' uva! la 
uch taq'ax vichi'ol u Jesús te 

u Xhu'le!. As b'ex teq'o ve't ku! 
tzan u Xhu'le' vichi'ol Aake!. 

39 As antik u Nicodemo uva! bes 
q'elun u Jestis aq'b'al, as ul ve't 
naj tuk' uma'l u tx'umtx'ulla 
tz'akab'al uva' mirra ib'ii 

kamal viinqil aalmo talal, tan 
yuelik tib' u mirra tuk' uma't u 
tz'akab'al uva! aloe. 

40As teq'o ve't chajnaj vichi'ol 

u Jestis. As toksa ve't chajnaj u 
tx'umtx'ulla tz'akab'ale' sti'. As 
ib'och ve't chajnaj tu ka'l unq'a 
b'a'nla maanta, tan ech chit 
nib'an unq'a tiaal Israel ti' imujat 
unq'a ikamnaje!. 

41 As atik chiko Katz u atinb'ale' 
uve' aq'pikkat je' u Jestis vatz u 
kuruse'. As atik uma'l u jul tzitzi' 
uva' a'n k'otike uva' ye'xnik 
mujlu umaj kamnaj stuul. 

42As tzitzi' imujkat chajnaj u 
Jesús, tan ti' uva' aalik ixe't ve't 
u xeem del tu u nimla q'iie' 
uva' pascua as najlik kuxh u jule' 
uve! kamkat Aak. 


U tuleb'al taama u Jesús 
Mateo 28.1-10; Marcos 16.1-8; 
Lucas 24.1-12 


1 As b'iitik chit isajb'e' 

tu u blaxa q'iie' tu u 
xhemaanae',k as b'en ve't u Ma'le' 
uve! tzaanaj tu u tenam uva! 
Magdala k'atz u jule' uva! mujlukat 
u Jesús. Tul oon ve't ixoj tzi' u jule', 
as til ve't ixoj uva! ma'tik teesal 
ve't u sivane! GI u jule!. 


k 20.1 As ale! u tumiinku'e'. 

2As q'ax ib'en ve't ixoj. As b'ex 
tal ve't ixoj te u Sim6n uva' Lu' 
as te uma't vichusulib! Aake' uve! 
k'ulik chit tib' iyol Aak stuk'. 
Ech bes tal ixoj ile!: —¡Kat bes 
eq'olyu vichi'ol u Kub'aal Jesús 
tu ujule'! As ye! qootzaj katil 
b'ex aq'axojkat,— ti'k ixoj. 

3As el ve't ch'u'l u Lu'e' tuk' 
uma't vichusulib' Aake'. As b'ex 
ve't chajnaj tzi' u jule". 
4Va'lik chit tooje'l chajnaj ti! 
ib'ene'. As pal chit tooje'l vimool u 
Lu'e', tan naj oon b'axa tzi' u jule!. 
5As k'oeb' naj ti! tilat ok tu u 
jule'. As jit ok naj. As a! kuxh ve't 
unq'a maantae' tilo'k naj uva' 
atik kan uve' b'ochlukat u Jesús. 
6As tul oon ve't u Simón uva! Lut, 
as yakik ok naj tu u jule'. As til 
ve't naj u maantae' uva' atik kan 
7tuk' u suite! uve! b'ochlukat 
vivi' u Jesús. As va'len 
b'alq'umalikkat ve't kan u su'te'. 
8 As ok ve't vimool u Lu'e' uva! 
oon b'axa tzi' u jule!. As tul til 
naj uve' ye'lik ve't u Jesús tu u 
jule!, as yak kuxh inima ve't naj 
uva' ma'tik tul taama Aak, 
9tan ye'xnik pal chajnaj stuul 
til uve! tz'ib'amal kan uva! la ul 
taama u Jesús unpajte. 
10 As q'aav ve't ka'va'l vichusulib' 
Aake! Katz unq'a imoole'. 


Nik'uch tib' u Jesús 
vatz u Mal uve' aa Magdala 
Marcos 16.9-11 


11 As b'iilik kuxh stuul, as oon 
ve't u Malle! uve! aa Magdala 
tzi' u jule' unpajte. As va'lik chit 
toq' ixoj. As tul nikat toq' ixoj, as 

k'oeb! ve't ixoj ti! isajit ok tuul u 
jule!. 

12 As til ve't ok ixoj ka'va'l unq'a 
ángel uva! va'lik chit ipolal unq'a 
toksa'me'. Xonlik uma'l u ángel 
vi! u sivane! uve! atikkat b'en ivi! 
u Jesús. As xonlik uma'te uve! 
atikkat b'en u toj Aake' tu uve! 
mujlukat Aak. 

13 As ech tal ve't unq'a ángel 

ile! te u Ma'le': —¿Ixoj, kam 
nooq'le?— ti'k unq'a ángel. Ech 
tal ve't u Ma!l ile!: —Ni voq'e', 
tan ti! uve! kat eq'oliy ve't u 
Kub'aal Jesús. As ye! vootzaj 
katil kat eq'olkat,— Ok ixoj. 

14 As tul kuxh tal ixoj u yole!, as 
isuchq'i tib' ixoj. Til ve't ixoj uva! 
txaklik ve't ok u Jesús Katz ixoj. 
As jit texhla ixoj Aak. 

15 As ech tal ve't Aak ile!: —¿Ixoj, 
kam nooq'le? ;Ab'il nachuke'?— 
ti'k Aak. Ech tal ve't ixoj ile': 
—Pap, asoj axh kat eq'on, as al 
sve katil b'ex aaq'kat. As la b'en 
veq'o,— ti'k ixoj, tan kamal u 
xeen tetz unq'a chikoe' u naje! 
uva' nik tal ixoj. 

16 As ech tal ve't u Jesús ile": 
—jMa'l!— ti'k Aak. As isuchq'i 
ve't tib! ixoj. As ech tal ve't 

ixoj ile! tu yolb'al hebreo: 
—jRaboni!— ti'k ixoj. As a' 
isuuchil u yole' Raboni uva! 
Chusul qetz tu kuyolb'al. 

17As ech tal ve't u Jesús ile": 
—Chajpu in, tan ye! b'enoj in 
Katz vunB'aale!. Pet kuxh al 

te unq'a eetz chusulib'e', tan 
b'en ve't in k'atz vunB'aale' 

uva! eB'aal, as vunTiixhe! uva! 
eTiixh,— ti'k Aak. 

18 As b'ex ve't ixoj unpajte Katz 
unq'a tetz chusulib'e'. As b'ex 

tal ve't ixoj uva' ma'tik tilat ixoj 
Aak. As tal ve't ixoj kam uva' kat 
tal Aak te ixoj. 


Nik'uch tib' u Jesús 
vatz unq'a ichusulib'e' 
Mateo 28.16-20; 
Marcos 16.14-18; Lucas 24.36-49 


19 As an chit tu u b'axa q'iie' 
tu u xhemaanae', as molik ve't 
tib! unq'a ichusulib' Aake' tul 
uva! ma'tik itz'otin ve'te!. As 
kolimalik u kab'ale', tan nikat 
ixo'v chajnaj vatz unq'a iq'esal 
unq'a tename!. As ul ve't u Jesús 
txakeb'oj xo'l chajnaj. As ech tal 
ve't Aak (el: —As b'a'noj etatin 
sevatzaj sekajayil,— ti'k Aak. 
20As tul tal Aak u yole', as 
ik'uch ve't Aak viq'ab'e' tuk! u 
txala tuule' te chajnaj. As va'lik 
chit itxuq'txun ve't chajnaj tul til 
chajnaj Aak. 
21 As ech tal ve't Aak ile! te 
chajnaj unpajte: —A! vib'a'nil 
u Tiixhe' la atin sexo'l. As tuk 
unchaj b'en ex ti' talax vunyole' 
eche' kat ib'an u Kub'aal Tiixhe' 
sve, tan kat ichaj tzan in Aak ti' 
talax viyole! sexo'l,— ti'k u Jesús. 
22 As tul tal u Jesús u yole', as 
ixuli bien Aak vixeve!. As ech 
tal Aak ile': —Ek'ultaj u Tiixhla 
Espíritu, 
23 tan ab'il uva! la etal isotz 
ipaav, as la sotz ipaav. Pet ab'il 
uva! ye! la etal isotz ipaav, as vell 
ipaav la sotzi,— ti'k Aak te unq'a 
ichusulib'e!. 

Nika'kab'in taama 
u Maxh ti' u Jesús 


24 As u Maxh uva! Xu'm ch'elel 
uva! atik ok xo'l kab'laval unq'a 

Xhun 20.24-29 


ichusulib' u Jesús, as ye'lik naj 
tul ik'uch tib' u Jesús xo'l ung'a 
ichusulib'e! b'axa. 

25 As tul ul ve't naj, as ech tal 
ve't ok ung'a imool naj ile! ste: 
—Kat qillu ve't u Kub'aal Jestis,— 
ti'k chajnaj. As ech tal ve't u 
Maxh ile': —Lanal vil u tokeb'al 
unq'a laavuxhe' tu viq'ab'e', as 
lanal voksa u vi' unq'ab'e' stuul 
as tuk' u txala tuul Aake' uve! 
qopel, as a'n la unnimae'— ti'k 
naj. 

26 As ech vaaxit q'ii stuul, as 
jupik tib' unq'a ichusulib' u 
Jesús tu u kab'al unpajte. As 
atik u Maxhe' xo'l chajnaj. As 
aat kuxh til chajnaj uva' txaklik 
ve't ok Aak xo'l chajnaj. As ech 
tal ve't Aak ile!: —A! vib'a'nil u 
Tiixhe! la kaa sexo'l,— ti'k Aak. 
27As ech tal ve't Aak ile! te u 
Maxhe': —Oksa u vi' aq'ab'e' 
tu uve! k'axb'inale. As oksa 
vi! ag'ab'e' tu u txala vuule' 
unpajte. As ye! kuxh ka'kab'in 





XHUN 20, 21 


aama. Pet k'ujb'a' ak'u'l svi'— 
ti'k Aak. 

28As ech tal ve't u Maxh 

ile!: —Kub'aal Jesús, as axhe! 
vunTiixhe!,— ti'k naj. 

29 As ech tal ve't u Jesús ile!: 
—Katnal chit eel in, Maxh. 
As a'n kat anima ve't in. Pet 
achveb'al chit unq'a uxhchile' 
uve! k'uxh ye! kat til in, as 
ninima ve't in,— ti'k Aak. 


Kam sti' kat tz'ib'alkat 
kan u yole' 


30As nimatel unq'a k'uchb'al 
tetz u tijle'm u Jesús kat ik'uch 
vatz unq'a ichusulib'e'. As 
ye'xhkam tz'ib'amal kan tu u 
u'yje'. 
31 Pet jank'al unq'a vi'la! uva! 
tz'ib'amal kan, as kat tz'ib'al kan 
til uva! la kuk'ujb'a' kuk'u'l ti! u 
Jesús uva' Aak u Cristo, viK'aol 
u Tiixhe!. As estile! uva! at ve't 
kutiichajil k'atz u Tiixhe! tuk! 
vib'ii Aake', asoj k'ujle'l kuk'u'l 
til Aak. 


Nik'uch tib' u Jesús vatz 
unq'a ichusulib'e' unpajte 
2 1 As xamtik ve't stuul, as 

ik'uch ve't tib! u Jesús 
vatz unq'a ichusulib'e' unpajte 
tzi' u mar uve! Tiberias ib'ii.k' As 
tul ik'uch ve't Ob) Aak te chajnaj, 
2as k'ulik tib' u Simón uva! 
Lu', tuk' u Maxh uva' Xu'm ni 
talpe', tuk' u Natanael uva' aa 
Cana uva' echen tu u Galilea, 
tuk' ka'va't vik'aol u Zebedeo, 
as tuk! ka'va't unq'a ichusulib' 
Aake' unpajte. 


k' 21.1 U mar uve' Galilea as an chite' uva' Tiberias ib'ii. 

3 As ech tal ve't u Lu' ile! te 
chajnaj: —Ma't in ti! untxeyat 
txay,— ti'k naj. Ech tal ve't unq'a 
imool u Lu' ile: —La b'en oi 
see!, — ti'k chajnaj. As b'en ve't 
chajnaj ti' naj. As ok ve't chajnaj 
tu uma'l u barco. As uma'l chit 
aq'b'al chajnaj ti' itxeyat txay. As 
jit oleb' chajnaj ti' itxeyat umaj 
txoo. 

4As tul aalik isajb'u ve'te', as 
aat kuxh til chajnaj uva! txaklik 
ve't u Jesús tzi' u mar. As jit 
texhla chajnaj Aak. 
5As ech tal ve't b'en Aak ile' 
te chajnaj: —Keche, vitz'in 
vatzik, ¿ma at echb'ub'al uva' la 
vechb'u?— ti'k Aak. —Ye'xhkam 
ati,— ti'k chajnaj. 
6As ech tal ve't b'en Aak ile! te 
chajnaj: —Etaq'taj b'en u k'ache' 
tiseb'al u barco, tan tzitzi' la 
elejkat txoo,— ti'k Aak. As ib'an 
chajnaj kam uve' tal Aak. As 
tul teq'o ve't je! tzan chajnaj u 
k'ache', as eche! nikat koj toleb' 
ve't chajnaj ti' teq'ot je! tzan u 
k'ache' tuk' unq'a mama'la chaj 
txaye' ye! u ale!. 
7As yolon ve't u chusulib'e' uva! 
k'ulik chit tib' iyol Aak stuk!. As 
ech tal ve't ok naj ile! te u Lu'e': 
—¿Kam q'i? ¡Tan ai u Kub'aal 
Jesús vil!— ti'k naj. As tul tab'i 





Xhun 21.1-14 

ve't u Simón uva' Lut, as il kuxh 
toksat ve't naj u toksa'me', tan 
eesamalik u toksa'm naje! sta'n. 
As isuti ve't tib' naj ze! u ale! ti! 
toon k'atz u Jesús. 

8 Pet ech koj unq'a imool u Lu'e', 
tan q'oon kuxh tel ch'u'l chajnaj 
tuk' u barco, tan najlik u barco 
tzi' u ale!. As kamal kajva'l kuxh 
k'a'j atik ok u barco tzi' u a'e!. As 
tzujumal tel ch'u'l u k'ache' ib'an 
chajnaj, tan noonalik chit ve't u 
Kache! ta'n unq'a txaye!. 

9 As tul el ve't ch'u'l chajnaj tuu 
barco, as til ve't chajnaj uva' atik 
ve't tra! xamal tzi' u a'e'. As atik 
je! uma'l u txay vil u txa! xamale'. 
As atik ka'l unq'a paan sk'atz. 

10 As ech tal ve't u Jesús 

ile! —Eteq'otaj tzan ka'vo'j unq'a 
txaye! uve! a'n kat etxeya,— ti'k 
Aak. 

11 As je' ve't u Simón uva' Lu 

tu u barco. As bes igini ve't el 
tzan naj u Kache! uve! noonalik 
ta'n unq'a nimla chaj txaye', tan 
oxlaval ivaaxajk'alal (153) unq'a 
txaye' atik ok tu u k'ache'. As 
ye'l u k'ache' kat rat'mi jaq' talal 
unq'a txaye!. 

12 As ech tal ve't u Jesús (el: 
—Si'unaj. Etzujb'etaj etib'— ti'k 
Aak. As eche' ab'iste koj umaj 
unq'a ichusulib' Aake' ch'otin 
ste uva', «¿Ab'iste axh q'i?» Ok 
koj chajnaj. Pet atik ve't sk'u'l 
chajnaj uva! a'ik u Kub'aal Jesús. 
13 Asitxey u Jesús u paane!. As 
ijatx ve't Aak xo'l chajnaj. As 
echat chit ib'an Aak ti' u txaye' 
unpajte. 

14 Tan itoxpa uve' ik'uchat tib' 
Aak vatz unq'a ichusulib'e', tan 
ma'tik tul taama Aak. 

15 As tul b'a'nxi itx'a'n chajnaj, 
as ech tal ve't u Jesús ile! te 
u Simón uva! Lu: —¿Simón, 
ik'aol Jonás, ma xo'n in see ti! 
unq'a amoole'?— ti'k Aak. Ech 
tal ve't u Lu' ile': —Kano, Pap, 
ootzimale! a'n uva! xo'n axh 
sve,— ti'k naj. As ech tal ve't 
Aak (ei: —Loch unq'a niman 
vetze!. As ech axeaate! eche! 
ixeep unq'a talaj kaneero'e'— 
ti'k Aak. 
16 As ech tal ve't u Jesús (ei 
tika'pa: —¿Simón, ik'aol Jonás, 
ma xo'n in see?— ti'k Aak. Ech 
tal ve't u Lu' ile': —Kano, Pap, 
ootzimale' a'n uva' xo'n axh 
sve,— ti'k naj. Ech tal ve't u 
Jesús ile': —As la eel unq'a 
niman vetze!. As ech axeaate! 
eche! ixeep unq'a kaneero'e!,— 
ti'k Aak. 
17As ech tal ve't u Jesús 
ile! titoxpa: —¿Simón, ik'aol 
Jonás, ma xo'n in see?— ti'k 
Aak. As txumun ve't taama u 
Lu'e!, tan ti! uva! ich'oti Aak 
te naj titoxpa OI uva! ma xo'n 
Aak te naj. As ech tal ve't naj 
ile': —Pap, ootzimal chite! a'n 
skajayil. As ootzimale' a'n 
uva! xo'n axh sve,— ti'k naj. 
As ech tal ve't u Jesús (ei 
—Loch unq'a niman vetzel As 
ech axeaate! eche! ixeep unq'a 
kaneero!e!. 
18 As jik chit tuk val see, tan 
tul uva' txulnalik axh, as kat 
achab'a ajik'at xe! avuul ta'n 
vak'alb'ale'. As k'uxh katil 

kuxh kat aalkat ab'ene' as 

a! kat blenkat axh tzitzi'. Pet 
tul la q'esb'u ve't axh, as la 
oon ve't uma'l u q'ii uva! la 
aaq' ve't el aq'ab'. As va'len 

la k'alon ve't xe! avuul. As la 
eq'ol ve't ben axh katil uva! 
ye! la asa'kat ab'ene'— Ok Aak 
tal te u Lu'e'. 

19 As tal ve't u Jesús unq'a 
yole! ti' ik'uchat ve't te u Lu'e' 
uva! kam ikam naj la kami ti' 
toksal iq'ii u Tiixhe'. As tul 
kuxh tal u Jestis unq'a yole', as 
ech tal ve't Aak ile' unpajte: 
—Aq' yak'il ti' uva! ni val 
see,—! ti'k Aak. 


U Jesús tuk' vichusulib' 
uva' xo'n chit ste 

20 As isuchq'i ve't tib' u Lu'e!. 
As til ve't naj uma't vimoole' 
uva! xekik ti! u Jesús. As a'u 
chusulib'e' uva! k'ulik chit tib' 
iyol Aak stuk'. As naje! uva! atik 
ok ivi! tzi' taama Aak tul nik 
itx'a'n chajnaj tuk' Aak. As naje! 
ch'otin te Aak ab'iste u naje! uva! 
la k'ayin Aak. 
21 As tul til u Lu'e' u naje', as 
ich'oti ve't naj te u Jesús. As ech 
tal u Lu' ile!: —¿Pap, kam tuk 
ib'an u nale! q'i?— ti'k naj. 
22 Ech tal ve't Aak ile!: —Ine' 
ta! ti' naj. Tan asoj la vale' uva! 
latel itx'eb' in naj ti' u vuleb'ale', 
as ine' ta! la alon. As ye! eetz ti! 
naj. Pet aq' yak'il ti! uva! kat val 
see,— ti'k Aak. 

23 Esti'e' ab'il ve't uma'l u 
yol ti' u chusulib'e' xo'l unq'a 
qgitz'in qatzike! uva! ye'l naj la 


121.19 A isuuchil unq'a yole' tu yolb'al griego: Xekeb'en svi'. 

kam ve'te!. As Deich viyol u 
Jesús tala ti' u naje' uva! ye'l 
naj la kam ve'te'. Pet ta'n kuxh 
tal Aak uva': «Asoj la vale! 
uva' latel itx'eb' in naj ti' u 
vuleb'ale', as ye! eetz ti' naj,» 
ti'k Aak tala. 

24 As ine! ta! in Xhun, vichusulib' 
u Jesús, uva! ni alon isuuchil u 
yole' ti' unq'a vee! kat vila. As 
ine' tz'ib'an tetz unq'a yola!. 

Esti'e! uva! ootzimal ve't seta'n 
uva' jik chit unq'a yole! uve' kat 
untz'ib'a kan ti' Aak. 

25 As ye! saach unq'a vee! kat 
ib'an u Jesús. As la koj tz'ib'al 
kan unq'a vee' skajayil uva' ul 
ib'an Aak vatz u tx'ava'e', as ni 
vitz'a uva! ye! la tz'aj ve!te! vatz 
utx'ava'e' ti! ung'a u'uje' uva! la 
tz'ib'al unq'a yole' stuul. 

An chite'. 

Hechos 
Ung'a veel ib'an 


unq'a apóstol 


Ni tal kan u Jesús 
u tuleb'al u Tiixhla Espíritu 


1 As tul vag! b'en u b'axa 

u'uje' see, pap Teófilo, as 
kat untz'ib'a b'en see ti' unq'a 
b!a'nile! skajayil uva! kat ul ib'an 
u Jesús as tuk' unq'a uva! ul 


ichus kan Aak xo'l unq'a tename!. 


2 As kat bes ilej u q'iie' tul uva! 
kat eq'ol ve't je! Aak tu almika', 
tan ma'tik itzaq'tik kan Aak 
ta'n u Tiixhla Espíritu te unq'a 
apóstol uva! txaaelik ta'n Aak. 
3As tul ma'tik ikam Aak, as kat 
ik'uch ve't tib' Aak te chajnaj tu 
ka'viinqil q'ii, texhlal tetz uva! 
ma'tik tul taama Aak unpajte. 
As kat tal kan Aak isuuchil ti' u 
tename' uva! at jaq' u tijle'm u 
Tiixhe!. 

4 As tul atik ve't Aak xo'l unq'a 
apóstol, as ech tal kan Aak ile! 
te chajnaj: —Ye'l ex la el ex tu u 
Jerusalén. Pet lanal etx'eb'e' uva! 
alel kan ta'n u Kub'aal Tiixhe!, 
eche! uva! kat val sete, 

5 tan xe! kuxh a'e' kat taq'kat 

ku' u Xhune' unq'a uxhchile'. Pet 
ech koj ex, tan ye! kuxh jatva't 
g'ii stuul la ok ve't u Tiixhla 
Espíritu tu vetaanxelale',— ti'k 
Aak. 





Nije' u Jesús tu almika' 


6 As tul molik tib' u Jesús 
tuk' unq'a niman tetze', as 
ech tal ve't chajnaj ile! te Aak: 
—¿Pap, ma cheel la ooksa ve't 
u kutename' snimil ti' unjoltu 
unq'a tename' eche! uva! b'anik 
ta'n b'axa?— ti'k chajnaj. 
7As ech tal ve't u Jesús (el: —Jit 
etetze! uva! la etootzi jatu la 
ib'ane'. Pet ta'n u Kub'aal Tiixhe' 
ootzin tetz tuk' u tijle'me'. 
8 As tul la ok u Tiixhla Espíritu tu 
vetaanxelale', as la ek'ul ve't etijle'm. 
As la epaxsa ve't u b'a'nla yole' 
svi' xo'l unq'a tename' tzitza' tu u 





Hechos 1. 6-11c 

Jerusalén, tu u Judea, astuk' tuu 
Samaria. As lanal oon ex timoxtel u 
vatz txlavale! skajayil,— ti'k Aak. 

9 As tul kuxh tal u Jesús unq'a 
yole', as til ve't chajnaj ije! Aak 
tu almika!. As sotz ve't Aak tu 
uma'l u suutz!'. 

10 As antelik kuxh isajin je' 
unq'a uxhchile' ti' Aak tu 
almika', as aat kuxh til unq'a 
uxhchile' uva! txaklik ve't ok 
ka'va'l ung'a ángel sk'atz uva! 
va'lik chit ipolal unq'a toksa'me!. 
11 Ech tal ve't ung'a ángel (ei: —Ex 
aa Galilea, ¿kam uva! antel kuxh 
eka'yik je! tu almika'? Tan tuk uloj 
u Jesús vatz u tx'ava'e' unpajte. 

As kam chit ei Aak kat etila tu 
almika' as echat chit tul Aak tuk 
uloj tika'pa,— ti'k unq'a ángel. 


Nitxaap ich'exel u Judas 


12 As tzaa ve't unq'a uxhchile' 
vi! u vitz uva! Olivos. As ul ve't tu 
u Jerusalén, tan kamal pok'o'chil 
i'l ixo'l u vitze' tuk' u Jerusalén. 
13 As tul ok ve't unq'a niman tetz 
u Jestis tu u tename', as echik 
ije! chajnaj tika'v ichup u kab'ale' 
uva! nik ivatkat u Lixh, tuk' u Pi'l, 
tuk' u Maxh, tuk' u Bartolomé, 
tuk' u Mateo, tuk' u Jacobo uva! 
ik'aol u Alfeo, tuk' u Simón uva! 
Celote ch'elel, as tuk! u Judas uva' 
ik'aol uma't u Jacobo. 

14 As tul nikat imol tib' unq'a 
apóstol tuk' unq'a ixoje!, tuk! 
unq'a titz'in u Jesús, as tuk' 

u Malle! vitxutx Aake', as 
unvatzulik chit unq'a uxhchile' 
skajayil ti' inachat Tiixh. 

15 Tu uma'l u q'ii, as kamal 
vajk'alal (120) unq'a niman 
tetz u Jesús uva! molik tib'. As 

txakpu ve't u Lu'e' xo'l ung'a 
tename!. Ech tal ve't ile": 
16—Vitz'in vatzik, kat chit b'ex 
ib'anlu ve't u yole! uva! tz'ib'amal 
kan uva' tal kan u David ta'n 
u Tiixhla Espiritu ti' u Judas 
uva! naj eq'on b'ey vatz unq'a 
uxhchile' uve' kat txeyon u Jesús. 
17As tul antik u Judas sukuxo'l. As 
antik naj atik tijle'm ti! u aqlone!. 
18 As kat loq'pu uma'l u tx'ava' 
ti' u puaje' uva! kat ik'ul naj Ou 
va'lexhe' uva! kat ib'an naj. As tul 
ma't ich'uyb'a't tib' naj, as jojel 
ib'en ve't naj tu tx'ava'. As q!ixmu 
ve't naj spok'o'ch. As motxik ve't 
el tzan u taq'itxa' naje!. 
19 As pax ve't itzib'lal u yole' xo'l 
unq'a tename' tu u Jerusalén. 
Estile! oksal ve't Acéldama ti! 
u tx'ava'e' tu viyolb'al unq'a 
tename' tu u Jerusalén, tan a' ni 
tokkat u yole' uva' «loq'el ta'n 
ija'mil kajal,» ti'k u yole'. 
20As aal chit b'a'ne! uva! la 
chukax ich'exel u Judas, tan 
ech ni tal uma'l u yol ile! uva! 
tz'ib'amal kan tu Salmo: 

La kaaik kan tatinb'al naj. 

As ye'l umaj uxhchil la atin 

stuul, ti'k u yole!. 

As ech ni tal uma't yol ile! ti! naj: 

La ok ve't uma't uxhchil 

sich'exel, ti'k u yole!. 

21 Esti'e' techal chit la ok 
uma'toj naj sukuxo!l ti' talat 
isuuchil uva! kat ul taama u Jesús. 
Asilka'l unq'a naj ile! xekeltel sgi'. 
22 As tul antik chajnaj xekik soi 
tul uva! siku! Aak xe' u ale! ta'n 
u Xhune!, as tul nik ixaan Aak 
sukuxo'l, as tul kat je! ve't Aak tu 
almika'. As il chajnaj ile! atiltel 
sukuxo'l cheel,— ti'k u Lu'e!. 

23 As itxaa ve't chajnaj ka'va'l 
unq'a naj. Uma'l naj Xhu'l uva! 
Barsabas as Justo ch'elel naj 
unpajte. As uma't naj Matías ib'ii. 
24 As ech tal chajnaj ile! tul 
inach chajnaj Tiixh ti' ka'va'l 
unq'a naje!': —Axhe' Kub'aal 
Tiixh uva' ootzin tetz unq'a 
gaanxelale' skukajayil, as b'an 
b'a'nil. K'uch sqe ab'iste ka'va'l 
unq'a naje! uva! txaael ve't s-a'n 
25 ti! tok ve't sich'exel u Judas 
uva' kat taq' kan u tijle'me' ta'n 
u paasan tziile' ti! ib'en tu u 
choob'al paave'— ti'k chajnaj. 
26As ijaj ve't chajnaj itxumb'al 
te u Tiixhe' ti' ka'va'l unq'a naje! 
til uva! ab'iste naj la kaai. Asa! u 
Matías kat kaa ve'te!. As ok ve't 
naj xo'l junlavat unq'a apóstol. 


U tuleb'al u Tiixhla Espiritu 
ti' unq'a niman tetz u Jesús 
1 As tul ilej ve't u nimla q'iie' 
uva' Pentecostés, as k'ulik 
tib' unq'a niman tetz u Jesús. 
As vatzulik chit unq'a uxhchile' 
svatzaj. 
2As aat kuxh tab'i ve't unq'a 
uxhchile' ivulun iku' ch'u'l uma'l 
u vaa! eche! kajig' tu almika'. As 





Hechos 2.1-13 





HECHOS 1, 2 


xo'veb'al chit ivulune' tul ok tu 
kab'ale' uva! xonlikkat unq'a 
uxhchile'. 

3As aat kuxh til unq'a uxhchile' 
ichee uma'l u vaa' eche! taq! 
xamal. As ipaxi ve't b'en tib' 
tiib'a unq'a uxhchile' sijununila. 
4As taq' ve't u Tiixhla Espíritu 
itxumb'al unq'a uxhchile' 
skajayil ti! iyolone'. As xe't ve't 
yolon tu ka't yolb'al, tan a! u 
Tiixhla Espíritu kat aq'on ste uva! 
la yolon tu unq'a yolb'ale'. 

5 As nimal unq'a tiaal Israel 
uva' tzaanaj tulaj unq'a tename' 
skajayil as atik tu u Jerusalén 
tu u nimla q'iie', tan nik toksa 
taama ti' inachat Tiixh. 

6 As tul vulun iku' ch'u'l tu 
almika' uva! eche! mam kajiq!, 
as mama'la tename' imol ve't 
tib! sti'. As nikat isotz ve't ik'u'l 
unq'a tename!, tan tab'i ve't 
unq'a tename' uva! nik iyolon 
ve't unq'a niman tetz u Jesús tu 
ka't unq'a yolb'ale' tetz junun 
unq'a tename!. 

7As sotz ve't ik'u'l ung'a tename!. 
As teq'o chit ve't taama. As ech 
tal ve't ile' svatzaj: —¿Jit kol 
aa Galilea unq'a naje' q'a uve! 
niyolone'? 

8 ¿As kam q'i uve' ni gab'i 

ve't iyolon chajnaj tu unq'a 
kuyolb'ale' uva! kat kuch'iiab'e? 
9Tan at uxhchil sukuxo'l uva' 
ai kat ch'iikat tu u Partia, tu 

u Media, tu u Elam, tu u 
Mesopotamia, tu u Judea, tu u 
Capadocia, tu u Ponto, tu u Asia, 
10tu u Frigia, tu u Panfilia, as 
tuk' tu u Egipto. As at uxhchil 
uva' a! tzaanajkat tu ung'a 
tename' tu u Africa uva! vatz 

b'en u Cirene, tuk! ka't ung'a 
uxhchile! uva! aa Roma uve' 
jejle'l ve't tzitza! uva! tiaal Israel 
tuk' ung'a uxhchile' uva! jit tiaal 
Israel uva! kat toksa tib' niman 
tetz u Tiixhe!. 

11 As at uxhchil sukuxo'l uva! 
aa Creta tuk' unq'a aa Arabia. 
As ni qab'i iyolb'et chajnaj u 
kuyolb'ale' ti! talax isuuchil 
vib'a'nil u Tiixhe' uva! achveb'al 
chittu',— ti'k unq'a tename' 
svatzaj. 

12 As kat teq'o ve't taama unq'a 
tename' skajayil. As sotz ve't 
ik'u'l. As ech tal ve't ka't unq'a 
uxhchil ile! svatzaj: —¿Kam 

ni tokkat uve' ni tuche'?— ti'k 
unq'a uxhchile!. 

13 Pet ech koj unka't unq'a 
uxhchile', tan tze'leb'al kuxh ste. 
As ech nik tal ile": —Q'ab'areele' 


ung'a naje',— ti'k ung'a uxhchile!. 


Ni tal u Lu' viyol u Tiixhe' 
te unq'a tename' 


14 As txakeb' ve't u Lu'e! tuk! 
junlavat unq'a apéstol. As taq! 
ve't je! u Lu'e' tuul ivi'. Ech tal 
ve't (el: —Ex kumool tiaal Israel 
uva! tzi'a'n tzaanajkat ex uk 
ex uva! jejle'l ve't ex tzitza' tu u 
Jerusalén, etab'itaj u yole! uva! 
tuk val sete. 

15 Tan ye'l oi q'ab'areel koj oi 

eche! uve! netale', as tul a'n 

b'eluval oora cheel q'ala'm. 

16 Pet a! uva! ni tuche' uva! 

tz'ib'amal kan ta'n u q'ajsan tetz 

viyol u Tiixhe! uva! Joel, uva! 

ech ni tal ile!: 

17 «Ech la ib'an ile! tul uva! la 

b'en ilej unq'a q'iie' uva' 
a'n tule': 





296 


Tan la vaq' ve't ku! tzan 
vunTiixhla Espíritu ti! 
ung'a tename! skajayil. 

As la tal ve't unq'a me'al 
ektaole! vunyole!. 

As la til ve't unq'a Gul 
aamae' unq'a veel eche! 
vatzik!, 

As la vatzk'u ve't unq'a q'esla 
chaj aamae!, 

18 tan tu ve't unq'a q'iie', as la 
vag' ku' tzan vunTiixhla 
Espiritu ti' unq'a niman 
vetze!, ti' unq'a naje' tuk' 
unq'a ixoje!. 

As ale! la alon ve't vunyole!. 

19 As la unk'uch ve't unq'a 
k'uchb'al tetz u vijle'me' 
vatz u almika'e' uva! la 
teq'o ve't taama unq'a 
tename' sta'n. 

As la unk'uch ve't unq'a veel 
uva! xo'veb'al chittu' vatz 
u txlavale!, as eche! kaj, 
tuk! xamal, as tuk' sib! uva! 
eche! suutz!. 

20 As la tokin ve't ivatz u q'iie!. 
As la kajun ve't ivatz u ich!e!, 
tul ye'xnaj ilej u q'iie' ti! 

u vuleb'ale!, in uva' in 
veB'aale', 

tan xo'veb'al chit la ib'an tu 
u q'iie! uva! alel kan sva'n. 

21 As la unq'alpue' unq'a 
uxhchile' uve' la ootzin 
in uva' in iTiixh,» ti'k u 
Tiixhe!. 

22 Vitz'in vatzik, ex kumool 
uva! tiaal Israel, etab'itaj u yole' 
uva' tuk val sete, tan ootzimal 
seta'n uva! a! u Jesús, u aa 
Nazaret, uva' kat ik'uch u Tiixhe' 
u tijle'me' sukuxo'l, tan tuk' 
vib'a'nil u Jesús kat ib'ankat u 

Tiixhe' ung'a nimla b'a'nile' tuk! 
ung'a k'uchb'al tetz u tijle'm 
Aake' uva! kat teq!o taama unq'a 
uxhchile! sti'. 

23 As tul a! u Jesús uva! kat 

etxeya. As kat etoksa ok tiq'ab' 

unq'a b'anol va'lexhe' eche! uva! 
k'ujlu kan ta'n u Tiixhe'. As kat 
etaq' je! vatz u kuruse'. As kat 
eyatz!a. 

24 As an chit u Jesús kat 

eyatz'a uva! kat ul taama ta'n 

u Tiixhe!. As ye! kat oleb' u 

kamchile' sti', tan kat teesa ve't 

u Kub'aal Tiixhe' u Jesús tiq'ab' 

u kamchile'. 

25 As kat itz'ib'a kan u David 
unq'a yole' ti! u Jesús tul ech tal 
ile: 

Nik vile! uva! at chit u 
Kub'aal Tiixhe' sunk'atz. 

As ye'xheb'il la xo'visan 
in, tan echen Aak tu 
vunseb'ale!. 

26 As esti'e! uva! va'l chit ichiib' 
u vaanxelale'. 

As va'l chit unb'itz ta'n 
chiib'ichil. 

As k'ujle'l unk'u'l see! uva! 
axh la ag'on itiichajil 
vunchi'ole' unpajte. 

27 As ye! la aaq! kan u 
vaanxelale' tu u atinb'ale' 
uva! atkat unq'a kamnaje!. 

As axh la b'anon uva' ye'l 
vunchi'ole' la q'eei, in uva! 
k'ujlu kan in a'n. 

28 As alel sve a'n uva' at 
untiichajil la ib'ane', tan la 
ul vaama unpajte. 

Estile! uva! mama'la 
chiib'ichil at tu u 
vaanxelale', tan at chit axh 
sunk'atz ti' chit ib'ene!, ti'k 

u yole! uva! itz'ib'a kan u 
David. 

29As, vitz'in vatzik, tuk val 

isuuchil sete kam uva' ib'an u 

q'esla kub'aale! uva! David. Tan 

kat kami, as kat mujli. As il 

vijulil ile' atiltel sukuxo'l cheel. 

30As q'ajsan tetz viyol u Tiixhe' 

u David. As atik sk'u'l u David 

uva! ma'tik talat kan u Tiixhe' 

ste uva! a! la ulkat u Cristo xo'l 

unq'a tiaal David. As la ok u 

Cristo ijlenaalil ti' u kutename' 

eche! uva! kat ib'an u David. 

31As tul ye'xnik ul u Cristo, as 
tal kan u David isuuchil unq'a 
yole', tan ik'uch ve't u Tiixhe! ste 
ti' uva! ye'l u taanxelal u Cristo 
la kaaik kan tu u atinb'ale! uva! 
atkat unq'a kamnaje'. Pet la ul 
taama Aak. As ye'l vichi'ol Aake' 
la q'eei tu tx'ava'e'. 

32 As ai u Jesús uva' kat tulsa u 

Tiixhe' taama. As esti'e' ni qal 

isuuchil sete cheel, 

33 tan kat eq'ol ve't je! u Jesús 

tu almika' tiseb'al u Tiixhe'. As 

a' u Kub'aal Tiixhe' kat aq'on u 

Tiixhla Espíritu te u Jesús eche' 

uva' alel kan ta'n Aak. As a' u 

Jesús kat aq'on ve't ku' tzan u 

Tiixhla Espíritu sqi'. As a'e' uva! 

netile! as netab'i cheel. 

34 Tan k'uxh ye! kat je! ve't u David 

tu almika', as ech tal ve't aak ile: 
«Ech kat tal ve't u Kub'aal 

Tiixh ile! te vunB'aale': 
Xoneb'en tu vunseb'ale', 

35 as la voksa ve't axh 
sb'ooq'olil ti! unq'a 
uxhchile' uve' ni ch'o'n 
taama see!,» ti'k u David. 

36 Esti'e' tuk val sete, jank'al 
ex uva' ex kumool tiaal Israel, 

palojtaj ex stuul uva! a! u Jesús 
uva! kat etal iyatz'pu vatz u 
kuruse', as ale! u Cristo uva! 
kat ik'ujb'a' kan u Tiixhe'. As 
kuB'ooq'ole' u Jesús ta'n u 
Tiixhe'— ti'k u Lu'e!. 

37As tul tab'i ve't unq'a 
tename' viyol u Lu'e', as teq'o 
ve't taama skajayil. Ech tal ve't 
ile! te u Lu'e'! tuk' te junlavat 
unq'a apóstol: —¿Qitz!in gatzik, 
kam la kub'an ve't cheel?— ti'k 
unq'a tename!. 

38 As ech tal ve't u Lui ile!: 
—Ejalputaj vetxumb'ale!. As 
ku'ojtaj ex xe! u a'e! tuk! vib'ii 

u Jesucristo. As la sotz ve't 
vepaave!. As la ul ve't u Tiixhla 
Espíritu set! uva! la taq! u Tiixhe' 
sete, 

39tan etetz ve'te! uva! alel kan 
ta'n u Tiixhe' uva' la taq! Aak 
sete. As tetz unq'a me'al ek'aole' 
tuk' unq'a uxhchile' uve! echen 
tu unjoltu unq'a tename', tan 
jank'al unq'a uxhchile' uva' la 
imolo u Tiixhe! ti! inimale', as 
tetze! unpajte,— ti'k u Lu'e'. 
40As nimatel yol nikat tal u Lu'e' 
xo'l unq'a tename! ti' ib'eyat 

ste. As ech tal ve't u Lu! ile": 
—eEteesataj el Gan etib' Katz 
unq'a uxhchile' uva! va'lexh 
kuxh nib'ane',— ti'k u Lu'e!. 

41 As jank'al unq'a uxhchile' 
uva! kat niman u yole' uva! kat 
tal u Lu'e!, as kat ku! ve't xe! u 
ale!. Kamal oxva'l mil tachul 
unq'a uxhchile! uva! kat ok ve't 
xo'l unq'a niman tetz u Jestis tu 
u del, 
42As nik inima ve't unq'a 
uxhchile' u chusb'ale' uva' 
nik ichus unq'a apóstol. As 

unvatzulik chit ve't vitxumb'ale' 
skajayil, tul nikat imol ve't tib' ti' 
ijatxax ve't u echb'ub'ale' svatzaj. 
As nik inach ve't Tiixh. 


Unq'a b'axa niman 
tetz u Jesús 


43 As kat chit ok ve't ze! taama 
unq'a uxhchile' skajayil ti' u 
Tiixhe', tan mama'la k'uchb'al 
tetz vib'a'nil u Tiixhe' nik ik'uch 
unq'a apéstole'. 
44As unvatzulik chit itxumb'al 
unq'a niman tetz u Jesús. As 
vatzulik chit ve'te! tuk' unq'a 
tetze! skajayil. 

45 As nikat ik'ayi ve't unq'a 
niman tetz u Jesús unq'a tetze!. 
As nikat ijatx ve't vija'mile' xo'l 
unq'a imoole' kam uva! nik 
isa'vit sti'. 

46 As ye! nik iya'sa ve't unq'a 
niman tetz Aake! ik'ulat tib' jun 
q'ii vatz viq'anal u tostiixhe!. As 
tuk' chit chiib'ichil nikat ijatx 
ve't u echb'ub'ale' svatzaj tulaj 
ikab'al, tan ivatz chit Tiixh 
taanxelal. 

47As nik toksa ve't iq'ii u Tiixhe!. 
As b'a'nik ve't itxumb'al vatz 
unq'a tename'. As jun g'ii nikat 
ina'sa ve't u Kub'aal Jesús tachul 
unq'a niman tetze', jank'al unq'a 
uxhchile' uve! nikat isa! Aak 
iq'alpul vatz vipaave!. 


Nib'a'nxisal uma'l u ko'x 

1Tu uma'l u q'ii, je! ve't 

u Lule! tuk! u Xhune' tu 
tostiixhe' ti! inachat Tiixh tu 
oxva'l oora ku'q'ii. 
2 As xonlik uma'l u naj uva! 
ko'xik chit stitz'eb'e' tzi' u 
tostiixhe' uva! B'a'nla Tzi' Kab'al 

ib'ii. As nikat ijoy naj ipuaj te 
unq'a tename' uve! nik tok tu 
tostiixhe!. 

3 As tul til ve't u ko'xe' uva! 
aalik tok u Lu'e! tuk! u Xhune' tu 
tostiixhe', as ijoy ve't naj ipuaj te 
chajnaj. 

4Asisaji ve't u Lu'e' tuk! u 
Xhune' u ko'xe'. As ech tal ve't 

u Lu'e! ile!: — jSaji tzan o'!— ti'k 
naj. 

5As tul tab'i u ko'xe' u yole', 

as titz'a naj uva! kamal la taq' 
chajnaj ipuaj naj uva' tala. 

6As ech tal ve't u Lu! ile!: —Ye'l 
puaj eq'omal sva'n. Pet kam 

uva! eqlomal ta'n u vaanxelale', 
as la vag' see. Tan tuk val see, 
tuk' vib'ii u Jesucristo uva! aa 
Nazaret, txakpen. As xaanen,— 
ti'k u Lu'e!. 

7As tul tal ve't u Lu'e' u yole', 

as itxey ve't naj u seb'al iq'ab' u 
naje!. As itxakpisa ve't u Lu'e' 
naj. As yak'in ve't u toj naje! tuk! 
u qul toj naje!. 

8 As txakeb' ve't naj. As yujpu 
ve't naj. As xaan ve't naj. As 

xekeb' ve't ok naj ti' u Lu'e' tuk! 
u Xhune' vatz iq'anal u tostiixhe!. 
As nikat iyujpu ve't naj ti' toksat 
ig'ii u Tiixhe!. 

9As tul til ve't unq'a tename! 
skajayil uva' nikat ixaan ve't naj 
as nikat toksa naj iq'ii u Tiixhe', 
10 as texhla ve't unq'a tename! 
naj uva' naj uve! nikat ijoy 

ipuaj tul uva' xonlik naj tzi' 

u tostiixhe! uva' B'a'nla Tzi' 
Kab'al. As teq'o ve't taama unq'a 
tename', tan b'a'nik ve't naj. 


Ni tal u Lu' 

viyol u Tiixhe' tu u tostiixh 

11 As u naje! uva! ma'tik 
ib'a'nxisale!, as ye! nikat ichajpu 
ve't naj viq'ab' u Lu'e' tuk! u 
Xhune!. As teq'o ve't taama 
unq'a tename! sti!. As imol ve't 
tib' unq'a tename! ti' chajnaj 
tu viteentail u tostiixhe' uva! 
Salomón ib'ii. 
12 As tul til ve't u Lu'e', as ech 
tal ve't (ei: —Ex kumool tiaal 
Israel, ¿kam q'i uva! va'l kuxh 
eteq'ot etaama sgi' as ti! uve' 
netile'? ¿As ma ol b'a kat oleb' 
oi skujunal ti! ib'a'nxisal u naje' 
uve' netitz'a? ¿As ma ti' u b'a'ne' 
uve! nu kub'ane' vatz u Tiixhe! 
as kat oleb' o! sti'? 
13 Pet tuk val isuuchil u yole' sete, 
tan al u Tiixhe' uva! nik inima 
unq'a q'esla kub'aale' u Abraham, 
tuk' u Isaac, tuk! u Jacob, as a'e! 
kat oksan iq'ii viK'aole' uva! Jesús. 
Pet ech koj ex, tan kat etxey u 
Jestis. As kat etixva, tan kat 
etaq'o'k vatz u Pilato. As ye' kat 
esa', tul kat tal u Pilato ichajpule'. 
14 As kat etixva u jikla aamae!' 
uva' ye'l ipaav ati. Pet a! u naje! 

kat etal ichajpule' uva! yatz'ol 
aama. 
15As a! u aq'ol tetz u kutiichajile' 
kat etal iyatz'pe'. As ale! kat 
tulsa u Kub'aal Tiixhe' taama. As 
ootzimal sqa'n uva! isle'l ve'te'. 
16 Tan ti! uva' k'ujle'l kuk'u!l ti' 
u Jesús, as kat ib'a'nxisa u Jesús 
u naje! uva! ootzimal seta'n uva! 
at sukuvatz. As ti' u k'ujleb'al 
kuk'u'le! uva' kat taq! Aak sde as 
kat ib'a'nxisa Aak u naje' eche! 
uva' kat etil cheel. 

17Pet ootzimal sva'n, vitz'in 
vatzik, uva' tul kat etal iyatz'pu 
ve't u Jesús, as exe! ye! kat pal ex 
stuul tuk' unq'a eq'esale' ti! uva! 
a' u Jesús u Cristo. 
18 Pet tul kat etal iyatz'pu ve't 
u Jesús, as kat b'ex ib'ana uva! 
alik kan ta'n u Tiixhe' tul kat tal 
kan unq'a q'ajsan tetz viyole! ti! 
uva! la ipaleb'e u Cristo ung'a 
k'axk'oe'. As techal la kami. 
19 As tuk val sete, ejalputaj 
vetxumb'ale'. As ek'axataj 
vepaave!, aq'al uva' la sotzsal 
vepaave!. As la taq' ve't ku' tzan 
u Tiixhe! vib'a'nile' seti'aj, 
20tan la ul ve't u Jesús unpajte 
ta'n u Tiixhe', tan k'ujlu kan ta'n 
u Tiixhe' uva! a! u Jesús u Cristo. 
21 Pet tuk atinoj u Jesús tu 
almika', techanal la ib'an u 
Tiixhe' tuch unq'a vee! skajayil 
eche! uva! tal kan u Tiixhe', tan 
na!ytzane! ixe'tik tzan ung'a 
q'ajsan tetz viyol u Tiixhe! ti! 
talata!, 
22 tan ech tal kan u Moisés ile! 
te ung'a q'esla kub'aale': «As 
la ichaj tzan u Tiixhe' uma't u 
q'ajsan tetz viyole! xo'l unq'a 
tename! ti' talat isuuchil unq'a 

yole! eche' uva! nunb'ane!. As la 
enima viyole' skajayil kam uva! 
la ul tal sete. 
23 As ab'il uva! ye! la niman 
viyole' as la eesal el xo'l unq'a 
tename',» ti'k u Moisés. 

24As a' kat xe'tikkat tzan 
unq'a q'ajsan tetz viyol u Tiixhe! 
til u Samuel ti' talat kan unq'a 
yole' ti! uve! ni tuch cheel. As 
echat kat tal kan unjoltu unq'a 
q'ajsan tetz viyol u Tiixhe' 
skajayil. 
25 As tuk val sete, vitz'in vatzik, 
uva! exe! la k'ulun u ak' tzaq'ite' 
uva' alel kan ta'n ung'a g'ajsan 
tetz viyol u Tiixhe'. As antel 
etetze! u yole' uva! alpik kan te 
u Abrahame', tan ech tal u Tiixh 
ile! ste: <Tuk' vib'a'nil uma'l 
vaviaale! uva! la vaq'kat ku' tzan 
vunb'a'nile! ti! unq'a tename' 
skajayil vatz u tx'ava'e',» ti'k u 
Tiixhe!. 
26 As seti'e! kat ichajkat tzan u 
Tiixhe! viK'aole' blaza, tul kat ul 
vatz u txlavale! ti! uva! la ek'ul 
u b!a'nile! xe' Aak as ti! uva! la 
ejalpu vetxumb'ale'. As la etaq! 
kan u va'lexhe' uva! neb'ane'— 
ti'k u Lu'e'. 


Ni tal u Lu' tuk' u Xhun 
viyol u Tiixh xo'l unq'a iq'esal 
oksan iyol tenam vatz Tiixh 

1As tul antelik kuxh iyolon 

u Lu'e'! tuk! u Xhune! xo'l 
unq'a tename', as b'ex uloj ve't 
ka'l unq'a oksan iyol tenam vatz 
Tiixh tuk' viq'esal unq'a xeen 
tetz u tostiixhe! as tuk' ka't unq'a 
saduceo. 
2 As va'lik chit tul ve't ivi! 
chajnaj ti' u Lu'e' tuk! u Xhune', 

tan ti! uva' nik ichusun u Lu'e' 
tuk' u Xhune' xo'l unq'a tename!. 
As nik tal ve'te! uva! tuk' 
vib'a'nil u Jesús la ulkat taama 
unq'a kamnaje' unpajte. 

3 As itxey ve't chajnaj u Lu'e' tuk! 
u Xhune'. As toksa ve't chajnaj tu 
u kaarsa, tan ech qaleen la ib'an 
chajnaj isuuchil tan ma'tik iku' 
ve't q'ii. 

4As nimal unq'a tename' uva' 
kat ab'in u yole' uva! kat tal 
u Lu'e', as ik'ujb'a' ve't ik'u' 
til u Jesús. As oon ve't o'va'l 
mil tachul unq'a naje' uve' kat 
niman. 

5 As ech e'tal ve't stuul, as 
imol ve't tib' unq'a iq'esal unq'a 
tename' tu u Jerusalén, tuk' 
unq'a baal tename', tuk' ka't 
unq'a uxhchile' uva! chusel tib! 
til unq'a tzaq'ite', 
6tuk' viq'esal unq'a oksan iyol 
tenam vatz Tiixh uva! Anás ib'ii, 
tuk! u Caifás, tuk' u Xhun, tuk' u 
Alejandro, as tuk' unka't unq'a 
titz'in tatzike!. 
7As imolo ve't ok chajnaj u Lu'e' 
tuk' u Xhune!. Tul atik ve't ok u 

Lu'e' tuk! u Xhune' tu u ab'ib'ale', 
as ch'otil ve't itzi'. As ech tal 
ve't chajnaj ile! ste: — ;Ab'il kat 
aq'on etijle'm? ¿As ab'il kat alon 
sete uva! ech la eb'ane' eche! u 
vee'?— ti'k unq'a naje!. 

8As tag' ve't u Tiixhla Espíritu 
itxumb'al u Lu'e' ti' iyolone'. As 
ech tal ve't ile!: —Ex pap, as ex 
b'aal tenam, 

9as cheel nech'oti kutzi' ti' uma'l 
u b'a'nil uva! kat b'anchu te u 
naje! uva! ko'xike as ti! uva! kam 
kat ib'an naj uva! kat b'a'nxiy 
ve't naj. 

10As la etootzi tuk' unq'a 
kumoole' skajayil uva' tiaal 
Israel uva' tuk' vib'ii u Jesucristo 
kat b'a'nxkat u naje' uva! at ve't 
sukuxo'l. As a! u Jesús uva! aa 
Nazaret uve' kat etaq' je! vatz 

u kuruse! as kat tulsa u Tiixhe! 
taama unpajte, as Aake' kat 
b'a'nxisan u naje!. 

11 As ech kat etulb'e u Jesús 
eche! ni tulb'el u k'ub'e' uva! 
nisuti el unq'a lakol kab'ale', tan 
til uva! ye! nitxakon svatz. Tul 
ale! xe'ab' tetz u kab'ale!. 

12 Pet tuk val sete, tan ye'l 
uma'toj q'alpun qetz ati, tan 
ye'xheb'il at vatz u tx'ava'e! 

uva' tuk' vib'iie! la q'alpu ve't ol 
sta'n,— ti'k u Lu'e!. 

13 As tul til ve't unq'a b'aal 
tename' uva! tii chit iyolon u Lu'e' 
tuk' u Xhune!, as teq'o ve't taama 
chajnaj, tan ootzimalik ta'n 
chajnaj uva! ye'l u Lu'e' tuk! u 
Xhune' kat ok tu umaj chusb'al ti! 
ichusat unq'a yole'. As ye'l tijle'm 
chajnaj atike. As tulsa ve't unq'a 
b'aal tename' sk'u'l uva! xekelik u 
Lu'e' tuk! u Xhune! ti' u Jesúse!. 

14 As tul til ve't chajnaj u naje' 
uva! ko'xike, as ye! kat chee ve't 
iyol chajnaj, tan b'a'nik ve't u 
naje'. As txaklik ve't naj xo'l 
chajnaj. 

15 As tal ve't unq'a baal tename' 
te u Lu'e', tuk! u Xhune', as tuk' 
u naje! uva! ko'xike uva! la el 
ch'u'l chajnaj tu ab'i'me'. As kaa 
ve't unq'a b'aal tename! ti' iyolat 
ve't svatzaj. 

16 Ech tal ve't chajnaj ile!: 
—¿Kam la qulb'e unq'a naje'? 
Tan ye' la uch kumujat ve't u 
yole', tan kat ik'uchlu ve't chajnaj 
uma'l u k'uchb'al tetz vib'a'nil 

u Tiixhe' vatz unq'a tename'. As 
kat tootzil ve't unq'a tename' 
skajayil tzitza' tu u Jerusalén. 
17Pet ta'n kuxh la ib'ane' uva! la 
kuyaa chajnaj ti! uva' la iya'sa 
chajnaj iyolb'et u Jestis cheel xo'l 
unq'a tename'— ti'k chajnaj. 

18 As imolo ve't chajnaj u Lu'e' 
tuk' u Xhune' unpajte. Ech 

tal ve't chajnaj ile! ste: —Ye'l 
uma'toj yol la uch etalat ve't ti! u 
Jesús xo'l unq'a tename'. Mita'n 
la uch echusune!,— ti'k chajnaj. 
19Ech tal ve't u Lut ile! tuk! u 
Xhune': —Eb'antaj tevi' ma 
b'a'n vatz u Tiixhe! uva! ex la 
kunima ex. ¿As moj a' u Tiixhe! 
la kunima? 

20 Tan ye' la uch kuya'sata', 

tan techal chit la qal isuuchil 
ung'a yole' ti' ung'a vee! kat qila 
tuk' ung'a vee' kat gab'i,— ti'k 
chajnaj. 

21 As tul tab'i ve't ung'a baal 
tename' u yole' uva! tal u Lu'e' 
tuk' u Xhune!, as iyaa ve't 
chajnaj u Lu'e' tuk' u Xhune' ti' 
uva! ye! la uch talat chajnaj u 

yole' ti' u Jesús. As ichajpu ve't 
chajnaj u Lu'e' tuk' u Xhune!, tan 
jit ilej chajnaj umaj txumb'al 

ti' uva' la uch iq'ospu chajnaj 

sti'. As nik ixo'va chajnaj unq'a 
tename', tan kajayil chit unq'a 
tename' nikat oksan iq'ii u 
Tiixhe' ti' u b'a'nile' uve' kat 
ib'an Aak. 

22 As tul ma'tik ipal ve't ka'viinqil 
iyaab' u naje! uva! ko'xike tul 
ib'an u Tiixhe' u nimla b'a'nile' ti! 
ib'a'nxisat Aak naj. 


Nijaj unq'a niman tetz 
u Jesús uva' la iyak'insa 
u Tiixhe' u taanxelale' 


23As tul chajpul ve't u Lu'e' 
tuk' u Xhune', as imolo ve't tib' 
chajnaj tuk' unq'a imoole' uva! 
niman tetz u Jestise'. As tal ve't 
chajnaj kam u yole' uva' kat 
alpu te chajnaj ta'n unq'a iq'esal 
oksan iyol tenam vatz Tiixh tuk! 
ka't unq'a baal tename!. 
24As tul tab'i ve't unq'a imool 
u Lu'e! tuk! u Xhune' unq'a yole' 
uve! alpu ste, as eela chit inachat 
ve't chajnaj Tiixh. As ech tal 
ve't chajnaj ile': —Kub'aal Tiixh, 
ye'xheb'il uma'toj la lejon see!. 
As axhe'! cheesan tetz u almika'e', 
tuk' u vatz tx'ava'e', tuk! u mar, 
as tuk' unq'a vee' skajayil. 
25 As axhe' kat alon uma'l u yol 
ta'n u niman eetze! uva' David, 
tul ech tal ile": 

¿Kam q'i uva! va'l kuxh 
iveq'elkab'an ung'a tename' 
uva! jit tiaal Israel? 

¿As kam q'i uva! a! kuxh ni 
toksakat unq'a tename' 
taama ti! uva! ye! la b'en 
ib'ane'? 

Hechos 4.23-31 


26 Tan kat imol ve't tib! ka'l 
unq'a ijlenaal tuk' ka't 
unq'a iq'esal unq'a tename! 
vatz u tx'ava'e'. 

As kat ik'ul ve't tib' iyol 
chajnaj ti' ib'anat u 
va'lexhe' ti' u Kub'aale' tuk! 
ti' u Cristo. 

27As tzitza' tu u Jerusalén 

kat ik'ulkat tib' iyol u Herodes 

tuk' u Poncio Pilato, tuk' unq'a 

kumoole' uva' tiaal Israel, tuk' 
unq'a uxhchile' uva! jit tiaal 

Israel ti! ib'anat u va'lexhe' te 

vajikla K'aole' uva! Jesús, uva! 

k'ujlu kan a'n. 

28 As kat ib'an unq'a naje! eche! 

uva' ma'tik aalat kan uva' nik tal 

aama uva' la uchi. 

29Esti'e', Kub'aal Tiixh, nu kujaj 

b'a'nil see uva! la akol oi vatz 

unq'a k'axk'oe' uve! ni tal unq'a 
b'aal tename' ib'anat sqi'. As 
loch o' ti! uva! ye! la xo'v oi ti! 
galat vayole!. 

30 As Kuch vayak'ile' ti! 

ab'a'nxisat unq'a aach'o'me' tuk' 

vib'ii vajikla K'aole' uva! Jesús as 
ti' ak'uchat unq'a k'uchb'al tetz 
vab'a'nile' uva! la teq!o taama 
unq'a uxhchile! sti'— ti'k unq'a 
niman tetz u Jesús. 

31 As tul ya! ve't unq'a niman 
tetz u Jesús ti' inachat Tiixh, as 
tiin ve't u atinb'ale' uva! molikkat 
tib' unq'a tename'. As taq' ve't u 
Tiixhla Espiritu itxumb'al. As ye' 
nikat ixo'v ve't unq'a tename' ti! 
talat viyol u Tiixhe!. 


Ung'a niman tetz u Jesúse' 
nijatx chajnaj unq'a 
tetze' svatzaj 

32 Jank'al unq'a niman tetz 
u Jesús as unvatzulik chit ve't 
vitxumb'ale' skajayil. As eela chit 
nik tal ve't taama skajayil. As 
ye'xheb'il nik alon uva! tetz kuxh 
vimeeb'a'le' sijunal, tan vatzulik 
chit unq'a uxhchile' tuk' unq'a 
tetze' skajayil. 
33 As atik iyak'il u taanxelal 
unq'a apóstol ti' talat u yole' 
ti' uva' kat ul taama u Kub'aal 
Jesús. As nimal vib'a'nil u Tiixhe' 
atik ti' chajnaj. 
34 As ye'l umaj uxhchil xo'l unq'a 
niman tetz u Jesús uva! nik ya'tan 
unq'a tetze!, tan ab'il uva! atik 
itxlava! moj ikab'al, as nik ik'ayi 
ve'te!. As nikat teq'o ve't tzan 
vija'mil u tetze' uva! kat ik'ayi. 
35 As nikat tex taq' ve't u puaje' 
vatz unq'a apóstol ti' uva! la 
jatxpu xo'l unq'a uxhchile' uva! 
ye'l tetz ati. 
36 As echat kat ib'an uma'l u 
tiaal Levi uva' aa Chipre uva! 
Xhu'l. As oksal ve't Bernabé sti' 
ta'n unq'a apóstol, tan ai isuuchil 
u yole! uva' Bernabé «ik'aol 
eesan txumu'm,» ti'k isuuchil u 
yole' tu yolb'al griego. 
37As atik unb'iil vitx'ava'. As kat 
ik'ayi ve't vitx'ava'e'. As taq' ve't 
ok u puaje! vatz unq'a apóstol. 

Ni tal u Lu! uva' la kam 
u Ananias tuk' u Safira 


1Pet ech koj u naje' uva! 
Ananias tuk' u tixqel uva! 
Safira, tan ik'ayi ve't naj uma'l u 
tx'ava'. 
2As ootzimalik ta'n u tixqel naje' 
uva! teq'o kan naj unb'iil vija'mil 
utx'ava'e'. As jit bes toksa naj 
skajayil vatz unq'a apóstol. 
3 As ech tal ve't u Lui ile! te u 
Ananías: — Kam q'i uve' kat 
kuxh aaq' tokeb'al u Satanás tu 
u aanxelale' ti' achulit yol te u 
Tiixhla Espíritu? ¿As kam q'i uve! 
kat kuxh eesa kan unb'iil vija'mil 
u tx'ava'e'? 
4 ¿As jit kol eetz u tx'ava'e' g'a, 
tul uva! ye'xnik ak'ayi? ¿As kam 
q'i uve' kat kuxh ok u chuli 
yole' tu u aanxelal? Tan jit o'e' 
nachuli ol syol. Pet vatz u Tiixhe' 
nab'ankat,— ti'k u Lu'e'. 
5 As tul tab'i ve't u Ananías u 
yole', as pumel ib'en ve't naj tu 
tx'ava'. As yak kuxh kam ve'te'. 
As tul tab'i ve't unq'a tename!, as 
xo'v ve'te!. 
6As ul ve't ka'l unq'a chelem naj 
ti' ib'ochlu vichi'ol u Ananías 
tu uma'l u ixb'u'j. As ichele ve't 
chajnaj. As b'ex imuj ve't chajnaj. 
7As kamal oxva't oora stuul, 
as ul ve't u Safira, u tixgel u 
Ananías, tan ye'lik sk'u'l ixoj uva! 
ma'tik ikam ve't vitzumel ixoje!. 
8Asech tal ve't u Lu! ile! te u 
Safira: —Al sve. ¿Ma ech ija'mil 
u txlavale! uva! kat ek'ayi?— 
ti'k u Lu'e!. —Kano q'i. Ech 
ija'mile!,— ti'k ixoj. 
9 As ech tal vetu Lut ile': 
—¿Kam q'i uve! kat ik'ul tib' eyol 

ti' achulit yol vatz u Tiixhla 
Espiritu? As tul il unq'a chelem 
naj ile! kat ulyu ve'te! uva! kat 
b'ex mujun kan vatzumele!. 

As bien imuj ve't axh chajnaj 
unpajte,— ti'k u Lu'e'. 

10 As pumel ib'en ve't ixoj tu 
tx'ava' vatz u Lu'e'. As yak kuxh 
kam ve't ixoj. As tul ok ve't unq'a 
chelem naje', as til ve't chajnaj 
uva' ma'tik ikam ve't ixoj. As 
teq!o ve't chajnaj vichi'ol ixoje!. 
As b'ex imuj ve't chajnaj ixoj 
txala vitzumele!. 

11 As xo'v ve't unq'a niman tetz 
u Jesús tuk' unq'a uxhchile' uva! 
kat ab'in u yole!. 


Nimal unq'a k'uchb'al 
tetz vib'a'nil u Tiixhe' 
nib'an unq'a apóstol 

12 As nimal unq'a k'uchb'al 
tetz u tijle'm u Tiixhe' nik ib'an 
unq'a apóstol uva! nik teq'o 
taama ung'a uxhchile' sta'n. As 
unvatzulik chit unq'a niman 
tetz u Jesús ti' imolat tib' tu 
viteentail u tostiixhe! uva! 
Salomón ib'ii. 

13 As ung'a uxhchil uva! ye! nik 
niman u Jesús, as nik ixo'v ve'te! 
til tok Katz unq'a niman tetz 
Aake!. Pet ech koj ka't unq'a 
tename', tan nik toksa ve't ig'ii 
unq'a niman tetz Aake!. 

14 As nikat ina! ve't tachul ung'a 
niman tetz u Kub'aal Jesús. As 
nimal unq'a naje' tuk' ung'a 
ixoje! nikat niman ve'te!. 

15 As kat chelel ve't el tzan unq'a 
aach'o'me' tu b'ey vi ch'achi'm 
tze!, tan a! nikat isa! unq'a 
tename! uva! tul la pal u Lu'e' tu 
bley, as aal kuxh koj vichiu'm 

u Lu'e' la pal tiib'a ung'a 
aach'o'me! ti' ib'a'nxisale'. 

16 As nimal unq'a uxhchile' nikat 
itzaa ve't tulaj unq'a tename' 
uve! najlich u Jerusalén. As nikat 
teq'o ve't tzan unq'a uxhchile' 
unq'a aach'o'me' tuk' unq'a 

veel atik sub'ul sk'atz. As nikat 
ib'a'nx ve'te'. 


Ni toksal u Lu' 
tuk' u Xhun tu u kaarsa 


17As nik ich'o'n taama 
viq'esal oksan iyol tenam vatz 
Tiixh tuk' ka't unq'a imoole' 
uva' saduceo ti! uve! nik imol 
tib' unq'a tename' Katz unq'a 
apóstol. 
18 As itxey ve't chajnaj unq'a 
apóstol. As toksa ve't chajnaj tu 
u kaarsae!. 
19As ul ijaj ve't el tzan uma'l u 
ángel ung'a apóstol tu u kaarsae' 
aq'b'al. As ech tal ve't u ángel 
ile: 
20—As b'enojtaj ex txakeb'oj 
xo'l unq'a tename' vatz viq'anal 
u tostiixhe! ti! etalat isuuchil 
unq'a yole' ti! uva' la uch taq'ax 
itiichajil unq'a uxhchile' k'atz u 
Tiixhe',— ti'k u ángel. 

21As tul tab'i ve't chajnaj 
unq'a yole! uve! tal u ángel, as 
b'en ve't chajnaj vatz viq'anal 
u tostiixhe' sq'ala'm. As xe't 
ve't chajnaj chusun xo'l unq'a 
tename'. As ul ve't vib'ooq'ol 
ig'esal oksan iyol tenam vatz 
Tiixh tuk' unq'a imoole'. As 
imolo ve't chajnaj unq'a b'aal 
tename' skajayil tu u ab'ib'ale!. 
As tal ve't chajnaj uva' la b'en 
eq'oloj el tzan unq'a apóstol tu u 
kaarsae' uva! nik tale!. 

22 As tul oon ve't ung'a xeen 
tetz u tostiixhe' tu u kaarsae', as 
ye'lik ve't unq'a apóstol. As q'aav 
ve't chajnaj ti' talat u yole' te 
unq'a b'aal tename!. 
23Ech tal ve't chajnaj ile: 
—Chab'amal chit ijuplu u 
kaarsae! tul uva' kat oon o'. As 
tul xeemal ta'n ung'a sole'. ¡Pet 
tul kat kujaj ve't u kaarsae', as 
ye'xheb'il atik ve'te!!— ti'k unq'a 
mayule!. 
24 As tul tab'i ve't vig'esal ung'a 
mayule' tuk' ung'a iq'esal oksan 
iyol tenam vatz Tiixh u yole! uva! 
ul tal ung'a mayule!, as ich'oti 
ve't chajnaj svatzaj ti! uva! kam 
tuk ya'ojkat u yole' uve! kat tal 
unq'a mayule'. 
25 As oon ve't uma'l u naj xo'l 
chajnaj tu u ab'ib'ale'. As ech 
tal naj ile': —¡Unq'a naj uva! 
kat etoksa tu u kaarsa e'te, as 
il chajnaj ile! nichusun xo'l 
unq'a tename' vatz viq'anal u 
tostiixhe'!— ti'k naj. 

26As tul tab'i ve't viq'esal 
unq'a sole' u yole', as b'ex 
ve't naj tuk' unq'a xeen tetz u 
tostiixhe'. As tuk! kuxh isuuchil 
b'ex itxey ve't chajnaj unq'a 
apóstol, tan nik ixo'v chajnaj 
vatz unq'a tename', tan ti' uva! jit 
kuxh nim la isuti ung'a tename' 
k'ub' ti! chajnaj uva! nik tale!. 
27As tul eq'ol ve't unq'a apóstol 
tu u ab'ib'ale', as ech tal ve't 
viq'esal ung'a oksan tetz iyol 
tenam vatz Tiixh ech (ei: 
28—4Ma ye! kat qal b'a sete uva! 
ye! la chusun ve't ex tuk! vib'ii 
u naje! uva! Jesús? Pet ech koj 
uve! neb'ane', tan aal kuxh kat 
epaxsal ve't u yole! ti! naj tzitza' 

tu u Jerusalén. As netal cheel 
uva! o' ni ijlen ikam u naje!,— 
ti'k chajnaj. 
29 As ech tal ve't u Lu! ile! tuk' 
ung'a imoole': —B'axel chite! 
uva! la kunima viyol u Tiixhe! ti! 
viyol unq'a naje!. 
30 Tan a! viTiixh ung'a q'esla 
kub'aale' kat ulsan taama u 
Jesús uva' kat etal ije! vatz u 
kuruse!. As ex kat alon ikame!. 
31 Pet kat eq'ol ve't je! u Jesús 
tu almika' tiseb'al u Tiixhe', tan 
Aake' viK'aol u Tiixhe'. As kat 
toksa ve't u Tiixhe! Aak q'alpun 
tetz unq'a tename' skajayil, aq'al 
uva' la ik'axa tib' unq'a tiaal 
Israel ti! vipaave!. As la sotzsal 
ve't ipaav. 
32As o'e' kat ilon uva! kam kat 
uchi as tuk' u Tiixhla Espiritu 
uva! kat toksa ve't u Tiixhe! 
tulaj gaanxelal, oi uva! niman 
tetz u Jesús. Esti'e! techal la gal 
isuuchil sete ti' u Jestis,— ti'k 
ve't u Lu'e! tuk! unq'a imoole'. 
33 As tul tab'i ve't unq'a b'aal 
tename' u yole!, as tx'i'tzi'ltu ve't 
chajnaj. As tal ve't chajnaj ikam 
unq'a apéstol. 
34 As txakeb' ve't uma'l u fariseo 
uva' Gamaliel xo'l chajnaj. As nik 
toksa ve't unq'a tename' iq'ii naj, 
tan chuselik tib' naj ti' u tzaq'ite' 
uva' tz'ib'amal kan. As tal ve't 
naj uva' la el unb'ooj unq'a 
apóstol ti'e'l u ab'ib'ale'. 
35 As ech tal ve't naj ile! te 
unq'a imoole': —Ex kumool tiaal 
Israel, eb'antaj tevi' kam uva' tuk 
eb'ane' ti! unq'a naje', 
36tan ate! sek'u'l uva! kat ib'an 
uma'l u naj uva! na'ytzan uva! 
Teudas. Tan kat tal naj uva! nim 

talchu naj uve' nik tal je! ste. As 
ka'viinqil k'alal (400) unq'a naje! 
uve' kat toksa Ob) Klatz naj. As 
tul kat yatz'pu naj, as kat kuxh 
ipaxi ve't tib' unq'a naje' uva! 
imool naj. As kat kuxh ya' ve't 
iyolb'el naj. 

37As xamtik stuul, as mama'la 
tenam kat toksa tib' k'atz uma't 
u naj uva' Judas uva' echen tu 
u Galilea tul uva' kat achpu 
unq'a tename' skajayil. As tul kat 
yatz'pu naj unpajte, as kat kuxh 
ipaxi tib' unq'a uxhchile' uve' 
kat toksa naj yol tivi'. 

38 Esti'e! ni val sete, ye'xhkam 
kuxh eb'an ti! unq'a naje'. As 
etaq'taj kan chajnaj, tan asoj 
itxumb'al kuxh umaj naj nichus 
chajnaj tuk! uve' nib'an chajnaj, 
as tuk kuxh ya'oj chajnaje!. 
39Pet asoj Tiixh ni alon te 
chajnaj, as ye! la oleb' ex ti! 
iya'sal te chajnaj. As ye'xhkam 
kuxh eb'an ti' unq'a naje', tan 
la ib'ane' uva' tuk' u Tiixhe' 

la eb'ankat ch'a'o,— ti'k u 
Gamaliel. 

40 As inima ve't ka't viq'esal 
unq'a tename' viyol u Gamaliel. 
As imolo ve't chajnaj ung'a 
apóstol unpajte. As tal chajnaj 
ig'ospe'!. As yaan ve't unq'a baal 
tename' te unq'a apóstol ti! uva! 
ye! unpajte la tal ve't u yole' ti! u 
Jesús. As kat chajpul ve'te!. 

41 As tul el ve't ch'u'l unq'a 
apóstol tu u ab'ib'ale', as va'lik 
chit ichiib' ve't chajnaj, tan Tiixh 
kat ag'on te chajnaj ti' ipaleb'et 
ung'a k'axk'oe', tan ti' uva! nik 
ipaxsa chajnaj u yole' ti' u Jesús. 
42 As jun q'ii nikat imol ve't tib! 
unq'a apóstol tu u tostiixhe'! as 

tuk! tulaj ikab'al unq'a uxhchile'. 
As ye! nikat iya'sa ve't chajnaj 
ichusune' ti! talat u yole! ti! u 
Jesucristo. 


Nichukpu vujva'l unq'a 

lochol tetz unq'a apóstol 

1As tu unq'a q'iie', as nikat 

ina' ve't tachul unq'a niman 

tetz u Jesús. As nikat kuxh iyaa 
ve't tib' unq'a tiaal Israel uva! 
nikat niman Aak uva' griego 
viyolb'ale', tuk! unq'a imoole' 
uva' hebreo viyolb'ale', tan nik 
tal unq'a griego uva' ye'l unq'a 
txakay ixoje' nik ilochpe! tijikil 
xo'l chajnaj ti' unq'a echb'ub'ale' 
uve' nik ijatxpu jun q'ii. 
2 As imolo ve't kab'laval unq'a 
apóstol unq'a imoole' uva' nik 
niman u Jesús. As ech tal ve't 
ile!: —As jit b'a'ne! uva! la 
kuya'sa qalat viyol u Tiixhe! ti' 
kuxh kujatxat unq'a echb'ub'ale' 
xo'l unq'a txakay ixoje!. 
3 Pet txaapoj vujvo'j unq'a qitz'in 
qatzike' sukuxo'l uva! b'a'n 
iyolb'ele' as aq'el itxumb'al ta'n 
u Tiixhla Espiritu. As chajnaj la 
ktujeb' kan ti' tilat isuuchil unq'a 
echb'ub'ale' tul la jatxpu xo'l 
unq'a ixoje!. 
4Pet ech koj o', tan ye! la ya! 
o' ti! kuchusune' sexo'l ti' viyol 
u Tiixhe' as ti! kunachat Tiixh 
unpajte,— ti'k chajnaj. 
5 As b'a'n u yole! uve! kat tab'i 
unq'a qitz'in qatzike!, uva! kat tal 
ung'a apóstol. As kat txaap ve't u 
Esteban uva! aq'ik itxumb'al ta'n 
u Tiixhla Espiritu as k'ujlik chit 
ik'u'l naj ti' u Kub'aal Tiixhe!. 
As kat txaap ve't u Pi'l, tuk! u 
Prócoro, tuk' u Nicanor, tuk! u 

Timón, tuk' u Parmenas, as tuk' 
u Kul uva! tzaanaj tu u Antioquía 
uva! ma'tik toksat tib' ti! inimat 
ung'a tzag'ite' uva! k'ujlu kan 
ta'n u Tiixhe' te unq'a tiaal 
Israel. 
6As ai chajnaje' uva! eq'ol ve't ok 
vatz unq'a apóstol. As taq! ve't je! 
unq'a apóstol iq'ab' ti' chajnaj tul 
kat nachpu Tiixh ti' chajnaj. 

7As pax ve't itzib'lal u yole' 
ti' u Kub'aal Jesús xo'l unq'a 
tename'. As na! ve't tachul unq'a 
niman tetz Aake' tu u Jerusalén. 
As nimal unq'a oksan iyol tenam 
vatz Tiixh niman u yole' ti' u 
Jesús. 


Nitxeypu u Esteban 


8 As nikat ik'uch u Esteban 
unq'a k'uchb'al tetz vib'a'nil 
u Tiixhe' uva' nik teq'o taama 
unq'a uxhchile' sta'n, tan atik 
iyak'il vib'a'nil u Tiixhe! sti'. 
9As kat yan ve't tivi' ka'l unq'a 
tiaal Israel uva' nik ik'ul tib' 
tu u atinb'ale' tetz nachb'al 
Tiixh «Tetz unq'a uxhchile' uva' 
chajpumal ve'te!» ch'elel, tan at 
uxhchil tzaa tu u Cirene, tu u 
Alejandría, tu u Cilicia, as tu u 
txlava!e! uva! Asia. As ai chajnaje' 
uva! iyaa ve't tib' tuk' u Esteban. 
10 As jit oleb' chajnaj ti! u Esteban, 
tan atik itxumb'al u Esteban tul 
nik iyolone' ta'n u Tiixhla Espiritu. 

11 Pet ichoo ve't chajnaj ka'l 
unq'a chulin yol ti' u Esteban. 
As ech tal ve't unq'a chulin yol 
ile!: «Kat qab'i teesat naj iq'ii u 
Moisés tuk' u Tiixhe!,» ti'k unq'a 
chulin yole'. 
12 As toksa ve't chajnaj xe! 
taama unq'a tename' tuk' unq'a 

baal tename' as tuk' ung'a 
uxhchile' uva' chusel tib' ti! 
ung'a tzaq'ite', ti! uva! la ul ivi! 
ung'a tename! ti' u Esteban. 

As itxey ve't unq'a tename' u 
Esteban. As eq'ol ve't tuu 
ab'ib'ale'. 

13 As ichuk ve't chajnaj ka't 
unq'a cheesan tetz ipaav u 
Esteban. As ech tal unq'a 
cheesan paav ile!: —U naj ila', 
tan ye' niya'sa naj teesal iq'ii u 
tiixhla atinb'ale' as tuk' unq'a 
yole' uve! k'ujlu kan sukuxo!l ta'n 
u Moisés. 

14 Tan kat qab'i talat naj uva! la 
te'pisa u Jesús uva' aa Nazaret u 
kutostiixhe!. As la ijalpu u Jesús 
unq'a tzaq'ite' uva! tz'ib'amal 
kan ta'n u Moisés,— ti'k chajnaj. 
15 As kajayil unq'a nale! uve! 
xonlik ok tu u ab'ib'ale' as isaji 
ve't chajnaj ivatz u Esteban. As 
til ve't chajnaj uva! ech ve't ika'y 
u Esteban eche' ika'y umaj ángel. 


Ni tal u Esteban isuuchil 
viyol u Tiixh tu u ab'ib'al 
1 As ech tal ve't viq'esal 
ung'a oksan iyol tenam vatz 
Tiixh ile! te u Esteban: —¿Ma an 
chit uve! ni talpu see'?— ti'k naj. 
2 As ech tal ve't u Esteban (ei: 
—Ex ib'aal kutenam tuk' ex 
vitz'in vatzik, etab'itaj u 
yole' uva! tuk val sete, tanu 
Tiixhe! uva' nim talche', as 
Aake' kat ul ik'uch tib' vatz u 
kub'aal Abraham tul atik tu u 
Mesopotamia tul uva' ye'xnik 
oon tu u Harán. 
3Ech tal Aak ile! te u Abraham: 
«La aaq' ve't kan vatx'ava'e' tuk! 
unq'a eetz'in aatzike'. As la q'ax 

ve't axh tu uma't u txlava! uva! 
in la k'uchun see,» ti'k u Tiixhe!. 
4As el ve't ch'u'l u Abraham xo'l 
unq'a aa Caldea. As q'ax ve't tu 
u Harán. As tul kam ve't vib'aale' 
tzitzi', as tal ve't u Tiixhe' uva! la 
el ch'u'l u Abraham ti' tul tu u 
tx'ava'e' uva' atkat o! cheel. 
5 As k'uxh ye'l unb'ooj itx'ava' 
kat taq' u Tiixhe' ste as mita'n 
kuxh unb'ooj uva! la jejeb'kat aak, 
as kat taltzi' u Tiixhe! uva! tetz 
aak u tx'ava'e' la ib'ane'. As tetz 
ung'a tiaal aake' la ib'ane', k'uxh 
ye'lik me'al ik'aol aak atike. 
6As ech tal ve't u Tiixh ile! te 
u Abraham unpajte: «La b'en 
ve't unq'a aviaale' tu uma't 
tenam. As la ok ve't sk'amil. 
As la b'uchlu ve'te' ta'n unq'a 
uxhchile'. As viinqil k'alal (400) 
yaab' la b'uchli. 
7As ine! la b'anon isuuchil unq'a 
tename' uve' la b'uchun unq'a 
aviaale'. As tul ma't ipal viingil 
k'alal yaab', as la el ve't ch'u'l. 
As la ul toksa ve't unq'ii tzitza' 
tu utx'ava'e',» ti'k u Tiixhe' tal 
kan te u Abraham. 
8As ik'ujb'a' kan u Tiixhe' u 
tzaq'ite' te u Abraham ti' uva! la 
tzok'ax el unb'iil vichi'ol unq'a 
ne! xaake!. As tul itz'eb' vik'aol u 
Abraham uva! Isaac, as itzok'e'l 
unb'iil vichi'ol vik'aole' tul 
ib'an vaaxil q'ii ti! titz'eb'e'. As 
ech ib'an u Isaac te u Jacob. As 
echat ib'an u Jacob te kab'laval 
vik'aole'. 

9As ch'o'n ve't taama unq'a 
ik'aol u Jacob ti! u titz'ine' uva! 
Xhu'l As ik'ayi ve't b'en chajnaj 
u Xhu'le' tu u Egipto. As atik 
vib'a'nil u Tiixhe' Katz u Xhu'!le', 

10 tan iloch ve't Aak u Xhu'le', 
tul ipaleb'e ve't unq'a k'axk'oe' 
tu u Egipto. As Tiixh kat b'anon 
uva! b'a'n itxumb'al u Xhu!le' 
vatz u ijlenaale!. As toksa ve't 

u ijlenaale' u Xhu'!le' ilol tetz 
isuuchil unq'a tename' tuk' ti' 
unq'a tetz u ijlenaale', tan ti! uva! 
atik itxumb'al u Xhu'le!. 

11 As ul ve't uma'l u mam va'y 
tu u Egipto as tuk' tu u Canán. 
As mam k'axk'o ipaleb'e ve't 
unq'a q'esla kub'aale', tan ye'lik 
ve't techb'ub'al atike. 

12 As tul tab'i ve't u Jacob uva! 
atik echb'ub'al tu u Egipto, as 
ichaj ve't b'en aak unq'a ik'aole' 
tu u Egipto. 
13 As ik'uch ve't tib' u Xhu'le! te 
unq'a tatzike! tul oon ve't chajnaj 
tika'pa. As tab'i ve't u ijlenaale' 
uva! kam tenamil u Xhu!le!. 
14 As ichaj tzan u Xhu'le! unq'a 
tatzike! ti! uva! la teq'o b'en 
chajnaj vib'aale' uva' Jacob tuk' 
unq'a tatine' skajayil. As o'laval 
imutx' (75) ixaan aak tul oon 
aak tu u Egipto. 
15 As ech toon u Jacob tu u 
Egipto. As tzitzi' kamkat ve'te!. 
As echat ib'an unq'a ik'aole' 
unpajte. 
16 As eq'ol ve't tzan vichi'ol u 
Jacob tuk' unq'a ik'aole' tu u 
Siquem. As ai mujlukat tu u tx'ava' 
uva! ma'tik iloq'at u Abraham te 
vik'aol u Hamor, tan nimal puaj 
taq! u Abraham ti! u tx'ava'e'. 
17Tul nimax nik ve't yaab' 
stuul, as b'iitik kuxh ilejat ve't u 
g'iie' OI itzojpisat ve't u Tiixhe! 
kam unq'a uva! ma'tik talat kan 
Aak te u Abraham ti' vitename', 
as ech kat ib'an u Tiixhe'. Tul 

ma'tik ina! ve't tachul unq'a tiaal 
Israel tu u Egipto. 

18 As ok ve't uma't u ijlenaal tuu 
Egipto uva! ye! kat ootzin u Xhulle!. 
19 As va'len ve't vitxumb'al u 
ijlenaale' ib'ana, tan ichuk ve't 
naj txumb'al ti' unq'a q'esla 
kub'aale'. As tal ve't naj uva! la 
yatz'pu ve't unq'a talaj ne! xaake! 
uva! a'n chit ni titz'eb'e'. 

20As an chit tu unq'a q'iie' 
itz'eb' u tal ne'e! uva! Moisés. As 
acha'vik chit u tal ne!e! vatz u 
Tiixhe!. As oxva'l ich' ch'iisal u 
tal ne'e' tikab'al vib'aale!. 

21 As tul uva! ma'tik taq!ax ve't 
kan u tal neie! oO ikame', as b'ex 
uloj ve't vime'al u ijlenaale' uva! 
Faraón. As ilej ve't ixoj u tal 
ne'e'. As ich'iisa ve't ixoj. As ech 
ve'te! tal ixoj kat ib'ana. 

22As chuspu ve't vitxumb'al 
unq'a aa Egipto te u Moisés. 
Esti'e! nimal itxumb'al u Moisés 
atike ti! iyolone' as tuk' ti! unq'a 
vee! nik ib'ane!'. 

23 As tul ma'tik ib'anat u 
Moisés ka'viinqil yaab' Katz u 
ijlenaale', as ok ve't ze! taama ti! 
b'en tilat unq'a q'esla kub'aale' 
uva! tiaal Israel. 

24 As tul til ve't u Moisés uma!l 
u kumool uva! tiaal Israel uva! 
nik ib'uchax ta'n uma'l u aa 
Egipto, as tag' ve't tib! u Moisés 
St. As iyatz' ve't u Moisés u aa 
Egipto ti' ilochax unq'a titz'in 
tatzike!, 

25 As ai nik tal u Moisés uva! la 
pal unq'a q'esla kub'aale' stuul 
uva' Tiixh nik lochon u Moisés ti! 
ilochax unq'a titz'in tatzike! vatz 
u k'axk'oe' uve' nik ipaleb'e. As 
jit pal unq'a q'esla kub'aale' stuul. 

26 As tu ve't uma't q'ii, as pal 
ve!t u Moisés k'atz ka'va't u 
titz'in tatzike! uva! nikat iq'os 
tib'. As ijatx ve't u Moisés ivatz 
chajnaj. As ech tal ve't u Moisés 
ile!: «¿Kam uve! nu kuxh eq'os 
etib'? Tan etitz'in etatzik ve't 
etib'e',» ti'k u Moisés. 
27As jit ib'an te u naje' uva! nik 
g'oson vimoole!. As ech tal naj 
ile! te u Moisés: «¿Ab'il kat aq'on 
eejle'm ti! ab'anat kusuuchil? 
28 ¿Ma a' naale' uva! la ayatz! 
ve't in eche! uva! kat ab'an e'te te 
u aa Egipto?» ti'k naj. 
29 As tul tab'i ve't u Moisés 
u yole!, as oojik ve't b'en tu u 
tx'ava'e' uva' Madián. As eyenik 
ve't u Moisés xo'l ung'a tename' 
uve! ye! ootzinik tib' aak stuk'. 
As itz'eb' ve't ka'va'l ik'aol aak 
tzitzi'. 

30Tul pal ka'viinqit yaab', as 
atik ve't u Moisés tu u tzuukin 
tx'ava'e' najlich u vitz uva! Sinaí. 
As ul ik'uch ve't tib' uma'l u 
ángel te u Moisés tu uma'l u 
xamal uva! nik toype! ti' uma'l u 
vokkin ch'i'x. 
31As tul til ve't u Moisés itz!'e' 
u vokkin ch'i'xe', as teq'o ve't 
taama. As tul jetz'en ve't ok ti! 
tilata!, as tab'i ve't uma!l u yol 
uva' tal u Kub'aal Tiixhe'. Ech 
tal ile": 
32 «Ine! viTiixh ung'a q'esla 
eb'aale!, viTiixh u Abraham, 
viTiixh u Isaac, viTiixh u Jacob,» 
ti'k u Tiixhe'. As xo'v ve't u 
Moisés. As va'lik chit it'unt'uch 
ve'te!. As ye! nikat itx'ak ve't tilat 
uva! atikkat u Tiixhe'. 
33 As ech tal ve't u Kub'aal Tiixh 
ile! te u Moisés: «Eesa vaxa'pe' 

tavoj, tan tiixhla atinb'ale' uve! 
atkat axh. 

34Pet si'u, tan tuk unchaj b'en 
axh tu u Egipto, tan kat ulyu 
ve't in ti' veesat vuntename' 
vatz unq'a k'axk'oe', tan kat 
villu ve'te! uva! va'l ib'uchax 
vuntename'. As kat vab'il ve't 
toq'e',» ti'k u Tiixhe'. 

35 As tul ai u Moisés uva! 
ma'tik tixvale! ta'n ung'a 
tename', tan ech alpu ile! ste: 
«¿Ab'il kat aq'on eejle'm ti! 
ab'anat kusuuchil?» ti'k unq'a 
uxhchile' ste. As tul a! u Moisés 
uva! taq' u Tiixhe' u tijle'me! ti! 
teesal el tzan unq'a tename! vatz 
u k'axk'oe' tuk! u ángel uva' kat 
ik'uch tib' tu u xamal uva! nik 
toype! ti' u vokkin ch'i'xe!', 

36 As a! u Moisés eq'on el tzan 
ung'a q'esla kub'aale' tu u Egipto. 
As ik'uch kan unq'a k'uchb'al 
tetz vib'a'nil u Tiixhe' tuk' 

unq'a veel xo'veb'alik chittu' tu 
u Egipto as tu u mar uva' Kaj 
ib'ii. As echat ib'an tu u tzuukin 
tx'ava'e' tu ka'viinqil yaab'. 

37As ech tal kan u Moisés ile' 

te unq'a q'esla kub'aale': «As la 
ichaj tzan u Kub'aal Tiixhe' uma't 
u q'ajsan tetz viyole' xo'l unq'a 
tename' eche! uva! nunb'ane'. As 
la enima viyole' skajayil kam uva! 
la ul tal sete,» ti'k u Moisés. 

38As jit isa! unq'a q'esla 
kub'aale' inimat viyol u Moisés 
tul atik xo'l unq'a tename' tu 

u tzuukin tx'ava'e', as k'uxh 
xekelik ve't u ángel sti! uva' nik 
alon unq'a yole' ste vi' u vitz 
uva! Sinaí ti' uva! la aq'ax kan 
sukuxo'l. As tul ai u yole' la 
ag'on kutiichajil Katz u Tiixhe!. 

39 As tixva ve't unq'a q'esla 
kub'aale' u Moisés. As tal ve't 
ig'aav tu u Egipto, tan ye! nik 
inima u yole! uva! tal u Moisés. 
40As ech tal ve't ung'a q'esla 
kub'aal ile! te u Aarón: «B'an 
ka'vo'j kutiixh uva! la xekeb' oi 
sti', tan ye! qootzaj kam kat ib'an 
u Moisés uva! kat eq'on el tzan ol 
tu u Egipto,» ti'k unq'a tename!. 
41 As b'anchu ve't uma'l u 
tze! tiixh uva! ech tilone' eche! 
vaakaxh. As va'lik ichiib' ve't 
unq'a tename!, tul iblan ve't 
uma'l u nimla ot ti' toksal iq'ii 
u tze' tiixhe' uva! kat b'anchi. As 
iyatz! ve't u Aarón unq'a txokope' 
vatz u tze! tiixhe!. 

42 Esti'e! teesa ve't tib' u Tiixhe' 

Katz unq'a tename!. As jit imaj 

ve't Aak ivatz unq'a tename! ti! 

igaaeb' vatz unq'a tx'umile', as 
vatz u del tuk! u ich'e! uva! at 
tu almika', tan ech ni tal u yol 

ile! uve! tz'ib'amal kan ta'n u 

q'ajsan tetz viyol u Tiixh ile": 

As jit svee! la etaq'kat unq'a 
txooe! tuk! unq'a oye!, tul 
uva! kat atin ex ka'viingil 
yaab' tu u tzuukin tx'ava'e', 
ex uva' ex tiaal Israel. 

43 Pet kat etija ve't u atinb'ale' 
uva' atkat ok vetiixhe! uva! 
Moloc ib'ii, tuk! ivatzib'al 
uma't vetiixh uva! ech 
tilone' tx'umil uva! Renfan 
ib'ii, as tuk' ka't unq'a 
vatzib'ale! uve! b'anel 
seta'n uve! netoksa iq'ii. 

Esti'e! la aq'pik ve't b'en ex 
vatz b'en u Babilonia sva'n, 
ti'k u Tiixhe!. 

44As atik u atinb'ale' uva! 
nik inachpukat Tiixh xo'l unq'a 

q'esal kub'aale' tul atik tu u 
tzuukin tx'ava'e', tan ma'tik talat 
u Tiixhe' te u Moisés uva! la 
b'anchu u atinb'ale! eche! uva! 
ma'tik ik'uchat u Tiixhe' te u 
Moisés. 
45 As tul ma'tik ib'anchu ve't u 
atinb'ale' uva! tetz nachb'al Tiixh, 
as kat teq'o ve't unq'a q'esla 
kub'aale' sti', tul a'ik ve't u Josué 
eq'on tetz unq'a tename'. As kat 
ul unq'a q'esla kub'aale' jejeb'oj 
tu u txlavale! tzitza' uva! atikkat 
unjoltu unq'a tename'. As Tiixhe! 
kat eesan el unq'a tename' tu u 
tx'ava'e'. As atiktel u atinb'ale' 
uva' ninachpukat Tiixh xo'l unq'a 
q'esal kub'aale', tul b'ex okoj ve't 
u David ijlenaalil ti' unq'a tename!. 
46 As atik vib'a'nil u Tiixhe' ti' u 
David. As ijaj ve't u David b'a'nil 
te Aak ti! uva! la taq' Aak ste ti! 
ib'anat u David uma!l u kab'al 
uva! la atinkat Aak xo'l unq'a 
tiaal u Jacob. 
47As tul a! vik'aol u David uva! 
Salomón kat lakon u kab'ale!. 
48 As jit ai nijejeb'kat u Kub'aal 
Tiixhe' tu umaj kab'al uva! b'anel 
ta'n unq'a naje', tan echen Aake' 
tu almika' eche' uva! itz'ib'a kan 
u q'ajsan tetz viyol u Tiixhe!, tul 
ech tal ile": 
49 «¿Kam la etulb'e q'i ti! elakat 
umaj unkab'al? 
Tan ai u almika'e' 
vunxonleb'ale!. 
As a! u tx'ava'e' tatinb'al u 
voje!. 
¿As kam kab'alil uva! la 
atinkat in uve' netale'? 
50 ¿As ma jit in b'a kat b'anon 
unq'a vee! skajayil?» ti'k u 
Tiixhe!. 

51 As estile! tuk val sete, ¡tan ye! 
ni tok yol tevi' ti! etab'it u yole"! 
¡As ech vetxumb'ale' eche! unq'a 
uxhchile' uva! ye! ni niman Tiixh! 
¡As echat neb'ane' eche! uva! nik 
ib'an unq'a q'esla kub'aale', tan 
neteesa iq'ii u Tiixhla Espiritu! 
52 ¡Tan ye'l umaj unq'a q'ajsan 
tetz viyol u Tiixhe! uva! ye! koj 
kat laq'b'ali ta'n unq'a q'esla 
kub'aale'! Tan ai unq'a q'esla 
kub'aale' kat alon iyatz'pu unq'a 
uxhchile' uva' kat ul alon u 
tuleb'al u jikla aamae'. As tul 
kat uli, as ex kat oksan ok tiq'ab' 
unq'a yatz'ol aamae'. As ex kat 
alon ikame!, 
53jank'al ex uva! ye! ni niman 
ung'a itzaq'it u Tiixhe' uva! tal 
kan unq'a ángel, — ti'k u Esteban 
tal te unq'a b'aal tename' tu u 
ab'ib'ale!. 


Niyatz'pu ve't u 
Esteban ta'n k'ub' 

54As tul tab'i ve't unq'a b'aal 
tename' viyol u Esteban, as 
ch'o'n ve't u yole' te chajnaj. As 
aal chit tx'i'tzi'ltu ve't chajnaj. As 
jach'kab'an ve't tee chajnaj ta'n 
tx'i'tzi'l. 
55 As tag! ve't u Tiixhla Espíritu 
itxumb'al u Esteban ti' iyolone!. 

As sajin ve't je! u Esteban tu 
almika'. As til ve't ilitz'lo'lan 

u Kub'aal Tiixhe'. As tila uva! 
txaklik ve't u Jesús tiseb'al u 
Kub'aal Tiixhe!. 

56As ech tal ve't u Esteban 

ile!: —Ni vile' uva! jajle'l ve't 

u almika'e'. As ni vil vIK'AOL U 
NAJE', as ile! at ve't tiseb'al u 
Kub'aal Tiixhe',— ti'k u Esteban. 
57As ijup ve't chajnaj ixikin, tan 
jit isa! chajnaj tab'it u yole!. As 
xo'veb'al chit isik'in chajnaj. As 
eela chit ib'en chajnaj ti! itxeyat 
u Esteban. 

58As teq'o ve't el chajnaj ti'e'l u 
tename!. As xe't isuti ve't chajnaj 
k'ub' st. As taq! ve't kan unq'a 
cheesan tetz ipaav u Esteban 
vixheerkae' vatz uma'l u naj uva! 
Saulo. 

59 As tul nik isuti chajnaj k'ub' 
ti! u Esteban, as ech tal ve't ile', 
tul nik isik'ine!: —Kub'aal Jesús, 
Kul ve't u vaanxelale'— ti'k u 
Esteban. 

60As qaaeb' ve't ku'. As sik'in 
ve'te!. Ech tal ve't (ei: —Kub'aal 
Jesús, ooksak vipaav unq'a 
uxhchile' stuul,— ti'k u Esteban. 
As kam ve'te!. 


Nilaq'b'a u Saulo unq'a 
niman tetz u Jesús 


1 As b'a'nik ve't te u Saulo 
uva! yatz'pu u Esteban. 

As an chit tu u q'iie', as xe't 
ve't ung'a baal tename! ti' itilul 
unq'a niman tetz u Jesús tu u 
Jerusalén. As ooj ve't skajayil 
ti' ib'en tu u Judea tuk' tuu 
Samaria. As ech koj unq'a 
apóstol, tan kaaik kan tu u 
Jerusalén. 

2 As b'ex ve't ka'l unq'a naj uva! 
nik toksa taama ti' inachat Tiixh 
ti' imujlu u Esteban, tan nik 
itxum chajnaj ivatz. As va'lik 
chit toq' ve't chajnaj ti! uva! kat 
yatz'pu u Esteban. 

3 Pet ech koj u Saulo, tan itilu 
ve't naj unq'a niman tetz u Jesús. 
As nikat tok naj tulaj kab'al ti! 
teq'ot el tzan unq'a naje' tuk' 
ung'a ixoje' ti' toksal tu u kaarsa. 


Nipaxsal u b'a'nla yol ti! 
u Jesús tu u Samaria 


4 As ung'a niman tetz u Jesús 
uva! kat laq'b'al el tu u Jerusalén, 
as aal chit ipaxsa ve't u b'a'nla 
yole' til Aak tulaj unq'a tename! 
uva' nik ipalkat. 

5 As b'en ve't u Pi'le! tuu 
Samaria. As nikat tal ve't u yole' 
ti! u Cristo te unq'a tename' 
tzitzi'. 

6As nimal unq'a tename' nikat 
tag' je! ixikin ti' tab'it viyol u 
Pi'le', tan nikat til unq'a tename' 
unq'a k'uchb'al tetz vib'a'nil u 
Tiixhe! uva! nik ib'an u Pi'le', 
7tan nimal unq'a tename! uva! 
atik ok sub'ul sk'atz as nikat 

tel unq'a sub'ule'. As va'lik chit 
isik'in u sub'ule' ti' tele'. As nimal 
unq'a ko'xe' tuk! unq'a aach'o'me' 
uve! tze'unik Ob vichi'ole' ta'n 
ch'o'm, as nik ib'a'nx ve'te!. 

8 As va'lik chit ichiib' ve't unq'a 
uxhchile' tu u tename! ti' uve! 
nik tile!. 

9As atik uma'l u naj tu u 
Samaria uva! Simón. As nik 
toksa tib' naj snimla najil 
vatz unq'a tename'. As nikat 
imaxtib'e naj unq'a uxhchile', 
tan nikat iq'iian naj. 

10 As nimal unq'a tename' nikat 
ab'in viyol u Simón, talaj intxa! 
tuk! q'esla aama. As ech nik 
tal ile! svatzaj: —Nimal b'a'nil 
nib'an u Simón ta'n vib'a'nil u 
Tiixhe'— ti'k unq'a tename!. 
11 As nik tab'i unq'a tename' 
viyol u Sim6n, tan nimaxnik 
q'ii ma'tik imaxtib'et naj unq'a 
tename' tuk' u q'iia'me!. 
12 As tul nik ipaxsa ve't u Pi'le' u 
b'a'nla yole' ti' u tename' uva! at 
jaq' u tijle'm u Tiixhe', as inima 
ve't unq'a tename' u yole' uva! 
tal u Pille! til u Jesús. As ku! ve't 
unq'a naje! tuk' unq'a ixoje' ze! u 
ale! til inimal viyol u Tiixhe!. 
13 As antu ve't u Simón niman 
viyol u Tiixhe!. As ku! ve't naj 
ze! u a'e!. As xekeb' ve't naj 
til u Pi'le'. As tul til naj ung'a 
k'uchb'al tetz vib'a'nil u Tiixhe' 
uva' nikat ib'an u Pi'le', as yak 
chit teq'o ve't taama naj. 

14 Tan atik kan unq'a apéstol 
tu u Jerusalén. As tul tab'i 
ve't chajnaj uva' nimal unq'a 
aa Samaria kat niman viyol u 
Tiixhe', as ichaj ve't b'en chajnaj 
u Lu'e! tuk' u Xhune!. 
15 Astul oon chajnaj tu u Samaria, 
as inach ve't chajnaj Tiixh ti' uva' 
la ok ve't u Tiixhla Espíritu tu u 
taanxelal unq'a aa Samaria, 
16 tan k'uxh martik iku' unq'a 
aa Samaria xe' u ale! tuk' vib'ii 
u Jesús, as ye'xnik ok u Tiixhla 
Espíritu tu u taanxelale!. 
17As tag' ve't je! u Lu'e' iq'ab' 
tuk' u Xhune! ti' unq'a uxhchile'. 
As ok ve't u Tiixhla Espíritu tu u 
taanxelal unq'a uxhchile!. 

18 As tul til u Simón uva! 
nik tok u Tiixhla Espíritu tu u 

taanxelal unq'a uxhchile' tul nik 
taq' je! ung'a apóstol iq'ab' ti' 
unq'a uxhchile!, as taltzi' ve't naj 
puaj te u Lu'e' tuk! u Xhune!. 

19 As ech tal naj ile': —Etaq'taj 
vib'a'nil u Tiixhe' sve, tan a' ni 
vale! uva! ab'il uve! la vag je! 
unq'ab' sti! as la ok ve't u Tiixhla 
Espiritu tu u taanxelale' sva'n,— 
ti'k naj. 

20Ech tal ve't u Lu! ile!: — |Eela 
kuxh asotze' tuk' vapuaje', tan ti' 
uva' a' kuxh neetz'a uva' la uch 
aloq'at uve! sqe uve! oyamal sqe 
ta'n u Tiixhe!! 

21 ¡As axh chit ye'l ookeb'al ti' 
uve' naale', tan ye'l u aanxelale' 
jik koj vatz u Tiixhe"! 

22 Pet k'axa eeb' ti! u va'lexhe! 
uve! neetz'a. As kamal la isotzsa 
Aak apaav. Pet jaj b'a'nil te Aak, 
23tan ile' ni vile' uva' qitzel 
kuxh axh ta'n u paave! as 
k'ayb'inal kuxh aama,— ti'k u 
Lu'e'. 

24 As ech tal ve't u Simón (et: 
—B'an b'a'nil sve. Enachtaj Tiixh 
svi', aq'al uva! ye! la unpaleb'e 
unq'a veel netale'— Ok naj. 

25 As tal ve't u Lu'e', tuk! u 
Xhune!, tuk! u Pille! u b'a'nla 
yole' ti! u Jesús tulaj unq'a 
tename' tu u Samaria. As q'aav 
ve't chajnaj tu u Jerusalén. 


Niyolon u Pi'l tuk' 
uma'l u aa Etiopia 


26As yolon ve't uma'l u ángel 
te u Pi'le!. As ech tal ile!: —B'an 
ooche!. As kuxh ve't tu u b'eye' 
uve! ni tel tu u Jerusalén ti' toon 
tuu Gaza,— ti'k u ángel. As 
ech ipal u b'eye! tu u tzuukin 
tx'ava'e'. 

27As oora chit ib'an u Pi'le' 
tuche!. As b'en ve'te'. As aalik 
ib'en ve't uma'l u aa Etiopia tu 
b'ey uva' atik tijle'm ta'n uma'l u 
ixoj uva' Candace, u ijlenaal tu u 
Etiopía. As naj kololik tetz vipuaj 
u ijlenaale'. As ma'tik tul naj tu 
u Jerusalén ti' inachat Tiixh. 
28 As xonlik ve't naj tu vikare'te' 
uva! kaay eq!on tetz, tan aalik 
ig'aav ve't naj tu vitename!. As 
nikat isik'le naj uma'l u u'uj uve' 
tz'ib'amal kan ta'n u Isaías, u 
q'ajsan tetz viyol u Tiixhe!. 
29 As ech tal ve't u Tiixhla 
Espíritu ile! te u Pi'le!: —Jetz'en 
ok k'atz u kare'te'. As yolon te u 
naje',— ti'k u Tiixhla Espíritu. 
30As tul jetz'en ve't ok u Pi'le', 
as tab'i ve't u Pi'le' uva! nikat 
isik'le u naje' u u'uje' uve! 
tz'ib'amal kan ta'n u Isaías. As 
ech tal ve't u Pi'l ile' te naj: 
—¿Ma napal tu u yole' uve! 
nasik'le?— ti'k u Pi'le'. 
31 As ech tal ve't u aa Etiopía 
ile!: —¿Kam la vulb'e unpal tu 
u yole'? Tan ye'xheb'il ni alon 
isuuchil sve,— ti'k naj. As ijaj 
ve't naj b'a'nil te u Pi'le! uva! 
la je! u Pi'le! xonloj Katz naj ti' 
talax isuuchil u yole! ste. 

32 As ech nik tal u yol ile! uva! 
nikat isik'le naj: 

As kat eq'ol ve't u naje! eche! 
umaj tal kaneero' tuu 
atinb'ale' uva! niyatz'pukat 
unq'a txooe!. 

As ech u naje' eche' umaj tal 
kaneero' uva! ye! nitiine! 
tul ni tel ixi'l txoo. 

As a! chite! ye! kat ijaj itzi'. 

33 As kat teesa chajnaj iq'ii. As 
ye! kat b'anax isuuchil 
tijikil. 

As ye'l ve't tachul unq'a 
tiaale' la ib'ane', 

k'uxh la eesal el vitiichajile' 
vatz u tx'ava'e', ti'k u yole!. 

34As ech tal ve't u aa Etiopia 
ile! te u Pi'le!: —B'an b'a'nil. Al 
sve, ¿ab'il uve' ni tal u yole'? 
¿Ma an chit u Isaíase! uva' ni tal 
je! tib'? ¿Pet moj at uma'toj naj 
uve' ni tal u Isaías?— ti'k naj. 

35 As tal ve't u Pi'le! isuuchil 

u b'a'nla yole' ti! u Jesús. As a! 
xe'tkat ti' talat isuuchil ti! u yole' 
uva! nik isik'le u naje!. 

36 As tul b'en ve't chajnaj tu 
bley, as blex paloj ve't chajnaj tzi' 
uma!l u a'. As ech tal ve't u aa 
Etiopía (el: —I] a! ile! at tzitza!. 
¿As kam uma'toj la unb'ane! ti' 
uva! la ku! in ze! u ale!?— ti'k 
naj. 
37As ech tal ve't u Pi!l ile: 
—Asoj aya'l chit ak'u'l la anima 
u Jesús, as la uch aku'e' ze! u 
a'e'— ti'k u Pi'le'. As ech tal u 
naj ile': —Kano, nunnimae! uva! 
iK'aol u Tiixhe' u Jesucristo, — 
ti'k naj. 

38 As tal ve't naj itxakb'a'l 
u kare'te' uva! eg'omik ta'n 
u kaaye'. As ku! ve't chajnaj 

skaab'il xe! u a'e'. As taq! ve't ku! 
u Pi'le' u naje! ze! u ale!. 

39 As tul je! ve't ch'u'l chajnaj 
ze! u a'e!, as eg'ol ve't u Pi'le! ta'n 
u Tiixhla Espíritu. As jit til ve't u 
aa Etiopía u Pi'le'. As va'lik chit 
ichiib' ve't naj tul b'en ve't naj tu 
vitename!. 
40As a! oonkat ve't u Pi'le! tu u 
Azoto ta'n u Tiixhla Espíritu. As 
pal tal ve't u Pi'le' u b'a'nla yole' 
tulaj unq'a tename' techal toon 
ve't tu u Cesarea. 


Nijalpu ve't u Tiixhe' 
vitxumb'al u Saulo 
Hechos 22.6-16; 26.12-18 


1Asu naj uva! Saulo tan ye! 
nikat iya'sa naj ixe't ti! unq'a 
niman tetz u Jestse', tan nik tal 
naj iyatz'ata'. As b'ex naj vatz 
viq'esal unq'a oksan iyol tenam 
vatz Tiixh. 
2 As ijaj ve't u Saulo uma'l u 
u'yj ste ti! uva' la b'en ik'uch naj 
te ung'a b'anol isuuchil unq'a 
atinb'ale' tetz nachb'al Tiixh tu 


SCH 


AA 


zeen 


KE 

u Damasco, tan a! nik titz'a naj 
uva! la b'en ilej naj unq'a naje! 
tuk' unq'a ixoje! uva' ni niman 
u b'a'nla chusb'ale' uva! alel kan 
ta'n u Jesús. As la itxey naj ti' 
teq'ol tu u Jerusalén. 

3As tul nik ixaan u Saulo tu 
b'ey, as b'iitik kuxh toon ve't naj 
tu u Damasco. As aat kuxh til 
naj isutq'it OD) iku' ch'u'l uma'l 
u xamal tu almika', uva! va'l chit 
ilitz'kab'ane!. 
4 As pumel ib'en ve't naj tu 
tx'ava'. As tab'i ve't naj uma'l 
u tuul vi' uva! ech nik tal ile': 
—¿Saulo, Saulo, kam q'i uva! nu 
kuxh alaq'b'a in?— ti'k u yole!. 
5Ech tal ve't u Saulo ile!: 
—¿Ab'iste axh q'i, Pap?— ti'k naj. 
As ech tal ve't u yol ile!: —Ine' in 
Jesús uva' nalaq'b'a in. Pet axh 
kuxhe' nak'axb'isa je! eeb' tuk! 


uve! nab'ane'— ti'k u yole' te naj. 


6As yak chit xo'v ve't u Saulo. 
As t'unt'uch ve't naj. As ech tal 
ve't naj ile!: —¿Kam q'i nasa! uva! 
la unb'ane'?— ti'k naj. As ech tal 
ve't u yol ile!: —Txakpen. Kuxh 
tu u tenam. As tzitzi' la alpukat 
see kam uve' la ab'ane',— ti'k u 
yole!. 

7As tul tab'i ve't ka'l unq'a naj 

u yole' uva! xekik ti! u Saulo, as 
yak kuxh txakeb' ve't chajnaj tu 
b'ey, tan xo'v chit chajnaj. As tul 
tab'i chajnaj u yole', as ye'xheb'il 
kat til chajnaj. 

8 Txakpu ve't u Saulo tu tx'ava'. 
As tul ijaj ve't naj ivatz, as ye'l 
naj nik tilon ve'te!. As ch'ijimalik 
ib'en ve't u Saulo tu u Damasco 
ib'an chajnaj. 

9As oxva'l q'ii atin u Saulo 
tzitzi'. As ye! nik tilon ve'te'. 

As ye'xhkam nik itx!a'ne'. As 
ye'xhkam nik tuk'a'e'. 

10 As atik uma'l u niman tetz u 
Jesús tu u Damasco uva! Ananías 
ib'ii. As ik'uch u Tiixhe' ste eche! 
umaj vatzik', as ech tal Aak ile! 
ste: —Ananias,— ti'k Aak. As 
ech tal u Ananías ile!: —1l in ila', 
Kub'aal Jestis,— ti'k u Ananías. 
11 As ech tal ve't u Kub'aal 
Jesús ile': —Txakpen. As kuxh 
tu u b'eye' uva! Jikla B'ey ib'ii. 
As kuxh chuk uma'l u naj uva! 
Saulo uva' tzaanaj tu u Tarso, 
tan echen naj tikab'al u Judas. 
As il naj niqaa ve't tib' sunvatz 
cheel. 

12 As kat unk'uchlu ve't te naj 
uva! axh la aq'on je' aq'ab' ti' naj. 
As la ilon ve't naj unpajte,— ti'k 
u Jestis. 

13 As ech tal ve't u Ananias ile!: 
—Pap, nimal uxhchil kat alonyu 
ve't sve ti! unq'a va'lexhe' uve! 
kat ib'an u naje! tu u Jerusalén ti! 
vatename' tzitzi'. 

14 As kat ulyu ve't naj tzitza!, 
tan kat aq'ax ve't tijle'm naj ta'n 
unq'a iq'esal oksan iyol tenam 
vatz Tiixh, ti! uva! la teq'o ve't 

o' naj preexhuil uve' ni tale', 
jank'al o! uva' nimamal vab'iie! 
sqa'n,— ti'k u Ananías. 

15 As ech tal ve't u Kub'aal Jestis 
ile!: —Kuxh ila, tan txaael ve't 
naje! sva'n ti! uva! la b'en tal 

naj isuuchil u yole' svi! vatz 
unq'a tename' uve' jit tiaal Israel 
as vatz unq'a ijlenaale' as tuk' 
sevatz, ex uva' ex tiaal Israel, 
tulaj unq'a tename!. 

16 As tuk unk'uch te u 

Saulo ti' unq'a k'axk'oe' uva! 
techal la ipaleb'e, tan nimal 

ung'a k'axk'oe' la ipaleb'e ti! 
vunb'iie',— ti'k u Jesús. 

17As ben ve't u Ananías. As 
ok ve't tu u kab'ale! uve! atikkat 
u Saulo. As tag' ve't je! ig!ab' ti! 
u Saulo. As ech tal ile!': —Vitz'in 
vatzik Saulo, kat ichaj tzan in 
u Kub'aal Jesús uva! kat ik'uch 
tib' see tu b'ey tul uva! kat ul 
axh, aq'al uva! la ilon ve't axh 
unpajte. As la taq' ve't u Tiixhla 
Espíritu atxumb'al ti! ab'anata' 
kam uva! ni tal u Kub'aal Tiixhe' 
see,— ti'k u Ananias. 
18 As tul tal u Ananias u yole', as 
yak chit chajpik el ka'l unq'a vaa' 
tivatz u Saulo uva' ech tilone' 
eche! ti! u txaye!. As ilon ve't u 
Saulo unpajte. As txakpu ve'te!. 
As aq'pik ve't ku' ze! u afe! tuk! 
vib'ii u Tiixhe!. 
19As tul ma'tik itx'a'n ve'te', as 
yak'in ve'te'. As kaaik ve't kan 
ka't q'ii xo'l unq'a niman tetz u 
Jesús uve! atik tu u Damasco. 


Ni tal u Saulo 
viyol u Tiixh tu u Damasco 


20 As yak kuxh xe't ve't u 
Saulo ti' talat isuuchil u yole! ti! 
u Jesucristo tu ung'a atinb'ale' 
tetz nachb'al Tiixh. As tal ve't u 
Saulo uva! iK'aol Tiixh u Jesúse!. 
21 As sotz ve't ik'u'l unq'a 
uxhchile' uve! kat ab'in viyol u 
Saulo. As ech tal ve't ile! svatzaj: 
—¿Ma jit u naje' uve! nik tilun 
unq'a niman tetz u Jesús tu u 
Jerusalén? As kat ulyu naj tzitza! 
tu u Damasco ti' ul itxeyat unq'a 
uxhchile'. As la blen toksa ok naj 
vatz viq'esal ung'a oksan iyol 
tenam vatz Tiixh tu u Jerusalén 


uva! ni tale! — ti'k unq'a tename!. 

22 As aal chit nik taq' u Saulo 
yak'il ti' talat isuuchil u yole' 
til u Jesús uva! Cristo. As sotz 
ve't ik'u'l unq'a tiaal Israel tu 
u Damasco. Tan nik tab'i as ye! 
nikat ipal stuul. 


Nik'ul tib' iyol ka'l unq'a 
tiaal Israel uva' ye! nik niman 
u Jesús ti' iyatz'pu u Saulo 


23 As nimal ve't q'ii stuul, as 
imol ve't tib' unq'a tiaal Israel 
uva' ye! nik niman u Jesús. As 
ik'ul ve't tib' iyol chajnaj ti! 
iyatz'pu u Saulo. 

24 As tab'i ve't u Saulo uva! 

nik ichuk chajnaj txumb'al 

ti' iyatz'pe', tan xeemalik ve't 
unq'a tzi' u tapiaale' ta'n chajnaj 


al 


Geh 
` 

X ? 
L 2 

ORANI i d 

BOQ 

« 


















E 









A 


f Mili A ld 
1 
d 


ki L, 











Hechos 9.23-25 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


HECHOS 9 


sq'iil as aq'b'al, tan nikat itx'eb' 
chajnaj tel ch'u'l u Sauloe!. 

25 As tul tab'i ve't unq'a niman 
tetz u Jesús, as taq' ve't ku 
chajnaj u Saulo tu uma'l u nimla 
xu'k. As aq'b'al taq' ve't pal 
chajnaj ti'e'l u tapiaale!. 


Nib'en u Saulo tu u Jerusalén 


26As tul oon ve't u Saulo tu 
u Jerusalén, as ai tala uva' la 
ik'ul obt tuk' unq'a niman tetz u 
Jesús. Pet ech koj unq'a niman 
tetz u Jesús, tan nik ixo'v ve't te 
u Saulo, tan ye! nikat inima uva! 
ma'tik inimat u Saulo u Jesús. 
27Pet b'ex teq'o ve't tzan u 
Bernabé u Saulo vatz ung'a 
apóstol. As tal ve't u Bernabé 
uva! ma'tik ik'uchat tib' u 
Kub'aal Jesús te u Saulo tu b'ey. 
As ma'tik iyolon ve't Aak te u 
Saulo. As tal ve't u Bernabé uva! 
tii chit taama u Saulo ti' talat 
isuuchil u b'a'nla yole' ti! u Jesús 
tu u Damasco. 
28 As atin ve't u Saulo k'atz 
ung'a apóstol tu u Jerusalén. 
As ye'xhkam nik ixo'v ve'te! ti! 
ixaan xo'l ung'a tename!. 
29 As tii chit ve't taama ti! 
talat isuuchil u b'a'nla yole' ti' 
u Kub'aal Jesús. As tul nikat 
iyolb'e ve't u Saulo u Jestis te 
ka't unq'a tiaal Israel uva' griego 
viyolb'ale', as tal ve't chajnaj 
iyatz'at u Saulo. 
30 As tul tab'i ve't unq'a qitzi'in 
gatzike', as b'ex taq! ve't kan 
chajnaj u Saulo tu u Cesarea ti! 
ib'en tu u Tarso. 

31 As b'a'nik ve't tatin unq'a 
niman tetz u Jesús tu u Judea 
tuk' tu u Galilea as tuk' tu u 

Samaria. As nik iyak'in ve't 
taanxelal ti' inimal viyol u 
Tiixhe'. As jik chit nik ixo'va u 
Kub'aal Jesús. As nik ina' ve't 
tachul unq'a niman tetz u Jesús, 
tan a' u Tiixhla Espíritu nik 
yak'insan. 


Nib'a'nxisa u Lu' u Eneas 


32 As tul b'ex ib'ana uva' nik 
iq'elu ve't u Lu'e' ung'a gitz'in 
qatzike' skajayil, as oon ve't u 
Lu'e' ti' ig'elul unq'a niman tetz 
u Jesús uva! jejlik tu u tenam 
uva' Lida. 

33 As oon u Lu'e' xe! uma'l u 
naj uva' Eneas ib'ii, uva' ma'tik 
ib'anat vaaxil yaab' iku' vatz 
ch'ach. As tze'unik tib' vichi'ole' 
ta'n u ch'o'me!. 

34 As ech tal ve't u Lu ile": 
—Eneas, tuk ib'a'nxisa axh u 
Jesucristo. As txakpen. As b'an 
kan tuch vach'ache',— ti'k u 
Lu'e'. As yak kuxh txakpu ve't u 
Eneas. 

35 As tul til ve't ung'a aa Lida 
tuk' unq'a aa Sarón uva! b'a'nik 
ve't u Eneas, as ik'ujb'a' ve't 
unq'a uxhchile' ik'u'l ti! u 
Kub'aal Jesús. 


Ni tulsal taama u Dorcas 

36 As tu unq'a q'iie' as atik 
uma'l u niman tetz u Jesús uva! 
Tabita ib'ii as Dorcas tu yolb'al 
griego. As a atikkat tu u tenam 
uva! Jope. As b'enameen nik 
iloch ixoj unq'a meeb'a'e!. As nik 
ib'an ixoj b'a'nil ti! ilochat ung'a 
uxhchile'. 
37As tu unq'a q'iie! as ch'o'n ve't 
u Dorcas. As kam ve'te'. As tul 
ma'tik itx'aap ve't ti! vichi'ole', 

as pak'b'a'l ve't tu u nimla 
kab'ale'. 

38 As echen u Jope najlich u 
tenam uva' Lida. As tul tab'i 
ve't unq'a qitz'in qatzike! uva! 
echenik u Lu'e! tu u tenam uva! 
Lida, as ichaj ve't b'en chajnaj 
ka'va'l u naj ti' ijajat b'a'nil te u 
Lu'e'. As ech b'ex tal chajnaj ile: 
—B'an b'a'nil. ¡Ko'on sqi' cheel 
tu u Jope!— ti'k chajnaj tala. 
39As yak kuxh bien ve't u Lu'e' 
ti' chajnaj. As tul oon ve't u Lu'e', 
as eg'ol ve't ok tu u kab'ale' uve! 
atikkat u kamnaje'. As nimal 
unq'a txakay ixoje! molik ve't ok 
tib! Katz u kamnaje!. As va'lik 
chit toq! cha'ma. As nik ik'uch 
ve't cha'ma unq'a oksa'me' uva! 
nikat ib'an u Dorcas tul uva' 
isliktele. 

40As tal ve't u Lu'e' uva! la el 
ch'u'l unq'a uxhchile' skajayil 
k'atz u kamnaje!. As ku! ve't u 
Lu'e' qaaloj ti' inachat Tiixh. As 
isaji ve't b'en u Lu'e' u kamnaje!. 
As ech tal ve't ile!: —¡Tabita, 

txakpen!— ti'k u Lu'e!. As ijaj 
ve't ixoj ivatz. As tul til ve't ixoj 
u Lu'e', as xoneb' ve't ixoj. 

41 As itxey ve't u Lu'e' ig'ab' u 
ixoje!. As txakpu ve'te'. As imolo 
ve't u Lu'e' unq'a niman tetz u 
Tiixhe' tuk' unq'a txakay ixoje!. 
As ik'uch ve't u Lu'e' u ixoje! 
vatz ung'a uxhchile', tan ma'tik 
tul taama ixoj unpajte. 

42 As tul pax ve't itzib'lal u 
yole' tu u Jope, as nimal unq'a 
uxhchile' kat niman ve't u 
Kub'aal Jesús. 

43 As nimal q'ii atin ve't u Lu'e' 
tu u Jope tikab'al uma't u naj uva' 
Simón uva' nitzaq'san tz'u'm. 


U Lut tuk' u Cornelio 


1 1 Atik uma!l u naj tu u 
tenam uva! Cesarea uva! 

Cornelio ib'ii. As naj iq'esal 
o'k'alal (100) sol uva' «Italiano» 
ch'elelike. 
2 As aya'l chit ik'u'l u Cornelio 
nik toksa taama ti' inachat 
Tiixh, tan nik ixo'va naj u Tiixhe' 
tuk' unq'a tatine' tikab'al. As 
b'enameen nik inach naj Tiixh. 
As nimal lochb'al nik ib'an naj te 
unq'a uxhchile!. 

3As tu uma'l u ku'q'ii tu oxva'l 
oora, as ik'uch ve't tib! tivatz u 
Cornelio uva' kat ok ve't uma'l 
u ángel Katz naj. As ech tal ile!: 
—Cornelio,— ti'k u ángel. 
4 As yak kuxh samun ve't u 
Cornelio ta'n xo'vichil. As isaji 
ve't naj u ángel. As ech tal naj 
ile: —¿Kam nasa!, pap?— ti'k 
naj. As ech tal ve't u ángel 
ile!: —As at sk'u'l u Tiixhe' 
uva' naloch unq'a meeb'a'e', as 
b'enameen nanach Tiixh. 

5 As chaj b'en ka'vo'j uxhchil tu 
u tenam uva' Jope. As la b'en 
eq'oloj Gan uma'l u naj uva! 
Simón uva' «Lu!» ch'elel. 
6As a' atkat naj tikab'al uma't u 
naj uva! Simón uva' nitzaq'san 
tz'u'm. As a! jejle'lkat naj tzi' u 
mar. As la tal u Simón uva! «Lu!» 
ch'elel as la tal isuuchil see kam 
uve' la ab'ane'— ti'k u angel. 
7As tul ben ve't u ángel uva' 
yolon te u Cornelio, as imolo ve't 
naj ka'va'l vik'am tuk' uma't u 
sol uva' k'ujle'l ik'u'l naj sti', tan 
aya'l chit ik'u'l u sole! nik inach 
Tiixh. 
8 As tal ve't u Cornelio isuuchil 
te chajnaj ti! uva! kat ik'uch 
tib' te naj. As ichaj ve't b'en naj 
chajnaj tu u Jope. 

OTu ve't uma't q'ii kamal 
chaq'aal q'ii, as tul b'iitik toon 
unq'a naje! tu u Jope, as je! ve't 
u Lu'e' vi' u kab'ale' o inachat 
Tiixh. 


10 As nik isa! ve't u Lu'e' itx'a'ne', 


tan va'lik chit iva'y ve'te'. As 
tul nikat ib'anchu tuch u 
echb'ub'ale', as ik'uch ve't tib' 
tivatz u Lu'e! uva! eche! vatzik!'. 
11 As til ve't u Lu'e! uva! jajlik 
ve!t u almika'e'. As ku! ve't ch'u'l 
eche' uma'l u nimla ixb'u'j uva! 
k'alel junun ixoob'. As ku! ve't 
ch'u!l vatz u tx'ava'e' uve! til u 
Lu'e'. 

12 As atik ku' ka'l unq'a txoo 
stuul uva! kajva'l toj, tuk! unq'a 
txooe! uve! nijuxu tib' vatz 
tx'ava', tuk! unq'a tz'ikine!. 

13 As tab'i ve't u Lu'e! uma'l 

u tuul vi' uva! ech tal ile": 
—Txakpen, Lu'. As yatz! unq'a 
txooe!. As echb'u,— ti'k u yole'. 

14 As ech tal ve't u Lu! ile': 
—Ye!le, Pap, tan ye! atixoj 
vechb'u umaj txoo uve! ye! la uch 
techb'ule'— ti'k u Lu'e!. 
15 As ech tal ve't u yol ile! 
tika'pa te u Lu'e!: —Jank'al uva! 
ni vale! uva! la uch techb'ule', 
as ye! la uch aalata' uva! ye! la 
echb'uli,— ti'k u yole'. 
16 Oxpajul chit ib'ana. As eq!'ol 
ve't je! u nimla ixb'u'je! tu 
almika'. 

17As teq'o ve't taama u Lu'e', 
tan ye' nikat ipal stuul uva' kam 
isuuchil uve' kat tila. As tul 
titz'a ve't naj, as b'ex oonoj unq'a 
naje! tzi' u kab'ale! uva! ichaj 
b'en u Cornelio, tan ma'tik tab'it 
chajnaj katil atikkat vikab'al u 
Simón uva' tzaq'san tz'u'm. 
18 As ich'oti ve't chajnaj te u 
b'aal kab'ale'. As ech tal chajnaj 
ile!: —¿Ma a! atkat u Simón 
tzitza! uva! «Lu!» ch'elel?— ti'k 
chajnaj. 
19 As tul nik titz'a ve't u Lu'e' 
uva! kam kat ik'uch tib' tivatz, 
as ech tal ve't u Tiixhla Espiritu 
ile! ste: —Il oxva'l unq'a naj 
nichukun see!. 
20As txakpen. Kuxh ila. As 
ye! la ka'kab'in aama ti! ab'en 
ti! chajnaj, tan ine! chajol tetz 
chajnaj,— ti'k u Tiixhla Espiritu. 
21 As tul ku! ve't ch'u'l u Lu'e' 
vi' u kab'ale', as ul til ve't u 
Lu'e' unq'a naje' uva! ichaj tzan 
u Cornelio. As ech tal ve't u 
Lui (el: —As kat alpu sve uva! 
in nechuk in. ¿As kam ni tal 
etaama?— ti'k u Lu'e!. 
22 As ech tal ve't unq'a naj 
ile!: —Kat ichaj tzan o! u 
kuq'esale!' uva! Cornelio, tan 

jik chit itxumb'al. As ninima u 
Tiixhe!. As ban iyolb'ele! vatz 
unq'a tiaal Israel uve! Cesarea. 
As nisa'b'ela axh u Cornelio 
Lu', tan kat ik'uch obt uma'l u 
angel ste. As a'e' kat alon ste 
uva' la ul kumolo axh ti! ab'en 
tu vikab'ale!, tan nisa! tab'it u 
Cornelio vayole! kam uva! la 
aale'— ti'k chajnaj te u Lu'e!. 
23 As teq'o ve't ok u Lu'e' chajnaj 
tu vikab'ale'. As aq'pu ve't 
ivatb'al chajnaj. 

As tu ve't uma't q'ii, as b'en 
ve't u Lu'e! ti' chajnaj tuk! ka't 
unq'a qitz'in qatzike! uve! atik tu 
u Jope. 
24As tu ve't uma't q'ii, as oon 
ve't chajnaj tu u Cesarea uva! 
nik itx'eb'onkat u Cornelio, tuk' 
unq'a titz'in tatzike', tuk' unq'a 


tetz ktultzi'e! uva! ma'tik imolata!. 


25 As tul b'iitik kuxh toon ve't u 
Lu'e'! tu vikab'al u Cornelio, as 
ul ik'ul ve't u Cornelio u Lu'e'. 
As ku' ve't u Cornelio qaaloj ti' 
toksal iq'ii u Lu'e!. 

26Ech tal ve't u Lu! ile': 
—Txakpen, tan in kuxh naje', 
eche! axh,— ti'k u Lu'e'. 

27As txakpu ve't u Cornelio. 

As yolon ve't chajnaj tul ok ve't 
chajnaj tu kab'al. As tul til ve't u 
Lu'e! uva' nimal tenam molik ve't 
tib' tu kab'ale', 

28 as ech tal ve't ile!: —Ate! 
sek'u'l uve' ni gale! uva! oi tiaal 
Israel uva! ye! la uch kumolot 
qib' setuk', tan jit ex tiaal Israel. 
As mita'n la uch qok tekab'al. Pet 
ech koj cheel, tan kat ik'uchlu u 
Tiixhe' sve uva! ye! la uch voksat 
ve't ixo'l unq'a uxhchile' vatz u 
Tiixhe!. 

29Estile! uva! oora kat tzaa in tul 
kat emolo in. As ye' kat unpi'u 
vib' ti! untzaae'. As nunsa' uva! 
la vootzi kam sti' kat emolokat 
in,— ti'k u Lu'e!. 

30As ech tal ve't u Cornelio 

ile!: —Kat ib'anlu ve't kajva'l 

q'ii cheel ech oorae' u vaa', as 
nikat unkuy unva'y. As tu oxva'l 
oora ku'q'ii tul atik in tzitza' tu 
vunkab'ale' ti' unnachat Tiixh, as 
aat kuxh vil ik'uchat tib' uma'l u 
uxhchil tunvatz uva' va'lik chit 
ilitz'kab'an u toksa'me!. 

31 As ech tal ile! sve: «Cornelio, 
kat tab'il u Tiixhe' vayole' uve' 
naale'. As at sk'u'l u Tiixhe' uva' 
naloch unq'a meeb'a'e'. 

32 As chaj b'en umaj uxhchil tu 
u tenam uva! Jope ti' b'en teq'ol 
tzan u Simón uva' Lu! ni talpe!. 
A! echenkat tu vikab'al uma'l u 
tzag'san tz'u'm uva! Simón, uva! 
echen GU u mar,» ti'k sve. 

33 Estile! uva! oora chit kat 
unchaj b'en ka'l unq'a unk'am ti! 

b'en eeq'ol tzan. As kat ab'anlu 
b'a'nil ti! oole'. As il o! molel ve't 
gib' skukajayil vatz u Tiixhe!. 

As nu kusa' uva! la aal soe kam 
uva' kat tal u Tiixhe' see,— ti'k u 
Cornelio. 


Ni tal u Lu' viyol u Tiixhe' 
tu vikab'al u Cornelio 


34 As ech tal ve't u Lu! ile: 
—Cheel kat palyu ve't in stuul 
uva! ye!l ixo'l unq'a uxhchile' 
nib'an u Tiixhe', 

35 tan nitxuq'txun u Tiixhe! ti! 
unq'a uxhchile' uve! ni xo'van 
Aak, k'uxh kam kuxh tenamil. 
As nib'an u b'a'ne' tuk' u jike! 
vatz u Tiixhe!. 

36 Tan kat ik'ujb'a' kan u Tiixhe' 
viyole' sukuxo'l uva! o! tiaal 
Israel. As kat tal kan Aak u 
b'a'nla yole' ti' uva! b'a'n qatin 
sukuvatzaj ta'n u Jesucristo, tan 
Aake' u Kub'aale' uva' at sqi' 
skukajayil. 

37As ootzimale' u yole' seta'n 
uva' b'axik paxsal tu u Galilea 
tul ma'tik ixe't u Xhune! ti! talax 
te unq'a tename' uva! la ku! ze! 
u ale! tuk! vib'ii u Tiixhe'. As 

a'n paxsal u yole' xo'l unq'a aa 
Judea. 

38 As a'e' u yole' ti' u Jesús uva! 
aa Nazaret uva! kat taq' ve't 

u Tiixhe! tijle'm ta'n u Tiixhla 
Espíritu. As ootzimale' seta'n 
uva! katil nikat ipalkat u Jesús, 
as nikat ib'an u b'a'ne'. As nik 
ib'a'nxisa Aak unq'a uxhchile' 
uve! nik paleb'en unq'a k'axk'oe' 
ta'n unq'a sub'ule', tan atik u 
Tiixhe! Katz Aak. 

39As ni qal ve't isuuchil ti' uva' 
kat qila uva! kat ib'an u Jesús 

tu u Judea tuk' tu u Jerusalén. 
As kat tal unq'a tename! uva! la 
aq'pik je! u Jesús vatz u kuruse!. 
As kat yatz'pi. 

40 As kat tulsa ve't u Tiixhe' 
taama u Jesús titoxvu q'ii. As kat 
ik'uch ve't tib' Aak uva! isle'l ve't 
Aak ta'n u Tiixhe!. 

41As ye! kat ik'uch tib' u Jesús 
te unq'a tename' skajayil. Pet 
sukuvatz kuxh kat ik'uchkat tib' 
Aak, tan ma'tik ik'ujb'a't kan o! 
u Tiixhe' oO b'en qgalat isuuchil 
uva! kat qila, tan kat tx'a'n ol, as 
kat uk'a' o! tuk' Aak tul ma'tik 
tul taama Aak unpajte. 

42 As Tiixhe' kat chajon ve't o! 

ti' b'en qalat ve't u yole! te unq'a 
tename' uva! a! u Jesús uva! k'ujlu 
kan ta'n u Tiixhe! ti! iblanax 
isuuchil unq'a tename' uve' 
kamnajle tuk' unq'a vee! isle'le. 
43 As ti! u Jesús kat yolonkat kan 
unq'a q'ajsan tetz viyol u Tiixhe! 
til uva! jank'al unq'a tename' 
uva! la ik'ujb'a! ik'u'l ti' Aak as 
ale! la sotz ipaav ta'n Aak,— ti'k 
u Lu'e! te unq'a uxhchile' uva! 
atik tikab'al u Cornelio. 


Ni tok u Tiixhla Espiritu tu 
u taanxelal unq'a uxhchil 
uva' jit tiaal Israel 


44As antelik kuxh iyolon u 
Lu'e' tul b'ex okoj ve't u Tiixhla 
Espíritu tu u taanxelal unq'a 
uxhchile! skajayil uve' nik ab'in 
u yole!. 

45 As unq'a uxhchile' uva' xekik 
til u Lu'e! uva! ma'tik itzok'ax 

el unb'iil vichi'ole', as teq'o ve't 
taama ti' uva' kat ul u Tiixhla 
Espíritu ti' unq'a uxhchile' uve' 
jit tiaal Israel, 

46 tan nikat tab'i ve't chajnaj 
iyolon unq'a uxhchile' tu uma't 
yolb'al uva! ye! ootzimalik sta'n. 
As nik toksa ve't ung'a uxhchile' 
ig'ii u Tiixhe!. 

47As ech tal ve't u Lut ile": 
—¿Ab'il q'i la majon ivatz unq'a 
uxhchile' ti! (bien xe' u ale! tuk! 
ib'ii u Tiixhe'? Tan kat ulyu ve't 
u Tiixhla Espíritu sti" eche! uva! 
kat iblan sqe, ol uva! o! tiaal 
Israel, — ti'k u Lu'e!. 

48 As tal ve't u Lu'e! uva! la ku! 
ung'a uxhchile' xe' u ale! tuk! 
vib'ii u Kub'aal Jesús. As ijaj ve't 
unq'a uxhchile' b'a'nil te u Lu'e' 
uva! la kaaik kan ka'toj q!ii. 


Ni tal u Lu' ti' u b'a'nil uva' 
kat ib'an u Tiixh te u Cornelio 
1 1As tab'i ve't unq'a 

apóstol tuk' ka't unq'a 

qitz'in gatzike' uva! atik tu u 
Judea ti' uva' antu ve't unq'a 
uxhchile! uve' jit tiaal Israel kat 
niman ve't viyol u Tiixhe!. 
2Astuloon ve't u Lu'e' tuu 
Jerusalén, as zelt ve't unq'a 
imoole! sti', uva' tiaal Israel. 
3 As ech tal ve't chajnaj ile! tuk' 
yaa: —¿Kam kat b'ex ablano'k 
tikab'al unq'a uxhchile' uve' jit 
tiaal Israel? As kat tx'a'n axh tuk' 
unq'a uxhchile'— ti'k chajnaj. 
4As ech tal ve't u Lui ile! ti' talat 
isuuchil kam chit uva' kat ib'ana: 
5 —Tul atik in tu u tenam uva! 
Jope as tul nik unnach Tiixh, as 
kat ik'uch tib' sve eche! umaj 
vatzik'. As kat vil uma'l u vaa! 
eche! nimla ixb'u'j uva! kat 
ku! ch'u'l tu almika'. As kajva'l 
ixoob' kat vila tul kat ku' ch'u'l. 
As ech tul sunvatz kat uli. 

6As tul kat unsaji kam uva! 
atik stuul, as kat vil ka'l unq'a 
txoo uve' kajva'l toj, tuk! ka't 
unq'a txoo uve' xo'veb'al chittu', 
tuk' ka't unq'a txoo uve! nijuxu 
tib! vatz tx'ava', tuk! ka't unq'a 
tz'ikin uve' nixich'an tu almika!. 
7As vab'i ve't uma'l u tuul vi! 
uva' ech tal ile! sve: «Txakpen, 
Lu'. As yatz' unq'a txooe'. As 
echb'u,» ti'k u yole!. 

8As ech val ve't ile!: «Pap, tan 
ye! atixoj ok umaj kam tuntzi' 
uva' kam kuxh echb'ub'alil. As 
mita'n uve! ye! la uch techb'ule',» 
ch'in kat vala. 
9As yolon ve't ku' tzan sve tu 
almika' unpajte. As ech tal ile': 
«Kam uve' kat tal u Tiixhe' uva! 
la echb'uli, as ye' la uch aalata! 
uva' ye! la echb'uli,» ti'k u yole!. 
10 As oxpajul chit ib'ana. As 
eq'ol ve't je! u nimla ixb'u'je' tu 
almika'. 

11 As tul ma'tik teq'ol ve't je! 
uixb'u'je', as b'ex oonoj ve't 
oxva'l unq'a naj tu u kab'ale! uva! 
atikkat in, tan chajelik chajnaj 
ta'n uma'l u naj uva! tu u Cesarea. 
12 As ma'tik talat u Tiixhla 
Espíritu sve uva! ye! la ka'kab'in 
vaama ti' unb'en ti' chajnaj. As 
kat b'en vaajit unq'a qitz'in 
qatzike! svi'. As kat ok ve't o! tu 
vikab'al u naje!. 

13 Askat tal ve't naj sqe uva' 
ma'tik tilat naj uma'l u ángel 
uva' txaklik ve't tikab'al naj. As 
ech tal ve't ile! te naj: «As chaj 
b'en ka'vo'j naj tu u tenam uva! 
Jope ti! b'en teq'ol tzan u Sim6n 
uva! Lui ni talpe', 

14tan a! u Simón la alon isuuchil 
see ti! uva! la sotz apaav tuk' 

ung'a uxhchile' uve' at takab'al,» 
ti'k u ángel tal te naj. 
15 As tul nik val ve't viyol u 
Tiixhe', as kat ul ve't u Tiixhla 
Espíritu ti! unq'a uxhchile' eche' 
uva! kat ib'an sqi' blaxa. 
16 As kat ul ve't sunk'u'l uva! 
kat tal kan u Kub'aal Jesús, tul 
ech tal Aak ile!: «Eche' u Xhune' 
tan xe! kuxh u a'e' ni taq'kat 
b'en unq'a uxhchile'. Pet ech koj 
ex, tan tuknal okoj u Tiixhla 
Espíritu tu vetaanxelale!,» ti'k 
Aak. 
17 ;As kam ve't vijle'm q'i uva' la 
unmaj ve't ivatz u Tiixhe'? Tan u 
tx'aja'me' uva! kat taq' u Tiixhe' 
sde, jank'al o! uva! oi niman 
tetz u Kub'aal Jesucristo, as an 
chite' kat taq' ve't Aak te unq'a 
uxhchile! unpajte,— ti'k u Lu'e!. 
18 As tul tab'i ve't unq'a qitz'in 
gatzike' u yole! uve! tal u Lu'e', 
as b'a'n uve' kat ib'an ste. As 
toksa ve't unq'a qitz'in qatzike' 
iq'ii u Tiixhe'. Ech tal ve't ile': 
—jAs jit kuxh oi b'a la uch 
kuk'axat qib' til u kupaave' vatz 
u Tiixhe!! ¡Pet antu ve't unq'a 
uxhchile! uve' jit tiaal Israel la 
sotz ipaav ti' taq'ax itiichajil 
Katz u Tiixhe'!— ti'k unq'a 
qitz'in qatzike!. 


Ninimal viyol u Tiixh 
tu u Antioquia 


19 As tul ma'tik iyatz'pu u 
Esteban, as ooj ve't unq'a niman 
tetz u Jesús tu unjoltu unq'a 
tename!, tan ti' uva' nik itilul 
ve'te!. At uxhchil kat oojik b'en 
tu u Fenicia tuk' tu u Chipre tuk' 
tu u Antioquía. As ye'xh katil nik 
talkat ung'a uxhchile' u b'a'nla 

yole' ti' u Jesús. Pet te kuxh ve't 
unq'a imoole' uva! tiaal Israel. 
20Pet ech koj ka't ung'a niman 
tetz u Jesús uva' nik itilule', tan 
tzaa ve't chajnaj tu u Chipre uk 
tu u Cirene. As tul oon ve't tu u 
Antioquía, as tal ve't chajnaj u 
b'a'nla yole' ti' u Kub'aal Jesús 
te ung'a uxhchile' uva! jit tiaal 
Israel. 

21 As atik ve't vib'a'nil u Kub'aal 
Jesús ti' ung'a qitz'in qatzike!. 
As nimal uxhchil kat ijalpu ve't 
vitxumb'ale', tan kat inima ve't 
unq'a uxhchile' u Kub'aal Jesús. 

22 As tul tab'i ve't unq'a 
niman tetz u Jesús uve' atik tu 
u Jerusalén ti! uva! nik tuch tu 
u Antioquía, as ichaj ve't b'en 
chajnaj u Bernabé ti' uva! la ben 
tu u Antioquía. 

23 As tul oon ve't u Bernabé, 

as va'lik chit ichiib' ve'te!, tan 
til ve'te! uva! nimal vib'a'nil u 
Tiixhe! atik ti! unq'a niman tetz 
u Jesús. As ibleya ve't u Bernabé 
te unq'a uxhchile' skajayil uva! 
tuk' chit taanxelal la inima viyol 
u Kub'aal Jesús. 

24As nimal chit unq'a tename' 
ik'ujb'a' ik'u'l til u Kub'aal Jesús 
tan ch'i'umal chit itxumb'al u 
Bernabé, tan aq'el itxumb'al ta'n 
u Tiixhla Espiritu ti' ib'anata' 
kam uva! ni tal u Tiixhe' ste. As 
k'ujle'l chit ik'ul o u Tiixhe!. 

25 As xamtik ve't stuul, as b'en 
ve't u Bernabé tu u Tarso ti' b'en 
ichukat u Saulo. As tul ilej ve't u 
Bernabé u Saulo, as teq'o ve't u 
Bernabé u Saulo sti! ti! bien tu u 
Antioquía. 

26 As uma'l yaab' atin ve't xo'l 
unq'a niman tetz u Jestis tu 

u Antioquía. As nimal unq'a 
tename' nik ichus ve'te!. As b'axa 
chit oksal ve't ib'ii ung'a niman 
tetz u Jesús uva! «cristiano» 
ch'elel, ta'n unq'a aa Antioquía. 
27As tu unq'a g'iie' as b'en 
ve't ka'l unq'a q'ajsan tetz viyol 
u Tiixhe' tu u Jerusalén. As oon 
ve't tu u Antioquia. 
28As txakeb' ve't uma'l naj uva' 
Agabo ib'ii xo'l unq'a qitz'in 
qatzike' ti! talat uma'l u yol ta'n 
u Tiixhla Espíritu ti' uva' la ib'an 
uma'l u mama'la va'y vatz u 
tx'ava'e'. As a's ib'ana tul atik ok 
u Claudio ijlenaalil. 
29As tul tab'i ve't unq'a qitz'in 
gatzike' u yole! uva' tal u Agabo, 
as iyolb'e ve't chajnaj uva' la 
tag' Dien uma'l u lochb'al te 
unq'a qitz'in gatzike' tu u Judea, 
jank'oj uva! la uch taq'ata'. 
30As ech ib'ane', tan ichaj ve't 
b'en unq'a qitz'in gatzike' u 
Bernabé tuk' u Saulo ti' iq'ajsal u 
lochb'ale' te unq'a iq'esal unq'a 
qitz'in gatzike' uve! atik tu u 
Judea. 


Niyatz'pu u Jacobo as 

ni toksal u Lu' tu u kaarsa 

1 1As tu unq'a q'iie' as tal 
ve't u Herodes itxeypu 

ka'l unq'a niman tetz u Jesús ti! 
uva' la k'axb'isali. 
2Astal ve't naj iyatz'pu ve't u 
Jacob, u titz'in u Xhune', ta'n 
ch'ich'. 
3 As tul til u Herodes uva! 
txuq'txun ve't ung'a ig'esal ung'a 

tiaal Israel ti' uve' ib'an naj, as 
tal ve't naj itxeypu u Lu'e'. As 
tu u nimla q'iie' ib'an naj, uva! 
nitx'a'pkat u paane' uve! ye'l 
levadura niku' xo'l. 

4As tul ma'tik itxeypu u Lu'e', as 
oksal ve't tu u kaarsa. As ik'ujb'a! 
ve't u Herodes kaa t'uub'ul unq'a 
sole! uva! kajva'l sol ti' jun t'uub'ul 
ti' ixeeat u Lu'e', tan a! nik tal 

naj uva! la ik'uch ve't naj u Lu'e! 
vatz unq'a tename' tul ma't ipal u 
nimla q'iie! uva! pascua? (bit. 

5 As ye! nik iya! ve't unq'a 
niman tetz u Jesús ti' inachat 
Tiixh ti' u Lu'e!, tan atik ok u 
Lu'e! tu u kaarsa. As chab'amalik 
chit ixeep naj ta'n sol. 


Ni teq'o el tzan uma'l 
u ángel u Lu! tu u kaarsa 


6As ech ve't q'ejal la eq'ol ve't 
el tzan u Lu'e' vatz ung'a tename' 
uva' nik tal u Herodes, as an chit 
tu u aq'b'ale' as vatik u Lu'e'. As 
xeemalik ta'n ka'va'l sol, tan 
k'alik u Lu'e' ta'n ka'va'l kateena. 
As xeemalik u tzi' kaarsae! ta'n 
ka't unq'a sole!. 
7As aat kuxh til u Lu'e' ik'uchat 
tib' uma'l u angel uva' tetz u 
Kub'aal Tiixhe' svatz. As txijul 
ve't tuul u kaarsae' sta'n. As ikan 
ve't ok u ángel txala tuul u Lu'e' 
ti! ib'eyle!. As ech tal ve't u ángel 
ile!: —¡Oora kuxh txakpen!— Ok 
u ángel. As yak kuxh el unq'a 
kateenae! ti! ig'ab' u Lu'e!. 
8As ech tal u ángel ile': —Oksa 
ooksa'm. As oksa axa'p,— ti'k u 


a 12.4 As jun yaab' nik tulsa ung'a tiaal Israel sk'u!l uva! ye'l unq'a b'axa ik'aol unq'a 
q'esla ib'aale' kat yatz'pi ta'n u ángel tul uva! kat el ch'u'l u tename' tu u Egipto. As 


eyen tu Éxodo 12.1-36. 

ángel. As ib'an ve't u Lu'e' kam 
uva! tal u ángel ste. As ech tal 
ve't u ángel ile! unpajte: —Oksa 
vaxheerkae!. As xekeb'en svi'— 
ti'k u ángel. 
9As el ve't ch'u'l u Lu'e' ti' u 
ángel. As ye! nik ib'en te u Lu'e' 
uva' yijla yol chit uve' nik ib'an 
u angel, tan kamal vatzik' nik 
ib'an u Lu'e! uve' nik tale!. 
10 As tul ma'tik ipal ve't u Lu'e' 
tuk' u angel vatz t'uub'ul u sole' 
uva' nik xeon u Lu'e', as pal 
vatz t'uub'te. As oon ve't tzi' u 
kab'ale' uve! ch'ich' chittu' ti' 
toon tu b'ey. As ijaj kuxh ve't tib' 
utzi' kab'ale! svatz. As oon ve't 
tu b'ey. As tul ma'tik ixaat u Lu'e' 
uma'l ju' pe' tuk' u ángel, as taq! 
ve't kan u angel u Lu'e' sijunal. 
11 As a'n b'en ve't te u Lu'e'. As 
ech tal ve't ile!: «Cheel kat palyu 
ve't in stuul uva! yijla yol chite! 

vil uva! kat tag' tzan u Kub'aale' 
u ángel ti' veesal tig'ab' u 
Herodes. As kat ikol in u Tiixhe' 
vatz unq'a va'lexhe' uva! nik 
titz'a unq'a tename!' ib'anat svi',» 
ti'k u Lu'e!. 

12 As tul ma'tik ipal ve't u Lu'e' 
stuul, as oon ve't tikab'al u Ma'le', 
vitxutx u Xhun uva' «Marcos» 
ch'elel. As nimal uxhchil molik 
tib! tzitzi' ti' inachat Tiixh. 

13 Tul nik it'okon ok u Lu'e! tzi' 
u kab'ale! uve! tu b'ey, as ul til 
uma'l u ixoj uva! Rode ti! uva! 
ab'il nik ittokone!. 

14Tul texhla ixoj tuul ivi! u 
Lu'e', as teg'o chit taama ixoj 
ta'n chiib'ichil. As jit ijaj ixoj u 
tzi' kab'ale'. Pet ooje'l tok ixoj ti' 
talata' uva!: —Il u Lu! ile! at ve't 
tzi' kab'al,— ti'k ixoj. 

15 As ech alpu ve't ile! te ixoj: 
—Kamal ch'u'jil elnallukat 
axh,— ti'k ung'a uxhchile' te 
ixoj. As tal ve't ixoj uva! yol 

chit te ixoj. As ech tal ve't unq'a 
uxhchil ile!: —¡A' u ángel uva! 
ni xeen u Lu'e' kat til ixoj!— ti'k 
unq'a uxhchile!. 

16 As antelik kuxh it'okon ok u 
Lu'e' tzi' u kab'ale!. As ul ijaj ve't 
unq'a uxhchile' u tzi' kab'ale'. 
As til ve'te! uva' a'ik u Lu'e'. As 
teq'o ve't taama unq'a uxhchile!. 
17As k'uchun ve't u Lu'e! tuk' 
ig'ab' ti! uva! ye! la tiin unq'a 
uxhchile'. As tal ve't u Lu'e! uva! 
kam kat ib'an u Kub'aale! ti! 
teesal el tzan tu u kaarsae'. As 
ech tal ve't u Lu' ile!: —B'en 
etaltaj te u Jacobo tuk' unq'a 
gitz'in gatzike' kam kat ib'an u 
Tiixhe! sve,— ti'k u Lu'e'. As b'en 
ve't u Lu'e! tu uma't atinb'al. 

18 As tul sajb'u ve'te!, as sotz 
ve't ik'u'l unq'a sole', tan ye! 
tootzajlu chajnaj uva' kam kat 
ib'an u Lu'e' ti! tel ch'u'l tu u 
kaarsae!. 

19 As tal ve't u Herodes ichukpu 
u Lu'e!. As tul jit lejpu u Lu'e', as 
a! ve't unq'a sole' kat ijlen uve' 
xeenik tetz u kaarsae'. As tal ve't 
u Herodes iyatz'pu ve't unq'a 
sole'. As tul b'a'nxi, as el ve't 
ch'u'l u Herodes tu u Judea. As a! 
atinkat ve't tu u Cesarea. 


Nikam u Herodes 


20 As ma'tik tul ivi' u Herodes 
ti! viq'esal unq'a tename' uva! 
Tiro tuk' u Sid6n. As ik'ul ve't 
tib! iyol unq'a iq'esal unq'a 
tename' ti' ichukat txumb'al ti! 
iku' ivi' u Herodes sti'. As oleb' 
chajnaj ti' iyolon tuk! uma'l u 
nimla lochonaal uva' Blasto ib'ii 
k'atz u Herodes ti' ijajat b'a'nil te 
u Herodes ti' unq'a tename', tan 
til uva! a! u Herodes nik lochon 
ung'a tename!. 

21 As ik'ujb'a' ve't u Herodes 
uma'l u q'ii ti! ik'ulat tib' tuk' 
unq'a tename!. As tu u qliie! as 
toksa ve't u Herodes uma'l u 
b'a'nla oksa'm. As xoneb! ve't naj 
tu vixonleb'ale'. As xe't ve't naj 
yolon. 

22As tul tab'i ve't unq'a tename!, 
as sik'in ve'te' ti' toksal iq'ii u 
Herodes. As ech tal ve't ile!: —U 
tuul vi'e! uve' ni qab'i, as jit tetz 
umaj naj. Pet tetz u Tiixhe!,— 
ti'k unq'a tename!. 

23As tul kuxh nik isik'in ve't 
unq'a tename', as ok ve't uma'l u 
ch'o'm ti' u Herodes ta'n uma'l u 
ángel uva! tetz u Kub'aal Tiixhe' 

tan ti! uva! jit toksa naj iq'ii u 
Tiixhe'. As tul kat kam ve't naj, 
as txitxb'il kuxh kat tx'akon ve't 
naj. 

24Pet ech koj viyol u Kub'aal 
Tiixhe', tan aal chit nik iyak'in 
ve'te! tu u taanxelal unq'a niman 
tetz u Jesús. As nik ipaxsal ve't 
tulaj unq'a tename!. 

25 As u Bernabé tuk' u Saulo 
as tul ma't tag'at kan chajnaj 
u lochb'ale' uve' chajel chajnaj 
sti' tu u Jerusalén, as q'aav ve't 
chajnaj tu u Antioquia. As teq'o 
ve't b'en chajnaj u Xhune! sti' 
uva' Marcos ch'elel. 


Nixe't u Bernabé tuk' u Saulo 
ti' ipaxsal viyol u Tiixh 
1 1As xo'l unq'a niman tetz 
u Jestis tu u Antioquia 
as atik ka'l unq'a q'ajsan tetz 
iyol u Tiixhe'. As atik ka't unq'a 
uxhchil uve' nik chusun iyol 
u Tiixhe!. As u Bernabé tuk' u 
Simón uva' Niger ch'elel, tuk' u 
Lucio uva! tzaanaj tu u Cirene, 
tuk! u Manaén uva! eela ich'iie' 
tuk' u Herodes uva! tijlenaal u 
Galilea as tuk' u Saulo. 
2 As nik inach unq'a niman tetz 
u Jesús Tiixh tu u Antioquía. As 
nikat ikuy iva'y ti' inachat Tiixh, 
as ech tal ve't u Tiixhla Espiritu 
ile!: —Etxaataj u Bernabé tuk' 
u Saulo ti! uva! la ib'an chajnaj 
kam uve! kat unmolo chajnaj 
sti, — ti'k u Tiixhla Espíritu. 
3As tul ma'tik ikuyat unq'a 
gitz'in qatzike! iva'y ti! inachpu 
Tiixh, as tag' ve't je! ig'ab' ti' u 
Bernabé tuk' u Saulo. As ichaj 
ve't bien unq'a gitz'in gatzike' u 
Bernabé tuk' u Saulo. 

4 As b'en ve'te!, tan a! u Tiixhla 
Espíritu kat alon uva! la chajax 
b'en. As b'en ve't u Bernabé tuk' 
u Saulo tu u Seleucia. As ok ve't 
tu uma'l u barco ti' toon tu u tal 
tx'ava' uva! Chipre. 

5 As tul oon ve't u Bernabé 
tuk' u Saulo tu u tenam uva! 
Salamina, as tal ve't viyol u 
Tiixhe! xo'l ung'a imoole' uva! 
tiaal Israel uva! molik tib' tu 
ung'a atinb'ale' tetz nachb'al 
Tiixh. As antik u Xhune' nik 
ilochone!. 

6 As xaan ve't stoj, techal toon 
tu u tename' uva! Pafos uva! 
echen jalit el itzi' u tal tx!ava!e!. 
As ilej ve't chajnaj uma'l u aag'ii 
uva' tiaal Israel uva' Barjestis 
ib'ii. As nik toksa tib' naj q'ajsan 
tetz viyol u Tiixhe!, pet chulin 
yolik naj. 
7As atik naj k'atz u Sergio Paulo 
uva! atik ok ib'ooq'ol unq'a 
tename', tan jikik chit itxumb'al 
naj. As imolo ve't naj u Bernabé 
tuk' u Saulo, tan nik isa' naj 
tab'it viyol u Tiixhe!. 

8 As u Barjesús uva! Elimas 

ib'ii tu griego. As imaj naj ivatz 
u Bernabé tuk' u Saulo, tan ai 
nikat tal naj uva' ye' la inima u 
b'ooq'ol tename' u yole' uve' nik 
tal u Saulo tuk' u Bernabé. 

9As u Saulo uva' Pablo as 

taq' ve't u Tiixhla Espíritu 
itxumb'al ti' iyolone'. As 

isaji ve't b'en u Pablo ivatz u 
aaq'iie!. 

10 As ech tal ve't u Pablo (ei: 
—;¡Chulin yol! ¡As paasan tzii! 
¡Tan nich'o'n aama ti' u b'a'ne!, 
tan axh ik'aol tx'i'lanaj! ¿As jatu 
la ya! axh ti! isotzsal ik'u'l ung'a 

uxhchile' uve! nisa' inimat viyol 
u Tiixhe'? 

11 As cheel tuk taq' tzan u 
Kub'aal Tiixhe' uma'l u k'axk'o 
see', tan tuk tzotq'oj axh. As 
nimal q'ii uva' ye! la eel ve't 

u q'iie'.— ti'k u Pablo. As yak 
chit tzotq'u ve't u Elimas. As 
ichuk ve't naj uma'l u uxhchil ti' 
ich'ijile'. 

12 As tul til ve't vib'ooq'ol unq'a 
tename' itzotq'u u Elimas, as 
teq'o chit ve't taama naj ti! u 
yole' uva! tab'i naj ti' u Kub'aal 
Jesús. As ik'ujb'a' ve't naj ik'u'l 
ti' u Jesus, 


Ni talpu ve't viyol u Tiixh 
tu u Antioquia 
uva' echen tu u Pisidia 


13 As tul el ve't ch'u'l u Pablo 
tuk' unq'a imoole' tu u tename' 
uva' Pafos, as b'en ve't tuu 
barcoe' ti! toon tu u Perge uva! 
echen tu u Panfilia. As tzitzi' 
ijatxkat ve't Ob u Xhune' tuk' 
chajaak. As q'aavik ve't b'en tu u 
Jerusalén. 

14 As el ve't ch'u'l u Bernabé 
tuk' u Pablo tu u Perge. As b'en 
ve't tu u Antioquia uva' echen 
tu u Pisidia. As tu uma'l u xeem 
q'ii, as ok ve't chajnaj tu u 
atinb'ale' tetz nachb'al Tiixh ta'n 
unq'a tiaal Israel. As xoneb' ve't 
chajnaj. 

15 Tul tzojpu ve't isik'lel viyol u 
Tiixhe'! uve' tz'ib'amal kan, as 
ech tal ve't viq'esal u atinb'ale' 
tetz nachb'al Tiixh ile! te u 
Pablo tuk' u Bernabé: —Qitz'in 
gatzik, asoj at umaj eyol cheel 
ti! iyak'insal taanxelal unq'a 
tename', as etaltaj,— ti'k naj. 

ye'xheb'il la tiini. Ech tal ve't ile: 


—Ex kumool tiaal Israel, tuk' ex 
uva! ni xo'van u Tiixhe', etab'itaj 
uve! tuk val sete 

17tan kat itxaa u Kub'aal Tiixhe' 
unq'a q'esla kub'aale'. As kat 
ina'sa Aak tachul tul atik tu u 
Egipto, k'uxh jitik aa Egipto. As 
tuk' viyak'il Aake' kat teq'o el 
tzan Aak tu u Egipto. 

18 As ka'viinqil yaab' kat ikuy u 
Tiixhe' unq'a q'esla kub'aale' tu 
u tzuukin tx'ava'e'. 

19 As kat isotzsa Aak unq'a 
uxhchile' tu vujva'l unq'a nimla 
tename' tu u Canán, ti' taq'at 
Aak u tx'ava'e' te unq'a q'esla 
kub'aale!. 

20 As tu 450 yaab' uva! sixe'tik 
tzan ti' unq'a q'esla kub'aale', as 
kat ik'ujb'a' kan u Tiixhe' b'anol 
tetz isuuchil ung'a tename!, 
techal kat b'ex ilej u q'ii tul uva! 
atik u Samuel uva! nik q'ajsan 
viyol u Tiixhe!. 

21 As ijaj ve't unq'a q'esla 
kub'aale' uma'l u tijlenaal te 

u Tiixhe'. As ik'ujb'a' ve't Aak 
uma'l u ijlenaal uva! Saulo, 
vik'aol u Cis uva' echen xo'l 
itiaal u Benjamín. As ka'viingil 
yaab' kat iblan u ijlenaale' xo'l 
ung'a q'esla kub'aale!. 

22 As kat teesa ve't u Tiixhe' 

u Saulo ijlenaalil. As a! ve't 

u David kat ok ijlenaalil ta'n 
Aak. As ech tal Aak ile': «Tan 
ootzimale' u David sva'n, vik'aol 
u Isaí, tan a! naje! uva! la ik'ul 
tib' unyol stuk'. As aya'l chit 
ik'u!l la ib'ane' kam uva' nunsa!,» 
ti'k u Tiixhe'. 

23As an chit xo'l unq'a tiaal 
David kat ulkat u Jesús ti! 
isotzsal ipaav unq'a tiaal Israel, 
eche! uva! alel kan ta'n u Tiixhe!. 
24 Tul uva' ye'xnik ul u Jesús, 
as tal u Xhune' viyol u Tiixhe' 
xo'l unq'a tiaal Israel, ti' uva! 
la ik'axa tib' ti! vipaave'. As la 
ku! ve't ze! u ale! tuk' vib'ii u 
Tiixhe!. 

25 As tul aalik itzojpu ve't u 
Xhune! ti! ib'anata' kam uva! kat 
tal u Tiixhe'! ste, as ech tal ve't 
ile'! «¿As kam vijle'm q'i uva! 
netale'? Tan Dt ine! uva! netitz'a. 
Pet at uma't u uxhchil uva' xekel 
tzan svi' uva! ye! la uch in stuk! 
til unsaaput vik'a'jil vixa'pe',» Ok 
u Xhune! tala. 

26 Vitz'in vatzik, ex tiaal 
Abraham, tuk' ex uva! ni xo'van 
u Tiixhe! k'uxh jit ex tiaal Israel, 
as etetze! unq'a yole! uve' ni 
talpu sete, tan a'e! la q'alpun ex 
vatz u paave!. 
27As ech koj unq'a tename' uve! 
at tu u Jerusalén tuk' unq'a 
iq'esale', tan ye! kat texhla uva! 
ab'iste u Jestse'. As k'uxh tu jun 
xeem q'ii nik isik'lel u yole! vi 
unq'a tename!, as ye! kat pal tu 
u yole! uve' tz'ib'amal kan ta'n 
ung'a g'ajsan tetz viyol u Tiixhe!. 
As an chit unq'a tename' kat 
tzojpisan u yole' tul kat tal unq'a 
tename' ikam u Jesús. 
28As k'uxh ye' kat lejpu umaj 
ipaav Aak uva' la kam Aak sti', 
as kat ijaj unq'a tename' te u 
Pilato ti' uva! la yatz'pu ve't Aak. 
29 As tul ma'tik itzojpisata' 
jank'al uva' tz'ib'amal kan ti' 
Aak, as kat eq'ol ku tzan vatz u 
kuruse'. As kat mujlu ve'te!. 

30 As kat tulsa u Tiixhe' taama 
Aak unpajte. 
31 As jatpajul kuxh kat ik'uch tib' 
u Jesús vatz unq'a uxhchile' uva! 
xekelik sti! tul uva! kat el Aak tu 
u Galilea ti! toon tu u Jerusalén. 
As ai unq'a uxhchile' ni alon 
isuuchil unq'a yole' te unq'a 
tename' ti' uva' kat tila. 

32As echat nu kub'ane', tan ni 
gal ve't u b'a'nla yole' sete kam 
uva' tal kan u Tiixhe' te unq'a 
q'esla kub'aale'. 
33 As ale! uva! kat uch sukuxo'l 
ta'n u Tiixhe', jank'al o! uva! ol 
tiaal unq'a q'esla kub'aale', tan 
kat tulsa u Tiixhe' taama u Jesús 
unpajte eche! uva! tz'ib'amal kan 
tika'v u Salmo, uva' ech ni tal ile': 

«Tan axhe' axh vunK'aole', 

tan kat unk'uchlu ve't vatz 
unq'a tename' 

uva' in aB'aal, as axh 
unK'aol,» ti'k u Tiixhe' tu 
Salmo. 

34 As esti'e! kat tulsa u Tiixhe' 
taama u Jesús ti' uva! ye'l Aak la 
kam ve't unpajte, as la b'en ib'an 
u yole! uva! tal u Tiixhe' tul ech 
tal (ei: 

«As unq'a b'a'nile' uva' kat 
val kan te u David uva' la 
chit unb'ane!, 

as ale! u jikla b'a'nile' la 
unb'an sexo'l,» ti'k u 
Tiixhe!, ti'k u yole!. 

35 As ech ni tal uma't u yol ile' 
uva' tz'ib'amal kan tu Salmo: 

«As ye! la aaq' vichi'ol u jikla 
aamae! q'eeoj uva' k'ujle'l 
a'n,» ti'k u David te u 
Tiixhe!. 

36 As jit u David ni tal je' tib' tul 
ni tal u yole', tan kat pal u David 





330 


ijlenaalil xo'l unq'a tename! 
uva' tiaal Israel. As tul ma'tik 
ib'anata' kam uva' tal u Tiixhe' 
ste, as kam ve'te'. As tul mujlu 
ve't u David k'atz unq'a q'esla 
kub'aale' uva' kamnajle. As kat 
dee vichi'ole'. 
37Pet ech koj u Jestis, tan ye'l 
vichi'ole' kat q'eei, tan kat tulsa 
u Tiixhe! taama unpajte. 
38 Esti'e! ni val sete, vitz'in 
vatzik, palojtaj ex tu u b'a'nla 
yole! uva! ni val sete, tan ale! uva! 
ni tale! uva! ti! vib'a'nil u Jesús 
la sotzsalkat epaav. 
39 As ye! kat oleb' ex ti' etok 
jikla aamail vatz u Tiixhe' tul 
kat enima unq'a tzaq'ite' uva! 
tz'ib'amal kan ta'n u Moisés. Pet 
ab'il uva! la ik'ujb'a' ik'u'l ti' u 
Jesús, as a'e' la ok jikla aamail 
vatz u Tiixhe!. 
40As atoj enachb'al, aq'al uva! 
ye! la ul sen eche! uva! alel kan 
ta'n unq'a q'ajsan tetz viyol u 
Tiixhe', tan ech ni tal ile': 
41 La etitz'a etib', jank'al ex uva' 
ex ixvanaal. 
As teq'otaj chit etaama; as 
oojojtaj ex, 
tan tuk vaq' ben uma'l u 
k'axk'o tu u q'iie'. 
As k'uxh la alpu sete kam 
uva' la uchi, 
as ye! la enima, taq' u yole!,— 
ti'k u Pablo. 
42As tul el ve't ch'u'l u Pablo 
tuk' unq'a imoole' tu u atinb'ale' 
tetz nachb'al Tiixh, as ijaj ve't 
unq'a uxhchile' kuyb'al te chajnaj 
uva' la ul tal chajnaj unb'iitoj u 
yole! tu uma't xeem OI. 
43 As tul ma'tik itzojpu ve't 
u nuk'ue' tu u atinb'ale' tetz 

nachb'al Tiixh, as nimal unq'a 
tiaal Israel tuk' ka't unq'a jit 
tiaal Israel uve' nik toksa taama 
ti! inachat Tiixh, as xekeb' ve't 

ti' u Pablo tuk' u Bernabé. As 

tal ve't u Pablo tuk' u Bernabé 

te unq'a uxhchile' uva' ye! la 
ka'kab'in taama ti' u b!a'nile! uve' 
nib'an u Tiixhe!. 

44 As tu uma't xeem qlii, as 
unb'iit kuxh ye! kat oon unq'a 
tename' skajayil tu u atinb'ale' 
tetz nachb'al Tiixh ti' tab'it viyol 
u Kub'aal Tiixhe'. 

45 As tul til ve't viq'esal unq'a 
tiaal Israel unq'a tename' uva! 
nik ab'in u yole' uve! nik tal 

u Pablo, as ch'o'n ve't taama 
chajnaj. As va'len ve't tel u yole' 
nikat tal chajnaj ti' u Pablo. As 
nik iyoq'on ti' unq'a yole' uve! 
nik tal u Pabloe'. 

46Pet aal chit yak'in ve't taama 
u Pablo tuk' u Bernabé ti' talat 
isuuchil u yole'. As ech tal 
chajnaj ile': —As kat qal viyol u 
Tiixhe! sete b'axa, tan etetze' u 
tiichajile! uve! ye'l iya'teb'al uve' 
ni tal Aak. Pet kat etixva, tan ye! 
kat esa! etab'ita'. As estile! uva! 
la b'en ve't oi unpajte xo'l unq'a 
uxhchile' uva! jit tiaal Israel ti' 
galat isuuchil u yole!. 

47 Tan ech tal kan u Kub'aal 
Tiixh ile": 

«Kat unk'ujb'a' kan ex eche' 
umaj txijub'al xo'l unq'a 
uxhchile' uva! jit tiaal 
Israel, 

ti! b'en aalat isuuchil vatz 
utx'ava'e' skajayil ti! uva! 
la uch isotzsal ve't ipaav 
unq'a tename' skajayil,» 
tag' u Tiixhe!,— 

ti'k chajnaj. 

48 As tul tab'i ve't unq'a 
uxhchile! uve! jit tiaal Israel, as 
chiib' ve'te!. As toksa ve't iq'ii 
viyol u Tiixhe!. As ik'ujb'a' ve't 
ik'u'l ti! Aak, jank'al uva! aq'el 
ve't ste ta'n Aak uva! at itiichajil 
uve! ye'l iya'teb'al. 

49 As ech ipaxsal ve't viyol 

u Tiixhe! tulaj unq'a tename' 
uve' najlik kuxh ixo'l tuk' u 
Antioquia. 

50As unq'a tiaal Israel uva! ye! 
nik niman u Jesús, as ipit ve't 
chajnaj kal unq'a ixoj uva! atik 
tijle'm uva! nik toksa taama ti! 
inachat Tiixh. As kat ipit chajnaj 
ka't unq'a naj uva! atik tijle'm. 
As xe't ve't unq'a uxhchile' ti' u 
Pablo as ti' u Bernabé unpajte. 
As laq'b'al ve't el tzan tu u 
tename!. 

51 As tul el ve't ch'u'l u Pablo 
tuk! u Bernabé, as ichitu ve't kan 
chajnaj u pojoe' ti' unq'a toje!, 
texhlal tetz uva! ye! kat isa! unq'a 
tename' tab'it viyol u Tiixhe'. As 
b'en ve't chajnaj tu u Iconio. 

52 As jank'al unq'a niman tetz 

u Jesús, as va'lik chit ichiib'e', 
tan atik itxumb'al ta'n u Tiixhla 
Espiritu. 


Ni tal u Pablo tuk' u Bernabé 
viyol u Tiixh tu u Iconio 


1 1As tul atik u Pablo tuk' 
u Bernabé tu u Iconio, 
as ok ve't tu u atinb'ale' tetz 
nachb'al Tiixh ta'n unq'a tiaal 
Israel. As tul tal ve't chajnaj 
isuuchil viyol u Tiixhe', as nimal 
unq'a uxhchile' niman ve't viyol 
u Tiixhe' uva! tiaal Israel as tuk' 
unq'a jit tiaal Israel. 

2 Pet ech koj ka't ung'a tiaal 
Israel uva! ye! nik niman u Jesús, 
tan toksa ve't chajnaj ixo'l ung'a 
uxhchile! uve' jit tiaal Israel 

tuk! u Pablo as tuk' u Bernabé 
unpajte. 

3As nimaltel q'ii kaaik ve't kan 
chajnaj tzitzi'. As ye! nik ixo'v ve't 
ti! iyolone', tan k'ujlik chit ik'u'l 
ti' u Kub'aal Jesús. As nik ik'uch 
Aak uva! jik chit u yole! uva! nik 
tal chajnaj ti! vib'a'nil Aake', 

tan kat tag' ve't Aak te chajnaj 

til ik'uchat unq'a k'uchb'al tetz 
vib'a'nil Aake' uva! la teq'o taama 
unq'a uxhchile' sti'. 

4 As ye! nik ik'ul tib' iyol unq'a 
tename', tan atik uxhchil a ni 
toksakat Ob! Katz unq'a tiaal 
Israel uva! ye! nik niman u Jesús. 
As at uxhchil a! echenikkat k'atz 
u Pablo tuk' u Bernabé. 

5 As tul ik'ul ve't tib' iyol ung'a 
ig'esal unq'a tename' tuk! unq'a 
uxhchile' uva' tiaal Israel uva! ye! 
nik niman u Jesús as tuk' unq'a 
uxhchile' uve' jit tiaal Israel, 

as nik titz'a ve't unq'a tename' 
uva! la k'axb'isal u Pablo tuk! u 
Bernabé. As la sutil ve't k'ub' sti' 
uve! nik tal unq'a tename!. 

6 As tab'i ve't u Pablo tuk' u 
Bernabé. As ooj ve't chajnaj ti' 
ib'en tu u Listra, tuk' tu u Derbe 
uva' echen tu u Licaonia, as tuk! 
tu ka't unq'a tename' uva' echen 
najli. 

7As tzitzi' talkat ve't chajnaj u 
b'a'nla yole' ti' u Jesús. 


Nisutil k'ub' 
ti' u Pablo tu u Listra 


8As atik uma'l u naj tu u 
Listra uve! xonlik kuxhtu'. As ye! 

nik itx'ol ixaane', tan ko'xik naj 
stitz'eb'e'. 
9As tul nik iyolon u Pablo, as 
tab'i ve't u ko'xe'. As isaji ve't 
b'en u Pablo u ko'xe'. As til u 
Pablo uva' k'ujlik chit ik'u'l naj 
ti' u Jestis ti' uva' la el u ch'o'me' 
ti' naj. 
10 As taq' ve't je! u Pablo tuul 
ivi'. Ech tal ile': —Txakpen. Bian 
atxakeb'e'— ti'k u Pablo. As 
yujpu ve't u naje'. As xaan ve't 
naj. 
11 As tul til unq'a aa Licaonia 
uve! ib'an u Pablo, as sik'in ve'te' 
tu viyolb'ale'. As ech tal ve't ile': 
—Kat ulyu ve't ka'l unq'a tiixh 
sukuxo'l uve' ech tilone' eche' 
naj,— ti'k unq'a tename!. 
12 As toksa ve't unq'a tename' 
ib'ii vitiixhe' uva! Júpiter ti' u 
Bernabé. As tuk! uma't vitiixhe' 
uva! Mercurio as toksa ve't 
vib'iie! ti! u Pablo, tan ti! uva! 
a! u Pablo nik iyolon xo'l unq'a 
tename!. 
13 As ul ve't u baal vatz tiixhe! 
uva! nik iqaa tib' vatz u Júpiter 
tu u tostiixhe! uva! eyenik tzi' u 
tename'. As teg'o ve't tzan naj 
kat unq'a tooro' tuk' ka't unq'a 
xu'm, tan al nik tal naj tuk' unq'a 
tename' uva! la yatz'pu unq'a 
tooro'e' ti! toksal iq'ii u Pablo 
tuk' u Bernabé. 

14 As tul tab'i ve't u Pablo 
tuk' u Bernabé, as iq'ix ve't u 
toksa'me'. As ok ve't xo'l unq'a 
tename!. As taq' ve't je! chajnaj 
tuul ivi'. 
15 As ech tal ve't chajnaj ile": 
— Ex tenam, kame' q'i uve' 
neb'ane'? Tan oi kuxh naje! eche' 
ex. As o! kuxh alol tetz isuuchil 

u b'a'nla yole' sete ti' uva! la 
eya'sa unq'a txumb'ale' uva! 
eq'omal seta'n. As la enima u 
islich Tiixhe' uve! cheesan tetz 
u almika'e! tuk' u vatz tx'ava'e' 
tuk! u mar as tuk' unq'a veel 
skajayil. 
16 Tan b'axa yol as ye! kat imaj u 
Tiixhe' unq'a tename! ti! ib'anata' 
kam ni tal taama. 
17As kat taq' kan u Tiixhe' unq'a 
k'uchb'al tetz vib'a'nile' sqe, 
tan kat taq' ku tzan Aak unq'a 
jab'ale! tu almika' aq'al uva! 
nimal ivatz unq'a kuchikoe' la 
ib'ane' ti! uva! at gechb'ub'al. As 
la txuq'txun ol sti'— ti'k chajnaj. 
18 As k'uxh tal u Pablo unq'a 
yole! tuk! u Bernabé, as ye! nik 
tok ve't yol tivi' unq'a tename! ti! 
uva! ye! la iyatz' chajnaj unq'a 
tooro'e' ti' toksal iq'ii u Pablo 
tuk' u Bernabé. 

19 As b'ex uloj ve't ka'l unq'a 
tiaal Israel uva! ye! nik niman 
u Jesús uva! tzaanajlik tu u 
Antioquía tuk' tu u Iconio. As 
toksa chajnaj tivi' ung'a tename!' 
til uva! la sutil k'ub' ti! u Pablo. 
As ib'an ve't unq'a tename! te 
u Pablo. As ijiti ve't el chajnaj 
tzi'e'l u tename', tan kamnajlik 
ve't u Pablo uva' nik tal unq'a 
tename'. 
20 As b'ex isep ve't ok tib! unq'a 
niman tetz u Jesús ti' u Pablo. As 
tul txakpu ve'te', as ok ve't tu u 
tename' unpajte. As tu uma't q'ii, 
as b'en ve't u Pablo tu u Derbe 
tuk' u Bernabé. 

21As tul tal ve't chajnaj 
isuuchil u b'a'nla yole' xo'l unq'a 
tename! tu u Derbe, as nimal 
unq'a uxhchile! kat niman u yole' 

ti' u Jestis. As q'aav ve't u Pablo 
tuk' u Bernabé tu u Listra tuk' 
tu u Iconio tuk' tu u Antioquía 
unpajte. 

22 As ib'eya ve't kan chajnaj 

te unq'a niman tetz u Jesús ti' 
uva! ye! la ka'kab'in taama ti! 

u k'ujleb'al ik'u'le'. As ech tal 
kan u Pablo ile! tuk! u Bernabé: 
—Techal la kupaleb'e mama'la 
k'axk'o vatz u txlava!e! o! uva! 
niman tetz u Tiixhe' tul ye'xna 
ok o! jaq' u tijle'm u Aake',— Ok 
chajnaj. 

23 As ik'ujb'a! ve't kan chajnaj 
iq'esal ung'a niman tetz u Jesús tu 
junun tenam. As tul ma'tik ikuyat 
chajnaj iva'y ti' inachat Tiixh, 

as ijaj ve't kan chajnaj b'a'nil te 

u Kub'aal Jesús ti! unq'a iq'esal 
unq'a niman tetz u Jestis, tan 
ma'tik ik'ujb'a't ik'u!l ti! u Jesús. 


Niq'aav u Pablo tuk' Bernabé 
tu u Antioquia uva' 
echen tu u Siria 


24Pal ve't chajnaj tu u Pisidia. 
As oon ve't chajnaj tu u Panfilia. 
25 As tul ma'tik talat ve't chajnaj 
viyol u Tiixhe' tu u Perge, as 
b'en ve't chajnaj tu u Atalia. 
26 As ok ve't chajnaj tu uma't u 
barco ti' toon tu u Antioquía uva' 
chajlikkat b'en chajnaj b'axa ti' 
ipaxsat vib'a'nil u Tiixhe!. 
27As tul oon ve't chajnaj tu u 
Antioquía, as imol ve't chajnaj 
unq'a niman tetz u Jesús. As tal 
ve't chajnaj isuuchil ti' uva' kam 
vib'a'nil u Tiixhe' kat ib'an ti' 
chajnaj as ti' uva' kam kat ib'an 
u Tiixhe! ti' uva' la ik'ujb'a! ve't 
unq'a uxhchile' ik'u'l ti' u Jesús 
uva' jit tiaal Israel. 

28 As nimal q'ii atin ve't u Pablo 
tuk' u Bernabé xo'l unq'a niman 
tetz u Jesús. 


Nib'anchu uma'l u nimla 
nuk'u tu u Jerusalén 


1 1As tzaa ka'l unq'a 
niman tetz u Jesús tu 

u Judea, uva' tiaal Israel. As 

oon tu u Antioquía. As xe't 

ve't chajnaj chusun xo'l unq'a 

niman tetz u Jesús uva! jit tiaal 


Israel. As ech tal ve't chajnaj ile': 


—Asoj ye! la tzok'ax el unb'iil 
vechi'ole', ex naj, eche! uva! alel 
kan ta'n u Moisés, as ye! la uch 
isotzsal epaav,— ti'k chajnaj. 

2 As tul tab'i ve't u Pablo tuk! u 
Bernabé u yole' uva! tal chajnaj, 
as ye! nik ik'ul ve't Ob) iyol 
chajnaj tuk! unq'a naje! uva! 
tzaa tu u Judea. As iyaa ve't tib' 
chajnaj svatzaj ti' u yole'. As 
k'ujb'a'l ve'te! uva! la b'en ve't u 
Pablo, tuk! u Bernabé, tuk! ka't 
unq'a niman tetz u Jesús uva! 
echen tu u Antioquía, ti! b'en 
ich'otit te unq'a apéstol tuk' te 
ka't unq'a iq'esal unq'a niman 
tetz u Jestis tu u Jerusalén, ti' 
uva' ab'iste u yole' la nimali. 

3 As chajax ve't b'en u Pablo 
tuk' u Bernabé ta'n unq'a niman 
tetz u Jesús. As tul pal ve't 
chajnaj tu u Fenicia tuk' tuu 
Samaria, as tal ve't chajnaj xo'l 
unq'a niman tetz u Jesús uva! 
tiaal Israel ti! uva! nimal ve't 
unq'a uxhchile' uva! jit tiaal 
Israel kat niman ve't u Jesús. 
As tul tab'i ve't ung'a qitz'in 
qatzike!, as txuq'txun ve'te'. 

4 As tul oon ve't u Pablo tuk' u 
Bernabé tu u Jerusalén, as b'a'n 

ik'ulpu chajnaj ta'n unq'a apéstol, 
tuk' unq'a iq'esal unq'a niman 
tetz u Jesús, as tuk' unq'a niman 
tetz Aake' skajayil. As tal ve't 
chajnaj kam unq'a b'a'nile' uva! 
nikat ib'an chajnaj ta'n u Tiixhe!. 
5 As txakpu ve't ka'l unq'a 
fariseo uva! ma'tik inimat u 
Jesús. As ech tal ve't chajnaj ile": 
—As techal chite' la tzok'ax el 
unb'iil vichi'ol unq'a naje! uve' 
jit tiaal Israel. As la alpu ve't te 
chajnaj uva! techal chit la inima 
chajnaj u yole' uva! tz'ib'amal 
kan ta'n u Moisés,— ti'k chajnaj. 
6As imol ve't tib! unq'a apóstol 
tuk' unq'a iq'esal unq'a niman 
tetz u Jesús ti! iyolb'et chajnaj u 
yole! uva! nik tal unq'a naje! uva! 
fariseo. 
7As tul ya! ve't chajnaj ti' iyolat 
u yole!, as txakpu ve't u Lu'e'. 
As ech tal ve't ile!: —Ex, vitz'in 
vatzik, ootzimale' seta'n uva! kat 
itxaa in u Tiixhe' na'ytzan, ti! 
uva! la ben val u b'a'nla yole' 
xo'l unq'a tename' uva! jit tiaal 
Israel. As la inima u yole' uva! la 
vale! 
8 As Tiixhe' ootzin tetz unq'a 
taanxelal unq'a tename' skajayil, 
tan kat ik'uch Aak uva! antu 
unq'a tename' uve' jit tiaal Israel 
la ootzin u b'a'nla yole', tan kat 
tag' tzan Aak u Tiixhla Espíritu 
sti' eche! uva! kat ib'an Aak sqe. 
9As ye'l kuxo'l kat ib'an u 
Tiixhe! tuk! unq'a uxhchile' uva! 
jit tiaal Israel, tan kat itx'aa Aak 
unq'a taanxelale' ti' uva' kat 
ik'ujb'a' ik'u'l ti! Aak. 
10 ¿As kam q'i uve! nu kuxh 
echuk txumb'al ti' epaasat etib' 
vatz u Tiixhe'? Tan a! kuxh 

netale! uva! latel kuxh inima 

ung'a jit tiaal Israel u tzaq'ite' 

uva! alel kan ta'n u Moisés. As 
tul mita'n o! tuk' unq'a q'esla 
kub'aale' kat oleb' o! ti! inimale!. 
11 As ile! nimamal ve't sga'n uva! 
sotznal ve't kupaav ta'n vib'a'nil 

u Kub'aal Jesús. As echat kuxh 

unq'a uxhchile' uva! jit tiaal 

Israel, — ti'k u Lu'e!. 

12 As tul tab'i ve't unq'a tename' 
uva! k'ulik tib!, as jit yolon ve'te!. 
Pet a! ve't u yole' kat tab'i uve' 
tal u Pablo tuk' u Bernabé ti' 
uva' kat ib'an chajnaj xo'l unq'a 
jit tiaal Israel ta'n u Tiixhe', tan 

mama'la k'uchb'al tetz vib'a'nil u 

Tiixhe! kat ik'ucha uva! nik teq'o 
taama unq'a uxhchile' sta'n. 

13 Tul ya' ve't chajnaj ti' 
iyolone', as ech tal ve't u Jacobo 
ile!: —Vitz'in vatzik, etablitaj 
vunyole'. 

14 As kat tal u Sim6n sqe uva' a'n 
chit ib'axa kat ik'uch u Tiixhe! 
vib'a'nile' te unq'a uxhchile' uva! 
jit tiaal Israel, ti' uva! at uxhchil 
xo'l unq'a jit tiaal Israel uva' la 
ok sitenamil Aak ti' toksal iq'ii 
Aak. 

15 As echat ni tal unq'a yole' uva' 
tz'ib'amal kan ta'n unq'a q'ajsan 
tetz viyol u Tiixhe', tan ech ni 
tal ile": 

16 «Tul ma'tik ipal ve't unq'a 
q'iie', as la ul ve't in 
unpajte. 

As la ul voksa uma't u 
ijlenaal uva' ech la ib'ane' 
eche! uva! kat ib'an u 
David. 

As k'uxh ye'l ve't u ijlenaale' 
ati, 

as in la oksan uma'te, 





HECHOS 15 


17 ti! uva! jank'al unq'a tename' 
la itz'an in, uva' in iB'aal, 
as jank'al unq'a uxhchile' 
uva! jit tiaal Israel uva! 
txaael ve't sva'n ti! tok 
suntenamil,» 

18 ti'k u Kub'aale', tan Aake' 
ootzin tetz u yole' tul uva' 
ye'xnik xe't u g'ii saje!. 

19 As ni vile! uva! ye' la uchi 

uva' la kuxh kutxumunsa unq'a 
uxhchile! uve' jit tiaal Israel uva! 
ni toksa tib' niman tetz u Tiixhe!. 
20Pet aal b'a'ne' la kutz'ib'a 

b'en tu umaj u'uj sete ti! uva! la 
eteesa etib' k'atz unq'a va'lexhla 
txumb'ale' uve' la yansan 
vetaanxelale'. As ye! la enima 
unq'a Gel tiixhe'. As ye! la eb'an 
etetz eche! uve' nib'an unq'a 
uxhchile' uve! niku' tu paav 

tuk' uma't uxhchil ta'n tacha'v 
vichi'ole'. As ye' la uch etechb'ut 
unq'a txooe' uve! ni tik'a tib', tan 
ye'l vikajale' kat eesali. As mita'n 
la uch etechb'ut vikajal txooe!. 
21Tan na'ytzane' xe't ichuspu ve't 
viyol u Moisése' xo'l unq'a tename', 
tan at uxhchil ni sik'len u yole' tu 
unq'a atinb'ale' tetz nachb'al Tiixh 
tu jun xeem q'ii,— ti'k u Jacob. 

22 As b'a'n uve! b'ex ib'an te 
unq'a apóstol, tuk' unjoltu unq'a 
iq'esal unq'a niman tetz u Jestis, 
as tuk' unq'a qitz'in gatzike' 
skajayil uva! la txaap ka'vo'j 
uxhchil. As la chajax b'en tu u 
Antioquía tuk' u Pablo tuk' u 
Bernabé. As kat txaap u Judas 
uva' Barsabas tuk' u Silas, tan 
b'a'n iyolb'el chajnaj xo'l unq'a 
qitz'in qgatzike'. 

23 As ech tal u u'uj ile! uva! b'en 
ti' u Judas tuk' u Silas uva': «As 

o! uva! ol apóstol, tuk' ka't ung'a 
ig'esal unq'a niman tetz u Jesús, 
as tuk' unq'a kumoole' skajayil 
uva! ni niman u Jesús tzitza' tu u 
Jerusalén, as tuk qaq' b'en kutzii 
sete jank'al ex uva! jit ex tiaal 
Israel uva! echen tu u Antioquía, 
tuk' tuu Siria, as tuk' tuu 
Cilicia. Tiixh la lochon ex tzitzi'. 
24 Tan kat qab'il yol ti' kal unq'a 
uxhchil uva! kat el sukuxo'l 
tzitza'. As kat b'ex itxumunsa 

ex chajnaj, tan kat iyansa 
vetxumb'ale' tuk! vichusb'ale', 
tan a! ni tal chajnaj uva' techal 
la tzok'ax el unb'iil vichi'ol unq'a 
naje! sexo'l. As techal la nimal 
ung'a yole! uva' tz'ib'amal kan 
ta'n u Moisés, uva! ni tal chajnaj. 
As jit ol kat chajon b'en chajnaj 
til uva! la b'en alpo u yole' sete. 
25 Estile! kat ik'ullu ve't Oh) 
kuyol tzitza! skukajayil ti! 
kutxaat ka'l unq'a naj ti' uva! la 
kuchaj b'en sexo'l tuk' u Pablo as 
tuk! u Bernabé uva' xo'n chit sde, 
26tan ai chajnaje' uva! aya'l chit 
ik'u'l ti' u Kub'aal Jesucristo, 
k'uxh mama'la k'axk'o kat 
ipaleb'e chajnaj. 

27As tuk kuchaj b'en u Judas 
tuk' u Silas ti' b'en talat isuuchil 
unq'a yole' sete skajayil kam uva! 
kat kutz'ib'a b'en tu u u'uje! uva! 
eq'omal ta'n chajnaj. 

28 Tan b'a'n ve't te u Tiixhla 
Espíritu as b'a'n ve't sde unpajte 
uva' ta'n la qale' sete uva! techal 
chit la enima unq'a yole' 

29uva' ye! la uch techb'ul unq'a 
echb'ub'ale! uve! ma't toksal vatz 
unq'a tze' tiixhe'. As mita'n u 
kajale' la uch etechb'uta'. As ye'l 
unq'a txooe' la etechb'u uve' kat 

tik'a tib', tan ye'l vikajale' kat 
eesali. As la eya'sa eku' tu paav 
tuk' uma't uxhchil ta'n tacha'v 
vechi'ole'. Asoj ech la eb'ane!, as 
b'a'ne'! te u Tiixhe!. As Tiixhe' la 
lochon ex,» ti'k u yole' tu u u'uje!. 
30 As tul ma'tik ichajax unq'a 
uxhchile' ti! ib'en ti! u Pablo 
tuk' u Bernabé, as b'en ve't tu 
u Antioquia. As tul oon ve't 
chajnaj, as imolo ve't chajnaj 
unq'a niman tetz u Jesús skajayil. 
As taq' ve't ok chajnaj u u'uje! te 
unq'a iq'esal unq'a niman tetz u 
Jesús. 
31 As tul ma't isik'lel u u'uje' 
ta'n unq'a qitz'in gatzike' tu u 
Antioquia, as txuq'txun ve'te', 
tan yak'in ve't taama ta'n unq'a 
yole!. 
32 As nimaltel yol tal ve't u 
Judas tuk' u Silas ti' iyak'insal 
taama unq'a qitz'in qatzike!, 
tan an chit q'ajsan tetz viyol u 
Tiixhe' chajnaj. As k'ujeb! ve't 
ik'u'l unq'a qitz'in qgatzike' ta'n 
unq'a yole! uva! kat tal chajnaj. 
33 As tul ma'tik ib'anat chajnaj 
nimal q'ii tzitzi', as acha'vik chit 
tatin chajnaj svatzaj tul uva! ijatx 
ve't tib' chajnaj tuk' unq'a qitz'in 
qatzike!. As q'aav ve't chajnaj 
tu u Jerusalén k'atz ka't unq'a 
qitz'in qatzike! uva' chajon b'en 
chajnaj. 
34Ech koj u Silas, tan b'a'nik ste 
uva' la kaa ve't tzitzi'. 
35 As echat u Pablo tuk' u 
Bernabé, tan kaatel chajnaj tu u 
Antioquía ti! ichusune' ti! viyol 
u Kub'aale'. As tuk! ka't unq'a 
niman tetz u Jestis as tal ve't 
chajnaj u b'a'nla yole' ti' u Jesús 
xo'l unq'a tename!. 

Nijatx tib' u Pablo 
tuk' u Bernabé 

36 Tul pal ve't ka'l unq'a g'ii, 
as ech tal ve't u Pablo ile! te u 
Bernabé: —Ko' qil ung'a qitz'in 
qatzike! unpajte. As ko! tulaj 
unq'a tename! skajayil katil uva! 
kat qalkat viyol u Kub'aale', aq'al 
uva! la qootzi kam toolel unq'a 
qitz'in gatzike' tzitzi'— ti'k u 
Pabloe!. 
37As nik isa! u Bernabé uva! la 
Dien u Xhune! ti' chajnaj uva! 
Marcos ch'elel. 
38 As ye! kat ib'an te u Pablo uva! 
la b'en u Xhune!, tan ti' uva! kat 
g'aavik kan naj tu u Jerusalén 
tul uva' atik chajnaj tu u Panfilia. 
As jit b'en naj ti' chajnaj ti' talpu 
viyol u Tiixhe!. 
39 As jit ik'ul tib' iyol u Pablo 
tuk' u Bernabé svatzaj. As ijatx 
ve't tib' chajnaj skaab'il. As teq'o 
ve't u Bernabé u Xhune' sti' uva! 
Marcos. As b'en ve't tu u Chipre. 
40 As itxaa ve't u Pablo u Silas. 
As tul martik ijajat ve't unq'a 
qitz'in qatzike' vib'a'nil u Kub'aal 
Tiixhe' ti' chajnaj, as b'en ve't 
chajnaj. 
41 As tul pal ve't chajnaj tu 
u Siria tuk' tu u Cilicia, as 
iyak'insa ve't kan chajnaj taama 
unq'a niman tetz u Jesús tulaj 
unq'a tename' uva' nik ipalkat 
chajnaj. 


Nib'en u Timoteo 
ti' u Pablo tuk' u Silas 


1 1As oon ve't chajnaj tu u 
Derbe tuk' tu u Listra. As 

atik uma'l u niman tetz u Jesús 

tzitzi' uva' Timoteo, tal uma'l u 

ixoj uva' tiaal Israel uva! k'ujle'l 
ik'u'l til u Jesús. As ech koj 
vib'aal u Timoteo, tan jit tiaal 
Israel naj. 

2 As b'a'nik ve't iyolb'el u 
Timoteo ta'n unq'a qitz'in 
qatzike' tu unq'a tename' uve! tu 
u Listra tuk' tu u Iconio. 

3A' tal u Pablo uva' la teq'o u 
Pablo u Timoteo sti'. As estile! tal 
u Pablo itzok'ax el unb'iil vichi'ol 
u Timoteo sb'axa, aq'al uva! ye! 
la ul ivi' unq'a tiaal Israel uve' 
atik tu u tename', tan ootzimalik 
chit vib'aal u Timoteo ta'n unq'a 
tiaal Israel uva! jit tiaal Israel naj. 
4As tul nikat ipal chajnaj tulaj 
unq'a tename', as nikat tal kan 
chajnaj isuuchil unq'a yole' xo'l 
unq'a tename' uva! kat ik'ul tib' 
iyol unq'a apóstol sti! tuk' unq'a 
iq'esal unq'a niman tetz u Jesús 
uva' echen tu u Jerusalén. 

5 As nikat iyak'in ve't unq'a 
niman tetz u Jesús ti' u k'ujleb'al 
ik'u'le'. As na'chil chit nik ib'an 
ve't tachul jun g'ii. 


Nik'uch tib' uma'l 

u aa Macedonia vatz u Pablo 

6As tul pal ve't chajnaj tu u 
tx'ava'e' uva! Frigia tuk' tu u 
Galacia, as kat majax chajnaj ta'n 
u Tiixhla Espíritu ti' uva! ye! la b'en 
tal chajnaj viyol u Tiixhe' tu u Asia. 
7As tul oon chajnaj tu u Misia, 
as tal chajnaj ib'en tu u Bitinia. 
As kat imaj u Tiixhla Espíritu 
chajnaj unpajte. 
8 As yakik pal chajnaj tu u Misia, 
tan aalik iku' chajnaj tu u Troas 
tzi' u mar. 
9 As ik'uch tib' uma'l u naj aa 
Macedonia tivatz u Pablo tu 

uma!l u aq'b'al. As til ve't u 
Pablo uva' txaklik naj tul nik 
ijaj b'a'nil te u Pablo. As ech 
tal ile!: «¡Ul axh; loch oi tu u 
Macedonia!» ti'k u naje! uve' 
ik'uch tib' tivatz u Pablo. 

10 As tul ma'tik ik'uchat tib' u 
naje! tivatz u Pablo, as kub'an 
ve't quche' ti! kub'en tu u 
Macedonia, tan na'l sukuvatz 
uva! a! u Tiixhe' ni molon b'en ol 
ti' b'en galat u b'a'nla yole' tu u 
Macedonia. 


Ni talpu viyol 
u Tiixh tu u Filipos 

11 As ben ve't oi tu uma't u 
barco ti' goon tu u Troas. As 
jikik kub'ene' tu u tal tx'ava' uva' 
Samotracia. As tu uma't q'ii oon 
ve't o! tu u Neápolis. 
12 As yakik ve't o! tu u tenam 
uva! Filipos, uva! tatinb'al unq'a 
sole! tetz u Roma uva! ma'tik tel 
ti! solil. As nimal q'ii b'ex kub'an 
tzitzi', tan al u tename' uva' nim 
iyolb'ele' tu u Macedonia. 
13 As tul ilej u xeem q'iie', as el 
ve't ch'u'l o! Gu u tename' najlich 
uma'l u ai uva! nik inachpukat 
Tiixh. As tul xoneb' ol, as qal ve't 
u b'a'nla yole' te kal unq'a ixoj 
uva' molik tib! tzitzi'. 
14 As nik tab'i uma'l u ixoj viyol 
u Pablo. As Lidia ib'ii u ixoje' 
uva! a! tzaanajkat tu u tenam 
uva' Tiatira. As nikat ik'ayi ixoj 
b'a'nla chaj ixb'u'j uva! mura't 
chit tilone'. As k'uxh jit tiaal 
Israel ixoj, as atik ok taama ixoj 
ti' inachat Tiixh. As toksa ve't u 
Kub'aal Jesús xe! taama ixoj ti! 
uva! la inima ixoj unq'a yole' uve! 
nik tal u Pablo. 

15 As tul ma'tik (kul ve't ixoj 
tuk' unq'a titz'in tatzike! xe! u 
ale!, as ech tal ve't ixoj ile! sqe: 
—Asoj netil svi' uva! kat chit 
unnima u Kub'aal Jesús, as okoj 
ch'u'l ex. As atinoj unb'ooj ex tu 
vunkab'ale!, — ti'k ixoj. As kat 
atin ve't unb'iil o! tikab'al ixoj, 
tan jatpajul kuxh kat tal ixoj sqe. 
16 As ib'an unpajul tul uva' kat 
b'en oi tu u atinb'ale' uva! nik 
kunachkat Tiixh, as kat kuk'ul 
qib' tuk! uma'l u ixoj uva' atik ok 
sub'ul sk'atz. As nik iq'iian ixoj. 
As mama'la puaj nik taq' ixoj te 
unq'a naje! uva' k'amin tetz ixoj 
ti' u q'iia'me'. 

17As xekelik kuxh ve't ixoj sqi'. 
As ech nik tal ve't ixoj ile! tul 
nik isik'in ixoj: —¡As u Tiixhe' 
uve! ye'xheb'il la lejon sti', as 
ik'am Aake! unq'a naje' tan ni 
tal chajnaj isuuchil ti' uva! at 
sotzb'al paav!— ti'k ixoj. 

18 As ech kuxh nik ib'an ixoj jun 
q'ii. As pal ve't ik'u'l u Pablo. 

As isuchq'i ve't tib' u Pablo. As 
ech tal ve't ile!: —Tuk! vib'ii u 
Jesucristo la val see uva! la el 
axh Katz u ixoje'— ti'k u Pablo. 
As yak kuxh el ve't u sub'ule' 
k'atz ixoj. 

19 As tul til ve't unq'a naje' uve' 
k'amin tetz u ixoje! uva! ye'l ve't 
ipuaj chajnaj la ik'ul ti' ixoj, as 
itxey ve't chajnaj u Pablo tuk' 

u Silas. As teq'o ve't chajnaj u 
Pablo tuk' u Silas vatz tatinb'al 
unq'a b'aal tename!. 

20As toksa ve't chajnaj u Pablo 
tuk' u Silas vatz unq'a b'anol 
tetz isuuchil unq'a tename'. As 
ech tal ve't chajnaj ile!: —As 
unq'a naj ila' uve! tiaal Israel, 

as nisotzsa chajnaj ik'u'l ung'a 
tename!, 

21 tan nichus chajnaj uma't 

u chusb'al uva! ye! la uch 
kunimata' tan ol aa Roma,— ti'k 
chajnaj. 

22 As txakpu ve't ung'a tename! ti! 
chajnaj. As tal ve't u baal tename' 
uva! la eesal u toksa'm chajnaje', 
as la q'ospu ve't chajnaj ta'n unq'a 
ib'aara unq'a b'aal tename!. 

23 As tul ma'tik ig'ospu chajnaj 
sb'a'n, as oksal ve't chajnaj tu 

u kaarsa. As alpu ve't te u xeen 
tetz u kaarsae' uva! la chab'al 
ixeep chajnaj. 

24 As tul alpu te u naje', as toksa 
ve't ok naj u Pablo tuk' u Silas tu 
u kaarsa tu uma'l u atinb'al uva! 
jetz'ennal ok. As toksa ve't naj u 
toj chajnaje' tu uma'l u tze! uva! 
b'anel tuul itzi'. As ik'apu ve't u 
tze'e! u toj chajnaje' aq'al uva! ye! 
la ooj chajnaj. 

25 As pok'o'ch aq'b'al as nik 
inach u Pablo Tiixh, tuk' u Silas. 
As nik ib'itza chajnaj unq'a bitze 
tetz Tiixh. As nik tab'i unq'a 
preexhue!. 

26 As aat kuxh tab'i chajnaj tul 
uma'l u kab'laano. As yak kuxh 

iyiku tib' u kaarsae!. As ijaj 

ve't tib! itzi' unq'a kaarsae!. As 
chajpik ve't el ung'a kateenae! ti! 
ig'ab' unq'a preexhue' skajayil. 
27As tul ul ve't taama u xeen 
tetz u kaarsae', as til ve't naj uva! 
jajlik ve't u kaarsae!. As teq'o 
ve't je! tzan naj vich'ich'e' tu u 
totzotze! ti! iyatz'at tib' uva! nik 
tal je! ste, tan kamal kat oojiy 
ve't unq'a preexhue' uve! nik tal 
naj. 

28 As sik'in ve't u Pablo. As 

ech tal ve't ile! ste: —¡Ye! ab'an 
je! va'lexh see, tan il o! at o! 
skukajayil tzitza!!— ti'k u Pablo. 
29 As ijaj ve't u xeen tetz u 
kaarsae! xamal ti' tok tu uve' 
atikkat chajnaj. As va'lik chit 
it'unt'uch ve't naj ta'n xo'vichil. 
As ku' ve't naj qaaloj vatz u 
Pablo tuk' u Silas. 

30As teq'o ve't el tzan naj 
chajnaj tu u atinb'ale'. As ech 
tal ve't naj ile!: — ;Ex pap, kam 
la unb'ane! ti' uva! la sotz 
unpaav?— ti'k ve't naj. 

31As ech tal ve't chajnaj ile!: 
—Nima u Kub'aal Jesucristo. 

As la sotz ve't apaav tuk' unq'a 
aatine' tu vakab'ale',— ti'k u 
Pablo tuk' u Silas. 

32 As tal ve't chajnaj u b'a'nla 
yole' ti' u Kub'aal Jesúse' te naj 
as tuk' te unq'a tatin naje' uva! 
atik tikab'al. 

33 As an chit tu aq'b'ale', as 
teq'o ve't u xeen tetz u kaarsae! 
u Pablo tuk' u Silas ti' itx'aat 
uve! k'axb'inik te chajnaj ta'n u 
blaarae!. As tul b'a'nxi, as yak 
kuxh aq'ax ve't ku' u xeen tetz 
u kaarsae' xe' u ale! tuk! vib'ii u 
Tiixhe' tuk' unq'a tatine' tikab'al. 

34 As teg'o ve't naj u Pablo tuk' 
u Silas tikab'al. As taq' ve't naj 
itx'ix. As va'lik chit ichiib' ve't 
naj tuk' unq'a tatine!, ti! uva! kat 
inima chajaak u Tiixhe!. 

35 As tul sajb'u ve'te', as ichaj 
ve't b'en unq'a b'aal tename' 
ka'l unq'a xeen tetz u tostiixhe' 
ti' b'en talat te u xeen tetz u 
kaarsae' ti' uva' la chajpul ve't 
el tzan u Pablo tuk' u Silas tu u 
kaarsae!. 
36 As ech tal ve't u xeen tetz u 
kaarsa ile! te u Pablo: —Kat alpiy 
ve't sve ta'n ka'l unq'a xeen tetz u 
tostiixhe' uva' la unchajpu ve't el 
ex. As la el ve't ch'u'l ex, tan la 
uch eb'en ve't tib'a'nil,— ti'k naj. 
37As ech tal ve't u Pablo ile': 
—ASs tul ye'xnaj b'anax kusuuchil, 
as kat tal unq'a b'aal tename' 
kuq'ospe' vatz unq'a tename!. As 
kat toksa ok tzan ol chajnaj tu u 
kaarsa. As tul an chit o' aa Roma. 
As ye! la uchi uva! la kuxh ijutxi 
chajnaj kuchajpule!. As ole! ye! la 
el o! tzitza'. Pet lanal ul chajnaj 
ti! ul teesat el o',— ti'k u Pablo 
te u xeen tetz u kaarsae! tuk' te 
unq'a mayule!. 
38 As b'ex tal ve't unq'a xeen 
tetz u tostiixhe' u yole' te unq'a 
b'aal tename'. As tul tab'i ve't 
unq'a b'aal tename' uva' an chit 
aa Roma u Pablo tuk' u Silas, as 
xo'v ve't chajnaj ta'n u yole!. 
39 As tul oon ve't unq'a baal 
tename' Katz u kaarsae!, as ijaj 
ve't chajnaj sotzb'al ipaav te u 
Pablo tuk' u Silas. As tal ve't 
chajnaj uva! la el ve't ch'u'l u 
Pablo tuk' u Silas tu u kaarsa. 
As ijaj ve't unq'a baal tename! 
b'a'nil te chajnaj uva! ye! la atin 

chajnaj tu u tename'. Pet la b'en 
chajnaj. 

40 As tul el ch'u'l u Pablo tuk! 
u Silas tu u kaarsa, as pal iq'elu 
ve't chajnaj u Lidia tu vikab'ale' 
tuk' unq'a qitz'in gatzike' uva! 
molik tib' tzitzi'. As tul ma't 
iyak'insat ve't kan chajnaj taama 
unq'a qitz'in gatzike', as el ve't 
ch'u!l chajnaj tu u tename!. 


Niveq'elkab'an unq'a 
aa Tesalónica ti' u 
Pablo tuk' ti' u Silas 


1 1As pal ve't u Pablo tuk' 
u Silas tu u tenam uva! 
Anfipolis tuk' tu u Apolonia. As 
oon ve't chajnaj tu u Tesalónica 
uva' atikkat uma'l u atinb'ale' 
tetz nachb'al Tiixh ta'n unq'a 
tiaal Israel. 
2 As tu xeem q'ii, as b'ex ve't u 
Pablo tu u atinb'ale' tetz nachb'al 
Tiixh, tan chiannalik chit ste uva! 
la b'en iyolb'e viyol u Tiixhe' te 
unq'a imoole' uva! tiaal Israel 
uva! nik mol tib! tzitzi'. As ech 
kat ib'an u Pabloe' tu jun xeem 
q'ii tu oxva'l xhemaana, 
3tan nikat tal u Pablo isuuchil 
til unq'a yole! uva! tz'ib'amal kan 
til uva! la chit kam u Cristo. As 
la chit ul taama unpajte. As ech 
nik tal u Pablo ile!: —An chit u 
Jesús u Cristo uva! ni val u yole' 
sti',— ti'k naj. 
4As at ka'l unq'a tiaal Israel uva! 
kat niman ve't u yole' uva' kat tal 
u Pablo. As nimal unq'a uxhchile' 
uve! niman tetz u Tiixhe! k'uxh jit 
tiaal Israel, as nik toksa taama ti' 
inachat Tiixh, as tuk' unq'a ixoje' 
uva' nim iyolb'ele'. As kat imolo 
ve't tib' tuk' u Pablo tuk' u Silas. 

5 Pet ech koj ka't unq'a tiaal 
Israel uva! ye! nik niman, as 
ch'o'n ve't taama chajnaj. As 
imolo ve't chajnaj ka't unq'a 
uxhchil uve' tx'i'la aama chittu' 
uve! nu kuxh ixaan tu b'ey 

tuk' ka't unq'a tename!. As 
veq'elkab'an ve'te!. As ok ve't ka'l 
chajnaj tu vikab'al u Jas6ne', tan 
a' nik tal chajnaj uva' la itxey el 
tzan chajnaj u Pablo tuk' u Silas 
ti! tel ch'u'l vatz unq'a tename!. 
6 Pet jit ilej chajnaj u Pablo 

tuk' u Silas. As ijiti ve't el tzan 
chajnaj u Jas6ne' tuk' ka't unq'a 
qitz'in gatzike!. As b'ex taq' ve't 
chajnaj u Jas6ne' tuk! ka't unq'a 
qitz'in qatzike! vatz unq'a baal 
tename!. As sik'i'm ve't unq'a 
tename! ti! iveq'elkab'ane!. As 
ech tal ile!: —¡A' unq'a naje! uva! 
ni yansan unq'a tename' skajayil 
vatz u tx'ava'e', as il chajnaj 

kat ulyu tzitza' ti' iyansal u 
kutename!! 

7¡As a! u Jas6ne' ni k'ulun 
chajnaj tikab'al! ¡As ni teesa 
chajnaj iq'ii viley u qijlenaale' 
uva' César, tan ni tal chajnaj 
uva! at uma't ijlenaal uva! Jesús 
ib'ii!— ti'k unq'a tename!. 

8 As tul tab'i ve't unq'a b'aal 
tename' u yole', as txakpu ve't 
ivi' tuk! unq'a tename' skajayil. 
9As ijaj ve't unq'a b'aal tename' 
puaj te u Jasóne' tuk' te unq'a 
qitz'in gatzike' ti! tel ch'u'l. As 
tul ichoo ve'te', as chajpul ve't 
chajnaj. 


Ni tal u Pablo tuk' u Silas 
viyol u Tiixh tu u Berea 


10 As an chit tu u aq'b'ale', 
as ichaj ve't b'en unq'a qitz'in 

gatzike' u Pablo tuk' u Silas 

ti' ib'en tu u Berea. As tul oon 
u Pablo tuk' u Silas, as b'en 

ve't chajnaj tu u atinb'ale' tetz 
nachb'al Tiixh ta'n unq'a tiaal 
Israel. 

11 As ch'i'umalik chit itxumb'al 
unq'a tiaal Israel nik ib'an tzitzi' 
ti' unq'a uxhchile' uve' tu u 
Tesalónica, tan aya'lik chit ik'u'l 
kat ik'ul viyol u Tiixhe!. As jun 
q'ii nikat ichus viyol u Tiixhe! ti! 
uva' ma an chit u yole' uva! nik 
tal u Pablo ste tuk' u Silas. 

12 As nimal chit unq'a tiaal 
Israel kat niman u yole' tuk' 
unq'a ixoje! uve! jit tiaal Israel 
uva! nim talche'. As echat unq'a 
naje', tan nimal chajnaj kat 
niman u yole' unpajte. 

13 As tab'i ve't unq'a tiaal Israel 
uve! echen tu u Tesalónica uva! 
nik tal u Pablo viyol u Tiixhe' 
xo'l ung'a imoole' uva! echen 

tu u Berea. As ul ve't chajnaj 

tu u Berea ti' toksat yol tivi! 
unq'a imoole' ti! uva! ye! la ik'ul 
chajnaj u Pablo tuk' u Silas. As 
veq'elkab'an ve't unq'a tename' 
tu u Berea ti' ung'a yole' uva! ul 
tal chajnaj ste. 

14 As oora chit tal ve't unq'a 
gitz'in qatzike! te u Pablo uva! la 
b'en tu u tz'a'la vitze! uva! tzi' u 
mar. Pet ech koj u Silas tuk' u 
Timoteo, tan kaa ve't chajnaj tu 
u Berea. 

15 As tul el ve't ch'u'l u Pablo 
tu u Berea, as xekelik kal ung'a 
gitz'in qatzik sti'. As b'ex iq'ajsa 
kan chajnaj u Pablo tu u tenam 
uva! Atenas. As q'aav ve't chajnaj 
ti' b'en talat uma'l u yol uva! tal 
tzan u Pablo ti' chajnaj, tan a! 

tal u Pablo uva! la toojela tib' u 
Silas tuk' u Timoteo ti' ul ilejat 
chajnaj u Pablo tu u Atenas. 


Ni tal u Pablo 
viyol u Tiixh tu u Atenas 


16 As tul nikat itx'eb'on u 
Pablo ti' tul u Silas tuk' u 
Timoteo tu u Atenas, as til ve'te! 
uva! a! kuxh ung'a tze' tiixhe! 
nik toksa unq'a tename' iq'ii. As 
ch'o'n ve't te u Pablo tul tila uva! 
nik ib'an unq'a tename!. 
17As nik tal ve't u Pablo isuuchil 
viyol u Tiixhe! te unq'a imoole' 
uva! tiaal Israel as tuk' te ka't 
ung'a uxhchile' uva! nik toksa 
taama ti' inachat Tiixh uva! jit 
tiaal Israel uva! nik ik'ul tib' tuu 
atinb'ale! tetz nachb'al Tiixh. As 
echat nik ib'an jun q'ii xo'l unq'a 
uxhchile' uva' nik ik'ul tib' tuu 
k'ayib'ale'. 

18 Pet nik iyaa ve't tib' ka'l 
unq'a naj tuk! u Pablo, tan 
chuselik tib' unq'a naje! ti' unq'a 
txumb'al uva' nik ichus unq'a 
epicúreo as tuk! ka't unq'a 
estoico. As ech nik tal ka'l 
chajnaj ile! svatzaj: —¿Kam ni 
tokkat u mama'la yole! uve' ni 
tal u naje'?— ti'k chajnaj. Pet 
ka't chajnaj ech nik tal ile': —Pet 
texh alol tetz iyol unjoltu tiixh 
naj uva! tetz uma't tenam,— ti'k 
chajnaj, tan ti! uva! nik tal u 
Pablo u b'a'nla yole' ti! u Jesús, 
as ti! u tuleb'al taama u Jesús 
unpajte. 
19As itxey ve't chajnaj u Pablo. 
As toksa ve't ok chajnaj u Pablo 
vatz unq'a baal tename! vi' u 
uma!l u tal vitz uva! Areópago 
ib'ii uva! at pok'o'ch u tename!. 

As ech tal ve't chajnaj ile': —Al 
sqe kam chusb'alil uve! eg'omal 
tzan a'n, tan nu kusa' qootzita', 
20tan va'len kuxh u yole' uve! 
naal ok tzan sqe uve' ni qab'i. As 
nu kusa' la aal isuuchil sqe kam 
ni tokkat u yole' uve! naale'— 
ti'k chajnaj. 

21(Tan jank'al unq'a uxhchile' 
uve! aa Atenas as tuk' unq'a 
uxhchile' uve! va'len tenam 
tzaanalkat uva! jejlik tu u Atenas 
unpajte, as chiannallu kuxh 

ste uva! a! kuxh uma'l u ak 
txumb'al la iyole' as la tab'i, uva! 
a'n cheenajle.) 

22 As txaklik ve't u Pablo xo'l 
ung'a blaal tename! vil u vitze! 
uva! Areópago. As ech tal ve't 
ile!: —Ex aa Atenas, as ni vile! 
uva! ato'k chit etaama ti! ung'a 
uq'ib'ale', 
23tan tul kat pal in tu unq'a 
atinb'ale' uve' nenachkat unq'a 
etiixhe', as kat vil uma'l u 
atinb'al uva' tz'ib'amalkat uma'l 
utz'ib' uva! ech ni tal ile!: «U 
atinb'ale' u vaa', tan tetz u Tiixhe' 
uva! ye! ootzimal sqa'n» ti'k u 
tz'ib'e!. As an kuxh u Tiixhe' uva! 
nenache' k'uxh ye' ootzimal 
seta'n, a'e' tuk val isuuchil sete. 

24 As ai u Tiixhe' uva' cheesan 
tetz u vatz txlavale! tuk! unq'a 

uve' at vatz u tx'ava'e' skajayil, 
as Aake' ni b'ooq'olin jank'al 
uva' at tu almika' as tuk' u vatz 
tx'ava'e'. Pet jit eyen Aake' tu 
umaj kab'al uva! b'anel ta'n umaj 
uxhchil. 

25 As jit tz'ajinal la lochpu 

Aak ta'n umaj uxhchil. As 
ye'xhkam nisa'vit ti! Aak, tan 
Aake' ni aq'on u kutiichajile' 
tuk' u kajiq'e' as tuk! unq'a veel 
skajayil. 

26As icheesa kan Aak uma'l u 
naj vatz u tx'ava'e' sblaxa. As ti! 
naj kat cheekat unq'a tename!, 
aq'al uva! la atin vatz u tx'ava'e' 
skajayil. As an kuxh Aak kat 
k'ujb'a'n kan uva' jatva'l q'ii 

la ib'an junun ijlenaal vatz u 
txlava'e! tuk' vitename' as jank'al 
tx'ava' la tetzi unpajte. 

27As ech ib'an Aake', aq'al uva! 
la toksa unq'a tename' taama ti! 
Aak, k'uxh ech Aake' vatz unq'a 
tename' eche' umaj kam uva! la 
ichuk umaj Got tuk' iq'ab'. As 
najli kuxh Aake' sukuk'atz, 

28 tan ib'a'nil kuxh Aake' uva! 
isle'l oi, as nu kuxaane!, as at 

o'. Eche' uva! alel kan ta'n ka'l 
unq'a naj uva! tz'ib'an tetz unq'a 
txumb'ale' sexo'l uva! ech ni tal 
ile!: «Tan Aake' cheesan qetz,» 
ti'k chajnaj. 

29Estile! ye! la uchi uva! la qale' 
uva' ech u Tiixhe' eche! umaj 
vatzib'al uve! b'anel ta'n q'an 
ch'ich' uva' ooro', moj b'anel 
ta'n uma't b'a'nla ch'ich', moj 
ta'n umaj b'a'nla k'ub' uva' 

kat ib'an umaj naj tuk' kuxh 

u taq'onb'e'ne' as tuk' kuxh 
vitxumb'ale', tan ai u Tiixhe' 
cheesan qetz. 

30 As ye! kat toksa ve't u Tiixhe' 
vipaav unq'a tename' stuul ti' 
uva' ye! kat toksa taama ti! Aak 
na'ytzan. Pet cheel ni tal ve't u 
Tiixhe! te unq'a tename' skajayil 
uva' la ik'axa tib', as la toksa 
taama ti' Aak, 
31tan at uma'l u q'ii k'ujlu kan 
ta'n Aak ti' ib'anax isuuchil 
unq'a tename' skajayil, tan at 
uma'l u uxhchil uva' txaael ta'n 
Aak uva' la b'anon kusuuchil. As 
Aake' kat k'uchun u uxhchile' 
sqe tul kat tulsa Aak taama 
unpajte tul ma'tik ikame',— ti'k 
u Pablo. 
32As tul tab'i ve't unq'a b'aal 
tename' u yole! uva' tal u Pablo 
ti' tul taama unq'a kamnaje' 
unpajte, as at chajnaj tze'leb'alik 
kuxh ste. Pet ech koj ka't chajnaj, 
tan ech tal ve't (ei: —As xamtel 
la qab'i unb'iitoj isuuchil u yole' 
uve' naale',— ti'k chajnaj. 

33 As el ve't ch'u'l u Pablo xo'l 
chajnaj. 
34As at uxhchil niman u yole' 
uva' tal u Pablo. As kat imolo 
ve't tib! chajnaj tuk' u Pablo 
tu u Areópago. As antik ve't u 
Dionisio kat niman u yole', as tuk' 
uma't u b'a'nla ixoj uva! Dámaris, 
as tuk' ka't ung'a uxhchile!. 


Nib'en u Pablo tu u Corinto 


1 1 As el ve't ch'u'l u Pablo 
tu u Atenas. As bien ve't 
tu u Corinto. 
2 As tzitzi' ik'ulkat obt u Pablo 
tuk' uma't vimool uva! tiaal 
Israel, uva! Aquila ib'ii. As a! 
echenikkat tu u nimla tename' 
uva! Ponto. As tul ye'xh jatva'l 
q'ii tel ch'u'l tu u Italia tuk' u 

tixqel uva! Priscila, tan ti' uva! 
ma'tik talat u ijlenaal uva! 
Claudio tel ch'u'l unq'a tiaal 
Israel skajayil tu u Roma. As b'ex 
iq'elu ve't u Pablo u Aquila tuk' 
u Priscila. 

3 As atin ve't u Pablo xe' u 
Aquila tuk' u Priscila, tan ti! uva! 
eela kuxh u taq'on u Pablo tuk' 

u Aquila, tan nik itz'is chajnaj 
tz'u'm ti' uva! nitxakon ti' ung'a 
lakich pache'. As nik iloch tib' 
chajnaj svatzaj ti' u aq'one!. 

4 As tu jun xeem g'ii, as nik tex u 
Pablo tu u atinb'ale' tetz nachb'al 
Tiixh. As nik iyolb'e ve'te! tuk! 
unq'a imoole' uva' tiaal Israel as 
tuk' unq'a uxhchile' unpajte uve' 
jit tiaal Israel ti' toksal tivi' uva! 
a' u Jesús u Cristo. 

5 As tzaa ve't u Silas tuk' u 
Timoteo tu u Macedonia ti' ib'en 
k'atz u Pablo tu u Corinto. As tul 
oon chajnaj, as til chajnaj uva! 
aya'l chit ik'u'l u Pablo nik tal 
isuuchil u yole' ti' u Jesucristo te 
ung'a imoole' uva! tiaal Israel. 

6 Pet yoq'on unq'a tename', tan 
til uva! ye! nik isa! tab'it u yole' 
uve! nik tal u Pablo. As ichitu 
ve't el u Pablo u pojoe' ti! u 
toksa'me' k'uchb'al tetz uva! ye! 
b'a'n vitxumb'al unq'a tename!. 
As ech tal ve't u Pablo (ei: 
—eEtetz ve'te! u paave!. As ye! ve't 
unpaav seti'. As la vaq' ve't kan 
ex cheel, tan la b'en val ve't u 
yole! xo'l unq'a tename' uve' jit 
tiaal Israel,— ti'k u Pablo. 

7As el ve't ch'u'l u Pablo tu u 
atinb'ale! tetz nachb'al Tiixh. As 
ech toon tikab'al uma'l u naj 
uva! Ticio Justo, uva! jit tiaal 
Israel. As nik ixo'va naj u Tiixhe!. 

As echenik ikab'al naj txala u 
atinb'ale' tetz nachb'al Tiixh. 
8Asu naj uva! Crispo, viq'esal u 
atinb'ale' tetz nachb'al Tiixh, as 
inima ve't naj u Kub'aal Jesús, 
tuk' unq'a tatine'. As ech kat 
ib'an unjoltu unq'a aa Corinto, 
tan tul kat tab'i ve't u b'a'nla 
yole' ti' u Jesús, as nimal uxhchil 
kat niman ve'te!. As kat ku! ve't 
ze! u ale! tuk! vib'ii u Jesús. 

9As ib'an tu uma'l aq'b'al, as 
ik'uch obt uma'l u vaa' tivatzik' 
u Pablo. As ech tal ve't ile!: «Ye! 
xo'v axh ti' talax vunyole'. As 
aya'sak ayolone' ti! aalat isuuchil 
u yole', 
10tan at ine! see!. As ye'xheb'il 
la b'anon umaj va'lexh see, tan 
nimal uxhchil at tzitza' tu u 
tename' uva' ni niman in,» ti'k u 
Jesús. 

11 As uma'l yaab' tuk' vaajil ich' 
kat atin u Pablo tu u Corinto ti! 
ichusat viyol u Tiixhe' te unq'a 

uxhchile!. 

12 As tu unq'a q'iie', as atik ok 
u Gali6n b'anol ivatz u ijlenaale' 
tu u Acaya. As imol ve't tib' 
ung'a tiaal Israel uva! ye! nik 
niman u yole' uva! tal u Pablo 
til u Jesús. As teq'o ve't chajnaj 
u Pablo vatz u b'anol ivatz u 
ijlenaale' ti' ib'anat naj isuuchil 
u Pablo. 

13 As ech tal ve't chajnaj ile!: 
—As u naja', as nu kuxh iyansa 
naj ivi' unq'a tename' ti' uva! ye! 
la inima u kuleye' ti' toksal iq'ii 
u kuTiixhe'— Ok chajnaj. 

14 As tul aalik ixe't ve't u Pablo 
yolon ti' iq'alat tib', as ech tal u 
Galión ile! te unq'a xochol tetz u 
Pablo: —Ex tiaal Israel, as tiila 

paav koj u tetz u naje! as paasaib' 
koj kat ib'an naj vatz u level, as 
la uchi uva! la unkuy ex ti' vab'it 
isuuchil veyole!. 

15 Pet eyoltaj sevatzaj, tan ye! 
nunsa' uva! la voksa ok vib' 
sexo! ti! ib'anchu esuuchil, 

tan ni vile! uva! ti! kuxh unq'a 
echusb'ale' as ti! kuxh ib'ii umaj 
uxhchil as ti' kuxh unq'a eleye' 
neyaakat etib',— ti'k u Gali6n. 
16 As itilu ve't el tzan naj unq'a 
uxhchile' tu u ab'ib'ale!. 
17Asitxey ve't unq'a uxhchile' u 
Sóstenes uva! iq'esal u atinb'ale' 
tetz nachb'al Tiixh. As vatz chit 
u Galión ik'axb'isakat ve't unq'a 
uxhchile! u Sostenes. As jit kuxh 
toksa u Gali6n stuul kam uva' 
nik ib'an unq'a tename' te u 
Sóstenes. 

18 As nimatel q'ii atin u Pablo 
tu u Corinto. As xamtel ve't 
stuul, as taq' ve't kan u Pablo 
unq'a qitz'in gatzike' ti' ig'aavik 
b'en tu u Siria unpajte. As b'en 
ve't u Priscila tuk' vitzumel u 
Aquila sti'. As tul ye'xnik ok tu 
u barco tu u Cencrea ti! ib'en tu 
u Siria, as teesa ve't u Pablo u 
xi'l ivi'e' skajayil texhlal tetz uva! 
ma'tik itzojpisal uma'l u yol uva! 
ma'tik talat vatz u Tiixhe!. 

19 As ok ve't u Pablo tu u barco, 
tuk' u Priscila as tuk' u Aquila. 
As tul b'en ve'te', as oon ve't tu 
u Éfeso. As taq' ve't kan u Pablo 
u Priscila tuk' u Aquila tzitzi'. 

As ok ve't u Pablo tu u atinb'ale' 
tetz nachb'al Tiixh ti' iyolb'el 

u yole! til u Jesús tuk' ung'a 
imoole! uva! tiaal Israel. 

20 As ijaj ve't unq'a uxhchile' 
b'a'nil te u Pablo ti' uva! nimaltel 

g'ii la atin kan tu u Éfeso. As jit 
isa! u Pablo ikaaik kan. 

21 As ijatx ve't tib' tuk! unq'a 
uxhchile'. As ech tal kan u Pablo 
ile!: —Asoj la ib'an Tiixh b'a'nil, 
as latel ul unq'elu ex unpajte,— 
ti'ke. As ok ve't u Pablo tuu 
barco unpajte. As el ve't ch'u'l tu 
u Éfeso. 


Ni toon u Pablo tu 
u Antioquia unpajte 
uva' echen tu u Siria 
22 As tul oon u Pablo tu 

u Cesarea, as b'en ve't tu u 
Jerusalén ti' b'en iq'elut unq'a 
qitz'in qatzike!. As b'en ve't tu u 
Antioquía. 
23 As tul nimal q'ii ma'tik tatin 
ve't u Pablo tu u Antioquía, as 
junun chit b'ex iq'elut ve't unq'a 
tename' uve' echen tu u Galacia 
as tuk' tu u Frigia ti' iyak'insal 
kan taama ung'a qitz'in qatzike!. 


Ni tal u Apolo viyol 
u Tiixh tu u Efeso 


24 As oon ve't uma't u tiaal 
Israel uva' Apolo tu u Éfeso, 
uva! tzaanaj tu u Alejandría. As 
ch'itumal iyolon naj, tan chuselik 
tib' naj ti' viyol u Tiixhe' uve' 
tz'ib'amal kan. 
25 As aya'lik chit ik'u'l naj ti! 
ichusune'. As k'uxh ai kuxh 
ootzimalik ta'n naj uva' nik 
taq'ax ku! unq'a uxhchile' ze! u 
ale! ta'n u Xhune!, as jik chit nik 
tal naj isuuchil u yole' ti! inimal 
u b'a'nla chusb'ale' uva' alel kan 
ta'n u Kub'aal Jesús, tan ma'tik 
ichusax naj ti! viyol Aake!. 
26As a' chit u Apolo ye' nik 
ixo've! ti! ichusune' tu u atinb'ale' 

tetz nachb'al Tiixh. As tul tab'i 
ve't u Priscila tuk! u Aquila, as 
b'ex teq'o ve't el tzan cha'ma u 
Apolo sijunal. As tal ve't cha'ma 
unb'iit isuuchil te naj ti' inimal 
ung'a chusb'ale' ti! viyol u Tiixhe!. 
27As tul tal u Apolo ib'en tuu 
Acaya, as toksa ve't ung'a qitz'in 
qatzike' xe! taama. As itz'ib'a 
ve't b'en uma'l u u'uj te unq'a 
qitz'in qatzike! tzitzi', til uva! la 
k'ulpu u Apolo tib'a'nil tul la 
oon tu u Acaya. As tul oon ve't 
u Apolo tu u Acaya, as iloch ve't 
naj unq'a qitz'in qatzike! uva! 
ma'tik ik'ujb'a't ik'u'l ti' u Jesús 
tuk! vib'a'nil u Tiixhe', 

28 tan vatz chit unq'a tename! 
nikat tal u Apolo isuuchil u yole' 
ti' u Jestis. As tul tab'i unq'a 
tename' u yole!, as jit chee ve't 
iyol, tan ai chit isuuchil viyol u 
Tiixhe' nik tale! uve! tz'ib'amalik 
kan uva! a! u Jesús u Cristo. 


Nib'en u Pablo 
tu u Efeso unpajte 


1 1 As tul atik u Apolo tu u 
Corinto, as b'ex iq'elu u 
Pablo unq'a qitz'in qatzike' tulaj 
unq'a tename' tu u Galacia tuk' 
tu u Frigia. As tul b'a'nxi, as oon 
ve't u Pablo tu u Éfeso, uva! kat 
b'ex ilejkat ka'l unq'a niman tetz 
u yole' uve! nik tal u Xhune!. 
2 As ech tal ve't u Pablo ile! 
ste: —¿Ma kat ek'ul u Tiixhla 
Espíritu tu vetaanxelale' tul kat 
enima viyol u Tiixhe' uve! kat 
tal u Xhune' sete?— ti'k u Pablo. 
Ech tal ve't unq'a uxhchil ile": 
—Ye' atixoj gab'i yol ti! uva! atu 
Tiixhla Espíritu uve! naale'— ti'k 
naj. 

3 As ech tal u Pablo ile': —¿As 
kam kat alpu q'i sete tul kat ku' 
ex xe' u a'e'?— ti'k u Pablo. As 
ech tal unq'a uxhchil (ei: —Kat 
kunima u yole' uva! kat tal u 
Xhune'! sqe ti' kuku' ze! u ale! 
tuk! vib'ii u Tiixhe',— ti'k unq'a 
uxhchile'. 
4Asech tal ve't u Pablo ile": 
—Kat taq' ku' ex u Xhune! ze! u 
ale! k'uchb'al tetz uva! kat ek'axa 
etib' til vepaave'. As kat tal u 
Xhune' sete tuk' te unq'a tename' 
uva' la enima uma'l u uxhchil 
uva! a'n la uli. As tul ai u Jesús 
uve' Cristo nik tal u Xhune',— 
ti'k u Pablo. 
5 As tul tab'i ve't ung'a uxhchile' 
u yole! uve! nik tal u Pablo, as ku 
ve't xe! u ale! tuk! vib'ii u Kub'aal 
Jestis ta'n u Pablo. 
6 As tul taq' je! u Pablo iq'ab' 
ti' unq'a uxhchile', as ok ve't u 
Tiixhla Espíritu tu u taanxelale'. 
As tal ve't unq'a uxhchile' uma't 
yolb'al uva! ye! ootzimalik sta'n 
ti' talat unq'a yole' uva! nik tal u 
Tiixhla Espiritu ste. 
7As kab'laval u tachul unq'a 
naje! uve' atike. 

8 As oxva!l ich! uva! nik tex 
u Pablo tu u atinb'ale' tetz 
nachb'al Tiixh tu u Éfeso, as ye! 
nik ixo've!. Tan nik tal isuuchil 
te unq'a uxhchile' ti! u tijle'm u 
Tiixhe!. As nik toksa u Pablo xe' 
taama ung'a uxhchile' ti! uva! la 
ok xo'l unq'a tename' uva! at jaq' 
u tijle'm u Tiixhe'. 
9Pet at uxhchil uva! ye! nik 
inima u yole' uva! tal u Pablo, 
tan jit isa! tab'ita'. As vatz chit 
unq'a tename' nik teesakat unq'a 
uxhchile' iq'ii u ak! chusb'ale' ti! 

u Jesús. Estile! kat teesa ve't el 
tib' u Pablo Katz unq'a uxhchile!. 
As kat imolo ve't tib! tuk! unq'a 
niman tetz u Tiixhe' tu uma't u 
kab'al uva' nik ichusunkat uma'l 
u naj uva! Tiranno ib'ii. As jun 
q'ii nik iyolb'e u Pablo u yole! ti! 
u Jesús. 
10 As ech nik ib'an u Pablo tu 
ka'va'l yaab'. Estile! uva! nimal 
unq'a uxhchile' tu u Asia, kat 
ab'in isuuchil u yole' ti! u 
Kub'aal Jesús, k'uxh tiaal Israel 
as moj jit tiaal Israel. 
11 As nimal chit unq'a nimla 
b'a'nile' kat ik'uch u Tiixhe' ta'n 
u Pablo. As kat chit teq'o taama 
unq'a tename' sta'n. 
12 As at uxhchil kat eq'on ve't 
b'en ka'l unq'a ixb'u'j as tuk' 
unq'a vatz kux uva! nik ib'anb'e 
u Pablo. As tul kat oksal ti' unq'a 
aach'o'me', as kat b'a'nxiy ve't 
unq'a aach'o'me'. As kat el ve't 
unq'a sub'ule' ti! unq'a uxhchile' 
unpajte. 

13 As atik ka'l unq'a tiaal 
Israel uva' nik ixaan tulaj unq'a 
tename! ti' teesal el unq'a 
sub'ule' Katz unq'a uxhchile!'. As 
a' tal chajnaj uva' tuk' vib'ii u 
Kub'aal Jesús la el unq'a sub'ule'. 
As ech tal chajnaj ile! te unq'a 
sub'ule': —Tuk! vib'ii u Jesús 
uva' ni tal u Pablo la val sete uva' 
la el ex ti' unq'a uxhchile'— ti'k 
chajnaj. 
14 As ech nik ib'an vujva'l vik'aol 
u naj uva! Esceva uva' an chit 
tiaal Israel. As naj uma'l viq'esal 
oksan iyol tenam vatz Tiixh. 
15 As tul ma'tik talat vujva'l 
vik'aol u Esceva te uma'l u 
sub'ul, as ech tal u sub'ul ile": 

—Ootzimale' u Jestise'! sva'n. As 
ate! sunk'u'l uva! ab'il u Pablo. 
Pet ech koj ex, tan ¿ab'iste 
ex?— ti'k u sub'ule'. 
16 As yak kuxh isuti b'en tib' 
u naje! ti! chajnaj uve! atik u 
sub'ule' sk'atz. As oleb! ve't naj ti! 
chajnaj, tan atik ve't iyak'il naj 
ta'n u sub'ule'. As ooj ve't unq'a 
naje! tu u kab'ale', tan ma'tik 
ik!axb'isale! as ma'tik iq'ixmu 
unq'a toksa'me' ta'n u naje! uva! 
atik u sub'ule' sk'atz. 

17As tul tab'i ve't unq'a 
tename' tu u Éfeso kam uva! 
uchi, as xo'v ve'te', k'uxh tiaal 
Israel as k'uxh jit tiaal Israel. As 
ok ve't iq'ii u Kub'aal Jesúse' ta'n 
unq'a tename!. 
18 As nimal unq'a uxhchile' uve! 
kat niman ve't u Jesúse!, as 
ixoch ve't tib' vatz u Tiixhe! ti! 

uva! kam u va'lexhe' uve! ma'tik 
ib'anata'. 
19 As echat ib'an unq'a uxhchile' 
uva' nik b'anon u tx'i'la'mile', 
tan nimal uxhchil kat teq'o 
ve't tzan unq'a tu'uje' tetz u 
tx'i'la'mile'. As tul kat ixmali, as 
laval toxk'al (50) mil puaj ija'mil. 
As kat tz'e'sal ve't vija'mile' vatz 
unq'a tename!'. 
20As pax ve't itzib'lal u yole' 
ti' u Kub'aal Jesúse!. As ech 
iyak'in ve't vib'a'nile' xo'l unq'a 
tename'. 

21As tul ma'tik ipal unq'a vee' 
uchi, as tal ve't je! u Pablo ste ti! 
uva' la b'en ve't tu u Jerusalén, 
tul uva! ma'tik toleb' ti! iq'elut 
ung'a gitz'in gatzike' uve! at tu 
u Macedonia tuk' tu u Acaya. As 
ech tal ve't je! ile! ste: «As la atin 
unb'ooj in tu u Jerusalén. As a'n 
la b'en ve't in tu u Roma,» ti'ke. 
22 As ichaj ve't b'en u Pablo 
ka'va'l unq'a lochol tetz tu u 
Macedonia, u Timoteo tuk' u 
Erasto. As nimatel oi ib'an kan 
u Pablo tu u Asia. 


Niveq'elkab'an 
unq'a tenam tu u Éfeso 

23 As tu unq'a q'iie', as 
xo'veb'al chit iveq'elkab'an unq'a 
tename' tu u Éfeso ti! unq'a 
chusb'ale' uve! nik tal u Pablo, 
til uva' la inima unq'a tename! u 
Jesús. 
24 As ech ixe't ve't unq'a tename' 
veq'elkab'anoj. Tan atik uma'l 
u txeq'ol ch'ich' uva! Demetrio 
ib'ii uva! nik b'anon vivatzib'al u 
kab'ale! uva! nik inachkat unq'a 
tename' uma'l u tiixh uva! Diana. 
As nimal puaj nik itx'ak naj tuk' 

unq'a imoole' uve' nik taqlonvu 
k'atz naj. 
25 As imol ve't naj unq'a imoole' 
tuk' unq'a uxhchile' uva' eela 
u taq'on naje! stuk!. As ech tal 
u Demetrio ile!: —Ootzimale' 
seta'n uva! ti' u gaq'one' nu 
kutx'akkat u kupuaje!. 
26 As ab'imale' seta'n as netile' 
uva' nib'an u naje' uva' Pablo, 
tan va'l ixaan naj ti! talata! uva! 
jit tiixh uve! nu kub'ane!. As 
nimax unq'a tename' ipit naj. As 
jit kuxh tzitza' tu u Éfeso. Pet 
echat chit nib'an naj tu unjoltu 
unq'a tename' uva! echen 
sukunajlich. 
27As la ib'ane' uva! tuk tz'ejxo 
oi tuk! u kuk'a'ye'. As jit kuxh 
o! uva! tuk iyansa ol naj. Pet 
tuk eloj iq'ii u kab'ale! uva! 
ninachpukat u kutiixhe' uva! 
Diana. As la ya! ve't toksal 
iq'ii. As tul ale! ni qoksa iq'ii 
til kunachata! tzitza' tu u Asia. 
As echat nib'an unq'a tename' 
skajayil vatz u tx'ava'e'— ti'k u 
Demetrio. 

28As tul tab'i ve't unq'a naje', 
as aal chit ul ve't ivi'. As sik'in 
ve't chajnaj. As ech tal ve't ile!: 
—jNim iyolb'ele! u kutiixhe' uve' 
Diana tzitza' tu u Éfeso!— ti'k 
chajnaj. 
29 As oora kuxh imol ve't tib' 
unq'a tename', k'uxh ye! tootzaj 
kam sti' k'ulikkat tib'. As yak 
kuxh b'ex itxey ve't unq'a 
tename' ka'va'l u aa Macedonia 
uva' Gayo tuk' Aristarco, tan ti! 
uva' xekik chajnaj ti' u Pablo. As 
igini ve't ok chajnaj unq'a imool 
u Pablo tu uve' nimolkat tib' 
unq'a tename!. 

30 As tal ve't u Pablo uva! la bien 
tal isuuchil te ung'a tename!. As 
jit isa! unq'a qitz'in qatzike!. 

31 As jit isa! ka'l ung'a iq'esal 
unq'a tename' uva' atik tu u Éfeso, 
tan tetz k'ultzi' tib! chajnaj tuk! u 
Pablo. As tag' bien chajnaj yol te 
u Pablo uva! ye! la b'en toksa tib' 
u Pablo xo'l unq'a tename!. 

32 As unq'a tename' uva! molik 
tib' as at uxhchil va'len kuxh 
nikat tale! tul nik isik'ine'. Pet 
ech koj unjolte, tan va'len nik tal 
unpajte, tan ti! uva! ye! tootzaj 
kam sti' nik tuchkat u molibt'e!. 
33 As itxaa ve't unq'a tiaal Israel 
uma'l vimool uva! Alejandro. As 
ijojpi ve't ok chajnaj vatz unq'a 
tename' uva' nik isik'ine!. As taq' 
ve't je! u Alejandro iq'ab' ti! uva! 
la ya! ung'a tename! ti! isik'ine', 
tan nik isa! naj talat isuuchil te 
unq'a tename' uva! ye!l tokeb'al 
unq'a tiaal Israel uva! jejle'l tu u 
Éfeso ti' uve' nik ib'an u Pablo. 
34As tul texhla ve't unq'a 
tename' uva' an chit tiaal Israel 
u Alejandro, as aal chit sik'in ve't 
unq'a tename' unpajte. As kamal 
ka'va'l oora ib'ana ti! isik'ine'. As 
ech nik tal ile': —¡Nim talche' u 
kutiixhe' uva! Diana tzitza' tu u 
Éfeso!— ti'k unq'a tename!. 

35 As tul ma'tik ipal ve't ka'va'l 
oora, as oleb' ve't u aatz'ib'e! ti! 
iku' ivi unq'a tename!. As ech tal 
naj ile': —Ex tenam tzitza' tu u 
Éfeso, ootzimale' sqa'n skukajayil 
uva! o! xeol tetz u atinb'ale' uva! 
ninachpukat u kunimla tiixhe' 
uva' Diana, tan a' ku'kat ch'u'l 
vivatzib'al tu almika!. 
36As ya'ojtaj ex, tan ye'xheb'il 
la alon uva! Dt tiixh, tan 

ootzimale' sqa'n skukajayil. 

As eya'sataj uve! neb'ane'. As 
ye'xhkam kuxh eb'ana tuk' 
oojela tzii, 

37tan unq'a naje! uva' kat eteq'o 
tzan, as ye'l iq'ii u kutiixhe! ni 
teesa chajnaj. As mita'n umaj 
va'lexh nib'an chajnaj tu u 
tatinb'al u kutiixhe!. 

38 Asoj at ipaav unq'a naje! 

vatz u Demetrio tuk' ka't ung'a 
imoole' uva! txeq'ol ch'ich', as 
ech itxa'k unq'a b'anol tetz 
kusuuchile' ati. As b'enoj ixoch 
u Demetrio chajnaj vatz unq'a 
b'anol tetz kusuuchile', tan ai 
chajnaje' la b'anon isuuchil. 

39 Asoj at uma'toj yol uva! la 
exoch unq'a naje! sti', as a! la 
b'en etalkat tijikil tu u atinb'ale' 
tetz nachb'al Tiixh uva' k'ujlu 
kan ta'n u kuleye!. 

40 ¿As kam q'i la qale' asoj la 
ch'otil kutzi' ti' u va'lexhe' uve' 
nu kub'ane'? As la ib'ane' uva! la 
alax sqi' uva' oi kuxh aach'a'o, 
tan jit kuxh ivatz uve! nu 
kub'ane',— ti'k u aatz'ib'e!. 
41As tul ma'tik talat naj u 
yole', as ech tal ve't naj ile!: 
—B'enojtaj ex tekab'al,— ti'k naj. 
As ijatx ve't tib' unq'a tename! 
skajayil. 


Nipal u Pablo tu u Macedonia 
ti' toon tu u Grecia 

2, 1 As tul ya! ve't 

iveq'elkab'an unq'a 

tename' tu u Éfeso, as imolo ve't 

u Pablo unq'a qitz'in qatzike' 

til iyak'insal kan. As tul ma'tik 

iq'alut ve't tib' u Pablo tuk' unq'a 


qitz'in qatzike!, as b'en ve't u 
Pablo tu u Macedonia. 

2 As pal iq'elu ve't u Pablo unq'a 
gitz'in qatzike! tu unq'a tename' 
tu u Macedonia ti' iyak'insale!. 
As oon ve't tu u Grecia. 

3As oxva'l ich! b'ex ib'an u Pablo 
tzitzi'. As tul tal ve't u Pablo tok 
tu u barco ti! iblen tu u Siria, as 
alpu ve't ste uva! nikat ichuk 
unq'a tiaal Israel txumb'al ti! 
itxeype!, tan ti! uva! ye! nikat 
isa! uva' la ipaxsa u Pablo u 
yole' ti! u Jesús. As tal ve't u 
Pablo uva! la q'aavik b'en stoj 
vatz u tx'ava'e'. As pal ve't tu u 
Macedonia unpajte. 

4 As bien ve't u Sópater sti' 

uva' echen tu u Berea, tuk! u 
Aristarco, tuk' u Segundo uva! 
tzaanaj tu u Tesalónica, tuk' u 
Gayo uva! tzaanaj tu u Derbe, 
tuk! u Timoteo, tuk! u Tiquico, 
tuk' u Trofimo uva' tzaanaj tu u 
Asia. 

5 As b'ax ve't unq'a qitz'in 
gatzike'. As a! itx'eb'kat o! tu u 
Troas. 

6 As tul pal ve't ung'a q'iie' uva! 
nik itx'a'pkat u paane' uva! ye'l 
levadura niku' xo'l, as el ve't 
ch'u'l o! tuk! u Pablo tu u Filipos 
tu u barco. As o'va'l q'ii stuul as 
b'ex kuk'ul ve't qib' tuk' ung'a 
qitz'in qatzike! tu u Troas. As 
vujva'l q'ii atin ve't o! tzitzi'. 


Nipal iq'elu u Pablo unq'a 
niman tetz u Jestis tu u Troas 


7Tu b'axa q'ii tetz u 
xhemaanae' as kumool ve't 
qib' tuk' unq'a qitz'in qatzike' 
ti' kujatxat u paane'. As tul nik 
ichusun ve't u Pablo xo'l unq'a 
qgitz'in qatzike!, as ye! nik iya! 
ve't ti! ichusune' techal oon 

pok'o'ch aq'b'al, tan ech ve't 
q'ejal b'en ve't o! tuk! u Pablo. 

8 As atik o! titoxvu ichup u 
kab'ale'. As kalab' chit xamal 
matxike tu u kab'ale'. 

9As xonlik uma'l u chelem naj 
uva' Eutico tu vitokeb'al saj u 
kab'ale'. As tzaa ve't ivata'm u 
chelem naje', tan antelik kuxh 
iyolon u Pablo. As vat ve't u 
chelem naje! GU u tokeb'al saje!. 
As chajpik ve't tzan naj titoxvu 
ichup u kab'ale'. Tul ul xekpoj 
ve'te', as ma'tik ikam ve'te!. 

10 As ku' ve't ch'u'l u Pablo. 
Jojeb' ve't je! tiib'a u chelem 
naje'. As ijele ve't u Pablo naj. As 
ech tal (er: —Ye! kuxh xo'v ex, 
tan kat ulyu taama naj,— ti'k u 
Pablo. 

11 As q!aavik ve't je! u Pablo. As 
tul ma'tik ijatxpu ve't u paane' 
sukuxo'l as ma'tik kutx'a'n ve'te' 
tuk' unq'a qitz'in qatzike!, as xe't 
ve't u Pablo yolon techal isajb'u 
ve'te!. As a'n b'en ve't ol. 

12 As bes aq'axoj kan u chelem 
naje! tikab'al, tan isliktel naj. As 
chiib' ve't taama unq'a qitz'in 
qatzike!. 


Ni tel ch'u'l u Pablo 
tuu Troas as ni toon 
tu u Mileto 


13 As b'ax ve't o! ti' kub'en tu u 
barco. Tul oon ve't oi tu u Asón 
ti' pal geq'ot u Pablo, tan ech 
uva! ma'tik kuyolata' uva! ye! la 
b'en u Pablo vi' u a'e!. Pet stoj 
kuxh la b'enkat. 

14 As tul kat pal qeq'o u Pablo 

tu u Asón, as je! ve't u Pablo 
sukuk'atz tu u barco. As ul ve't o! 
tu u Mitilene. 

15El ve't o! tu u Mitilene. As tu 
ve't uma't q'ii pal ve't oi najlich u 
Quio. As tu uma'l q'ii as oon ve't 
o! tu u Samos uva! tzi' u mar. As 
uma't q'ii kuzaa vi u mar. As pal 
unb'iil oi tu u Trogilio. As oon 
ve't o! tu u Mileto, 

16 tan atik ok tivi' u Pablo uva! 
yaklu pal oi vatz u Éfeso, tan a! 
nik tale! uva' ye! la kub'al qib' tu 
u Asia. As nik toojela Ob) ti' toon 
tu u Jerusalén ti! uva' la b'en til 
u nimla q'iie' uve! Pentecostés. 


Niq'iila kan u Pablo unq'a 
iq'esal unq'a niman tetz 
u Jesús uva' echen tu u Efeso 


17Tul atik u Pablo tu u Mileto, 
as tal ve't b'en uva! la ul unq'a 
iq'esal unq'a gitz'in qatzike! uva! 
echen tu u Éfeso ti! uva! la ul 
yolon tuk' u Pablo. 
18 As tul ul ve't unq'a qitz'in 
qatzike! uva' tzaa tu u Éfeso, as 
ech tal u Pablo ile': —Ootzimale! 
seta'n kam kat unb'an sexo'l tul 
uva' kat ul in tzitza' tu u Asia 
uva' b'axa, 
19tan tul uva! atik in sexo'l, 
as tuk' chit b'a'nla aamail kat 
unnima kam uva' kat tal u 
Kub'aal Jesús sve, as k'uxh tuk' 
oq'el kat unkuy ung'a k!axk!oe! 
uve! kat ul svi! ta'n ung'a 
kumoole' uva! tiaal Israel uva! ni 
ixvan u Jesús. 
20 As ootzimale' seta'n uva! ye! 
kat ka'kab'in unk'u'l ti! valat u 
b'a'nla yole' sete uva! la txakon 
set, As kat chusun in tulaj 
kab'al as tulaj b'ey unpajte. 
21 As k'uxh tiaal Israel as k'uxh 
jit tiaal Israel, as kat val isuuchil 
te unq'a uxhchile' ti! uva! la 

ik'axa tib' ti! vipaave!, as la q'aav 
k'atz u Tiixhe', as la ik'ujb'a' 
ik'u'l til u Kub'aal Jesús. 
22As cheel niya'lu ve't in u 
Tiixhla Espiritu ti' uva' la b'en 
in tu u Jerusalén. As ye' vootzaj 
kam ni tx'eb'on svi' tul la oon in. 
23 Pet ta'n kuxh ootzimal sva'n 
uva! tul nunpal tulaj unq'a 
tename', as kat tal u Tiixhla 
Espíritu sve uva! ni tx'eb'on u 
kaarsae! svi' tuk! unq'a mama'la 
k'axk'oe'. 
24As jank'al unq'a yole' uva' 
ni vab'i, as ye'l in nunxo'v 
sta'n. As mita'n vuntiichajile' la 
ya'san sve. Pet a! ni vale! uva! 
tuk' chiib'ichil la oleb' kat in ti! 
unb'anat uve! kat tal u Kub'aal 
Jesús sve. As techal tuk unpaxsa 
u b'a'nla yole' uva' ni alon 
isuuchil vib'a'nil u Tiixhe' sqe. 
25 As tuk val sete, tan 
ootzimal sva'n uva' jank'al ex 
uva! kat atin in sexo'l ti! valat 
isuuchil u yole' sete ti! u tename! 
uva! at jaq' u tijle'm u Tiixhe!, as 
ye'l unpajte la qil ve't qib'. 
26 Esti'e! tuk val sete cheel, asoj 
ye! la enima u yole' uve! kat val 
sete, as ye!l unpaav set), 
27tan ye! kat unmuj unq'a yole' 
til valat sete kam unq'a b'a'nile' 
uva' alel kan sot! ta'n u Tiixhe!. 
28As tuk val sete uva' la chit etil 
etib! sevatzaj. As la etil unq'a 
qitz'in gatzike' uve! ni niman u 
Jesús uva! kat ik'ujb'a' kan ex 
u Tiixhla Espíritu sti', til uva! la 
eloche' tan a! u Kub'aal Jesúse' 
kat loq'on unq'a uxhchile' tuk! 
vikajale!. 
29 Tan vootzajle tul uva! ye'l ve't 
in, as la ul ve't ka'l unq'a uxhchil 

sexo'l uva! ech vitxumb'ale' eche! 
ung'a xo!e! til iyansal etxumb'al. 
As ye! la ya! ve'te' ti! teesal unq'a 
qitz'in qatzike! tu b'ey. 
30 As at uxhchil uva! at sexo'l 
cheel uva! la zeit ve't chusun ti! 
ijalpul isuuchil u b'a'nla yole', 
tan a! isa! uva! la xekeb!' ve't 
ung'a qitz'in gatzike' sti'. 
31 Esti'e! ni val sete uva! atoj chit 
enachb'al. As la etulsa sek'u'l 
uva! oxva'l yaab' kat atin in 
sexo'l. As kat unb'eya sete sq'iil 
as aq'b'al. As chajpuul nik voq' 
seti' sejununila. 

32 Cheel, vitz'in vatzik, ni 
voksa kan ex tiq'ab' u Tiixhe!. 
As ni val kan isuuchil u b'a'nla 
yole! sete ti! vib'a'nil u Tiixhe', 
tan a! vib'a'nil u Tiixhe' la aq!on 
sete ti! eyak'insat etib' sevatzaj. 
As Tiixh la b'anon uva' la qootzi 
kuvaatzil k'atz Aak, jank'al ex 
uva' txaael ve't ex ta'n u Tiixhe!. 
33 As ootzimal seta'n uva! ye! 
atixoj unjaj voksa'm te umaj 
uxhchil. As mita'n unpuaj nunjaje!. 
34Pet ate! sek'u'l uva! kat 
aq'onvu ve't in tuk' vung'ab'e! ti! 
unchukat unpuaj uva! la txakon 
svi' tuk! unq'a qitz'in qatzike' 
uve! xekel svi'. 
35Tan jank'al uva' kat unb'an 
sexo'l as kat unchus kan ex uva! 
ech la eb'ane' eche! uva' kat 
unb'ana, tan la ag'onvu ve't ex 
ti! elochat unq'a uxhchile' uva! 
meeb'a!. As la gulsa sukuk'u'l 
uva' tal kan u Kub'aal Jesús 
uva! ech tal ile!: «Achveb'al chit 
oi uva! o! la oyan ti! uva' o! la 
k'ulun,» ti'k Aak,— ti'k u Pablo 
te ung'a iq'esal unq'a qitz'in 
qatzike! uva' echen tu u Éfeso. 

36 As tul tzojpu ve't u Pablo 
ti' iyolone', as ku' ve't qaaloj. As 
inach ve't Tiixh tuk' unq'a qitz'in 
qatike! skajayil. 
37As oq' ve'te!. As iq'alu ve't 
ung'a gitz'in qatzike! u Pabloe!. 
As itz'ub' ve't txala itzi', 
38tan txumun ve't unq'a qitz'in 
gatzike' ti' u yole' uva! tal u 
Pablo uva' ye'l unpajte la til ve't 
tib! ivatz. As b'ex chajpuloj ve't 
kan tu u barco. 


Ni toon ve't u Pablo 
tu u Jerusalén 
2 1Tul qaq' ve't unq'a 
qitz'in qatzike!, as je! 
ve't o! tu u barco. As jikik chit 
kub'en tu u tenam uva! Cos. As 
tu uma't q'ii as b'en veto! tu u 
Rodas. As el oi tzitzi'. As oon ve't 
o' tu u Pátara. 
2 Tul b'ex kulej uma'l u barco 
uve! yakik tu u Sirofenicia, as ok 
ve't o! tu u barco. As b'en ve't ol, 
3 As tul pal o! vi! u mar, as 
qil ve't b'en u tal tx'ava'e' uve! 
Chipre. As ai kaakat tu kumax. 
Kuk'aj ve't qib' tu u Siria. As oon 
ve!t o! tu u Tiro, tan OI uva! kat 
pal kaaoj u ijatze! tzitzi'. 
4As b'ex kuk'ul qib' tuk' unq'a 
qitz'in gatzike' uva! ni niman u 
Jesús. As vujva'l g'ii atin o! tzitzi'. 
As tal ve't unq'a qitz'in qatzike' 
te u Pablo uva! ye! la b'en tu u 
Jerusalén, tan ai u Tiixhla Espíritu 
kat alon te unq'a gitz'in qatzike!. 

5 Tul pal vujva'l u q'iie', as el 
ve't ch'u'l o! tu u Tiro, tuk' ung'a 
ixoje!, tuk! unq'a talaj intxa'e', 
tan uliq'ajsa ve't el Gan o! tzi' 

u tename' uve! tzi' u mar. As ku 
ve't o! gaaloj ti' kunachat Tiixh. 

6 As kuq'alu ve't qib' sukuvatzaj 
ti' kuq'iilat kan unq'a qitz'in 
qatzike!. As je! ve't o! tu u 
barco. As q'aav ve't unq'a qitz'in 
gatzike' tulaj ikab'al. 

7As tul el ve't ch'u'l o! tu u 
Tiro, as kuk'aj ve't qib' vi u 
mar unpajte. As oon ve't o! tu u 
Tolemaida. As kuqjiila ve't qib' 
tuk' unq'a qitz'in qatzike!. As 
uma'l q'ii kub'an tzitzi'. 
8 As ech q'ejal stuul, el ve't o! 
tuk' u Pablo. As oon ve't o! tu u 
Cesarea. As b'en ve't o! tikab'al 
u Pille! uva! nik paxsan u b'a'nla 
yole' xo'l unq'a tename'. As a! 
kaakat o! tikab'al naj, tan naj 
uma'l uve' at xo'l vujva'l unq'a 
locholik tetz unq'a apóstol. 
9As a! u Pi'le! vib'aal kajva'l 
unq'a ixoj uva' ye'lik itzumel. As 
nik iq'ajsa cha'ma viyol u Tiixhe' 
xo'l unq'a qitz'in qatzike'. 

10Astul atin ve't o! kal o 
tikab'al u Pi'le', as b'ex uloj 
uma't u q'ajsan tetz viyol u 
Tiixhe' uva' tzaa tu u Judea. As 
Agabo ib'ii naj. 
11 As tul ul ve't u Agabo, as itxey 
ve't naj vik'alb'al u Pablo. As 
ik'al naj iq'ab' tuk' toj. As ech tal 
naj ile': —Ech ni tal u Tiixhla 
Espíritu ile': «Tan tul la oon 
vib'aal u k'alb'ale' tu u Jerusalén, 
as la k'alpu ta'n unq'a tiaal Israel 
uve! ye! ni niman u Jesús. As la 
aq'pik ok tiq'ab' unq'a uxhchile' 
uve! jit tiaal Israel,» Ok sve, — 
ti'k u Agabo. 
12 As tul gab'i u yole' uva! tal 
u Agabo, oi tuk! unq'a qitz'in 
qatzike! tu u Cesarea, as kub'eya 
te u Pablo ti' uva! ye! la b'en tu u 
Jerusalén. 

13 Ech tal u Pablo ile! sqe: 
—¿Kam q'i uva! nu kuxh etoq'e' 
as netxumunsa in? Tan k'ujle'l 
chit sva'n uva! jit kuxh ti' uva! la 
k'alpu ve't in, pet k'uxh la kam 
in tu u Jerusalén ti' talpu vib'ii u 
Kub'aal Jesús,— ti'k u Pablo. 
14 As tul jit oleb! oi ti' tok u yole! 
tivi', as ech qal ve't ile!: —Ib'an 
u Kub'aal Jestis kam uva' ni tal 
taama see!,— ch'o! qal ve't ste. 
15 As tul pal ve't unq'a q'iie', as 
kub'an ve't quche!. As b'en ve't o! 
tu u Jerusalén. 
16 As b'en ve't ka'l unq'a qitz'in 
qatzik sqi' uve! echen tu u 
Cesarea. As eq!ol ve't o! tikab'al 
u Mnasón, u aa Chipre, tan 
na'xnik inimat naj viyol u 
Tiixhe'. As naj aq'on kuvatb'al. 


Nitxeypu ve't u Pablo 
vatz iq'anal u tostiixh 


17Tul oon oi tu u Jerusalén, as 
chiib' ve't ung'a gitz'in qatzike' 
til ik'ulat o". 
18 Tu ve't uma't q'ii as b'ex ve't o! 
tuk' u Pablo ti' iq'elul u Santiago. 
As tzitzi' k'ulikkat tib' unq'a 
iq'esal unq'a qitz'in qatzike!. 
19 As tul ma'tik itiixhin u Pablo, 
as zelt tal ve'te! kam chit uva! 
kat ib'an u Tiixhe' xo'l unq'a 
uxhchile! uve' jit tiaal Israel. As 
junun chit talat ve't u Pablo ste 
kam kat ib'an ta'n u Tiixhe!. 
20As tul tab'i ve't unq'a iq'esal 
unq'a qitz'in qatzike! viyol u 
Pablo, as toksa ve't iq'ii u Tiixhe!. 

As ech tal ile! te u Pablo: 
—Ootzimale' a'n uva' mama'la 
tenam kat nimanyu viyol u 
Tiixhe', jank'al o' tiaal Israel. As 
a! ni tal chajnaj uva! techal la 

nimal u yole' uva! tz'ib'amal kan 
ta'n u Moisés. 
21 As kat alpiy te chajnaj see' 
uva! naal te unq'a kumoole' uva! 
tiaal Israel uva! echen tulaj ka't 
unq'a tename' ti! uva! ye! la 
nimal u tzaq'ite' uva! tz'ib'amal 
kan ta'n u Moisés. As naale' uva! 
ye'l unb'iil vichi'ol unq'a talaj 
xaake' la tzok'ax el. As ye! la 
xekeb' unq'a kumoole! ti! joltu 
ung'a txumb'ale!. 
22 ¿Kam tuk kub'ane'? Tan tuk 
tab'i ung'a tename' uva! kat ulyu 
ve't axh. As tuk imol ve't tib' 
ung'a tename! see!. 
23 Pet aal b'a'ne' uva! la anima 
kam uva! la gal see. Tan at 
kajva'l u naj uve! at sukuxo'l uva! 
techal tuk b'en itzojpisa viyole! 
uva! alel sta'n uva! la ib'ane!. 
24 As eq'o chajnaj see! tu u 
tostiixhe!. As la bien ab'an ooche' 
tuk' chajnaj. As la ben achoo 
ung'a oye! tetz chajnaj aq'al uva! 
la uch itzok'at chajnaj u xi'l ivi'e'. 
As tzitzi' la ilpukat uva! jit'e'ch 
u yole' uva! ni talpu see!. Pet 
axh niman tetz u tzaq'ite' uva! 
tz'ib'amal kan ta'n u Moisés. 
25 As unq'a uxhchile' uve' jit 
tiaal Israel uva' kat niman viyol 
u Tiixhe', tan kat kutz'ib'al bien 
ste kam uva' kat kuk'ujb'a'. As ye' 
la uch techb'ul unq'a chib'e' uva! 
ni toyal vatz unq'a tze' tiixhe!. 
As mita'n u kajale' la echb'uli. 
As ye! la echb'ul vichib'il unq'a 
txooe! uve! ma't tik'at tib'. As ye! 
la teesa tib' umaj naj tu b'ey tuk' 
uma'toj ixoj,— ti'k unq'a iq'esal 
unq'a qitz'in qatzike! te u Pablo. 
26As teq'o ve't u Pablo kajva'l 
unaje' sti!. As tu ve't uma't q'ii 

as ib'an ve't chajnaj tuche'. As 
ok ve't chajnaj vatz iq'anal u 
tostiixhe' ti! b'en talata' uva! 
jatu la itzojpisa chajnaj kam uva! 
tal chajnaj te u Tiixhe! as jatu 
la b'en tag' chajnaj ung'a oye' 
sijununila. 

27As tul b'iitik kuxh itzojpu 
ve't vujva'l u q'iie', as ilpu vetu 
Pablo vatz viq'anal u tostiixhe' 
ta'n ka'l unq'a tiaal Israel uva! 
tzaa tu u Asia. As veq'elkab'an 
ve't chajnaj tuk' unq'a tename' ti' 
u Pablo. As itxey ve't chajnaj u 
Pablo. 
28As sik'in ve't chajnaj. As ech 
tal ve't chajnaj ile!: —¡Ex kumool 
tiaal Israel, elochtaj o"! ¡Tan ai 
naje' u villa! uva' nixaan tulaj 
unq'a tename' ti' ichusat uma't 
txumb'al te unq'a kumoole' ti' 
teesal iq'ii u kutename' tuk' u 
kutostiixhe' as tuk' unq'a yole' 
uva' tz'ib'amal kan ta'n u Moisés! 
jAs cheel kat teq'ol ok tzan naj 
ka't unq'a naj uva! jit kumool 
qib' stuk' tu u kutostiixhe!! 
jAs ni teesa naj iq'ii u tiixhla 

y 





Hechos 21.26-36 

atinb'ale'! — ti'k unq'a naje' tul 
nik isik'ine', 

29 tan ma'tik tilat chajnaj u 
Pablo tuk! u Trófimo, u aa Éfeso, 
tu u Jerusalén. As titz'a chajnaj 
uva! kamal ma'tik teq'ot ok u 
Pablo u Trofimo vatz viq'anal u 
tostiixhe! uve' nik tal chajnaj. 
30 Esti'e! veq'elkab'an ve't ung'a 
tename' skajayil tu u Jerusalén. 
As q'ax toon ve't unq'a tename' 
til itxeypu u Pablo. As ijitil ve't 
el tile!l vig'anal u tostiixhe'. As 
oora chit ijup ve't chajnaj unq'a 
bleye! uva' ni tokkat unq'a 
tename'. 

31 As tul aalik chit iyatz'pu ve't 
u Pablo ta'n unq'a tename', as 
b'ex alpo te viq'esal unq'a sole' 
tetz u Roma, tan kajayil chit 
unq'a tename' tu u Jerusalén nik 
iveq'elkab'an ve'te!. 

32 As imolo ve't viq'esal unq'a 
sole! visole! tuk! ka't unq'a 
imool uve' atik tijle'm. As q'ax 
ib'en ve't chajnaj tu uve' nikat 
iveq'elkab'ankat unq'a tename!. 
As tul til unq'a tename' tul 
viq'esal u sole! tuk' unq'a sole', 
as iya'sa ve't unq'a tename' 
iq'osat u Pablo. 

33 As tul oon ve't viq'esal u 
sole! tuk' unq'a isole' xo'l unq'a 
tename', as itxey ve't naj u Pablo. 
As tal ve't naj uva! la k'alpu u 
Pablo ta'n ka'va'l kateena. As 
tul ma'tik ik'alpu u Pablo, as 
ich'oti ve't viq'esal unq'a sole! te 
u Pablo uva' kam ib'ii as kam 
ipaav uva' kat ib'ana. 

34As ye' nik ipal ve't viq'esal 

u sole! stuul, tan tul nikat 
iveq'elkab'an ung'a tenam, as 
va'len nikat tal unjolol. As va'len 

nikat tal unjolte. Esti'e! tal ve't 
viq'esal unq'a sole' teq'ol u Pablo 
tu u tatinb'al unq'a sole!. 

35 As tul oon ve't chajnaj tu 

uve! tankalte tu u tatinb'al unq'a 
sole', as chelel ve't je! u Pablo 
ta'n unq'a sole', tan ti' uva! ye! la 
itxey ve't unq'a tename' u Pablo 
unpajte, 

36 tan xekelik unq'a tename' 

sti'. As ech nik tal unq'a tenam 
ile! tul nik isik'ine': — jYatz'poj 
naj!— ti'k unq'a tename!. 


Niq'al tib' u Pablo vatz 
unq'a tename' 


37As tul aalik toksal ve't u 
Pablo tu u tatinb'al unq'a sole', 
as ech tal ve't u Pablo ile! te 
viq'esal unq'a sole!: — ;Ma la uch 
unyolon unb'ooj see'?— ti'k u 
Pablo. As ech tal viq'esal unq'a 
sol ile': —¿Ma nayolon b'a tu 
yolb'al griego? 

38 ¿As ma jit axh u aa Egipto 
uva! kat imol kajva'l mil (4,000) 
ung'a naje! uva! na'ytzan ti' ib'en 
tu tzuukin tx'ava'e' ti' ul ib'anat 
ch'a'o?— ti'k naj. 

39 As ech tal ve't u Pablo ile: 
—Ye'le, tan in tiaal Israel. As 

ai itz'eb'nalkat in tu u Tarso, u 
tenam uva! nim iyolb'ele! uva! 
echen tu u Cilicia. Pet blan 
b'a'nil sve uva! la yolon unb'ooj 
in xo'l unq'a tename',— ti'k u 
Pablo. 

40 As tul tal ve't viq'esal 
unq'a sole! uva! la uch iyolon 
u Pablo, as txakeb' ve't u 
Pablo tu uve' tankalte. As 
k'uchun ve't tuk' iq'ab' ti' 

uva! la ya! ve't iveq'elkab'an 
unq'a tename!. As tul ya! unq'a 

tename', as yolon ve't u Pablo 
tu yolb'al hebreo. 
2, 1Ech tal ile!: —Vitz'in 
vatzik tuk' ex b'aal 

tenam, etab'itaj u yole' uve! tuk 
val sete ti' valat isuuchil u yole' 
uve! netal svi'— ti'k u Pablo. 
2 Tul tab'i unq'a tename' iyolon 
u Pablo tu yolb'al hebreo, as aal 
chit ye! tiin ve't unq'a tename'. 
3As ech tal ve't u Pablo ile' 
ste: —As jik chit tuk val sete, 
tan in tiaal Israel eche! ex. As 
a' itz'eb'nalkat in tu u Tarso uve' 
tu u Cilicia. As a! kat ch'iikat 
in tzitza' tu u Jerusalén. As kat 
ichus kan in u Gamaliel ti' unq'a 
chusb'ale' uva' k'ujlu kan ta'n 
unq'a q'esla kub'aale'. As aya'l 
chit unk'u'l kat unnima uve' ni 
tal viyol u Tiixhe' eche! uve' 
neb'an cheel. 

4As nik untilu unq'a uxhchile' 
til iyatz'pe' uve! xekelik ti' u 
b'a'nla yole'. As nikat untxeye!. 
As k'uxh naj as k'uxh ixoj as nik 
voksa tu u kaarsa. 
5 As ootzimalik ta'n viq'esal 
oksan iyol tenam vatz Tiixh 
as ootzimalik ta'n unq'a b'aal 
tename' unpajte, tan chajaake! 
kat aq'on unq'a u'uje! sve uva! 
b'ex unk'uch te unq'a kumoole' 
tu u Damasco. As oon in tu u 
Damasco ti' untxeyat tzan unq'a 
niman tetz u Jesúse', aq'al uva' 
la q'ospi as la oksal tu u kaarsa. 


Ni tal u Pablo ti' uva' kam kat 
ib'ana uva' kat inima u Jesús 
Hechos 9.1-19; 26.12-18 


6As ale! nik unb'ane' tul 
nik unxaan tu b'ey. As tul 
uva! unb'iitik kuxh voon tu 

u Damasco, as chaq'aal chit 

g'ii. As aat kuxh vil iku' ch'u!l 
uma'l u saj uva' xo'veb'al chittu' 
tu almika', tan va'lik chit 
ilitz'kab'ane'. As itxiju ve't in. 
7As pumel unb'en ve't tu tx'ava'. 
As vab'i ve't uma'l u tuul vi' uva' 
ech tal ile! sve: «;Saulo, Saulo, 
kam q'i uve! nu kuxh atilu in?» 
ti'k u yole'. 

8 As ech val ve't ile!: «¿Ab'il axh 
q'i, Pap?» ch'in vala. As ech tal 
ve't ile!: «Ine! in Jesús uva! aa 
Nazaret. As ine' uva' natilu in,» 
ti'ke. 

9As jik chit la val sete, tan yak 
kuxh xo'v ve't unq'a uxhchile' 
uve! xekelik svi' tul til u saje'. As 
jit tab'i u yole! uve! alpu sve. 

10 As ech val ve't ile': «¿Kam q'i, 
Pap, la unb'ane' uva! naale'?» 
ch'in vala. As ech tal ve't ile!: 
«Txakpen. Kuxh tu u Damasco, 
tan tzitzi' la alpukat isuuchil see 
kam uva! k'ujlu kan see! uva! la 
ab'ane',» ti'k u yole' tal sve. 

11 As ich'iji ve't b'en in ung'a 
unmoole' uva! xekelik svi', tan 
ma'tik itzotq'isat in u saje! uve! 
nik ilitz'lo'lane'. As oon ve't o! tu 
u Damasco. 

12 As b'ex til ve't in uma'l u naj 
uva' Ananias. As nik toksa taama 
ti! inachat Tiixh, as nik inima 
uva' tz'ib'amal kan ta'n u Moisés. 
As b'a'nik iyolb'el ve't naj ta'n 
unq'a kumoole' uva! jejlik tzitzi'. 
13 As tul b'ex til in u Ananias, 
as ech tal ve't ile! sve: «Keche, 
vitz'in vatzik Saulo, tuk b'a'nxoje! 
vavatze!,» ti'k sve. As tul kuxh 
tal u yole' sve, as yak kuxh ilon 
ve'tin unpajte. As unsaji ve't u 
Ananias. 

14 As ech tal ve't ile! sve unpajte: 
«Txaael ve't axh ta'n u kuTiixhe' 
uva' nikat inima unq'a q'esla 
kub'aale', aq'al uva' la pal axh 
stuul kam uva' ni tal taama Aak. 
As la eel u jikla Jesús. As la aab'i 
u tuul ivi' Aake' tul la yolon Aak 
see. 
15 As axh la b'en alon isuuchil 
te unq'a tename' skajayil ti! uva! 
kam la tal Aak see as tuk' uva! 
kam la ik'uch Aak see. 
16 ¿As kam natx'eb'e'? Det oora 
b'an ooche'. As ku'en xe' u ale! 
tuk' vib'ii u Tiixhe!. As jaj b'a'nil 
te u Tiixhe', aq'al uva! la josq'il 
el u paave' tu u aanxelale!,» Ok 
u Ananías tal sve. 

17As q'aav ve't in tu u 
Jerusalén. As tul nik unnach 
Tiixh tu u tostiixhe', as ik'uch 
tib' uma'l u vaa! sve eche! vatzik! 
tunvatz. 
18 As ech tal ile! sve: «Oora chit 
el axh tu u Jerusalén, tan ye' la 
inima unq'a uxhchile' u yole' 
uve! la aal svi',» ti'k sve. 
19Ech val ile": «Ootzimal in, Pap, 
ta'n ung'a uxhchile' skajayil uva! 
nik vex tulaj unq'a atinb'ale' tetz 
nachb'al Tiixh tu unq'a tename' 
til unchukat unq'a niman eetze', 
as ti' voksat tu u kaarsa, as ti' 
iq'ospe!. 
20 As tootzi ve't ung'a uxhchile' 
uva! antik in tul uva! a's iyatz'pu 
u Esteban uva' nik alon isuuchil 
vayole'. As b'a'nik sve uva! la 
yatz'pu ve't u Esteban, tan kat 
unxee kan u toksa'm chajnaje' 
tul nik iyatz! chajnaj u Esteban,» 
ch'in kat val te Aak. 
21 As ech tal ve't ile! sve: «Kuxh, 
tan tuk unchaj bien axh xo'l 

unq'a tename' uve' jit tiaal 
Israel uva' naach echenkat,» Ok 
Aak sve,— ti'k u Pablo te unq'a 
tename!. 


Ni tal viq'esal unq'a sol 
iq'ospu ve't u Pablo 


22As tul tab'i unq'a tename' u 
yole' uva! tal u Pablo ti! uva! kat 
ichaj b'en u Jestis u Pablo xo'l 
unq'a tename' uva! jit tiaal Israel, 
as xe't ve't unq'a tename' sik'in 
unpajte. As ech tal ile!: —¡U 
naje! as ye! la uchi uva! la iseb' 
naj! jPet sotzoj ivatz naj vatz u 
tx'ava'e!!— ti'k unq'a tename'. 
23 As tul til ve't viq'esal unq'a 
sole! uva! antelik kuxh isik'in 
unq'a tename!, as nik ichitu u 
toksa'me', as nik isuti je! u pojoe! 
tu kajig!e!, 
24as tal ve't viq'esal unq'a sole' 
toksal ok u Pablo tu u tatinb'al 
unq'a sole'. As tal ve't naj iq'ospe' 
til uva! la tal u Pablo uva' kam 
sti' nik isik'inkat unq'a tename' 
sti'. 

25 As tul ik'al ve't unq'a sole' u 
Pablo ti! ig'ospe', as ech tal ve't 
u Pablo ile! te u sole! uva! atik 
tijle'm: —¿Ma at b'a teq'ab' uva! 
la eq'os in? Tan in aa Roma. As 
tul ye'xnaj b'anchu unsuuchil,— 
ti'k u Pablo. 

26 As tul tab'i u naje! uva! atik 
tijle'm, as ech b'ex tal naj ile! te 
viq'esal unq'a sole!: — ;Kam la 
ab'an tuk' u naje!? Tan aa Roma 
u naje!, — ti'k naj. 

27As b'ex ve't viq'esal unq'a sole' 
k'atz u Pablo. As ech tal ve't naj 
ile!: —¿Ma an chittu' uva! axh 

aa Roma?— ti'k naj. —Kanoj, an 
chite',— ti'k u Pablo. 

28 As ech tal ve't viq'esal unq'a 
sol ile!: —As mama'la puaj 

kat unsotzsa tul kat ok in aa 
Romail,— ti'k naj. Ech tal u 
Pablo (ei: —Ech koj in, tan a! 
itzleb'kat in tu u Roma,— ti'k u 
Pablo. 

29 As ijetz! ve't el tib' unq'a sole! 
Katz u Pablo. As echat ib'an ve't 
viq'esal unq'a sole! tul tab'i naj 
uva' aa Roma u Pablo, tan xo'v 
ve't naj ti! uva! kat ik'al naj u 
Pablo. As ye'l u Pablo kat q'ospu 
ve!te!, 


Ni toksal u Pablo vatz unq'a 
iq'esal unq'a tename' 

30As tu ve't uma't q'ii, nik isa! 
ve't vig'esal unq'a sole! tootzita' 
uva' kam sti' nik ixochonkat 
unq'a tiaal Israel ti' u Pablo. As 
teesa ve't naj unq'a kateenae! ti' 
u Pablo. As imolo ve't naj unq'a 
ig'esal oksan iyol tenam vatz 
Tiixh tuk' ka't unq'a iq'esal unq'a 
tename! ti' ib'anat isuuchil u 
Pablo. As oksal ve't ok u Pablo 
vatz chajnaj. 
2 1 As isaji ve't u Pablo 

unq'a iq'esal unq'a 

tename' uve' molik tib'. As ech 
tal ve't u Pablo ile!: —Vitz'in 
vatzik, jik chit nunb'an vatz u 
Tiixhe! tul kat ch'ii in. As echat 
nunb'an cheel,— ti'k u Pablo. 
2 As tal ve't bien u Ananías, 
viq'esal unq'a oksan iyol tenam 
vatz Tiixh, te ung'a uxhchile' 
uva! at Katz u Pablo uva! la 
tz'ichon ok q'ab' vi' itzi' u Pablo. 
3 As tul ma'tik itz'ichpu ivatz u 
Pablo, as ech tal ve't (ei: —¡U 
Tiixhe' la b'anon ich'exel see 
kam uva' noolb'e in! Tan axh 

kuxh ka'vatz, tan il axh xonle'l 
axh tzitza' ti' ab'anat unsuuchil 
eche' uva! ni tal u kuleye!. As 
ye! nab'ane' kam uva! ni tal u 
kuleye', tan kat aal unq'ospe',— 
ti'k u Pablo. 
4As ech tal ve't unq'a uxhchil 
ile! uve' atik Katz u Pablo: —¿Ma 
ye! naxo've' ti! atzaq'b'et viq'esal 
unq'a oksan iyol tenam vatz 
Tiixh?— ti'k chajnaj. 
5Ech tal ve't u Pablo ile": 
—Vitz'in vatzik, esotzsataj 
unpaav, tan ye' vootzaj asoj 
aak viq'esal unq'a oksan iyol 
tenam vatz Tiixh, tan ech ni tal 
uma'l u yol ile! uva! tz'ib'amal 
kan: «Atzaq'b'ek umaj u b'aal 
tename!,» ti'k u yole'— ti'k u 
Pabloe!. 

6 As tul til ve't u Pablo uva! 
at uxhchil uva! saduceo as at 
uxhchil uva' fariseo, as taq' 
ve't je! tuul ivi'. Ech tal ve't 
ile!: —¡Vitzlin vatzik, ti' uva! 
nunnima uva! la ul taama unq'a 
kamnaje' unpajte as k'ujle'l 
unk'u'l sti!, as esti'e' neb'ankat 
unsuuchil, tan in fariseo, tan 
fariseo vunb'aale'!— ti'k u Pablo. 

7As tul tal u Pablo u yole', as 
xe't iyaa ve't tib' unq'a fariseo tuk' 
unq'a saduceo. As ok ve't ixo'l 
unq'a tename' uva! molik tib', 
8tan ni tal unq'a saduceo uva! 
ye'l unq'a kamnaje' la ul taama 
unpajte. As ye'l angel ati, mita'n 
espíritu. Pet ech koj unq'a 
fariseo, tan ninima chajnaj uva! 
at unq'a angel tuk' unq'a espiritu. 
As la ul taama unq'a kamnaje' 
unpajte uva' ni tal chajnaj. 
9As mama'la sik'i'm uchi. As 
txakpu ve't ka'l unq'a uxhchil 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


359 


uva! fariseo uva! chusel tib! ti! 
unq'a tzag'ite'. Ech tal chajnaj 
ile!: —As ye'l umaj va'lexh 
nib'an u naje! ni qile'. As 
ye'xhkam kuxh kub'an vatz u 
Tiixhe', tan kamal umaj angel 
kat yolon te naj. As moj umaj 
espiritu,— ti'k chajnaj. 

10 Tul til ve't viq'esal unq'a sole! 
uva! aal chit niyaa ve't tib' unq'a 
tename' svatzaj, as xo'v ve't naj, 
tan titz'a ve't naj uva' kamal la 
iyatz! ve't unq'a tename' u Pablo 
uve' nik tal naj. As imolo ve't naj 
ka'l unq'a sol ti' ben teq'ol el 
tzan u Pablo xo'l unq'a tename' 
as ti! toksal ok tu u tatinb'al 
unq'a sole' unpajte. 

11 Tu ve't uma't aq'b'al, as 
ik'uch ve't tib' u Kub'aal Jesús te 
u Pablo. As ech tal ve't Aak ile": 
—B'an atiaal, Pablo, tan kam chit 
uva' naal te unq'a tename' svi! 
tzitza! tu u Jerusalén, as echat 
tuk ab'an tu u Roma,— ti'k Aak. 


Nichuk kal unq'a tiaal Israel 
txumb'al ti' iyatz'at u Pablo 
12 As tu ve't uma't g'ii, as ik'ul 

ve't tib' iyol ka'l unq'a tiaal Israel 
ti' iyatz'at u Pablo. As taltzi' ve't 
tib' chajnaj uva' techal la ul 
umaj k'axk'o ti' chajnaj asoj la 
tx'a'n chajnaj as la uk'a' chajnaj 
as tul ye'xnaj kam u Pablo uve' 
tal chajnaj. 

13 As pal tachul ti' ka'viinqil 
unq'a naje! uve! ik'ul tib! viyole' 
til uva! la iyatz' chajnaj u Pablo. 
14 As b'ex ve't chajnaj vatz 

unq'a iq'esal oksan iyol tenam 
vatz Tiixh tuk' vatz unq'a b'aal 
tename'. As ech tal ve't chajnaj 
ile!: —Kat qaltzi'l ve't qib' ti! uva! 

techal tul umaj k'axk'o sqi' asoj 
la tx'a'n o' as la uk'a' o', as tul 
ye'xnaj kuyatz' u Pablo, uva' ni 
gale!. 

15 Pet kulochtaj qib' cheel. As ex 
tuk' unjoltu ung'a iq'esal ung'a 
tename' la alon te viq'esal unq'a 
sole! uva! la oksal ok u Pablo 
unpajte sevatz q'ejal sq'ala'm. As 
la etale! uva' la ech'oti ka'toj yol 
te naj OI uva! kam nib'an naj. As 
tul il o! nu kutx'eb'on tu b'ey ti! 
kuyatz'at naj,— ti'k chajnaj. 

16 As nik tab'i ok u tal u tanab' 
u Pablo u yole! uve! nik tal unq'a 
naje'. As b'ex tal ve't naj te u 
Pablo tu u tatinb'al unq'a sole!. 
17As imolo ve't u Pablo uma'l u 
sol uva! at tijle'm. Ech tal ile: 
—B'an b'a'nil. Eq'o u chelem 
naje! vatz vad'esale', tan at uma'l 
u yol la b'en tal naj ste,— ti'k u 
Pablo. 

18 As teq'o ve't ok u sole! uva! 
at tijle'm u chelem nale! vatz 
viq'esale'. Ech tal naj ile!: —Kat 
imolo in u preexhue' uva' Pablo. 
As kat ijaj b'a'nil sve uva! la 
veq'o tzan u chelem nale! savatz, 
tan at uma'l u yol tuk tal naj 
see,— ti'k u sole! tala. 

19 As itxey ve't viq'esal unq'a 
sole' ig'ab' u chelem naje'. As 
eq'ol ve't ok naj sijunal. As ech 
tal viq'esal unq'a sol (el: — ;Kam 
q'i tuk aal sve?— ti'k naj. 
20Ech tal ve't u chelem naj ile!: 
—Kat ik'ullu tib' iyol kal unq'a 
naj uva' an kuxh tiaal Israel ti' 
ijajpu see uva' q'ejal q'ala'm la 
eq'ol bien u Pablo vatz unq'a 
iq'esal unq'a tename' unpajte ti! 
ich'otil ka'toj yol te u Pablo ti! 
uva! kam nib'ane!. 

21 As animak u yole' uve' la ul 
alpu see, tan pal tachul chajnaj 
ti' ka'viinqil uve' tuk tx'eb'on u 
Pablo tu b'ey. As kat taltzi'l tib' 
chajnaj OI uva! techal tul umaj 
k'axk'o ti! chajnaj asoj la tx'a'n 
chajnaj as la uk'a' chajnaj as tul 
ye'xnaj iyatz' chajnaj u Pablo uve! 
ni tale". As ni tx'eb'on chajnaj 

til uva! kam qal aale'— ti'k u 
chelem naje'. 

22As tul ichajpu ve't el tzan 
viq'esal unq'a sole! u chelem 
naje!, as tal ve't naj te u chelem 
naje! uva! ye'xheb'il la tal naj ste 
kam uva! at sk'u'l naj. 


Niq'ajsal u Pablo vatz u Félix 


23 As imolo ve't viq'esal unq'a 
sole' ka'va't unq'a sole' uva' at 
tijle'm. As tal ve't naj te chajnaj 
uva' la b'anchu tuch laak'alal 
(200) sol uva' la b'en stoj, as lavat 
imutx' (70) u sole! uva' la b'en ti! 
kaay, tuk' laak'alat (200) sol uva! 
la b'en tuk' ch'ich!. As la b'en tu u 
Cesarea tu b'eluval oora aq'b'al. 
24As tal ve't viq'esal unq'a 
sole! uva' la b'anchu ve't tuch 
ka't unq'a kaay unpajte uva! la 
je! u Pablo sti', tan a! tal naj uva! 
tiichal kuxh toon u Pablo tul la 
oon vatz u Félix uva! b'anol ivatz 
u ijlenaale!. 

25 As itz'ib'a b'en viq'esal unq'a 
sole! uma'l u yol tu u'uje' uve! 
ech tal ile": 

26«As ine! in Claudio Lisias, 
as ni vaq' b'en untzii see. As tuk 
untz'ib'a b'en uma'l u u'uj see, 
pap Félix, tan nim ayolb'ele', tan 
axh b'anol ivatz u ijlenaale!. 
27As tuk vaq' b'en uma'l u 
naj see uva! kat itxey unq'a 

tiaal Israel, tan aal iyatz'at ve't 
chajnaj u naje'. As tul kat vab'i 
uva! aa Roma u naje', as kat 

b'ex veesa el tzan naj xo'l unq'a 
tename' tuk' unq'a unsole!. 

28 As kat voksa ok naj xo'l unq'a 
iq'esal unq'a tename' ti' ib'anax 
isuuchil naj, tan nik unsa' uva' la 
vootzi kam sti! nixochpukat naj 
ta'n chajnaj. 

29 As kat pal ve't in stuul uva! 

ti' kuxh viley chajnaje' vil 
nib'ankat. As ye'l umaj ipaav 

u naje' uva! la kam naj sti' as 
mita'n uva' la oksal naj tuu 
kaarsa. 

30As tul kat alpu uma'l u yol 
sve uva! nichuk unq'a tiaal Israel 
txumb'al ti' iyatz'pu naj, as yak 
kuxh ni vaq' ben naj see. As 

kat vallu te unq'a naje' uve' ni 
cheesan ipaav naj uva' la b'en tal 
chajnaj see uva' kam ipaav naj,» 
ti'k u u'uje' uva! itz'ib'a b'en 
viq'esal unq'a sole!. 

31 As ib'an unq'a sole! kam uva! 
alpu te chajnaj. As teq'o ve't 
chajnaj u Pablo aq'b'al. As oon 
ve't chajnaj tu u Antipatris. 

32 As tul sajb'u ve'te', as q'aav 
ve't unq'a sole! uva' nik ixaan 
stoj tu u tatinb'al unq'a sole! tu 
u Jerusalén. Ech koj unq'a sole' 
uva! atik je! ti! kaay, tan ik'aj ve't 
tib' chajnaj tu u Cesarea tuk' u 
Pablo. 

33 Tul oon ve't unq'a sole! tu u 
Cesarea, as taq' ve't ok chajnaj 

u u'uje! te u b'anol ivatz u 
ijlenaale'. As taq' ve't ok chajnaj 
u Pablo unpajte. 

34As tul ma'tik isik'let u b'anol 
ivatz u ijlenaale' u u'uje!, as 
ich'oti ve't naj uva! ab'iste tenam 

tzaanajkat u Pablo. As tul tootzi 
ve't naj uva' a! tzaanajkat u 
Pablo tu u Cilicia, 

35 as ech tal ve't naj ile!: —La 
vab'i vayole' tul uva! tuk uloj 
unq'a xochol eetze!,— ti'k naj. As 
tal ve't naj uva' la xeep u Pablo 
tu uma'l u kaarsa uva' atik tu 
vikab'al u Herodes. 


Nixochax u Pablo vatz u Félix 


2 4 1Pal ve't o'va'l q'ii stuul. 
As oon ve't u Ananías tu 
u Cesarea uva' b'ooq'ol iq'esal 
oksan iyol tenam vatz Tiixh. As 
antik ka't unq'a b'aal tenam 
tuk' uma't u oksan tetz yol 
uva' Tértulo. As ok ve't chajnaj 
skajayil vatz u b'anol ivatz u 
ijlenaale' ti' ixochat u Pablo. 
2 As tul eq'ol ve't ok u Pablo, 
as xe't ixoch ve't ok u Tértulo 
u Pablo. As ech tal naj ile' te 
u Félix: —Ta'ntiixh see, pap 
Félix, til unq'a b'a'nla txumb'ale' 
uve! kat ab'ana. As esti'e! nu 
kutxuq'txun see!, tan b'a'n kuxh 
gatine'. As tuk' kuxh vab'a'nla 
aamaile' kat ab'anlu b'a'nil te u 
kutename!. 
3 Axh pap Félix uva! ban 
ayolb'ele!, tan kat kuxh la 
k'ulpukat axh tib'a'nil. As k'uxh 
kam kuxh o la k'ulpu ve't axh 
tib'a'nil, tan ni qaq' ta'ntiixh see 
til vab'a'nile'. 
4As ye' kusa' uva' la kub'al axh. 
Pet nu kujaj b'a'nil see uva' la 
aab'i oi tuk! unb'iil vas kuyole', 
tan ti! uva' qootzajle uva! b'a'n 
atxumb'al. 
5 As u naje! vi'le', tan niyansa 
naj u kutename!. As katil kuxh 
nitoonkat naj as ni toksa naj 

ch'a'o xo'l unq'a tename' vatz 
utx'ava'e' skajayil, tan naj ni 
b'ooq'olin unq'a uxhchile! uva! ni 
toksa tib' Katz uma'l u naj uva! 
aa Nazaret. 
6As kat tal naj teq'ot ok unq'a 
uxhchile! uve' jit tiaal Israel ti' 
iyansal u kutostiixhe!. Esti'e! kat 
kutxey naj. As a! kat qala uva! la 
kub'an isuuchil naj kam uva! ni 
tal u kuleye!. 
7Pet kat toksa ve't tib' viq'esal 
unq'a sole! uve' Lisias. As tuk' 
chit ve't ch'a'o kat imaa ve't naj 
u naje! tu kuq'ab'. 
8As kat tal ve't naj uva! see la 
ul kuxochkat u naje'. As an chit 
axh tuk ootzin isuuchil tul tuk 
ab'an isuuchil u naje',— ti'k u 
Tértulo. 
9As ka'l unq'a tiaal Israel uva' 
atik k'atz u Tértulo, as iyak'insa 
ve't ok chajnaj u yole' uve' tal u 
Tértulo. As ech tal chajnaj ile': 
—As ech chite' skajayil,— Ok 
chajnaj. 

10 As tul k'uchun ve't u b'anol 
ivatz u ijlenaale' tuk' iq'ab' 
uva' la yolon u Pablo, as yolon 
ve't u Pablo. As ech tal ile": 
—Ootzimale' sva'n uva! nimax 
ve't yaab! ook ti! ab'anat isuuchil 
u kutename!. As aya'l chit unk'u'l 
la unq'al vib' savatz. 
11 As la uch aab'it untzib'lal uva! 
a'n kuxh kab'lavax q!ii vul tuu 
Jerusalén ti' unnachat Tiixh. 
12 As jit yaaib' kat unb'ana, tul 
kat txeypu ve't in. As ye'l unq'a 
tename' kat veq'elkab'an sva'n 
tu u tostiixhe!, as mita'n tu unq'a 
atinb'ale! tetz nachb'al Tiixh, as 
mita'n vatz unq'a tename' tu 
b'ey. 

13 As ye! la chee iyol chajnaj 
uva! jik chittu' ti' unxochpik ok 
savatz. 
14 Pet tuk val isuuchil see, u 
Tiixhe' uva! nik inach unq'a 
q'esla kub'aale', as ate! uve! 
nunnache' tul nunnima u 
txumb'ale'. As k'uxh ni tal 
unq'a xochol vetze! uva! va'lexh 
nunb'ane', as nunnima jank'al 
viyol u Tiixhe! uva! tz'ib'amal 
kan. 
15 As k'ujle'l unk'u!l ti! u Tiixhe! 
til uva! la ul taama unq'a 
kamnaje' unpajte, eche! uva' ni 
tal ung'a naje'. As la ul taama 
ung'a jikla aamae' tuk' unq'a 
tx'i'la aamae!. 
16 Esti'e'! nunya'lu vib' ti! uva! 
b'a'n chit untxumb'al la ib'an 
vatz u Tiixhe' as vatz unq'a 
tename' unpajte. 

17As kat ul in tu u Jerusalén 
ti! voksat b'iil u oy tu u tostiixhe' 
as ti! vaq'at u lochb'ale' te unq'a 
gitz'in qatzike!, tan nimal yaab' 
kat el in. 
18 As ale! nik unb'ane' tul b'ex 
ilej in ka'l unq'a unmool uva' 
tiaal Israel uva' tzaa tu u Asia, 
tan nik unb'an vuche' vatz 
ig'anal u tostiixhe!. As jik kuxh 
kat b'ex in tu u tostiixhe', tan 
ye'l unq'a tename' xekelik svi'. As 
ye'xheb'il nik iveq'elkab'an svi'. 
19 Asoj at unpaav vatz chajnaj, 
as chajnaje' la ul savatz ti' tul 
ixochat in. 
20As la tal chajnaj kam umaj 
va'lexh kat unb'ana tul kat oksal 
ok in vatz unq'a b'aal tename' tu 
ab'i'me!. 
21 Aate' b'a, asoj kat vag' je! 
unb'ooj tuul unvi' xo'l unq'a 

b'aal tename' tul uva' kat vala ti' 
u tuleb'al taama unq'a kamnaje' 
unpajte, as esti'e! uva' la ab'an 
unsuuchil cheel,— ti'k u Pablo. 

22 Tul tab'i u Félix u yole' 
uva' tal u Pablo, as tal ve't 
naj uva' xamtel la ib'an naj 
isuuchil u Pablo, tan ma'tik 
tab'it naj isuuchil u yole' ti! u ak! 
txumb'ale'. As ech tal naj ile": 
—Lanal ul u Lisias, viq'esal unq'a 
sole'. As a'n la unb'an esuuchil ti! 
veyole' uva! netale'— ti'k u Félix. 
23 As tal ve't u Félix te viq'esal 
unq'a sole! uva! la kaa u Pablo tu u 
kaarsa. As la uch ul tilat unq'a tetz 
k'ultzi'e' ti! ilochpe'. As ye'xheb'il 
la majli tul la ul q'eluloj. 

24Astu ve't ka't q'ii, as oon 
ve't u Félix tuk' u tixqele' uva! 
Drusila, tan tiaal Israelik ixoj. As 
tal ve't naj imolol ve't u Pablo. 
As tab'i ve't naj u yole! uve! nik 
tal u Pablo ti' u k'ujleb'al k'u'le' 
ti' u Jesucristo. 
25 As tul tal u Pablo isuuchil u 
yole' ti! uva! la iya'lu tib' unq'a 
uxhchile' ti! ib'anat u jikla 
txumb'ale' as ti' imajat je! tib! ti! 
ib'anat u va'lexhe', as xo'v ve't u 
Félix tul tab'i naj uma't u yole' 
uva! tal u Pablo ti' u k'axk'oe' 
uva! tuk uloj ti' ung'a uxhchile' 
uva! ye! ni niman. As ech tal u 
Félix (ei —Kuxh ve'te!. As jatu 
la uch sunvatz, as a'n la unmolo 
ve't axh unpajte,— ti'k naj, 
26tan ai nikat tal naj uva! la taq' 
u Pablo ipuaj naj. As la ichajpu 
el tzan naj u Pablo. As esti'e' uva! 
jatpajul kuxh nik imolo naj u 
Pablo ti' iyolon stuk'. 

27Tul pal ve't ka'va'l yaab', as 
el ve't u Félix ti' u tijle'me'. As a! 

ve't u Porcio Festo kaa sich'exel 
u Félix. As taq' ve't kan u Félix 
u Pablo tu u kaarsa, tan ai nik 
isa! naj uva! la oksal iq'ii naj ta'n 
ung'a iq'esal unq'a tename' uva! 
tiaal Israel. 
Ni toksal u Pablo vatz u Festo 
2, 1As tul oon ve't u 
Festo tu u tename' uva! 
Cesarea ti' ik'ulat u tijle'me', as 
oxva'l q'ii stuul as b'ex ve't naj 
tu u Jerusalén. 
2As unq'a iq'esal oksan iyol 
tenam vatz Tiixh tuk' ka't unq'a 
tiaal Israel uve' atik tijle'm, as 
ul ve't chajnaj vatz u Festo ti! 
ixochat u Pablo. 
3As ul ijaj ve't chajnaj b'a'nil te 
u Festo uva! la tal naj teq'ol tzan 
u Pablo tu u Jerusalén, tan ai tal 
chajnaj uva! la ichaj b'en chajnaj 
ka't ung'a naj ti' iyatz'pu u Pablo 
tu b'ey. 
4 As ech tal u Festo ile': —At ve't 
ok u Pablo tu u kaarsae' tuu 
Cesarea. As tul ye! kuxh jatva't 
q'ii tuk q'aavoj in tzitzi'. 
5 As la uch ib'en ka'vo'j ex svi', 
ex iq'esal unq'a tename'. Asoj at 
umaj ipaav u naje' kat ib'ana, as 
tzitzi' la exochkat naj sve,— ti'k 
u Festo. 
6As kaa ve't u Pesto vaaxit q'ii 
moj lavat q'ii. As a'n q'aav ve't 
naj tu u Cesarea. As tu uma't 
q'ii stuul tul ma'tik toon naj tu 
u Cesarea, as xoneb' ve't naj tu 
vixonleb'ale' tu u ab'ib'ale'. As 
tal ve't naj teq'ol tzan u Pablo. 
7Tul ok ve't u Pablo, as mol ve't 
ok tib' unq'a tiaal Israel ti' u 
Pablo uva' tzaa tu u Jerusalén. 
As mama'la chit ipaav u Pablo 

uva' k'axk'o talche' kat icheesa 
chajnaj. As jit kuxh ivatz u yole' 
uve' nik tal chajnaj. 

8 As ech tal u Pablo ile! ti! iq'alat 
tib!: —Ye'l unpaav ati ti' viley 
unq'a tiaal Israele'. As mita'n ti' 
teesal iq'ii u tostiixhe'. As mita'n 
vatz u ijlenaale! uva! César 
nunpaavinkat,— ti'k u Pablo. 

9 As ech tal ve't u Festo ile": 
—¿Ma la asa' uva! la b'en axh 
svi' tu u Jerusalén ti' ib'anchu 
asuuchil sunvatz tzitzi' ti' ung'a 
yole! uve' ni talpu see'?— ti'k u 
Festo, tan ai nik isa! naj uva! la 
oksal iq'ii naj ta'n ung'a iq'esal 
unq'a tename' uva! tiaal Israel. 
10Ech tal ve't u Pablo ile': —1l 

o! ato! tzitza! tu uma'l u ab'ib'al 
uva' k'ujlu kan ta'n u ijlenaal 

tu u Roma uva! César. As la 

uchi uva! tzitza' la b'anchukat 
unsuuchil. As ootzimal chite! a'n 
uva' ye'l umaj va'lexh nunb'an 
vatz unq'a iq'esal unq'a tename!. 
11 Tan asoj at unpaav uva! ni tal u 
leye' uva! la kam in sti', as kamojnu 
ve't in, tan ye! la unpi'u vib' ti! 
unkame!. Pet asoj ye'l unpaav ati ti' 
uve' ni tal chajnaj svi', as ye! la uchi 
uva' la oksal ok in tiq'ab' chajnaj. 
Pet a! u ijlenaale' tu u Roma la 
b'anon unsuuchil,— ti'k u Pablo. 

12 As tul ma'tik ich'otit u Festo te 
unq'a naje! uva! nik aq'on itxumb'al 
u Festo, as ech tal ve't naj ile! te u 
Pablo: —Tan ti! uva! kat aal ablen 
vatz u ijlenaale! tu u Roma, as tzitzi' 
la b'anchukat asuuchil,— ti'k naj. 


Ni toksal u Pablo 
vatz u Agripa 


13 As tul pal ve't ka'l unq'a 
q'ii, as ul ve't uma't u b'anol 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


HECHOS 25 


ivatz u ijlenaale! uva! Agripa tuk' 
u tixqele! uva! Berenice ti' ul 
ig'elut u Pesto tu u Cesarea. 

14 As nimal chit q'ii atin u 
Agripa tuk' u tixqele' tu u 
Cesarea. As tal ve't ok u Festo 
isuuchil u yole' ti' u Pablo te u 
Agripa. As ech tal naj ile': —At 
uma'l u naj uva! kaaik kan tu u 
kaarsa ta'n u Félix. 

15 As tul kat b'ex in tu u 
Jerusalén, as oon ve't unq'a 
ig'esal oksan iyol tenam vatz 
Tiixh tuk' ka't unq'a iq'esal ung'a 
tiaal Israel. As ijaj chajnaj sve 
uva! la vaq' unyol ti! iyatz'pu u 
Pablo. 

16 As kat val te chajnaj uva' 

ye! la uchi uva! la qal iyatz'pu 
umaj uxhchil, as tul ye'xnaj ul 
unq'a xochonaale' svatz ti' talpu 
vipaave! ste. As lanal yolon u 
aapaave' ti' ig'alat tib' unpajte. 
17As tu uma't q'ii tul kat ul 
unq'a naje! tzitza!, as ye! kat 
unb'al vib' ti! unb'anat isuuchil. 
Pet kat xoneb' ve't in tu u 
ab'ib'ale'. As kat val teq'ol tzan 
u naje!. 

18 As tul ul ve't unq'a naje' uve' 
nik ixoch naj, as ye'l umaj ipaav 
naj kat tal chajnaj eche' uva' nik 
vitz'a. 

19Pet ai kuxh unq'a yole' ul tal 
chajnaj sve ti' unq'a txumb'ale' 
til uva! kam inachat chajnaj 
Tiixh as ti' uma't u naj uva' Jestis 
uva! kamyu ve'te!. Pet a! ni tal u 
Pablo uva' isle'ltel u Jesús. 

20As kat ka'kab'in vaama ti' uve' 
kam la unb'ane'. As kat unch'oti 
ve't te naj ti! uva! ma la isa' naj 
ib'en tu u Jerusalén ti' ib'anchu 
isuuchil naj. 

21 As an chit u naje! kat jajon 
uva! a! u César uva! Augusto 
la b'anon isuuchil naj. As kat 
vala uva' la kaaik kan naj tuu 
kaarsae'. As la val ib'en naj vatz 
u César,— ti'k u Festo. 
22 As ech tal ve't u Agripa ile: 
—A' ni vale! uva! la vab'i kam la 
tal u naje'— ti'k u Agripa. Ech 
tal ve't u Festo ile': —Q'ejal la 
aab'i kam la tal naj,— ti'k naj. 
23 As tu ve't uma't q'ii as toksa 
ve't u Agripa u b'a'nla oksa'me!' 
tuk' u tixqele! uva! Berenice. As 
ok ve't naj tuk' u tixqele! tu u 
ab'ib'ale! uva! molikkat tib' unq'a 
iq'esal unq'a sole! tuk' unq'a naje! 
uve' nim iyolb'ele'. As tal ve't 
u Festo teq'ol tzan u Pablo tuu 
ab'ib'ale!. 
24 As tul ma'tik toon u Pablo, as 
ech tal ve't u Festo ile!: —Agripa, 
b'anol ivatz ijlenaal, tuk' ex uva! 
at ex tzitza', as u naje!, u vi'le', 
as a' naje! uva! xochpu sve ta'n 
unq'a tiaal Israel tul atik in tu u 
Jerusalén. As tul kat ul chajnaj 
tzitza! tu u Cesarea, as ye! niya' 
chajnaj ti' ijajat sve tuk! mama'la 
sik'i'm ti' uva' la kam u naje'. 
25 As tul kat vila uva! ye'l ipaav 
naj ati uva' la yatz'pu naj sti', 
as an chit naj ni alon uva! ai la 
b'anchukat isuuchil naj vatz u 
ijlenaale' uva' tu u Roma, uve' ni 
tale'. Estile! kat unk'ujb'a' ve'te' 
uva! la b'en oksal ok naj vatz u 
ijlenaale' tu u Roma. 
26As ye'l umaj unyol ati uva! la 
untz'ib'a b'en te u ijlenaale' uva! 
tu u Roma. As esti'e! kat veq'o 
tzan naj savatz, Agripa tuk' ex 
uva! at ex tzitza', ag'al uva' la 
ech'oti te naj, as la chee umaj 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


365 


yol uva! la untz'ib'a bien te u 
ijlenaale' tu u Roma, 

27tan ootzimal sva'n uva! 
va'lexh kuxhe' uva! la vaq' b'en 
umaj preexhu te u ijlenaale!. As 
tul ye! la val b'en uva! kam sti! 
preexhukat naj,— ti'k u Festo. 


Niq'al tib' u Pablo 
vatz u Agripa 


2, 1As ech tal ve't u Agripa 
ile! te u Pablo: —La uch 

ayolone! ti! ag'alat eeb!,— ti'k 

naj. As taq' ve't je! u Pablo iq'ab', 

tul zeit ve't yolon xo'l unq'a 

uxhchile' uva' molik tib' tu u 

ab'ib'ale!. 

2 As ech tal ve't u Pablo ile": 

—Va'l untxuq'txun cheel, b'anol 

ivatz ijlenaal Agripa, tan il in 

at in savatz ti' unq'alat vib' ti! 

unq'a yole! uva' nicheesal svi' 

ta'n unq'a tename!. 

3As tuk unjaj b'a'nil see uva' 

la akuy unb'ooj in tul la aab'i 

vunyole', tan ootzimale' a'n 

uva' kam b'an ta'n itxumb'al 

vuntename' ti' uva' nu kuyaa qib' 

sti'. 


Ni tal u Pablo 
kam sti' nixochpukat 


4As ootzimale' ta'n unq'a 
tename' kam uva' nik unchuse' 
tul uva' inik talintxa' tul atik in 
tu vuntename'. As an kuxhe' kat 
ul unchusa tu u Jerusalén. 
5 Asoj la isa' chajnaj talata!, 
as ate! sk'u'l chajnaj uva! inik 
fariseo, tan in chit nik eq'on 
unq'a txumb'ale! tetz unq'a 
fariseo. 
6As esti'e' kat eq'ol tzan in 
tzitza' til ib'anax unsuuchil, tan 

til uva! k'ujle'l unk'u!l ti! u yole' 
uva' alel kan ta'n u Tiixhe' te 
unq'a q'esla kub'aale' ti! uva! 
la tulsa u Tiixhe' taama unq'a 
kamnaje' unpajte. 
7As a'e' uva! nu kutx'eb'e', 
jank'al o' uva! oi tiaal kab'laval 
unq'a ik'aol u q'esla kub'aale' 
uva' Israel, tan sq'iil as aq'b'al 
ninima unq'a unmoole' u Tiixhe!. 
Pet ti! kuxh uva! nunk'ujb'a! 
unk'u'l ti' u yole! uva! alel kan 
ta'n u Tiixhe', as estile! nixochkat 
in chajnaj. 
8As tuk unch'oti sete, ¿kam q'i 
uva' ye! nenima u yole' OI uva! 
la tulsa u Tiixhe' taama unq'a 
kamnaje' unpajte eche' kat ib'an 
u Tiixhe' te u Jesús? 

9As tuk val isuuchil sete ti! 
uva' nik unb'an b'axa. Tan nik 
vale! uva! techal chit la unb'an u 
va'lexhe' ti' unq'a niman tetz u 
Jestis uva' aa Nazaret. 
10 As kat chit unb'ana tu u 
Jerusalén, tan nimal unq'a 
niman tetz u Jestis kat voksa 
tu u kaarsa, tan a! unq'a iq'esal 
oksan iyol tenam vatz Tiixh kat 
ag'on tunq'ab' uva' la unlaq'b'a 
unq'a niman tetz u Jesus, 
As acha'vik chit sve tul nik 
iyatz'pe'. 
11 As jatpajul kuxh kat b'en in 
ti' unk'axb'isat unq'a niman tetz 
u Jesús tu unq'a atinb'ale' tetz 
nachb'al Tiixh. As nik unya'lu 
unq'a uxhchile' ti! uva' la teesa 
tib' ti' u k'ujleb'al ik'u'le'. As tuk' 
chit tx'i'tzi'l nik unb'an ste. As 
kat bes in ti' unlaq'b'at unq'a 
niman tetz u Jesús uva' jejle'lik 
xo'l unq'a tename' uva! jit tiaal 
Israel. 

Ni tal u Pablo ti' uva' kam kat 
ib'ana uva! kat inima u Jesús 
Hechos 9.1-19; 22.6-16 


12 As tul bes in tu u Damasco 
unpajul, as a'e! nik vitz'a ti! 
unb'anata', tan a! unq'a iq'esal 
oksan iyol tenam vatz Tiixh kat 
chajon bien in tuk' uma'l u u'uj. 
13 As chaq'aal chit q'ii tul nik 
unxaan tu b'ey ti' unb'en tu u 
Damasco, as vil uma'l u saj tu 
almika' uva' xo'veb'al chittu', 
tan pal ilitz'kab'ane' ti' u q'iie!. 
As kat isete'ru tib! svi! as ti! 
unq'a uxhchile! uva! xekelik svi! 
unpajte. 

14 As kajayil chit oi kat pumel 
kub'en tu txlava! sta'n. As kat 
vab'i uma'l u tuul vi uva' yolon 
sve. As ech tal ile! tu yolb'al 
hebreo: «Saulo, Saulo, ¿kam 

q'i uve! nu kuxh atilu in? Tan 
axh kuxhe' nak'axb'isa je! eeb' 
sajunal,» ti'k u yole! sve. 

15 Ech val ve't ile!: «¿Ab'iste axh 
q'i, Pap?» ch'in ste. As ech tal 
ve't u Kub'aal ile! sve: «Ine! in 
Jestis uva' natilu in. 

16 As txakpen. As b'an ooche', 
tan tuk val see kam sti' kat ulkat 
in savatz, tan tuk untxakonsa 
ve't axh ti' b'en aalat isuuchil ti' 
unq'a uva' kat eela as tuk' uva' 
tuk unk'uch see. 

17As la unloch axh ti' apal vatz 
u k'axk'oe' uva! la ib'an unq'a 
tename' see tuk! uva! la ib'an 
unjoltu unq'a tename' see uva! jit 
tiaal Israel, tan tuk unchaj b'en 
axh xo'l unq'a tename' uva' jit 
tiaal Israel 

18ti' uva! la aal itxumb'al unq'a 
tename', uva! echen tu u q'ej 

toktoe', as la el ch'u'l vatz u 
saje'. As la eesal k'atz viyak'il 

u Satanás. As la ok ve't Katz 

u Tiixhe', aq'al uva! la isotzsa 
ve't Aak ipaav. As la ik'ul ve't 
vivaatzile' Katz unq'a uxhchile' 
uva' txaael ta'n u Tiixhe', tan ti' 
uva! nik'ujb'a' ik'u'l svi',» ti'k u 
Jesús sve. 


Ninima u Pablo 
u yol uva' alpu ste 


19Pap Agripa, as kat unnima 
kam uva' kat alpu sve tul kat 
vab'i iyolon ku! tzan tu almika'. 
20As b'axel kat val kan te unq'a 
uxhchile' uva' at tu u Damasco 
til uva! la ik'axa tib'. As la ijalpu 
vitxumb'ale! ti' tok Katz u 
Tiixhe'. As Dez ve't in ti! valat u 
yole' tu u Jerusalén tuk' tu unq'a 
talaj tename' tu u Judea, as tuk' 
xo'l unq'a tename' uva! jit tiaal 
Israel ti! uva' la ik'axa tib'. As la 
ijalpu vitxumb'ale' ti' tok k'atz u 
Tiixhe!. As la ib'an ve't u b'a'ne' 
ti' ik'uchata' uva' kat ijalpul 
vitxumb'ale!. 
21 As estile! uva! kat itxey ve't in 
unq'a unmoole' uva! tiaal Israel 
tul atik in tu u tostiixhe'. As kat 
tal ve't chajnaj unyatz'pe'. 
22 Pet kat iloch in u Tiixhe!. As il 
in atiltel in sexo'l. As ye! ya'oj in 
ti! talax isuuchil unq'a yole' xo'l 
unq'a uxhchile' uva! at tijle'm 
tuk' unq'a uxhchile' uva! ye'l 
tijle'm ati. As ye'l uma'toj yol 
ni vale!. Pet an kuxh unq'a yole' 
uva! kat tal kan u Moisés tuk! 
ka't unq'a q'ajsan tetz viyol u 
Tiixhe! ti! uva! kam la uchi. 
23 As a'e! uva! nik tale! ti! uva! 
la kam u Cristo. As b'axel la 

ul taama unpajte vatz unq!a 
uxhchile! uva! kamnajle aq'al 
uva! la alpu isuuchil u b'a'nla 
yole'. As la txijun ve't sukuxo'l 
uva! o! tiaal Israel as xo'l unq'a 
tename' uva! Dt tiaal Israel,— Ok 
u Pablo. 


Nib'eya u Pablo te u Agripa 


24As tul tal u Pablo unq'a 
yole! ti! ig'alat tib', as taq' je' u 
Festo tuul ivi'. Ech tal naj ile: 
—jCh'ujile', Pablo, elnallukat 
axh! Tan mama'la chusiib' uve' 
nab'ane'. As estile! kat elyu ve't 
axh ch'u'jil,— ti'k u Festo. 
25 As ech tal ve't u Pablo ile": 
—Ye!le, pap Pesto, b'anol ivatz 
ijlenaal. Jit ch'u'jile! elnallukat 
in, tan a' isuuchil u jikla yole' 
uve! ni vale!. 
26As ye'l in nunxo've' ti! valat 
unq'a yole! vatz u b'anol ivatz 
u ijlenaale' uva! Agripa uva! 
at tzitza!, tan at sunk'u'l uva! 
ootzimale' unq'a yole' skajayil 
sta'n ti' uva! kat b'anax te u 
Jesúse!, tan vatz unq'a tename' 
kat b'anaxkat unq'a k'axk'oe' te 
u Jesús. 
27 ¿As kam ni tal axh, pap 
Agripa? ¿Ma nanima unq'a yole' 
uva' tz'ib'amal kan ta'n unq'a 
q'ajsan tetz viyol u Tiixhe'? As 
ootzimale' sva'n uva! nanima,— 
ti'k u Pablo. 
28 As ech tal ve't u Agripa ile": 
—¿Ma ai naale' uva! b'iit kuxh 
ye! la oleb' axh svi' ti! uva! la 
unnima ve't u Cristo?— ti'k u 
Agripa. 
29Ech tal ve't u Pablo (ei: —La 
koj ib'an Tiixh b'a'nil uva' k'uxh 
ye'xh jatva'toj yol la vale! as 

moj nimatel yol la vale! as la koj 
eb'an etetz eche! uva! nunb'ane', 
jank'al ex uva' ni ab'in vunyole' 
cheel. As ye'l koj u kateenae' la 
ok seti! eche! uve! nunpaleb'e,— 
ti'k u Pablo. 

30As tul ya! ve't u Pablo ti' 
talat unq'a yole!, as txakpu ve't u 
Agripa uva! b'anol ivatz u ijlenaale' 
tuk' u tixqele! uva' Berenice as tuk' 
uma't u b'anol ivatz u ijlenaale! 
uva! Festo. As b'en ve'te! tuk' 
ung'a uxhchile! uva! xonlik Katz 
chajnaj tu u ab'ib'ale!. 
31 As teesa ve't el tib! chajnaj 
sijunal. Ech tal chajnaj ile' 
svatzaj: —Ye'l ipaav u naje! ati 
uva! la tal u kuleye' iyatz'pu naj 
sti'. As mita'n uva' la kaa naj tu 
u kaarsa, tan kam chaj ipaav naj 
kat ib'ana,— ti'k chajnaj. 
32As ech tal ve't u Agripa ile' te 
u Festo: —La uch ichajpul ele' 
u naje' uva! ye! koj kat tal naj 
ib'ene! ti! ib'anchu ve't isuuchil 
vatz u ijlenaale! tu u Roma,— ti'k 
u Agripa. 


Niq'ajsal u Pablo tu u Roma 

2 1 As tul ik'ujb'a' ve't 
chajnaj uva! la b'en 

o' tuk' u Pablo tu u Italia, as 
aq'pik ve't ok u Pablo tuk' ka't 
unq'a preexhue' te uma't viq'esal 
unq'a sole! uva! Julio ib'ii. As 
naj iq'esal xo'l o'k'alal (100) sol 
uva' Augusta ib'ii uva' tetzik u 
ijlenaale' tu u Roma. 
2 As ok ve't oi tu u uma't u barco 
uva' tzaanaj tu u Adramitio, 
tan aalik ib'en tzi' u mar tetz u 
Asia. As b'en ve't ol, As xekik u 
Aristarco sqi' uva! aa Tesalónica 
uva! echen tu u Macedonia. 

3 Tu ve't uma't q'ii as oon ve't 

oi tu u Sidón. As b'a'n ve't 
itxumb'al u Julio ib'ana te u 
Pablo tzitzi'. As ichajpu ve't naj 
u Pablo ti' b'en iq'elut unq'a tetz 
k'ultzi'e' til uva' la lochpu ve't 
unb'ooj u Pabloe!. 

4 As tul ok o! tu u barco unpajte, 
as el ve't o' tu u Sidón. As yakik 
ve't o! vi! u mar. As ech kupal 
ve't txala u Chipre ti' uva' imaj u 
tx'ava'e'! u kajiq'e' sqi', tan aalik 
itzaa u kajiq'e'! sukuvatz. 

5 As pal ve't o! vi! u mare! uve! 
vatz u Cilicia tuk' u Panfilia. As 
oon ve't o! tu u Mira uva! echen 
tu u Licia. 

6 As tul ilej ve't iq'esal ung'a 
sole! uva! Julio uma't u barco 
uva! tzaanaj tu u Alejandría, as 
ok ve't o! tu u barco, tan aalik 
ib'en u barco tu u Italia. 
7As nimal q'ii kuzaa vi! u 
mare', tan q'oonik kuxh kub'en 
ve'te', tan aalik itzaa u kajig'e' 
sukuvatz. As tuk! chit k'axk'o kat 
oon ve't o! Katz u tal tenam uva! 
Gnido. As ech kupal ve't vatz u 
tx'ava' uva! Salmón uva' echen 
tu u Creta. As pal ve't o! txala 
u Creta, tan a' u tx'ava'e' nik 
lochon oi ti! imajat u kajig'e! sqi'. 
8 As mama'la k'axk'o kupaleb'e 
ta'n u kajiq'e' ti' kupal txala u 
Creta. As q'oon oon ve't o' tu 
uma'l u atinb'al uva! «B'a'nla 
kolb'al tetz barco» uva' najlich 
uma!l u tenam tzi' u mar uva! 
Lasea ib'ii. 

9 As tul nimal chit q'ii kat 
b'alax ve't o! tzitzi', as ib'eya ve't 
u Pablo te unq'a olin tetz u barco 
as tuk' te viq'esal unq'a sole', tan 
xo'veb'alik chit ve't kuxaan vi! 





368 


u mare!, tan ma'tik ipal u g'iie' 
uva' nik kukuy kuva'y. As ech tal 
u Pablo ile!: 

10—Ex pap, ni vile! uva! tuk 
kupaleb'e k'azk'o, asoj tuk 

b'enoj oi cheel vi u mare'. As 
nimal tz'ejo'm la uchi. As jit 
kuxh unq'a ijatze! tuk! u barco 

la tz'ejxi. Pet antu ve't o! la kam 
o'— ti'k u Pablo. 

11 As jit inima viq'esal unq'a sole' 
viyol u Pablo. Pet a! inima naj 
viyol u naje! uve! nik olin u barco 
tuk u naje! uve! etzin tetz u barco. 
12 As nimal unq'a naje' alon uva! 
la el ch'u'l u barco tzitzi', tan 
va'lexhik u atinb'ale' uve' atikkat 
u barco tul uva! la ok u q'alae'. 
As a' tal chajnaj uva' kamal la 
oleb' chajnaj ti' toon tu uma't u 
tenam uva! echen tu u Creta uva! 
Fenise ib'ii, tan tzitzi' la kolaxkat 
u barco tu u q'alae'. 


Ni tul uma'l u mam 
kajiq' jab'al vi' u mar 

13 As tul til chajnaj uva! aalik 
itzaa unb'iil u kajig'e' vi! u mare', 
as tal ve't chajnaj uva' la uch 
kub'en tuk' u barco tu u Fenise 
eche' uva' nik titz'a chajnaj. As 
teq!o ve't je! chajnaj u ch'ich'e' 
uva! ancla ib'ii uva! xe'ab' tetz u 
barcoe' ze! u a'e'. As b'en ve't o! 
txala u Creta ti! goon tu u Fenise 
uva! nik tal chajnaj. 
14 As tul b'iilik kuxh kub'ene', 
as ul ve't uma'l u mam kajiq! 
sqi' uva! xo'veb'al chittu' uva! 
Euroclidón ch'elel, tan ech itzaa 
txala u b'uuq'eb'al q'iie'. As ech 
tul ti' u barco uli. 
15 Asjit oleb' ve't o! ti! ib'en u 
barco uva! nik qalkat kub'ene', 

tan ijojpi ve't u kajiq'e' u barco 
vi' u mare!. As kutx'eb'k'ula kuxh 
kub'en ve'te! ta'n u kajig'e!. 
16 As tul pal ve't oi txala uma'l 
u tal tx'ava' uva! Clauda ib'ii, as 
tuk' chit mama'la k'axk'o kat 
oleb' ve't chajnaj ti' teq'ol je! 
u tal tz'upla barco tu u nimla 
barco uva! eq'onik qetz. 
17As tul ma'tik toleb! ve't 
chajnaj ti' ije! u tal barco tu u 
nimla barco, as ik'al ve't chajnaj 
u nimla barco ta'n ijvil, tan nik 
ixo'v ve't chajnaj ti! uva! jit kuxh 
nim la b'en tava tib' u barco tu u 
sanab'e' xe! u ale! uva! Sirte ib'ii. 
As eq'ol ve't ku! tzan unq'a nimla 
chaj ixb'u'je! uve' nik eg'on u 
barco. As nik kuxh kutx'eb'k'ula 
ib'en ve't u barco ta'n u kajiq!e'. 
18 Ech ve't e'tal stuul, as antelik 
kuxh iyak'in u kajiq'e'. As isuti 
ve't b'en unq'a uxhchile' unq'a 
ijatze' tu u mar. 
19 As tu ve't itoxvu qj'ii as isuti 
ve't b'en unq'a olin tetz u barco 
unq'a tetze' skajayil uve! nik 
itxakon sti' tu u barco. As isuti 
ve't b'en chajnaj tu u mar ta'n 
iq'ab'. 
20 As ye! ko'lel q'ii stuul uva! 
ye! kat qil ve't u q'iie! tuk! u 
tx'umile', tan xo'veb'alik chit 
u mam kajiq'e'. As kamal tuk 
kamoj oi skukajayil uva' kat gala. 
21As tul nimalik ve't q'ii stuul 
uva! ye! nik kutx'a'n ve'te', as 
txakpu ve't u Pablo xo'l unq'a 
olin tetz u barco. As ech tal ve't 
ile!: —Aal b'a'ne' uva' enima koj 
u yole' uva! val sete ti' uva! ye! la 
el ch'u'l oi tu u Creta. As ye'le'xh 
unq'a qetze! kat tz'ejxi. As ye'l u 
k'axk'oe' kat kupaleb'e. 

22 Pet tuk val sete, eyak'insataj 
etaama. As ye! xo'v ex, tan ye'l 
umaj o' la kam oi ta'n u kajiq! 
jab'ale'. Pet ta'n kuxh u barco 
tuk tz'ejxo. 
23 Tan cheel tu u aq'b'ala', kat 
ul uma'l u angel sunk'atz ta'n u 
Tiixhe! uva' nimamal sva'n, tan 
in tetz Aak. 
24As ech tal ile! sve: «Ye! xo'v 
axh, Pablo, tan tuknal chit oonoj 
axh vatz u ijlenaal tu u Roma. 
As tuk ib'an u Tiixhe' b'a'nil ti' 
uva! kat ajaj ste, tan vell umaj 
uxhchil tuk kamoj uva! ato'k tu 
u barco sak'atz,» ti'k u ángel sve. 
25 As esti'e' ni val sete, 
etiiblisataj chit etaama, tan 
k'ujle'l unk'u'l ti' u Tiixhe' uva! 
tuk chit ib'an Aak kam chit uva! 
kat tal Aak sve. 
26As tuknal chit oonoj o' tu 
umaj tal tx'ava' uva' at tu u 
mar,— ti'k u Pablo. 

27As tul pal ve't kaalaval 
aq'b'al ti' kuxaan vil u mar uva! 
Adriático ib'ii, as nik kub'en 
sunjalil tuk! sunjalite! ta'n u 
kajiq'e'. As kamal pok'o'ch 
aq'b'al as b'en ve't te ung'a olin 
tetz u barco uva! najlik ve't o! 
Katz uma'l u tx'ava'. 
28As tul ipaa ve't chajnaj tuul 
ua'e', as viinqil jaul atik b'en u 
aiel, Unb'iil kuxh stuul as ipaa 
chajnaj unpajte. As o'laval kuxh 
jaul atik b'en u a'e!. 
29 As xo'v ve't chajnaj, tan 
kamal la b'en iputz' tib' u barco 
til ung'a sivane' uva' atik xe! u 
mare', uva' nik tal chajnaj. As 
isuti ve't b'en chajnaj kajva'l 
u ch'ich'e' uve! ancla ib'ii uve' 
xe'ab' tetz u barcoe' xe! u ale! 

uva! ye! la xaan ve't u barcoe!. 
As a! nik tal chajnaj uva! oora 
koj sajb'i. 

30 As itzip kuxh unq'a eq'on tetz 


u barco ib'anax tuch unq'a ancla. 


As tul a! u tal tzlupla barco isuti 
bien chajnaj tu u mare', tan nik 
tal chajnaj tooje!. 

31 As ech tal ve't u Pablo ile! te 
viq'esal unq'a sole! as tuk! te 
ung'a sole!: —Asoj la ooj unq'a 
naje! uva! ni eq!on u barco, as 
exe! bla ye! la etx'ol ve't etele! 
vatz u k'axk'oe'— ti'k u Pablo. 
32 As itzok' ve't unq'a sole! 
unq'a ijvile! uve! txeyol tetz u 
tal tz'upla barco. As ichajpu ve't 
Dien chajnaj tu u mare!. 

33 As tul aalik isajb'u ve'te!, 
as ib'eya ve't u Pablo te ung'a 
uxhchile' uva! la tx'a'n ve'te'. As 
ech tal ve't ile!: —Kat ib'anlu 
ve't kaalaval q'ii cheel uva! 
ye'l ex netx'a'ne', tan nu kuxh 
etx'eb'one' ti! etootzita! ti! uva! 
kam tuk uchoj. 

34 As nunjaj b'a'nil sete, tx'a'noj 
ex aq'al uva' at eyak'il, tan 
mita'n umaj u xi'l evi'e' tuk 
tz'ejxo,— ti'k u Pablo. 

35 As tul ma'tik talat u Pablo 


unq'a yole!, as itxey ve't u paane!. 


As tag' ve't ta'ntiixh te u Tiixhe' 
sti'. As sukuvatz chit ijatx ve't u 
paane'. As xe't ve't tx'a'on. 
36As tul qil itx'a'n u Pablo, as 
yak'in ve't gaama. As tx'a'n ve't 
o' unpajte, 

37tan vajlaval ikaalaval k'alal 
(276) u gachule' uva' atik ok oi 
tu u barco. 

38 As tul ma'tik inoo ve't 
ung'a olin tetz u barco ta'n 
ung'a echb'ub'ale' uve! ma'tik 

techb'uta!, as isuti ve't bien 
chajnaj unq'a trigo tu u mare! 
ag'al uva! ye! al ve't u barco. 


Ni te'p u barco tu sanab' 


39As tul sajb'u ve'te!, as til 
ung'a olin tetz u barco uma'l 
u tx'ava'. As jit texhla chajnaj 
uva! ab'iste u tx'ava'e'. As til 
chajnaj uva! atik uma'l atinb'al 
tokeb'al barco tzi' u mar. As 
iya'lu ve't chajnaj ib'en u barco 
GU u mare'. 

40 As itzok! ve't chajnaj unq'a 
ik'a'jil u ch'ich'e'! uva! ancla. As 
ichajpu ve't b'en chajnaj tu u 
mare'. As igotxq'isa ve't chajnaj 
unq'a k'alb'al tetz u olib' tetz 

u barco. As taq' ve't je! chajnaj 
uma'l u ixb'uije' ti! ijetz'et ok u 
barco tzi' u mare!. 

41 As b'ex itx'ap ve't tib' u barco 
tu sanab'e'. As ab'il koj la tiinsan 
ve'te!, As tul nik te'p ve't u ti! 
iqul u barco ta'n viyak'il u mare! 
tuk' u kajig'e!. 

42 As tal ve't unq'a sole' 
iyatz'at unq'a preexhue! ti! uva! 
ye'xheb'il la ooj ve'te! ti! tel 
ch'u'l tuk! achi'm. 

43 Pet ech koj viq'esal unq'a 
sole', tan jit isa! naj uva! la 
yatz'pu u Pablo. Esti'e! tal naj 
te unq'a sole! uva! ye'l unq'a 
preexhue' la yatz'pi. As tal ve't 
naj uva' b'axel la isuti b'en 
tib' unq'a sole! uva' nik itx'ol 
achi'm tu u mare' ti! toon vatz 
tx'ava'. 

44Pet ech koj o' tan vi! aq'en 
tuk! vi! unq'a ipa'xil u barco 
kat elkat ch'u'l oi ti' qoon vatz 
tx'ava'. As ye'l umaj oi kat kam 
o!. 

Ni toon u Pablo uk 
unq'a uxhchil tu u tal 
tx'ava' uva' Malta ib'ii 

2, 1Tul ma't kutx'olat qel 
ch'u!l vi' u mare', as 
gab'i ve't yol uva! Malta ib'ii u 
tal tx'ava'e' uva! vi! u ale! 
2As kat iloch ve't o! unq'a 
uxhchile' uva! jejlik tzitzi'. As 
toksa ve't xamal, tan nik iku' ve't 
jab'al. As k'ulpu ve't o! tib'a'nil 
skukajayil, tan va'lik chit taq'b'u 
che'v. 

3As b'ex mol u Pablo ka'l 
unq'a tzaji si'. As tul nik taq'o'k 
tu u xamal, as aat kuxh til 
chajnaj tel ch'u'l uma'l u 
tx'i'latxoo ti' tooj ta'n u xamale!. 
As ichi' ve't txoo ig'ab' u Pablo. 
4 As tul til ung'a aa tename' 
uva! ichi' u tx'i'latxooe' viq'ab' u 
Pablo, as ech tal ve't ile! svatzaj: 
—jAs yatz'ol aamae' b'a u naje"! 
As k'uxh kat itx'ol naj tel ch'u'l 
tu u mare!, as ye! la itx'ol naj 
ig'alput Ob vatz u kutiixhe' uva! 
jik chit vitxumb'ale',— Ok unq'a 
tename'. 

5 As ipaq! ve't b'en u Pablo 
utx'i'latxooe' tu u xamale!. As 
ye'xhkam kat ipaleb'e ta'n u 
tx'i'latxooe'. 
6As nik kuxh itx'eb' ve't unq'a 
uxhchile' uva' la sipk'u ve't 
viq'ab' u Pablo. As moj tuk 
pumeloj ib'en tu tx'ava' ti! ikame! 
uve! nik tal unq'a uxhchile'. As 
nimal unb'iil stuul uva' nik 
itx'eb'on unq'a uxhchile' ti' 
uva' kamal la kam u Pablo nik 
tal unq'a uxhchile', as til ve'te! 
uva! ye'xhkam kuxh nik b'anon. 
As ijalpu ve't unq'a uxhchile' 

itxumb'al. As tal ve'te! uva! tiixh 
u Pablo. 

7As tu u tal tx'ava'e' as atik 
itxlava! uma'l u naj uva' nim 
iyolb'ele!. As Publio ib'ii naj. As 
naj kat aq'on ve't kuvatb'al. As 
oxva'l q'ii kat atin ve't oi tikab'al 
naj. 
8 As b'ex ik'ulvatzi uva! koxhlik 
vib'aal u Publio vi' ch'ach ta'n 
xamal ch'o'm. As kaj chit nik 
ichuk'u. As ok ve't u Pablo sk'atz 
ti' inachat Tiixh. As taq! ve't je! 
ig'ab' ti' u aach'o'me'. As b'a'nx 
ve'te!. 
9As tul til ve't unq'a tename' 
uve' atik tu u tal tx'ava'e', as 
teq'o ve't tzan unq'a aach'o'me! 
vatz u Pablo. As b'a'nx ve'te!. 
10 As taq' ve't unq'a uxhchile' 
unq'a qetze! kam uva! la txakon 
sqi'. As tul qal ve't qok tu u 
barco ti! kub'ene!, as taq' ve't 
unq'a uxhchile' unq'a qetze' uve' 
la txakon sot! tul la bien oi, 


Ni toon u Pablo tu u Roma 


11 As tul ma'tik ib'anat oxva'l 
ich' qatin tu u tal tx'ava'e', as 

ok ve't o! tu uma't u barco uva! 
tzaanaj tu u Alejandría, tan atik 
kuxh u barco tzitzi' ta'n u q'alae!. 
As atik ok ivatzib'al unq'a tiixhe' 
stil uva! Castor tuk' u Pólux. 

12 As tul oon ol tu u tenam uva! 
Siracusa, as atin o' oxva'l q'ii 
tzitzi'. 

13 As el ve't oi tzitzi'. Ech kupal 
ve't najlich GU u tx'ava' uva! 
Sicilia. As oon ve't o' tu u Regio. 
As tu ve't e'tal stuul, as b'en ve't 
o', tan ul ve't kajiq! uva! aalik 
itzaa tu b'eneb'al kajiq'. As tu 
ve't ika'v q'ii, as oon ve't o! tu u 
Puteoli. 

14 As kulej kal unq'a qitz'in 
gatzik uva' ijaj b'a'nil sqe uva' la 
kaa o! vujva'l q'ii tzitzi'. As kaa 
ve't o, As a'n ben ve't o! tu u 
Roma. 

15 As tul tab'i ve't unq'a qitz'in 
qatzike! uva! la oon oi tu u Roma, 
as ul ik'ul ve't o! tu u tenam uva! 
Foro tzi' u nimla b'ey uva! Apio 
as tuk' tu uma't u tal tenam uva' 
Oxva'l Tabernas ib'ii. As tul til 
u Pablo unq'a qitz'in qgatzike', as 
tag! ve't ta'ntiixh te u Tiixhe!. As 
yak'in ve't taama. 

16 As tul oon ve't oi tu u Roma, 
as tag' ve't ok viq'esal unq'a 
sole! unq'a preexhue' te viq'esal 
unq'a xeen tetz unq'a preexhue!. 
Pet ech koj u Pablo, tan atin ve't 
sijunal. As uma'l kuxh sol kat 
xeeon ve'te'. 


Ni tal ve't u Pablo 
viyol u Tiixh tu u Roma 
17As tul ib'an oxva'l q'ii qoone!, 
as imolo ve't u Pablo viq'esal 
unq'a tiaal Israel. Tul molik ve't 
ok tib', as ech tal ve't u Pablo 

ile!: —Vitz'in vatzik, kat oksal 
ok in tiq'ab' unq'a sole! tu u 
Jerusalén. As ye'l unpaav ati. 
As ye'xhkam nunb'an te unq'a 
tename' as mita'n te unq'a 
itxumb'ale' kam uva' eq'omal 
sta'n tetz unq'a q'esla chaj 
kub'aale!. 
18 As kat ich'oti unq'a sole! untzi'. 
As kat tal chajnaj uva' la chajpul 
in, tan ti' uva! ye'l unpaav at 
vatz chajnaj uva' la kam in sti'. 
19 As ye! kat isa' unq'a iq'esal u 
tename' uva! la chajpul in. Esti'e' 
kat unjaj b'a'nil te u b'anol ivatz 
u ijlenaale' uva! la ichaj tzan 
in tzitza' tu u Roma ti' ib'anax 
unsuuchil vatz u ijlenaale'. As 
ye!l in kat ul in ti' ul uncheesat 
ipaav unq'a iq'esal u tename!. 
20As esti'e! kat unmolo ex, ti' 
qilat qib' as ti! unyolon unb'ooj 
setuk', tan ti' kuxh uva' k'ujle'l 
unk'u'l ti' u yole! uva! alel kan 
ta'n u Tiixhe' te unq'a q'esla 
kub'aale'. As esti'e' uva! xeemal 
in ta'n u sole! cheel,— ti'k u 
Pablo. 
21As ech tal ve't unq'a iq'esal 
unq'a tiaal Israel (ei: —As 
ye'l umaj u'uj nu kuk'ule' uva! 
tz'ib'amal tzan see' ta'n unq'a 
qitz'in gatzike' tu u Judea. As 
ye'l umaj qitz'in qatzik kat uli ti! 
ul ixochat axh ti' uva! kam apaav 
kat ab'ana. 
22 As nu kusa' uva! la aal sqe 
kam neetz'a ti! u yole' uva! a'n 
xe'tnajle, tan ootzimal sqa'n uva' 
ye! nisa' unq'a uxhchile' u ak! 
chusb'ale' tulaj unq'a tename' 
skajayil,— ti'k chajnaj. 

23 As ik'ujb'a' ve't chajnaj 
uma't q'ii ti! iyolata'. As nimal 

chit uxhchil ul ve't tu u kab'ale' 
uva' k'amik ta'n u Pablo. As tal 
ve't u Pablo isuuchil te unq'a 
uxhchile' ti' u tename' uva! 

at jaq' u tijle'm u Tiixhe'. As 
ijikonsa ve'te', tan q'ala'm chit 


zeit ve't u Pablo o talax isuuchil. 


As techal iku' ot ti! ichusune! ti' 
u Jesús. As tuk' unq'a yole' uva! 
tz'ib'amal kan ta'n u Moisés as 
tuk' unq'a vee' alel kan ta'n ka't 
unq'a q'ajsan tetz viyol u Tiixhe!, 
as ichuk ve't u Pablo txumb'al ti! 
tok u yole! tivi' unq'a uxhchile' 
til u Jesús. 
24 As at uxhchil kat niman kam 
uva' kat tal u Pablo. As at ka't 
uxhchil ye! kat niman. 
25 As tul ye'xnik ijatx tib' unq'a 
uxhchile', as til ve't u Pablo uva! 
jitik'ul tib' iyol svatzaj. As ech 
tal ve't u Pablo (ei: —An chite' 
uva! tal kan u Tiixhla Espíritu 
ti' unq'a q'esla kub'aale', tan ech 
tal kan ile! te u Isaías uva! nik 
q'ajsan viyol u Tiixhe': 
26 «Kuxh al isuuchil te unq'a 
tename!. As ech la aal (et 
K'uxh netab'ine!, as ye! nepal 
stuul. 
As k'uxh netilone', as ye! 
netexhla, chaj axh la aal 
ste, 

27 tan yannal u taanxelal unq'a 
tename!. 
As ye! ni tok yol tivi! ti! 
tab'ita'. 
As jupel vivatze' sta'n. 
Estile! ye! ni tilone', 
as ye! ni tab'ine!. 
As esti'e! ye! nipal tu u yole', 
as ye! nijalpu vitxumb'ale' 
til uva! la unb'an b'a'n ste,» 
ti'k u Tiixhla Espíritu. 
28 Estile! uva! paloj ex stuul, tan 
antu ve't ung'a tename' uve' 
jit tiaal Israel kat b'ex alpo ste 
ti' uva' la isotzsa ve't u Tiixhe! 
ipaav. As antu ve't unq'a tename' 
la niman ve't viyol Aake',— ti'k 
u Pablo. 
29 As tul kuxh tal u Pablo unq'a 
yole', as b'en ve't unq'a tiaal 
Israel. As nimal yol nik iyol ve't 
chajnaj svatzaj tul sib'ene!. 
30As ka'va'l yaab' atin ve't 
u Pablo tu uma'l u kab'al uva! 
k'amik sta'n. As tzitzi' nik 
ik'ulkat unq'a uxhchile' uve' nik 
tex q'elun. 
31 As nik tal ve't u Pablo isuuchil 
u yole! til u tename' uva! at jaq' 
u tijle'm u Tiixhe'. As acha'vik 
kuxh ichusun ve'te' ti! talat 
isuuchil ti' u Kub'aal Jesucristo, 
tan ye'xheb'il nik yaaon ve'te!. 

U u'uj 
uva' itz'ib'a b'en 
u Pablo 
te ung'a aa Roma 


uva' ni niman u Jesús 


Ni taq' b'en u Pablo itzii 


1 Ine! in Pablo, in ik'am u 
Jesucristo. As kat imolo in 
Aak ti! vok apóstolil, tan txaael 
ve't in ta'n Aak ti' ipaxsal u 
b'a'nla yole' tetz u Tiixhe! 
2 uva! taltzi' kan Aak na'ytzan. 
As a! u b'a'nla yole' uva! 
tz'ib'amal kan ta'n unq'a q'ajsan 
tetz viyol Aake' 
3ti' u Kub'aal Jesucristo, viK'aol 
Aake' uva! tiaal David. 
4 As tul kat tulsa ve't u Tiixhe' 
taama u Jesús tuk' iyak'il u 
tijle'me', as kat ik'uch ve't Aak 
uva' iK'aol Tiixh u Jesús as 
Tiixhla aama u Jesús. 

5 As kat taq! ve't u Jesús 
vib'a'nile! sve. As kat ik'ujb'a' 
ve't kan in Aak apéstolil ti! 
unb'eyat te unq'a tename' ti' uva! 
la ik'ujb'a' ve't ik'u'l ti! Aak. As 
la inima ve't unq'a tename' Aak. 
As la toksa ve't unq'a tename' 
iq'ii Aak. 
6As kat imolo ex u Tiixhe' 
unpajte, ti' uva! ex ve't tetz u 
Jesucristo la ib'ane!, 





7jank'al ex uva! ex niman tetz u 
Tiixhe! uva! echen ex tu u Roma. 
As xo'n ve't ex te u Tiixhe'. As 
ek'uchtaj ve'te! uva! txaael ve't 
ex ta'n Aak. As a! u Kub'aal 
Tiixhe! tuk' u Kub'aal Jesucristo 
la aq'on vib'a'nile' set tuk! 

uva! b'a'n ve't etatin sevatzaj 
sekajayil. 


Ni tal u Pablo ib'en tu u Roma 


8As ni vag' ta'ntiixh te u 
Tiixhe' seti' sekajayil tuk' vib'ii 
u Jesucristo, tan katil kuxh ni 
vab'i kat etzib'lal uva' k'ujle'l 
chit ve't ek'u'l ti! u Tiixhe'. 
9As aya'l chit unk'u'l ti' 
unnimat u Tiixhe' as ti! 
unpaxsat u b'a'nla yole! ti' 
viK'aol Aake'. As ootzimale! ta'n 
u Tiixhe' uva! ni chit unnach 
Tiixh seti!. 
10 As chajpaj chit unnachat Tiixh 
seti', as nunjaj te Aak uva' la 
ib'an Aak b'a'nil sve ti' uva' jatu 
la uchi as la b'en vil ex, tan eche' 
uve' ni tal vaama. 
11 As ai ni vale! uva! la b'en vil 
ex ti! uva! la iyak'insa u Tiixhla 

Espíritu vetaanxelale' ti! u 
b'a'nla yole!. 

12 As ai ni vale! uva! la iyak'insa 
ve't tib! gaanxelal sukuvatzaj 

til uva! k'ujle'l ve't kuk'u'l ti' u 
Jesucristo. 

13 As la val sete, vitz'in vatzik, 
jatpajux kuxh val unb'ene' ti' 
b'en vilat ex. As la atin unb'ooj 
in sexo'l uva! ni vale', aq'al uva! 
la unchus ex ti! viyol u Tiixhe' 
eche! uva! kat unb'an xo'l unjoltu 
unq'a tename'. As ye! kat uchi 
uva' la b'en in. 

14 As ai ni tal vaama uva! techal 
la b'en val isuuchil u b'a'nla 
yole' xo'l unq'a tename' skajayil. 
As k'uxh tiaal Israel as k'uxh jit 
tiaal Israel as k'uxh at itxumb'al 
as k'uxh ye'l itxumb'al, as techal 
la b'en val u b'a'nla yole' ste. 

15 Esti'e! uva! aya'l chit unk'u'l ni 
val voon ve't sexo'l ti! b'en valat 
u b'a'nla yole' sete tu u Roma 
eche! uva! kat unb'an xo'l unjoltu 
unq'a tename!. 


Niq'alpu u b'a'nla yol 
unq'a uxhchil vatz vipaav 
16 As ye'l in nunch'ixve' 

til valat u b'a'nla yole', tan 
tuk' viyak'il u b'a'nla yole' 
niq'alpukat u Tiixhe' unq'a 
tename' vatz vipaave', as jank'al 
uva! nik'yjb'a' ik'u'l til Aak. As 
b'axel kat alpu u b'a'nla yole' te 
unq'a tiaal Israel. As a'n kat alax 
ve't te unq'a tename' uva! jit tiaal 
Israel. 
17As a! u b'a'nla yole' ni alon 
isuuchil ti' tok unq'a uxhchile' 
jikla aamail vatz Aak. As a'e' u 
k'ujleb'al ik'u'l ung'a uxhchile', 
eche' uva! ni tal u yole' uva! 

tz'ib'amal kan uva' ech ni tal 
ile!: 

Ab'il uva! k'ujle'l ik'u'l ti! 
Aak, as kat toksa Aak jikla 
aamail. 

As at itiichajil k'atz Aak, Ok 
u yole!. 


Niyolon u Pablo ti' vipaav 
unq'a tenam vatz u Tiixh 


18 As ni tal u b'a'nla yole' 
uva! jik chit u Tiixhe' uva! at tu 
almika!, tan at tzan vitx'i'tzi'l 
Aake! ti! unq'a va'lexhe' uva! 
nib'an unq'a tename! ta'n 
vipaasan tziile! vatz Aak, tan 
ye! nisa' unq'a uxhchile' tab'it 
isuuchil u yole' ta'n u va'lexhe' 
uve! nib'ane!. 
19As ni tootzi ve't unq'a tename' 
u tijle'm u Tiixhe' uva! kat taq' 
Aak ootziloj ste, tan Aake' kat 
k'uchun ste. 
20As aya'x tzan ixe't Aake! ti! 
ik'uchat u tijle'me' tul sichee u 
vatz tx'ava'e', tan tuk' unq'a vee! 
skajayil uva! icheesa kan Aak 
vatz u tx'ava'e', nik'uchkat Aak 
uva' Tiixh Aak. As at iyak'il u 
tijle'm Aake' uva' ye'l iya'teb'al. 
Estile! ye! la uchi uva! la tal 
unq'a tename' uva': «Ye! qootzaj 
Aak,» chaj la tale!. 
21As k'uxh kat tootzi unq'a 
tename' u Tiixhe', as ye! kat 
inima unq'a tename' uva! Tiixh 
Aak. As ye! kat toksa unq'a 
tename' iq'ii Aak. As ye! kat 
tag! ta'ntiixh te Aak. Pet aal kat 
yan itxumb'al, tan kat ije'sa tib! 
tuk' unq'a va'lexhla txumb'ale' 
uve' nik titz'a. As kat b'en ve't 
u taanxelale! tu u va'lexhe' uva! 
eche' tu u q'ej tokto. 

22 As k'uxh kat tal je! unq'a 
tename! ste uva! at itxumb'al, as 
ye'l itxumb'al ati, 

23 tan kat iya'sa unq!a tename' 
toksat iq'ii u islich Tiixhe' uve! 
cheesan tetz unq'a vee! skajayil. 
Pet kat toksa ve't unq'a tename' 
iq'ii vivatzib'al unq'a veel uva! la 
pali, eche' unq'a vatz tx'ava'illa 
aamae!, tuk' unq'a tz'ikine', tuk' 
unq'a txokope', as tuk' unq'a 
tx'i'latxooe'. 

24Esti'e! kat taq! ve't kan 
u Tiixhe' unq'a tename! ti! 
ib'anat unq'a va'lexhe' uve' ni 
tachva ib'anata'. As kam kuxh 
unq'a va'lexhla txumb'ale' uva! 
ch'ixub'al chittu' nib'an svatzaj 
tuk' vichi'ole!. 

25 As kat taq' ve't kan unq'a 
tename' u jikla yole' tetz u 
Tiixhe!. As a! ve't u chuli yole' 
ninima ve'te', tan ye! ni toksa 
ve't ig'ii u Tiixhe'. Pet a! ve't 
unq'a vee! cheesamal kan ta'n 
Aak ni toksa ve't unq'a tename! 
iq'ii. As nigaaeb' ve't unq'a 
tename' svatz. As tul Aake' 
cheesan tetz unq'a vee! skajayil. 
As Aake' uve! la oksal iq'ii ti' chit 
ib'ene'. Ech chit la ib'ane'. An 
chite!. 

26 As kat taq! ve't kan unq'a 
tename' u jikla yole' tetz u 
Tiixhe'. As estile! kat taq' ve't 
kan Aak unq'a uxhchile' o 
ib'anat unq'a tacha'v vichi'ole' 
uva' ch'ixvub'al chittu'. As 
at jolol unq'a ixoj uva' ye' ni 
niman ve'te! kam uva' at kan 
ta'n u Tiixhe!'. Pet niyansa ve't 
tib' cha'ma svatzaj, tan ni teq'o 
ve't tib' umaj ixoj tuk' uma't 
ixoj. 

27As echat chit nib'an joltu 
unq'a naje' unpajte, tan 

ye! nib'an chajnaj kam uva! 
k'ujlu kan ta'n u Tiixhe'. Pet 
ch'ixvub'al chit uve! nib'an 
chajnaj svatzaj, tan ni tok ve't 
ze! taama chajnaj ti! teq'ot tib' 
tuk' uma't naj. As nipaleb'e ve't 
u k'axk'oe' ti! u va'lexhe' uva! 
nib'ane'. 

28 Esti'e! uva! kat taq' ve't kan 
u Tiixhe! unq'a tename! ti' uva! 
a! u va!lexhe! la titz'a ve'te! ti! 
ib'anat unq'a veel uva! ye! la uch 
ib'anchu vatz Aak, tan ti! uva! 
nik tal ve't unq'a tename' uva! jit 
kuxh tz'ajinal la oksal ve't Aak 
stuul. 

29 As pal chit ve't ivi' ib'an unq'a 
tename' ti' ib'anat u va'lexhe' 
ta'n u tacha've', tan ai kuxh u 
va'lexhe' ni titz'a. As nichi'an 
ve't taama OI vimoole'. As ato'k 
chit taama ti' iyatz'at imool. 

As chukul ch'a'o chittu'. As 
nimaxtib'e vimoole'. As kam 
unb'ooj la alpu ste, as a! kuxh u 
va!lexhe! ni titz!a sti'. 

30As ai kuxh u va'lexhe' ni tal 
til vimoole'. As ni tixva u Tiixhe!. 
As ni paasa tzii ti! ije'sat tib'. 

As ni toksa je' iq'ii. As nu kuxh 
ichuk txumb'al ti' ib'anat unq'a 
va'lexhe'. As ye! ninima itxutx; 
as ye! ninima ib'aal. 

31As ye' nisa' tab'it umaj b'a'nla 
yol. As ye! nib'ane' kam uve! ni 
tale'. Pet va'len nib'ane'. As ye! 
nitxum ivatz imool ti' ilochata!'. 
32 As ootzimal ta'n unq'a 
tename' uva' ni tal u Tiixhe' uva! 
ab'il uva! a! kuxh u va'lexhe' 
nib'ane', as tetz chite! uva! la 
kami ti' u va'lexhe' uve' nib!ane!. 

As ye! niya'sa ib'anat u va'lexhe!. 
As acha'v chit ste tul nib'an 
vimoole' u va'lexhe' unpajte. 


Niyolon u Pablo ti' uva! 
ye'l ixo'l unq'a tename' 
nib'an u Tiixhe' 

1As tuk val sete, jank'al ex 
uve! nechuk ipaav vemoole!, 
as ye! la etx'ol ve't eq'alat 
etib' vatz u Tiixhe', tan tul uva! 
nechuk ipaav vemoole', as an 
kuxh ex nechuk epaav unpajte, 
tan echat chit neb'ane' eche! uve! 
nib'an vemoole!. 
2 As ootzimale' sga'n uva! jik chit 
tuk ib'an u Tiixhe' isuuchil unq'a 
uxhchile' skajayil uve! ni b'anon 
u va'lexhe!. 
3 ¿Pet ma ai netale' uva! ye! la 
iblan u Tiixhe' esuuchil, ex uva! 
nechuk ipaav vemoole! ti' u 
va'lexhe' uva' nib'ane'? As tul 
echat kuxh neb'ane' eche! uve' 
nib'an vemoole!. 
4 ¿As ma ye! nib'en sete uva! a! 
nisa' u Tiixhe! tuk' vib'a'nile' uva! 
la ejalpu vetxumb'ale' vatz Aak? 
As ye! la etixva vib'a'nil Aake!, 
tan nim taama Aak ti! etx'eb'le' 
til uva! la q'aav ex k'atz Aak, tan 
ye! nipal ik'u'l Aak ti' itx'eb'at ex. 
5Pet ye! ni tok yol tevi'. As ye! 
nesa' ejalput etxumb'al vatz 
Aak. As aal chit neteq'o ve't 
tzan vitx'i'tzi'l Aake! sett, tan 
la ilej ve't u q'iie' uva! la ul ve't 
vitx'i'tzi'l Aake! sett, tan jik chit 
la ul ib'an Aak esuuchil tuk' 
unq'a tename!. 
6As la ul taq' ve't Aak ich'exel 
sete tuk' te unq'a uxhchile' 
skajayil, kam uve' kat eb'an 
vatz Aak. 

7As unq'a uxhchile' uva! ye! 
nipal ik'u'l ti' ib'anat u b'a'ne' 
vatz Tiixhe', as ai nichuke' uva! 
a' u Tiixhe' la oksan iqlii, as jit 
kuxh ve't u vatz tx'ava'e' ni titz'a 
uva! la sotzi. As a! uxhchile' uva! 
la taq' u Tiixhe' itiichajil uva! 
ye'l iya'teb'al. 

8 Pet ech koj unq'a uxhchile' uva! 
a! kuxh nib'ane' kam uve' ni tal 
taama, tan ni tixva u jikla yole' 
til ib'anat u va'lexhe'. As a'e! uva! 
la ul vitx'i'tzi'l u Tiixhe! sti', tan 
ni tul ve't ivi! Aak ti! u va'lexhe' 
uva' nib'ane!. 

9As mama'la k'axk'o la ipaleb'e 
ve't unq'a tename', jank'al 

unq'a tename' uve! ni b'anon 

u va'lexhe'. As b'axel la ul 
vitx'i'tzi'l Aake' ti! unq'a tename' 
uva' tiaal Israel. As a'n la ul ti! 
unq'a tename' uva! jit tiaal Israel. 
10 Pet ech koj unq'a uxhchile' 
uva' ni b'anon u b'a'ne', tan ale! 
la oksal iq'ii ta'n u Tiixhe'. As 

la taq' Aak ste uva! b'a'n tatin 
svatzaj la ib'ane'. As b'axel la taq' 
Aak te unq'a tename' uva! tiaal 
Israel. As a'n la taq' ve't Aak te 
unq'a tename' uva! jit tiaal Israel. 
11 As ye'xheb'il la taq! Aak 
sb'a'nil. Esti'e' ni val sete uva! la 
ul tag' ve't Aak te unq'a tename' 
skajayil, kam uve' kat ib'an 
unq'a tename' vatz Aak. 

12 As jank'al unq'a tename' uve! 
nipaavine' as tul ye'l u tzaq'ite! 
ootzimal sta'n uva' tz'ib'amal 
kan ta'n u Moisés, as la ipaleb'e 
k'axk'o, k'uxh ye'l u tzaq'ite' at 
sti'. As ab'il uva! nipaavine' as tul 
ootzimal u tzaq'ite' sta'n, as a! u 
tzag'ite' la ib'anb'e u Tiixhe! ti! 
ib'anax isuuchil, 

13 tan jit unq'a uxhchile' uva! ni 
ab'in u tzag'ite' uva! ye'l ipaav 
vatz Aak. Pet ai unq'a uxhchile' 
uva! ni niman kam uva! ni tal u 
tzaq'ite!. 

14 As ung'a tename' uva! jit 

tiaal Israel, k'uxh ye'l u tzaq!ite' 
ootzimal sta'n uva' tz'ib'amal 
kan ta'n u Moisés, as tul uva' 
ninima tuk' vitxumb'ale' uva! ni 
tal u tzaq'ite', as nik'uche' uva' at 
uma'l u tzaq'it eq'omal sta'n. 

15 As nik'uch unq'a uxhchile' 
uva! at ve't sk'u'l uva! techal 

la inima u tzaq'ite! eche! uva! 

ni tal vitxumb'ale'. As ati uva! 

ni tal u taanxelale' uva! ai u 
b'a'ne' nib'ane'; as ati uva! ni tal 
vitxumb'ale! uva! a! u va'lexhe' 
nib'ane!. 

16 As ech la ib'ane' tul la ilej u g'iie' 
uva! la ib'an ve't u Tiixhe' isuuchil 
ung'a tename! ta'n u Jesucristo, 
eche! uva! ni tal u b'a'nla yole' uva! 
nunpaxsa xo'l unq'a tename!. As la 
ib'an Aak isuuchil unq'a va'lexhla 
txumb'ale' uva! nijutxi unq'a 
uxhchile' ib'anata'. 


Ni tal u Pablo isuuchil u 
tzaq'ite' uva' k'ujlu kan 
xo'l unq'a tiaal Israel 
17As tuk val sete, ex uva' 
netoksa je! eq'ii ti! uva! ex 
tiaal Israel, as k'ujle'l ek'u'l ti' 
u tzaq'ite! uva' itz'ib'a kan u 
Moisés. As neje'sa ve't etib' vatz 
unq'a tename!, ti' uva! ex itenam 
Tiixh uve' netale!. 
18 As ootzimal seta'n uva' kam 
ni tal Aak seti'. As: «Chusel chit 
o! ta'n u tzaq'ite' ti! qootzita' 
uva! ab'iste txumb'al b'a'n la 
kub'ane',» ch'ex netale'. 

19 As netale' uva! ech etaq'at 
itxumb'al unq'a uxhchile' eche! 
ich'ijil umaj tzot, as eche! itxijul 
umaj uxhchil uve! nixaan tu u 
toktoe!, uve! netale!. 

20As netag' itxumb'al unq'a 
uxhchile! uva! ye'l itxumb'al ati. 
As ex chusul tetz ung'a uxhchile' 
uva! ech itxumb'ale' eche! unq'a 
talaj intxa'e!. As netale' uva! 
eg'omal u jikla txumb'ale' seta'n, 
tan a! u tzaq'ite! ni alon isuuchil 
sete, uve' netale!. 

21 As la val sete, ex uva! nechus 
u tzaq'ite' uva! tz'ib'amal kan te 
vemoole' uve' netale', as tul at ex 
uva' ye! nechus je! etib' sti'. As 
nechusune! ti! uva': «Ye'xheb'il la 
elq'i,» ch'ex netale'. As tul at ex 
uva! nitel etelq!'e'. 

22 As: «Ye! la echuk etixoj,» ch'ex 
netale'. As tul at ex uva' antel 
kuxh echukat etixoj. As nich'o'n 
etaama ti! unq'a Gel tiixhe!. As 
tul at ex netelq'a ve't unq'a vee' 
at tu u tostiixhe! tetz unq'a tze' 
tiixhe!. 

23 As neje'sa etib! vatz unjoltu 
unq'a tename', tan at ve't u 
tzaq!ite! uva! tz'ib'amal kan 
sexo'l uve' netale'. As tul at ex 
neteesa iq'ii Aak, tan nepaasa 
tzii til u tzaq'ite'. 

24 As ech neb'ane' eche' uva! 
tz'ib'amal kan. As ech ni tal u 
yol ile!: 

Tan epaav kuxhtu', as nitel 
iq'ii u Tiixhe' vatz unq'a 
tename', Ok u yole!. 

25 As la val sete, asoj nimamal 
u tzaq'ite' skajayil seta'n, as 
b'a'ne' uve! kat eb'ana tul kat 
eesal unb'iil vechi'ole'. Pet asoj 
ye! nenima u tzaq'ite', as eela 

kuxh ex tuk! unq'a uxhchile' uva! 
ye! kat eesal unb'iil vichi'ole!. 
26 As unq'a uxhchile' uva! ye! 
kat el unb'iil vichi'ole', asoj la 
inima kam uve' ni tal u tzag'ite' 
uva' tz'ib'amal kan, as b'a'n ve't 
unq'a uxhchile' vatz u Tiixhe', 
k'uxh ye'l unb'iil vichi'ole' kat 
eesali. 
27As ab'il uva' ye'l unb'iil 
vichi'ole' kat eesali, asoj ninima 
u tzaq'ite', as la uch ixochat 
ex vatz u Tiixhe', tan k'uxh 
ootzimal u tzaq'ite' seta'n as 
k'uxh eesamal unb'iil vechi'iole', 
as nepaasa tzii vatz u tzaqj'ite'. 
28 As eche! ti' koj teesal unb'iil u 
kuchi'ole' kat oksalkat o! sitenam 
u Tiixhe'; as eche! ti! koj kunimat 
unq'a txumb'ale' uva! alel kan 
ta'n unq'a q'esla kub'aale' kat 
okkat o' sitenam Aak. 
29Pet ab'il uva' kat eesal el u 
va'lexhe' tu u taanxelale' ta'n u 
Tiixhla Espiritu eche' tel unb'ooj 
ichi'ol umaj uxhchil, as ale! 
itenam u Tiixhe'. As k'uxh ye! 
kat inima u uxhchile' u tzaq'ite' 
uva' tz'ib'amal kan ti' teesal 
unb'iil vichi'ole', as a'e' itenam 
Aak. As jit unq'a uxhchile' la 
oksan iq'ii. Pet ai ve't u Tiixhe! la 
oksan iq'ii. 

1 Pet asoj ech nib'ane!, as 

¿kam chit ve't kub'a'nil q'i 
vatz u Tiixhe', o' uva' kat eesal 
unb'iil u kuchi'ole', uva' o! tiaal 
Israel? 
2¡As nimal kuxhe! ta' uve! ni tal 
u Tiixhe'! Tan b'axel kat tal Aak 
isuuchil viyole' sqe. 
3 ¿As kam b'an ta'n q'i asoj ye! 
kat inima unq'a q'esla kub'aale' 
viyol u Tiixhe'? As k'uxh ye' 

kat inima, ¿as ye! kol la ib'an 

u Tiixhe' q'a uve' alel kan ta'n 
Aak? 

4 ¡Ye!le ta'! ¡Techal kuxh koj la 
ib'an Aak! As k'uxh chulin yol 
unq'a uxhchile' skajayil, as jik 
chite' la ib'an Aak sti' skajayil 
eche' uva' alel kan ta'n Aak, tan 
ech ni tal uma't u yol ile! uva! 
tz'ib'amal kan ti' Aak: 

Esti'e' la ootzili uva! jik chit 
axh, 

tan jik chit unq'a yole' uva! 
naale'. 

As la oleb' axh ti! unq'a 
uxhchile' uva! ni alon uva! 
jit jik nab'ane!, Ok u yole'. 

5 As kamal ech la tal unq'a 
uxhchil ile! uva! vatz tx'ava'illa 
txumb'al kuxh vitxumb'ale': «As 
til u kupaave' nik'uchpukat uva! 
jik chit u Tiixhe', chaj la tale'. 
¿As moj la qale' uva! b'a'n uva! la 
paavin o'? ¿As moj la qale' uva! 
va'lexh nib'an u Tiixhe' tul ni 
tag! ku' tzan Aak vitx'i'tzi'le! sqi' 
ta'n u kupaave'?» chaj o! la qale'. 
6 ¡As ye! la ib'ane' uva! ech la 
qale'! Tan asoj jit jik u Tiixhe' as 
kamla tulb'e Aak q'i ti' ib'anat 
isuuchil unq'a tename' skajayil 
uve' at vatz u txlava!e!. 

7 ¿As moj at umaj uxhchil la alon 
titxumb'al uva! ech la tal ile": 
«Asoj la unchuli yol as paave!, as 
ti' vunpaave! la ilaxkat u jikla 
yole! uva! la chit isotzsa u Tiixhe' 
vunpaave!, as la oksal iq'ii Aak 
sti', as eche' la koj toksa in Aak 
aapaavil,» chaj u uxhchile' la 
tale'? 

8Pet asoj ech u yole' uva' ni 

tal u uxhchile', as ma la uchi 
uva' ech la gal ile": «Kub'ane'n u 

paave! aq'al uva! la ilpi uva! b'a'n 
u Tiixhe',» chaj o! la qale'. As 

at uxhchil ni alon sqi' uva! ech 
kuchusune' uve' ni tale. As taale' 
b'a te unq'a uxhchile' uva! la ul 
u k'axk'oe' sti', tan jit'e'ch ni tal 
u chusb'ale' uva! ni gale!. 


Ni tal u Pablo uva' kajayil 
chit uxhchil paavinajle 
9 ¿As kam q'i la qale'? ¿Ma la 
gale! uva! o! tiaal Israel uva! nim 
galche' vatz u Tiixhe! seti', ex 
uva' jit ex tiaal Israel? jYe'le ta'! 
Tan kat valle' sete uva' k'uxh 

o' tiaal Israel as moj Dr oi tiaal 

Israel, as oi chit aapaav vatz Aak 

skukajayil, 

10 eche' uva! ni tal uma'l u yol 
uva' tz'ib'amal kan uva' ech ni 
tal (ei: 

Ye'l umaj uxhchil ati uva! 
jik chit itxumb'al vatz u 
Tiixhe'; 

as mita'n unch!i'to. 

11 As ye'xheb'il ni tok yol tivi'; 

as ye'xheb'il ni tok xe! taama 
til inimat u Tiixhe'. 

12 Pet kajayil chit unq'a 
uxhchile' kat teesa tib' tu 
b'ey vatz u Kub'aal Tiixhe!. 

As ye'l kuxh itxa'k uve' kat 
ib'ana, 

tan ye'xheb'il chit umaj ati 
uva' ni b'anon u b'a'ne'. 

As mita'n unch'i'to ati, 

13 tan ech u va'lexhe' uve' ni tel 
ch'u!l titzi' unq'a uxhchile' 
eche' ijulil umaj kamnaj 
uva' jajle'le, 

tan tuk' viyolone' as ni teesa 
vimoole' tu b'ey. 

As ech unq'a yole! uva! ni 
tel ch'u'l titzi' eche! vichii 





380 


utx'i'latxooe' uve' ni 
yatz'one', 

14 tan a' kuxh unq'a onkonla 
yole' ni tel ch'u!l titzi' tuk' 
u chi'chola aamaile'. 

15 As va'l kuxh tojelat tib' ti' 
iyatz'at vimoole!. 

16 As ye! nitxum ivatz vimoole!. 
Pet katil uve' nipalkat as 
niyansa vimoole', 

17 tan ye'l u b'a'nla txumb'ale' 
eq'omal ta'n unq'a 
uxhchile' ti' uva! b'a'n 
gatine' sukuvatzaj 
skukajayil. 

18 As ye' nixo'v unq'a uxhchile' 
til ib'anat u va'lexhe' vatz 
u Tiixhe!, ti'k u yole!. 

19 As ootzimale' sqa'n uva! 
jank'al uva! ni tal u tzaq!ite! uva! 
tz'ib'amal kan ta'n u Moisés, as 
sqi' kat k'ujb'a'lkat kan ta'n u 
Tiixhe', jank'al o! uva! oi tiaal 
Israel. As ye' la chee kuyol ti! 
galat qib' vatz Aak, k'uxh oi tiaal 
Israel as moj jit o! tiaal Israel. As 
taal chite! sqe uva! la pal oi tu u 
k'axk'oe' skukajayil ta'n Aak, 
20tan ye'xheb'il la uch toksat 
tib' jikla aamail vatz Aak. As 
ye'xheb'il la oleb' ti' inimat u 
tzaq'ite' skajayil. As tul a! u 
tzaq'ite! ni alon uva! ol aapaav 
skukajayil vatz Aak. 


Niyolon u Pablo ti' tok 
unq'a uxhchile' jikla aamail 
tuk' u k'ujleb'al ik'u'le' 

21 As kat alpu ve't isuuchil 
sqe ti' tok ung'a uxhchile' jikla 
aamail vatz u Tiixhe', eche! uva! 
alel kan tu vitzaq'it u Tiixhe' 
uva' tz'ib'amal kan ta'n u Moisés 
as ta'n unjoltu unq'a q'ajsan tetz 

viyol Aake!. As jit ti' inimat unq'a 
uxhchile' u tzaq'ite' la okkat 
jikla aamail vatz Aak. 
22 Pet O1 uva! kat inima u 
Jesucristo vitzaq'it u Tiixhe' 
skajayil as la ok ve't unq'a 
uxhchile' jikla aamail vatz Aak, 
jank'al ung'a uxhchile' uva! 
k'ujle'l ik'u'l ti! u Jesucristo. As 
ye!l ixo'l unq'a uxhchile' nib'an 
u Tiixhe!, 
23tan kajayil unq'a uxhchile' 
paavinajle. As ye'l ve't tokeb'al 
Katz u Tiixhe' uva! nim talche!. 
24As kajayil chit unq'a uxhchile' 
uva' la ok jikla aamail vatz 
Aak, as tuk' vib'a'nil Aake' uva! 
oyamal ste la okkat jikla aamail 
vatz Aak, tan a! u Jesucristo kat 
choon u kupaave!. 
25 As a! u Tiixhe' k'ujb'a'n kan u 
Jesucristo ti' teesal el vitx'i'tzi'l 
u Tiixhe! sqi', jank'al o! uva! kat 
kuk'ujb'a' kuk'u'l ti' u Jesucristo 
uva! kat el vikajale! sqi' vatz u 
kuruse'. As kat ik'ujb'a' kan u 
Tiixhe' u Jesucristo ti! ik'uchata' 
uva! jik chit Aak ti' teesat el 
unq'a kupaave!, tan k'uxh nik 
ipaavin unq'a tename' uve' 
na'ytzan, as ye! nik taq' tzan 
Aak k'axk'o sti', tan kuyik kuxh 
vipaave' ta'n Aak. 
26As tul kat kam ve't u 
Jesucristo, as kat ik'uch ve't u 
Tiixhe! tu unq'a q'iie! uva! jik 
chit nib'an Aak. Ech qootzite' 
uva! jik chit u Tiixhe'. As Aake' 
ni oksan oi jikla aamail, jank'al 
o! uva! k'ujle'l kuk'u'l ti' u Jesús. 
27 ;As kam ni tokkat q'i uva! la 
kuje'sa qib' ti' qok jikla aamail 
vatz u Tiixhe'? ¡Ye! la uchi uva! 
la kuje'sa qib'! ¿As ma la kuje'sa 

qib' ti' kunimat u tzaq'ite' uva! 
alel kan ta'n Aak? melle ta"! Tan 
kat ok ve't o! jikla aamail vatz 
Aak ti' u k'ujleb'al kuk'u'le', uva! 
k'ujlu ve't kan ta'n Aak soi, 

28 As ech qootzite! uva! ni toksa 
ve't Aak unq'a uxhchile' sjikla 
aamail ti' uva' k'ujle'l ve't ik'u'l 
unq'a uxhchile' ti! u Jesús. As 
jit ti' inimat u tzaq'ite' uva! 
tz'ib'amal kan ta'n u Moisés. 

29 As tuk unch'oti sete, ¿ma 
ta'n unq'a tiaal Israel b'a la 
ootzin u Tiixhe'? ¿As ma ye! la 
uch tootzit unq'a jit tiaal Israel 
b'a u Tiixhe' unpajte? Pet ante! 
ung'a jit tiaal Israel la ootzin u 
Tiixhe!, 
30tan uma'l kuxhe' u kuTiixhe!. 
As ni toksa o! Aak jikla aamail ti! 
uva! k'ujle'l kuk'u'l ti' u Jesús, o' 
uva! o! tiaal Israel uva! eesamal 
unb'iil u kuchi'ole'. As echat 
nib'an Aak te unq'a uxhchile' 
uva! jit tiaal Israel uva! ye'l 
unb'iil vichi'ole' eesamal, tan ti' 
uva! k'ujle'l ve't ik'u'l ti! u Jesús 
as ni toksa Aak unq'a uxhchile' 
jikla aamail. 

31 Asoj kat ok o! jikla aamail 
vatz u Tiixhe! ti' u k'ujleb'al 
kuk'u'le', jas ma eesamal iq'ii u 
tzaq'ite! b'a nu kub'ane'? ¡Ye! la 
uche' ta'! Tan ni qale' uva! b'a'n 
u tzaq'ite'. 


Niyolon u Pablo ti' uva' 

kat ik'ujb'a' u Abraham 

ik'u'l ti' u Tiixhe' 

1 ¿As kam la gal q'i ti! 

u q'esla kub'aale! uva! 
Abraham, oi uva! ol tiaal Israel? 
¿As kam q'i kat ib'an u Abraham 
tul atik tzitza' vatz tx'ava'? 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


ROMANOS 4 


2 As kat koj ok u Abraham jikla 
aamail ti' inimat u tzag'ite' 
skajayil, as la uche' uva! la toksa 
iq'ii. As jit vatz u Tiixhe' la 
ib'ankat. 

3As ech kat ib'an u Abrahame! 
eche' uva! ni tal uma'l u yol uva! 
tz'ib'amal kan uva' ech ni tal 
ile!: 

As kat ik'ujb'a! u Abraham 
ik'u'l ti' u Tiixhe'. 

Esti'e! kat toksa ve't Aak u 
Abraham jikla aamail, ti'k 
u yole!. 

4 As eche' umaj uxhchil uva! ni 
taq'onve', tan Dt oye! nib'anax 
ste, asoj aq'on kat ib'ana ti' 
itx'akat ipuaj. As tetz chite! uva! 
la choopi. 

5 Pet ech koj u Abraham, tan jit 
til uve! kat inima u Abraham u 
tzaq'ite' as kat ok jikla aamail. 
Pet tuk' kuxh vib'a'nil u Tiixhe' 
kat oksal u Abraham jikla 
aamail, tan Aake' ni oksan unq'a 
uxhchile' jikla aamail, ab'il uva! 
nik'ujb'a' ik'u'l ti! Aak, k'uxh 
aapaavike. 

6As ech kat tal kan u David 

ile! ti' umaj uxhchil uva' la ok 
jikla aamail. As achveb'al u 
uxhchile! uva! la toksa u Tiixhe! 
jikla aamail, k'uxh ye' ninima u 
tzaq'ite' skajayil. 

7As ech tal kan u David ile' 
unpajte: 

Achveb'al chit unq'a uxhchile' 
uve' kat isotzsa u Tiixhe! 
ipaav ti' u paasan tziile' 
uva' nib'ane'. 

As ye! ni toksa Aak vipaav 
unq'a uxhchile' stuul. 

8 As achveb'al chit unq'a 
uxhchile' uve! ye'l ve't 

ipaav vatz u Kub'aal 
Tiixhe', ti'k u yole!. 

9 ¿Pet ma a! kuxh unq'a 
uxhchile' uve' kat eesal 
unb'iil vichi'ole' uve! 
achveb'al vatz u Tiixhe'? ¿Pet 
moj antu unq'a uxhchile' 
uve! ye'l unb'iil vichi'ole' kat 
eesali? Tan kat vala ti' uva! 
kat ik'ujb'a' u Abraham ik'u'l 
ti' u Tiixhe'. Esti'e' kat tal 
Aak uva' jikla aama ve't u 
Abrahame!. 

10 ¿As ma ma'tik teesal unb'iil 
vichi'ol u Abraham tul uva' kat 
tal Aak uva' jikla aama ve't u 
Abraham, as moj ye'le? Ye'le ta', 
tan ye'xnik el unb'iil vichi'ol u 
Abrahame' tul kat tal Aak uva! 
jikla aama ve'te'. 

11As tul kat eesal unb'iil 
vichi'ol u Abraham, as ma'tik 
talat u Tiixhe' uva! jikla aama 
ve'te'. As tul kat eesal unb'iil 
vichi'ole', as ai ve't k'uchb'al 
tetz uva' jikla aama ve't u 
Abrahame' vatz u Tiixhe! ti! u 
k'ujleb'al ik'u'le!. As kat oksal 
ve't u Abrahame' b'aalail ti' 
unq'a tename' skajayil, ab'il 
uva' la ik'ujb'a' ve't ik'u'l ti! 
Aak, as jikla aama ve't unq'a 
tename' vatz Aak unpajte, as 
k'uxh ye'l unb'iil vichi'ole' 
eesamal. 

12 As kat toksa ve't Aak u 
Abraham b'aalail sqi', oi uva! 
eesamal ve't unb'iil u kuchi'ole'. 
As a! ve't u Abraham b'aal 

seti' unpajte, jank'al ex uva! 
kat ek'ujb'a' ve't ek'u'l ti! Aak 
eche' uva' kat ib'an u Abraham, 
tul uva' ye'xnik eesal unb'iil 
vichi'ole!. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


383 


Ni tal u Pablo 
uva! ti' u k'ujleb'al k'u'le' 
la k'ulpukat vib'a'nil u Tiixhe' 

13 Asjit ti' uva! kat inima u 
Abraham u tzaq'ite! kat talkat u 
Tiixhe' ste as tuk' te unq'a tiaale!, 
til uva' la ok vaatzil ib'aal ung'a 
tename' skajayil. Pet ti' uva! kat 
ik'ujb'a' ve't u Abraham ik'u'l ti' 
uva' alel kan ta'n u Tiixhe', as ti! 
uva! jikla aama ve'te! vatz Aak. 
14 Tan kat koj ok u Abraham 
tuk' unq'a tiaale' vaatzil ib'aal 
unq'a tename' skajayil ti! uva! 
ma'tik inimat u tzaqj'ite', as ye'l 
tokeb'ale' b'a u k'ujleb'al ik'u'le'. 
As ye! la ib'ane' ba eche! uva! 
alel kan ste ta'n u Tiixhe!, 

15 tan ai u tzaq'ite' ni alon uva! 
at tzan vitx'i'tzi'l u Tiixhe' ti! 
unq'a tename' ta'n vipaasan 
tziile! vatz Aak. Pet jank'al unq'a 
tename' uva' ye! ootzimal u 
tzaq'ite! sta'n uva! itz'ib'a kan 

u Moisés, as jit ipaasa unq'a 
tename' tzii vatz u tzaqj'ite'. 

16 Esti'e! kat tal kan u Tiixhe' 
u yole! te u Abraham ti! uva! 
k'ujle'l ik'u'l ti! Aak. As tuk' 
vib'a'nil Aake' kat tal kan Aak 
u yole!, aq'al uva! la ik'ul unq'a 
tiaal u Abraham u b'a'nile! uva! 
alel kan ta'n Aak. As jit kuxh 
unq'a uxhchile' kat tal kan Aak 
ste uva' ootzin tetz u tzaq'ite'. 
Pet te unq'a uxhchile' unpajte 
uva! nik'yjb'a' ik'u'l ti' Aak eche' 
uva! ib'an u Abraham. Esti'e' uva! 
a! ve't u Abraham vaatzil kub'aal, 
jank'al oi uva! k'ujle'l kuk'u'l ti! u 
Tiixhe!, 
17eche' uva! ni tal u yole! uva! 
tz'ib'amal kan uva' ech ni tal ile": 

«Tan kat unk'ujb'a' kan axh 
ib'aal unq'a mama'la 
tename',» ti'k u Tiixhe! tal 
te u Abraham. 

As a! ve't u Abraham kub'aal 
vatz u Tiixhe!, tan kat ik'ujb'a! 

u Abraham ik'u'l til Aak. As tul 
Aake! ni aq'on itiichajil ung'a 
uxhchile! uva! ye'lik itiichajil 
Katz Aak. As Aake' cheesan tetz 
ung'a vee! uva! ye'xhkam atike, 
eche! uva! kat iblan Aak te u 
Abraham. 

18 Tan kat ik'ujb'a' u Abraham 
ik'u'l til Aak. Esti'e' kat toksa ve't 
Aak u Abraham vaatzil kub'aal 
ti' u mama'la tename', k'uxh ye' 
nik ipal u Abraham stuul uva' 
kam sti' uva! la okkat b'aalail ti! 
u tename', eche! uva! ma'tik talat 
kan u Tiixhe' ste, tan ech kat tal 
Aak ile!: 

Ye! saach unq'a aviaale! tuk 

ib'ane', Ok Aak. 
19As ye! kat ka'kab'in taama u 
Abraham ti' u k'ujleb'al ik'u'le', 
k'uxh ootzimalik sta'n uva! 
ma'tik ipal ve't iyak'il vichi'ole!. 
As ech ve'te! eche! kamnaj uva! 
nik titz'a ve't u Abraham, tan 
b'iitik kuxh ib'anat oi k'alal (100) 
yaab'. As echat ve't u Sara, tan 
ma'tik ipal ve't iyak'il vichi'ole' 
til uva! la alani. 
20As ye! kat ka'kab'in taama u 
Abraham ti' u yole' uva! tal u 
Tiixhe! ste. Pet aal kat yak'in ve't 
taama ti' u k'ujleb'al ik'u'le' til u 
Tiixhe!. As kat toksa ve't iq'ii u 
Tiixhe!, 
21 tan ootzimalik ta'n u 
Abraham uva! la chit ib'an u 
Tiixhe! kam uva! altzi'mal kan 
ta'n Aak. 

22 Tan ti' uva' k'ujle'l ik'u'l u 
Abrahame! oO u Tiixhe', as esti'e' 
kat tal ve't Aak uva! jikla aama 
ve't u Abrahame!. 

23 As jit kuxh ti! u Abrahame' 
tz'ib'amalkat kan u yole' ti! uva! 
ni tal u Tiixhe' uva! jikla aama 
ve'te'. 

24 Pet antu ve't o! uva! ni tal u 
Tiixhe' uva! o! ve't jikla aama 
vatz Aak, jank'al oi uva! k'ujle'l 
kuk'u'l ti! Aak uva! tuk! vib'a'nil 
Aake' kat tulsa Aak taama u 
Kub'aal Jesús. 

25 As kat oksal ve't ok u Jesús 
tiq'ab' unq'a tename! ti' iyatz'pe' 
ti' u kupaasan tziile! uva! nu 
kub'ane'. As kat tulsa ve't Aak 
taama u Jesús, ti' uva! la ok ve't 
oi jikla aamail vatz Aak. 


Niyolon u Pablo ti' u b'a'nile' 
uva' at tzan ti' unq'a uxhchile' 
uva' jikla aama ta'n u Tiixhe' 

1 Estile! ye'l kuxo'l ati tuk! u 

Tiixhe', jank'al o! uva! jikla 
aama ve't o! vatz u Tiixhe' ta'n 
u Kub'aal Jesucristo, tan ti' uva! 
k'ujle'l ve't kuk'u'l ti! Aak. 
2Asib'a'nil kuxh u Jesús uva! oy 
kuxh ve't qoke' Katz u Tiixhe!, 
til uva! kat kuk'ujb'a' kuk'u'l ti! 
u Jesús. As nu kuchiib' ve'te', ti! 
uva! tuk oonoj ol Katz u Tiixhe' 
uva' nitoksal iq'ii. 
3As jit kuxh sti' nu kuchiib'kat 
ve'te!. Pet nu kuchiib' ve'te! tul 
nu kutaalb'e unq'a k!axk!oe!, 
tan ootzimal sqa'n uva' tul la 
kupaleb'e unq'a k'axk'oe', as 
aal nichus oi ti' kuyak'in ti' u 
k'ujleb'al kuk'u'le' ti! Aak. 
4 As tul ma't kuyak'ine' ti! u 
k'ujleb'al kuk'u'le' ti! Aak, as 

b'a'n ve't u kutxumb'ale' vatz 
Aak la ib'ane'. As tul ma't tootzil 
ve't u kutxumb'ale' uva! b'a'n ve't 
o', as ootzimal sqa'n uva' b'a'n la 
elkat ve't o!. 
5 As tul ootzimal sqa'n uva' 
b'a'n la elkat ve't o', as ech 
chit la ib'ane', tan xo'n chit 
o' te u Tiixhe' ta'n u Tiixhla 
Espíritu uva' kat taq' Aak tu u 
gaanzelale'. 

6As ootzimal sga'n uva! b'a'n 
la elkat ve't o', tan tul uva! ye! 
nik kutx'ol kuq'alput qib' vatz u 
kupaave!, as kat ilej u q'iie' uva! 
kat kam u Jesucristo sol, o! uva! 
nik qeesa iq'ii u Tiixhe!. 
7As qitz'ataj u yole! setuk! sb'a'n, 
tan a'e! ye! la ib'an umaj uxhchil 
uva! la tag' tib' kamoj ti' umaj 
imool uva! b'a'nla aama. As 
tale'n kuxhe' b'a uva! at umaj 
uxhchil la tag' tib' kamoj ti! 
umaj b'a'nla aama. 
8 Pet ech koj u Tiixhe', tan k'uxh 
antelik kupaavine' vatz Aak, as 
kat ik'uch Aak sqe uva! xo'n chit 
o' te Aak. As kat kam u Cristo 
sqi' ta'n Aak. 
9As kat toksa ve't o Aak jikla 
aamail ti' uva' kat el vikajal u 
Jesucristo vatz u kuruse! sqi'. 
Esti'e' la qootzi ve'te! uva! la 
teesa ve't o! Aak vatz vitx!i'tzi!le! 
uva! tuk uloj ti' unq'a tename!, 
10 tan tul uva! atik kuxo'l 
tuk' u Tiixhe', as ta'n vib'a'nil 
viK'aol Aake' uva' kat kam vatz 
u kuruse! sqi', as kat ik'ul o! u 
Tiixhe!. Estile! uva! ootzimal 
sqa'n uva! la ikol o! u Jesucristo 
vatz vitx'i'tzi'l u Tiixhe', tan kat 
ul taama u Jesucristo unpajte. As 
isle'l ve't Aak cheel ti! kulochpe'. 

11 As jit kuxh uva! nu kuchiib' 
sti'. Pet nu kuchiib'e! ti! u Tiixhe' 
ta'n vib'a'nil u Kub'aal Jesucristo 
uva' kat eesan el u va'lexhe! uva! 
nik jatxon kuxo'l tuk' u Tiixhe!. 
As ye'l ve't kuxo'l tuk' Aak. 


Niyolon u Pablo 
ti' u Adán tuk' u Cristo 


12 As ipaav kuxh uma'l u naj 
uva' Adan, as kat ok ve't u paave' 
vatz u tx'ava'e'. As kat teq'o 
ve't tzan u paave' u kamchile'. 
As estile! uva! at ve't tzan u 
kamchile' so! skukajayil, tan ti! 
uva! aapaav ve't o! skukajayil. 

13 As tul ye'xnik ik'ujb'a't kan 

u Tiixhe' u tzaq'ite' uva! itz'ib'a 
kan u Moisés, as nik ipaavin ve't 
unq'a uxhchile' vatz u tx'ava'e!. 
As ye'l u paave' nik toksal stuul, 
tan ti! uva' ye'xnik k'ujeb' u 
tzaq'ite!. 

14 As k'uxh ye! nik toksal u 
paave! stuul, as atik ve't u 
kamchile' ti' ung'a uxhchile' 
skajayil, tan a! kat xe'tikkat 
tzan u kamchile' ti' u Adán. As 
kat ipaleb'e unq'a tename' u 
kamchile' uva! kat itz'eb' b'axa 
vatz u Moisés, k'uxh ye'l u 
tename' kat paavin vatz u Tiixhe' 
eche! uva! kat ib'an u Adan. As 
k'uchuvatze' uve' kat ib'an u 
b'axa naje! uva' Adan ti' uva! la 
ul ib'an u Jesucristo. 

15 As eche! eela koj vipaav u 
Adan tuk' u b'a'nile' uve' kat taq' 
u Tiixhe' sqe, tan ipaav kuxh u 
Adán as kajayil chit oi la kam oi 
Pet nim chit vib'a'nil u Tiixhe' 
uve' kat taq' sqe ti! u paave' uva! 
kat ib'an u Adan. As k'uxh at 
tzan u kamchile' sqi' skukajayil 

ti' kuxh uva' kat paavin uma'l u 
uxhchil uva' Adan, as nim talche' 
vib'a'nil u Tiixhe' uva! kat ul sqi' 
ta'n vib'a'nil uma't u uxhchil uva' 
Jesucristo. 
16 As u yole' uva! kat tal u 
Tiixhe! sot! tuk! vib'a'nil u 
Jesucristo, as jit eela tuk' u yole' 
uva' kat tal Aak ti' u Adan, tan a' 
u k'axk'oe' kat tal Aak ti' u Adan 
u choob'al tetz u paave'. Pet ech 
koj u yole' uva! ni tal u Tiixhe! 
sqi' tuk' vib'a'nil u Jesucristo, 
tan ni tal Aak uva' k'uxh kajayil 
oi kat paavin o! vatz Aak, as 
ib'a'nil kuxh u Jesucristo as ye'l 
u choob'al paave' la ul sgi'. 
17As ti' kuxh uva' kat paavin 
u Adan, as at ve't tzan u 
kamchile' so skukajayil. As 
ti' kuxh u b'a'nile! uva! kat 
ib'an u Jesucristo sqi', as at ve't 
kutiichajil k'atz u Tiixhe', jank'al 
o! uva! kat k'ulun vinimla b'a'nil 
Aake! uva! kat toya Aak sqe OI 
toksat oi Aak jikla aamail vatz u 
Tiixhe!. 

18 As kam ichee u paave! vatz 
u tx'ava'e' as echat chit ichee 
u jikla aamaile' unpajte, tan ti! 
uva' kat paavin u Adán, as esti'e! 
kat ul ve't u k'axk'oe' ti! unq'a 
tename' skajayil. As ti' uva' kat 
inima u Jesucristo yol, as estile! 
kat ul u b'a'nile' ti! ung'a tename' 
unpajte, aq'al uva' la ok unq'a 
tename' jikla aamail vatz u 
Tiixhe'. As at itiichajil Katz Aak 
la ib'ane'. 
19 As kam chit uva' kat kub'ana 
tul kat ok o' aapaavil ta'n 
vipaasan tziil uma'l u naj uva! 
Adan, as echat chit kat kub'ana 
tul kat ok o' jikla aamail ta'n 

viniman yolil uma'l u naj uva! 
Jesucristo. 

20 As kat ik'ujb'a' kan u Tiixhe' 
u tzag'ite' ag'al uva! la pal unq'a 
uxhchile' stuul uva! aapaav 
unq'a uxhchile'. As tul uva! 

kat yak'in ve't u paave', as aal 
chit kat ik'uch ve't u Tiixhe' 
vib'a'nile' te unq'a tename!. 
21As kam chit tatin u kamchile' 
ti' unq'a uxhchile' ta'n u paave!, 
as echat chit tatin u b'a'nile' ti' 
unq'a uxhchile' ta'n u niman 
yolile' uva' kat ib'an u Kub'aal 
Jesucristo. As at itiichajil unq'a 
uxhchile' k'atz u Tiixhe' sta'n. 


Ni tal u Pablo 
uva' ye'l ve't tetz u paave' 

ti' u niman tetz u Jesús 

1 ¿As kam q'i la gal ti' u 

yole' uve' kat vala? ¿Ma 
latel kuxh paavin o, ag'al uva' la 
na! vib'a'nil u Tiixhe' sqi'? 
2 ¡A' chite! ye! la ib'ane' uva! 
latel kuxh qoksa qaama ti! 
kupaavine'! Tan jank'al o! uva! 
ech ve't ole! eche! kamnaj vatz u 
paave! kat iblana, as ye! la uchi 
uva! latel kuxh paavin ve't ol. 
3 ¿As ma ye! ootzimal b'a seta'n 
uva' jank'al oi uva! uma'l kuxh 
kuyol tuk' u Jesucristo tul kat 
aq'pik ku! o! ze! u ale! tuk! vib'ii 
Aake', as eela kuxh stuk' uva! kat 
kam ve't o Katz Aak? 
4As eela kuxh stuk! uva! kat 
mujlu ve't o! tuk' u Cristo tul 
kat ku! o! ze! u a'e!, aq!al uva! 
la kam o! vatz u paave!. As tul 
kat ul ve't taama Aak ta'n u 
Kub'aal Tiixhe' uva! nim chit 
tijle'm, as kat ul ve't qaama 
k'atz Aak unpajte, as a' ve't u 

ak! txumb'ale' nu kub'an ve'te! 
cheel. 

5 As eela kuxh stuk' uva! kat 
kam ve't o! Katz Aak tul kat kam 
Aak. As ootzimal sqa'n uva' tul 
kat ul taama Aak, as eela tul 
qaama k'atz Aak unpajte. 
6As u q'esla txumb'ale' uva! 
eq'omik sqa'n b'axa as kat 
kam Katz u Jesús tul kat kam 
Aak vatz u kuruse', aq'al uva! 
la el ve't iq'ii unq'a tacha'v u 
kuchi'ole' uva' nik eq'on oi tu 
u paave!. As jit ve't o! ik'am u 
paave! la ib'ane', 
7tan ab'il uva' kamnajlu ve'te!, 
as ye!l ve't tokeb'al u paave! sti'. 
8 As kat kam ve't o! k'atz u 
Cristoe! tul kat kam Aak. Esti'e' 
uva! k'ujle'l ve't kuk'u'l ti! uva! at 
ve't kutiichajil k'atz Aak unpajte, 
9tan ootzimal ve't sga'n uva' kat 
ul taama u Cristo unpajte. As 
ye'l Aake' la kam ve't unpajte, 
tan ye'l ve't tokeb'al u kamchile' 
til Aak. 

10 As tul uva' kat kam Aak, as 
unpajul kuxh kat kam Aak ti' 
u kupaave! ti! chit ib'ene', as 
ti! teesal iq'ii u paave!. As isle'l 
ve't Aak cheel. As tuk' vitiichajil 
Aake! as ni toksa Aak iq'ii u 
Tiixhe!. 

11 As echat la kub'ane', vitz'in 
vatzik. Atoj sukuk'u'l uva' ech 
ve't o'e! eche! kamnaj vatz u 
paave!. As atoj sukuk'u'l uva! 
isle'l o! vatz u Tiixhe', aq'al 
uva' la goksa iq'ii Aak tuk' u 
kutiichajile', jank'al o' uva' 

at ve't ok o! Katz u Kub'aal 
Jesucristo. 

12Esti'e' la val sete, ye! etaq' 
tokeb'al u paave' ti' teq'ol 

vechi'ole' tu u va'lexhe!. As ye! la 
enima unq'a tacha'v vechi'ole!. 
13 As etaq'ak ok vechi'ole! ti! 
ipaavine' as mita'n ti' ib'anat 

u va'lexhe', tan kat kam ex. 

As isle'l ve't ex unpajte ta'n u 
Tiixhe!. Esti'e! uva! la etoksa 
etib' tig'ab' Aak ti' eb'anat u 
b'a'ne'. As la etaq'o'k vechi'ole' ti! 
eb'anat u b'a'ne' uva! ni tal Aak. 
14 Asjit ex ik'am u paave' la 
ib'ane', tan ye'l ve't etetz ti! 

u tzaq'ite! uva! itz'ib'a kan 

u Moisés. Pet a' ve't etetze' 
vib'a'nil u Tiixhe!. 


Niyolon u Pablo ti' tok unq'a 
uxhchile' sik'amil u b'a'ne' 

15 ¿As kam q'i la gal ti' uma't 
u yole! uve' kat vala? Tan ai kat 
vala uva! qetz ve't vib'a'nil u 
Tiixhe', as ye'l ve't tetz u tzaqj'ite' 
sgi' uva! itz'ib'a kan u Moisés. 
¿Pet moj ai la qale' uva! latel kuxh 
uch ve't kupaavine'? "elle ta"! 
16 Tan ate' sek'u'l uva! techal 
la kunima umaj uxhchil uva! 
k'amin qetz. As echat b'anel qa'n 
vatz u paave!, tan asoj a! u paave' 
la kunima, as oi ik'am u paave!. 
As la teq'o ve't o! u paave! tu u 
kamchile'. Pet asoj oi ik'am u 
b'a'ne' la ib'ane', as ai u niman 
yolile' la eq!on oi tu u jikla 
tiichajile!. 
17As k'uxh exik ik'am u paave' 
b'axa, pet ech koj cheel, tan 
aya'l chit ek'u'l kat enimal ve't u 
jikla chusb'ale! uva! kat chuspu 
sete. Estile! ni vaq' ta'ntiixh te u 
Tiixhe!, 
18 tan jit ve't ex ik'am u paave! 
cheel. As ex ve't ik'am u jikla 
txumb'ale' uve! tetz u Tiixhe!. 





ROMANOS 6, 7 


19 As nuntxakonsa u yole' ti! tok 
umaj uxhchil sk'amil ti' valat 
unb'iitoj isuuchil viyol u Tiixhe! 
sete, tan at u yole! uva! ye! nu 
kupal stuul, tan ol kuxh vatz 
tx'ava'illa aama. As b'axa nik 
etaq'o'k vechi'ole' ti! eb'anat u 
va'lexhe' tuk' u paasan tziile' 
uva' nik eq'on ex ti' eb'anat 
u va'lexhe' uve! ye! nik isa' u 
Tiixhe'. Pet ech koj cheel, tan la 
etaq'o'k vechi'ole' ti! eb'anat u 
jikla txumb'ale' eche! uva! nisa' 
Aak sgi'. 

20As tul uva' exik ik'am u 
paave', as ye'lik tokeb'al u jikla 
txumb'ale! set). 
21 Pet tuk unch'oti sete, jkam 
umaj icha'xal q'i kat taq' u 
va'lexhe' sete? As tul aal kuxh 
nech'ixvu ve't sta'n cheel, tan 
ale! laik eq'on ex tu u kamchile!. 
22 As ech koj cheel, tan jit ve't 
ex ik'am u paave!. Pet kat ok 
ve't ex sik'amil u Tiixhe'. As a! 
ve't icha'xal uva! ex ve't tetz Aak 
ti' eb'anata' kam uva' nisa' Aak. 
As at ve't etiichajil k'atz Aak 
unpajte. 
23 As ai iq'aaq'al u paave' u 
kamchile'. Pet ech koj u oye! uve! 
ni taq' u Tiixhe' sqe ta'n vib'a'nil 
u Kub'aal Jesucristo, tan a'e' u 
kutiichajile' Katz Aak uva! ye'l 
ve't iya'teb'al. 


Nitxakonsa u Pablo 
u tzumb'a'e' ti! u chusb'ale' 


1 As tuk val uma'l u yol 

sete, vitz'in vatzik, jank'al 
ex uva! ootzimal u tzaq'ite' seta'n 
uva! tz'ib'amal. Tan ootzimal ve't 
seta'n uva! at tokeb'al u tzaq'ite' 
ti' umaj uxhchil tul uva! isle'ltele. 

2Eche' ta! uma'l u ixoj at 
itzumlel, tan tul uva! isle'ltel 
vitzumel u ixoje', as eq'on Ob 
ixoj tuk' naj. Pet asoj la kam 
ve't vitzumel ixoje', as ye'l ve't 
tokeb'al vitzaq'it u tzumb'a!e' ti! 
ixoj. 
3 Tan tul uva! isle'ltel vitzumel 
u ixoje!, as la paavin ixoj, asoj la 
teg'o tib' ixoj tuk! uma't naj. Pet 
asoj kamnal ve't vitzumel ixoje!, 
as ye!l ve't tetz u tzaqlite! ti! ixoj. 
As k'uxh la teq'o tib' ixoj tuk' 
uma'toj naj, as ye'l ixoj la paavin 
ve'te!. 

4As echat kuxh b'anel qa'n, 
vitz'in vatzik, tan tul uva! 
kat kam ve't u Cristo vatz u 
kuruse! sqi', as ye!l ve't tokeb'al 
u tzaq'ite' sqi' kat ib'ana, tan 
ech ve't o'e! eche! kamnaj vatz 
u tzaq'ite'. Estile! uva! kat uch 
ve!te! uva! o! ve't tetz u Cristo 
uva! kat ul taama unpajte. 
As a! isa! Aak uva! ban ve't 
kutxumb'al la ib'ane' ti! goksat 
ig'ii Aak. 
5 As tul uva! eq'omaliktel 
vitxumb'al u kuchi'ole' sqa'n, as 
a' kat kub'an unq'a tacha'v u 
kuchi'ole' uva' niyaan u tzaq'ite' 
sti'. As a! u tacha'v u kuchi'ole' 
kat eq'on ve't o! ti! kub'anat u 
va'lexhe' uva! laik eq'on o! tu u 
kamchile!. 
6 Pet ech koj cheel, tan ye'l tetz 
u tzag'ite' sqi', tan ech ve't o!e! 
eche! kamnaj vatz u tzaq'ite'. 
As nu kunima ve't u Tiixhe! ti' 
kub'anat u b'a'ne' uva! ni tal 
u Tiixhla Espíritu sqe. As jit OI 
uva' ni goksa qaama ti' inimal 
u O't Testamento uva! tz'ib'amal 
kan. 

Niyolon u Pablo ti' u paave' 
uve' ni tuch vatz tx'ava' 


7;As ma a! la gale' uva! va'lexh 
u tzaqlite! uva! itz'ib'a kan u 
Moisés? jYe'le ta'! Tan ye'l koj u 
tzaq'ite', as ye'le la vootzi uva! 
ab'iste u paave!. As ye! koj kat 
ichus in u tzaq'ite' ti! uva! ye! la 
vachva unq'a vee! uva! jit vetz, as 
ye'xh jatue! la vootzi uva' paav 
nik unb'ane' tul nik vachva. 
8 As tul kat vootzi ve't u tzaq'ite', 
as kat ok ve't uma'l u txumb'al 
tunvi' ti' u paave', tan kam kuxh 
kat vachva ve'te!. As kat paavin 
ve't in tul ootzimal u tzaqj'ite! 
sva'n, as kat pal ve't in stuul uva! 
at iyak'il u paave' sunk'atz. 
9As ech kat ib'an na'ytzan uva' 
ye'lik u tzaq'ite' ootzimalik 
sva'n. Pet tul kat vootzi ve't u 
tzaq'ite', as kat yak'in ve't u 
paave' sunk'atz. As kat b'en 
ve't sve uva! ech ve't ine! eche! 
kamnaj vatz u Tiixhe' ta'n u 
paave!. 
10 As pal ve't in stuul uva' kat 
ik'ujb'a' kan u Tiixhe' u tzag'ite', 
aq'al uva! la iloch oi ti' u 
kutiichajile! vatz Aak. Pet aal kat 
unpaasa ve't tzii ti' u tzaq'ite'. As 
ech ve't ine! eche! kamnaj kat 
ib'an vatz Aak. 
11 As tul kat vab'i u tzaq'ite', as 
kat oleb' ve't u paave! ti! tok 
tunvi'. As kat itxakonsa u paave! 
u tzaq'ite' til imaxtib'et in. As 
ech ve't ine! eche! kamnaj vatz u 
Tiixhe' kat ib'ana. 
12 As jit va'lexhe' u tzaq'ite!. 
Pet jikla yol chite'. As b'a'n ve't 
utzaq'ite', tan jik ve'te! ta'n u 
Tiixhe!. 

13 ¿As ma la vale! uva' ig'aag'al 
kuxh u tzaq!ite! as ech ve't ine! 
eche' kamnaj vatz u Tiixhe'? 
jYe'le ta', tan b'a'ne' u tzaqj'ite'! 
Pet ai u paave' kat b'anon uva! 
ech ve't ine! eche! kamnaj vatz 
u Tiixhe', tan kat itxakonsa u 
paave' u tzaq'ite'. As kat ik'uch 
ve'te! uva! va'lexh u paave!. 

As kat vootzil ve'te! uva! ye!l 
iya'teb'al u va'lexhe' uva! nib'an 
u paave!. 

14 As ootzimale' sga'n uva! 
tiixhla tzaq'it u tzaq'ite', tan a! 
u Tiixhe! kat k'ujb'a'n kan. Pet 
ech koj in, tan in kuxh vatz 
tx'ava'illa aama. As nitxakonsa 
in u paave!. 

15 As ye! nunpal stuul kam uve! 
nunb'ane', tan ye! nunb'ane! 
kam uve' ni tal vaama uva! la 
unb'ane', tan kam uve! nich'o'n 
vaama sti! uva! ye! nunsa! uva! la 
unb'ane!, as a'e' nunb'ane!. 

16 As tul nunb'an uve! ye! nunsa', 
as nunpal stuul uva! b'a'n u 
tzag'ite', tan a'e' ni majon unvatz 
ti' unb'anat u va!lexhe!. 

17Esti'e! jit ve't in ni b'anon u 
va'lexhe' uva' nunb'ane'. Pet ai u 
paave! uva! jejle'l sunk'atz. 

18 As ootzimal sva'n uva! tu u 
vatz tx'ava'ila txumb'ale' as a! u 
tacha'v vunchi'ole' at sunk'atz. 
Tan k'uxh ni tal vaama unb'anat 
u b!a'ne', as ye! ni voleb' ti! 
unb'anata'. 

19Esti'e' jit u b'a'ne' nunb'ane' 
uva' ni tal vaama uva' la 
unb'ane!. Pet ai u va'lexhe' 
nunb'ane' uva! ye! nunsa! 
unb'anata!. 

20 As tul nunb'ane! kam uve' ye! 
nunsa' unb'anata!, as jit ine' ni 

blanon. Pet ai u paave' ni b'anon 
uve! at tu vunchi'ole!. 

21 As nunpal stuul uva! at 
uma't u va'lexhla txumb'al uva! 
ni tag'onvu tu vunchi'ole'. As 
tul uva' ni tal vaama unb'anat 
u b'a'ne', as a! kuxh u va'lexhe' 
eq'omal sva'n. 
22As k'uxh nichiib' u vaanxelale' 
til u tzaq'ite' uva! tz'ib'amal kan, 
23 as ni b'en sve uva' at uma't 
u va'lexhla txumb'al uva' ni 
taq'onvu tu vunchi'ole'. As ale! 
uva! niyaa tib' tuk! u tzaq'ite' 
uva! tz'ib'amal kan uva' nichiib' 
u vaanxelale' sta'n uva' nunsa' 
unnimata!. As ni taq'onvu u 
va'lexhla txumb'ale' svi' uva' 
at sunk'atz. As a' ni tale' uva' 
techal la unb'ane' kam uva' ni 
tale', k'uxh jite' nunsa!. 

24 ¡As oyeb' chit unvatz! 
¿Abtile! q'i la q'alpun in vatz u 
va'lexhla txumb'ale' uva! at tu 
vunchi'ole' uva! la eq'on in tu u 
kamchile'? 

25 ¡As ta'ntiixh te u Tiixhe!! ¡Tan 
Aake' kat q'alpun ve't in ta'n u 
Kub'aal Jesucristo! As ine! ik'am 
u Tiixhe', tan ai ni tal vaama uva' 
la unnima vitzaq'it Aake!. Pet 
ech koj u tacha'v vunchi'ole', tan 
a' ni tale! uva! in ik'am u paave!. 


Niyolon u Pablo ti' tatin 
u Tiixhla Espíritu k'atz 
unq'a niman tetz u Jesús 


1 Esti'e! ni val sete uva! ye'l 
ve't umaj choob'al paav at 
sqi' jank'al o! uva! at ve't ok o! 
k'atz u Jesucristo, 
2 tan a! vitzaq'it u Tiixhla 
Espíritu uve' ni aq!on u 
kutiichajile' Katz u Tiixhe' 

til toksat ok oi Aak k'atz u 
Jesucristo, as a'e! kat q'alpun ol 
vatz unq'a va'lexhla txumb'ale' 
uva! laik eq'on oi tu u kamchile'. 
3As ye! kat oleb' u tzaq'ite' 

uva! itz'ib'a kan u Moisése' 

ti' kuq'alpul vatz u va'lexhla 
txumb'ale', tan ti' uva! ye! 

ni goleb' ti' inimale' tuk' u 
kuchi'ole', o! uva! vatz tx'ava'illa 
aama kuxh o'. Pet kat ichaj tzan 
u Tiixhe' viK'aole' ti! taq'at Ob 
kamoj ti! tul ichooat u kupaave!. 
4 As kat ichaj tzan u Tiixhe' 
viK'aole' ti' toksat o! jikla aamail, 
eche! uva! ni tal u tzaq'ite' uva! 
itz'ib'a kan u Moisése!. As ye! la 
kub'ane' kam uve' nital u tacha'v 
u kuchi'ole'. Der ai la kub'ane' 
kam uve' nital u Tiixhla Espíritu. 
5 As ab'il uva! antel kuxh u 
tacha'v vichi'ole' nib'ane', as a! 
kuxhe! ni titz'a tuk' vichi'ole!. 
Pet ech koj o! uva! ni niman 
vitxumb'al u Tiixhla Espíritu, 
tan a' ni gitzla kam uva! nisa' u 
Tiixhla Espíritu. 

6 Pet asoj a! kuxh la qoksakat 
qaama ti' inimal u tacha'v u 
kuchi'ole', as ai la teq'okat oi 

tu u kamchile'. Pet asoj ai la 
qoksakat qaama ti' inimal 
vitxumb'al u Tiixhla Espíritu, as 
at ve't kutiichajil Katz Aak as 
b'a'n ve't gatine' tuk' u Tiixhe!. 
7Tan ab'il uva! ai kuxh u tacha'v 
vichi'ole' ni toksa taama sti', as 
at ve't ixo'l tuk' u Tiixhe' tan ye! 
ninima vitzaq'it Aake'. As mita'n 
la koj isa! inimata!. 

8 As ab'il uva' antel kuxh 

toksat taama ti' inimat u 
tacha'v vichi'ole', as ye'l Aak la 
txuq'txun sti'. 

9Pet ech koj ex, tan jit a! 
netoksakat etaama ti! inimal 
u tacha'v vechi'ole'. Pet a! 
netoksakat etaama ti' inimal 
vitxumb'al u Tiixhla Espiritu, 
tan ti! uva! jejle'l ve't u Tiixhla 
Espíritu tu vetaanxelale'. Pet ab'il 
uva! ye'l u Tiixhla Espíritu jejle'l 
tu u taanxelale' uva! kat taq! tzan 
u Cristo, as ye!l tokeb'al Katz Aak. 
10 Pet ech koj o, tan ti! uva! at 
ve't ok u Cristo tu u qaanxelale', 
as k'uxh la kam ve't u kuchi'ole' 
ta'n u paave', as ech koj u 
qaanxelale', tan isle'l ve'te! k'atz 
Aak, tan ti' uva' kat toksa o! u 
Cristo jikla aamail vatz u Tiixhe!. 
11 As la tulsa u Tiixhe! gaama 
unpajte uva' kat ulsan taama 
u Jesucristo, tan jejle'l ve't u 
Tiixhla Espíritu tu u qaanxelale!. 
As k'uxh la kam u kuchi'ole' ta'n 
u paave!, as la taq' ve't u Tiixhe' 
uma't kuchi'ol ta'n u Tiixhla 
Espiritu tul la tulsa Aak taama 
unq'a kamnaje' skajayil. 

12Esti'e', vitz'in vatzik, uva! 
techal la kunima vitxumb'al 
u Tiixhla Espiritu. As jit a' la 
kunima u tacha'v u kuchi'ole', 
13 tan asoj la kunima u tacha'v 
u kuchi'ole', as kamnalu ve't u 
qaanxelale' vatz u Tiixhe'. Pet 
asoj ta'n vib'a'nil u Tiixhla 
Espíritu la qeesakat el u 
va'lexhla txumb'ale' tetz u 
tacha'v u kuchi'ole', as at ve't 
itiichajil u gaanxelale' la ib'ane'. 
14 Asjank'al o! uva! ai u Tiixhla 
Espíritu ni eq'on o! ti' kunimata! 
kam uva' nisa' Aak soi, as oi 
me'al ik'aol u Tiixhe!. 
15 Asjit ti! uva! la ok o! sik'amil 
u va'lexhe' kat oksalkat u Tiixhla 

Espíritu tu u qaanxelal. As 
mita'n jit ti' uva! la xo'v o! vatz u 
Tiixhe!. Pet ti! uva! la ok oi sme'al 
ik'aol Aak as kat toksa Aak u 
Tiixhla Espíritu tu u qaanxelal. 
As tuk! vib'a'nil u Tiixhla 
Espíritu ye! nu kuxo've' tul ech 
ni gal ile! te Aak tuk' qaanxelal: 
«¡Kub'aal!» ch'o' ni gale!. 

16 As an chit u Tiixhla Espiritu 
ni nachonsan sde uva! o! ve't 
sme'al ik'aol Tiixh. 

17As ti! uva! o! ve't me'al ik'aol u 
Tiixhe', as at ve't kutx'aja'm ta'n 
Aak. Asoj la kupaleb'e k'axk'o 

ti' kunimat viyol u Jesucristo 
eche' ipaleb'et Aak u k'axk'oe! ti! 
inimat viyol u Tiixhe', as eela tok 
kuq'ii tuk' Aak. 


Niyolon u Pablo ti' vib'a'nil 
u Tiixhe' uva' tule' 

18 As ni vitz'a ung'a k'axk'oe' 
uva' nu kupaleb'e cheel, as eche! 
la koj lejon ti! uva! la ilpu ve't sgi' 
jank'al uva! tuk (ban u Tiixhe' 
sqe uva! nim talche!. 

19 Tan jank'al unq'a icheesa'm 

u Tiixhe! as nisa' tilat u q'iie' 

tul uva' la ilax ve't u nimla 
b'a'nile' uva' la ib'an Aak sqe, 
jank'al o' uva' o' me'al ik'aol Aak. 
20 Tan kajayil chit unq'a 
icheesa'm u Tiixhe' kat ok jaq' u 
va'lexhe', as ye'le uva! tzaa kuxh 
koj ste pet Aake' kat b'anon as 
estile! uva! at itx'eb'o'm la ib'ane!. 
21 As tul uva! la oon ve't unq'a 
me'al ik'aol u Tiixhe' Katz u 
Jesús as la el ve't viyak'il u 
paave! sti' skajayil, as echat la 
ib'an ve't unq'a icheesa'm Aake' 
skajayil tan ye'xhkam la yan 
ve'te'. 

22 As ootzimal sqa'n uva' jelu'm 
chit nib'an unq'a icheesa'm Aake' 
skajayil ti' itx'eb'at u q'iie' uva! 
tule' eche' nib'an umaj ixoj tul ni 
tok vatz vich'o'me! ti! talane!. 
23 As jit kuxh unq'a icheesa'm 
Aake' ni jelune'. Pet antu ve't 
oi nu kujelun tu u qaanxelal, 
jank'al o! uva! kat ib'axsa Aak 
toksat u Tiixhla Espíritu tu u 
qaanxelale!, tan nu kutx'eb' ilejat 
u q'iie! uva! la k'uchax isuuchil 
sqi' uva' kat toksa ol Aak sme'al 
ik'aolil. As la aq'pu ve't uma't 
kuchi'ol, texhlal tetz uva! o! ve't 
me'al ik'aol Aak, 
24tan kat iq'alpu ve't ol Aak 
vatz u kupaave' ti! uva! la 
kutx!eb' ilejat u q'iie' uva! tule', 
tan ye'xhkam qile'te. Pet asoj 
ma't qilat u nimla b'a'nile' 
uva! nu kutx'eb'e', as jit ve't 
tx'eb'o'me' b'a nu kub'ane', ¿tan 
kam q'i nu kut3'eb' ve'te', asoj 
ma't gilat uva! nu kutx'eb'e!? 
25 Pet asoj nu kutx'eb! uve! ye! 
gile'te, as ye! la pal kuk'u'l ti! 
kutx!eb'ata!. 

26 As tul nu kunache' uva! 
ye!l iyak'il u qaanxelale!, as a! u 
Tiixhla Espíritu ni lochon o'. As 
tul ye! qootzaj kam uva! nisa' 
u Tiixhe! uva' la kujaj te Aak, 
aq'al uva! la kub'ane! kam uva! 
ni tal taama Aak, as niloch oi u 
Tiixhla Espíritu ti' toksat kuyol 
vatz Aak. As tul ye! nichee kuyol 
til uva! kam la qale', as nijelun u 
Tiixhla Espíritu tu u qaanxelale' 
ti' toksal u kuyole' vatz Aak. 
27As a! u Tiixhe' ootzin tetz u 
gaanzelale'. As ootzimale! ta'n 
Aak uva! kam ni tal taama u 
Tiixhla Espíritu, tan nijaj b'a'nil 

te Aak sqi' uva! o! itenam Aak, ti' 
uva! la ib'an Aak kam uva! ni tal 
taama Aak sai'. 


Ye'l umaj k'axk'o la oleb' 
ti' qeesal kan k'atz u Tiixhe' 


28 As ootzimale' sqa'n uva! 
kam uva! nu kupaleb'e, as kajayil 
nitxakonsa Aak ti! geq'ol tu u 
b'a'nile', jank'al o! uva! xo'n Aak 
sqe, as o! uva! kat imolo oi Aak 
eche! uva! itz'amal ta'n Aak soi), 
29tan jank'al o! uva! kat itxaa 
o' Aak tul ye'xnik icheesa Aak 
unq'a vee' skajayil, as kat tal 
kan Aak sqi' uva! tz'ajel ve't u 
kutxumb'ale' k'atz Aak la ib'ane'. 
Estile! uva! b'axel viK'aol Aake! 
sukuvatz, tan b'axel kat itz'eb' 
viK'aol Aake' ta'n u Tiixhla 
Espíritu sukuvatz, jank'al o' uva! 
itz'eb'nal ve't u gaanxelale' ta'n 
u Tiixhla Espiritu. 

30 As jank'al o! uva! kat tal kan 
Aak sgi' uva! techal la q'anb'u 
ve't u kutxumb'ale' la ib'ane', as 
kat imolo o' Aak sk'atz. As kat 
toksa o' Aak jikla aamail svatz. 
As eela tok kuq'ii tuk! Aak. 

31 ¿As kam q'i la gal ve't ti! 
unq'a yole! uva! kat vala? Tan a 
u Tiixhe! at sqi'. Estile! ye'xheb'il 
la oleb' soi, 
32tan aya'l chit ik'u'l Aak kat 
tag' Aak viK'aole! kamoj sqi'. ¿As 
a! kol chit ye'l uma'toj b'a'nil 
q'a ye! la ib'an Aak sqe ta'n 
viK'aole'? 

33 Tan Aake' ni oksan oi jikla 
aamail. Esti'e! ye'xheb'il la 
chukun kupaav vatz Aak, o! uva! 
txaael ve't o! ta'n Aak. 

34 As a' u Cristo kat kam sqi'. As 
kat ul taama Aak unpajte. As 

xonle'l Aak tiseb'al u Tiixhe!. 

As Aake' ni alon ok isuuchil 

u kuyole' te u Tiixhe!. Esti'e' 
ye'xheb'il la oleb' sqi' tul la alpu 
kukame! ti' u kupaave!. 

35 As ye'xhkam la eesan kan 

o! Katz u Cristo uva! xo'n o! ste. 
As k'uxh la kupaleb'e k'axk'o, 
as k'uxh la txumun qaama, as 
k'uxh la laq'b'al o', as k'uxh la 
kupaleb'e va'y, as k'uxh ye'l ve't 
qoksa'm, as k'uxh kam kuxh la 
kupaleb'e, as k'uxh la yatz'pu 
ve't o! tuk! ch'ich'; as ye'xheb'il 
la oleb' ti! geesal kan Katz u 
Cristo uva! xo'n chit o! ste, 

36 eche! uva! ni tal uma'l u yole' 
uva' tz'ib'amal kan uva' ech ni 
tal (ei: 

As ti' kunimat axh, Kub'aal 
Tiixh, as ni talpu ve't 
kukam b'enameen. 

As ech ve't o'e! eche! unq'a 
kaneero'e' uva! ni teq'ol 
ve't ti' iyatz'pe' tuu 
atinb'ale' uva' niyatz'pukat 
unq'a txooe', ti'k u yole!. 

37 As k'uxh kam kuxh la 
kupaleb'e, as techal chit la oleb' 
o! sti! ta'n u Cristo uva' xo'n chit 
o! ste. 

38 Esti'e! ootzimal sva'n uva! 
k'uzh la kam in as k'uxh isle'ltel 
in, as ye'xheb'il la oleb' ti' veesal 
kan Katz u Tiixhe'. As mita'n 
ung'a ángel; as mita'n ung'a 
ib'ooq'ol unq'a b'anol va'lexhe' 
uva' nich'o'n taama ti' Aak; as 
mita'n unq'a veel uva' at cheel; 
as mita'n unq'a vee! a'n tule'; 
39as mita'n uve! at tu almika'; as 
mita'n uve' at jaq' u tx'ava'e'; as 
mita'n umaj unq'a veel cheesamal 
kan ta'n Aak la oleb' oO qeesal 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


393 


kan ti! vib'a'nil Aake' uva! qetz 
ta'n u Kub'aal Jesucristo, jank'al 
o' uva! at ve't ok o! k'atz Aak. 


Niyolon u Pablo ti' uva' Tiixh 
kat txaaon unq'a tiaal Israel 


1As ootzimal ta'n u Cristo 

uva' jik chit la yolon in sete. 
As ye'l yol nunchuli, tan ai u 
Tiixhla Espiritu ni alon sve uva' 
jik chit nunyolon sete. 
2As at uma'l u mam txumu'm 
tu u vaanxelal uva! ni ch'o'nsan 
vaama sb'enameen, 
3 tan ni vale! uva! la koj uchi 
as la tal u Tiixhe' unkame! ti! 
ung'a unpaave' as la teesa kan 
in Aak Katz u Cristo ti' toksat 
Aak unq'a tiaal Israel Katz u 
Cristo sunvaatzil. As b'a'n la 
ib'an ve't Aak te unq'a tiaal 
Israel, 
4 tan ai unq'a tiaal Israel uva! 
kat ok sme'al ik'aol u Tiixhe!. As 
kat atin ve't u Tiixhe'! uva! nim 
talche' sxo'l. As kat ik'ujb'a' kan 
Aak u ak! tzaq'ite'. As kat tal kan 
Aak kam toksal iq'ii Aak. As kat 
talkat kan Aak kam uva' la ib'an 
Aak te unq'a itename!. 
5 As tiaal Israel unq'a q'esla 
kub'aale' uva! nim talche!'. As 
an chit xo'l unq'a tiaal Israel kat 
itz'eb'kat u Cristo uva' Tiixh. As 
Aake' nim talche' ti! unq'a veel 
skajayil. As la qoksa ve't iq'ii 
Aak ti! chit ib'ene'. An chite!. 

6As jit kajayil unq'a tiaal 

Israel kat ok sitenam Tiixh. As 
ye'le uva! ye! koj kat itzojpisa 
Aak u yole' uva! tal kan Aak te u 
Abraham. 
7As jit ti! uva! tiaal u Abraham 
unq'a uxhchile', as kat ok ve't 

sme'al ik'aol u Tiixhe'. Pet ech 
kat tal Aak ile! te u Abraham: 

Tan ti' u Isaac la kaakat unq'a 
aviaale', ti'k Aak. 

8 As ech qootzite! uva! jit kajayil 
ung'a tiaal u Abraham kat ok 
sme'al ik'aol Tiixh. Pet ta'n unq'a 
uxhchile' uva! kat tal kan Aak 
uva' la ok ve't sme'al ik'aol Aak, 
as ale! uva! tiaal u Abraham vatz 
Aak, 

Otan ech ni tal u yol ile! uva! alel 
kan te u Abraham: 

As tu u g'iie' uva! alel kan 
ta'n Aak, as la ul in sek'atz 
unpajte. 

As la itz'eb' uma'l vine' u 
Sara. As xaak la ib'ane!, 
ti'k u yole' uva! tal u 
Tiixhe' te u Abraham. 

10 As jit ta'ne' uva! kat ib'an 
Aak tul kat tal Aak u yole' te u 
Sara. Pet echat kat iblan Aak ti! 
ka'va't unq'a tal u Rebecae!, uva! 
ik'aol u q'esla kub'aale' uva! Isaac. 
11 As tul uva! ye'xnik itz'eb' 
ka'va'l unq'a talaj xaake' as 
ye'xhkam unb'ooj ma'tik 
ib'anata' as k'uxh b'a'n as moj ye' 
b'a'n, as kat tal u Tiixhe' uma'l 
u yol ti! unq'a ne'e', aq'al uva! ye! 
la jalpu isuuchil u yole' uva! alel 
kan ta'n Aak ti! itxaat Aak ung'a 
uxhchile' ti! tok sitenam Aak. As 
jit ti' uva! nib'an ung'a uxhchile' 
kat itxaakat Aak. Pet Aake' kat 
alon ab'il la itxaa Aak. 

12 As ech tal u Tiixh ile! til unq'a 
tal u Rebeca: 

La ok u atzikae' Kamil sei u 
itz'inae', ti'k Aak. 

13 As kat ib'ana eche' uva' 
tz'ib'amal kan, tan ech ni tal 
uma't u yol ile: 

Kat unxo'ni ve't u Jacob. 

Pet ech koj u Esaú, tan ye! 
kat voksa ve't stuul, ti'k u 
yole!. 

14 ¿As kam q'i la qale'? ¿Ma 
la qale! uva! va'lexh kat ib'an 
u Tiixhe' tul kat itxaa Aak u 
itz'inae'? jYe'le! 

15 As ech kat tal Aak ile! te u 
Moisés unpajte: 

Ine! la alon ab'il uva' la 
untxum ivatz, as la chit 
untxum ivatze'; 

as ine! la alon ab'il uva' la 
unb'an b'a'nil ste, 
as la chit unb'an b'a'nile' 
ste, ti'k Aak. 

16 Asjit uve' ni tal unq'a 
uxhchile' tuk' vitxumb'ale' as 
mita'n jit ti' umaj kam uva! la 
ib'ane' uva' kat itxaakat Aak. Pet 
ti' uva! Aak kat alon, as esti'e' 
kat itxaa Aak unq'a uxhchile', 
tan Aak ni txumun ivatz. 

17As eche! uma't u yol uva! tal 
Aak te u Faraón uva! tz'ib'amal 
kan, tan ech ni tal ile": 

As tuk val see uva' kat voksa 
axh sb'ooq'olil ti! unq'a 
tename!, 

aq'al uva! la pal axh stuul 
uva! at pal u vijle'me! see', 

as aq'al uva! la paxsal 
untzib'lal xo'l unq'a 
tename' skajayil vatz u 
tx'ava'e', ti'k Aak, 

18 tan la itxum Aak ivatz umaj 
uxhchil, ab'il uva' la tal Aak 
itxumat ivatz. As la itiib'isa Aak 
taama umaj uxhchil, ab'il uva' la 
tal Aak itiib'isal taama. 

19Pet kamal at umaj ex uva! 
ech la etal ile": «Asoj ech ni tal 
Aake!, as ¿kam q'i uva! ni toksa 

Aak u kupaave! stuul? Tan techal 
chit la kub'ane!, asoj Aak la 
alon,» chaj ex la etale!. 

20As la val sete, ¿as ma at 
etijle'm uva! la eb'ek' u Tiixhe'? 
Tan eche! la koj uch talat u tz!aj 
uk'ale! te u b'itol tetze! uva!: 
«¿Kam g'i uva! va'len kuxh 
vuche' kat ab'ana?» ma chaj la 
tale'. 

21 Tan at tijle'm u b'anol uk'ale' 
ti' ib'anata' kam uva' ni tal 
taama ti' u chaxkab'e!, tan la uch 
ib'anat b'a'nla laj uva' ch'i'umal 
tilone' tuk' u chaxkab'e!. As an 
chit tuk! u chaxkab'e' la uch 
ib'anat ka't laj uva' kam kuxh 
ve't lajil. 

22 ¿As ma la uch etalat ti' u 
Tiixhe! uva! va'lexh uve' nib'an 
Aak tul uva' nim taama Aak 
nib'an ti' unq'a tename' uva! 
ye! ni niman Aak? Tan k'uxh 
ni tal Aak uva' la ik'uch Aak 
vitx'i'tzi'le' ti! unq'a tename' tuk' 
viyak'ile', as nim chit taama Aak 
kat ib'an ti' unq'a tename' uva! 
at ve't tzan vitx'i'tzi'l Aake! sti". 
As ye' kat isotzsa Aak u tename' 
ta'n vitx'i'tzi'le'. 

23 As kat itxum Aak kuvatz. As 
kat ik'uch Aak sqe uva' nim 
talchu ve't Aak. As ale! uva! kat 
titz'a Aak na'ytzan ti' uva' la 
qootzi uva! nim talchu ve't Aak. 
240"! uva! kat imolo ve't oi Aak, 
k'uxh oi tiaal Israel as moj jit oi 
tiaal Israel, 
25 tan eche! uva! itz'ib'a kan u 
Oseas ta'n u Tiixhe'. As ech tal 
Aak ile!: 
«Untenam,» chaj in la vale! 
ti' ung'a tename! uva! jitik 
untenam. 

«Xo'n ve't ex sve,» chaj in la 
vale! ti! unq'a tename' uva! 
ye! xo'nik sve, ti'k Aak. 

26 As ech kat tal Aak ile! 
unpajte: 

«As katil kuxhtu' uva' la 
alpukat uva' jit ex untenam 

as tzitzi' la alpukat uva' ex 
me'al unk'aol,» ti'k u islich 
Tiixhe!. 

27As ech kat tal kan u Isaías 
ile! ti! unq'a tiaal Israel: 

As k'uxh ech u tachul ung'a 
tiaal Israel eche! tatin u 
sanab'e! tzi' u mar, 

as ye'xh jank'al unq'a tiaal 
Israel la kolax vatz u 
k'axk'oe', 

28 tan techal chit tuk ib'an 
u Kub'aal Tiixhe' vatz u 
tx'ava'e' kam uva! alel kan 
ta'n Aak, ti'k u Isaías. 
29 As ech tuk ib'ane' eche! uva! 
ma'tik talat kan u Isaías uva! ech 
tal ile: 

As ye! koj kat tal kan u 
Kub'aal Tiixhe' uva! 
ye'xheb'il la pal ti! 
vitxumb'al Aake!, uva! ye! 
la sotz ve't unq'a tiaal 
Israel, 

as ech u k'axk'oe' la ul so 
eche! uva! ib'an unq'a 
aa Sodoma tuk' unq'a aa 
Gomorra, ti'k u Isaías. 


Niyolon u Pablo ti' unq'a 
tiaal Israel uva! ye' ni 
niman u b'a'nla yole' 


30As la pal ve't o' stuul uva' 
k'uxh ye! nik titz'a unq'a tename' 
uva! jit tiaal Israel u jikla 
txumb'ale' ti' tok sjikla aamail 
vatz u Tiixhe', as kat ok ve't jikla 

aamail vatz Aak. As ti' kuxh u 
k'ujleb'al ik'u'le'. 

31 Pet ech koj unq'a tiaal Israel, 
tan k'uxh nikat titz'a u jikla 
txumb'ale' ti! tok jikla aamail 
vatz Aak, as ye' kat ok jikla 
aamail. 

32 ¿As kam sti! q'i uva! ye! kat ok 
jikla aamail? Tan ti' uva! ye! kat 
ik'ujb'a' ik'u'l ti' u Cristo. Pet a! 
kat tala uva! la ok jikla aamail ti' 
inimat u tzaq'ite'. As ye! kat blex 
ib'ana, tan ech kat ib'an ung'a 
tiaal Israel eche' umaj uxhchil 
uva! kat itx'et toj ti' umaj k'ub', 
33 eche' uva' ni tal uma't u yol 
uva' tz'ib'amal kan uva' ech ni 
tal ile': 

Paloj ex stuul uva' tuk 
unk'ujb'a' uma'l u uxhchil 
uva! ech tatine! eche' k'ub' 
tu u Sion. 

As nimal uxhchil uva! ye! la 
Salon. 

Pet ab'il uva! la ik'ujb'a' ik'u'l 
sti', as eche! la koj eesal 
ig'ii, ti'k u yole!. 

1 1 As la val sete, vitz'in 
vatzik, uva! aya'l chit 
unk'u'l nunnach Tiixh ti' ung'a 
unmoole' uva! tiaal Israel uva! 
ye! ni niman u Cristo. As a! ni tal 
vaama uva' la ok chajnaj jikla 
aamail vatz u Tiixhe!. 
2 As la val sete uva! an chite! uva! 
aya'l chit ik'u'l chajnaj ti' inimat 
u Tiixhe' uve' ni tale!. As ye! 
nipal chajnaj tu u txumb'ale' uva! 
alel kan ta'n Aak, 
3tan ye' nipal chajnaj stuul uva! 
kam la ib'an chajnaj ti' tok jikla 
aamail vatz Aak. As ye! ninima 
chajnaj vitxumb'al Aake! ti! tok 
chajnaj jikla aamail, tan nu kuxh 

iya'lu tib' chajnaj sijunal ti' tok 
jikla aamail vatz Aak. 
4As estile! uva' k'ujlu kan u 
tzaq'ite' ti! talax isuuchil sqe ti' u 
Cristo, OI uva! la ok ve't o! jikla 
aamail, jank'al o! uva! k'ujle'l 
kuk'u'l ti! Aak. 
5As ech ni tal u tzaqj'it ile' 
uva' kat itz'ib'a kan u Moisés as 
u uxhchile' uve' la b'anon uva' 
kam ni tal u tzaq'ite' as la iseb!'e' 
sta'n. 
6Pet ech koj unq'a uxhchile' uva! 
kat ok jikla aamail vatz u Tiixhe! 
as k'ujle'l ik'u!l ti' u Jesús, as ye! 
la uchi uva! ech la tal ile!: «¿Ab'il 
q'i la je! tu almika!, ti' uva! la 
teq'o ku! tzan u Cristo sunk'atz?» 
chajini'k ex. 
7As ye! la uchi uva! ech la etal 
ile!: «¿Ab'ile! q'ii uva! la ku! tu 
u atinb'ale! uve! atkat unq'a 
kamnaje! ti' teq'ol je! tzan u 
Cristo sunk'atz?» chajini'k ex. 
8 Pet jank'al o uva! kat ok ve't o! 
jikla aamail Katz u Tiixhe' ti' u 
k'ujleb'al kuk'u'le', as ech ni gal 
ile: 
Tan eyen ve't viyol u Tiixhe' 
sukuk'atz. 
As eyen tu u kutzi'e' aq'al 
uva! la gale!. 
As eyen tu u qaanxelale' 
aq'al uva! la kunima, 
uva' ni qale'. As a! u yole! ti! 
u k'ujleb'al kuk'u'le' uva! nu 
kupaxsa xo'l unq'a tename!, tan 
ech ni tal u yol ile!: 
9«Tan asoj la aal tuk' atzi' uva! a! 
u Jesús u Kub'aale' as la anima 
tuk' aanxelal uva' kat tulsa u 
Tiixhe! taama u Jesús tul kat 
kam Aak soi, as la q'alpul ve't 
axh vatz vapaave!,» ti'k u yole!. 

10 Tan tuk' u gaanxelale' nu 
kuk'ujb'a'kat kuk'u'l ti' u Jesús 
ti' kuk'uchata' uva! kat ok o! jikla 
aamail Katz u Tiixhe!. As tuk' u 
kutzi'e' ni gale' uva! o! tetz Aak 
til kuk'uchata' uva! kat sotzyu 
ve't u kupaave!. 

11 Tan ech ni tal uma't u yol ile' 
uva' tz'ib'amal kan: 

Jank'al unq'a tename' uva! la 
ik'ujb'a' ik'u'l ti! Aak, 

as techal la ib'an Aak kam 
uva' alel kan sti' ta'n Aak, 
ti'k u yole!. 

12 As la val sete uva! ye'l kuxo'l 
nib'an u Tiixhe'. As k'uxh oi uva! 
oi tiaal Israel moj ex uva! jit ex 
tiaal Israel, tan uma'l kuxh u 
Kub'aale' ati. As Aake! Blooq'ol 
sqi' skukajayil. As ni taq' tzan 
Aak vib'a'nile' sqi', jank'al o' uva' 
ni jajon kuyb'al te Aak, 

13 eche' uva! ni tal u yole' uva' 
tz'ib'amal kan uva' ech ni tal ile': 

Tan ab'il uva! la jajon kuyb'al 
te u Kub'aale' as la chit 
q'alpe', ti'k u yole!. 

14 ;As la kol uch ijajat unq'a 
tename! q'a kuyb'al te u Tiixhe! 
as tul ye! ik'ujb'a't ik'u'l ti! Aak? 
¿As kam la tulb'e ik'ujb'a't ik'u'l 
q'i ti' Aak, as tul ye! atixoj tab'i 
yol ti! Aak? ¿As kam la tulb'e 
tab'it u yole' q'i as tul ye'xheb'il 
ni alon isuuchil ste? 

15 ¿As ab'il q'i la b'en alon u yole' 
ste, asoj ye'xheb'il la chajon? 
Tan ech ni tal u yol ile! uva! 
tz'ib'amal kan: 

Tan achveb'al chit ung'a 
uxhchile' uva' nixaan tulaj 
unq'a tename! ti' talat 
isuuchil u b'a'nla yole', ti'k 
u yole!. 

16 As jit kajayil ung'a tename! 
kat niman u b'a'nla yole', eche' 
uva! ni tal u Isaías uva! ech ni 
tal (ei: 

Kub'aal Tiixh, ye'xheb'il ni 
niman u yole' uve' ni vale, 
ti'k u Isaias. 

17As ai isuuchile' uva' lanal 
tab'i umaj uxhchil u yole'. As a'n 
la ik'ujb'a' ve't ik'u'l ti! u Cristoe!, 
tan tetz u Cristo u yole' uva! la 
tab'i u uxhchile!. 

18 ¿Pet ma la uch qalata' uva' 
ye! kat tab'i unq'a tename' u 
yole', jank'al unq'a tename' uva! 
ye! kat niman? Ye'le ta!, tan kat 
tab'ie' u yole', 

tan kat paxsalye' u b'a'nla 
yole! vatz u tx'ava'e' 
skajayil ta'n unq'a 
uxhchile' uve' kat niman. 

As kat paxsalye' viyole! 
timoxtel u vatz txa'e' 
skajayil. 

19 ¿As ma la uch qalata' b'a 
uva! ye! ootzimal u yole' ta'n 
unq'a tiaal Israel? Ye'le ta', tan 
ech ni tal u viyol u Tiixhe! ile', 
uva! tal u Moisése' te unq'a 
tename': 

As tuk unch'o'nsa ve't 
etaama ta'n unq'a tename' 
uva' jit untenam. 

As tuk uloj evi' tul la etab'i 
uva' kat voksa unq'a 
tename' suntenam, 

k'uxh ye' nik titz'a in unq'a 
tename', ti'k u Moisése!. 

20As ye! kat xo'v u Isaías ti' talat 
viyol u Tiixhe' te unq'a tename'. 
As ech kat tal u Isaías ile": 

As unq'a tename' uva! ye! kat 
itz'an in, as kat unk'uch 
vunb'a'nile' ste. 

As kat unk'uch vuntxumb'ale' 
te unq'a uxhchile' uve! ye! 
nik itz'an vuntxumb'ale! ti! 
inimat in, ti'k u Isaías. 

21 As ech kat tal u Tiixh ile! ti! 
unq'a tiaal Israel tag' u Isaías: 

B'enameen nik unmolo 
ex tan a' ni vale! uva! la 
unloch ex, 

as ye! nik esa! tan exik 
paasan tzii, ti'k u Isaías. 


Niyolon u Pablo 
ti' unjoltu unq'a tiaal Israel 
uva' kat niman u Jesús 


1 1 1 ¿As ma a! la gale' uva! 
kat tixva ve't u Tiixhe' 
unq'a tename' uva! txaaelik ve't 
sta'n? jYe'le ta'! Tan an kuxh 
in tiaal Israel tan in tiaal u 
Abraham. As in tiaal u Benjamin 
unpajte. 
2As ye! kat tixva ve't o! Aak, o! 
uva! kat itxaa ol Aak b'axa ti' qok 
sitenam Aak. ¿As ma ye! etootza 
u yole! uva! tz'ib'amal kan ti! 
u Elías tul kat ixoch u Elías u 
tename'? Tan ech tal u Elías ile' 
te Aak: 

3 Kub'aal Tiixh, kat iyatz'lu 
ve't unq'a ijlenaale' unq'a 
alol tetz vayole!. 

As kat e'pisal ung'a atinb'ale' 
uva' nanachpukat. 

As aat kuxh in ye' yatz'poj 
in. Pet nichuk chajnaj 
txumb'al ti! unyatz'pe', Ok 
u Elías. 

4As ech tal ve't u Tiixh ile": 
«Txaael ve't vujva'l mil unq'a 
uxhchile' sva'n uve' ye'xhkam 
niqaaeb' vatz u tze' tiixhe' uva! 
Baal ib'ii,» ti'k u Tiixhe' tal te u 
Elías. 

5 As echat chit nib'an ve't cheel, 
tan atil o! uva! ol tiaal Israel uva! 
txaael ve't o! ta'n vib'a'nil Aake!. 
As aya'l chit kuk'u'l nu kunima 
ve't Aak. 
6Pet ta'n kuxh vib'a'nil Aake! as 
kat itxaa o! Aak. As jit ti! umaj 
b'a'nil uva' kat kub'ana, tan kat 
koj itxaa oi Aak ti' umaj b'a'nil 
uva' kat kub'ana, as jit ve't 
b'a'nile' b'a vib'a'nil Aake!. 

7;As kam q'i la gale' ti' u 
tename' uva' tiaal Israel? Tan 
kat isa' tok sjikla aamail vatz u 
Tiixhe!. As ye! kat oleb'i. Pet ech 
koj unq'a uxhchile' uva! txaael 
ve't ta'n u Tiixhe', tan kat ok 
ve't jikla aamail vatz Aak. As at 
ka'te uva! kat itiib'isa ve't Aak u 
taanxelale', 
8eche' uva' ni tal uma'l u yol uva' 
tz'ib'amal kan uva! ech ni tal ile": 

Kat tal u Tiixhe' uva! ye! la 
pal unq'a tename' stuul 
tuk' vitxumb'ale'. 

As k'uxh at ivatz, as ye' la 
b'en ste kam isuuchil u 
yole', 

as k'uxh at ixikin, as ye' la 
tab'i isuuchil u yole' eche' 
uva' nib'an cheel, ti'k u 
yole!. 

9As echat ni tal kan uma'l u 
yole' uva! kat tal u David, tan 
ech ni tal ile": 

As unq'a b'a'nla chaj 
tx'a'o'me' uve' nib'anche', 

as an kuxhe' la yansan 
vitxumb'al unq'a uxhchile!. 

10 As la tzotq'u ve't ivatz unq'a 
tename!. As ye! la til ve't 
isuuchil u yole!. 

As eyen ve't jaq' u k'axk'oe' 
ti! ib'ene', Ok u David. 





398 


Niyolon u Pablo 
ti' tok unq'a jit tiaal Israel 
sitenam u Tiixhe' 


11 Pet la unch'oti sete, ¿ma 
a! la gale' uva! tul kat yan 
itxumb'al unq'a tiaal Israel, as 
ma techal kat elik kan k'atz u 
Tiixhe! ti! chit ib'ene'? "elle ta"! 
Tan ti! uva! ye! kat inima unq'a 
tiaal Israel u Tiixhe', as kat toksa 
ve't Aak unq'a jit tiaal Israel 
sitenamil, aq'al uva' la ch'o'n ve't 
taama unq'a tiaal Israel sti'. 

12 As aal kat na! ve't vib'a'nil 
Aake! xo'l unq'a tename' uve! 
jit tiaal Israel, tul kat elik kan 
unq'a tiaal Israel ta'n vipaasan 
tziile!. As a! kol chit ye! la na! 
ve't vib'a'nil Aake' q'a, tul uva' 
la q'aavik tzan unq'a tiaal Israel 
ta'n Aak. 

13 As tuk val uma'l u yol sete, 
jank'al ex uva! jit ex tiaal Israel. 
Ine' in apóstol ta'n u Tiixhe', aq'al 
uva! la unloch ex. Esti'e! nunxo'ni 
u vijle'me' uve' kat taq! Aak sve. 
14As a' ni vale! uva! la til ung'a 
tiaal Israel u b'a'nile' uva' kat 
ib'an u Tiixhe' seti'. As la tachva 
ik'ulat vib'a'nil u Tiixhe' eche! 
uva! kat ek'ula. As la g'aavik ok 
k'atz Aak unpajte, 
15tan tul uva' kat teesa tib' 
unq'a tiaal Israel Katz Aak, as 
kat ib'an ve't Aak nimla b'a'nil 
sete, ex uva' jit ex tiaal Israel. 

As tul la q'aavik ok unq'a tiaal 
Israel Katz u Tiixhe', as nim ve't 
u b!a'nile! uva' la ib'an Aak seti' 
as tuk' ti' unq'a tiaal Israel. As 
ech la ib'an ve't unq'a tename' 
uva' tiaal Israel eche' umaj 
kamnaj uva' la ul taama unpajte. 

16 As ech tatin u tename! uva! 
tiaal Israel eche! viq'otil u paane' 
uva! txaael el ti! toksal vatz u 
Tiixhe!, tan ti! uva! tetzik Tiixh 
unb'iil u q'otae! uva! kat txaapik 
el, as kajayil ve't u q'otae' kat 
tetzi u Tiixhe'. As ech tatin u 
tename' eche! umaj Gel, tan asoj 
b'a'n u taq'il u tze'e', as b'a'ne' 
viq'ab' u tze'e' skajayil. Estile! 
uva' tetz u Tiixhe' u tename' 
skajayil uva! tiaal Israel. 

17As at unq'a tiaal Israel uva' 
kat teesa el Ob) Katz u Tiixhe' 
eche! ijech'pik el viq'ab' u tze'e!. 
As kat oksal ve't ex k'atz Aak 
sich'exel unq'a tiaal Israel eche' 
la ib'an umaj u q'ab' tze'e! uva! 
la b'en eq'oloj tzan tu koob'al ti! 
toksal sich'exel uva' kat jech'pik 
el. As unvatzul kuxh ve't u q'ab' 
tzele! tuk! u taq'il tze'e' la iblane!. 
As la pal ve't vita'l tze'e' tu u 
q'ab' tze'e'. As ech neb'ane! eche! 
u q'ab' tze!e! uva! b'ex eq'oloj 
tzan, tan antu ve't ex nechiib' 
ve'te! ti! u nimla b'a'nile'. 

18 Pet eje'sak etib' vatz unq'a 
tiaal Israel uva' eche' unq'a iq'ab' 
tze'e! uva! kat jech'pik el, tan 
asoj la eje'sa etib' as atoj sek'u'l 
uva! jit u q'ab' tze'e' uva! a'n kat 
oksali ni aq'on iyak'il u taq'il 
tze'e'. Pet a! u taq'il tze'e' aq'ol 
tetz iyak'il u q'ab' tze'e'. 

19 As kamal la etale' uva': «Kat 
jech'pik el viq'ab' u tze'e!. As kat 
oksal ve't ok o! sich'exel,» chaj 
ex la etale!. 

20 An chite' veyole'. As atoj 
sek'u'l uva! ech tatin ung'a 
tiaal Israel eche' ung'a q'ab' 
tze'e! uva! kat jech'pik el, tan ti! 
uva! ye! kat ik'ujb'a' ik'u'l ti' u 

Jesús. Pet eje'sak chit etib' tuk' 
vetxumb'ale', tan ti' kuxh uva! 
k'ujle'l ek'u'l ti! u Jesús, as ato'k 
ve't ex k'atz Aak. As exo'vataj u 
Tiixhe!, 

21 tan asoj ye! kat isotzsa ve't 
Aak ipaav unq'a tiaal Israel uva! 
eche! ung'a q'ab' tze!e! uva! atik 
sb'axa, as ¿a! kol chit ex q'a la 
isotzsa Aak vepaave!, asoj ye! 

la enima Aak? As tul ech exe! 
ung'a g'ab' tze!e! uva! a'n oknajle. 
22 As etitz'ataj vitxumb'al u 
Tiixhe!, tan kat ul ivi' Aak ti! 
ung'a tiaal Israel tul kat teesa 
tib' Katz Aak. Pet nimla b'a'nil 
kat ib'an Aak seti'. As ai isa! Aak 
uva' la eb'ane'! kam uva! b'a'n 

te Aak, tan asoj ye! la eb'ane', 

as ech la ulb'el ex eche' kat 
ib'an unq'a q'ab' tze'e! uva! kat 
jech'pik el. 

23Pet asoj la ik'ujb'a' ve't unq'a 
tiaal Israel ik'u'l oO u Jesús, as 
ech la ib'an chajnaje' eche! kat 
ulb'el umaj q'ab' Gei uva! la 
oksal ok Katz u tze'e' unpajte, 
tan at iyak'il u Tiixhe! ti! toksat 
ok Aak chajnaj sk'atz unpajte. 

24 ¿As a! kol chit ye! la ib'an 
Aak q'a te chajnaj uva' ech tatin 
chajnaje! eche! u q!ab' tze!e! uva! 
atik chit sti! b'axa? Tan kat toksa 
ok ex Aak sk'atz eche! unq'a q'ab' 
tze'e! uva! b'ex eq'oloj tzan tu 
koob'ale'. As kat oksal ok ti' u 
tze!e!. 


Niyolon u Pablo 
ti' tok unq'a tiaal Israel 
k'atz u Tiixhe' unpajte 
25 Vitz'in vatzik, ai ni vale! uva! 
la etootzi isuuchil uma'l u yol 
uva' nisa' u Tiixhe' uva! la qootzi 

ve'te', ag'al uva! ye! la eje'sa etib' 
tuk' vetxumb'ale'. As palojtaj ol 
stuul uva! kat itiib'isa ve't Aak 
u taanxelal unjolol unq'a tiaal 
Israel. As lanal ok ve't unq'a 
tename' skajayil uva' txaael ta'n 
Aak uva! jit tiaal Israel. 

26As a'n la ok ve't unq'a tiaal 
Israel skajayil k'atz Aak, eche! 
uva' ni tal u yol uva' tz'ib'amal 
kan uva! ech ni tal ile: 

Tan echen la tzaakat u 
q'alpun tetz unq'a tename' 
tu u Sion. 

As la ul teesa ve't Aak unq'a 
paasan tziile' tu u taanxelal 
unq'a tiaal u Jacob. 

27 As ai u ak! tzaq'ite' uva! la 
unjej kan xo'l unq'a tiaal u 
Jacob 

tul uva! la unsotzsa vipaave!, 
ti'k Aak. 

28 Asoj la qitz'a u b'a'nla yole!, 
as la pal o! stuul uva! kat ixval 
kan unb'iil unq'a tiaal Israel 
ta'n u Tiixhe', aq'al uva! la aq'ax 
etokeb'al ti' etab'it isuuchil u 
b'a'nla yole', ex uva! jit ex tiaal 
Israel. Pet xo'ntel unq'a tiaal 
Israel te Aak, ti' uva! ma'tik 
itxaat Aak unq'a q'esla ib'aal 
unq'a tiaal Israel b'axa, 
29tan ta'ne' kat taq! Aak 
vib'a'nile' te unq'a tiaal Israel, 
as ye'le la imaa ve't Aak ste. As 
kat imolo Aak unq'a tiaal Israel 
ti' tok sitenam Aak, as ye'le la 
isotzsa Aak sk'u'l. 
30As eche! ta! ex tan ye! nik 
enima u Tiixhe' b'axa. As kat 
itxum ve't Aak evatz, tul kat 
tixva ve't unq'a tiaal Israel Aak. 
31As ech kat ib'an unq'a tiaal 
Israel, tan k'uxh nipaasa tzii, as 

techal la ilej uma'l u q'ii uva! la 
itxum ve't u Tiixhe! ivatz chajnaj 
eche' kat ib'an Aak ti' itxumlu 
evatz, tul uva' nik etixva Aak. 
32As kat tal ve't Aak uva' at 
ipaav unq'a tename' skajayil ti' 
ib'anat u paasan tziile' vatz Aak. 
Det ech kat ib'an Aak ile', ti! uva! 
la itxum Aak ivatz unq'a tename' 
skajayil. 

33 jAs ye!l iya'teb'al as mita'n 
imoxteb'al vib'a'nil vitxumb'al 
Aake', tan Aake' ootzin tetz 
skajayil! ¡As ye'xheb'il chite' la 
pal tu vitxumb'al Aake' uva! kam 
ni tal taama Aak as tuk' uva! 
nib'an Aak! 

34 As ye'xheb'il ootzin tetz 
vitxumb'al u Kub'aal Tiixhe'. As 
ye'xheb'il la alon itxumb'al Aak 
unpajte. 

35 As ye! la uchi uva! la taq' 
umaj uxhchil umaj kam te u 
Tiixhe', ti! uva! la ijaj ich'exel te 
Aak unpajte, 

36 tan Aake' cheesan tetz unq'a 
vee! skajayil. As ib'a'nil kuxh 
Aake' uva! at unq'a vee! skajayil. 
As tetz Aake! skajayil. Esti'e! ye! 
la ya! oi ti! goksat iq'ii Aak. An 
chite!. 


Niyolon u Pablo 
ti' uva! jik chit itxumb'al 
unq'a niman tetz 
u Cristo la ib'ane' 
1 1 Vitz'in vatzik, 
ootzimale' sqa'n uva! 
nitxum u Tiixhe' kuvatz 
skukajayil. Esti'e! nunjaj b'a'nil 
sete ti! uva! ech etoksat etib!e! 
vatz Aak eche! ni tulb'el ung'a 
txooe! uva! txaael ve't ti! toksal 
ok vatz Aak. As a'e! uva' b'a'n 

vatz Aak, tan estile! uva! kat taq' 
Aak etiichajil sk'atz ti' etoksat 
iq'ii Aak. 

2As ye! etoksa etaama ti' inimal 
unq'a vatz tx'ava'illa txumb'ale' 
eche! nib'an unq'a uxhchile' 
uva' ye! ni itz'an u Tiixhe'. Pet 
ejalputaj vetxumb'ale' ta'n u ak! 
txumb'ale' uva' tetz u Tiixhe!, 
aq'al uva! la etootzi kam uva! 
nisa' u Tiixhe! seti', tan a'e! uva! 
b'a'n te Aak ti! uva! jik chit la 
eb'ane!. 

3 As tuk val sete tuk' u vijle'me' 
uva! kat aq'pu sve ta'n vib'a'nil 
Aake', as ye! la eje'sa etib! vatz 
unq'a emoole'. Pet jik chit la 
eb'ane' tuk' u k'ujleb'al ek'u'le' 
uva! kat taq' Aak sete ti' toksal 
iq'ii Aak. 
4As ech qatine' sukuvatzaj eche! 
tatin u kuchi'ole', tan nimal 
kuxh ban ta'n u kuchi'ole', tan 
ataj taq'on sijununil. 

5 As echat chit b'an qa'n Katz u 
Cristo unpajte, tan k'uxh nimal 
chit kuxaane', as unvatzul kuxh 
oi k'atz Aak. As unvatzul kuxh oi 
sukuvatzaj unpajte. 

6As jit eela u qijle'me' 
skujununilaj uva! kat taq! Aak 
sde, tan eche! uva! nisa' Aak sqi!. 
Asoj o' umaj q'ajsan tetz viyol 
Aake', asjik chit la gal u yole' 
uva' eela tuk' viyol Aake' uva! 
tz'ib'amal kan. 

7As moj ai u qijle'me' uva! kat 
taq! Aak sqe ti' kulochat unq'a 
qitz'in qatzike!, as aya'l chit 
kuk'u'l la lochon oi, As moj ol 
chusul, as aya'l chit kuk'u'l la 
chusun ol. 

8 As moj b'eyamal la kub'an te 
unq'a qitz'in qatzike!, as aya'loj 

chit kuk'u!l ti! kub'eyat ste. As 
moj la kuloch u kumoole' ti' 
taq'ax unb'ooj tetz, as tuk' chit 
vib'a'nil Aake' la qaq' ste. As moj 
ti! gilat isuuchil unq'a qitz'in 
gatzike', as jikoj chit la kub'ane!. 
As moj ti' kutxumat ivatz unq'a 
kumoole' uva' ni paleb'en 
k'axk'o, as la kutxum ivatz tuk' 
chiib'ichil. 

9As aya'l chit kuk'u'l la 
kuxo'ni qib' sukuvatzaj. As 
la chit gixva u va'lexhe!. As 
kunimataj chit u b'a'ne!. 
10 As kuxo'nitaj qib' sukuvatzaj, 
tan qitz'in qatzik qib'e' 
sukuvatzaj. As kunimataj qib' 
sukuvatzaj. 
11As kam umaj aq'on uva' la alax 
sqe xo'l unq'a qitz'in qatzike!, as 
ye! la kuq'e'yi kub'anata'. Pet 
aya'l chit kuk'u'l la kub'ane' ti' 
kunimat u Kub'aal Jesús. 
12 As la chiib' o! o u b'a'nile' 
uva! nu kutx'eb'e' tuk! u 
k'ujleb'al kuk'u'le'. As la kukuy 
kupaleb'et unq'a k'axk'oe'. As ye! 
la ya! oi ti' kunachat Tiixh. 
13 As la kuloch ung'a qitz'in 
qatzike! uva! meeb'a! chittu!. As 
la kuchiansa sqe uva! la qaq' 
ivatb'al unq'a gitz'in qatzike' 
unpajte. 
14 As b'a'noj eyolon ti' unq'a 
uxhchile' uve' nich'o'n taama 
seti'. As jit umaj va'lexhla yol la 
etal sti'. Pet b'a'n eyolon sti! la 
iblane!. 
15 As chiib'ojtaj oi Katz ung'a 
qitz'in gatzike' uve' nichiib'e'. 
As oq'ojtaj ol Katz unq'a qitz'in 
qatzike! uve' ni toq!e'. 
16 As b'a'noj kuxh qatine' 
sukuvatzaj. As ye' la kuje'sa qib' 

vatz u kumoole!. As jik chit la 
yolon ol te unq'a qitz'in qatzike' 
uva! meeb'a'. As ye! kuxh gala 
uva! at kutxumb'al ti' unjoltu 
ung'a qitz'in qatzike!. 
17Kub'anak ich'exel u va'lexhe' 
uva' la b'anax sqe. Pet qoksataj 
xe! gaama ti' kub'anat u b'a'ne' 
vatz unq'a uxhchile!. 
18 As kub'antaj jank'al uva' la 
kutx'ol kub'anata', aq'al uva! 
b'a'n gatine' tuk' unq'a uxhchile' 
la ib'ane', asoj la isa! unq'a 
uxhchile'. 
19 Vitz'in vatzik, kub'anak 
ich'exel te umaj uxhchil uva' la 
b'anon umaj va'lexh sqe. Pet a! u 
Tiixhe' la aq'on tzan vitx'i'tzi'le! 
sti', eche! uva' ni tal uma'l u yol 
uva' tz'ib'amal kan uva' ech ni 
tal (ei: 
Tan ine' la b'anon isuuchil 
te unq'a uxhchile' uve' 
nich'o'n taama seti'. 
As ine! la b'anon ich'exel ste, 
ti'k Aak. 
20Esti'e' la val sete, asoj niva'y 
umaj uxhchil uva' nich'o'n 
taama sqi!, as qaq'taj techb'ub'al. 
As moj nitzaj itzi', as la qaq' 
tuk'a'. As la kuxh kajamaan ve'te! 
sta'n. 
21 Ye' kuxh qadq' qib' te u 
va!lexhe'. Pet o! la oleb' oi ti' u 
va'lexhe' tuk' u b'a'ne' uva! la 
kub'ane!. 
1 1As kunimataj unq'a 
b'ooq'ol tename' tuk' 
unq'a imoole', tan jank'al unq'a 
b'ooq'ol tename' tuk' unq'a 
imoole', as Tiixhe' kat k'ujb'a'n 
kan. 
2As ab'il uva! ye! la niman unq'a 
b'ooq'ol tename' as ni tixva 

uva! k'ujlu kan ta'n u Tiixhe'. As 
techal la ipaleb'e k'axk'o. 
3As jit OI ixo'visal unq'a 
uxhchile' uva' ni b'anon u b'a'ne' 
atkat kan unq'a b'ooq'ole!. Pet ti! 
taq'at ku! unq'a b'anol va'lexhe' 
tu k'axk'o. Esti'e' la val sete, asoj 
ye! nu kusa' uva! ye! la aq'ax ku! 
oi tu k'axk'o ta'n unq'a b'ooq'ol 
tename', as kub'antaj u b'a'ne'. 
As ye'l kuq'ii la teesa ve't unq'a 
b'ooq'ol tename', 
4tan lochonaale' unq'a b'ooq'ole' 
Katz u Tiixhe'! ti' ib'anat u 
b'a'ne' sqe. Pet asoj la kub'an 
u va'lexhe', as kuxo'vataj unq'a 
b'ooq'ole', tan ye'le ta! uva! 
techal kuxh koj at tijle'm ti! 
taq'at ku! o! tu u k'axk'oe!. As a! 
unq'a b'ooq'ol tename' lochonaal 
Katz Aak ti! taq'ax ich'exel te 
unq'a uxhchile' uva' va'lexh 
kuxh nib'ane'. 
5 Estile! uva! techal la kunima 
ung'a b'ooq'ol tename!. Pet jit 
kuxh ti! uva! ye! la ik'axb'isa o, 
Pet ti' uva! ootzimal sqa'n uva! 
ech nisa' u Tiixhe' sqi'. 
6 As estile! la kuchoo unq'a 
choob'ale' uve' nijaj unq'a 
b'ooq'ol tename' sde, tan 
ootzimal sqa'n uva' eela kuxh 
stuk' uva! ik'am u Tiixhe' ti! tilax 
isuuchil u tename' sb'enameen. 

7As kub'antaj kam uva! nisa! 
u Tiixhe' uva! la kub'ane'. As 
kuchootaj ab'iste uva' la alpu sqe 
uva' la kuchooe'. As kunimataj 
unq'a uxhchile' uva' la nimali. 
As qoksataj iq'ii unq'a uxhchile' 
uva! la oksal ig'ii. 

8As techal la kub'ane' kam 
unq'a b'a'nile! uva! la alpi uva' 
la kub'ane'. As la kuxo'ni qib' 

sukuvatzaj, tan asoj la kuxo'ni 
ung'a gitz'in qatzike!, as nu 
kunima u tzag'ite' uva! itz'ib'a 
kan u Moisés, tan ech ni tal ile": 

9 Ye! la paavin ex tuk' uma't 

uxhchil uva! jit ek'ulel. 

As ye! la eyatz! umaj uxhchil; 

as elq'i'k ex; 

as echeesak yol ti' emool; 

as etachvak tetz emool, ti'k 
u yole!. 

Pet jank'al unq'a tzaq'ite' uva! 
alel kan, as ato'k ti' uma'l u yol 
uva' ech ni tal ile': 

Xo'noj vamoole! see eche' 
uve' nab'an je! see, ti'k u 
yole!. 

10 As ab'il uva! at u xo'niib'e' tu 
u taanxelal, as ye'l umaj va'lexh 
la ib'an te vimoole', tan tul nu 
kuxo'ni qib' sukuvatzaj, as ai u 
tzaq'ite! nu kunima. 

11 As ech la kub'ane' eche! 
uva! ni tal u yole', tan at ve't 
sukuk'u'l uva! la ilej uma'l u q'ii 
uva' la qil ve't isuuchil u b'a'nile' 
uva! kat ib'an u Tiixhe! sqi!, eche! 
teesat umaj uxhchil vata'm 
tivatz. As jun q'ii najli ve't o! ti! 
qilat u q'alpun qetze' uva' kat 
kuk'ujb'a' kuk'u'l sti'. 

12 As nipal ve't iyak'il u va'lexhe' 
tu u gaanxelale' eche' nib'an 

u toktoe', tan nipal ve't iyak'il 
utoktoe' tul ni tul u q'iie! sti". 
Estile! la val sete, qaq'taj chit 
ve't kan u va'lexhla txumb'ale' 
eche' uva! at tu u q'ej toktoe!. 
As kub'antaj u b'a'ne! uva! eche! 
tatin u saje' ti! kukolat qib' vatz 
u va'lexhe!. 

13 As jikoj chit kub'ana eche! 
nib'an unq'a uxhchile' uva' 
nixaan sq'iil. As ye! la kub'an 

u va'lexhe' eche! u q'ab'a'me', u 
yansaib'e', u yaaib'e', u ch'o'nchil 
aamae!, tuk' unjoltu unq'a 
tacha'v u kuchi'ole!. 

14Pet qaq'taj tokeb'al u 

Kub'aal Jesucristo eche! qoksat 

u oksa'me' sqi'. As ye! la 

gag' tokeb'al unq'a tacha'v u 
kuchi'ole'. 


Ni tal u Pablo uva' ye' la 
ok ixo'l unq'a niman 

tetz u Jesús svatzaj 
1 1 Ek'ultaj unq'a qitz'in 

qatzike! uve! ye'l maas 
iyak!il ati ti' u Tiixhe'. Enimataj 
etib' tuk' unq'a qitz'in qatzike' 
uva! jit eela vetxumb'ale' stuk! ti! 
uva' kam la eb'ane! ti' enachat 
Tiixh. As eyaak kuxh etib' stuk!'. 
2 Tan at ex ni alon uva': «Kam 
kuxh echb'ub'alil la uch 
techb'ule',» ch'ex netale'. As at 
unjoltu ex uva! ye'xh yak'inoj u 
k'ujleb'al ek'u'le', as ech netal 
ile!: «Ta'n kuxh unq'a itzae' 
tuk' unq'a lo'b'e'tze! la uch 
qgechb'uta',» ch'ex netale'. 
3Pet ex uva' ni echb'un unq'a 
echb'ub'ale' skajayil, as ye' la 
uchi uva! la etixva unq'a qitz'in 
qatzike! uva! ye! ni echb'un 
unq'a echb'ub'ale! eche! uva! 
netechb'u. As echat la eb'ane!, 
ex uva! ye! netechb'u ung'a 
echb'ub'ale' skajayil, as ye! la 
etixva unq'a qitz'in gatzike' uva! 
ni echb'un unq'a echb'ub'ale' 
skajayil, tan ye'l exo'l nib'an u 
Tiixhe!. 
4 As ye'l etijle'm ti! uva! la eblan 
isuuchil uma't u gitz'in qatzike!, 
tan jit ex ib'ooq'ol. As ai kuxh u 
Kub'aal Tiixhe' la alon asoj b'a'n 

ve't u gitz'in qatzike! svatz moj 
ye'le, tan ta'n Aake! at tijle'm 
ti! tilax isuuchil, aq'al uva' la 
kuk'ujb'a' kuk'u'l ti! Aak. 

5As at ex ni alon uva' nim 
talchu uma'l qii til uma't q'ii 
tul nenach Tiixh. Pet ech koj 
unjoltu ex, tan eela kuxh unq'a 
q'iie! skajayil sevatz tul nenach 
Tiixh. As aal b'a'ne! uva! kam 
uva' nimamal seta'n sejununilaj 
as eb'antaj tuk' k'ujleb'al ek'u'l, 
6tan jank'al ex ni alon uva! nim 
chit talpu uma'l q'ii ti' uma't 
q'ii ti' enachat Tiixh, as ech 
kuxh etoksat iq'ii Aake'. As 
echat neb'ane', jank'al ex uva! 
netechb'u unq'a chib'e', as netaq' 
ta'ntiixh te u Tiixhe' sti'. As 
netoksa iq'ii Aak sti'. As echat 
neb'ane', jank'al ex uva' ye' ni 
echb'un unq'a chib'e', tan netaq' 
ta'ntiixh te u Tiixhe' unpajte. As 
nekuye! uva' ye! la uch etechb'ut 
unq'a chib'e', as iq'ii Aake' 
netoksa sevatz. 
7As k'uxh isle'l oi as k'uxh la 
kam o, as ni qale' uva! la chiib' 
taama u Tiixhe! sqi', 
8tan asoj isle'l o', as o! la 
chiib'isan taama u Kub'aal 
Tiixhe'. As moj la kam o, as o 
tetz Aak la ib'ane'. Esti'e' uva! 
k'uxh isle'l oi moj la kam o, as o 
tetz Aak la ib'ane', 

Otan esti'e' kat ulkat u Jesús 
kamoj sol skukajayil. As kat ul 
taama Aak unpajte, tan ti' uva' 
Aak kuB'ooq'ol, k'uxh kamnajlu 
ve't ol as moj isle'ltel o, 

10 Esti'e' la unch'oti ve't sete, 
¿kam q'i uva! nu kuxh eb'an 
isuuchil vetitz'in etatzike'? ¿As 
kam q'i uva! nu kuxh etixva 

vetitz'in etatzike' ti! uva! kam 
ni tulb'e toksat iq'ii u Kub'aal 
Tiixhe'? Tan kajayil chit o'e' uva! 
la oon oi vatz Aak ti! ib'anat Aak 
kusuuchil, 
11 eche! uva! ni tal uma'l u yol 
uva' tz'ib'amal kan uva' ech ni 
tal ile": 
«Tan il in isle'l in,» ti'k u 
Kub'aal Tiixhe!. 
«As kajayil chit unq'a tename' 
la gaaeb' ve't sunvatz. 
As techal la tale! uva! in 
Tiixh,» ti'k Aak. 
12 As junun oi la galo'k qib' te 
Aak ti' uva! kam kat kub'ana. 

13 As estile! uva! ye! kuxh la 
ib'an tib' kusuuchil sukuvatzaj. 
Aal b'a'ne! uva! la qitz'a je! qib', 
aq'al uva! ye! la paavin u qitz'in 
qatzike! sqa'n. 

14 As ootzimal sva'n uva! kajayil 
u vee! nu kub'ane' ti! toksal iq'ii 
Aak, as jit va'lexhe' vatz Aak 
uva' nu kub'ane', tan ai u Kub'aal 
Jesús kat alon isuuchil sve. Pet 
ech koj unq'a uxhchile' uva' ni 
itzlan uva! va'lexh, as vatz kuxhe!' 
va'lexhkat. 

15 Asoj la yan ik'u'l umaj 
vetitz'in etatzike! ti! uve! 
netechb'u, as ye'l u xo'niib!e' 
nek'uch sevatzaj. Estile! ni val 
sete, ye! la iblane! uva! la elik 
kan vetitz'in etatzike! ti' vib'a'nil 
u Tiixhe' ti' kuxh u echb'ub'ale' 
uve' netechb'u, tan eyen ve't ok 
vetitz'in etatzike! Katz u Cristo 
uva! kat kam sqi'. 

16 As ye! la etaq' tokeb'al 

u va'lexhe! ti! u b'a'ne' uve! 
neb'ane' uva! b'a'n vatz Aak, 
17tan nim talche! u tijle'm u 
Tiixhe! ti' u echb'ub'ale' tuk' 

uuk'a'e'. As ab'il uva! at jaq' 
u tijle'm u Tiixhe' as jik ve't 
vitxumb'ale' la ib'ane', as b'a'n 
ve't tatin svatzaj, as nichiib' 
u taanxelale', as ai u Tiixhla 
Espiritu ni aq'on ste kajayil. 
18 As jank'al o! uva! ech kunimat 
u Cristo eche! uve!, as o!e! uva! 
nichiib' u Tiixhe! sqi'. As b'a'n 
ve't o! vatz unq'a uxhchile!. 
19Esti'e' ni val sete, kub'antaj 
chit u b'a'ne' sukuvatzaj uva! 
la lochon oi ti! uva! b'a'n qatin 
sukuvatzaj. As ale! la lochon o! ti! 
kuyak'insat qib' ti! u Tiixhe!. 
20 As ye! la kuyansa ik'u'l umaj 
gitz'in qatzik ta'n u gechb'ub'ale' 
uva' ni gechb'u. As k'uxh ban 
unq'a echb'ub'ale' skajayil vatz 
u Tiixhe!, as jit b'a'ne' uva! la 
paavin umaj qitz'in qatzik 
sqa'n ti' kuxh qechb'ut umaj 
echb'ub'al. 
21 As aal b'a'ne' uva! ye! la 
kuchi' chib' as ye! la quk'a vino, 
asoj la yan umaj gitz'in qatzik 
sta'n. As ye'xhkam kuxh la 
kub'ane' uva! la yan itxumb'al 
u qitz'in qatzike! sta'n vatz u 
Tiixhe!. 
22 Esti'e! ni val sete, kam 
uva! netitz'a tuk' u k'ujleb'al 
ek'u!le! uva!' b'a'n la eb'ane!, as 
atoj sek'u'l vatz u Tiixhe', tan 
achveb'al chit ex uva' ye'xhkam 
ni tal je! vetxumb'ale' sete ti! 
uva! kam uva! neb'ane!. 
23 Pet ab'il uva! ni ka'kab'in 
taama ti' techb'ut umaj 
echb'ub'al, as la paavin ve'te!, 
asoj la techb'u, tan ye'l k'ujleb'al 
ik'u'l ti' u Tiixhe' tul ni techb'u 
umaj echb'ub'al. Tan kam uve' 
la ib'an umaj uxhchil tul ni 

ka'kab'in taama ti' ib'anata', as 
la paavin sta'n vatz u Tiixhe!. 
1 1 As jank'al oi uva! k'ujle'l 
chit kuk'u'l til u Tiixhe! ti! 
uva' kam nu kub'ane' ti! toksal 
iq'ii Aak, as nimoj chit qaama 
la kub'ane' ti' kukuyat unq'a 
gitz'in qatzike! ti! ilochpe' as ti! 
iyak'insal u k'ujleb'al ik'u'le'. As 
jit uve! la kub'ane' kam uve' ni 
tal gaama. As jit u kutxumb'ale' 
la qoksa. 
2Pet kajayil o' la b'anon u 
b'a'ne' kam uva! b'a'n te unq'a 
qitz'in gatzike' ti' kuyak'insat u 
taanxelale' vatz u Tiixhe!, 
3 tan at sek'u'l uva! mita'n u 
Cristo kat toksa je! ig'ii sijunal. 
Pet ai uve! kat ul ib'an Aak uva! 
tz'ib'amal kan uva! ech ni tal ile': 
Jank'al ung'a yoq'o'me' uva! 
kat tal ung'a uxhchile' see', 
as ine' kat iyoq' in unq'a 
uxhchile', ti'k u yole!. 
4 As jank'al unq'a yole' uva! kat 
itz'ib'a kan unq'a q'ajsan tetz 
viyol u Tiixhe', as tz'ib'amal 
kan ti' kuchuspe' as ti' uva! at 
k'ujleb'al kuk'u'l ti' kusik'leta'. 
As k'uxh la laq'b'al oi ta'n 
unq'a tename', as nim qaama la 
ib'ane'. 
5 As Tiixh la lochon ex. As 
Tiixh la aq'on sete uva' nim 
chit etaama la ib'ane'. As Aake' 
la k'ujb'a'n ek'u'l. As Aake' la 
lochon ex, aq'al uva' unvatzul 
kuxh ex sevatzaj la ib'ane', eche! 
uva' kat ik'uch kan u Jesucristo 
sqe. 
6 Estile! uva' jolol chit qoksat 
iq'ii u Tiixhe', tan unvatzul chit 
kuyol ti' Aak, tan Aake' viB'aal u 
Kub'aal Jesucristo. 

Niyolon u Pablo ti' tok 
unq'a tename' uve' jit tiaal 
Israel Katz u Tiixhe' 


7Esti'e' la val sete, ye! la etixva 
etib' sevatzaj, tan ye'l oi kat 
tixva o! u Cristo. As ech ik'uchat 
u Cristo uva' nim talchu ve't u 
Tiixhe!. 
8 Tan ile! ni val sete uva! kat ul 
ve't u Jesucristo ti' ilochat ve't 
unq'a tiaal Israel, as ti' talat 
isuuchil ste uva! jik chite! u 
Tiixhe', as ti' itzojpisat u Cristo 
ung'a yole! uve! alel kan ta'n u 
Tiixhe! te unq'a q'esla kub'aale!. 
9 As kat ul iloch ve't u Jesucristo 
unq'a uxhchile' uve' jit tiaal 
Israel, aq'al uva! la toksa ve't iq'ii 
u Tiixhe' ti! uva! kat itxum Aak 
ivatz, eche! uva! ni tal uma'l u 
yol uva' tz'ib'amal kan uva' ech 
ni tal (ei: 

La val vab'iie' xo'l unq'a 
tename' uve' jit tiaal Israel. 

As la ib'itza ve't unq'a tename' 
vab'iie! unpajte, ti'k u yole!. 

10 As ech ni tal uma't u yol ile": 

Ex tenam uva! jit ex tiaal 
Israel, as chiib'ojtaj ex 
Katz vitenam u Tiixhe!, Ok 
u yole!. 

11 As ni tal unpajte: 

Etoksataj iq'ii u Kub'aale!, 
jank'al ex uve! jit ex tiaal 
Israel. 

As nim talchu Aake' vatz 
unq'a tename' skajayil la 
ib'ane', Ok u yole!. 

12 As ech ni tal uma'l u yol ile! 
uva! kat tal kan u Isaías: 

La ul uma'l u tiaal u Isaí 
eche' ixalmit umaj taq'il 
tze!. 

As ale! la ok ijlenaalil ti! 
ung'a tename! skajayil vatz 
utx'ava'e'. 

As ti! Aak la ik'ujb'a'kat 
unq'a tename' ik'u'l uva! jit 
tiaal Israel, Ok u yole!. 

13 As a! u Tiixhe', u aq'ol 

tetz u nimla b'a'nile! uva' nu 
kutx'eb'on sti', as Aake' la oksan 
u chiib'ichile' tu vetaanxelale' 
as tuk! uva! Dain ve't etatin 
sevatzaj, as k'ujle'l ve't ek'u'l 

ti' Aak ta'n u Tiixhla Espíritu, 
tul uva' netx'eb'on ti' u nimla 
b'a'nile'. 

14 As ootzimal sva'n, vitz'in 
vatzik, as k'ujle'l chit unk'u'l seti' 
uva' nim vib'a'nil u Tiixhe' tu 
vetaanxelale'. As at etxumb'al 
til echusat etib! sevatzaj, tan 
ootzimal vitxumb'al u Tiixhe' 
seta'n. 

15 As ye! kat xo'v in ti' untz'ib'at 
b'en ka'l ung'a yole' sete ti! 
vulsat unq'a yole' sek'u'l, tan tuk' 
vib'a'nil u Tiixhe' 

16 as kat toksa in Aak alol tetz 
viyol u Jesucristo ti' b'en valat 
isuuchil u b'a'nla yole' sete, ex 
uva! jit ex tiaal Israel, ti! uva' ex 
ve't tetz u Tiixhe! la ib'ane' ta'n 
u Tiixhla Espíritu, aq'al uva! la 
eb'ane' kam uva! nisa! Aak seti'. 
As ech exe! eche! umaj oy vatz 
Aak uva! la chiib' taama Aak sti". 
17Esti'e' nuntxuq'txune' ti' u 
vaq'one' uva! kat taq! u Tiixhe' 
sve, tan tuk!' vib'ii u Jesucristo 
nunb'ankat. 

18 As ye'l umaj yol la vale! ti' u 
vaq'one!. Pet ta'n kuxh uma'l 

u yole' la vale! ti' itxakonsat in 
u Cristo ti! valat u b'a'nla yole' 
sete, ex uva! jit ex tiaal Israel, ti' 

uva! kam kat unb'an sexo!l, as ti! 
uva! kat val sete. 

19As ti! ung'a k'uchb'al tetz u 
tijle'm u Tiixhe' uva! kat teq'o 
taama unq'a tename! sti'. As tuk' 
unq'a iyak'il u Tiixhla Espíritu. 
As a' kat xe'tikkat tzan in tu 

u Jerusalén ti' valat isuuchil 

u b'a'nla yole' skajayil. As kat 
pal in tu unjoltu unq'a tename! 
techal kat oon in tu u Ilirico ti' 
valat isuuchil u yole!, 

20 tan a'e' kat vitz'a tu 
vaanxelale' uva' la b'en val u 
b'a'nla yole' tulaj ung'a tename' 
uva! ye! alaxojkat itzib'lal u 
Cristo, ti! uva! in la xe'tisan u 
aq'one' tzitzi' xo'l unq'a uxhchile' 
b'axa. 

21As ech la b'en unb'ane' eche' 
ni tal uma'l u yol uva' tz'ib'amal 
kan uva! ech ni tal ile: 

Unq'a tename' uva' ye! kat 
alax itzib'lal vib'a'nil u 
Tiixhe! ste, as a'e! la ilon 
vib'a'nil Aake!. 

As unq'a tename' uva! ye! kat 
ab'in itzib'lal Aak, as a'e' 
la pal tisuuchil u yole', ti'k 
u yole!. 


Ni tal u Pablo toon 
tu u tenam uva' Roma 


22 Vitz!in vatzik, jatpajux kuxh 
val unb'ene! ti! b'en vilat ex. As 
ye! kat uchi ti' voon sexo'l. 

23 As cheel kat tzojpiy ve't in ti! 
u vag'one' tzitza!. As la ben vil 
ve't ex, tan na'ytzan kuxhe' valat 
ve't voon sexo'l. As ye! ni tuche!. 
24Pet la ben in tu España 

uva! ni valel As la pal vil ex 
tzitzi' tu u Roma, aq'al uva' 

la eloch in ti' unb'en tu u 

España. As ma't vatin unb'ooj 
sexo'l ti! kuchiib'isat qib' setuk' 
sukuvatzaj. As a'n la b'en ve't 
ine' tu u España. 
25As b'ennal in b'axa tu u 
Jerusalén ti' b'en vaq'at u lochb'ale' 
te ung'a qitz'in gatzike' tzitzi', 
26tan kat ok ve't tu u taanxelal 
ung'a gitz'in gatzike' uva! echen 
tu ung'a tename' uva! Macedonia 
tuk! u Acaya ti' toyat b'en puaj, 
lochb'al tetz unq'a meeb'a'e' xo'l 
unq'a qitz'in qatzike! uva! echen 
tu u Jerusalén. 
27As techal chite' uva! la lochon 
unq'a qitz'in gatzike' uva! jit 
tiaal Israel, tan ib'a'nil kuxh 
unq'a tiaal Israel uva! kat tootzi 
ve't vib'a'nil u Tiixhe'. Esti'e' 
uva' techal la taq' b'en unb'ooj 
lochb'al te unq'a qitz'in qatzike' 
uva' tiaal Israel uva' ye'l tetz ati. 
28 As tul la b'en vaq' kan u 
puaje' te ung'a qitz'in gatzike' tu 
u Jerusalén, as la pal vil ve't ex, 
tan la b'en ve't in tu u España 
uva' ni vale!. 
29 As at sunk'u'l uva! tul la pal 
vil ex, as nimal vib'a'nil u b'a'nla 
yole' tetz u Cristo eq'omal sva'n. 
As a'e' la val sete. 

30 Vitz'in vatzik, tuk' vib'ii 
u Kub'aal Jesucristo, as tuk! 
vib'a'nil u Tiixhla Espiritu nunjaj 
b'a'nil sete uva! aya'loj chit ek'u'l 
la eloch in ti! unnachat Tiixh. As 
enachtaj Tiixh svi' unpajte, 
31 aq'al uva! ye! la itxey in unq'a 
uxhchile! tu u Judea uva! tiaal 
Israel, uva' ye! ni niman u Jesús, 
tan al ni vale! uva' b'a'n voone' 
la oon in, as b'a'n koj chit ik'ulat 
unq'a qitz'in qatzike! u lochb'ale' 
uve! la oon sva'n. 

32 As enachtaj Tiixh svi', 

ag'al uva! la oon in sexo'l tuk' 
chiib'ichil ti! vilat ex, asoj la 
ib'an u Tiixhe! b'a'nil. As la 
iyak'insa tib' gaama sukuvatzaj 
tul at in sexo'l. 

33 As u Tiixhe' la aq'on sete uva! 
ban etatin sevatzaj, as Aake! la 
atin sexo'l. An chite!. 


Ni taq' b'en u Pablo 
itzii te unq'a niman tetz 
u Jestis tu u Roma 
1 1As la unjaj b'a'nil sete, 
vitz'in vatzik, ti' u qitz'in 
qatzike! u Febe uva' la aq'on ok 
u u'uje! teq'ab!, tan ato'k ixoj 
lochonaalil xo'l unq'a qitz'in 
qatzike! uve' ni mol tib' tu u 
tenam Cencrea. 
2 As tul la oon ve't ixoj sexo'l, as 
ek'ultaj ixoj tib'a'nil, tan eche' 
uva' la b'anchu te unq'a me'al 
ik'aol u Tiixhe!. As eb'antaj 
b'a'nil sve. As elochtaj ixoj kam 
uva! la sa'vit ti! ixoj, tan ye! 
saach ung'a qitz'in qatzike! kat 
ilochlu ixoj tzitza'. As kat ilochlu 
ve't in ixoj unpajte. 
3As etaq'taj untzii te u Priscila 
tuk' vitzumele' uva' Aquila, tan 
qetz aq'onvil qib' tuk! cha'ma ti' 
ipaxsal u yole' ti! u Jesucristo. 
4As unb'iit kuxh ye' kat kam 
cha'ma ti' teesat in tiq'ab' unq'a 
ch'o'nchil aamae'. As va'l chit 
vaq'at ve't ta'ntiixh te u Tiixhe! 
ti' cha'ma. As jit kuxh in. Pet 
nimal unq'a qitz'in qatzike! uva! 
jit tiaal Israel ni aq'on ta'ntiixh 
te Tiixh ti' cha'ma. 
5 As la etal untzii te unq'a 
qitz'in gatzike' uva! ni mol tib' 
tu vikab'al cha'mae!. As la etal 

untzii te u Epeneto, tan xo'n ve't 
naj sve, tan a naje! b'axel chit 
kat toksa tib' ti! viyol u Cristo tu 
u Asia. 

6As la etal untzii te u Ma'le', 
uva! ni lochon ex. 

7As la etal untzii unpajte te u 
Andrónico tuk' u Junías, tan 
kumool qib' stuk'. As atik tu u 
kaarsa unpajte sunk'atz. Xo'n 
chit chajnaj te ka't unq'a apéstol, 
tan b'axik ok chajnaj k'atz u 
Cristo sunvatz. 

8 As la etal untzii te u Amplias, 
tan xo'n chit naj sve ta'n vib'a'nil 
u Kub'aale!. 

9As la etal untzii te u Urbano 
uva' kumool qib' stuk! ti' ipaxsal 
viyol u Cristo, as tuk' u Estaquis 
uva' xo'n chit sve. 

10 As la etal untzii te u Apeles, 
tan ale! kat paleb'en unq'a 
k'axk'oe' ti! inimal u Cristo 
texhlal tetz uva' k'ujle'l chit ik'u'l 
til u Cristo. As la etal untziie! te 
unq'a tatin u Aristóbulo. 

11 As la etal untzii te vunmoole' 
u Herodión, tuk' unq'a niman 
tetz u Jesús xo'l unq'a tatin u 
Narciso. 

12 As la etal untzii te ixoj Trifena 
tuk' ixoj Trifosa, tan a! cha'mae' 
ni aq'on yak'il ti! ipaxsal u yole' 
til u Kub'aal Jesús. As la etal 
untzii te u qitz'in gatzike' uva! 
Pérsida uva! xo'n chit sve, tan 
nimal kat lochon ixoj ti' ipaxsal 
u b'a'nla yole' ti' u Kub'aal Jesús. 
13 As la etal untzii te u Rufo, ue 
txaael ve't ta'n u Kub'aale', as tuk' 
vitxutx naje! unpajte, tan ech u 
nane' eche! untxutx kat ib'ana. 
14 As la etal untzii te u Asincrito 
tuk' u Flegonte, tuk' u Hermas, 

tuk! u Patrobas, tuk' u Hermes, 
tuk' ka't ung'a gitz'in qatzike' 
uva' at k'atz chajnaj. 
15 As la etal untzii te u Fil6logo 
tuk' u ixoje! uva! Julia, tuk' u 
Nereo, tuk' u tanab' naje!, tuk! 
u Olimpas, as tuk! ung'a gitz'in 
qatzike! uve! echen sk'atz. 
16 As aya'l chit ek'u'l la etiixhi 
etib' tan ex ve't niman tetz u 
Tiixhe'. 4 Kajayil unq'a qitz'in 
qatzike' tulaj unq'a atinb'ale' 
tetz nachb'al Tiixh, as ni taq! 
b'en itzii sete skajayil. 

17As nunb'eya sete, vitz'in 
vatzik, ti! uva! la etil unq'a 
uxhchile' uve! ni oksan ixo'l 
unq'a qitz'in gatzike', tan 
niyansa chajnaj itxumb'al. As 
nijalpu chajnaj isuuchil unq'a 
chusb'ale' uve' kat echus sb'axa. 
As ye! la emolo etib' tuk' chajnaj, 
18 tan jank'al unq'a uxhchile' 
uve! ech nib'ane' eche! uve', as jit 
u Kub'aal Jesucristo ninima. Pet 
a' ninima chajnaj kam uva' ni 
tal taama. As acha'v chit iyolon 
chajnaj ti' imaxtib'el unq'a 
qitz'in gatzike' uva! ye! yak'inoj 
itxumb'al ti' viyol u Tiixhe!. 
19 As ootzimal vetxumb'ale' ta'n 
unq'a qitz'in gatzike' tu unjoltu 
unq'a tename' skajayil uva! ex 
niman tetz viyol u Tiixhe!. Esti'e' 
uva' nuntxuq'txun seti'. As a! 
ni vale! uva! at ve't etxumb'al 
til uva! la eb'an u b'a'ne' vatz 
u Tiixhe!. Pet ye! la eb'an u 
va'lexhe'. 
20 As la iloch ex u Tiixhe' uva! 
ni aq'on sete ti! uva! Dain ve't 

etatin sevatzaj, as Aak la aq'on 
sete ti! uva! la oleb' ex ti' u 
Satanás. As a! vib'a'nil u Kub'aal 
Jesucristo la kaa seti'. 

21 Ni taq' b'en u Timoteo itzii 
sete, uva! unmool vib' stuk' ti! 
ipaxsal viyol u Tiixhe!. As ni taq' 
b'en unq'a unmoole' uva! tiaal 
Israel itzii sete, u Lucio tuk! u 
Jasón as tuk' u Sosípater. 

22 As ine! in Tercio, uva! aatz'ib' 
Katz u Pablo, as ni vaq' b'en 
untzii sete unpajte tuk' vib'ii u 
Kub'aal Jesucristo. 

23As ni taq' b'en u Gayo itzii 
unpajte, uva! nu kuvat tikab'al, 
tan ni taq' ve't vikab'ale' 
k'amloj sqe tuk' te unq'a qitz'in 
qatzike'. As ni taq' b'en u 
Erasto itzii, uva' kolol tetz u 
puaje' tzitza' tu u tename'. As 
ni taq' b'en uma't u qitz'in 
qatzike! itzii sete unpajte uva! 
Cuarto ib'ii. 

24 As a! vib'a'nil u Kub'aal 
Jesucristo la kaa ve't seti'aj 
sekajayil. An chite!. 


Ni toksa ve't u Pablo 
iq'ii u Kub'aal Tiixhe' 
tul oleb' ti' itz'ib'at u u'uje' 
25 As goksataj ve't iq'ii u 
Tiixhe! setuk', tan Aake! ta! ni 
yak'insan u gaanxelale' eche! ni 
tal u b'a'nla yole' uva' nunpaxsa 
tul ni val isuuchil u yole' ti' u 
Kub'aal Jesucristo. As ale! u 
yole' uva! atik sk'u'l u Tiixhe' ze! 
q'iisaj. As ye! kat tootzi unq'a 
tename' isuuchil u yole' ta'n Aak 
na'ytzan. 


4 16.16 A! isuuchil u yole' tu yolb'al griego: Tul la etiixhi etib', as la itz'ub' tib' Gala 


etzi' sevatzaj. 

26 Pet kat ik'uchlu ve't Aak 
isuuchil u yole' sqe cheel uva! 
itz'ib'a kan unq'a q'ajsan tetz 
viyol Aake' na'ytzan, tan Aake' 
uva' ye'l iya'teb'al kat alon kan 
sete. As a! isuuchil u yole' uva! 
kat ik'uchlu ve't Aak te unq'a 
tename' skajayil, aq'al uva' la 

ik'ujb'a' ve't ik'u'l ti' u Kub'aal 
Jestis. As la inima ve't Aak. 
27As qoksataj iq'ii u Tiixhe' 
ta'n u Jesucristo ti' chit ib'ene', 
tan ta'ne' u Tiixhe'. As ta'ne' 
at pal itxumb'al ti' unq'a veel 
skajayil. 

An chite'. 

U b'axa ou 
uva' itz'ib'a b'en 
u Pablo 
te unq'a aa Corinto 


uva' ni niman u Jesús 


Ni taq' b'en u Pablo itzii 


1 Ine! in Pablo, as kat molol 
in ti' vok apóstolil ti! u 

Jesucristo, tan ale! nisa! u Tiixhe' 
svi'. As at u gitz'in qatzike! u 
Sóstenes tzitza' sunk'atz. 
2As tuk untz'ib'a bien u u'uje' 
sete, jank'al ex uve' nemol etib' 
ti! enachat Tiixh tu u tename! 
uva' Corinto, as ex uva' txaael 
ve't ex ta'n Aak, as ek'uchtaj 
ve'te! uva! txaael ve't ex ta'n Aak. 
As jit kuxh sete ni vaq'kat b'en 
u u'uje!. Pet antu unjoltu unq'a 
gitz'in qatzike! uve! ni niman u 
Jesucristo, k'uxh katil kuxh atkat 
unq'a uxhchile', tan Aake' u 
Kub'aale'. As Aake' viB'aal unq'a 
qgitz'in gatzike' skajayil. 
3A' u Kub'aal Tiixhe' tuk' u 
Kub'aal Jesucristo la aq'on 
vib'a'nile! seti'aj til uva! b'a'n 
etatine' sevatzaj. 

Ni taq' u Pablo ta'ntiixh te u 
Tiixhe' ti' unq'a nimla b'a'nile' 

4As ni vaq' ta'ntiixh te u 
Kub'aal Tiixhe' set sb'enameen, 





as ti! u nimla b'a'nile' uva' kat 
taq' Aak seti', ex uva' at ve't ok 
ex k'atz u Kub'aal Jesucristo. 

5 As ib'a'nil kuxh Aak as nimal 
b'a'nil kat etillu ve'te', tan ti! uva! 
kat alax ve't viyol Aake' sexo'l. 
As at ve't etxumb'al sta'n, 

6tan kat yak'in ve't u yole' tu 
vetaanxelale' uva! kat kuchus 
sete ti! u Cristoe!. 

7As tul uva! ye'xnaj ul u 
Kub'aal Jesucristo vatz u 
txlava!e! unpajte, as ye'l uma'toj 
b'a'nil nisa'vit seti', tan aya'l 
chit ek'u'l netx'eb'one' ti! u 
tuleb'al Aake!. 

8 As Aake' la lochon ex ti! uva! 
k'ujle'l ve't ek'u'l ti' Aak la 
ib'ane' techal la ul Aak unpajte, 
aq'al uva! ye'l epaav la chee vatz 
Aak tu u q'iie' uva! la ul Aak ti! 
ib'anax isuuchil unq'a tename' 
skajayil. 

9As k'ujleb'al k'u'l chite' u 
Tiixhe' uva! kat molon ve't ex 

ti! etok Katz viK'aol Aake', u 
Kub'aal Jesucristo, tan la chit 
itzojpisa u Tiixhe! kam uva' kat 
tal Aak. 

Niyaan u Pablo ti' uva! jit 
eela iyolon unq'a niman 
tetz u Jesús svatzaj 


10 As nunb'eya sete, vitz'in 
vatzik, tuk' vib'ii u Kub'aal 
Jesucristoe', ti! uva! vatzuloj chit 
eyolone' sevatzaj. As ye! kuxh 
ijatx tib! evatz. Pet eela chit 
vetxumb'ale! sevatzaj la ib'ane' 
kam uva' la tal etaama. 

11 Pet tuk val sete, vitz'in vatzik, 
uva' kat ul tal ka'l unq'a tatin 

u Cloé sve uva! jit eela eyolon 
sevatzaj. 

12 As ni vab'i uva! at unjolol ex 
ni alon uva': «Echen ol Katz u 
Pablo,» ch'ex netal svi'. As at 
unjoltu ex ni alon uva!: «Echen 

oi k'atz u Apolo,» ch'ex netale!. 
As at unjoltu ex ni alon uva': 
«Echen o! k'atz u Cefas,» ch'ex 
netale'. As at ex ni alon uva!: 
«Echen o! k'atz u Cristo,» ch'ex 
netale'. 

13 ¿As jatva'l q'i elnal u Cristo 
stuul uva' netale'? ¿Moj in uva! 
kat kam in vatz u kuruse' seu? 
As tul kat ku! ve't ex xe' u a'e', ¿as 
ma tuk! vunb'iie! kat ku'kat ex? 
14 As ni vag! ta'ntiixh te u Tiixhe' 
uva' ye'l uma'toj ex kat vaq' ku! 
ex ze! u a'e'. Pet ta'n kuxh u 
Crispo tuk' u Gayo kat vaq' ku 
ze! u a'e!. 

15 Esti'e' ye'l umaj ex la alon 
uva! kat vaq' ku! ex ze! u ale! tuk! 
vunb'iie!. 

16 As k'uxh ta'n kuxh kat vaq! ku! 
unq'a tatin u Estéfanas xe' u ale!, 
as ye! ni tul sunk'u'l asoj kat vaq! 
ku' uma'toj uxhchil xe' u a'e!. 

17 Tan ye'l in chajel koj in ta'n 

u Cristoe! ti! vaq'at ku! unq'a 

uxhchile! xe! a!. Pet kat ichaj 
in Aak ti' valat u b'a'nla yole' 
xo'l unq'a tename'. As tul kat 
val isuuchil u yole' sexo'l, as 
jit unq'a yole! uva' kat val sete 
uva' ni tal unq'a uxhchile' 
uva' at itxumb'al, tan vatz 
unq'a uxhchile' as ye'l itxa'k 
vikameb'al u Cristo vatz u 
kuruse!. 


Ni tal u Pablo uva' a! u Cristo 
k'uchul tetz tijle'm u Tiixhe' 


18 As ye'l kuxh itxa'k u yole' 
til vikameb'al u Cristo vatz u 
kuruse' te ung'a uxhchile' uve! 
ech ib'en tu u k'axk'oe'. Pet 
ech koj o' uva! niq'alpu o' u 
Tiixhe', tan tuk' viyak'il u yole' 
niq'alpukat o' Aak. 

19 Tan tz'ib'amal kan uma'l u yol 
uva' ech ni tal ile": 

Tuk unsotzsa ve't vitxumb'al 
unq'a uxhchile' uve' nije'sa 
tib! ta'n vitxumb'ale!. 

As la veesa iq'ii vitxumb'al 
unq'a uxhchile' uve' at 
itxumb'al ni tale', ti'k u 
yole!. 

20 ¿As kam kat itx'ol unq'a 
uxhchile' tuk' vitxumb'ale'? ¿As 
kam kat itx'ol unq'a uxhchile' 
uve! chusel tib' ti' unq'a tzaq'ite'? 
¿As kam kat itx'ol unq'a uxhchile' 
uva! ootzin tetz unq'a yole' uva! 
ni tuch vatz u txlava!e! cheel? 
Tan kat teesa u Tiixhe! iq'ii 
unq'a vatz tx'ava'illa txumb'ale' 
skajayil uve! b'a'n te unq'a 
tename!. 

21 Tan tuk' kuxh vitxumb'al u 
Tiixhe! as kat tal ve't Aak blaxa 
uva! ye! la itx'ol unq'a tename' 
tootzit ve't Aak tuk' vitxumb'ale!. 

As k'uxh jit kuxh latz' u b'a'nla 
yole! uve' ni talpu ti! u Jesús te 
ung'a tename!, as b'a'n te Aak 
uva! la q'alpul ve't unq'a tename' 
vatz vipaave! ti' inimat u b'a'nla 
yole! uva! la paxsal xo'l unq'a 
tename'. 

22 As ai ni tal unq'a tiaal Israel 
uva' la til chajnaj uma'l u 
k'uchb'al tetz tijle'm u Tiixhe!. 
Pet ech koj unq'a jit tiaal Israel, 
tan a! kuxh u vatz tx'ava'illa 
txumb'ale' nichuk chajnaj uva! 
nim talchu vatz chajnaj. 

23Pet u yole' uva' nu kupaxsa, as 
ale! ni tale! uva! la ootzil ve't u 
Tiixhe! ta'n u Cristo uva! kat kam 
vatz u kuruse'. Ech koj unq'a 
tiaal Israel, tan la yan vitxumb'al 
chajnaje' ta'n u b'a'nla yole' uva! 
ni tale'. As jit kuxh yol u yole' te 
ung'a tename! uva! jit tiaal Israel. 
24 Pet ech koj oi, jank'al o! uva! 
molomal ve't o! ta'n u Tiixhe', 
k'uxh oi tiaal Israel as k'uxh jit 
o! tiaal Israel, tan a! vikameb'al 
u Cristo k'uchb'al tetz viyak'il u 
Tiixhe!. As k'uchb'al tetz vib'a'nil 
vitxumb'al Aake!. 

25 As k'uxh ye'l itxa'k vitxumb'al 
u Tiixhe' vatz unq'a tename', as 
ye'xhkam la txakon sti' uva' ni 
tale', as ye'l umaj vatz tx'ava'illa 
txumb'al la lejon ti! vitxumb'al 
Aake!. 

26 As etitz'ataj, vitz'in vatzik, 
kam uva' b'anik eta'n tul uva' 
kat imolo ex u Tiixhe', tan ka'lik 
kuxh ex uve' atik etxumb'al ti' 

u vatz tx'ava'illa txumb'ale'. As 
ka'lik kuxh ex uve' atik etijle'm 
xo'l unq'a emoole'. As ka'lik 
kuxh ex uve' nim eyolb'ele' xo'l 
vemoole'. 

27Pet kat itxaa ex Aak, k'uxh 
ye'lik etxumb'al vatz unq'a 
tename', aq'al uva' la el iq'ii 
unq'a uxhchile' uva' at itxumb'al 
uve' ni tale'. As kat itxaa ex Aak 
uva! ye'l etijle'm ati ti! teesal iq'ii 
unq'a uxhchile' uva! at tijle'm 
uva! ni tale'. 
28 As ai unq'a uxhchile' uva! kat 
itxaa Aak uva! ni tixvale! tuk' 
unq'a uxhchile' uva! ye'l iq'ii 
ni toksale' ti! teesal iq'ii unq'a 
uxhchile' uva! nije'sa tib', 
29aq'al uva' ye'xheb'il la ije'sa 
ve't tib' vatz u Tiixhe!. 
30 Tan tuk' vib'a'nil u Tiixhe' 
kat toksakat ve't ok oi Aak Katz 
u Jesucristo. As a! u Jesucristo 
aq'ol tetz kutxumb'al ta'n u 
Tiixhe'. As Aak oksan qetz jikla 
aamail. As ye'l ve't kupaav at 
vatz u Kub'aal Tiixhe', tan chooel 
ve't u kupaave' ta'n u Jesucristo, 
31 aq'al uva' ech la kub'ane' 
eche! uve' ni tal uma't u yol uva! 
tz'ib'amal kan uva' ech ni tal ile': 

Ab'il uva! la toksa je! iq'ii ti' 

vitxumb'ale' 
as a' la etoksakat ve't eqlii ti' 
u Kub'aale', Ok u yole!. 


Ni tal u Pablo uva' jit tuk' 
vitxumb'al kat talkat isuuchil u 
b'a'nla yole' te unq'a aa Corinto 


1 Vitz'in vatzik, tul kat bes 

in sexo'l ti! valat viyol u 
Tiixhe' sete b'axa, as ye'le uva! 
acha'v koj chit unyolone' tul kat 
yolon in. As jit tuk' untxumb'al 
kat yolonkat in sexo'l. 
2 Pet kat voksa tunvi' uva! ta'n 
kuxh u yole' la val sete ti' u 
Jesucristo, as ti! uva! kat kam 
Aak vatz u kuruse!. 

3 As ye'lik kuxh maas vitz'ab'al 
ati tul uva! atik in sexo'l. As 
va'lik chit unt'unt'uche' ta'n 
xo'vichil. 

4Esti'e' uva! Dt tuk! 
vuntxumb'ale' kat valkat u yole' 
sete. Pet kat ik'uch u Tiixhla 
Espíritu viyaktile! ti! valat u yole' 
sete, 

5aq!al uva! jit tuk' itxumb'al 
umaj naj la ek'ujb'a'kat ek'u'l 

ti' u Jesucristo. Pet la ek'ujb'a' 
ek'u'l ti! Aak ta'n u Tiixhe' uva! 
kat yak'insan etaama. 


Niyolon u Pablo ti' qootzit 
isuuchil vib'a'nil u Tiixhe' 
ta'n u Tiixhla Espiritu 

6As tuk' txumb'al ni valkat 
u yole' xo'l unq'a uxhchile' 
uve! yak'innal ve't u k'ujleb'al 
ik'u'le' ti' u Tiixhe!. Pet jit 
unq'a vatz tx'ava'illa txumb'ale' 
nuntxakonsa eche! nib'an unq'a 
ijlenaale' tuk! vitxumb'ale', tan 
tuk kuxh sotzoj chajnaje' tuk' 
vitxumb'ale!. 
7Pet ai u txumb'ale' ni vale! uva! 
tetz u Tiixhe'! uva! Aak kuxh 
ootzinik tetz blaxa. As a! u 
txumb'ale' uva! alik kan ta'n Aak 
ti! ib'anat Aak sqji' ti! qootzita' 
uva' nim talchu ve't u Aak tul 
uva! ye'xnik chee u vatz tx'ava'e' 
skajayil. 
8 As ye'l umaj ijlenaal uva' at 
vatz u txlavale! uva! kat ootzin u 
vitxumb'al u Tiixhe'. Tan kat koj 
pal chajnaj stuul uva! nim talchu 
u Jesús, as ye'le'xh u Jesús kat 
iyatz' chajnaj vatz u kuruse!. 
9As k'uxh ye! ootzimal u 
txumb'ale' ta'n unq'a ijlenaale!, 
pet ech koj ol, tan ootzimal sqa'n, 

eche! ni tal uma't u yol uva! 
tz'ib'amal kan uva! ech ni tal ile': 
Ye'l umaj uxhchil kat ilon, 
as ye'xheb'il kat ab'in, 
as mita'n kat itz'al u nimla 
b'a'nile! uva' alel kan ta'n 
u Tiixhe' til ung'a uxhchile' 
uva! la xo'nin Aak, ti'k u 
yole!. 
10 As a'e! uve! kat ik'uch ve't 
u Tiixhe' sqe ta'n u Tiixhla 
Espíritu, tan ai u Tiixhla Espíritu 
ootzin tetz unq'a txumb'ale' 
skajayil tuk' unq'a txumb'ale' 
uva' ta'n u Tiixhe' ootzin tetz. 
11 Tan ye'xheb'il ootzin tetz 
vitxumb'al u naje!. Pet ai kuxh 
u naje' ootzin tetz vitxumb'ale' 
tuk' u taanxelale'. As echat u 
Tiixhe', tan ye'xheb'il ootzin 
tetz vitxumb'al Aake!. Pet ta'n u 
Tiixhla Espiritu ootzin tetz. 
12 As eche! a! koj tzaanajkat u 
kutxumb'ale' Katz unq'a vatz 
tx'ava'illa txumb'ale', tan kat 
taq' u Tiixhe' u Tiixhla Espíritu 
sde, aq'al uva! la pal oi tu unq'a 
b'a'nile' uva! oyamal sqe ta'n 
Aak. 
13 As tuk' unq'a yole' ni valkat 
isuuchil unq'a b'a'nile' sete uva! 
kat ichus u Tiixhla Espíritu sve. 
As eche! a! koj unq'a yole' ni vale! 
uva! kat unchus tuk' untxumb'al. 
Pet ai u Tiixhla Espíritu ni 
lochon in ti! valat isuuchil u yole' 
uva! tetz u Tiixhe'. 
14 As ech koj unq'a uxhchile' 
uve! ye'l u Tiixhla Espíritu tu 
u taanxelale', tan jit kuxh latz' 
viyol u Tiixhe! sti'. As ye!l kuxh 
itxa'k ste. Esti'e! uva! ye! nipal 
unq'a uxhchile' tu visuuchil u 
yole', tan a! kuxh unq'a uxhchile' 

ab'il uva! at ve't ok u Tiixhla 
Espiritue' tu u taanxelale!, 
15tan ab'il uve' at u Tiixhla 
Espíritu tu u taanxelale' as at 
itxumb'al ti' tootzit isuuchil 
ung'a vee! tetz u Tiixhe'. Pet 
ab'il uva! ye'l u Tiixhla Espíritu 
ato'k tu u taanxelale', tan ye! la 
pal stuul ti' talat isuuchil kam 
b'an ta'n u uxhchile' uva' at 
ve't ok u Tiixhla Espíritue' tu u 
taanxelale', 
16 eche' uva! ni tal uma't u yol 
uva! tz'ib'amal kan uva' ech ni 
tal ile": 

Ye'xheb'il la chusun u Tiixhe!, 

tan ye'xheb'il ootzin tetz 

vitxumb'al Aake', ti'k u 
yole!. 

Esti'e' ni val sete uva' ye'xheb'il 
la pal stuul ti' talat isuuchil kam 
b'an ta'n u qgaanxelale', tan at 
vitxumb'al u Kub'aal Jesucristo 
tu u gaanxelale'. 


Niyaan u Pablo ti' uva' ni tok 
ixo'l unq'a niman tetz u Jesús 


1 Tuk val sete, vitz'in vatzik, 

tan ech koj unyolone' sete 
eche' unyolon te umaj uxhchil 
uva' at ve't itxumb'al ti' u 
Tiixhe!. Pet ech unyolone' sete 
eche' unyolon te umaj uxhchil 
uve! vatz tx'ava'illa txumb'al 
kuxh vitxumb'ale', tan ne'la 
txumb'altel kuxh vetxumb'ale! ti' 
viyol u Cristo. 
2As tul kat chusun in sexo'l, as 
ech unchusat exe! eche! umaj ne! 
uva' ni taq'ax ich'u', tan ti! uva! 
ye'xhkam echb'unoj, tan ye' nik 
epal tu u yole'. As mita'n ye'l ex 
paloj ex stuul cheel. 

3 As echattel kuxh vetxumb'ale' 
cheel eche! unq'a uxhchile' uva! 
a! kuxh unq'a vatz tx'ava'illa 
txumb'ale' eg'omal sta'n. As 
yaaib' kuxh neb'an sevatzaj, tan 
ye! nik'ul tib' veyole' sevatzaj, 
tan echattel kuxh vetxumb'ale' 
eche! unq'a uxhchile' uva! a! 
kuxh unq'a vatz tx'ava'illa 
txumb'ale' eq'omal sta'n. As 
echat neb'ane' eche! uve! nib'an 
unq'a uxhchile! uva! ye! ootzin 
tetz u Tiixhe!. 

4 As at ex ni alon uva': «Echen in 
Katz u Pablo,» ch'ex netale'. As 
at ka't ex ni alon uva': «Echen in 
k'atz u Apolo,» ch'ex netale!. As a! 
texhlal tetz uva! vatz tx'ava'illa 
txumb'al kuxh vetxumb'ale!. 

5 ¿Kam tijle'm u Apolo q'i? ¿As 
kam vijle'me' q'i? Tan oi kuxh 
ik'am u Tiixhe'. As kat kuxh ul 
kub'ane' kam uva' kat tal Aak 
sde, As exe! ta' kat ek'ujb'a' ve't 
ek'u'l ti' Aak ta'n u kuyole', 

6 tan ine' kat xe'tisan echuspe! ti! 
u b'a'nla yole' eche! la ib'an umaj 
naj uva' kat avi. As a! u Apolo 
kat ilon isuuchil eche' umaj naj 
uva' ni alan unq'a chikoe'. Pet a! 
u Kub'aal Tiixhe' kat yak'insan u 
yole' tu vetaanxelale!. 

7Estile! ni val sete uva! ye! la uch 
etoksat unq'ii, k'uxh in xe'tisan 
u chusb'ale' sexo'l. As mita'n 

la uch etoksat iq'ii u Apolo 

uva' ilon isuuchil u chusb'ale!. 
Pet ta'n u Tiixhe' la etoksa 

ig'ii uva' niyak'insan u yole' tu 
vetaanxelale', 

8 tan uma'l kuxh kutxumb'al 

ti' elochpe', k'uxh jit eela u 
kutx'aja'me' uve! la aq'pu sde ti! 
uve! kat kub'ana skujununilaj. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


1 CORINTIOS 3 


9As oi kuxh lochonaale' k'atz u 
Tiixhe!. As ech exe! vatz u Tiixhe' 
eche! uma'l u tx'ava' uva! avamal 
chiko stuul. 

As ech exe! vatz Aak eche! 
uma'l u nimla kab'al uva! 
nilakpe', 
10tan tuk' u nimla ib'a'nil u 
Tiixhe! uva! kat ib'an Aak sve 
as ech ine' eche' umaj aq'ol tetz 
itxumb'al unq'a lakol kab'ale'. As 
ech kat unb'an sexo!l ti! ixe'tisal 
u chusb'ale' eche' nib'an u 
aq'ol tetz itxumb'al unq'a lakol 
kab'ale' tul nik'ujb'a' ve't naj u 
tz'aje'. As ech kat ib'an u Apolo 
ti! ichusun sexo'l eche! umaj 
naj uva' kat lakon ve't je! kab'al 
tiib'a u tz'aje!. Pet techal la til 
ve't unq'a aq'onvile' isuuchil u 
taq'one', 

11 tan ye' la uch ik'ujb'a!l 
uma'toj tz'aj ta'n uma't aq'onvil 
til uve' k'ujlu ve't kan, tan ai u 
Jesucristo u tz'aje' uva' k'ujlu 
kan. 

12 As tul la lakax ve't je! u 
kab'ale' vi' u tz'aje' uva! k'ujlu 
ve't kan, as at uxhchil uva' ech 
u taq'one' la ib'ane' eche! b'a'nla 
q'an ch'ich'. As ati uva! eche! saj 
ch'ich!, moj eche' b'a'nla chaj 
k'ub'. As at uxhchil la aqlonvu 
ti' ilakat je! u kab'ale' tuk' u 
taq'one' eche! aq'en, moj eche! 
patz'am, pet moj eche' ch'im. 

13 As la ootzil ve't u taq'on unq'a 
aq'onvile' sijununila, tan la ilej 
uma'l u oi tul la b'anax ve't 
isuuchil junun unq'a uxhchile' 
tuk' u taq'one'. As la ul uma'l u 
xamal ti' u kab'ale'. As la ik'uch 
ve'te' uva! ab'iste u aq'one' uva! 
ban as ab'iste uva! ye'l itxa'k. 

14 Asoj ye! la tz'e'i ta'n u xamale' 
uva' kat ib'an u uxhchile', as ai 
uxhchile! uva! at itx'aja'm ti' u 
taq'one' la ib'ane!. 
15 Pet asoj la itz'e'sa u xamale' 
u taq'one' uva! kat ib'ana, as a! 
uxhchile! uva! ye'l itx'aja'm ati. 
As k'uxh u uxhchile' la q'alpi 
vatz vipaave!, as ech la ib'ane' 
eche' u uxhchile! uva' bt kuxh 
ye! kat tz'e'i ta'n u xamale' tul 
kat tz'e' u kab'ale!. 

16 ;Ma ye' ootza uva' 
a! jejle'lkat u Tiixhe' tu u 
aanxelale'? Tan echen ve't 
u Tiixhla Espiritue' sek'atz 
sejununila. 
17 Asoj ab'il la yansan umaj 
uxhchil uva! at u Tiixhe! sk'atz, 
as la ipaleb'e k'axk'o ta'n u 
Tiixhe!. Tan ex ve't Tiixhla aama. 

18 As la val sete, ye! la eje'sa 
etib', tan ab'il uva! at itxumb'al 
ni tale! ti! unq'a vatz tx'ava'illa 
txumb'ale', as a'e' la talje! tib' uva! 
ye'l itxumb'al ati, aq'al uva' nimal 
txumb'al la taq' u Tiixhe' ste, 
19 tan ye'l kuxh itxa'ke' unq'a 
vatz tx'ava'illa txumb'ale' vatz u 
Tiixhe', eche! uva! ni tal uma't u 
yol uva! tz'ib'amal kan uva! ech 
ni tal ile: 

Tul uva! ni titz'a ung'a 
uxhchile' imaxtib'et u 
Tiixhe! tuk' vitxumb'ale', 

as la el iq'ii unq'a uxhchile' 
uve! nim chit tuk' 
vitxumb'ale' ni tal je! ste. 

As ech la ib'an chajnaje' eche! 
nib'an umaj txoo uva' niku' 
tu k'a'j, ti'k u yole!. 

20As ech ni tal uma't u yol ile'; 

As ootzimal ta'n u Tiixhe' 

uva' ye'l itxa'k vitxumb'al 

unq'a uxhchile' uva! at 
itxumb'al ni tal je! ste, ti'k 
u yole!. 
21 Esti'e! ni val sete uva! ye! la 
etoksa je! eg'ii ti' uva! echen ex 
Katz umaj uxhchil uva' netale!. 
As jank'al unq'a ib'a'nil u Tiixhe' 
uva! cheesamal sta'n, as etetze! 
skajayil. 
22As k'uxh in Pablo, as moj u 
Apolo, as moj u Cefas uva' Lu', as 
k'uxh u vatz tx'ava'e', as moj u 
vatz almika!'e', as k'uxh isle'l ex 
k'atz Aak cheel, as k'uxh la kam 
ex; as etetze! unq'a ib'a'nil Aake! 
skajayil, 
23tan ex tetz u Cristo. As a! u 
Tiixhe' aq'ol tzan tetz u Cristo. 


Niyolon u Pablo 
ti' u tijle'm unq'a apóstol 

1 As la pal ex stuul uva! o! 

kuxh k'ame' Katz u Cristo. 
As ai qijle'me' ti! galat isuuchil 
ung'a b'a'nla yole' uva! alik kan 
ta'n Aak ti' ib'anat Aak u nimla 
b!a'nile! sqi' uve! Aak kuxh 
ootzin tetz b'axa. 
2As la alax te unq'a k'ame' uva! 
jik chit itxumb'al ti' u taq'one' la 
ib'ane!. 
3 As eche! ta! in, tan ye'xhkam ni 
voksa stuul tul neb'an unsuuchil. 
As moj la molol in vatz unq'a 
b'anol isuuchil unq'a tename!. As 
mita'n la unb'an je! unsuuchil. 
4 As k'uxh ye'xhkam ni tal vaama 
til uva! kam kat unb'ana, as jit in 
la alon moj jik chit vuntxumb'ale' 
nunb'ane' ti' u vaq'one' moj ye'le. 
Pet ai u Kub'aal Tiixhe' la b'anon 
unsuuchil. 
5Esti'e! ni val sete uva' ye! la 
eb'an isuuchil umaj uxhchil tul 

uva! ye'xnaj ul u Kub'aale'. Pet 
lanal ul u Kub'aale', tan Aake' 
tuk aq'on ve't el tzan unq'a 
txumb'ale' skajayil vatz u saje' 
uve! ye'xheb'il ootzin tetz. As 
Aake! la k'uchun ve't el tzan kam 
uva' itz'amal ta'n unq'a uxhchile' 
skajayil. As la toksa ve't u Tiixhe' 
kuq'ii skujununilaj jank'al o' uva' 
qetz chittu' uva! la ok kug'ii. 

6Vitz'in vatzik, ni val unq'a 
yole' sete svi! tuk' ti! u qitz'in 
qatzike! u Apolo. As la etile! kam 
uva' nu kub'ane!. As la b'en sete 
uva! ye! la uch epaasat etib' vatz 
ung'a veel tz'ib'amal kan. As 
ye! la ib'ane' uva! la etoksa iq!ii 
umaj uxhchil ti' eyansat uma't 
uxhchil. 
7 ¿As kam ve't etijle'm ti' uva! 
nim ve't etalche' ti! vemoole'? 
¿As kam unb'ooj etetz ati uva! 
jit u Tiixhe' kat aq'on? ¿As kam 
q'i uva! netoksa ve't je! eq'ii ti' 
uva! kat aq'ax sete? As eche! uva! 
ex koj kat chukun sejunal. Pet 
eela kuxh stuk! uva! ye'xhkam 
unb'ooj kat aq!ax sete. 

8As ye'l uma'toj txumb'al 
nisa'vit seti', tan at ve't 
etxumb'al netale', as ex ve't 
ijlenaal nenache'. Pet ech koj oi 
sevatz, tan ye'l qijle'm ati. ¡As 
ech koj chite! uva! ex koj chit 
ijlenaal, as at qijle'm sek'atz la 
ib'ane!! 
9Tan ni vitz'a uva' kat ik'uch ve't 
oi u Tiixhe' vatz unq'a tename' 
uva! echen ve't ol timoxtel, tan ol 
unq'a apóstol, as ech ni qulb'ele' 
eche! unq'a preexhue' uve' ni 
talax ikame!. As oi chit nika'ya 
ve't o! unq'a tename' tuk' unq'a 
ángele!. 

10 As sevatz tan ye'l kutxumb'al 
ati ti! ipaxsal viyol u Cristo. Ech 
koj ex tan at etxumb'al netale! ti! 
etok Katz u Cristo. As ye'l kuxh 
iyak'il u kuyole' sevatz. Pet ech 
koj ex, tan at iyak'il veyole! uve! 
netale'. As neteesa kuq'ii. As 
netoksa je! eg'ii. 

11 As antel kuxh kupaleb'et va!y 
tuk' tzajitzi'l cheel. Ye'l goksa'm 
ati. As nu kuxh kuq'ospe!. As ye'l 
kukab'al ati. 

12 As nu kukoole' ti! u gag'one' 
tuk' u kuq'ab'e'. As b'a'n 
kuyolone' te unq'a uxhchile' uve' 
ni yoq'on sqi'. As kuyel kuxh 
sqa'n tul nu kutilule'. 

13 As k'uxh kam kuxh ni talpu 
sqi' ti' icheesal kupaav as tuk' 
b'a'nla yol nu kuk'ulb'ekat. As 
ech o'e! vatz unq'a tename' eche! 
ch'is as moj eche! cha'xkarat. 

14 Ye'le uva' nu kuxh koj 
untz'ib'a b'en u yole' sete ti' 
unch'ixvisat ex. Pet b'eyamal 
nunb'an sete ti! vaq'at etxumb'al, 
tan ech exe! eche! me'al unk'aol, 
tan xo'n chit ex sve. 

15 As k'uxh at lavoj mil chusul 
etetz ti! viyol u Cristoe', as ye'le 
ta! uva! kalab' kuxh koj eb'aal 
ati k'atz u Jesucristoe', tan in 
kuxhe' in eb'aal vatz u Cristoe' 
til unchusat ex ti' u b'a'nla yole' 
b'axa. 

16 Esti'e! nunb'eya ve't sete 

uva! ech la eb'ane' eche! uve! 
nunb'ane!. 

17Esti'e! kat unchaj b'en u 
Timoteo sexo'l, tan ech naje' 
eche' unk'aol uva' xo'n chit sve, 
tan k'ujle'l chit ik'u'l ti' u Kub'aal 
Jesúse'. As k'ujle'l unk'u'l ti' naj. 
As la tulsa naj sek'u'l uva' ab'iste 

u txumb'ale' uve! eqlomal sva'n 
Katz u Kub'aal Jesucristoe!. As 

a! u txumb'ale! uve! nunchus 
ve't xo'l ung'a gitz'in qatzike! tu 
unq'a tename' skajayil. 

18 Pet at ka'l ex uva! netoksa je' 
eq'ii, tan netitz'a uva' ye!l in la 
oon ve't in ti' bien unb'eyat sete, 
uve' netale!. 

19 Asoj la ib'an u Kub'aal Tiixhe' 
b'a'nil sve, as la b'en vil ex oora. 
As techal la vootzi ma a' viyak'il 
u Tiixhe' netxakonsa. Pet moj 
etetz kuxh u yole' uve! netale!. 
20Asjit kuxh yole' u tatin u 
Tiixhe', pet a' u tijle'm Aake' ni 
k'uchun viyak'ile'. 

21 ¿As kam voone' la oon in 
sexo'l uva! netale'? ¿Ma ech 
voone' sexo'l eche! umaj uxhchil 
uva! eqlomal umaj tz'u'm sta'n ti! 
ijikb'a'l vetxumb'ale'? ¿Pet moj 
a netale' uva! b'a'nla aama in tul 
uva' la b'en vil ex ti' unxo'nit ex? 


Niyolon u Pablo ti' uma'l 
u naj uva! va'lexh kuxh 
itxumb'al nib'ane' 


1Tan ni vab'i uma'l u yol 

seti! uva! atiltel u va'lexhla 
txumb'ale' sexo'l. As mita'n kuxh 
unq'a tename' uve! ye! ootzin tetz 
viyol u Tiixhe' ni b'anon u va'lexhla 
txumb'ale! eche! uve! nib'anax 
sexo'l, tan at uma'l uxhchil uva' 
ixqelimal u tixqel vib'aale' sta'n. 
2 ¡As aya'l kuxh b'a'n sete, tan 
ye'xhkam netal ti! u naje'! As 
ye'le uva' kat koj txumun ex ti' 
uve! nib'an naj. As kat koj eteesa 
el naj sexo'l. 
3As eche' in, tan k'uxh ye'l in at 
in sexo'l, poro at u vaanxelale' 
sek'atz. As ile! ni val sete uva! 

kat unb'anlu ve't isuuchil u naje! 
uve! ni b'anon u va'lexhe'. As 
eela kuxh stuk! uva! at in sek'atz. 
4 As la val sete, la emol etib' tuk' 
vib'ii u Kub'aal Jesús. As la atin u 
vaanxelale' sek'atz la ib'ane'. As 
a! u Kub'aal Jesús la lochon ex 
5 ti! etaq'at ve't ok u naje! tiq'ab' 
u Satanás, aq'al uva! la k'axb'isal 
vichi'ol naje'. As tul la ilej ve't 
u q'iie' ti' u tuleb'al u Kub'aal 
Jesús, as ye' la tz'ejxu ve't u 
taanxelal naje". 

6Tan ye' b'a'ne' uva' la eje'sa 
ve't etib' tul uva! at ung'a 
va'lexhla txumb'ale' sexo'l. ¿As 
ma ye! nib'en b'a sete uva! tuk' 
kuxh unb'iil u tx'amla iq'otil u 
paane' as la tx'amte! viq'otile' 
skajayil? 
7As la val sete, la eteesa el u 
va!lexhe' sexo'l eche! teesat 
el unq'a tiaal Israel u tx'amla 
q'otae' tu unq'a ikab'ale' tu u 
nimla q'iie!. As ech ve't exe! eche! 
u b'a'nla q'ota la eb'ane', tan ye'l 
ve't epaav at vatz u Tiixhe'. Tan 
kat yatz'pu u Cristo sai' ti! teesat 
el u kupaave' eche! nik tulb'el u 
kaneero'e' tu u nimla q'iie' uva! 
pascua. 
8 Esti'e! uva! la kub'an u b'a'ne' 
eche' inimal u nimla q'iie!. As ye! 
la kub'an u va'lexhe!. Pet jik koj 
chit la kub'an u b'a'ne!. As aya'l 
chit kuk'u'l or kub'anata', tan 
ech o'e! eche! u q!otae! uva! ye'l 
tx'am at sxo'l. 

9As k'uxh ma't untz'ib'at b'en 
sete uva! ye! la emolo etib' tuk' 
ung'a uxhchile' uve! eg'omal u 
va'lexhla txumb'ale! sta'n, 
10 as ye'le ta! uva! a! koj kat val 
bien sete uva! ye! la uch eyolon 

tuk! unq'a uxhchile' uve! va'lexh 
kuxh itxumb'al. Eche! ung'a 
uxhchile' uva! ai kuxh u puaje' 
ato'k taama sti!, as ni teesa puaj 
til vimoole' tuk' u chuli yole', 
moj unq'a nachol Gel tiixhe'. As 
ech koj isuuchil u yole' uva! kat 
val b'en sete. As techal la eteesa 
etib' xo'l unq'a tename' skajayil. 
11 Pet tu u u'uje' tuk untz'ib'akat 
b'en isuuchil u yole' sete ti' 

uva' ye! la emolo etib' tuk' 
unq'a uxhchile' uva! nimamal 

u Tiixhe' sta'n uva! ni tale'. As 
tul nitel ib'an u va'lexhe', eche! 
unq'a uxhchile' uva' ai kuxh 

u puaje' ato'k taama sti', tuk' 
unq'a nachol tze' tiixhe', tuk' 
unq'a uxhchile' uva' nipaatzine!, 
tuk' unq'a q'ab'a'mile', as tuk! 
unq'a eesan puaje' ti' vimoole' 
tuk' chuli yol. As jank'al ung'a 
uxhchile' uva! ech vitxumb'ale' 
as ye! la uch etx'a'n stuk!'. 

12 As ye! vokeb'al ti' unb'anat 
isuuchil unq'a uxhchile' uva! jit 
kumool gib' stuk' ti' inimal u 
Tiixhe'. ¿As ma ye! nib'en sete 
uva! exe! la b'anon isuuchil ung'a 
uxhchile' uve! at sukuxo'l? 

13 Tan Tiixhe' la b'anon isuuchil 
unq'a uxhchile' uve! jit kumool 
gib' stuk' ti' inimal Aak. Esti'e' 
ni val sete uva', eteesataj u 
uxhchile' sexo'l uve' ni blanon u 
va'lexhe!. 


Niyolon u Pablo ti' uva' ye' la 
bien ixoch tib' unq'a niman 
tetz u Jesús vatz unq'a 
b'anol isuuchil u tename' 


1Asoj at umaj ex uva' 
neyaa etib' tuk! uma't 
etitz'in etatzik uva' niman tetz 

u Jesús, as ye' la uchi uva! la 
b'en exocho'k etib! vatz unq'a 
uxhchile' uva! ye! ni niman Aak. 
Pet ai la b'en etalkat ok etib' te 
ung'a gitz'in gatzike' uva! ni ilon 
esuuchil. 
2 As ootzimal seta'n uva! oi la 
b'anon isuuchil ung'a tename! 
skajayil, jank'al oi uva! at ve't 
ok ol niman tetz u Jesús. As ex 
la b'anon isuuchil unq'a tename' 
uve' at vatz u tx'ava'e'. Esti'e' 
uva! at ve't etxumb'al ti! eb'anat 
isuuchil unq'a yaaib'e! uve' ni 
tuch sexo'l. 
3 ¿As ma ye! ootzimal seta'n 
uva! o! la b'anon isuuchil unq'a 
ángel? ¿As a! kol chit ye' la kutx'ol 
kub'anat isuuchil unq'a yole' q'a 
ti' u gatine' tzitza' vatz u tx'ava'e'? 
4 Asoj at umaj yaaib' sexo'l, ¿as 
kam sti! q'i uva! nek'ujb'a' umaj 
uxhchil ti' ib'anat esuuchil uva! 
ye'l tijle'm at sexo'l? 
5As ni val u yole' sete OI 
unch'ixvisat ex, tan ¿ye'l kol 
umaj uxhchil q'a sexo'l uva! at 
itxumb'al ti! ib'anat esuuchil? 
6 ¡Pet jit'e'ch neb'ane'! Tan neyaa 
etib' sevatzaj. As pal chit ivi' 
neb'ane', tan netex exoch etib' 
vatz unq'a uxhchile' uve' ye! ni 
niman u Jesús. 

7As la val sete, tan tul uva' at 
u yaaib'e! sexo'l, as k'uchb'al 
tetze! uva! elnal ve't eq'ii ta'n u 
va'lexhe!. As aal b'a'ne' kat koj 
kuxh ekuy u va'lexhe' uve' ni 
b'anax sete. 
8 ¡Pet ech koj uve! neb'ane', tan 
an kuxh ex ni b'anon u va'lexhe' 
sevatzaj, tan antu ve't ex netelq'a 
ve't tib! etetz! ¡As tul etitz'in 
etatzik etib' sevatzaj! 

9 ¿As ma ye! etootza uva! 
jank'al unq'a uxhchile' uve! 
va'lexh kuxh nib'ane', as ye!l 
tokeb'al xo'l u tename' uva! at 
jaq' u tijle'm u Tiixhe'? As ye! la 
etaq' etib' sub'loj, tan ootzimal 
sqa'n uva' jank'al unq'a uxhchile' 
uva' niyansa tib' tuk' uma't 
uxhchil, tuk' unq'a uxhchile' uva! 
nichuk tixoj, tuk' unq'a naje! uve! 
niyansa tib' tuk' uma't naj, tuk' 
unq'a nachol Gel tiixhe', 
10as tuk' unq'a elq'ome', as ye'l 
tokeb'al xo'l u tename' uva! at 
jaq' u tijle'm u Tiixhe!. As mita'n 
unq'a uxhchile' uve' ato'k chit 
taama ti' u puaje', tuk' unq'a 
q'ab'a'mile', tuk! unq'a uxhchile' 
uve' ni paatzin te vimoole', as 
tuk' unq'a uxhchile' uve' ni 
eesan puaj ti' vimoole' tuk' chuli 
yol. 

11 Tan at ka'l ex uva' echik 
vetxumb'ale' tul ye'xnik enima 
viyol u Tiixhe'. Pet ech koj cheel, 
tan josq'imal ve't vetaanxelale!. 
Asye'l ve't epaav at vatz u 
Kub'aal Tiixhe'. As jikla aama 
ve't ex vatz Aak tuk' vib'ii u 
Kub'aal Jesucristo as ta'n u 
Tiixhla Espíritu uva' aq'el sqe 
ta'n u Tiixhe!. 


Niyolon u Pablo 

ti' u yansaib' vatz u Tiixhe' 

12 As ni talpu uma'l u yol 
sukuxo'l uva' ech ni tal ile": 
«Kam uva' ni tal gaama uva! la 
kub'ane' as la uch kub'anata!,» 
ti'k u yole'. As an chite' uve! ni 
tale!. As ati uva! jit b'a'n la b'en 
ib'an sqe. As k'uxh ni talpe' uva!: 
«Kam kuxh ni tal qaama uva! la 
kub'ane' as la uch kub'anata!,» 

ti'k u yole', as ye'l in la vag! vib' 
til unb'anat u va'lexhe!'. 
13 As at uxhchil ni alon uva': 
«Tetz u quule' u echb'ub'ale'; 
as tetz u echb'ub'ale' u quule',» 
uve' ni tal unq'a uxhchile'. As 
an chite'. As la ilej uma'l u oi 
uva' mita'n unq'a echb'ub'ale' as 
mita'n u quule' la txakon ve't sqi' 
ta'n u Kub'aal Tiixhe!. As jit ti' u 
yansaib'e' tuk' uma'toj uxhchil 
kat icheesakat u Kub'aal Tiixhe' 
u kuchi'ole'. Pet a'e' la oksan iq'ii 
Aak. As Aake' la b'anon u nimla 
b'a'nile' te u kuchi'ole', 
14tan eche' uva' kat ib'an Aak 
te vichi'ol u Kub'aal Jesús tul 
kat tulsa Aak taama tuk' viyak'il 
vib'a'nile', as echat tuk ib'an 
Aake' sqe tul la tulsa Aak qaama 
unpajte. 
15 ¿As ma ye! etootza b'a uva! 
tetz u Cristo u kuchi'ole'? Esti'e' 
ye'xhkam kuxh umaj va'lexh la 
eb'an tuk' vechi'ole', tan jit'e'ch 
kat ib'an u Cristo tuk! vichi'iole!. 
As ye! la uchi uva! la ok ex Katz 
umaj ixoj uva! yana's. 
16 ¿As ma ye'xhkam ootzimal 
seta'n uva' ab'il uva! la ik'ul ob 
tuk' umaj ixoj uva! yana's, as 
uma'l kuxh ve't vichi'ol u naje' 
tuk' u ixoje' la ib'ane'? Tan ech 
ni tal uma'l u yol uva' tz'ib'amal 
kan uva! ech ni tal ile': 

Uma'l kuxh ve't u naje' tuk' 

u ixoje! la ib'ane' tuk' 
vichi'ole', Ok u yole'. 

17Pet ab'il uva' ato'k k'atz u 
Kub'aal Jestis as unvatzul ve't u 
taanxelale' tuk' Aak. 
18 Esti'e' ni val sete, eteesataj 
etib' vatz u yansaib'e! tuk! 
uma'toj uxhchil, tan ye'l uma'toj 

paav ati uve! ni yansan ve't u 
kuchi'ole'. As ab'il uva' niyansa 
tib' tuk! uma'toj uxhchil, as ai 
vichi'ole' niyansa. 

19 ¿As ma ye! ootzimal seta'n 
uva' ikab'al u Tiixhla Espíritu 
vechi'ole'? Tan a' u Tiixhe' kat 
aq'on u Tiixhla Espíritu sete uva! 
jejle'l tu vetaanxelale!. Esti'e' jit 
ex ib'aal vechi'ole', 

20tan loq'el ve't ex ta'n u Jesús 
tul kat el vikajal Aake' seti'. 
Esti'e' ni val sete, etoksataj iq'ii 
Aak tuk' vechi'ole!. 


Niyolon u Pablo ti' tatin 
u naje' tuk' u tixqele' 

1 As cheel tuk vag' b'en 

ich'exel unq'a yole' uve' kat 
ech'oti tzan sve, tul kat etaq! 
tzan u u'uje' sve. As: «Aal b'a'ne' 
uva' ye' la titz'a umaj naj ichukat 
tixqel,» ch'ex netale!. 
2 As ti! uva! ye! saach unq'a 
naje' ni yansa ve't tib' tuk' ung'a 
ixoje', esti'e! ni val sete uva! 
junun unq'a naje' la ichuk tixqel. 
As junun undq'a ixoje' la ichuk 
itzumel. 
3As la chit inima tib' u naje! 
tuk' u tixqele', tul la iq'iila tib' 
skaab'il. As echat chit la ib'an u 
ixoje! te vitzumele!, 
4 tan jit u ixoje' etzin tetz 
vichi'ole' sijunal. Pet ai vitzumel 
ixoje! etzin tetz vichi'ol ixoje!. 
As echat chit u naje! tan Dt naje' 
etzin tetz vichi'ole' sijunal, pet ai 
u tixqel naje' etzin tetz vichi'ol 
naje!. 
5 As ye! kuxh la epi'u etib' 
sevatzaj. Pet asoj la ik'ul tib' eyol 
ti' etoksat etaama ti' enachat 
Tiixh ka'vo'j q'ii, as tul la tzojpu 

enachat Tiixh, as la ek'ul ve't 
tib' eyol unpajte, aq'al uva! ye! la 
etag' tokeb'al u Satanáse! ti' eku' 
tu u paave' tuk' uma'toj uxhchil. 
6As ai ni valkate' uva' la pal ex 
stuul, pet jit tx'iel ex nunb'ane' 
til uva! ni val sete. 

7As a! ni vale! uva! ech koj chit 
nib'an unq'a naje' kajayil eche' 


uve! nunb'ane', tan ye'l vixqel ati. 


As at o! uva! la kuchuk qixqel. As 
at o! uva! ye'le. Pet ai u Tiixhe! 
aq'ol tetz sqe. 

8 Estile! ni val sete, ex txakay 
naj as ex txakay ixoj, aal b'a'ne' 
uva! ech la eb'ane' eche! uve! 
nunb'ane' ti! uva! ye! la echuk 
ek'ulel unpajte. 
9Asoj ye! aq'el sete ta'n u Tiixhe' 
ti' ikuype' uva! ye'l ek'ulel 
as echuktaj ek'ulel, tan aal 
b'a'ne' uva' at ek'ulel. As ye'l 
ex la eyansa etib' tuk' u tacha'v 
vechi'ole'. 

10 Pet jank'al ex uva! at ek'ulel, 
as tuk val u yola' sete. As jit 
vetze! u yole', pet tetz u Kub'aal 
Jestise' u yole' uva! ye! la taq' 
kan u ixoje! vitzumele!. 

11 Pet asoj at umaj ixoj uva' kat 
ijatx tib! tuk! vitzumele', as ye! 

la uch ichukat ixoj uma't naj, 

pet la kuxh atin ve't ixoj. As 

moj la isotzsa tib! ipaav cha'ma 
svatzaj, as a'n la q'aav ve't ixoj ti' 
vitzumele' unpajte. As echat chit 
u naje!, tan ye! la uch taq'at kan 
naj u tixqele'. 

12 As tuk val ka't unq'a 
yole' sete. As ine! ni alon, 
tan ye'xhkam alel kan ta'n 
u Kub'aale' sti'. Asoj at umaj 
gitz'in gatzik uva! at tixqel uva! 
ye! nik'ujb'a' ik'u'l ti! u Kub'aal 

Jesús as ye! la taq' kan naj ixoj, 
asoj b'a'n kuxh te ixoj uva' eg'on 
tib' ixoj tuk' naj. 
13 As echat la ib'an umaj ixoj 
uva! at itzumel uva! ye! nik'ujb'a! 
ik'u'l ti' u Kub'aal Jesús as ye! 
la taq' kan ixoj vitzumele', asoj 
b'a'n kuxh te naj uva' eq'on tib' 
naj tuk' ixoj. 
14 Tan u naje! uve! ye! nik'ujb'a' 
ik'u'l ti' u Jestis as antu naj 
ni teesal Katz u va'lexhe' ta'n 
u tixqele'. As u ixoje' uve! ye! 
nik'ujb'a' ik'u'l ti' u Jesús, as 
antu u ixoje' ni teesal Katz u 
va'lexhe' ta'n vitzumele'. As ech 
chit tuk ib'ane' uve' ni val sete, 
asoj jit'e'ch la ib'ane', as va'lexh 
itxumb'ale' unq'a etalaj intxa'e' 
la ib'ane'. Pet antu ve't chiintxa! 
kat el vatz u va'lexhe' ta'n u 
k'ujleb'al ik'u'l u txutx ib'aale!. 
15 Asoj at umaj ixqela moj umaj 
tzumela uva' ye' nik'ujb'a' ik'u'l 
ti' u Jesús, asoj la tal ijatxat tib' 
tuk' vik'ulele', as la uch ijatxat 
tib'e', tan ye'le uva' techal koj 
chit la ikuy ve't u qitz'in qatzike' 
teq'ot tib' tuk' vik'ulele', tan kat 
imolo ol Aak ti! uva! acha'v chit 
qatine' sukuvatzaj la ib'ane!. 
16 As ex ixqela uva' k'ujle'l ek'u'l 
til u Jesús, ¿ma ye' ootzimal 
seta'n uva' ye! kuxh na'l uva! 
la q'alpu vetzumele' seta'n? 
As echat ex tzumela, ¿ma ye! 
ootzimal seta'n uva! ye! kuxh 
na'l uva! la q'alpu vetixqele' 
seta'n? 

17As la val sete eche' uva' ni 
val tulaj unq'a tostiixhe' tu unq'a 
tename' skajayil. K'uxh kam 
kuxh b'anel ta'n etatine', as ai la 
eb'ane' sejununilaj eche! uva! kat 

ik'ujb'a' kan u Kub'aal Tiixhe' 
seti' tuk! vib'a'nile'. As kam 
etatine' tul uva' kat imolo ex Aak 
as echat kuxh etatine! la eb'ane!. 
18 As jank'al ex uve! ma'tik tel 
unb'iil vechi'ole' tul uva! kat 
imolo ex Aak, as ech kuxh la 
kaakat exe! eche! u veel, As 
jank'al ex uve' ye'l unb'iil 
vechi'ole' elnalike tul uva' kat 
imolo ex Aak, as etaq'ak ve't 
vechi'ole' uva! la eesal unb'ooj. 
19 As k'uxh kat el unb'iil 
vechi'ole' as k'uxh ye! kat eli, as 
ye'l tetze! ti! uve! kat eb'ana. Pet 
a! etetze! uva! la enima u b'a'nla 
yole! uva! alel kan ta'n u Tiixhe!. 
20 Esti'e! ni val sete, kam kuxh 
b'anik eta'n sejununilaj tul uva! 
kat imolo ex u Tiixhe', as la 
kuxh kaa ve't ex eche' u veel, 

21 Asoj atik ok ex sk'amil xe! 
umaj uxhchil tul uva' kat imolo 
ex Aak, as exaansak kuxh 
etaama sti'. Pet asoj la uchi 

uva' la eteesa el tzan etib', as 
echuktaj txumb'al ti! etele!. 

22 As ab'iste ex uva! atik ok ex 
sk'amil tul uva' kat imolo ex u 
Kub'aal Tiixhe', as a! exe! uva! 
q'alpumal ve't ex ti! uva! la 
enima u Kub'aale'. As ab'iste ex 
uva! ye'l ex atik ok ex sk'amil xe' 
umaj uxhchil tul uva' kat imolo 
ex Aak, as a! exe! uva! ato'k ve't 
ex sk'amil k'atz u Cristo. 

23 As loq'el ve't o! setuk' ta'n u 
Kub'aal Jesús tul kat el vikajal 
Aake' sgi'. Estile! ni val sete uva! 
ye! la etoksa etaama ti' enimat 
ung'a yole! uva' la alpu sete ta'n 
unq'a uxhchile' ti! eteesal tu b'ey. 
24 As ai ni vale!, vitz'in vatzik, 
uva! kam uva! b'anik eta'n tul 

uva! kat imolo ex u Tiixhe', as 
la kuxh kaa ve't ex eche! u vee! 
vatz Aak. 

25 As tuk val b'en ka't u yol 
sete ti' unq'a q'opo ixoje'. As 
k'uxh ye'l umaj yol kat tal kan 
u Kub'aal Jesús ti' unq'a q'opo 
ixoje! poro tuk val sete kam 
uva' ni vitz'a, tan kat itxum Aak 
unvatz. Esti'e! uva! k'ujleb'al chit 
k'u'l u yole! uva' tuk val sete. 

26 As tuk val sete uva! k'axk'o 
ve't u gatine' cheel. Esti!e! ni 
vale! uva! kam chit etatine' cheel 
as echat kuxh la kaakat ex 
sejununilaj. 

27Asoj at etixqel, as ye! la echuk 
txumb'al ti' ejatxat etib'. Asoj 
ye'l eexqel ati, as ye! kuxh oojela 
eeb' ti! achukat eexqel. 

28Pet asoj la teq'o etib' tuk' 
etixqel, as jit paave! la eb'ane!. 
Asoj la teq'o tib! u q'opo ixoje' 
tuk' itzumel, as jit paave' la ib'an 
ixoj. Pet la val sete, tan ab'il uve! 
at itzumel, as la ipaleb'e unq'a 
k'axk'oe'. Pet ye! nunsa' uva! la 
epaleb'e u k!axk!oe!. 

29Vitz'in vatzik, ai isuuchil 
u yole! uva! ni val sete uva! 
unb'iitoj kuxhe' ilejat u q'iie' 
uva' la ul u Kub'aal Jesucristo 
unpajte. Estile! ni val sete uva! 
ab'iste ex uva! at ve't etixqel, as 
la etoksa etaama ti' inimal u 
Kub'aal Jesús eche! nib'an u nale! 
uva! ye!l tixqel ati. 
30As ab'iste ex uva! va'l 
etoq'e! ta'n txumu'm as ejalpuk 
etxumb'al ta'n u txumu'me!. 

As ab'iste ex uva! va'l echiib'e' 
as ejalpuk etxumb'al ta'n u 

chiib'ichile'. As ab'iste ex uva! 
kam kuxh etetz kat eloq'la', as 

eela kuxh stuk' uva! ye'l etetz 
kat eloq'a. 
31 As ab'iste ex uva! at emeeb'a'l 
as eela kuxh stuk' uva! jit etetz 
vemeeb'a'le', tan palchil chite' u 
vatz txlava!e!. 

32As a! ni vale! uva! ye! koj la 
exaansa etaama ti' vetatine' vatz 
u txlavale!. As u qitz'in qatzike' 
uve! ye!l tixqel ati as a'e! nib'ane' 
kam uva! ni tal u Kub'aal Jesús. 
As nititz'a naj kam uva' la ib'an 
naj, aq'al la chiib' u Kub'aal 
Jesus sti'. 
33 Pet ech koj u qitz'in qatzike' 
uve' at tixqel, tan ni titz'a naj 
vimeeb'a'le! ti! uva! la txuq'txun 
u tixqel naje!. 
34As echat unq'a ixoje! uve! 
at itzumel tuk' u ixoje! uve! 
q'oponale', tan jit eela itxumb'al 
cha'ma, tan ni toksa u q'opo 
ixoje! taama ti' iblanata! kam 
uva' ni tal u Kub'aal Jesús. As 
a' nisa' ixoj uva' b'a'n ixoj vatz 
u Tiixhe' tuk' vichi'ole! tuk' u 
taanxelale'. Pet ech koj u ixoje' 
uve' at itzumel, tan ni titz'a ixoj 
vimeeb'a'le' ti! uva! la txuq'txun 
vitzumel ixoje!. 
35 Ni val unq'a yole' sete 
ti' unlochat ve't ex. Asjit ti' 
unmajat evatz. Pet ai u b'a'ne' ni 
vil b'en set, tan ai ni vale! uva! 
jik chit etatine! vatz u Kub'aal 
Jesúse'. As aya'l chit ek'u'l la 
etoksa etaama ti' enimat Aak. 

36 Asoj at umaj chelem la alon 
uva': «Techal chite' la teq'o tib' 
tuk' u q'opo ixoje!, tan kat tz'ajyu 
ve't iyaab' ixoj,» taq' u cheleme' 
ni tale!. As b'a'ne' uve! ni titz'a. 
Asoj la teq'o tib' tuk' tixqel. As jit 
paave! uva! la ib'ane!. 

37Pet asoj at ex uva' aya'l chit 
ve't ek'u'l uva! kat ok ve't tu 
vetaanxelale' uva' ye! la echuk 
etixqel, as exe! la alon kam ve't 
b'a'n sete. As b'a'n kuxhe' uve' 
ye! la eteg'o etib' tuk! umaj ixoj. 
38 Esti'e! ni val sete uva! ab'iste 
ex uve' la echuk ek'ulel as b'a'ne' 
uve! neb'ane!. As ab'iste ex uve! 
ye! la echuk ek'ulel as aal chit 
Diane! uve! neb'ane!. 

39Asoj at umaj ixoj uva! at 
itzumel, as ye! la uch ichukat 
ixoj uma't itzumel asoj isle'ltel 
naj. Pet asoj la kam naj, as la 
uch ichukat ixoj uma't naj uva' 
nimamal u Kub'aal Tiixhe! sta'n. 
40As ai ni vale! uva! aal b'a'ne' 
uva! ye'l itzumel ixoj la ichuke!. 
As nunnima uva! at u Tiixhla 
Espíritu tu vaanxelale' setuk!. 


Niyolon u Pablo ti' unq'a 
echb'ub'ale' uve' nik toksal 
vatz unq'a tze' tiixhe' 


1As cheel tuk untzaq'b'e 

b'en uma't u yole! uve' kat 
ech'oti sve ti! unq'a echb'ub'ale' 
uve! ni toksal vatz unq'a tze' 
tiixhe!. Tan ootzimale' sqa'n uva': 
«At ve't kutxumb'al,» ch'ex netale!. 
As je'saib' kuxhe' neb'ane' tuk! 
vetxumb'ale'. Pet aal la kuloch 
qib' ti' kuk'ujb'a't kuk'u'l ti' u 
Tiixhe' ti' kuxo'nit qib' sukuvatzaj. 
2 Tan asoj at umaj uxhchil la 
ije'sa tib' ti! uva! at ve't itxumb'al 
ni tale', as ale! uve! b'iil kuxh 
itxumb'al ati. 
3Pet ab'il uva' ni xo'nin u 
Tiixhe', as ale! uva! at ve't ok ta'n 
Aak xo'l vitename!. 

4As estile! uva! tuk val sete 

til ung'a echb'ub'ale' uve' kat 

oksal vatz unq'a tze! tiixhe!. Tan 
ootzimal sqa'n uva! uma'l kuxh 
Tiixh ati. As ye'l kuxh itxa'k 
ung'a tze' tiixhe! vatz u txlava!e!, 
5 As at unq'a kame' uva! ni 
toksa unq'a tename! sitiixh, as 
moj unq'a vee! uva! at vatz u 
almika'e' as moj unq'a veel uva! 
at vatz u tx'ava'e', tan an chite! 
uva! nimal kuxh unq'a tiixhe' 
ati uve! ni talpe' tuk' unq'a 
b'ooq'ole' unpajte. 
6Pet ech koj o', tan uma'l kuxh 
kuTiixh ati. As a'e' u Kub'aale' uve' 
cheesan tetz unq'a vee' skajayil. 
As estile! at ve't o! vatz u tx'ava'e' 
ti' kunimat Aak. As uma'l kuxh u 
kuB'ooq'ole' ati. As ale! u Kub'aal 
Jesucristo uva! ta'n vib'a'nile' as at 
ve't unq'a vee! skajayil. As at ve't 
kutiichajil ta'n Aak unpajte. 
7Asjit kajayil unq'a uxhchile' 
ootzin tetz uva! uma'l kuxh 
Tiixh ati, tan at unq'a uxhchile' 
uva' chiannal ste ti' toksat iq'ii 
unq'a Gel tiixhe!. As nitel kuxh 
techb'u unq'a echb'ub'ale' uve! 
kat oksal vatz unq'a tze' tiixhe!. 
Pet ni tal je! vitxumb'ale' ste 
uva! va'lexh nib'ane', tan ye'xh 
yak'inoj u k'ujleb'al ik'u'le'. 
8 Pet ech koj o, tan at sukuk'u'l 
uva! jit til gechb'ut umaj 
echb'ub'al kat okkat o! Katz u 
Tiixhe!. As k'uxh ni qechb'u as 
moj ye'le, poro ye'l tokeb'al ti! 
qok Katz u Tiixhe!. 
9Pet la val sete, k'uxh la uch 
etechb'ut unq'a echb'ub'ale', as 
atoj sek'u'l uva' at ka't unq'a 
qitz'in qatzike! uva! ye'xh 
yak'inoj u k'ujleb'al ik'u'le'. As ye! 
la uchi uva' la ku' tu paav ta'n 
uve! neb'ane'. 

10 Tan asoj la til umaj qitz'in 
gatzik etechb'ut u echb'ub'ale' 
tu u atinb'ale' uva! atkat umaj 
tze! tiixh, as la ok xe' taama ti! 
techb'ut unq'a echb'ub'ale' uva' 
ma't toksal vatz unq'a tze' tiixhe!. 
As tul ye'xnaj yak'in u k'ujleb'al 
ik'u'le'. 

11 As ti' kuxh vatxumb'ale' ta! 
uve' naale' la tz'ejxukat u qitz'in 
qatzike! uve! kat kam u Cristoe! 
sti'. 

12 Tan eyansa ve't itxumb'al u 
qgitz'in qatzike! uva! ye! yak'innal 
u k'ujleb'al ik'u'le', as la paavin 
ex vatz u qitz'in qatzike! as vatz 
u Cristo unpajte. 

13 Esti'e' ni val sete, tan asoj la 
yan itxumb'al umaj qitz'in qatzik 
ti' vechb'ut chib' as ye'l unpajtoj 
la vechb'u ve't chib', aq'al 

uva' ye! la paavin ve't u gitz'in 
qatzike' sva'n. 


Ni tal u Pablo 
isuuchil u tijle'me' 
1 As la etab'i uma't u yol uva! 
tuk val sete, tan in apóstol 

tetz u Kub'aal Jesucristo. As ye'l 
in ato'k in sk'amil Katz umaj 
uxhchil. Pet in ik'am Aak, tan 
kat vil Aak. As esti'e! at ve't ok 
ex Katz Aak ta'n u vaq'one! uve' 
kat unb'an set! tuk! vib'ii Aake!. 
2 As k'uxh at uxhchil ni alon 
uva' jit in ap6stol, poro ech koj 
ex tan ootzimal seta'n uva' in 
apóstol. As exe! ni k'uchun uva! 
in apóstol, tan ti' uva! at ve't ok 
ex k'atz u Kub'aal Jesús ta'n u 
yole! uva! kat val sete. 

3 As ech tuk val ile! te ung'a 
uxhchile! uve' ni alon uva! jit in 
apóstol. 

4 As eche! ye! koj la uch unjajat 
vechb'ub'al sete tuk' unq'a uva! 
nisa'vit svi! tul uva' at in sexo'l. 
5 As eche! ye! koj la uchi uva! la 
qeq'o qixqel sqi' uva! ni niman 
u Jesús eche! nib'an unjoltu 
ung'a apóstol tuk' unq'a titz'in 
u Kub'aal Jesús as tuk' u Cefas 
uva' Lu'. 

6As eche! uva! ye! koj la uch 
kujajat qechb'ub'al sete, in tuk! 
u Bernabé, eche! nib'an unjoltu 
unq'a alol tetz viyol u Tiixhe!. 
7Tan eche' nib'an umaj sol, 
tan jit naje' ni choon unq'a 
techb'ub'ale' tuk' unka't unq'a 
vee! nisa'vit sti'. As eche! 
nib'an u naje! uva! ni avan 
unq'a chikoe', tan la techb'u 
naj vivatz unq'a ichikoe' uve' 
kat tava. As eche' nib'an umaj 
naj uva' nichik tavan, tan 

la uch tuk'at naj u ta'l ich'u' 
txooe!. As la uche' uva! ech la 
kub'ane!. 

8 As etalaki uva! iyol kuxh 
umaj naj u yole! uve' ni val sete, 
tan at ve't kan u yole! tu unq'a 
uluje! uva! tz'ib'amal kan ta'n u 
Moisés. 
9As ech ni tal u yol ile! uva! 
tz'ib'amal kan: 

Ooksak u same! vi! iju' u 
vaakaxhe!, tul uva! nipach' 
txoo u trigo ti' teesal tuul, 
ti'k u yole!. 

As jit kuxh u vaakaxhe' ni tal u 
Tiixhe' tuk' u yole!. 

10 Pet sqi'e' tz'ib'amalkat kan 

u yole!, tan ech o'e' eche! umaj 
naj uve' ni ag'onvan u tx'ava'e' 
as uma't naj uve! ni pitx'one', 
tan a! ni titz'a chajnaj uva! la til 
chajnaj ivatz u taq'one!. 

11 As o'e' kat lochon ex ti! 
iyak'insal u b'a'nla yole' tu 
vetaanxelale'. As eche! va'lexh 
koj uva' la kujaj b'a'nil sete ti' u 
qgechb'ub'ale' tuk' uva! nisa'vit 
sqi'. 

12 As la uche' uva! la kujaj 
b'a'nil sete ti! u gechb'ub'ale' 
eche' nib'an unjoltu unq'a alol 
tetz viyol u Tiixhe'. As tul kat 
kupaxsa u b'a'nla yole! sexo!l, 
as ye! kat kujaj sete kam uva! 
nisa'vit sgi'. 

Pet kat kukuya, tan a! nik 
gitz'a uva! ye! la yan etxumb'al 
sqi' tuk' ti! unq'a b'a'nla yole! ti' 
u Cristo. 

13 As ootzimal seta'n uva! jank'al 
unq'a uxhchile' uve! ni taq'onve! 
tu u tostiixhe', as ti! unq'a oye' 
nitx'a'nkat chajnaj uve' ni toksal 
vatz u Tiixhe!. As echat unq'a 
uxhchile' uve' ni ilon isuuchil 

u atinb'ale! uva! niyatz'pukat 
unq'a txooe', as ni taq'ax unb'iil 
u chib'e' te chajnaj ti' uva! la 
techb'u chajnaj. 

14 As esti'e' uva! tal kan u 
Kub'aal Jesús uva! ab'il uve' ni 
paxsan u b'a'nla yole' ti' Aak, as 
a' la tx'a'nkat sti'. 

15 Pet ye! kat unb'ana kam 
uva' ni tale!. As jit ti' unlochpe' 
nuntz'ib'akat b'en sete, tan 
acha'v chit sve uva! ye'xhkam 
kat unjaj sete. Esti'e! uva! aal 
b'a'ne' la kam in ti' uva' la eesal 
u chiib'ichile' tu vaanxelale', 
tan asoj la eloch ve't in, as la 
eteesa ve't u chiib'ichile' tu u 
vaanxelale'. 

16 As jit uva! ai koj ni vale! uva! 
la ok unq'ii ti' unpaxsat u b'a'nla 
yole' ti! u Jesús. Pet at tzan chite' 

svi' ti! unpaxsat u yole!. ¡As oyeb!' 
chit unvatz, asoj ye! la unpaxsa 
u b'a'nla yole"! 

17Tan asoj in kuxh ni alon je! 
sve uva! la unpaxsa u b'a'nla 
yole', as la uchi uva' la lochpu 
ve't in sti'. Pet ti! uva! ijo'ximal 
ve't sva'n, tan Aak ni alon. As a'e! 
nunb'ane' kam uva! alel ve't sve 
ta'n Aak. 

18 As at ve't untx'aja'me' sti'. 

As a'e' u chiib'ichile' uva! at 

tu vaanxelal, tan ti' uva' ye'l 
lochb'al vetz kat unjaj sete, tul 
uva! kat unpaxsa u b'a'nla yole' 
sexo'l. Tan k'uxh vetze' uva' la 
lochpu ve't in seta'n ti' unpaxsat 
u b'a'nla yole' sexo'l, as ye! kat 
unjaj sete. 

19 As la val sete, tan ye'l in 
uva! ato'k koj in sk'amil xe! umaj 
uxhchil. Pet kat voksa ve't vib' 
sk'amil ti' unq'a tename' skajayil, 
til uva' la iniman u Cristo. 

20 As tul uva! at in xo'l ung'a 
tiaal Israel, as ech vuntxumb'ale' 
nunb'ane' eche! chajnaj. As 
k'uxh ootzimal sva'n uva' ye' 
ve't tetz u tzaq'ite' svi' uva! 
itz'ib'a kan u Moisés as ni voksa 
ze! vaama ti! unnimata' eche' 
nib'an chajnaj, ag'al uva' la pal 
chajnaj stuul. 

21 As tul uva! at in xo'l unq'a 
uxhchile! uve' jit u tzaq'ite' 
ninima uva! itz'ib'a kan u Moisés, 
as ech vuntxumb'ale' nunb'ane' 
eche' chajnaj. (As jit uva! ye! 

koj tokeb'al u tzaq'ite' uva' 
tz'ib'amal kan svi', tan techal la 
unnima vitzaq'it u Cristo.) As 
ech nunb'ane' eche! uva! nib'an 
chajnaj, ag'al uva' la inima 
chajnaj u Cristo. 

22 As tul uva! at in xo'l ung'a 
uxhchile! uve' ye! yak'inoj u 
taanxelale', as nunb'ane' eche! 
uve! nib'ane'. As kam vitxumb'al 
unq'a uxhchile' as ech 
vuntxumb'ale' nunb'ane', tan 
nunchuk txumb'al ti! uva' la pal 
unq'a uxhchile' stuul ti' u Cristo. 
As la inima ve'te!. 

23 As ai nunb'ankat ti' ipaxsal 
itzib'lal u b'a'nla yole' ti' u Cristo, 
aq'al uva' la ik'ul unq'a tename' 
skajayil vib'a'nil u Tiixhe' uva! 
alel kan ta'n Aak eche' uva' alel 
ve't sve ta'n Aak. 

24 Ate! ta! sek'u'l uva! tul ni 
tooje'l ve't ung'a uxhchile' ti! 
itx'akat umaj itx'aja'm, as k'uxh 
ni tooje'l skajayil, as uma'l 
kuxhe' u uxhchile' la tx'akoni. 
As ech la eb'ane' eche! uve! kat 
ib'an u uxhchile' uve' avait chit 
ik'u'! kat ooje'li, as kat tx'akoni. 
25 Tan jank'al unq'a uxhchile' 
uve! ni tooje'le! ti! itx'akat 
umaj itx'aja'm as aya'l chit 
ik'u'l nib'an tuche'. As nichus 
tib' b'axa. As ti! kuxh itx'akat 
umaj tetz uva' la pal iyak'il 
niya'lukat tib'. Pet ech koj 
o', tan OI uma'l u tx'aja'm nu 
kuya'lukat qib' uva! ye! la pal 
iyak'il. 

26 As jit'e'ch nunb'ane' eche! 
nib'an umaj uxhchil uva! 

ye! kuxh tootzaj kam sti' ni 
tooje'lkat. As jit'e'ch nunb'ane' 
eche' nib'an umaj naj uva' 

nu kuxh iq'osone' sijunal as 
ye'xheb'il at svatz. 

27Pet nunya'lu vib' ti! uva! ye! 
la unb'ane' kam uva! ni tal 
vunchi'ole', tan ech u tacha'v 
vunchi'ole' eche! uma'toj 

uxhchil uva' la unb'an ch'a'o 
stuk'. As la unq'ose'. As techal 
la unb'ane' tuk' vunchi'ole' kam 
uva' ni tal u Tiixhe', aq'al uva' 
ye! la el unqj'ii ti! valat isuuchil 
u b'a'nla yole' sete tuk' te unq'a 
tename!. 


Nib'eya u Pablo te unq'a 
niman tetz u Jesús ti' uva! 
ye! la nimal ung'a tze' tiixhe' 

1 1 As a' ni vale', vitz'in 
vatzik, uva! ye! la sotz 
sek'u'l til uva! kat ib'an unq'a 
q'esla b'aalae' na'ytzan, tan 
nikat ixaan ve't jaq' u suutz!e!. 
As kajayil chit kat pal tu u mare! 
ta'n u Tiixhe!. 
2 As unvatzul kuxh ve't unq'a 
tename' tuk' u Moisés kat ib'ana, 
tan eela kuxh stuk' uva' kat ku' 
ung'a tename' xe! u ale!, tul uva! 
kat ijaj Ob u mare'. As kat pal 
ve't unq'a tename' sxo'l. As atik 
u suutz'e' stiib'a. 
3As kajayil chit unq'a tename' 
kat echb'un u maná uve' kat taq' 
ku' tzan u Tiixhe' tu almika'. 
4As kajayil chit unq'a tename! 
kat uk'an u ale! uva! kat el ch'u'l 
tu u sivane! ta'n u Tiixhe', tan 


xekelik ve't u Cristo ti' u tename!. 


As ech ve't tatin u Cristo sxo'l 
eche! tatin u sivane' uva! kat el 
ch'u'l u ale! stuul. 
5 As k'uxh ech kat ib'an unq'a 
tename', as nimal unq'a tename' 
uva' ye'l u Tiixhe' kat chiib' 
sti'. Estile! uva! ye! saach unq'a 
tename' kat paleb'en u k'axk'oe' 
tu u tzuukin tx'ava'e'. As kat 
kam ve'te!, 

6As jank'al unq'a veel uva! 
kat ib'an unq'a q'esla kub'aale' 

as k'uchuvatze' nib'an kan 
sukuvatz, aq'al uva! ye! la qitz'a 
kub'anat unq'a va'lexhe' eche! 
uve' kat ib'an unq'a tename' 
na'ytzan. 

7As etoksak iq'ii unq'a tze' 
tiixhe! eche! uve' kat ib'an unq'a 
tename' na'ytzan, tan ech ni tal 
u yole! uva! tz'ib'amal kan: 

Kat xoneb' ve't unq'a tename' 
ti! itx'a'ne' as til tuk'a'e' 
vatz u tze! tiixhe!. 

As tul kat b'a'nxi as kat 
txakpu ve'te! ti! iblanat 
u va'lexhe' svatzaj, ti'k u 
yole!. 

8 As ye! la kuyansa qib' 
sukuvatzaj eche! uve! kat iblan 
unjoltu unq'a tename!, tan kat 
iyansa Ob unq'a naje! tuk' unq'a 
ixoje'. As tu kuxh uma'l q'ii as 
vinaj oxva'l mil (23,000) unq'a 
tename' uva! kat kam ta'n u 
Tiixhe!. 

9 As ye! la uch qulsat ivi! u 
Kub'aal Jesúse! eche' uve! kat 
ib'an unjoltu unq'a tename!' 
na'ytzan, tan kat kam ve'te! ta'n 
unq'a tx'i'latxooe!. 

10 As ye! la etal u va'lexhla yol 
til u Tiixhe! eche! uva! kat ib'an 
unjoltu ung'a tename' na'ytzan, 
tan kat ul ve't uma'l u ángel ti! 
iyatz'at ve'te'. 

11 As jank'al unq'a vee! uva! 

kat ib'an unq'a q'esla kub'aale' 
na'ytzan, as k'uchuvatze' kat 
ib'an kan sukuvatz, tan tz'ib'amal 
kan ti! ib'eyal sqe jank'al o! uva! 
nik ilon vib'a'nil u Jesucristo. 
12Esti'e! ni val sete, as 
echab'ataj chit ek'ujb'a't etib' 
jank'al ex uva' ni alon uva' ye' la 
eb'ane' eche! uve! kat ib'an unq'a 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


429 


q'esla kub'aale', as la chit etil je! 
etib' ti' uva! ye! la paavin ex. 
13 Tan jank'al uve' ni tul set ti' 
uva' la paavin ex sta'n, as eche! 
unq'a vee! ni tul ti' unjoltu unq'a 
tename! ti' uva! la paavini. Pet 
k'ujleb'al k'u'le' u Tiixhe!. Tan 
tul uva! la ul u va'lexhe' seti' uva! 
la aq!on ku! ex tu paav as ye! la 
oleb' ex st nenache'. As Aake' la 
lochon ex ti' etel vatz u paave!, 
aq'al uva! ye! la oleb' u paave! seti!. 
14Esti'e' ni val sete, vitz'in 
vatzik uva' xo'n ex sve, eteesataj 
etib' Katz unq'a tze' tiixhe'. 
15 As ni val unq'a yole' sete uva! 
jank'al ex uva' at etxumb'al. As 
etitz'ataj je! etib' ti! u yole! uve! 
ni val sete. 
16 As k'uchu vatze' nib'an u 
vino eche! u b'a'ne! uve' ni tal u 
Tiixhe! sqe. As ech u vino eche! 
vikajal u Cristoe', tan a' vikajal 
Aake' ni b'anon uva! vatzul ve't 
o! sukuvatzaj. As ni qaq' ve't 
ta'ntiixh te u Tiixhe' sti'. Asu 
paane! uva! kat kujatx sukuxo!l, 
as k'uchu vatze' nib'ane' eche! 
uva' kat ib'an vichi'ol Aake' 
tul kat k'axb'isali. Estile! uva! 
unvatzul ve't o! sukuvatzaj. 
17As uma'l kuxh u paane' nu 
kujatx sukuxo'l. As uma!l kuxh 
ve't gatin k'atz u Cristo, k'uxh 
nimaleen kuxaane', tan uma'l 
kuxh ve't u paane' nu kutx'a'e', 
18 As qitz'ataj setuk! kam uva! 
nib'an unq'a tiaal Israel, tan 
unvatzul chit itxumb'al unq'a 
uxhchile' svatzaj tul uva! ni 
techb'ul unb'iil vichib'il unq'a 
txooe' uve! ma't ikame' vatz u 
atinb'ale! uva! niyatz'pukat unq'a 
txooe'. 

19As jit ai ni vale! uva! at iyak'il 
unq'a ichib'il unq'a txooe' uva! ni 
toksal vatz umaj Gel tiixh. As jit 
a' ni vale! uva! Tiixh unq'a tze' 
tiixhe!. 

20As jank'al unq'a veel ni toksal 
vatz unq'a tze' tiixhe' ta'n unq'a 
uxhchile! uve' ye! ootzin tetz 

u Tiixhe', as a! ung'a sub'ule' 
ninima. As jit u Tiixhe' ninima. 
As la val sete uva! ye! nunsa' uva! 
la ik'ul tib' vetxumb'ale' tuk' 
unq'a sub'ule!. 

21 As ye! la uchi uva! la etuk'a u 
vino uve' at tu u koopa ti' toksal 
iq'ii u Kub'aal Jesús, as tul la 
etuk'a u vino uva! at tu uma't 

u koopa ti' toksal iq'ii unq'a 
sub'ule'. As ye! la uchi uva! la 
tx'a'n ex vi u meexha ti' toksal 
iq'ii u Kub'aal Jesús, as tul la 
tx'a'n ex vi' uma't meexha ti' 
toksal iq'ii unq'a sub'ule'. 

22 ¿Pet moj a! netale' uva! la quisa 
ivi' u Kub'aal Jesús tul la kunima 
unq'a sub'ule'? ¿As la kol oleb' oi 
q'a ti' kukolat qib' vatz Aak? 


Niyolon u Pablo 

ti' uva' la oksal iq'ii u Tiixhe' 

23As ech ni tal u yol ile": 
«Kam uva' ni tal gaama uva! la 
kub'ane', as la uch kub'anata!,» 
ti'k u yole'. As ati uva! jit u b'a'ne' 
la tag' sqe. As k'uxh ech ni tal 
u yole!. Pet jit kajayil la lochon 
oi til iyak'in u kutxumb'ale' ti' u 
qatine' k'atz u Tiixhe!. 
24 Esti'e' ni val sete uva' jit kuxh 
u qetze' la qitz'a, pet la kuchuk 
txumb'al o kub'anat b'a'nil te 
unq'a tename!. 
25 As u chib'e! uva' nik'ayile' 
tu unq'a k'ayib' chib'e' as la 

uch etechb'uta'. As ye'xhkam 
la etitz'a sti'. Pet eloq'taj. As 
etechb'utaj, 
26tan ech ni tal uma't u yol ile": 
Tetz u Kub'aal Tiixhe' u 
tx'ava'e! tuk! unq'a veel 
skajayil, ti'k u yole!. 
27Asoj la tal umaj uxhchil 
uva! ye! ni niman u Tiixhe' uva! 
la b'en ex tx'a'on tikab'al, as 
kam u echb'ub'ale' la taq' sete as 
etechb'utaj skajayil. As ye'xhkam 
la etitz'a sti'. 
28 Pet asoj la alpu sete uva!: 
«Kat oksal u echb'ub'ale' vatz u 
tze! tiixhe',» chaj ch'elel ex, as 
ye! la etechb'u aq'al uva! ye! la 
eyansa itxumb'al unq'a uxhchile' 
uve' kat ilon u va'lexhe', k'uxh 
ootzimal seta'n uva' tetz u 
Kub'aal Tiixhe' u vatz tx'ava'e! 
skajayil tuk' unq'a echb'ub'ale'. 
29As ti' u uxhchile' uva! kat 
alon u yole' ni valkat u yole' sete, 
aq'al uva! ye! la yan etxumb'al. 
Pet kamal la etal je! sete 
uva!: «¿Kam q'i uve' nib'anchu 
kusuuchil ti' vitxumb'al uma't 
u uxhchile'?» kamal chaj ex la 
etale'. 
30As: «Ni qaq' ve't ta'ntiixh te 
u Tiixhe' ti' u echb'ub'ale'. ¿As 
kam q'i uva! la kuxh iyol ve't 
oi umaj uxhchil ti' gechb'ut 
u echb'ub'ale! uva! kat qaq' 
ta'ntiixh te u Tiixhe! sti'?» chaj 
ex la etale!. 
31 Pet la val sete, tan kam 
uva! la etechb'u moj kam uva! 
la etuk'a as moj kam uma'toj la 
eb'ane!, as eblantaj skajayil ti' 
etoksat iq'ii u Tiixhe!. 
32 As ye'l umaj txumb'al la 
eb'ane' uva! la yansan itxumb'al 

unq'a tiaal Israel tuk' unq'a jit 
tiaal Israel as tuk' unq'a qitz'in 
qatzike! uva! itenam Tiixh. 
33 As eche' uve! nunb'ane', tan 
nunya'lu vib' ti! uva' la chiib' 
ve't unq'a tename' skajayil ti! 
unq'a txumb'ale' uva! nunb'ane!. 
As jit kuxh vuntxumb'ale' ni 
voksa. Pet nunchuk txumb'al 
til unb'anat u b'a'ne' te unq'a 
tename' skajayil, ti' uva' la eesal 
unq'a uxhchile' vatz vipaave!. 
1 1As eteesataj etexhlab'al 
ti! uve! nunb'ane', tan 
a' ni veesakat vexhlab'al ti' u 
Cristo. 


Ni tal u Pablo uva' kam 
itxumb'al unq'a ixoje' 
la ib'an tu u atinb'ale' 
tetz nachb'al Tiixh 
2 Vitz'in vatzik, ni voksa eg'ii, 
tan b'enameen netulsa in sek'u'l. 
As nenima unq'a chusb'ale' uve! 
kat unchus sete. As ye'xhkam 
nejalpu isuuchil. 
3U Tiixhe' ale! ib'ooq'ol u 
Cristoe', as u Cristoe! ale! 
ib'ooq'ol u naje', as u naje! a'e! 
ib'ooq'ol u ixoje!. 
4 Asoj la ib'aju umaj naj ivi' 
tul uva' ninach naj Tiixh tuu 
atinb'ale' tetz nachb'al Tiixh 
moj la tal naj umaj yol uve! a! 
tzaanajkat xe! u Tiixhe!, as la 
teesa naje' iq'ii u Cristo. 
5 Pet ech koj u ixoje! tan asoj ye!l 
ivi' ixoj la ib'aju tul uva' ninach 
ixoj Tiixh pet moj tul la tal ixoj 
umaj yol uva! a! tzaanajkat xe! 
u Tiixhe', as la teesa ixoj iq'ii 
vitzumele', tan eela kuxh stuk' 
uva' kat tzok'pik el u xi'l ivi' 
ixoje!. 

6 Tan asoj ye! la ib'aju ixoj vivi'e', 
as aal b'a'ne! uva! la tzok'pik el u 
xi'l ivi' ixoje!. Pet asoj ch'ixub'al 
te ixoj uva! la tzok'pu ve't u xi'l 
ivi' ixoje!, as ib'aju ixoj vivile!. 
7As ye! la ib'ane' uva! la ib'aju 

u naje! vivi'e! tan ivatzib'al u 
Tiixhe' u naje'. Tan ni toksa naj 
iq'ii u Tiixhe!. Pet ech koj u ixoje', 
tan a! vitzumel ixoje' la toksa iq'ii. 
8 Tan tul uva! kat icheesa ve't u 
Tiixhe' u b'axa naje' tuk! u blaza 
ixoje', as ye'le uva! a! koj kat 
elkat ch'u'l u naje' Katz u ixoje!. 
Pet ai kat elkat ch'u'l u ixoje' 
Katz u naje!. 

9 As ye! kat icheesa u Tiixhe' u 
naje! ti! ilochat u ixoje'. Pet kat 
icheesa Aak u ixoje' ti! ilochat u 
naje'. 

10 Esti'e' techal chit la ib'aju u 
ixoje! vivile! texhlal tetz uva! 
ninima ve't ixoj vitzumele', tan 
ale! b'a'n vatz unq'a ángel. 

11 Pet sukuvatz, jank'al o! uva! at 
ve't ok o! Katz u Kub'aal Jesúse', 
as ye'l koj u naje', as ye'le u ixoje' 
ati. As ye'l koj u ixoje', as ye'le u 
naje! ati. 

12Eche' ta! u ixoje' tanu 

Tiixhe' ta! kat cheesan ixoj ta'n 
vimelek'? u naje'. As u naje' a! ni 
titz'eb' kat naj Katz u ixoje'. As 
kajayil kuxhe' ta! tzaanaj xe! u 
Tiixhe!. 

13 As gitz'ataj setuk', ¿ma b'a'n 
kuxhtu' uva! la inach ve't unq'a 
ixoje! Tiixh tu u atinb'ale! tetz 
nachb'al Tiixh, as tul ye'l vivi! 
cha'mae! b'ajumal? 

14 As chiannal ve't sqe uva! 
nitzok'pik el u xi'l ivi' unq'a 

naje', tan ch'ixub'ale! uva! ye! la 
tzok'pik el u xi'l ivi' u naje'. 

15 Pet ech koj u ixoje!, tan tetz 
chit ixoje! uva! la ich'iisa ixoj 

u xi'l ivi'e!. Tan a! u Tiixhe' kat 
aq'on te ixoj uva! nim u xi'l ivi' 
ixoje!, tan al u xi!l ivi' ixoje! ni 
b'ajun vivi' ixoje!. 

16 Asoj ab'il ye! la niman u yole' 
uve! ni vale', as la val sete uva! 
chiannal sde uva! ech chit nu 
kub'ane!. As echat nib'an unq'a 
qgitz'in qatzike! tulaj unjoltu 
unq'a tename!. 


Ni paasa tib' unq'a 
uxhchile' ti' u tx'a'o'm 
uva! ijej kan u Jesúse' 

17As tuk untz'ib'a b'en ka't 
ung'a yole' sete, vitz'in vatzik. 
Pet ye! la uch valata' uva' b'a'n 
neb'ane', tan jit u b'a'ne' neb'ane' 
tul uva' nemol etib'. Pet a' u 
va'lexhe' neb'ane', 
18tan kat vab'i yol seti' ti' 
uva' tul nemol etib' sekajayil 
ti' enachat Tiixh, as jit eela 
etxumb'al. Pet jalel tib' 
vetxumb'ale'. As nunnima unb'iil 
uva! an chit u yole' uve' ni vab'i, 
19tan ni vitz'a uva' techal chit la 
ib'ane' uva! jit eela vetxumb'ale' 
til uva! la ootzili uva! ab'iste ex 
uve! ex tetz u Tiixhe!. 
20 Tan tul uva! nemol etib' as 
eche! tetzkoj u Jesús u tx'a'o'me' 
uve! neb'ane!. 
21 Tan tul uva! netx'a'ne', as at ex 
uva! b'axel netechb'u vetetze! vatz 
vemoole!. Esti'e! uva! at ex uve! nu 
kuxh ekuy ve't eva'y. As tul at ka't 
ex uve! q'ab'a'm neb'an ve'te'. 


4 11.12 Chuk tu u O't Testamento Génesis 2.22. 

22 ¿As ye!l kol ekab'al q'a ati 
uva! la tx'a'nkat ex as la uk'a'kat 
ex? ¿As ma ye! nib'en sete uva! 
ni teesa tib' eq'ii sevatzaj ti' 
ech'ixvisat unq'a gitz'in qatzike' 
uve! ye'l tetz ati? As tul molomal 
ex sekajayil ta'n u Tiixhe'. ¿Kam 
la val q'i ti! uve! neb'ane'? ¿Ma 
netale! uva! la voksa eq'ii sti'? 
¡Ye!le ta'! 


Nichusun u Pablo 
OI uma'l u tx'a'o'm 
uva' ijej kan u Jesús 
23 As u chusb'ale' uve' kat 
unk'ul ta'n u Kub'aal Jesús, as 
ale! kat unchus sete. As ech ni 
tal ile', tan tu u aq'b'ale' uva! kat 
ag'az ok u Kub'aal Jesús tiq'ab' 
unq'a iq'esal ung'a tename' as 
tul ye'xnik itxey chajnaj Aak, as 
itxey ve't Aak u paane!. 
24 As tul ma't taq'at Aak 
ta'ntiixh sti', as ijatx ve't Aak 
u paane!. As ech tal ve't Aak 
ile!: «Etxeytaj; as etx'a'taj, tan 
ale! vunchi'ole! uve' tuk vaq' 
k'axb'isaloj seti'. As chajpaj chit 
etx'a'at u paane' eche! uva! nu 
kub'an cheel, as la etulsa in 
sek'u'l,» ti'k Aak. 
25 As echat chit ib'an Aak tuk' u 
koopa tan tul uva' kat tzojpu ve't 
itx'a'n chajnaj, as itxey ve't Aak 
u koopa. As ech tal Aak ile!: «As 
u ale! uva! at ku! tu u koopa, as 
ale! u ak! tzaq'ite' uve! la ktujeb' 
kan ta'n vunkajale'. As chajpaj 
chit etuk'at u vino tu u koopa 
eche! uva' nu kub'an cheel, as la 
etulsa in sek'u'l,» ti'k Aak. 
26 Esti'e' ni val sete, tan 
chajpaj chit etx'a'at u paane' as 
chajpaj chit etuk'at u vino uve' 

at tu u koopa, as a! vikameb'al 
u Kub'aal Jesús la etulsa sek'u'l 
sevatzaj techal la ul Aak tika'pa. 


Ni tag' u Pablo itxumb'al 
unq'a niman tetz u Jesús OI u 
tx'a'o'm uva' ijej kan u Jesús 

27Esti'e! ni val sete, ab'il ex 
uva! la tx'a'on u paane' as la 
etuk'a u vino tu u koopa as tul ye' 
b'a'n etatine! sevatzaj, as ech exe! 
eche! unq'a uxhchile' uva! kat 
eesan iq'ii u Kub'aal Jesúse!. Tul 
kat k'axb'u vichi'ol Aake', as kat 
el vikajal Aake' vatz u kuruse!. 
28 Esti'e! ni val sete, etitz'ataj je! 
etib' sejununila. As a'n la etx'a' u 
paane!. As la etuk'a u vino uva! 
at tu u koopa. 
29 Tan asoj la etx'a' u paane!, 
as la etuk'a u vino uva' at tu u 
koopa as tul ye! kat etitz'a je! 
etib! sevatzaj, as a! u k'axk'oe' la 
eteq'o tzan seti!. 
30As nimal unq'a gitz'in qatzik 
at sexo'l uva! aach'o'm. As ati 
uva! yaab' kuxh vichi'ole'. As ati 
uva! kamnalu ve'te'. 
31 As kat koj qitz'a je! qib', as 
ye! la b'anchu kusuuchil ta'n u 
Kub'aal Jesúse!. 
32 Pet tul nib'an u Kub'aal 
Jesúse' kusuuchil, as nu 
kupaleb'e u k'axk'oe' ta'n Aak, 
aq'al uva' ye' la b'en o' tu u 
choob'al paave' tuk' unq'a 
tename' uve' ye' ni niman Aak. 
33 Esti'e! ni val ve't sete, vitz'in 
vatzik, tul uva' la emol etib ti! 
u tx!lalo'me', as etx'eb'taj etib' 
sekajayil ti' etx!a'ne!. 
34Asoj at ex uva! va'y ni b'anon 
ex, as tx'a'noj ex tekab'al, aq'al 
uva! ye! la ul u k'axk'oe' seti' 

ti' u va!lexhe' uve' neb'ane' tul 
nemol etib' sevatzaj. 

Atil chit ka't u yol uve' la vil 
isuuchil. As oonnal ve't in sexo!l 
unpajte. 


Nichusun u Pablo ti' u tijle'm 

unq'a niman tetz u Jestis uva' 

ni taq' u Tiixhla Espíritu ste 
1 1A' ni vale', vitz'in vatzik, 

uva' la etootzi isuuchil 

unq'a qijle'me' uve! ni taq' u 
Tiixhla Espiritu sqe. 
2 Tan ate! sek'u'l uva! tul ye'xnik 
ek'ujb'a't ek'u'l til u Kub'aal 
Jestise', as nik kuxh etag' etib' 
sub'loj ti! etoksat iq'ii unq'a Gel 
tiixhe! uve' ye! ni tiine!. 
3 Esti!e! ni val sete uva! ye! la 
uch teesat umaj uxhchil iq'ii u 
Jesús, asoj a! u Tiixhla Espíritu 


la aq'on itxumb'al ti' talat u yole!. 


As ye'xheb'il la alon uva': «A! u 
Jesúse' u kuB'ooq'ole',» chaj la 
tale', asoj ye'l u Tiixhla Espíritu 
at tu u taanxelale'. 

4Asjit eela unq'a qijle'me' uve! 
ni taq' u Tiixhla Espíritu sqe. As 
uma'l kuxhe' u Tiixhla Espíritu 
uve' ni aq'on sqe. 
5 As jit eela unq'a aq'one' uve' nu 
kub'ane' ti! toksal iq'ii u Tiixhe!. 
As uma'l kuxh u kuB'ooq'ole' 
uve' ni aq'on u qaq'one'. 
6As jit eela unq'a b'a'nile' uve' 
at kan sukuxo'l. As uma'l kuxhe' 
u Tiixhe' uve! ni b'anon unq'a 
b'a'nile' skajayil sukuxo'l. 
7As ni taq' u Tiixhla Espíritu 
vib'a'nile' sqe skujununilaj, 
til uva! la kuloch ve't qib' 
sukuvatzaj. 
8 Tan at unq'a qitz'in qatzike' 
uva! aq'el itxumb'al ta'n u 

Tiixhla Espiritu. As ati uva' ni 
taq' u Tiixhla Epíritue' itxumb'al 
ti! talat isuuchil u yole! uva! kat 
ik'uch Aak ste. 

9As ati uva' at k'ujleb'al ik'u'l 
ta'n u Tiixhla Espiritu ti' ik'uchat 
u nimla b'a'nile! uva! tetz u 
Tiixhe!. As ati uva! ni tx'olon 
ib'a'nxisat unq'a aach'o'me' ta'n 
u Tiixhla Espiritu. 

10 As ati uve' kat taq' u Tiixhla 
Espíritu itxumb'al ti! ib'anat 
unq'a k'uchb'al tetz vib'a'nil u 
Tiixhe! uva! xo'veb'al chittu'. As 
ati uva' at itxumb'al ti' talat 
isuuchil viyol u Tiixhe' ta'n u 
Tiixhla Espíritu. As ati uva' kat 
taq' u Tiixhla Espíritu itxumb'al 
ti' ipal stuul ma tetz Tiixh u yole' 
uva' ni talpe' moj ye'le. As ati 
uva! kat taq' u Tiixhla Espíritu 
ti' iyolb'et ka't yolb'al. As ati 
uva' kat taq' u Tiixhla Espíritu 
itxumb'al ti' talat isuuchil unq'a 
yole' uva' ni talpu tu uma't 
yolb'al. 

11 As jank'al ung'a b'a'nile' uve! 
aq'el te ung'a gitz'in gatzike', as 
uma'l kuxh u Tiixhla Espíritu 
ni aq'on ste. As Aake' ni jatxon 
ung'a tijle'me' xo'l unq'a qitz'in 
qatzike' tuk' vitxumb'ale'. As 
Aak kuxhe' ootzin tetz ab'il la 
taq' Aak ste. 

12 Tan eche' b'an ta'n u 
kuchi'ole', tan uma'l kuxh u 
kuchi'ole!. As nimal chit tatine' 
skajayil. As echat chit b'an qa'n 
o' uva' o' niman tetz u Cristo, 
13 tan unvatzul kuxh gatine' 
sukuvatzaj ta'n u Tiixhla 
Espíritu, k'uxh oi tiaal Israel as 
k'uxh jit o! tiaal Israel. As k'uxh 
ato'k o' sk'amil k'atz umaj naj 

pet moj ye'le as unvatzul ve't 
gatine' sukuvatzaj, tan ti' uva! 
uma!l kuxh u Tiixhla Espíritu at 
tu u gaanxelale'. 

14 As eche! u kuchi'ole' tan 
ye'le uva! uma'l kuxh koj ni 
taq'onvukat. Pet kalab' kuxh 
taq'on ati. 

15 Tan eche' u qoje' tan la koj 
uchi uva' ech la tal ile': «Eche' 
in koj q'ab'. Esti'e! ye'l vokeb'al 
ti' u chi'ole',» chaj koj la tale'. As 
eche' ye! koj txeyel tib' u qoje' 
tuk' u kuchi'ole!. 

16 As eche' u kuxikine' tan la koj 


uch talata! uva': «Jit in blaq! vatz. 


Esti'e! ye'l vokeb'al ti' u chi'ole',» 
chaj koj la tale'. As eche! ye! koj 
txeyel tib' u kuxikine' tuk' u 
kuchi'ole'. 

17 Tan asoj ta'n kuxh u blaq' 
kuvatze' at ti' u kuchi'ole', as 
eche' la koj uch qab'in ve'te'. 
Asoj ta'n kuxh u kuxikine' at ti! 
u kuchi'ole', as eche' la koj uch 
kusijon ve'te!. 

18 As Tiixh kat k'ujb'a'n kan uva! 
ab'iste u taq!on u kuchi'ole' nib'an 
sijununila, eche! uva! nisa' Aak. 
19 Tan asoj uma'l kuxh ni 
taq'onvukat u kuchi'ole' skajayil, 
as va'len ve't tilone! u kuchi'ole' 
la ib'ane!. 

20 As k'uxh kalab' kuxh taq'on u 
kuchi'ole' ati, as uma'l kuxhe' u 
kuchi'ole'. 

21 Estile! uva! ye! la uch talat u 
blaq! kuvatze! te u kuq'ab'e' uva!: 
«Ye'l atxa'ke' svi',» chaj koj la tale!. 
As mita'n u kuvi'e' la alon te u 
qoje' uva!: «Ye'l atxa'ke! svi',» chaj 
koj la tale!. 

22 Pet jit'e'che' tan ab'iste u tetz 
u kuchi'ole! uva! b'iil kuxh ni 

taq'onve' uva! ni qile', as a'e! uve! 
pal chit itxakon sqi!. 

23 As unq'a tatin u kuchi'ole' 
uve! ye'l kuxh iq'ii sukuvatz, as 
ale! uve! nu kub'aju. As unq'a 
tatin u kuchi'ole! uva! ye! b'a'n 
sde uva! la ilpi, as ale! uve! ni 
chit kuxo'ni. 

24Pet ech koj unq'a tatin u 
kuchi'ole' uva' la uch tilpe', tan 
ye'xhkam ni titz'al sti'. Pet at 
kuxhtu'. As ech kat ib'an ve't u 
Tiixhe' ti' ik'ujb'a't unq'a tatin u 
kuchi'ole' svatzaj, tan kat toksa 
ve't Aak iq'ii u kuchi'ole' uve' 
ye'l kuxh itxa'k sqi'. 

25 Aq'al uva' ye! la tal umaj u 
kuchi'ole' teesat tib' k'atz unq'a 
imoole'. Pet eela chit la el u 
kuchi'ole' svatzaj ti' ilochat tib! 
skajayil. 

26 Tan asoj nipaleb'e unb'ooj 

u kuchi'ole' umaj k'axk'o, as 
kajayil chit u kuchi'ole' ni 
nachon u ch'o'me'. Asoj la 

ik'ul unb'ooj u kuchi'ole' umaj 
b'a'nil, as kajayil chit u kuchi'ole' 
nichiib' ve'te!. 

27 Esti'e! ni val sete, tan ech 
gatine' Katz u Cristoe! eche! ban 
ta'n u kuchi'ole', tan unvatzul 
kuxh qatine' sukuvatzaj tuk' u 
Cristo. 

28 Pet kat taq' ve't u Tiixhe' 
qijle'm, o! uva! o! niman tetz 
Aak. As at o! uva! o! apóstol. 
As at o! uva! o! g'ajsan tetz 
viyol u Tiixhe'. As at o! uva! 

oi chusunaal. As at o! uva! ni 
k'uchun unq'a nimla b'a'nile! uva! 
tetz u Tiixhe! uve' nim talche'. 
As at ol uva! ni b'a'nxisan 
unq'a aach'o'me'. As at o! uva! 
at kutxumb'al ti' kulochat u 

kumoole'. As at o! uva! ni ilon 
isuuchil unq'a qitz'in qatzike'. As 
at o! uva! nu kuyolon tu uma't 
yolb'al. 
29Pet jit kajayil o! uva! oi 
apóstol. As jit kajayil oi uva! o 
g'ajsan tetz viyol u Tiixhe'. As jit 
kajayil o! uva! oi chusunaal. As 
jit kajayil o! uva! oi k'uchul tetz 
vinimla b'a'nil u Tiixhe! uva' nim 
talche!. 
30 As jit kajayil o! uva! nu 
kub'a'nxisa unq'a aach'o'me'. As 
jit kajayil oi nu kuyolon tu uma't 
yolb'al. As jit kajayil oi ni alon 
isuuchil uma't yolb'al. 
31 Pet la val sete, okoj ex ilil 
ti! ejajat te u Tiixhe! ti! uva! la 
taq' Aak etijle'm uva! techal la 
txakon sexo'l. 

As cheel tuk unchus ve't ex 
til uma't txumb'al uva! at pal ti! 
ung'a txumb'ale' skajayil. 


Ni tal u Pablo uva' at pal 
u xo'niib'e' ti' unjoltu 
unq'a txumb'ale' skajayil 
1 1Tan k'uxh la untx'ol 
unjoltu unq'a yolb'ale' 
uve! niyolb'e unq'a tename! as 
tuk' unq'a yolb'ale' uve! niyolb'e 
unq'a ángel, as tul ye! la unxo'ni 
u vitz'in vatzike', as ye'xhkam la 
untx'ol stuk', tan ech kuxh ine! 
eche' umaj ch'ich! uva! la kuxh 
ch'ene'nani. 
2 As k'uxh at vijle'm ti' valat 
isuuchil unq'a yole' tetz u Tiixhe', 
as k'uxh la pal in tu vitxumb'al 
u Tiixhe' uve! ye! nik ipal unq'a 
uxhchile' stuul na'ytzan, as 
k'uxh at untxumb'al ti' unq'a 
veel skajayil, as k'uxh k'ujle'l 
unk'u'l ti! uva! la val iq'ajsal 





1 CORINTIOS 12, 13 


b'en umaj vitz ti' ib'en ik'ujb'a't 
tib' tu uma't atinb'al, as tul ye' 
nunxo'ni u vitz'in vatzike', as ye'l 
kuxh itxa'ke' uve' nunb'ane!. 
3As k'uxh la voya unq'a 
unmeeb'ale' skajayil te unq'a 
meeb'a!e!, as k'uxh la vaq! vas 
unchi'ole' tz'e'saloj ti! valat viyol 
u Tiixhe', as ye! nunxo'ni unq'a 
vitz'in vatzike', as ye'l itxa'ke' 
uve' nunb'ane!. 

4Tan asoj la kuxo'ni ve't u 
qitz'in gatzike' tuk! vib'a'nil u 
Tiixhe', as la kukuy unq'a qitz'in 
qatzike!. As la kub'an b'a'nil 
ste. As ye! la ch'o'n qaamae! sti!. 
As ye! la kuje'sa gib' vatz unq'a 
gitz'in gatzike'. As ye! la qoksa je! 
kuq'ii svatz. 

5 As sula aama ol la ib'an vatz 

u gitz'in gatzike'. As jit kuxh u 
getze' la gitz'a. As ye! la qaq' 
tokeb'al u ulchil viel, As ye! la 
qaq' ipaav u gitz'in gatzike' tu u 
qaanxelal. 

6As ye! la txuq'txun o! ti' u 
va'lexhe!. Pet a! la txuq'txunkat ol 
ti' u jikla txumb'ale!. 

7Asoj la kuxo'ni u qitz'in 
qatzike', as k'uxh kam kuxh la 
kupaleb'e as la kukuye'. As la 
kuxh kunima qib'. As k'ujle'l 
chit kuk'u'l ti' u Tiixhe' uva! 

a! u b'a'ne' nib'an Aak te u 
qitz'in qatzike!. As la kukuy qib' 
sukuvatzaj. 

8 As ye'l iya'teb'al u xo'niib'e!. 
Pet ech koj u tijle'm unq'a 
uxhchile' ti! talat isuuchil viyol u 
Tiixhe!, tan tuk motxoje'. As tuk 
paloje' u tijle'm unq'a uxhchile' 
ti' talat ve't ka't unq'a yolb'ale!. 
As tuk paloje' u tijle'm unq'a 
uxhchile' uva! at itxumb'al ti! 

talat isuuchil unq'a yole' uva! kat 
ik'uch Aak ste. 

9Tan atil vitxumb'al u Tiixhe' 
uva! ye! ootzimal sqa'n cheel. As 
atil isuuchil viyol u Tiixhe' uva! 
ye! ootzimal sqa'n ti' uva! la gal 
te u kumoole'. 

10 As tul la ilej ve't u q'iie' uva! 
la tzojpu ve't unq'a vee! uva! 
itzlamal kan ta'n u Tiixhe!, as 
jank'al ung'a txumb'ale' uve! b'iil 
kuxh ootzimal sqa'n cheel as la 
sotz ve'te'. 

11 As tul uva! inik tal xaak, as 
echik unyolone' eche! umaj tal 
xaak, as echik untxumb'aline' 
eche' umaj tal xaak. Pet tul kat 
ok ve't in najil, as kat vaq! ve't 
kan unq'a ne'la chaj txumb'ale'. 
12 As ech u kutxumb'ale' cheel 
eche! tilat tib' umaj uxhchil tu 
umaj ilonb'al uva' tokix kuxh 
tilone'. Pet la ilej ve't uma'l u q'ii 
uva! la til ve't tib' kuvatz tuk' u 
Jesús. As atil vitxumb'al Aake! 
uva! ye! ootzimal sqa'n cheel. As 
tul la ilej u g'iie', as la qootzi ve't 
vitxumb'al u Jesús eche! tootzit 
o' Aak. 

13 As oxva'l unq'a txumb'ale' 
ati uva! ye! la pali. As ale! u 
k'ujleb'al kuk'u'le', tuk' u 
b'a'nile! uva! nu kutx'eb'e', tuk' 

u xo'niib'e'. Pet a! u xo'niib!'e' 
uva! nim talche' ti! ka't unq'a 
txumb'ale'. 


Niyolon u Pablo ti' unq'a 
uxhchile' uve' at tijle'm 
ti' talat ka't yolb'al 
1 1Esti'e' ni val sete, 
eya'lutaj etib! ti! exo'nit 
etib' sevatzaj. As okojtaj ex ilil 
ti! ejajat te u Tiixhe! ti! uva! la 

taq' Aak etijle'm ta'n u Tiixhla 
Espíritu. As la ejaj te Aak uva! at 
ex la taq' Aak etijle'm ti' etalat 
isuuchil viyol Aake' xo'l unq'a 
qitz'in qgatzike'. 
2 Tan ab'il uve' la yolon tu uma't 
yolb'al as eche! te koj unq'a 
qitz'in gatzike' ni yolonkat, pet 
te u Tiixhe' ni yolonkat. As k'uxh 
a! u Tiixhla Espíritu la aq'on u 
tijle'me! ti' talat isuuchil umaj 
yol uva! ye!xheb'il ootzin tetz, as 
ye'xheb'il la pal tu u yole' uve! 
kat alpi. 
3As ab'il uva! la alon ve't 
isuuchil viyol u Tiixhe' te unq'a 
qitz'in qatzike!, niyolone! ti! 
iyak'insal taama, ti' ichiib'isal 
taama as ti' toksal xe' taama ti! 
inimal viyol Aake!. 
4 As ab'il uve! at tijle'm ti! iyolon 
tu uma't yolb'al as an kuxhe' 
niyak'insa taama. Pet ab'il uve' 
at tijle'm ti! talat isuuchil viyol u 
Tiixhe! xo'l unq'a qitz'in qatzike!, 
as niyak'insa taama unq'a qitz'in 
gatzike' skajayil uve! ni niman u 
Jesús. 
5 As a! ni vale' uva! kajayil koj 
chit ex at etijle'm ti! eyolon tu 
uma't yolb'al. Pet aal b'a'ne' 
uva' at etijle'm ti' etalat isuuchil 
viyol u Tiixhe' xo'l unq'a qitz'in 
qatzike', tan aal b'a'ne' uva' la 
pal unq'a qitz'in qatzike! skajayil 
tuuyole'. As la yak'in taama 
ti! viyol u Tiixhe!. Esti'e' ni val 
sete uva! asoj ye'xheb'il la alon 
isuuchil u yole! uva! kat alpu tu 
uma't yolb'al, as nim talche' uva! 
la alpu isuuchil viyol Aake' ti! 
uva! la alpu tu uma't yolb'al. 

6 As eche! ta! in, vitz'in vatzik, 
tan asoj tu uma't yolb'al la 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


437 


yolonkat in sete tul la b'en vil ex, 
as ye! la pal exe! stuul. As ye'l 
kuxh itxa'ke! u yole' seti'. Pet aal 
b'a'ne' la b'en val isuuchil u yole' 
sete uva' ootzimal seta'n, aq'al 
uva' la pal ex tu u txumb'ale' as 
u chusb'ale! uve' tetz u Tiixhe!. 
7As eche! ung'a q'oob'e'tze' tan 
asoj eela kuxh u tuul ivi! ung'a 
q'oob'e'tze' eche! u su'e' uve! 

ni xulile' tuk' u jiich'e' uve! 
nig'oope', as ye! la b'en sge uva! 
kam q'oob'e'tzil nib'anb'ele!. 

8 As eche! umaj trompeta tan 
asoj ye' la oq'sal tijikil ti' imolpu 
ung'a sole! ti! ib'en tu ch'a'o, 

as ye' la ib'an chajnaj tuche' ti' 
ib'en tu u ch'a'oe!. 

9Echat chit nib'an sexo'l tan 
asoj ye' la uch tab'il isuuchil u 
yolb'ale' uva! niyolb'el sexo'l, ¿as 
kam q'i la etulb'e etootzit u yole' 
uve! ni talpu sexo'l? As la kuxh 
teq'o u kajiq'e' u yole!. 

10Tan nimal kuxhe' unq'a 
yolb'ale' at vatz u tx'ava'e' as at 
isuuchil sijununil uve' niyolb'e 
ung'a uxhchile!. 

11 Asoj ye'l in la pal in tu visuuchil 
umaj yolb'al, as ech ine! vatz 
ung'a uxhchile! uva! niyolb'en 

u yolb'ale! eche! umaj uxhchil 
uva! va'len tenam tzajnajkat. As 
echat ung'a uxhchile' sunvatz 
eche' unq'a uxhchile' uva! echen 
tu uma't tenam. As ye! la tab'i tib' 
kuyol sukuvatzaj. 

12 As echat kuxh b'anel eta'n 
vitz'in vatzik, tan netachva 

uva! la tag' u Tiixhla Espíritu 
etijle'm. Pet a! ni vale! uva! aal 
b'a'ne' la taq' Aak vetijle'me' ti! 
elochat unq'a qitz'in qatzike! ti! 
iyak'insal taama k'atz u Tiixhe!. 

13 Estile! ni val sete, ab'il uva! 
at tijle'm ti' iyolon tu uma't 
yolb'al uva! va'len yolb'alil, as 
la ijaj b'a'nil te u Tiixhe!. As la 
taq' Aak tijle'm ti! talat isuuchil 
u yole! uva' kat tal xo'l unq'a 
qitz'in gatzike'. 
14Tan asoj la unnach Tiixh tu 
uma't yolb'al uva! ye! ootzimal 
sva'n, as tuk! kuxh u vaanxelale' 
la unnachkat Tiixh. Pet ech koj 
vuntxumb'ale', tan ye! nipal tu u 
yole! uve' kat vala. 

15 ¿As kam q'i la unb'ane'? 

Tan tul la unnach Tiixh tuk' 
vaanxelal, as la pal in tu u yole' 
kam uve' ni vale'. As tul la b'itz 
in tuk' vaanxelal, as la pal in tu 
uve! nunb'itza. 

16 Pet asoj la etoksa iq'ii u 
Tiixhe' tuk' etaanxelal tu uma't 
yolb'al, ¿as kam la ib'an umaj 
uxhchil q'i uve' la ab'in veyole'? 
Tan tul la etaq' ta'ntiixh te 

u Tiixhe' as ye! la uch talat u 
uxhchile! uva! «An chite',» chaj 
la tale', tan ti' uva! ye! nipal tu u 
yole! uve! kat etala. 

17As k'uxh b'a'n sete kam uva' 
netale' tul netaq! ta'ntiixh te u 
Tiixhe', as ye! la yak'in taanxelal 
u uxhchile', tan ye! nipal tu u 
yole!. 

18 As ni vag' ta'ntiixh te u Tiixhe' 
til uva! unyolon set tu ka't 
yolb'al ta'n u Tiixhla Espíritu. 
19Pet tul molel gib' setuk' tu 

u atinb'ale' tetz nachb'al Tiixh 
til viyol u Tiixhe', as aal b'a'ne' 
uva! o'va'l kuxh yol la val sexo'l 
uva! la pal ex stuul ti' vaq'at 
etxumb'al, ti! uva! k'uxh lavoj 
mil yol la val tu uma't yolb'al 
uva' ye! la pal ex stuul. 

20Vitz!in vatzik, echoj 
vetxumb'ale' talaj intxa', poro 
ye' la etitz'a uva' kam chit nib'an 
unq'a talaj intxa'e!. Pet echoj chit 
etxumb'ale' eche' q'esla aama. 
21 Tan ech tal viyol u Tiixh ile' 
uva' tz'ib'amal kan: 
«La untxakonsa unq'a tename! 

uva' ulnaj tzaanaj as 

uva' va'len ve't viyolb'ale' 

til talat ve't vunyole' te 

vuntename!. 

As mita'n la pal u tename! tu 

vunyole!,» ti'k u Tiixhe!. 
22 Estile! tan asoj la yolon o! tu 
ka't ung'a yolb'ale', as la pal 
ung'a uxhchile' stuul uva! ye! ni 
niman u Tiixhe'. As k'uchb'al 
tetz uva' Tiixh niyolon te unq'a 
uxhchile'. As jit unq'a niman tetz 
Aake!. Pet asoj at umaj uxhchil la 
alon umaj yol sqe uva! Tiixh kat 
alon ste, as la iyak'in ve't qaama 
sta'n as Dt te unq'a uxhchile' uve' 
ye' ni niman. 
23 As tul uva! la emol ve't etib' 
tu u atinb'ale' tetz nachb'al 
Tiixh, as jolol chit ex la yolon 
ex tu uma't yolb'al. As jit kuxh 
nim la ok umaj uxhchil sexo'l 
uva! ye! ni niman viyol u Tiixhe!, 
¿as ye! kol la tal q'a uva' ch'u'jil 
elnallukat ex? 
24Pet asoj jolol chit ex la alon 
isuuchil viyol u Tiixhe! as jit 
kuxh nim la ok umaj uxhchil 
sexo!l uva! ye! ni niman Aak uva! 
ye! nipal tu viyol Aake!, as la tz'e' 
tok u yole! tivi' seta'n. As la b'en 
ve't ste kam uva! nib'ane', 
25 tan la tootzi ve'te! uva! a! 
u va!lexhe' uva! ato'k tu u 
taanxelale'. As la ib'ane' uva' la 
ku! ve't gaaloj vatz u Tiixhe! ti' 

toksat ve't iq'ii Aak. As ech la 
tal ve't ile': «¡Ate! vil u Tiixhe' 
sexo'l!» chaj la tale!. 

26As la val sete, vitz'in vatzik, 
tan tul la emol etib' ti! etoksat 
iq'ii u Tiixhe', as at ex la b'itzan 
umaj b'itz; as at ex uva! la 
chusun ex; as at ex uva! la alon 
isuuchil umaj yol uva! kat tal 
u Tiixhe'; as at ex uva! la alon 
umaj yol tu uma'toj yolb'al uva! 
ye! ootzimal seta'n; as at ex la 
alon isuuchil u yole' uve' kat 
alpu tu uma't u yolb'ale'. As 
kam uva' la eb'ane' as eb'antaj ti' 
iyak'insal etaanxelal sevatzaj. 
27Asoj at ex uva' la yolon ex tu 
uma't yolb'al, as ka'vo'j ex moj 
oxvo'j ex la yolon ex. As junun 
eyolone' tul la yolon ex. As at ex 
la alon isuuchil unq'a yole' sexo'l 
uva! kat alpu tu uma't yolb'al. 
28Pet asoj ye'l umaj uxhchil at 
tu u atinb'ale' tetz nachb'al Tiixh 
uva! la alon isuuchil u yole' uva! 
la alpu tu uma't yolb'al, as ye! la 
uch talpe'. Pet tu kuxh taanxelal 
u uxhchile' la yolonkat tuk' u 
Tiixhe!. 
29 As ex uve! ex q'ajsan tetz viyol 
u Tiixhe', as ka'vo'j ex moj oxvo'j 
ex la yolon ex tu u atinb'ale! tetz 
nachb'al Tiixh. As la kuxh tab'i 
ka't ung'a qitz'in qatzike' ti! ipal 
stuul ma tetz u Tiixhla Espíritu 
u yole! uva' ni talpe! moj ye'le. 
30As la ya! ex ti! eyolone! asoj 
la ik'uch u Tiixhe' umaj yol 
te uma'toj qitz'in qatzik uve' 
xonle'le. 
31 As junun eyolone' tul la yolon 
ex, aq'al uva' la chee itxumb'al 
unq'a qitz'in gatzike'. As la yak'in 
ve't u taanxelale' ta'n u yole!. 

32 As ex uva! ex q'ajsan tetz 
viyol u Tiixhe' as la enima etib' 
sevatzaj tul la yolon ex, 

33 tan ye! nisa' u Tiixhe' uva! la 
sotz ik'u'l ung'a qitz'in qatzike' 
til tab'it u yole'. Pet a! ni tal Aak 
uva! acha'v u qatine! sukuvatzaj 
tu u atinb'ale' tetz nachb'al Tiixh 
ti! gab'it viyol Aake!. 

As ech la eb'ane' eche! nib'an 
unka't ung'a qitz'in qatzike! tu 
ung'a atinb'ale' tetz nachb'al 
Tiixh tu unjoltu unq'a tename', 
34tan ye! la veq'elkab'an unq'a 
ixoje! tul la emol etib' tu u 
atinb'ale' tetz nachb'al Tiixh. 

As ye! la uchi uva! la yolon 

ung'a ixoje! svatzaj. Pet la inima 
cha'ma u qitz'in qatzike! uva! ni 
alon viyol u Tiixhe', tan ech ni 
tal u tzaq'ite' uva! tz'ib'amal kan. 
35 Asoj at umaj yol nisa' cha'ma 
tootzita' as tu kab'al la ich'otikat 
cha'ma te vitzumele', tan ye! la 
ib'ane' uva' la kuxh veq'elkab'an 
cha'ma tu u atinb'ale! tetz 
nachb'al Tiixh. 

36As la val sete, jit tuk' 
vetxumb'ale' kat etootzikat viyol 
u Tiixhe!. As jit kuxh exe! sejunal 
uve! kat alpu isuuchil viyol Aake! 
sete. 

37As at ex uva! netoksa je! eq'ii 
til uva! at etijle'm ta'n u Tiixhla 
Espiritu as moj ti' etalat isuuchil 
viyol u Kub'aal Tiixhe!. Pet la 
etootzi ve'te! uva! jank'al unq'a 
yole' uva! nuntz'ib'a b'en sete, as 
itzaq'it u Kub'aal Tiixhe'. 

38 Pet asoj ye! la enima unq'a 
yole' uva! nuntz'ib'a b'en sete, as 
ye! la nimal ex uva! at etijle'm. 
39 Esti'e! ni val sete, vitz'in 
vatzik, ejajtaj te u Tiixhe! ti! uva! 

la tag' Aak etijle'm ti' etalat 
isuuchil viyol Aake' ta'n u 
Tiixhla Espiritu. As ye' la emaj 
ivatz umaj qitz'in qatzik uve' la 
yolon tu uma'toj yolb'al. 

40 As kam uve' la eb'ane' tuu 
atinb'ale' tetz nachb'al Tiixh, as 
tuk' chit ijikil la eb'ane'. As ye'l 
ex la veq'elkab'an ex. 


Nichusun u Pablo ti' tuleb'al 
taama unq'a kamnaje' 
uva! niman tetz u Jesús 


1 1 As la vulsa sek'u'l, 
vitz'in vatzik, ti' u b'a'nla 

yole! uva! kat Dez unpaxsa 
sexo'l, tan ale! uva! kat enima. 
As chab'amal tatin ve't tu 
vetaanxelale!. 
2 As tuk' vib'a'nil u b'a'nla 
yole! uva! kat b'ex val sexo'l. As 
g'alpumal ve't ex vatz vepaave!, 
asoj chab'amal tatin u b'a'nla 
yole' tu vetaanxelale'. Pet asoj 
ye'l u b'a'nla yole' chab'amal 
tatin tu vetaanxelale', as ye'l 
ex la el ex tib'a'nil tuk! uve' kat 
enima. 

3As a! u yole! uva! kat Des 
unchus sexo'l uva! nim talche' 
ti' unjoltu unq'a yole' skajayil. 
As an chit u yole' uva! kat alax 
isuuchil sve, tan kat kam u 
Cristo ti! ichoop u kupaave' eche' 
uva' ni tal viyol u Tiixhe' uva! 
tz'ib'amal kan. 
4As mujlu ve't Aak. As ul taama 
Aak titoxvu q'ii eche' uva! ni tal 
viyol u Tiixhe' uva! tz'ib'amal 
kan. 
5 As ik'uch ve't tib! Aak vatz u 
Lu'e! uva' Cefas ch'elel. As ik'uch 
ve't tib! Aak vatz kab'lavat unq'a 
apóstol. 

6 As xamtik stuul as ik'uch ve't 
tib' Aak vatz 500 unq'a gitz'in 
qatzike'. As nimatel uxhchil uva! 
isle'ltele. As ati uva! kamnalu 
ve!te!, 

7As xamtik ve't stuul as ik'uch 
ve't tib! Aak vatz u Santiago. As 
xamtik stuul, as ik'uch ve't tib' 
Aak vatz unq'a apóstol skajayil. 

8 As timoxtel ik'uch ve't Ob! Aak 
sunvatz, tan ech ine' eche! umaj 
tal ne! uva! ye! kuxh itzib'lal kat 
itz'eb'i, aa 

9Tan ine' uma'l u apóstol uva! Dt 
vetz uva! la oksal unq'ii ti' uva! 
in apóstol. As jitik vetze' uva! la 
ok in xo'l tachul unq'a apóstol, 
tan nikat untilu unq'a niman tetz 
u Tiixhe!. 

10 Pet ib'a'nil kuxh u Tiixhe' uva! 
in ve't apóstol cheel. As ye'le 
uva! ye! koj kat txakon vib'a'nil 
Aake! svi', tan nunya'lu vib' ti! 
talax viyol Aake'. As nimal ve't 
kat unb'ana ti' ka't unq'a apóstol. 
Pet jit tuk! vuntxumb'ale' kat 
unb'ankat. Pet tuk' vib'a'nil u 
Tiixhe! uve' ni taq' sve. 

11 As k'uxh in as k'uxh uma'toj 
apóstol kat alon u b'a'nla yole' 
sete, as ta'n yole! uva! kat alpu 
ve't isuuchil u yole' sete. As ale! 
uva' nimamal ve't seta'n. 

12 ¿As kam q'i uva! at ex ni alon 
uva' ye'l taama unq'a kamnaje' la 
uli? As tul ile! nipaxsal ve't sexo'l 
uva' kat ul taama u Cristo. 

13 Pet asoj ye! la ul taama unq'a 
kamnaje', as ye'le'xh u Cristo kat 
ul taama. 

14 Asoj ye'l u Cristo kat ul taama, 
as ye! la txakone' u gaq'one' 

ti' kupaxsat u b'a'nla yole' xo'l 
unq'a tename!. As ye! la txakone! 
bla u k'ujleb'al ek'u'le! ti! Aak. 
15 Tan asoj ye'l taama unq'a 
kamnaje' la uli, as ech ve't o'e' 
chulin yol vatz u Tiixhe! tul 

kat qal sete uva! kat ul taama u 
Cristo. 

16 Tan asoj ye' ni tul taama 
unq'a kamnaje', as mita'n u 
Cristo kat ul taama. 

17Asoj ye! kat ul taama u 

Cristo, as ye'l kuxh itxa'ke' b'a u 
k'ujleb'al ek'u'le' ti! Aak. As atil 
kuxh ex b'a tu u paave!. 

18 Asoj eche', as ye'l ipaav unq'a 
qitz'in gatzike' skajayil la sotzi 
uve! k'ujle'l chit ik'u'l ti! u Cristo 
tul kat kami. 

19Pet asoj at k'ujleb'al kuk'u'l 

ti' u Cristo ti' kuxh ib'anat Aak 
b'a'nil sqe tul uva! atil kutiichajil 
vatz u tx'ava'e', as joyeb' kuxh 
kuvatze! bla ti! ung'a uxhchile' 
skajayil! 

20 Pet ech koje', vitz'in vatzik, 
tan kat ulyu ve't taama u Cristo. 
As Aake' uve! b'axel kat ul taama 
k'uchb'al tetz uva! la ul qaama 
skukajayil, jank'al o! uva! ol 
niman tetz Aak. 

21 Tan ipaav kuxh uma'l u 
blaxa uxhchil uva! kat ok ve't 

u kamchile' ti' unq'a tename! 
skajayil vatz u tx'ava'e'. As 
ib'a'nil uma't uxhchil uva' la ul 
taama unq'a kamnaje' unpajte. 
22 As techal la kam oi skukajayil, 
tan ti! uva! o! tiaal u Adán. As 
techal la mox ul gaama unpajte, 
jank'al o! uva! at ve't ok o! Katz 
u Cristo. 


aa 15.8 As ai isuuchil u yole', uva! ye! kuxh itzib'lal kat inima ve't u Pablo u Jesús. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


441 


23As la ul ve't taama unq'a 
kamnaje' skajayil, tan 
b'axel kat ul taama u Cristo. 
K'uchb'al tetz uva' la ul gaama 
unpajte. As la ul ve't qaama 
tul uva! la ul u Cristo tika'pa, 
jank'al o! uva! at ve't ok o! 
k'atz Aak. 
24 As a'n la tzojpu ve't skajayil 
uva' alel kan ta'n u Tiixhe', tan 
la toksa ve't u Cristo u tijle'me' 
tiq'ab' u Kub'aal Tiixhe' tul 
ma't teesat ve't Aak iq'ii ung'a 
ijlenaale' tuk' unq'a sub'ule' as 
tuk' unq'a vee' skajayil uva' at 
tijle'm. 
25 Esti'e' at ve't ok u Cristo ti' u 
tijle'me' ti! tilax isuuchil skajayil, 
techal la oleb' Aak ti' teesal iq'ii 
skajayil jank'al uva! nich'o'n 
taama ti' Aak. 
26As timoxtel as la isotza ve't 
Aak u kamchile', 
27eche' uva' tz'ib'amal kan tu 
uma't u yol uva! ech ni tal ile": 
Tan kat oksal ve't unq'a vee' 
skajayil jaq' u tijle'm u 
Cristo, ti'k u yole!. 
As ni tal u yole' uve' kajayil kat 
oksal jaq' u tijle'm u Cristo. Pet 
la qootzi ve'te! uva! jit antu u 
Tiixhe' kat ok jag' u tijle'm u 
Cristo, tan a! u Kub'aal Tiixhe' 
oksan unq'a vee! skajayil jaq' u 
tijle'm Aake!. 
28 As tul at ve't ok unq'a veel 
skajayil jaq' u tijle'm viK'aol u 
Tiixhe! uva! Cristo as la toksa 
ve't Ob u Cristo jag' u tijle'm u 
Tiixhe', tan Aake' kat oksan ok 
unq'a vee! skajayil jag' u tijle'm 
viK'aole' b'axa. As uma'l kuxh 
ve't B'ooq'ol la ib'ane! ti' unq'a 
vee! skajayil. As a'e' u Tiixhe!. 

29 As la val sete unpajte ti' u 
tuleb'al taama unq'a kamnaje', 
as at uxhchil ni alon uva' ye! la 
ul taama unq'a kamnaje'. Asoj 
ech la ib'ane' ¿As kam q'i uva! 
at unq'a uxhchile' uva' niku' ze! 
u ale! til ib'anat ivaatzil unq'a 
kamnaje'? Asoj eche! uve! netale! 
uva! ye! umaj kamnaj la ul 
taama, ¿as kam q'i uve! kat kuxh 
ku ex ze! u ale! sti!? 
30Asoj ye'l unq'a kamnaje' la ul 
taama, ¿as kam q'i uva! k'axk'o 
kuxh qatin sb'enameen? 

31 Tan jun q'ii ni tal unq'a 
uxhchile' unkame', ti' kuxh uva! 
nival u b'a'nla yole'. As an chite! 
u yole! uva! ni val sete unpajte, 
tan nuntxuq'txun ve't seti' as ti' 
uva' at ve't ok ex k'atz u Kub'aal 
Jesucristo. 
32 Asoj ye'l unq'a kamnaje' la ul 
taama, ¿as kam g'i la untx'ake' 
til unb'anat ch'a'o tuk! unq'a 
uxhchile! uva! nich'o'n taama 
svi'? Tan ech vitxumb'al u 
uxhchile' eche! txokop uva! va'l 
ichi'one'. As ech koje', as aal 
b'a'ne! uva' ech la unb'ane' eche' 
nib'an unq'a uxhchile' uva' ech 
ni tal (ei: 

«Tx'a'noj o: as uk'a'oj o!, 

tan q'ejal la kam ve't o!,» Ok 

unq'a uxhchile!. 

33 Pet tuk val sete, jetaq'ak 
etib' sub'loj! Tan an chite' uma't 
u yol uva! ech ni tal ile!: «Asoj la 
emolo etib' tuk' unq'a uxhchile' 
uve! va'lexh kuxh vitxumb'ale', 
as la iyansae' u b'a'nla txumb'ale' 
uve' chiannal sete,» ti'k u yole!. 
34 jEtitz'ataj je! etib' sejununilaj! 
¡As eb'antaj u b'a'ne'! ¡As ye! 
paavin ve't ex! Tan ni val unq'a 

yole' sete ti! uva! la ch'ixvu ve't 
ex, tan at ex uva! ye! nepal stuul 
kam u b'a'ne! uva! nisa' u Tiixhe' 
seti'. 

35 As kamal at ex la alon uva!: 
«¿Kam la ib'an unq'a kamnaje', 
tul la ul taama?» as: «¿Kam ve't 
chi'olil eg'omal sta'n, tul la ul 
taama?» kamal ch'ex netale!. 

36 ¡Ex chite! ye! nepal unb'ooj 
stuul! Tan ech nib'an unq'a 
kamnaje! tul la ul taama eche! 
umaj iia. Tan tul ni taval tu 
tx'ava', as eche! kamchil nib'ane!. 
As a'n kat b'uug' ve'te!. 

37Pet jit eela u iiae' uva! ni 
tavale! tuk' uve! nib'uug' ve'te', 
k'uxh trigo as moj kam kuxh 
uma'toj iiail. 

38 As a! u Tiixhe' kat aq'on uva! 
kam tilone' sijununila eche' uva! 
kat tal taama Aak, tan jalel tib' 
tilone' ta'n Aak. 

39 As echat b'an ta'n u kuchi'ole' 
unpajte, tan jit eela tilon u 
kuchi'ole! tuk! vichi'ol ung'a 
txokope'. Tan va'len vichi'ol 
unq'a tz'ikine'. As va'len vichi'ol 
unq'a txaye!. 

40As va'len tilon unq'a uva' at 
vatz u almika'e' ti' uva' at vatz u 
tx'ava'e'. As acha'v tilone' uve! at 
vatz u almika'e' tuk' uve' at vatz 
utx'ava'e', as jalel tib'e' skaab'il. 
41 Eche' b'an ta'n unq'a txijun 
getze' tu almika', tan va'len tilon 
u q'iie' ti' u ich'e!. As jit eela 
tilon ung'a tx'umile', tuk' u q'iie', 
tuk' u ich'e!. As jalel tib' tilon 
ung'a tx'umile' svatzaj. 

42 As echat chit la ib'ane' tul 
la ul taama unq'a kamnaje!. 

Tan vichi'ole! uva! kat mujax tu 
tx'ava', as la dee ve'te!. Pet ech 

koj vichi'ole' uva' la aq'ax ste tul 
la ul taama, tan ye! la q'ee ve'te'. 
43 As u kuchi'ole' uva' ech 
imujle' eche' taval umaj iia, tan 
ni dee ve'te! as nitesal iq'ii. Pet 
ech koj u kuchi'ole' uva! la aq'pu 
sqe tul la ul gaama, tan la oksal 
iq'ii. As nipal iyak'il u kuchi'ole' 
uva' nimujle'. Pet ech koj u 
kuchi'ole' uva' la aq'pu sqe tul la 
ul gaama, tan ye! la pal iyak'il. 
44As chib' kuxhe' u kuchi'ole' 
uva! ech imujle' eche' taval umaj 
iia. Pet ech koj u kuchi'ole' uva! 
la aq'ax sqe tul la ul ve't gaama, 
tan Tiixhla chi'ol ve'te'. 

45 Tan ech ni tal uma't u yol ile! 
uva' tz'ib'amal kan: 

As u b'axa naje! uva! Adán, 
as isle!l ve't vichi'ole' kat 
ib'ana ta'n u Tiixhe!. 

Pet ech koj u Cristo uva' ika'v 
u Adan, tan Tiixhla aamae!. 
As ale! ni ag'on kutiichajil, 
ti'k u yole!. 

46 As jit u kuchi'ole' b'axel kat 
aq'ax sde uva! Tiixhla chi'ol. Pet 
kat aq'ax u chi'ole' sge b'axa uva! 
chib' kuxhtu'. As xamtel la aq'ax 
ve't u Tiixhla chi'ole' sqe, 

47tan vatz tx'ava'illa aama kuxh 
u b'axa Adan, tan tuk' kuxh 
unb'iil u tx'ava' cheesalkat. Pet 
ech koj vika'v u Adan uva' Cristo 
tan a! tzaanajkat tu almika!. 

48 As ech tatin unq'a vatz 
tx'ava'illa aamae' eche! tatin 

u b'axa naje' uva' Adán. Pet 

ech qatine', o! uva! tzaanaj u 
kutiichajile' tu almika' eche! 
tatin u Jesús uva! kat tzaa tu 
almika'. 

49 As echik qatine' eche' tatin 

u Adán b'axa. Pet ech koj cheel, 

tan la pal ve't o! stuul uva! 
eg'omal vitxumb'al u Cristo 
sga'n uva! tzaanaj tu almika!. 
50Esti'e' ni val sete, vitz'in 
vatzik, tan ye' la uch tok u 
tacha'v u vatz tx'ava'illa chi'ole' 
xo'l unq'a tename' uve' at jaq' u 
tijle'm u Tiixhe!'. As ye! la uch 
tok u chi'ole' uve' la q'eei tu u 
atinb'ale' uva! ye! la q'eekat. 
51As tuk val uma'l u yol sete 
uva! kat taq' Aak ootziloj sde 
uva! ye'xheb'il ootzinik tetz, tan 
jit kajayil oi la kam oi, Pet kajayil 
oi la jalpul u kuchi'ole!. 
52 As ye! kuxh nachele' ta' sqe, 
tan yup vatz kuxhe' la jalpukat u 
kuchi'ole! tul la oq'sal vimoxtel 
u trompeta. As tul la oq'sal u 
trompeta, as la ul ve't taama 
unq'a kamnaje'. As ye'l unpajtoj 
la kam ve'te!. As a'n la jalpul ve't 
u kuchi'ole!. 
53 Tan u kuchi'ole! uve' niq'eee! 
as la b'ensal ve'te! uma't chi'ol 
uva! ye! la dee ve'te!. As u 
kuchi'ole' uve' la kami, as la 
b'ensal ve'te! uma't chi'ol uva! ye! 
la kam ve'te!. 
54 As tul ma't ijalpul u 
kuchi'ole' uva! ye! la q'ee ve'te! 
as tul ma't ijalpul u kuchi'ole' 
uva' nikame' tuk' uma't u chi'ol 
uva! ye! la kam ve'te', as la 
b'en ib'an ve't uma't u yol uva' 
tz'ib'amal kan uva' ech ni tal 
ile: 

Kat sotzyu ve't iq'ii u 
kamchile' ta'n u Tiixhe!, 
ti'k u yole!. 

55 ¿Kam kat ib'an viyak'il 
u kamchile' q'i uve' ni 
yatz'on unq'a tename'? ti'k 
u yole', 





1 CORINTIOS 15, 16 


56tan a! u paave' ni aq'on 
iyak'il u kamchile' ti! iyatz'ax 
unq'a tename!. As tul ni tab'i 
ve't unq'a tename' u tzaq'ite' 
uva' tz'ib'amal kan, as nipal ve't 
stuul uva' yak'innal ve't u paave' 
sk'atz. 

57¡As ta'ntiixh te u Tiixhe'! Tan 
Aake' kat eesan u kamchile' 

sqi' tuk' vib'a'nil u Kub'aal 
Jesucristo. 

58 Esti'e! ni val sete, vitz'in 
vatzik uva' xo'n ve't ex sve, as 
echab'ataj ek'ujb'a't ek'u'l ti! u 
Kub'aal Jesús. As ye! la ka'kab'in 
etaama ti' Aak. Pet etoksataj 
etaama ti' eb'anat uva' nisa' u 
Kub'aal Jesús seti', tan ootzimale' 
seta'n uva' ye'l u b'a'ne' la tz'ejxi 
uve! neb'an ta'n vib'a'nil Aake!. 


Ni tal u Pablo isuuchil 
OI imolpu unq'a puaje' tu u 
atinb'ale' tetz nachb'al Tiixh 
1 1As tuk untzaq'b'e b'en 
uma't u yole! uva' kat 
ech'oti tzan sve ti' imolpu unq'a 
puaje' lochb'al tetz unq'a qitz'in 
qatzike! uva! niman tetz u Jesús. 
As ech la eb'ane' eche! uve' kat 
val kan te unq'a qitz'in qatzike' 
skajayil tu u nimla tename' u 
Galacia. 
2As tu b'axa q'ii tu jun 
xhemaana la etxaa kan unb'ooj 
u puaje' xo'l uva! kat ek'ul tu 
uma'l xhemaana. As junun ex la 
kolon kan, aq'al uva! ye'xhkam 
la etitz'a ve'te' ti! imolpe' tul uva! 
la oon in sexo'l. 
3As oonnal ve't in sexo'l. As la 
vag' uma'l u u'uj te unq'a qitz'in 
qitzike'! uva! txaael ve't seta'n, 
tan al chajaake' la vaq' b'en tu 

u Jerusalén tuk' u puaje' uva! 
molel seta'n ti' ilochax unq'a 
gitz'in qatzike! tzitzi'. 

4 As la b'en chajaak svi', asoj la 
uch sunvatz uva! la bien in. 


Ni tal u Pablo uva' kam la 
ib'ane' ti' toon tu u Corinto 


5 As tul la b'en vil ex, as 
b'axel la pal in tu u Macedonia, 
tan techal la pal in tzitzi'. As 
a'n la oon ve't in sexo'l ti! b'en 
vilat ex. 
6As jit kuxh nim la kaaik kan 
in tzitzi' sexo'l ti! untx'eb'at 
ipal u q'alae'. As tul la b'en ve't 
in, as la eloch ve't unb'ooj in 
ti' unb'en ve'te! katil uve' la 
b'enkat in. 
7As ye! nunsa' uva! yaklu pal 
kuxh in. Pet asoj la ib'an u 
Kub'aal Jesús b'a'nil, as la atin 
unb'ooj in sexo'l. 

8 Pet la kaa in tzitza' tu u Éfeso. 
As lanal pal ve't u nimla q'iie' 
uva' Pentecostés, as a'n la b'en 
ine', 

9tan nimal uxhchil tzitza' ni 
salon tab'it u b'a'nla yole' uva! 
ni vale'. As ye' saach unq'a 
uxhchile' nich'o'n taama svi!. 

10 Pet asoj la oon u Timoteo 
sexo'l, as la unjaj b'a'nil sete ti' 
uva' la ek'ul ve't naj tib'a'nil, tan 
ante! ni taq'onve! ti! ipaxsal u 
b'a'nla yole' ti' u Kub'aal Jesús 
eche' uve! nunb'ane!. 

11 As ye'xheb'il la ixvan. Pet 

la eloche', aq'al uva! acha'v 
iq'aavik tzan sunk'atz. Tan il o! 
nu kutx'eb'one' tuk! unq'a qitz'in 
qatzike!. 

12 As eche' u qitz'in gatzik u 
Apolo tan jatpax kuxh unb'eya 

ste OI b'en iq'elut ex tuk' ka't 
unq'a qitz'in qatzike!, as ye! kat 
isa! iblene! tul uva! kat val ste. 
As la etil toone' jatu uva! la uch 
svatz. 


Ni taq' b'en u Pablo itzii te 
unq'a niman tetz 
u Jesús tu u Corinto 


13 As atoj chit enachb'al. 

As ka'kab'ini'k etaama ti' u 
k'ujleb'al ek'u'le'. As tioj chit 
etaama la eb'ane' as eya'lutaj 
etib'. 

14 As kam uve' la eb'ane' as tuk' 
chit xo'niib' la eb'ankat. 

15 As ootzimale' seta'n, vitz'in 
vatzik, uva' ai unq'a tatin u 
Estéfanas kat niman u Jesús 
b'axa tu u Acaya. As ale! uva! 
aya'l chit ik'u'l kat lochon unq'a 
qitz'in qatzike! uva! ni niman u 
Jesús. 

16 Esti'e' nunjaj b'a'nil sete ti! 
uva' ech etxumb'ale' la eb'ane' 
eche! uva! nib'an chajaak uk) 
ka't ung'a gitz'in qatzike! uva! 
ech itxumb'al eche! chajaak. 
As tuk' ung'a qitz'in qatzike' 
skajayil uva! ni lochone! ti! 
ipaxsal u b'a'nla yole'. 

17As va'l chit untxuq'txune! ti' 
uva' kat ul u Estéfanas, tuk' u 
Fortunato, tuk' u Acaico uve! 
tzaa sexo'l, tan chajaake' ni 
b'anon evatz sunk'atz tzitza' ti! 
unlochpe!. 

18 Tan kat ul iyak'insa chajaak 
vaama eche! uva' kat ib'an 
chajaak sete. As a! chajaake' 
la ootzil vib'a'nile' sexo!l 
tuk' ka't unq'a qitz'in qatzike' 
uva' eela vitxumb'ale' tuk! 
chajaake!. 

19Jank'al unq'a qitz'in gatzike' 
uva! at tu ung'a atinb'ale' tetz 
nachb'al Tiixh uva! tzitza' tuu 
Asia as ni taq' b'en itzii sete. As ni 
taq' b'en u Aquila itzii sete tuk! u 
Priscila as tuk' ung'a qitz'in qatzike' 
uve' ni mol tib' tu vikab'ale'. 
20 As ni taq' b'en unq'a qitz'in 
qatzike' itzii sete skajayil. As 
aya!l chit ek'u'l la etiixhi etib', 
tan ex niman tetz u Tiixhe!.?" 

21 Ine' in Pablo, nuntz'ib'a b'en 
untzii sete tuk! vunq'ab'e!. 
22 Asoj at umaj uxhchil uva! ye! 
xo'n u Kub'aal Jesús ste, as la ul 
u k'axk'oe' sti'. ¡As il u Kub'aal 
Jesús ile! tul ve'te'! 

23 As ai vib'a'nil u Kub'aal 
Jesucristo la kaa se, 
24 As xo'n ve't ex sve sekajayil 
ta'n vib'a'nil u Jesucristo. 
An chite!. 


b' 16.20 A' isuuchil u yole' tu yolb'al griego: Tul la etiixhi etib', as la itz'ub' tib' txala 


etzi' sevatzaj. 

Ika'v u'uj 
uva' itz'ib'a b'en 
u Pablo 
te unq'a aa Corinto 


uva' ni niman u Jesus 


Ni taq' b'en u Pablo itzii 


1 Ine' in Pablo. As in apóstol 

tetz u Jesucristo, tan eche! 
uva' nisa' u Tiixhe'. As in tuk' 
u qitz'in gatzike' u Timoteo ni 
aq'on b'en u u'uje! sete, jank'al 
ex uva' ex itenam Tiixh uve' 
echen tu u tenam uva' Corinto 
tuk! ex uva' echen ex tu u Acaya 
skajayil. 
2A' u Kub'aal Tiixhe' tuk! u 
Kub'aal Jesucristo la aq'on 
vib'a'nile' seti'aj til uva! b'a'n 
etatine' sevatzaj. 


Ni tal u Pablo ti' unq'a 
k'axk'o uva' nipaleb'e 
3 Qoksataj iq'ii u Kub'aal 
Tiixhe!, viB'aal u Jesucristo, tan 
Aake' ni txumun kuvatz. As 
ye! niya! Aak ti! iyak'insat u 
gaanxelale!. 
4 As tul nu kupaleb'e unq'a 
k'axk'oe', as niyak'insa Aak 
u qgaanxelale', aq'al uva' la 
kuyak'insa u taanxelal unq'a 
qitz'in qatzike! tul la ipaleb'e u 
k'axk'oe'. As kam chit iyak'insat 





Aak u qaanxelale!, as echat chit 
kuyak'insat taanxelal unq'a 
qitz'in qatzike! uve! ni paleb'en 
unq'a k'axk'oe'. 
5 As k'uxh nimal unq'a 
k'axk'oe' nu kupaleb'e eche! 
uva' kat ipaleb'e u Cristo, as 
nimal vib'a'nil u Cristo nib'an 
sqi' unpajte ti! iyak'insal u 
qaanxelale!'. 
6As tul nu kupaleb'e unq'a 
k'axk'oe', as seti'e! la txakonkat. 
As a'e' la yak'insan vetaanxelale!. 
As tul niyak'insa Aak u 
qaanxelale!, as ti' iyak'insal 
etaanxelal nib'ankat Aak, tan a! 
nisa' Aak uva' la iloch ex Aak ti! 
ekuyat unq'a k'axk'oe' eche! uve! 
nu kub'ane!. 
7As ye! la ka'kab'in gaama 
seti', tan ootzimal sqa'n uva! 
nekuy unq'a k'axk'oe' uva! 
nepaleb'e eche' nu kub'ane' tul 
nu kupaleb'e unq'a k'axk'oe'. 
As niyak'in vetaanxelale! eche! 
iyak'in u qaanxelale!. 

8As a' ni qale', vitz'in vatzik, 
uva' la etootzi kam unq'a 
k'axk'oe' uve' kat kupaleb'e 

tu u Asia, tan tii chit ung'a 
k'axk'oe' uve' kat kupaleb'e. 

As kat qitz'a ve'te! uva! ye! la 
oleb! ve't o! ti' kukuyat unq'a 
k'axk'oe'. As kat qal je! sqe uva! 
kamal la kam ve't o! uva! nik 
gale!. 

9As ech ve't o!e! eche! umaj 
uxhchil uva! ni talax ikame' 

uva! nik gal je' sqe, aq'al uva! 
ye! la kuk'ujb'a' je! kuk'u'l ti! u 
kutxumb'ale'. Pet la kuk'ujb'a' 
kuk'u'l o u Tiixhe', uva' ni ulsan 
taama unq'a kamnaje!. 

10 As Aake' kat q'alpun ve't o! 
vatz unq'a k'axk'oe'. As k'ujle'l 
kuk'u'l ti! Aak uva! la ikol oi Aak 
vatz u kamchile', 

11 asoj la eloch o' ti' enachat 
Tiixh sqi'. As nimal ex la oksan 
ve't iq'ii Aak ti! etaq'at ta'ntiixh 
te Aak tul uva! la etab'i uva! 

kat iloch ve't o! Aak vatz unq'a 
k'axk'oe', tan ti! uva! nenach 
Tiixh sai'. 


Ni tal u Pablo uva' kam sti' 
ye' kat b'en tu u Corinto 


12 As nu kutxuq'txune', tan 
ootzimal sqa'n uva' ye'l umaj 
va'lexh kat kub'an ti' unq'a 
tename', katil uva' kat palkat o, 
As echat kat kub'ana tul kat pal 
o' sexo'l, tan jik chit kutxumb'al 
kat kub'ana, tan Tiixh kat aq'on 
u kutxumb'ale!. As jit tuk' unq'a 
vatz tx'ava'illa txumb'ale' kat 
kub'ankat unq'a jikla txumb'ale' 
sexo'l. Pet tuk! vib'a'nil u Tiixhe' 
kat kub'ankat. 

13 As jank'al unq'a yole' uva' 
nu kutz'ib'a b'en sete, as la 
uch esik'leta'. As la etootzi ve't 
skajayil. As a' ni vale' 

14uva' kam chit etootzit unb'iil 
u kutxumb'ale' uva' kat kub'an 
sexo'l, as echat etootzit ve'te! 
uva' techal la txuq'txun ve't ex 
sqi' eche! o!, tan la txuq'txun 
ve't o! seti! tu u qliie! uva! la ul u 
Kub'aal Jesús unpajte. 

15 As k'ujle'l chit unk'u'l ti! uva! 
ech la ib'ane'. Estile! uva! kat val 
ve't voon sexo'l tika'pa, aq'al uva! 
la chiib' ve't ex svi'. As la chiib' 
ve't o! ti! tilat Ob kuvatz unpajte, 
16tan kat vitz'a uva! la pal vil ex 
tul la b'en in tu u Macedonia. As 
la q'aavik tzan in sexo'l unpajte 
uva' nik vale', aq'al uva! la eloch 
in til uva! kam nisa'vit svi' ti! 
unb'en tu u Judea. 
17As moj tul kat val voon sexo'l 
as ye! kat uch unb'ene', as kamal 
netale' uva! ye! kat vitz'a sb'a'n ti! 
valat unb'ene!. ¿As moj netitz'a 
svi' uva! vatz tx'ava'illa txumb'al 
kuxh vuntxumb'ale' eche! nib'an 
unq'a tename'? ¿As moj netitz'a 
uva' kat kuxh vala uva' la b'en 
in? ch'in kat vala. As kat val ve't 
unpajte, ¿uva' ye'l in la b'en in? 
¡As nisotz ek'u'le' b'a! 

18 Tan jit'e'ch kutxumb'ale' nu 
kub'ane', as jik chite! u yole' uve' 
ni qal sete. As la pal ex stuul uva' 
jik chite' u Tiixhe' as jik chite' u 
yole! uva! ni qal sete unpajte. As 
jit a! ni qale! uva! an chite' chaj ol 
b'axa, as la qal ve'te! uva! ye'le 
chaj oi unpajte. 

19 As u Jesucristo, viK'aol u 
Tiixhe', uva! ni qal isuuchil sete, 
in tuk' u Silvano tuk' u Timoteo, 
as jik chite! viyol Aake!. As 
jit'e'ch iyolon Aake' uva! «kano», 
chaj Aak b'axa, as «ye'le» la 
ib'ane', chaj ve't Aak unpajte. 

Pet ni chit ib'an Aak kam uva! ni 
tal Aak. 

20 As jank'al ung'a vee! alel kan 
sqi! ta'n u Tiixhe' uva! la taq' 
Aak sqe, as ni chit ib'an Aak ta'n 
u Jesucristoe". As esti'e! ni qale' 
uva! an chite', ch'o' ni gale! ti' 
qoksat iq'ii u Tiixhe!. 

21 As an chit u Tiixhe' ni 
yak'insan u k'ujleb'al kuk'u'le' 
setuk' ti' u Cristo. As Aake' kat 
b'anon b'a'nil sqe. 

22As kat toksa ve't Aak qexhlal 
uva! o! ve't tetz Aak, tan kat 
toksa ve't Aak u Tiixhla Espiritu 
tu u gaanxelale', texhlal tetz uva! 
la chit ib'an Aak jank'al uva' alel 
kan ta'n Aak uva' la ib'an Aak 
sqi'. 

23 As a! u Tiixhe' ootzin tetz 
uva! kam st ye! kat oon ve't in 
sexo'l unpajte, tan ti' uva! ye! la 
b'en untxumunsa etaama. As 


estile! ye! kat oon in tu u Corinto. 


24 As jit a! ni vale! uva! ol la alon 
sete kam la eb'ane' tul nimamal 
u Tiixhe' seta'n. Pet ai ni vale! 
uva' la kuloch ex ti' uva' la chiib' 
ex sevatzaj, tan ootzimal sva'n 
uva' k'ujle'l chit ek'u'l ti' Aak. 
1 Estile! kat val ve't je! sve 
uva! ye! la b'en untxumunsa 
vetaanxelale' tul la oon in sexo'l 
unpajte. 
2 Tan asoj la kuxh b'en 
untxumunsa ex, ¿as ab'il q'i la 
chiib'isan ve't in? Tan ai ni vale! 
uva! ex la chiib'isan in. 
3As tul kat untz'ib'a b'en u u'uje' 
sete b'axa, as tii unb'iil unq'a 
yole! uva! kat val sete, tan a! kat 
vala uva! la ejalpu vetxumb'ale'. 
As ye! la etxumunsa vaama 
tul la oon in sexo'l, tan exe! la 

chiib'isan in uve' nik vale'. As 
k'ujlik chit unk'u'l seti' ti! uva! 
eela kuchiib' skukajayil la 
iblane!. 

4 As tul uva' kat untz'ib'a b'en 
u b'axa u'uje' sete, as tuk' chit 
txumu'm tuk' chit oq'el kat 
untz'ib'a b'en tan ye' vootzalike 
moj b'a'n la b'en sete moj ye'le. 
As ti! koj etxumunsale' kat 
untz'ib'akat b'en u yole' sete, pet 
til uva! la etootzi uva! xo'n chit 
ve't ex sve. 


Nisotzsa u Pablo 
ipaav u uxhchile' 
uve' ni b'anon u va'lexhe' ste 


5 As eche! u uxhchile' uva! kat 
txumunsan in as jit kuxh ine' 
kat itxumunsa in, pet at ex kat 
txumun ex sta'n unpajte. As jit 
a' ni vale! uva' la b'anchu umaj 
va'lexh ste. 
6Pet kat kuxh ib'anlu ve'te! kam 
uva' kat eb'an te u uxhchile' ti! 
ijikb'a'l vitxumb'ale', tan nimal 
ex uva! kat ik'ul Ob eyol ti' u 
k'axk'oe' uva! kat eb'an ste. 
7Pet aal la esotzsa ve't ipaav 
cheel. As la eyak'insa taama, 
aq'al uva! ye! la yan ve't u 
taanxelale' ta'n txumu'm. 

8 Estile! ni val ve't sete uva' la 
ek'uch u b'a'ne' te u uxhchile' 
unpajte, aq'al uva' la b'en ste 
uva' xo'n chit ve't sete. 

9As estile! uva! kat untz'ib'a b'en 
u u'uje! sete b'axa, tan a ni vale! 
uva' la vootzi ma la enima unq'a 
yole' uva! ni val sete moj ye'le. 
10 Tan ab'il uva! la esotzsa 

ipaav ti' umaj va'lexh uva' kat 
ib'an sexo'l, as la unsotzsa 

ipaav unpajte. Asoj an chittu' 

uva! kat ib'an u uxhchile' umaj 
va'lexh, as vatz u Jesucristo 

la unsotzsakat ipaav. Pet ti' 
elochpe' sekajayil nunb'ankat, 
11 aq'al uva! ye! la oleb' 

u Satanás ti' iyansat u 
kutxumb'ale', tan at sukuk'u'l 
uva! nichuk u Satanás txumb'al 
sqi'. 


Ni tal u Pablo 
uva' nik ixaan taama 
tul atik tu u Troas 


12 As tul kat oon ve't in tu u 
tenam uva! Troas ti! unpaxsat u 
b'a'nla yole' oO u Cristoe!, as kat 
vil ve'te! uva! a! u Kub'aal Tiixhe' 
kat blanon uva! nik isa! unq'a 
tename' tab'il u b'a'nla yole' uva! 
nik vale!'. 

13 As nikat ixaan ve't vaama tul 
atik in tzitzi', tan ye'l u qitz'in 
qatzike' nik tule! uva! Tito. Esti'e' 
uve! kat vaq! ve't kan ung'a 
uxhchile' tu u Troas. As kat 

b'en ve't in tu u Macedonia ti! 
unk'ulat vib' tuk' u Tito. % 


Ni taq' u Pablo ta'ntiixh te u 
Tiixhe' ti' u b'a'nla yole' uva! 
nipaxsal tulaj unq'a tename' 
14 As ni vag' ta'ntiixh te 
u Tiixhe!, tan tuk' vib'a'nil 
u Cristoe!, as b'a'n ni qelkat 
sta'n. As nitxakonsa o' Aak ti' 
ipaxsal u b'a'nla yole' tulaj unq'a 
tename!. As tul nu kupaxsa u 
b'a'nla yole' xo'l unq'a tename' 

ti' uva' la tootzi unq'a tename' u 
b'a'nla yole', as ech chite! eche! 
tx'umtx'ulla tz'akab'al, 

15 tan vatz u Tiixhe' as ech o'e! 
eche' tx'umtx'ulla tz'akab'al tul 
nu kupaxsa u b'a'nla yole' ti' u 
Cristoe! xo'l unq'a tename' uva! 
ni niman, as tuk' xo'l unq'a 
tename' uve! ye! ni niman. 

16 As vatz unq'a tename! uva! 
ye! ni niman, as ech kupaxsat 

u b'a'nla yole' svatz eche' umaj 
kam uva! va!l ixeval. As ye'l 
itiichajil unq'a tename' k'atz u 
Tiixhe! la ib'ane', tan ye! ninima 
u b'a'nla yole'. Pet ech koj unq'a 
tename' uva' ni niman, tan ech 
kupaxsat u b'a'nla yole! svatz 
eche' tx'umtx'ulla tz'akab'al, tan 
at itiichajil unq'a tename! k'atz 
u Tiixhe' sta'n. As ech niblane' 
tul nipaxsal u b'a'nla yole' ti' u 
Cristoe' tulaj unq'a tename'. As 
ye'xh jank'al ung'a uxhchile' 
uva! aq'el ste ti' uva! la ipaxsa 

u b'a'nla yole'. Pet ech koj oi, 
tan aq'el sqe uva! la kupaxsa u 
b'a'nla yole', 

17tan jit'e'ch kupaxsat u b'a'nla 
yole' eche' uve' nib'an unjoltu 
unq'a uxhchile' uva' ai kuxh ni 
titz'a itx'akat ipuaj ti' ipaxsal 
viyol u Tiixhe!. Pet jik chit 

ni gal isuuchil u yole' vatz u 
Tiixhe', tan Aake' kat chajon ol 
til kupaxsata'. As ti' uva! at ve't 
ok o! k'atz u Cristo, as esti'e' nu 
kupaxsa u b'a'nla yole' ti! Aak. 


22.13 Kat oon ve't u Tito k'atz u Pablo tu u Macedonia. As b'a'n ve't u yole' uva' b'ex 
tal u Tito te u Pablo ti' unq'a aa Corinto. As bes tal ve't u Tito te u Pablo ti' uva! kat 
nimal viyol u Pablo ta'n unq'a aa Corinto. Esti'e! nitxuq'txun ve't u Pablo tul itz'ib'at 
Ika'v u u'uje' te unq'a aa Corinto 2.14-17. As at ka't unq'a yol tu u capítulo 7.5-16 uva' 


kat tal u Pablo ti' u Tito. 

A' u Jesús kat k'ujb'a'n 
kan u Pablo ti' talax 
isuuchil u ak' tzaqj'ite' 
1 Pet jit ti' uva! la ek'ul o! 
ni qalkat ung'a yole! sete 
unpajte. As jit tz'ajinal la geg'o 
tzan umaj u'uj ti! uva! la ek'ul 
o! eche! uve' nib'an unka't unq'a 
uxhchile'. As mita'n la kujaj 
umaj u'uyj sete ti! uva' la k'ulpu 
ve't o! xo'l joltu unq'a tename!. 
2 As b'enameen ni qulsa ex 
sukuk'u'l, tan ech u b'a'ne' uva! 
neb'an sevatzaj eche! umaj u'uj 
uva' la sik'leli ta'n unjoltu unq'a 
tename! ti! tootzita' uva! jik chit 
chusel ex ti' u b'a'nla yole' ti' u 
Cristoe!. 
3As ootzimal ex ta'n unq'a 
tename' uva! nimamal u Cristoe' 
seta'n eche! uva! kat b'ex gal 
sete. As jit'e'ch exe! eche! u 
tz'ib'e' uva! tz'ib'amal vatz u 
lepkin k'ub'e' moj vatz u u'uje!. 
Pet la til ex ung'a tename' 
uva! ato'k u b'a'nla yole' tu 
vetaanxelale' ta'n u Tiixhla 
Espíritu uva! aq'el sete ta'n u 
islich Tiixhe!. 
4As ye' nu kuxo've' ti' galat 
unq'a yole! set, tan k'ujle'l chit 
kuk'u'l ti' u Tiixhe' ta'n u Cristo. 
5 As ye! ni qale' uva! la oleb' oi 
skujunal ti' ipaxsal u b'a'nla 
yole' ti! u Cristo xo'l ung'a 
tename!. Pet a! u Tiixhe' ni aq'on 
kutxumb'al sti'. 
6 As Aake' kat aq'on kutxumb'al 
ti! galat isuuchil u ak' tzaq'ite' 
ti' u Cristo. As jit u tzaq'ite' ni 
gal isuuchil uva! tz'ib'amal kan 
vatz u lepkin k'ub'e'. Pet ti' u 
ak! txumb'ale' as ti' u Tiixhla 

Espíritu ni qalkat, tan ye! la 
ib'ane' uva! at kutiichajil Katz 
u Tiixhe' ta'n u tzaq'ite' uva! 
tz'ib'amal kan vatz u k'ub'e'. Pet 
ech koj u Tiixhla Espiritu, tan at 
kutiichajil k'atz u Tiixhe! sta'n. 
7As u tzaqlite! uva! tz'ib'amalik 
kan vatz u k'ub'e', uva! nik eq'on 
unq'a tename' tu u kamchile', as 
teq'o ve't taama unq'a tename' 
stil, As ye! nik itx'ak unq'a 
tename' isajit vilitz'kab'an 
vivatz u Moisés, as k'uxh q'oon 
kuxh nikat ipal ve't ilitz'kab'an 
vivatze!. 
8 Pet nim talche' u ak! tzaq'ite' 
til u tzaq'ite' uva! tz'ib'amal kan 
vatz u k'ub'e'. As ni tok u Tiixhla 
Espíritu tu u gaanxelale' ta'n u 
ak! tzaq'ite'. 
9As u b'axa tzaqj'ite', as nik 
toksal iq'ii, k'uxh ye! kat ok oi 
jikla aamail sta'n, tan ti! uva! ye! 
ni qoleb'e' til kunimata!. ¿As a! 
kol ye! nib'an u ak! tzaq!ite! q'a? 
Tan xo'veb'al talche! ti! u blaza 
tzaq'ite', tan ale! ni oksan ol jikla 
aamail vatz u Tiixhe!. 
10 As k'uxh nik toksal iq'ii u 
tzaq'ite'! uva! tz'ib'amal kan vatz 
u k'ub'e', as tul kat ilpu vib'a'nil 
u ak! tzaq'ite', as kat el ve't iq'ii 
u b'axa tzadqj'ite'. 
11 As k'uxh nik tosal iq'ii u b'axa 
tzaq'ite! uva! kat pal viyak'ile', as 
aal kat ok ve't iq'ii u ak! tzaqj'ite' 
uva' ye! la pal viyak'ile'. 

12 As ti! uva! ootzimal sqa'n 
uva! at pal viyak'il u ak! tzaqj'ite' 
til u b'axa tzaqj'ite', as esti'e! ye! 
nu kuxo've! ti! galat isuuchil u 
yole' sete. 

13 As jit'e'ch nu kub'ane' eche! 
uva' nik ib'an u Moisés tul nik 

toksa aak uma'l u su't jaq' ivatz, 
til uva! ye! la til ung'a tename' 
ipal iyak'il ilitz'kab'an vivatze!. 
14 Pet ye! kat pal unq'a tiaal 
Israel stuul. As echat chit cheel, 
tan tul nik isik'lel tu u O't 
Testamento uva! ktujlik kan, as 
ye! nipal unq'a tename' stuul, 
tan at uma'l u vaa' ni majon 
vitxumb'ale! uva! eche! u su'te' 
uva! atik ok jaq' ivatz u Moisés. 
As ye'xhkam eloj. As lanal 

ok ve't unq'a tename' k'atz u 
Cristoe', as a'n la pal ve'te! stuul. 
15 Pet antel kuxh isik'lel 

ung'a yole! cheel uva! itz'ib'a 
kan u Moisés. Pet ye! nipal 
unq'a tename' stuul, tan majel 
vitxumb'ale' ti! tootzil isuuchil 
u yole! eche! u suite! uva! nik 
majon ivatz u Moisés vatz unq'a 
tename!. 

16 Pet tul la ik'axa tib' umaj 
uxhchil ti' tok Katz u Kub'aal 
Jesús, as a'n la pal ve't u 
uxhchile' tisuuchil u yole', tan 
kat el ve't u vee! ni majon 
vitxumb'ale!'. 

17As unvatzul kuxh u Kub'aal 
Jestis tuk' u Tiixhla Espiritu. As 
ab'il at u Tiixhla Espiritu sk'atz 
ta'n u Kub'aal Jests, as ma't tel 
ch'u!l Katz u b'axa tzaqj'ite'. As 
ninima ve't u ak! tzaqlite!. 

18 As jank'al oi uva! jit majel u 
kutxumb'ale', as nigoksa ve't 
iq'ii u Jesús. As aal nijalpu ve't 
Aak u kutxumb'ale!. As ni taq' 
ve't Aak vitxumb'ale' sqe ti! uva! 
ech ve't u kutxumb'ale' eche' 
vitxumb'al Aake'. As ai u Kub'aal 
Jesús ni b'anon, uva' unvatzul 
kuxh ve't Aak tuk' u Tiixhla 
Espiritu. 

1As estile! ye! la ka'kab'in 

qaama ti' kupaxsat u b'a'nla 
yole' sexo'l, tan kat itxum u 
Tiixhe' kuvatz. As kat taq! Aak 
u qijle'me' ti' kupaxsat u b'a'nla 
yole!. 
2 As kat qitz!a uva! ye! la kub'an 
ung'a va'lexhla txumb'ale' 
uve! nu kuxh ijutxil ib'anche' 
uve! ch'ixub'al chit talpe', tan 
ye'xheb'il nu kumaxtib'e. As 
ye'l isuuchil u b'a'nla yole' nu 
kujalpu vatz u Tiixhe'. Pet 
jik chit ni gal isuuchil. As nu 
kuk'uch ve't vatz unq'a tename' 
uve' jik chit u kutxumb'ale' nu 
kub'ane'. 
3Pet asoj at unq'a uxhchile' uva! 
ye! paloj tu visuuchil u b'a'nla 
yole! uva! nu kupaxsa ti! u Cristo, 
as a uxhchile' uva! ye'l itiichajil 
ati k'atz u Tiixhe', 
4tan a! u tx'i'lanaje! uve! ni 
toksa Ob tiixhil vatz u tx'ava'e' 
ni sotzsan ik'u'l unq'a uxhchile' 
uve! ye! ni niman u Tiixhe!. 
Esti'e! ye! nipal ve't unq'a 
uxhchile' tu visuuchil u b'a'nla 
yole' ti! toksal iq'ii u Cristo 
uva' la txijun u taanxelal unq'a 
uxhchile'. As tul unvatzul kuxh 
u Cristo tuk' u Kub'aal Tiixhe!. 
5 As jit o! ni gal qib' uva! o! 
veB'ooq'ole'. Pet a! isuuchil u 
yole! uve! nu kupaxsa sexo'l uva! 
a! u Jesucristo u kuB'ooq'ole'. 
As ni qoksa qib' lochol etetz ti! 
etootzit isuuchil vib'a'nil Aake!. 
6 As u Tiixhe' kat alon uva! la 
txijun u saje! tu u toktoe'. As 
Aake' u txijun tetz u qaanxelale!, 
aq'al uva! la pal o! stuul ti! 
qoksat iq'ii u Tiixhe! uva! nik'uch 
u Jesucristo sqe. 

Ni tal u Pablo 
uva' k'ujle'l chit ik'u'l, 

k'uxh nipaleb'e u k'axk'oe' 

7As ech qatine' eche! umaj 
tz'aj xhi'l uva! ye! tii ipaxe', as 
aq'el ve't sqe ta'n u Tiixhe! ti! 
ipaxsal u b'a'nla yole' ti! u Cristo 
uva! ech ve't tatine! eche! umaj 
kam uva! nim ija'mil. Esti'e' la 
til ve't unq'a tename' uva! jit o! 
ni aq'on iyak'il u yole'. Pet a! u 
Tiixhe' ni aq'on iyak'il. 
8As mama'la k'axk'o nu 
kupaleb'e. As ye'l oi nipal 
kuk'u'l. As k'uxh nixaan gaama 
ta'n unq'a k'axk'oe', as ye'l u 
k'ujleb'al kuk'u'le' nu kutz'eje'. 
9As nu kutilule'. As ye'l oi ni 
qeleb'el kan. As k'uxh at uxhchil 
ni alon kuyatz'pe', as ye! ni toleb' 
sqi'. 
10 As k'uxh katil kuxh echenkat 
o', as ato'k oi vatz u kamchile' 
b'enameen, eche! uva' kat 
ipaleb'e u Jestis, aq'al uva' la 
kuk'uche' uva' at ve't ok Aak 
sukuk'atz b'enameen, tan isle'l 
Aak sgi'. 
11 As jank'al oi uva! at kutiichajil 
Katz u Tiixhe', as at ve't ok o!' 
vatz u kamchile' sb'enameen, 
til uva! nimamal ve't u Jesús 
sqa'n, aq'al uva! la ootzili uva' at 
kutiichajil k'atz u Tiixhe' ta'n u 
Jesus, 
12 As sett nu kupaleb'ekat 
k'axk'o. As b'iit kuxh ye' nu 
kukame', ti' uva! la pal ex 
tisuuchil u yole' ti' vetiichajile' 
k'atz u Tiixhe!. 

13 As techal la qal isuuchil 
u b'a'nla yole', tan ech ni tal 
u gaanxelale' eche' nik tal u 

taanxelal u tz'ib'an tetz u yole' 
uva' ech ni tal ile": 
K'ujle'l chit unk'u'l ti' u 
Tiixhe', 
estile! uva! kat val ve't 
u yole!. 
14 As ootzimale' sga'n uva! a! 
u Tiixhe' kat ulsan taama u 
Kub'aal Jesús. As echat la ib'an 
Aake! sqe, tan la tulsa ve't Aak 
qaama unpajte. As la teg'o ve't oi 
Aak setuk' tu u vee! atkat Aak. 
15 Esti'e' ni gal sete, kam kuxh 
ung'a k'axk'oe' nu kupaleb'e, as 
ti' elochpe' nu kub'ankat. As 
nimal chit ex la oksan iq'ii u 
Tiixhe! ti' u b'a'nile' uva! kat 
ib'an Aak sete. As la etoksa 
ve't iq'ii Aak tuk' unq'a qitz'in 
qatzike' xo'l joltu unq'a tename' 
uva! nipaxsalkat viyol Aake!. 
16 Esti'e! uva! ye! la pal kuk'u'l 
ti' kupaxsat u b'a'nla yole! ti! 
u Cristo, tan ootzimal sga'n 
uva! k'uxh nipal ve't iyak'il u 
kuchi'ole', as aal niyak'in ve't u 
qaanxelale' jun g'ii. 
17As nu kunache' uva' palchimal 
kuxhe! unq'a k'axk'oe' uve! nu 
kupaleb'e cheel vatz u tx'ava'e'. 
Asjit tii nu kunache', tan an 
chit unq'a k'axk'oe' la lochon 
o!, tan a'e! la eq'on o! tu u nimla 
b!a'nile! ti! goksat iq'ii u Tiixhe!. 
18 As ye'l gaama ato'k ti' unq'a 
vee! uva! na'l vatz u tx'ava'e', 
tan palchimal kuxhe' unq'a vee! 
skajayil. Pet ech koj u nimla 
b'a'nile'! uva! ye! na'l, as a'e! ato'k 
qaama sti', tan ye'l imoxtel ati. 
1As ootzimal sqa'n uva' ech 
kuxh u kuchi'ole' eche' umaj 
tabernáculo uva' la e'puli. As la 
taq' u Tiixhe! uma't kuchi'ol tu 

almika! uva! ye'l iya'teb'al eche! 
umaj kab'al uva! ye! la e'puli, tan 
jit umaj naj b'anol tetz tuk' iq'ab'. 
2Asa' chit ni tal gaama uva' 
oora koj la kuk'ul uma't u 
kuchi'ole! uva! la aq'pu sqe tul la 
oon o! tu almika!. 
3 As tuk chit eloj o!e! ta! tu u 
kuchi'ole! u vaa', as ye'l ole! ta! 
lakoj kaa oi t'osli tan tu kuk'ul 
uma't u kuchi'ole' uva' ai u 
Tiixhe! tuk aq'on sqe. 
4 As tul atil oi tu u kuchi'ole' 
uva! eche' tabernáculo, as nu 
kupaleb'e k'axk'o tuk' txumu'm. 
Pet jit ai ni qale' uva! la kam oi 
eche' teesal umaj o'tla oksa'm 
sqi'. Pet a! ni tal qaama uva! oora 
koj la kuk'ul uma't u kuchi'ole' 
uva! eche! umaj ak! oksa'm, aq'al 
uva! la sotz u kuchi'ole' uva! 
eche! lakich pach. As isle'l ve't 
oi la ib'ane' tuk' u kuchi'ole' uva! 
ak'nale uva! ye'l ve't imoxteb'al 
ati. 
5 As a! u Tiixhe' kat cheesan ol 
til uva! ech la kub'ane'. As Aake! 
kat oksan u Tiixhla Espíritu 
tu u gaanxelale' k'uchb'al tetz 
uva! techal tuk ib'an Aak jank'al 
ung'a b'a'nile' uva! alel kan sqi' 
ta'n Aak. 

6Estile! uva' k'ujle'l chit kuk'u'l 
ti' u Kub'aal Jesúse! sb'enameen. 
As ootzimal sqa'n uva! tul atil 
o' tu u kuchi'ole! uva! eche! 
tabernáculo, as ye'l oi oonoj ol 
klatz Aak. 
7As k'uxh ye'l Aak ni gile', as 
k'ujle'l chit kuk'u'l ti' Aak. 
8 As nu kusa' uva! la qaq! kan 
u kuchi'ole! vatz u txlava!e! ti! 
qatin Katz u Tiixhe', tan ti! uva! 
k'ujle'l chit kuk'u'l ti' Aak. 

9 As k'uxh ye'xnaj qaq'at kan u 
kuchi'ole' as moj ma't qaq'at kan, 
as ni qok ilil ti' uva! la chiib' ve't 
Aak sqi', 

10tan techal chit la kuk'uch qib' 
vatz u Cristoe! tul la ib'an Aak 
kusuuchil kam uva' kat kub'ana 
vatz u tx'ava'e'. As k'uxh b'a'n 

as moj va'lexh kat kub'ana, as 
junun o' la kuk'ul ich'exel uve! 
kat kub'ana tul uva' atiktel o' tu 
kuchi'ole'. 


Niyolon u Pablo 
ti' ipaxsal u b'a'nla yole' 
ti' uva' ye'l ixo'l 

unq'a uxhchile' tuk' u Tiixhe' 

11 As ootzimal sqa'n uva! 
xo'veb'al talche' u Kub'aale'. As 
estile! nu kub'eya ve't te unq'a 
tename' ti' uva! la inima unq'a 
yole! uva! ni qale'. As k'uxh 
ootzimal ve't u kutxumb'ale' ta'n 
Aak uva! jik chit ni qal isuuchil 
uyole', as a! ni qale' uva! la koj 
chit pal ex stuul ti! tootzile'. 
12 As a! ni gale' uva! la txuq'txun 
ex sqi', tan ye'l ol ni goksa 
kuq'ii sevatz unpajte. Pet ai ni 
qale! uva! la chee ve't eyol ti! 
ek'ulb'et ung'a uxhchile' uva! ni 
toksa je! iq'ii ti! unq'a txumb'ale' 
uve! nib'an sevatz. Pet ye! ni 
titz'a uva! atu va'lexhe' tuu 
taanxelale!. 
13 Pet asoj nu kupaasa ivi! ti' 
talax isuuchil u b'a'nla yole' 
sete, as ti! qoksat iq'ii u Tiixhe' 
nu kub'ankat. Pet asoj jik nu 
kub'ane!, as ti' elochpe' nu 
kub'ankat. 
14As kam uva! nu kub'an sevatz, 
tan OI uva! xo'n o! te u Cristo 
nu kub'ankat. As ootzimal ve't 

sqa'n uva! kat kam Aak ti! unq'a 
tename' skajayil. Esti'e! uva! vatz 
u Tiixhe', as kat ib'an u Jesús 
kuvaatzil skukajayil, ti' kukame' 
vatz u paave!. 

15 As kat kam ve't Aak ti! unq'a 
tename' skajayil, aq'al uva! jit 

u kutxumb'ale' la qeq'ola tetz, 
jank'al oi uva' at kutiichajil Katz 
u Tiixhe!. Pet a! ve't vitxumb'al 
u Jestise! la geq'ola tetz uva! kat 
kam sqi'. As kat ul taama Aak 
unpajte. 

16 Esti'e! uva! jit'e'ch ni qitz'a 
cheel ti' umaj uxhchil eche' uva! 
nik qitz'a b'axa, tul uva' ye'xnik 
ok o! k'atz u Cristo, tan ai kuxh 
unq'a vatz tx'ava'illa txumb'ale' 
eq'omalik sqa'n. As k'uxh ech 
nik qitz'a til u Cristo b'axa, pet 
ech koj cheel, tan jit'e'ch ni 
gitz'a ve'te! ti! Aak, 
17tan ab'il uva! at ve't ok 
k'atz u Cristo, as ak'nal ve't 
vitxumb'ale'. As kat sotzyu ve't 
vitxumb'ale! uva! eq'omalik sta'n 
sb'axa. As a! ve't u ak! txumb'ale' 
eq'omal sta'n cheel. 

18 As u ak! txumb'ale' uva! 
eq'omal sga'n cheel, as a! u 
Tiixhe! kat aq'on sqe, tan 

til vikameb'al u Cristoe! kat 
ik'ujb'a'kat kan u Tiixhe' uva! 
ye!l ve't kuxo'l tuk! Aak. As Aake' 
kat aq'on ve't qijle'm ti! kupaxsat 
u yole! uva' k'ujb'a'mal kan ta'n 
Aak. 

19As ai u yole' uva! ti! 
vikameb'al u Cristo, as an kuxh 
u Tiixhe' kat b'anon uva! la uch 
tok unq'a tename' Katz Aak. As 
ye!l ixo'l unq'a tename' tuk' Aak 
la ib'ane'. As la uchi uva! ye'l ve't 
ipaav unq'a tename' la toksa ve't 

Aak stuul. As Aake' kat aq'on 
kan sqe ti' uva! la b'en kupaxsa u 
yole', aq'al uva' la uch tok unq'a 
tename' k'atz Aak. 
20As oi b'anol ivatz u Cristoe!. 
As tul ni gal u yole', as eela kuxh 
stuk' uva' a! u Tiixhe' niyolone'. 
Estile! tuk' vib'ii u Cristoe! ni qal 
sete, enimataj u b'a'nla yole! ti! u 
Cristoe!, ti! uva' ye'l exo'l tuk! u 
Tiixhe! la ib'ane!, 
21 tan kat ib'an u Tiixhe' uva! 
k'uxh ye'l ipaav u Cristoe! ati, 
as Aake' kat eq'on u kupaave', 
ti' uva' la toksa ve't o' u Tiixhe' 
jikla aamail ta'n u Cristoe', 
jank'al o! uva! at ve't ok o! Katz 
Aak. 

1 Esti'e! ni qal sete, o! uva! 

oi lochonaal Katz u Tiixhe!, 
uva' ye! la etixva kan vib'a'nil 
Aake! uva! kat ib'an Aak set, 
2 tan ech kat tal kan Aak ile": 

Tul uva! kat eetz'a ve't in, as 
kat vab'i vayole' uva' kat 
aal sve. 

As tul uva' kat ajaj sve uva' la 
unloch axh, as kat unloch 
axh, ti'k Aak. 

Esti'e'! ni gal sete uva! la etitz'a 
Aak cheel. As cheel at ve't 
vib'a'nil Aake' seti' ti! isotzsal 
epaav. 

3As ye'l umaj va'lexh nu 
kub'ane' uva! la ka'kab'in taama 
unq'a uxhchile' sta'n, ti' uva! ye! 
la eesal iq'ii uve! nu kub'ane' ti! 
ipaxsal viyol u Tiixhe!. 
4As nu kuk'uche' uva! o! 
lochonaal Katz u Tiixhe', tan 
kam kuxh unq'a k'axk'oe' nu 
kupaleb'e. As ye! nipal kuk'u'l ti! 
kukuyat unq'a k'axk'oe'. As ati 
uva' nixaansan qaama. 

5 As kat q'ospu ve't ol Kat oksal 
o! tu u kaarsa. As kat kukuy 
unq'a sik'i'me' uve' nikat ib'an 
unq'a tename', tul nik tul ivi! sgi'. 
As chajpuul ye! nu kuvat ta'n u 
qaq'one!. As kat kukuy kuva'y 
unpajte. 

6As jik chit kutxumb'al kat 
kub'ana, tan ootzimal vib'a'nil 

u Tiixhe' sqa'n. Kat kukuy unq'a 
uxhchile' uva' kat xe't sqi'. As 

a! u bla'ne! kat kub'an sexo'l. As 
nu kuk'uche' uva' at u Tiixhla 
Espíritu sukuk'atz, tan tuk' chit 
qaanxelal nu kuxo'ni ex. 

7As jik chit nu kuyolone' tuk' 
viyak'il vib'a'nil u Tiixhe'. As tuk! 
chit jikla aamail nu kutxakonsa 
viyol u Tiixhe! eche' umaj sol 
uva' b'anel tuche! ti! ikolat tib' 
vatz umaj ch'a'o as moj OI ib'en 
ib'anat ch'a'o. 

8As k'uxh ni toksal kuq'ii moj 

ni teesal kuq'ii, as k'uxh b'a'n 
kuyolb'ele' as moj ye'le, as ye! la 
ya! o! ti! ipaxsal viyol u Tiixhe'. As 
k'uxh la alpu sqi' uva! o' chulin 
yol, as jik chit nu kuyolone!. 

9As k'uxh ni talpe' uva! ye! 
ootzimal ol, as tul ootzimal ol 
ta'n unq'a uxhchile'. As k'uxh at 
uxhchil ni alon uva! b'iit kuxh 
ye! nu kukame', as isle'ltel oi As 
k'uxh nu kuk'axb'isale', as ye'l o! 
nu kukame!. 

10 As k'uxh nu kutxumune', as 
at ve't chiib'ichil tu u gaanxelale' 
sb'enameen. As k'uxh oi meeb'a', 
as nimal unq'a uxhchil ni gal u 
b'a'nla yole' ste. As ech ve't tatin 
unq'a uxhchile' eche! tx'ioliq'ii 
nib'an ta'n unq'a yole'. As k'uxh 
ye'l qetz ati, as qetze! vib'a'nil u 
Tiixhe' skajayil. 

11 As tuk' chit gaanxelal kat 
gal isuuchil unq'a yole' sete, 
vitz'in vatzik, ex aa Corinto. As 
tuk' chit gaanxelal kat kuxo'ni 
ex. 
12Asye'l ex ni qixva ex. Pet ex 
ni ixvan o'. 

13 As ech kuyolone' sete eche! 
iyolon umaj b'aala te unq'a me'al 
ik'aole' ti' kujajat b'a'nil sete. 
Eb'antaj b'a'nil sqe. As aya'loj 
chit ek'u'l la exo'ni o! eche! uva! 
nu kub'an sete. 


Jit eela itxumb'al 
unq'a niman tetz u Jesús 
tuk' unq'a uxhchile' uva! 
ye! ni niman Aak 
14 As ye! la ib'ane' uva! 
unvatzul kuxh etxumb'al tuk' 
unq'a uxhchile' uva! ye! ni niman 
u Jests, tan ye'l tokeb'al u jikla 
txumb'ale' k'atz unq'a va'lexhla 
txumb'ale' uva' nib'an unq'a 
uxhchile'. As unq'a uxhchile' 
uva! txijumal u taanxelale' ta'n 
u b'a'ne', as ye! la ib'ane' uva! la 
ik'ul tib! iyol tuk' unq'a uxhchile' 
uva' echen u taanxelale' tu u 
toktoe! ti! ib'anat u va'lexhe', 
15 tan ye! la uch ik'ulat tib' u 
Cristoe' tuk! u tx'i'lanaje'. As 
echat kuxh ung'a niman tetz u 

Cristoe! tuk! unq'a uxhchile' uve' 
ye! ni niman Aak. 

16 As ye! la uch qatin Katz ung'a 
Gel tiixhe', tan o! tatinb'al u 
islich Tiixhe' eche! uva! ni tal 
Aak, tan ech tal kan Aak ile": 

La jejeb' in Katz vuntename!. 
As la xaan in xo'l 
vuntename!. 

As ine! viTiixhe'. As a'e' 
vuntename', ti'k Aak. 

17As ech ni tal uma't u yol ile': 

Esti'e! ni val sete: «Elojtaj 
ch'u!l ex xo'l unq'a 
uxhchile'. As ejetz'taj el 
etib' sk'atz. 

As eb'anak unq'a veel alel 
sva'n uva! ye! la uch 
eb'anata', aa 

As la unk'ul ve't ok ex 
sunk'atz. 

18 As ine' in veB'aale'; 

as exe! ex me'al unk'aol,» 

ti'k u Tiixhe' uva! nim 
talche!. 

1 As la qal sete, vitz'in vatzik 

uva! xo'n chit ex sve, as 
sqi'e' kat talkat kan u Tiixhe' 
ung'a yole!. Estile! geesataj qib' 
vatz u va'lexhe' uva! la yansan u 
kuchi'ole' tuk' u gaanzelale'. As 
kuya'lutaj qib' ti' uva' jik chit u 
kutxumb'ale' la ib'an vatz Tiixhe' 
ti' kuxo'vat Aak. 


Nichiib' u Pablo 
ti' uva' kat ijalpu 
unq'a aa Corinto vitxumb'ale' 
2As ek'ultaj ok o' tuk' 
etaanxelal, tan ye'l umaj ex nu 
kub'an va'lexh sete. As ye'l umaj 

ex nu kuyansa etxumb'al. As ye'l 
ex nu kumaxtib'e ex. 
3 As eche! in uva! in Pablo, as 
ye'le uva! epaav koj nunchuke' 
tul ni val u yole' sete, tan alel 
chite! sva'n uva! xo'n chit ex sve, 
tan unvatzul kuxh ve't in setuk' 
ti' u Cristo, k'uxh eela kukame' 
as moj tul isle'l oi. 
4 As k'ujle'l chit unk'u'l seti'. 
As nivoksa ve't unq'ii seti!. As 
aal chit niyak'in u vaanxelale!. 
As k'uxh nu kupaleb'e unq'a 
k'axk'oe' setuk', as ye'l iya'teb'al 
u chiib'ichile! tu vaanxelale' 
seta'n. 

5 As tul kat ul ve't in 
tzitza! tu u Macedonia tuk' 
unq'a unmoole', as ye! kat i'l 
vunchi'ole'. As kalab' kuxh 
k'axk'o kat unpaleb'e ta'n unq'a 
uxhchile! uva! ye! ni niman u 
Jesús. As nikat ixaan ve't vaama 
seti' unpajte. 
6 As a! u Tiixhe! uva! ni 
yak'insan u qaanxelale! tul uva! 
nixaan qaama, as Aake' kat 
yak'insan u qaanxelale! tuk' 
unq'a unmoole' tul uva! kat 
kuk'ul qib' tuk! u Tito. 
7As jit kuxh ti' kuk'ulat qib' 
tuk' u Tito kat yak'inkat qaama. 
Pet ti! uva! kat ul tal u Tito sqe 
uva! aya'l chit ek'u'l nesa' etilat 
unvatz unpajte, as kat eyak'insa 
ve't vaama. As kat tal u Tito 
sve unpajte uva' va'lik chit 
etxumune! ti' unq'a va'lexhe' 
uva' ni tuch sexo'l. As nik etoksa 
etaama ti! enimat unq'a yole' 
uva' kat val sete. As tul kat vab'i 


aa 6.17 A! isuuchil u yole' tu yolb'al griego: as at isuuchil junun unq'a yole' uva! ech 
ni tal let: «Ekanak unq'a vee! alel sva'n uva! ye! la uch ekanata'.» 

ung'a yole', as aal chit kat chiib' 
ve't in sta'n. 

8As tul uva' kat vab'i uva' kat 
untxumunsa ve't etaama ta'n 
u yole! uva! kat untz'ib'a ben 
sete b'axa, as kat unk'axa ve'te' 
til uva! kat unb'ana. Pet ech koj 
cheel, tan ye! nunk'axa ve'te' ti! 
untz'ib'at b'en unq'a yole' sete, 
Otan tul kat esik'le unq'a yole', 
as kat txumun ex ta'n vepaave!. 
As kat ek'axa ve't etib'. Esti'e' 
uva! nuntxuq'txun ve'te'. As jit 
ti! uva! kat untxumunsa etaama 
ta'n unq'a yole' uva! kat untz'ib'a 
b'en sete. Pet nunchiib'e! ti' uva! 
kat txumun ex ta'n vepaave!. As 
kat ek'axa ve't etib'. Esti'e' ni 
val sete uva' jit umaj va'lexh kat 
unb'an sete tuk! vunyole', 
10 tan tul uva! kat txumun ex 
ta'n vepaave! eche! uva! nisa! u 
Tiixhe' uva! la eb'ane', as a'e! kat 
lochon ex ti! uva! la ek'axa etib' 
vatz Aak. As kat isotzsa ve't Aak 
vepaave!. As ye!l in nuntxumun 
ve'te! ti! uva! kat untxumunsa 
etaama, tan kat ek'axal ve't etib' 
til vepaave!. As aal nunchiib' sti! 
cheel. Pet ech koj niblan unq'a 
uxhchile' uva! vatz tx'ava'illa 
txumb'al kuxh vitxumb'ale', 
tan a! kuxh nitxume' kam uva! 
nipaleb'e ta'n vipaave!. As ye'l 
itiichajil at Katz u Tiixhe!, tan ye! 
nik'axa tib' ti! vipaave!. 
11 As kat pal ex stuul uva! kam 
ib'a'nil u txumune' uva! kat ib'an 
ve't sete ta'n u Tiixhe', tan aal 
kat ok ve't ex ilil ti! elochat in, 
tan kat txumun ve't ex as kat 
ch'ixvu ve't ex ta'n u va'lexhe! 
uve' nik eb'ane'. As kat ejaj ve't 
sotzb'al epaav, as aya'l chit ve't 

ek'u'l nesa' uva! vatzul ve't o! 
setuk' la ib'ane'. Tan kat xo'v ve't 
ex ta'n u yole! uva! kat untz'ib'a 
b'en sete. As kat ek'ucha 

uva' ye'l etaama netoksa ti' u 
va'lexhe!. 

12 As la val sete, tul kat untz'ib'a 
b'en unq'a yole! sete, as jit ti' 
unyaat b'en u uxhchile' uve' kat 
b'anon u va'lexhe!'. As mita'n 

ti' unb'anat isuuchil u uxhchile' 
uva' kat b'anax u va'lexhe' 

ste. Pet vatz u Tiixhe' kat 
untz'ib'akat b'en unq'a yole' sete, 
til uva' la pal ex stuul uva! ato'k 
qaama seti!. 

13 As niyak'in ve't gaama, tan 
ni qab'i uva! nenima ve't ung'a 
yole! uva! kat untz!ib'a ben sete. 
As jit kuxh ti' enimat unq'a yole' 
niyak'insan qaama. Pet va'lik 
chit kutxuq'txun ve'te! tul kat 
qil itxuq'txun ve't u Tito, tan 
kat eyak'insa taama tul kat oon 
sexo'l. 

14 As ma'tik valat te u Tito uva! 
nunchiib' ve't set, tan nunk'ujb'a' 
unk'u'l seti'. As kat eb'ana eche' 
uve! kat val te u Tito. As ye'l chuli 
yol nunb'ane!. Pet isuuchil u yole' 
ni val sb'enameen. As echat kat 
unb'ana tul kat val u yole' seti' te 
u Tito, tan kat bes til u Tito uva! 
jik chit u yole! uva! kat val te aak 
seti'. 

15 As aal chit xo'n ve't ex te u 
Tito tul uva' ni tulsa ex sk'u'l, 
tan acha'v ik'ulpu aak kat eb'ana 
tul kat oon sexo'l. As ye'l iq'ii 
aak kat eteesa. 

16 As nuntxuq'txun ve't seti', 
vitz'in vatzik, tan ootzimal sva'n 
uva! la uch unk'ujb'a't unk'u'l 
seti'. 

Ni tal u Pablo isuuchil u yole' 
ti' u puaje' uva' nimolpe' 

1 As la val sete, vitz'in 
vatzik, ti' u b'a'nile' uva! 
nib'an u Tiixhe! xo'l unq'a qitz'in 
gatzike' uve! ni niman u Jestse' 


tu unq'a tename' tu u Macedonia. 


2 Tan k'uxh mama'la k'axk'o 
nipaleb'e unq'a qitz'in qatzike!, 
as kat chiib' ve'te! ti! taq'at unq'a 
lochb'ale'. As k'uxh meeb'a' 
chittu', as tul ni taq' ve't u 
lochb'ale', as eela kuxh stuk! uva! 
nimal ipuaj ati. 

3As la val sete uva! kat tag' ve't 
unq'a qitz'in gatzike' jank'al u 
lochb'ale' uva! kat itx'ol taq'ata'. 
As jit kuxhe'. Pet nimal kat taq! 
ve'te! ti! uve! kat uch svatz, 

4tan va'lik chit ijajat chajaak 
b'a'nil sve ti! uva! la vag' tokeb'al 
ti' ilochat unq'a qitz'in qatzike' 
uva' meeb'a' chittu' tu u Judea 
uva! ni niman u Jesús. 

5 As jit kuxh ta'n u lochb'ale' kat 
ib'an unq'a qitz'in qgatzike' tu u 
Macedonia uva' nik qale' uva' 

la iblane'. Pet b'axel kat toksa 
taama ti' inimal u Kub'aal Jesús, 
eche! uva! ni tal u Tiixhe' sde 
uva' la kub'ane'. As a'n kat inima 
ve!t ung'a yole! uva! kat gal ste ti' 
u lochb'ale!. 

6Estile! uva! kat unjaj b'a'nil te u 
Tito ti' uva! kam ixe'tisat u Tito 
ti' imolpu u nimla lochb'ale' uva! 
la aq'pu te unq'a qitz'in qatzike!, 
as echat itzojpisata!. 

7As at ve't k'ujleb'al ek'u!l ti! u 
Jesúse'. As netootzi ve't isuuchil 
viyol u Tiixhe'. As echat ve't 
eyolone!. As aya'l chit ek'u'l ti! 
eb'anata' kam uva' nisa' u Tiixhe' 

seti', as ti! exo'nit ol, Esti'e! ni 
gal sete uva! aya'loj chit ek'u'l 
ti' etaq'at u lochb'ale' tetz unq'a 
qitz'in qatzike'. 

8As jit b'ek'el ex nunb'ane!. 
Pet ai ni vale! uva! la etootzi 
uva! aya'l chit ik'u'l unq'a qitz'in 
gatzike' ti! taq!at u lochb'ale!. 

As ai ni vale! uva! echat koj la 
eb'ane'. As a'e! k'uchb'al tetz uva! 
xo'n unq'a gitz'in qatzike! sete 
uva! echen tu u Judea. 

9As ootzimal vib'a'nil u Kub'aal 
Jesucristo seta'n, tan Aak ib'aal 
unq'a veel skajayil. As ech ve't 
Aake! meeb'a' kat ib'ana ti! 
kulochpe', aq'al uva' nim ve't 
vib'a'nil Aake' la taq' sol As ech 
ve't qatine! eche! tx'ioliq'ii kat 
ib'ana. 

10 As tuk val etxumb'al ti' uva' 
ni vitz'a seti', tan exe! kat itz'an 
b'axa uma'x ve't yaab' ti! imolpu 
unq'a lochb'ale' tetz unq'a qitz'in 
qatzike'. As exe! kat xe'tisan ti! 
imolpe' b'axa. 

11 As la val sete cheel, emoltaj 
ve't unq'a lochb'ale! uva' kat 
exe'tisa b'axa. As etaq'taj jank'oj 
uva' la uch sevatz. As kam chit 
uva! kat ok xe! etaama b'axa ti! 
etaq'ata', as echat la eb'ane' tul 
la etzojpisa, 

12 tan jank'al uva! la uch etaq'ata', 
as la k'ulpe' tib'a'nil, asoj aya'l 
chit ek'u'l tul la etaq!e!. Pet ye! la 
etaq'e', asoj ye'xhkam at sexe!, 
tan ye'xhkam ni tal u Tiixhe' uva! 
techal la qaq!e', asoj ye'xhkam ati. 

13 Asjit a! ni vale! uva! la kaa 
ve't ex meeb'a'il ti! elochat unq'a 
qitz'in qatzike!. Pet a! ni vale' 
uva! eela ve't ex la ib'an tuk' 
ung'a qitz'in qatzike!. 

14 As la txakon unb'ooj unq'a 
etetze! ti! unq'a qitz'in qatzike!. 
As elochtaj, tan xamtel as jit 
kuxh nim la chee ve't tetz unq'a 
gitz'in gatzike!. As ale! la lochon 
ve't ex unpajte. As eela kuxh 
elochat ve't etib' la eb'ane' tuk' 
unq'a qitz'in qatzike' 

15 eche' ni tal uma'l u yol uva! 
tz'ib'amal kan: 

Ye! kat ya'lan kan unq'a tetz 
unq'a uxhchile! uve! nimal 
kat imola. 

As kat tz'aj tetz unq'a 
uxhchile' uve' b'iil kuxh 
kat imola, ti'k u yole!. 

16 Esti'e! ni vaq' ta'ntiixh te 
u Tiixhe', tan Aake' kat oksan 
ve't vitxumb'ale' tu u taanxelal 
u Tito ti' tok ilil seti' eche! uve' 
nunb'ane!. 
17As tul kat qal te u Tito ti' b'en 
tilat ex, as aya'l chit ik'u'l kat 
b'eni, tan kat chee tu u taanxelal 
ti! b'en tilat ex unpajte. 
18 As kat unchaj b'en uma't u 
qitz'in qatzike' ti! u Tito uva! 
ootzimal ve't seta'n, as ootzimal 
tu unjoltu unq'a tename', tan 
nilochone' ti' ipaxsal u b'a'nla 
yole!. 
19As antu unq'a qitz'in gatzike' 
tulaj unq'a tename' kat txaaon 
ve't naj ti' ib'en ve't sqi' tul uva' la 
b'en gag' unq'a lochb'ale' te unq'a 
qitz'in gatzike' tu u Jerusalén 
ti! toksal iq'ii u Jestise'. As la 
kuk'uche' uva! aya'l chit kuk'u'l ti' 
kulochat unq'a qitz'in qatzike!. 
20As a' ni vale! uva! ye'l umaj 
yol la chee soi! ti! unq'a nimla 
lochb'ale' uve! nimolpe'. As jik 
chit la qil isuuchil ti' iq'ajsale' 
xo'l unq'a qitz'in qatzike!, 

21 tan jit kuxh vatz u Tiixhe' la 
kub'ankat. Pet sevatz as vatz 
unq'a qitz'in gatzike' unpajte. 
22 As kat unchaj ben uma't 

u qitz'in gatzik ti' chajaak uva! 
ootzimal sqa'n uva! b'a'n chit 
itxumb'al nib'ane' ti! elochpe' ti' 
inimal viyol u Tiixhe'. As aya'l 
chit ik'u!l ti! b'en ilochat ex, tan 
k'ujle'l chit ik'u'l seti'. 
23 Asu Tito uva' la oon sexo'l 
unpajte, as unmool chit vib' 
stuk', tan niloch in ti' ipaxsal u 
b'a'nla yole' ti! u Cristo. As unq'a 
qitz'in qatzike! uva! xekel sti', as 
ale! ni b'anon ivatz unq'a qitz'in 
qatzike' tu unq'a tename'. As ni 
toksa chajaak iq'ii u Cristo tuk' 
vitxumb'ale!. 
24 Esti'e! la val sete, acha'v 
ek'ulat unq'a qitz'in qatike! uve! 
la ooni. As b'a'n etxumb'al la 
eb'ane! ti! exo'nit chajaak, aq'al 
uva' la tootzi chajaak uva' an 
chit u yole! uva! kat val te 
chajaak seti' ti! uva! kat chiib' in 
set, As ech tootzit unq'a qitz'in 
qatzike' unpajte uva' echen tulaj 
unq'a tename!. 

1 As jit tz'ajinal la untz'ib'a 

b'en ka'toj yol sete ti! imolpu 
unq'a lochb'ale' tetz unq'a qitz'in 
qatzike! uva! ni niman u Jesúse' 
tu u Judea, 
2 tan ootzimal sva'n uva! aya'l 
chit ek'u'l ti' etaq!at u lochb'ale', 
jank'al ex uve! echen ex tuu 
Acaya. As uma'x tzan yaab'e' kat 
xe't ex ti' emolat u lochb'ale'. 
Estile! uva! tuk' chit chiib'ichil 
ni voksa eq'ii vatz unq'a qitz'in 
qatzike' tzitza' tu u Macedonia. 
As tul kat tab'i chajaak uva! aya'l 
chit ek'u!'l neb'ane', as nimal 

chajaak kat ok ve't xe! taama ti' 
ilochon unpajte. 
3Esti'e' nunchaj b'en unq'a 
gitz'in qatzike! sexo'l, aq'al 
uva' ye! la eesal iq'ii ung'a yole' 
uva' kat val set! te unq'a qitz'in 
qatzike' tu unjoltu unq'a tename', 
tan alel ve't te unq'a qitz'in 
qatzike! sva'n uva' b'anel ve't 
tuch unq'a lochb'ale' seta'n tul 
uva! la oon chajaak sexo'l. 
4As ye! nunsa' uva! tul la oon 
ve't in tuk! unq'a aa Macedonia, 
as tul ye'l unq'a lochb'ale' molel 
seta'n. As ch'ixub'al ve't o! vatz 
chajaak la ib'ane'. As tul k'ujle'l 
unk'u'l sett uva! ma't emolat u 
lochb'ale!. 
5 Estile! kat vitz'a ve'te! uva! 
techal chit la b'axik Dien unq'a 
qitz'in gatzike' ti! b'en iq'elut ex, 
as ti' b'en talat sete ti' itzojpisal 
imolpu unq'a lochb'ale' uva' alel 
ve't seta'n. Tan asoj b'anel ve't 
tuch unq'a lochb'ale' seta'n tul la 
oon ol, as a! la ek'uchkate' uva! 
aya'l chit ek'u'l ti! etaq'ata'. As 
ye! kat eb'an kal ek'u'l sti". 

6As tuk vulsa sek'u'l uva! ab'il 
uva! b'iil kuxh iia la tava, as 
unb'iil kuxh ivatz la imole'. Pet 
ab'il uva' nimal iia la tava, as 
nimal ivatz la imole!. 
7Esti'e! ni val sete uva! ye! la 
ka'kab'in etaama ti' etaq'at unq'a 
lochb'ale'. As jit ya'lumal ex sti'. 
Pet junun ex la aq'on jank'oj uva' 
la chee tetaanxelal ti' etaq'ata', 
tan ab'il uva! tuk' chit chiib'ichil 
la taq' u lochb'ale', as a'e' nichiib' 
u Tiixhe! sti'. 
8 As nim talche' u Tiixhe'. As 
ye! la ya! Aak ti! taq'at vib'a'nile' 
seti', k'uxh kam kuxh la epaleb'e. 

As ye! la ya! ek'ulat vib'a'nil 
Aake', tan la chee ve't etetz, 
jank'al uva! la sa'vit set), As ye! 
la ya! ve't ex ti! elochone', 
Otan ech ni tal u yol ile! uva! 
tz'ib'amal kan: 
Ab'il uva! ni niman u Tiixhe!, 
as niloch unq'a meeb'a'e'. 
As ye! nisotzsa Aak sk'u'l ti! 

u jike! uve! nib'ane', Ok u 

yole!. 
10 As u Tiixhe' uva' ni aq'on 
unq'a Uael uva! ni tavale' tuk' 
unq'a echb'ub'ale! uva! ni 
techb'ule', as Aake' la aq'on sete 
jank'al uva! la sa'vit seti'. As 
la ina'sa ve't Aak jank'al unq'a 
etetze! uva! ati, aq'al uva! ye! la 
ya! eb'anat u b'a'ne' ti! elochone!. 
11 As nimal b'a'nile' la ib'an Aak 
seti', aq'al uva! aya'l chit ek'u'l 
la eloch unq'a qitz'in qatzike!. 
As tul la b'en gag' u lochb'ale' 
ste, as la tag' ve't unq'a qitz'in 
gatzike' ta'ntiixh te u Tiixhe!, 
tan ti' uva! aya'l chit ek'u'l kat 
elocha. 
12 As u lochb'ale! uva! la etaq!'e', 
as ale! b'a'n vatz u Tiixhe'. As 
jit kuxh ti! ilochpu unq'a qitz'in 
qatzike' til uva! kam nisa'vit 
sti'. Pet nimal ta'ntiixh la taq' 
ve't chajaak te u Tiixhe! ti' u 
lochb'ale' uva! la eb'ane!. 
13 As tul uva' la ik'ul unq'a 
qitz'in gatzike' u lochb'ale', as la 
toksa ve't chajaak iq'ii u Kub'aal 
Tiixhe! ti! uva! nenima u b'a'nla 
yole' ti' u Cristo, as ti! uva! aya'l 
chit ek'u'l ti! elochat chajaak as 
til elochat unq'a qitz'in qatzike' 
skajayil. 
14 As tul la inach ve't chajaak 
Tiixh seti!, as aya'l chit ik'u'l 

chajaak la isa! tootzit ve't ex, ti' 
tilat vib'a'nil u Tiixhe' uve' aq'el 
ve't sete ta'n Aak. 

15 jEsti'e' gaq'taj ta'ntiixh te u 
Tiixhe! ti! vinimla b'a'nile'! As 
ye'l uma'toj txumb'al ati uva! 
kam la quib'e ti! gaq'at ta'ntiixh 
te Aak ti' u nimla b'a'nile' uva! 
kat ib'an Aak sqe. 


Niyolon u Pablo 
ti' unq'a uxhchile' 
uve' nu kuxh toksa 
tib' apóstolil 

1 1 As tuk' u mutxkin 

aamaile' tuk' u nimla 
b!a'nile! uva! aq'el sve ta'n u 
Cristoe', as tuk unjaj b'a'nil sete, 
in uva! in Pablo. Tan at ka'l ung'a 
uxhchil sexo'l uva! ni alon uva! 
nunxo've! ti! unb'eyat sete tul 
uva! at in sexo'l. Pet tul uva! ye'l 
in sexo!l, tan tii ve't unyolone!, 
uve! ni tal unq'a uxhchile!. 
2As nunjaj b'a'nil sete ti! uva! 
la enima vunyole', aq'al uva! 
jit tii unyolone' tul uva' la oon 
in sexo'l. As ye' la xo'v in ti! 
unb'eyat sete, ex uva' ni alon 
svi' uva! ech vuntxumb'ale' eche! 
unq'a uxhchile' uva! eg'omal 
ung'a vatz tx'ava'illa txumb'ale' 
sta'n. Pet asoj ye! la enima 
vunyole', as tii unyolone' la 
unb'an sete. 
3As k'uxh in vatz tx'ava'illa 
aama, as jit unq'a vatz tx'ava'illa 
txumb'ale' nuntxakonsa 
til untx'akat vib' tuk' unq'a 
uxhchile' uva' ye! ni niman u 
yole! uva! ni vale!, 
4 tan jit eela unq'a yole' uva! ni 
vale! tuk' ung'a yole' uva! ni tal 
unq'a uxhchile' uva! eq'omal u 

vatz tx'ava'illa txumb'ale' sta'n. 
As at iyak'il u yole' uva' ni vale' 
ta'n u Tiixhe! ti! toleb!' ti! teesal 
ig'ii unq'a va'lexhla txumb'ale' 
uve! nib'an unq'a uxhchile!. 
5 As kam kuxh yolil ni talpe' as 
kam kuxh je'saib'il nib'anche' ti' 
uva! ye! la inima unq'a uxhchile' 
u Tiixhe', uve! ni tale'. Det ech 
koj u yole' uve! ni qale', tan ni 
toleb' ti' teesal iq'ii unq'a yole' 
uva' ni tal unq'a uxhchile' tuk! 
unq'a je'saib'e'. As jank'al unq'a 
va'lexhla txumb'ale', as ni qeesa 
iq'ii, aq'al uva! la inima ve't 
unq'a uxhchile' u Cristoe!. 
6 As tul la oon o! sexo'l, as la 
qil ve'te! moj ni chit enima u 
Cristoe!. As tul uva! la qootzi 
ve'te! uva! nenima viyol Aake', as 
aya'l chit kuk'u'l la kub'an ve't 
isuuchil unq'a uxhchile' sexo'l 
uva' ye! ni niman. 

7As la val sete, etootzitaj 
isuuchil unq'a txumb'ale' uva! ni 
tuch sexo'l, tan unq'a uxhchile' 
uva! at sexo'l uva! ni toksa tib' 
sik'am u Cristoe', as paloj uve' 
stuul uva! o! ik'am u Cristoe! 
unpajte. 
8 As k'uxh nunpaasa vib' ti! 
voksat Tel unq'ii ti' u vijle'me', 
as ye'l in nunch'ixve', tan ai u 
Kub'aal Jesúse' kat aq'on ve't 
sve ti! iyak'insal vetaanxelale'. 
Pet jit ti! iyansal vetaanxelale' 
nunb'ane!. 
9As jit exo'visale' nunb'ane' tul 
nuntz'ib'a b'en unq'a u'uje' sete. 
10 As Deich nunb'ane' eche! uva! 
ni tal unq'a uxhchile' svi' uva! at 
sexo'l, tan ech ni tal ile!: «Tii chit 
iyolon u Pablo tul uva' nitz'ib'a 
tzan unq'a yole' tu u'uje'. Pet 

tul uva! at naj sukuxo'l, as ye!l 
chit itxa'k vitxumb'al naje' tul 
niyolone',» taq' unq'a uxhchile' 
ni tale'. 

11 Pet la val te unq'a uxhchile' 
uva! la toozi uva! kam 
vuntxumb'ale' tul uva! ye'l 

in at in sexo'l tul nuntz'ib'a 
b'en unq'a u'uje' sete, as echat 
vuntxumb'ale' la bien unb'ane!, 
tul uva' la oon in sexo'l, tan tii 
unyolone' la b'en unb'ane! tul la 
oon in. 

12 As in tuk' unq'a unmoole', 
as ye! la uch qalata' uva! eela 
u kutxumb'ale' tuk' vitxumb'al 
unq'a uxhchile' uve' ni toksa je' 
iq'ii sexo'l, aq'al uva! la k'ulpu 
ve't seta'n, tan an kuxh unq'a 
uxhchile' ni alon uva! kam 
vitxumb'ale' la ib'ane'. As ni 
taq' tib' tijle'm svatzaj. As ech 


ik'uchate' uva' ye'l itxumb'al ati. 


13 Pet ech koj o, tan ye! la 
kupaasa qib' ti! uva! alel kan 
ta'n u Jesús ti! goksat kuq'ii, tan 
a'u Tiixhe' kat k'ujb'a'n kan o' 
til uva! katil la oonkat oi tuk! u 
qijle'me'. As Aake' kat alon uva! 
kat oon o! sexo'l. 

14 Esti'e! ye'l oi nu kupaasa qib' 
til uva! katil kat ichajkat o u 
Tiixhe', tan Aake' kat chajon ol 
ti! qoon sexo'l b'axa ti' ipaxsal u 
b'a'nla yole' ti' u Cristoe!. 

15 As ye' la kupaasa qib' ti' 
qoksat kug'ii ti! tag'on uma't 
uxhchil. Pet ai ni qale' uva! 

tul la yak'in ve't u k'ujleb'al 
ek'u'le', as la eloch oi aq'al uva! 
latel kupaxsa u b'a'nla yole! ti! 
u Cristoe! xo'l unjoltu unq'a 
tename', eche! uva! kat kub'an 
sexo'l. 

16 As la b'en kupaxsa u b'a'nla 
yole' tulaj unq'a tename' uve' jit 
echen sek'atz uva! ye! oonojkat 
itzib'lal u Cristo. As ye! nu kusa' 
uva! la kub'ane' eche! uva! nib'an 
ung'a uxhchile' uva! a! ni texkat 
uva! ma't ipaxsalkat itzib'lal 
u Cristo, tan a! nisa' unq'a 
uxhchile' uva' la oksal iq'ii ta'n 
unq'a tename!. 
17As la val sete: 
Asoj al nisa' umaj uxhchil 
uva! la oksal ig'ii, 
As a! u Kub'aal Tiixhe' la 
oksan ig'ii, ti'k u yole!. 
18 Tan jit u uxhchile' la k'ulpi 
uva! ni toksa je! iq'ii. Pet a! u 
uxhchile' uva! ni toksal iq'ii ta'n 
u Tiixhe!. 
1 1 As ai ni vale! uva! la 
ekuy unb'ooj in ti! ka't 
unq'a yole! uva! tuk val b'en sete 
ti' u vijle'me' uve' at seti', as 
kamal ye'xhkam la etoksa stuul. 
2 Tan an chit u Tiixhe' kat aq'on 
u vijle'me' tuk! vuntxumb'ale' 
ti' voksat vaama seti'. As alel 
ve'te! seti! sva'n uva' ta'n kuxh 
u Cristoe! la etoksa etaama sti, 
aq'al uva! ye'l ve't epaav tul la 
oon ex vatz u Cristo, eche! toon 
umaj q'opo ixoj xe! itzumel. 
3As nitxumun vaama seti', 
vitz'in vatzik. As a ni vale! uva! 
ye! la eb'an etetz eche! uve! kat 
ib'an u Evae' tul kat maxtib'eli 
ta'n u tx'i'lanaje' uva! kat ib'ensa 
tib! tx'i'latxooil. As echenik 
eb'ane', tan jit kuxh nim la 
yansal vetxumb'ale' uva! k'ujle'l 
ti' u Cristo, tan a! ni vale! uva! jik 
chit k'ujle'l ek'u'l ti! Aak. 
4As tul ni toon umaj uxhchil 
sexo'l as nek'ule' ti' talat uma'toj 

yol sete, k'uxh jit u Jesúse! ni 
tal u uxhchile' eche' uva' kat 
gal sete. As k'uxh jit u Tiixhla 
Espiritue' ni tal u uxhchile' 
sete, as mita'n u b'a'nla yole' ni 
tale! uva! kat enima b'axa, pet 
ye'xhkam kuxh netal sti". 
5 As k'uxh ni toksa tib' chajnaj 
nimla apéstolil, as ye'l chajnaj at 
pal koj vitxumb'ale! svi'. 
6As k'uxh jit b'a'n unyolone', as 
at untxumb'al ta'n u Tiixhe!. As 
ootzimal chit seta'n, tan jatpajul 
kuxh kat unk'uch sete uva! at 
untxumb'al ta'n Aak. 

7As ex la alon moj va'lexh kat 
unb'ana tul kat unpaxsa u b'a'nla 
yole' ti! u Tiixhe' sexo'l, tan ye' 
kat voksa unq'ii ti' unjajat umaj 
lochb'al sete. Pet aal kat voksa 
eq'ii ti! unlochat ex. 
8 As aal kat unk'ul puaj te unq'a 
qitz'in gatzike' tu unjoltu unq'a 
tename! ti' uva! la unpaxsa u 
b'a'nla yole' sexo'l. 
9As kam uva' nikat isa'vit 
svi' tul uva' atik in sexo'l, as 
ye'xhkam kat unjaj sete, tan 
tul kat ul iq'elu in unq'a qitz'in 
qatzike! uva' kat tzaa tu u 
Macedonia, as chajaake' kat ul 
aq'on sve kam uva! nik isa'vit 
svi'. Estile! ye'l umaj lochb'al kat 
unjaj sete. As echattel kuxh tuk 
unb'ane!. 
10As ootzimal sva'n uva! a! 
isuuchil u jikla yole' ti! u Cristo, 
uva! at ve't tu u vaanxelale'. As 
ootzimal sva'n unpajte uva! ye!l 
umaj ex uva! eyen ex tu u Acaya, 
uva! la eesan u chiib'ichile' uva! 
at tu u vaanxelale' tan ti! uva! 

ye'xhkam kat unjaj sete tul uva! 
atik in sexo'l. 

11 As ye'le uva! ex koj ye! nunsa' 
ex tul ni val unq'a yole' ti! uva! 
ye! la unk'ul umaj lochb'al vetz 
sete. jPet ootzimale' ta'n u 
Tiixhe! uva! xo'n chit ex sve! 

12 As latel chit unb'ane' uva! 
ye'l lochb'al vetz la unjaj sete, 
aq'al uva! ye! la chee iyol unq'a 
uxhchile! uve' ni toksa je! iq'ii ti 
ib'anat tib' eela tuk' u vijle'me!. 
13 Pet nu kuxh toksa je! tib' 
ung'a uxhchile' apéstolil ti' u 
Cristoe!. As k'uxh ni toksa Ob 
chajnaj lochol etetz, pet nu kuxh 
ichuli tib' chajnaj tuk' u tijle'me'. 
14 As ye! la sotz ve't ek'u'l sti', 
tan echat nib'an u Satanás, tan 
ni toksa tib' naj eche! umaj u 
angel.?' 

15 Esti'e' uva! ye! la sotz ek'u'l tul 
uva' ni toksa tib' unq'a uxhchile' 
b'a'nla aamail uva' ni b'anon u 
va!lexhe!. As ai uxhchile' uva' la 
ul u k'axk'oe' sti'. 


Niyolon u Pablo 

ti' u k'axk'oe' uve' nipaleb'e 

16 As ai ni vale! uva! ye! la 
etal svi' uva! ye'l untxumb'al 
ati. As k'uxh at uxhchil ni alon 
svi! uva! ye'l untxumb'al ati, pet 
ek'ultaj kuxh in tijikil, aq'al uva! 
la uch unje'sat unb'ooj vib' ti! u 
vijle'me!. 
17As ootzimale' sva'n uva! ye'l 
kuxh itxa'k u je'saib'e' uve' 
ni vale!, tan ale! nib'an unq'a 
uxhchile! uva! ye'l itxumb'al ati. 
As jit'e'ch ni tal u Kub'aal Tiixhe' 
uva! ech la kub'ane!. 


b' 11.14 A isuuchil u yole' tu yolb'al griego: umaj u ángel tetz u saje!. 

18 Pet ye! saach unq'a uxhchile' 
uva! nije'sa tib' tuk! vichi'ole' 

uve! nib'ane!. Estile! antu ve't in 
la unje'sa ve't vib' ti! u vijle'me', 


eche! uve' nib'an unq'a uxhchile'. 


19 As k'uxh at etxumb'al netal je' 
sete, jas nekuy unq'a uxhchile' 
uve! at sexo'l uve! va'lexh kuxh 
itxumb'al! 
20 As nekuy unq'a uxhchile' uva! 
kam Kusch ni tulb'e ex, tan at 
uxhchil ni oksan ex ti' enimat 
unq'a itxumb'al chajnaje'. As 
kam kuxh nijaj chajnaj sete. As 
nimaxtib'e ex chajnaj. As nim 
chit ni toksakat tib' chajnaj ti! 
ije'sat tib'. As niyoq' ex chajnaj 
eela kuxh stuk' uva! evatz 
nitz'ichpu ta'n q'ab'. 
21 Pet esotzsataj unpaav, tan ti' 
uva! ye'l iyak'il vunyole' uva! kat 
val sete eche! uva! ni tal chajnaj 
sete. 

Pet ech koj tuk unb'an cheel, 
tan la unje'sa ve't vib! eche! 
uva! nib'an chajnaj, k'uxh ech 
unyolone' eche! umaj uxhchil 
uva! ye'l itxumb'al ati. 
22 As k'uxh hebreo chajnaj, as 
echat in. As tiaal Israel chajnaj. 
As echat in, tan in tiaal Israel. 
As tiaal Abraham chajnaj. As 
echat in, tan in tiaal Abraham 
unpajte. 
23 Asoj (Kam u Cristo chajnaj, as 
echat in, tan in ik'am u Cristo. 
As at pal u vijle'me' ti! chajnaj. 
(¡As va'len kuxh nunb'ane' 
nunnache', ti! unje'sat vib'!) As 
ye! nilejon uve! nib'an chajnaj 
til uve! nunb'ane', tan jatpajul 
kuxh kat oksal in tu u kaarsa 
ti' unpaxsat u b'a'nla yole! ti! 
u Cristo. As jatpajul kuxh kat 

q'ospu ve't in ta'n tz'u'm; jatpajul 
kuxhtu' uva' b'iit kuxh ye' kat 
kam in ti' uva! nimamal u Cristo 
sva'n, 
24tan o'pajuul kat q'ospu ve't 
in ta'n tz'u'm ta'n unq'a tiaal 
Israele! uva! ni ixvan u Jestse!. 
As vinaj b'elelaval (39) q'osb'e'm 
kat b'anax sve chajpaj. 
25 As oxpajul kat q'ospu ve't in 
ta'n tze'. As unpajte kat sutil 
k'ub' svi'. Oxpajte uva! kat ok in 
tu u barco, as kat b'en in xe! u 
mare'. As ib'an unpajul uma'l q'ii 
as uma't aq'b'al kat kaa in vi' u 
mare!. 
26 As tul nikat unxaan tulaj 
ung'a tename' as tul nikat 
ung'azi unq'a nimla afe! ti' 
ipaxsal u b'a'nla yole', as ye! 
saach unq'a k!axk'oe! nikat 
unpaleb'e ta'n unq'a elq'ome!, 
tuk' unjoltu unq'a tiaal Israel as 
tuk' ka't unq'a jit tiaal Israel. As 
k'uxh tu u tenam, as Kusch tu 
umaj atinb'al uva! ye'l uxhchil 
at stuul as moj vi' u mare', as 
mama'la k'axk'o kat unpaleb'e. 
As kat unpaleb'e k'axk'o ta'n 
unq'a uxhchile' uva! nu kuxh 
toksa tib' niman tetz u Jestse!. 
27As nikat unpaleb'e k'axk'o 
ta'n unq'a aq'one', tan kat kool 
in sta'n. As jatpajul kuxh ye! 
kat vat in. Nikat unkuy va'y 
tuk' tzajitzi'l ti' uva' ye'lik 
vechb'ub'al atike. Jatpajul kuxh 
nikat unkuy che'v, tan nikat 
isa'vit oksa'm svi'. 

28 As jit kuxh ta'ne' nunpaleb'e, 
tan jun q'ii nixaan ve't vaama 
ti! vitz'at unq'a qitz'in qatzike' 
uve! ni niman u Jesús tulaj unq'a 
tename! skajayil, 

29 tan tul uva! ninach umaj 
gitz'in gatzik uva! ye'l chit 
iyak'il u taanxelale' ati, as texh 
in nunnache' tul uva' ni vab'i u 
yole! sti'. As tul uva! nimaxtib'el 
umaj gitz'in gatzik ti' ipaavine', 
as ni tul unvi' ti! uve! nib'anax 
ste. 

30As ni vile! uva! techal chit 
la unje'sa vib'. As a la unje'sakat 
vib' ti! ung'a vee! ye! nuntx'ol 
unb'anat sunjunal. 
31 As ai u Tiixhe', viB'aal u 
Kub'aal Jesucristoe' uve! ni 
toksal iq'ii ti' chit ib'ene', as 
ootzimal ta'n Aak uva! ye'l yol 
nunchuli. 
32 As tul uva! atik in tu u tenam 
uva! Damasco, as tal ve't u blanol 
ivatz u ijlenaale! uva! Aretas, 
ixeep unq'a b'eye! tu u tename' 
skajayil ti' untxeype!. 
33 As kat aq'ax ku' in tu uma'l u 
nimla xu'k ti' vel ch'u'l tu uma'l 
u tokeb'al saj, tan atik ok tapiaal 
til u tename!. As kat aq'ax ku! 
tzan in ta'n ijvil tu tx'ava'. As kat 
ooj ve't in. As ye! kat txeypu ve't 
in ta'n u b'anol ivatz u ijlenaale!. 


Niyolon u Pablo 
ti' uma'l u k'axk'o 
uva! eche' vokkin ch'i'x 


1 2, 1As k'uxh ye'xhkam 
kuxh la untx'ak tuk' 
unyolone', as techal chit tuk 
unje'sa b'iitoj vib'. As tuk val 
sete ti! unq'a vee! uva! kat ik'uch 
tib' sve, as ti! unq'a txumb'ale' 
uve! kat ik'uch u Kub'aal Jesúse' 
sve. 
2 As kat ib'anlu kaalaval yaab' 
vootzit uma'l u qitz'in qatzik uva! 
nimamal u Cristoe! sta'n. As kat 

eq'ol je! tu toxvu almika'. Ye! 
vootzaj moj tuk' vichi'ole' as moj 
jit tuk! vichi'ole! kat b'enkat, pet 
ta'n kuxh u Tiixhe' ootzin tetz. 
3As vootzajle' u naje! ta'n kuxhe' 
tan ye! vootza moj tuk' vichi'ole' 
as moj Dt tuk' vichi'ole' ta'n 
kuxh u Tiixhe! ootzin tetz. 

4 As kat eq'ol je! u naje! tu 
almika', as kat tab'i ve't naj 

kat unq'a achveb'alla yol uva! 
ye'xheb'il la tx'akon talpe!. 

5 As nuntx'uktxun ti' u naje!, ech 
koj ve't in tan la voksa ve't unq'ii 
til unq'a veel ye! nuntxole!. 

6 As k'uxh la unje'sa vib' ti! 
unq'a vee! kat vila, as jit va'lexhe' 
uva' la vale', tan an chite' u yole' 
uva! la vale'. Pet ye! la unb'ane!, 
tan ye' nunsa' uva' la oksal 
unq'ii ti! unq'a vaa! kat unb'an 
tuk' uva' kat vala. 

7As ti! uva! ye! la unpaasa vib' 
ti! uva! kam kat b'ex vila, as 
estile! nunpaleb'e unq'a k'axk'oe' 
uva' eche! umaj ch'i'x uva' kat 
ok ti' vunchi'ole'. As ye! ni tele!. 
As a' u Satanáse! kat aq'on tzan 
u k'axk'oe' svi', til uva! ye! la 
unpaasa vib' ti! unje'sat vib'. 

8 As oxpajul kat unjaj kuyb'al te 
u Kub'aal Jesúse' uva! la teesa 
Aak u k!axk!oe! svi'. 

9 As ech kat tal Aak ile! sve: 
«K'ujb'a' ak'u'l ti! vunb'a'nile! uva! 
at sak'atz, tan a! nunk'uchkat 
vunyak!ile! te unq'a uxhchile' 
uva! nipal stuul uva! ye'xhkam 
nitx'ol ib'anat sijunal,» ti'k Aak 
tal sve. Esti'e! uva' la unje'sa vib' 
ti' unq'a vee' uva' ye' nuntx'ol 
unb'anat sunjunal, tan tul uva' 
ech nunb'ane', as nik'uch u Cristo 
viyak'ile' sve ti! ilochat in Aak. 

10 Esti'e! va'l untxuq'txune!, 

tul uva! nunnache' uva! ye! la 
untx'ole', as tul uva! nunyoq'pe', 
as nunpaleb'e k'axk'o, as moj 
nixaansal vaama. As kam kuxh 
itza'lalil nunpaleb'e ti' u Cristo, 
as tul uva' nunnache' uva! ye! la 
untx'ole', as Aak ni aq'on iyak'il 
u vaanxelale!. 

11 As ech unyolone' sete eche' 
iyolon umaj uxhchil uva! ye'l 
itxumb'al ati. As eq'aq'al kuxhtu' 
uva! ech kat unb'ane', tan aal 
b'a'ne' uva' ex koj kat alon u 
yole! svi' te unq'a uxhchile! ti' 
etoksat unq'ii. As jit koj in kat 
alon, tan at pale' u vijle'me! ti! 
unq'a uxhchile' uve! ni toksa je' 
tib' apóstolil, k'uxh ye'xhkam 
nuntx'ol unb'anat sunjunal. 

12 As tul atik in sexo'l, as kat 
unk'uch u vijle'me' sete uva' in 
apóstol, tan kat etil unb'anat 
unq'a k'uchb'al tetz u tijle'm u 
Tiixhe! tuk' unq'a veel uva! kat 
unb'ana uva' kat teq'o etaama 
sta'n. As nim vaama kat unb'ana 
tul atik in sexo'l. 

13 Asoj va'lexh kat unb'an sevatz, 
as esotzsataj unpaav, tan jit'e'ch 
kat vulb'e exe! eche! kat ib'an 
unjoltu unq'a qitz'in qatike', tan 
kat unjaj lochb'al vetz te chajaak. 
Pet tul uva! atik in sexo'l, as ye'l 
lochb'al vetz kat unjaj sete. Asoj 
kat yan etaama svi' ti! uva! ye! 
kat unjaj u lochb'ale' sete, as 
jesotzsataj unpaav sti"! 


Ni tal u Pablo iq'elut 
unq'a aa Corinto titoxpa 


14 As nunb'an ve't vuche' ti' 
b'en unq'elut ex titoxpa. As tul 
la oon in sexo'l, as ye' la etitz'a 

unlochpe', tan jit u tx'iib'al eq'iie' 
ni vile!. Pet exe! ni vitz'a ex, tan 
ech etatine' sunk'atz eche! tatin 
unq'a talaj intxa'e' k'atz ib'aal, 
tan jit unq'a talaj intxa'e' ni 
k'uulan vib'aale'. Pet ai u b'aalae! 
k'ujle'le ti! ik'uulat unq'a italaj 
intxa'e'. 
15 As aya'l chit unk'u'l la vaq! 
u tx'iib'al unq'iie! skajayil 
ti' unlochat ex. As aya'l chit 
unk'u'l la vag' vib' sett! tuk' 
vuntiichajile'. As maas chit xo'n 
ex sve. ¿As kam q'i uva! jit aya'l 
ek'u'l nexo'ni in? 

16 As ye'xhkam unb'ooj kat 
vitz'a uva! la etag' sve. Pet at 
ex ni alon svi' uva! kat kuxh 
unmaxtib'e ex tuk' vunpasan 
tziilla txumb'ale' ti' veesat 
unb'ooj puaj teq'ab'. 
17As ye'l ex kat unmaxtib'e ex, 
tul kat unchaj b'en unq'a qitz'in 
qatzike! sexo'l. 
18 ¿As moj kat bes imaxtib'e ex 
u Tito, tul kat unchaj b'en sexo'l 
tuk' uma't u qitz'in qatzike'? As 
ootzimal seta'n uva' eela kuxh 
itxumb'al u Tito kat ib'ana tuk! 
vuntxumb'ale' tul uva! atik 
sexo'l. 

19 ¿As ma al netitz'a uve! 
til kuxh unq'alat vib' vatz 
unq'a yole' uva! nitalpu svi! 
nuntz'ib'akat b'en unq'a yole' 
sete? As jit sti'e! nuntz'ib'akat 
b'en sete. Pet vatz u Tiixhe! ni 
valkat unq'a yole' sete, tan uma'l 
kuxh kuyol tuk' u Cristoe! setuk'. 
Esti'e', vitz'in vatzik uva! xo'n 
chit ve't ex sve, as kam kuxh 
unq'a vee! nu kub'an sexo'l tuk! u 
Tito, as ai nu kusa' uva! la yak'in 
ve't vetaanxelale' k'atz u Tiixhe!. 

20 Pet nitxumun vaama seti', tan 
ni vitz'a uva! tul la oon in sexo", 
as jit'e'ch vetxumb'ale' la ib'ane' 
eche! uva! ni vitz'a. As mita'n 
vuntxumb'ale' la ib'an sevatz 
eche' uva' nesa' svi', tan ni vitz'a 
uva' kamal at exo'l sevatzaj. As 
moj nich'o'nsa tib' etaama; as 
moj ni tul evi'; as moj netixva 
etib' sevatzaj; as moj ni teesa 
tib' eq'ii sevatzaj; as moj nechij 
yoline'; as moj neje'sa etib!; as 
moj a! kuxh neb'ane' uva! ye! 
nib'anche!. 
21As ni vitz'a uva' tul la oon in 
sexo'l unpajte, as la ch'ixvu ve't 
in vatz u Tiixhe'. As la oq! ve't 
in ta'n txumu'm, tan ti' uva' at 
ex uva! antel kuxh epaavine' 
vatz Aak. As ye'l ex nek'axa 
etib' ti' u va'lexhe' uva! neb'ane' 
ti! eb'anata' kam uva! nisa! 
vechi'ole' as ti! eyansat etib' tuk! 
uma't uxhchil. 
1 1 As itoxpa unq'elut ve't 
exe! u vaa'. As ech la 
ib'an ka'vo'j moj oxvo'j uxhchil 
ti! b'en talat isuuchil umaj yol, 
eche! uva! ni tal u yole' uva! 
tz'ib'amal kan: 

Tuk' iyol ka'vo'j uxhchil moj 
oxvo'j uxhchil uve' la alon 
isuuchil ti! ixochone', as la 
nimali, ti'k u yole'. 

2 As echat chit la ib'ane' tul 
la oon in sexo'l, tan alel ve'te' 
sete sva'n uva! la oon in sexo'l 
unpajte. As k'uxh ye'l in at in 
sexo'l cheel, as la chit val ve't 
sete unpajte. Tul uva' la oon 
in sexo'l titoxpa, as techal 

la voksa vepaave' stuul ti' 
unb'anat esuuchil, jank'al ex 
uve' kat paavin ex na'ytzan as 

tuk' unjoltu ex uva! ye! neya'sa 
epaavin cheel, 
3 tan at ex ni alon uva! la 
unk'uch sete uva! a! u Cristoe! ni 
aq'on u vijle'me' ti! valat ung'a 
yole' sete. As ye!le uva! ye'l koj 
iyak'il viyol Aake! uva! kat alpu 
sete. Pet at viyak'il Aake! sexo'l. 
4 As k'uxh kat eesal iq'ii u 
Cristoe', tul kat yatz'ax Aak vatz 
u kuruse', as ech koj cheel, tan 
isle'l Aak ta'n viyak'il u Tiixhe!. 
As echat in, tan k'uxh ni teesal 
unq'ii eche! uva! kat ulb'el Aak, 
as tuk' viyak'il u Tiixhe' as isle'l 
in sexo'l tuk' u vijle'me', eche' u 
tijle'm u Cristo. 

5 As eb'antaj tevi' ma nimamal 
u b'a'nla yole! ti! u Cristo seta'n, 
pet moj vele As etitz'ataj etib'. 
¿Moj ye! ootzimal seta'n uve! 
at ve't u Jesucristoe! sek'atz? 
Asoj nimamal u b'a'nla yole' 
seta'n, as a'e' ni k'uchun uva! at 
Aak sek'atz. Pet asoj ye! nesa' 
enimata', as ye'l Aak at sek'atz. 
6As nunsa' uva' la etootzi uva' at 
ve't u Jesucristo sukuk'atz. 
7As nu kunach Tiixh seti'aj, aq'al 
uva' ye! la etoksa etib! OI enimat 
unq'a va'lexhe!. As jit til uva! la 
ilpu ve'te! uva! at ve't u Cristoe! 
sukuk'atz uva' nu kunachkat 
Tiixh seti'. Pet ti! uva' la enima 
u b'a'ne', k'uxh la alpu sqi' uva! 
ye'l u Cristo at sukuk'atz. 
8As ye' la uchi uva' la kumaj 
ex ti' eb'anat u jike!. Pet aal la 
kuloch ex ti' enimata'. 
9As tul uva' neb'an u jike!, as 
nu kuchiib'e!. As jit tz'ajinal la 
kuyaa ex tuk' u qijle'me'. Esti'e! 
nu kunach Tiixh seti' ti! uva! 
ban etatine' la ib'ane!. 

2 CORINTIOS 13 


10 As nuntz'ib'a b'en u u'uje' 
sete b'axa tul uva' ye'xnaj b'en 
vilat ex unpajte, aq'al uva' ye! la 
unk'axb'isa ex tuk' u vijle'me', 
tul la oon in sexo'l, tan kat taq! 
u Kub'aal Jesús u vijle'me! ti! 
eyak'insale' sevatzaj. As jit ti' 
eyansale!. 


Nitzojpisa u Pablo itz'ib'at 
b'en u u'uje' tu u Corinto 
11 Tuk untzojpisa ve't unyolon 
sete, vitz'in vatzik. Ye! txumun 
ex. Pet echuktaj txumb'al ti! uva! 
b'a'n etatine! sevatzaj ti' enimat 
unq'a yole! uve! ni val sete. As 


unvatzuloj vetxumb'ale' sevatzaj. 

As la atin u Tiixhe' sexo'l uve! ni 
xo'nin o, tan Aake' ni aq'on sde 
uva! b'a'n qatin sukuvatzaj. 
12 As avait chit ek'u'l la etiixhi 
etib' tan ex ve't niman tetz u 
Tiixhe!. ch 
13 Ni taq' b'en unq'a qitz'in 
qatzike' itzii sete uva! at 
sunk'atz. 

14 A! vib'a'nil u Kub'aal 
Jesucristo la atin seti'aj. As 
ai u Tiixhe' la txumun evatz, 
tan xo'n chit ex te Aak. As a' 
u Tiixhla Espíritue' la lochon 
ex, aq'al uva' unvatzul kuxh 
vetxumb'ale' la ib'an sevatzaj. 
An chite!. 


ch 13.12 A' isuuchil u yole' tu yolb'al griego: Tul la etiixhi etib', as la itz'ub' tib' txala 


etzi' sevatzaj. 

U u'uj 
uva' itz'ib'a bien 
u Pablo 
te unq'a aa Galacia 


uva' ni niman u Jesús 


Ni taq' b'en u Pablo itzii 


1 Ine' in Pablo apóstol tetz 
u Jesucristo. As jit umaj 
uxhchil kat txaaon in. As 
mita'n umaj uxhchil kat chajon 
in. Pet ai u Jesucristo tuk' u 
Kub'aal Tiixhe! uva! kat ulsan 
taama u Jesucristo kat oksan in 
apóstol. 
2 As nuntz'ib'a b'en u u'uje' tuk' 
ung'a gitz'in qatzike! uva! at 
sunk'atz ti' kuq'iilat b'en ex uva! 
qitz'in qatzik qib' setuk', jank'al 
ex uva! echen ex tu u tenam uva! 
Galacia. 
3As a! u Kub'aal Tiixhe' tuk! 
u Kub'aal Jesucristo la aq'on 
vib'a'nile' sett ti! uva! b'a'n 
etatin sevatzaj la ib'ane!. 
4As ai u Jesucristo kat taq! tib' 
kamoj ti' u kupaave' as ti' gel 
vatz unq'a va'lexhla txumb'ale' 
uva! at vatz u tx'ava'e', eche! uva! 
nisa' u Kub'aal Tiixhe!. 
5 As ye'l o! la ya! o! ti! goksat 
ig'ii u Tiixhe! ti' chit ib'ene!. 
An chite!. 





Ni tal u Pablo 
uva' va'len unq'a chusb'ale' 
uva! ninima unq'a aa Galacia 


6 As nuntxumun seta'n tul 
ma't imolot ex u Tiixhe' ta'n 
vib'a'nil u Cristo, as oora chit 
kat ejalpu ve't vetxumb'ale' ti' 

u Tiixhe', tan va'len ve't uma't 
chusb'al kat enima ve'te! uva! jit 
eela tuk' u b'a'nla yole' uva' kat 
unchus sete. 

7As ye'l uma'toj b'a'nla chusb'al 
ati ti' u b'a'nla yole'. Pet at ka!l 
unq'a uxhchil sexo'l uva' ni 
sotzsan ek'u'l tuk! uma't chusb'al 
uva! va!len ve'te!, tan nijalpu ve't 
ung'a uxhchile' isuuchil u b'a'nla 
yole! uva! kat unchus sete ti' u 
Cristo. 

8 Pet tuk val sete, asoj jit eela u 
chusb'ale' uva' la alpu sete tuk' 
u chusb'ale' uva' kat val sete, as 
ab'il uva' ni jalpun isuuchil u 
b'a'nla yole' ti' u Cristo, as k'uxh 
in as moj umaj ángel uva' la tzaa 
tu almika' la ul alon uma'toj 
chusb'al sete uva! va'len ve'te', 

as ech ib'en u uxhchile' tu u 
xamale!. 

9As kam uva! kat val sete sblaxa 
as tuk unka'pu sete scheel 
unpajte. Asoj at umaj uxhchil 
uva' la ul alon uma'toj yol 

sete uva' jit eela tuk' u b'a'nla 
yole! uva! kat unchus sete, as 

a! uxhchile! uva! ech ib'en tu u 
xamale!. 

10 As jit a! nunsa! uva! la oksal 
ung'ii seta'n ti' uva! ni val u 
yole' sete. Pet ai nunsa! uva! a! u 
Tiixhe' la oksan unq'ii. Asoj a! 
kuxh la unsa' uva! ex la oksan 
ung'ii til unq'a yole' uve! ni val 
sete, as jit in ik'ame' u Cristo. 


Ni tal u Pablo uva! 

ai u Jesús kat aq'on tijle'm 

11 As la val sete, vitz'in vatzik, 
tan Dt itxumb'al umaj uxhchil 
kat vala tul kat val u b'a'nla yole' 
sete, 
12 tan jit umaj uxhchil kat alon 
sve. As mita'n umaj uxhchil kat 
chusun in sti'. Pet a! u Jesucristo 
kat k'uchun isuuchil sve. 
13 As ab'imale' seta'n kam 
vuntxumb'ale' nik unb'an b'axa 
tul nik unnima unq'a uq'iib'ale' 
uva' nimamal ta'n unq'a q'esla 
unb'aale', tan nik untilu unq'a 
niman tetz u Jesús. As nik 
unchuk txumb'al ti' isotzsal 
ivatz. 
14 As atik pal untxumb'al ti' 
unq'a uxhchile' uva! nik unchus 
vib' stuk', tan aya'lik chit unk'u'l 
nik unnima unq'a chusb'ale' 
uva' k'ujlik kan ta'n unq'a q'esla 
unb'aale!. 
15 Pet tul ye'xnik itz'eb' in vatz u 
tx'ava'e', as kat itxaa in u Tiixhe!. 

As ib'a'nil kuxh Aak, as kat 
imolo in Aak. As tul kat tal Aak 
ik'uchat viK'aole' sve, 

16ti' uva' la b'en val isuuchil u 
b'a'nla yole' ti! viK'aol Aake' xo'l 
unq'a tename' uva! jit tiaal Israel, 
as ye'l umaj vatz tx'ava'illa 
txumb'al kat unch'oti te umaj 
uxhchil. 

17As jit b'en in tu u Jerusalén 

ti! b'en vilat unq'a apóstol uva! 
b'axik ok apóstol sunvatz. Pet a! 
blexkat in tu u Arabia. As g'aavik 
ve't Gan in tu u Damasco 
unpajte. 

18 As tul ma't ipal oxva'l yaab', 
as b'en ve't in tu u Jerusalén ti' 
b'en vilat u Lu'e!. As o'laval q'ii 
blex unb'an xe! aak. 

19 As jit vil uma'toj unq'a apóstol. 
Pet ta'n kuxh u Jacobo, u titz'in 
u Kub'aal Jesús, uva! kat vila. 
20As ootzimal ta'n u Tiixhe' uva! 
jikla yol chite! unq'a yole' uva! 
nuntz'ib'a b'en sete, tan ye'l yol 
nunchuli. 

21As xamtik ve't stuul, as b'ex 
ve't in tu vitx'ava' u Siria tuk' tu 
u Cilicia. 

22 As unq'a gitz'in qatzik uva! 
nik niman u Cristo uva! echen 
tulaj unq'a talaj tename' tuu 
Judea, as ye'xnik tilat unvatz. 
23 As nik kuxh tab'i yol svi! uva! 
ech nik tal ile!: «U naj uva' nik 
laq'b'an oi b'axa, as nipaxsa ve't 
naj u b'a'nla yole' ti! u Jesús. As 
tul nik tal naj isotzsal u b'a'nla 
yole' b'axa,» ti'k u yole! uva! nik 
tab'i unq'a qitz'in qatzike!. 

24As tul tab'i unq'a qitz'in 
qatzike! uva! nik unpaxsa ve't u 
b'a'nla yole' ti! u Cristo, as toksa 
ve't chajaak iq'ii u Tiixhe!. 

1 As tul ma'tik ipal ve't 

kaalaval yaab', as bien ve't 
in tu u Jerusalén unpajte tuk' u 
Bernabé. As veq'o ve't u Tito svi'. 
2 As b'ex ve't in, tan ti! uva! 
ma'tik talat u Tiixhe! sve. As 
unb'an ve't uma'l u nuk'u tuk' 
unq'a qitz'in gatzike' uva' atik 
tijle'm. As val ve't isuuchil te 
chajaak ti' u b'a'nla yole' uva! 
ni val te unq'a tename' uva! jit 
tiaal Israel, aq'al uva! ye! la 
eesal iq'ii u b'a'nla yole' uva! 
nunchuse!. 
3 As xekelik u Tito svi' uva! jit 
tiaal Israel. As ye'xhkam kat tal 
unq'a qitz'in gatzike' uva! atik 
tijle'm ti' uva! la eesal unb'iil 
vichi'ol u Tito. 
4As kat kub'an u nuk'ue', tan ti' 
uva' atik ka'l unq'a uxhchil xo'l 
unq'a qitz'in gatzike' uva! nik 
toksa tib' niman tetz u Jesús. 
As nik ichuk chajnaj txumb'al 
til uva! jit kuxh o kuk'ujb'a't 
kuk'u'l ti' u Jesucristo as la 
sotzsal kupaav. Pet techal la 
kunima undq'a tzaq'ite' skajayil 


uva' tz'ib'amal kan ta'n u Moisés. 


As a'n la sotzsal kupaav uva' nik 
tal chajnaj. 
5 As o! chite! ye! kat niman 
unb'ooj unq'a yole' uva! nik tal 
chajnaj, ag'al uva' mita'n unb'ooj 
isuuchil u b'a'nla yole' la jalpuli, 
uva' ni gal sexo!l. 

6 As ung'a qitz'in qatzike' 
uve' at tijle'm, as ye'l uma'toj 
chusb'al kat tal chajaak sve uva! 
la unchuse!. (As k'uxh nim chit 
talchu chajaak, as eela kuxh 
kuvatz nib'an u Tiixhe'. As ye! la 
voksa stuul, k'uxh kam kuxh la 
tal ka't unq'a uxhchile!.) 

7Pet kat pal ve't chajaak stuul 
uva! a! u Tiixhe' kat aq'on u 
vijle'me' ti! unpaxsat u b'a'nla 
yole' xo'l unq'a tename! uva! 

jit tiaal Israel, uva! ye'l unb'iil 
vichi'ol unq'a naje' eesamal, as 
eche' u tijle'm u Lu'e! uva! kat 
taq' Aak ti! ipaxsat u b'a'nla 

yole! xo'l unq'a tiaal Israel uva! 
eesamal unb'iil vichi'ole'. 

8Asu Tiixhe' kat k'ujb'a'n kan 

u Lu'e! apóstol xo'l unq'a tiaal 
Israel. As an chit Aake' kat 
k'ujb'a'n kan in apéstol xo'l 
unq'a tename' uva! jit tiaal Israel. 
9As u Jacob, tuk' u Cefas, tuk! u 
Xhune'!, as palchajaak stuul uva' 
kat taq' u Tiixhe' u vijle'me'. As 
chajaake' nim talche' xo'l unq'a 
apóstol. As kat taq' ve't chajaak 
iq'ab' sve, tuk! te u Bernabé, 
k'uchb'al tetz uva! kumool ve't 
qib' tuk' chajaak ti! kupaxsat 

u b'a'nla yole!. As a! la b'en 
kupaxsakat u b'a'nla yole' xo'l 
unq'a tename' uva! jit tiaal Israel. 
As ech koj chajaak, tan a' la b'en 
ipaxsakat chajaak u b'a'nla yole' 
xo'l unq'a tiaal Israel. 

10 As ye'l uma'toj yol kat tal 
chajaak sve. Pet ta'n kuxh kat tal 
chajaak uva' la unloch ve't unq'a 
meeb'a'e'. As ni vok ve't ilil sti! ti! 
unb'anata'. As ye' kat unya'sa ti' 
unlochata'. 


Niyaan u Pablo te u Lu'e' 


11As tul kat oon u Lu'e' tu 
u Antioquia, as kat unyaa 
ve'te!, tan kat vila uva' va'lexh 
vitxumb'ale' nik ib'ane'. 
12 Tan tul ye'xnik ul ka't unq'a 
qitz'in qatzike! uva' tiaal Israel 
uva' ichaj tzan u Jacobo, as nik 

itx'a'n u Lu'e! Katz unq'a gitz'in 
qatzike! uva! jit tiaal Israel. As 
tul ul ve't unq'a qitz'in qatzike' 
uva! ichaj tzan u Jacobo, as 
teesa ve't el tib' u Lu'e' Katz 
unq'a qitz'in gatzike' uva! jit tiaal 
Israel, tan nik ixo'va u Lu'e! viyol 
unq'a tiaal Israel uva! nik oksan 
iq'ii u yole! uva' techal la el 
unb'iil ichi'ol umaj uxhchil. 
13 As echat nik ib'an ve't unjoltu 
unq'a qitz'in qatzike! uva! tiaal 
Israel eche! uve! nik ib'an u Lu'e', 
tan ka'vatz kuxh vitxumb'ale' 
kat iblana. As antu ve't u 
Bernabé kat ib'an tetz. 
14 As tul vila uva! ye! nik inima 
chajaak kam ni tal u b'a'nla yole', 
as ech val ve't ile! te u Lu'e! vatz 
unq'a qitz'in gatzike' skajayil: 
«Tan ech vatxumb'ale' nab'ane' 
eche' unq'a jit tiaal Israel tul uva! 
natx'a'n sk'atz. As tul axh tiaal 
Israel. ¿As kam q'i uve' najalpu 
ve't vatxumb'ale' cheel? Tan 
nak'uch tuk! vatxumb'ale! uva! 
techal kuxh la ib'an unq'a jit 
tiaal Israel tetz, eche! uve' nib'an 
unq'a kumoole' uva! tiaal Israel. 
15 As o! tiaal Israel tul kat 
itzleb' oi, As jit oi umaj uxhchil 
uva! jit tiaal Israel uva! ye! ni 
niman u tzag'ite' uva! tz'ib'amal 
kan. 
16 As ootzimal sqa'n uva! jit ti' 
inimat umaj uxhchil u tzaq'ite' 
uva' tz'ib'amal kan ta'n u Moisés 
la okkat u uxhchile' jikla aamail 
vatz u Tiixhe!. Pet ti! u k'ujleb'al 
ik'u'l u uxhchile' uva! aq'el ste 
ta'n u Jesucristoe!, as la ok jikla 
aamail vatz u Tiixhe'. As echat 
kat kub'ana, tan kat kuk'ujb'a' 
kuk'u'l ti' u Jesucristoe!. As 

estile! kat ok o! jikla aamail, tan 
ye'l umaj uxhchil la ok jikla 
aamail vatz u Tiixhe' ti' inimat u 
tzaq'ite!. 

17As jikla aama ve't o! vatz u 
Tiixhe! ta'n u Jesucristoe!, as 

ni talpu sqi' uva! antel kuxh 
kupaavine' as an chite' u yole!. 
¿As ma Aak b'a ni lochon o! ti! 
kupaavine'? ¡As vele ta"! 

18 Pet asoj la q'aav oi ti! kunimat 
unq'a txumb'ale' unpajte uva! kat 
kuya'sa kan, as ech kuk'uchate' 
uva! paasan tzii ve't o'. 

19 As eche' in, tan kat pal in 
stuul uva! jit ti' unnimat u 
tzaq'ite' la okkat in jikla aamail 
vatz u Tiixhe'. As eela kuxh 
stuk' uva! kat kam ve't in vatz u 
tzaq'ite' kat ib'ana, aq'al uva! at 
ve't untiichajil Katz u Tiixhe'. As 
la unb'ane' kam uva! nisa' Aak 
svi'. 

20As tul kat kam u Cristo 

vatz u kuruse', as eela kuxh 
stuk' uva' kat kam in k'atz 

Aak. Esti'e! uva! jit ve't u vatz 
tx'ava'illa txumb'ale' nunb'ane!. 
Pet a! ve't vitxumb'al u Cristoe! 
nuntxakonsa, tan isle'l ve't Aak. 
As at ve't Aak tu vaanxelal. As 
jank'al uva! la unb'ane' tul uva! 
isle'ltel in vatz u tx'ava'e', as tuk! 
u k'ujleb'al k'u'le' uva! aq'el sve 
ta'n viK'aol u Tiixhe' uva! Cristo 
la unb'ankat, tan xo'n in te Aak. 
As kat tag' tib' Aak kamoj svi". 
21 As ye! la veesa iq'ii u nimla 
b'a'nile! uva! kat ib'an u Tiixhe! 
sqi', tan asoj kat ok in jikla 
aamail ti' unnimat u tzaq'ite' uva! 
itz'ib'a kan u Moisés, as ye'l kuxh 
itxa'ke! bla vikameb'al u Cristoe! 
sqi',» ch'in kat val te u Lu'e'. 

Ni tok u Tiixhla Espíritu 
tu u taanxelal 
unq'a niman tetz u Jesús 


1 ¡Ex aa Galacia, oyeb' chit 

evatz! ¿Kam q'i kat kuxh 
etaq' etib' maxtib'eloj? Tan nu 
kuxh teesa ex unq'a uxhchile' 
tu b'ey ti! uva! ye! la enima u 
b'a'nla yole' ti' u Jesucristo. As 
tul kat qal isuuchil sexo'l uva! 
kat kam u Jesucristo vatz u 
kuruse! sgi'. 
2 Pet la unch'oti ve't uma'l u 
yol sete, ¿ma kat ok u Tiixhla 
Epiritue' tu vetaanxelale' ti! uva! 
kat enima u tzaqj'ite' uva! itz'ib'a 
kan u Moisés? ¿Pet moj ti! uva! 
kat ek'ujb'a' ek'u'l ti' u Jesús, tul 
kat etab'i u b'a'nla yole'? 
3As ex chit paasan tzii tan ye! 
nepal tu u yole' uva! kat qal 
sete. Tan xekelik ex ti' u Tiixhla 
Espiritu b'axa. Pet ech koj cheel 
tan a! nexekeb' kat ve'te! til u 
vatz tx'ava'illa txumb'ale'. 
4 As etulsataj sek'u'l uva! 
mama'la k'axk'o kat epaleb'e, tul 
uva! kat enima u Jesús. Pet kat 
ejalpu vetxumb'ale' ti! enimat 
u b'a'nla yole' uva! kat gal sete, 
as talon kuxhe' b'a uva! kat 
epaleb'e unq'a k'axk'oe!'. 
5 As la val sete, tan at ve't u 
Tiixhla Espíritu tu vetaanxelale' 
ta'n u Tiixhe!. As nik'uch ve't 
Aak unq'a b'a'nile! sexo'l uva! 
achveb'al chittu'. ¿As kam sti! 
q'i nib'ankat Aak unq'a nimla 
b'a'nile' sete? ¿Ma ti! uva! 
nenima u tzaq!ite! uva! itz'ib'a 
kan u Moisés? ¿Pet moj ti! uva! 
netab'i u b'a'nla yole' ti! u Jesús, 
as nek'ujb'a! ek'u'l ti! Aak? 

GALATAS 3 


Niyolon u Pablo ti' uva' kat 
ib'an u Abraham na'ytzan 


6As quisataj sukuk'u'l uva! 
kam kat ib'an u Abraham, tan 
kat ik'ujb'a' u Abraham ik'u'l 
til u Tiixhe!. Esti'e! kat tal ve't 
u Tiixhe' uva' jikla aama ve't u 
Abraham vatz Aak kat ib'ana. 
7Ech qootzite' uva! jank'al unq'a 
uxhchile! uve' nik'ujb'a' ik'u'l ti! 
u Tiixhe', as ale! tiaal u Abraham. 
8 As tz'ib'amal kan na'ytzan uva! 
la ok ve't ung'a uxhchile' uva! jit 
tiaal Israel jikla aamail vatz u 
Tiixhe' tul uva! la ik'ujb'a' ik'u'l 
ti! Aak, tan ech kat tal kan Aak 
ile! te u Abraham: 

As see! tuk! unq'a me'al ak'aole' 
la ulkat u b'a'ne' uve' ni val 
see, as la ul ti! unq'a tename' 
kajayil unpajte, Ok Aak. 

9Esti'e! ab'il uva! k'ujle'l ik'u'l ti! 
u Tiixhe', as echat la tal Aak ste 
eche' u b'a'ne' uva! kat tal Aak te 
u Abraham uva! k'ujlik chit ik'u'l 
ti' Aak. 

10 Pet ech koj unq'a uxhchile' 
uve! la niman u tzag'ite' uve! 
itz'ib'a kan u Moisése!, as ai 
uxhchile' uva! at ve't tzan u 
k'axk'oe' sti'. Eche' uva! ni tal u 
yole! uva! tz'ib'amal kan uva' ech 
ni tal ile: 

At ve't tzan u k'axk'oe! ti! 
unq'a uxhchile' uva! ye! la 
oleb' ti' inimal unq'a yole' 
skajayil uva! tz'ib'amal kan, 
ti'k u yole!. 

11 Asjik chit nu kupal stuul uva' 
ye'xheb'il la ok jikla aamail vatz 
u Tiixhe' ti' inimat u tzaq'ite', 
eche' uva! ni tal uma't u yol uva! 
tz'ib'amal kan uva' ech ni tal ile": 

Ab'il uva! k'ujle'l ik'u'l ti' u 
Tiixhe', as kat toksa Aak 
jikla aamail. 

As at itiichajil k'atz Aak la 
ib'ane', Ok u yole!. 

12 Pet ech koj u tzaq'ite' uva! 
itz'ib'a kan u Moisés tan ye'l tetz 
ti' u k'ujleb'al k'u'le', tan ech ni 
tal uma't u yol ile': 

Ab'il uva! la oleb' ti! inimal 
unq'a tzaq'ite' kajayil 
uva' tz'ib'amal kan ta'n u 
Moisés, 

as at itiichajil u uxhchile' 
Katz u Tiixhe' sta'n, ti'k u 
yole!. 

13 Pet ai u Cristo kat eesan ol 
vatz u k'axk'oe', o! uva! o! tiaal 
Israel uva' atik tzan u k'axk'oe' 
sqi', tan ti! uva! ye! kat oleb! o! ti! 
kunimat u tzag'ite' skajayil. As 
kuvaatzile' kat ib'an Aak, tan kat 
ul u k'axk'oe' ti! Aak uva! laik ul 
sqi'. Tan ech ni tal u yol ile! uva! 
tz'ib'amal kan: 

Ab'il uva! la aq'pik je! vatz 
umaj kurus ti' iyatz'pe!, 

as at ve't tzan u k'axk'oe' ti! 
u uxhchile' uve' kat je! vatz 
u kuruse' ti' ib'en tu xamal, 
ti'k u leye!. 

14 As ech kat ib'an u Jesucristoe! 
sqi', ol uva! o! tiaal Israel, tan ti! 
uva! tuk' vib'a'nil Aake' kat ok u 
Tiixhla Espíritu tu u qaanxelale!, 
ol uva! k'ujle'l kuk'u'l ti' Aak. As 
tuk' u nimla b'a'nile' uva' kat 
ib'an u Jesucristo, as estile! kat 
ib'an u Tiixhe' u nimla b'a'nile' 
sete unpajte, ex uva' jit ex tiaal 
Israel, eche! uva! alel kan ta'n u 
Tiixhe! te u Abraham. 

15 Vitz'in vatzik, tuk val uma'l u 
vatz tx'ava'illa yol sete, tan eche' 

nib'an ka'vo'j uxhchil tul nik'ul 
tib' iyol svatzaj, as nitz'ib'a kan u 
yole' tu u'uj. As ye! la uch ijalpul 
ve't isuuchil u yole'. Pet techal la 
b'anchi kam uva! k'ujlu kan. 
16 As echat kat ib'an u Tiixhe! 
tuk' u Abraham, tan kat tal kan 
Aak uma!l u yol te u Abraham ti! 
uma'l u tiaale!. As ye'xhkam ni 
tale! uva': «Ti' kajayil unq'a tiaal 
u Abraham,» chu koj u yole'. Pet 
til kuxh uma'l u tiaal u Abraham 
talkat kan u Tiixhe' u yole', 
eche' uva! ni tal uma't u yol uva! 
tz'ib'amal kan: 

As ti' uma'l vaviaale!, ti'k u 

yole!. 

As a'e' u Cristo uva! nik tale!. 
17As la val isuuchil u yole' 
sete, tan kat tal kan u Tiixhe' u 
txumb'ale' uva! k'ujlu kan te u 
Abraham b'axa. As tul ma't ipal 
ve't kajva'l cien tuk! vinaj laval 
430 yaab', as a'n kat ik'ujb'a' 
ve't kan u Tiixhe' u tzaq'ite' ta'n 
u Moisés. As ye! kat teesa u 
tzaq'ite' iq'ii u yole! uva! ma'tik 
talat kan u Tiixhe' te u Abraham. 
As ye! kat iya'sa Aak u yole' uva! 
alel ve't kan ta'n Aak, 
18 tan jit ti' u tzaq'ite' uva! 
itz'ib'a kan u Moisés la ulkat u 
kuvaatzile'. Pet ti' u yole' uva! 
kat tal u Tiixhe' te u Abraham. 


Ni tal u Pablo isuuchil 
u yole' ti' u tzaq'ite' uva! 
ik'ujb'a' kan u Tiixhe' 

19 Pet asoj ech b'anel ta'n u 
yole', ¿as kam sti! q'i kat ik'ujb'a' 
kat kan u Tiixhe' u tzaq'ite'? Kat 
ik'ujb'a' kan Aak u tzaq'ite' ti' 
imajax ivatz unq'a paasan tziie!. 
As atik iyak'il u tzaq'ite! ti! unq'a 

uxhchile' techal kat ul ve't u 
tiaal u Abraham uva! alel kan sti! 
ta'n Aak. As ale! u Jesús. As kat 
ik'ujb'a' kan u Tiixhe' u tzag'ite' 
ta'n unq'a ángel. As a'e' kat 

alon u yole! te u Moisés. As a! u 
Moisés kat q'ajsan ve't u yole' te 
unq'a tename!. 

20Pet ech koj kat ib'an u Tiixhe! 
tuk' u Abraham, tan Aak chit kat 
alon u yole' te u Abraham ti' u 
tiaal u Abraham uva' la uli. As 
ye'l umaj uxhchil kat itxakonsa 
Aak ti! iq!ajsal viyole' te u 
Abraham. 

21 ¿As ma la qale' uva! tul 
kat ik'ujb'a' kan u Tiixhe' u 
tzaq'ite', as kat teesa Aak iq'ii u 
yole! uva! ma'tik talat kan Aak 
te u Abraham? ¡Ye'le! Tan at koj 
itiichajil unq'a tename' Katz Aak 
ti' inimat u tzaq'ite', as la oke' 
unq'a tename' jikla aamail vatz 
Aak ta'n u tzaq'ite'. 

22 As ni tal viyol u Tiixhe' uva! 
tz'ib'amal kan uva' paavinnal 
ve't unq'a tename' skajayil, tan ti' 
uva' ye' ni toleb' ti' inimat unq'a 
tzaq'ite' skajayil. As ech tatin 
ve'te' eche! umaj preexhu. Esti'e' 
techal la ik'ujb'a' ve't ung'a 
tename' ik'u'l ti' u Jesucristo, 
ag'al uva! la tag' ve't u Tiixhe' 
vitx'aja'me' uva' alel kan ta'n 
Aak. 

23 As tul uva' ye'xnik ul u 
Jesucristo, as jank'al o! uva! ol 
tiaal Israel, as echik ve't qatine' 
eche! preexhu vatz u tzag'ite' 
uva! tz'ib'amal kan ta'n u Moisés. 
As tul kat ul ve't u Jesucristo, 
as kat qootzi ve'te! uva! ti! 
kuktujb'a't kuk'u'l ti! Aak as at 
ve't kutiichajil Katz u Tiixhe!. 

24 As ech nik tulb'e o! u tzaqlite' 
ti! qok k'atz u Cristo eche! nib'an 
umaj uxhchil ti' ich'ijil umaj 
talaj intxa'. Pet katnal ul u Cristo, 
as a'n kat ok o! jikla aamail vatz 
u Tiixhe! ti! uva' kat kuk'ujb'a' 
kuk'u'l ti! Aak. 
25 As tul ul ve't u Jesucristo uva! 
nu kuk'yjb'a' kuk'u'l sti", as jit 
ve't u tzag'ite' ni ilon kusuuchil. 
26As ex ve't me'al ik'aol u 
Tiixhe! eche! o', tan ti' uva! kat 
ek'ujb'a' ek'u'l ti! u Jesucristo. 
27As jank'al o! uva! kat ku! o! 
ze! u ale! texhlal tetz uva! at ve't 
ok o! k'atz u Cristo, as kat jalpu 
ve't u kutxumb'ale' eche' qoksat 
umaj b'a'nla oksa'm. 
28As k'uxh kam kuxh b'anel 
eta'n, as unvatzul kuxh ve't 
o! setuk' Katz u Jesucristo. As 
k'uxh ex tiaal Israel, as k'uxh 
jit ex tiaal Israel, as k'uxh ex 
k'am, as moj jit ex k'am, as k'uxh 
ex naj, as k'uxh ex ixoj, tan 
unvatzul kuxh ve't o! setuk', tan 
at ve't ok o! k'atz u Jesucristo. 
29 As ti' uva! ex ve't tetz u Cristo, 
as ex ve't tiaal u Abraham. As 
qetz ve't u txlaja'me! setuk' 
uva' alel kan ta'n u Tiixhe' te u 
Abraham. 

1As la qitz'a uma'l u 

k'uchuvatz. Tan tul uva! 
ch'ootel u etzin tetz u meeb'a'le', 
as ech kuxhe' eche! umaj Kam. 
As k'uxh a'e' ib'aal u meeb'a'le' 
skajayil la ib'ane', 
2as at ve't unq'a uxhchile' 
uva' la b'ek'on tuk! ka't unq'a 
uxhchile' uva! la ilon unq'a 
imeeb'a!le'. As lanal ilej ve't 
u q'iie' uva! k'ujlu kan ta'n 
vib'aale!. 

3 As echik b'anik qa'n b'axa tan 
tul uva! echik u kutxumb'ale' 
eche' umaj talaj intxa', as a! 
unq'a vatz tx'ava'illa chusb'ale' 
nik b'ek'on ol. 

4 As tul ilej ve't u qliie! uva! 
alelik kan ta'n u Tiixhe', as kat 
ichaj ve't tzan Aak viK'aole!. As 
tul uva! nik kuk'ujb'a' kuk'u'l ti' 
u tzaq'ite', o! uva! o! tiaal Israel, 
as b'ex itz'eb'oj viK'aol u Tiixhe' 
ze! uma'l u ixoj 

5ti' ichooat viK'aol Aake' u 
kupaave!, aq'al uva! jit ve't til u 
tzaq'ite' atkat k'ujleb'al kuk'u'l, 
tan kat toksa ve't oi Aak me'al 
ik'aol u Tiixhe!. 

6 As o! ve't me'al ik'aol u Tiixhe' 
setuk!. As kat ichaj tzan u Tiixhe' 
u Tiixhla Espíritu ti' tok tu u 
qaanxelale'. As a! u Tiixhla 
Espíritu ni b'anon uva! ech ni gal 
ile': «Kub'aal,» ch'o' ni qal te u 
Tiixhe!. 

7As jit'e'ch o! eche! umaj Kam 
vatz u Tiixhe!. Pet o! ve't me'al 
ik'aol u Tiixhe! setuk!. As 

qetz ve't u tx'aja'me' uva! alel 
kan ta'n Aak tuk' vib'a'nil u 
Jesucristo. 


Ni tal u Pablo uva! ye' la q'aav 
unq'a niman tetz u Jesús 
ti' ik'ujb'a't ik'u'l ti' u tzaqj'ite' 
8 As ootzimale' seta'n tul uva! 
ye'xnik etootzi u Tiixhe', as nik 
enima ung'a tiixhe' uve! b'anel 
kuxhtu'. 
9Pet ech koj cheel, tan ootzimal 
ve't u Tiixhe' seta'n. As ootzimal 
ve't ex ta'n Aak unpajte. ;As 
kam sti' q'i uva! nesa! enimat 
u tzaq'ite' unpajte uva! ye! la 
oleb' ti! isotzsal epaav? ¿Moj a! 

netale' uva! la ek'ujb'a' ek'u'l ti! 
u tzaq'ite' unpajte? 

10 Tan nenima unq'a xeem qj'iie' 
tu jun xhemaana, tuk' unq'a 
nimla q'iie! tu jun ich', as tuk' 
unq'a nimla q'iie' tu jun yaab'. 
11 As nitxumun ve't vaama 
seta'n, tan ni vitz'a uva! texh ye' 
kat txakon u vaq'one' uve' kat 
unb'an sexo'l. 

12 As la unjaj b'anil sete, 
vitz'in vatzik, uva' la eb'an etetz 
eche' uve! nunb'ane', tan ye'l 
ve't tokeb'al u vatz tx'ava' ila 
txumb'ale' svi', eche! uva! nib'an 
unq'a vunmoole' uve! tiaal Israel, 
as ech ine! eche! ex uva! jit ex 
tiaal Israel. As ye'l umaj va'lexh 
kat eb'an sve. 

13 Tan ootzimale' seta'n uva' kat 
unpaxsa u b'a'nla yole' sexo'l tul 
uva' nik unch'o'ne'. 
14 As ye! kat etixva in. As k'uxh 
kat unpaleb'e u ch'o'me!, as ye! 
kat eteesa unq'ii. Pet aal kat 
etab'i u yole' uva! kat val sete 
eela kuxh stuk' uva! umaj u 
ángel as moj ai u Jesucristo kat 
yolon sete. 
15 ¿As kam kat eb'an q'i tuk! u 
chiib'ichile' uva! nik kuchiib' 
sta'n? As kat etxum unvatz, tan 
kat koj uchi, as kat eteq'o el tzan 
u blaq! evatze! ti! etaq'at sve, uve! 
nik etale!. 
16 ¿Pet kam g'i uva! nich'o'n ve't 
etaama svi' cheel, ti' kuxh uva! 
ni val isuuchil u jikla yole' sete? 
17As ech koj unjoltu unq'a 
uxhchile' uve' ni tok ilil 
seti', tan eche! ti! koj u b'a'ne' 
nib'ankat. Pet a' kuxh isa' 
chajnaj uva! ye! la enima u yole' 
uva' ni val sete. As a' ni tal 

chajnaj uva! a! viyol chajnaje' la 
enima. 

18 As aal b'a'ne' uva! la etoksa 
etaama ti' eblanat u b'a'ne' 
sb'enameen. Pet jit kuxh ti! uva! 
at in sexo'l. 

19 As ech exe! eche' me'al 
unk'aol, tan xo'n chit ex sve. As 
ech nunb'ane! set eche! nib'an 
umaj ixoj tul nich'o'n ti' umaj 
talintxa', tan ai ni vale! uva! la 
ek'uch ung'a b'a'nla txumb'ale' 
eche! uve! kat ul ib'an u Cristo. 
20 As ai ni vale! uva' echen koj 
in sexo'l cheel ti! unyolon sete 
tuk! uma't txumb'al uva! acha'v 
tab'ile'. Pet ye! nunpal stuul uva! 
kam sti! neb'ankat vetxumb'ale' 
eche! uve' neb'ane!. 


Ni tal u Pablo isuuchil 
uve' ib'an u Sara tuk' u Agar 


21 As jank'al ex uva! nesa! uva! 
la ek'ujb'a' ek'u'l ti! u tzaq'ite' 
unpajte, ¿as ye! kol nepal q'a 
stuul kam isuuchil u tzaq'ite'? 
22 ¿As ye! kol nenach q'a uva! 
tz'ib'amal kan tu u tzaq'ite' uva! 
atik ka'va'l vik'aol u Abraham? 
Uma!l vik'aole' xe' u aaich!'e'; as 
uma'te xe! u tixqele!. 

23 As itz'eb! vik'aol u Abraham 
ze! u aaich'e' tan ti! uva! txultelik 
u aaich'e!, eche! titz'eb' joltu 
unq'a talaj intxa'e!. Pet ech koj 
vik'aole' ze! u tixqele! uva! q'este 
tan a! u Tiixhe' kat alon uva! la 
itz'eb'i. 

24As k'uchuvatze' kat ib'an 
ka'va'l u ixoje', tan nib'an 
cha'ma ivaatzil ka'va'l u yole' 
uva' alel kan ta'n u Tiixhe!. As 
ivaatzile' nib'an u aaich'e' uva! 
Agar ti' u txumb'ale' uva! kat 

alpu te u Moisés vi u vitz uva! 
Sinaí. As ech ban ta'n u tename' 
eche' b'an ta'n unq'a tal u ixoje' 
tan tul kat itz'eb' unq'a tal ixoje', 
as techal kat ok aaich'il eche! kat 
ib'an vitxutxe!. 
25 As nib'an ixoj ivaatzil u 
tzaq'ite! uva! kat tal u Tiixhe' 
vi! u vitze! uva! Sinaí uva! echen 
tuu Arabia. As nib'an ixoj 
ivaatzil u tename' uva! Jerusalén 
uva! at cheel uva! k'ujle'l ik'u'l 
ti' u tzag'ite', tan techal chit 
la inima unq'a aa Jerusalén u 
tzag'ite!. 
26Pet ech koj ve't uma't u 
Jerusalén uva' echen tu almika' 
tan ech ve'te! kutxutx, jank'al 
o! uva! o' niman tetz u Jesús. As 
ole! u aa Jerusaléne' uva! echen 
tu almika!. As jit ve't u tzaq'ite' 
nu kuk'ujb'a! kuk'u'l sti', 
27tan ech ni tal uma'l u yol ile! 
uva' tz'ib'amal kan: 
Chiib'en, ixoj uva! ye'l axh 
naalane!, 
as axh uva' ye'l umaj aval ati. 
As sik'in tuk! chiib'ichil, 
axh uva! ye! ootzimal u 
ch'o'me! a'n ti' talal umaj 
talintxa!. 
Tan k'uxh natxumune' uva! 
ye'l axh naalane', 
as nimal aval la ib'ane' ti' u 
ixoje' uve! at itzumel, Ok 
u yole!. 
28Esti'e', vitz'in vatzik, ech 
ole! eche' u Isaac uva! alel kan 
ta'n u Tiixhe! uva! la itz'eb'i ta'n 
u Sara. As ech o'e' me'al ik'aol u 
Abraham ti' u k'ujleb'al kuk'u'le', 
eche' uva! ib'an u Abraham. 
29 As ech nib'an u txumb'ale' 
cheel eche! uva! ib'an na'ytzan. 

Tan itz'eb' uma'l vik'aol u 
Abraham uva' Ismael ib'ii as tuk' 
kuxh u vatz tx'ava'illa txumb'al 
kat itz'eb'i, as ale! nik eesan 
ve't iq'ii u Isaac uma't vik'aol 
u Abraham uva' Tiixh kat alon 
titz'eb'e'. 
30Pet ech ni tal uma't u yol ile! 
uve' tz'ib'amal kan: 
«¡Tilu ve't el u Agar uva! 
aaich' tuk' u tale'! Tan 
ye'l tetz u tal u ixoje! OI u 
kumeeb'a'le' la ib'ane!. 
Pet tetz kuxh u vale' u 
kumeeb'a'le!, tan in eexqel. 
Asjit in aaich',» ti'k u Sara 
tal te u Abraham, ti'k u 
yole!. 
31 Estile!, vitz'in vatzik, tan 
jit'e'ch ve't qatine! eche' u tal u 
ixoje! uva! aaich'. Pet ech ve't 
qatine' eche! u tal u ixqelae' uva! 
jit aaich!. 


Kuchab'ata qatin Katz 
u Cristo tan kat iq'alpu 
o' Aak vatz u paave' 


1As kat iq'alpul oi u Cristo 

til uva! ye! la kuk'ujb'a' 
kuk'u'l ti! u tzaq'ite' skajayil uva! 
itz'ib'a kan u Moisés. Esti'e! ni 
val sete, echab'ataj etatine! Katz 
u b'a'nla yole! ti! u Cristo. As Dt 
ti' etok sk'amil unpajte ti! uva! 
techal la eb'ane' kam uva! ni tal 
u tzaq'ite' skajayil. 

2 As ine! in Pablo as tuk val 
sete, tan asoj latel enima u 
tzaq'ite' til uva! la el unb'iil 
vechi'ole' ti' etok jikla aamail 
vatz u Kub'aal Tiixhe' uve' la 
etale!, as ye! kuxh latz! ve'te! 
vikameb'al u Cristo seti! la 
ib'ane!. 

3 As la unka'pu valat isuuchil 
u yole! sete, tan ab'il uva! la 
el unb'iil vichi'ole' ti! tok jikla 
aamail vatz u Tiixhe' uva! ni tale', 
as techal la inima unq'a tzaq'ite' 
skajayil uva! tz'ib'amal kan. 
4 As jank'al ex uva! netitz'a 
etok jikla aamail vatz u Tiixhe' 
til ek'ujb'a't ek'u'l ti! u tzaqj'ite' 
unpajte, as neteesa ve't etib' 
k'atz u Jesucristo. As netaq' ve't 
kan vib'a'nil Aake!. 
5 Pet ech koj o', tan tuk' vib'a'nil 
u Tiixhla Espiritu nu kuchab'a 
kuk'yjb'a't kuk'u'l ti! uva! la tal 
u Kub'aal Tiixhe' sol uva! ol 
jikla aama vatz Aak, tan ti' uva! 
k'ujle'l kuk'u'l ti' u Jesucristo. 
As a'e' u nimla b'a'nile' uva' nu 
kutx'eb!'e'. 
6As jank'al o uva! at ve't ok o! 
k'atz u Jesucristo, as ye'xhkam 
la toksa u Tiixhe! stuul ti! uva! 
elnallu unb'iil u kuchi'ole' as moj 
ye'le. Pet ai u k'ujleb'al kuk'u'le' 
ti' u Jesucristo la toksa Aak stuul 
tuk' u b'a'ne'! uva! nu kub'ane' 
tan ti' uva! xo'n ve't Aak sqe. 
7As b'a'nik kuxhe' nik eb'an 
blaxa ti' enimat u b'a'nla yole' ti! 
u Jesucristo. ¡Pet at uxhchil kat 
majon evatz ti' enimat u jikla 
yole!! 
8 As jit u Tiixhe' ta! ni eesan ex 
tu b'ey, uva! kat molon ex. 
9Pet echat nib'an unq'a uxhchile' 
sexo'l uva! ni majon evatz ti' u 
jikla yole' eche! uva! nib'an u 
levadura, tan tuk' kuxh unb'iil u 
levadura uva' niku' xo'l viq'otil u 
paane', as nisipk'u ve't viq'otaile' 
sta'n. 
10 As tuk' u k'ujleb'al unk'u'le' 
ti' u Kub'aale', as nunk'ujb'a' 

unk'u'l sett! ti! uva! ye'l uma'toj 
txumb'al la ok tevi' ti! u yole' 
uva! ni vale!. As ab'il uva! ni 
eesan vetxumb'ale' tu b'ey, as 

la taq' tzan u Tiixhe' k'axk'o sti', 
k'uxh kam kuxh tijle'm. 

11 Vitz'in vatzik, nitel koj 
unchusune' ti! uva! techal la el 
unb'iil vechi'ole' ti! etok jikla 
aamail vatz u Tiixhe', as ye'le'xh 
u k'axk'oe' nunpaleb'e ta'n unq'a 
tiaal Israel uva' ye! ni niman 

u Jesús. As ye'l ivi' chajnaj la 

ul svi!, asoj ye! la unchus ex ti! 
vib'a'nil vikameb'al u Jesucristo 
vatz u kuruse!. 

12 ¡As eche! ta! unq'a uxhchile' 
uve! ni eesan ex tu b'ey, as 

aal b'a'ne! uva! jit kuxh unb'iil 
vichi'ol chajnaje' la tzok'pik el! 
¡Pet kajayil koj la tzok'pik el, 
texhlal tetz uva! jit u Kub'aal 
Tiixhe' ninima chajnaj! 

13 Pet ech koj ex, vitz'in vatzik, 
tan k'uxh kat imolo ex u Tiixhe! ti! 
uva! jit tz'ajinal la ek'ujb'a' ek'u'l 
til u tzaq'ite' uva! itz'ib'a kan u 
Moisés, as etalaki uva! chajpumal 
ex ti! eb'anat uva' kam ni tal 
unq'a tacha'v vechi'ole', pet la 
eloch etib' sevatzaj ti! exo'nit etib!. 
14 Tan kajayil chite! unq'a 
tzaq'ite' at tu uma'l u yole!. 
Kuxo'nitaj unq'a qitz'in qatzike' 
eche' kuxo'nit je! gib'. 

15 As etitz'ataj je! etib', tan asoj 
la eyaa etib' sevatzaj, as an kuxh 
ex neyansa je! etib'. 


Jit eela uva' ni tal u Tiixhla 
Espiritu tuk' uva' ni tal u 
vatz tx'ava'illa txumb'ale' 


16 Esti'e' ni val sete, eb'antaj 
kam uva' ni tal u Tiixhla 





GALATAS 5 


Espiritu. As jit u tacha'v 
vechi'ole' la eb'ane!, 

17tan ye! nik'ul tib' u tacha'v 
vechi'ole' tuk' uva! ni tal u 
Tiixhla Espíritu. As ye! nisa' u 
Tiixhla Espíritu uva! la eblan u 
tacha'v vechi'ole!. Estile! ye! la 
uchi uva! latel kuxh eb'ane' kam 
uva! ni tal etaama. 

18 Asoj ai u Tiixhla Espíritu 

ni aq'on vetxumb'ale' ti! uve! 
neb'ane', as jit tz'ajinale' uva! la 
ek'ujb'a' ek'u'l ti' u tzaq'ite' uva! 
itz'ib'a kan u Moisés. 

19 As a! u tacha'v u kuchi'ole' u 
vi'la!: u paavinchile! tuk! uma'l ixoj 
uva! jit tixqel, as u paavinchile' tuk 
unq'a ixoje! as tul ye'l tixqel, as 
ye!l iya'teb'al ti! ib'anat u va'lexhe', 
20ni qaaeb' vatz unq'a tiixhe' 
uve! b'anel kuxh ta'n ung'a naje! 
b'anol tx'i'lamail, chi'chola aama, 
aach'a'o, achvan tx'iib'al q'ii, 
tx'i'tzi'l chukul ch'a'o, jatxool 
ivatz imool, 

21cho'nchil aama, yatz'ol aama, 
gab'anvil, as tuk' unjoltu unq'a 
va'lexhe!. As la val sete cheel, 
eche! uve! alel sete sva'n, tan 
ab'il uva' nitel kuxh toksa taama 
til ib'anat unq'a va'lexhe', as ye!l 
tokeb'al xo'l unq'a tename' uve' 
at jaq'a u tijle'm u Tiixhe!. 

22 Pet ech koj uve' nisa! u 
Tiixhla Espiritue' tan a! nisa' u 
xo'niib'e', u chiib'ichile', as nisa' 
uva' b'an tatin uxhchile' svatzaj, 
as jit oora la ul ivi' b'a'nla aama, 
b'anol b'anil, k'ujleb'al k'u'l, 

23 sula aama, nachnochil ti' uva! 
ye! la ib'an u va'lexhe!. As ye'l 
umaj tzaq'it at vatz u tx'ava'e' 
uva! la majon oi ti' kub'anat u 
b'a'ne! eche! uva! kat valla'. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


GÁLATAS 5, 6 


24 As o! uva! o! tetz u Cristo 
as tul uva! kat kam Aak vatz 
u kuruse', as eela kuxh stuk' 
uva! kat ag'az je! u va'lexhla 
txumb'ale' vatz u kuruse' uva! 
nik kub'ane' ta'n u tacha'v u 
kuchi'ole'. 
25 As ti! uva! at kutiichajil Katz 
u Tiixhe' ta'n u Tiixhla Espíritu, 
as kub'antaj unq'a b'a'nile! uve! 
ni tal u Tiixhla Espiritu sqe. 
26As ye! kuxh la kuje'sa qib' 
sukuvatzaj. As ye! kuxh la taq' 
tib' tx'i'tzi'l sukuvatzaj. As 
mita'n la ich'o'nsa tib' gaama 
sqi'aj. 
1Vitz'in vatzik, asoj at 
umaj uxhchil sexo'l uva! 
kat ilpi uva' kat paavini, as ex 
uva' yak'innal ve't etaama ta'n u 
Tiixhla Espíritu, as exe! la lochon 
u uxhchile' ti! uva! la ib'an u 
b'a'ne' unpajte. As jikoj chit 
la yolon ex tul la etal isuuchil 
vipaav u uxhchile' ste. As la etil 
je! etib' aq'al uva! ye! la paavin 
ex Katz u uxhchile!. 
2 Pet elochtaj etib' sevatzaj vatz 
ung'a k'axk'oe' uve! nepaleb'e. 
Asoj ech la eb'ane!, as nenima 
vitzaq'it u Cristo. 
3 As ab'il uva! nim kuxh ni 
toksakat je! tib' ti! vimoole', as 
an kuxhe' niyansa je! tib!. 
4 As junun ex la etil je' 
vetxumb'ale', ma b'a'n neb'ane' 
pet moj ye'le. Asoj a! u b'a'ne' 
neb'ane', as la txuq'txun ex sti". 
Pet jit uve! nib'an vemoole' la 
etitz'a ti! etoksat eqlii, 
5tan junun ex la etitz'a 
vetaq'one' uva! kat tag' u Tiixhe' 
sete. Pet jit tetz vemoole' la 
etitz'a. 

6As ex uve' kat chuspu ex ti' 
viyol u Tiixhe', as exe! la lochon 
unq'a uxhchile' uva! kat chusun 
ex tuk' unq'a emeeb'a'le'. 

7As palojtaj ex stuul, tan ye! 
la uch emaxtib'et u Tiixhe' tuk' 
uve! neb'ane!. Tan ech la eb'ane' 
eche' umaj naj uva' ni tave', tan 
kam uva' la tava naj, as a'e' la til 
naj ivatz. 
8As ab'il uva! a! kuxh u tacha'v 
vichi'ole' nib'ane', as a! u tacha'v 
vichi'ole' la eq'on tu u va'lexhe!. 
Pet ech koj u uxhchile! uva' ni 
b'anon kam uva' ni tal u Tiixhla 
Espiritu, as at ve't itiichajil k'atz 
u Tiixhe' ta'n u Tiixhla Espíritu. 
9As ye! kool oi ti! kublanat u 
b'a'ne', tan la ilej uma'l u q'ii 
uva' techal la qil ivatz u b'a'ne' 
uva' nu kub'ane!, asoj ye! la 
b'ujlu ve't o! ti! kub'anata!. 
10Esti'e' ni val sete, tul la uch o! 
sukuvatz, as kub'antaj u b'a'ne' 
te unq'a uxhchile' skajayil. As 
b'axel la kub'an u b'a'ne' te unq'a 
qitz'in gatzike' uve' k'ujle'l ik'u'l 
til u Tiixhe!. 


Ni toksa u Pablo 
iq'ii u Jesucristo ti' uva! 
kat kam Aak vatz u kuruse' 
11 Etiltaj unq'a nimla tz'ib'e' 
uva' nuntz'ib'a b'en sete ta'n 
vunq'ab'e', texhlal tetz uva' in ni 
alon b'en unq'a yole' sete. 
12 As la val sete ti' unq'a naje' 
uve! ni ya'lun ex ti' tel unb'iil 
vechi'ole', tan a' ni tal chajnaj 
uva' la chiib' unq'a imool 
chajnaje! sti'. Estile! ye! ni tal 
chajnaj isuuchil uva! kam u 
b'a'nile' kat ib'an u Cristo sqi' tul 
kat kam Aak vatz u kuruse', tan 

ye! nisa! chajnaj uva! la ipaleb'e 
chajnaj k'axk'o ta'n unjoltu unq'a 
imoole' uva! ye! ni niman u 
Cristo. 

13 As k'uxh kat eesal unb'iil 
vichi'ol chajnaje', as mita'n ni 
toleb' chajnaj ti' inimal unq'a 
tzaq'ite' skajayil uva' tz'ib'amal 
kan ta'n u Moisés. Pet a! ni 

tal chajnaj uva! la el unb'iil 
vechi'ole', ti! uva' la uch ije'sat 
tib' chajnaj sett vatz unq'a 
imoole!. 

14 As ech koj in, tan ye!l ung'ii 
ni voksa. Pet ta'n u Jesucristo 
ni voksa iq'ii uva' kat kam vatz 
u kuruse! sqi'. As estile! ye! ni 
voksa ve't iq'ii ung'a vee! uva! 
at vatz u tx!ava!e! eche! nib'an 
ung'a tename' uva! a! kuxh 

u vatz tx'ava'illa txumb'ale' 
eq'omal sta'n. 

15 Tan jank'al o' uva' at ve't ok 
oi k'atz u Jesucristo, as ye'l ve't 

qetz sti! moj eesamal unb'iil u 
kuchi'ole' moj ye'le. Pet ta'n 
kuxh qetze' uva! eg'omal ve't u 
ak! txumb'ale' sqa'n ta'n vib'a'nil 
u Jesucristo. 
16 A' u Tiixhe' la aq'on sete 
til uva! b'a'n etatin sevatzaj 
sekajayil la ib'ane', jank'al ex 
uva' nimamal unq'a b'a'nla yole' 
seta'n uva! kat val sete. As Aake! 
la txumun evatz, ex uva' txaael 
ve't ex ti! etok sitenam Aak. 
17As ai ni vale! uva! ye'xheb'il 
kuxh la xaansan ve't vaama, tan 
at ve't chaya'l svi! ta'n unq'a 
k'axk'oe' uva' kat unpaleb'e ti' u 
Jesucristo. 


Nijaj u Pablo b'a'nil 
ti' unq'a niman tetz u Jesús 
tu u Galacia 
18 Vitz'in vatzik, a' vib'a'nil u 
Kub'aal Jesucristo la yak'insan 
vetaanxelale'. An chite!. 

U u'uj 
uva' itz'ib'a bien 
u Pablo 
te ung'a aa Éfeso 


uva' ni niman u Jesús 


Ni taq' b'en u Pablo itzii 


1 Ine' in Pablo apóstol tetz 

u Jesucristo, tan eche! uva! 
nisa' Aak svi'. As nuntz'ib'a bien 
u u'uje! sete, ex uva! echen ex 
tu u tenam uva! Éfeso tan ex 
itenam Tiixh, tan aya!l chit ek'u'l 
at ve't ok ex k'atz u Jesucristo. 
2As ai u Kub'aal Tiixhe! tuk' 
u Kub'aal Jesucristo la aq'on 
vib'a'nile! seti' til uva! b'a'n 
etatin sevatzaj. 


Niyolon u Pablo 
ti' unq'a ib'a'nil u Tiixhe' 

3 Qoksataj iq'ii u Tiixhe', 
viB'aal u Kub'aal Jesucristo. Tan 
jank'al u b'a'nile' uva! echen 
tu almika' uva' la yak'insan u 
qaanxelale', as kat taq' u Tiixhe' 
sqe ti' toksat ok o! Aak k'atz u 
Jesucristo. 
4As tul ye'xnik chee u vatz 
tx'ava'e', as kat itxaa o! u Tiixhe' 
ti' qok jikla aamail as ti! uva! ye'l 
ve't u va'lexhe' sqi', tan vatz Aak 
as atik ve't ok o! k'atz u Jesucristo 
tul ye'xnik chee u vatz tx'ava'e'. 





5 Tan ti! uva! xo'n chit o! te u 
Tiixhe', as esti'e' kat tal ve't kan 
Aak sol uva' la ok o! sme'al 
ik'aol Aak tuk' vib'a'nil u 
Jesucristo. As va'l chit ichiib' u 
Tiixhe! ti' talata! uva! at vib'a'nil 
Aake! soi, tan ale! uva! nisa' Aak 
sqi'. 

6As nisa' Aak unpajte uva' la 
qoksa ve't iq'ii Aak ti! vib'a'nile' 
uva! at ve't tzan sqi!, tan aya'l 
chit ik'u'l Aak ti' taq'at u 

nimla b'a'nile' sqe tuk' vib'a'nil 
viK'aole' uva' xo'n chit te Aak. 
7As tuk' vinimla b'a'nile', as 

kat ichoo ve't viK'aol Aake' u 
kupaave' tul kat el vikajale' vatz 
u kuruse!. As kat isotzsa ve't u 
Tiixhe! u kupaave! ti' ik'uchat 
Aak sqe uva! nim chit vib'a'nil 
Aake! nib'an soi, 

Stan ye'l iya'teb'al vib'a'nil 
Aake! ni taq' sqe tuk' vib'a'nla 
txumb'ale!. 

9As kat taq! ve't Aak kutxumb'al 
til uva! la pal oi tu u yole' uva! 
alel kan sqi' ta'n Aak uva! 
ye'xheb'il ootzinik tetz b'axa. As 
ale! u b'a'nile! uva! ma'tik titz'at 

Aak ib'anat sqi' tuk' vib'a'nil u 
Jesucristo. 
10 As tul uva! la ilej u q'iie' uva! 
k'ujlu kan ta'n Aak, as la toksa 
ve't Aak u Jesucristo B'ooq'olil 
ti' unq'a veel skajayil, k'uxh tu 
almika' as moj vatz tx'ava'. 

11As tul kat ok ve't oi k'atz u 
Jesucristo, as la taq! ve't Aak u 
kuvaatzile! eche! uva! itz'amal 
kan sot! ta'n Aak. Tan Aake' ni 
b'ooq'olin unq'a vee! skajayil. 
Esti'e! techal kat b'anchu ve't so! 
eche! uva! nisa' Aak, 
12 aq'al uva! la til unq'a tename! 
unq'a nimla b'a'nile'! uva! aq'el 
sde ta'n Aak, jank'al o' uva! 
k'ujle'l kuk'u'l ti' u Jesucristo. As 
la goksa ve't iq'ii u Tiixhe! o! tuk! 
unq'a tename' skajayil. 
13 As jank'al ex uva' jit ex tiaal 
Israel, tan tul kat etab'i u b'a'nla 
yole' uva! ni alon isuuchil u 
sotzb'al paave! sete, as kat 
enima ve'te'. As kat toksa ve't 
u Tiixhe' u Tiixhla Espíritu tu 
vetaanxelale! eche! uva! alel kan 
ta'n Aak, texhlal tetz uva! ex ve't 
tetz u Tiixhe!. 
14 Tan tul uva' nu kutx'eb' ilejat 
u q'iie! uva! la itzojpisa Aak 
jank'al uva! alel kan sqi' ta'n Aak, 
as al u Tiixhla Espíritu nik'uchun 
uva! la taq' ve't Aak u kuvaatzile' 
til uva' la qoksa ve't iq'ii Aak. 


Ninach u Pablo Tiixh ti' unq'a 
niman tetz u Jesús tu u Efeso 


15 As kat vab'i ve't etzib'lal ti! 
uva' k'ujle'l ek'u'l tit u Jesús. As 
xo'n ve't vitenam u Tiixhe! sete 
skajayil. 

16 As tul nunnach Tiixh, as 
b'enameen chit ni vulsa ex 

sunk'u'l ti! vaq'at ta'ntiixh te u 
Tiixhe! seti'. 

17As nunjaj b'a'nil te u Tiixhe' 
uva! ni qoksa iq'ii, tan Aake' 
viB'aal u Kub'aal Jesucristo. As 
nunjaj te Aak ti! uva! la taq! Aak 
etxumb'al ti! enimat Aak. As la 
ik'uch Aak sete ab'iste uva! ye! 
ootzimal seta'n, aq'al uva! jik 
chit la etootzi ve't Aak. 

18 As Tiixh la aq'on etxumb'al 

til uva! la pal ex stuul uva! 
ab'iste uva! nu kutx'eb'e'. As 

la pal ex stuul ti' u kuvaatzile' 
uva' tuk taq' Aak sqe jank'al 

o! uva! o! itenam Aak, tan nim 
talche' unq'a b'a'nile! uve' at xe! 
u Tiixhe!. Esti'e' kat imolokat ol 
Aak. 

19 As la etootzi u tijle'm Aake' 
uva' ye'xheb'il la lejon sti'. As 
Aake' ni lochon oi, jank'al o! uva! 
k'ujle'l kuk'u'l ti' u Jesucristo. As 
ech vib'a'nil Aake! o kulochpe' 
tuk' u tijle'me', 

20eche' u b'a'nile' uva! kat 
ik'uch u Tiixhe' ti' tulsat Aak 
taama u Jesucristoe". As kat taq' 
Aak tijle'm u Jesucristo ti' uva' la 
xoneb' u Jesúse' tiseb'al u Tiixhe' 
tu almika' 

21 ti' tok B'ooq'olil ti' unjoltu 
unq'a vee! skajayil uva! at tijle'm 
tu almika' tuk' vatz tx'ava', tan 
ye'xheb'il la lejon ti! u tijle'm u 
Jesucristo. As ye'l uma'toj b'ii 
nim talche! ti! vib'ii Aake', k'uxh 
cheel as moj a'n tule!. 

22As kat toksa ve't ok u Tiixhe' 
u Jesucristo B'ooq'olil ti' unq'a 
vee! skajayil as sqi' unpajte, o' 
uva! o! itenam Aak, tan ech tatin 
u Jesucristo sqi' eche! tatin u 
kuvi'e! ti! u kuchi'ole'. 

23 As ech b'an ga'ne' tuk! Aak 
eche! b'an ta'n u kuchi'ole' uva! 
txeyel tib' skajayil. As ech Aake! 
eche' u kuvi'e', tan Aake' aq'ol 
tetz unq'a nimla b'a'nile! sqe 
skajayil. 


Ni tal u Pablo uva' kat jalpu 
itxumb'al unq'a aa Éfeso 
ta'n vib'a'nil u Tiixhe' 
1As eche! ex, tan ti! uva! 

nik kuxh epaasa tzii as nik 
epaavine!, as esti'e! uva! echik 
ve't exe! eche! kamnaj vatz u 
Tiixhe' tul ye'xnik ek'ujb'a' ek'u'l 
til u Jesucristo. 
2 As a'ik kuxh unq'a vatz 
tx'ava'illa txumb'ale' eg'omalik 
seta'n eche! nib'an ung'a 
uxhchile' uva! ye! ni niman 
u Tiixhe', tan nik enima u 
tx'i'lanaje' uva! ib'ooq'ol unq'a 
sub'ule' uva! echen tu kajiq' eche! 
uva! nib'an unq'a paasan tziie!. 
3 As echat nik kub'ane' eche! 
nib'an ung'a uxhchile' tul 
ye'xnik kuk'ujb'a' kuk'u'l ti' u 
Jesucristoe!, tan a'ik kuxh u 
tacha'v u kuchi'ole' nik kub'ane!. 
As a! kuxh unq'a va'lexhla 
txumb'ale' eg'omik sqa'n, tan 
a'ik u kutxumb'ale' nik qoksa. 
As taal chite! sqe uva! la ul u 
k'axk'oe' sqi' eche! uve! tuk uloj 
ti' unq'a uxhchile'. 
4As nim chite! vib'a'nil u Tiixhe' 
ti' itxumat Aak kuvatz, as ni 
xo'ni ve't o' Aak. 
5 As tul uva! echik o'e' kamnaj 
vatz Aak ta'n u kupaave', as 
kat taq' Aak kutiichajil k'atz u 
Jesucristo. Esti'e' uva' ib'a'nil 
kuxh u Tiixhe!, as q'alpumal ve't 
o! vatz u kupaave!. 

6 As eela tulsat u Tiixhe' qaama 
tuk' u Jesucristoe'. As kat xoneb' 
ve't Aak k'atz u Tiixhe' tu 
almika', as eela kuxh stuk' uva! 
antu ve't ol kat xoneb' ve't o! 
k'atz Aak, 

7aq!al uva! la kuk'uch ve't 
vinimla b'a'nil u Tiixhe' tu unq'a 
g'iie' uva! a'n tule', tan nim chite' 
vib'a'nil Aake' kat taq' sqe ti! 
toksat ol Aak Katz u Jesucristo. 
8 As ib'a'nil kuxh u Tiixhe' as 
q'alpumal ve't o! vatz u kupaave! 
ti' u k'ujleb'al kuk'u'le'. As jit o'e' 
kat tx'olon kuq'alput qib'. Pet oy 
chite! kat ib'an Aak sqe. 

9As ye! la uch kuje'sat qib' ti' 
uva' q'alpumal ve't o! vatz u 
kupaave', tan jit ti! umaj b'a'nil 
kat kub'ana as kat q'alpu ve't ol 
ta'n Aak. 

10 As oi icheesa'm u Tiixhe', tan 
Aake' kat aq'on kutiichajil o 
toksat oi Aak k'atz u Jesucristo, 
aq'al uva! la kub'an u b'a'ne'. 

As tul ye'xnik taq' u Tiixhe' 
kutiichajil sk'atz, as ma'tik 
ik'ujb'a't kan Aak sqi' uva! a! u 
b'a'ne' la kub'an vatz Aak. 


Ni tal u Pablo 
uva! unvatzul kuxh tatin 
unq'a tename' vatz u Tiixhe' 


11 As la val sete, vitz'in vatzik, 
ex uva! jit ex tiaal Israel, as la 
etulsa sek'u'l uva' kamik etatin 
b'axa, ex uva' ni teesal eq'ii ta'n 
unq'a uxhchile' uva' eesamal 
ve't unb'iil vichi'ole! ta'n uma't 
uxhchil, tan ni tal chajnaj 
seti! uva! ye'l unb'iil vechi'ole' 
eesamal. 

12 As etulsataj sek'u'l uva! tul 
ye'xnik etootzi u b'a'nla yole' 

ti' u Jesucristoe!, as ye'l u 
b'a'nile' nik etx'eb'e', tan ye'lik 
u txumb'ale' sek'u'l uva! k'ulik 
kan ta'n u Tiixhe' te unq'a tiaal 
Israel. As ye'lik etokeb'al xo'l 
vitenam Aake!. As tul ak kuxh 
unq'a vatz tx'ava'illa txumb'ale' 
eq'omalik seta'n. 

13 Pet ech koj cheel tan at ve't ok 
ex k'atz u Jesucristo. As at ve't 
ok ex xo'l vitenam u Tiixhe' ta'n 
vikajal u Jesucristo uva' kat el 
vatz u kuruse!. 

14 As ib'a'nil kuxh Aak as ye'l 
ve't kuxo'l sukuvatzaj, o! uva! 

o' tiaal Israel tuk' ex uva! jit ex 
tiaal Israel, tan unvatzul kuxh 
ve't o! setuk! ta'n u Jesucristo. 
15 As tul kat kam u Jesucristo 
vatz u kuruse', as kat teesa ve't 
Aak iyak'il u O't Testamento 
uva! atik sol b'axa, o! uva! ol 
tiaal Israel. As Aake' kat b'anon 
uva! unvatzul ve't o! setuk!' vatz 
u Tiixhe'. As tan ti' uva! at ve't 
ok o! Katz Aak, as o! ve't uma'l 
u ak! tenam. As ye'l ve't kuxo'l 
sukuvatzaj ta'n Aak. 

16 As ti' vikameb'al u Jesucristo 
vatz u kuruse', as kat ik'ul ve't 
tib' kuyol tuk' u Tiixhe'. As kat 
ik'ul ve't tib' kuyol sukuvatzaj 
unpajte. As kat iya'sa ve't u 
Jesucristo u ch'o'nchil aama 
sukuxo'l. 

17As kat ul tal ve't u Jesucristo 
u b'a'nla yole' ti! uva! b'a'n ve't 
qatine' vatz u Tiixhe', ex uva! 
ye'lik etokeb'al xo'l vitenam u 
Tiixhe' as tuk' o! uva! o! tiaal 
Israel. 

18 As ib'a'nil kuxh u Jesucristo 
as at ve't gokeb'al Katz u Tiixhe' 
ta'n u Tiixhla Espíritu, k'uxh oi 

tiaal Israel as moj ex uva! jit ex 
tiaal Israel. 

19Esti'e' uva! jit'e'ch etatine' 
eche' umaj uxhchil uva! ulnaj 
tzaanaj kuxhtu!. Pet ex ve't 
itenam Tiixh tuk' unjoltu unq'a 
niman tetz Aake' skajayil. 

20As ech etatine' eche! umaj 
kab'al. As ech tatin unq!a apóstol 
tuk' unq'a g'ajsan tetz viyol u 
Tiixhe' eche' unq'a toj kab'ale!. 
As ech u Jesucristo eche! umaj 
nimla sivan uva! k'ujlu je! u 
kab'ale' svi', 

21tan ib'a'nil kuxh Aak as ech 
gatine' sukuvatzaj eche! umaj 
kab'al uva' nuk'el tib' sb'a'n. As 
ib'a'nil kuxh Aak, as la na' ve't 
gachul, o! uva! ol itenam Aak, 
techal la oon o' eche' u nimla 
kab'ale' uva' ninachpukat Tiixh. 
As jik ve't u kutxumb'ale' ta'n 
Aak. 

22 As Aake' ni b'anon uva! 
unvatzul ve't o! setuk', as tuk! 
unq'a qitz'in qatzike! skajayil 
uva' niman tetz Aak, tan ti! uva! 
at ve't ok ex Katz Aak, ex uva! jit 
ex tiaal Israel. As ech o'e' setuk! 
eche' u tatinb'al u Tiixhe', tan 
at ve't ok u Tiixhla Espíritu tu u 
qaanxelale'. 


Niyolon u Pablo ti' u tijle'm 
uva' aq'el ste ta'n u Jesucristo 


1Esti'e' ni val sete, in uva! 

in Pablo, as ato'k tzan in 
tu u kaarsa ti' unlochat ex as 
ti' valat isuuchil u yole' ti' u 
Jesucristo sete. 
2 As ootzimale' seta'n uva' kat 
taq' u Tiixhe' vijle'm ti' unlochat 
ex as ti! valat isuuchil u nimla 
b'a'nile' sete uva! at sett ta'n Aak. 

3As ale! u yole! uva! ye'xheb'il 
ootzinik tetz. Pet kat ik'uch Aak 
isuuchil u yole' sve, eche! uva! 
kat untz!ib'a b'en unb'iil sete. 
4 As tul la esik'le ve't u yole', as 
la etootzi uva! at ve't isuuchil u 
yole' sunk'u'l ta'n u Tiixhe!, tan 
Aake' kat aq'on vuntxumb'ale! ti! 
u yole' uva! ye'xheb'il ootzinik 
tetz ti' u Jesucristo. 
5 As k'uxh ye'xheb'il tal Aak 
isuuchil ste na'ytzan, as kat tal 
ve't u Tiixhla Espiritu isuuchil u 
yole' sqe, o! uva! o! apóstol uva! 
txaael ve't ol ta'n Aak, as tuk' te 
unq'a q'ajsan tetz viyol Aake!. 
6As ai isuuchil u yole' uva! at 
ve't vib'a'nil Aake! se! cheel, 
ex uva! jit ex tiaal Israel, as sqi! 
unpajte, uva! o! tiaal Israel, tan 
unvatzul ve't o! setuk' vatz Aak. 
As ib'a'nil kuxh u Jesucristoe! as 
la aq'ax ve't unq'a nimla b'a'nile' 
sge as setuk! uva! alel kan ta'n 
u Tiixhe' sqi', eche! uva! ni tal u 
b'a'nla yole!. 
7As ale! u b'a'nla yole' uva! kat 
ik'ujb'a' kan in u Tiixhe! sti' tuk' 
vib'a'nile', tan Aake' ni yak'insan 
vaama ti' ipaxsal u b'a'nla yole' 
sexo'l. 

8As ni vitz'a uva' nim talchu 
unq'a qitz'in gatzike' svi' uva! 
niman tetz u Jesucristoe'. As 
ib'a'nil kuxh u Tiixhe', as kat taq' 
Aak vijle'm ti' unpaxsat u b'a'nla 
yole' sexo'l, k'uxh ye! ni qoleb'e! 
ti! gootzit unq'a nimla b'a'nile' 


skajayil uva! at tzan sqi' ta'n Aak. 


9As kat taq! ve't Aak u vijle'me' 
ti' valat isuuchil u yole' uva! 
itz'amalik sqi' ta'n Aak tul 
ye'xnik icheesat Aak u vatz 
tx'ava'e', tan Aakel cheesan 

tetz skajayil. As ale! u yole' uva! 
ye'xheb'il ootzinik tetz sb'axa. 
10 Aq'al uva! la aq'ax ootzilo 
vinimla txumb'al u Tiixhe' ta'n 
unq'a niman tetz Aake' te unq'a 
veel at tijle'm tu almika!. 

11 Eche' uva' k'ujlik kan ta'n u 
Tiixhe' tul ye'xnik chee u vatz 
tx'ava'e'. As jank'al unq'a nimla 
b'a'nile' uva! k'ujlik kan sai' 
ta'n Aak, as kat ib'an Aak tuk' 
vib'a'nil u Jesucristoe!. 

12Asti' uva! at ve't ok o! k'atz u 
Jesucristo as tul k'ujle'l kuk'u'l 
sti', as at ve't gokeb'al k'atz u 
Tiixhe!. 

13 Esti'e! nunjaj b'a'nil sete ti' 
uva' ye! la ka'kab'in etaama ta'n 
u k'axk'oe' uve! nunpaleb'e ti' 
unpaxsat u b'a'nla yole' sexo'l, 
tan aal la ok ve't eq'iie! ti! uve! 
nunpaleb'e seti'. 


Ninach u Pablo Tiixh 
ti' unq'a niman tetz u Jesús 
14 Esti'e' nungaaeb'e! ti! 

unnachat Tiixh seti', 
15 tan ai u Tiixhe' viB'aal unq'a 
tename' skajayil uva' niman tetz 
u Kub'aal Jesúse', k'uxh vatz 
txlava! as moj tu almika'. 
16 As mama'la yak'il at xe! u 
Tiixhe'. Esti'e' nunjaj te Aak uva! 
la iyak'insa Aak vetaanxelale' 
ta'n u Tiixhla Espiritu, 
17 aq'al uva! tuk' u k'ujleb'al 
ek'u'le! ti! u Jesucristoe!, as 
la atin ve't u Jesucristoe' tu 
vetaanxelale! b'enameen. As 
nunjaj b'a'nil te u Tiixhe! seti' ti! 
uva! jank!al uva! la eb'ane', as 
tuk' u xo'niib'e! la eb'ankat. 
18 As ech qootzite' setuk', jank'al 
o! uva! o! itenam Tiixh, uva! nim 

vib'a'nil Aake' nib'an sqi', tan 

ye!l iya'eb'al as ye'l imoxteb'al ti! 

ixo'nit o' Aak. 

19As nunnach Tiixh seti' ti' 

uva! la etootzi uva' nim chite' 

vib'a'nil u Jesucristo nib'an 

sqi' ti' ixo'nit ol Aak, tan nime' 

vib'a'nil Aake' ti! ixo'nit o! ti' 

uva' ootzimal sqa'n. As nunjaj 

te u Tiixhe' uva! ech koj ve't 

vetxumb'ale! eche! Aak la ib'ane!. 
20 As qoksataj iq'ii u Tiixhe', 

tan at tijle'm Aak ti' taq'at unq'a 

nimla b'a'nile! sqe. As nim chite! 

u b'a'nile' uve! ni tag' Aak sqe 

ti' uve' nu kujaj te Aak as moj ti! 

uve' ni qgitz'a uva! nib'an Aak sde, 

tan nimal b'a'nil nib'an Aak ti! 

iyak'insat u qaanxelale!. 

21 Esti'e' la qoksa iq'ii Aak 

sb'enameen ti! chit ib'ene!, 

ti' unq'a nimla chaj b'a'nile' 

uve! nib'an Aak soi ta'n u 

Jesucristoe', o! uva! ol itenam 

Aak. As ech chit la ib'ane'. 

An chite!. 


Ni tal u Pablo uva! unvatzul 
kuxh ve't unq'a niman tetz 
u Jesús ta'n u Tiixhla Espíritu 


1 As ato'k tzan in tu u 

kaarsa ti' kuxh uva! nik val 
isuuchil u yole' ti! u Jesucristo. 
As nunjaj b'a'nil sete ti! uva! jik 
koj chit etxumb'al la eb'ane', tan 
eche! uve' nisa' u Kub'aal Tiixhe' 
seti' tul kat imolo ex Aak. 
2As ye! la eje'sa etib! sevatzaj. 
Pet sula aama chit ex la ib'ane'. 
As la ekuy etib' sevatzaj, tan ti! 
uva! nexo'ni etib' sevatzaj. 
3 As etaq'taj yak'il ti! uva! 
unvatzuloj chit ex la ib'ane! ti! 
chit ib'ene', tan unvatzul ve't o! 

setuk' ta'n u Tiixhla Espíritu. As 
b'a'noj chit etatine! sevatzaj la 
iblane!. 
4 As unvatzul ve't o! vatz u 
Tiixhe', jank'al o! uva! nimamal 
ve't u Jesucristo sqa'n, tan ech 
ve't gatine! sukuvatzaj eche' 
b'an ta'n u kuchi'ole' uva! txeyel 
tib' skajayil. As uma'l kuxh u 
Tiixhla Espiritu at sqi'. As uma'l 
kuxh u tx'aja'me' nu kutx'eb'e', 
oi unq'a tiaal Israel tuk' ex uva! 
jit ex tiaal Israel, tan esti'e! kat 
imolokat oi u Tiixhe!. 
5 As unvatzul ve't ol sukuvatzaj, 
tan uma'l kuxh u Jesucristo 
at sqi'. As eela kuk'ujb'a't 
ve't kuk'u!l ti' Aak. As eela 
kuk'uchata' uva! o! ve't niman 
tetz Aak tul kat ku! o! ze! u a'e'. 
6As uma'l kuxhe' u Tiixhe' 
ati. As Aake' u Kub'aale', as 
Aake! viB'aal unq'a vee' skajayil, 
o! itenam Aak. As Aake' ni 
aq'on kutxumb'al skukajayil 
til ik'uchax vib'a'nil Aake' xo'l 
unq'a tename'. As at ve't ok Aak 
tu u qaanxelale!'. 

7As ib'a'nil kuxh u Jesucristo 
as kat taq' Aak qijle'm 
skujununil kam uva! kat isa! Aak 
taq'at sqe. 
8 Estile! uva! ech ni tal uma'l u 
yol ile! uva! tz'ib'amal kan: 

Tul uva! ma'tik itx'akon 
ve't u ijlenaale' ti' unq'a 
ch'o'nchil aamae!, 

as kat je! u ijlenaale' vi' uma'l 
uvitz uva! nim at je!. 

As kat teq'o ve't u ijlenaale' 
unq'a ch'o'nchil aamae' 
sti! ti! ik'uchat te unq'a 
tename' uva' kat tx'akon 
ve't u ijlenaale!. 

As kat taq! ve't u ijlenaale' 
itx'aja'm unq'a tename', Ok 
u yole!. 

9As gitz'ataj u yole' uva! ech ni 
tal ile!: «Kat je'i,» ti'k u yole'. As 
a! isuuchil u yole' uva! b'axel kat 
ku' ch'u'l tu almika'. As kat ku 
jaq' tx'ava' tul kat kami. 
10 As ai u Jesucristo uva' kat ku 
ch'u'l tu almika'. As kat je! ve't 
Aak tu almika' unpajte, as Aake! 
uva! at pal u tijle'me' ti' unq'a 
uve! skajayil uva' at tu almika'. 
11As an chit u Jesucristoe' kat 
oksan oi apóstolil xo'l vitenam 
Aake'. As kat toksa Aak ka't 
uxhchil q'ajsan tetz viyole!, tuk! 
ka't unq'a paxsan tetz u b'a'nla 
yole' ti! Aak, as tuk' ka't unq'a 
uxhchile' uva' ni alon isuuchil 
viyol Aake'. As tuk' unq'a 
uxhchile' uva' ni ilon isuuchil 
vitenam u Tiixhe', tan ech 
nib'ane' eche! unq'a xeen txooe!, 
12 As ech kat ib'an Aak, tan 
a! isa! Aak uva! o! la aq'on 
itxumb'al vitenam Aake!, ti! uva! 
la aq'onvu chajaak ti! ib'anata' 
jank'al uva! nisa' Aak uva! la 
ib'ane'. As la yak'in ve't u 
taanxelale' skajayil. As b'a'n ve't 
tatine! svatzaj la ib'ane' Katz u 
Jesucristo. 
13 As vatzul ve't u k'ujleb'al 
kuk'u'le' ti! viK'aol u Tiixhe'. As 
acha'v ve't gatin sukuvatzaj la 
ib'ane', oi uva! ootzimal ve't Aak 
sqa'n. As jik ve't u kutxumb'ale' 
la iblane'. As la xekeb' ve't u 
kutxumb'ale' ti! vitxumb'al Aake' 
uva' jik chittu', 
14 aq'al uva! jit'e'ch u 
kutxumb'ale' la ib'ane' eche' 
itxumb'al umaj talintxa' uva' nu 

kuxh ijalpu vitxumb'ale'. Pet 

ye! la gag' qib' maxtib'eloj te 
ung'a chulin yole' uva! va'lexhla 
chusb'al nichuse'. As jit'e'ch la 
ib'an u kutxumb'ale' eche! nib'an 
umaj barco vi' u mare', tan kat 
kuxh nib'enkat u barco ta'n u 
kajig!e!. 

15 Pet kuk'uchtaj u jikla yole! ti! 
u Jesucristo tuk! u kutxumb'ale'. 
As kuxo'nitaj qib' sukuvatzaj. As 
la chee ve't imaas kutxumb'al 
aq'al uva! ech u kutxumb'ale' 
eche! u Jesucristo, tan ech tatin 
Aake! sqi' eche! u kuvi'e', tan a! 
u kuvile! eq'on tetz u kuchi'ole' 
skajayil. 

16 As ech kunimat qib'e' 
sukuvatzaj ta'n Aak, o! uva! o! 
itenam Aak, eche! u txeyol tetz 
u kuchi'ole' ti' itiinsa tib'. As at 
taq'on sijununila. As echat nu 
kub'ane' tul uva' nu kuxo'ni qib' 
sukuvatzaj as nu kuyak'in ve't 
sta'n. 


Niyolon u Pablo 
ti' u txumb'ale' uva' ib'an 
unq'a niman tetz u Cristo 
17Esti'e' nunb'eya b'en sete tuk! 
vib'ii u Kub'aal Jesús, uva! ye! 
la eb'an etetz eche' uve' nib'an 
unq'a uxhchile' uve' ye' ni niman 
u Tiixhe', tan a' kuxh u va'lexhla 
txumb'ale' eq'omal sta'n uva! ye'l 
itxa'k. 
18 As ye'l tokeb'al unq'a 
uxhchile' ti' u tiichajile' uva! ye'l 
iya'teb'al, tan a' kuxh u paasan 
tziila txumb'al nib'ane'. As ni 
tiib'isa je! taama, tan ye! nisa' 
tab'it isuuchil viyol u Tiixhe!. 
19 As ye! nich'ixvu ve't unq'a 
uxhchile' ti! ib'anat unq'a 

va'lexhe'! eche! u tacha'v 
vichi'ole'. As ye'l kuxh iya'eb'al 
ti! ib'anat unq'a va'lexhla 
txumb'ale' skajayil, tan aya'l chit 
ik'u'l nib'ane'. 
20Pet ech koj ex, tan jit'e'ch u 
chusb'ale' uve! kat chuspu sete ti! 
u Cristo. 
21As ootzimal sva'n uva' jik chit 
kat alpu isuuchil u yole' sete ti! 
u Jesús. As kat chuspu ve't ex ti! 
ung'a jikla txumb'ale' uva' nisa! 
Aak seti'. 
22 As a! u chusb'ale' uva' kat 
chuspu ve't ex sti' ti! uva! la etaq! 
ve't kan unq'a txumb'ale' uva! 
nikat eb'an b'axa uva' chiannalik 
sete, tan eesamalik vetxumb'ale' 
tu b'ey ta'n u tacha'v vechi'ole!. 
23 As la etaq! tokeb'al u Tiixhe! 
ti! ijalput Aak vetxumb'ale' 
24tan ti' uva! kat taq! Aak 
uma'l u ak! txumb'al sete 
uva' Aak cheesan tetz. As 
ech ve't u ak! txumb'ale' eche! 
vitxumb'al Aake', tan jik chit u 
ak! txumb'ale! uva! kat taq! Aak 
sete. As ye'l umaj va'lexh la 
chee sta'n. 

25Esti'e! ni val sete, etaq'taj 
kan unq'a chuli yole'. As jik 
chit la yolon ex sevatzaj, tan 
unvatzul kuxh ve't o! setuk' Katz 
u Jesucristo. 
26 Asoj la ul evi', as la til je! etib', 
aq'al uva! ye! la paavin ex. As ye! 
la pal u q'iie' sen, Pet oora kuxh 
la eya'sa u ulchil vi'e'. 
27As ye' la etaq' tokeb'al u 
tx'i'lanaje' ti! uva! la paavin ex 
ta'n naj. 
28 As ab'iste ex uva! netelq!'e', as 
eya'sataj etelq'e'. Pet aq'onvojtaj 
ex. As eb'antaj u b'a'ne', aq'al 

uva! la uch elochat vemoole' uva! 
nisa' lochb'al tetz. 

29Eli'k ch'u'l umaj va'lexhla 

yol tetzi'. Pet b'a'n eyolone' la 
eb'ane', aq'al uva! la eyak'insa 
taama unq'a uxhchile' uve' la 
ab'in veyole!. 

30As ye! la etxumunsa u 

Tiixhla Espíritu uva' kat taq' u 
Tiixhe! sete, k'uchb'al tetz uva! 
q'alpumal ve't ex vatz vepaave' 
techal la (ei u q'iie! uva! ye'l ve't 
tokeb'al u paave! sqi' la ib'ane!. 
31 As eteesataj unq'a va'lexhla 
txumb'ale' tu vetaanxelale' eche! 
u chi'chol aamaile', u tx'i'tzi'le', 
u ulchil viel, u yaaib'e', u 
yoq'o'me', as tuk' unjoltu unq'a 
va'lexhe!. As eya'sataj. 

32 Pet b'a'noj etxumb'al sevatzaj. 
Etxumtaj tib' evatz; as esotzsataj 
tib! epaav sevatzaj, eche! uve! 
kat ib'an u Tiixhe' sete, tan 

kat isotzsa Aak vepaave! ta'n u 
Cristo. 


Niyolon u Pablo ti' unq'a 
b'a'ne' uva' la ib'an 
unq'a niman tetz u Jesús 

1 As la val sete, ech koj chit 

la eb'ane' eche! uve' nib'an 
u Tiixhe', tan ex me'al ik'aol Aak. 
As xo'n ex te Aak. 
2As xo'noj chit ve't etib' sevatzaj, 
eche! uva! kat ib'an u Jesucristo 
sqi', tan kat taq! tib' Aak kamoj 
sqi' eche! umaj oy uva! ni toksal 
vatz u Tiixhe' as eche! isib'il 
umaj txoo uva! nitz'e'sal je! vatz 
Aak uva! va'l chit itx'umtx'ul 
toon vatz Aak. 

3Pet jank'al ex uva! ex itenam 

Tiixh, as ye! la uchi uva' la 
eyansa etib' tuk! umaj uxhchil. 

As ye! la eb'an unq'a vee! uva! 
ch'ixub'al chittu!. As ye! la 
etachva unq'a tetz vemoole'. As 
mita'n kuxh la eyolb'e unq'a 
va'lexhe' uve! nib'an unq'a 
uxhchile'. 

4Asmita'n la uch etalat unq'a 
va'lexhla yole' eche' umaj yol 
uva' la teesa tib! eq!ii sta'n, tan 
ye'l etokeb'al sti'. Pet aal la etaq' 
ta'ntiixh te u Tiixhe! ti! vib'a'nil 
Aake! uva! ni taq' sete. 

5 As ootzimal seta'n uva! ab'il 
niyansa tib' tuk' umaj uxhchil, 
moj nib'an ung'a veel uva! 
ch'ixub'al chittu'. As echat unq'a 
uxhchile' uva' ni tachva tx'iib'al 
iq'ii imool, tan a! ve't u tx'iib'al 
ig'iie' ni toksa vaatzil itiixh, tan 
a! ni toksakat taama ti' u tx'iib'al 
iq'iie!. As ai uxhchile' uva! ye'l 
tokeb'al xo'l u tename' uva' at 
jaq' u tijle'm u Tiixhe!. 

6As etaq'ak etib! maxtib'eloj 

te unq'a uxhchile' uva! ye'l 
kuxh itxa'k viyole', tan ti' unq'a 
va'lexhla txumb'ale' eche' unq'a 
vee! kat vallu sete, as ai sti'e' la 
ulkat vitx'i'tzi'l u Tiixhe! ti' unq'a 
uxhchile' uva' ai kuxh u paasan 
tziila txumb'ale' nib'ane!. 

7As ye! la emolo etib' tuk! unq'a 
uxhchile' uva! va'lexh kuxh 
vitxumb'ale' nib'ane!. 

8 Pet aal la eb'an u b'a'ne', tan 
ech vetxumb'ale' eche! umaj 
uxhchil uva! nixaan vatz u saje!. 
As k'uxh echik vetxumb'ale' 
b'axa eche' umaj uxhchil uva' 
nixaan tu tokto, as cheel nexaan 
ve't vatz u saje', tan at ve't ok ex 
Katz u Kub'aal Jesús. 

9As jank'al o! uva' ech u 
kutxumb'ale' eche! u uxhchile' 

uva' nixaan vatz u saje', as ol 
sula aama la ib'ane', tan ai u 
jikla txumb'ale' la kub'ane!. 

10 Esti'e' ni val sete, etitz'ataj je! 
etib' ti! eb'anat unq'a vee! uva! 
ban vatz u Kub'aal Jesús. 

11 As eb'anak unq'a vee! uva! 
nib'an ung'a uxhchile' uve! ech 
vitxumb'ale! eche! u uxhchile' 
uva! nixaan tu u toktoe!. Pet la 
etalo'k vipaav unq'a uxhchile' 
ste, tan ye! la txakon ve't sti! uve! 
nib'ane!. 

12 As ch'ixub'al chite! uva! la 
kuyolb'e unq'a va'lexhe' uva! 
nijutxi unq'a paasan tziie' 
ib'anata!. 

13 As jank'al unq'a vee! nijutxi 
unq'a uxhchile' ib'anata', as la 
chit el ch'u'le' vatz saj, tan ai u 
saje! la k'uchun el tzan. 
14Eche' uva! ni tal uma'l u yol: 

Oolsa aama, axh uva' vatik 
kuxh aama ta'n u va'lexhe!. 

As elen ch'u'l xo'l unq'a 
uxhchile' uva! eche! 
kamnaj vatz u Tiixhe'. 

As la itxiju ve't u Cristo u 
aanxelale', taq' u yole' ni 
tale'. 

15As la chit etoksa etaama 
ti' etilat je! etib' ti! u b'a'ne' 
uva' neb'ane!. As ye! la eb'an u 
paasan tziilla txumb'ale'. Pet atoj 
etxumb'al ti' eb'anat uve! b'a'n 
vatz u Tiixhe!. 
16 As eb'antaj chit u b'a'ne' 
tul uva' nitel tuch sevatz, tan 
mama'la va'lexhla txumb'al 
nib'an unq'a uxhchile' tu unq'a 
qliie!. 
17Ye' kuxh eb'an umaj txumb'al 
ta'n onkonil. Pet etoksataj 
etaama ti! epal stuul uva' ab'iste 

u b'a'ne' uva! nisa' u Kub'aale' 
uva! la eb'ane'. 

18As q'ab'ani'k ex, tan la teesa 
ex u q'ab'a'me' tu b'ey. Pet atoj 
etxumb'al ta'n u Tiixhla Espíritu 
ti' eb'anat u b'a'ne!. 

19As iyak'insataj tib! etaama 
sevatzaj tuk' unq'a b'itze! tetz u 
Tiixhe!. As tuk' chit etaanxelal 
la eb'itza unq'a b'itze' uva! tu 
Salmo as tuk' ka't unq'a bitze! ti! 
etoksat iq'ii u Kub'aal Jesúse!. 
20As ye' la eya'sa etaq'at 
ta'ntiixh te u Kub'aal Tiixhe' 
tuk! vib'ii u Kub'aal Jesucristo, 
ti' unq'a b'a'nile' uve' nib'an Aak 
sete. 


Nichusun u Pablo ti' uva! 
kam la tulb'e unq'a niman 
tetz u Jesús tatin tikab'al 


21 As palojtaj ex stuul uva! 
kam enimat etib' sevatzaj ti' 
ek'uchata' uva! ex niman tetz u 
Cristo. 

22 As ex ixqela, ech enimat 
vetzumele' eche! enimat u 
Kub'aal Jesúse!, 

23 tan ech tatin u tzumelae! ti! 
tilat isuuchil u tixqele' eche! 
tatin u Cristoe' ti! tilat isuuchil 
vitename', tan ech tatin Aake' 
sqi' eche! tatin u kuvi'e' ti! u 
kuchi'ole'. As Aake' u q'alpun 
getze', jank'al o! uva! o! ve't 
niman tetz Aak skukajayil. 

24 As ech kunimat u Cristoe'! tuk! 
qaanxelal, as echat la eb'ane', ex 
ixqela, ti' enimat vetzumele'. 

25 As ex tzumela, xo'noj 
vetixqele' sete eche! kat ib'an 

u Cristo sde, o! uva! o! itenam 
Aak, tan kat taq' tib' Aak kamoj 
sqi', 

26ti' toksat o' Aak sitenam. As 
kat ijosq'i ve't Aak u qaanxelale' 
ta'n viyole', 

27aq'al uva' achveb'al ve't o' vatz 
Aak la ib'ane' tul la teq'o ok o' 
Aak svatz, eche' nib'an umaj ixoj 
tuk' vitzumele' tul ni teq'o tib' 
tuk' tixqel, tan ch'i'umal tilon 
ixoj. As ye'l tz'il at ti' ixoj. As 
mita'n u toksa'm ixoje' moch'in 
tib', tan ye'l tz'il at sti'. As ech 
o'e'! vatz Aak, tan josq'imal ve't u 
qaanxelale' ta'n Aak. 

28 As ech kat tulb'e o' u Cristo 
ti' ixo'nit o' Aak, as echat la 
eb'ane', ex tzumela, tan la exo'ni 
vetixqele' eche! exo'nit vechi'ole!. 
As ab'il uva! nixo'ni u tixqele', as 
eela kuxh stuk' uva! nixo'ni je! 
tib!, 

29tan ye'l umaj uxhchil ati uva! 
ni tixva vichi'ole'. Pet nixo'ni 
vichi'ole'. As nik'uula vichi'ole' ti! 
ixo'nita'. As ech nib'an u Cristo 
sqe, o! uva! o! itenam Aak, 

30as vatzul ve't gatin tuk' Aak, 
as ech b'an qa'ne' tuk' Aak eche' 
b'anik ta'n vib'ajil Aake' tuk! 
vichi'ole' tul uva' atik Aak vatz u 
tx'ava'e'. 

31 Esti'e! uva! tz'ib'amal kan u 
yole! uva! ech ni tal (ei: 

La el ch'u'l u naje' Katz 
vitxutxe! tuk' vib'aale'. 

As la teq'o ve't tib' naj tuk! u 
tixqele!. 

As uma'l kuxh ve't itxumb'al 
naj tuk' u tixqele' la ib'ane', 
ti'k u yole'. 

32 As nim talche' u yole'. Pet a! 
u gatine' ni tale! tuk' u Cristo, oi 
uva! o! niman tetz Aak. 
33Esti'e! ni val sete, ex tzumela, 
xo'noj vetixqele' sete eche! uve! 

neb'an je! sete. As echat ex, ex 
ixqela, la enima vetzumele'. 
1As ex me'al k'aola, 
enimataj vetxutxe' tuk! 

veb'aale', tan a'e! uva! b'a'n vatz 
u Kub'aal Tiixhe'. 
2 Tan ech ni tal uma't u yol ile! 
uva' tz'ib'amal kan: 

Xo'noj vab'aale' see; 

as xo'noj vatxutxe! see, ti'k u 

yole!. 

As ale! u blaza tzaq'ite' uva! alel 
kan sqe uva! at kutx'aja'm sti', 
asoj la kunima, 
3 tan ech ni tal u tzaq'it ile! ti' u 
tx'aja'me': 

Acha'v etatine' la ib'ane!. 

As nim etiichajil la eb'an vatz 

utx'ava'e', ti'k u yole!. 

4Ex b'aala, ye' la etulsa ivi' 
unq'a me'al ek'aole'. Pet la etil 
tijikil. As la etaq' itxumb'al. As 
la echus ti' u b'a'ne', tan a'e' uva! 
nisa' u Kub'aal Jesucristo uva! 
ech la eb'ane'. 

5 As ex aq'onvil, enimataj u 
b'aal ag'one' vatz u tx'ava'e'. As 
jik koj chit la exo'va. As aya'loj 
chit ek'u'l ti' enimata' eche! 
enimat u Cristo. 
6As jit kuxh ai la aq'onvu kat 
ex tul uva' aal tzan u b'aal 
aq'one' sete. Pet la ag'onvu ve't 
ex, k'uxh ye'l u baal aq'one' ati. 
As jit kuxh ti' tok eq'ii la eb'an 
vatz u b'aal aq'one'. Pet la etulsa 
sek'u'l uva' ex ik'am u Cristoe!. 
Estile! uva! la ag'onvu ve't ex 
tijikil, tan eche' nisa' u Tiixhe!. 
7Aya!loj chit ek'u'l la ag'onvu ve't 
ex, tan ootzimal seta'n uva! jit 
kuxh umaj naj la ilon vetaq'one'. 
Pet ni til u Kub'aal Jesucristoe' u 
aq'one' uve! neb'ane'. 

8 As k'uxh netaq'onvu xe' uma'l 
baal aq'on as moj ye'xheb'il ni 
ilon esuuchil ti' vetaq'one' uva! 
neb'ane', as ootzimal seta'n 
uva' la taq' u Kub'aal Jesúse' 
etx'aja'm ti' u b'a'ne! uva! 
neb'ane!. 

9 As echat chit la eb'ane', ex 
b'aal aq'on, ti! unq'a aq'onvile!. 
As ye' la exo'visa chajnaj, tan 
ootzimal seta'n uva' eela kuxh 
ex tuk' unq'a aq'onvile! vatz 

u Kub'aal Jesúse! uva! echen 
tu almika', tan ye'l ixo'l ung'a 
uxhchile' ni toksa Aak. 


Ni tal u Pablo 
kam la ib'an u niman tetz 
u Jesús ti' u tx'i'lanaje' 

10 As la val sete, vitz'in vatzik, 
eyak'insataj tib' etaama ti' u 
Kub'aal Jesúse! tuk! vib'a'nil 
viyak'il Aake'. 

11 As etxakonsataj unq'a b'a'nile! 
uva! ni tag' u Tiixhe' sete, aq'al 
uva! ye! la oleb' u tx'i'lanaje! ti! 
emaxtib'ele'. As ech ekolat etib'e' 
vatz u tx'i'lanaje' eche' ikolat 

tib' umaj sol vatz unq'a uxhchile' 
uva' nich'o'n taama sti', 

12tanjit ti! unq'a vatz tx'ava'illa 
uxhchile' nu kub'ankat ch'a'o. 
Pet ai nu kub'ankat ch'a'o ti' 
unq'a vaa! uva! ye! na'l uva' at 
tijle'm ti' ung'a b'anol va'lexhe' 
uva' echen u taanxelale' tu u 
toktoe'. As nu kub'an ch'a'o tuk' 
unq'a sub'ule' as tuk' unka't 
unq'a ib'ooq'ol unq'a b'anol 
va'lexhe' uva' nisuturi tib' sqi'. 
13 Esti'e' ni val sete, etxakonsataj 
unq'a b'a'nile! uva! ni taq! 

u Tiixhe' sete, aq'al uva! la 
etxakb'a' etib' vatz u k'axk'oe'. 

As tul ma't epaleb'et ung'a 
k'axk'oe' skajayil, as chab'amal 
ve't etatine! vatz u Tiixhe! la 
ib'ane!. 

14 As echab'ataj chit etatine!. As 
etoksataj chit etaama ti' u jikla 
yole' eche! ijik'it tib' umaj sol 
ti' ib'anat ch'a'o. As enimataj u 
jike', tan a'e! la lochon ex vatz u 
tx'i'lanaje' eche! ilochax u sole' 
ta'n umaj chotkin oksa'm uva' 
ni toksa tzi' taama tul nib'an 
ch'a'o. 

15 As eb'antaj chit etuche' ti' 
bien etalat u b'a'nla yole' uva! 
ni lochon o! ti! uva! b'a'n qatin 
sukuvatzaj. Eche' nib'an umaj 
sol, tan al vixa'p naje' ni eq'on ti' 
ixaane!. 

16 As jit ta'ne' la eb'ane'. Pet 

la echab'a ek'ujb'a't ek'u'l ti' u 
Jesucristo, tan a! u k'ujleb'al 
ek'u'le! ti! Aak la majon unq'a 
va'lexhe' uva' ni taq' tzan u 
tx'i'lanaje' seti' eche! teq'ot u 
sole! umaj jepkin ch'ich! ti! 
imajat el u va!lexhe! uva' ni tul 
sti'. 

17 As atoj chit sek'u'l uva! 
q'alpumal ve't ex vatz u paave' 
ta'n u Jesucristo, tan a'e' la 
lochon ex vatz u tx'i'lanaje! eche! 
umaj chotkin b'oob'al uva! at je! 
tivi' u sole! ti' ikolat vivi'e'. As 
atoj chit viyol u Tiixhe' sek'u'l, 
tan ech ilochat ex viyol Aake' 
eche' umaj ch'ich' uva' eche' 
machit uva' eq'omal ta'n u sole' 
ti! ib'anat ch'a'o. 

18 As enachtaj chit Tiixh 
sb'enameen tuk' vib'a'nil u 
Tiixhla Espíritu, tan a'e' la 
lochon ex ti! ejajat kuyb'al te 

u Tiixhe!. As pali'k ektu!l ti! 

enachat Tiixh ti' unq'a niman 
tetz Aake' skajayil. 

19 As enachtaj Tiixh svi' ti! uva! 
la taq' Aak untxumb'al ti! valat 
isuuchil u b'a'nla yole! uva! ye! 
ootzimalik ta'n unq'a q'esla 
kub'aale! na'ytzan. As ye! la xo'v 
in ti' valat isuuchil u yole', 
20tan kat ichaj tzan in u Tiixhe' 
til ipaxsal u b'a'nla yole' ti! 

Aak. As esti'e' ato'k tzan in tu 

u kaarsa, as nunjaj b'a'nil sete 
til uva! la enach Tiixh svi', aq'al 
uva! ye! la xo'v in ti! valat u yole', 
tan eche! nisa' u Tiixhe! svi'. 


Nitzojpu ve't iyolon 
u Pablo te unq'a aa Éfeso 
21Vitz'in vatzik, nunsa' 

uva' la etab'i untzib'lal kam 
uve' nunpaleb'e as kam uva! 
nunb'ane'. As tuk unchaj b'en 
u qitz'in gatzike', u Tiquico, ti! 
talat isuuchil sete, tan xo'n aak 
sve. As jik chit aak ti' ilochone! 
ti' talax viyol u Tiixhe', tan 
til uva! at ve't ok aak Katz u 
Kub'aal Jesúse!. 
22 Estile! nunchaj b'en aak 
sexo'l, aq'al uva' la tal aak 
untzib'lal sete ti! uva! kam 
nunb'an tzitza!. As la iyak'insa 
ve't aak etaama ti' u k'ujleb'al 
ek'u'le'. 

23 As u Kub'aal Tiixhe' tuk! u 
Kub'aal Jestse' la aq'on sete ti! 
uva' b'a'n etatin sevatzaj, tuk' 
uva' la exo'ni etib' sevatzaj, as 
tuk' u k'ujleb'al ek'u'le', jank'al 
ex uva! ex niman tetz Aak. 
24As Aake' la aq'on ku! tzan 
vib'a'nile' seti', jank'al ex uva' 
ye! la eya'sa exo'nit u Kub'aal 
Jestse'. An chite!. 

U u'uj 
uva' itz'ib'a b'en 
u Pablo 
te unq'a aa Filipos 


uva' ni niman u Jesús 


Ni taq' b'en u Pablo itzii 


1 Ine' in Pablo tuk' u 

Timoteo uva! ik'am u 
Jesucristoe!, as ole! uva' ni q'iilan 
b'en ex, jank'al ex uva! ato'k ex 
k'atz u Jesucristo tu u tename' 
Filipos, as ex unq'a iq'esal unq'a 
qitz'in qatzike! uva! niman tetz u 
Jestise' tuk! ex uva' ex lochonaal 
Katz veq'esale' unpajte. 
2As a! u Kub'aal Tiixhe' tuk! u 
Kub'aal Jesucristoe' la aq'on 
vib'a'nile! seti', ti! uva! b'a'n 
etatin sevatzaj. 


Ni taq' u Pablo ta'ntiixh 
ti' unq'a niman tetz u Jesús 


3 As tul ni vulsa ex sunk'u'l 
b'enameen, as ni vaq' ta'ntiixh te 
u Tiixhe! se, 
4As b'enameen chit nunnach 
Tiixh tuk' chiib'ichil seti' 
sekajayil, 
5tan neloch in ti' ipaxsal u b'a'nla 
yole' ti! u Cristo. As a's exe'te! ti! 
elochat in tul kat enima u yole' 
uve' kat val sete. As antel kuxh 
elochat in cheel ti! ipaxsal u yole!. 





6As ootzimal sva'n uva! a' u 
Tiixhe' kat xe'tisan u b'a'ne' tu 
vetaanxelale!'. As ye! la iya'sa Aak 
ib'anata' tu vetaanxelale', tan la 
itzojpisa Aak ib'anat seti' tu u q'iie' 
uva' la ul u Jesucristo unpajte. 
7As aal chit b'a'ne' ni vitz'a uva! 
ech la ib'ane' set, tan xo'n chit 
ex sve. As neloch in ti' unb'anat 
uve! kat taq' u Tiixhe' sve, k'uxh 
ato'k in tu u kaarsa ti' unpaxsat 
u b'a'nla yole! ti! u Cristoe', as 
moj at in vatz unq'a iq'esal unq'a 
tename' ti' valat isuuchil uva' 
kam sti' nunpaxsakat u b'a'nla 
yole', as til unk'uchata' uva! jik 
chite' u yole' uve' ni vale!. 

8 As ootzimal ta'n u Tiixhe' uva! 
xo'n chit ex te u Jesucristo. As 
echat nunb'ane' ti! unxo'nit ex 
unpajte. 

9As tul uva! nunnach Tiixh seti', 
as nunjaj te Aak uva' la yak'in 

u xo'niib!e! sexo'l ti! etootzita' 
uva' kam ni tokkat u xo'niib'e' 
sevatzaj tuk' chit etaanxelal, 

10 aq'al uva! aya'l chit ek'u'l ti! 
eb'anat u b'a'ne'. As ye'l umaj 
yol la chee sett tu u q'iie' uva! la 

ul u Cristoe! unpajte, tan jik chit 
etxumb'al kat eb'ana. 

11 As la toksa ve't unq'a tename! 
iq'ii u Tiixhe' seta'n, tan 

ti! uva! jik chit vetxumb'ale' 
neb'an sevatzaj ta'n vib'a'nil u 
Jesucristo. 


Vuntiichajile' a'e' u Cristoe' 

12 Vitz'in vatzik, nunsa' uva! 
la etootzi uva' jank'al unq'a 
k'axk'oe' uva' kat unpaleb'e, as 
kat txakoni ti' uva' la inima 
unq'a tename' u b'a'nla yole' ti! u 
Cristoe!. 

13 As ootzimal ta'n unq'a sole! 
uve! ni xeeon in tzitza' tu u 
kaarsa as tuk' tu unq'a tename' 
uva! ti' kuxh unpaxsat u b'a'nla 
yole! ti' u Cristoe' kat oksalkat in 
tu u kaarsae!. 

14 As tul kat tab'i ve't unq'a 
qitz'in qatzike! uva! ni niman 

u Jesúse! uva! kat oksal in tu 

u kaarsa, as nimal chajaak kat 
yak'in ve't taama. As ye! nixo'v 
ve't chajaak ti' ipaxsal u b'a'nla 
yole! xo'l unq'a tename!. 

15 As at unq'a qitz'in qatzike' 
uva' ni alon isuuchil u b'a'nile' 
uva' kat ib'an u Cristo sqi'. Pet 
nich'o'n taama svi', tan al nisa' 
chajnaj uva! la enima kam uva! 
ni tal sete. Pet ech koj unka't 
unq'a qitz'in gatzike', tan jik chit 
itxumb'al tul ni tal isuuchil u 
b'a'nla yole' ti' u Cristoe!. 

16 As xo'n chit in ste. As 
ootzimal sta'n uva! k'ujlu kan in 
ta'n u Tiixhe! til unk'uchat vatz 
unq'a tename' uva! jik chit ni val 
u b'a'nla yole' ti! u Cristoe!. 

17 As unq'a qitz'in qatzike! uve' 
nich'o'n taama svi', tan a' ni 

titz'a chajnaj uva! la oksal iq'ii 
chajnaj, tan ye'l itxumb'al 
chajnaje' jik koj tul nipaxsa u 
b'a'nla yole'. As ni tal chajnaj 
uva! aal la itxumunsa in chajnaj 
tuk' vitxumb'ale', uva! ni tale! tul 
uva! at in tu u kaarsae!. 

18 Pet ye! kuxh vetz sti! kam uva! 
ni titz'a ung'a qitz'in qatzike! svi'. 
As k'uxh tuk' ch'o'nchil aama 

as moj b'a'n itxumb'al nib'ane' 
svi', as ta'n yole' uva! a! u b'a'nla 
yole' ni tal chajnaj ti' u Cristo. 
As nuntxuq'txun ve't sti!. As ye! 
la ya! in ti' unchiib' o u b'a'nla 
yole' ti! u Cristoe!, 

19tan ootzimal sva'n uva! kam 
kuxh la unpaleb'e, as b'a'n la 
ib'an sve, tan nenach Tiixh svil. 
As niloch in u Tiixhla Espiritue' 
uva! kat tag' tzan u Jesucristo sve. 
20As ai ni tal vaama uva' k'uxh 
kam kuxh la unpaleb'e, as ye! 

la ch'ixvu ve't in vatz u Tiixhe' 
til voksat iq'ii Aak, tan k'ujle'l 
unk'u'l k'uxh kam kuxh la 
unpaleb'e, tan k'uxh la alpu 
unyatz'pe' as moj la chajpul in, 
as ye!l in la xo'v in ti! valat u 
b'a'nla yole!. 

21 As tul uva! at untiichajil vatz 
utx'ava'e', as ti! voksat iq'ii 

u Cristo la atinkat in vatz u 
tx'ava'e'. Pet asoj la yatz'pu ve't 
in, as aal b'a'ne' la ib'an sve. 

22 Pet asoj latel txakon in seti' 
ti! elochpe' tul uva! attel in vatz 
utx'ava'e', as ye! vootzaj ab'iste 
tuk unsa' unpaleb'eta', 

23 tan at ve't ku! in xo'l ka'va'l 
uva' at tzan svi'. As ni tal vaama 
uva' la b'en ve't in. As la kam 

in ti! vatin k'atz u Cristoe!, tan 
b'a'ne' la atin in k'atz Aak. 

24 Pet asoj latel txakon in se, 
as aal b'a'ne' la ib'an sete uva' la 
atin in vatz u tx'ava'e!. 
25 As k'ujle'l ve't unk'u'l uva! 
b'a'n la b'en ib'an sete uva' la 
atin in vatz u tx'ava'e', tan lochel 
ex la unb'an ex, aq'al uva' la 
etaq' yak'il ti! enimat u Jesúse!. 
As la yak'in ve't u chiib'ichile' tu 
vetaanxelale!. 
26 As tul la oon in sexo'l unpajte, 
as ye! la ya! ex ti! etoksat iq'ii u 
Jesucristoe! ti' u b'a'nile' uva! la 
b'anchu sve. 

27As k'uxh ab'iste kuxh ve't 
la unpaleb'e, as eb'antaj unq'a 
jikla txumb'ale' eche! uva! ni tal 
u b'a'nla yole' ti! u Jesucristoe". 
As k'uxh la oon in ti' b'en vilat 
ex as moj vele, as ai nunsa' 
uva! la vab'i uva! vatzul kuxh 
etxumb'al sevatzaj ti' eya'lut 
etib' ti' enimat u b'a'nla yole' ti! 
u Cristoe!. 
28As ye' la xo'v ex te unq'a 
uxhchile' uve' nich'o'n taama 
seti'. Tii etaama la eb'ane', tan 
ech ik'uchate' uva' la el iq'ii 
unq'a uxhchile'. Pet ech koj ex, 
tan la oksal eq'ii, tan a! u Tiixhe' 
la b'anon. 
29As aq'el ve'te! sete uva! la 
enima u Cristo. As jit kuzh ti! 
ek'ujb'a't ek'u'l sti! la enimakat. 
Pet OI epaleb'et u k'axk'oe! 
unpajte eche! uva' kat ib'an 
Aak. 
30 Tan unq'a k'axk'oe' uve! 
nepaleb'e ta'n unq'a uxhchile' 
uve' nich'o'n taama seti', as eela 
tuk' unq'a k'axk'oe' uve' kat etil 
unpaleb'eta' tul atik in sexo'l. As 
at sek'u'l uva' nitel unpaleb'e u 
k'axk'oe' cheel. 





496 


Niyolon u Pablo 
ti' tok iq'ii u Cristo 

1As ootzimal sva'n, vitz'in 

vatzik, uva! niyak'in 
etaanxelal tan ti! uva' ato'k ex 
k'atz u Cristoe'. As nechiib!e', 
tan xo'n ex te Aak. As unvatzul 
kuxh vetxumb'ale' tuk' u Tiixhla 
Espíritue!. As nitxum tib' evatz 
sevatzaj. 
2 Estile! nunjaj b'a'nil sete, ti! 
uva' la eyak'insa u chiib'ichile' 
tu u vaanxelale'. As eela koj chit 
eyolone' sevatzaj. As eela koj 
chit exo'nit etib' sevatzaj. As 
unvatzul koj chit etxumb'al la 
ib'ane!. 
3 Ye! la eb'an umaj txumb'al uva! 
la ok exo'l sta'n. As ye! la etoksa 
je! eq'ii ti! uva! kam la eb'ane!. 
Pet tuk' mutxkin aamail la 
etoksa iq'ii unq'a qitz'in qatzike' 
uva' at sexo'l, tan at itxumb'ale' 
ta'n u Cristoe!. 
4 As jit kuxh uve' la eblane! kam 
uva! b'a'n sete. Pet a' la eb'ane' 
kam uva! b'a'n te unq'a qitz'in 
qatzike!. 
5 As ech vetxumb'ale' la ib'ane' 
eche! vitxumb'al u Jesucristo 
uva! kat iblana. 

6 As tul Tiixh u Jesúse!, as ye! 
kat ije'sa Ob Aak ti! toksat 
ig'ii 

tuk' u tijle'me' uva' Tiixh Aak. 

7 Pet kat inima Aak uva' ech 
Aake' naj kat ib'ana. 

As kat ok ve't Aak eche! 
uma'l u k'am, 

tan ech ve't Aake! eche! vatz 
tx'ava'illa aama kat ib'ana. 

8 As tul echik ve't Aake' eche! 
uma'l uxhchil, 

as ye! kat ije'sa tib' Aak ti' 
toksat ig'ii. 

Pet niman yol Aak kat ib'ana, 
techal kat yatz'pu ve't Aak 
vatz uma'l u kurus. 

9 Esti'e' nim kat toksakat u 
Tiixhe' iq'ii u Jestise! ti! 
unq'a vee! skajayil. 

As kat toksa u Tiixhe! iq'ii 
vib'ii u Jestise' ti! unq'a 
uxhchile' skajayil, 

10 k'uxh eyen tu almika', moj 
vatz u tx'ava'e', pet moj jaq' 
u tx'ava'e'. 

Esti'e! la qaaeb' ve't unq'a 
uxhchile' skajayil vatz u 
Jesúse!. 

11 As la tal unq'a tename! uva! 
a! u Jesucristo u B'ooq'ole!. 

As ech toksat unq'a tename! 

ig'ii u Tiixhe!. 


Ni taq' u Pablo itxumb'al 
unq'a niman tetz u Jesús 


12 As la val sete, vitz'in vatzik, 
ex uva' xo'n ex sve, as kam 
enimat u Tiixhe' b'enameen 
tul uva' atik in sexo'l, as echat 
la eb'ane' cheel, tan ti' uva! 
nexo'va Aak. As k'uxh ye'l in 
sexo'l, as aya'loj chit ek'u'l ti' 
eb'anat u b'a'ne', as ti! ek'uchata' 
uva' q'alpumal ve't ex ta'n u 
Tiixhe!, 
13tan Aake' ni oksan xe! etaama 
uva! la esa! eb'anat u b'a'ne'. As 
Aake' la lochon ex ti' eb'anata' 
unpajte, aq'al uva' la eb'ane' kam 
uva! nisa' Aak seti'. 

14 Asjank'al uva! la eb'ane', as 
ye! la eyol ve'te!. As mita'n tuk' 
yaaib' la eb'ankat, 

15 aq'al uva! ye'l umaj va'lexhla 
yol la alpu seti'. As jik chit 

etxumb'al la eb'ane', tan ex 

ve't me'al ik'aol u Tiixh. As 

ech ek'uchat ve't u b'a'ne' vatz 
unq'a uxhchile' uva' va'lexh 
vitxumb'ale' eche' itxijun unq'a 
tx'umile' vatz u almika!e!. 

16 As eb'antaj u b'a'ne' xo'l unq'a 
tename' ti' ek'uchat u b'a'nla 
yole!, uve! ni aq'on etiichajil 
Katz u Tiixhe!. Esti'e' la chiib' in 
seti' tu u q'iie! uva! la ul u Cristo 
unpajte, tan la ek'uche' uva! ye! 
kat el iq'ii u vaq'one' uva! kat 
unb'an sexo'l. 

17As ootzimal sva'n uva' k'ujle'l 
ek'u'l o u Tiixhe', as u aq'one' 
uve! neb'an ti! Aak, as eela tuk' 
umaj oy uve! neb'an vatz Aak. 
Asoj la kam in ti' valat viyol u 
Tiixhe! sete, as la txuq'txun in 
setuk' sekajayil. As ech la ib'an 
vunkameb'ale! eche! nib'anchu 
tuk' u vino uva! ni peq'likb'en 

til u oye! uve! ni toksal vatz u 
Tiixhe! ta'n u nachol Tiixhe!. 

18 As la chiib! ve't ex, tan ti! uva! 
aya'l chit ek'u'l ti! Aak. As la 
chiib' ve't ex svi' unpajte, tan 
aya'l chit unk'u'l ti' unnimat Aak. 


Nichaj b'en u Pablo u Timoteo 
tuk' u Epafrodito tu u Filipos 


19 Asoj la ib'an u Kub'aal 
Jesucristo b'a'nil, as tuk unchaj 
b'en u qitz'in qatzike! u Timoteo 
ti' b'en iyak'insat ex, as ti' tul 
iyak'insat ve't in unpajte tul la 
vab'i yol seti'. 
20As ye'l uma'toj uxhchil 
sunk'atz uva! ech itxumb'ale' 
eche' u Timoteo, tan ni tok u 
Timoteo ilil sett, 

21 Pet ech koj unjoltu unq'a 
uxhchile', tan ai kuxh u tetze' ni 

titzla. As nu koj titz'a seti' eche' 
uva! ni titz'a u Jesucristoe! seti'. 
22As ootzimale' seta'n uva' b'a'n 
itxumb'al u Timoteo nib'ane', 
tan niloch in ti' ipaxsal u b'a'nla 
yole! ti! u Cristo eche! ilochat 
umaj k'aola ib'aal. 

23 Esti'e' ni vale! uva' tuk unchaj 
bien u Timoteo sexo'l. Pet lanal 
vile! kam tuk elojkat in. 

24 As k'ujle'l unk'u!l ti' u Kub'aal 
Jesúse' uva! Aak tuk b'anon 
b'a'nil uva' ye' la b'alaxtu ve't in 
ti' b'en vilat ex unpajte. 

25 Pet ni vitz'a uva! la 
unb'axsa b'en u gitz'in gatzike' u 
Epafrodito sexo'l uva! ni lochon 
in ti' talpu u b'a'nla yole' ti! u 
Cristo xo'l unq'a tename' uve' 
nich'o'n taama sqji', tan exe' kat 
chajon tzan ti' ul ilochat in ti' 
uva! kam nisa'vit svi'. 
26As nitxum ex u Epafrodito. As 
nitxumun ve't taama seti', tan 
ootzimal ve't sta'n uva' kat etab'i 
uva' kat ipaleb'e uma'l u ch'o'm 
tzitza'. 
27As an chite', tan kat ipaleb'e 
u ch'o'me'. As bur kuxh ye! kat 
kami. As kat itxum u Tiixhe' 
ivatz. As kat itxum Aak unvatz, 
til uva! ye! la ul uma't txumu'm 
svi' unpajte. 
28Esti'e! techal chit tuk unchaj 
ve't b'en u Epafrodito sexo'l, 
aq'al uva' la txuq'txun ex tul la 
etil toone'. As ye! la txumun ve't 
vaama seti', tan at sunk'u'l uva! 
la txuq'txun ve't ex tul uva! la 
ooni. 

29 As acha'v ek'ulata' tuk! 
chiib'ichil, tan qitz'in gatzik 
qib'e' stuk! Katz u Tiixhe!. As 
la chit exo'ni aak tuk' unka't 

unq'a qitz'in qatzike! uva' ech 
itxumb'ale' eche! aak, 

30tan tuk' kuxh unb'iite uva! ye! 
kat kami ti' ilochone' ti' talpu u 
b'a'nla yole' ti' u Cristo. As kat 
ipaleb'e k'axk'o tul kat echaj 
tzan ti' ul ilochat in, tan ye! kat 
uch etule' ti! unlochpe!. 


Ni tal u Pablo uva' ye'l itxa'k 
uva' nik ib'an na'ytzan 
1Vitz'in vatzik, chiib'ojtaj 
ex ti! u Kub'aal Jesús. As 

ye'xhkam niyan sve ti' untz'ib'at 
b'en unq'a yole' sete unpajte, tan 
la iloch ex ti' ichee etxumb'al 
vatz unq'a uxhchile' uva' nich'o'n 
taama seti'. 

2As la etil etib' vatz unq'a 
uxhchile' uva! ech vitxumb'ale' 
eche' unq'a tx'i'e', tan a! kuxh 

u va'lexhe' nib'ane' ti' talat 

sete uva! la tzok'ax el unb'iil 
vechi'ole!. 

3As o'e' vitenam u Tiixhe'. As 
eela kuxh stuk' uva' tzok'el 

ve't el unb'iil u kuchi'ole' ta'n 

u Tiixhla Espiritue', tan ai u 
Tiixhla Espiritue' ni lochon o' ti! 
kunimat u Tiixhe'. As nu kuchiib' 
ve'te! uva! at ve't ok o! k'atz u 
Jesucristoe'. As ye! ni qoksa 
kuq'ii ti! umaj txumb'al uva' nu 
kub'an vatz u tx'ava'e', ti! qok 
jikla aamail vatz u Tiixhe'. 

4 As k'uxh nik vale! uva! b'a'n in 
vatz u Tiixhe! ti! uve' nik unb'ane', 
as jitle'che'. Pet asoj at umaj 
uxhchil ni itz'an uva! b'a'n vatz u 
Tiixhe' ti! uve' nib'ane', as at pale! 
vuntxumb'ale' nik unb'ane! ti! 
uve' nib'an u uxhchile', 

5tan kat tzok'ax el unb'iil 
vunchi'ole' tul kat ib'an vaaxil 

q'ii vitz'eb'e'. As in tiaal Israel, 
tan in tiaal u Benjamín. As ye!l 
umaj uxhchil uva! jit tiaal Israel 
xo'l ung'a q'esla unb'aale!. As 
chusel vib! sb'a'n ti' ung'a yole' 
uva! tz'ib'amal kan ta'n u Moisés, 
tan inik fariseo. 

6 As aya'lik chit unk'u'l nik 
unxo'ni u chusb'ale! uva! alel 
kan ta'n unq'a q'esla unb'aale!. 
Esti'e' nik unlaq'b'a unq'a niman 
tetz u Jesús, tan va'lexhik 

chit u chusb'ale' sunvatz uva! 
nimamalik sta'n uva! nik vale'. 
As nik unnima u tzaqj'ite' uva! tal 
kan u Moisés, tan a'e' la oksan in 
jikla aamail vatz u Tiixhe! uva! 
nik vale!. 

7As jank'al unq'a txumb'ale' 
uva' nik unb'an na'ytzan uva! 
nik oksan in jikla aamail vatz 

u Tiixhe' uva! nik vale', as cheel 
ye!l ve't itxa'k sunvatz, tan kat 
vootzi ve't u Cristoe!. 

8 As ye'l itxa'k sunvatz jank'al 
ung'a txumb'ale! uva! nik unb'an 
na!ytzan, tan ye! la lejon ti! 

uve! kat vootzi u Jesucristoe". 

As ti! uva! tan kat vootzi ve't 
Aak, as estile! uva! kat vaq' ve't 
kan unq'a txumb'ale' uva! nik 
unb'ane!. As ni vitz'a ve'te! uva! 
ech unq'a txumb'ale! uva! nik 
unb'ane' eche! ch'is sunvatz, 
ag'al uva! la yak'in ve't in Katz u 
Kub'aal Jesúse!. 

9As ni vale! uva! la ootzil in 
uva! at ve't ok in k'atz Aak. As 
jit a! ni vale! uva! kat ok in jikla 
aamail ti' unnimat u tzadqjite' 
uva' tz'ib'amal kan ta'n u Moisés. 
Pet ti' u Cristo uva! k'ujle'l chit 
unk'u'l sti!, as esti'e'! kat okkat 

in jikla aamail uva! kat taq' u 

Tiixhe' sqe. As tan ti' uva' jik 
chit inimat u Cristo viyol u 
Tiixhe' skajayil. 

10 As kat vaq'lu ve't kan unq'a 
txumb'ale' uva' nik unb'an b'axa, 
til uva! la yak'in ve't in Katz u 
Cristoe!. As la yak'in ve't viyak'il 
u Tiixhe' sunk'atz uva! kat ulsan 
taama u Cristoe!. As la unpaleb'e 
u k'axk'oe' eche! uva' kat ib'an 
Aak. As la vaq' vib' kamoj ti! 
voksat iq'ii u Cristoe! eche! uva! 
kat ib'an Aak sqi' tul kat kam 
Aak. 

11 As k'ujle'l unk'u'l ti! uva! tul 
la kam in, as la tulsa u Tiixhe' 
vaama unpajte. 

12 As jit ai ni vale! uva! kat 
oleb'yu ve't in ti' unlejat 
vitxumb'al u Cristoe!. Pet ye'l 
in oonoj in ti! uva! kam nisa! 
Aak svi'. As ni vaq' yak'il 
ti! unb'anata', tan estile! kat 
imolokat in Aak. 

13 Vitz'in vatzik, ye'xhkam ni 
vale! uva! kat oleb'yu ve't in. Pet 
ai kuxh nunb'ane', tan nunsotzsa 
unq'a vee! sunk'u'l uva! kat 
palyak kan. As nunya'lu vib' ti' 
voon tu uva' k'ajelkat sva'n, 
14tan nunk'aj vib' ti' voone' tu 
uva' ni valkat voone', tan kat 
imolo in u Tiixhe! ti! uva! la 
unlej vitxumb'al u Jesucristo, 
tan at ve't ok in k'atz Aak. As a! 
la atinkat in k'atz Aak. 

15 Esti'e' ni val sete uva! jank'al 
o! uva! at ve't kutxumb'al ta'n 

u Tiixhe', as unvatzul kuxh koj 
kutxumb'al ti' kulejat vitxumb'al 
u Cristo. Pet asoj va'len 
txumb'al netitz'a ve'te!, as a! u 
Tiixhe' la k'uchun ve't isuuchil 
sete. 

16 As palojtaj o! stuul, tan techal 
la kunima jank'al uva! ootzimal 
ve't sqa'n ta'n u Tiixhe!. 

17Vitz'in vatzik, eb'antaj eche! 
uva' nunb'ane'. As eteesataj 
etexhlal ti' ka't ung'a qitz'in 
qatzike! uva! ni teesa texhlal svi!. 
18 As jatpajux kuxh val sete, uva! 
nimal unq'a uxhchile' ati uva! 
tuk' vitxumb'ale' ni teesakat ig'ii 
u chusb'ale! uva! nimamal sqa'n 
til uva! kat kam u Cristoe! vatz u 
kuruse', as ti' toksat o Aak jikla 
aamail. As tuk' oq'el tuk val sete 
unpajte, 
19tan ai kuxh ni toksakat taama 
til ib'anata' kam uva! ni tachva 
vichi'ole'. As ni toksa je! iq'ii ti! 
ib'anat unq'a vee! uva! ch'ixub'al 
chittu'. Pet alel ve't kan sti! uva! 
la b'en tu u k'axk'oe', tan ai kuxh 
ung'a vatz tx'ava'illa txumb'ale' 
ni titz'a. 
20Pet ech koj o!, tan echen ve't 
u qatinb'ale' tu almika' uva! la 
elkat ch'u'l u q'alpun qetze' uva! 
nu kutx'eb' tul unpajte. As a'e! u 
Kub'aal Jesucristo. 
21 As Aake' la jalpun u kuchi'ole' 
uva' tetz kuxh u vatz txlava!e!, 
aq'al uva! ech ve't u kuchi'ole' 
eche' vichi'ol Aake' uva' kat 
ok iq'ii tul kat ul taama Aak 
unpajte. As viyak'il Aake' la 
ib'anb'e ti' ijalpul u kuchi'ole' 
eche' nib'an Aak ti' tilat isuuchil 
unq'a veel skajayil. 


Ni tal u Pablo uva' la chiib' 
unq'a niman tetz u Jesús 


1Vitz'in vatzik, xo'n ex 

sve. As nunsa' vilat ex. 
Nuntxuq'txun seti'. As ti' u 
aq'one' uva! kat unb'an sexo! la 

aq'pukat vuntx'aja'me'. Tan ti! 
uva' unvatzul ve't u kutxumb'ale' 
la kub'ane' ti' kulejat vitxumb'al 
u Jesucristo, as ye' la eya'sa 
enimat u Kub'aal Jesús. 

2 As la val te u Evodia tuk' te 
u Sintique uva' unvatzuloj chit 
vitxumb'al cha'mae' svatzaj la 
ib'ane', tan at ve't ok cha'ma 
Katz u Kub'aal Jesús. 
3As tuk unjaj b'a'nil see, axh 
uva! axh unmool uva! k'ujle'l 
chit unk'u'l see!, ti! uva' laloch 
cha'ma ti! iya'sat chama u 
yaaib'e!, tan b'axa aya'l chit ik'u'l 
cha'ma kat iloch in ti! ipaxsal 
u b'a'nla yole', eche' kat ib'an u 
Clemente tuk' ka't unq'a qitz'in 
qatzike! uva! kat lochon in. As 
tz'ib'amal ve't vib'iie! tu u'uje' 
uve' tetz u tiichajile' Katz u 
Tiixhe!. 

4Txuq'txunoj ex sevatzaj 
b'enameen, tan at ve't ok ex 
k'atz u Kub'aal Jesucristo. As 
la val unpajte, ¡Txuq'txunoj ex 
sevatzaj! 

5 As ex b'a'nla aama la ib'an 
vatz unq'a tename' skajayil, tan 
txantu kuxh tul ve't u Kub'aal 
Jestis unpajte. 

6As ye' kuxh exaansa etaama. 
As k'uxh kam kuxh la epaleb'e, 
as enachtaj Tiixh ti' ejajat b'a'nil 
te Aak. As la etaq' ta'ntiixh te 
Aak unpajte. 

7As a! u Tiixhe' la aq'on sete 

til uva! b'a'n etatine! sevatzaj, 
as at pal u b'a'nile! uve! nib'an 
Aak sete OI vitxumb'al ung'a 
uxhchile'. As Aake! ni lochon 
vetaanxelale' tuk! vetxumb'ale', 
tan at ve't ok ex k'atz u 
Jesucristoe!. 

La titz'a unq'a niman 
tetz u Jesús u b'a'n 


8 Vitz'in vatzik, tuk untzojpisa 
ve't ung'a yole! uva! nuntz'ib'a 
b'en sete. As tuk val sete, 
etitz'ataj as enimataj unq'a 
txumb'ale' uva' jik chittu'. As 
eb'antaj u b'a'nla aamaile' vatz 
unq'a uxhchile'. As jank'al unq'a 
jikla txumb'ale! uva! ye'l paav 
nichee sti', tuk' unq'a txumb'ale' 
uva! b'a'n ni talpu sti', tuk' unq'a 
txumb'ale' uva! b'a'n te u Tiixhe!, 
as tuk' unq'a txumb'ale' uva! 
acha'v vatz unq'a tename!, as ale! 
la etitz'a. As la enima. 
9As eb'antaj jank'al unq'a uva! 
kat unchus sete, as eb'antaj u 
b'a'ne' eche! uve! kat etil svi'. 
Asoj ech la eb'ane', as Aake' la 
atin sexo!l ti' taq'at Aak sete ti! 
uva' b'a'n etatin sevatzaj. 


Ni taq' u Pablo ta'ntiixh ti' 
u lochb'ale' uva' kat aq'ax ste 


10 As nuntxuq'txune!. As 
ni vaq' ta'ntiixh te u Kub'aal 
Jesúse' sett, tan kat etitz'a ve't 
in unpajte ti! unlochpe'. As k'uxh 
nik esa' elochat in uva' b'axa, as 
ye! nik tuche!. 
11 As jit til uva! nisa'vit lochb'al 
svi' ni valkat u yole' sete. Pet 
k'uxh kam kuxh nunpaleb'e, as 
chiannallu chit ve'te! sve ti' u 
vatine!. 
12 As k'uxh at vetz, as k'uxh 
ye'l vetz ati; as k'uxh la tx'a'n 
in sb'a'n, as k'uxh la unkuy 
unva'y; as chiannallu chit ve't 
sve kam nunb'ane'. As k'uxh 
nimal vetz ati, as moj ye'l vetz 
ati; as eela kuxh ni tag! sve, 

tan chiannallu chit sve ti' u 
vatine!. 

13 As kajayil kuxh la untx'ole' 
tuk' vib'a'nil u Cristo uva! ni 
yak'insan u vaanxelale!. 

14 As k'uxh ye' nisa'vit lochb'al 
svi' uva! ni vale', as b'a'n kat 
eb'an sve ti' unlochpe' tul 
nunpaleb'e unq'a k'axk'oe!. 

15 As ootzimal seta'n, vitz'in 
vatzik, ex aa Filipos, uva' ye' 
kat iloch in unjoltu unq'a 
qitz'in gatzike' tu unq'a 
tename', tul kat el ve't in tu 

u Macedonia as tul uva' kat 
unpaxsa ve't u b'a'nla yole' 
sexo'l b'axa. Pet ex kuxhe' 

kat lochon in ti' uva' kam nik 
isa'vit svi'. 

16 As tul atiktel in tu u 
Tesalónica, as jatpajul kuxh kat 
eloch in vatz unq'a vee! kam nik 
isa'vit svi'. 

17As jit ti' uva' la etaq! uma'toj 
lochb'al sve ni valkat u yole' ti! 
u lochb'ale'. Pet a! ni vale! uva! 
la tag' u Tiixhe' etx'aja'm ti' u 
b'a'nile' uve' neb'an sve. 

18 As nim u lochb'ale' uva! kat 
etaq' tzan sve ti! u Epafrodito. As 
ye'xhkam nisa'vit ve't svi' cheel. 
Pet atiltele. As ech velochb'ale' 
eche' umaj tx'umtx'ulla 
tz'akab'al uva' la oksal vatz u 
Tiixhe', tan nichiib' Aak ti! uve! 
neb'ane!. 

19As a! u Tiixhe' la aq'on sete 
kam uva! nisa'vit seti'. As ye! 

la iya'sa Aak ilochat ex, tan 
nimal unq'a b'a'nile' at ze! u 
Jesucristoe!. 

20As qoksataj iq'ii u Kub'aal 
Tiixhe! setuk' ti! chit ib'ene'. Ech 
la ib'ane'. An chite!. 

Nitzojpu ve't iyolon u 
Pablo te unq'a aa Filipos 
21 As la etal untzii te ung'a 
qitz'in qatzike! skajayil uva! ni 
niman u Jesucristo. As unq'a 
gitz'in qatzike! uva! at sunk'atz, 


as ni tag' bien itzii sete unpajte. 

22As ni taq' b'en unq'a qitz'in 
gatzike' skajayil itzii sete, as 
tuk' unq'a qitz'in qatzike' 
uva' ni tagq'onvu tu vikab'al u 
ijlenaale!. 

23 As a! vib'a'nil u Kub'aal 
Jesucristo la atin sek'atz 
sekajayil. An chite!. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


U u'uj 
uva' itz'ib'a b'en 
u Pablo 
te unq'a aa Colosas 


uva' ni niman u Jesús 


Ni taq' b'en u Pablo itzii 


1 Ine' in Pablo uva! in apóstol 

tetz u Jesucristo, as at u 
Timoteo sunk'atz unpajte, tan ale! 
uva' nisa' u Tiixhe! sgi'. 
2 As nu kug'iila b'en ex, qitz'in 
gatzik, ex uva! echen ex tuu 
tenam Colosas uva! ye! neya! ti! 
enimat u Cristoe!. As ib'a'nil 
kuxh u Kub'aal Tiixhe' tuk! u 
Kub'aal Jesucristoe! ti' uva! b'a'n 
etatin sevatzaj. As u Kub'aal 
Tiixhe' la aq'on vinimla b'a'nile!, 
as u b'a'ne' sevatzaj. 

3As ye! nu kuya' ti' kunachat 

Tiixh ti! gaq'at ta'ntiixh sett te u 
Kub'aal Tiixhe', viB'aal u Kub'aal 
Jesucristo, 
4tan kat qab'i etzib'lal uva' 
k'ujle'l ek'u'l ti' u Kub'aal 
Jesucristoe!. As kat qab'i uva! 
nexo'ni unq'a qitz'in qatzike' 
skajayil uva' txaael ve't ta'n u 
Tiixhe!. 
5 As ech neb'ane', tan k'ujle'l 
ek'u'l ti! ek'ulat vetx'aja'me' uva! 
at tu almika' ta'n u Tiixhe'. As 
ale! vetx'aja'me' uva! kat alpu 





isuuchil sete tul kat etab'i u 
b'a'nla yole' uva' jik chittu' 
6tul kat bes alpo sexo'l. As 
niyak'in ve't u b'a'nla yole' sexo'l. 
As netil ve't icha'xal eche' uva! 
nib'an tu joltu unq'a tename' 
vatz u tx'ava'e'. As jik chit kat 
pal ex stuul uva' at ve't u nimla 
b'a'nile' seti! uva! jit tx'akel kat 
eb'ana. 

7As a'e! uva! chusel ve't sete 
ta'n u gitz'in qatzike! u Epafras 
uva' xo'n chit qib' stuk'. As 
kumool qib' tuk' aak ti' ipaxsal 
u b'a'nla yole'. As ni chit ib'an 
aak kam uva' ni tal u Cristo ste 
ti! elochpe!. 

8 As kat ul tal aak sqe uva' xo'n 
chit oi sete, tan ai u Tiixhla 
Espíritu ni oksan xe' etaama ti' 
exo'nit ol, 

9 Aya'x tzan kuxe'te' ti' 
kunachat Tiixh seti' tul kat qab'i 
etzib'lal. As ye'l o! nu kuya'e' ti! 
kujajat te u Tiixhe' uva! la taq' 
Aak etxumb'al ti' uva! la pal ex 
stuul jank'al uva! nisa' Aak uva! 
la eb'ane' as tzitumal ex ta'n 
viyol u Tiixhe!. 

10 As nu kujaj te u Tiixhe! sett, ti! 
uva! la eb'an u b'a'ne' eche! uva! 
nisa' u Kub'aal Jesucristoe!. As ti! 
kajayil unq'a veel la eb'ane', as la 
chiib' Aak seti'. As la etil icha'xal 
u b'a'ne' uva! neb'ane'. As aal 
chit la yak'in ve't etxumb'al ti! 
etootzit u Tiixhe!. 

11 As la iyak'insa ve't Aak 
vetaanxelale' tuk! viyak'ile', aq'al 
uva' la ekuy unq'a k'axk'oe' uva! 
la ul seti'. As ye' la pal ek'ul 

ti' ekuyat u va'lexhe' uva' la 
b'anchu sete ta'n unq'a uxhchile' 
uva' nich'o'n taama seti'. 

12Pet aal la chiib' ex tul la etaq' 
ta'ntiixh te u Kub'aale', tan Aake' 
kat lochon o! setuk' ti' uva! la 
kuk'ul ve't u kuvaatzile' k'atz 
unq'a uxhchile' uva! txaael ve't 
ta'n u Tiixhe!, tan Aake' txijun 
getze' setuk!'. 

13 As kat teesa ve't o! u Tiixhe! 
tiq'ab' u tx'i'lanaje' vib'aal unq'a 
tename' uva' eyen u taanxelale' 
tu u q'ej toktoe'. As kat toksa ve't 
ok oi u Tiixhe' xo'l unq'a tename' 
uva' at jaq' u tijle'm viK'aol 
Aake', uva' xo'n chit te Aak. 

14 As a' u Jesúse! kat q'alpun ve't 
oi ta'n vikajale' uva! kat el vatz u 
kuruse' tul kat kam Aak. As kat 
isotzsa ve't Aak u kupaave!. 


Ni tal u Pablo uva' ye'xheb'il 
la lejon ti' u Jesús 


15 Asivaatzil u Tiixhe' kat ul 
ib'an u Jesúse! ti' ik'uchat 
sqe uva' kam itxumb'al u 
Tiixhe', tan ye! na'l Aak 
sukuvatz. 

As atik chite' u Jesúse! tul 

ye'xnik chee unq'a vee' 
skajayil. 





16 As jank'al unq'a cheesa'me' 
uva! at tu almika' tuk' 
unq'a vee! at vatz u 
tx'ava'e', k'uxh na'l as moj 
ye' na'l, 

as a! u Tiixhe' kat cheesan 
tuk' u Jesúse!. 

As an kuxh tuk' u Jesúse' kat 
icheesa Aak unq'a ib'ooq'ol 
ung'a angele', tuk! unjoltu 
vig'esal ung'a angele', as 
tuk' ka't ung'a veel skajayil 
uva! at tijle'm. 

Tan tuk' u Jesúse' kat 
icheesa Aak unq'a 
cheesa'me' skajayil, 
aq'al uva! la til u Jestise! 
isuuchil unq'a vee' 
skajayil. 

17 As tul ye'xnik chee unq'a 
cheesa'me' skajayil, as atik 
chit ve't u Jesúse!. 

As jank'al unq'a icheesa'm 
Aake!, as ye'xhkam ya'oj ti! 
u tatine' ta'n u Jesúse!. 

18 As a! u Jesúse' iB'ooq'ol 
unq'a tename! uva! ni 
niman Aak. 

As an chit u Jestse' k'ujb'a'n 
tetz itiijchajil unq'a 
tename' k'atz u Kub'aal 
Tiixhe!, 

tan a! u Jestise! uva! b'axel 
kat ul taama vatz unq'a 
uxhchile' uve! nikame!. 

As nim talche' u Jesúse! ti! 
unq'a vee' skajayil. 

19 Esti'e' uva! b'a'n te u 
Kub'aale! uva! eq'omal 
vitxumb'al Aake' skajayil 
ta'n u Jesúse!. 

20 As b'a'n te u Tiixhe' uva' ni 
toksa Aak unq'a vee! sb'a'n 
skajayil vatz u Jesúse!. 

As unq'a veel skajayil vatz u 
txlava!e! tuk! unq'a vee! at 
tu almika', 

as kat ok sb'a'nil vatz u 
Tiixhe' ta'n vikajal u 
Jesúse' uva' kat el vatz u 
kuruse!. 

21 As b'axa, as atik exo'l tuk' u 
Tiixhe!. Tan ai kuxh u va'lexhe' 
nik etitz'a; as a'ik kuxh u 
va'lexhe' nik eb'ane' tan ye! nik 
esa! Aak. 

22 Pet ech koj cheel, tan 

ib'a'nil kuxh u Tiixhe' as at ve't 
etokeb'al k'atz Aak ta'n VIK'AOL 
U NAJE!. As kat kam sei Esti'e' 
uva' la ok ex vatz u Tiixhe', tan 
ex ve't tetz Aak. As ye!l ve't u 
va'lexhe' at se, 

23 As ech la eb'ane', asoj k'ujle'l 
ek'u'l ti' u Jesucristo, as ye' la 
eya'sa enimat unq'a b'a'nla 
chusb'ale' ti' Aak. As mita'n 

ye! la eya'sa ve't etx'eb'at unq'a 
nimla b'a'nile' uva' ab'imal ve't 
seta'n tul kat etab'i u b'a'nla 
yole! uva! kat b'ex val tulaj unq'a 
tename' vatz u tx'ava'e', tan kat 
toksa in u Tiixhe! sik'amil ti! 
talax isuuchil u b'a'nla yole' te 
ung'a tename!. 


Unq'a k'axk'o uva' nipaleb'e 
u Pablo ti' ilochax 
unq'a niman tetz u Jesús 


24As nunchiib'e', k'uxh 
nunpaleb'e k'axk'o ti' unlochat 
ex, ex uva' txaael ve't ex ti' 
etok sitenam u Cristoe!, tan 
a! unq'a k'axk'oe! nunpaleb'e 
uva' kat tal kan Aak svi' uva' 
la unpaleb'e ti' unlochat ex 
as ti' unlochat vitenam Aake' 
skajayil. 

25 As kat toksa in u Tiixhe' 
sik'amil ti' uva! la unloch ex tuk! 
unq'a tename' skajayil uva! ato'k 
sitenam u Tiixhe!. As kat ik'ujb'a' 
kan in Aak ti' vilat esuuchil, ex 
uva! jit ex tiaal Israel, as ti! uva! 
la val isuuchil viyol u Tiixhe' 
sete 
26 uva' ye'xheb'il ootzinik tetz 
isuuchil b'axa xe! q'iisaj. Pet ech 
koj cheel, tan kat ik'uchlu ve't 
Aak isuuchil sqe uva! o! itenam 
Aak. 
27Tan jank'al o! uva! at o! vatz 
utx'ava'e' tuk! u txumb'ale' uva! 
ye! ootzimalik blaxa uva! Tiixh u 
Jesucristoe', as at Aak sqi' jank'al 
o! uva! ato! vatz u tx'ava'e'. As 
nisa' u Tiixhe' uva! antu ve't 
unq'a uxhchile' uva! jit tiaal 
Israel la ootzin uva' at u Cristo 
sqi' skukajayil. As ech toksal iq'ii 
Aak ti! uve! kat ul ib'an Aak. As 
at ve't kutx'eb'o'm ta'n Aak, tan 
antu ve't o! la oksal kuq'ii tuk! 
Aak. 

28As nu kupaxsa u b'a'nla yole' 
til u Cristoe! xo'l unq'a tename!. 
K'uxh kam kuxh tenamil, as tuk' 
b'a'nla txumb'al nu kub'eya ste 
as nu kuchus ste ti' uva' tul la ok 
vatz u Tiixhe', as jikla aama ve't 
unq'a tename' skajayil la ib'ane' 
k'atz u Jesucristo. 
29 As estile! ni vaq'onve'. As 
u Jesucristo ni yak'insan in 
til vaq'at yak'il til unpaxsat u 
b'a'nla yole'. 

1As ai ni vale! uva! la 
etootzi uva! mama'la k'axk'o 

nunpaleb'e ti' vaq'at yak'il ti! 
unlochat ex, as ti' unlochat 
unq'a qitz'in qatzike! uve! at tu 
u tenam uva' Laodicea, as tuk! 

unjoltu unq'a qitz'in qatzike! uva! 
ye! atixoj vil vib' stuk'. 
2 As ech nunb'ane!, tan ai ni vale! 
uva! la yak'in ve't ex ti! viyol u 
Tiixhe'. As vatzuloj kuxh ve't ex 
ti' exo'nit etib' sevatzaj. As a! ni 
vale! uva! at chit etxumb'al la 
ib'ane' ti! etootzit isuuchil u yole' 
uva! ye! ootzimal b'axa uva! alel 
isuuchil sqe ta'n u Tiixhe' as tuk' 
u Jesucristoe!. 
3 As ta'n u Cristoe' la aq!on 
kutxumb'al ti' qootzit isuuchil 
u nimla b'a'nile! uva! ye'xheb'il 
ootzinik tetz blaxa. 
4 As ni val ung'a yole' sete, 
ag'al uva! ye'xheb'il la oleb' ti! 
emaxtib'ele! tuk! uma'toj yol uva! 
acha'v kuxh tab'ile!. 
5 As k'uxh ye'l in at in sexo'l, as 
ni vitz'a bien ex. As nunchiib' 
seti', tan ni vab'i yol seti' uva! 
unvatzul chit ve't ex. As k'ujle'l 
chit ek'u'l ti! u Cristo. 

6As kam chit enimat u 
Kub'aal Jesucristoe' b'axa, as 
echatoj chit la eb'ane' ti' enimat 
Aak, ex uva' at ve't ok ex k'atz 
Aak. 
7As ye! la ejalpu vetxumb'ale' 
ti! Aak. As ye! la eya'sa enimat 
u chusb'ale! uva! chusel seta'n 
ti! Aak. As ye! la eya'sa etaq'at 
ta'ntiixh te Aak. 


Niyolon u Pablo 

ti' u tiichajile' k'atz u Cristo 

8 As la chit etil je! etib', 
aq'al uva! ye'xheb'il la jalpun 
etxumb'al tuk' unjoltu ung'a 
chusb'ale! uva! cheesamal kuxh 
ta'n ung'a uxhchile' uva! chusel 
tib' til unq'a vatz tx'ava'illa 
txumb'ale', tan jit eela u yole' 

uva! nichuse' tuk' u yole' uva! 
ab'imal seta'n ti' u Cristoe!. 

9As an chit u Tiixhe' u Jesúse', 
as an chit u Jestise'! u Tiixhe!. 
Vichi'ol u Jesúse' as ichi'ol umaj 
naj, as jank'al chit u tijle'm u 
Tiixhe! as eq'omal chite' ta'n u 
Jesúse!. 

10 As jank'al ex uva! at ve't ok 
ex k'atz u Cristo, as ye'xhkam 
nisa'vit ve't seti' ti! etatin Katz 
u Tiixhe', tan ai u Cristo ni 
B'ooq'olin unq'a veel skajayil 
uva' at tijle'm. 

11 Tan ti' uva' at ve't ok ex k'atz 
u Cristoe', as kat eesal ve't el 
unq'a va'lexhla txumb'ale' tu 
vetaanxelale' eche! teesal el 
unb'iil u kuchi'ole', o' unq'a tiaal 
Israel, texhlal tetz uva! o! ve't 
itenam Tiixh. As jit umaj uxhchil 
kat eesan unq'a va'lexhla 
txumb'ale' tu vetaanxelale!'. Pet 
a! u Cristo kat eesan. 

12 As tul kat ku! ex xe' u a'e!, as 
eela kuxh stuk' uva! kat mujlu 
ve't ex tuk' u Cristoe!. As tul kat 
je! ch'u'l ex ze! u a'e', as eela 
kuxh stuk' uva! antu ve't ex kat 
ul etaama k'atz u Cristo ta'n 
viyak'il u Tiixhe'! uva! k'ujle'l 
ek'u'l sti' uva! kat ulsan taama u 
Cristoe!. 

13 As k'uxh ye'lik etiichajil 

Katz u Tiixhe' ta'n u paave' 

uva' nik eb'ane' as ta'n unq'a 
va'lexhla txumb'ale' uva' atik 

tu vetaanxelale', as kat taq! Aak 
etiichajil sk'atz, ex uva! at ve't ok 
ex k'atz u Cristoe!. As kat isotzsa 
ve't Aak vepaave' skajayil. 

14 As ech isotzsat el Aake' u 
kupaave' eche' isotzsal ve't el 
unq'a tz!ib'e! tu umaj u'uj uva! 

tz'ib'amalkat umaj tx'oj uva! 
techal la choopi. As u kupaave' 
uva! nik oksan kuxo'l tuk! Aak, 
as kat teesal ve't el Aak. As kat 
taq'lu ve't kan Aak u kupaave! ti! 
u Cristoe! vatz u kuruse!. 

15 As tul kat kam u Cristo vatz 
u kuruse', as kat ik'uch ve't 

u Tiixhe' vatz unq'a tename' 
skajayil uva' kat oleb' Aak 

ti' unq'a vee' skajayil uva' at 
tijle'm ti' ib'anat u va!lexhe'. As 
kat teesa ve't Aak iq'ii unq'a 
vee! uva! at tijle'm ti' ib'anat u 
va'lexhe'. As kat ich'ixvisa ve't 
Aak vatz unq'a tename!. 

16 As ye'xhkam nisa'vit ve't 
set! ti! etatin k'atz u Tiixhe! ta'n 
vib'a'nil u Cristoe'. Esti'e! ni val 
sete uva! ye! la enima uva! ni tal 
unq'a uxhchile' sete, ti! unq'a 
tzaq'ite! uva! tal kan u Moisés, 
eche! ung'a echb'ub'ale' uva! la 
etechb'u, as uve! la etuk'a, as 
moj ti' enimat unq'a nimla q'iie' 
tu b'axa q'ii jun ich', as moj ti! 
enimat unq'a xeem q'iie'. 

17 Tan u tzaq'ite' uve' ni tal unq'a 
uxhchile' sete ti! uva! latel enima 
uva' tz'ib'amal kan, as k'uchb'al 
tetz kuxhe' kat ib'an u tzaqjite' 

ti' u tuleb'al u Cristoe'. As kat ul 
ib'an Aak kam uve' tz'ib'amal 
kan ti' Aak. 

18 As etiltaj je! etib', aq'al uva! 
ye!xheb'il la maxtib'en ex ti! 
ek'ulat vetx'aja'me' uva! la taq' u 
Cristoe' sete, tan nu kuxh toksa 
tib' unq'a uxhchile' lochol etetz. 
Pet ai kuxh nisa' unq'a uxhchile' 
uva! la etoksa iq'ii unq'a ángele' 
eche' uva! nib'an chajnaj. As 
nim chit ni toksakat tib' ti! ung'a 
vee! nik'uch tib' tivatz uve! eche! 

vatzik', uve! ni tale'. As nu kuxh 
ije'sa tib' tuk! vitxumb'ale' uva! 
vatz tx'ava'illa txumb'al kuxhtu!. 
19Pet ye'l vitxumb'al chajnaje' 
txeyel koj tib' tuk! u Cristoe! 
uva! ech tatine' sqi' eche! tatin 
u kuvi'e'! tuk! u kuchi'ole', 
tan Aake' ni yak'insan u 
kutxumb'ale', o! uva! o' niman 
tetz Aak, ti! qootzit isuuchil u 
b'a'nla yole' ti! Aak eche! uva! 
nisa' u Tiixhe! sgi'. 

20 As la val sete, tan ti' uva! 
at ve't ok ex Katz u Cristoe' 
uva! kat kam vatz u kuruse', as 
eela kuxh stuk! uva! kat kam 
ex k'atz Aak. As ye'l ve't etetz 
ti' enimat unq'a vatz tx'ava'illa 
txumb'ale'. ¿As kam q'i uva! nitel 
kuxh enima unq'a vatz tx'ava'illa 
chusb'ale' uve! nichus unq'a 
uxhchile' sete 
21 eche' unq'a chusb'ale' ti' ung'a 
echb'ub'ale' uva! ye! la uch 
techb'ule', tuk' unq'a vee! uva! 
ye! la uch enachata' as mita'n la 
uch ekanata'? 
22 As ai kuxhe! ni tal unq'a 
chusb'ale' ti! unq'a vee! uva! 
tul ma't etxakonsata', as ye!l 
ve't itxa'k la ib'ane', tan vatz 
tx'ava'illa tzaq'it kuxhe' unq'a 
chusb'ale! uva! nichus unq'a 
uxhchile'. 
23 As k'uxh at unq'a naje' ni 
alon uva' b'a'n unq'a chusb'ale' 
ti' tag'at itxumb'al, uva! ni 
tale', as ye! la enima tan vatz 
tx'ava'illa txumb'al kuxhe' unq'a 
chusb'ale'. As ni tal chajnaj 
uva' ech la eb'ane' ti! enachat 
Tiixh. As la ek'uch vatz unq'a 
emoole' uva! ye'l kuxh eq'ii 
svatz. As la eb'uch vechi'ole' ti' 

enachat Tiixh, uva! ni tal unq'a 
naje'. As tul ye! ni toleb' unq'a 
ichusb'al chajnaje' ti' iya'sal 
ung'a va'lexhe' uva! ni tachva 
vechi'ole!. 

1 As tul kat ul taama u 

Cristoe', as eela kuxh stuk' 
uva' antu ve't ex kat ul etaama 
Katz Aak unpajte. Esti'e! ni val 
sete, etoksataj etaama ti' unq'a 
vee! uve! echen tu almika' uva! 
xonle'lkat u Cristo tiseb'al u 
Tiixhe!. 
2 As ye! la etoksa etaama ti! 
unq'a vatz tx'ava'illa txumb'ale!. 
Pet etoksataj etaama ti' ung'a 
vee! uve! echen tu almika!, 
3 tan eela kuxh stuk! uva! kat 
kam ve't ex, aq'al uva! ye'l etetz 
til enimat unq'a vatz tx'ava'illa 
txumb'ale'. As k'uxh ye! na'l vatz 
unq'a tename' as at ve't etiichajil 
k'atz u Tiixhe', tan at ve't ok ex 
k'atz u Cristoe!, as k'atz u Tiixhe' 
unpajte. 
4 As tul la ilpu ve't tul u Cristoe! 
uva' ni aq'on etiichajil k'atz u 
Tiixhe', as la ilpu ve't ex uva! 
echen ve't ex k'atz Aak. As 
achveb'al chit ve't etatine' la 
ib'ane' tul la oksal ve't iq'ii Aak. 


Niyolon u Pablo 
OI uva' kam itxumb'al 
unq'a niman tetz u Jesús 


5 Esti'e! ni val sete, eya'sataj 
eb'anat unq'a va'lexhla 
txumb'ale' uva' vatz tx'ava'illa 
txumb'al kuxhtu', eche' u 
yansaib'e! tuk! uma'toj uxhchil, 
tuk' unjoltu unq'a va'lexhe' uva' 
ni tachva vechi'ole'. As jit kuxh 
u tx'iib'al eq'iie' la etitz'a, tan 
eela kuxh stuk' uva' a' ve't u 

tx'iib'al eq'iie! etiixh sete vatz u 
Tiixhe!. 

6 As ti' unq'a vatz tx'ava'illa 
txumb'ale' uva! ni val sete, as ni 
tul vitx'i'tzi'l u Tiixhe' til ung'a 
uxhchile' uva' nipaasa tzii vatz 
Aak. 

7As ech vetxumb'ale' uva! nik 
eb'an b'axa tul uva' nik epaasa 
tzii vatz u Tiixhe'. 

8 Pet ech koj cheel, tan jit ve't 
etetze! uva! la eb'an unq'a 
va'lexhla txumb'ale', eche! u 
tx'i'tzi'le', u ulchil viel, u 
ch'o'nchil aamae', u yog'iib'e', as 
tuk' unq'a va'lexhla yole! uva! ni 
talpe!. 

9As ye! la echuli yol sevatzaj, tan 
jalpumal ve't vetxumb'ale' eche' 
ijalpul umaj q'a'l oksa'm. As kat 
etaq'lu ve't kan u txumb'ale' uva! 
eq'omalik seta'n b'axa tuk' unq'a 
va'lexhe' uva' nik eb'ane!. 

10 As ak' ve't u txumb'ale' uva! 
eq'omal seta'n cheel. As ech ve't 
vetxumb'ale! eche! vitxumb'al 

u Kub'aal Tiixhe! la ib'ane', tan 
Aake! cheesan tetz. As Aake! ni 
blanon uva! g'oon nijalpu ve't 
vetxumb'ale', aq'al uva' la etootzi 
ve't Aak sb'a'n. 

11 As ab'il uva! eg'omal ve't u ak 
txumb'ale' sta'n, as ye' la oksal 
ve't stuul ma tiaal Israel as moj 
jit tiaal Israel. As moj eesamal 
unb'iil vichi'ole' eche! uva! nu 
kub'ane', oi unq'a tiaal Israele!, 
as moj ye'l unb'iil vichi'ole' 
eesamal. As moj at itxumb'al as 
moj ye'le. As moj ato'k sk'amil as 
moj ye'le. Pet ta'n u Cristoe! uva! 
nim talche' ti' ung'a icheesa'me' 
skajayil. As at ve't ok Aak k'atz 
unq'a niman tetze! skajayil. 

12 As ek'uchtaj ve'te! uva! 
txaael ve't ex ta'n u Tiixhe', ex 
uva' ex itenam Aak uva' xo'n ve't 
ex te Aak. As la eb'an u b'a'ne' 
sevatzaj. As la etxum tib' evatz. 
As ye' la eje'sa etib'. As nim 
etaama la eb'ane' sevatzaj, as la 
ekuy etib' sevatzaj. 

13 Asoj at ex nicheesa tib' epaav 
sevatzaj, as la isotzsa tib' epaav. 
Eche' uva' kat ib'an u Kub'aal 
Jesúse' tul kat isotzsa Aak 
vepaave', as echat la eb'ane' 
sevatzaj. 

14 As ek'uchtaj uva! at u xo'niib'e' 
sexo'l, tan a! u xo'niib'e' ni 
b'anon uva' unvatzul kuxh ve't 
ex sevatzaj. 

15 As a! u Cristoe' la b'anon 

uva' b'a'n etatin sevatzaj tuk' 
etaanxelal. As a'e! la aq'on 
etxumb'al ti' eb'anat u b'a'ne' 
sevatzaj, tan estile! kat imolokat 
ex u Kub'aal Tiixhe! ti! uva! 
unvatzul ve't ex vatz Aak la 
ib'ane'. As etaq'taj ta'ntiixh te 
Aak ti! vinimla ib'a'nil Aake!. 

16 As atoj chit viyol u Cristoe! 
sek'u'l. As eyak'insataj tu 
vetaanxelale!. As la echus etib' 
sevatzaj. As la ib'eya tib! sete 
tuk' u b'a'nla txumb'ale' uva! 

ni tag' u Cristoe! sete. As tuk' 
etaanxelal la eb'itza unq'a b'itze' 
uva! at tu unq'a Salmoe', tuk' ka't 
unq'a b'itze! uva! la oksan iq'ii u 
Kub'aal Tiixhe', as tuk' unq'a veel 
la taq' u Tiixhla Espiritue' sete 
til etaq'at ta'ntiixh te u Kub'aal 
Tiixhe! ti! unq'a b'a'nile' uva! 
nib'an Aak sete. 

17As jank'al uva! la eb'ane' as 
tuk' uva! la etale!, as eb'antaj 
tuk' vib'ii u Kub'aal Jesúse!. 





COLOSENSES 3 


As tuk' vib'a'nil Aake', as la 
etaq' ta'ntiixh te u Kub'aal 
Tiixhe!. 


Ni tal u Pabloe' itxumb'al 
unq'a niman tetz u Jesúse' 


18 As ex ixqela, la pal ex stuul 
uva! at tijle'm vetzumele' seti', 
tan ale! b'a'n vatz u Tiixhe' uva! 
ech la eb'ane!. 

19 As ex tzumela, exo'nitaj 
vetixqele'. As ye! la ek'ixhb'a' 
evatz te vetixqele!. 

20As ex me'al k'aol, enimataj 
eb'aal tuk! etxutx, tan ale! uva! 
ban te u Kub'aal Jesús. 

21 As ex txutx b'aala, ye! la 
etulsa ivi' ung'a me'al ek'aole', 
ag'al uva! ye! la xaan taama 
seta'n. 

22 As jank'al ex uva! ex Kam, as 
enimataj unq'a baal aq'one'. As 
jit kuxh vatz u baal aq'one' la 
eb'ankat vetaq'one' ti' uva' b'a'n 
eyolb'ele' la ib'ane!'. Pet tuk! chit 
etaanxelal la aq'onv ex, tan ti! 
uva' nexo'va u Kub'aal Jesúse!. 
23 As jank'al uva! la eb'ane' as 
tuk! chit etaanxelal la eb'ane', 
tan jit kuxh vatz umaj uxhchil 
la eb'ankat. Pet vatz u Kub'aal 
Jesúse' la eb'ankat. 

24 As ootzimal seta'n uva! ai u 
Kub'aal Jesúse! uva! Cristo la 
aq'on vetx'aja'me' uva! alel kan 
seti', tan Aake! uva' nimamal 
seta'n. 

25 Pet ech koj u uxhchile! uva! 
va'lexh kuxh la ib'ane', tan ai 

u va'lexhe' la ul sti'. As tuknal 
chit iblan Aak isuuchil unq'a 
uxhchile! skajayil uve! ni b'anon 
u va!lexhe'. As ye'xheb'il la taq! 
Aak sb'a'nil. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


COLOSENSES 4 


1 As ex baal aq'on, jik chit 

etxumb'al la eb'an te ung'a 
ek'ame', tan asoj jit jik etxumb'al 
neb'an ste, as ootzimal seta'n 
uva! ni til u Kub'aal Jesúse' uva! 
at tu almika' kam uve' neb'ane!. 

2As la val sete, vitz'in vatzik, 

atoj ok chit etaama ti' enachat 
Tiixh. As ye! la etitz'a umajtoj 
txumb'al tul uva' la enach Tiixh. 
Pet ye! la eya'sa etaq'at ta'ntiixh 
te Aak. 
3As enachtaj Tiixh sqi', aq'al 
uva! la ib'an u Kub'aal Tiixhe' 
b'a'nil ti! uva' la uch kub'ene' ti! 
kupaxsat viyol Aake' unpajte, 
tan ato'k tzan in tu u kaarsa 
ti' kuxh uva' ni val isuuchil 
u b'a'nla yole!. Pet a! ni vale! 
uva! la b'en val isuuchil u yole' 
unpajte uva! ye! ootzimal ta'n 
ung'a tename! ti' uva! kam kat ul 
ib'an u Cristoe!. 
4 As enachtaj Tiixh svi' ti! uva! 
jik chit la val isuuchil u b'a'nla 
yole', eche! uva! ni tal u Tiixhe' 
uva' la unb'ane!. 

5 As atoj etxumb'al tul uva! la 
yolon ex tuk' unq'a uxhchile' uva' 
ye! ni niman u Cristoe!. As tul 
uva! la uch eb'anat u b'a'ne' te 
unq'a uxhchile' as eb'antaj. 
6As acha'v eyolone' sb'enameen 
te unq'a uxhchile', aq'al uva! 
b'a'n veyole' la tab'i. Asoj la 
ch'otil umaj yol sete ti' unq'a 
chusb'ale' uva! nimamal seta'n, 
as at ve't eyol kam uva! la etal 
ste. 


Nitzojpu ve't iyolon u Pablo 
te unq'a aa Colosas 


7As u qitz'in gatzike' uva! 
Tiquico, as aake! la alon isuuchil 

sete ti! uva! kam nunpaleb'e, 

tan k'ujleb'al chit k'u'l aak ti! 
ilochone'. As xo'n chit aak sve, 
tan unmool vib' tuk' aak ti! 
galat isuuchil u b'a'nla yole' ti' u 
Kub'aal Jesúse!. 

8 As tul la oleb' in ti' untz'ib'at 
u u'uje!, as la unchaj ve't ben 
aak ti' taq'at sete as ti' b'en talat 
isuuchil unq'a yole' sete sqi!, 
aq'al uva' la yak'in etaama. 

9As antu u Onésimo uva' xo'n 
chit sve la unchaj b'en ti' u 
Tiquicoe', tan aa Colosas u 
Onésimoe!'. As k'ujleb'al chit 
k'u'l sunvatz. As chajaak la 

alon isuuchil sete kam uve! 
nunpaleb'e tzitza'. 

10 As u Aristarco uva! ato'k 
tzan tu u kaarsa sunk'atz, as ni 
taq' b'en itzii sete. As u Marcos 
uva! tatin tib' tuk! u Bernabé, as 
ni taq' b'en itzii sete unpajte. As 
alel ve't etxumb'al sva'n ti' uva' 
acha'v ek'ulata' tul la b'en iq'elu 
ex. 

11 As echat u naje' uva! Jesús 
ib'ii uva! Justo ch'elel, as ni taq' 
b'en naj itzii sete. As xo'l unq'a 
tiaal Israele', as ai chajaake' ni 
lochon in ti' ipaxsal u yole! ti! 
tok unq'a tename' jaq' u tijle'm u 
Tiixhe'. As kat iyak'insa chajaak 
vaama. 

12 As ni taq' b'en u Epafras itzii 
sete uva' uma'l kuxh etenam 
stuk'. As an chit ik'am u Cristoe! 
unpajte. As aya'l chit ik'u'l 
ninach Tiixh set! sb'enameen ti! 
uva' ye! la ka'kab'in etaama ti' u 
k'ujleb'al ektu'le!. Pet la yak'in 
ve't etaanxelal. As la enima ve't 
ung'a veel skajayil uva' nisa' u 
Kub'aal Tiixhe! seti'. 

13 Asjik chit ni val sete uva! ni 
chit tok u Epafras ilil seti'. As 
echat nib'ane' te ung'a qitz'in 
qatzike' uva' echen tu u tenam 
Laodicea tuk' tu u tenam uva! 
Hierápolis. 

14As u Lucas uva! aatz'ak, as 
ni tag' b'en aak itzii sete. As xo'n 
chit aak sve. As ni taq' b'en u 
Demas itzii sete unpajte. 
15 As la etaq' untzii te unq'a 
qitz'in qatzike! uva! echen tu u 
Laodiceae'. As la etag' untzii te 
u qitz'in gatzik uva! Ninfas, tuk' 
te unq'a qitz'in gatzike' skajayil 
uva! nik'ul tib' tu vikab'ale' ti' 
inachat Tiixh. 
16 As la eb'an b'a'nil tul uva' 
ma't isik'lel u u'uje' sexo'l, as 





COLOSENSES 4 


la etaq' b'en xo'l unq'a qitz'in 
qatzike! tu u Laodicea, aq'al uva' 
la sik'lel tzitzi' unpajte. As echat 
uma't u u'uj uva! kat vaq' b'en 
te unq'a qitz'in qatzike! tzitzi'. 
As la aq'ax tzan sete, aq'al uva! 
la esik'le. 

17As etaltaj te u qitz'in qatzike! 
uva! Arquipo uva! la ok ilil o 
ib'anata' uva' jank'al uva' kat tal 
u Tiixhe' ste, tan aake' (am u 
Kub'aal Jesúse!. 

18 Ine' in Pablo as nuntz'ib'a 
b'en untzii sete cheel tuk' 
vunq'ab'e', texhlal tetz uva! in 
ni alon b'en unq'a yole' sete. 

As ai vib'a'nil u Tiixhe' la atin 
seti'aj. Ech chit la ib'ane'. 
An chite!. 

U b'axa u'uj 
uva' itz'ib'a b'en 
u Pablo 
te unq'a aa Tesalónica 


uva' ni niman u Jesús 


Ni taq' b'en u Pablo itzii 


1 Ine' in Pablo uva! ni q'iilan 

b'en ex, tuk' u Silvano uk) 
u Timoteo. As nuntz'ib'a b'en u 
yole! sete, ex aa Tesalónica. Tan 
ib'a'nil kuxh u Kub'aal Tiixhe' 
tuk! u Kub'aal Jesucristo ti! uva! 
b'a'n etatin sevatzaj. 


Ni taq' u Pablo ta'ntiixh 
te u Tiixh ti' unq'a 
niman tetz u Jesús 
2 Tan ni chit gag' ta'ntiixh te u 
Tiixhe! seti' sekajayil, tan ni gulsa 
ex sukuk'u'l tul nu kunach Tiixh. 
3 As ye! nu kuya! ti! quisat ex 
sukuk'u'l vatz u Kub'aal Tiixhe' 
til vetaq'one' uve' neb'ane! ti! 
uva! k'ujle'l ek'u!l ti! Aak, as ti! 
uva! xo'n Aak sete, as ti! uva! 
ye'l ex neya'e' ti! ek'ujb'a't ek'u'l 
ti' u Kub'aal Jesucristo, k'uxh 
nepaleb'e k'axk'o. 
4As ootzimal sqa'n, qitz'in gatzik, 
uva' txaael ve't ex ta'n u Tiixhe', 
as xo'n ve't ex te Aak. 
5 Tan tul kat gal u b'a'nla yole' 
sete, as jit kuxh qetze' u yole' 





uve' kat gala. Pet tuk' vib'a'nil u 
Tiixhe! as tuk' u Tiixhla Espíritu 
kat qalkat isuuchil sete. Esti'e' 
kat etootzi uva' jikla yol u yole' 
uva' kat qal sete, tan ootzimal 
seta'n uva' kam kutxumb'al kat 
kub'an sevatz, tan xo'n chit ex 
sqe. 

6As ech nu kub'ane' ti' kunimat 
u Tiixhe'! eche! uva! kat ib'an u 
Kub'aal Jesús. As echat neb'ane' 
unpajte, tan kat enima viyol u 
Tiixhe', k'uxh nepaleb'e unq'a 
k'axk'oe'. As kat chiib' ex ta'n u 
Tiixhla Espiritu. 

7Estile! uva! ex ve't k'uchul tetz 
u b'a'nla txumb'ale' xo'l unq'a 
qitz'in gatzike' uva! niman tetz 
viyol u Tiixhe' tu u Macedonia 
tuk' tu u Acaya, 

8tan an chit sexo'l kat elkat 
ch'u'l unq'a uxhchile' ti! ipaxsal 
viyol u Kub'aal Jesúse' tulaj 
ung'a tename!. As jit kuxh tu u 
Macedonia tuk' u Acaya, pet katil 
kuxh kat paxsalkat ve't itzib'lal 
uva! kat ek'ujb'a' ek'u'l ti' u 
Tiixhe'. Esti'e! uva! jit tz'ajinal la 
qal ve't isuuchil te unq'a tename', 

9tan an chit unq'a tename' ni 
alon sde kam u b'a'nile' uva! 

kat eb'an sqe tul uva! kat oon oi 
sexo'l. As ni tal unq'a tename' 
sqe uva! kat etaq' kan unq'a tze' 
tiixhe' ti' etoksat etib' ti! enimat 
u islich Tiixhe' uva! jik chittu!. 
1015 As netx'eb'on ve'te! ti' u 
tuleb'al viK'aol u islich Tiixhe' 
uva' tuk ku'oj ch'u'l tu almika'. 
As ale! u Jesús uva! kat ul taama 
ta'n u Tiixhe', tan ai u Jesús la 
kolon o! vatz u tx'i'tzi'le! uva! tul 
til unq'a tename!. 


U taq'on u Pablo 
ti' ipaxsa viyol u Tiixhe' 
tu u Tesalónica 

1As tul kat b'ex kuq'elu 

ex, qitz'in qatzik, as tul kat 
oon o! sexo'l, as ye! kat el iq'ii 
u gaq'one' uve' kat bes kub'an 
sexo'l, 
2tan kat yak'in ve't u gaanxelale' 
ta'n u Tiixhe' ti' galat u b'a'nla 
yole! uve' tetz Aak, k'uxh ma'tik 
kuk'axb'e' as ma'tik kuyoq'pe' 
tu u tename' uva! Filipo tan 
ootzimale' seta'n. As kat yak'in 
ve't o! ti! galat u yole', k'uxh 
mama'la k'axk'o kat kupaleb'e 
sexo'l. 
3 Tan ye'l umaj va'lexhla yol 
kat qal sete. As jit eesamal ex 
tu b'ey kat kub'ana, tan jik chit 
kutxumb'al kat kub'an sevatz ti! 
qoksat xe! etaama ti! enimat u 
yole!. 
4As kat qal isuuchil u yole' sete, 
tan ti! uva! kat til u Tiixhe' uva! 
b'a'n te Aak uva' la kupaxsa u 
b'a'nla yole'. As kat taq! Aak sqe 
uva! ol la paxsan u yole'. Pet jit ti' 
uva! ma b'a'n te unq'a uxhchile' 





1 TESALONICENSES 1, 2 


moj ye'le. Pet ti! uva! b'a'n te u 
Tiixhe! tan Aake' ootzin tetz u 
qgaanxelale!. 
5 As ootzimal seta'n uva! ye'l 
unpajoj uva! kat koj b'ex qal 
umaj yol sete uva! ch'i'umal ti' 
toksal yol tevi'. As mita'n uva! 
nu kuxh koj kuchuk kuyol ti' tel 
qaama ti! umaj tx'iib'al kuq'ii. 
As ootzimale' ta'n u Tiixhe' kam 
uve' nu kub'ane!. 
6As k'uxh at qijle'm, tan ol 
apóstol, pet jit uva! a! koj ni qale! 
uva' la etoksa kuq!ii tuk! unq'a 
uxhchile'. 
7Pet ech koj uve! kat kub'ana tan 
sula aama chit oi kat ib'ana eche! 
nib'an umaj txutxa ti! ichoq'at 
unq'a tale, 
8tan kat kuxo'ni ex. As kat qala 
uva! jit kuxh u b'a'nla yole' la 
gal sete. Pet a! kat gala uva! kat 
koj jejeb' o! sexo'l ti! uva! tzitzi' 
la kutx'akkat kan u kuyak'ile' ti! 
kuchusat ex, tan ti! uva! xo'n ex 
sqe. 

9As ate! u gaq'one' sek'u'l, 
qitz'in gatzik, uva! kat kub'an 
sexo'l, tan kat chit kool oi ti! 
kuchusun sexo'l. As kat aq'onvu 
o! sq'iil aq'b'al, tan ye'xheb'il kat 
qaq' tijatz ti' qilpe'. As ech kat 
kub'ane' ti' galat u b'a'nla yole' 
sete uve! tetz u Tiixhe!. 
10 As exe! ootzin tetz tuk' 
u Tiixhe! ti! uva! jik chit u 
kutxumb'ale' kat kub'ana. As 
ai u b'a'ne! kat kub'an sexo!l, 
ex uva! ex niman tetz u Tiixhe!, 
aq'al uva' ye'xheb'il la alon umaj 
va'lexh sqi'. 
11 As ootzimale' seta'n uva! ech 
u kutxumb'ale' kat kub'ana ti! 
kub'eyat sete eche' nib'an umaj 

baal talaj intxa' tul uva! ni taq! 
itxumb'al unq'a me'al ik'aole!. 

As kat kub'eya sete ti' toksal xe! 
etaama ti! enimat u Tiixhe!. 

12 As kat kub'eya sete ti! uva! 

jik chit la eb'ane' tan qetz chite! 
vatz unq'a tename' uva! nimamal 
u Tiixhe' sqa'n. Tan esti'e' uva! 
kat imolo kat ex u Kub'aale' ti' 
uva' la etoksa iq'ii Aak xo'l unq'a 
tename' uva' at jaq' u tijle'm u 
Tiixhe!. 

13 Esti'e! ye'l oi nu kukoole! ti! 
qaq'at ta'ntiixh te u Tiixhe! sett), 
Tan tul uva! kat etab'i u yole! uva! 
kat qal sete, as kat enima uva! 
viyol u Tiixh kat gal sete. As jit 
iyol umaj uxhchil kat etab'i. Pet 
jikla vol chit u yole' sevatz, tan 
a! viyol u Tiixhe' uva' kat gal 
sete uva! ni jalpun vetxumb'ale', 
jank'al ex uva! ex niman tetz u 
Jesús. 

14 As kat epaleb'e ung'a k'axk'oe', 
gitz'in qatzik, eche! uva' kat 
ib'an unq'a gitz'in qatzike' 

tu u Judea uva' ato'k k'atz u 
Jesucristo, tan an kuxh unq'a 
emoole' kat laq'b'an ex eche! 
uva' kat b'anchu te unq'a qitz'in 
gatzike' tu u Judea ta'n unq'a 
kumoole' uve' tiaal Israel. 

15 Tan ye' nisa' chajnaj u Kub'aal 
Jesús. As kat iyatz' chajnaj 

Aak; as kat iyatz' chajnaj unq'a 
q'ajsan tetz viyol u Tiixhe'. As 
kat itilu el tzan o' chajnaj tu 
unq'a tename!. As ye! nisa! u 
Tiixhe' uve' nib'an chajnaj, tan 
nichi'an taama chajnaj ti' unq'a 
tename' skajayil. 

16 Tan kat imaj chajnaj kuvatz 
ti' galat viyol u Tiixhe' sexo!l, 
jank'al ex uve! jit ex tiaal Israel, 

tan a! nik tal chajnaj uva! ye! la 
q'alpul ex vatz vepaave! ta'n u 
Kub'aal Jesús. As esti'e' la ul 
vitx'i'tzi'l u Tiixhe' ti! chajnaj 
timoxtel q'ii, tan b'enameen 
nipaasa ve't tib' chajnaj ti! 
ipaavine' vatz Aak. 


Nisa' u Pablo ib'en iq'elut 
unq'a niman tetz u Jesús 
tu u Tesal6nica unpajte 
17Qitz'in qgatzik, tul uva! ma'tik 
kutzaa sexo'l as ye'xh jatva!l g'ii 
uva! ye! kat qil ve't gib'. As a! nik 
qale' uva! la b'en qil ex unpajte, 
tan at chit ex sukuk'u'l. 
18 As ine' in Pablo, as jatpajux 
kuxh val unb'ene' ti' kub'en tuk! 
unq'a qitzin qatzike! unq'elut ex. 
Pet ai u Satanás kat majon ol ti' 
kub'ene!. 
19 As exe! uva! k'ujle'l kuk'u'l 
seti!, tan nu kutxuq'txun seti'. As 
seti' la kuk'ulkat u kutx'aja'me', 
tan sett la chiib'kat ve't o! vatz u 
Kub'aal Jesucristoe' tul uva! la ul 
Aak unpajte. 
20As seti' la oksalkat kuq'ii. As 
la chiib' ve't o! set). 
1 As tul uva! atik o! tu 
u Atenas, as ye! nik 
kukuy qab'it etzib'lal. As kat 
kutxumb'ali ve'te! uva! la kaa oi 
tu u Atenas. 
2 As kat kuchaj ve't b'en u gitz'in 
qatzike! u Timoteo sexo'l, tan 
ik'am u Tiixhe' naj, tan niloch oi 
naj ti' talpu u b'a'nla yole' tetz u 
Cristo. As kat kuchaj b'en ti' uva' 
la ben iyak'insa vetaanxelale' as 
ti' ib'eyal ve't sete ti! u k'ujleb'al 
ek'u'le', 
3 aq'al uva! ye'xheb'il la sotzsan 
ek'u'l ta'n unq'a k'axk'oe' uve! 

nepaleb'e. As ootzimale' seta'n 
uva! la chit kupaleb'e unq'a 
k'axk'oe'. 

4Tan tul uva' atiktel o! sexo'l, as 
kat kub'axsa qalat ve't sete uva! 
la chit kupaleb'e unq'a k'axk'oe'. 
As ootzimale' seta'n uva' kat chit 
b'ex ib'ana eche' uva' kat qal sete. 
5 As ye! nik ib'an ve't sve uva! ye! 
nik vab'i ve't etzib'lal uva! kam 
b'anik ve't eta'n ti' u k'ujleb'al 
ek'u'le!. Estile! kat unchaj ve't 
b'en u Timoteo ti! uva! la vootzi. 
Tan nik vitz'a uva! texh ye' kat 
txakon uva' kat b'ex kub'an 
sexo'l, tan kamal kat teesa ex u 
tx'i'lanaje' tu b'ey ti' u k'ujleb'al 
ek'u'le' uva! nik vale!. 

6 As tul ul ve't u Timoteo 
sukuk'atz tul ma'tik b'ex tilat ex, 
as acha'v chit u yole' uve' kat ul 
tal ve't sqe seti' ti! uva! k'ujle'l 
chit ek'u'l ti' u Jestis. As xo'n 
chit etib' sevatzaj. As b'enameen 
netulsa o' sek'u'l, tan ato'k 
etaama sqi'. As kat tal u Timoteo 
uva' nesa! etilat ol eche! uva! nu 
kub'an seti!. 
7Esti'e!, gitz'in qatzik, tan k'uxh 
nikat kupaleb'e unq'a k!axk!oe! 
tuk! txumu'm, as kat chit chiib' 
ve't gaama seti' tul kat qab'i uva! 
k'ujle'l chit ek'ul ti! u Jesús. 

8 As cheel kat k'ujeb'yu ve't 
qaama, tan ti! uva! kat qab'i uva! 
chab'amal chit ek'ujb'a't ek'u'l ti! 
u Kub'aal Jesúse!. 

9As ye'l uma'toj txumb'al la 
kub'ane' ti' gaq'at ta'ntiixh te u 
Tiixhe! se ti! u chiib'ichile' uve' 
nu kunach vatz u Tiixhe'. 

10 As q'iil aq'b'al nu kujaj ve't 
b'a'nil te u Kub'aale' ti! uva! la 
til tib' kuvatz, ti! uva! la bien 

kuchus unb'iitoj ex, ti! uva! la 
yak'in ve't etaama ti' ek'ujb'a't 
ek'u'l ti' u Kub'aale'. 

11 Pet ai u Kub'aal Tiixhe' tuk! 
u Kub'aal Jesucristo la lochon ol 
til uva! jatu la b'en kuq'elu ve't 
ex unpajte. 

12 As u Kub'aal Jesúse! la lochon 
ex ti! uva! la yak'in ve't etaama ti! 
exo'nit etib' sevatzaj. As la exo'ni 
unq'a uxhchile' skajayil eche! uva! 
nu kub'an sete ti' kuxo'nit ex, 

13 aq'al uva! la yak'in ve't 
vetaanxelale'. As ye'l epaav la 
cheei, tan jik ve't ex vatz u 
Kub'aal Tiixhe' tul uva! la ul 

ve't u Kub'aal Jesúse' tuk' ung'a 
niman tetz Aake' skajayil. 


Niyolon u Pablo 
ti' unq'a txumb'al 
uva' b'a'n vatz u Tiixh 


1As cheel, qitz'in qatzik, 

la kujaj b'a'nil sete. As la 
kub'eya sete tuk' vib'ii u Kub'aal 
Jesús til uva! kam kat kuchus 
sete ti! eb'anat u b'a'ne' vatz 
Aak, aq'al uva! la chiib' ve't Aak 
seti! as ye! la ya! ex ti' eblanat u 
b'a'ne'. Pet aal la ch'ii u b'a'ne' 
tu vetaanxelale', 
2 tan ootzimal ve'te! seta'n kam 
unq'a chusb'ale! uva! kat gal sete 
ta'n u Kub'aal Jesús. 
3As ai nisa' u Tiixhe' uva! la 
eteesa ve't el etib! vatz u paave!. 
As ye! la paavin ex ti' eyansat 
etib' tuk' uma'toj uxhchil. 
4 As junun chit ex la etootzi 
etixqel tu chit ijikil eche! txaich 
aama, as la etoksa etib' eg'ii 
sevatzaj. 
5 As ye! la etag' tacha'v 
vechi'ole', eche! uve' nib'an unq'a 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


1 TESALONICENSES 4, 5 


tename' uve! ye! ootzin tetz u 
Tiixhe!. 
6 As ye'xheb'il la b'anon umaj 
va'lexh te u titz'in etatzike!. As 
mita'n la imaxtib'e u titz'in 
etatzike! ti! teesat vimoole' tu 
b'ey, tan a! u Kub'aal Tiixhe' 
la b'anon ich'exel ste ti' unq'a 
va!lexhe' uve! nib'ane! eche! uva! 
kat gal sete. 
7As jit ti' kub'anat u va'lexhe' 
kat imolokat oi u Tiixhe!. Pet ti' 
uva! o! ve't tetz Aak la ib'ane', 
aq'al uva' la kub'ane' kam uva' 
nisa' Aak sqi'. 
8As ab'il la ixvan unq'a b'a'nla 
yole! uve' ni gal sete, as jit o'e! 
ni qixvale'. Pet ai u Tiixhe' ni 
tixvale' uve! ni aq'on u Tiixhla 
Espiritu sqe. 

9As jit tz'ajinal la kutz'ib'a b'en 
uma'l u yole' sete ti' u xo'niib'e', 
tan chusel ve't ex ta'n u Tiixhe!. 
Esti'e'! nexo'nikat etib! sevatzaj. 
10 As nexo'ni ve't unq'a qitz'in 
gatzike' skajayil uve' at tu u 
Macedonia. Pet la unjaj b'a'nil 
sete, qitz'in qatzik, uva! ye! la ya! 
ex ti' exo'nit etib! sevatzaj. Pet 
aal la yak'in ex ti! exo'nit etib!. 
11 As la eya'lu etib' ti! uva! ye! la 
ok u yaaib'e! sexo'l. As etoksataj 
etaama ti! eb'anat vetag'one' as 
til etag'onve' tuk' veq'ab'e' eche! 
uva! kat qal kan sete, 
12 aq'al uva' jik chit etxumb'al 
vatz unq'a tename' la ib'ane' 
uva' ye! ootzin tetz u Tiixhe!. As 
ye'xhkam kuxh la sa'vit ve't seti'. 


Niyolon u Pablo 
ti' u tuleb'al u Jestis unpajte 


13 As nu kusa', qitz'in qgatzik, 
uva' la etootzi isuuchil ti' uva! 

kam la ib'an unq'a qitz'in 
qatzike' uva! kamnajle, aq'al 
uva' ye! la txumun ex eche! 
nib'an unq'a uxhchile' uva' ye'l 
k'ujleb'al ik'u'l ti! uva! la ul 
taama unq'a kamnaje' unpajte. 
14 Tan nu kunima uva' kat kam 
u Jesús, as kat ul taama Aak 
unpajte. As echat kuxh la ib'an 
u Tiixhe' te ung'a niman tetz u 
Jesús uva' kamnajle, tan la ul 
taama unpajte tul la ul u Jesús. 
15Esti'e' uva' ni qal isuuchil u 
yole' sete uva' kat tal u Kub'aal 
Jesúse' ti! uva! jank'al ol uva! 
isle'ltel o! tul uva! la ul Aak 
unpajte, as ye'l o! la blax o! 
vatz unq'a qitz'in qatzike! uva! 
kamnajle. 
16 Tan tul la ul u Kub'aal Jesúse' 
tu almika', as la tal Aak tul taama 
unq'a niman tetze! uva! kamnajle. 
As la tag' je! vib'ooq'ol unq'a ángel 
tuul ivi! ti! isik'ine'. As la oq'sal 
uma'l u trompeta tetz u Tiixhe!. 
As la ul ve't taama unq'a kamnaje' 
blaxa uve' niman tetz u Cristo. 
17As a'n la eq'ol ve't je! o! tuu 
suutz!e!, jank'al o! uva! isle'ltel 
o' tul la ul Aak. As la kuk'ul ve't 
gib' tuk' u Kub'aal Jesúse' tu 
kajiq'. As la atin ve't o! Hatz Aak 
ti! chit ib'ene'. 
18 Esti'e! ni qal sete, ek'ujb'a'taj 
chit tib' ek'u'l sevatzaj ti' unq'a 
yole!. 

1 As jit tz'ajinale', vitz'in 

vatzik, uva' la untz'ib'a bien 
uma't yol sete ti' uva! kam g'iil la 
ulu Kub'aal Jesúse' unpajte as ti' 
uva' kam la ib'ane! tul b'iit tule'. 
2 As ootzimal chite! seta'n uva! 
ech tul u Kub'aal Jesúse' eche! 
tul umaj elq'om aq'b'al, 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


517 


3 tan ai la ul Aak tul uva! ech la 
tal ve't ung'a tenam ile! svatzaj: 
«B'a'n ve't gatine'. As ye'xhkam 
la kupaleb'e ve'te',» chaj ve't 
unq'a tename'. As ye! la itx'ol 
ve't unq'a tename' tooj vatz u 
k'axk'oe', tan ye'l ve't inachb'al 
unq'a tename' tul la ul ve't 

Aak ti! taq'at u k'axk'oe! sti!, 
eche' nib'an umaj ixoj tul nixe't 
ch'o'noj ti' umaj talintxa!. 

4Pet ech koj ex, vitz'in vatzik, 
tan jit echen vetxumb'ale' tu u 
va!lexhe' uva' eche! q'ej tokto. As 
ye!l ex uva! ye'l koj enachb'al ti' 
u g'iie' uva! tul ve'te! eche! tul 
umaj elq'om aq'b'al. 

5 Tan kajayil ex echen 
vetxumb'ale' k'atz u txijun 

tetz u qaanxelale' eche' umaj 
uxhchil uva' at inachb'al, tan 
nixaan vatz u saje!. As jit echen 
u kutxumb'ale! tu u q'ej toktoe! 
eche! umaj uxhchil uva! nixaan 
aq'b'al, tan ye'l inachb'al. 
GEsti'e! uva! ye! la kub'ane' 
eche! uva! nib'an unq'a tename! 
uve! vatik kuxh taama, pet atoj 
kunachb'al. As jik u kutxumb'ale' 
la kub'ane!. 

7Tan aq'b'al nivat u uxhchile' 
uve! nivate!, as u uxhchile' 

uve! niq'ab'ane' as aq'b'ale' 
niq'ab'ane!. 

8 Pet ech koj ol, tan at 
kunachb'al eche' umaj uxhchil 
uve! nixaan vatz u saje'. As jik 
chit kutxumb'al la kub'ane', 

tan ech ve't gatine' eche! ung'a 
sole! uva! ato'k u toksa'me' uva! 
chotixi ti' ikolat tib' vatz u 
ch'a'oe', as ech tatin u k'ujleb'al 
kuk'u!le! as tuk' o kuxo'nit qib' 
sukuvatzaj. As nu kutx'eb' ve't 

u q'iie' uva! la kolax o! vatz u 
k'axk'oe', 

Otan ye! kat titz'a kan u Tiixhe' 
sqi' ti' uva! la ul vitx'i'tzi'l Aake' 
sqi'. Pet ti' uva! qetz ve't u 
sotzb'al paave! la ib'ane' ta'n u 
Kub'aal Jesucristo, 

10 tan Aake' kat kam sqi' ti! uva! 
la atin oi Katz Aak, k'uxh isle'l o! 
moj kamnajlu ve't o!. 

11 Esti'e' ni val sete, ek'ujb'a'taj 
chit tib' ek'u'l sevatzaj. As 
elochtaj chit etib' eche! uva! ni 
chit eb'ane!. 


Nib'eya u Pablo 

te unq'a niman tetz u Jestis 

12 Nu kujaj b'a'nil sete, qitz'in 
qatzik, ti! uva! la enima unq'a 
eq!esale! uve! ni taq'onvu sexo'l 
ti! viyol u Tiixhe', tan chajaake' 
eq'on etetz ti' exekeb' ti' u 
Kub'aal Jesúse!, as ti! ib'eyat 
chajaak sete. 
13 As la etoksa iq'ii chajaak. As 
xo'noj chajaak sete, ti' u aq'one' 
uve! nib'an chajaak. As b'a'noj 
kuxh etatin sevatzaj. 
14 As nu kujaj b'a'nil sete, gitz'in 
qatzik, ti! uva' la eb'eya te 
unq'a uxhchile' uve! ye! nisa! 
taq'onve'. As elochtaj unq'a 
uxhchile! uve! ni ka'kab'in 
taama. As eyak'insataj taama 
unq'a uxhchile' uve! alux kuxh 
taama. As nimoj etaama ti' unq'a 
uxhchile' skajayil. 
15 As eb'anak ich'exel umaj 
va'lexh te umaj uxhchil uve' ni 
b'anon u va'lexhe' sete. Pet a! 
chit u b'a'ne' la eb'an sevatzaj. 
As echat la eb'an te unq'a 
tename' skajayil. 
16 As chiib'ojtaj ex ti' chit ib'ene'. 

17As ye! la ya! ex ti' enachat 
Tiixh. 

18 Pet etaq'taj chit ta'ntiixh te 
u Tiixhe! ti' unq'a veel skajayil, 
tan ale! uva! nisa' u Tiixhe' sqi', 
jank'al oi uva! at ve't ok o! Katz 
u Jesucristoe!. 


19Eteesak iq'ii u Tiixhla Espíritu. 


20 As etixvak u yole' uve! ni tal 
ung'a q'ajsan tetz viyol u Tiixhe' 
ta'n u Tiixhla Espíritu. 
21 As la pal ex tu ung'a yole' 
skajayil ma b'a'n moj ye'le. As 
jank'al ung'a yole! uva! b'a'n, as 
ale! la enima. 
22 Pet eteesataj el etib' Katz 
ung'a va'lexhla txumb'ale' 
skajayil uve' nib'an unq'a 
uxhchile'. 

23 As ai u Tiixhe' ni b'anon 
uva' b'a'n etatin sevatzaj, as 
Aake' la b'ensan ex jikla 

aamail, tuk' vechi'ole' as tuk' 
vetaanxelale!. Esti'e! ye! la chee 
umaj va'lexh se tul la ul ve't u 
Kub'aal Jesucristo, 

24 tan jik chite! u Kub'aal Jesúse' 
uve! kat molon ex ti! ib'ensat ex 
Aak jikla aamail, tan Aake' la 
b'anon. 


Itzojpeb'al u yol 

25 Qitz'in gatzik, ai ni qale' 
uva' la enach Tiixh soi, 
26As aya'l chit ek'u'l la etiixhi 
etib'% tan ex ve't niman tetz u 
Tiixhe!. 
27As tuk' vib'ii Kub'aal Jesúse' 
la val b'en sete uva! la chit sik'lel 
u u'uje' xo'l unq'a qitz'in qatzike' 
skajayil. 

28 As la atin vib'a'nil u Kub'aal 
Jesucristo sexo'l sekajayil. As 
ech chit la ib'ane'. An chite!. 


a 5.26 A! isuuchil u yole' tu yolb'al griego: Tul la etiixhi etib', as la itz'ub' tib' txala 


etzi' sevatzaj. 

Ika'v u'uj 
uva' itz'ib'a b'en 
u Pablo 
te unq'a aa Tesal6nica 


uva' ni niman u Jesus 


Ni taq' b'en u Pablo itzii 


1 Ine' in Pablo uva! ni q'iilan 
b'en ex, tuk' u Silvano tuk' 
u Timoteo. As nuntz'ib'a b'en 
u yole' sete, ex aa Tesalónica, 
jank'al ex uva! ato'k ex Katz 
u Kub'aal Tiixhe! tuk' Katz u 
Kub'aal Jesucristo. 
2 As ib'a'nil kuxh u Kub'aal 
Tiixhe! tuk' u Kub'aal Jesucristo 
til uva! b'a'n etatin sevatzaj. 

3 Vitz'in vatzik, ni qaq' 
ta'ntiixh te u Tiixhe! seti', tan a'e! 
b'a'n te Aak uva' ech la kub'ane' 
seti', tan niyak'in ve't u k'ujleb'al 
ek'u'le' as tuk' u xo'niib'e' sexo'l. 
4 Esti'e! uva' ni goksa ve't eq'ii 
xo'l unq'a qitz'in qatzike!, uve! ni 
niman u Tiixhe' tu unjoltu unq'a 
tename' tan k'uxh nepaleb'e 
k'axk'o, as k'ujle'l ek'u'l ti! Aak. 
As tul nekuy unq'a k'axk'oe' uva! 
nepaleb'e, 
5as ale! u k'uchb'al tetze! uva! jik 
chit kat ib'an u Tiixhe' tul kat 
taq! Aak etokeb'al xo'l u tename' 
uva' at jaq' u tijle'm u Tiixhe'. As 
til uva! at ve't ok ex xo'l vitenam 





Aake!, as esti'e! uva! nepaleb'ekat 
unq'a k'axk'oe'. 

6As b'a'n te u Tiixhe! uva! la taq' 
Aak ich'exel te unq'a uxhchile' 
uva' ni b'anon u va'lexhe' sete. 
7As b'a'n la ib'an te Aak uva! 

la i'l ve't o! setuk' vatz unq'a 
k'axk'oe', oi uva! k'axb'inal ve't 
o. Asa! la ib'ane' tul la ilpu ve't 
u tuleb'al u Kub'aal Jesúse' tul 
uva' la ku' ch'u'l Aak tu almika' 
tuk' viyak'ile' as tuk! unq'a ángel 
unpajte. 

8 As la ul Aak tuk' mam xamal 
til ul taq'at Aak ich'exel te unq'a 
uxhchile! uva! ye! kat niman u 
Tiixhe!. As ye! kat inima kam 
uva' ni tal u b'a'nla yole' ti' u 
Kub'aal Jesucristo. 

9As ai uxhchile' uve' la ul u 
k'axk'oe' sti!, uma'l u k'axk'o uva! 
ye'l iya'teb'al. Tan la eesal ve't 

el unq'a uxhchile' vatz u Kub'aal 
Jesúse!, as ye! la isak! ve'te! tu 
uve! ni toksalkat iq'ii Aak, as ye!l 
tokeb'al ti! vinimla yak'il u Jesús 
10 tu u g'iie' uva' la ulkat Aak. 
As la oksal iq'ii Aak ti! u nimla 
b'a'nile'! uva! kat ib'an Aak sot), 

jank'al oi uva! o' itenam Aak, 
tan nim talchu Aak. As la chit 
teq'o gaama sti', o! uva! ol niman 
tetz Aak setuk!, tan kat enima 

u b'a'nla yole' ti! vib'a'nil Aake' 
uva' kat qal sete. 

11 Esti'e' uva' nu kunach Tiixh 
set! sb'enemeen, aq'al uva! la til 
Aak u b'a'ne' uva' neb'ane!. As 

la txuq'txun ve't Aak ti' uva' kat 
imolo ex Aak. As Aake' la lochon 
ex ti! etzojpisat unq'a b'a'nile' 
uva! netitz'a, tan ti! uva! k'ujle'l 
ek'u'l til Aak. 

12 As nu kunach Tiixh seti', aq'al 
uva! la oksal ve't iq'ii u Kub'aal 
Jesucristoe! ti! unq'a b'a'ne' uve! 
neb'ane'. As la oksal ve't eq'ii 
ta'n Aak unpajte ti' u b'a'nile' 
uve! kat ib'an u Tiixhe' sqi' setuk' 
ta'n u Kub'aal Jesucristoe' tan a! 
vib'a'nil u Tiixhe' kat ib'an soi 
setuk'. 


U tuleb'al u Jesucristo 
as tuk' u tuleb'al vib'ooq'ol 
unq'a b'anol va'lexh 


1As la val sete, vitz'in 
vatzik, ti' u tuleb'al u 
Kub'aal Jesucristo as ti' kuk'ulat 
ve't gib' tuk' Aak, 
2ti' uva! ye! la ejalpu etxumb'al 
ta'n uma'toj chusb'al uva' la 
alpu sete ti' uva' kat ilejlu ve't u 
g'iie' uva! alel kan ti' u tuleb'al 
u Kub'aal Jesucristoe' vatz u 
tx'ava'e' unpajte. As sotzi'k ektu!l 
sta'n. As k'uxh la ul tal umaj 
uxhchil uva! ai u Tiixhla Espíritu 
ni alon, as moj in ni alon, as moj 
in ni tz'ib'an u yole' sete chaj la 
tale', 
3as etaq'ak etib' maxtib'eloj te 
u uxhchile'. As va'lexh kuxh 

ve't itxumb'al unq'a uxhchile' la 
ib'ane' ti' teesal iq'ii u Tiixhe!. 
As a'n la ul ik'uch ve't tib' u 
naje! uva! ib'ooq'ol unq'a b'anol 
va'lexhe' uva' alel ve't kan sti! 
uva! la b'en tu k'axk'o, 

4tan la ul teesa naj iq'ii unq'a 
vee' skajayil uva' tiixh vatz 
unq'a tename' as tuk' unq'a veel 
ninach unq'a tename' sivaatzil u 
Tiixhe'. As naj la ul toksa ve't tib' 
tiixhil vatz unq'a tename!. 

5 As la etulsa sek'u'l uva' kat val 
kan sete tul uva! atik in sexo'l. 
6As ootzimale' seta'n ab'il 

uve! ni majon ivatz u tuleb'al 
vib'ooq'ol unq'a b'anol va'lexhe!. 
Esti'e! uva! lanal ilej ve't iq'ii as 
a'n la ul ve'te', 

7tan niyak'in ve't u va'lexhla 
txumb'ale' uva! ye! ootzimalik 
sqa'n sb'axa. Pet lanal eesal el 
uma'l uva! xo'l unq'a tename' 

u vaa' ni majon ivatz ib'ooq'ol 
unq'a b'anol va!lexhe!. 

8As a'n la ik'uch ve't Ob u 
b'anol va'lexhe'. As a! vetu 
Kub'aal Jesúse' la yatz'on naj tuk' 
uma'l u yol uva' la tal Aak. As 
la sotzsal naj ta'n vilitz'kab'an 
Aake' tul la ul Aak unpajte. 

9As u b'anol va'lexhe' tan la ul 
ik'uch tib' naj tuk' u tijle'm u 
Satanás. As nim talchu naj la 
ib'ane', as la ib'an naj umaj u 
k'uchb'al tetz u tijle'me' uva' la 
teq'o taama unq'a uxhchile' sta'n. 
As chulin yol kuxh naj la ib'ane'. 
10 As tuk' vitxumb'ale' uva! 
va'lexh kuxhtu' la imaxtib'ekat 
unq'a uxhchile' uve' la b'en tu 
k'axk'oe', tan ti! uva! kat tixva 
unq'a uxhchile' u jikla yole' uva! 
la q'alpun. 

11 Esti'e! uva! la tag' tzan u 
Tiixhe! uma'l u txumb'al uva! 
xo'veb'al chittu' ti! unq'a tename!. 
As la maxtib'el unq'a tename! 
sta'n, tan a' ve't u chuli yole' la 
inima unq'a tename!. 

12 Esti'e' uva! ech ib'en ve't unq'a 
tename' tu u k'axk'oe', jank'al uva' 
ye! kat niman u jikla yole'. Pet aal 
kat chiib' ti! ib'anat u va'lexhe!. 


Ni taq' u Pablo 
ta'ntiixh te u Tiixh 
ti' uva! kat itxaa Aak unq'a 
aa Tesalónica ti! isotz ipaav 


13 Pet ech koj o', vitz'in vatzik, 
tan aal la qaq' ta'ntiixh te u 
Tiixhe! seti! b'enameen, ex uva! 
Soin ex te u Kub'aal Jesúse!, 
tan ti! uva' kat itxaa ex Aak xe' 
q'iisaj ti' eg'alpul vatz vepaave' 
tul kat ek'ujb'a' ek'u'l ti! u jikla 
yole'. As tuk' u Tiixhla Espíritu 
kat itxaakat ex Aak 
14ti' isotzsal epaav tul kat gal u 
b'a'nla yole' sete ti' uva! la oksal 
eq'ii eche! toksal iq'ii u Kub'aal 
Jesucristo. 

15 Esti'e! ni val sete, vitz'in 
vatzik, echab'ataj ek'ujb'a't ek'u'l. 
As ye' la eya'sa enimat unq'a 
chusb'ale! uva! kat kuchus kan 
sete, as moj unq'a yole' uva! kat 
kutz'ib'a b'en sete, as enimataj. 

16 Tan xo'n chit ol te u Kub'aal 
Jesucristo tuk' u Kub'aal Tiixhe'. 
As kat toksa Aak u chiib'ichile' 
tu u qaanxelale' uva! ye'l 
iya'teb'al. As ti! vib'a'nil Aake' 
ootzimal sqa'n uva' la ib'an Aak 
kam uva' alel kan sqi' ta'n Aak. 
17As Aake' la yak'insan etaama. 
As Aake' la lochon ex ti' eb'anat 
u b'a'ne' as ti' etalata!. 





2 TESALONICENSES 2, 3 


Ni tal u Pablo uva! a 
viyol u Tiixhe' la oksal iq'ii 
1Vitz'in vatzik, enachtaj 

Tiixh sqi', aq'al uva! la pax 
ve't viyol u Kub'aal Jesúse' tulaj 
unq'a tename'. As la oksal ve't 
iq'ii, eche! uva! kat ib'an sexo'l. 
2As enachtaj Tiixh soit, aq'al 
uva' la eesal el tzan o' vatz unq'a 
b'anol va'lexhe' tuk' unq'a b'anol 
tx'i'la aamaile' tan jit chit kajayil 
unq'a uxhchile' uva' ni niman u 
chusb'ale! uva! tetz u Tiixhe!. 
3As jik chite' u Kub'aal 
Jesúse'. As Aake' la yak'insan 
vetaanxelale'. As la ikol ex Aak 
vatz u va'lexhe!. 

4 As k'ujle'l kuk'u'l seti', tan ti! 
uva! at ve't ok ex k'atz u Kub'aal 
Jesúse!. As ootzimale' sqa'n uva! 
neb'ane' kam uve' kat gal sete. As 
echat kuxh tuk eb'ane! ti! ib'ene!. 
5 As ai u Kub'aal Jesúse! la 
yak'insan vetaanxelale!, tan ti' 
uva' xo'n ve't ex te u Tiixhe! as 
xo'n ve't u Tiixhe' sete. As la 
iyak'insa ve't Aak vetaanxelale', 
aq'al uva! la ekuy u k'axk'oe' 
eche! uva! kat ib'an u Cristo tan 
kat ikuy Aak u k'axk'oe'. 


Ni tal u Pablo 
uva' ye' la iya'sa 
unq'a niman tetz u Jesús 
ib'anat u aq'one' 
6As tuk' vib'ii u Kub'aal 
Jesucristo tuk qal b'en sete 
uva' la eteesa etib' k'atz unq'a 
qitz'in qatzike' uve' va'lexh kuxh 
vitxumb'ale!. As ye' nib'ane' kam 
uva' kat kuchus kan sete. 
7As ootzimale' seta'n uva! 
b'a'ne' uva! ech la eb'ane' eche! 

uva! nik kub'an sexo'l, tan ye'l 
ol uva! va'lexh koj qatine! tuk' u 
kutxumb'ale' kat kub'an sexo'l. 
8As ye'l oi uva! kat kuxh koj 
tx'a'n o! tul ye! kat kuchooa. Pet 
kat aq'onvu o! sq'iil aq'b'al tuk' 
koolichil, tan ai nik qale' uva' ye! 
la qaq' etaq'on ti! etaq'at kutx'ix. 
9As ye'le uva! ye! koj la uch 
etaq'at gechb'ub'al. Pet a' nik 
qale' uva! la eb'an etetz eche' 
uve! nik kub'ane!. As estile! kat 
aq'onvu o! sexo!l. 

10 As tul uva! atik o! sexo'l, as 
kat kuk'ujb'a' kan uma'l u yol 
uva! ech ni tal ile': «Asoj at umaj 
uxhchil uva! ye! nisa' aq'on, as 
ye'l itx'ix la aq'pi.» 

11As ni gab'i yol uva! at uxhchil 
sexo'l uva! va'lexh kuxh tatine' 
tuk! vitxumb'ale!. As ye! ni 
taq'onve'. Pet nu kuxh toksa tib' 
xo'l unq'a uxhchile' ti' unq'a yole' 
uva! ye'l tetz sti'. 

12 As ab'il uve' ech nib'ane! as 
tuk' vib'ii u Kub'aal Jesucristo 
ni qalkat b'en ti' kub'eyat ste 
uva! la aq!onvi tijikil ti! itx'akat 
ija'mil vitx'ixe!. 

13 As ye! la ya! ex, vitz'in vatzik, 
til eb'anat u b'a'ne'. 

14Pet asoj at umaj uxhchil 
uva! ye! la niman uve' ni qal 
b'en tu u'uje!, as la etal xo'l 
unq'a qitz'in qatzike!. As ye! la 
uch emolot etib' stuk', aq'al 
uva! la ch'ixvu ve'te! ti! uve' 
nib'ane!. 
15 As ch'o'ni'k etaama sti', pet la 
eb'eya ste tan titz'in etatzik etib' 
stuk' Katz u Kub'aale!. 


Nitzojpu ve't iyolon u Pablo 
te unq'a aa Tesalónica 


16 As ai u Kub'aal Jesúse! ni 
b'anon uva' b'a'n etatin sevatzaj. 
As Aake' la aq'on sete ti' chit 
ib'ene'. As Aake' la kaa ve't 
sexo'l sekajayil. 

17As ine' in Pablo nuntz'ib'a 
b'en unq'a yole' sete tuk' unq'ab' 
ti' unq'iilat b'en ex. As a! 
k'uchb'al tetze' uva' in tz'ib'an 
b'en tetz sete, tan ech untz!ib'e' 
tul nuntz'ib'e'. 

18 As ai vib'a'nil u Kub'aal 
Jesucristo la kaa ve't seti'aj 
sekajayil. An chite!. 

U b'axa ou 
uva! itz'ib'a bien 
u Pablo 
te u Timoteo 


Ni taq' b'en u Pablo itzii 


1 Ine' in Pablo uva! apóstol 

tetz u Jesucristo. As chajel 
in ta'n u Kub'aal Tiixhe', tuk' 
u q'alpun qetze' uva' Kub'aal 
Jesucristo, as k'ujle'l chit kuk'u'l 
sti'. 
2As tuk untz'ib'a b'en uma'l u 
u'uj see, Timoteo, tan ech chit 
axhe' eche! umaj unk'aol, tan 
uma'l kuxh u k'ujleb'al kuk'u'le'. 
As a! u Kub'aal Tiixhe' tuk! u 
Kub'aal Jesucristo la aq'on 
vib'a'nile' see. As la itxum Aak 
avatz. As Aak ni b'anon uva' 
b'a'n etatin sevatzaj. 


Ni tal u Pablo 
itxumb'al u Timoteo 


3 As echat la ab'ane' eche! uva! 
kat val kan see tul uva! kat vaq' 
kan axh tu u Éfeso, tul uva' kat 
bien in tu u Macedonia. As la 
ab'eya te ka'l ung'a uxhchile' 
uva! ye! la ichus chajnaj unq'a 
va'lexhla chusb'ale'. 
4As ye! la b'en ivi' unq'a qitz'in 
qatzike! ti' unq'a yole' uva! 
cheenal kuxhtu', eche' unq'a 
yole' uve' ni talpu ti! unq'a q'esla 
ib'aale', tan ye' niya! ti' talpe'. As 





ai unq'a yole' ni eg'on ok u yaaib'e' 
xo'l unq'a qitz'in qatzike!. As ye! 
nichee ve't itxumb'al ti' viyol u 
Tiixhe!. Esti'e! nannachonsa b'en 
see ti' u yole' uva' kat val kan see. 
5As ai ni tokkat u yole! uva! ni 
val see uva! la ixo'ni tib' unq'a 
qitz'in qatzike! svatzaj, tan 
josq'imal ve't u taanxelale'. As 
jik ve't vitxumb'ale!'. As jik chit 
k'ujle'l ik'u'l ti! u Tiixhe!. 

6As at uxhchil tzitzi' uva' kat 
tz'ejxik ve't kan ti' unq'a b'a'nla 
txumb'ale' uve' ni val see. As kat 
inima unq'a yole! uva' ye'xhkam 
la txakon sti'. 
7As k'uxh nisa' chajnaj toksat 
tib! chusulil ti' u tzaq'ite' uva! 
tz'ib'amal kan, as ni koj ipal 
chajnaj stuul uva! kam isuuchil 
unq'a yole! uva! nichuse'. As tul 
ye! niya'sa chajnaj ichusune!. 

8 Pet ech koj o, tan ootzimal 
sqa'n uva! b'a'ne' unq'a itzaq'it 
u Kub'aal Tiixhe', asoj la 
kutxakonsa tijikil tul la kuchuse', 
9tan ootzimal sqa'n uva! jit a 
la txakonsalkat unq'a itzaq'it 
u Tiixhe' ti' ib'ek'ax unq'a 
uxhchile! uve! jik chit itxumb'al 
vatz u Kub'aal Tiixhe!. Pet a! 
la txakonkat ti' ib'ek'ax unq'a 

paasanib'e! tuk' ung'a paasan 
tziie!, as ung'a aapaave!, unq'a 
uxhchile' uva! ye! nixo'va Tiixh 
as ye'l Tiixh vi! taama, unq'a 
yatz'ol ib'aale' as unq'a yatz'ol 
itxutxe! tuk! unjoltu unq'a yatz'ol 
aamae!, 

10tuk' unq'a uxhchile' uva! ni 
paavin tuk' umaj ab'il uva! jit 
tixqel, tuk' unq'a naje! uva! ni 
teq'o tib! tuk' uma't naj, as unq'a 
elq'an xaole', unq'a chulin yole', 
as tuk' unq'a uxhchile' uva! ye! 
ni niman unq'a b'a'nla chusb'ale!. 
11 As nik'ul tib' unq'a chusb'ale' 
tuk! u achveb'alla b'a'nla yole' 
tetz u Tiixhe' uve' ni qoksa ig'ii, 
as a! u b'a'nla yole' uva! k'ujle'l 
in sti' ti! talpe'. 

12 As ni vag" ta'ntiixh te u 
Kub'aal Jesucristo uva' kat 
yak'insan u vaanxelale', tan 
k'ujleb'al k'u'l in vatz Aak. Esti'e! 
kat toksa in Aak ti' ipaxsal u 
b'a'nla yole', 

13 k'uxh va'len vuntxumb'ale' 
nikat unb'an b'axa, tan nikat 
veesa iq'ii u Kub'aal Jesús. As 
nikat untilu unq'a niman tetz 
Aake'. As nikat unk'axb'isa 
unpajte. As kat itxum Aak 
unvatz, tan ti! uva! ye! nikat 
unpal stuul. As ye'xnik unnima u 
Kub'aal Jesús. 

14 As ye! saach vib'a'nil u Kub'aal 
Jesús kat taq' ve't tzan svi'. As 
Aak kat aq'on sve ti! uva! kat 
unk'ujb'a' unk'u'l ti' u Kub'aal 
Jesús, tan xo'n ve't in te Aak. 

15 As jikla yol chite' u yole' uve' 
ni vale'. As kunimataj skukajayil, 
tan kat ul u Kub'aal Jesucristo 
vatz u tx'ava'e' ti! isotzsat Aak 
kupaav, ol uva! o! aapaav. As 

ech kat ib'an Aake' sve, tan ye' 
la lejon ipaav uma'toj uxhchil ti' 
vunpaave!. 
16 As esti'e'! kat itxum u Kub'aal 
Jesucristo unvatz ti' ik'uchat 
Aak uva' nim taama Aak svi', 
k'uxh ye' kat lejon ipaav uma'toj 
uxhchil ti' vunpaave'. As 
nitxakonsa in Aak ti' ik'uchat 
Aak vib'a'nile' cheel sevatz as 
vatz unq'a uxhchile' uva' la 
niman Aak ti! uva! at itiichajil 
Katz Aak la ib'ane!. 
17 As qoksataj iq'ii u Kub'aal 
Tiixhe' uva! ye'l iya'teb'al. As 
kunachtaj Aak, tan ta'n Aake' u 
qijlenaale' ti' chit ib'ene', k'uxh 
ye! na'l Aak sukuvatz. An chite!. 
18 As ech axhe', Timoteo, eche! 
umaj unk'aol. As ni vulsa u yole' 
sak'u'l uva' kat val see, aq'al uva' 
ech la ab'ane' ti! achusune' eche! 
nib'an umaj sol ti' tok vatz umaj 
ch'a'o, tan ech vaaq'one' uva! 
alel see ta'n unq'a q'ajsan tetz 
viyol u Tiixhe' b'axa. 
19 As la achab'a aatin ti' u 
k'ujleb'al ak'u'le' o u Kub'aal 
Jesús as OI ab'anat u b'a'ne', 
aq'al uva! ye'l umaj va'lexh 
la titz'a vatxumb'ale', tan at 
uxhchil kat aq'on kan u b'a'ne'. 
As ech kat ib'an u k'ujleb'al 
ik'u'le! eche! umaj barco uva! kat 
b'en xe' u mar 
20as eche' uva' kat ib'an u 
Himeneo tuk' u Alejandro. Esti'e' 
kat vaq'kat kan chajnaj tiq'ab' 
u Satanás ti' uva! la ib'an u 
Satanás te chajnaj kam uva! ni 
tal taama ti' chajnaj, aq'al uva! la 
pal ve't chajnaj stuul uva! ye! la 
uch teesat chajnaj iq'ii u Kub'aal 
Tiixhe!. 

Ni tal u Pablo txumb'al 
ti' u nachb'al Tiixh 


1 As nunb'eya b'en see ti! 
uva! la chit inach ung'a 

gitz'in gatzike' Tiixh ti' ung'a 
tename' skajayil. As la ijaj 
b'a'nil te u Tiixhe! sti'. As la taq' 
ta'ntiixh te Aak sti' unpajte. 
2As la inach Tiixh ti' unq'a 
ijlenaale' tuk' unjoltu unq'a 
uxhchile' uva! at tijle'm, aq'al 
uva! b'a'n qatin tuk' chajnaj la 
ib'an vatz u tx'ava'e', tan jik chit 
nu kuxo'va u Tiixhe!, 
3 tan a'e! b'a'n vatz u Tiixhe', tan 
Aake' u q'alpun qetze'. 
4As ai nisa' Aak uva! la q'alpul 
unq'a tename' skajayil vatz 
vipaave', as la tootzi ve't u jikla 
yole!. 
5 Tan uma'l kuxhe' u Tiixhe! ati. 
As uma'l kuxh u uxhchile' ati 
uve! at ku! xo'l u tename' tuk' 
u Tiixhe!. As a'e! u Jesucristo, 
VIK'AOL U NAJE!. 
6As kat ul taq' tib! Aak kamoj 
sqi' ti' ichooat u kupaave' 
skukajayil. As nipaxsal isuuchil 
u yole! til Aak cheel, tan k'ujlu 
ve't kan ta'n u Tiixhe' uva' ech la 
ib'ane!. 
7As estile! k'ujlu ve't kan in 
apóstol ti' talax u yole' ti' u 
Jesús xo'l unq'a tename! as ti! 
ichusax ung'a tename' uve' jit 
tiaal Israel ti! uva! la ik'ujb'a' 
ik'u'l ti! Aak as ti! u jikla yole' 
unpajte. (As jik chite' u yole! uva! 
ni vale!. As eche' chuli yol koj 
nunb'ane!.) 

8 Esti'e! uva! nunb'eya see 
til uva! la inach unq'a naje' u 
Tiixhe' tulaj ung'a atinb'ale' 

skajayil. As jik chit itxumb'al la 
ib'an vatz Aak, aq'al uva! la uch 
taq'at je! iq'ab' tul uva! la inach 
Tiixh. As ye! itx'i'tzi'l chajnaj ti' 
vimoole!. As ye! la iyaa tib' tuk! 
vimoole' unpajte. 

9 As echat kuxh unq'a ixoje!, 

tan jik chit la ivej tib' cha'ma 
tuk' u toksa'me'. Pet jit tuk! uve! 
xo'veb'al chit tilone' uva! je'nal 
ija'mil. As ye'xhkam kuxh la 
tulb'e cha'ma u xi'l ivi'e'. Pet jik 
chit la ixee cha'ma. As ye! la taq' 
ku! cha'ma unq'a kueentaxhe! 
squl uva! je'najlu chit ija'mil. As 
ye! la ije'sa Ob) cha'ma tuk! u 
toksa'me!'. Pet jik chit la ivej tib' 
cha'ma. 

10 As a! ivaatzil u vejiib'e' uva! 
b'a'n itxumb'al cha'ma la ib'ane', 
tan ech itxumb'al unq'a ixoje' la 
ib'ane' uva! ni niman u Tiixhe!. 
11 As tul la imol tib' unq'a qitz'in 
qatzike', as la tab'i unq'a ixoje! 
isuuchil u chusb'ale'. As jit kuxh 
yol la ib'an cha'ma svatzaj. Pet la 
ixo'va cha'ma u chusb'ale', 
12tan ye! la ib'an sve uva! a! 
unq'a ixoje! la chusun unq'a naje!. 
As mita'n la uch ib'ek'at cha'ma 
unq'a naje'. Pet la kuxh mox tab'i 
cha'ma u yole', 

13 tan b'axel kat icheesa u Tiixhe! 
u Adan. As a'n kat icheesa ve't 
Aak u Eva. 

14 Asjit u Adan b'axel kat taq' 
tib! maxtib'eloj. Pet a! u ixoje' 
b'axel kat taq' tib' maxtib'eloj 
ta'n u Satanás. As tul ma't 
imaxtib'el ixoj, as paasan tzii 
ve't ixoj kat iblana. 

15 Pet ech koj unq'a ixoje! cheel, 
tan asoj jik itxumb'al cha'ma 

la ib'ane' ti' tilat unq'a tale', as 

ye'l unq'a k'axk'oe' la ipaleb'e 
cha'ma eche' uva' kat ipaleb'e 

u Eva. As la ichab'a cha'ma 
ik'yjb'a't ik'u'l ti! u Tiixhe'. As la 
ixo'ni cha'ma Aak As ye! la ije'sa 
tib' cha'ma. Pet jikla aama chit 
cha'ma la ib'ane!. 


Kam itxumb'al unq'a 
iq'esal unq'a niman tetz 
u Jests la ib'ane' 

1Asjikla yol chite' u yole! 

uva' tuk val see. Tan ab'il 
uva' nisa' uva' la ok q'esalil xo'l 
unq'a qitz'in qatzike!, as b'a'n u 
aq'one' uva' nisa' ib'anata'. 
2 As techal chit la ib'ane' uva! 
ye!l umaj va'lexhla yol la alpu 
sti! uva! la ok sq'esalil. As jik chit 
la til tib' tuk' u tixqele'. As jik 
itxumb'al la ib'ane', tan la pal 
stuul kam uva' nib'ane'. As la 
til je! tib'. As la titz'a sb'a'n kam 
uva! la ib'ane'. As la taq! ivatb'al 
unq'a qitz'in qatzike!. As b'a'n 
ichusune! la ib'ane'. 
3 As jit q'ab'a'mvil. As jit chukul 
ch'a'o. As ye! la isub' mool ti! 
itx'akat ipuaj. As jit u puaje' la 
b'en ivi! sti'. Pet b'a'nla aama 
chittu'. As mutxkin aama la 
ib'an vatz unq'a imoole!. 
4As la til isuuchil unq'a tatine' 
sb'a'n tu kab'al. As niman yol 
unq'a italaj intxa'e' la iblane'. As 
jik chit itxumb'al. 
5 Tan asoj ye' la til isuuchil 
unq'a tatine' sb'a'n tikab'al, as 
a' kol chit la itx'ol tilat isuuchil 
unq'a qitz'in gatzike' q'a tu 
tostiixhe!. 
6As ye! la ib'ane' uva! la ok 
umaj naj uva' a'n oknajle tiq'ab' 
u Kub'aale', tan la kuxh ije'sa tib' 

naje! vatz unq'a qitz'in qatzike!. 
As eela ichee ipaav naj tuk' u 
tx'i'lanaje'. 

7As aal chit b'a'ne! uva! b'a'n 
itxumb'al la ib'an vatz unq'a 
tename', aq'al uva! ye! la eesal 
ig'ii. As ye! la ku' tiq'ab' u 
tx'i'lanaje'. 


Kam itxumb'al unq'a 
lochol tetz viq'esal unq'a 
niman tetz u Jesús 


8Echat la ib'an unq'a naje! uva! 
la ok ve't lochonaalil xo'l unq'a 
qitz'in qatzike!, tan jik chit la 
yoloni. As jit ka'vatzul itxumb'al 
la ib'ane!. As jit q'ab'a'mvil. As 
ye! la isub' imool ti' itx'akat ipuaj. 
9As la inima unq'a jikla 
chusb'ale! uva! kat ik'uch u 
Tiixhe! sqe. As la ib'an u b'a'ne!, 
ag'al uva! ye'l umaj va'lexh la 
titz'a vitxumb'ale!. 
10 As lanal ilax itxumb'al b'axa, 
as a'n la uch toke' lochonaalil, 
asoj ye'l umaj va'lexhla yol ni 
tab'il sti'. 
11 As echat la ib'an unq'a ixoje' 
uva' la ok lochonaalil xo'l unq'a 
qitz'in qatzike!. As jik chit la 
yoloni. As jit aayol la ib'ane'. Pet 
k'ujleb'al chit k'u'l. As jik chit 
itxumb'al cha'ma la ib'ane!. 
12 As ab'il uva! at tijle'm xo'l 
unq'a qitz'in qatzike! as uma'l 
kuxh tixqel la ib'ane'. As jik chit 
la til isuuchil unq'a me'al ik'aole' 
tikab'al, 
13 tan asoj jik chit itxumb'al 
tul la ib'an u aq'one' xo'l unq'a 
qitz'in qatzike!, as la oksal ve't 
iq'ii. As ye! la xo'vi ti! talat 
isuuchil uva! k'ujle'l ik'u'l ti! u 
Jesucristo. 

Isuuchil u jikla yol uva! alel 
te u Pablo ta'n u Tiixh 


14 As ai ni vale! uva! ye! la 
b'alaxtu ve't in ti' unq'elut axh. 
As nuntz'ib'a b'en unq'a yole' see, 
15 tan eche' uva' jit kuxh nim la 
b'alaxtu ve't in ti! voone', as at 
ve't unq'a txumb'ale' sak'u'l uva! 
la atxakonsa xo'l unq'a qitz'in 
gatzike' uva! txaael ta'n u islich 
Tiixhe', tan o'e' uva' txaael ol 
ta'n Aak ti! gaq'at iyak'il u jikla 
yole' as ti' kumajat el ivatz unq'a 
chulin yole'. 

16 As ootzimale' sqa'n uva! nimla 
yol u yole! uva! kat ik'uch Aak 
sqe ti' kunachat Aak, tan ech ni 
tal u yol ile': 

As kat ok Aak eche' naj ti' ul 
ik'uchat tib' sukuvatz. 

As an chit u Tiixhla Espíritu 
kat k'uchun uva' Tiixh u 
Jesús. 

As kat til ku! tzan unq'a 
ángel u nimla b'a'nile' uva! 
kat iblan Aak sgi'. 

As kat paxsal ve't u yole! ti! 
Aak xo'l unq'a tename! uva! 
jit tiaal Israel. 

As kat k'ujeb' ve't ik'u'l unq'a 
tename' ti' Aak. 

As kat je! ve't Aak tu almika' 
ti' toksal iq'ii Aak, ti'k u 
yole!. 


Unq'a chusb'al uva' nik 
ichus unq'a chulin yole' 


1 Pet alel kan ta'n u Tiixhla 

Espíritu uva! at uxhchil la 
ijalpu vitxumb'ale' ti! inimat 
unq'a jikla yole! tu vimoxteb'al 
unq'a del, As ale! uva! at ve't 
ol stuul cheel. Tan ninima ve't 





1 TIMOTEO 3, 4 


unq'a uxhchile' unq'a ichusb'al 
unq'a sub'ule! uva! la eesan 
vitxumb'ale' tu b'ey 

2ta'n unq'a chulin yole' uva! 
ka'vatz kuxhtu'. As ye! nib'en ste 
uva! va'lexh kuxh vitxumb'ale' 
nib'ane'. 

3As ni tal unq'a chulin yole' uva! 
ye! la uch teq'ot tib' unq'a naje! 
tuk' umaj ixoj. As at echb'ub'al 
uva' ye! la uch techb'ule' uve' ni 
tale!. As Tiixh kat aq'on unq'a 
echb'ub'ale' sqe, aq'al uva! la 
gag' ta'ntiixh te Aak sti'. As la 
gechb'u, jank'al o! uva! oi niman 
tetz Aak uva! ootzimal isuuchil 
viyol Aake' sga'n, 

4 tan kajayil unq'a echb'ub'ale' 
uva! kat icheesa Aak as b'a'ne' 
uva! la qechb'u. As ye! la uch 
qixvata'. Pet aal la qaq' ta'ntiixh 
te u Tiixhe! sti'. As la gechb'u, 

5 tan ni tal viyol Aake' uva! qetz 
unq'a echb'ub'ale' skajayil. As la 
gag' ta'ntiixh te u Tiixhe! sti". 


Ni tal u Pablo itxumb'al 
u Timoteo 


6 Tan asoj lachus ung'a yole' 
uva' ni val see te ung'a qitz'in 
gatzike', as axh uma'l u b'a'nla 
lochonaal k'atz u Jesucristo la 
ib'ane'. As la iyak'insa axh u 
chusb'ale' ta'n unq'a jikla yole' 
tuk' unq'a jikla chusb'ale' uve! 
nimamal a'n. 
7As ye! la anima unq'a yole' uva! 
cheenal kuxhtu', tan ye'l kuxh 
itxa'ke'. Pet ya'lu eeb' ti! ab'anat 
u b!a'ne! vatz u Tiixhe', 
8tan eche' nib'an umaj uxhchil 
ti' iyak'insal vichi'ole' tul ni 
tooje'le', as b'a'n ni tex ib'an te 
vichi'ole'. As ech achusat eeb' ti' 


El Nuevo Testamento en Ixil de Nebaj, Guatemala, 1ra ed. © 2008, Wycliffe Bible Translators, Inc. 


1 TIMOTEO 4, 5 


ib'anax u b'a'ne' vatz u Tiixhe', 
tan nimal u b'a'nile' alel kan 

see tetz vatiichajile' tzitza' vatz 
u tx'ava'e'. As echat la ib'an 
vatiichajile' Katz u Tiixhe' ti! 
ib'ene!. 

9As jik chit u yole' ni val see. As 
b'a'ne' uva' la kunima. 

10 As esti'e'! ni gag' yak'il ti' u 
qgaq'one'. As nu kupaleb'e k'axk'o, 
tan k'ujle'l chit kuk'u'l ti! u islich 
Tiixhe! uva! ni q'alpun unq'a 
tename' skajayil, as b'axel o! uva! 
niman tetz u Jesús. 

11 As ai u yole' uva! la aal te 
ung'a gitz'in qgatzike' ti' uva! la 
inima. As lachus ste unpajte. 

12 As a! u b'a'nla txumb'ale' la 
ak'uch vatz unq'a gitz'in qatzike' 
ti' ayolone' as ti' ab'anat u b'a'ne', 
tan ti' uva' k'ujle'l ak'u'l ti! u 
Tiixhe', as xo'n Aak see, as jik 
ve't axh vatz Aak. As ye'xheb'il 
la eesan aqii ti! uva' txulnal axh. 
13 As tul uva' ye'xnaj oon in, as 
la ooksa aama ti! asik'let viyol u 
Tiixhe! xo'l unq'a qitz'in qatzike!. 
As la ooksa xe! taama unq'a 
qitz'in gatzike' ti! inimat unq'a 
b'a'nla yole'. As la aal isuuchil 
unq'a yole' ste unpajte. 

14 As ye! la aya'sa eelat isuuchil 
u eejle'me' uva! aq'el see ta'n 

u Tiixhla Espiritu tul uva' kat 
taq' je! unq'a iq'esal unq'a qitz'in 
gatzike' iq'ab' see! tul kat inach 
Tiixh. 

15 As ooksa aama ti' ab'anat 
unq'a veel ni val see. As ye! la 
aya'sa ab'anata'. As la ilpi uva! 
aal iyak'in aama ti' u Tiixhe!. 

16 La eel eeb' ti! ab'anat u b'a'ne' 
as ti' achusat u jikla yole'. As 

ye! la eesa ech sk'atz, tan asoj 

ech la ab'ane' eche! uve! ni val 
see, as jit kuxh axh la q'alpu axh 
ti' animat unq'a yole'. Pet antu 
unq'a qitz'in gatzike' la q'alpi 
uva! la niman u yole!. 


Ni tal u Pablo uva' kam 
itxumb'al u Timoteo la ib'an 
xo'l unq'a niman tetz u Jestis 


1As ye! la ayaa umaj q'esla 

aama. Pet jik chit la ab'eya 
ste eche' ab'eyat te ab'aal. As 
echat la ab'an te unq'a chelem 
naje'. As ech ab'eyat ste eche! 
ab'eyat te umaj eetz'in aatzik. 
2 Asoj la ab'eya te umaj q'esla 
ixoj, as ech ab'eyat ste eche! 
ab'eyat te atxutx. Asoj la ab'eya 
te umaj q'opo ixoj as ech ab'eyat 
ste eche! ab'eyat te aanab'. As 
tuk' chit ijikil la ab'ane'. 

3 Asoj at txakay ixoj sexo'l uva! 
ye'xheb'il ni lochon, as la aal te 
unq'a qitz'in qatzike' ti! ilochax 
cha'ma. 
4Pet asoj at tal u txakay ixoje' 
pet moj tii ixoj, as a'e! la alax 
ste uva! la tijo'xi tilat vitxutxe' 
tuk' u q'esla itxutxe!, tan tijo'x 
chit unq'a me'al k'aole' uva' la til 
ib'aal tuk' itxutx moj q'esla ib'aal 
tuk' q'esla itxutx, tan ech ni b'an 
u me'al k'aole' uva' ato'k taama 
ti' nachat u Tiixhe'. As ale! b'a'n 
vatz u Tiixhe!. 

5 Asoj at umaj txakay ixoj uva! 
ye'l chit umaj tal ati as tul 
k'ujle'l chit ik'u'l ti! u Tiixhe', as 
ni tok ilil ti! ijajat b'a'nil te u 
Tiixhe! sq'iil aq'b'al ti' inachat 
Tiixh. 

6Pet ech koj u txakay ixoje' 
uva! a! kuxh u tacha'v vichi'ole' 
nib'ane!'. As k'uxh at itiichajil 

vatz u tx'ava'e', pet ye'l itiichajil 
at k'atz u Tiixhe'. 
7As la aal unq'a yole' te unq'a 
qitz'in gatzike' unpajte, aq'al uva! 
ye'l umaj yol la alpu sti', 
8 tan asoj ye! la tijo'xi unq'a 
gitz'in qatzike! vitxutxe! tuk! 
unq'a q'esla itxutxe' as tuk! unq'a 
tatine! skajayil, as ai nik'uchkate' 
uva! ye! nimamal u jikla yole' 
sta'n. As at ve't pal vipaave' 
ti' unq'a uxhchile' uva! ye! ni 
niman u Tiixhe!. 

9As unq'a txakay ixoje! uva! 
ma't ib'anat oxk'alal iyaab' as afe! 
la uch tok vib'iie' xo'l unq'a ixoje' 
uva! la lochpi ta'n unq'a qitz'in 
qatzike', asoj jik chit itxumb'al 
kat iblan tuk' vitzumele!. 
10As ootzimal ta'n unq'a uxhchile' 
uva! b'a'n nib'an cha'ma, tan jik 
kat ich'iisa cha'ma unq'a tale'. As 
kat iloch cha'ma vimoole', tan kat 
taq' ivatb'al unq'a qitz'in gatzike' 
uva' tzaanaj tzi'a'n. As kat taq' 
cha'ma tx'aab'al ti! toj unq'a qitz'in 
qatzike!. As kat iloch cha'ma unq'a 
uxhchile' uva' txumleb'al chit 
tatine', tan kat ib'an u b'a'ne! te 
unq'a imoole' skajayil. 
11 Pet ech koj unq'a txakay (voie 
uva! txultele, tan ye! la ok vib'ii 
cha'mae' xo'l unq'a ixoje! uva! 
la lochpi, tan kamal a kuxh la 
ib'an cha'ma kam uva! la tal 
taama cha'ma. As la xe't teesa 
tib! cha'ma Katz u Cristo, tan la 
ok xe! taama cha'ma ti' ichukat 
itzumel unpajte. 
12 As la ok ve't cha'ma paasan 
tziil, til uva! ma't talat cha'ma 
inimal u Jesús. 
13 As at cha'ma ye! isa! aq!on. Pet 
xaavil kuxh cha'ma, tan la kuxh 

ok cha'ma tulaj ikab'al unq'a 
imoole', ti! b'en icheesat ok yol. 
As a! kuxh unq'a yole' la iyol 
cha'ma uva! ye! nitxakone!. 
14 Esti'e! ni val see uva! la teg'o 
tib! ung'a txakay ixoje' uva! 
txultele tuk' itzumel. As tul la 
alan ve't cha'ma. As la ich'iisa 
cha'ma unq'a tale!. As la til 
cha'ma isuuchil unq'a tatine' 
tikab'al, aq'al uva! ye! la taq' 
cha'ma tokeb'al u tx'i'lanaje! ti' 
teesal iq'ii cha'ma. 
15 Tan at cha'ma uva' kat ijalpu 
itxumb'al ti' ib'anat uve' ni tal u 
Satanás ste. 
16 As la aal te unq'a qitz'in 
gatzike', k'uxh ixoj as k'uxh 
naj, uva' techal la tijo'xi tilat 
vitxutxe! tuk' u q'esla itxutxe! 
uva' txakay, aq'al uva! ye! la 
tijo'xi unq'a qitz'in qatzike' tilat 
cha'ma. As la tijo'xi unq'a qitz'in 
qatzike! unq'a txakay ixoje' uva! 
ye'l lochol tetz ati. 
17As b'a'ne'! uva' nim chit la 
oksalkat iq'ii unq'a uxhchile' uva' 
ato'k sq'esalil xo'l unq'a qitz'in 
qatzike!. As la aq'ax vija'mile' 
ste, asoj b'a'n u taq'one' nib'ane!, 
eche! ung'a uxhchile' uva! ni 
paxsan viyol u Tiixhe' tuk' unq'a 
uxhchile' uva' ni chusune', tan 
ale! uva! la ik'ul vija'mile', 
18 tan ech ni tal viyol u Tiixh ile: 
Ooksak u same! vi! iju' u 
vaakaxhe' tul uva' nipach' 
txoo u trigo ti! teesal tuul, 
taq' u yole' ni tale'. 
As echat ni tal uma't u yol ile": 
La chit aq'ax vija'mil u 
aq'onvile' ste skajayil ti! u 
aq'one' uve! nib'ane', taq' u 
yole' ni tale!. 

19As ye! la b'en avi! ti' umaj 
yol uva! la alpu ti' umaj iq'esal 
unq'a qitz'in gatzike', asoj uma'l 
kuxh uxhchil la alon. Pet asoj 
ka'va'l moj oxva'l la alon yol sti' 
see, as a'n la anima u yole!. 

20 Asoj at uxhchil uva! ye! la 
iya'sa ipaavine' tul ma't aalat 
isuuchil ste, as a'n la aal ve't 
vipaave! ste xo'l unq'a qitz'in 
qatzike', aq'al uva' la xo'v ka't 
unq'a uxhchile' ti! ipaavine!. 

21 As vatz u Tiixhe' as vatz u 
Kub'aal Jesucristo as vatz unq'a 
ángel uva' txaael ta'n Aak tuk 
valkat see uva! techal la anima 
ung'a yole! uva! ni val see. As 
ye! la ajatx ivatz unq'a qitz'in 
qatzike!. Pet eela kuxh ivatz 
skajayil la ab'ane!. 

22 As ye! la oojela eeh! ti! 
aaq'at je! aq'ab' ti! umaj qitz'in 
qatzik ti' ooksat sq'esalil, tan 
potzani'k axh k'atz ipaav umaj 
uxhchil. As la eel je! eeb', aq'al 
uva' ye'l umaj apaav la cheei. 

23 As jit kuxh u ale! la ook'a. 
Pet la atz'aka eecht tuk' unb'ooj 
vino, tan at kuxh u ch'o'me' 
see!, tan at kuxh u ch'o'm uule' 
sak'atz. 

24As at unq'a uxhchile' uva' ni 
paavine' uva! ootzimal sqa'n. As 
k'uxh ye'xnaj b'anax isuuchil, as 
at unq'a paave' uva' nib'an unq'a 
uxhchile' uva! xamtel la ilpi uva! 
kat paavin u uxhchile'. As ye! la 
uch imujle'. 

25 As echat u b'a'ne' uva! nib'an 
unq'a uxhchile', tan at u b'a'ne' 
uva! ootzimal sqa'n tul uva! 

kat blanchi. As at u b'a'ne! uva! 
xamtel la ootzili uva! b'a'n, tan 
techal la ootzili skajayil. 

1 As la aal te unq'a qitz'in 
qatzike! uva! ato'k sk'amil 
ze! umaj b'aal aq'on uva! techal 
la inima kam uva' la tal u b'aal 
aq'one' ste. As ye! la eesal iq'ii 
u b'aal aq'one', aq'al uva! ye! 
la eesal iq'ii u Tiixhe!. As ye! 
la eesal iq'ii u jikla yole' uva! 
chusel ste. 
2Asoj nimamal u Jesús ta'n u 
b'aal aq'one' uva! ni tag'onvukat 
umaj qitz'in qatzik, as ye! la uchi 
uva! la tixva u b'aal aq'one'. Pet 
aal la iya'lu tib' ti! uva! b'a'n u 
aq'one' la ib'ane', tan xo'n ve't 
u b'aal aq'one' ste uva' la ilon 
isuuchil u aq'one'. As a' unq'a 
yole! lachuse' uva! ni val see. As 
la ab'eya te unq'a qitz!lin qatzike!. 


Ni tal u Pablo uva' la 
ik'ujb'a' unq'a niman tetz 
u Tiixh ik'u'l ti' jank'al 
unq'a veel ni taq' Aak ste 
3 As jank'al unq'a uxhchile' 
uva! va'len kuxh chusb'al ni tal 
ve'te', as ye! nik'ul tib' tuk! u 
jikla chusb'ale' uva' alel kan 
ta'n u Kub'aal Jesucristo as tuk! 
unq'a chusb'ale! uva! nichuspu 
sqe ti' kunimat u Tiixhe!'. 
4 As ung'a uxhchile' uva' nu 
kuxh ije'sa Ob), tan ni tale! uva! 
at itxumb'al as ye'l itxumb'al ati. 
As jit kuxh ivatz uve' niyaa tib' 
sti' tuk! vimoole'. As ech ixe't 
u ch'o'nchil aamae' tuk' unq'a 
yoq'o'me' eche! umaj ch'o'm. As 
ni teesa iq'ii u Tiixhe!'. As ye! 
nik'ujb'a' unq'a uxhchile' ik'u'l 
svatzaj. 
5Pet ai kuxh u yaaib'e' nib'an 
unq'a uxhchile' svatzaj, tan 
yannal ivi' unq'a uxhchile' uva! 

ni chusun unq'a yole!, tan ye! 
nipal tu u jikla yole!. Pet ti' kuxh 
itx'akat ipuaj as niyolb'e unq'a 
chusb'ale' ti' inachat u Tiixhe!. 
As a! uxhchile' uva' la eesa echt 
sk'atz, 

Gran achveb'al chit u qatine!, 
asoj jik chit la kunima u Tiixhe!. 
As la txuq'txun o! ti! unq'a veel 
ni taq! Aak sqe, 

7tan tul uva! kat itz'eb' o! vatz 
utx'ava'e', as ye'xhkam chit 
unb'ooj eq'omik sqa'n. As tul la 
kam ve't o', as ye'xhkam chit la 
uch qeq'ot sqi' unpajte. 

8 Pet asoj at goksa'm tuk' 
gechb'ub'al uva! la gechb'u jun 
q'ii, as la txuq'txun o! sti', 

Otan ab'il uva! a! kuxh u 
tx'iib'al iq'iie' nisa' as la ichuk 
u tx'i'lanaje' txumb'al ti' (ku 

tu paav. As a! kuxh u tacha'v 
vichi'ole' la ib'ane'. As la teq'o 
ve't u tx'i'lanaje' tu u va'lexhe' 
uva! la elkat ve't itxumb'al, 

10 tan jank'al unq'a va'lexhe' 
uva' nib'an unq'a uxhchile' as 
a' nitzaakat ti' uva' ato'k taama 
til unq'a tx'iib'al iq'iie!. As at 
uxhchil uva! ti' kuxh tachval 
utx'iib'al q'iie' as kat el ve't 
itxumb'al tu b'ey, tan ye! kat 
inima ve't unq'a jikla yole'. As 
mama'la k'axk'o kat ipaleb'e 
ve!te!, 


Niyak'insa u Pablo u Timoteo 


11 Pet ech koj axh, Timoteo, 
tan ato'k axh ti' ab'anat u 
ag'one' uva! kat ik'ujb'a' kan 
axh u Tiixhe' sti'. As ye! la b'en 
avi' ti! unq'a vee! uva! kat val 
see. Pet la ooksa aama ti' unq'a 
jikla txumb'ale! as ti! anachat 

Tiixh tijikil as ti' iyak'insal u 
k'ujleb'al ak'u'le' as ti' axo'nit u 
Tiixhe' tuk' unq'a qitz'in qatzike!. 
As ye! la pal ak'u'l o ak'uchat u 
b'a'ne', k'uxh la apaleb'e unq'a 
k'axk'oe'. As ye! la aje'sa ech 
vatz unq'a uxhchile!. 

12 As aq! yak'il ti! achusat unq'a 
jikla chusb'ale! uva! kat val 

see, tan tul kat aal isuuchil u 
k'ujleb'al ak'u'le' ti! u Jesús 

vatz unq'a qitz'in qatzike!, as at 
atx'aja'm ti! vatiichajile! uve! ye'l 
iya'teb'al, tan esti'e! kat imolokat 
axh Aak. 

13 As ni val see vatz u Tiixhe!, 

u aq'ol tetz itiichajil unq'a vee! 
cheesamal skajayil, as vatz u 
Jesucristo uva! alon isuuchil ti' u 
tijle'me' vatz u Poncio Pilato. 
14 As la chit eel isuuchil u 

jikla yole' uva' kat val see, 

aq'al uva! ye! la jalpul isuuchil 
u chusb'ale!. As ye! la oksal 

u va'lexhe' sxo'l, aq'al uva! 
ye'xheb'il la eesan iq'ii u jikla 
yole!, techal la ul ik'uch tib' 

u Kub'aal Jesucristo vatz u 
tx'ava'e' unpajte. 

15 Tan tuk tag! tzan u Tiixhe' u 
Jesús unpajte tul uva! la ilej u 
g'iie' uva! k'ujle'l ta'n Aak, tan a! 
Aake! uva! nim talche! ti' ung'a 
vee! skajayil. As Aake' Ijlenaal 
ti' unq'a ijlenaale' skajayil. As 
Aake' B'ooq'ol ti' unq'a B'ooq'ole' 
skajayil. 

16 As ye'xheb'il kat ilon ika'y 
Aak. As ye' la uch tilpu Aak, 

tan echen Aake' tu u saje! uva! 
ye'xheb'il la uch tok tzitzi'. As 
ye! la kuya'sa qoksat ig'ii Aak, 
tan echen ung'a vee! tiq'ab' Aak 
skajayil ti' chit ib'ene', tan Aake' 

uva! ye'xh jatu la kami. As ech 
chit la ib'ane'. An chite!. 

17As la aal te ung'a tx'ioliq'iie' 
vatz u tx'ava'e' uva! ye! la ije'sa 
tib'. As ye' la toksa taama ti' 
u tx!iib'al iq'iie', tan ye! kuxh 
inachb'al la sotzi. Pet a! la 
ik'ujb'a'kat ik'u!l ti' u islich 
Tiixhe', tan ye! nipi'u tib' Aak ti! 
taq'at unq'a vee! sqe uva! b'a'n, 
aq'al uva! la txuq'txun o! sti'. 
18 As la aal te unq'a tx'ioliq'iie' 
uva! ai u b'a'ne' la ib'ane!. As ye! 
la ipi'u tib' ti! ib'anat u b'a'ne' as 
ti! taq'at tetz unq'a imoole', tan 
jit k'ek' ti! unq'a tetze' la ib'ane!, 
19 Asoj ech la ib'ane', as la na! 
ve't unq'a itx'aja'me' tu almika' 

uva' k'ujleb'al ik'u'l. As at 
itx'aja'm ti! vitiichajile' uve' ye'l 
iya'teb'al. 

20As tuk val see, Timoteo, 
uva! la chit eel isuuchil u jikla 
yole'. As ye! la ooksa unq'a 
vatz tx'ava'illa yole' stuul eche' 
unq'a yole' uva! la aq'on u 
kutxumb'ale' uva' ni tal unq'a 
chulin yole', tan aiel ye! la 
txakoni, 
21tan at uxhchil uva' kat 
teesa tib' Katz u jikla yole! ti' 
inimal unq'a yole! uva! la aq'on 
itxumb'al uva! ni tale'. 

As la atin vib'a'nil u Tiixhe' 
sak'atz. Ech chit la ib'ane'. 
An chite'. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


Ika'v u'uj 
uva' itz'ib'a b'en 
u Pablo 
te u Timoteo 


Ni taq' b'en u Pablo itzii 


1Keche, Timoteo. Ine! in 

Pablo uva' apóstol tetz u 
Jesucristo, tan eche! uva! kat isa! 
u Tiixhe' svi'. As kat itxaa in Aak 
ti' valat isuuchil u yole' uva! alel 
kan ta'n Aak. As a'e' u tiichajile' 
uva! ni taq' u Jesucristo sqe. 
2 As xo'n ve't axh sve, Timoteo, 
tan ech axhe' eche' umaj unk'aol 
vatz u Tiixhe'. As u Kub'aal 
Tiixhe' tuk' u Kub'aal Jesucristo 
la aq'on vib'a'nile' see. As 
Aake' la b'anon uva! b'a'n etatin 
sevatzaj. As nitxum Aak avatz. 


Niyak'insa u Pablo u Timoteo 


3 As tul ni vulsa axh sunk'u'l 
sq'iil aq'b'al, as ni vaq! ta'ntiixh 
te u Tiixhe' see!. As jik chit 
untxumb'al vatz Aak ti! unnimat 
Aak eche! uva' nik ib'an unq'a 
q'esla unb'aale!. 
4As tul ni vulsa axh sunk'u'l tu 
uva! va'lik chit ooq'e!, as a! chit 
ni vale' uva' la vil axh unpajte, 
aq'al uva! la chiib' ve't in see!. 

5 As ni vulsa axh sunk'u'l uva! 
jik chit nak'ujb'a' ak'u'l til u 
Tiixhe!, eche! uva! nik ib'an u 
q'esla atxutxe! uva! Loida b'axa. 





As echat nib'an ak atxutxe! uva! 
Eunice. As ootzimal sva'n uva! 
echat chit nab'ane' unpajte. 
6Estile! uva' nunb'eya ve't see 
uva! la ayak'insa aama ti' eelat 
isuuchil u eejle'me' uva! aq'el see 
ta'n u Tiixhe' tul uva! kat vag! je! 
unq'ab' see! tul kat unnach Tiixh 
see!, 
7tan ye'l uva' nu koj taq' u 
Tiixhe' u Tiixhla Espiritu sqe 
til uva! la xo'v o! ti! galat viyol 
Aake!. Pet kat taq! Aak sqe ti! 
uva' la qaq' yak'il sti! as ti! uva! 
la kuxo'ni ve't unq'a qitz'in 
gatzike'. As la oleb! ve't o! ti! 
kumajat qib' aq'al uva! ye! la 
kub'an u va'lexhe!. 

8 As ye! la xo'v ve't axh ti' aalat 
u yole' til u Kub'aal Jesús. As ye! 
la ch'ixvu ve't axh svi' ti! uva! 
ato'k tzan in tu u kaarsa. Det aq' 
yak'il ti' akuyat unq'a k'axk'oe' 
uva' la apaleb'e ti' aalat u b'a'nla 
yole! eche' uva! nunpaleb'e. As u 
Tiixhe! la aq'on ayak'il 
Ouva' kat sotzsan u kupaave!. As 
kat itxaa ve't o! Aak ti! toksat ok 
o' Aak sitenamil. As jit ti' umaj 
b'a'nil uva! kat kub'ana uva! 
kat itxaakat ol Aak. Pet ti! uva! 
kam kat tal taama Aak sol as 

ti! vib'a'nil u Jesucristo uva! kat 
aq'ax sqe tul ye'xnik chee u vatz 
tx'ava'e'. 
10 As a'e' u b'a'nile' uva! kat 
ik'uch ve't Aak sqe tul kat ul u 
Jesucristo uva' ni q'alpun o! vatz 
u kupaave!. As kat teesa ve't o! 
Aak vatz u kamchile'. As tul kat 
tal ve't Aak u b'a'nla yole', as 
kat ik'uch ve't Aak u kutiichajile' 
vatz u q'ii saje!. As ye'l iya'teb'al. 
11 As kat ik'ujb'a' ve't kan in 
Aak ti! talpu ve't u b'a'nla yole!. 
As kat toksa ve't in Aak uva' in 
apóstol. As kat ok ve't in chusul 
tetz unq'a tename' uve' jit tiaal 
Israel. 
12 Esti'e' nunpaleb'e ve't unq'a 
k'axk'oe'. As ye'l in nunch'ixve' 
ti' unpaleb'et u k'axk'oe', tan 
ootzimal sva'n uva' k'ujle'l 
unk'u'l ti' u Tiixhe'. As techal 
la til Aak isuuchil unq'a veel 
skajayil uva! kat unb'ana ti! 
unpaxsat u b'a'nla yole' tul uva! 
ye'xnaj ul u Jesucristo unpajte. 
13 As ye' la aya'sa achusat u jikla 
yole! uva! kat val see. As la chit 
ak'ujb'a' ak'u'l ti! u Jesús. As la 
oksa aama ti' axo'nit Aak. 
14 As tuk' vib'a'nil u Tiixhla 
Espíritu uve' at sukuk'atz, as 
a'e' la lochon axh ti' uva' ye' la 
ajalpu isuuchil u chusb'ale! uva! 
kat val kan see. 

15As ate' sak'u'l uva' jank'al 
ung'a gitz'in gatzike' tu u Asia, 
as kat teesa ve't tib' sunk'atz. As 
echat kat ib'an u Fijelo tuk' u 
Hermógenes, tan kat taq' ve't 
kan in, tul kat ok in tu tze!. 
16 Pet ech koj u Onesíforo, tan 
jatpajul kuxh kat ul iloch in 
ti' iyak'insal u vaanxelale'. As 

ye' kat ch'ixvu naj ti' ul tilat in 
tu tze'. As a! u Jesús la txumun 
ivatz naj tuk' unq'a uxhchile' 
uve' at tu u totzotz naje', 

17tan tul uva! kat ul naj tzitza' 
tu u Roma, as kat ul ichuk in naj 
techal chit kat ilej in naj. 

18 As a! u Kub'aal Jesúse' la 
b'anon uva' la txumax ivatz 

naj tu u q'iie' tul uva! la ul Aak 
vatz u tx'ava'e' unpajte, tan ate! 
sak'u'l uva' nimal chit kat iloch 
oi naj tu u Éfeso. 


Ni tal u Pablo uva' ye' 
la xo'v u Timoteo ti' 

ipaleb'et unq'a k'axk'o 

1As ech axhe', Timoteo, 

eche! umaj unk'aol. As tuk 
val see ti' uva' la ayak'insa aama 
ta'n vib'a'nil u Jesús uva' Cristo. 
2As kam uva' kat val see vatz 
unq'a uxhchile', as ale! lachus te 
ka't unq'a naje' uva' k'ujle'l ak'u'l 
St uva! b'a'n ti' ichusat unq'a 
yole' te unq'a qitz'in qatzike!. 
3 As la apaleb'e unq'a k'axk'oe! 
eche' uva' nib'an umaj sol tul 
nipaleb'e unq'a k'axk'oe' tu umaj 
ch'a'o. As ech axhe' eche! umaj 
sol ti' animat u Jesucristo, 
4tan ye'l uma'toj aq'on ni titz'a 
u sole' tul ato'k solil, tan a' 
kuxh ni titz'a ti' inimale' kam 
uva' ni tal vib'ooq!ol ste, aq'al 
uva! acha'v vitxumb'ale' vatz 
vib'ooq'ole' la ib'ane!. 
5 As echat nib'an unq'a naje! uva! 
nitx'ak tib' ti' u ooje'le'. As ye'l 
itx'aja'm naj la eli, asoj ye! kat 
inima naj kam uva' kat alpu te 
naj. 
6As echat nib'an unq'a 
aq'onvile', tan lanal aq'onvu 

chajnaj b'axa. As a'n la til 
chajnaj ivatz u taq'one!. 
7As la eetz'a unq'a yole! uve! ni 
val see, tan Tiixhe' la lochon axh 
til uva! la pal axh stuul. 

8 As ye! la asotzsa u Jesús 
uva! Cristo sak'u'l, tan kat itz'eb' 
Aak xo'l u tiaal David. As kat 
yatz'pu Aak. As kat ul ve't taama 
Aak unpajte, eche! uve' ni tal u 
b'a'nla yole! uve! nunpaxsa xo'l 
unq'a tename!. 
9As ti' kuxh uva' ni val u 
b'a'nla yole' te unq'a tename', 
as nunpaleb'e unq'a k'axk'oe', 
tan ato'k in tu tu u kaarsa eche' 
umaj b'anol va'lexh. Pet ech koj 
viyol u Tiixhe', tan ye'xhkam la 
majon. 
10 Esti'e! nunkuy unq'a k'axk'oe! 
uve' nunpaleb'e ti! ilochax unq'a 

qitz'in gatzike' uva! txaael ta'n u 

Tiixhe', aq'al uva' la sotzsal ipaav 
ta'n u Jesucristo. As la til ve't 
u b'a'ne' Katz u Jesús uva! ye'l 
iya'teb'al. 
11 As jikla yol chite' u yole! uva! 
ni vale': 
As jank'al o' uva! kat kam oi 
vatz u paave' tul kat kam 
u Jesús, 
as o'e! la ul gaama unpajte 
eche! uva! kat iblan Aak tul 
kat ul taama Aak. 

12 As jank'al o! uva! nu 
kupaleb'e u k!axk'oe' ti! 
kunimat u Tiixhe', 

as ole! uva! at ve't gijle'm 
Katz Aak tul la ib'an 
ve't Aak isuuchil u vatz 
txlava!e!. 

Pet ab'il uva! la alon uva: 
«Ye! vootzaj u Tiixhe!,» chaj 
la tale', 

as echat la ib'an u Tiixhe' 
unpajte sti'. 

13 As k'uxh jit jik uva! nu 
kub'an vatz u Tiixhe', pet 
ech koj Aak, 

tan jik chit nib'an Aak 
sqi', tan ye! nijalpu Aak 
itxumb'al. 


Kam itxumb'al u 
Timoteo la ib'ane' 


14 As la anachonsa unq'a 
yole' te unq'a nale! uva' k'ujle'l 
ak'u'l sti'. As vatz u Tiixhe' la 
ab'eyakat te chajnaj ti! uva! ye! 
la iyaa tib' tuk' unka't unq'a 
uxhchile' ti! ka'oj yol uva' ye'l 
kuxh itxa'k, tan ye! la txakone!. 
Pet aal kuxh la el itxumb'al 
unq'a uxhchile' tu b'ey ta'n u 
yaaib!e!. 

15 As la aaq' yak'il ti! ab'anat 
u b'a'ne' vatz u Tiixhe', aq'al 
uva' ech axhe' eche! umaj b'a'nla 
aq'onvil uva' ye' la ch'ixvi vatz 
u b'aal aq'one' ti' u taq'one' 
uva' kat ib'ana. As axh b'a'nla 
chusunaal ti' u jikla yole'. 

16 As ye! la aaq' tokeb'al unq'a 
chusb'ale' tavi' uva! ye'l itxa'k, 
tan ab'il uva! la aq'on tokeb'al 
unq'a yole', as a! la eq'olkat 
b'en tu u va'lexhe' ta'n unq'a 
chusb'ale!. 

17As ech nib'an ung'a chusb'ale' 
uva! nichus unq'a uxhchile' 
uva' ni taq' tokeb'al unq'a yole' 
eche' iyak'in umaj ch'o'm ti' 
umaj uxhchil. As ech nib'an 

u chusb'ale! uva' nichus u 
Himeneo tuk' u Fileto, 

18 tan kat teesa ve't tib' chajnaj 
Katz u jikla yole', tan ni tal ve't 
chajnaj uva' kat palyu ve't kan 

u tuleb'al taama unq'a kamnaje!. 
As nisotz ve't ik'u'l unq'a qitz'in 
gatzike' ta'n chajnaj. 
19 As k'uxh kam kuxh la ib'an 
unq'a uxhchile', pet ech koj 
vitenam u Tiixhe', tan ech 
tatine' eche! umaj b'a'nla kab'al 
uva! chab'amal tatine!'. As ato'k 
texhlal, uva' ech ni tal dei: 
Ootzimal unq'a uxhchile' ta'n 
Aak, ab'il uva' tetz Aak. 
As ech ni tal uma't yol ile": 
As jank'al unq'a uxhchile' 
uva' ni oksan Aak, as 
ni teesa tib' Katz unq'a 
va'lexhe!. 

20 Tan ech tatin unq'a 
uxhchile' vatz Aak eche! tatin 
unq'a aq'onb'ale' tu umaj b'a'nla 
kab'al, tan jit kuxh unq'a b'a'nla 
aq'onb'ale' at tu u kab'ale', eche! 
unq'a b'a'nla ch'ich'e' tuk' unq'a 
b'a'nla chaj tz'aje' uva' nitxakon 
sqi'. Pet at ung'a aq'onb'ale' uva! 
tz'aj as moj Gel uva! ye! nitxakon 
sqi'. 
21As ech qatine' vatz u Kub'aal 
Jesús, tan jank'al o! uva! 
josq'imal u gaanxelale' ta'n 
Aak, as nitxakonsa ve't ol Aak ti' 
ib'anax u b'a'ne', tan txaael ve't 
o' ta'n Aak. As b'anel ve't quche' 
til uva' la kub'an u b'a'nla aq'one' 
vatz Aak. 

22 Estile! ni val see uva' la eesa 
ech! vatz unq'a va'lexhe' uve' 
nib'an unq'a txul aamae!. Pet aq! 
yak'il ti' ab'anat u b'a'ne' as ti! 
ak'ujb'a't ak'u'l ti' u Tiixhe' as ti! 
ooksat aama ti! Aak tuk' unq'a 
qitz'in gatzike' eche! nu kub'ane', 
jank'al oi uva' ni nachon Aak, 

as o! uva! josq'imal ve't u 
qaanxelale' ta'n Aak. 

23 As ye! la aaq' tokeb'al unq'a 
va'lexhla txumb'ale' uve' ye'l 
isuuchil ati, tan ate! sak'u'l 

uva' ab'il ni tag' tokeb'al unq'a 
va'lexhla txumb'ale' as yaaib' 
itzojpe' nib'ane!. 

24As ye! la iblane! uva! ai kuxh 
u yaaib'e' la kub'ane', jank'al 

o! uva! ol ik'am u Tiixhe!. Pet 
b'a'nla aama ol xo'l unq'a 
uxhchile! skajayil la ib'ane'. As 
at kutxumb'al ti' kuchusune' 
xo'l unq'a uxhchile' uva! jit eela 
kutxumb'al stuk'. As ye! la pal 
kuktu!l ti! galat isuuchil te unq'a 
uxhchile', 

25 aq'al uva! tuk' chit b'a'nla 
aamail la kub'eya te unq'a 
uxhchile' uve' nich'o'n taama 
sgi', tan kamal la ib'ane' uva! 

la itxum u Tiixhe' ivatz unq'a 
uxhchile' ti! uva' la ik'axa tib' ti! 
tootzit u jikla chusb'ale'. 

26As kamal la teesa ve't tib' 
unq'a uxhchile' Katz u tx'i'lanaje' 
uva' yansamal ve't vitxumb'ale' 
sta'n, tan ai nib'ane' kam uva! ni 
tal u tx'i'lanaje! ste. 


Niyolon u Pablo 
ti' unq'a paasan tzii 

1As la pal axh tu u yole!, 

Timoteo, tan tuk ib'an ve't 
tu unq'a q'iie' uva! at ve't o! 
stuul cheel uva' la yak'in ve't u 
k'axk'oe', 
2tan at unq'a uxhchile' uva! 
a! kuxh ve't vitxumb'ale' la 
toksa. As ai kuxh ve't u puaje' 
la tachva. As la kuxh toksa ve't 
iq'ii ti' ije'sat tib'. As la teesa ve't 
iq'ii u Tiixhe!. As ye! la inima 
ve't ib'aal tuk! itxutx. As la koj 
tag' ta'ntiixh ti' umaj b'a'nil uva! 

la b'anax ste. As ye! la ixo'va 
Tiixh. 

3 As ye! la ixo'va ve't unq'a 
uxhchile' unq'a imoole'. As ye! la 
ib'ane' kam uva! ni tale'. As la 
ichuk ipaav unq'a imoole'. As ye! 
la oleb! ti! iya'sat u va'lexhe' uve' 
nib'ane', tan oora chit ni tul ivi'. 
As ixa!v chit u b'a'ne' ste. 

4As la ib'an unq'a uxhchile' 

u va'lexhe' te vimoole', k'uxh 
k'ujle'l chit ik'u'l vimoole' sti', 
tan ab'iste ve't la titz'a as ale! 

la ib'ane!. As la ije'sa tib' vatz 
vimoole'. As ai kuxh u tacha've' 
la ichuke'. As ye! la toksa taama 
ti' u Tiixhe!. 

5 As k'uxh la ib'ensa tib' unq'a 
uxhchile' nachol Tiixh, tuk! u 
va'lexhe' uva! la ib'ane' as ech 
ik'uchkate' uva' ye'l vitxumb'ale' 
jalpumal ta'n u Tiixhe'. As ab'il 
uva! ech nib'ane' as ye! la uch 
amolot eeb' stuk', 

6tan ai uxhchile' uva! nu kuxh 
tok tulaj kab'al ti' b'en teesat 
itxumb'al unq'a ixoje! tu b'ey 
uve' nixaan taama ta'n u paave' 
uve! nib'ane', tan eq'omal ve't 
cha'ma tu u va'lexhe' ta'n u 
tacha'v u taanxelale!. 

7As k'uxh b'enameen chit 
nichus tib' cha'ma ti' ka't unq'a 
chusb'ale', as eche' la koj tootzi 
cha'ma u jikla chusb'ale' uva' la 
aq'on u sotzb'al ipaav cha'mae!. 
8 As echat nib'an unq'a naje' 
uve' ni chusun unq'a va'lexhla 
chusb'ale', tan ni tixva chajnaj u 
jikla yole', eche! uva! nik ib'an u 
Janese' tuk! u Jambres, tan nik 
tixva u jikla yole' uva' nik tal 

u Moisés. As ech nib'an unq'a 
uxhchile' cheel, tan yannal 

ve't vitxumb'ale'. As ye! nisa' u 
Tiixhe! kam uva' nib'an chajnaj, 
tan ye! ninima ve't chajnaj u 
jikla yole' uva' tetz Aak. 
9Pet ye'l chajnaj tuk yakeb'oj 
tuk' vichusb'ale', tan la pal ve't 
u tename' stuul uva! va'lexh uve! 
nib'an chajnaj, eche! uva! kat 
ib'an ka'va'l u naje! te u Moisés. 
10 Pet ech koj axh, Timoteo, 
tan ootzimal u chusb'ale' 
a'n uva' kat val see as tuk' 
vuntxumb'aline' tuk! uva! kam ni 
vale! as nunb'ane'. As ootzimal 
a'n ti' u k'ujleb'al unk'u'le' til u 
Tiixhe! as ti! uva' nim vaama 
til unkuyat unq'a uxhchile', tan 
xo'n sve. As ootzimal a'n uva' kat 
unkuy unq'a k'axk'oe' uve! kat 
unpaleb'e 
11 tul kat tilul in tu unq'a 
tename', eche! kat ulb'el in tu u 
Antioquía tuk' tu u Iconio as tu 
u Listra unpajte. As a' u k'axk'oe' 
uva' kat ul svi'. Pet kat iloch 
in u Kub'aal Jesús vatz unq'a 
k'axk'oe' skajayil. 
12As ech chit la ib'ane', tan 
jank'al o! uva' nu kusa! uva! jik 
chit u kutxumb'ale' la kub'ane', 
tan ti' uva! ato'k o! k'atz u 
Jesucristo, as la chit kupaleb'e 
unq'a k'axk'oe'. 
13 Pet ech koj unq'a naje! uve! 
va'lexh kuxh nib'ane' tuk' unq'a 
naje' uve! ni maxtib'en (mool, 
tan aal kuxh ib'en chajnaj tu 
u paave' tuk b'enoj. As kam 
chit imaxtib'et chajnaj unq'a 
uxhchile' as echat la ulb'el 
chajnaj unpajte. 
14 Pet ech koj axh, Timoteo, 
tan la aaq' yak'il ti! u chusb'ale' 
uva' chusel see, tan ate! sak'u'l 

uva! jikla chusb'al chite', tan 
ootzimale' a'n uva' ab'il kat 
chusun axh, 

15 tan tu atalintxa'il kat ootzikat 
u jikla chusb'ale' ti! viyol 

u Tiixhe!. As a'e! kat aq'on 
atxumb'al ti' u sotzb'al paave' 
tan ti' uva! k'ujle'l ak'u'l ti! u 
Jesucristo. 

16 As jank'al chit viyol u Tiixhe' 
uve! tz'ib'amal kan, as Tiixhe' 
kat aq'on itxumb'al unq'a 
uxhchile' ti' itz'ib'ale'. As b'a'n 
til ichusat oi ti! u jike!, as ti' 
qootzita' uva! ab'iste u va'lexhe' 
nu kub'ane', as ti' ijikb'a't o', as 
til ichusat o! ti' kub'anat u b'a'ne!. 
17Esti'e! uva' chusel ve't qib' 
sb'a'n, jank'al o! uva! o! ve't 
me'al ik'aol u Tiixh. As b'anel 
ve't quche! ti! kub'anat unq'a 
b'a'nla aq'one' skajayil. 


Ni tal u Pablo uva' la tal 
u Timoteo viyol u Tiixh 


1As vatz u Kub'aal Tiixhe' 

as vatz u Kub'aal Jesucristo 
tuk valkat uma'l u yol see, as a! 
u Jesucristo la b'anon isuuchil 
unq'a kamnaje' tuk' unq'a 
uxhchile' uve' isle'le, tan la ilpu 
ve't tul Aak tuk' u tijle'me'. 
2 As vatz Aak tuk valkat see uva! 
techal la aal isuuchil viyol Aake!. 
As k'uxh la nimali as k'uxh ye! la 
nimali, pet la chit aal isuuchil u 
b'a'nla yole'. As la chit ab'eya te 
unq'a uxhchile'. As nim aama la 
ib'ane' ti' achusune!, 
3 tan la ilej ve't u q'iie' uva! ye! 
la isa! ve't ung'a uxhchile' tab'it 
isuuchil viyol u Tiixhe!. Pet la 
ichuk unq'a uxhchile' unjoltoj 
ichusunaal uva! la chusun unq'a 

yole! ste uva! Dain svatz, tan 
a! kuxh tacha'v u taanxelale' 
nib'ane'. 
4As ye! la isa! ve't unq'a 
uxhchile! tab'it u jikla yole' tetz 
u Tiixhe!. Pet a! kuxh la isa! ve't 
tab'it unq'a yole' uva' cheenajlu 
kuxh ta'n unq'a naje!. 

5Pet ech koj axh, Timoteo, 
tan la pal axh stuul kam uve! 
la ab'ane' skajayil. As la akuy 
ung'a k'axk'oe' uve' la ul see), 
As la chit apaxsa u b'a'nla yole!. 
As lachuse'. As la chit ab'ane' 
jank'al unq'a veel alel see ta'n 
u Tiixhe!. 

6As ech koj in, tan tuk 
yatz'poj ve't in eche! iyatz'pu 
umaj avan vatz u Tiixhe', tan 
bur kuxh ilejat u q'iie' uva! la 
kam ve't in. 
7As kat oleb'yu ve't in ti' unpal 
vatz unq'a k'axk'oe'. As kat 
oleb'yu ve't in ti' unb'anat unq'a 
vee! uva! alel sve ta'n u Tiixhe!. 
As kat chit vil isuuchil u jikla 
yole' tetz u Tiixhe!. 
8 As esti'e' uva! ni tx'eb'on ve't 
vuntx'aja'me' svi' uve! tuk taq' u 
Kub'aal Jesús sve tu u q'iie' uva! 
la kam in, tan ti' uva' jik ve't in 
vatz Aak, as jik chit la ib'an Aak 
unsuuchil. As jit kuxh in la aq'ax 
u tx'aja'me' sve. Pet antu ung'a 
uxhchile' uve' ni tx'eb'on 
u tuleb'al Aake' unpajte. 


Ni taq' u Pablo 
itxumb'al u Timoteo 


9 As la oojela eeb' ti! ul eelat in, 
10tan kat taq'lu ve't kan in 
u Demas sunjunal, tan a' kat 
toksakat naj taama ti' unq'a 
veel at vatz u tx'ava'e'. As kat 

bien ve't tu u Tesalónica. As 
u Cresente a! kat b'enkat tu u 
Galacia. As ech ib'en u Tito tu 
Dalmacia. 
11 As a! kuxh ve't u Lucas at 
sunk'atz. As la pal eeq'o u 
Marcos ti' eeq'ot tzan tzitza', 
tan la iloch in ti! u vag'one' uve' 
nunb'ane!. 
12 As ech koj u Tiquico, tan in 
kat chajon b'en tu u Éfeso. 
13 As tul uva' la ul axh, as la 
eeq'o tzan vunxheerkae' uva! 
kat vaq' kan tu u Troas tikab'al 
u Carpo. As la eeq'o tzan unq'a 
uluje! uva! nitxakon svi' uva! 
tz'ib'amalkat viyol u Tiixhe!. 
14As u Alejandro uva! txeq'ol 
ch'ich', tan nimal chit va'lexh kat 
ib'an naj sve. As la taq' u Kub'aal 
Jesús ich'exel ste ti! ung'a 
va'lexhe' uve! kat ib'an naj sve. 
15 As la eel eeh! vatz naj, tan 
nichuk naj txumb'al ti! imajat 
kuvatz ti' galat viyol u Tiixhe!. 
16 As tul uva' kat ok ve't in 
vatz ib'ooq'ol unq'a tename!, 
as ye'xheb'il kat lochon in. Pet 
kajayil chit unq'a uxhchile' kat 
eleb'en kan in. As ye' koj la 
toksa u Tiixhe' stuul, 
17tan atik Aak sunk'atz ti' 
iyak'insal u vaanxelale'. Esti'e' 
kat oleb' in ti' ipaxsal viyol Aake' 

xo'l unq'a tename'. As kat tab'i 
ve't unq'a tename! u yole' uva! jit 
tiaal Israel, tan Aake' kat eesan 
in tiq'ab' unq'a uxhchile' uva' 
ech nik isa! ib'anate' sve eche! 
nib'an umaj b'alam. 

18 As a! u Kub'aal Jesús la kolon 
in vatz unq'a va'lexhe' skajayil. 
As la teq'o ve't in Aak tu almika! 
uva! jejle'lkat Aak. Esti'e' la 
oksal iq'ii Aak ti' chit ib'ene' ta'n 
u tename' uva! at jaq' u tijle'm u 
Tiixhe!. An chite!. 


Nitzojpu ve't u Pablo 
ti' iyolon te u Timoteo 


19As la aal untzii te u Priscila 
tuk' u Aquila, as tuk' ung'a 
titz'in tatzik u Onesíforo. 
20As kat kaaik kan u Erasto 
tu u Corinto. As kat vaq' kan u 
Trófimo tu u Mileto, tan ch!o'm 
nik b'anon aak. 
21 La oojela eeb' ti! ool tzitza' 
sunk'atz tul uva! ye'xnaj ok u 
g'alae'. As ni tag' bien u Eubulo 
itzii see, tuk! u Pudente, tuk' u 
Lino, tuk' u Claudia, tuk! unjoltu 
ung'a qitz'in qatzike!. 

22 As a' u Kub'aal Jesucristo 
la yak'insan aama, tan at Aak 
sak'atz. As a! vib'a'nil Aake' 
la atin see! tuk' unq'a qitz'in 
gatzike' uve! at sak'atz. An chite!. 

U u'uj 
uva! itz'ib'a bien 
u Pablo 
te u Tito 


Ni taq' b'en u Pablo itzii 


1 Keche, vitz'in vatzik Tito. 

Ine' in Pablo apóstol tetz u 
Jesucristo. As ine! in ik'am u 
Tiixhe'. As kat ichaj tzan in Aak 
seti', ex uva! txaael ve't ex ta'n 
u Tiixhe!, ti! uva! la etootzi ve't 
isuuchil u jikla yole' uva' alel 
kan ta'n Aak, 
2tan ye'l yol nichuli u Tiixhe!. 
As Aake' kat altzi'n uva' at 
itiichajil u gaanxelale' k'atz Aak 
la ib'ane', tul uva' ye'xnik chee u 
vatz tx'ava'e'. As a! u kutiichajile' 
uva' k'ujle'l kuk'u'l sti' cheel. 
3As a! u yole' uva! kat etootzi 
ta'n u Tiixhe! tul uva! kat Des 
ilej u q'iie' ti! valat u yole' ta'n 
Aak, tan a'e' uva' alel sve ta'n 
Aak ti! uva! la unb'ane', tan Aake' 
ni q'alpun oi. 
4 As tuk untz'ib'a bien uma'l 
u U'uj see Tito, tan ech axhe' 
eche' umaj unk'aol, tan uma'l 
kuxh ve't k'ujleb'al kuk'u'l tit u 
Tiixhe!. As u Kub'aal Tiixhe' tuk' 
u Kub'aal Jesucristo u q'alpun 
getze' la b'anon b'a'nil see. As 
Aake' la txumun ve't avatz. As 
Aak nib'anon uva! b'a'n qatin 
sukuvatzaj. 





Nik'ujb'a' u Pablo 
u taq'on u Tito 

5 Tan estile! kat vaq! kan axh 
tu u Creta ti' ab'anat isuuchil 
ung'a uxhchile' tzitzi' uva! 
va'lexhla txumb'al nichus te 
ung'a gitz'in qatzike'. As la 
ak'ujb'a! unq'a q'esale' xo'l unq'a 
qitz'in qatzike! tu junun tenam 
eche' uva! kat unk'ujb'a' kan axh 
sti'. 
6As a! unq'a naje' la ak'ujb'a' 
uva' ye'l umaj va'lexhla yol ni 
talpu sti'. As ye'l uma'toj ixoj la 
ichuk naj ti' u tixqele'. As ye'l 
umaj va'lexhla txumb'al ni tab'il 
ti' unq'a me'al ik'aol naje'. As 
niman tetz Tiixh unq'a me'al 
ik'aole'. As jit paasan tzii la 
iblane!. 
7Tan a' u taq'on u Tiixhe! la til 
unq'a nale! uva! la ak'ujb'a' kan. 
Estile! uva! techal chit uva! b'a'n 
itxumb'al la ib'ane', as ye! la 
toksa tib' naj snimil, as ye! la 
tx'i'tzi'l tu naj, as ye! la ul ivi! 
naj, as jit q'ab'a'mil naj, as jit 
chukul ch'a'o naj la ib'ane', as jit 
kuxh u puaje' la titz'a naj, as ye' 
la isub' naj vimoole! ti! itx'akat 
ipuaj. 

8 Pet la toksa naj taama ti' u 
b'a'ne'. As la taq' naj ivatb'al 
unq'a qitz'in qatzike!. As b'a'n 
itxumb'al naj la ib'ane', tan la 
pal naj stuul kam uva' la ib'an 
naj. As la til je! tib' naj. 

9As a' kuxh isuuchil u jikla 
yole' la ichus naj, eche' uva! 

kat chuspu te naj b'axa. As ye! 
la inima naj uma'toj chusb'al 
uva! jit tetz u Tiixhe'. As ech la 
oleb'kat naje! ti' ik'ujb'a't ik'u'l 
unq'a qitz'in gatzike' ta'n unq'a 
b'a'nla chusb'ale' uve' la ichus 
naj. As la oleb' naj ti' teesal iq'ii 
unq'a ichusb'al unq'a uxhchile' 
uve! ye! ni niman u Tiixhe!. 

10 Tan nimal kuxh unq'a paasan 
tziie' ati uve' ni alon uva! latel 
kuxh eesal unb'iil vichi'ol unq'a 
ne! xaake'. As nichus chajnaj 
unq'a chusb'ale! uva! ye'l kuxh 
itxa'k. As ni teesa chajnaj unq'a 
qitz'in qatzike! tu b'ey. 

11 Aal b'a'ne' uva! la amaj ivatz 
chajnaj ti' ichusune', tan ni tok 
chajnaj tulaj kab'al oO iyansal 
itxumb'al unq'a qitz'in qatzike!. 
As ai kuxh unq'a chusb'ale' uve' 
ye'l itxa'k nichus chajnaj ti' 
itx'akat ipuaj. 

12 As ech nib'an chajnaje' eche! 
uva! kat tal uma'l u naj uva! atik 
itxumb'al uva' aa Creta, tan 
ech kat tal kan naj ile' ti' unq'a 
imoole': «Chulin yol kuxhe' 
unq'a kumoole' uva' aa Creta. 
As ech chajnaje' eche' txokop 
uva! paasan vi' tuul, tan salq'e'ay 
kuxh chajnaj,» ti'k u naje!. 

13 As an chite! viyol u naje! uve' 
kat tal kan. Esti'e' uva! tii chit 
axh ti! talax isuuchil te chajnaj 
uva' va'lexhla chusb'al nichus 

chajnaj. As la inima chajnaj 
ung'a jikla yole' tuk' ung'a gitz'in 
gatzik unpajte. 

14 As ye! la nimal ung'a yole' uva! 
cheenal kuxh xo'l unq'a tiaal 
Israele!. As mita'n la nimal iyol 
unq'a naje! uva! ni teesa tib' Katz 
u jikla yole!. 

15 Tan asoj jik ve't vitxumb'al 
umaj uxhchil, as jik chit unq'a 
vee! skajayil svatz. Pet ech koj 
unq'a uxhchile! uva! yannajlu 
vitxumb'ale', tan va'lexh unq'a 
vee! ste skajayil. 

16 Tan k'uxh ni tal ung'a 
uxhchile' uva': «Ootzimal ve't 

u Tiixhe' sqa'n,» taq'e' ni tale, 

as tuk! vitxumb'ale' nik'uchkat 
uva! ye'l u Tiixhe' ninima, tan a! 
chite! ye'l tokeb'al Katz u Tiixhe' 
ta'n vipaasan tziile'. As ye! umaj 
b'a'n la itx'ol ib'anata'. 


Niyolon u Pablo ti' 
u b'a'nla chusb'al tetz u Tiixh 


1Pet ech koj axh, Tito, 

tan a! unq'a yole' la aale' 
uve! nik'ul tib' tuk' unq'a jikla 
chusb'ale' tetz u Tiixhe!. 
2As la aal te unq'a q'esla chaj 
nale! xo'l unq'a qitz'in qatzike' 
uva! b'a'n itxumb'al la ib'ane'. As 
la titz'a chajnaj sb'a'n kam unq'a 
veel la ib'an chajnaj. As k'ujle'l 
ik'u'l til u Tiixhe!. As la ixo'ni 
unq'a qitz'in qatzike'. As ye! la 
pal ik'u'l o ik'uchat u b'a'ne' 
k'uxh la ipaleb'e k'axk'o. 
3 As echat la aal te unq'a ixoje! 
uva! q'estu ve'te' ti! uva! la 
ik'uch ve't cha'ma uva! nixo'va 
cha'ma u Tiixhe! ti! ib'anat u 
b'a'ne'. As ye! la icheesa cha'ma 
ipaav imool. As ye! la q'ab'an 

cha'ma. Pet la ichus cha'ma 
unq'a uxhchile' ti! uva! la ib'an u 
b'a'ne'. 

4As la ichus cha'ma unq'a ixoje' 
uva! txultele ti! uva! la ixo'ni 
ung'a ixoje! vitzumele' tuk' unq'a 
italaj intxa'e!. 

5 As la titz'a unq'a ixoje! sb'a'n 
kam unq'a vee! la ib'ane'. As 

jik koj chit itxumb'al cha'ma la 
iblane'. As la til cha'ma isuuchil 
u tatine! tikab'al. As b'a'nla 
aama chit cha'ma la ib'ane'. As 
la inima cha'ma vitzumele', aq'al 
uva' ye' la eesal iq'ii viyol u 
Tiixhe!. 

6 As la ab'eya te unq'a chelem 
naje! unpajte uva! la titz'a 
chajnaj sb'a'n ti' unq'a veel la 
ib'an chajnaj. 
7Axh la k'uchun u jikla 
txumb'ale' jank'al uve' la ab'ane!. 
As tul uva! la chusun axh, as jik 
chit atxumb'al la ab'ane!. As ye! 
la achuli yol. 

8 As b'a'n ayolone' la ab'ane', 
aq'al uva! ye! la chee ve't iyol 
unq'a uxhchile' uve! nich'o'n 
taama sqi'. As la kuxh ch'ixvu 
ve't unq'a uxhchile'. 

9As la ab'eya te unq'a 
uxhchile' uve' ato'k sk'amil 
ze! umaj u baal aq'on ti! 

uva' jik chit la inima unq'a 
k'ame' u b'aal aq'one!. As ye! 
la itzaq'b'e u k'ame' u b'aal 
aq'one!. Pet aal la inima, aq'al 
uva' b'a'n la b'en te u b'aal 
aq'one'. 

10 As telq'ak chajnaj tetz u 
b'aal aq'one!. Pet jikla aama 
chit chajnaj la ib'ane' kam uva' 
la ib'an chajnaj, aq'al uva' la 
toksa chajnaj ig'ii u chusb'ale' 





542 


uve! nichuspu te chajnaj ti' u 
Tiixhe' u q'alpun qetze!. 

11 As ech unq'a yole' la aal te 
unq'a qitz'in qatzike!, tan kat 
ik'uch ve't u Tiixhe' vib'a'nile' ti' 
kuq'alpule' skukajayil. 

12 As kat ichus oi u Tiizhe' tuk! 
vib'a'nile' ti' uva! la qeesa qib' 
vatz u va'lexhe'. As ye! la gachva 
unq'a vatz tx'ava'illa txumb'ale'. 
Pet b'a'n kutxumb'al la ib'ane' 
vatz unq'a tename!. As jik chit la 
kuxo'va u Tiixhe!. 

13 As nu kuchiib'e' ti! kutx'eb'at 
u achveb'alla q'iie' tul uva! la ul 
ik'uch tib' u kuTiixhe! uva! nim 
talche! uva! Jesucristo u q'alpun 
qetze!. 

14 As Aake' uve' kat taq' tib' 
kamoj sqi' ti' teq'ot el tzan oi 
Aak tu u va!lexhe'. As kat ijosq'i 
ve't Aak u qaanxelale! ti' toksat 
ve't o! Aak sitenamil. As aya'l 
chit ve't kuk'u'l ti' kub'anat u 
b'a'ne'. 

15 As a! unq'a yole' uve' la aal 
te unq'a qitz'in gatzike'. As la 
ak'ujb'a' ik'u'l. As la ab'eya ste 
unpajte, tan al eejle'me'. As ye! 
la aaq' tokeb'al umaj uxhchil ti' 
teesat iq'ii vayole'. 


Jik ve't uxhchil ta'n 
vib'a'nil u Tiixhe' 

1As la oolsa sk'u'l unq'a 

qitz'in qatzike! uva! la chit 
inima unq'a ijlenaale' tuk! unq'a 
uxhchile' uve' ni ilon isuuchil 
unq'a tename'. As niman yol chit 
unq'a qitz'in qatzike' la ib'ane!. 
As aya'l chit ik'u'l ti' ib'anat u 
b'a'ne'. 
2As teesak kuxh unq'a qitz'in 
qatzike! iq'ii umaj uxhchil. As 

jit aach'a'o la ib'ane', pet b'a'n 
itxumb'al la ib'ane' te unq'a 
uxhchile' skajayil. As ye! la ije'sa 
tib! vatz unq'a uxhchile', 
3tan echik u kutxumb'ale' nik 
kub'an b'axa eche' uve! nib'an 
unq'a tename' cheel, tan ye! nik 
ib'en sqe ti' u b'a'nla yole'. As 
o'ik paasan tzii. As tz'ejxinalik 
kuxh u kutxumb'ale', tan 
b'uchelik kuxh oi ta'n u paave! 
tuk' unq'a tacha'v u kuchi'ole!. 
As a'ik kuxh u va'lexhe' nik 
kub'ane', tan nik ich'o'nsa tib' 
qaama sukuvatzaj. As nikat 
ichi'an qaama sqi'aj. 
4 Pet k'uxh echik u kutxumb'ale!, 
as kat ik'uch ve't u Tiixhe' 
vib'a'nile! sqge uva! ni q'alpun ol 
til ik'uchat ve't Aak uva! xo'n ve't 
unq'a tename' skajayil te Aak. 
5 As kat iq'alpu ve't o! Aak. As 
jit ti' umaj jik kat kub'ana. Pet 
til uva! kat itxum Aak kuvatz, as 
kat iq'alpu oi Aak. As kat ijosq'i 
ve't Aak u gaanxelale'. As kat taq! 
ve't Aak itiichajil u qaanxelale!. 
As ak' ve't u kutxumb'ale' kat 
ib'an Aak ta'n u Tiixhla Espiritu 
Guva' aya'l chit ik'u'l Aak kat 
toksa Aak tu u gaanxelale' ta'n u 
Jesucristo u q'alpun qetze', 
7aq'al uva! la b'en ve't oi me'al 
ik'aol Aak tan ti' uva! jik ve't 
o! vatz Aak ta'n vib'a'nil Aake!. 
As esti'e' uva! k'ujle'l ve't 
kuk'u'l uva! at ve't itiichajil u 
qaanxelale! Katz Aak uva! ye'l 
iya'teb'al. 

8 As jikla yol chite! u yole'. 
As a! ni vale! uva! ye! la aya'sa 
aalat unq'a yole', ag'al uva' la 
iya'lu ve't tib! unq'a kumoole' 
uva' ni niman u Tiixhe' ti! 

ib'anat u b'a'ne'. As b'a'ne' 
unq'a yole' uve! ni val see, tan 
la txakon ti' ung'a uxhchile' 
skajayil. 

9 As eesa eeb' Katz ung'a 
va'lexhla chaj txumb'ale'. Ech 
kole' unq'a yole' uve' ni talpu 
til unq'a q'esla kub'aale' eche! 
uyaaib'e' ti! u tzaq'ite' tuk! u 
ixvaiib!e!, tan ye'l itxa'k unq'a 
yole'. As ye'le la txakon soi, 

10 Asoj ab'il uva! ye! la niman 
unq'a chusb'ale! uva! nachus te 
unq'a qitz'in qatzike!, as ka'pajul 
la ab'eya ste. Pet asoj ye' la 
inima uva! la aal ste, as la eesa 
ve't el xo'l unq'a qitz'in qatzike!, 
11 tan ootzimale' a'n uva! ab'il 
uva' ech vitxumb'ale' as a! 
uxhchile' uva' kat teesa Ob tu 
b'ey, tan kat paavin ve'te'. As an 
kuxh u uxhchile' ni k'uchun uva! 
aapaav ve'te!. 


Ni taq' u Pablo 
itxumb'al u Tito 


12 As tul la unchaj b'en u 
Artemas moj u Tiquico ti' b'en 
tilat axh, as la oojela eeb' ti! ul 
eelat in tu u Nicópolis, tan tzitzi' 
la atinkat in tu q'alae' uve! ni 
vale! 

13 As aya'l chit ak'u'l laloch u 
Zenas uva' ni ilon isuuchil u 
leye' tuk' u Apolos. As la aaq' 
te chajnaj kam uva' la sa'vit 

ti' chajnaj tul uva! la pal til ex 
chajnaj. 

14 As lachus unq'a qitz'in qatzike' 
til uva! a! u b'a'ne' la ib'ane'. 
As la iloch ka't unq'a uxhchile' 
uva' kam nisa'vit sti!. As ech 
ik'uchate' uva! at vib'a'nil u 
Tiixhe! sk'atz. 

uve' xo'n o! ste, tan uma!l 
Niya' ve't u Pablo kuxh ve't k'ujleb'al kuk'u'l 
ti' iq'iilat b'en u Tito stuk! ti! u Kub'aal Tiixhe'. As 
15 As jank'al unq'a qitz'in a! vib'a'nil u Kub'aal Tiixhe' la 
qatzike! uve' at sunk'atz as ni atin sek'atz sekajayil. Ech chit 
taq' b'en itzii see. As la aal la ib'ane'. 
vitziie! te unq'a qitz'in gatzike' | An chite'. 

U u'uj 
uva! itz'ib'a bien 
u Pablo 
te u Filemón 


Ni taq' b'en u Pablo itzii 


1 Ine! in Pablo uva! ato'k in tu u 
kaarsa ti! u Jesucristo, as tuk! u 
qitz'in qatzik uva! Timoteo as ni 
qaq' b'en kutzii see, Filemón, tan 
nu kuloch qib' ti! talpu u b'a'nla 
yole!. 
2As ni gag' b'en kutzii unpajte 
te u qitz'in qatzike! u Apia, tuk' u 
Arquipo uva! nu kuloch gib' stuk' 
ti' talpu viyol u Tiixhe' eche' 
nib'an umaj sol ti' tok vatz umaj 
ch'a'o. As ni qaq' b'en kutzii te 
ung'a gitz'in gatzike' skajayil 
uve! nimol tib' tu vakab'ale' ti! 
inachat Tiixh. 
3As a' u Tiixhe' tuk' u Kub'aal 
Jesucristo ni b'anon uva! b'a'n 
etatin sevatzaj. 


Ni taq' u Pablo ta'ntiixh 
te u Tiixh ti' uva' k'ujle'l 
ik'u'l u Filemón ti' u Tiixh 
4As ni vag' ta'ntiixh te u 

Tiixhe!, tan b'enameen ni vulsa 
axh sunk'u'l tul nunnach Tiixh 
see!. 
5As ni vab'i yol see! uva! k'ujle'l 
chit ak'u'l ti' u Kub'aal Jesús. 
As xo'n ve't Aak see tuk! ung'a 
itenam Aake' skajayil. 





6 As nunjaj te u Tiixhe' uva! la 
txakon ve't u k'ujleb'al ak'u'le' ti! 
ichee ve't atxumb'al ti! vib'a'nil 
u Jesucristo skajayil uva! at ve't 
sukuxo'l. 

7As va'l chit kutxuq'txun ve'te', 
tan niyak'in ve't gaanxelal, tan 
xo'n ve't o! see. As nayak'insa 
ve't taanxelal unq'a qitz'in 
gatzike' uve! ni niman u Tiixhe!. 


Nijaj u Pablo b'a'nil 

te u Filemón ti' u Onésimo 

8 As k'uxh ye! la xo'v valat 
see kam uva! lab'ane' tan gitz'in 
qatzik ve't qib'e! Katz u Cristo, 
9as aal b'a'ne' uva! la unjaj 
b'a'nil see tan ti! uva! nu kuxo'ni 
qib' sukuvatzaj. As ine' in Pablo, 
as q'estu ve't in. As il in ato'k in 
tu u kaarsa ti' u Jesucristo. 
10As nunjaj ve't b'a'nil see ti' 
u Onésimo, tan ech naje' eche! 
umaj unk'aol, tan in kat alon 
viyol u Tiixhe! te naj tu u kaarsa. 
As kat inima ve't naj u Tiixhe!. 
11 As k'uxh ye'lik kuxh itxa'k 
vitxumb'al naje' kat ib'an b'axa, 
pet cheel, as b'a'n ve't itxumb'al 
naje'. As la txakon ve't naj 
see', tan il naj nitxakon ve't svi' 
cheel. 

12 As tuk unchaj b'en naj unpajte 
sak'atz. As lab'an b'a'nil uva' 
lak'ul naj tib'a'nil eela kuxh stuk' 
uva' in lak'ul in. 

13 As il in ato'k tzan in tu u 
kaarsa ti' kush uva! nunpaxsa 

u b'a'nla yole! ti! u Cristoe'. As 

a! ni vale! uva! la koj kaa naj 
sunk'atz ti' ilochat in, eela kuxh 
stuk' uva! axh at axh sunk'atz ti! 
alochat in. 

14 As ye! la ib'ane' uva' la kuxh 
kaa naj sunk'atz. As ye! la uchi 
uva! la untx'ii axh sti'. Pet axhe! 
la alon, asoj lab'an b'a'nil sve. 

15 As kamal esti'e! uva! kat 
teesa ve't tib! naj sak'atz ti! uva! 
lak'ul ve't naj unpajte. As ye'l 
unpajtoj uva! la taq' kan axh naj. 
16 As jit kuxh ve't umaj ak'am 
naj la ib'ane'. Pet at pal ve't naj ti' 
umaj k'am. As xo'n chit ve't naj 
sve. As echat koj lab'ane!. As jit 
kuxh ti' uva! umaj uxhchil naj as 
la axo'ni naj. Pet ti! uva! qitz'in 
gatzik ve't gib' tuk' naj, tan kat 
inimal ve't naj u Kub'aal Jesús. 
17Esti'e'! uva! tuk unjaj b'a'nil 
see, tan kumool qib' ti' ipaxsal 
ub'a'nla yole'. As k'ul ve't u 
Onésimo eela kuxh stuk' uva' in 
lak'ul in. 

18 Asoj kat ib'an naj umaj 
va'lexh see, pet moj at itx'oj naj, 
as sve lajajkat ve'te!. 

19 As ine' in Pablo uva' ni tz'ib'an 
b'en u u'uje! ta'n unq'ab', as in la 
choon ve't vitx'oj naje!. As la uch 
valat see uva! at atx'oj siinxe! ti! 
uva! kat ok axh ti' u b'a'nla yole' 
tul kat val isuuchil see. Pet jite' 
ni val see uva! ech la ab'ane!. 
20As b'an b'a'nil sve, vitz'in 
vatzik. As la ab'ane' kam uva' 

nunjaj see, tan tuk' vib'ii u 
Kub'aal Jesúse! nunjaj see uva' la 
achiib'isa u vaanxelale'. 
21 As nuntz'ib'a b'en u u'uje' see, 
tan k'ujle'l unk'u'l see! ti! uva! la 
anima u yole' uve' ni val see. As 
ootzimal ve't sva'n uva' nimale' 
uve! tuk ab'ane' ti! uve! nunjaj 
see. 

22As la unjaj uma't b'a'nil see 
uva' la ab'an tuch umaj vatinb'al, 
tan al ni vale' uva' u Tiixhe' la 
b'anon kam uva' nejaj svi' tul 
nenach Tiixh svi'. 


Itzojpeb'al u yol 

23 As ni taq' b'en u Epafras 
itzii see uva! unmool vib' stuk' 
tu u kaarsae! ti' kunimat u 
Jesucristo. 
24 As ni taq' b'en u Marcos itzii 
see unpajte, tuk' u Aristarco, tuk' 
u Demas, tuk' u Lucas, tan a! 
chajnaje'! u lochol vetze!. 

25 As a! ve't vib'a'nil u 
Kub'aal Jesucristo la atin tu 
vetaanxelale'. Ech chit la ib'ane!. 
An chite!. 

Hebreos 
U u'uj 
uva' tz'ib'amal kan 
te unq'a tiaal Israel 


uva' ni niman u Jesus 


A' u Jesús ni k'uchun 
vitxumb'al u Tiixh 


1Jatpajul kuxh kat yolon 

u Tiixhe' te unq'a q'esla 
kub'aale' na'ytzan ta'n unq'a 
q'ajsan tetz viyol Aake'. As nimal 
txumb'al kat itxakonsa Aak ti! 
uva! la pal unq'a tename' tu u 
yole! uve' ni tal Aak. 
2Pet ech koj tu unq'a q'iie' uva! 
at o! stuul cheel, tan kat tal ve't 
Aak isuuchil u yole' sqe ta'n 
viK'aole!. As tuk! viK'aol Aake! 
kat icheesa kan Aak u tx'ava!e' 
tuk' u almika'e' skajayil. As kat 
ik'ujb'a' ve't Aak viK'aole! ti! uva! 
ale! la etzin unq'a vee! skajayil. 
3As a! viK'aol u Tiixhe' ni 
k'uchun uva' nim talchu ve't 
Aak eche! itxijun u q'iie' sqi'. As 
a! vivatzib'al Aake! viK'aole' 
sukuvatz. As tuk' viyol viK'aol 
Aake' uva! at tijle'm, ni til isuuchil 
ung'a icheesa'm Aake' skajayil ti' 
itzojpisata' kam uva! ni titz'a Aak 
sti". As tul ma't isotzsat viK'aol 
Aake' kupaav, as kat xoneb' ve'te! 
tiseb'al u Tiixhe' uva' nim talche' 
uva' echen tu almika'. 





4Esti'e' at ve't pal u tijle'm 
viK'aol u Tiixhe' ti' u tijle'm 
unq'a angel. As nim ve't talchu 
vib'iie' ti! vib'ii unq'a ángel. 


At pal u tijle'm viK'aol 
u Tiixh ti' unq'a ángel 
5 Tan ye'l umaj ángel uva! ech 
koj kat tal u Tiixh ile! ste: 
Axhe! axh unK'aol; 
As ine' uva' kat aq'on u 
eejle'me' cheel, ti'k koj 
Aak. 
As mita'n te umaj angel kat 
talkat Aak uma't u yole' uva' ech 
ni tal (ei: 
As ine! in B'aala ti' u 
uxhchile'. 
As ai u uxhchile' unk'aol la 
ib'ane', ti'k koj Aak. 
6As tul kat ul ve't unch'i'til 
viK'aol u Tiixhe' vatz u tx'ava'e', 
as ech kat tal ve't Aak ile! sti': 
Techal chit la qaaeb' unq'a 
ángel uva' tetz u Tiixhe' 
svatz skajayil, Ok Aak. 
7As ech ni tal Aak ile! ti' unq'a 
angel: 
Ine' ni b'anon uva! ech ve't 
unq'a ángel eche' kaal 

As ech unq'a unk'ame' eche! 
taq! xamal, ti'k Aak tal ti' 
unq'a ángel. 

8 Pet ech koj u yole' uva! ni tal 
Aak ti! viK'aole', tan ech ni tal 
Aak ile! sti': 

Axh Tiixh. As ye'l ve't 
iya'teb'al u eejle'me! la 
ib'ane! ti! chit ib'ene!'. 

As jik chit axh la ab'ane' tuk' 
u eejle'me!. 

9 Nasa! unq'a jikla txumb'ale!. 
Pet ye! nasa! ung'a 
va'lexhla txumb'ale!. 

As nim u chiib'ichile' kat 
ib'an tu u qliie! tul uva! kat 
unvaa vavi'e' tu aceite, 

texhlal tetz uva' kat untxaa 
axh ti! voksat aq'ii ti' unq'a 
uxhchile', ti'k u Tiixhe! tal 
ti! viK'aole'. 

10 As ech uma't u yol ile! uva' ni 
tal u Tiixhe! ti! viK'aole': 

UnK'aol, kat acheesa u vatz 
tx'ava'e' tixe'teb'al u 
q'iisaje'. 

As tuk' vayak'ile' kat acheesa 
u almika'e' unpajte. 

11 Jank'al unq'a acheesa'me' la 
sotze!. Pet ech koj axh, tan 
at chit axhe! ti! chit ib'ene'. 

As kajayil chit unq'a 
acheesa'me' as la pal iyak'il 


eche! nib'an unq'a oksa'me!. 


12 As ech la oolb'e unq'a 
acheesa'me' eche! ni 
tulb'el umaj oksa'm uva! 
nib'ochlik el, tul uva! ye! 
nitxakon ve'te'. 

As la jalpul unq'a acheesa'me' 
eche' nib'anchu te umaj 
oksa'm uva! nijalpule!. 

Pet ech koj axh, tan at chit 
axhe' ti! chit ib'ene!. 

As ye'l imoxteb'al vayaab'e! 
ati, ti'k u Tiixhe! ti! 
viK!aole!. 

13 As ye'l umaj ángel uva! ech 
koj kat tal u Tiixh ile! ste: 

Xoneb'en tu vunseb'ale' 

techanal la vaq' kan unq'a 
uxhchile' jaq' avoj uve! ni 
ch'o'n taama see!, Ok koj 
Aak te umaj angel. 

14 As ootzimal sqa'n uva' ech 
unq'a ángel eche' u kajiq'e!. As 
ale! ik'am u Tiixhe'. As chajel 
tzane' ti' kulochpe', jank'al oi 
uva' la etzin u nimla b'a'nile' 
uva' aq'el sqe ta'n Aak ti' isotzsat 
Aak u kupaave!. 


Nim talche' u nimla b'a'nile' 
uva! kat ib'an u Jesús 


1Esti'e' ni val sete, qitz'ataj 

u b'a'nla yole' uve! ab'imal 
ve't sqa'n, tan asoj ye' la kunima, 
as la ib'ane' uva! va'len ve't u 
kutxumb'ale' la kub'ane!. 
2Asu tzaq'ite' uva! kat tal kan 
unq'a ángel, as techal chite! la 
nimali. As ab'il uva' kat ipaasa 
tzii as ye! kat inima, as tetzik 
chit ve'te! uva! kat ul u k'axk'oe' 
sti'. 
3 ¿As a! kol chit ye! la ib'an q'a 
sde, asoj ye! la qoksa qaama ti' u 
sotzb'al paave! uve! nim talche'? 
As tul ai u Kub'aal Jesús kat alon 
isuuchil u yole' sqe b'axa. As kat 
yak'insal ve't u yole! ta'n unq'a 
uxhchile', uva' kat ab'in viyol 
Aake!. 
4 As ech iyak'insat Aake' viyole!. 
Kat ik'uch Aak unq'a k'uchb'al 
tetz viyak'ile' tuk! ka't unq'a 
uve! kat ib'an Aak uva! kat teq'o 
taama unq'a tename' sta'n. As 

kat ijatxb'en Aak u Tiixhla 
Espíritu ti' junun ung'a uxhchile' 
uva! kat niman viyol Aake!, as 
kam uva! kat tal taama Aak ti! 
taq'at ste. 


Ni taq' u Jesús 

tijle'm unq'a niman tetz 

5 As jit tiq'ab' unq'a ángel la 

oksalkat u ak! tx'ava'e' uve! la 
uli, ti! tilpu isuuchil eche' u yole' 
uve! ni gale!. 

6 As ech ni tal uma'l u yol ile! 
uva! tal kan uma'l u q'ajsan tetz 
viyol u Tiixhe!: 

¿Kam chit tijle'm ung'a 
uxhchile' q'i ti! uva! nooksa 
eeb' ilil sti'? 

¿As kam chit tijle'm unq'a 
uxhchile' q'i ti' uva! la ul 
aloche'? 

7 Tan axhe' kat b'anon uva! 
b'iit kuxh ye! kat lejon 
tijle'm u uxhchile' ti' unq'a 
ángele!. 

As kat ooksa iq'ii unq'a 
uxhchile' eche! umaj 
ijlenaal uva" la je! koroona 
ti! ivi'; 

as kat ooksa snimil unpajte. 

As kat ak'ujb'a' ve't kan ti' 
unq'a acheesa'me' uve' kat 
ab'ana. 

8 As kat aaq' unq'a acheesa'me' 
skajayil te u uxhchile! ti! 
tilat isuuchil, ti'k u yole!. 

As u yole' u vaa', as a'e! ni tale! 
uva! kat taq' u Tiixhe' unq'a 
icheesa'me' skajayil te unq'a 
uxhchile' ti! tilat isuuchil. As 

a! ni tale! uva! ni tal Aak uva! 
jank'al unq'a icheesa'm Aake', as 
la til unq'a uxhchile' isuuchil. As 
jit'e'ch nib'ane', tan ye'l unq'a 

icheesa'm Aake' skajayil ni til 
unq'a uxhchile' isuuchil tijikil. 
9Pet ootzimal u Jesús sqa'n u 
ilol tetz isuuchil unq'a icheesa'm 
u Tiixhe!, uva! b'iil kuxh at kan u 
tijle'me' ti' unq'a ángel tul kat ul 
vatz tx'ava'. As tul kat q'aav ve't 
Aak tu almika', as nim talchu 
ve't Aak kat ib'ana. As ib'a'nil 
kuxh u Tiixhe' kat ipaleb'e u 
Jesús u kamchile' sqi'. Esti'e! kat 
oksal ve't iq'ii u Jesús. As nim 
talchu ve't Aak cheel. 

10 As u Tiixhe' uva! cheesan 
tetz unq'a cheesa'me' skajayil, 
as Aak ib'aal skajayil. As ai nisa! 
Aak uva' nimal unq'a tename' la 
ok sme'al ik'aol Aak, aq'al uva' 
la ilpi uva' nim talchu ve't Aak. 
Esti'e! uva! b'a'n ve't te Aak uva! 
techal kat ipaleb'e u Jesús unq'a 
k'axk'oe', aq'al uva! a! u Jesús la 
sotzsan kupaav. 

11 As jank'al ol uva! txaael ve't o! 

ti! qok sitenam u Tiixhe', as uma'l 
kuxh ve't Kub'aal tuk' u Jesús uva! 
ni oksan o! sitenam u Tiixhe!. Estile! 
ye'l u Jesús nich'ixve' ti! talata' uva! 
qitz'in gatzik ve't gib' tuk! Aak, 
12eche' uva' ni tal uma't u yol 
uva' tz'ib'amal kan: 

La val isuuchil u yole' see! te 
unq'a vitz'in vatzike'. 

As la unb'itza ve't axh xo'l 
unq'a uxhchile' uve' nimol 
tib' ti! vab'iie', ti'k u yole!. 

13 As ech ni tal uma't u yol ile": 

La unk'ujb'a' ve't unk'u'!l ti' 

Aak, ti'k u yole!. 
As ni tal unpajte: 

As il in at in tuk' unq'a 
me'al ik!aol u Tiixhe' uva! 
kat alpu sve uva! la vil 
isuuchil, ti'k u yole!. 

14 Estile! uva! echat kat ib'an 
u Jesús eche! oi, tan at kuchi'ol 
tuk' kukajal as tuk' kub'ajil. As 
ech Aake' eche! o! kat ib'ana tul 
kat ipaleb'e Aak u kamchile! ti! 
itx'akon ti' u tx'i'lanaje' uva! kat 
toksa tib' sib'aalil ung'a uxhchile' 
uva! ye! ni niman u Tiixhe!. 

15 As kat ul u Jesús kamoj ti' 
iq'alpul unq'a tename' vatz 

u txlavale! uva! txeyik ta'n u 
tx'i'lanaje', tan nik ixo'v unq'a 
tename! ti' ikame!. 

16 As ootzimal sqa'n uva! jit 
ung'a ángel kat ul iloch u Jesús. 
Pet oi kat ul iloch oi Aak, o! uva! 
o' tiaal u Abraham. 

17Estile! uva' techal chit kat 
ib'ensa tib' u Jesús eche! oi, ti! 
uva! Aak ve't u Nimla oksan tetz 
kuyol vatz u Tiixhe!. As jik chit 
toksat Aak kuyol, tan nitxum 
Aak kuvatz. As esti'e' kat ichoo 
Aak u kupaave!. 

18 As kat ipaleb'e Aak k'axk'o 
tul kat chukax txumb'al ti' Aak 
uva! la paavin Aak. As esti'e' 
uva' ootzimal ve't ta'n Aak 

kam la tulb'e Aak kulochpe' tul 
nichukax txumb'al sqi' ti! uva! la 
paavin o'. 


Nim talchu u Jesús 
ti' u Moisés 

1 Estile!, vitz'in vatzik, ex 

uva! ex itenam Tiixh, antu 
ve't o! uva! kat imolo o! u Tiixhe! 
setuk' ti! getzit u nimla b'a'nile' 
Katz Aak. As qitz'ataj setuk' ti' 
u Jesucristo uva' chajel tzan 
ti' kulochpe'. As Aake' u nimla 
oksan tetz iyol tenam vatz u 
Tiixhe', eche! uva! ni tal u yole' 
uva' chusel ve't sqa'n. 

2 As k'ujleb'al Kul u Jesucristo 
vatz u Tiixhe' uva! kat ik'ujb'a' 
kan Aak. As ech kat ib'an u 
Moisés xo'l unq'a itenam u 
Tiixhe', tan k'ujleb'al chit k'u'l u 
Moisés vatz u tename' kat ib'ana. 
3As at ve't pal toksal iq'ii u 
Jesús ti' u Moisés, eche! tatin 
umaj lakol kab'al, tan at pal 
toksal iq'ii ti! u kab'ale' uva! kat 
ilaka. 

4As jank'al unq'a kab'ale', as at 
uma'l uxhchil lakol tetz. As ai u 
Tiixhe' cheesan tetz skajayil. 

5 As k'ujleb'al k'u'l u Moisés vatz 
u Tiixhe' kat ib'ana. As ech ve't 
tatin u Moisés eche' umaj k'am 
til ib'anata' jank'al uva' kat tal 
u Tiixhe' ste as ti' talat isuuchil 
kam uva! la tal u Tiixhe' xamtel. 
6As ech koj u Cristo, tan ech 
tatin Aake' xo'l vitename' eche' 
umaj k'aol uva' ni ilon vikab'al 
vib'aale'. As o!e! ta! uva! ech o'e! 
ikab'al u Tiixhe', asoj chab'amal 
qatin ti' u nimla b'a'nile' uva! 
nu kutx'eb'e'. As ye! la ya! o! ti! 
kuchiib' sti' tul nu kutx'eb'e'. 


Ni talpu te unq'a itenam u 

Tiixh uva! la ichab'a tatine' 
ti' u k'ujleb'al ik'u'le' 

7Estile! la val sete, tan ech 

la eb'ane' eche! uva! ni tal u 
Tiixhla Espíritu, tan ech ni tal 
ile: 
Asoj netab'i viyol u Tiixhe' 
cheel, 

8 as ye! la etiib'isa 
vetaanxelale', eche! uva! 
kat ib'an unq'a tename!, 

tul uva' kat ul ve't ivi' u 
Tiixhe! ti' unq'a tename! tu 
u tzuukin tx'ava'e', 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


551 


tan nik isa! tootzita' ma la 
ib'an Aak moj vele kam 
uva' kat tal Aak. 

9As esti'e! ech kat tal ve't Aak 

ile!: 

Tzitzi' kat isa'kat unq'a q'esla 
eb'aale' tootzita' ma an 
chit u yole! uva! kat val ste 
moj ye'le. 

As k'uxh kat til unq'a nimla 
b'a'nile! uva' kat unb'an sti! 
tu ka'viinqil u yaab'e!, 

as nik isa! tootzita' ma an 
chit u yole! uva! kat val ste 
moj ye'le. 

10 As esti'e! uva! kat ul ve't unvi' 
til unq'a tename' uve' atik 
tzitzi'. 

As ech kat val ve't ile! sti": 
«As tz'ejxinal chit unq'a 
tename' tuk' vitxumb'ale!. 

As ye' nisa' tootzit 
vuntxumb'ale',» ch'in kat 
vala. 

11 Esti'e' kat vala uva! kat 
tx'i'tzi'l tu ve't in. 

As kat unk'ujb'a' ve'te! 
uva! ye! la ok ve't unq'a 
uxhchile' tu u tx'ava'e' 

uva' kat valtzi' ste uva' la 
chiib' kat as uva! ye! la 
b'uchlukat ve'te!, ti'k u 
Tiixhla Espíritu. 

12 Atoj enachb'al, vitz'in 
vatzik, ag'al uva! ye'l umaj ex 
la eteesa kan etib' k'atz u islich 
Tiixhe', as ye! la etoksat etaama 
til u va'lexhe', as ti' iyansal 
vetxumb'ale' ti! u k'ujleb'al 
ek'u'le' ti' Aak. 
13 Pet aal la iyak'insa tib' etaama 
sevatzaj jun q'ii ti' u k'ujleb'al 
ek'u'le! ti! Aak. As eb'antaj cheel, 
aq'al uva! ye'l umaj ex la etiib'isa 

etaama ta'n u paave' uve' ni tal 
imaxtib'et ex. 
14 Tan asoj chab'amal qatin ti! 
u k'ujleb'al kuk'u'le' ti' u Cristo 
techal tul Aak unpajte eche! 
uva' nik kub'an sb'axa, as at ve't 
qokeb'al ti! unq'a nimla b'a'nile' 
uva' la aq'ax sde ta'n Aak. 
15 As esti'e! uva! ech ni tal u yol 
ile: 
Asoj netab'i viyol u Tiixhe' 
cheel, 
as ye! la etiib'isa 
vetaanxelale! eche! uva! kat 
ib'an ung'a tename' 
tul uva! kat ul ivi' u Tiixhe' 
sti", Ok u yole!. 
16 As tuk unnachonsa sete uva! 
¿ab'il kat ab'in viyol u Tiixhe' 
as ye! kat inima? Tan a' unq'a 
tename' uve' kat teq!o u Moisés 
b'ey svatz ti' tel ch'u'l tu u 
Egipto. 
17 ;As ab'il sti' kat ulkat ivi' u 
Tiixhe' tu ka'viinqil u yaab'e'? 
A! unq'a tename' uva' kat ipaasa 
tzii, as kat kamik kan tu u 
tzuukin tx'ava!e'. 
18 As unq'a uxhchile' uva! ye! 
ni niman u yole' as kat k'ujb'a'l 
ve't kan sti! uva! ye! la ok tu u 
txlava'e! uva! ye'l la b'uchlukat. 
19 As nu kupal stuul uva' ye' kat 
uch tetzit ve't unq'a uxhchile' 
kam uva' kat taltzi' ve't Aak ste, 
tan ti! uva! ye! kat ik'ujb'a' ik'u'l 
til Aak. 
1 As eche! uva! kat iblan 
unq'a tiaal Israel tul kat ok 
tu u txlava'e! uva! kat taltzi' u 
Tiixhe! ste uva! kat chiib'kat. As 
echat chit nib'an cheel, tan tuk 
chiib'oj o! Katz u Tiixhe'. As atoj 
kunachb'al ti! uva! altzi'mal sqe 

ta'n Aak. As ye'xheb'il la teq'o 
kan tib! ti! Aak, aq'al uva' ye! la 
itz'ej kan uva' altzi'mal ste ta'n 
Aak. 

2 Tan antu ve't o' kat alpu u 
b'a'nla yole! sqe eche! uve' kat 
alpu te unq'a tename' na'ytzan. 
Pet k'uxh kat tab'i ve't unq'a 
tename' viyol Aake', as ye! kat 
txakon ve't sti! tan ti' uva! ye! kat 
ik'ujb'a' ik'u'l ti! Aak tul uva! kat 
tab'i. As ye' kat inima. 

3 Pet ech koj o! uva! ni niman 
viyol u Tiixhe' tan at ve't 
qokeb'al Katz Aak. As aq!al uva! 
ye! la ib'an ve'te! eche! uva! tal 
kan Aak: 

Esti'e' kat ul ve't unvi'. 

As kat unk'ujb'a' ve'te! 
uva! ye! la ok ve't ung'a 
uxhchile' tu u tx'ava'e' 

uva! kat valtzi' ste uva! 
la chiib' kat as ye! la 
b'uchlukat ve'te', ti'k u 
Tiixhe!. 

Jank'al o! uva! at o! vatz u tx'ava'e' 
4 As at uma't u yol uva! 
tz'ib'amal kan uva' ech ni tal ile! 
ti' ivujpu u q'iie': 

As tivujpu q'ii kat oleb' u 
Tiixhe' ti! vicheesa'me' 
skajayil, 

as kat chiib' ve't Aak ti! uve! 
kat ib'an Aak, ti'k u yole!. 

5As ech ni tal uma't u yol ile' 
unpajte uva' tz'ib'amal kan: 

As kat unk'ujb'a' ve'te! 
uva! ye! la ok ve't unq'a 
uxhchile' tu u tx'ava'e' 

uva! kat valtzi' ste uva! 
la chiib' kat as ye! la 
b'uchlukat ve'te!, ti'k Aak. 

6 As ootzimal sqa'n uva! ye! 
kat tetzi unq'a uxhchile' u 

chiib'ichile' k'atz u Tiixhe' uva! 
kat alax u b'a'nla yole' ste b'axa, 
tan ye! kat inima u yole'. 
7As kat ik'ujb'a' ve't kan u 
Tiixhe! uma't u q'ii cheel unpajte. 
As a! u David kat tz'ib'an u yole' 
ta'n Aak. As ale! uva! ni tuch ve't 
cheel: 
Asoj netab'i viyol u Tiixhe' 
cheel, 
as ye! la etiib'isa etaanxelal 
til enimata', ti'k u David. 
8 As kat koj itx'ol unq'a uxhchile' 
tetzit u chiib'ichile' Katz u 
Tiixhe! ta'n u Josué, as ye'le'xh 
uma't u q'iie' kat ik'ujb'a' kan u 
Tiixhe!. 
OEsti'e! attel u chiib'ichile' cheel 
sqi', o! uva! o! ve't itenam u 
Tiixhe!. 
10Tan jank'al u aq'one' uva! 
nukub'ane', as nu kuchiib'e' 
eche' uva! kat ib'an u Tiixhe' tul 
kat oleb' Aak ti' icheesat unq'a 
icheesa'me' skajayil. 
11 Qaq'taj yak'il setuk' ti! u 
chiib'ichile' uva! alel sqe ta'n 
u Tiixhe', aq'al uva! ye'l umaj 
o' la yan kutxumb'al eche! uve' 
kat ib'an unq'a tename' uva! 
na'ytzan uva' kat ipaasa tzii. 
12As a' viyol u Tiixhe' ni aq'on 
itiichajil u gaanxelale'. As at 
pal iyak'il ti! tilat u qaanxelale' 
ti! u ch'ich'e! uva! ka'va'l tee, 
tan la palik ok viyol Aake' tu 
u gaanxelale' techal toon xe! 
qaama eche! tok umaj ch'ich! 
tu kuchi'ol. As la chukun (bien 
tu kub'ajil. As a! viyol Aake' la 
pich'un kam uva! ni tal gaama 
tuk' uva! ni qitz'a. 
13 As ye'l umaj vicheesa'm Aake! 
uva! ye! koj na'l vatz Aak, tan 

kajayil chite! unq'a veel na'l vatz 
Aak. As Aake' uva! la kuxocho'k 
qib' ste ti! uva! kam kat kub'ana. 


At pal u tijle'm u Jesucristo 
ti' viq'esal unq'a nachol 
Tiixh ti' unq'a tenam 


14As ye' la kuya'sa kunimat 
unq'a yole' ti! u Jesús, viK'aol 
u Tiixhe', tan Aake! uva! nimla 
q'esal oksan tetz iyol tenam 
vatz Tiixh. As echen ve't Aak tu 
almika'. 
15 As u Jesús, u nimla q'esal 
oksan iyol tenam vatz Tiixhe' 
ti' itxumat kuvatz as ti' ilochat 
o' Aak vatz u paave!, tan kat 
chukax txumb'al ti' Aak eche' 
uva' ni qulb'ele', tan a' kat alchi 
uva! kat koj paavin Aak. As ye!l 
Aak kat paavini. 
16 Esti'e' ye' la xo'v ve't o' ti' 
kujetz'en ok Katz Aak tu uve! 
xonle'lkat Aak tuk' u tijle'me' 
uva! atkat vib'a'nil Aake'. As la 
itxum Aak kuvatz. As la iloch 
ve't o! Aak tuk' vib'a'nile' tul la 
kupaleb'e unq'a k!axk'oe!. 
1As qitz'ataj kam itxaap 
unq'a iq'esal oksan iyol 
tenam vatz Tiixh, tan txaaele!' 
nib'anche' xo'l unq'a imoole'. As 
k'ujlu ve't kan ti' toksal viyol 
u tename! vatz u Tiixhe!, as ti! 
toksal unq'a txooe! vatz Aak 
ti' ijajat sotzb'al ipaav unq'a 
tename'. 
2As aapaav chite' unq'a iq'esal 
oksan iyol tenam vatz Tiixh. 
Esti'e! at itxumb'al ti' uva! la 
ik'uch u nima aamaile' te unq'a 
tename' uva! ye!l itxumb'al ati 
til u tzag'ite' uva! tz'ib'amal 
kan. 

3As ti! uva! aapaav chajaak, as 
esti'e' nitz'e'sa ve't chajaak unq!a 
txooe! vatz u Tiixhe! ti' ijajat 
sotzb'al ipaav as tuk' ti! vipaav 
unq'a tename!. 

4As ye! la uch toksat je! tib! 
umaj uxhchil siq'esalil oksan iyol 
tenam vatz Tiixh. Pet a! kuxh u 
uxhchile' la oki uve' kat txaapi 
ta'n u Tiixhe', eche! uva! kat 
ib'an u Aarón. 

5 As echat kat ib'an u Cristo, 

tan ye'l Aak kat toksa je! ig'ii ti! 
toksat tib! siq'esalil oksan iyol 
tenam vatz Tiixh. Pet ai u Tiixhe' 
kat oksan u Cristo siq'esalil 
ung'a nachol Tiixhe!. As ech kat 
tal u Tiixh ile": 

Axhe! ach unK'aol. 

As ine! uva! kat aq'on u 
eejle'me' cheel, ok u 
Tiixhe' tal te u Cristo. 

6 As ech ni tal u Tiixh ile! 
unpajte tu uma't u u'uje!: 

Ach ve't oksan iyol tenam 
vatz Tiixh ti' chit ib'ene', 

eche! uva! kat ib'an u 
Melquisedec, Ok u Tiixhe'. 

7As tul atik u Cristo vatz u 
tx'ava'e', as taq! je! Aak tuul ivi! 
til inachat Tiixh tuk' oq'el, tan 
ootzimal ta'n Aak uva! ta'n u 
Tiixhe' la lochon Aak ti' ipaleb'et 
u kamchile'. As kat ab'il ve't 
viyol u Cristo, tan OI uva! kat 
ixo'va Aak u Tiixhe'. As niman 
yol Aak kat ib'ana. 

8 As k'uxh iK'aol u Tiixhe' u 
Cristo, as tul uva! kat ipaleb'e 
Aak unq'a k'axk'oe', as kat tootzi 
ve't Aak kam inimal viyol u 
Tiixhe!. 

9 As tul ma'tik inimat ve't Aak 
kajayil uva! alel kan ti' Aak, as 

kat ok ve't Aak aq'ol tetz itiichajil 
u gaanxelale' Katz u Tiixhe!, 
jank'al ol uva! ni niman ve't Aak, 
10 as kat ik'ujb'a' ve't kan u 
Tiixhe! viK'aole' siq'esalil oksan 
iyol tenam vatz Tiixh eche! uva! 
kat ib'an ve't u Melquisedec. 


Nib'eyal te unq'a tiaal 
Israel ti' uva' ye' la iya'sa 
inimat viyol u Jesús 
11 As nimatel yol la val sete ti! 
u Melquisedec, uve! ni vale'. As 
tza'l talax isuuchil u yole' sete, 
tan ti! uva' ye! nepal stuul. 
12 As na'ytzane' exe't ti! echusat 
etib' ti! unq'a volel As a! la 
eb'ane' uva! ex koj ve't la chusun 
ex cheel, uva' ni vale'. Pet ni 
vile! uva! techal la ka'pul unq'a 
chusb'ale' sete uva' kat chuspu 
sete sb'axa, tan echtel kuxh 
nib'an vetxumb'ale' ti' unq'a 
chusb'ale' eche! nib'an umaj 
tal ne! uva! nitel ich'u'une!. As 
ye! la oleb! ex ti! tab'il unq'a 
chusb'ale' uva! tii tab'ile', tan 
ech vetxumb'ale' echel umaj ne! 
uva! ye! echb'unoj. 
13 As ab'il uva! echtel kuxh 
vitxumb'ale' eche! unq'a ne'e' 
uva! nitel kuxh ich'u'une', as ye! 
nib'en ste ab'iste u va'lexhe', as 
ab'iste u b'a'ne!. 
14Pet ech koj unq'a uxhchile' 
uva! ech vitxumb'ale' eche! unq'a 
q'esla aamae', tan nichuspu 
ve'te! ti! unq'a chusb'ale' uva! tii 
tab'ile! eche' nib'anchu te unq'a 
talaj intxa'e! uva' ni taq'pu ve't 
techb'ub'al. As chusel ve't sta'n 
ti! tootzita' uva! ab'iste u b'a'ne' 
as ab'iste u ye! b'a'ne'. As ai u 
b'a'ne' nib'ane'. 

1 Esti'e! la val sete, ye! la 

uchi uva! jatpuul kuxh la 
chuspu ung'a chusb'ale! sqe ti! 
qatin Katz u Cristo eche! uva! 
kat alax sqe sb'axa. Pet aal la 
kuchus qib' ti! unq'a chusb'ale' 
uva' la yak'insan u kutxumb'ale' 
ti' qatin Katz u Cristo. As jit 
tz'ajinale' la ka'puul unq'a 
chusb'ale! ti' kuk'axat qib' ti' u 
va'lexhe' uva' nik kub'ane' uva! 
laik eg'on oi tu u kamchile', as 
ti' kuk'ujb'a't kuk'u'l ti' u Tiixhe' 
uva' kat kub'an b'axa. 
2 As mita'n la ka'puul unq'a 
chusb'ale' uva' kat alax sqe b'axa 
ti' kuku' xe' u a'e', as ti! taq'at je! 
ung'a kuq'esale' ig'ab' ti! kuvi', 
as ti' u tuleb'al taama ung'a 
kamnaje' unpajte, as ti' ib'anat u 
Tiixhe! kusuuchil. 
3Asoj la isa' u Tiixhe', as la 
kuchus qib' ti' unq'a chusb'ale' ti! 
uva' la yak'in u kutxumb'ale' ti! 
qatin k'atz u Cristoe!. 

4Tan ye' la uchi uva' la alpu 

te unq'a uxhchile' uva! la ik'axa 
tib! unpajte eche! uva' kat 
ib'an b'axa, as tul ma't taq'at u 
Tiixhe! ste uva! la ootzil ve't Aak 
sta'n, as ma't ik'ulat ve't ung'a 
uxhchile' u b'a'nile' uva! ni tag! u 
Tiixhe! ste, as ma't tok u Tiixhla 
Espíritu tu u taanxelale', 
5as ma't inachat vib'a'nil u 
b'a'nla yole' tetz u Tiixhe', as 
ma't tilat unq'a nimla b'a'nile' 
eche! unq'a vee! uva! tuk ib'ane' 
vatz u txlavale! tul uva! la ul u 
Jesúse' unpajte. 
6 Asoj la teesa kan tib' unq'a 
uxhchile' ti' inimat u b'a'nla 
yole', as ye! la uchi uva' la ik'axa 
tib' unpajte eche! uva! kat ib'an 

blaza, tan eela kuxh stuk! uva! 
an chit u uxhchile' ni ag'on je! 
viK'aol u Tiixhe' vatz u kuruse' 
ti! ich'ixvisale' unpajte. Pet 
asoj ech la ib'ane', as an kuxh 
unq'a uxhchile' la eq'on tzan u 
k'axk'oe! sti". 
7As ech unq'a uxhchile' eche! 
uma!l u tx'ava', tan tul uva! ni 
tak' u txlavale! ta'n u jab'ale' uva! 
b'enameen ni tule', as nich'ii ve't 
unq'a chikoe' stuul. As nimal ve't 
ivatz ni taq'e! te unq'a uxhchile' 
uve' ni ag'onvan u tx'ava'e'. As 
nik'ul ve't u tx'ava'e' vib'a'nil u 
Tiixhe!. 
8 Asoj a! kuxh unq'a ch'i'xe' la 
ch'ii tu u txlava'e! tuk! ung'a 
tze'e! uva! at ich'i'xil, as ye'l 
itxa'ke!. As at ve't tzan u 
k'axk'oe'! ti! u tx'ava'e', tan la 
tz'e'sal ve't unq'a ch'i'xe' skajayil. 
9Vitz!lin vatzik uva' xo'n ve't 
ex sve, as k'uxh ech u yole' uva! 
ni val sete, tan ootzimal sva'n 
uva! ech exe! eche! u tx'ava'e' 
uva! b'a'nla chiko ni taq'e', tan 
eq'omal unq'a b'a'nile' seta'n uva! 
ni k'uchun uva' q'alpumal ve't ex 
vatz vepaave!. 
10 As ye! la isotzsa u Tiixhe' 
unq'a b'a'nile' sk'u'l uve' kat 
eb'an tuk' vib'ii Aake', tan 
jik chit Aake'. As kat ek'ucha 
uva! xo'n ve't Aak sete tul uva! 
kat eloch unq'a emoole' uva! 
ni niman Aak. As antel kuxh 
elochat cheel. 
11As ai ni vale! uva' junun chit 
ex uva! aya'l chit ek'u'l ti! eb'anat 
u b'a'ne' eche! uva' neb'an 
cheel as techal la ekameb!e. As 
la etetzi unq'a nimla b'a'nile' 
skajayil uva! nu kutx'eb' setuk'. 

12 As jit q'e'ay ex la ib'ane' ti' u 
k'ujleb'al ek'u'le'. Pet a! ni vale! 
uva' ech la eb'ane! eche! nib'an 
unq'a kumoole' uva' la etzin ve't 
unq'a b'a'nile' uve! alel kan sqe 
ta'n u Tiixhe', tan ye' nipal ik'u'l 
til itx'eb'at unq'a b'a'nile'. As ye! 
ni taq! kan u k'ujleb'al ik'u'le'. 
13 As tul uva' kat tal kan u 
Tiixhe' u yole! te u Abraham uva! 
nimal ve't unq'a tiaal u Abraham 
la ib'ane', as ye'l uma'toj uxhchil 
ati uva! nim talche' ti! u Tiixhe!. 
As esti'e! uva! an kuxh Aak kat 
alon tuk' vib'iie! uva! techal la 
ib'an Aak kam uva! kat tal Aak. 
14As ech tal Aak ile! te u 
Abraham: 
As tuk val see uva' nimal u 
b'a'nile' la vaq' tzan see. 
As nimal unq'a aviaale' la 

ib'ane' ta'n vunb'a'nile', ti'k 

Aak. 
15 As ye! kat pal ik'u'l u 
Abraham ti' itx'eb'ata'. As kat 
ik'ul ve't u b'a'ne' uva' kat tal 
kan u Tiixhe' ste. 
16 As tul ni qal umaj tiila yol uva! 
techal chit la kunima. As ye'l 
ve't uma'toj yol sti', tan k'ujlu 
ve't kan u yole' uva' kat qala. As 
techal la kub'ane', tan tuk' vib'ii 
u Tiixhe' kat qalkat. 
17As echat kat ib'an u Tiixhe' 
tan an kuxh tuk' vib'ii Aake' kat 
talkat Aak u yole' te u Abraham 
tuk' unq'a tiaale', ti! uva! la b'en 
ste uva! techal la ib'an u Tiixhe' 
eche! uva! kat tal Aak. As ye! la 
uch ijalpule!. 
18 As tuk! vib'ii Aake' kat talkat 
Aak u yole' ti! ik'ujb'a't Aak 
kuk'u'l, jank'al o! uva! k'ujle'l 
kuk'u'l ti! Aak ti! uva! la iloch 

o! Aak ti' getzit u nimla b'a'nile' 
uva! at sqi'. As ti! ka'va'l unq'a 
yole! uva! kat tal Aak sqi' uva! 
ye! la uch ijalpule', as esti'e' 
ootzimal sqa'n uva! ye! la uch 
ichulit Aak yol. 

19 As ech tatin u k'ujleb'al 
kuk'u'le' ti! viyol u Jesús eche! 
nib'an u ch'ich'e! uva! ancla uva! 
ni majon u barco, ti! uva! ye! la 
tija u kajiq'e' u barco. As tuk! u 
k'ujleb'al kuk'u'le' la oon oi ti'o'k 
iqul u nimla ixb'u'je! uve! at tu u 
tabernáculoe!. 

20 As a'e! uva! kat iblan u 

Jesús tul kat ok ve't Aak nimla 
B'ooq'olil ti! unq'a oksan iyol 
tenam vatz Tiixh, as Aak uva! 
kat ok sb'axa sukuvatz tu u 
tabernáculoe' eche! uva! alel kan 
ta'n u Melquisedec. 


U oksan iyol tenam vatz 
Tiixh uva' Melquisedec 


1As u Melquisedec uva! atik 

ok ijlenaalil tu u tenam uva' 
Salem, as a'e' uva' oksan iyol 
tenam vatz Tiixh uva' nitoksal 
iq'ii. As tul kat q'aavik tzan u 
Abraham ti' ib'anat ch'a'o ti' 
ung'a ijlenaale', as b'ex ik'ul ve't 
u Melquisedec u Abraham. As 
kat inach ve't u Melquisedec 
Tiixh ti! ijajat b'a'nil te u Tiixhe' 
til u Abraham. 
2 As taq' ve't u Abraham 
uma'l xo'l chaj laval unq'a 
vee! uva! kat itx'ol tu u ch'a'oe' 
te u Melquisedec. As ech ni 
tokkat vib'ii u Melquisedec ile": 
«Tijlenaal u Salem». As u ijlenaal 
uva! b'anol tetz u jike!, as u 
ijlenaal nib'anon uva! b'a'n qatin 
sukuvatzaj. 

3As ye'xhkam ootzimal uva! 
ab'il ib'aal as ab'il itxutx. As 
mita'n unq'a q'esla ib'aale' 
ootzimal. As ye! ni tootzile' 
kam oi! itz'eb'i as mita'n 
vikameb'ale'. As estile! uva! 

ni talpu ti' u Melquisedec, as 

a! ve'te! oksan iyol tenam vatz 
Tiixh ti! chit ib'ene' eche' nib'an 
u Jesús, viK'aol u Tiixhe!. 

4 As gitz'ataj setuk', tan nim 
talche! u Melquisedec. As k'uxh 
nim talchu u q'esla kub'aale' 
uva! Abraham, as kat taq! ve't u 
Abraham uma! xo'l chaj laval 
unq'a veel uve! kat itx'ol tu u 
ch!a'oe! te u Melquisedec. 

5 As tul kat ik'ul ve't u 
Melquisedec uma'l xo'l chaj laval 
unq'a veel te u Abraham, as eela 
kuxh stuk' uva' kat ik'ul ve't te 
unq'a tiaal u Abraham skajayil. 
As eche' unq'a tiaal u Levi uva' 
at ve't ok nachol Tiixhil ti' unq'a 
tename!. As a'e' uva! alel ve't kan 
sti! ta'n u tzaq'ite' uva! tz'ib'amal 
kan uva! la taq' unq'a tename' 
uma'l xo'l chaj laval unq'a tetze' 
ste. As an kuxh tiaal u Abraham 
unq'a tiaal u Levi. 

6As k'uxh jit tiaal u Levi u 
Melquisedec, as nim talche! ti' u 
Abraham. Esti'e' kat taq' ve't u 
Abraham uma! xo'l chaj laval 
unq'a veel ste. As k'uxh a! u 
Abraham uva! ma'tik talat u 
Tiixhe' u yole' ste ti! u b'a'nile' 
uva! la ul sti' ta'n Aak, as kat 
inach ve't u Melquisedec Tiixh ti! 
u Abraham. 

7As ootzimal sqa'n uva! ab'il uva! 
at pal u tijle'me' ti' vimoole', as 
ale! uva! ni nachon Tiixh sti' aq'al 
uva! la ul u b'a'ne' ti! u uxhchile'. 

8 As jank'al unq'a tiaal u 
Levi uva! ni k'ulun uma'l xo'l 
chaj laval unq'a oye! te unq'a 
tename', as nikame!. Pet ech koj 
u Melquisedec. Tan ni talpu sti' 
uva! isle'ltele. 
9As la uch qalata' uva' unq'a 
tiaal u Levi uva! ni k'ulun uma'l 
xo'l chaj laval unq'a oye' te u 
tename!, as ale! kat aq'on uma'l 
xo'l chaj laval unq'a vee! te u 
Melquisedec. Tan tul uva' kat 
tag' u Abraham uma'l xo'l chaj 
laval unq'a vee! te u Melquisedec, 
as eela kuxh stuk' uva' antu ve't 
unq'a tiaal u Levi kat aq'on te u 
Melquisedec unpajte, 
10tan atik unq'a tiaal u 
Abraham tu vichi'ole' tul 
b'ex k'ulpoj unq'a vee' ta'n u 
Melquisedec tan ye'xnik itz'eb'i. 
11 As u tzaq'ite! uva! tz'ib'amal 
kan, as a'e! k'ujb'a'n kan u Aarón 
uva! tiaal u Levi ti' toksal unq'a 
oye! vatz u Tiixhe!. As kat koj ok 
unq'a tename' jikla aamail vatz 
u Tiixhe! sta'n, as jit tz'ajinale' 
uva' la ul uma't oksan iyol tenam 
vatz Tiixh uva! jit tiaal u Aarón. 
Pet techal kat ul uma'te uva! eela 
tuk! u Melquisedec. 
12 As tul uva! kat jalpu ve't u 
tzag'ite' ti! uva! ab'il la ok nachol 
Tiixhil ti' u tename', as techal 
kat ok ve't uma't u ak! tzaq'it. 
13 As u uxhchile' uve! ni talpu 
sti' uva! eela tuk! u Melquisedec, 
as a! u Jesús. As a! unq'a tiaal u 
Leví ni ilon isuuchil u atinb'ale' 
uva! niyatz'pukat ung'a txooe!, 
as tul jit tiaal u Leví u Jesús. Pet 
tiaal uma't ik'aol u Israel Aak. As 
ye! kat ok uma'toj vik'aol u Israel 
til inachat Tiixh ti' unq'a tename!. 

14 As ootzimal chite' sqa'n uva! a! 
ulkat u Kub'aal Jesús xo'l unq'a 
tiaal u Juda. As ye'xhkam chit 
unb'ooj kat tal kan u Moisés 

ti' uva' la ok umaj tiaal u Juda 
snachol Tiixhil. 

15 As u yole' uva! ni val sete, 
tan aal la pal ex stuul, asoj la 
b'en sete uva' at uma't oksan iyol 
tenam vatz Tiixh uva! eela tuk' u 
Melquisedec. 

16 Pet jit ti' u tzaq!ite! uva! 
k'ujeb'kat kan u Jesús nachol 
Tiixhil sgi'. As jit ti' uva! tiaal 
u Levi Aak eche' uva' ni tal u 
tzaq'ite'. Pet ti! uva! ye'xheb'il 
kat oleb' ti! Aak, tan isle'l Aak ti! 
chit ib'ene'. As esti'e! kat okkat 
Aak snachol Tiixhil sqi'. 
17As ti' Aak tz'ib'amalkat kan u 
yole! uva! ech ni tal ile": 
Tan axhe! oksan iyol tenam 
vatz Tiixh ti' chit ib'ene' 
eche' uve! kat ib'an u 
Melquisedec, ti'k u yole!. 
18 As kat palyu ve't iyak'il u 
tzaq'ite' uva! atik b'axa, tan ti! 
uva' ye! kat ok unq'a tename' 
jikla aamail sta'n. 
19 As ye'xheb'il kat ok jikla 
aamail ti' inimat u tzaq'ite'. 
Estile! kat ik'ujb'a' kan u Tiixhe! 
uma't u yole! uva! nim talche' 
til u tzaq'ite'. As a! u yole! ti' u 
Jesús uva' k'ujle'l kuk'u'l sti! uva! 
ni aq'on qokeb'al Katz u Tiixhe!. 

20 As tul kat ok unjoltu unq'a 
uxhchile' nachol Tiixhil ti' unq'a 
tename', as ye'l uma'toj yol uva' 
nim talche' kat tal Aak sti'. Pet 
ech koj u Jestis, tan kat tal u 
Tiixhe! uva! ai u Jestise' u oksan 
tetz u kuyole' vatz u Tiixhe! ti! 
chit ib'ene!, 

21 tan ai u Tiixhe' kat alon u 
yole' ti! toksat Aak u Jesúse' 
oksan iyol tenam vatz Tiixh, 
eche! uva! ni tal uma!l u yol uva! 
tz'ib'amal kan uva' ech ni tal ile": 

As kat tal u Tiixhe' u yole' 
tuk' vib'iie!. 

As ye'xh jatu la ijalpu Aak 
vitxumb'ale' ti' u yole', tan 
ech kat tal Aak ile': 

«Tan at ve't ok chit axh 
nachol Tiixhil ti' unq'a 
tename! ti! chit ib'ene',» 4 
ti'k Aak, ti'k u yole!. 

22 As a! u Jesús uva' nik'ujb'a'n 
kan ti' uva' la qetzi unq'a 
b'a'nile', tan Aake' kat taq! tib' 
sqi' tul kat ik'ujb'a' kan Aak u ak' 
tzaq'ite', as Aak kat kam ve't sqi'. 
23 As nimal unq'a uxhchile' kat 
oksan iyol tenam vatz Tiixh uva! 
tiaal u Levi as kat mox kami. As 
estile! uva! kat mox taq' ve't kan 
u tijle'me'. 
24Pet ech koj u Jestise', tan ato'k 
Aak nachol Tiixhil oi chit ib'ene!, 
tan ye'l Aak la kam ve'te!. 

25 Esti'e' uva! at tijle'm u Jesús ti! 
chit ib'ene! ti' taq'at unq'a nimla 
b'a'nile! sqe ti' kuq'alpule', jank'al 
o' uva! at ve't gokeb'al Katz u 
Tiixhe' ta'n Aak tan isle'l chit Aak 
ti! chit ib'ene'. As ye! la iya'sa Aak 
toksal kuyol te u Tiixhe!. 

26As ai u Jesúse! oksan iyol 
tenam vatz Tiixh. As Aake' uva' 
nisa'vit sqi'. As jik chit itxumb'al 
Aak. As ye'l umaj va'lexhla yol la 
alchu ti' Aak. As jikla aama chit 
Aak. As jit eela Aak tuk' o! tan o' 
aapaav. As kat ok ve't iq'ii Aak, 
tul kat oon Aak tu almika!. 

27Asjit'e'ch kat ib'an Aake' eche! 
uva' nib'an unjoltu unq'a iq'esal 
oksan iyol tenam vatz Tiixh, tan 
jun q'ii niyatz' chajnaj unq'a 
txooe' vatz u nachb'al Tiixhe' 

ti' ijajat kuyb'al ti' u paave'. As 
b'axel nijaj chajnaj kuyb'al ti' 
vipaave'. As a'n nijaj ve't chajnaj 
kuyb'al ti' vipaav unq'a tename'. 
Pet ech koj u Jestis, tan ye'l 
ipaav Aak ati. As unpajul kuxhe' 
kat tag' tib' Aak kamoj sgi' as 
tuk! ti! unq'a tename' ti' ichooat 
Aak u kupaave' ti! chit ib'ene!. 
28As ti! u tzaq'ite' uva! 
tz'ib'amal kan ta'n u Moisése' 

ni tokkat unq'a naje! siq'esalil 
oksan iyol tenam vatz Tiixh, 
k'uxh aapaav chajnaj. Pet ech 
koj u Jesús, viK'aol u Tiixhe', tan 
til uva! kat tal u Tiixhe' u yole' 
tuk' vib'iie! tul uva! ma'tik talat 
Aak u tzaq'ite' uva! tal Aak blaxa. 
As esti'e! ato'k u Jesúse' siq'esal 
oksan iyol tenam vatz Tiixh, 

tan k'ujlu kan chite' u tijle'm u 
Jestse' ti! chit ib'ene!. 


Nim talche' u Jesús uva! ato'k 
tu nachb'al Tiixh tu almika' 


1 As a! isuuchil u yole' uva! 
ni val sete ti! itzaele' uva! 
at ve't ok chite! u Jesús q'esalil 
oksan iyol tenam vatz Tiixh. As 
xonle'l ve't Aak tiseb'al u Tiixhe' 
uva' nim talche' tu almika!. 
2As Aake' ni nachon Tiixh 
sqi' tu u Tiixhla atinb'ale' uva' 
tabernáculo ib'ii uva! k'ujle'l ta'n u 
Kub'aal Tiixhe!. As ale! u atinb'ale' 
uva' ninachpukat Tiixh tu almika' 
uva! jit umaj uxhchil kat b'anon. 


27.21 At tu u O't Testamento uva' ech ni tal ile': «eche! uva' kat ib'an u Melquisedec.» 

3 As junun unq'a iq'esal oksan iyol 
tenam vatz Tiixh as k'ujlu kan 
ti! toksal iyol unq'a tename' vatz 
Tiixh. Esti'e! uva' techal la toksa u 
Jesús umaj oy vatz u Tiixhe!. 
4 Pet attel koj u Jesús cheel, as jit 
Aak oksan iyol tenam vatz Tiixh 
la iblane! vatz u tx'ava'e', tan at 
ve't unq'a oksan iyol tenam vatz 
Tiixh sukuxo!l ti! toksat unq'a 
oye! vatz u Tiixhe' eche! uva! ni 
tal u tzag'ite' uva! tz'ib'amal kan 
ta'n u Moisés. 
5 As a! chajnaje! uve' ni oksan 
ung'a oye! vatz u Tiixhe' tu u 
atinb'ale' uva' tabernáculo ib'ii 
uva' ninachpukat Tiixh. As a'e' 
ni b'anon ivaatzil u atinb'ale' 
uva! tabernáculo uva' echen 
tu almika' eche! uva! kat tal u 
Tiixhe! te u Moisés, tan ech tal 
ve't Aak ile! te u Moisés tul uva! 
aalik ib'anat ve't u atinb'ale' uva! 
tabernáculo uva! nik inachpukat 
Tiixh: «La chit ab'ane! kam uve' 
kat val see vi u vitze!,» ti'k Aak. 
6As kat aq'pu ve't te u Jesús uva! 
Aak kat oksan iyol tenam vatz 
u Tiixhe!. As echat u ak! tzaq'ite' 
uva! k'ujlu kan ta'n u Jesúse!, 
tan at pal ti' u tzaq!ite! uva! atik 
b'axa. As nim talche' unq'a yole' 
uva' tal u Tiixhe' ti' u Jesúse!. 
7As jik koj chit kat ib'an unq'a 
uxhchile' ta'n u tzaq'ite' uva! atik 
b'axa, as ye'le'xh u ka'v tzaqj'ite! 
kat k'ujeb'i. 
8 Pet kat til u Kub'aal Tiixhe' 
uva! ye! nik ib'an unq'a tename' 
u b'a'ne!. Estile! uva! ech kat tal 
ve't Aak ile! st: 

As la ilej ve't uma'l u q'ii 

uva! la unk'ujb'a' ve't uma't u 

ak! tzaq'ite' seti', 

ex unq'a tiaal Israel 

tuk' ex unq'a tiaal Juda. 

9 Pet jit eela u ak! tzaqj'ite' 
tuk' u tzaq!ite! uva! kat 
unk'ujb'a' kan xo'l unq'a 
q'esla eb'aale', 

tul uva! kat veq'o el tzan tu u 
Egipto. 

Ech nunb'ane' eche! nib'an 
umaj b'aala uva' txeyel 
ig'ab' vitalaj intxa'e' sta'n 
ti! ilochata'. 

As ye! kat inima unq'a q'esla 
eb'aale' u tzaqj'ite' 

uva! kat unk'ujb'a! kan b'axa. 

Estile! uva! ye! kat vab'i ve't 
viyol u tename!. 

10 As tul ma't ipal ve't iyak'il u 
txumb'ale' uva! unk'ujb'a! 
kan te unq'a tiaal Israel 
b'axa, 

as al u villa! uva! tuk 
unk'ujb'a' kan sti', tan ech 
ni val ile": 

«La voksa ve't vuntzaq'ite! tu 
vitxumb'ale'. 

As la voksa ve't vunyole' tu u 
taanxelale!. 

As in ve't iTiixh; 

as ale! untenam la ib'ane!. 

11 As jit tz'ajinal la ichus ve't 
ung'a uxhchile' vimoole'. 

As mita'n ech la tal (ei te u 
titz'in tatzike': 

Qootzitaj u Kub'aal Tiixhe! 
setuk', chaj koj la tale', 

tan kajayil chit unq'a tename' 
la ootzin ve't in, 

k'uxh at tijle'm as k'uxh ye'l 
tijle'm ati. 

12 As la unsotzsa ve't ipaav 
unq'a uxhchile!. 

As ye'xh jatu la vulsa ve't 
vipaav unq'a uxhchile' 

sunk'u'l uva! kat ib'ana,» 
ti'k u Tiixhe!. 

13 As tul uva' kat tal ve't Aak 
uva! la ik'ujb'a' kan Aak uma't u 
ak! tzaq'it, as a! isuuchile' uva! 
nipal ve't iyak'il u tzaq!ite! uva! 
atik b'axa. As ile! nisotz ve'te!. 

1As ootzimal sqa'n uva' 

nik tal u b'axa tzaq!ite! uva! 
k'ujlik kan ti' talat isuuchil sqe 
uva! kam kunachat Tiixh. As nik 
tal isuuchil sqe ti' u atinb'ale' 
uva! atik vatz u tx'ava'e' uva! nik 
inachpukat Tiixh ta'n unq'a tiaal 
Israel. 
2Asech b'an ta'n u tabernáculoe' 
uva' nik inachpukat Tiixh, tan 
atik uma'l u b'axa tuul kab'al 
uva' Txaala atinb'al ib'ii. As 
tzitzi' atikkat tatinb'al u 
matxb'ale' uva! vujva'l ivi' ati 
tuk' u meexhae' uva' atikkat u 
paane' uva' nik toksal vatz u 
Tiixhe!. 
3 As ti! iqul u ka'v ixb'u'je' 
atikkat uma't u tuul 
tabernáculoe! uva! Tiixhla 
atinb'al ib'ii. 
4As a' atikkat u tatinb'al uva' 
tz'e'sab' incienso uva! lak'el ok 
b'a'nla q'an ch'ich' sti! tuk' stuul 
as tuk' u kaaxhae' uva' k'ujlu 
kan xo'l u tename' ta'n u Tiixhe!. 
As atik ku' uma'l u xhaalo stuul 
uva' b'a'nla q'an ch'ich', uva' 
kolikkat u echb'ub'ale! uva! 
maná ib'ii. As atik ku! vib'aara u 
Aarón tu u kaaxhae', uva! ma'tik 
ixalmite'; as atik ku' ung'a lepkin 
k'ub'e! stuul uva! tz'ib'amalkat u 
tzaq'ite!. 
5 As atik ka'va'l unq'a vatzib'al 
vil u jupb'al itzi' u kaaxhae' uva! 
ech tilone' eche' ángel, k'uchb'al 

tetz uva' ni toksal iq'ii u Tiixhe' 
uva' at xo'l vitename'. As atik 
b'en vixich' unq'a uva! eche! 
angel tiib'a u jupb'al itzi' u 
kaaxhae', k'uchb'al tetz uva' ye'l 
vipaav unq'a tename' nik toksa u 
Tiixhe' stuul. As jit kuxh tz'ajinal 
la val ve't isuuchil u yole' 
skajayil cheel ti' u tabernáculo. 
6As tul uva' ma'tik itzojpu 
ve't u tabernáculo uva! ka'va'l 
tuul, as jun q'ii nik tok ve't unq'a 
oksan iyol tenam vatz Tiixh tu u 
blaxa tuul u kab'ale' ti! inachat 
Tiixh. 
7Pet ech koj nik ib'an tu vika'v 
u tuul u kab'ale! veel Tiixhla 
atinb'al, tan a'ik kuxh vib'ooq'ol 
unq'a oksan iyol tenam vatz 
Tiixh nik tuch tok tu u atinb'ale', 
tan uma'l kuxh q'ii tu jun yaab' 
nik tuch tok tu u atinb'ale'. As 
nik teq'o ve't ok vikajal unq'a 
avane' ti' ijajat kuyb'al ti' 
vipaave! as tuk' ti! vipaav unq'a 
tename' uve! ye! nachel ste uva! 
nib'ane!. 
8 As jank'al ung'a yole! uva! kat 
val ti! u tabernáculo, as ni taq' 
u Tiixhla Espíritu kutxumb'al ti! 
u b'axa tuul u atinb'ale', tan tul 
uva! atiktele, as ye'xnik ik'uchat 
Aak te unq'a tename' uva! kam 
la tulb'e toon tu u Tiixhla 
atinb'ale!. 
9As k'uchuvatze' nib'an sqe 
cheel. As ni taq' kutxumb'al ti! 
uva' ye! ni toleb' unq'a oye' tuk' 
unq'a avane' uva! ni toksal vatz 
u Tiixhe! ti' ijikb'a'l u taanxelal 
unq'a uxhchile!. 
10 As ai kuxh nikat itxakonkat 
u yole! tul uva! ye'xnik ilejat 
u q'iie' ti' ijalpul u txumb'ale' 

ti' inachpu Tiixh. Tan jank'al 
uva' nib'an unq'a uxhchile' 

ti! inachat Tiixh, as ti' kuxh 
vichi'ole' nitxakonkat, eche! 
ung'a echb'ub'ale' uva! la uch 
techb'ule', tuk' ung'a ale! uva! la 
uch tuk'ale', as tuk! uva! kam la 
ulb'el ijosq'il unq'a aq'onb'ale'. 
As ye! ni toleb' ti! ijikb'a'l u 
taanxelal unq'a uxhchile'. 

11 Pet ech koj cheel, tan kat 
ulyu ve't u Cristo. As Aake! ni 
aq'on u nimla b'a'nile! sqe uva! 
alel kan sqi' ta'n u Tiixhe', tan 
a! u Cristo B'ooq'ol ti' vib'ooq'ol 
ung'a oksan iyol tenam vatz 
Tiixh. As tetz Aak u tabernáculo 
uva' nim talche' ti' u vatz 
tx'ava'illa tabernáculo, tan jit 
umaj naj b'anol tetz. 

12 As jit eela kat ib'an u Cristo 
tuk' uva! nib'an ung'a ib'ooq'ol 
oksan iyol tenam vatz Tiixh, tan 
unpajul kuxh kat ok u Cristo tu 
u Tiixhla atinb'ale' ti' ichooat 

u kupaave! ti! chit ib'ene'. As 

jit vikajal unq'a txul tooro'e' as 
mita'n vikajal ung'a mam sik'e' 
eq'omalik ta'n Aak, tul kat ok 
Aak tu u Tiixhla atinb'ale'. Pet 
a! kuxh vikajal Aake' eg'omalik 
sta'n. As ech iq'alput oi Aak vatz 
u kupaave! ti! chit ib'ene!. 

13 As eche! vikajal unq'a txul 
tooro'e', tuk! vikajal ung'a mam 
sik'e', as tuk' vitza'ajil u txul 
b'aakae' uva' yuel tib' tuk! ai 
uva' nitzikul b'en vatz u nachb'al 
Tiixhe!, as ti' kuxh vichi'ol 
unq'a uxhchile' uva! ye! nik 
tuch tok vatz u nachb'al Tiixhe' 
nitxakonkat ung'a avane! ti! 

uva! Dain ve't ung'a uxhchile' la 
ib'ane'. 

14 Asoj nitxakon vikajal unq'a 
avane' tuk' vitza'ajile', ¿as a! kol 
chit ye! la ib'an vikajal u Cristo 
q'a? Tan nim talche' vikajal 
Aake' ti! vikajal unq'a avane'. As 
tuk' vib'a'nil u Tiixhla Espiritu, 
as kat toksa ok tib' u Cristo vatz 
u Tiixhe' eche' tok umaj avan 
vatz Aak. As tul ye'l ipaav u 
Cristo ati. As kat taq' tib' Aak 
kamoj sqi' ti! teesat el unq'a 
va'lexhla txumb'ale' uva' laik 
eq'on ol tu u kamchile', aq'al uva! 
la kunima ve't u islich Tiixhe!. 
15 As tul kat tag! tib' u Cristo 
kamoj sqi!, as kat ku' Aak xo'l 
u tename' tuk' u Tiixhe!. Estile! 
Aake' k'ujb'a'n kan tetz uma't 
u ak! tzaq'it ti' ik'ulat tib' iyol 
u tename' tuk' u Tiixhe'. As tul 
atik u b'axa tzag'ite', as atiktel 
iyak'il u paave!. Pet tul kat kam 
u Cristo, as kat ul u ak! tzaq'ite', 
as kat isotzsa ve't Aak u paave!. 
As ab'il uva! kat imolo u Tiixhe!, 
as la ik'ul unq'a uva! kat tal tzii 
u Tiixhe' ste uva! ye'l iya'teb'al. 
16 As la val uma'l u yol sete, 
eche' la ib'an umaj uxhchil uve' 
kat tzaq'tik kan techanal la 
kami, as a'n la tootzi ve't unq'a 
uxhchile' u tetze! uve' kat tal 
kan. 
17As tul ma't ikam ve't u 
uxhchile', as kat tootzi ve't unq'a 
uxhchile' u tetze! kam uva' kat 
tal kan. Asoj isle'ltel u uxhchile! 
as ye! la uch tootzit unq'a 
uxhchile' u tetze!. 
18 As ech kat ib'an u txumb'ale' 
uva! k'ujlu ve't kan ta'n u Tiixhe! 
tuk! u tename! b'axa, tan techal 
kat kam ve't unq'a avane! ti! tel 
ikajal. 

19 As tul ma'tik talat kan u 
Moisése! ung'a tzaq'ite' skajayil 
te unq'a tename!, as kat itxey ve't 
unb'iil vixi'l u kaneero'e' uva! 
kajuxike tuk' uma't u q!ab' Gel 
uva' hisopo ib'ii. As kat ichiq' 
ve't ku! ze! u ale! uva! yuel tib' 
tuk! vikajal unq'a tooro'e! as tuk' 
vikajal unq'a mam sik'e'. As kat 
itziku ve't b'en ti! u u'uje' uva! 
tz'ib'amalkat u tzaq'ite' as tuk' ti! 
unq'a tename' skajayil. 

20 As ech tal ve't u Moisés ile': 
«A! vikajal unq'a avane' nijejon 
kan u txumb'ale' uve' k'ujlu kan 
ta'n u Tiixhe',» ti'k u Moisés. 
21As kat itziku ve't b'en u 
Moisés u kaje! ti' u tabernáculo 
as tuk' ti' unq'a aq'onb'ale' uve' 
nik ib'anb'ele' ti! inachpu Tiixh. 
22As nimal unq'a vee! uva! 

kat ib'an ve't b'a'n ta'n vikajal 
unq'a avane', eche! uva! ni tal u 
tzaq'ite'. As ye! koj kat el ikajal 
umaj uxhchil ti' ikame! as ti! 
ichooat u paave!, as ye'l ipaav 
unq'a tename' la sotzi. 


A' vikajal u Cristo 
kat el vatz u kurus 
as a'e! ni sotzsan u paave' 


23 As eche' u vatz tx'ava'illa 
tabernáculo tuk' unq'a vee! nik 
itxakonsale! ti! inachpu Tiixh, 
tan k'uchuvatz kuxhe' nik ib'ane' 
til unq'a veel tu almika!. As kat 
oksal ok unq'a avane' tzitzi'. As 
kat tzikul ve't vikajale' ti' unq'a 
vee! uva! atik tzitzi' ti! teesal u 
va!lexhe' sti'. Pet ech koj uva! kat 
iblan tu almika', tan techal kat 
toksa ok tib' uma'l u uxhchil uva! 
at pal u tijle'me' ti' ung'a avane!, 
til isotzsal ipaav ung'a tename!. 

24 As u tabernáculo uva! kat 
ib'an unq'a uxhchile', tan a'e' ni 
b'anon ivaatzil u nachb'al Tiixhe' 
tu almika'. As ye'l u Cristo kat ok 
stuul ti' toksat tib' vatz u Tiixhe! 
sqi'. Pet a! kat okkat Aak tu 
almika! ti' ijajat kuyb'al sqi' te u 
Kub'aal Tiixhe!. 
25 As ye'l uva! jatpajul kuxh 
koj kat ok u Cristo tu almika! ti! 
toksat tib' sqi', eche! uve! nib'an 
vib'oog'ol unq'a oksan iyol 
tenam vatz Tiixh, tan jun yaab' 
ni toke! tu u Tiixhla atinb'ale' 
tuk! vikajal unq'a txooe' uve' jit 
tetz. 
26 As jun yaab' koj ni tok u 
Cristo tu u Tiixhla atinb'ale', as 
aya'x tzan ixe't Aake! ti! ikame! 
tul sichee u vatz tx'ava'e'. Pet 
jit'e'ch kat ib'an Aak, tan tu 
unq'a q'iie' uva! at o! stuul 
cheel, as unpajul kuxhe' kat ul 
Aak kamoj sqi' ti' chit ib'ene' ti! 
isotzsat el Aak u paave'. 
27As ech kat ib'ane' eche! uva! 
nib'an unq'a uxhchile', tan k'ujlu 
ve't kan uva' pajul kuxh la kam 
umaj uxhchil. As a'n la b'anchu 
ve't isuuchile'. 
28As ech kat ib'an u Cristo, tan 
unpajul kuxh kat tag' tib' Aak 
kamoj. As nimal unq'a tename' 
kat isotzsa Aak ipaav. As tul la ul 
u Jesús unpajte tika'pa, as jit ve't 
u kupaave' tul ichoo Aak. Pet ti' 
teesat 0! Aak Katz uve' nijatxon 
kuxo'l tuk' u Tiixhe!. 
1 1As u tzaq'ite' uva! 
tz'ib'amal kan ta'n u 
Moisés, as ivaatzil unq'a nimla 
b'a'nile' nib'ane' uva! la uli. As jit 
u nimla b'a'nile' u tzaq'ite', tan 
jit u tzaq'ite' la jikb'a'n itxumb'al 

ung'a tename', k'uxh ye! niya!sa 
unq'a tename' toksat ok unq'a 
avane' vatz u Tiixhe' tu jun yaab' 
ti' ijajat sotzb'al ipaav. 

2 As at koj sotzb'al ipaav unq'a 
tename' ti' inimat u tzaqjiite', 

as la iya'sa ve't unq'a tename' 
toksat ok unq'a avane' vatz u 
Tiixhe'. Tan asoj josq'imal ve't u 
taanxelal unq'a tename! ti! chit 
ib'ene', as la inach ve't je! unq'a 
tename' ste uva! ye'l ve't ipaav 
vatz Aak. 

3 Pet jit'e'che', tan tul ni toksa ok 
unq'a tename' unq'a avane' vatz 
u Tiixhe! tu jun yaab', as ni tulsa 
ung'a tename! sk'u!l uva! at ipaav 
vatz Aak, 

4 tan ye! ni toleb' vikajal unq'a 
txul tooro!e! tuk' vikajal unq'a 
mam sik'e' ti! isotzsal ipaav 
unq'a tename!'. 

5 Estile! uva! ech tal ve't u 
Cristo ile! te u Tiixhe' tul kat ul 
Aak vatz u tx'ava'e': 

«As ye' nasa' unq'a avane' 
tuk' ung'a oye! uva! ni 
toksal ok savatz. 

Pet kat aaq' vunchi'ole' 
til uva! la unnima tuk! 
vunchi'ole' kam uva! la aal 
sve. 

6 As ye! kat ib'an see ti! unq'a 

avane! uve' nitz'e'sal 
ok savatz ti' ijajat unq'a 
tename' sotzb'al ipaav. 

As mita'n kat ib'an unq'a oye' 


see uva' ni toksal ok savatz. 


7Estile! uva! ech kat val ve't 
ile! see: —Il in (at, Tiixh. 
As kat ul in ti' ul unb'anata' 
kam uva' ni tal aama svi', 
eche! uva! tz'ib'amal kan svi! 
tu u u'uje'— > ti'k u Cristo. 

8As k'uxh k'ujlu ve't kan u 
tzaq'ite' ti! uva! la tz'e'sal ok 
unq'a avane' vatz u Tiixhe', as 
ech kat tal u Cristo ile': 

As ye' nasa' unq'a avane' 
tuk' unq'a oye! uve! ni 
toksa unq'a tename' 
savatz ti' ijajat sotzb'al 
ipaav. 

As ye' kat ib'an see, ti'k Aak 
tal te u Tiixhe!. 

9 As ech tal Aak ile! unpajte: 

Il in ila', Kub'aal Tiixh. 

As kat ul in ti' ul unb'anata' 
kam uva' ni tal aama svi', 
ti'k Aak. 

As tul kat tal Aak u yole', as kat 
teesa ve't u Tiixhe' u tzaq'ite' 
uva' atik b'axa. As kat ik'ujb'a' 
ve't kan Aak uma't u tzaq'ite'. 
10 As kat toksa ve't o! u Tiixhe' 
jikla aamail ta'n u Jesucristoe', 
tan eche! uva! ni tal taama u 
Tiixhe! sqi'. As unpajul kuxh kat 
taq' tib' u Jesucristoe' kamoj sqi! 
ti! chit ib'ene'. 

11 As ootzimal sqa'n uva' jun 
q'ii ni taqlonvu oksan iyol tenam 
vatz Tiixh ti' toksat ok unq'a 
avane! vatz u Tiixhe'. As jatpajul 
kuxh ni toksa ok chajaak unq'a 
avane! vatz Aak, k'uxh ye! ni 
toleb'e! ti! isotzsal ipaav unq'a 
tename!. 

12 Pet ech koj u Cristoe', tan 
unpajul kuxh kat toksa ok tib' 
Aak vatz u Tiixhe' ti! chit ib'ene' 
til isotzsat Aak u kupaave!. As 
a'n kat xoneb' ve't Aake! tiseb'al 
u Tiixhe!. 

13 As ni tx'eb'on Aak ti' u q'iie' 
uva' techal la el iq'ii unq'a 
uxhchile' skajayil uva! nich'o'n 
taama ti' Aak. 

14 As tuk' vib'a'nil u Jesucristo 
uva! unpajul kuxh kat toksa ok 
tib! vatz u Tiixhe! ti! isotzsat Aak 
u kupaave!, as kat toksa ve't o! 
Aak jikla aamail vatz u Tiixhe! ti' 
chit ib'ene', jank'al oi uva! txaael 
ve't o! ta'n u Tiixhe! ti! qok 
sitenam Aak. 
15 As echat ni tal u Tiixhla 
Espiritue' sqi', tan ech kat tal ile! 
b'axa: 

16 Ni tal u Kub'aal Tiixhe' uva': 

«Tul ma't ipal ve't unq'a q'iie', 
as ech ve't u txumb'al 
ile! la unk'ujb'a' kan xo'l 
vuntename!: 

As la voksa ve't vunyole' 
tu u taanxelale' tuk' tu 
vitxumb'ale!,» ti'k Aak. 

17 As ech ni tal uma't u yol ile! 
uva' tal kan Aak: 

«As la unsotzsa ve't ipaav 
vuntename! sunk'u'l tuk! u 
paasan tziile! uve! nib'ane!, 
tag! Aak,» ti'k u Tiixhla 
Espíritu. 

18 As tul uva! kat sotz ve't u 
kupaave' tuk' u kupaasan tziile', 
as ye'l ve't uma'toj kam la oksal 
ve't ok vatz u Tiixhe! ti' isotzsal 
u kupaave!. 

19Esti'e! ni val sete, vitz'in 
vatzik, uva' ib'a'nil kuxh u 
Jesucristoe' uva! kat el vikajale' 
sqi', as at ve't gokeb'al tu u 
Tiixhla atinb'ale' tu almika', 
20tan kat taq! ve't u Jesucristo 
qokeb'al ti! uva! at ve't 
kutiichajil Katz u Tiixhe'. As 
ech kat ib'an Aake' sqi' tul kat 
yatz'ax Aak vatz u kuruse'. As 
kat q'ixmik ku! tzan u ixb'uije' 
uva! atik ok tu u tostiixhe!, 
texhlal tetz uva' kat taq! ve't Aak 

qokeb'al tu u Tiixhla atinb'ale' 
tu almika'. 

21As a! u Jesucristo u nimla 
g'esal oksan tetz kuyol vatz 
Tiixh, jank'al oi uva! ol ime'al 
ik'aol u Tiixhe!. 

22 Estile! uva! aya'loj chit kuk'u'l 
la kujetz'e ok qib' Katz u Tiixhe!. 
As ye! la ka'kab'in qaama ti' 
kuk'ujb'a't kuk'u'l ti! Aak, tan 
eesamal ve't u va'lexhe' tu u 
qaanxelale' ta'n Aak. As nu 
kunache' uva! sotzsamal ve't u 
kupaave!. As kat ku o! ze! u ale!, 
texhlal tetz uva' josq'imal ve't u 
gaanzelale' ta'n Aak. 

23 As kuchab'ata kuk'ujb'a't 
kuk'u'l ti' Aak. As ye! la 
ka'kab'in gaama ti' kutx'eb'at 

u nimla b'a'nile' uva! k'ujle'l 
kuktu!l sti! eche! uva! ni gal te 
unq'a tename!, tan la chit ib'an 
Aake' kam uva! altzi'mal kan so) 
ta'n Aak. 

24 As kuchuktaj txumb'al ti! 
kulochat qib' sukuvatzaj, as 

ti' kuxo'nit qib' sukuvatzaj, as 

til kub'anat u b'a'ne'. 

25 As ye! la kub'an qetz eche! 
nib'an unq'a uxhchile' uva! ye! ni 
tex tu u atinb'ale' tetz nachb'al 
Tiixh. Pet aal la kuyak'insa qib' 
sukuvatzaj ti' uva' la kub'an u 
b'a'ne', tan ootzimal sqa'n uva' 
b'iit kuxh ilejat u q'iie' uva! la ul 
u Jestis unpajte. 


Nib'eyal te unq'a uxhchil 
ti' uva' ye' la paavini 
26 Tan asoj tzaa chit ve't sqe 
uva' la paavin o' tul uva' ma't 
qootzit isuuchil u yole! uva' a! u 
Jesucristo kat choon u kupaave!, 
as ye'l ve't uma'toj kam la 

uch kub'anata! ti' ichooax u 
kupaave!. 

27Pet xo'veb'al chit uva' ni 
tx'eb'on soi! tul la ib'an u Tiixhe' 
kusuuchil. As at uma'l u xamal 
uva! xo'veb'al chittu' ni tx'eb'on 
ti' unq'a uxhchile' ti' isotzsal 
ivatz uva! ni ixvan u Tiixhe!. 

28 As ni val sete tan xo'veb'al 
chit tatin u uxhchile! uva! ni 
ixvan u Tiixhe', tan ab'il uva! 
ye! kat niman u tzaq'ite' uva! 
tz'ib'amal kan ta'n u Moisés, as 
techal la kami, asoj at ka'vo'j 
moj oxvo'j uxhchil uva' la alon 
isuuchil vipaav u uxhchile' vatz 
u b'anol isuuchil ung'a tename!. 
29Pet nim chite' u k'axk'oe' la ul 
ti' unq'a uxhchile' uva! ni ixvan 
viK'aol u Tiixhe' ti! uva! kat ul 
til ung'a tename' uva! na'ytzan, 
tan antu ve't viK'aol u Tiixhe' 
ni tixva u uxhchile'. As nik'uch 
u uxhchile' tuk' vitxumb'ale' 
uva' ye'l itxa'k vikajal viK'aol 

u Tiixhe' uva! kat k'ujb'a'n kan 
u ak! tzag'ite' ti! toksal unq!'a 
uxhchile' jikla aamail. Techal la 
ul u k'axk'oe' ti! u uxhchile', tan 
niyoq'on ti' u Tiixhla Espíritu 
uva' ni aq'on vib'a'nil u Tiixhe' 
sti'. 

30As ootzimale' sqa'n uva! ech 
kat tal u Tiixh ile': 

Ine' la b'anon ich'exel te 
unq'a uxhchile' uve' ni 
b'anon u va'lexhe!. 

As ine' la aq'on ich'exel ste, 
ti'k Aak. 

As ech tal Aak ile! unpajte: 

Ine' la b'anon isuuchil 
vuntename', ti'k Aak. 

31 jAs xo'veb'al chite' u k'axk'oe' 
uva' la ul ta'n u islich Tiixhe' 

til u uxhchile' uva' ni b'anon u 
va!lexhe!! 

32 As la val sete, ye' la 
ka'kab'in etaama. As etulsataj 
sek'u'l kam unq'a k'axk'oe' uva! 
kat epaleb'e b'axa, tul a'n nalik 
kuxh ijalpu etxumb'al, tan k'uxh 
mama'la k'axk'o kat epaleb'e, as 
kat ekuy ve'te'. 

33 As at ex uva' vatz chit unq'a 
tename' kat yoq'pukat ex ta'n 
unq'a uxhchile' uve! nich'o'n 
taama seti'. As kat tilul ex. As 
atix ib'ana uva' antu ve't ex kat 
paleb'en u k'axk'oe' tuk! unq'a 
emoole' tul uva! kat ipaleb'e 
unq'a k'axk'oe', 

34As kat etxum ve't ivatz unq'a 
emoole' tul kat ok tu u kaarsa. 
As tul kat maap ve't unq'a etetze!, 
as ye! kat txumun ve't ex. Pet aal 
kat chiib' ve't ex, tan at sek'u'l 
uva' at etetz tu almika' uva' aal 
b'a'n til uve! at vatz u tx'ava'e'. 
As ale! ye! la pal iyak'il. 

35 Esti'e'! uva! ni val sete, ejalpuk 
etxumb'al ti' u k'ujleb'al ek'u'le' 
ti' u Tiixhe', tan ti' u k'ujleb'al 
ek'u'le! la aq'pukat vetx!aja'me!. 
36 As techal chite! uva! ye! 

la pal ek'u'l ti' ekuyat unq'a 
k'axk'oe', tan tul ma't ekuyat 
unq'a k'axk'oe' eche! uva! nisa' 

u Tiixhe' seti', as la aq'pu ve't u 
tx'aja'me' sete uva' alel kan ta'n 
Aak. 

37As ech ni tal viyol u Tiixh ile' 
uva' tz'ib'amal kan: 

As b'iit kuxh ilejat ve't u q'iie! 
uva' la ul u uxhchile' uva' 
alel kan u tuleb'ale'. 

As ye! la b'alaxi ti! u tuleb'ale'. 

38 As ab'il uva! k'ujle'l ik'u'l svi 
as jik itxumb'al nib'ane', 

as at itiichajil sunk'atz. 

Pet asoj ech vitxumb'ale' la 
ib'ane' eche! uva! nik ib'an 
blaxa, 

as ye!l in la chiib' in sti', ti'k 
u Tiixhe!. 

39Pet ech koj oi, tan jit'e'ch la 
kub'ane' eche! nib'an ka't unq'a 
uxhchile' uva' niq'aav ti! inimata' 
kam uva' nik ib'an b'axa. As a! 
unq'a uxhchile' uva! ye! la sotz 
ipaav. Pet ech koj o', tan k'ujle'l 
kuk'u'l ti! viK'aol u Tiixhe!. As at 
ve't u kutiichajile' k'atz u Kub'aal 
Tiixhe!. 


U k'ujleb'al ik'u'l unq'a 
q'esla chaj txutx b'aala 
uva' na'ytzan 


1 1As a' isuuchil u 
k'ujleb'al k'u'le' uva! 
techal la b'anchu u b'a'nile' uva' 
nu kutx'eb'e'. As k'uxh ye! na'l 
sukuvatz cheel, as ootzimal 
sqa'n uva' ni tx'eb'on ve't sqi'. 
2As eche' uva' kat ib'an unq'a 
q'esla chaj txutx b'aalae', tan 
til uva! k'ujlik chit ik'u'l chajaak 
ti' u Tiixhe', as b'a'n ve't iyolb'el 
chajaak ta'n u Tiixhe!. 
3As ti! uva! k'ujle'l chit kuk'u'l 
ti' u Tiixhe', as ni qootzi ve'te! 
uva! tuk! kuxh viyol u Tiixhe' as 
kat chee u almika'e! tuk! u vatz 
tx'ava'e' skajayil. As jank'al unq'a 
veel uva' ni qile', as ai kat tzaakat 
xo'l unq'a veel uva! ye! na'like. 
4As eche! uva! kat ib'an u Abel 
tan k'ujlik chit ik'u'l ti' u Tiixhe!, 
as kat toksa u oye! uva! nim 
talche' ti' u tetz u Caíne! vatz u 
Tiixhe!. As b'a'n ve't iyolb'el u 
Abele' ta'n Aak, tan kat ik'ul Aak 
u oye! uva' kat toksa u Abele' 

vatz Aak. As k'uxh kamnal ve't 
u Abel, as nitel ichus oi cheel ti! 
kuk'yjb'a't kuk'u'l ti' u Tiixhe!. 

5 As echat kat ib'an u Enoc, tan 
ti' uva! k'ujle'l ik'u'l ti' u Tiixhe', 
as ye! kat pal tu u kamchile'. 

As ye'xheb'il kat ilon ve'te', tan 
ma'tik teq'ol ve't ta'n u Tiixhe!. 
As tul ye'xnik eq'ol u Enoc, as 
b'a'nik ve't iyolb'ele' ta'n Aak. 

6 Asoj ye! la ik'ujb'a' umaj 
uxhchil ik'u'] ti' u Tiixhe', as ye'l 
Aak la txuq'txun sti'. Tan ab'il 
uva' la isa! toksat tib' Katz Aak, 
as techal la inima uva' at Tiixh as 
la tag' Aake' itx'aja'm u uxhchile' 
uve! la toksa taama ti' Aak. 

7As ti! uva! k'ujle'l ik'u'l u Noé 
ti' u Tiixhe', as kat ib'an ve't 
uma'l u arca ti' ikolat tib! vatz 
u k'axk'oe' tuk! unq'a tatine!. As 
tul kat tal ve't u Tiixhe' ste kam 
uva' la uli, as kat ixo'va ve't u 
Noé u Tiixhe!. As k'uxh ye' atixoj 
til u Noé kam uva' tal u Tiixhe' 
ste uva' la uli, as kat inima 
ve't u Noé. As kat ok ve't jikla 
aamail ta'n u Tiixhe!'. As tuk! u 
k'ujleb'al ik'u'l u Noé, as kat tal 
ve't isuuchil te unq'a tename' 
uva' techal la ul u k'axk'oe' ti! 
ung'a tename! uva! ye! ni niman 
u Tiixhe!. 

8 As ti! uva! k'ujlik chit ik'u'l 
u Abraham ti' u Tiixhe', as kat 
inima ve't yol tul uva' kat imolo 
ve't u Tiixhe' u Abrahame' ti! tel 
ch'u'l tu u tename' uva! atikkat. 
As k'uxh ye' tootzaj u Abraham 
u txlava'e! uva! la oonkat, as kat 
b'en ve'te' ti! uva! la tetzi ve't u 
tx'ava'e' ta'n u Tiixhe!. 
9As ti! uva! k'ujlik ik'u'l u 
Abrahame!, as kat b'ex jejeb'oj 

tu u txlava!e! uva' kat taltzi' u 
Tiixhe' ste. As kat atin tu ung'a 
lakich pache', texhlal tetz uva' 
ech ve'te! eche! umaj ulnaj 
tzaanaj kat b'ex ib'ana. As echat 
kat ib'an u Isaac tuk' u Jacob, 
tan echat kuxh u yole' kat tal 
Aak ste. 

10 As ai nik itx'eb' u Abrahame' 
ik'ujb'a'l u b'a'nla tename! uva! 
ye! la e'pi, eche! umaj kab'al uva! 
chab'amal ik'ujeb'e' vi u tz'aje', 
tan a! u Tiixhe! la k'ujb'a'n, tan 
Aakel cheesan tetz. 

11 As ti' uva! k'ujlik chit ik'u'l 

u Sara ti' u Tiixhe', as k'uxh 
ma'tik iq'esb'u ve'te! as k'uxh ye! 
nik talane', poro kat yak'in ve't 
vichi'ole' ta'n u Tiixhe'. 92 As kat 
itz'eb' ve't uma'l u tal u Sara, tan 
nik inima u Sara tuk' u Abraham 
uva' la chit ib'an u Tiixhe' kam 
uva' altzi'mal kan ste ta'n Aak. 
12 As tul b'iitik kuxh ikam ve't 

u Abrahame!, as tuk' u k'ujleb'al 
ik'u'le' as kat nitxa'in ve'te'. As 
ech ve't tachul unq'a tiaale' eche! 
tachul unq'a tx'umile' uva! at tu 
almika' as tuk' unq'a sanab'e' 
uve! at GI u mar uva' ye'xheb'il 
la oleb' ti! tachpe!. 

13 As jank'al unq'a uxhchile' 
uve' kat kuyolb'ela', as k'ujlik 
chit ik'u!l ti' u Tiixhe'. As kat 
kami. As ech kat tal ve't ile": 
«Ulnaj tzaanaj kuxh o'e' vatz 
utx'ava'e',» ti'ke, tan jit ik'ul 
u nimla b'a'nile' uva! altzi'mal 
kan ta'n u Tiixhe'. As ech ve't 

unq'a nimla b'a'nile! vatz unq'a 
uxhchile' eche! umaj kam uva! 
naach kuxh ni tilkat b'en. As 
nitxuq'txun ve't sti'. 
14 As tul uva! kat tal unq'a 
uxhchile' eche' u veel, as ni tal 
isuuchil sqe uva! nik ichuk uma'l 
u tatinb'al uva' la atinkat. 
15 As kat koj titz'a iq'aavik ben 
tu vitxlava!e! uve' elkat ch'u'l, 
as la uch iq'aavik b'ene' tu 
vitx'ava'e'. 
16 Pet Deich kat ib'ana, tan a! 
nik isa' uva' la b'en jejeb'oj tu 
uma't u atinb'al uva! nim talche' 
ti! uva! atikkat. As b'a'nik vatz 
u Tiixhe' ti! uva! la tal unq'a 
uxhchile' uva! Tiixh Aak. As 
kat ib'an ve't Aak tuch tatinb'al 
unq'a uxhchile!. 

17As ti' uva! k'ujlik ik'u'l u 
Abraham ti' u Tiixhe', as kat 
inima tul uva! kat tal u Tiixhe' 
ste uva' la toksa ok vik'aole' vatz 
Aak, k'uxh ta'n chite! unch'i'til. 
As aalik chit iyatz'at ve't u 
Abraham vik'aole', k'uxh ma'tik 
ichiib' u Abraham ti' unch'i'til 
vik'aole' uva! Isaac ib'ii. 
18 As k'uxh ech ma'tik talat u 
Tiixh ile! te u Abrahame": «K'atz 
vak'aole! uva! Isaac la elkat ch'u'l 
unq'a aviaale',» ti'k Aak ste, as 
inima u Abraham viyol Aake', 
19tan kat titz'a ve't u Abraham 
uva! k'uxh laik iyatz! vik'aole' 
vatz u Tiixhe!, as at iyak'il u 
Tiixhe! ti' tulsat taama vik!aole' 
unpajte. As vatz u Abraham as 


aa 11.11 Asjalel tib' unq'a yole' tu u O't Testamento ti' u Abraham tuk' u tixqele' uva! 
Sara as ti' uva' ab'iste chajaak kat chee iyak'il vichi'ole', tan ati uva' ech ni tal ile": 
«As ti! uva! k'ujle'l ik'u'l u Sara ti' u Tiixhe', as k'uxh ma'tik iq'esb'u ve'te' as ye! nik 
talane!, as kat yak'in ve't vichi'ole' ta'n u Tiixhe',» ti'k u yole!. 

eela kuxh stuk! uva! kat kam 
vik'aole' as kat ul taama unpajte. 
20As ti' uva! k'ujlik chit ik'u'l 

u Isaac ti' u Tiixhe', as taq' ve't 
kan u Isaac u b'a'nile' ti' unq'a 
ik'aole', u Jacob tuk' u Esaú. As 
kat tal ve't u Isaac isuuchil te 
chajnaj ti' uva' kam la til chajnaj 
uva' xamtel. 

21 As ti! uva! k'ujlik chit ik'u'l 
u Jacob oO u Tiixhe', as tul 
unb'iitik kuxh ikam ve'te', as 
taq' ve't kan u Jacob vib'a'nile' 
ti' junun vik'aol u Xhu'le!. As 
tul b'a'nxi, as ixi'a ve't tib! ti' 
vikarootee!. As toksa ve't iq'ii u 
Tiixhe!. 

22 As ti! uva! ktujlik chit ik'u'l 

u Xhulle! ti' u Tiixhe', as tul 
unb'iitik kuxh ikam ve'te', as tal 
ve't kan te unq'a titz'in tatzike' 
uva! la chit ilej uma'l u q'ii uva! 
la el ve't ch'u'l unq'a tiaale' tu u 
Egipto. As tal ve't kan u Xhu'le' 
unpajte uva! la eq'ol el vib'ajile' 
tu u Egipto. 

23 As ti! uva! k'ujlik chit 
ik'u'l u txutx ib'aal u Moisés 
ti' u Tiixhe', as oxva'l ich' uva! 
imuj ve't chajaak u Moisés tul 
ne'nalike, tan til chajaak uva' 
acha'vik chit u Moisés tul itz'eb'i. 
As ye! kat xo'v chajaak ti' u yole! 
uva! alel ta'n u ijlenaale' ti! uva! 
la mox yatz'ax unq'a ne!e!. 

24 As tul ok ve't u Moisés najil, 
as k'ujlik chit ik'u'l ti' u Tiixhe'. 
As ye! nik isa' uva! la tal unq'a 
tename' sti! uva! itxutx u Moisés 
vime'al u ijlenaale!. 

25 Der ai nik isa! u Moisés 

uva! eela tixvale' tuk' unq'a 
imoole' uva! tiaal Israel uva! 
itenam Tiixh. As ye! nik isa' u 

Moisés ipaavine! ti' tatin Katz 

u ijlenaale' tu u Egipto ti' u 
chiib'ichile' uva! palchil kuxhtu', 
26tan a'ik u tx'aja'me' uve! la 
taq' u Tiixhe! ste, as ale! uva! 
nik titz'a u Moisés. Esti'e! uva! 
kat tixva ve't kan ung'a nimla 
tx'iib'al q'iie' uva! laik tetzi tu u 
Egiptoe'. As aal b'a'nik ste uva! 
la ipaleb'e u k'axk'oe' tuk' unq'a 
imoole', tan atik sk'u'l uva' la ul 
u Jestis uva' alel kan u tuleb'ale' 
ta'n u Tiixhe!. 

27As ti! uva! k'ujlik chit ik'u'l u 
Moisés ti' u Tiixhe', as kat taq! 
ve't kan u Moisés u Egipto. As 
ye! kat xo'v ve'te' tul kat ul ivi' u 
ijlenaale' sti'. As ye! kat ka'kab'in 
taama, tan eela kuxh stuk! uva! 
nik til u Moisés u Tiixhe', k'uxh 
ye! na'lik Aak svatz. 

28As ti! uva! k'ujlik chit ik'u'l 

u Moisés ti' u Tiixhe', as kat 
inima ve't u Moisése' u yole! ti! 
uva' la kolax vitenam u Tiixhe' 
vatz u kamchile' tul kat tzikul 
ok vikajal unq'a avane! tzi'aj 
vikab'ale', aq'al uva! ye! la kam 
unq'a b'axa ik'aol unq'a itenam u 
Tiixhe! ta'n u yatz'ol aamae!. 

29 As ti! uva' k'ujlik chit ik'u'l 
unq'a itenam u Tiixhe', as kat 
icheesa Aak b'ey tu u mar tul kat 
pal ve't unq'a tename' tu u mar 

ung'a aa Egipto, tan tul kat tal 
ipal tu u mar, as kat ijup ve't tib' 
u mar sti'. As kat kam vette!. 

20 As OI uva! k'ujlik chit ik'u'l 
unq'a itenam u Tiixhe!, as vujva'l 
g'ii isuturit tib' til u tename' 
uva! Jericó. As kat ep ve't unq'a 
tz'aje' uva! atik ve't ok ti! u 
tename'. 

31 As u yana'sla ixoj uva! Rahab, 
as ik'ujb'a' ve't ixoj ik'u'l ti! u 
Tiixhe', as ye! kat kam ve'te' tul 
uva! kat kam unq'a paasan Giel 
uve' atik tu u Jeric6, tan ti' uva' 
kat ib'an ixoj b'a'nil te unq'a 
uxhchile' uva' kat b'ex ilon kam 
b'an ta'n u tename' uva! Jericó. 

32 As bt kuxh u yole' la val 
sete ti' ka't ung'a uxhchile', tan 
nimatel kuxh la teg'o ti' valat 
isuuchil u yole! ti' uva' kam kat 
ib'an u Gedeón, tuk' u Barac, 
tuk! u Sansón, tuk' u Jefté, tuk' 
u David, tuk' u Samuel, as tuk' 
unjoltu unq'a q'ajsan tetz viyol u 
Tiixhe!. 

33 As ti' uva! k'ujlik chit ik'u'l 
vitenam u Tiixhe' uva! na'ytzan, 
as ati kat tx'akoni ti' ka't unq'a 
tename' tu u ch'a'oe'; as ati uva' 
jik chit itxumb'al kat ib'ana tul 
atik jaq' u tijle'm u Tiixhe'. As 
kat tetzi ve't uva' alel kan ta'n u 
Tiixhe'. As at uxhchil uva! tul kat 
oksal xo'l unq'a b'alame', as kat 
juplu ve't itzi' txoo ta'n u Tiixhe', 
aq'al uva! ye'l txoo la chi'on 
ve'te!. 

34As ati uva! kat oksal ve't tu 
mam xamal. As ye! kat tz'e'i. As 
ati uva! kat alax iyatz'pe' ta'n 
ch'ich'. As ye! kat oleb' unq'a 
uxhchile' ti! iyatz'pe'. As ati uva! 
unb'iil kuxh iyak'il vichi'ole' 

kat ib'ana. As kat yak'insal 
ve'te' ta'n u Tiixhe'. As at unq'a 
uxhchile! uva! atik ve't iyak'il 
ta'n Aak tul kat ib'an ch'a'o ti! 
uma't tenam. As ati uva! kat oleb' 
ti! itilut el visol unjoltu unq'a 
tename' uva! nik ib'an ch'a'o 
stuk'. 

35 As at ixoj uva' kat kam unq'a 
tatine'. As kat ul taama unpajte 
ta'n u Tiixhe!. 

Pet ech koj unjoltu unq'a 
uxhchile', tan ati uva' kat q'ospi 
techal kat kami. As ye! kat isa! 
uva' la eesal vatz u k'axk'oe', tan 
a' nik isa! uva! b'a'n ve't tatine' 
la ib'ane' tul la ul taama unpajte 
ta'n u Tiixhe!. 

36 As at uxhchil uva! mama'la 
yoq'o'm kat alpu ste; as ati kat 
q'ospi ta'n tz'u'm; as ati kat 
k'alpi ta'n kateena; as ati kat 
oksal tu u kaarsa; 

37as ati uva' kat yatz'pu ve't 
ta'n k'ub'; as ati kat quxpi ta'n 
ch'ich'. As ka'va'l kat el stuul. As 
nik ichukax txumb'al sti' ti! uva! 
la iya'sa inimat u Tiixhe', tan 
ati kat yatz'pu ta'n ch'ich'. As 
ati uva' katil kuxh kat vatkat 
ve'te!. As ati uva! visale'yil 
unq'a kaneero'e' tuk' visale'yil 
unq'a sik'e' nik toksa tan 
meeb'a'ik chittu'. As nik ipaleb'e 
k'axk'o, tan nik itilule'. As nik 
ik'axb'isale'. 

38As ati uva' kat kuxh xaan 
ve'te! tulaj kaanaj tx'ava', as tulaj 
tx'akab'e'n, as tulaj jul, as xo'laj 
vitz uva! k'axk'o chit tatine', tan 
a' nik tal unq'a uxhchile' uva' ni 
ixvan u Tiixhe' uva! ye! la uch 
tatin unq'a niman tetz u Tiixhe' 
xo'l chajnaj. As tul nim talche' 

ung'a niman tetz u Tiixhe' ti! 
ung'a uxhchile!. 

39 As k'uxh k'ujlik chit ik'u'l ti! 
u Tiixhe!, as ye! kat ik'ul chajaak 
u nimla b'a'nile' uva! altzi'mal 
kan ta'n u Tiixhe'. 
40As a! u b'a'ne' nisa' u Tiixhe' 
sqi', tan Tiixh kat b'anon uva' at 
ve't u b'a'nile' sqi' tuk' til unq'a 
q'esla kub'aale', aq'al uva! eela 
kuk'ulat ve't u b'a'nile' tuk' 
chajaak. 


Nib'eyal te unq'a tiaal 
Israel ti' uva' la ichab'a 
ik'ujb'a't ik'u'l ti' u Jesús 
1 1Esti'e! ni val sete, vitz'in 

vatzik, o' uva' nimal 
unq'a k'uchb'al tetz u k'ujleb'al 
ik'u'l unq'a q'esla kub'aale' kat 
ik'uch kan sukuvatz, as kub'antaj 
eche' uva' kat ib'an chajaak. As 
qaq'taj kan unq'a paave' uva! 
ni majon kuvatz ti' kuk'ujb'a't 
kuk'u'l ti! u Jesús, eche' umaj 
uxhchil uva' ye'xhkam ni majon 
ivatz ti' tooje'le' ti' itx'akat umaj 
tx'aja'm. As kukuytaj kupaleb'et 
unq'a k'axk'oe', jank'al uve! aq'el 
sge ta'n Aak ti! uva! la kupaleb'e. 
2 As ye! la kuya'sa qitz'at u Jesús, 
tan Aake' kat k'uchun b'axa 
til uva! kam kuk'ujb'a't kuk'u'l 
til u Tiixhe!. As Aake' kat aq'on 
qokeb'al k'atz u Tiixhe' ta'n u 
k'ujleb'al kuk'u'le'. As tul kat 
aq'ax je! u Jesús vatz u kuruse' 
til ikame', as kat ikuy Aak u 
k'axk'oe'. As ye! kat toksa Aak 
stuul uva' kat ch'ixvisal Aak, 
tan atik sk'u'l Aak uva' tul ma't 
ipaleb'et Aak u k'axk'oe' vatz u 
kuruse', as la txuq'txun ve't Aak 
ti' u nimla b'a'nile' uva! la taq! 

Aak sqe. As nim ve't talchu Aak 
tul kat xoneb' ve't Aak tiseb'al u 
b'a'nla xonleb'ale! uva' xonle'lkat 
u Tiixhe!. 

3As etitz'ataj uva' kat ib'an 
u Jestise', ag'al uva! ye! la pal 
ek'u'l as ye! la txumun etaama 
tul uva' la yoq'pu ve't ex, tan 
mama'la k'axk'o kat ipaleb'e Aak 
tul uva' kat yoq'pu ve't Aak ta'n 
unq'a b'anol va'lexhe!. 
4As eche! ex, Kusch nepaleb'e 
unq'a k'axk'oe' ta'n unq'a 
uxhchile' uva' ni b'anon u 
va'lexhe' sete, as vell umaj ex 
kamoj ex ta'n u k'axk'oe'. 
5 As kat esotzsal u yole' sek'u'l 
uva' tz'ib'amal kan uva! ni aq'on 
etxumb'al eche' ib'eyat umaj 
b'aala te ik'aol. As ech ni tal u 
yol ile': 

UnK'aol, as ye! la ib'ane' uva! 
jit kuxh latz' unq'a yole' 
see', 

tul la ib'eya u Kub'aal Tiixhe' 
see. 

As mita'n la ka'kab'in aama, 
tul uva' la iyaa axh Aak, 

6 tan nib'eya Aak te unq'a 
uxhchile' uva' xo'n te Aak. 

As ab'il uva' ni toksa ve't Aak 
sme'al ik'aolil, 

as nijikb'a' Aak ti' uva! la 
ib'an u b'a'ne', Ok u yole!. 

7As u k'axk'oe' uva' nepaleb'e 

as nekuye', as ech neb'ane' eche' 
nib'an umaj me'al k'aol, tul uva! 
nib'eyal ste ta'n viblaale!. As 
echat ni tulb'e ex u Tiixhe', aq'al 
uva! jik etxumb'al la ib'ane'. 
8Pet asoj ye! la b'eyal sete ta'n u 
Tiixhe! eche' nib'an Aak te unq'a 
me'al ik'aole' skajayil, as jit ex 
me'al ik'aol Aake' b'a. Pet ech 

ootzimal ib'aal sta'n. 

9As tul uva! nik ijikb'a' u 
kub'aale' u kutxumb'ale' uva! 

at vatz tx'ava', as nu kunima 

u kub'aale'. ¿As a! kol ye! la 
kunima ve't u Tiixhe' q'a uva! 
aq'ol tetz u qaanxelale!, ti! uva! 
at ve't kutiichajil k'atz Aak? 

10 As u kub'aale' uva' at vatz 
tx'ava', as ye'xh jatva'l q'ii kat 
ib'eya chajaak sde ti' uva! la 
kub'ane' ab'iste u b'a'ne! uva! 
nisa' chajaak sqi'. As ech koj u 
Tiixhe' tan tul nib'eya Aak sde, 
as sqi'e! la txakonkat, aq'al uva! 
ech ve't u kutxumb'ale' eche! 
vitxumb'al Aake!. 

11Asye' nu kusa' tul nib'eyal 
sde, tan ye! b'a'n sqe. Pet asoj 
la kunima tul la b'eyal sqe, as 
b'a'n la b'en ib'an sqe. As jik ve't 
u kutxumb'ale' la ib'an sta'n. As 
ban qatin sukuvatzaj la ib'ane'. 


Ye' la ixval vib'a'nil u Tiixh 

12 As etaq'taj yak'il ti' inimal 
u Jesúse!, eche! taq'at umaj 
uxhchil yak'il ti! ixaane' uva! ye! 
ve't iyak'il viq'ab'e' tuk' u toje! 
ninache!. 
13 As ek'ajtaj etib' ti' u jikla 
txumb'ale' eche! ik'ajat tib! 
umaj ko'x tu umaj jikla b'ey, ti! 
uva! ye! la itxiknisa u toje! uva! 
k'axb'inale. Pet aal la txani tu u 
b'a'nla bleye!. 
14 As b'a'noj etatine! tuk' unq'a 
tename! skajayil. As aya'loj chit 
ek'u'l ti' eb'anat u b'a'ne' ti! uva! 
ex ve't tetz u Tiixhe', tan ab'il 
uva! jit aya'l ik'u'l ti' ib'anat u 
b'a'ne', as ye! la til tib' tuk! u 
Tiixhe!. 

15 As etiltaj etib' sevatzaj, aq'al 
uva! ye'l umaj ex la kaaik kan 
ex ti! vib'a'nil u Tiixhe' as ye'l 
umaj uxhchil la chee sexo'l uva' 
la eesan ex ti' enimat u Jestse', 
tan nimal ex uva' la yan ve't 
vetxumb'ale' as la b'en ve't ex tu 
u va'lexhe! sta'n. 

16 As etiltaj etib' sevatzaj, aq'al 
uva! ye'l umaj ex la eb'an etetz 
eche' uva! kat ib'an u Esaú uva! 
kat iyansa tib' vatz u Tiixhe!, 
tan ye'lik itxumb'al. As k'uxh 
atzika u Esaú, as ti' kuxh uma'l 
u echb'ub'al, as kat ik'ayi ve't 
ok unq'a tetze! te u titz'ine' uva! 
Jacob. 

17As ootzimale' seta'n uva' 
xamtel kat tal ve't u Esati te 
vib'aale' uva' la taq! aak u 
b'a'nile' sti'. As k'uxh mama'la 
oq'el kat ib'an u Esaú tul kat ijaj 
u b'a'nile' te vib'aale', as ye! kat 
uch ijalput aak viyole', tan ma'tik 
taq'at aak te u itz'inae!. 

18 As ni val sete uva! jit'e'ch 
kat eb'ana tul kat etoksa etib! ti! 
enimat u ak' txumb'ale' eche! kat 
ib'an unq'a q'esla eb'aale' uva! 
na'ytzan. As ye' kat ejetz'e ok 
etib' k'atz umaj vitz uva' la uch 
ikanpe' uva' nik toypu xamal 
sti' uva! atikkat u toktoe' tuk' u 
mam kajiq!'e'. 
19As ye! kat etab'i ve't toq! umaj 
trompeta. As mita'n umaj tuul 
vi! kat etab'i eche! uva! kat ab'il 
na'ytzan. As jank'al unq'a tename' 
uva! kat ab'in u tuul vi'e', as uk) 
chit xo'vichil kat ijaj ve't b'a'nil ti! 
uva' ye'l ve't ka'toj yol la alpu ste, 
20tan ti! uva! ye! nik itx'ak ve't 
unq'a tename' u yole! uva! ech 
nik tal ile": 

Ab'il uva! la pach'on u vitze' 
as k'uxh avan, 
as la sutil ve't ta'n k'ub'. As 
techal la kami, Ok u yole!. 

21 As xo'veb'al chit uve' kat 
ik'uch tib! vi! u vitze!. Esti'e' 
uve! ech tal ve't u Moisés ile!: 
«Va'l chit unt'unt'uch ve'te! ta'n 
xo'vichil,» ti'k u Moisése!. 
22Pet ech koj ex, vitz'in vatzik, 
tan ai kat okkat ex Katz u vitze' 
uva' Sion tu u tename' uva' 
Jerusalén uva' echen tu almika!, 
vitenam u islich Tiixhe' uva! 
atkat unq'a ángel uva! ye'l tachul 
ati uva! molel tib' tuk' mam 
chiib'ichil. 
23 As kat ok ex xo'l vitenam u 
Tiixhe! uva! b'axel kat niman u 
Jesús. As a'e! uva! tz'ib'amal ve't 
vib'iie! tu almika!. As kat ok ex 
Katz u Tiixhe' uva' la b'anon 
isuuchil unq'a tename' skajayil 
vatz u tx'ava'e', as k'atz unq'a 
q'esla chaj b'aalae' uva! kat 
k'ulun u nimla b'a'nile' ta'n u 
Jesúse!. 
24 As kat ok ve't ex k'atz u 
Jestse', tan ai u Jesúse! uva! at 
xo'l u tename' tuk' u Tiixhe!. 
As ib'a'nil kuxh u Jesúse! uva! 
kat k'ujeb' ve't u ak! tzaq!ite' ti' 
ik'ulat tib' iyol u tename' tuk' u 
Tiixhe'. As a! vikajal u Jesúse' 
uva! kat el sqi' vatz u kuruse', as 
nim talche' ti! vikajal u Abel uva! 
kat yatz'pi. 

25 As etixvak unq'a yole' uva! 
ni tal u Tiixhe' sete. As eb'anak 
etetz eche! uva! kat ib'an unq'a 
tename' na'ytzan, tan ye! nik 
isa! tab'it u yole' uva! nik ib'eyal 
ste ta'n unq'a uxhchile' uva! atik 
vatz u tx'ava'e'. As esti'e' kat ul 

u k'axk'oe' sti'. Asoj techal kat ul 
u k'axk'oe' ti! unq'a tename' tan 
til uva! ye! kat inima, ¿as a! kol 
o! q'a ye! la ul u k'axk'oe! sai', 
asoj ye! la kunima u yole! uva! ni 
tal u Tiixhe' sqe uve! echen tu 
almika'? 

26As tul kat yolon u Tiixhe' te 
unq'a tename' na'ytzan, as kat 
tiin ve't u tx'ava'e'. Pet ech ni tal 
ve't uma't u yol ile! uva! alel ta'n 
Aak: 

La ilej ve't uma'l u q'ii uva' 
la untiinsa ve't u tx'ava'e' 
unpajte. 

As antu ve't u almika'e' la 
tiin sva'n, ti'k Aak. 

27As tul ni tal Aak u yole' 

til uva! la itiinsa ve't Aak u 
tx'ava'e'! unpajte, as a isuuchile' 
uva' la teesa ve't el Aak unq'a 
icheesa'me' ab'iste uva! la tal 
Aak tele), Esti'e! uva' a! unq'a veel 
la kaa ve'te! uva! ye! la isa! Aak 
teesat el. 

28 Qaq'taj ta'ntiixh te u Kub'aal 
Tiixhe', tan kat toksa ve't ok oi 
Aak xo'l u tename' uva! at jaq' u 
tijle'm u Tiixhe!. As kunimataj 
Aak ti' gaq'at ta'ntiixh te Aak ti! 
u b!a'nile! uva' ni tag' Aak sde, 
As kuxo'vataj Aak, ti! uva! ye! la 
kub'an u va'lexhe! vatz Aak, 
29tan ech Aake' eche' umaj 
xamal uva! la tz'e'san ung'a veel 
skajayil uva' ye' b'a'n. 


Kam itxumb'al u me'al 
ik'aol u Tiixh la ib'ane' 
1 1 Eya'sak exo'nit etib' 
sevatzaj, ex uva' ex me'al 
ik'aol u Tiixh. 
2 As eya'sak etaq'at ivatb'al unq'a 
uxhchile' uva! la oon tekab'al, 

tan at unq'a kumoole' uva! ye! 
kat b'en ste uva! antu ve't unq'a 
angele' kat aq'ax ivatb'al. 
3 As ye! la esotzsa unq'a qitz'in 
qatzike! sek'u'l uve! ato'k tu u 
kaarsa, tuk! uve! niyoq'pe'. As 
eela kuxh stuk! uva! antu ve't ex 
ni paleb'en u k'axk'oe' eche! uve' 
nipaleb'e. 
4 As unq'a naje' uva! at tixqel as 
moj unq'a ixoje! uva! at itzumel, 
as jikoj chit la ib'ane' tuk' 
vik'ulele'. Tan la ib'an u Tiixhe! 
isuuchil u naje' uve! nichuk 
tixoj, as u ixoje! uve! nimooline!, 
as echat la ib'an Aak te unq'a 
uxhchile! uve' ye'l ik'ulel ati, as 
nu kuxh ipaavine' tuk! uma't 
uxhchil. 
5 As ye! kuxh etoksa etaama ti' u 
puaje'. Pet txuq'txunoj kuxh ex 
ti! vetetze' jank'al uve' ati, tan 
ech ni tal u Tiixh ile!: 
Ye'xh jatue' la vag' kan ex 
sejunal. 
Pet at chit ine! seti' ti' chit 
ib'ene', ti'k Aak. 
6 Esti'e! ye! la kuxaansa qaama. 
Pet la kuk'ujb'a' kuk'u'l ti' Aak, 
tul ech la gal ile": 
K'uxh kam kuxh la ib'an 
unq'a uxhchile' sqe, as ye'l 
o! la xo'v oi, 
tan a! u Kub'aal Jesús la 
lochon o', chaj oi la qale'. 
7As la etitz'a uva' kam 
itxumb'al unq'a qitz'in gatzike! 
nik ib'an sexo'l uve' ni ilon 
isuuchil vitenam u Tiixhe', tan 
ech nib'ane' eche' unq'a xeen 
txooe!. As etitz'ataj kam ikuyat 
chajaak unq'a vee! uva! kat 
ipaleb'e. As eteesataj etexhlab'al 
ti' u k'ujleb'al ik'u'l chajaake!. 

8As k'uxh ye'l chajaak cheel, 
as at chit ve't u Jesucristo sol, 
As Aake' tixe'teb'al u q'ii saje!. 
As an kuxh Aak cheel ti' chit 
ib'ene!'. 
9As ye! la etaq' tokeb'al umaj 
va'lexhla chusb'al uva! jit 
eela tuk' u jikla chusb'ale'. As 
aal b'a'ne' uva! la yak'in ve't 
u gaanxelale' ta'n vib'a'nil 
u Jesúse!. Pet jit ta'n unq'a 
echb'ub'ale! uva! tetz u b'axa 
tzaq'ite', tan ye'xhkam nitxakon 
ti' unq'a uxhchile' ti! iyak'in u 
taanxelale!. 

10 As at uma'l u uxhchil uva! 
kat kam sot! uva' ech tatine' 
eche! unq'a avane' uva! niyatz'ax 
tu u tabernáculo ta'n oksan 
iyol tenam vatz Tiixh. As ale! 

u Jesucristo. As jit umaj avan 
uva! kat kami ti! uva! la echb'ul 
vichi'ole!. 

11 As ni teg'o ok viq'esal oksan 
iyol tenam vatz Tiixh vikajal 
ung'a avane! tu u Tiixhla 
atinb'ale' tu jun yaab' ti' ijajat 
kuyb'al ti' vipaav unq'a tename!. 
Pet nitz'e'sal vichi'ol unq'a avane' 
ti'e'l u tename!. 

12As echat chit kat ib'an u Jesús, 
tan kat b'ex yatz'poj el Aak ti'e'l 
u tename!. As kat toksa ve't 

o! Aak sitenam u Tiixhe' ta'n 
vikajale' uva' kat el sqi!, ti! uva! 
ye'l ve't tetz u paave! sqi". 

13 As kat b'ex yatz'poj el Aak 
ti'e'l u tename' ti! ichooat u 
kupaave!. Esti'e! ni val sete, 
xekeb'oj chit o' ti' Aak. As ye' 

la xekeb' o! ti! iyatz'ax ok unq'a 
avane' tu u nachb'al Tiixhe!, 
k'uxh la eesal kuai ta'n unq'a 
tename! eche! uva! kat ulb'el Aak, 

14 tan tzitza' vatz u tx'ava'e' as 
ye'l gatinb'al ati uva! ti' chit 
ib'ene'. Pet ai u gatinb'ale' ni 
qil b'en uva! la atinkat o ti! chit 
ib'ene!. 
15 Esti'e! uva! a! u Jesucristoe! la 
lochon oi ti! goksat iq'ii u Tiixhe! 
ti! chit ib'ene' tuk' unq'a yole' 
uva' ni tel ch'u'l tu kutzi', tan 
ale! ni b'anon ivaatzil kuyatz'at 
ok unq'a avane' vatz u Tiixhe', o' 
uva! o! niman tetz Aak. 
16 As ye! la eya'sa eb'anat 
u b'a'ne' sevatzaj. As la etaq' 
unb'ooj vetetze! ti! elochat unq'a 
uxhchile' uva! ye'l tetz ati. As a! 
u b'a'ne' uva! nisa' u Tiixhe' uva! 
la eb'ane', tan ai ve't ivaatzile' 
til iyatz'ax ok unq'a avane' tu u 
nachb'al Tiixhe!. 
17As enimataj unq'a eq'esale' 
uva' ni ilon isuuchil vitenam u 
Tiixhe', tan at tijle'm chajaak 
ti! tilat esuuchil. As at sk'u'l 
chajaak uva' la ilej uma'l u q'ii 
uva' tuknal tal chajaak isuuchil 
te u Tiixhe' ti! uva! kam kat 
ib'an chajaak sexo'l. Estile! uva! 
enimataj chit chajaak, aq'al uva' 
la chiib' chajaak ti' u taq'one' 
uva' nib'an vatz u Tiixhe'. As 
ye! la inach chajaak ik'axk'oil 
u aq'one' uva' niblane!. As la 
txakon u taq'on chajaake' seti'. 
18 As eb'antaj b'a'nil. As 
enachtaj chit Tiixh sqi!, tan 
ootzimal sqa'n uva' b'a'n kuxh 
kutxumb'al vatz u Tiixhe', tan 
a! chit ni gale' uva! ai koj chit u 
b'a'ne' la kub'an vatz Aak. 

19 As nunjaj b'a'nil sete uva' la 
chit enach Tiixh svi! ti' uva! ye! 
la b'alax in ti' b'en vilat ex. 


Itzojpeb'al u yol 

20U Tiixhe' ni b'anon uva! 
b'a'n gatin sukuvatzaj, as Aak 
kat ulsan taama u Jesucristo uva' 
ech tatine' sqi' eche! umaj xeen 
kaneero!'. As a! vikajal u Jesúse' 
uva! kat k'ujb'a'n kan u ak! 
tzaq'ite! uva! ye'l iya'teb'al. 

21 As ti! vikajal u Jestse' la 
tag! kat u Tiixhe' etxumb'al ti! 
eb'anat u b'a'ne! uva! nisa! Aak. 
As ib'a'nil kuxh Aak as neb'ane' 
kam uva! nisa' Aak. Esti'e! la 
qoksa ve't iq'ii u Jesucristoe". 
An chite'. 

22 Ka'l kuxh unq'a yole' kat 
untz'ib'a b'en sete, vitz'in vatzik. 
As nunjaj b'a'nil sete ti' uva' 
la ekuy in ti' unq'a yole' uva! 
kat untz'ib'a b'en ti' iyak'insat 
etaama. 

23As la val sete uva' kat 
chajpul ve't u qitz'in gatzike' u 
Timoteo. Asoj ye! tuk b'alaxtoj 
aak ti' tul sunk'atz, as la b'en qil 
ex tuk' aak. 

24As la unjaj b'a'nil sete 
til uva! la etaq' untzii te unq'a 
qitz'in qatzike! uva! ni ilon 
isuuchil vitenam u Tiixhe', as 
tuk' te ka't unq'a gitz'in qatzike!. 
As unq'a qitz'in qatzike! uva! 
echen tzitza' tu u Italia, as ni taq' 
bien itzii sete unpajte. 

25 As a! vib'a'nil u Tiixhe' la 
atin seti'aj sekajayil. An chite!. 

U u'uj 
uva' itz'ib'a b'en 
u Santiago 


te unq'a niman tetz u Jesús 


Ni taq' b'en u Santiago itzii 

1 Ine' in Santiago. In ik'am u 

Tiixhe!. As in (Kam u Kub'aal 
Jesucristo unpajte. As ni vaq! 
b'en untzii sete, ex uva! ex tiaal 
kab'laval unq'a ik'aol u q'esla 
kub'aal uva' Israel, as exe! uva! 
kat epaxi ve't b'en etib' tulaj 
unjoltu unq'a tename' uva! jit 
tiaal Israel. 


Niyolon u Santiago 
ti' u txumb'ale' uva' ni taq' 
u Tiixhe' te vitenam 

2 Vitz'in vatzik, k'uxh kam 
kuxh k'axk'oil la epaleb'e, as la 
txuq'txun ex sti', 
3tan ootzimale' seta'n uva! tul 
nepaleb'e unq'a k'axk'oe', as 
a! u k'ujleb'al ek'u'le' ni ag'on 
etxumb'al ti' ekuyat unq'a 
k'axk'oe'. 
4As tul uva' nekuy unq'a 
k'axk'oe', as aal niyak'in etaama 
ti' ichee etxumb'al ti' u b'a'ne'. 
As ye'xhkam kuxh uma'toj la 
sa'vit ve't seti'. 

5Pet asoj at umaj ex uva! ye'l 
etxumb'al ati ti' u b'a'ne', as 
ejajtaj te u Tiixhe'. As la taq!' 
Aake' sete, tan aya'l chit ik'u!l 





Aak ti' taq'at sete. As ye'l ex la 
iyaa ex Aak tul la ejaj te Aak. 
6Pet tul la ejaj etxumb'al te 
Aak, as la ek'ujb'a' ek'u'l ti' Aak 
uva' la chit taq! Aake' sete. As 
ye! la ka'kab'in etaama. Tan asoj 
la ka'kab'in etaama ti' Aak, as 
ech la ib'an vetxumb'ale' eche' 
nib'an u mar uva' nipilq'u tib' 
ta'n u kajiq'e', tan katil kuxh 
niq'axkat u ale! ta'n u kajiq!e!. 
7As ab'il uva' la ka'kab'in 
taama, as ye! la titz'a uva' la 
taq' u Kub'aal Jesúse' itxumb'al, 
tan ye'xhkam la tag' Aak te u 
uxhchile' 
8 uva! nika'kab'in taama ti! 
inimat Aak. As kam uva! nib'ane' 
as nu kuxh ika'kab'in taama sti'. 
9As u qitz'in gatzike' uva! 
ootzimal sta'n uva' techal la 
lochpi ta'n u Tiixhe', tan ye'l 
tetz at vatz u tx'ava'e', as la 
txuq'txun ve'te', tan kat toksa 
ve't u Tiixhe! iq'ii. 
10 As u qitz'in qatzike! uva! 
tx'ioliq'ii, tan la txuq'txun ve'te', 
tan kat pal stuul uva! ye! la uch 
toksat iq'ii tuk' u tx'iib'al iq'iie!. 
As ootzimal sta'n uva! ech tatine! 
vatz u tx'ava'e! eche! ixu'm unq'a 
k'uache' uva! oora kuxh la pali, 

11 tan tul la b'uq' ve't u q'iie', as 
oora kuxh la tzaj ve't u k'uache'. 
As la pal ve't unq'a ixu'me', tan 
k'uxh ch'i'umal tilon u xu'me', as 
oora kuxh la tzaji ta'n u q'iie'. As 
ech kuxh tatin u tx'ioliq'iie' tuk! 
unq'a tx'iib'al iq'iie!. 


Niyolon u Santiago 
ti' taq!at u Kub'aal Tiixhe' 
vib'a'nil ti' unq'a tename' 

12 As achveb'al chit unq'a 
uxhchile' uva! la itx'ol ipal tu 
u k!laxk!oe!. Tan tul uva! ma't 
itx'olat ipal tu u k'axk'oe', as tetz 
ve'te' u tx'aja'me' uva! altzi'mal 
kan ta'n u Tiixhe' uva! la taq' 
Aak ste ab'il uva! la toksa taama 
ti! Aak. As a'e! u tiichajile' Katz 
Aak uva! ye'l iya'teb'al. 

13 As tul uva! la chukax txumb'al 
sqi' ti' uva! la paavin ol, as ye! la 
gitz'a uva' a! u Tiixhe' ni b'anon, 
tan ye!l tetz Aak ti' u va!lexhe!. 
As ye'xh jatu la ichuk Aak 
txumb'al sqi' ti' uva! la paavin ol. 
14Pet a! u tacha'v u kuchi'ole' 

ni chukun txumb'al soi! 
skujununila ti! teq'ot o! ti! 
kub'anat u va'lexhe', 

15 tan ai nicheekat u paave! ta'n 
unq'a tacha'v u kuchi'ole'. As tul 
uva! ma't ichian u paave! sqe, as 
la teg'o ve't o! tu u kamchile!. 

16 As ex vitz'in vatzik uva! xo'n 
ex sve, as palojtaj ex tu unq'a 
yole! uva! ni vale!, 
17tan jank'al unq'a b'a'nile! uva! 
ye'l unb'ooj va'lexh la chee sti', 
as al nitzaakat k'atz u Kub'aal 
Tiixhe' tu almika!, vib'aal unq'a 
veel skajayil uva' nitxijun tu 
almika'e'. As Aake' ni aq'on ku! 
tzan unq'a b'a'nile' skajayil, tan 





576 


ye'l itxumb'al Aak nijalpe!. Pet 
ech chit itxumb'al Aake' ti' chit 
ib'ene!. 

18 As Aak ni sa'on uva! la chee 
itiichajil u gaanxelale' ta'n 
vijikla yol Aake', ti' uva' ech 
qatine' vatz Aak nib'ane' eche' 
unq'a b'axa ivatz unq'a chikoe' 
uva! ni toyal te Aak, tan o'e' 
b'axel kat tag' Aak kutiichajil 
sk'atz vatz unjoltu unq'a tename!. 


Ni tal u Santiago uva' techal 
la nimal viyol u Tiixh 


19 Vitz'in vatzik uva! xo'n ex 
sve, as sotzi'k u yole' sek'u'l. Tan 
la eb'an tab'it unq'a yole' uva' la 
alpi. As jit kuxh oora la yolon ex. 
As jit kuxh oora la ul evi 
20 Tan tul uva! ni tul ivi' umaj 
uxhchil, as jit u kel nib'ane' 
uva' nisa' u Kub'aal Tiixhe' uva! 
la ib'ane'. 

21 Estile! ni val sete uva! 

aya'l ek'u'l la ek'ul viyol u 
Tiixhe' uva! kat toksa Aak tu 
vetaanxelale'. As la enima viyol 
u Tiixhe' uva! la q'alpun ex 
vatz u paave', tan la etaq' ve't 
kan unq'a va'lexhla txumb'ale' 
skajayil uva! nina' ve't vatz u 
tx'ava'e'. 

22As kam ni tal viyol u Tiixhe' 
uva' nichuspu sete, as eb'antaj. 
As ye! la eb'ane' uva' la kuxh 
etab'i viyol u Tiixhe!. Tan asoj 
ye! la eb'ane' kam uva! ni tal u 
yole', as an kuxh ex neteesa etib' 
tu b'ey. 

23 As ab'il uva! la kuxh tab'i 
viyol u Tiixhe' as ye' la inima, as 
eela kuxh u uxhchile' tuk' umaj 
naj uva' kat kuxh isaji tib' tu 
umaj ilonb'al. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


577 


24 As tul kat el ve't ch'u'l naj 
vatz u ilonb'ale', as oora kuxh 
kat sotz ve't vika'y naje! sk'u'l. 
25 Det ech koj u uxhchile' 

uva! aya'l chit ik'u'l ti! titz'at 
je! tib' tul uva' ni tab'i u jikla 
tzaq'ite! uva! ni q'alpun o! vatz 
u kupaave!, tan at vib'a'nil u 
Tiixhe' ti' u uxhchile', tan ye! 
niya'sa inimata'. As ye! nisotzsa 
sk'u'l kam uva' ab'imal ve't 
sta'n. Pet aal ni toksa taama ti! 
inimata!. 

26 As ab'il uva! ni tal je! tib' 
uva' niman tetz Tiixh ni tale', 
asoj ye! la iya'sa talat ung'a 
va'lexhla yole', as ye! paloj u 
uxhchile' tisuuchil u yole'. As 
ye'l unq'a chusb'ale' la txakon 
sti'. 
27Pet nitxuq'txun u Kub'aal 
Tiixhe! ti! uva! la lochpu unq'a 
talaj intxa'e! uva! ye'l itxutx 
ib'aal, tuk' unq'a txakay ixoje' 
tul uva' nipaleb'e unq'a k'axk'oe', 
tan ale! uva! b'a'n vatz Aak. 

As nitxuq'txun Aak unpajte 

til uva! ye! la kuyansa qib' ta'n 
u va'lexhe' uve! nib'an unq'a 
uxhchile' uva' ai kuxh u vatz 
tx'ava'illa txumb'ale' eg'omal 
sta'n. 


Ni tal u Santiago uva' eela 
ivatz unq'a uxhchil 


1Vitz'in vatzik, ex uva! 

niman tetz u achveb'alla 
Kub'aal Jesucristo uva' nim 
talchu vib'a'nile', as eela chit 
evatz sevatzaj la eb'ane!. 
2As qal b'en sti! uva! la ul ka'voj 
uxhchil sexo'l uva! nemolkat etib' 
ti' enachat Tiixh. Uma!l uxhchil 
uva! tx'ioliq'ii uva! ch'i'umal 

chit u toksa'me'. As at ku! uma'l 
u b'a'nla ixkolq'ab' vi! iq'ab'. 
As ech koj uma't u uxhchile' 
uva' meeb'a!, tan q'a'l kuxh u 
toksa'me' ato'k sta'n. 
3Asoj la ek'ul u tx'ioliq'iie' 
tib'a'nil uva' vejel chit tib' tuk' 
u b'a'nla oksa'm. As ech la etal 
ile! ste: «Oken ch'u'l. Xoneb'en 
tu u b'a'nla xonleb'ale',» chaj 
ex la etal ste. Pet ech koj u 
meeb'a'e', tan ech la etal ile! 
ste: «Txakeb'en kuxh tzitzi',» 
chaj ex la etal ste, as moj: 
«Xoneb'en kuxh tu tx'ava' txala 
vunxonleb'ale',» chaj ex la etale!. 
4 As, vitz'in vatzik, asoj jit eela 
ivatz unq'a uxhchile' neb'ane!. 
As va'lexh vetxumb'ale' neb'ane' 
ti! etilat isuuchil unq'a uxhchile!. 

5 As la val sete, vitz'in vatzik 
uva' xo'n ve't ex sve, tan a! 
unq'a meeb'a'e' kat itxaa u 
Kub'aal Tiixhe' ti! uva! nim ve't 
u k'ujleb'al ik'u'le' la ib'an ti' u 
Jesucristo. As la ik'ul ve't unq'a 
nimla b'a'nile! uva! altzi'mal 
kan ta'n Aak te unq'a uxhchile' 
uva' xo'n ve't Aak ste, tan at ve't 
tokeb'al xo'l u tename' uva' at 
jaq' u tijle'm u Tiixhe!. 
6 ¿As kam sti' q'i neteesakat 
iq'ii unq'a meeb'a'e', as netoksa 
iq'ii unq'a tx!ioliq'iie'? ¿As ma 
ye! nib'en sete uva! a! unq'a 
tx'ioliq'iie! uva! ni oksan ex tu 
u k'axk'oe', tan ale! ni eq!on ok 
ex vatz ung'a b'anol isuuchil u 
tename! ti! exochpe'? 
7As ni teesa unq'a tx'ioliq'iie' 
ig'ii u Jesucristo uva! nimamal 
seta'n. 

8Pet asoj nimamal u tzaq'ite' 
seta'n uva' nim talche', as b'a'ne' 

uva! neb'ane', tan ech ni tal u 
tzag'it ile! uva! tz'ib'amal kan: 

Xo'noj vamoole' see eche' 

uve' nab'an je! see, ti'k u 

yole!. 
9Pet asoj jit eela evatz neb'an 
sevatzaj, as paave! uve! neb'ane!. 
Tan nepaavine' tul nepaasa ve't 
tzii vatz u tzaqj'ite!. 
10 As k'uxh nimamal ve't u 
tzaq'ite' skajayil seta'n netale', 
asoj ye! la enima umaj u yole! 
uva! ni tal u tzaq'ite', as ex ve't 
aapaav, tan kat paavin ve't ex 
vatz u tzaq'ite' skajayil. 
11As k'uxh ye' la yatz'on ex, asoj 
la paavin ex tuk' uma't ixoj uva! 
jit etixqel, as ex ve't aapaav vatz 
u Tiixhe' la ib'ane', tan Aake' kat 
alon tu vitzaq'ite' uva' ech ni tal 
ile: 

As paavinik ex tuk! uma't 

ixoj uva! jit etixqel, Ok 
Aak. 
As kat tal Aak unpajte: 

As yatz'onik ex, ti'k Aak. 
12Esti'e' la val sete uva! jikoj 
chit eyolone!. As jikoj chit 
etxumb'al la eb'ane', tan 
ootzimal seta'n uva! a! u tzag'ite' 
la blanon esuuchil uva! kat 
q'alpun o! vatz u kupaave!. 

13 As tul uva! la b'anchu 
kusuuchil, as ye'l oi la txumax 
kuvatz, ab'iste ol uva! ye! kat 
kutxum ivatz unq'a kumoole'. As 
ab'iste o! uva! kat kutxum ivatz 
unq'a kumoole!, as ye'l o! la xo'v 
oi tul la b'anchu kusuuchil. 


Nimolo tib' ib'anchu u b'a'n 
tuk' u k'ujleb'al k'u'l 


14 As la val sete, vitz'in vatzik, 
kam koj la itx'ol umaj uxhchil, 

asoj la tale! uva' k'ujle'l ik'u'l 

ti' u Tiixhe', as tul ye' nib'an 

u b'a'ne'! te vimoole'. Asoj ech 
itxumb'al u uxhchile' nib'ane' tul 
ni tale! uva! at k'ujleb'al ik'u'l ti! 
u Tiixhe', ¿as ai kol chit q'a uva! 
la sotzsal ipaav u uxhchile' tul la 
ib'an u Tiixhe' isuuchil? 

15 As gal b'en sti' uva' at umaj 
qitz'in qatzik uva! ye'l toksa'm 
ati as ye'l techb'ub'al ati uva! 

la techb'u jun qtii, tan ti! uva! 
meeb'a' chittu'. 

16 Asoj at umaj ex uva' ech la 
etal ile! te umaj uxhchil: «Tiixh 
b'en see!. As Tiixh la lochon 
axh. Tiixh la aq'on ooksa'm tuk' 
eechb'ub'al,» chaj ex la etale!. 
¿As la koj txakon veyole' ti' u 
qitz'in qatzike!, asoj ye! la etaq' 
ste kam uve' nisa'vit sti'? 
17Esti'e' ni val sete, asoj ye! la 
ib'an u uxhchile' u b'a'ne' te 
vimoole', as ye'xhkam la txakon 
sti', k'uxh ech la tal ile!: «At 
k'ujleb'al unk'u'l ti' u Tiixhe',» 
chaj la tale!. 

18 As kamal at umaj uxhchil 
uva' ech la tal ile': «Naale' uva! 
k'ujle'l ak'u'l o u Tiixhe'. As ech 
koj in, tan k'ujle'l unk'u'l ti! Aak, 
as nunb'an u b'a'nile! te unq'a 
uxhchile'. ¿As kam la vulb'e 
vootzita' uva' k'ujle'l ak'u'l ti' u 
Tiixhe', asoj ye! nab'an u b'a'nile' 
te unq'a uxhchile'? Pet ech 
ootzite! uva! k'ujle'l chit unk'u'l 
til u Tiixhe' tan ti! uva' nunb'an 
u b'a'nile'» chaj u uxhchile' la 
tale'. 

19 Tan at uxhchil ni niman uva! 
uma'l kuxh Tiixh ati. |B'a'ne' 
uve' nib'ane' ti' uva! ninima uva! 
uma'l kuxh Tiixh ati! Pet echat 

nib'an unq'a sub'ule!, tan ninima 
unq'a sub'ule' uva! uma'l kuxh 
Tiixh ati. As nit'unt'uch ve'te' 
vatz u Tiixhe' ta'n xo'vichil. 
20As ye'l kuxh itxumb'al u 
uxhchile' ti' uve' nib'ane'. As 
palojtaj ex stuul uva! ye'l itxa'k u 
k'ujleb'al ik'u'l u uxhchile', asoj 
ye! nib'an u b'a'ne'. 

21As eche' uva' kat ib'an u 
q'esla kub'aale' uva' Abraham 
tan tul uva' aalik iyatz'at ve't aak 
vik'aole' uva' Isaac vi! uma'l u 
nachb'al Tiixh, as jikla aama ve't 
aak kat iblan vatz u Tiixhe'. Tan 
til uva! kat inima aak u yole' uva! 
kat tal u Tiixhe' te aak. 

22As nib'en sqe uva' tul kat 
inima u Abraham kam uva' kat 
tal u Tiixhe' ste, as kat ik'uch 
velte! uva! k'ujlik chit ik'u!l aak 
ti' u Tiixhe!. As aal kat yak'in 
ve't u k'ujleb'al ik'u'l aake', tan ti' 
uva! kat inima uva' kam kat tal u 
Tiixhe! ste. 

23 As kat bes ib'ana eche! uva! 
tz'ib'amal kan uva' ech ni tal ile": 

Kat ik'ujb'a' ve't u Abraham 
ik'u'l til u Tiixhe!. 

As ech tok ve't u Abraham 
jikla aamail vatz u Tiixhe', 
ti'k u yole!. 

As ech tal ve't u Tiixh ile! sti': «A! 
ve't u Abraham nik'ul tib' unyol 
stuk',» ti'k Aak. 

24As ootzimal sqa'n uva! ti! 
kub'anat u b'a'ne! uva! ni tal u 
Tiixhe', as ni qok jikla aamail 
vatz Aak. As jit kuxh ti! uva! nu 
kuk'ujb'a' kuk'u'l ti! Aak. Pet nu 
kunima Aak unpajte. 
25 As eche! u yana'sla ixoj uva! 
Rahab ib'ii, as kat ok ixoj jikla 
aamail vatz u Tiixhe! ti! u b'a'ne' 

uva' kat ib'an ixoj, tan kat iloch 
ixoj ka'va'l unq'a naj uva' kat 
b'ex ilon kam tatin u tename' 
uva' atikkat ixoj. As kat ik'uch 
ve't ixoj uma't b'ey te chajnaj ti' 
tooj ve't vatz unq'a naje! uva! nik 
alon itxeypu chajnaj. 

26 Esti'e! uva! ye'l itxa'k u 
k'ujleb'al kuk'u'le' asoj ye! nu 
kub'an u b'a'ne' te umaj uxhchil. 
As ech ve't u k'ujleb'al kuk'u'le' 
eche' umaj uxhchil uva! ye'l 
taanxelal ati tan kamnalu ve'te!. 


Atoj inachb'al u niman 
tetz u Jestis tul la yoloni 


1Vitz'in vatzik, ni val sete 

uva! ye! b'a'ne' uva' nimal 
o' la ok ve't oi chusul tetz ung'a 
kumoole', tan ootzimal sqa'n uva! 
ab'iste o! uva! oi chusul, as techal 
la ich'oti u Tiixhe' sde kam uve! 
kat kuchus te unq'a kumoole', 
2 tan ye! chit na'le' niyan 
kutxumb'al. Asoj at umaj 
uxhchil uva! ye! niyan itxumb'al 
tul niyolone', as ai uxhchile' uva! 
at ve't itxumb'al, tan ni toleb' ti! 
imajat vitxumb'ale' ti' uva! ye! la 
ib'an u va!lexhe!. 
3 As ech la ib'an u uxhchile' te 
vichi'ole'! eche' ni tulb'el umaj 
kaay, tan tul ni toksal ijvil vi! iju' 
txoo ti' iq'iple', as kajayil vichi'ol 
txooe! la b'eni katil uva! nisa'kat 
u uxhchile' uva! la b'enkat txoo. 
4As eche' unq'a barco, as k'uxh 
nim chit ich'ii unq'a barcoe' uva! 
nijojpi u kajiq'e' vi u mare!. As 
ch'oo kuxh u olib' tetz unq'a 
barcoe' uva' ni toli u olin tetze' 
katil uva! nisa'kat ib'ene'. 
5 As echat nib'an u gag'e', 
tan k'uxh ch'oo kuxhtu' ti! u 

kuchi'ole', as nim chit nu 
kuje'sakat qib' sta'n. As ech 
nib'an u qaq!e' ti' talat umaj 
va'lexhla yol eche' nib'an umaj 
tz'it xamal tul la ok ti' umaj 
koob'al, tan k'uxh ch'oo kuxh u 
tz'it xamale', as mama'la koob'al 
la tz!e! ve't ta'n u xamale!. 

6As ech nib'an u qaq'e' eche' 
nib'an u xamale', tan mama'la 
k'axk'o nib'ane'. As k'uxh imool 
tib' u gag'e' tuk' u kuchi'ole', 

as niyansa u qaq'e' u kuchi'ole' 
ti! teg'ot o! tu u va'lexhe'. Tan 
asoj ni gal unq'a yole' ta'n u 
qaq'e! uva! a! tzaanajkat xe' u 
tx'i'lanaje', as ale! ni yansan u 
kutiichajile! vatz u txlava!e!. 

7As ni toleb' ung'a uxhchile! ti! 
iku' ivatz unq'a txooe!, k'uxh 
kam kuxh txooil, k'uxh tz'ikin, 
k'uxh tx'i'latxoo, as tuk' unq'a 
txooe' uve' at xe' u mar. 

8 Pet ech koj u qaq'e!, tan 
ye'xheb'il la oleb! ti! imajle'. As 
ye! niya'e' ti! talat u va'lexhe', tan 
ech unq'a yole' uva! ni tale! eche! 
umaj tz'akab'al uva! ni yatz'one', 
9as k'uxh ni qoksa iq'ii u Kub'aal 
Tiixhe' tuk' unq'a yole' uva! ni 
gal ta'n u qaq!e!, as an kuxh 

tuk' u gag'e' ni qalkat uma'toj 
va'lexhla yol ti' umaj kumool. As 
tul ol ivatzib'al u Tiixhe' tuk' u 
kumoole'. Esti'e! uva! ye! b'a'n 
uva! nu kub'an tuk' u qaq'e'. 

10 As ye! la ib'ane' uva! uk 
ung'a yole' uva! ni tel ch'u'l tuu 
kutzi'e'! la goksakat iq'ii u Tiixhe!. 
As an kuxh tuk' u kutzi'e' la 
qalkat unq'a va'lexhla yole' te u 
kumoole' unpajte, 

11 tan ye' la ib'ane' uva! uma'l 
kuxh la elkat ch'u'l u b'a'nla a'e' 

tuk' u pitz'pola a'e! tu umaj 

chon ai. 

12.Vitz'in vatzik, ¿la kol uch 
taq'at u higuera q'aj ivatz uva! 
aceituna la ib'ane', as la kol uch 
taq'at u vid ivatz uva! higuera la 
ib'ane'? As eche! u a!e' unpajte, 
tan ye! la ib'ane! uva! uma'l kuxh 
la elkat ch'u'l u b'a'nla a'e' tuk! u 
pitz'pola ale! 


Niyolon u Santiago 
ti' ka'va'l unq'a txumb'al 
13 As ab'iste ex uva! at 

etxumb'al, as ai exe' la k'uchun 
uva! at etxumb'al ti! eb'anat u 
b'a'ne'! te vemoole!. As ye! la 
eje'sa etib' tul la eb'an u b'a'ne!, 
tan ech ek'uchate' uva! at 
etxumb'al. 
14Pet ye! la ib'ane' uva' la etoksa 
je! eq'ii, asoj nichi'an etaama 
til vemoole' as nek'ayb'isa 
je! etaama, tan ye! nenima 
unq'a jikla yole'. As a! kuxh 
vetxumb'ale' netoksa. 
15 Asoj ech la eb'ane', as jit sel u 
Tiixhe' tzaanajkat vetxumb'ale!. 
Pet vatz tx'ava'illa txumb'al 
kuxhe'. As jit tetz u Tiixhla 
Espíritu u txumb'ale'. Pet ze! u 
tx'i'lanaje' tzaanajkat, 
16tan asoj at chi'anchil aama 
sevatzaj as ni teesa tib' eq'ii, as 
va'lexh ve't etatin sevatzaj la 
ib'ane' ta'n unq'a va'lexhe' uve' 
neb'ane!. 
17Pet ech koj u txumb'ale' uva! 
eq'omal sqa'n, tan a tzaanajkat 
tu almika'. As ye'l umaj va'lexh 
nu kub'an sta'n. As jit ve't o! 
aach'a'o. Pet sula aama ve't 
o! sta'n. As nu kutxum ivatz 
u kumoole', tan ai u b'a'nla 

txumb'ale' nu kub'ane'. As 

eela kuxh ivatz u kumoole' nu 
kub'ane!. As jit o! ka'vatz. 

18 As jank'al unq'a uxhchile! uva! 
ni ya'lu tib' ti! uva! b'a'n tatin 
svatzaj, as a! ve't icha'xale' uva! 
ai u b'a'ne' nib'an ve'te', as aal 
chit ve't b'a'n tatin svatzaj la 
ib'ane'. 


Ni tal u Santiago 
uva' techal la nimal u Tiixh 


1As la val sete, vitz'in vatzik, 
uva' kam sti' nixe'tkat u 
ch'a!oe! sexo'l tuk! unq'a yaaib!e!, 
tan iq'aaq'al u tacha'v vechi'ole', 
as nixe't ch'a'o sexo'l. 
2As netachva ichee etetz. As 
ye'xhkam neleje!. As netal ve't 
eyatz'one', tan ti' uva! ye! nichee 
etetz. As nich'o'n ve't etaama tul 
ye! neleje!. As nu kuxh eb'an ve't 
ch'a'o sti! sevatzaj. Pet ye! neleje! 
kam uva! netachva, tan ti! uva! 
ye' nejaj te u Tiixhe!. 
3 As k'uxh nejaj te Aak, as ye! 
nek'ule', tan ti! uva' va'lexh uve' 
netitz'a tul nejaj te Aak, tan a' 
la etxakonsakat ti' unq'a tacha'v 
vechi'ole'. 
4 ¡Aapaavla uxhchil b'anol 
va'lexh! As tul ootzimale' seta'n 
uva' asoj la etachva unq'a 
va'lexhe' uva! at vatz u tx'ava'e', 
as ech la eb'ane' eche! nib'an 
unq'a tename' uva! ni ixvan u 
Tiixhe!, tan ab'il uva' ni b'anon 
eche! uva! nib'an unq'a tename', 
as a'e! ni ixvan u Tiixhe!. 
5 Esti!le! uva! ech ni tal uma'l u 
yol ile! uva! tz'ib'amal kan: 
Nixo'ni ve't oi u Tiixhla 
Espíritue! uva! kat toksa u 
Tiixhe! tu u qaanxelale!. 

As a' ni tal u Tiixhla 
Espíritue! uva! aya'l chit 
kuk'u'l la kunima u Tiixhe!, 
ti'k u yole!. 

6As nimla b'a'nil ni taq! ve't u 
Tiixhe! sqe. Estile! uva! ech ni tal 
uma't u yol ile! uva! tz'ib'amal 
kan: 

Ye! nisa' u Tiixhe! uve' nib'an 
ung'a uxhchile' uve! nije'sa 
tib! vatz Aak. 

Pet ni taq' tzan Aak vib'a'nile' 
ti' ung'a uxhchile' uva! ye! 
nije'sa tib' vatz Aak, ti'k u 
yole!. 

7Esti'e'! ni val sete, enimataj 
kam uva! ni tal u Tiixhe' sete. As 
ye! la enima kam uva! ni tal u 
tx'i'lanaje'. Asoj ech la eb'ane', as 
la ooj ve't u tx'i'lanaje' sevatz. 
8As etoksataj etaama ti! u 
Tiixhe!. As la toksa Aak taama 
seti' unpajte. As ex uva! ex 
aapaav, as etaq'taj kan u 
va'lexhe' uve' neb'ane!. As 
eb'antaj u b'a'ne'. As eteesataj 
ung'a va'lexhe' tu vetaanxelale', 
jank'al ex uva! nika'kab'in 
etaama ti! enimat Aak. 

9As etitz'ataj kam uve! neb'ane!. 
As txumunojtaj etaama. As 
oq'ojtaj ex. As a! ivaatzil u 
tze'le'me' tuk! u chiib'ichile' u 
og'ele' tuk! u txumu'me' uva! la 
eb'ane!. 

10As ye! la eje'sa etib' vatz Aak. 
As Aake' la oksan eg'ii. 


Ni tal u Santiago uva' ye' 
la icheesa unq'a niman 
tetz u Jesús ipaav imool 


11 Vitz'in vatzik, ye! la eyol 
etib! sevatzaj, tan ab'il uva! 
niyol vimoole' uva! ni niman u 

Jestise' as ni toksa tib! ti' ib'anat 
isuuchil vimoole', as nipaasa tib! 
vatz u tzaq'ite'. As nim talche! ti' 
utzaq'ite' uve' ni tal je! ste, tan 
tul nipaasa tib' vatz u tzaq'ite', 
as nik'uche' uva! ye! ninima u 
tzaq'ite', tan nim ni toksakat tib' 
vatz u tzaq'ite'. 

12 ¿As kam etijle'm q'i uva! la 
eb'an isuuchil vemoole'? Tan 
ta'n kuxh u Tiixhe' k'ujb'a'n 

tetz u tzaq'ite'. As Aak la b'anon 
isuuchil unq'a tename' skajayil. 
As Aake' la alon ab'il la b'en 
klatz Aak as ab'il la b'en tu u 
choob'al paave!. 


Ni tal u Santiago uva' ye' la 
uch ib'anat unq'a uxhchil 
OI u q'iie' uva! a'n tule! 
13 As la val sete, ex uva' ech 
netal (ei: «As cheel as moj q'ejal 
la bien oi tu uma't tenam. As 
uma'l yaab' la b'en oi k'ayin 
tzitzi'. As mam puaj la b'en 
kutx'ake',» ch'ex netale', 
14 jas kam q'i uva' ech netale' 
eche' u veel? Tan ye! ootzimal 
seta'n kam la epaleb'e q'ejal. As 
ye! etootza moj isle'l ex q'ejal 
moj ye'le, tan ech vetiichajile' 
eche! u suutz!e!, tan at u suutz!'e' 
q'ala'm. As tul kat je! q'ii, as kat 
sotzi. 
15 Pet ech la etal ile": «Asoj la 
isa! u Kub'aal Jestise' taq'at 
kutiichajil vatz u tx'ava'e', as la 
kub'ane' kam uva' ni qitz'a,» chaj 
ex la etale!. 
16Pet ech koj uve' neb'ane!, 
tan a! kuxh netitz'a eje'sat 
etib! ti! etoksat eq'ii. As ye'l 
u je'saib'e! b'a'n koj eche! uve' 
neb'ane!. 

17Ab'il uva! ootzimal ve't u 
b'a'ne' sta'n as ye! nib'ane', as 
paave' uve! nib'ane!. 


Ni tal u Santiago 
uva' la ul u k'axk'o ti' unq'a 
tx'ioliq'ii ta'n u Tiixh 
1As tuk val uma't u 
yol sete, jank'al ex uva! 
ex tx'ioliq'ii, oq'ojtaj ex; as 
sik'inojtaj ex ta'n unq'a k'axk'oe' 
uva' la ul seti'. 
2As kat q'eey ve't unq'a tx'iib'al 
eg'iie'. As kat ik'uxlu ve't unq'a 
talaj txooe' unq'a b'a'nla chaj 
etoksa'me!. 
3 As kat ichuk'ul ve't tib' ivatz 
unq'a puaje' uva! ooro! as tuk! 
plata uva! kolel kuxh seta'n. ¡As 
tul il vimoxteb'al unq'a q'iie' 
tul ve'te! uva! la ib'an u Kub'aal 
Tiixhe! esuuchil! As a! ve't u 
puaje! uva' kolel kuxh seta'n la 
k'uchun vepaave!. As estile! la 
ul ve't u k'axk'oe' seti! uva! eche! 
xamal. 
4 As ti! uva! kat emaxtib'e 
unq'a k'ame' uva' kat ag'onvu 
tu vetx'ava'e', tan ye! kat echoo 
chajnaj ti! u aq'one', as estile! ni 
xochon ve't chajnaj te u Kub'aal 
Jesúse' uva! nim talche'. As kat 
tab'i ve't Aak viyol chajnaje!. 
5 As xo'veb'al kuxh ex ti' etatin 
vatz u txlavale! tuk! unq'a etetze' 
til eb'anata' kam uva! ni tal 
etaama. Pet ech kuxh exe' eche! 
unq'a avane' uva! tzaq'al ve'te' ti! 
iyatz'pe'. 
6As kat etoksa ve't unq'a 
uxhchile' tu k'axk'o ti' iyatz'pe', 
tul ye'l ipaav ati. As kat kuxh 
ikuy unq'a uxhchile' ipaleb'et 
unq'a k'axk'oe' seta'n. 

Ni tal u Santiago 
uva' la ikuy unq'a niman 
tetz u Jesús u k'axk'o 
7As la val sete, vitz'in vatzik, 
ye! la pal ek'u'l ti' etx'eb'at u 
tuleb'al u Kub'aal Jesús. As ech 
la eb'ane' eche' nib'an umaj 
uxhchil uva' ni tave', tan tul kat 
avi, as ye! nipal ik'u'l tul nitx'eb' 
tul u jab'ale' as tuk' ti' ivatzin 
unq'a ichikoe!. 
8 As echat ex, tan ye! la pal 
ek'u'l ti! etx'eb'at u tuleb'al u 
Kub'aal Jesús unpajte. As ye! la 
ka'kab'in etaama ti' u k'ujleb'al 
ek'u'le', tan najli ve't u tuleb'al 
Aake!. 
9As ye! la eyol etib! sevatzaj, 
aq'al uva! ye'l epaav vatz u 
Tiixhe', tan il u b'anol tetz 
kusuuchil ile! najli ve't u 
tuleb'ale'. 
10 Vitz'in vatzik, etitz'ataj kam 
uva' b'anel ta'n unq'a q'ajsan tetz 
viyol u Kub'aal Jestise' na'ytzan, 
tan ye' kat pal ik'u'l ti' ikuyat 
unq'a k'axk'oe' uva! kat ipaleb'e 
tul uva' nik tal isuuchil viyol u 
Tiixhe!. 
11 As achveb'al chit ung'a qitz'in 
qatzike! sukuvatz uva' ye! kat 
ka'kab'in taama ti' ik'ujb'a't 
ik'u'l til u Kub'aal Jestse' tul 
nik ipaleb'e k'axk'o. As ab'imal 
seta'n kam u k'axk'oe' uva! kat 
ipaleb'e u Job as tuk' u tx'aja'me!' 
uva! kat taq! u Kub'aal Jestise! ste, 
tan kat itxum u Aak ivatz u Job. 
12 As la val uma't u yol sete, 
vitz'in vatzik, ti! uva! ye! la 
eteq'o tzan vib'ii u Tiixhe' k'atz 
umaj yol uva! ye'l kuxh itxa'k 
la etale'. Pet jik chit la yolon ex 





SANTIAGO 5 


b'enameen. As mita'n kuxh vib'ii 
u almika'e' la etoksa xo'l veyole'. 
As mita'n kuxh u tx'ava'e', as 
mita'n uma'toj txumb'al la eteq'o 
tzan k'atz veyole'. Pet ech eyolon 
ile! tul la yolon ex «An chite!» 
chaj ex, asoj an chittu'. As «Ye'le» 
chaj ex asoj ye'le, ti! uva! ye'l ex 
la aq'ax ku ex tu k'axk'o. 

13 Asoj at umaj ex uva' nixaan 
etaama ta'n unq'a k'axk'oe' uva' 
nepaleb'e, as la enach Tiixh, 
aq'al uva! la iloch ex u Tiixhe!. 
As moj at umaj ex uva! nechiib'e!, 
as la b'itz ex ti! toksal iq'ii Aak. 
14 Asoj at umaj ex uva! 
nech'o'ne', as la emolo unq'a 
qitz'in qatzike! uva! ato'k 
siq'esalil sexo'l. As la inach 
chajaak Tiixh sti'. As la toksa 
chajaak unb'ooj aceite sti! tuk! 
vib'ii u Kub'aal Jesúse!. 

15 As la ik'ujb'a' chajaak ik'u'l 
tul la inach chajaak Tiixh as la el 
ve't u ch'o'me' sti! ta'n u Kub'aal 
Jesúse!. As la isotzsa ve't Aak 
ipaav, asoj paavinajle. 

16 Esti'e' ni val sete, uva! la tal 
tib! vepaave' sevatzaj. As la 
isotzsa tib' epaav sevatzaj. As la 
inach tib' Tiixh seti'aj, aq'al uva! 
b'a'n ve't ex la ib'ane'. As nimal 
b'a'nil la ib'an u Tiixhe' tul 

uva' la nachpu Tiixh ta'n umaj 
uxhchil uva' jik chit itxumb'al 
vatz Aak. 

17Eche' uva! kat ib'an u Elías, 
tan echik kuxh u Elías eche! oi. 
As aya'l chit ik'u'l u Elías tul kat 
inach Tiixh ti' uva! ye'l jab'al la 
uli, as oxva!l yaab' tuk' vaajit ich' 
uva! ye'l jab'al kat ul ve'te'. 

18 As kat inach ve't u Eliase' 
Tiixh ti' uva' la ul u jab'ale' 

unpajte. As kat ul ve't u jab'ale'. ib'eya uma't etitz'in etatzik 
As kat vatzin ve't unq'a chikoe! sete ti! ejikb'a't etib!, 
unpajte. 20as la pal ex stuul uva! ab'il 
19 Vitz'in vatzik, asoj at uva! la b'eyan sete uva! ex 
umaj ex uva! kat eya'sa aapaav, as jit kuxh ti' ekolax 
enimat u jikla yole' uva' vatz u kamchile'. Pet nimal 
ootzimal seta'n, as tul la vepaave' la sotz ve'te!, 

U b'axa ou 
uva' itz'ib'a bien 
u Lu' 


te unq'a niman tetz u Jesús 


Ni taq' b'en u Lu itzii 

1 Ine' in Lu! apóstol tetz u 

Jesucristo. As tuk untz'ib'a 
b'en uma'l u u'uj sete, ex uva! kat 
tilul ex tu u tenam uva! atikkat 
ex, as paxin kuxh ve't etib' tulaj 
ung'a tename' tu u Ponto, tu u 
Galacia, tu u Capadocia, tu u 
Asia, tuk! tu u Bitinia. 
2As txaael ve't ex ta'n u Tiixhe' 
eche' uva' k'ujlu kan ta'n Aak 
b'axa ti' uva' la ok ex jikla 
aamail ta'n u Tiixhla Espiritu, 
as OI uva' la enima u Jesucristo, 
as ti! uva! la sotz ve't epaav ta'n 
vikajal Aake' uva! kat el sqi' 
vatz u kuruse'. As a! u Tiixhe' la 
b'anon uva! la na! vib'a'nile' seti! 
til uva! acha'v etatine! sevatzaj. 


Ni toksa u Lut iq'ii u Tiixhe' 

3 Qoksataj iq'ii u Tiixhe', 
viB'aal u Kub'aal Jesucristo, tan 
nim chite! vib'a'nil Aake! ti! 
itxumat kuvatz. As kat taq' u 
Tiixhe' kutiichajil sk'atz tul kat 
tulsa Aak taama u Jesucristo. As 
at kutx'eb'o'm ti! u kutiichajile' 
uva! ni tag' Aak sde, 
4 As kat taq' Aak kutiichajil 
sk'atz, aq'al uva! la kuk'ul u 





kuvaatzile' uva! ye'l iya'teb'al 
tan a'e' ye! la yani; mita'n la 
q'eei. As a'e! u nimla b'a'nile' 
uva' kolel ve't kan sqi' setuk' tu 
almika'. 
5As ti! uva! k'ujle'l kuk'u'l o 
u Tiixhe', as niloch ve't oi Aak 
setuk' vatz u va'lexhe' ta'n 
viyak'il Aake'. As techal la ilej u 
q'iie! uva! la itzojpisa Aak jank'al 
uva' alel kan soi! ta'n Aak. 

6As netxuq'txune' OI u nimla 
b!a'nile! uva! netx'eb'e', k'uxh 
antel kuxh epaleb'et unq'a 
k'axk'oe' cheel vatz u tx'ava'e!. 
7As ai itxa'k unq'a k'axk'oe' uve! 
nepaleb'e ti! tootzile! uva! kam 
b'anel ta'n u k'ujleb'al ek'u'le', 
tan a'e' nim talche' ti' u ooro'e!. 
Tan k'uxh txaael ve't u ooro!e! 
ta'n xamal, as la chit pali. Pet 
ech koj u k'ujleb'al ek'u'le' tan 
tul ma't epaleb'et u k'axk'oe', as 
la ootzil ve'te! uva' k'ujle'l chit 
ek'u'l ti' u Jesucristoe'. As tul 
la ul Aak unpajte, as mama'la 
b'a'nil la ib'an Aak sete tan Aake' 
la oksan ve't eq'ii. 
8 As k'uxh ye'l u Jesús netile', 
as xo'n Aak sete. As k'ujle'l 
ek'u'l ti' Aak. As va'l chit 
etxuq'txun ve't ti! Aak. As ye! 

la oleb! ex ti! talax isuuchil u 
achveb'alla chiib'ichile! uva! at 
tu vetaanxelale', 

Otan nek'ul ve't u b'a'nile' 

uva' k'ujle'l ek'u'l sti'. As 

ale! u q'alpichile' uva! tetz 
vetaanxelale!. 

10 As tul nik tal unq'a q'ajsan 
tetz viyol u Tiixhe' isuuchil 
vib'a'nil Aake' sqi', as kat ichuk 
chajaak txumb'al ti' tootzit 
isuuchil u yole' ti' u q'alpichile' 
vatz u paave!. 

11 As tul ye'xnik ul u Cristo, as 

a! u Tiixhla Espíritu uva! atik 
Katz ung'a q'ajsan tetz viyol u 
Tiixhe! nik aq'on itxumb'al ti! 
talat isuuchil ti' uva! la ipaleb'e 
u Cristo u k'axk'oe' as ti! uva! la 
oksal iq'ii Aak tul uma't ipaleb'et 
Aak u k'axk'oe'. As nik ichuk 
chajaak txumb'al ti! tootzita! uva! 
jatu la ib'ane' as kam la uchi tu 
u g'iie' uva! la uli. 

12 As alpu ve't te chajaak uva! 
ye'lik tetz chajaak ti' tootzit 
isuuchil u yole'. Pet getze' uva! la 
qootzi isuuchil u yole! uva' kat 
tal kan chajaak, tan uma'l kuxh 
u yole! uve! nik tal kan chajaak 
tuk' unq'a yole' uva' ni tal unq'a 
alol tetz viyol u Tiixhe' sexo'l 
cheel ta'n u Tiixhla Espíritu uva! 
kat ichaj tzan Aak tu almika'. 

As ale! u b'a'nla yole' ti' u 
q'alpichile' uva! nisa' unq'a ángel 
tilata!. 


Niyolon u Lui 
ti' u jikla txumb'al 
13 Esti'e! la val sete, atoj 
enachb'al as atoj etxumb'al aq'al 
uva! ye! la eb'an u va'lexhe'. As 
aya'loj chit ek'u'l la etx'eb' u 

nimla b'a'nile! uva! eqlomal ta'n 
u Jesucristo tul la ul ve't Aak 
unpajte. 
14 As ex ve't me'al ik'aol u 
Tiixhe!. Estile! uva! ye! la eblan 
ve't ung'a tacha'v vechi'ole! eche! 
uva! nik eb'an sb'axa, tul ye'xnik 
etootzi u Tiixhe!. 
15 Pet ech vetxumb'ale' la eb'ane' 
eche! vitxumb'al u Tiixhe' uva! 
kat molon ex. As kam uva! la 
eb'ane!, as jik chit etxumb'al la 
eb'an stuk', 
16tan ech ni tal viyol u Tiixh ile' 
uva' tz'ib'amal kan: 
Jikoj chit etxumb'al la 
eb'ane', tan eche! in, 
tan jik chit untxumb'al, 
ti'k Aak. 
17As u Tiixhe' uva": «Kub'aal,» 
ch'ex ste, as eela ivatz unq'a 
uxhchile' skajayil nib'an Aak ti' 
ib'anat Aak isuuchil ti' uva' kam 
nib'an unq'a uxhchile' sijununila. 
Esti'e'! ek'uchtaj tuk' vetxumb'ale' 
uva' nexo'va Aak tul uva! at ve't 
ex vatz u tx'ava'e', 
18 tan ootzimal seta'n uva! kat 
teesa ve't ex Aak k'atz unq'a 
txumb'ale' uva! nik eb'an b'axa 
uva' kat echus k'atz unq'a q'esla 
eb'aale!. As jit tuk' nimla puaj 
eche' u ooro'e' moj unq'a puaje' 
uva! la pal iyak'il, kat teesakat ex 
Aak vatz unq'a txumb'ale' uva! 
nik eb'ane!. 
19Pet kat teesa ex u Tiixhe! vatz 
ung'a txumb'ale' ta'n vikajal u 
Cristo uva! nim talche' uva! kat 
el sqi' vatz u kuruse!, tan ech 
tatin u Cristo vatz u Tiixhe'! eche' 
umaj tal kaneero' uva! ye'xhkam 
yannal ste, tul nik toksal vatz 
Tiixhe' ti' ijajax kuyb'al te Aak. 

20 As tul ye'xnik chee u vatz 
tx'ava'e', as kat ik'ujb'a' ve't kan 
u Tiixhe' u Cristo ti' kulochpe!. 
As kat ul ik'uch ve't Ob! Aak 
sukuxo'l tu vimoxteb'al unq'a 
q!iie! uva! at ol stuul cheel. 

21 As ib'a'nil kuxh u Cristo, as 

nenima u Tiixhe' uva! kat ulsan 

taama u Cristo. As kat toksa ve't 
u Tiixhe' iq'ii u Cristo tu almika!. 
As ech kat ib'an u Tiixhe', aq'al 
uva! la ek'ujb'a' ek'u'l til Aak. As 
la etx'eb' ek'ulat u nimla b'a'nile' 
uva! alel kan sett ta'n Aak. 

22 As josq'imal ve't 
vetaanxelale' ti' enimat u jikla 
yole' ti' u Tiixhe'. As nexo'ni ve't 
etib' sevatzaj. As la val sete uva! 
aya'loj chit ek'u'l ti! exo'nit etib' 
sevatzaj, 
23tan at ve't etiichajil k'atz Aak. 
As jit iyol umaj vatz tx'ava'illa 
aama kat aq'on vetiichajile'. Pet 
a! viyol u Tiixhe' uva! ti! chit 
ib'ene' uva! ye! la sotzi, kat ag'on 
etiichajil. 

24 As ech ni tal viyol u Tiixh ile": 

Ech unq'a uxhchile' skajayil 
eche! unq'a k'uache!. 

As k'uxh ch'i'umal chit tilon 
ve't u uxhchile' cheel, 

as ech kuxh tatine' eche' 
ixu'm unq'a k'uache', 

tan la tzaj u k'uache'. 

As la tooq' ve't vixu'me!. 

25 Pet ech koj viyol u Kub'aal 
Jestse', tan a'e! ye! la pali, 
ti'k u yole!. 

As a! viyol u Tiixhe' u b'a'nla 
yole! uva! kat alpu isuuchil sete. 
1 Estile! ni val sete, eteesataj 
etib' Katz unq'a va'lexhe' 
uve! nib'an unq'a uxhchile' 
svatzaj. As ye' la emaxtib'e 





1LU' 1, 2 


umaj uxhchil. As jit ex ka'vatz 
la eb'ane'. As ye! la ich'o'nsa tib' 
etaama. As mita'n la icheesa tib' 
yol seti'aj. 

2As ech etachvat viyol u 

Tiixhe' eche' ijajat umaj tal ne! 
ich'u' uva! a'n itz'eb'nale, aq'al 
uva' la etootzi viyol u Tiixhe' 

til enimata'. As la chee ve't 
etxumb'al ti! ung'a nimla b'a'nile' 
uva' alel kan seti' ta'n u Tiixhe!, 
3 tan ootzimal itxumb'al u 
Kub'aal Jesúse' seta'n uva! b'a'n 
itxumb'al Aak nib'an sete. 


Nim talche' u Jesucristo 
xo'l vitenam 


4As k'uxh a' u Cristo aq'ol 
tetz kutiichajil Katz u Tiixhe', 
as ech tatin u Cristo vatz unq'a 
tename' eche! umaj k'ub' uva! 
kat sutil el ta'n u lakol kab'ale', 
tan ye'l itxa'k svatz. Pet vatz 
u Tiixhe' as ech tatin u Cristo 
eche! umaj k'ub' uva! txaael ta'n 
umaj uxhchil, tan nim ija'mil. As 
jank'al ex uva! nimamal u Cristo 
seta'n, 
5as at etiichajil Katz u Tiixhe!. 
As ex ve't tetz Aak ta'n u 
Tiixhla Espíritu uva' at ve't ok 
tu vetaanxelale', tan kat toksa 
ve't ex Aak sitenam, ex uva! ech 
etatine' eche' umaj kab'al vatz 
Aak, aq'al uva! la chiib' ve't u 
Tiixhe! ti' ung'a veel neb'ane', 
tan jik chit nenach ve't Tiixh ti' 
ung'a tename' tuk' vib'a'nil u 
Jesucristo. 
6 Tan ech ni tal uma'l u yol ile' 
uva' tz'ib'amal kan: 
«La unk'ujb'a' kan uma'l u 
k'ub' tu u tename! uva! 
Sion. 

As u k'ub'e' uva! oksamal 
ig'ii sva'n, as ale! uva! ni 
yak'insan u tename!. 

As ech tatin u k'ub'e' sunvatz 
eche' umaj k'ub' uva! 
txaael ve'te', tan nim 
ija'mil. 

As ab'il uva' la ik'ujb'a' ik'u'l 
sti', as ye! la eesal iq'ii u 
uxhchile',» ti'k u Tiixhe!. 

7As ech u Jesús sevatz, ex uva! 
k'ujle'l ek'u'l ti! Aak, eche! umaj 
b'a'nla k'ub' uva' nim ija'mil. 

Pet ech koj vatz unq'a 
tename' uva! ye! nisa' 
ik'ujb'a't ik'u'l ti! Aak, 

tan ech tatin Aake' svatz 
eche' umaj k'ub' uva' la 
ixval ta'n unq'a lakol 
kab'ale!. 

As tul ai u k'ub'e' uva! xe'ab' 
tetz u kab'ale!. 

8 As ech tatin u Jesúse! vatz 
ung'a tename' uve! ye! ni niman 
Aak eche' 

umaj k'ub' uva! la itx'et unq'a 
tename' toj sti'. 

As la jojtx'u ve't sta'n. 

As ye! nik'ujb'a' unq'a tename' 
ik'u'l ti! u Tiixhe', tan ti! uva! 
ye! nisa' inimat viyol Aake!. As 
k'ujlu ve't kan sti' uva' ech la 
ib'ane'. 


Niyolon u Lu' 
ti' vitenam u Tiixh 


9Pet ech koj ex, tan txaael ve't 
ex ta'n u Tiixhe' ti' etok sitenam 
Aak as ti' etok nachol Tiixhil ti! 
unq'a tename', tan ex ve't tetz 
Aak. As kat itxaa ex Aak ti! uva! 
la b'en etal isuuchil viyol Aake' 
tulaj unq'a tename' ti' vinimla 
b'a'nil Aake', tan kat teq'o el 

tzan Aak vetaanxelale' tu u q'ej 
toktoe'. As kat toksa ve't ex Aak 
sitenamil uva' atkat u txijun tetz 
vetaanxelale' uva! acha'v chittu'. 
10 As jitik ex itenam u Tiixhe' 
b'axa. Pet ech koj cheel, tan ex 
ve't itenam Aak. As b'axa ye'xnik 
pal ex stuul uva' nitxum Aak 
evatz. Pet ech koj cheel, tan 
ootzimal ve't seta'n uva! nitxum 
Aake! evatz. 


Niyolon u Lu' 
ti' uva' kam itxumb'al 
vitenam u Tiixh la ib'ane' 


11 Vitz'in vatzik ex uva' xo'n 
ex sve, as ex uva' tilumal el ex 
tu vetename', as b'iil kuxh la 
pal eb'an vatz u tx'ava'e'. Estile! 
nunb'eya sete OI uva! la eya'sa 
eb'anat u tacha'v vechi'ole' uva' 
nepaavin sta'n, tan a' unq'a 
tacha'v vechi'ole! niyaa tib' tuk' 
u b'a'nla txumb'ale' uva! at tu 
vetaanxelale!. 
12As ai unq'a jikla txumb'ale' 
la ek'uch xo'l unq'a tename' 
uva! ye! ni niman u Tiixhe!. As 
k'uxh kam kuxh umaj va'lexh la 
cheesal seti', as la ek'uche! uva! 
jik ve't etxumb'al neb'ane'. As 
la toksa ve't unq'a tename' iq'ii 
u Tiixhe' tu u q'iie' ti' u tuleb'al 
u Jestis unpajte, tan la til unq'a 
tename' u b'a'ne' uva! neb'ane!. 

13 As OI uva! nimamal u 
Kub'aal Jestse! seta'n, as esti'e! 
la enima unq'a uxhchile' uva! 
at tijle'm, eche' u ijlenaale! uva! 
ib'ooq'ol u tename', 
14tuk' unq'a b'anol ivatz u 
ijlenaale', tan at ve't tijle'm ta'n 
u ijlenaale! ti! taq!at k'axk'o ti! 
unq'a uxhchile' uva' ni b'anon 

u va'lexhe! as tuk' ti! toksal 
iq'ii unq'a uxhchile' uva! b'a'n 
nib'ane!. 

15 As ai nisa' u Tiixhe! sett uva! 
a! u b'a'ne' la eb'ane', aq'al uva! 
ye! la chee iyol unq'a uxhchile' 
seti' uva! a! kuxh u onkonile' 


nib'ane!, tan ye! ninima u Tiixhe!. 


16 As k'uxh q'alpumal ve't ex 
ta'n u Jesucristo, as echini'k 
etal je! ile! sete: «La uchi uva! la 
kub'an u va'lexhe', tan q'alpumal 
ve't oz chajini'k ex la etale!. 
Pet a! u b'a'ne' la eb'ane', tan 
nimamal ve't u Tiixhe' seta'n. 
17As eqeetaj etib' sevatzaj tuk! 
unq'a uxhchile' skajayil. Exo'nitaj 
ung'a qitz'in qatzike! uva! ni 
niman u Tiixhe'. As exo'vataj u 
Tiixhe'. As enimataj u ijlenaale!. 
18 As jank'al ex uva! ato'k ex 
sk'amil xe! umaj b'aal aq'on, as 
k'uxh b'a'n itxumb'al as k'uxh ye! 
b'a'n itxumb'al, as la enima kam 
uva' la tal sete. 
19 Asoj nepaleb'e k'axk'o k'uxh 
ye!l umaj va'lexh kat eb'ana, 
as ate! vib'a'nil u Tiixhe! seti', 
tan nekuy unq'a k'axk'oe' uva! 
nepaleb'e ti! uva! nimamal ve't u 
Tiixhe! seta'n. 
20Pet asoj la q'ospu ve't ex ti! u 
va'lexhe' uve' kat eb'ana, as ye'l 
eq'ii la oksali, tan a' u va'lexhe' 
neb'ane'. Pet asoj nekuy unq'a 
k'axk'oe' uva' nepaleb'e as tul a! 
u b'a'ne' neb'ane', as ate! vib'a'nil 
u Tiixhe! seti', 
21tan kat imolo ex Aak ti' 
uva' la eb'an u b'a'ne' k'uxh la 
epaleb'e u k!axk!oe! sti'. As echat 
la eb'ane' eche! uva' kat ik'uch 
kan u Jesucristo, tan kat ipaleb'e 
Aak u k'axk'oe' sqi'. 

22 As ye'lik ipaav Aak. 

As mita'n umaj chuli yol kat 

el ch'u!l titzi' Aak. 

23 As tul kat yoq'pu ve't Aak, as 
ye!l ich'exel kat tal Aak. As tul 
kat ipaleb'e Aak u k'axk'oe', as 
ye! kat tal Aak ib'anax ich'exel 
te unq'a uxhchile'. Pet aal kat 
ik'ujb'a' Aak ik'u'l ti! u Tiixhe' 
uva' jik chit tuk b'anon isuuchil 
unq'a tename' uva' kat b'anon u 
va'lexhe' te u Jesucristo. 
24As tul kat k'axb'isal vichi'ol 
u Jesucristo vatz u kuruse!, as 
kat teq'o ve't Aak u kupaave! 
sti', as ech ve't ole! eche! kamnaj 
la ib'an vatz u paave!. As isle'l 
ve't o! ti! kub'anat u jike!. As 
kat k'axb'isal vichi'ol Aake' sqi' 
setuk', aq'al uva! b'a'n ve't qatin 
vatz u Tiixhe' la ib'ane', 
25 tan echik ve't gatine' setuk' 
eche! umaj kaneero' uva! 
tz'ejxinalike. Pet ech koj cheel, 
tan kat q'aaviy ve't ok o' k'atz u 
Jesucristo uva! ech tatine! eche! 
umaj xeen txoo tan ni til Aak 
kusuuchil. 


Niyolon u Lu! ti' uva' kam 
inimat tib' u ixoj tuk' itzumel 
1 As echat la eb'ane', ex 

ixqela, tan la enima 
vetzumele'. Asoj ech la eb'ane', 
ex uva' ye! nimamal viyol u 
Tiixhe! ta'n vetzumele', as kamal 
ati uva! la toksa tib' ti! viyol u 
Tiixhe!, 
2 tan la tile! uva! b'a'n 
vetxumb'ale! neb'ane!. 
3As ye! la eje'sa etib! ti! eb'anat 
tuch u xi'l evile! as ti! etoksat 
unq'a vejb'ale' set eche! unq'a 
ooro!e! uva' nilitz'lo'lane', as tuk' 

unq'a oksa'me' uva! je'nal chit 
ija'mil. 
4Pet a! ivaatzil u vejiib'e' u jikla 
txumb'ale' uva' la eb'ane', tan 
ale! ye! la pali. As b'a'nla aama 
ex la ib'ane'! tuk! vetxumb'ale', 
tan ale! uva! b'a'n te u Tiixhe!. 
5 As ech itxumb'al ung'a ixoje! 
uva! nik ib'an na'ytzan uva! 
itenam Tiixh, tan nik ik'ujb'a' 
cha'ma ik'u'l ti! u Tiixhe' tul uva! 
nik inima cha'ma vitzumele!. 
6 As ech kat ib'an u Sara, tan 
kat inima u Sara vitzumele' uva! 
Abraham. As ech kat tal ile': 
«Unb'aal,» ti'k u Sara tal te u 
Abraham. As ech exe' eche! tal 
u Sara asoj a! u b'a'ne' la eb'ane!. 
As ye! la xo'v ex, k'uxh kam 
kuxh la epaleb'e. 

7As echat la eb'ane', ex uva! ex 
tzumela, tan atoj etxumb'al ti' 
etatin tuk! vetixqele' ti' exo'nita!. 
As la etoksa iq'ii vetixqele', tan 
ech tatin cha'mae' eche! umaj 
b'a'nla picheel uva! ye! tii ipaxe!. 
As antu cha'mae' la etzin u 
nimla b'a'nile' setuk' uva! aq'el 
ve't sete. As ale! vetiichajile' 
Katz u Kub'aal Tiixhe'. Asoj 
b'a'n etatin tuk' vetixqele', as 
ye'xhkam la majon evatz ti' 
enachat Tiixh. 


Jik itxumb'al u niman tetz 
u Jesús la ib'ane' 


8 As la val sete uva! unvatzuloj 
chit etxumb'al sevatzaj. As la 
itxum tib' evatz sevatzaj. As 
xo'noj chit etib' sevatzaj. As 
ekuytaj tib' epaav sevatzaj. As ye! 
la etoksa je! eq'ii vatz vemoole!. 
9As ye'l ich'exel u va!lexhe' la 
eb'an te unq'a uxhchile' uva! 

ni b'anon u va!lexhe' sete, as 

mita'n te unq'a uxhchile' uva' la 

yoq'on ex. Pet b'a'n eyolon sti! la 

ib'ane', tan ti! uva' la taq! Aak u 

nimla b'a'nile' sete, as esti'e' kat 

imolokat ex Aak. 
10 Tan ech ni tal uma'l u yol ile! 
uva' tz'ib'amal kan: 

Ab'il uva! nisa! uva' ch'i'umal 
tatin vatz u tx'ava'e' la 
ib'ane', 

as la iya'sa talat u va'lexhla 
yole!. Pet jik chit la yoloni. 

11 Jetzq'u el eeb' Katz u 
va!lexhe!. As b'an u b'a'ne'. 

As ka'b'a'no chit ex sevatzaj. 

As ye' la iya'sa ib'anat u 
b'a'ne!. 

12 Tan nichiib' u Kub'aal Jesúse' 
ti! tilat unq'a uxhchile' uva! 
jik chit nib'ane!. 

As ni tab'i Aak viyole' tul 
nijaj b'a'nil te Aak. 

Pet ech koj unq'a b'anol 
va'lexhe', 

tan ni tixva Aak, ti'k u yole!. 

13 As ye'xheb'il la xe't sett ti! 
ib'anat umaj va'lexh sete, asoj 
aya'l chit ek'u'l neb'an u b'a'ne!. 
14Pet asoj la epaleb'e u k'axk'oe', 
k'uxh a! u jikla txumb'ale' 
neb'ane', as ai u Tiixhe' la aq'on 
vib'a'nile' sett, As ye! la xo'v ex 
ta'n unq'a uxhchile' uva! la zeit 
seti'. As ye! la exaansa etaama 
sta'n. 

15 Pet tuk' chit etaanxelal la 
etoksa iq'ii u Kub'aal Jesúse!, tan 
Aake' iB'aal unq'a veel skajayil. 
As tul la ch'otil ve't sete ti! uva! 
kam sti! nek'ujb'a'kat ek'u'l ti! 

u Cristo, as atoj chit etxumb'al 
ti! etalat isuuchil uva! kam sti! 
nek'ujb'a'kat ek'u'l ti' Aak. Pet 

ye! la etoksa je! eq'ii. As ye! la 
eteesa iq'ii unq'a uxhchile' uve' 
la ch'otin sete. 
16 Pet jik chit etxumb'al la 
eb'ane' ti! etalat isuuchil u 
k'ujleb'al ek'u'le', aq'al uva! la 
kuxh ch'ixvu ve't unq'a uxhchile' 
uve! nixe't seti' tul la til ve'te' 
uva! a! u b'a'ne'! neb'ane' tan 
nimamal ve't u Cristo seta'n. 
17Pet asoj Tiixh la sa'on uva' la 
epaleb'e unq'a k'axk'oe', as aal 
b'a'ne! uva! ti! eb'anat u b'a'ne' la 
epaleb'ekat u k'axk'oe'. As jit ti' 
umaj va'lexh la epaleb'ekat. 
18 Tan eche' kat ib'an u Cristo 
tan unpajul kuxh kat kam Aak 
ti! ichooat u kupaave'. As k'uxh 
jikla aama chit Aak, as kat kam 
Aak sqi!, oi uva! jit o! jikla aama 
as kat taq! Aak qokeb'al Katz 
u Tiixhe'. As kat ipaleb'e Aak u 
kamchile' tuk' vichi'ole'. Pet kat 
tulsa u Tiixhla Espiritu taama 
Aak unpajte. 
19 As kat b'ex Aak ta'n u Tiixhla 
Espíritu ti' talat isuuchil u yole' 
te unq'a kamnaje' tu u atinb'ale' 
uva! jupelkat unq'a kamnaje'. 
20 As ai unq'a tename' uva! kat 
ipaasa tzii na'ytzan tul uva! 
nimik taama u Tiixhe' nik ib'an 
sti' tul nik ib'an u Noé uma'l 
u barco. As ka'l kuxh unq'a 
uxhchile' kat ok tu u barcoe!. As 
ale! vaaxil unq'a uxhchile' uva! 
ye! kat kam ta'n u mam jab'ale!. 
21 As tul nu kuku! xe' u a'e!, as 
a! ivaatzile! uva! kat ok vaaxil 
unq'a uxhchile' tu u barco ti! 
uva! ye! la kam ta'n u a'e'. As jit 
ti! itx'aap u tz'ile' ti' u kuchi'ole' 
nu kuku'kat xe' u a'e!. Pet ti! 
uva! nu kusa' uva! la qootzi 

uva' kat sotzyu ve't u kupaave' 
ta'n u Tiixhe'. As josq'imal ve't 
u gaanxelale' ta'n Aak. As ti! 
uva' kat ul taama u Jesucristo 
unpajte, as sotzsamal ve't 
kupaav. 

22 As kat je! ve't u Jesucristo 
tu almika'. As echen ve't Aak 
tiseb'al u Tiixhe'. As at ve't 
tijle'm u Jesucristo ti' unq'a 
ángel, as ti' unq'a sub'ule!, as 
tuk' unjoltu unq'a uva' at tijle'm. 


Jik chit itxumb'al unq'a 
niman tetz u Jesús la ib'ane' 


1As la val sete, ech ekuyat u 

k'axk'oe' la eb'ane' eche! kat 
ib'an u Cristo tul kat ipaleb'e Aak 
u k'axk'oe' tuk' vichi'ole'. Tan 
ab'il uva' kat paleb'en u k'axk'oe' 
tuk' vichi'ole', as ye! la ik'ul ve't 
tib! itxumb'al tuk' u paave!. 
2 As tul at vatz u tx'ava'e', as ye! 
la ib'an unq'a va'lexhe' uva! ni 
tachva vichi'ole'. Pet ai u b'a'ne' 
la ib'ane' uva! nisa' u Tiixhe!. 
3As nimal q'ii kat ib'ana uva! 
nik eb'an u va'lexhe' uva! nichiib' 
unq'a tename' sti' uva' ye' ni 
niman Tiixh. As nik eb'an u 
tacha'v vechi'ole'. As nik emol 
etib' ti! eb'anat unq'a nimla q'iie' 
as ti! eq'ab'ane!. As nik epaasa 
ek'u'l ti! eb'anat u va'lexhe', tan 
a! velte! ivaatzil etiixh sevatz. As 
tul ale! uva! txojonb'al chit vatz 
u Tiixhe!. 
4As unq'a paasan tziie! uva! 
nik emolo etib' stuk' sb'axa, as 
ye! nipal ve't stuul uva! kam 
sti! ye! nemolokat ve't etib! stuk' 
til epaasat ek'u'l ti! eb'anat u 
va'lexhe' eche! uva! nik eb'an 
blaxa. As niyoq'on ve't seti'. 

5 Pet techal la tal unq'a uxhchile' 
isuuchil te Aak kam uva' kat 
ib'ana, tan techal la ib'an Aak 
isuuchil unq'a tename' skajayil, 
k'uxh isle'le as k'uxh kamnajle. 
6 Estile! uva! kat alpu u b'a'nla 
yole! te unq'a uxhchile' uva! 
kamnajlej, ti' uva! at itiichajil u 
taanxelale' Katz u Tiixhe'. As 
k'uxh kat b'anax ve't isuuchil 
ta'n unq'a uxhchile!. 

7As b'iit kuxh itzojpisal unq'a 
vee! skajayil uva' alel kan ta'n 
u Tiixhe!. Esti'e! la val sete, atoj 
chit enachb'al. As etoksataj chit 
etaama ti' enachat Tiixh. 
8As aya'loj chit ek'u'l la exo'ni 
etib' sevatzaj. Tan asoj nexo'ni 
etib' sevatzaj, as la ekuy tib' 
epaav sevatzaj. 
9As aya'loj chit ek'u'l la eloch 
etib' sevatzaj. As la etaq' ivatb'al 
unq'a qitz'in qatzike!. 
10 As la eloch etib!' sevatzaj tuk' 
vetijle'me' uva' aq'el sete ta'n 
u Tiixhe!. As jik chit etxumb'al 
la eb'an sevatzaj tuk' vetijle'me' 
uva! aq'el sete, tan jalel tib' 
vetijle'me' sejununilaj ta'n Aak. 
11 As ab'iste ex uva! at etijle'm ti! 
etalat viyol u Tiixhe', as jik chit 
la etal isuuchil u yole'. As ex uva' 
at etijle'm ta'n Aak ti' elochat 
etib' tuk' unq'a qitz'in qatzike!, 
k'uxh kam kuxh lochb'alil la 
eb'an ste. As eb'antaj tuk' u 
yak'ile! uva! aq'el sete ta'n Aak, 
aq'al uva! la oksal iq'ii u Tiixhe' 
ti' unq'a lochb'ale' uva! neb'ane' 
ta'n vib'a'nil u Jesucristo. As ye! 





592 


la ya'sal toksal iq'ii Aak. As ye'l 
iya'teb'al u tijlenaalil Aake! ti! 
chit ib'ene'. An chite'. 


U chiib'ichile' 
tu unq'a iltza'le' 

12Ex vitz'in vatzik uva' xo'n 
ex sve, as ye! la sotz ek'u'l ti' 
epaleb'et unq'a k'axk'oe', tan 
ech chit la ib'ane! ti! eyak'insale' 
eche' tok umaj ch'ich' tu xamal 
ti! teesal u va'lexhe! sti'. 
13 Pet aal la chiib' ex tul la 
epaleb'e unq'a k'axk'oe' k'uxh 
ai u b'a'ne! neb'ane', as eela 
kuxh stuk' uva! ech epaleb'et u 
k'axk'oe' eche! uve' kat ipaleb'e 
u Cristoe!. As la chiib' ex tu u 
nimla chiib'ichile' tul uva! la 
oksal ve't iq'ii Aak. 
14 Asoj la yoq'pu ve't ex ti! uva' ex 
niman tetz u Cristo, as achveb'al 
chit ex, tan at ve't u Tiixhla 
Espíritu set! tuk' vinimla b'a'nile'. 
As ootzimal sqa'n uva! niyoq'on 
unq'a tename! ti! u Cristo. Pet ech 
koj ex, tan netoksa iq'ii Aak g 
15 Esti'e! ye! la uchi uva! ti! 
eyatz'at umaj uxhchil la 
epaleb'ekat unq'a k'axk'oe'. As 
mita'n ti' umaj elag'; as mita'n 
ti' etoksat etib' xo'l umaj yol uva! 
ye'l etokeb'al sti'; as mita'n ti' 
eb'anat uma'toj va'lexh. 
16 Pet asoj ti' uva' nimamal 
u Cristo seta'n la epaleb'ekat 
unq'a k'axk'oe', as ye! la ch'ixvu 
ve't ex. Pet aal la etoksa iq'ii u 
Tiixhe! ti' ek'uchata' uva! ex ve't 
niman tetz u Cristo. 


a 4,14 At ka't unq'a u'uje! uva! ye! nichee u yole' stuul uva! ech ni tal ile': «As 
ootzimal sqa'n uva! niyoq'on unq'a tename! ti' u Cristo. Pet ech koj ex, tan netoksa 


iq'ii Aak,» ti'k u yole!. 

17As ni val sete, uva! ye! la 
sotz ek'u'l ti! epaleb'et unq'a 
k'axk'oe' ti! eyak'insale', tan kat 
ilejlu ve't u q'iie' uva! la xe't u 
Tiixhe! ti' ib'anat kusuuchil, o' 
uva! o! itenam Aak. Asoj ech la 
ib'an Aake' sqe as tul o! itenam 
Aak, ¿as ai kol ye' la ib'an Aak 
q'a te unq'a uxhchile' uva! ye! ni 
niman u b'a'nla yole' uva' ni tal 
Aak? 
18 As ech ni tal uma't u yol ile! 
uva' tz'ib'amal kan: 

As ye! nitx'ol ve't unq'a 
niman tetz u Tiixhe' tel 
vatz u k'axk'oe' ti! uva! 
ye' la b'en tu u choob'al 
paave!, 

¿as a! kol ye! la ib'an q'a te 
ung'a b'anol va!lexhe! tuk' 
unq'a paasan tziie! uva! ye! 
ni niman Aak? ti'k u yole!. 

19Esti'e! la val sete, ex uva! ni 
paleb'en ung'a k'axk'oe' uva! a! u 
Tiixhe' ni salon. As ye! la ya' ex 
ti' eb'anat u b'a'ne'. As la etaq! ok 
vetiichajile' tiq'ab' Aak ti! ib'anat 
Aak kam uva! nisa' Aak seti' tan 
Aake' cheesan qetz. As jik chit 
itxumb'al Aak ti' ib'anat u b'a'ne' 
uva' alel kan sqi' ta'n Aak. 


Nib'eya u Lu' te unq'a 

iq'esal ilol itenam Tiixh 

1As la val uma'l u yol sete, 

vitz'in vatzik, ex uva' ex 
iq'esal xo'l unq'a qitz'in qatzike!. 
As echat in unpajte, tan in 
iq'esal xo'l unq'a qitz'in qatzike!. 
As antu ve't ine' kat ilon unq'a 
k'axk'oe' uva! kat ipaleb'e u 

Cristo. As in uma'l u uxhchil uva' 
kat ilon vilitz'kab'an u Jesús. As 
ale! uve! tuk til unq'a tename' 
skajayil. 

2Asjik chit la etil isuuchil 
vitenam u Tiixhe', tan ech tatine' 
eche! joloj kaneero'. As aya'l 

chit ek'u'l la eb'an u aq'one! ti' 
elochata', eche! uva! nisa' Aak 
seti!, 44 As jit ya'lumal ex sti'. As 
jit ti! etx'akat epuaj la aq'onvukat 
ex. 

3As epaasak etib' tuk! vetijle'me' 
xo'l unq'a gitz'in qatzike! uva! 
netil isuuchil. Pet la ek'uch ung'a 
b'a'nla txumb'ale' svatz. 

4As tul la ul ve't u Jestise' 
unpajte, tan Aake' u nimla xeen 
getze', as la kuk'ul ve't u nimla 
tx'aja'me' setuk! uva' ye'xh jatu 
la pali, tan ech qatine' vatz Aak 
eche' xeen txoo. 

5 As echat ex uva! ex Gul 
aama, as la val sete, enimataj 
ung'a eq'esale' uva! at tijle'm 
sexo'l. As la val sete, ex qitz'in 
qatzik sekajayil, enimataj chit 
etib! sevatzaj. As ye! la eje'sa 
etib', 

tan ye! nisa' u Kub'aal Tiixhe' 
uve! nib'an unq'a uxhchile' 
uve' nije'sa tib'. 

Pet at vib'a'nil Aake' ti' unq'a 
uxhchile' uva! ye! nije'sa 
tib!. 

6 As ye! la eje'sa etib! vatz u 
Tiixhe'. As enimataj kam uva! 
nisa! Aak sett uva! la epaleb'e, 
tan at iyak'il Aak ti! elochpe'. As 
an kuxh Aake' la oksan eq'ii tul 
uva' la ilej vatz Aak. 


aa 5.2 At ka't unq'a u'uje! uva' ye! nichee u yole' stuul uva! ech ni tal ei: «eche! uva' 


nisa' Aak seti',» ti'k unq'a yole!. 

7As jank'al unq'a uva! nepaleb'e 
uva! ni xaansan etaama, as 
etoksataj tiq'ab' Aak, tan ni tok 
Aak ilil seti'. 

8 As atoj enachb'al. As la chit 
etil etib', tan nichuk u tx'i'lanaje' 
txumb'al seti' ti' teesat etiichajil 
k'atz u Tiixhe' eche' nib'an 
umaj b'alam tul nivulun txoo ti' 
iyatz'at uma'toj txoo ti' ichi'ata!. 
9 As emajtaj ivatz u tx'i'lanaje! 


tul nichuk txumb'al ti' imaxtib'et 


ex. As ye! la ka'kab'in etaama ti! 
u k'ujleb'al ek'u'le! ti! u Tiixhe!. 
As atoj sek'u'l uva! nipaleb'e 
unjoltu unq'a qitz'in qatzike' 
unq'a k'axk'oe' vatz u tx'ava'e' 
eche! uva! nepaleb'e. 

10 As tul ma't epaleb'et ung'a 
k'axk'oe' tu unq'a q'iie', as la 
iloch ve't ex u Tiixhe'. Asu 
Jesucristoe' la b'anon uva! ye! 
la ka'kab'in ve't etaama. As la 
iyak'insa ve't Aak vetaanxelale!. 
As tii ve't etatin k'atz Aak la 
ib'ane!. As esti'e! kat imolokat 
ex Aak, ti' uva' at ve't etokeb'al 
k'atz Aak tul la ok ve't Aak tu u 
tijle'me' ti! tilat isuuchil unq'a 
tename! ti' chit ib'ene!. 

11 As ta'n u Tiixhe' la oksal iq'ii, 
tan Aake'?' B'ooq'ol ti! unq'a veel 
skajayil ti' chit ib'ene!. An chite!. 


Nitzojpu ve't u Lu' ti' iyolone' 

12 As ib'a'nil kuxh u qitz!in 
qatzike' u Silvano uva' k'ujleb'al 
chit k'u'l, as nuntz'ib'a b'en 
ka'l unq'a yole' sete tu u u'uje! 
ti' unyak'insat etaama as ti' 
valat sete ti' unq'a k'axk'oe' 
uva' nepaleb'e. As ale! vib'a'nil 
u Tiixhe! uva! at seti', asoj ti! 
eb'anat u b'a'ne! nepaleb'ekat 
ung'a k'axk'oe' ti! uva! nimamal 
u Jesucristo seta'n. 

13 As jank'al unq'a qitz'in 
qatzike! uva! echen tzitza' tu 
Babilonia uva! txaael ta'n u 
Tiixhe! eche! uva! kat ib'an Aak 
sete, as ni taq' b'en chajaak itzii 
sete. As u Marcos uva! eche! 
umaj unk'aol, as ni taq' b'en itzii 
sete unpajte. 

14 As aya'l chit ek'u'l la etiixhi 
etib' ti! ek'uchata' uva! xo'n chit 
etib! sevatzaj. ch 

As b'a'noj etatin sevatzaj 
sekajayil, jank'al ex uva! ato'k ex 
Katz u Jesucristo. An chite!. 





b' 5.11 At ka't unq'a u'uje! uva! ye! nichee u yole' stuul uva! ech ni tal ile': «ta'n Aake' 


la oksal iq'ii,» ti'ke. 


ch 5.14 A! isuuchil u yole' tu yolb'al griego: Tul la etiixhi etib', as la itztub' tib' txala 


etzi' sevatzaj. 

Ika'v u'uj 
uva' itz'ib'a bien 
u Lu! 


te unq'a niman tetz u Jesús 


Ni taq' b'en u Lu itzii 

1 Ine' in Lu' uva' Simón. As 

in ik'am u Jesucristoe!. As 
in apóstol. As la val b'en untzii 
sete, jank'al ex uva! eela u 
k'ujleb'al kuk'u!le! setuk' uva! 
aq'el sqe ta'n u Jesucristoe' uva! 
jik chit itxumb'al, tan Aake' 
kuTiixh uva! ni q'alpun ol vatz u 
kupaave!. 
2As ai u Tiixhe' la aq!lon 
vib'a'nile' sett ti! uva! acha'v 
etatine! sevatzaj, tan ti' uva! 
ootzimal u Tiixhe' tuk' u Kub'aal 
Jesucristoe' seta'n. 


Ni tal u Lu' 
uva' kam sti' kat imolokat 
u Tiixhe' vitename' 


3 As tul kat qootzi ve't u 
Tiixhe' tuk' viyak'ile', as kat tag' 
Aak sqe jank'al uva' ni lochon ol 
ti' u kutiichajile' Katz Aak, as ti! 
uva' aya'l chit kuk'u'l nu kunima 
Aak aq'al uva' la chiib' Aak sqi'. 
As Aake! uva! kat molon oi tuk! 
vib'a'nile' uva' nim talche'. 
4As tuk' vitxumb'al u Tiixhe' 
uva' nim talche', as kat tal kan 
Aak unq'a yole' sqe uva! nim 
talche' uva' acha'v chittu', aq'al 





uva! la txakon sqi' ti' uva! eela 
u kutxumb'ale' la ib'ane' tuk! 
Aak, tan kat qaq'lu ve't kan 
ung'a va'lexhla txumb'ale' eche! 
uva! nib'an unq'a uxhchile' 
vatz u txlava!e! tuk' u tacha'v 
vichi'ole'. 

5 As nimla b'a'nil kat ib'an u 
Tiixhe! sqe. Esti'e' ni val sete, 
kat ek'ujb'a' ek'u'l ti! Aak. As 
jit kuxh ta'ne' la eb'ane'. Pet la 
etaq' yak'il ti! eb'anat u b'a'ne' 
b'enameen. As jit kuxh ta'ne' la 
eb'ane'. Pet atoj chit etxumb'al 
tuk' unq'a emoole!. 

6 As la etil je! etib' ti! uva! ye! 
la eb'an u va'lexhe'. As nim 
etaama la eb'ane' tul la epaleb'e 
u k'axk'oe'. As la etaq' yak'il ti! 
uva! aya'l chit ek'u'l la enima u 
Tiixhe', aq'al uva' la chiib' Aak 
seti'. 

7As la enima etib' sevatzaj. 
As la exo'ni unjoltu unq'a 
uxhchile! uva! ye! ni niman u 
Tiixhe!. 

8 Asoj la etag' yak'il ti' eblanat 
u b'a'nla txumb'ale! eche! uva! 
ni val sete, as la etil icha'xal u 
b!a'ne' uva' neb'ane', k'uchb'al 
tetz uva' ootzimal ve't u Kub'aal 
Jesucristoe! seta'n. 

9Pet ab'il uva! ye! la b'anon eche! 
uva! ni val sete, as ech tatine' 
eche' umaj Got, tan nisotz ve't 
sk'u'l uva! kat isotzsa u Tiixhe! 
vipaave' uva' nik ib'an na'ytzan. 
As ye! nipal stuul uva! a! nisa' 
Aak uva! jik chit itxumb'al la 
iblan vatz Aak. 

10 Esti'e' ni val sete, vitz'in 
vatzik, eya'lutaj etib! ti! 
ek'uchata' uva' kat imolo ex 

u Tiixhe' ti! etok sme'al ik'aol 
Aak, tan Aake' kat txaaon ex. 
Asoj ech la eb'ane' eche' uva! ni 
val sete, as ye'xh jatu la ejalpu 
etxumb'al ti' u Tiixhe!. 

11 Asoj la etaq' yak'il ti! eb'anat 
u b'a'nla txumb'ale' eche! uva! 
ni val sete, as aya'l chit ik'u'l u 
Tiixhe! ti! taq'at Aak etokeb'al 
tu u b'a'nla atinb'ale' uva! 
b'ooq'olkat u Kub'aal Jesucristoe' 
ti' chit ib'ene'. As Aake' u 
q'alpun qetze'. 

12 As k'uxh ootzimal ve't 
unq'a yole' seta'n uva' alel sete 
sva'n, as techal la vulsa sek'u'l 
unpajte. As k'uxh nimamal 
seta'n uva! jik chit unq'a yole' 
uva' ni val sete, as ye! la unya'sa 
valat sete. 

13 As tul uva' atiltel in vatz u 
tx'ava'e', as ni vitz'a uva! vetz 
chite! ti' vulsat unq'a yole' sek'u'l 
aq'al uva! la etitz!a, 

14tan alel sve ta'n u Kub'aal 
Jesucristoe! uva! b'iit kuxh 
ilejat ve't u q'iie' uva' la kam 
ve't in. 

15 As tuk chit unya'lu vib' ti' 
valat isuuchil unq'a yole' sete, 
tan al ni vale! uva! k'uxh ma't 
unkame', as ye! la eya'sa etulsat 
unq'a yole! sek'u'l. 

Ni tal u Lu' 
ti' uva' kam kat tila 


16 As tul kat qal isuuchil 
viyak'il vib'a'nil u Kub'aal 
Jesucristoe' sete tuk' u tuleb'al 
Aake' unpajte, as jit viyol unq'a 
uxhchile' uva' kat kuxh chee tivi! 
kat qal sete. Pet a' kat qal sete 
til isuuchil vitxumb'al Aake' uva! 
kat qila, uva' nim talche!. 
17As kat oksal iq'ii u Jesúse! ta'n 
u Kub'aal Tiixhe' uva' ni toksal 
iq'ii as kat tal ku! tzan Aak uma'l 
u yol tu almika' uva' ech kat 
tal ile!: «A! vunK'aole' uva! xo'n 
chit sve. As va'l chit ichiib' u 
vaanxelale! sti!» ti'k Aak. 

18 As o'e! kat ab'in u yole' uva! 
kat alax ku' tzan tu almika' tul 
atik o! Katz u Kub'aal Jesúse! vi! 
u vitz uva! kat yolonkat u Tiixhe!. 
19As ti! u yole' uva! kat qab'i, as 
ootzimal sqa'n uva! jike! unq'a 
yole' uva' alel kan ta'n unq'a 
q'ajsan tetz viyol u Tiixhe!. As 
b'a'ne' uva! nenima, tan ech 
nib'an u yole! eche! umaj xamal 
til itxijun tu u toktoe!, techal 
isajb'e!. As ech itxijun ung'a yole' 
tu u qaanxelale! eche! itxijun u 
Aaq'ana'le'! tul kat b'uug' vatz u 
almika'e!. 

20As palojtaj ex tu u yole' uva! 
tuk val sete, tan ung'a yole' uva! 
tz'ib'amal kan ta'n ung'a q'ajsan 
tetz viyol u Tiixhe!, as eche' 
techal kuxh koj kat tal chajaak 
isuuchil u yole' tuk' itxumb'al. 
21 As eche! tetz koj chajaak u 
yole! uva! kat tala. Pet chajaake' 
uva! k'ujlu ve't kan ta'n u 
Tiixhe', as a'e! kat alon unq'a 
yole'. As a! u Tiixhla Espíritu kat 

ag'on itxumb'al ti' talat unq'a 
yole!. 


Niyolon u Lu' ti' unq'a uxhchil 
uva! nu kuxh toksa je' tib' 
q'ajsan tetz iyol Tiixh 
Judas 3-13 

1As la val sete, vitz'in 
vatzik, tan atik chit unq'a 

uxhchile' uva' nu kuxh toksa je! 
tib' q'ajsan tetz viyol u Tiixhe' 
xo'l unq'a itenam Aake' na'ytzan. 
As echat tuk ib'an sexo'l, tan at 
unq'a uxhchile' uva! la toksa je! 
tib' chusul tetz viyol u Tiixhe!. 
As ye! nachel sete tul la ichus 
ex ti' unjoltu unq'a yole' uva! la 
yansan vetxumb'ale'. As ye! la 
inima ve't unq'a uxhchile' uva! 
kat kam u Kub'aal Jestse! ti! 
ichooat ipaav unq'a uxhchile'. As 
a! uxhchile! uva' ye! kuxh nachel 
ste uva! la ul u k'axk'oe! sti'. 
2As nimal unq'a tename' la 
b'anon unq'a va'lexhla txumb'ale' 
eche! uva! nib'an unq'a chulin 
yole'. As la el iq'ii u jikla yole' 
ta'n u va'lexhla txumb'ale' uve' 
nib'an unq'a uxhchile!. 
3As la imaxtib'e ex unq'a chulin 
yole! tuk' unq'a yole! uva! nu 
kuxh ichee tivi', tan ai kuxh u 
puaje' la tilo'k seti'. Pet a! unq'a 
uxhchile' uva' kat tal kan u 
Tiixhe! sti' na'ytzan, as cheel ye! 
la b'alax ve't tul u k'axk'oe! sti". 

4As ye! kat isotzsa u Tiixhe' 
ipaav unq'a angele' uva' kat 
ipaasa tzii vatz Aak, pet kat 
taq' b'en Aak unq'a angele' tu 
unq'a tokkin atinb'ale' uva! la 
ipaleb'ekat u k'axk'oe'. As kat 
ijup kan Aak tzitzi', techal la ilej 
u q'iie! uva! la b'anax isuuchil. 

5 As ye! kat isotzsa u Tiixhe' 
ipaav unq'a chulin yole' eche! 
uva' kat ib'an Aak te unq'a 
tename' na'ytzan tul uva! ye! nik 
inima u yole! uva! nik tal u Noé 
ste uva! la ijikb'a' ung'a tename' 
itxumb'al vatz u Tiixhe!. As ye! 
kat iya'sa u Tiixhe! ti' taq'at tzan 
u k'axk'oe' ti! unq'a paasan tziie', 
tan kat taq! tzan Aak u mam 
jab'ale' sti'. Pet kat ikol Aak u 
Noé vatz u jab'ale' tuk! vujva'l 
unq'a tatine!. 
6As echat kat ib'an Aak te unq'a 
tename' uva' aa Sodoma tuk' 
unq'a aa Gomorra, tan kat taq' 
ku' tzan Aak xamal ti' unq'a 
tename! ti! isotzsale'. As kat 
ib'ensa ve't Aak unq'a tename' 
tza'jil. As ech ik'uchat Aake' sqe 
uva' techal la taq' tzan Aak u 
k'axk'oe' ti! unq'a tename' uva! a! 
kuxh u paasan tziila txumb'ale' 
nib'ane'. 
7Pet tul kat taq! ku! tzan u 
Kub'aal Tiixhe' u xamale' ti! 
unq'a tename', as kat ikol Aak u 
Lot vatz u xamale', tan ti! uva! 
jik chit itxumb'al naj. As nik 
ixaan taama u Lot ta'n unq'a 
va'lexhla txumb'ale' uva! nik 
ib'an unq'a tename'. 
8As jik itxumb'al u Lot tul 
jejlik xo'l unq'a tename'. As atik 
ok taama ti! ib'anat u b'a'ne'. 
Estile! nik ixaan taama u Lote! 
b'enameen ta'n unq'a va'lexhla 
txumb'ale' uva! nik tile' as 
nik tab'i uva! nik ib'an unq'a 
tename!. 

9As ootzimal ta'n u Kub'aal 
Jesúse' uva! kam la tulb'e Aak 
qeesal vatz unq'a k'axk'oe' 
uve! la eesan kan oi til Aak. As 

ootzimal unpajte ta'n Aak uva! 
kam ni tulb'e Aak unq'a tename' 
uva! ye! ni niman Aak, tan at ve't 
tzan u k'axk'oe' ti' unq'a tename' 
tu u q'iie' tul la b'anax isuuchil. 
10 As a! unq'a uxhchile' uva' 
techal la ul unq'a k'axk'oe' sti! 
uva! nipaavine! ti! ib'anat u 
tacha'v vichi'ole! as ye! ninima 
ung'a iq'esale'. As ech itxumb'al 
ung'a chulin yole', tan a! kuxh 
vitxumb'ale' ni toksa. As tii chit 
taama ti' iblanat umaj kam, tan 
ye! nixo!ve! ti! talat umaj yol ti' 
ung'a ib'ooq'ole' uva! at vatz u 
tx'ava'e' tuk! uve! at tu almika!. 
11 Pet ech koj unq'a ángele!, tan 
k'uxh nim talche' as palnal u 
tijle'me' ti' unq'a chulin yole', as 
ye'l umaj yoq'o'm ni tal unq'a 
angele' ti! unq'a uxhchile' vatz u 
Kub'aal Jesúse!. 

12 Pet ech koj unq'a chulin 
yole', tan ye' nipal tu unq'a vee' 
nib'ane'. As nu kuxh iyoq'one', 
tan ech kuxh vitxumb'ale' eche' 
unq'a txokope!, tan ye! ni titz'a 
txoo kam uva' nib'an txoo. Pet 
la ilej uma'l u q'ii uva! la sotzsal 
ivatz unq'a chulin yole' ti' u 
va'lexhe'! uva' nib'ane', eche! 
isotzsal ivatz unq'a txokope' uva! 
kat txeypi ti! iyatz'pe!. 

13 As la b'anax ich'exel te unq'a 
paasan tziie' ti! unq'a va'lexhe' 
uve! kat ib'ana tan nichiib'e! ti! 
iblanat u va'lexhe'. Tan ech tatin 
vitxumb'al unq'a paasan tziie' 
eche' umaj tz'il uva' ni tok ti' 
umaj saj oksa'm tul ni tok unq'a 
chulin yole' sexo'l tul nek'ul etib' 
ti' eb'anat umaj tx'a'o'm. 

14 As ai kuxh ni titz'a ipaavin 
tuk' uma't ixoj, tan ye! nipal 

ik'u'l til ipaavine'. As nu kuxh 
ichuk txumb'al ti' imaxtib'et 
unq'a uxhchile' ti! uva! la 
paavini uva' nu kuxh ika'kab'in 
taama ti' u Jesúse!. As ato'k chit 
taama unq'a chulin yole' ti! tetzit 
unq'a veel uva! ye'l tetz sti'. ¡As 
at ve't tzan u k'axk'oe' sti! ta'n u 
Tiixhe'!! 
15 Tan kat iya'sa ve't unq'a chulin 
yole' inimat u jikla yole!, pet a! 
ve't vitxumb'al u Balaame', vik'aol 
u Beor, kat inima ve't chajnaj. Kat 
txuq'txun ve't u Balaame' tan 
itz'a'jtik chit isa! naj ti' u puaje'. 
16 Pet majax ve't ivatz u Balaam 
OI u va'lexhe' uva! nik ib'ane', 
tan a! ve't vib'ure' kat yolon ste 
eche' iyolon umaj uxhchil, ti' 
uva' ye! la ib'an ve't u onkonla 
txumb'ale' uva' nik titz'a. 

17As eche' unq'a chulin yole', 
tan ai ni tale! uva! b'a'n etatine' 
la eb'ane' asoj la enima unq'a 
yole! uva! nichuse'. Pet jit'e'che', 
tan ech tatin ung'a chulin yole' 
eche' tatin umaj chon a! uva! ye'l 
ve't a! ni tel ch'u'l stuul. As ech 
b'an ta'ne! eche! u suutz!e! uva! 
ye'l jab'al ni taq'e!. Pet ijamal 
kuxh ta'n u kajiq'e!. Esti'e' uva! 
a! u q'ej toktoe! uva! xo'veb'al 
chittu' ni tx'eb'on sti'. 
18 As tul nije'sa tib' unq'a chulin 
yole' tuk! viyole! uva! ye'l itxa'k, 
as nichuk txumb'al ti' imaxtib'et 
unq'a uxhchile! uva! a'n oknajle 
ti' inimat u Tiixhe', tan ai ni 
tal unq'a chulin yole' uva! la 
q'aav unq'a uxhchile' ti' ib'anat 
u va!lexhe' uva! nisa' vichi'ole', 
eche! uve' nik ib'an b'axa xo'l 
unq'a imoole' uva! a! kuxh u 
va!lexhe' nib'ane!. 

19As ni taltzi' unq'a chulin yole' 
te ung'a uxhchile' uva! la uch 
iblanata' kam uva! ni tal taama. 
As tul ai ung'a chulin yole' uva! 
eyen ve't jaq' u paave!, tan a! 
ve'te! ik'am u paave', tan asoj 
a! u va'lexhe! la oleb' ti' umaj 
uxhchil, as ik'am ve't u va'lexhe' 
u uxhchile'. 
20 As txumleb'al chit ve't tatin 
u uxhchile' la ib'ane' ti! uva! 
nik ib'an b'axa, asoj la taq' tib' 
k'ampoj ti' u va'lexhe' unpajte 
tul uva! ma't iya'sat ib'anata' uva! 
nik ib'an b'axa, tan ootzimal ve't 
u Kub'aal Jesucristoe! sta'n, u 
q'alpun qetze'. 
21 Asoj la iya'sa ve't u uxhchile' 
inimat u Jesucristoe' tul uva' 
ma't toksat tib! ti! inimata', as 
aal b'a'ne! uva! ye! koj kat toksa 
tib' ti' inimat u jikla yole' uva! 
kat alpu ste ta'n Aak 
22 Tan asoj la q'aav ve't u 
uxhchile! ti' ib'anat u va'lexhe', 
as ech kat ib'ane' eche' ni tal ka'l 
unq'a yol uva! ech ni tal ile: 
Niq'aav u Giel ti! techb'ut 
vixa've' unpajte. 
As eche' u chichame' tan tul 
uva' ma't tachinsal txoo, 
as ma't isuji tib' txoo tu u suje' 
unpajte, ti'k unq'a yole!. 


Niyolon u Lu' 
ti' u tuleb'al u Jesús unpajte 


1Vitz'in vatzik tan xo'n chit 

ex sve, as kat untz'ib'a b'en 
uma'l u u'uj sete b'axa. As cheel 
nuntz'ib'a b'en uma't u u'uje' 
sete, tan a! ni vale' uva! tul la 
esik'le unq'a u'uje' skaab'il, as 
la etulsa unq'a chusb'ale' sek'u'l, 
aq'al uva' jik chit la pal ex stuul. 

2 La etitz'a, as la etulsa unq'a 
yole! sek'u'l uva! tal kan unq'a 
q'ajsan tetz viyol u Tiixhe' sb'axa 
as tuk' unq'a yole' uva' tal kan 
u Kub'aal Jesucristoe' u q'alpun 
getze!, as tuk! unq'a yole' uve! tal 
kan unq'a apóstole!. 

3 La pal ex stuul ti' unq'a 
q'iie' uva! at ol stuul cheel, tan 
at ung'a uxhchile' uva! la eesan 
eg'ii, tan ti' uva! nenima uva! la 
ul u Jesucristoe' vatz u tx'ava'e' 
unpajte. As a! uxhchile' uva! a! 
kuxh u tacha'v vichi'ole' nib'ane'. 
4 As ech la tal ile': «¿Kam q'i 
nitel kuxh enima unq'a yole' uva! 
alel kan ti' uva! la ul u Cristoe' 
unpajte? As na'ytzane' ikam 
unq'a q'esla kub'aale'. As antel 
kuxh b'an ta'n u vatz tx'ava'e' 
eche' uva' b'anik ta'n tul 
sicheesale',» chaj ung'a uzhchile' 
la tale'. 
5 As tzaa chit te unq'a uxhchile' 
uva' ye' nisa' inimata' uva' tuk' 
kuxh uma'l u yol uva' kat tal 
u Tiixhe', as kat icheesa Aak u 
almika'e' tuk' u tx'ava'e'. As a! 
elnalkat ch'u'l u tx'ava'e' Katz u 
ale!. As xo'lamal u tx'ava'e' ta'n u 
ale! cheel. 
6 As tuk' kuxh uma't u yole' uva! 
kat tal Aak, as kat kam unq'a 
tename! ta'n u ale! uva! na'ytzan 
tul kat ul u mam jab'ale! sti". 
7As tuk' uma't yol uva! alel kan 
ta'n Aak, as ni tx'eb'on u tx'ava'e' 
tuk' u almika'e' uva' at cheel 
til itzle!sale! ta'n u xamale' tu u 
q'iie' uva! la ib'an Aak isuuchil 
unq'a paasan tziie' ti! ib'en tu u 
k'axk'oe'. 

8 Vitz'in vatzik uva! xo'n chit 
ex sve, as ye! la sotz sek'u'l uva! 

vatz u Kub'aal Jesúse! as uma'l 
q'ii as eela kuxh stuk' uva' uma'l 
mil yaab' sukuvatz. As uma'l mil 
yaab' sukuvatz as uma'l kuxh q'ii 
vatz Aak. 

9As ye'l Aake' la b'alaxti ti' tul 
unpajte eche' uva' alel kan ta'n 
Aak, k'uxh at unq'a uxhchile' ni 
alon uva' kat b'alaxtiy ve't Aak 
ti! tule!. Pet nim chit taama Aak 
nib'an sqi' tuk' ti! unq'a tename', 
tan a! nisa' Aak uva! ye'l umaj 
uxhchil la tz'ejxik kan. Pet 
kajayil unq'a uxhchile' la ik'axa 
tib' vatz Aak. 

10Pet la ilej ve't u q'iie' ti' u 
tuleb'al u Kub'aal Jesúse' 
unpajte. As ech tule' eche' umaj 
elq'om uva' ye' nachel sqe 

uva! la ul tu u aq'b'ale'. As ech 
ivulune' eche' umaj mam kajiq' 
uva! xo'veb'al chittu' la ib'ane' 
tul la sotz ve't u almika'e'. As 

la ep ve't unq'a veel uva! at 

vatz u almika'e' ta'n u xamale!. 
As la tz'e' ve't u txlavale! tuk! 
unq'a vee! skajayil uva! at vatz u 
tx'ava'e'. 

11 Esti'e' uva! jik chit 
kutxumb'al la kub'ane'. As aya'l 
chit kuk'u'l or kunachat Tiixh, 
tan ootzimal sqa'n uva' la sotz 
ve't unq'a vee! skajayil. 

12 As aya'l chit kuk'u'l la 
kutx'eb'e' ti! ilejat u q'iie' uva! 
k'ujlu kan ta'n u Tiixhe' tul uva! 
la Giel ve't u vatz almika'e' ti! 
isotze!. As la a'x ve't unq'a vee! 
skajayil uva! at vatz u almika!e', 
techal chit la sotzi ta'n u 
xamale!. 

13 Pet nu kutx'eb' uma't u ak! 
almika' tuk' uma't u ak' tx'ava', 
tan eche' uva' alel kan ta'n u 

Tiixhe'. As a! ve't u jike! tuk! u 
b'a'ne' la b'anchu ve't tzitzi'. 

14 Esti'e! ni val sete, vitz'in 
vatzik uva' xo'n chit ex sve, 
as tul uva' nu kutx'eb' u ak 
almika'e' tuk' u ak' tx'ava'e', as 
kuya'lutaj chit qib' ti' kub'anata' 
kam uva' ni tal Aak sqe, aq'al 
uva! acha'v chit qatine' la ib'ane' 
tul la ul u Jesúse' unpajte. As 
ye'l umaj va'lexhla yol la chee 
sqi'. As b'a'n qatin tuk' Aak la 
iblane!. 

15 Atoj sek'u'l uva! nim chit 
taama u Kub'aal Jesúse' nib'ane!, 
tan a! nisa' Aak uva! la q'alpul 
ve't ung'a uxhchile' skajayil vatz 
vipaave'. As u qitz'in gatzik uva' 
Pablo uva' xo'n chit sqe, as ech 
u yole! uva! kat itz'ib'a b'en sete 
tuk' u txumb'ale! uva! kat aq'ax 
ste ta'n u Tiixhe!. 

16 As tu ung'a u'uje' skajayil 
uva! kat itz'ib'a b'en u Pablo, as 
ech unq'a chusb'ale! uva' kat 
tala eche' uva' ni val sete. Pet 

at unq'a yole' uva' tz'ib'amal 
kan ta'n u Pablo uva! q'oonnal 
chit nu kupal stuul. As unq'a 
uxhchile' uva' nika'kab'in taama 
uva! ye'l itxumb'al ati ti! viyol u 
Tiixhe', as nijalpu ve't isuuchil 
unq'a yole! uva! tz'ib'amal kan 
ta'n u Pablo as tuk' ka't viyol u 
Tiixhe! uva! tz'ib'amal kan. Esti'e' 
uva' an kuxh unq'a uxhchile' 
niyansa je! tib! ti! uva! ye! la 
sotzsal ipaav. 

17 Vitz'in vatzik uva! xo'n ex sve, 
as ootzimal seta'n uva' at unq'a 
uxhchile' uva! la maxtib'en ex. Atoj 
chit enachb'al, ti! uva! ye! la enima 
unq'a va'lexhla chusb'ale' uva! ni 
tal unq'a chulin yole', tan asoj la 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


601 2 LU! 3 


enima unq'a va'lexhla chusb'ale', uva! kat q'alpun oi as ti! 

as la ib'ane' uva! la ka'kab'in ve't etootzit vitxumb'al Aake' 
etaama ti! u jikla yole'. sb'a'n. 

18 Pet la eyak'insa etib' ti! ¡As qgoksataj iq'ii Aak cheel as 


vib'a'nil u Kub'aal Jesucristoe' ti! chit ib'ene'! An chite!. 

U b'axa u'uj 
uva' itz'ib'a b'en 
u Xhun 


te unq'a niman tetz u Jesús 


Ni tal u Xhun isuuchil u yol 
ti' u tijle'm u Jesús 
1As u Jesucristo u k'uchul 
tetz u tijle'm u Tiixhe!, 

tan atik chit Aak tixe'teb'al u 
q'iisaje'. As a'e' uva' kat qab'i 
viyole'. As kat qila tuk' kuvatz; 
as kat kukana tuk' kug'ab'. As 
kat qootzi u tijle'me', tan ale! u 
k'uchul tetz u tijle'm u Tiixhe!. 
As a'e' u aq'ol tetz kutiichajil 
k'atz u Tiixhe!, 
2tan eyenik Aak k'atz u Tiixhe!. 
As kat ik'uch u Tiixhe' sqe uva! 
eyen u kutiichajile' k'atz u k'uchul 
tetz u tijle'm Aake'. As kat ik'uch 
tib' sqe. As kat qila. Esti'e' uva' nu 
kupaxsa ve't u yole' sti! uva! ale! u 
aq'ol tetz u kutiichajile!. 
3As u Jesucristo uva! kat gila as 
kat qab'i viyole', as Aake! uve! 
ni gal ve't isuuchil sete cheel, 
aq'al uva! unvatzul kuxh oi la 
ib'an setuk' ti' kunimata', tan 
a! isuuchil u yole! uva! unvatzul 
kuxh ve't o! tuk! u Tiixhe! as tuk' 
viK'aol Aake! uva! Jesucristo, tan 
ale! uva! nimamal ve't sqa'n. 
4As nu kutz'ib'a ben unq'a yole' 
sete, ti! uva! ye'l ve't iya'teb'al u 
kuchiib'ichile' setuk' la ib'ane!'. 





Ni tal u Xhun 
uva' a' u Tiixh 
u txijun tetz u qaanxelal 

5 As u yole' uva! kat qab'i ta'n 
u Jesús, as a'e! uva! ni qal sete. 
Tan ech itxumb'al u Tiixhe! eche! 
umaj txijub'al, tan ye'l umaj 
va'lexh k'atz Aak uva' eche' q'ej 
tokto. 

GEsti'e! uva! oi kuxh chulin yol, 
asoj ni qale! uva! unvatzul ve't o! 
tuk' Aak as tul nitel kuxh kub'an 
u va!lexhe' eche! umaj uxhchil 
uva! nixaan tu u del tokto. As 
ye'l u jikla yole' nu kunima. 
7Pet asoj aya'l chit kuk'u!l ti! 
kub'anat u jike' eche! umaj 
uxhchil uva' nixaan vatz u saje', 
as a u jike! nu kub'ane' eche' 
nib'an u Tiixhe!. As unvatzul 
kuxh ve't o! sukuvatzaj. As 

u Jesucristoe' uva! viK'aol u 
Tiixhe', as Aake' ni josq'in el 

u paave' tu u qaanxelale! ta'n 
vikajale!. 

SAsoj la qale' uva! ye'l kupaav 
ati, as an kuxh o'e' nu kuyansa 
qib'. As ye'l u jikla yole' at tu u 
gaanxelale!. 
9Asoj la galo'k u kupaave' te 
u Tiixhe', as jik chit Aake' 

til isotzsat u kupaave' as ti! 
ijosq'it el Aak u va'lexhe' tu u 
qaanxelale'. 

10 Pet asoj la qale' uva! ye'l 
kupaav ati, as ni qoksa ve't Aak 
chulin yolil. As ye'l viyol Aake' 
at tu u gaanxelale', tan ni tal 
Aak uva! ol aapaav skukajayil. 


Ni tal u Xhun uva' 
a' u Jesucristo u oksan 
qetz vatz u Tiixh 


1Vitz'in vatzik, ech exe' 

me'al unk'aol, as nuntz'ib'a 
b'en unq'a yole' sete, ti! uva! 
ye! la paavin ex. Asoj at umaj 
o! kat paavin ol, as at uma'l u 
oksan qetz vatz u Tiixhe!. As 
ale! u Jesucristoe' uva! jik chit 
itxumb'al. 
2 As Aake' kat toksa tib! ti! 
ichooat u kupaave!. As jit kuxh 
u kupaave!. Pet antu ve't vipaav 
unq'a tename' skajayil uve' at 
vatz u txlava!e!. 
3Asoj la kunima ung'a itzaq'it 
u Jesúse!, as ai texhlal tetze!' 
uva! ootzimal ve't u Tiixhe' 
sqa'n, 
4tan ab'il uva! ech la tal ile": 
«Ootzimal ve't u Tiixhe' sva'n,» 
chaj la tale! as tul ye'l ung'a 
itzaq'it Aake! ninima, as chulin 
yol kuxhe', tan ye'l u jikla yole' 
at tu u taanxelale'. 
5 Pet jank'al o! uva! nimamal 
viyol Aake' sqa'n, as ole! uva! 
xo'n ve't Aak sqe. As a! texhlal 
tetze! uva! at ve't ok o! Katz 
Aak, 
6tan ab'il la alon uva' chab'amal 
chit ve't tok taama ti' Aak, as 
techal la ib'an u b'a'ne' eche' 
uva' nib'an Aak. 

Ni tal u Xhun isuuchil 
ti' u ak! tzaq'it 

7Vitz'in vatzik, jit umaj tzaq'it 
uva' a'n cheenajle uva' nuntz'ib'a 
b'en sete. Pet a! u tzaq'ite' uva! 
at chittu', tan an chit u tzag'ite' 
uva' atik b'axa tul kat etabli, as 
kat enima. 
8 As at chite! u tzaq'ite' uve! 
nuntz'ib'ab'en sete. As an kuxh 
u jikla tzaq'ite! uva! kat ik'uch u 
Jesucristoe' sde tul uva! kat taq! 
tib' Aak soit ti' ikame'. As kat taq' 
ve't Aak sete ti' uva! la ek'uch 
ve'te! uva! la exo'ni ve't etib' 
sevatzaj, as a! ve'te! u ak' tzaq'ite' 
as ni teesa iyak'il unq'a va'lexhe', 
as ni txijun ve't u jikla txijub'ale'. 

9Ab'il la alon uva! ech tatine' 
eche! umaj uxhchil uva! nixaan 
vatz u saje', tan a u b'a'ne' 
nib'ane' uva! ni tale!, as tul 
ni tixva uma't u titz'in tatzik 
uva' ni niman u Tiixhe', as ai 
uxhchile' uva! atiltel tu u q'ej 
toktoe!. 
10 Pet ab'il uva! nixo'ni ve't u 
titz'in tatzike! uva! ni niman 
u Tiixhe', as ato'k taama ti' u 
Tiixhe!. As ech tatine' eche! 
umaj uxhchil uva! nixaan vatz u 
saje', tan ye! ni toksa taama ti' u 
paave!. 
11 Pet ab'il la ixvan ung'a titz'in 
tatzike', as ech tatine! eche! umaj 
uxhchil uva' nixaan tu u toktoe', 
tan a! kuxh u va'lexhe' nib'ane!. 
As ye! nipal stuul kam uve! 
nib'ane', tan ech nib'ane' eche! 
umaj uxhchil uva! ye! ni tilon tu 
u toktoe!. 

12 Vitz'in vatzik, ech exe! 
me'al unk'aol, as nuntz'ib'a 

b'en ung'a yole' sete, tan ti! uva! 
kat sotzyu ve't vepaave! ta'n u 
Tiixhe!. 

13 As nuntz'ib'a b'en unq'a yole' 
sete, ex txutx b'aala, tan ti' uva! 
ootzimal ve't u Jesúse' seta'n uve! 
atik chit tixe'teb'al q'iisaj. As 
nuntz'ib'a b'en unq'a yole' sete, 
ex txul aama, tan ti' uva! kat 
tx'akonyu ve't ex ti' u tx'i'lanaje'. 
14 As nuntz'ib'a b'en unq'a 

yole! sete, ex txutx b'aala, tan 
kat etootzil u Jesús uve' atik 
chit tixe'teb'al u q'iisaje'. As 
nuntz'ib'a b'en unq'a yole' sete, 
ex txul aama, tan kat yak'inyu 
ve't etaama. As chab'amal 

tok ve't viyol u Tiixhe' tu 
vetaanxelale!. As kat tx'akonyu 
ve't ex ti! u tx'i'lanaje'. 

15 As tuk val sete sekajayil, 
etoksak etaama ti' unq'a va'lexhe' 
uve! nib'anchu vatz u tx'ava'e'. 
As mita'n unq'a vatz tx'ava'illa 
txumb'ale' la etoksa etaama 
sti', tan ab'il uva' la toksa taama 
ti' ung'a va'lexhe', as jit ve't u 
Kub'aal Tiixhe' nixo'ni. 

16 As jank'al unq'a va'lexhe' uva! 
ni tuch vatz u tx'ava'e', eche! u 
tacha'v vichi'ol unq'a uxhchile', 
tuk! tacha'v vivatze!, as tuk' uva! 
ni toksa je! ig'ii ti! u tx'iib'al 
iq'iie', as eche! a! koj u Kub'aal 
Tiixhe' ni alon ste. Pet a! ung'a 
vatz tx'ava'illa txumb'ale' ni alon 
ste. 

17As la pal ve't unq'a va'lexhe' 
tuk' unq'a tacha'v vichi'ol unq'a 
uxhchile' uva' nib'an vatz u 
tx'ava'e'. Pet ech koj unq'a 
uxhchile' uve! la niman kam 
uve! nisa! u Tiixhe', tan a'e' at 
itiichajil Katz Aak ti' chit ib'ene!. 

Ni tal u Xhun isuuchil u naj 
uva' la ul toksa tib' Cristoil 


18 Vitz'in vatzik, ech exe' me'al 
unk'aol, as ootzimale' sqa'n uva! 
at ve't o' timoxteb'al u q'iie!, 
tan kat alpu b'axa uva' la ul u 
uxhchile' uva' la ul toksa tib' 
Cristoil. As a! ve'te! uva' nib'an 
cheel, tan nimal unq'a uxhchile' 
ati uva! nitoksa tib' Cristoil. 

19 As kat teesal tib' unq'a 
uxhchile' sukuk'atz, tan ti! uva! 
jit kumool qib' stuk'. As kumool 
koj qib' stuk', as la atin unq'a 
uxhchile' sukuk'atz. Pet kat 
teesal tib' sukuk'atz. As nik'uche' 
uva! jit eela u kutxumb'ale' stuk'. 
20Pet ech koj ex, tan at 
ve't ok u Tiixhla Espiritu tu 
vetaanxelale' ta'n u Cristo uva' 
jik chittu'. As kat palyu ve't ex tu 
visuuchil u jikla yole'. 
21 As jit til uva! ye! ootzimal 
isuuchil u jikla yole' seta'n 
nuntz'ib'akat b'en u yole' sete. 
Pet ti' uva! ootzimal ve't isuuchil 
ujikla yole' seta'n, as ti' uva' 
ootzimal seta'n uva' ye'l tokeb'al 
unq'a va'lexhla chusb'ale' xo'l u 
jikla yole!. 
22As ootzimal unq'a chulin yole' 
sqa'n, tan al unq'a uxhchile' uva! 
ni alon uva! jit Cristo u Jesúse!. 
As a'e! uva! eela vitxumb'ale' tuk' 
u uxhchile' uva! la ul toksa tib' 
eche! uva! nib'an u chulin yole' 
uva' nitoksa tib' Cristoil, tan ni 
tixva unq'a uxhchile' u Kub'aal 
Tiixhe! as tuk' viK'aol Aake' 
unpajte. 
23 As ab'il uve! la ixvan viK'aol 
u Tiixhe!, as ye'le ato'k k'atz u 
Tiixhe!. Pet ab'il uve' ni niman 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


605 


viK'aol u Tiixhe', as at ve't ok 
klatz u Tiixhe!. 

24 Esti'e' ni val sete, kam unq'a 
jikla yole' uva' kat enima tul 
kat ok ve't ex k'atz u Tiixhe' 
b'axa, as ale! chab'amal tatin tu 
vetaanxelale' ti! chit ib'ene', tan 
asoj chab'amal ve't tatin unq'a 
yole! tu vetaanxelale', as la atin 
ve't ex k'atz u Tiixhe! as k'atz 
viK'aol Aake' unpajte. 

25 Tan u jikla yole! uva! alel 
kan ta'n u Jesucristo sqe, as 
ale! u kutiichajile' uve' ye'l 
iya'teb'al. 

26As kat untz'ib'a b'en unq'a 
yole! sete ti! unq'a uxhchile' uva! 
ni eesan ex tu b'ey. 
27As ye'xheb'il la eesan ex tu 
b'ey, tan at ve't ok u Tiixhla 
Espiritu tu vetaanxelale' ta'n 
u Jesúse!. As estile! uva! jit 
tz'ajinal la chuspu ve't ex ta'n 
uma'toj uxhchil uva' va'len 
nichuse', tan ai u Tiixhla 
Espiritue' ni chusun oi ti! unq'a 
vee! skajayil. As ai u jikla yole' 
nichus u Tiixhla Espíritue' sqe. 
As ye'l oi ni teesa o! tu b'ey. 
Esti'e! uva! la goksa qaama ti! 

u Jestise', eche! uva! nichus u 
Tiixhla Espíritue! sqe. 

28 As tuk val sete, vitz'in 
vatzik uva' xo'n chit ex sve, 
kuchab'ata qatin k'atz u Jesúse!, 
aq'al uva! ye! la xo'v o! tul la ul 
Aak vatz u txlava!e! unpajte. As 
ye! la qeesa el qib' Katz Aak ta'n 
ch'ixvichil, 
29tan ootzimal ve't sga'n uva! 
jik chit Aak. As ech qootzite! uva! 
jank'al oi uva! ni niman u jike!, 
as o! ve't me'al ik'aol Aak tan at 
ve't kutiichajil k'atz Aak. 





1XHUN 2, 3 


Niyolon u Xhun 
ti' unq'a me'al ik'aol u Tiixh 
1Qitz'ataj uva! xo'n chit ol 
te u Tiixhe!. As esti'e! kat 
toksa ve't ol Aak sme'al ik'aolil. 
As achveb'al chit qatine', tan 
o! ve't me'al ik'aol Aak. Pet ye! 
nipal unq'a tename' stuul uva! 
oi me'al ik'aol u Tiixhe', tan ye! 
ootzimal Aak ta'n unq'a tename!. 
2 Vitz'in vatzik uva! xo'n ex sve, 
tan ol ve't me'al ik'aol u Tiixhe' 
cheel! As k'uxh ye! qile'te kam 
unjoltu unq'a b'a'nile! uva! tuk 
tag' Aak sqe, as at ve't sukuk'u'l 
uva' tul la ul u Jesúse! vatz u 
tx'ava'e! unpajte, as ech ve't o'e! 
eche! Aak la ib'ane!. As la qil ve't 
Aak kam ika'y Aak. 
3As jank'al oi uva' k'ujle'l kuk'u'l 
ti' uva' tul la ul Aak unpajte, as 
ech o'e! eche! Aak la ib'ane', as 
ye! nu kusa' uva! la paavin o, Pet 
ech la kub'ane' eche' uva' nib'an 
Aak, tan ye'l unb'ooj va'lexh 
nib'an Aak. 
4As ab'il uva' la paavini, as 
nipaasa tzii vatz u tzaq'ite' uva! 
tz'ib'amal kan, tan paave' u 
paasan tziile! vatz u tzaq'ite!. 
5 As ootzimale' sqa'n uva' kat 
ul ve't u Jesucristo ti' teesat u 
paave' sukuk'atz, tan ye'l paav at 
k'atz Aak. 
6As ab'il uva' chab'amal tok 
Katz Aak, as ye! la toksa ve't 
taama ti' ipaavine', tan ab'il 
uva' nitel kuxh toksa taama ti' 
ipaavine', as ye! paloj stuul kam 
u tijle'm u Jesús. As ye! ootzimal 
Aak sta'n. 
7Vitz'in vatzik, ye! la etaq! etib' 
maxtib'eloj, tan ab'il uva! ni 

niman u jike!, as ale! uva! jik 
itxumb'al eche! u Jesús, tan jik 
chit itxumb'al Aak. 

8 Pet ab'il uva! la kuxh toksa 
taama ti' ipaavine', as echene' 
Katz u tx'i'lanaje', tan ai u 
tx'i'lanaje' kat paavin b'axa tul 
ye'xnik icheesa u Tiixhe! unq'a 
uxhchile'. As esti'e! uva! kat ul 
viK'aol u Tiixhe' vatz u tx'ava'e' 
ti! teesal iq'ii u paave' uva! 
ixe'tisa u tx'i'lanaje'. 

9As ab'il uva! ime'al ik'aol u 
Tiixhe', as at ve't itiichajil k'atz 
Aak. As ye! ni toksa taama 

ti! ipaavine', tan a! vib'a'nil 

u Tiixhe! chab'amal ve't tatin 
sk'atz uva! eche! umaj iia. As 
ye! la uch toksat ve't taama 

ti! ipaavine!, tan ti' uva! ime'al 
ik'aol ve't u Tiixhe'. As at ve't 
itiichajil k'atz Aak. 

10 As ech tootzile! uva! ab'iste 
unq'a me'al ik'aol u Tiixhe', as 
ab'iste unq'a me'al ik'aol u 
tx'i'lanaje". Tan ab'il uva! ye! 

ni b'anon u jike' as ye! nixo'ni 
unq'a titz'in tatzike!, as jit tetz u 
Tiixhe!. 

11 Tan eche' u yole' uva! kat 
etab'i tul uva! kat enima u Jesús. 
La kuxo'ni ve't qib' sukuvatzaj. 
12 As echenik kub'ane' eche! 
uva' kat ib'an u Cain tan tetzik u 
tx'i'lanaje' naj. As iyatz! ve't naj 
u titzline!. ¿As kam st q'i iyatz! 
kuxh u Caín u titz'ine'? Tan ti! 
uva! a! unq'a va'lexhe' nik ib'an 
u Caíne!. Pet ech koj u titz'in 
naje', tan a! u b'a'ne' nik ib'an 
naj. 

13 Esti'e' ni val sete, vitz'in 
vatzik, uva! ye! la sotz ek'u'l 
tul uva! la chi'an taama unq'a 

tename' set! uve' ni b'anon u 
va'lexhe!. 

14 As la kuxo'ni qib' sukuvatzaj 
tuk' unq'a qitz'in gatzike', tan 
a! ve't texhlal tetz uva! ye'l oi 
kamnal o! vatz u Tiixhe!. Pet at 
ve't kutiichajil k'atz Aak ti' chit 
ib'ene!. As ab'il uva! ye! xo'n 
unq'a titz'in tatzike' ste, as ech 
ve't tatine! eche! kamnaj vatz Aak. 
15 As jank'al unq'a uxhchile' uve' 
ni chi'an taama ti' unq'a titz'in 
tatzike', as eela vitxumb'ale' tuk' 
umaj yatz'ol aama. As ootzimale' 
sqa'n uva' ye'l umaj yatz'ol aama 
at itiichajil Katz u Jesúse!. 

16 As ti' uve! kat ib'an u 
Jesucristo sqi', as la qootzi ve'te! 
uva! kam isuuchil u xo'niib'e', 
tan kat taq' tib! Aak kamoj soi, 
As echat la kub'ane', tan la qaq! 
gib' ti! ilochax unq'a qitz'in 
qatzike' unpajte. 

17As ab'iste o! uva! la qil umaj 
qitz'in qatzik uva! meeb'a' chittu', 
as ye! la uch qalata' uva! xo'n ve't 
u qitz'in qatzike! sqe vatz u Tiixhe!, 
asoj ye'xhkam chit unb'ooj la qaq' 
ste as tul at tx'iib'al kuqlii. 

18 Vitz'in vatzik uva! xo'n ex sve, 
jit kuxh u kuyolone' la alon uva! 
xo'n ve't u qitz'in qatzike! sqe. 
Pet kuk'uchtaj tuk' unq'a b'a'nile' 
uva! la kub'ane' uva! tu chit ijikil 
la kuxo'ni ve't u qitz'in gatzike', 
19tan ech qootzite! uva! o! tetz u 
jikla Tiixhe!. As ye'l o' la xo'v o 
vatz Aak. 

20As tul la tal u kutxumb'ale' 
sqe uva' ye'l kutxa'k vatz Aak, 

as atoj sukuk'u'l uva' ootzimal 
ta'n Aak skajayil. As nim talche' 
vib'a'nil Aake' soi! ti' uve! ni tal 
u kutxumb'ale' sde, 





El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


607 


21 Vitz'in vatzik uva! xo'n ex 
sve, asoj ye! ni xochon je! u 
kutxumb'ale' sqe, as ye'l o! la 
xo'v ol ti! kunachat Tiixh. 
22As k'uxh kam kuxh b'a'nil la 
kujaj te Aak as la kuk'ule', tan 
nimamal unq'a itzaq'it Aake' 
sqa'n. As kub'ane' kam uva! b'a'n 
te Aak. 

23 As ai u tzaq'ite' uva' alel kan 
ta'n Aak ti! uva! la kuk'ujb'a' 
kuk'u'l ti' viK'aol u Tiixhe' uva! 
Jesucristo. As la kuxo'ni ve't qib' 
sukuvatzaj eche' uva' alel kan 
sqe ta'n Aak, 

24tan ab'il uva' la niman u 
tzaq'ite! uva! tz'ib'amal kan. As 
ale! uva' chab'amal ve't tok k'atz 
Tiixhe'; as chab'amal ve't tok 
Aak sk'atz unpajte. As ti' uva' kat 
tag' ve't ku! tzan u Aak u Tiixhla 
Espiritue' tulaj unq'a qaanxelale!, 
as ech qootzite! uva! chab'amal 
ve't qok Katz Aak. 


Ni tal u Xhun uva' 
jit kajayil unq'a yol la nimali 

1 Vitz'in vatzik uva! xo'n 

ex sve, as jit kajayil unq'a 
yole! la enima. Pet lanal pal ex 
stuul ma a! tzaanajkat u yole! xe' 
u Tiixhe! moj vele, tan nimal 
unq'a uxhchile' paxin tib' vatz u 
tx'ava'e! uva! nu kuxh toksa tib' 
g'ajsan tetz viyol u Tiixhe'. As 
chulin yol kuxhtu!. 
2As jank'al unq'a uxhchile' uva! 
ni alon uva' ech u Jesucristo 
eche' naj tul kat ul Aak vatz 
tx'ava', as a! uxhchile' uva! tetz 
u Tiixhe'. As ai u Tiixhla Espíritu 
ni aq'on u tootzib'ale!. 
3Pet ech koj unq'a uxhchile' 
uva! la alon uva! jit ech u 

Jesucristoe' eche! naj tul kat ul 
vatz tx'ava'. As jit u Tiixhe' ni 
aq'on itxumb'al. Pet a! tzaanajkat 
vitxumb'ale' xe' u naje! uva! ni 
toksa tib' Cristoil tan ab'imal 
seta'n uva! la uli. As at ve't 
ung'a va'lexhla txumb'ale' vatz u 
tx'ava'e' cheel. 

4Vitz'in vatzik uva' xo'n ex sve, 
as ex ve't tetz u Tiixhe!. As esti'e! 
ye! kat etaq' etib' maxtib'eloj 
te unq'a chulin yole', tan ye! la 
lejon u aq'ol tetz vitxumb'al 
unq'a chulin yole' ti' u Tiixhla 
Espíritu uva! ni aq'on etxumb'al. 
5 As eche! ung'a chulin yole', tan 
vatz tx'ava'illa txumb'al kuxhe' 
vitxumb'ale!. Estile! uva! ninima 
ve't unq'a tename' viyol unq'a 
chulin yole!, tan vatz tx'ava'illa 
yol kuxhe! viyole!. 
6 As o! ve't tetz u Tiixhe'. As 
ab'il uva' ootzin tetz u Tiixhe!, 
as ale! uva! ni niman u yole' 
uva' nu kuchuse'. Pet ab'il uve' 
ye! ootzin tetz u Tiixhe!, as ye! 
ninima. As ech qootzit ve'te! uva! 
ab'il ato'k u Tiixhla Espíritu tu 
u taanxelale', as ab'il uva! ye'l 
u Tiixhla Espíritu ato'k tu u 
taanxelale', tan ti' uva! a! u chuli 
yole' ninima. 


Exo'ni ta! etib' sevatzaj 


7Vitz'in vatzik uva! xo'n 
ex sve, as kuxo'nitaj qib' 
sukuvatzaj, tan ai u Tiixhe' ni 
ag'on kutxumb'al ti' kuxo'nit 
qib' sukuvatzaj. As jank'al oi 
uva! nu kuxo'ni qib' sukuvatzaj, 
as o! me'al ik'aol Aak, tan 
ootzimal ve't Aak sga'n. 
8 Pet ab'il uva! ye! nixo'ni tib' 
svatzaj as ye! ootzimal u Tiixhe' 

sta'n, tan nime' vib'a'nil u Tiixhe' 
nib'an sol, 

9As ai kat ik'uchkat Aak vinimla 
b'a'nile' sqi', tan kat tag' tzan 
Aak unch'i'til viK'aole' vatz u 
tx'ava'e' ti! uva! at ve't kutiichajil 
Katz Aak ta'n vib'a'nil viK'aole!. 
10 As ai tzaanajkat u xo'niib'e! ze! 
u Tiixhe!, tan jit o'e! kat xo'nin 
Aak b'axa. Pet Aake' kat xo'nin 
oi b'axa. Estile! kat ichaj ve't 
tzan Aak viK'aole' ti! ichooat u 
kupaave!. 

11 Vitz'in vatzik uva! xo'n ex 
sve, tan ti! uva! kat ixo'ni oi u 
Tiixhe', as echat chit la kub'ane' 
unpajte tan la kuxo'ni ve't qib' 
sukuvatzaj. 

12 As ye'xheb'il kat ilon u Tiixhe!. 
Pet tul nu kuxo'ni qib' sukuvatzaj, 
as a! texhlal tetze! uva! at ve't 

ok u Tiixhe' tu u qaanxelale'. As 
ti' u b'a'ne' uva! nu kub'ane' tuk' 
vib'a'nil Aake', as nik'uche! uva! 
xo'n chit unq'a tename' te Aak. 

13 As kat toksa ve't ok u 
Tiixhe' u Tiixhla Espíritu tu u 
qaanxelale'. Estile! uva! ootzimal 
ve't sga'n uva! at ve't ok o! Katz 
Aak; as at ve't ok Aak tu u 
qaanxelale' unpajte. 

14 As jank'al o! uva! o! apóstol, 
as kat qil ve't viK'aol u Tiixhe!. 
Estile! nu kupaxsa yol xo'l unq'a 
tename' uva' kat ichaj tzan u 
Tiixhe! viK'aole' vatz u tx'ava'e' 


ti! ig'alpul unq'a tename' skajayil. 


15 As ab'il uva' la niman uva' 
iK'aol u Tiixhe' u Jesús, as a'e! 
uva! at ve't ok u Tiixhe' tu u 
taanxelale'; as at ve't ok k'atz 
Aak unpajte. 

16 As ootzimal ve'te! sga'n uva! 
xo'n ve't o! te u Tiixhe!. As 

k'ujle'l kuk'u'l ti' Aak uva' ato'k 
chit taama Aak ti' kuxo'nile', tan 
xo'n chit unq'a tename' skajayil 
te Aak. As ab'il uva' ato'k taama 
til ixo'nit Aak, as ti! ixo'nit unq'a 
tename', as a'e! uva! at ve't ok 
Katz Aak. As at ve't ok Aak tu u 
taanxelal unpajte. 
17As esti'e! ye! la xo'v o! vatz 
u Jesucristo tul la ilej ve't 
u q'iie' uva! la ul ib'an Aak 
isuuchil unq'a tename' skajayil, 
tan ootzimale' sqa'n uva! kat 
iyak'insa u Tiixhe' u gaanxelale' 
til uva! la kuxo'ni qib' sukuvatzaj. 
As la kuxo'ni unq'a tename' 
unpajte, tan ech qatine' xo'l 
unq'a tename' eche! u Jesús. 
18 As jank'al o! uva! ootzimal 
sqa'n uva! xo'n chit ol te Aak, 
as ye! la xo'v ve't o! vatz Aak, 
tan jik chit nu kuxo'ni Aak. As 
jik chit nixo'ni oi Aak unpajte. 
Estile! ye! la xo'v ol vatz Aak, tan 
ootzimal sqa'n uva' kat iyak'insa 
ve't u Tiixhe! tu u qaanxelale! ti! 
uva! la kuxo'ni qib' sukuvatzaj as 
tuk' unq'a tename' unpajte. Pet 
ech koj u uxhchile! uva! nixo've! 
til uva! tuk uloj u k'axk'oe' sti! 
ta'n u Tiixhe!, as ale! uva! ye! 
nixo'nin Aak tijikil. 

19As a! u Tiixhe' kat xo'nin 
o! blaxa. As estile! uva! xo'n ve't 
Aak sqe unpajte. 
20 Asoj ab'il la alon uva': «Xo'n 
ve't u Tiixhe' sve,» chaj la 
tale', as tul nichi'an taama ti' 
u titz'in tatzike! uva! ni niman 
u Jesús, as ale! chulin yol, tan 
asoj ye! xo'n u titz'in tatzike! ste 
uva! na'l svatz, as ¿a' kol chit u 
Tiixhe' q'a la ixo'ni uva! ye! na'l 
svatz? 

21As kunimataj u tzaq'ite' uva! 
tz'ib'amal kan uva' ech ni tal ile!. 
Ab'il uva! xo'n u Tiixhe'! ste, as 
xo'ne' unq'a titz'in tatzike! ste 
unpajte. 


Ni tal u Xhun 

uva' kam ixo'nil u Tiixh 

1As ab'il uva! ni niman uva! 

a! u Jesús u Cristo, as a'e! 
uva' me'al ik'aol u Tiixhe'. As 
ab'il uva' xo'n ve't u Tiixhe! ste, 
as ale! uva! xo'n ve't unq'a me'al 
ik'aol u Tiixhe' ste unpajte. 
2Aso' uva! oi me'al ik'aol u 
Tiixhe!, as ootzimal sqa'n uva! 
xo'n ve't unq'a qitz'in gatzike' 
sde, tan ti' uva! xo'n u Tiixhe' 
sqe. As nu kunima ve'te! kam 
uva! ni tal vitzaq'it Aake!. 
3As ai nu kuk'uchkate' uva' xo'n 
ve't u Tiixhe! sqe, ti! uva! nu 
kunima kam uva! ni tal vitzaq!it 
Aake!. As jit kuxh k'axk'o 
kunimata', 
4tan jank'al oi uva! o! me'al 
ik'aol u Tiixhe', as ni qoleb'e' 
ti! teesal iq'ii u va!lexhe' vatz 
utx'ava'e' tan ti! uva! k'ujle'l 
kuk'u'l ti' u Jesús. 
5 As yelxheb'il ni toleb' ti! 
teesal iq'ii u va'lexhe' vatz u 
tx'ava'e'. Pet ta'n kuxh o'e' ni 
qoleb'e', jank'al o! uva' nu 
kunima uva' iK'aol u Tiixhe' u 
Jesús. 


Niyolon u Tiixhla Espíritue' 
ti' u Jesús 


6 As a! u Jesucristoe' uva! kat 
uli uva! kat ku' xe' u a'e', as uva! 
kat el vikajale! sqi'. As jit kuxh ti! 
iku' u Jesús ze' u a'e! kat ulkat. 
Pet ti! uva! la el vikajal Aake' 

vatz u kuruse! sgi'. As u Tiixhla 
Espíritu uva! jik chittu!, as a'e! 
ni alon ve't isuuchil u yole' ti' u 
Jesús. 

7As oxva!l uva! ni alon isuuchil 
u yole! sqe uva! echen tu almika!. 
As a'e' u Kub'aal Tiixhe' tuk' u 
k'uchul tetz u tijle'm u Tiixhe!, 
as tuk! u Tiixhla Espíritu. As 
eela kuxh iyolone' stoxil. 

8 As oxva'l uva! ni k'uchun 
isuuchil u yole! vatz u tx'ava'e!. 
As ai u Tiixhla Espiritue' tuk' 
uva! kat ku' u Jesúse! ze! u ale!, 
as tuk' uva' kat el vikajal Aake! 
vatz u kuruse! sqi'. As eela kuxh 
ik'uchat isuuchil stoxil. 

9As nu kunima umaj yol uva! 
ni tal unq'a uxhchile' sqe. ¿As 
a! kol chit ye! la kunima viyol u 
Tiixhe! q'a? Tan nim talche' ta! 
u Tiixhe' ti' unq'a uxhchile'. As 
Aake' ta! ni alon isuuchil u yole' 
ti! viK'aole'. 

10 As ab'il uva! k'ujle'l ik'u'l o 
viK'aol u Tiixhe', as ootzimal 
sta'n uva! jik chit unq'a yole' 
uva' ni tal Aak ti' viK'aole'. Pet 
ab'il uva! ye! ni niman u Kub'aal 
Tiixhe', as kat toksa ve't u 
uxhchile' Aak chulin yolil, tan 
ye! kat inima u yole' uva' kat tal 
Aak ti' viK'aole!. 

11 As a! isuuchil u yole' uva! kat 
taq' u Tiixhe' kutiichajil sk'atz 
uva' ye!l iya'teb'al. As kat taq! 
Aak soe ta'n viK'aole!. 

12 As ab'il uva' at ve't ok k'atz 
viK'aol u Kub'aal Tiixhe', as 
ale! at ve't itiichajil Katz Aak 
uva' ye'l iya'teb'al. Pet ab'il 
uva' ye! ato'k k'atz viK'aol 
Aake', as ye'l itiichajil at k'atz 
Aak. 

Ni tal u Xhun uva! kam sti! 
kat itz'ib'akat u u'uje' 

13 As kat untz'ib'a b'en unq'a 
yole! sete, jank'al ex uva! k'ujle'l 
ek'u'l ti! viK'aol u Tiixhe!, ti' 
uva' la pal ex stuul uva' at ve't 
etiichajil Katz Aak uva! ye'l 
iya'teb'al. 

14 As esti'e! uva! ye! la xo'v o! ti! 
kunachat Tiixh, tan ootzimal 
sqa'n uva! tul nu kujaj umaj 
b'a'nil te Aak uva! b'a'n te Aak, 
as la ib'an Aak kam uva! la kujaj 
te Aak. 

15 As ti' uva' ootzimal sqa'n uva! 
la ib'an Aak kam uva' nu kujaj te 
Aak, as esti'e! uva! k'ujle'l kuk'u'l 
ti! Aak ti! uva! la ib'an Aak kam 
uva' la kujaj te Aak. 

16 Asoj at umaj ex la ilon 
umaj vetitz'in etatzike' tul uva! 
nipaavine', as la ejaj b'a'nil te 
u Tiixhe' sti'. Asoj jit a! u paave' 
nib'ane' uva' la kam sta'n, as la 
ik'ujb'a' Aak ik'u'l u uxhchile' 
til uva! at itiichajil k'atz Tiixhe' 
uva! ye'l iya'teb'al. Pet a! u yole' 
uva! ni vale! ti' ung'a uxhchile' 
uve! a! u paave' nib'ane' uva! ye! 
la kam sta'n, tan at paav uva! la 
eq'on uxhchil tu kamchile'. As 
ye'xhkam ni val sete uva' la ejaj 

sotzb'al ipaav unq'a uxhchile' 
til vipaave' uva! la eq'on tu 
kamchile!. 
17As jank'al unq'a va'lexhe' uva! 
la b'anchi as ale! paav. As at paav 
uva! ye! la eg'on ung'a uxhchile' 
tu kamchile'. 

18 As ootzimale' sqa'n uva' 
jank'al oi uva' oi me'al ik'aol 
u Tiixhe', as ye! ni qoksa ve't 
qaama DI kupaavine', tan a! 
viK'aol u Tiixhe' ni kolon oi, 
As ye! la oleb' ve't u tx'i'lanaje! 
sqi'. 
19 As ootzimal sqa'n uva! o! tetz 
u Tiixhe!. Pet ech koj unq'a 
uxhchile! uva! ye! ni niman 
u Jesús, tan eyen tiq'ab' u 
tx'i'lanaje'. 
20As ootzimal sqa'n uva' kat ul 
viK'aol u Tiixhe' vatz u tx'ava'e'. 
As kat taq! Aak kutxumbial ti' 
uva! la qootzi ve't u jikla Tiixhe!. 
As eyen ve't o! Katz Aak as 
k'atz viK'aol Aake' unpajte uva' 
Jesucristo. As a! u Jesucristoe' 
u jikla Tiixhe'. As Aake' u aq'ol 
tetz u kutiichajile! uva! ye!l 
iya'teb'al. 
21 Vitzlin vatzik uva! xo'n ex sve, 
as ye! la etoksa etaama ti' unq'a 
veel uva! la eesan el ex Katz u 
Tiixhe!. An chite!. 

Ika'v u'uj 
uva' itz'ib'a bien 
u Xhun 


te unq'a niman tetz u Jesús 


Ni tag' ben u Xhun itzii 

1 Ine! in Xhun uva! in iq'esal. 
As tuk ung'iila b'en ex cheel tu 
u U'uje', ex uva! txaael ve't ex 
ta'n u Tiixhe', as ex uva' nemol 
etib' ti! toksal iq'ii u Tiixhe' tu u 
tenam uva' atkat ex. As xo'n ve't 
ex sve, tan ti! uva! nu kunima u 
jikla yole' setuk!. As jit kuxh in 
ni xo'nin ex. Pet xo'n ex unpajte 
te unjoltu unq'a qitz'in qatzike' 
uva! ootzin tetz u jikla yole!. 
2 As xo'n ve't ex sqe, tan 
chab'amal ve't tatin u jikla yole' 
tu u gaanxelal setuk!. As at chite! 
tu u qaanxelale! ti' chit ib'ene!. 
3U Kub'aal Tiixhe' tuk! u 
Kub'aal Jesucristo uva! iK'aol 
u Tiixhe' la aq'on ve't ku! tzan 
vib'a'nile' sqi' setuk'. As ti! uva! 
b'a'n ve't qatin sukuvatzaj setuk'. 
As la itxum ve't Aak kuvatz, o 
uva! nu kunima u jikla yole' uva! 
chusel sde ta'n Aak, as o! uva! nu 
kuxo'ni qib' sukuvatzaj. 


Ye! la taq' kan unq'a niman 
tetz u Jesús u jikla chusb'al 


4 As va'l untxuq'txun ve'te', tan 
ni vab'i uva' at ex ni niman u jikla 
yole! eche! ni tal u Tiixhe! sde, 





5 As tuk unjaj b'a'nil sete cheel, 
vitz'in vatzik, ti' uva' la kunima 
u tzaq'ite' uva! at kan sukuxo!l. 
As ye'l umaj yol nuntz'ib'a b'en 
sete cheel uva! ye! atixoj qab'i. 
Pet a! u yole! uva! kat qab'i, 
tul uva! kat kunima u Kub'aal 
Tiixhe! setuk'. As a! ni tal u 
tzaq'ite! uva! la kuxo'ni ve't qib' 
sukuvatzaj. 
6 As ai nu kuk'uchkate' uva! 
xo'n ve't u Tiixhe' sde ti! uva! 
nu kunima ung'a itzaq'it Aake!. 
As a! ni tal vitzaq'it Aake' uva! 
la kuxo'ni ve't qib' sukuvatzaj, 
eche! uva! alel sqe setuk' tul kat 
kunima u Jesús. 

7Estile! nuntz'ib'a b'en u yole' 
sete, tan ti! uva! nimal unq'a 
chulin yole' paxin ve't tib' tulaj 
unq'a tename' cheel uve! ni 
tal teesat o! tu b'ey ti' u jikla 
yole'. As ni tale! uva! jit naj u 
Jesucristo tul kat ul Aak vatz 
utx'ava'e'. As ab'il uva! ech ni 
tale! eche! u veel, as a'e' u chulin 
yole'. As eg'omal vitxumb'al u 
naje! sta'n uva! la ul toksa tib' 
Cristoil. 
8 Pet la etil je! etib' sejununilaj, 
aq'al uva! la etil ivatz 
vetaq'one' uve! neb'ane! ti! 

viyol u Tiixhe'. As la ek'ul 

ve't vetx'aja'me' skajayil xe! u 
Tiixhe!. 

9 Tan ab'il uva' la teesa tib' 

Katz vichusb'al u Cristo, as 
ye'xhkam chab'amal koj tatin 
Katz u chusb'ale'. As a'e! uva! 
ye'l u Tiixhe' tu u taanxelale!. 
Pet ab'il uva' chab'amal tatin tu 
vichusb'al u Cristo, as a'e' uva! at 
ve't u Tiixhe' tuk! viK'aol Aake' 
tu u taanxelale!. 

10 Pet asoj la ul umaj uxhchil 
tuk' uma't chusb'al uva! jit 
vichusb'al u Cristoe', as ek'ulak 
ok u uxhchile! tekab'al ti! etaq'at 
ivatb'al. As mita'n la aal ste uva' 
acha'v tule', 

11tan ab'il uva' la k'ulun u 
uxhchile! tib'a'nil, as eela 
kuxh stuk' uva! la iloch ve't u 
uxhchile' ti' ipaxsal u va'lexhla 
chusb'ale!. 


Nitzojpisa u Xhun talat viyol 


12 Nimaltel kuxh yol la val 
b'en sete, ni vale!. As ye! nib'an 
sve uva! la kuxh untz'ib'a b'en 
sete. Pet a' ni vale! uva! in 
la b'en ilon ex, aq'al uva' la 
txuq'txun ve't o! ti! tilat tib' 
kuvatz. 

13 As unq'a gitz'in qatzike' 
tzitza! uve! txaael ve't ta'n u 
Tiixhe!, as ni taq' b'en itzii sete. 
An chite'. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


U toxvu u'uj 
uva! itz'ib'a b'en 
u Xhun 


te unq'a niman tetz u Jesús 


Ni tag' ben u Xhun itzii 
te u Gayo 
u niman tetz u Jesús 


1 Ine! in Xhun uva! in iq'esal 
sexo'l, ex uva! ex niman tetz 
u Jesús. As nunq'iila b'en axh, 
vitz'in vatzik Gayo, tan aya'l chit 
unk'u'l nunxo'ni axh. 

2 Vitz'in vatzik uva' xo'n chit 
axh sve, as ai ni vale! uva! b'a'n 
koj chit la elkat axh ti' unq'a 
vaa! nab'ane'. As tiichajlu kuxh 
koj axh. As echat koj tatin u 
aanxelale' k'atz u Tiixhe!. 
3As tul kat ul ka'l unq'a qitz'in 
gatzik sunk'atz, as va'l chit 
untxuq'txun ve'te', tan kat ul 
tal sve uva! jik chit nab'ane! ti! 
animat viyol u Kub'aal Tiixhe' as 
ti' aalat isuuchil unpajte. 
4As va'l chit unchiib'e' tul 
ni vab'i yol seti' uva! jik chit 
nimamal viyol u Tiixhe' seta'n, 
tan ech exe! eche! me'al unk'aol. 
As ye'l uma'toj yol at sti! uva! la 
chiib' in sta'n. 


Ni toksa u Xhun iq'ii u Gayo 


5 Xo'n chit axh sve, vitz'in 
vatzik, tan jik chit nab'ane' tul 
naloch unq'a qitz'in qatzike! uva! 


nixaan tulaj unq'a tename! ti! 
ipaxsal viyol u Tiixhe'. As k'uxh 
ye! ootzimal unq'a qitz'in qatzike' 
a'n, as jik chit naloche!. 

6As kat ul tal chajaak vatz 
unq'a qitz'in qatzike! tzitza! ti' u 
b'a'nile' uva! kat ab'ana, tan ti! 
uva! xo'n ve't chajaak see. As ye! 
la aya'sa ab'anat b'a'nil te unq'a 
qitz'in qatzike! uva! la oon ti! 
b'en tilat axh, aq'al uva! la b'en 
chajaak katil uva! la b'en talkat 
chajaak viyol u Tiixhe', tan ale! 
uva! nisa' Aak sgi'. 

7Tan tul nipal chajaak tulaj 
ung'a tename! ti! ipaxsal viyol 

u Tiixhe', as ye'l umaj lochb'al 
nik'ul chajaak xe' unq'a tename' 
uva! ye! ni niman u Tiixhe!. 
SEstile! uva! techal la kuloch 
chajaak ti! ivatb'al as ti' itx'ix, 
tan tul uva' nu kuloch chajaak, 
as antu ve't ol nu kulochon ve'te' 
ti' ipaxsal u jikla yole' tulaj 
unq'a tename!. 


Ni tal u Xhun 
uva' ye! b'a'n itxumb'al 
u Diótrefes 
9As kat untz'ib'a b'en uma'l u 
u'uj te unq'a qitz'in qatzike! uva! 
nik'ul tib' tu u atinb'ale' tetz 

3 XHUN 


nachb'al Tiixh tuk' u Diótrefes. 
As nu kuxh toksa tib' u Diótrefes 
siq'esalil xo'l ung'a qitz'in 
gatzike'. As ye! nik'ul naj unq'a 


gitz'in qatzike! uva' nunchaj b'en. 


As mita'n nik'ul o' naj. 

10 Esti'e' ni val see, tul la oon in 
ze! u Diótrefes, as xo'l ve't unq'a 
qitz'in qatzike! la unb'eyakat ste 
ti! u va'lexhe' uve' nib'ane', tan 
nu kuxh icheesa naj yol sqi'. As 
jit kuxh ta'ne' nib'an naj. Pet ye! 
nik'ul naj unq'a qitz'in qatzike' 
uva! nunchaj b'en tulaj unq'a 
tename!. As ab'il ni alon uva! la 
k'ulpi, as niya'sa naj ste. As ye! 
nik'ul ve't ok naj tu u atinb'ale' 
tetz nachb'al Tiixh xo'l unq'a 
qitz'in qatzike! uva! nimol tib' 
tuk' naj. 


Ni tal u Xhun 
uva' b'a'n itxumb'al 
u Demetrio 

11 Axh vitz'in vatzik uva! Gayo, 
as xo'n chit axh sve. Esti'e' ni 
val see, ab'anak u va!lexhe' eche' 
uve! nib'an unq'a uxhchile'. Pet 
ai u b'a'ne' la ab'ane', tan ab'il 
uva! ni b'anon u b'a'ne', as ai 

uxhchile' ni niman u Tiixhe!. 
Pet u uxhchile' uva' ni b'anon u 
va!lexhe!, as ale! ye! ni nima uva! 
ni tal u Tiixhe!. 

12 As ni tal unq'a uxhchile' 
skajayil uva! b'a'n ve't itxumb'al 
u Demetrio nib'ane'. As kam 
uva' nib'ane', as nik'uche' uva! 
ninima u jikla yole!. As echat 
chit vunyole' sti! unpajte, tan 
b'a'n ve't itxumb'al uva! ni vile!. 
As axhe' ootzin tetz uva! jik chit 
uyole' uva' ni val see. 


Nitzojpisa u Xhun 
itz'ib'al b'en viyol te u Gayo 
13 As nimatel yol la untz'ib'a 

b'en see uva! kat vala. As ye! la 
vaq' ku' tu u u'uje' cheel, 
14tan ye' kuxh jatva't q'ii tuk 
oonoj ve't in ti' b'en vilat axh 
uva' ni vale'. As la til ve't tib! 
kuvatz ti' kuyolone!. 

15 As b'a'noj aatine' tuk' unq'a 
qitz'in qatzike!. As ni taq' b'en 
unq'a qitz'in qatzike! itzii see 
uva! at tzitza' uva! k'ulel chit 
tib' kuyol stuk'. As la aaq' untzii 
unpajte te junun unq'a qitz'in 
gatzike! uva! at tzitzi'. 

U u'uj 
uva! itz'ib'a b'en 
u Judas 


te unq'a niman tetz u Jesús 


Ni taq' b'en u Judas itzii 


1 Ine! in Judas, u titz'in u 


Jacobo, as in ik'am u Jesucristoe!. 


As ni vaq' b'en u u'uje' sete, 

ex uva! molomal ve't ex ta'n 

u Kub'aal Tiixhe! ti! etok jikla 
aamail k'atz Aak. As kolel ve't ex 
ta'n u Jesucristoe!. 

2As a! vib'a'nil u Tiixhe', as u 
ka'b'a'ne', as u xo'niib'e', as tuk' 
uva' nimoj chit etaama sevatzaj, 
a'e! la ch'ii ve't sexo'l. 


Ye' la nimal 
unq'a va'lexhla chusb'al 
2 Lu! 2.1-17 


3Vitz'in vatzik uva! xo'n chit 
ex sve, as kat ok tu vaanxelal ti' 
untz'ib'at b'en ka'l unq'a yol sete 
til u sotzb'al paave' uva' kat ib'an 
Aak sqi' setuk!. 

Pet ni vile! uva! techal chit 
la untz'ib'a b'en u yole' sete ti' 
unb'eyat sete ti! uva! aya'l chit 
ek'u'l la etxakb'a' etib! ti! etilat 
isuuchil unq'a jikla chusb'ale' 
uva! k'ujlu kan sukuxo!l ti! chit 
ib'ene', jank'al o! uva! o! itenam 
u Tiixhe!. 
4As ye' kat b'en sete tul kat ok 
ka'l unq'a uxhchil sexo'l uva' 





eq'omal u va'lexhla chusb'ale' 
sta'n. As ai unq'a uxhchile' uva! 
tz'ib'amal kan unq'a yole' sti' 
na'ytzan uva! techal la b'en tu u 
k'axk'oe', tan paasan tzii unq'a 
uxhchile'. As ni tale! uva! at ve't 
vib'a'nil u Kub'aal Tiixhe! sti". 
Esti'e' la uch ib'anata' kam uva! 
ni tal taama. As a! nik'uchkat 
uva! ni tixva chajnaj u Tiixhe' 
as tuk! u Kub'aal Jesucristo uva! 
ye'xheb'il la lejon sti'. As ta'n 
Aake! unch'i'til. 

5 As la vulsa uma'l u yol sek'u'l, 
vitz'in vatzik, uva' ootzimal 
seta'n til uva! kam kat ib'an u 
Kub'aal Jesúse! na'ytzan, tan tul 
uva! ma'tik teq'ot el tzan Aak 
ung'a q'esla kub'aale' tu u Egipto. 
As jank'al uva! ye! kat niman 
viyol Aake', as kat sotzsa ve't 
Aak unq'a uxhchile' uva' ye' kat 
niman Aak. 
6As unq'a angel uva' kat ipaasa 
tzii tuk' u tijle'me' vatz u Tiixhe' 
as kat taq! ve't kan u tatinb'ale', 
as k'alel ve't tu u tokkin jule' 
ta'n Aak, techal la ilej u q'iie' 
ti' u tuleb'al u k'axk'oe' uva' 
xo'veb'al chit tuk uloj sti'. 
7As unq'a aa Sodoma, tuk' unq'a 
aa Gomorra, as tuk' unjoltu 

JUDAS 


unq'a tename' uva' najlich sk'atz, 
as ech kat ib'ane' eche' kat ib'an 
unq'a angel, tan k'uchuvatz kat 
ib'an sukuvatz ti' ipaleb'et unq'a 
tename' u k'axk'oe' tu xamal uva' 
ye'l iya'teb'al, tan ti' uva' kat 
iyansa tib' tuk' unq'a imoole'. As 
kat iblan ka't unq'a va'lexhe' uva! 
nik tachva vichi'ole!. 

8 As echat nib'an ung'a 
uxhchile' uva! ni yaansa vichi'ole' 
ta'n unq'a va'lexhe' uve! nib'ane'. 
As ni tixva ve't chajnaj unq'a 
uxhchile' uva! at tijle'm vatz u 
tx'ava'e', as ni yoq'on chajnaj ti! 
unq'a uve! at tijle'm tu almika'. 
9Pet ech koj u angel uva' Me'k 
uva' nim talche' tan tul uva' kat 
iyaa Ob tuk' u tx'i'lanaje' ti! 
vichi'ol u Moisés, as ye! kat tala 
uva! atik tijle'm sijunal ti! ijajat 
umaj k'axk'o ti! u tx'i'lanaje'. Pet 
ech tal ve't ile! te u tx'i'lanaje!: 
«A! u Tiixhe' la yaaon axh ti! uva! 
nab'ane!,» ti'k u ángel Me'ke' tal 
te u tx'i'lanaje'. 

10Pet ech koj unq'a uxhchile' 
uve! ni chusun unq'a va'lexhla 
chusb'ale' sexo'l scheel, tan ni 
teesa chajnaj iq'ii unq'a veel uva! 
ye! ootzimal sta'n, tan ye! nipal 
chajnaj stuul. As niyansa tib' 
chajnaj ta'n unq'a vee! uva! ye! 
ootzimal sta'n, tan ech nib'an 
chajnaje! tuk! vitxumb'ale! eche! 
nib'an unq'a txokope!. 

11 ¡Oyeb' chit ivatz chajnaj, tan 
ech nib'ane' eche! kat ib'an u 
Cain! As ti' kuxh u puaje' kat 
teesakat tib' chajnaj tu b'ey eche! 
uva' kat ib'an u Balaam. As ech 
isotz chajnaje! tuk sotzoj eche! 
kat iblan u Coré tul kat ipaasa 
tzii vatz u Moisés. 

12 As tul uva! nek'ul etib' ti' u 
tx'a'o'me' ti! enimat u xo'niib'e! 
uva! at sexo'l ta'n u Jesús, as ech 
tatin chajnaje! sexo'l eche! umaj 
tz'il uva! ato'k ti' umaj oksa'm tan 
ai kuxh u va'lexhe' nib'an chajnaj. 
As ye' nixo'va chajnaj u Tiixhe' tul 
nitx'a'n chajnaj setuk'. Pet chajnaj 
kuxh ni titz'a je! tib'. As ech kuxh 
vitxumb'al chajnaje! eche! umaj 
suutz! uva! ye'l jab'al eqlomal 
sta'n as kat kuxh niq'axkat ta'n 
u kajig'e'. As ech chajnaje' eche' 
umaj Gel uva! ye! ni vatzine' tul 
nilej iq'iil. As la b'ulax ve't el u 
tzele! tuk' u taq'ile' tan tzaji ve'te!. 
13 As ch'ixub'al kuxh ve't nib'an 
chajnaj, tan ech nib'an chajnaje' 
til ib'anat u va'lexhe' eche! uve' 
nib'an u mar tul nipilq'u tib' 
ti' taq'at el tzan u tz'ile'. As ni 
tx'eb'on ve't u q'ej toktoe! ti! 
chajnaj, uva' xo'veb'al chittu', 
tan ech itz'ejxu vitxumb'al 
chajnaje! eche! unq'a tx'umile' 
uva! nichajpik tzan tu almika!. 
14 As an chite' uva! kat tal u 
Enoc uva! ivujpu q'esla b'aala 
ti! tzan u Adán, tan ech kat tal 
kan ile! ti! u va'lexhe' uva! nib'an 
chajnaj: 

Tul ve'te! u Kub'aal Jesúse' 
tuk! unq'a mama'la ángele' 
uva! ye'l tachul 

15 ti' ib'anat isuuchil unq'a 
uxhchile' skajayil, as ti' 
taq'at Aak k'axk'o ti! unq'a 
uxhchile' uva' ni b'anon 
unq'a va'lexhe' uve! ye'l 
Tiixh ni titz'a. As la ib'an 
Aak isuuchil unq'a paasan 
tziie' til unq'a yoq'o'me' 
uva! ni tal ti' Aak, ti'k u 
Enoc tal kan ti' chajnaj. 

16 As ai chajnaje' uve' ye! b'a'n 
ste kam uva' ni tuche'. As a! 
kuxh nib'an chajnaj kam uva! 
nisa' chajnaj ib'anata'. As nije'sa 
tib' tuk! unq'a yole' uva! ni tal 
sexo'l. As ni toksa chajnaj eq'ii, 
til uva! la eb'ane' kam uva! nisa' 
chajnaj seti'. 


La nimal u jikla chusb'ale' 


17Ex vitz'in vatzik uva' xo'n 
ex sve, etulsataj sek'u'l jank'al 
unq'a yole! uve' alel kan sete 
sb'axa ta'n unq'a apóstol uva! 
ik'ujb'a' kan u Kub'aal Jesucristo, 
18 tan ech nik tal unq'a apóstol 
ile!: «As tu vimoxtel unq'a q'iie' 
uva' at ve't o! stuul cheel, as at 
uxhchil uva! tze'leb'al kuxh u 
b'a'nla yole' ste, tan a! u tacha'v 
vichi'ole' nib'ane',» ti'k unq'a 
apóstol tala. 
19As ti' ung'a uxhchile' uve' 
ni oksan exo'l ni talkat unq'a 
apóstol u yole', tan a! kuxh u 
tacha'v vichi'ol unq'a uxhchile' 
nib'ane', tan ye'l u Tiixhla 
Espíritu at tu u taanxelale!. 

20Pet ech koj ex, vitz'in vatzik 
uva! xo'n chit ex sve, tan jank'al 
uva' la eb'ane', as eb'antaj ti' 
enimat unq'a jikla chusb'ale' 
uva! aq'el sete ta'n u Tiixhe!. As 
enachtaj chit Tiixh tuk' vib'a'nil 
u Tiixhla Espiritu. 
21 As tul netx'eb' ilejat u 
qliie! uva! la ik'uch u Kub'aal 





JUDAS 


Jesucristo isuuchil sete uva! 
nitxum Aak evatz, as ni 

taq! Aak etiichajil Hatz u 
Tiixhe', as ye! la eya'sa etoksat 
etaama ti' eb'anat u b'a'ne' ti! 
ek'uchata' uva' xo'n chit ex te 
Aak. 

22 As etxumtaj ivatz unq'a 
uxhchile' uve' nu kuxh ika'kab'in 
taama. 

23 As ab'il uva! nipaleb'en u 
k'axk'o, as elochtaj eche! teesal 
umaj uxhchil tu xamal. As 
etxumtaj ivatz unjoltu unq'a 
uxhchile'. ¡Pet la etil je! etib!! 
Etixvata u paave' as unq'a 
toksa'm unq'a apaave' unpajte. 


Ni toksa u Judas iq'ii u Tiixh 

24Qoksataj iq'ii u Tiixhe', 
tan at iyak'il Aak ti' kulochpe', 
aq'al uva! ye! la ku! o! ti! 
kukaaik kan ti! Aak. As 
Aake' la eq'on o! tu u b'a'nla 
atinb'ale! uva! atkat vinimla 
b'a'nil Aake'. As la chiib' oi tul 
la oksal ve't oi vatz Aak, tan 
tx'aael ve't u qaanxelale' ta'n 
Aak. 
25 As tuk' vib'a'nil u Jesucristo 
la qoksakat iq'ii u Tiixhe', tan 
ta'n Aake' Tiixh uva' nim talche' 
ti' unq'a veel skajayil, tan at 
tijle'm Aak sti'. As Aake! u 
q'alpun qetze!. Esti'e! uva! la 
goksa ve't iq'ii Aak cheel as ti! 
chit ib'ene'. An chite!. 

U u'uj uva! 
Apocalipsis 


uva' tz'ib'amal kan ta'n 


u Xhun 


Ni tal u Xhun isuuchil unq'a 
yol uva' kat k'uchpu ste 
1A' unq'a yole' uva! tuk 
uchoj ve'te! uva! kat tal u 
Tiixhe! te u Jesucristoe!. As kat 
ichaj tzan u Jesucristo uma'l u 
ángel ti' talat isuuchil unq'a yole' 
sve, in uva' in Xhun, in ik'am 
u Jesús, ti! uva! la qootzi ve't 
isuuchil u yole', jank'al o! uva! ol 
niman tetz Aak. 
2As ni val sete uva! jikla yol 
chite', tan ai u Tiixhe' kat alon. 
As ai unq'a yole' uva! kat alpu te 
u Jesucristo. As kat tal Aak sve. 
3 Achveb'al chit u uxhchile' 
uve! la sik'len unq'a yole' tuk' u 
uxhchile' uve' la ab'in u yole'. As 
la inima kam uva! nuntz!ib'a kan, 
tan il u q'iie' najli ve'te!. 


Niyolon b'en u Xhun 
te unq'a niman tetz u Jesús 
tu vujva'l ung'a tenam 

4 Ine' in Xhun nitz'ib'an b'en 
u u'uje! sete, jank'al ex uva' ni 
niman u Jesúse' tu vujva'l unq'a 
tename' tu u Asia. As u Tiixhe' 
uva! at chittu!, as Aake! uve! at 
cheel, as Aake! uve! tuk uloj 





ve'te!, as Aake! la aq'on vib'a'nile' 
seti'aj, aq'al uva! b'a'n etatin 
sevatzaj. As echat vujva't unq'a 
espiritu uva' ato'k vatz u nimla 
xonleb'ale' uva! at tu almika!. 
5As u Jesucristo u jikla alol tetz 
isuuchil unq'a yole'. As ta'n Aake' 
uva' kat ul taama. As ye'l Aak la 
kam ve'te'. As Aak ve'te' B'ooq'ol 
ti' ung'a ijlenaale! uve! at vatz u 
tx'ava'e'. 
As qoksataj iq'ii u Jesús, tan 
xo'n ve't o! te Aak. 
As tul kat el vikajal Aake! 
sqi' vatz u kuruse', as kat 
iq'alpu ve't ol Aak vatz u 
kupaave!. 

6 As at ve't qijle'm ta'n Aak ti' 
gilat isuuchil unq'a tename' 
as ti' kunachat u Tiixhe! sti!. 

Estile! goksataj iq'ii u 
Jesucristo, tan at iyak'il 
Aak ti' unq'a vee' skajayil 
ti' chit ib'ene'. An chite!. 

7 As tul ve't u Cristo vi! u 
suutz'e'. As kajayil chit 
unq'a tename! la ilon ve't 
tul Aak. 

As antu ve't unq'a tename' la 
ilon tul Aak uva' kat toq'on 
u txala tuul Aake!. 

As la txumun ve't ung'a 
tename' skajayil vatz u 
tx'ava'e' ti! Aak. 

Ech chit la ib'ane'. An chite!. 

8 As ech ni tal u Kub'aal Jesús 
ile!: «Ine! vixe'teb'ale'; as ine! 
vimoxteb'ale!,» ti'k Aak, tan 
Aake' uve' atik chittu'; as Aake' 
uve! at cheel; as Aake! uve! tuk 
uloj ve'te!, tan Aake' uva! nim 
talche! ti' unq'a veel skajayil. 


Niyolon u Xhun 
ti' uva' kam kat ik'uch u 

Jesús tivatz uva' eche' vatzik' 

9Ine'! in Xhun, uva! qitz'in 
qatzik qib' k'atz u Jesús. As 
eela taq'at Aak qokeb'al xo'l u 
tename' uva! at jaq' u tijle'm 
u Tiixhe'; as eela kupaleb'et 
unq'a k'axk'oe' setuk'; as eela 
kukuyata!, tan ti' uva! at ve't ok 
oi k'atz u Jesucristo setuk'. As tul 
atik in tu uma'l u tal txlava! vi! 
u mar uva! Patmos ib'ii, ti' kush 
uva! nimamal ve't viyol u Kub'aal 
Tiixhe' sva'n as ti' valat isuuchil 
u yole' ti' u Kub'aal Jesucristoe!. 
10 As tul b'ex ilej ve't u q'iie' uva! 
tetz u Kub'aal Jestise', as kat ul 
k'uchpoj ve't sve ta'n u Tiixhla 
Espiritu. As kat vab'i uma'l u yol 
uva! xo'veb'al chittu' uva! eche! 
toq'sal umaj trompeta. 
11 As ech tal ile! sve: —Ine' u 
xe'teb'ale'; as ine! vimoxteb'ale!. 
As latz'ib'a tu umaj u'uj kam 





APOCALIPSIS 1 


uve' tuk eele'. As la aaq' b'en te 
unq'a niman vetze' uva' at tu 
vujva'l unq'a tename' uve! tuu 
Asia: tu u Éfeso, tu u Esmirna, 
tu u Pérgamo, tu u Tiatira, tu u 
Sardis, tu u Filadelfia, as tu u 
Laodicea,— ti'k Aak sve. 

12 As tul kat unsuchq'i ve't 
vib' ti' vilata' uva' ab'il uve' nik 
iyolon sve, as kat vil ve't vujva'l 
unq'a tatinb'al kanteela uva' 
b'a'nla q'an ch'ich' chittu'. 

13 As kat vil uma'l u uxhchil uva' 
txaklik ve't ok xo'l vujva'l unq'a 
tatinb'al u kanteelae'. As ech 
tilone' eche! VIK'AOL U NAJE'. % As 
atik ok uma'l u oksa'm sta'n uva' 
oonnaj chit txa' toj. As atik ok 
uma'l u jepkin k'alb'al tzi' taama 
uva' b'a'nla q'an ch'ich' chittu!. 
14 As va'lik chit ipolal u xi'l ivi'e' 
eche' ipolal u chiname' as eche! 
u txunche've'. As ech tilon u 
b'aq' ivatze' eche' taq' xamal. 
15 As ech ilitz'lo'lan u toje' eche! 
umaj ch'ich' uva! a'n ni tel ch'u'l 
tu xamal. As ech u tuul ivi'e' 
eche! ivulun ung'a nimla a'e' uve! 
xo'veb'al chit ivulune!. 
16 Atik ok vujva'l unq'a tx'umile' 
tiseb'al iq'ab'. As nik tel ch'u'l 
uma'l u jutz! vi! ch'ich' titzi' uva! 
ka'va'l tee. As ech vivatze' eche! 
u g'iie' uva! va'l chit ik'achone!. 
17As tul vila, as pumel unb'en 
ve't tu txlava! ze! toj. As ech 
ve't ine! eche! umaj kamnaj kat 


21.13 As tul tal u Jestise' u yole' uva' VIK'AOL U NAJE!, as a! uva' tal Aak uva' itz'ib'a 
kan u Daniel 7.13-14: Kat unvatzk'a uma'l u vatzik' aq'b'al as kat vil iku' ch'u'l uma'l 
u naj tu u suutz! tu almika'. As kat ul ve't Katz uma'l u q'esla naj. As kat aq'ax ok 
vatz u q'esla naje'. As kat aq'pu ve't tijle'm ti' unq'a tename! ti' unq'a yolb'ale' 
skajayil, as ni toksal ve't iq'ii. As ye'l ve't iya'teb'al u tijle'me' la ib'ane', as ye'xheb'il 


la oleb' sti'. 

iblana. As tag' ve't je! Aak u 
seb'al iq'ab'e' svi'. As ech tal 
ve't Aak ile! sve: —Ye! xo'v axh, 
tan ine! vixe'teb'ale'; as ine! 
viya'teb'ale'. 

18 As isle'l in. As ine' uva! 

kat kam in. As isle'l ve't in ti' 
chit ib'ene'. As at vijle'm ti' u 
kamchile' as ti! unb'anat isuuchil 
unq'a uxhchile' uva' echen tu 

u atinb'ale' uva' atkat unq'a 
kamnaje' skajayil. 

19Esti'e' la val see, tz'ib'a unq'a 
vee! kat eela, tuk! unq'a veel ni 
tuch cheel, as tuk' unq'a veel tuk 
uchoj xamtel. 

20As tuk val isuuchil vujva'l u 
tx'umile' uve' kat eel tu seb'al 
unq'ab'e', tuk! vujva't u tatinb'al 
u kanteelae' uva' b'a'nla q'an 
ch'ich' chittu! uva! at in sxo'l. 
As u vujva'l u tx'umile' as a! 
isuuchile' u vujva'l alol tetz 
vunyole' xo'l unq'a niman vetze! 





Apocalipsis 1.19 

tu vujva'l unq'a tename!. As 
vujva't u tatinb'al u kanteelae' 
as ale! unq'a niman vetze! uva! 
nimol tib' tu vujva'l unq'a 
tename!. 


Ung'a vol uva! ni talax 
te unq'a niman tetz u Jestise' 
tu u tename' uva' Éfeso 
1As a! unq'a yol ila' uva! la 
tz'ib'a b'en te u ángel uva! 
at xo'l unq'a niman vetze' tu u 
Éfeso. As ech la aal ile": 

«U Jesús uva! at vujva'l unq'a 
tx'umile' tiseb'al iq'ab', as nixaan 
Aak xo'l vujva't unq'a tatinb'al 
kanteelae' uva' b'a'nla q'an 
ch'ich' chittu'. As ech ni tal Aak 
ile! see: 
2-Ootzimale' sva'n kam uve! 
neb'ane', tan tii u aq'one' 
uva! neb'ane!. As nekuy unq'a 
k'axk'oe' uva' nepaleb'e. As 
ye! nekuy unq'a b'anol tx'i'la 
aamaile'. As tul kat oon unq'a 
chulin yole' sexo'l uva! ni 
toksa Ob apóstol, as kat etil 
vitxumb'al chajnaje! sb'a'n as kat 
b'en sete uva' chulin yol kuxh 
chajnaj. 

3 As kam kuxh k'axk'o napaleb'e 
ti! vunb'iie', as ye! naya'sa 
ak'ujb'a't ak'u'l svi'. As ye'l axh 
nika'kab'in aama. 

4As at uma'l vunyol la val see, 
tan ye! naxo'ni ve't in cheel eche' 
uva' nikat ab'an b'axa. 

5 As oolsa sak'u'l uva! kam nik 
ab'an b'axa, tul nik ooksa aama 
svi'. As jalpu vatxumb'ale'. As 
b'an vatxumb'ale' unpajte eche! 
uve! nik ab'an b'axa, tan asoj 

ye! la ajalpu vatxumb'ale', as la 
ul ve't in see!. As la veesa ve't u 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


621 


tatinb'al kanteelae' uva! atkat 
axh. 
6 Pet at uma't vatxumb'al 
nab'ane' uva! b'a'n sve, tan 
neexva ve't ung'a va'lexhla 
txumb'ale' uva' nib'an ung'a 
uxhchile' uva' ni niman 
vitxumb'al unq'a nicolaitas. As 
echat in, tan ni vixva unq'a 
va'lexhla txumb'ale' uva' nib'an 
unq'a uxhchile',- ti'k Aak ni 
tale!» chaj axh te u alol tetz 
vunyole' xo'l unq'a niman vetze! 
tu u Éfeso. 

7As la val sete, ex uva' ni 
niman in tulaj unq'a tename! 
skajayil. Tan ab'iste ex uve! 
nepal tu vunyole!, as etab'itaj 


uve! ni tal u Tiixhla Espíritu sete. 


As jank'al ex uva! ye! la eya'sa 
enimat in k'uxh la epaleb'e 
k'axk'o, as la vaq' ve't etokeb'al 
ti! etechb'ut vivatz u tze!e! uva! 
la aq'on etiichajil uva' echen tu 
u b'a'nla atinb'ale! uva' atkat u 
Tiixhe!. 


Ung'a yol uva' ni talax 
te unq'a niman tetz u Jesús 
tu u tenam uva! Esmirna 
8 As ai unq'a yol ila' uva! 
latz'ib'a b'en te u alol tetz 
vunyole' xo'l unq'a niman vetze! 
tu u Esmirna. As ech la aal ile': 
«U Jesús uva! ixe'teb'al q'iisaj 
as iya'teb'al q'iisaj, kat kam Aak. 
As kat ul taama Aak unpajte. As 
ech ni tal Aak ile' see: 
9-Ootzimal sva'n kam uva! 
nab'ane', tan napaleb'e unq'a 
k'axk'oe'. As k'uxh ye!l tx'iib'al 
aq'ii at vatz u tx'ava'e'. Pet nimal 
vatx'aja'me' at ta'n u Tiixhe!. As 
ootzimal sva'n uva' niyol axh 

unq'a chulin yole' uva! ni toksa 
tib' stiaal Israel, tan o! itenam u 
Tiixhe', tag' unq'a chulin yole' ni 
tale". Pet a! isuuchil uva! nichus 
chajnaj unq'a ichusb'al u Satanás 
tul nimol tib' tu u atinb'ale' tetz 
nachb'al Tiixh. 

10 Pet ye! xo'v axh ti' unq'a vee! 
tuk apaleb'e, tan at ex la ben 
ex tu u kaarsa ta'n u tx'i'lanaje! 
ti' teesat ex Katz u Tiixhe' uva! 
ni tale". As laval q'ii la epaleb'e 
k'axk'o ta'n u tx'i'lanaje'. Pet 
k'ujb'a' ak'u'l svi' techal la 
akameb'e. As la vaq! ve't 
vatx'aja'me' texhlal tetz uva! kat 
tx'akon axh. As a'e' u tiichajile' 
k'atz u Kub'aal Tiixhe',- ti'k 
Aak,» chaj axh te u alol tetz 
vunyole' xo'l unq'a niman vetze! 
tu u Esmirna. 

11 As la val sete, ex uva! ni 
niman in tulaj ung'a tename' 
skajayil. Ab'iste ex uve! nepal tu 
vunyole!, as etab'itaj uve! ni tal u 
Tiixhla Espíritu sete. As jank'al 
ex uva! ye! la eya'sa enimat in, 
k'uxh la epaleb'e k'axk'o, as ye'l 
ve't tokeb'al u ka'v kamchile' 
seti'. 


Unq'a yol uva' ni talax 
te unq'a niman tetz u Jestis 
tu u tenam uva' Pérgamo 
12 As a! unq'a yol ila! uva! 
latz'ib'a b'en te u alol tetz 
vunyole' xo'l unq'a niman vetze! 
tu u Pérgamo. As ech la aal ile': 
«U Jestis uva' ni tel ch'u'l u 
jutz! vi ch'ich! titzi', as ech ni tal 
Aak ile! see: 
13-Ootzimal sva'n katil uva! 
jejle'lkat axh, tan a! echenkat 
axh tu u tename' uva! atkat 

vixonleb'al u Satanás. As k'uxh 
kat yatz'ax u Antipas sexo'l uva! 
aya'lik chit ik'u'l ti! talat isuuchil 
u yole' svi' xo'l ung'a uxhchile' 
tzitzi' uva! jejle'lkat u Satanás, as 
ye! nika'kab'in aama, tan k'ujle'l 
chit ak'u'l svi!. 
14 As at ka'l unq'a yol la val see, 
tan nu kuxh akuy unq'a uxhchile' 
tzitzi' uva! eqlomal vitxumb'al 
u Balaam sta'n, tan a! u Balaam 
kat piton u Balac ti' imajat ivatz 
unq'a tiaal Israel ti' toksal iq'ii u 
Tiixhe'. As kat ipit u Balac unq'a 
tiaal Israel ti' ichi'at ichib'il 
unq'a txooe' uve' kat yatz'ax vatz 
unq'a tze' tiixhe! as ti! iyansat 
tib! tuk! unq'a ixoje' unpajte. 
15 As kuyel kuxh unjoltu unq'a 
uxhchile' a'n uva' ni niman 
unq'a ichusb'al unq'a nicolaita. 
As tul ixvamal ve't unq'a 
chusb'ale' sva'n. 
16 Esti'e! ni val see, k'axa echt, 
tan asoj ye'le, as oora kuxh tuk 
uloj in see! tuk' u ch'ich'e' uve' 
ni tel ch'u'l tuntzi' til unb'anat 
ch'a'o ti! unq'a uxhchile' uva! 
nimamal vitxumb'al unq'a 
nicolaita sta'n,- ti'k Aak ni tale!,» 
chaj axh te u alol tetz vunyole' 
xo'l unq'a niman vetze' tu u 
Pérgamo. 

17As la val sete, ex uva' ni 
niman in tulaj unq'a tename' 
skajayil. Ab'iste ex uve' nepal tu 
vunyole!, as etab'itaj uve! ni tal u 
Tiixhla Espíritu sete. As jank'al 
ex uva! ye! la eya'sa enimat in 
k'uxh la epaleb'e k'axk'o, as 
la vaq' etechb'ub'al uva' maná 
ib'ii uva! kolel sva'n vatz unjoltu 
unq'a tename!. As la vaq! uma'l u 
tal saj k'ub' sete uva! tz'ib'amal 

uma'l u ak! b'ii sti!. As ye'xheb'il 
ootzin tetz u b'iie!. Pet a! kuxh u 
uxhchile' la ootzin uva' la k'ulun. 


Unq'a yol uva' ni talax 
te unq'a niman tetz u Jestis 
tu u tenam uva' Tiatira 

18 As a! unq'a yol ila' uva! 
latz'ib'a b'en te u alol tetz 
vunyole' xo'l unq'a niman vetze! 
tu u Tiatira. As ech la aal ile': 

«ViK'aol u Tiixhe' uva! ech 
tilon u b'ag' ivatze' eche' u taq' 
xamale' as ech tilon u toje! eche! 
u dan ch'ich'e', as ech ni tal Aak 
ile! see: 
19-Ootzimale' sva'n kam uva! 
nab'ane'. As ootzimal sva'n 
uva' xo'n ve't in see. As k'ujle'l 
ak'u'l svi'. As b'enameen naloch 
unq'a eetz'in aatzike'. As k'uxh 
napaleb'e k'axk'o, as ye! naya'sa 
ak'ujb'a't ak'u'l svi'. As ootzimal 
sva'n uva! aal b'a'n ve'te! uva! 
nab'an cheel ti! uve' nikat ab'an 
b'axa. 
20Pet at uma'l u yol la val see 
uva! nab'ane', tan kuyel kuxh u 
Jezabel a'n uva' nu kuxh toksa 
tib' sq'ajsan tetz vunyole'. As tuk' 
vichusb'al ixoje' ni toksa ixoj tivi' 
unq'a uxhchile' sexo'l ti! iyansat 
tib! tuk! uma't uxhchil as ti! 
techb'ut unq'a echb'ub'ale' uva! 
kat oksal vatz unq'a tze' tiixhe!. 
21 As kat untx'eb'lu ve'te! uva! la 
ik'axa tib' ixoj. Pet ye! nisa' ixoj 
ijalput vitxumb'ale' ti! iyansat 
tib' ixoj tuk' unq'a naje!. 
22 As la vaq' ku! ixoj vatz ch'ach 
ta'n uma'l u ch'o'm. As echat la 
unb'an te unq'a uxhchile' uva! 
nipaavin k'atz ixoj, tan asoj ye! 
la iya'sa unq'a uxhchile' inimat 

unq'a ichusb'al ixoje', as mama'la 
k'axk'o la ipaleb'e sva'n. 
23 As xo'veb'al chit u kamchile' 
uva! la vaq' tzan ti' unq'a tal 
ixoje' ti! uva! la b'en sete, ex 
uva! nenima vitxumb'al ixoje', 
tan ine! ootzin tetz vetxumb'ale' 
sekajayil as tuk' vetaanxelale!. 
As la vag' ve't ich'exel sete ti! 
uva! kam kat eb'ana. 
24Pet ech koj unjoltu ex tu 
u tenam u Tiatira uva! ye! ni 
niman vichusb'al u ixoje!, as tuk' 
uva! ootzimal ta'n u Satanás, as 
ye'l uma'toj yol la val sete uva' la 
eb'ane!. 
25 Pet la val sete, ye! la eya'sa 
enimat unq'a txumb'ale' uva! 
chusel ve't sete, techal la ul in 
unpajte. 
26 Tan jank'al ex uva' la enima 
kam uva' ni val sete techal la ul 
in tiya'teb'al u q'iisaje', as la vaq! 
etijle'm ti' unq'a tename', tan 
k'uxh kat epaleb'e k'axk'o, as ye! 
kat eya'sa enimat in. 
27As eche! kat ib'an vunB'aale' 
til tag'at u vijle'me', as ech vaq'at 
vetijle'me'. As a! exe! la ilon ve't 
isuuchil unq'a tename' tuk' uma'l 
u b'aara uva' ch'ich'. As ech la 
etulb'e unq'a tename! eche! ni 
tulb'el umaj uk'al uva' kat paxili. 
28As la vaq' u tx'umile' sete 
uve! Aaq'ana'l, uve' nib'uuq!e' tul 
ye'xnaj ku! saj,- ti'k Aak ni tale!,» 
chaj axh te u alol tetz vunyole' 
xo'l unq'a niman vetze! tu u 
Tiatira. 

29As la val sete, ex uva' ni 
niman in tulaj unq'a tename! 
skajayil. Ab'iste ex uve' nepal tu 
vunyole', as etab'itaj uve' ni tal u 
Tiixhla Espiritu sete. 

Unq'a yol uva' ni talax 
te unq'a niman tetz u Jestis 
tu u tenam uva! Sardis 
1As a! unq'a yol ila' uva! 
latz'ib'a bien te u alol tetz 
vunyole' xo'l unq'a niman vetze! 
tu u Sardis. As ech la aal ile": 
«U Jestis uva' at vujva'l u 
viTiixhla Espiritu u Kub'aal 
Tiixhe! sk'atz as uva! at vujva't 
unq'a tx'umile' tiseb'al iq'ab', as 
ech ni tal Aak ile! see: -Ootzimal 
sva'n kam uva! nab'ane!'. As 
k'uxh ni talpu see! uva! isle'l axh, 
as ni vile' uva! kamnajlu ve't axh. 
2 Estile! ni val see, atoj chit 
anachb'al. As la aya'lu eeb' ti! 
ab'anat ka't unq'a b'a'ne' uva! 
b'iit kuxh ye! naya'sa ab'anata!, 
tan ni vile! uva! jit ve't u jike! 
uve! nab'an vatz u Tiixhe!. 
3As oolsa unq'a chusb'ale' 
sak'u'l uva' kat aab'i tuk' uva' 
kat eela. As jikb'a' vatxumb'ale' 
ti' animat unq'a chusb'ale', tan 
asoj ye!l anachb'al ati, as ye! 
kuxh nachel see tul la ul in. As 
ech vule! eche! umaj elq'om ti! 
vaq'at k'axk'o see!. 
4At ka'l unq'a uxhchil sexo'l 
tzitzi' tu u Sardis uva! ye! 
niyansa tib' tu paave!. As ik'ulel 
chit unq'a uxhchile' uva' la atin 
sunk'atz, tan ato'k u toksa'me' 
sta'n uva' va'l chit ipolal. 
5 As ab'iste ex uva! ye! la eya'sa 
enimat in k'uxh la epaleb'e 
k'axk'o, as la etoksa ve't u 
oksa'me' uva! va'l chit ipolal. 
As ye!l veb'iie! la unsotzsa tu u 
u'yje! uva! tz'ib'amalkat vib'ii 
unq'a uxhchile' skajayil uva' at 
itiichajil uve' ye'l iya'teb'al. Pet 

vatz vunB'aale! as vatz ung'a 
angel uva' tetz u Kub'aale' la 
valkat veb'iie!, jank'al ex uva! 
ex ve't niman vetz,- ti'k Aak 
ni tale',» chaj axh te u alol tetz 
vunyole' xo'l unq'a niman vetze! 
tu u Sardis. 

6As la val sete, ex uva' ni 
niman in tulaj unq'a tename' 
skajayil. Ab'iste ex uve' nepal tu 
vunyole', as etab'itaj uve' ni tal u 
Tiixhla Espiritu sete. 


Unq'a yol uva' ni talax 
te unq'a niman tetz u Jesús 
tu u tenam uva' Filadelfia 
7As ai unq'a yol ila' uva! 
latz'ib'a b'en te u alol tetz 
vunyole' xo'l unq'a niman vetze! 
tu u Filadelfia. As ech la aal ile": 
«U Jesús uva! jik chit itxumb'al, 
as Aake' u jikla yole'. As echen 
unq'a laavee' tiq'ab' Aak, tan ech 
u tijle'm Aake' eche' u tijle'm u 
David uva' ib'ana. As kam uva! 
jajle'l ta'n Aak as ye'xheb'il la 
jupun. As kam uva' jupel ta'n 
Aak, as ye'xheb'il la jajon. As 
ech ni tal Aak ile! see: 
8-Ootzimal sva'n kam uva! 
nab'ane'. As at ve't uma'l u tzi' 
kab'al savatz uva! jajle'l ve't 
sva'n. As ye'xheb'il la jupun. As 
ootzimal sva'n uva! k'uxh b'iil 
kuxh ayak'il ati, as nanima 
vunyole'. As ye'l axh neesa ech! 
sunk'atz. 
9As la val see uva! ine' la 
b'anon uva' techal la tootzi 
unq'a uxhchile' uva! xo'n ex sve, 
jank'al unq'a uxhchile' uva! ni 
chulin yol ti' toksat Ob tiaal 
Israel, tan nichus tib' ti' unq'a 
ichusb'al u Satanás tu u atinb'ale' 

tetz nachb'al Tiixh. As ale! uva! 
techal la qaaeb' savatz sva'n. 

10 As ti' uva! ye! nika'kab'in 
ak'u'l til animat vunyole' eche! 
uva' kat val see, as esti'e' la 
unkol ve't axh vatz u k'axk'oe! 
uva! la ul ti' unq'a tename' 
skajayil, ti' ik'axb'isal unq'a 
uxhchile' uve! ni ixvan in vatz u 
tx'ava'e'. 

11 As il in vul ve'te!. As aya'loj 
chit ak'u'l ti' ooksat aama ti! 
animat unq'a chusb'ale' uva! 
ootzimal ve't a'n, aq'al uva' 
ye'xheb'il la maon vatx'aja'me',- 
ti'k Aak ni tale',» chaj axh te 

u alol tetz vunyole' xo'l unq'a 
niman vetze! tu u Filadelfia. 

12 As ab'iste ex uva! ye! la 
eya'sa enimat in k'uxh la 
epaleb'e k'axk'o, as ech la eb'ane' 
sva'n eche! umaj piraal uva! xi'ab' 
tetz u tostiixhe! uva! ninachpukat 
Tiixh. As ye'xh jatu la el ve't 
ch'u'l ex tzitzi'. As la untz'ib'a 
ve't ok vib'ii u Kub'aal Tiixhe' 
seti', tuk! vib'ii u ak! Jerusalén, 
vitenam u Kub'aal Tiixhe', uva! 
niku! ch'u!l tu almika' ta'n 
u Tiixhe!. As la untz'ib'a ok 
vunb'iie' sett uva' ak'nal ve'te'. 
13 As la val sete, ex uva' ni 
niman in tulaj unq'a tename' 
skajayil. Ab'iste ex uve' nepal tu 
vunyole', as etab'itaj uve! ni tal u 
Tiixhla Espiritu sete. 


Unq'a yol uva' ni talax 
te unq'a niman tetz u Jestis 
tu u tenam uva' Laodicea 
14 As ai unq'a yole' uva! 
latz'ib'a b'en te u alol tetz 
vunyole' xo'l unq'a niman vetze! 
tu u Laodicea. As ech la aal ile": 

«U Jesús uva! tzojpisan tetz 
unq'a yole' uva! alel kan, as jik 
chite' u yole' uva! ni tal Aak, tan 
ta'n Aake' uva' jik chit niyolone', 
as jik chit nib'an unpajte. As 
tuk' vib'a'nil Aake' kat icheesa 
u Tiixhe' unq'a veel skajayil. As 
ech ni tal Aak ile! see: 
15-Ootzimal sva'n kam uva! 
nab'ane!, tan ye'l axh uva! che'v 
koj axh. As mita'n tz'a' koj axh. 
¡Pet aal b'a'ne! uva! che'v axh, as 
moj tz'a' axh ti! aatin sunk'atz! 
16 As la xa'v in a'n, tan ti! uva! 
miq'moj kuxh axh. As jit axh 
tz'a'; as jit axh che'v ti! aatin 
sunk'atz. 
17As ech naal je' ile! see!. In 
tx'ioliq'ii. As b'a'n chit vatine!, 
tan ye'xhkam kuxh nisa'vit svi', 
ch'axh naale'. As tul ye' ootzaj 
uva' kam b'anel a'n sunvatz, 
tan ye'l eetz ati. As oyeb' kuxh 
avatz, tan meeb'a' kuxh axh. 

As txumleb'al kuxh atine', tan 
ech axhe' eche! umaj tzot. As 
ech axhe' sunvatz eche' umaj 
uxhchil uva! t'osle'le'. 

18 Estile! nunb'eya ve't see 

uva! la aloq' u b'a'nla q'an 
ch'ich'e! sve uva' nitxilq'a'ch 
ta'n u xamale', aq'al uva' ech 
ve't aatine! sunvatz eche! umaj 
tx'ioliq'ii. As la aloq' ve't 
ooksa'm sve uva' va'l chit ipolal 
ti! ab'ajut echt, aq'al uva! ye! la 
ch'ixvu ve't axh uva! t'osle'l axh. 
As la aloq! atz'akab'al sve uva! la 
tz'akan vavatze' ti' uva! la ilon 
ve't axh, 

19tan jank'al unq'a uxhchile' uva! 
xo'n sve, as nunb'eya ste uva! a! 

u b'a'ne' la ib'ane'. As nunchuse!' 
til uva! la ib'an u b'a'ne!. Esti'e! 

ni val see, jalpu vatxumb'ale'. As 
aya'loj chit ak'u'l ti' animat u 
volel uva! alel see sva'n. 

20 As il in txakle!l ve't in tzi' u 
kab'ale' ti' unmolot el tzan unq'a 
uxhchile'. As ab'il uva! la ab'in 
u tuul unvi'e' as la ijaj ve't u tzi' 
kab'ale', as la ok ve't in sk'atz. 
As la tx'a'n ve't in sk'atz; as la 
tx'a'n ve't sunk'atz. 
21As ab'iste ex uva! ye! la eya'sa 
enimat in k'uxh la epaleb'e 
k'axk'o, as la vag' etijle'm ti! 
exoneb' Katz vunxonleb'ale' 
eche! uva! kat unb'ana, tan 
ye! kat unya'sa unnimat viyol 
vunB'aale' k'uxh kat unpaleb'e 
k'axk'o. Estile! kat xoneb' ve't in 
Katz vixonleb'al vunB'aale',- ti'k 
Aak ni tale,» chaj axh te u alol 
tetz vunyole' xo'l unq'a niman 
vetze! tu u Laodicea. 

22 Ab'iste ex uve! nepal tu 
vunyole', as etab'itaj uve' ni tal 
u Tiixhla Espíritu sete,— ti'k u 
Jesúse!. 


Ni toksal iq'ii 
u Tiixh tu almika' 

1As tul ma't vab'it unq'a 

yole', as kat vil uma'l u tzi' 
kab'al uva! jajlike tu almika!. 
As an chit u tuul viel uva! kat 
vab'i iyolone' uva! eche! toq'sal 
trompeta. As ech kat tal ile! sve: 
—Je'en ch'u'l tzitza', tan tuk 
unk'uch see kam unq'a vaa' tuk 
ib'an ve'te!,— Ok u yole' sve. 
2 As yak kuxh k'uchpu sve ta'n u 
Tiixhla Espiritu unpajte. As kat vil 
uma'l u nimla xonleb'al tu almika' 
uva' xonlik uma'l u uxhchil stuul. 
3As ech ika'y u uxhchile! eche! 
uma'l u k'ub' uva! jaspe ib'ii 

uva! acha'v chit tilone' as tuk' 
uma't u k'ub' uva! cornalina 
uva! kaj tilone'. As sutu'rimal 

ti' u xonleb'ale' ta'n uma'l 

u txakmanch'el uva' ech 
ilitz'lo'lane' eche' umaj cha'x 
k'ub' uva' esmeralda ib'ii. 

4As sutu'rimal ti' u nimla 
xonleb'ale' ta'n vinaj kajva't 
unq'a xonleb'ale' uva' xonlikkat 
vinaj kajva'l unq'a q'esla aamae' 
uva' kat vila. As atik ok saj 
oksa'm sta'n. As atik je! koroona 
ti! ivi! uva! b'a'nla q'an ch'ich!'. 

5 As va'lik chit ilitz'kab'an tel 
ch'u'l u kayampa'le' tu u nimla 
xonleb'ale' tuk' u q'ankooe' uva! 
va'lik chit itzetkab'ane'. As kat 
vab'i ivulun tel ch'u'l mama'la 
tuul vi'e' tu u nimla xonleb'ale' 
unpajte. As atik vujva'l unq'a 
txijub'al vatz u nimla xonleb'ale!. 
As ale! vujva!l tatin u Tiixhla 
Espíritu. 

6 As vatz u nimla xonleb'ale' atik 
uma'l u vaa! ech tilone' eche! 
mar uva! ech ivatze! eche! umaj 
ilonb'al uva! yaklu pal kuvatz 
stuul. As xo'lamal u nimla 
xonleb'ale' ta'n kajva'l unq'a 
islich aama uva' nimal unq'a 
b'aq' ivatze! at svatz as tuk! ti! 
iqui. 

7As vib'axa u islich aamae!, 

as ech tilone' eche' b'alam. 

As vika've' ech tilone' eche! 
vaakaxh. As vitoxve! ech tilone' 
eche' ivatz umaj uxhchil. As 
vikajve! ech tilone! eche! umaj 
xich' uva! nixich'ane'. 

8 As vaajil ixich' junun unq'a 
islich aamae'. As nimal unq'a 
b'aq' ivatze' atik sti'. As sq'iil 
aq'b'al ye! niya'sa ve't kajva'l 

unq'a islich aamae! ti' iyolone!. 
As ech ni tal det: —Jikla Tiixh, 
jikla Tiixh, jikla Tiixh chit axhe!, 
ach Kub'aal Tiixh, tan axhe' 
uva! nim aalche! ti' unq'a veel 
skajayil. As atik chit axh sixe't 
u qliisaje!. As at axh cheel. As at 
axh ti! chit iblene!,— Ok u yole!. 
9 As tul uva! nik toksa 
kajva'l unq'a islich aama iq'ii u 
Tiixhe! uva! xonlik tu u nimla 
xonleb'ale', as nik taq! ta'ntiixh 
te Aak uva' isle'l Aak ti' chit 
ib'ene!. 
10 As nik iku' ve't vinaj kajva'l 
unq'a q'esla aamae' qaaloj 
vatz u Tiixhe! uva! xonlik tu u 
nimla xonleb'ale'. As inach ve't 
Tiixh, tan isle'l chit Aak ti' chit 
ib'ene!. As nik taq' ve't ku! unq'a 
koroona vatz u nimla xonleb'ale!. 
As ech ni mox tal ve't ile': 
11 —Kub'aal Tiixh, eetz chite' 
uva! la goksa ag'ii, tan nim 
aalche'. As axhe' uva! at pal 
u eejle'me! ti' ung'a uxhchile' 
skajayil, tan axh cheesan tetz 
unq'a veel skajayil. As jank'al 
uva! ati as tuk' vatxumb'ale' kat 
acheesakat,— ti'k unq'a q'esla 
chaj aamae' nik tale!. 


Nik'ul u Jesús uma'l u u'uj 
uva' b'alq'umal tetz Tiixh 


1As kat vil ve't uma'l 

tu u u'yj tiseb'al iq'ab' u 
Tiixhe! uve' xonlik tu u nimla 
xonleb'ale'. As atik tz'ib' tu u 
uiuiel tuk' sti'. As chab'amal chit 
ib'alg'ul ve't u u'uje' ta'n vujva'l 
ung'a seeyo. 
2 As kat vil ve't uma'l u ángel 
uva' xo'veb'al chit viyak'ile'. As 
kat Ga ve't je! tuul ivi'. As ech 

tal ile!: —¿AD'il q'i uva! tetz chite' 
til teesal ung'a seeyo, aq!al uva! 
la jajpu u u'uje!?— ti'k u ángel. 
3As ye'xheb'il kat vil tu almika' 
uva! la itx'ol ijajat u u'uje', mita'n 
vatz u tx'ava'e', as mita'n jaq' u 
tx'ava'e'!. As ye'xheb'il kat tx'olon 
tilat unq'a tz'ib'e' uva! atik tu u 
u'uje'. 
4 As ai chit oq'ele' nik unb'ane', 
tan ye'xheb'il atike uva! tetz 
chittu! uva! la ijaj u u'uje!. As 
ye'xheb!il kat tx'olon isik'lel 
unq'a tz'ib'e' uva! atik tu u u'uje', 
tan ti! uva! ye! nik tuch tilata'. 
5 As kat yolon ve't uma'l u q'esla 
aama. As ech kat tal ile! sve: 
—Ye' oq' ve't axh, tan il uma'l u 
tiaal u Judá ati uva! ech tatine' 
eche' b'alam. As an chit tiaal 
David unpajte. As ye! kat iya'sa 
Aak inimat u Tiixhe' k'uxh 
nimal k'axk'o kat ipaleb'e. As ale! 
tuk eesan vujva'l unq'a seeyo 
ti! ijajat u u'uje'— ti'k u q'esla 
aamae' sve. 

6As tul kat sajin ve't in, as 
vil ve'te! uva! txaklik ok uma'l 
u tal Kaneero' 99 vatz u nimla 
xonleb'ale'. As sutu'rimal ti' 
ta'n kajva'l unq'a islich aamae' 
tuk' vinaj kajva't unq'a q'esla 
chaj aamae', as u Kaneero! uva! 
ma'tik iyatz'pe'. As atik vujva'l 
tuk! as vujva't b'aq' ivatz. As ale! 
vujva'l tatin u Tiixhla Espiritu 
uva' kat chajax b'en vatz u 
tx'ava'e'. 
7As jetz'en ve't ok u Kaneero!e! 
Katz u Tiixhe' uva! xonlik tu u 

nimla xonleb'ale'. As ik'ul ve't 
u u'uje! te Aak uva! atik tiseb'al 
ig'ab' Aak. 

8 As tul til ve't kajva'l unq'a 
islich aama tuk' vinaj kajva't 
unq'a q'esla aama ti' ik'ulat u 
Kaneero' u u'uje', as yak kuxh ku' 
ve't gaaloj vatz u Kaneero'e!. As 
junun eq'omik uma'l u q'oob'e'tz 
sta'n uva' arpa ib'ii tuk' uma'l 
u koopa uva! b'a'nla q'an 
ch'ich' chittu' uva! noonalike 
ta'n incienso, tan al u incienso 
k'uchb'al tetz u nacho Tiixhe! 
uva' nib'an vitenam Aake!. 
9As nik ib'itza ve't uma'l u ak 
b'itz te u Kaneero'e!. As ech nik 
tal (ei: 

Tan eetz chite! ti' ak'ulat u 
u'uje' as ti! eesat unq'a 
seeyo sti', 

tan axhe' uva' kat yatz'pu 
ve't axh vatz u Tiixhe', 

tan kat achoo vipaav unq'a 
tename' tul kat el vakajale', 

aq'al uva! tetz u Kub'aal 
Tiixhe! unq'a tename' la 
ib'ane', 

k'uxh kam kuxh tenamil as 
k'uxh kam kuxh yolb'al 
niyolb'e. 

10 As kat aaq' ve't tijle'm 
vatename!, as kat ok ve't ti! 
toksal iyol tenam vatz Tiixh. 

As tuk! vab'a'nile', as la til 
ve't vatename' isuuchil 
unq'a veel skajayil vatz u 
tx'ava'e', Ok u bitze, 

11 As kat vil unpajte. As kat 
vab'i ve't unq'a tuul viel uva! nik 


aa 5.6 As u b'iie! uve! «Kaneero',» as k'uchuvatze' nib'ane' tan a! u Jesúse! ni tale'. As 
a' isuuchile' uva! Aak kat toksa tib' ti! ichooat u kupaave' vatz u Tiixhe', eche! u vaa! 
nik ib'an unq'a kaneero'e' uva! nik iyatz'pe', uva! ni tal tu u O't Testamento. 

ib'an ung'a ángel, tan xo'lamalik 
u nimla xonleb'ale' ta'n kajva'l 
unq'a islich aamae' tuk' vinaj 
kajva't unq'a q'esla chaj aamae!. 
As sete'rumalik ti' skajayil ta'n 
unq'a mama'la angel, tan ye! 
saach tachul unq'a angel uve' kat 
vila. 

12 As kat taq' ve't je! tuul ivi! 
skajayil. As ech tal ile": 

jU Kaneero' as a'e' kat 
yatz'pu vatz u Kub'aal 
Tiixhe'!! 

¡As tetz chite! uva! la ik'ul u 
tijle'me'! 

¡As la ok u tx'iib'al q'iie' 
tig'ab', tuk' u nimla 
txumb'ale!, as tuk' u 
yak'ile"! 

jAs techal la oksal iq'ii tul la 
nachpi! ti'k ung'a ángel. 

13 As jank'al unq'a veel at tu 
almika'e!, tuk! ung'a veel at vatz 
utx'ava'e', as jaq' u tx'ava'e', as 
ze! u mar, as kat vab'i u tuul 
ivi'e!. As ech nik tal ile": 

¡Qoksataj iq'ii u Tiixhe! 
uva' xonle'l tu u nimla 
xonleb'ale'!! 

¡As qoksataj iq'ii u Jesucristo 
uva' kat yatz'pi ti' isotzsal 
kupaav ech ikame! 
eche' nik tulb'el unq'a 
Kaneero!e!! 

¡As atoj chit u yak'ile' skajayil 
tiq'ab' ti! chit ib'ene"! Ok 
unq'a cheesa'me' skajayil. 

14 As ech kat tal ve't kajva'l 
unq'a islich aamae': —¡An 
chite'! ¡Ech chit la ib'ane'!— ok 
u yole!. As ku! ve't vinaj kajva'l 
unq'a q'esla aamae' qaaloj vatz 
u Kub'aale' ti! inachat u islich 
Tiixhe' ti' chit ib'ene!. 

Ni teesa u Jesús 
vaajil unq'a seeyo 
ti' u u'uj uva' b'alq'umal 

1As kat teesa ve't u 

Kaneero'e' u b'axa seeyo ti! 
u u'uje!. As kat vab'i ve't u tuul 
ivi' uma'l islich aama. As ech u 
tuul ivi'e' eche! u g'ankooe' uva! 
kat vab'i. As ech tal ile': —¡Elen 
ch'u'l!— ti'k u yole!. 
2 As kat unsaji ve'te!. As kat vil 
ve't tel ch'u'l uma'l u sai kaay. 
As atik je! uma'l u uxhchil sti! 
uva! txeyik uma'l u yokos Gei 
sta'n uva! tetz jub'ab'al. As kat 
aq'ax ve't uma'l u koroona ste. 
As ech ib'ene' eche! ib'en umaj 
uxhchil tu ch'a'o ti! toleb! ve't ti! 
unjoltu unq'a tename!. 

3 As tul kat teesa ve't u 
Kaneero'e' ika'v u seeyo, as kat 
vab'i ve't taq'at je! ika'v u islich 
aamae' tuul ivi'. As ech tal ile": 
—jElen ch'u'l!— ti'ke. 

4 As yak kuxh el ve't ch'u'l uma't 
u kaay uva! va'l chit ikajal ti". As u 
uxhchile! uve' atik je! ti! txoo, as 
kat aq'ax ve't uma'l u nimla jutz! 
vi! ch'ich' ste. As kat aq'ax ve't ste 
uva! la ixe'tisa unq'a ch'a'oe' vatz 
utx'ava'e!. As la iyatz! tib' unq'a 
tename' svatzaj sta'n. 

5 As tul kat teesa ve't u 
Kaneero!'e! itoxvu u seeyoe!, as kat 
vab'i taq'at ve't je! vitoxvu u islich 
aamae! tuul ivi'. As ech tal ile": 
—¡Elen ch'u'll— ti'k u yole'. As tul 
kat unsaji ve'te', as aat kuxh vil 
tel ch'u'l uma'l u q'eji' kaay. As u 
uxhchile' uve' atik je! sti', as atik 
ok uma'l u peexhu tiq'ab'. 
6As kat vab'i uma't u tuul 
vi' uva' kat yolon el tzan xo'l 

kajva'l ung'a islich aamae!. As 
ech nik tal ile': —As unjaliil u 
trigo ti' ija'mil uma'l q'ii ag'on. 
As uma'l aalmo u cebada tuk' 
unb'iite ti! uma'l q'ii aq'on. Pet 
ech koj u aceite tuk' u vino, tan 
ye! la uch ayansata',— ti'k u 
yole!. 

7As tul kat teesa ve't u 
Kaneero'e' vikajvu u seeyoe!, as 
kat vab'i tuul ivi' vikajvu u islich 
aamae'. As ech tal ile!: —¡Elen 
ch'u'l!— ti'k u yole!. 

8 As tul kat unsaji ve'te', as aat 
kuxh vil tel ch'u'l uma'l u q'ani' 
kaay. As u uxhchile' uve' atik 
je! sti', as «Kamchil» vib'iie'. As 
xekik tzan uma't st uva! ech 
ib'ii ile!: «Atinb'ale' uva' atkat 
unq'a kamnaje'.» As kat aq'ax 
ve't tijle'm ti! untx'ajul unq'a 
tename' vatz u tx'ava'e' ti! 
iyatz!pe! ta'n ch'ich', ta'n va!y, 
ta'n ch'o'm, as ta'n unq'a txooe' 
uva! nichi'one! uva! echen jaq' 
unq'a tze!e!. 

9 As tul kat teesa ve't u 
Kaneero! vito'v u seeyo, as kat 
vil ve't ung'a taanxelal unq'a 
tename' uva' ma'tik iyatz'pe! ti! 
inimat viyol u Tiixhe' as ti! uva! 
ye! kat iya'sa ik'uchat u jikla 
txumb'ale' ti! Aak. As atik ok 
unq'a taanxelal unq'a uxhchile' 
jaq' u nachb'al Tiixhe!. 

10 As kat taq! ve't je! tuul ivi'. As 
ech nik tal (ei: —Kub'aal Tiixh, 
axhe' axh Tiixhla aama. As jik 
chit atxumb'al, tan ta'n axhe' 
axh Tiixh. ;As jatu la ab'an 
isuuchil unq'a uxhchile' uva' at 
vatz tx'ava' uva! kat yatz'on oi? 
¿As jatu la aaq' ich'exel ste?— 
ti'k unq'a uxhchile!. 

11 As kat aq'ax ve't saj oksa'm 
ste sijununila. As ech kat alax 
ve't ile! ste: —La etx'eb' unb'iitoj, 
tan lanal tz'aj tachul unq'a 
etitz'in etatzike! uve! emool etib' 
stuk' uva' techal la kami ti' uva' 
ninima in,— ti'k u yole!. 

12 As kat vil teesat ve't u 
Kaneero!e! ivajpu u seeyoe!. 
As kat ul ve't uma'l u mam 
kab'laano. As kat q'ejb'u ve't 
ivatz u q'iie! eche! umaj de 
oksa'm uva! ni toksale' tul kat 
kam umaj uxhchil. As yak kuxh 
kat kajb'u ve't ivatz u ich'e'. Ech 
ve't tilone! eche' u kaje!. 
13 As kat chajpik ve't ku' tzan 
unq'a tx'umile' tu tx'ava' eche! 
ichajpik tzan ivatz u higuera uva' 
cha'xnale tul nipal umaj mam 
kajig'. 
14 As kat sotz ve't u almika'e!. 
Ech isotz ve'te! eche! ni tulb'el 
umaj u'uj tul nib'alq'ule'. As 
jank'al ung'a vitze' skajayil tuk' 
unq'a tx'ava'e' uve' at vu u mare', 
as kat tiinsal ve'te! ti! isotz ve'te!. 
15 As ung'a ijlenaale', unq'a 
nimla chaj naje', viq'esal unq'a 
sole', unq'a tx'ioliq'iie', unq'a 
naje' uve' ato'k sib'aalil unq'a 
tename', unq'a uxhchile' uve' 
ato'k sk'amil as tuk' unjoltu 
unq'a tename' skajayil as b'ex 
imuj ve't tib' tulaj unq'a jule', 
xo'l unq'a sivane' as tulaj unq'a 
vitze!. 
16 As kat tag' ve't je! tuul ivi'. As 
ech kat tal ve't ile! te ung'a vitze' 
tuk' te unq'a sivane': —¡Tzaaotaj 
ex sqiib'a! ¡Ku'oj ch'u'l ex soi 
ti' emujat ol vatz u Tiixhe' uva! 
xonle'l tu u nimla xonleb'ale' as 
vatz vitx'i'tzi'l u Kaneero!e!! 

17 ¡Tan kat oonyu ve't o! tu u g'iie' 
uva! xo'veb'al chit u k'axk'oe' ni 
tul sqi"! ¡As ye'xheb'il la oleb' 

til ikuyat u k'axk'oe'!— ti'k ve't 
unq'a tename!. 


Ni toksal ve't texhlal uma'l 
144,000 unq'a uxhchil 


1As xamtik ve't stuul, as 

kat vil kajva'l unq'a angel 
uva' txaklik ve't tu junun ixoob' 
utx'ava'e'. As majel ve't kajva'l 
unq'a kajiq'e' sta'n, aq'al uva! 
ye! la ixuli ve't u vatz tx'ava'e', 
mita'n vi' u mare', as mita'n xo'l 
unq'a tze!e!. 
2As kat vil itzaa uma't u 
ángel tib'uuq'eb'al u q'iie! uva! 
eq'omalik seeyo sta'n tetz u 
islich Tiixhe'. As taq' ve't je! u 
ángel tuul ivi' ti' talat b'en uma'l 
u yol te kajva'l ung'a ángel uva! 
majol tetz unq'a kajiq'e', tan ma't 
taq'ax ve't tijle'm kajva'l unq'a 
ángel ti' iyansat ve't ivatz u 
tx'ava'e' tuk! u mare'. 
3 As ech kat tal ve't u ángel ile: 
—jEyansak ivatz u tx'ava'e', tuk! u 
mare', tuk' ung'a tze'e!! Pet lanal 
qoksa texhlal unq'a niman tetz u 
Tiixhe' xo'l ipala,— ti'k u ángele' 
uva! kat tzaa tu b'uuq'eb'al g'ii te 
kajva't unq'a ángel. 

4 As kat vab'i ve't u tachul 
ung'a niman tetz u Tiixhe' uve' 
kat oksal texhlal xo'l ipala. As 
uma'l 144,000 unq'a niman tetz 
Aake' kat ok ve't texhlal xo'l 
unq'a tiaal Israel, 
5tan atik kab'laval mil unq'a 
tiaal u Juda uva' kat ok texhlal, 
tuk' kab'lavat mil unq'a tiaal u 
Rubén, tuk' kab'lavat mil unq'a 
tiaal u Gad, 

6tuk! kab'lavat mil unq'a tiaal 

u Aser, tuk' kab'lavat mil unq'a 
tiaal u Neftali, tuk' kab'lavat mil 
unq'a tiaal u Manasés, 

7tuk' kab'lavat mil unq'a tiaal u 
Simeón, tuk' kab'lavat mil unq'a 
tiaal u Levi, tuk' kab'lavat mil 
unq'a tiaal u Isacar, 

8tuk' kab'lavat mil unq'a tiaal u 
Zabulón, tuk' kab'lavat mil unq'a 
tiaal u Xhu'l, as tuk! kab'lavat 
mil unq'a tiaal u Benjamin 
unpajte. 


Ni til u Xhun unq'a mama'la 
tenam uva' saj ve't toksa'm 


9As xamtik ve't stuul, as kat 
vil ve't mama'la tenam uva' 
ye'xheb'il la oleb' ti! tachpu 
ve'te!. As a! tzaanajkat tulaj 
junun tenam vatz u tx'ava'e', 
k'uxh kam kuxh tiaalil, as k'uxh 
kam kuxh yolb'alil niyolb'e. 
As txaklik ve't ok u mama'la 
tename' vatz u nimla xonleb'ale' 
tuk' vatz u Kaneero!e!. As atik 
ok saj oksa'm sta'n. As eq'omalik 
xaj paalma sta'n. 
10 As ech nik tal ve't ile' tul 
taq' je! tuul ivi': —¡U Kub'aal 
Tiixhe' uve' xonle'l tu u nimla 
xonleb'ale' as tuk' u Kaneero!e!, 
as Aake' u sotzsan tetz u 
kupaave!!— ti'k u mama'la 
tename!. 
11 As unq'a mama'la ángel uva! 
txaklik vatz u nimla xonleb'ale', 
as kat gaaeb' ve'te! tuk' kajva'l 
unq'a islich aamae', as tuk' 
vinaj kajva't unq'a q'esla chaj 
aamae' uva! xo'lamalik u nimla 
xonleb'ale' sta'n. As techal oon 
ivatz tu tx'ava' ti! toksat iq'ii u 
Kub'aal Tiixhe!. 

12 As ech tal ve't ile": 

¡Kano, an chite"! 

As oksaloj ve't iq'ii Aak, tan 
ta'n Aake' uva! nim talche!, 
tan at itxumb'al Aak. 

As qaq'taj ve't ta'ntiixh te 
Aak ti! vib'a'nile!. 

As kuxo'vataj Aak, 

tan at iyak!il Aak ti! 
kulochpe!, 

Esti'e! uva! oksaloj iq'ii Aak ti' 
chit ib'ene'. 

¡An chite!! ti'k mox tala. 

13 As kat ul ich'oti ve't uma'l u 
q'esla aama sve. As ech kat tal 
ile!: —¿Ma at sak'u'l ab'il ung'a 
tename' uve' ato'k saj oksa'm 
sta'n? ;As ma ootzimal a'n katil 
tzaanajlukat unq'a tename'?— 
ti'k sve. 

14 As ech val ve't (el: —Axhe' 
Pap, ootzin tetz,— ch'in ve't ste. 
As ech tal ve't ile! sve: —A' unq'a 
tename' uva' kat el ch'u'l tu 
mama'la k'axk'oe'. As kat itx'aa 
ve't unq'a tename' u toksa'me!, 
As kat ipolb'isa ve't u toksa'me' 
ta'n vikajal u Kaneero'e!. 

15 Esti'e' at ve't ok unq'a tename' 
vatz vixonleb'al u Kub'aal Tiixhe' 
scheel. As ye! niya' ve't unq'a 
tename! ti! toksat iq'ii Aak sq'iil 
aq'b'al tu u Tiixhla atinb'ale' 
uva' xonle'lkat Aak. As Aake' la 
atin ve't xo'l unq'a tename! ti! 
ilochpe!. 

16 As ye'l ve't va'y la ipaleb'e 
tuk' tzajitzi'l. As ye'l u q'iie! la 
tz'e'san ve't sti'. As mita'n la 
b'yjli ta'n u tz'a'e', 

17tan a! u Kaneero'e' uva! at vatz 
u nimla xonleb'ale', as a! ve'te! 

la xeeon unq'a tename' skajayil. 
As la b'en taq' ve't Aak tzi' u 

ale! uva' ni aq'on itiichajil unq'a 
tename'. As la isuu ve't u Tiixhe' 
u ta'l ivatze! skajayil,— ti'k u 
q'esla aamae'. 


Ni teesa u Jestis ivujpu u 
seeyo ti! u u'uj uva! b'alq'umal 
1As tul kat teesa ve't u 
Kaneero!e! ivujpu u seeyo ti! 
u u'uje!, as kamal pok'o'chil oora 
uva' ye'xheb'il nik itiin ve'te! tu 
almika'. 
2As vil ve't vujva'l unq'a ángel 
uva! txaklik ve't vatz u Tiixhe!. 
Kat aq'ax ve't jununil trompeta 
ste. 
3As ul ve't uma't u angel uva' 
eq'omal uma'l u olib' incienso 
sta'n uva' q'an ch'ich' chittu!. 
As txakeb' ve't u ángel vatz u 
nachb'al Tiixhe' uve! atik vatz 
u nimla xonleb'ale'. As nimal 
chit u inciensoe' kat aq'ax ste, 
til itz'e'sal vi! u nachb'al Tiixhe' 
uva' q'an ch'ich' chittu'. As eela 
ije! u inciensoe' uva! eq'omal ta'n 
u ángel tuk' unq'a yole! uve! ni 
tal unq'a itenam u Tiixhe' tul 
ninach Tiixh. 
4 As eela ije! ve't visib'il u 
incienso tuk' u nachb'al Tiixhe' 
uve! nib'an unq'a tename'. As 
techal toon vatz u Tiixhe!. 
5As kat teq'o ve't u ángel u olib' 
inciensoe!. As kat inoosa ve't 
ta'n u txa! xamale' uve' atik vi! u 
nachb'al Tiixhe'!. As kat taq' ve't 
ku' u ángel u txa' xamale' vatz 
utx'ava'e'. As xo'veb'al chit 
itzetkab'an ve't unq'a g'ankooe' 
tuk' ivulun ve't uma'l uva' ech 
tab'ile! eche! tuul vi. As xo'veb'al 
chit ilitz'kab'an unq'a kayampa'le'. 
As kat ul ve't kab'laano. 

Ni toq'sa vaajil unq'a 
ángel trompeta 

6 As ib'an ve't vujva'l unq'a 
ángel tuche' ti' toq'sat unq'a 
trompeta. 

7As toq'sa ve't u blaxa ángel 
u trompeta. As ul ve't sajb'atz 
vatz u tx'ava'e' tuk! xamal 
uva! yuel tib' tuk' kaj. As tz!e! 
ve't ch'oola pok'o'chil u vatz 
tx'ava'e', tuk! ch'oola pok'o'chil 
unq'a tx'akab'e'ne', as tuk' unq'a 
chikoe' skajayil. 

8As toq'sa ve't vika'v u ángel 
u trompeta. As b'uuq! ve't uma'l 
u mam xamal uva! ech ich'iie' 
eche' umaj vitz. As ku' ve't u 
xamale' tu u mare'. As ch'oola 
pok'o'chil u mare' kat b'en ve't 
skajil. 
9As kam ve't ch'oola pok'o'chil 
unq'a txooe' uva! atik tu u mare!. 
As e'pisal ve't ch'oola pok'o'chil 
unq'a barco uva! atik ve't vi! u 
mare!. 

10 As toq'sa ve't u toxvu ángel 
u trompeta. As chajpik ve't ku' 
tzan uma'l u nimla tx'umil tu 
almika' uva' xo'veb'al chit toype' 
eche! umaj xamal. As ech toon 
vi! u ch'oola pok'o'chil unq'a 
nimla ale! uva' nixaane' tuk! tu u 
vee! ni telkat ch'u'l unq'a a'e!. 
11As Ajenjo ib'ii u tx'umile', tan 
k'ayb'u ve't ch'oola pok'o'chil 
unq'a a'e! sta'n. As nimal chit 
unq'a uxhchile' kat kam ve't ta'n 
vik'ayal u a'e'. 

12 As toq'sa ve't ikajvu u 
angel u trompeta. As yansal 
ve't ch'oola pok'o'chil u q'iie', 
tuk' ch'oola pok'o'chil u ich!'e', 
tuk' ch'oola pok'o'chil unq'a 

tx'umile'. As tokin ve'te'. As 
ye! na'l ve't u saje' tu u ch'oola 
chaq'aal q'iiul. As echat ib'an 
ve't tu u aq'b'ale' unpajte. 
13 As tul uva' nik unsaji, as 
kat vil ipal uma'l u xich' uva' nik 
ipal vatz almika'. As saq'chib'al 
chit toq' txoo. As ech tal ve't 
txoo ile': —¡Txumleb'al chit 
ivatz! ¡Ixumleb'al chit ivatz! 
¡Txumleb'al chit ivatz unq'a 
tename' uve' at kan vatz u 
txlava!e! tuk ib'ane', tul la oq'sal 
ve't oxva't unq'a trompeta! Tan 
b'iit kuxh toq'sal ve't unq'a 
trompeta ta'n oxva't unq'a ángel. 
1As toq'sa ve't u to'v u 
ángel u trompeta. As vil ve't 
uma'l u tx'umil vatz u tx'ava'e' 
uva' ma'tik ichajpik ku' tzan tu 
almika'. As kat aq'ax ve't uma'l 
u laave ste uva' la jajon u nimla 
tokkin jule'. 
2 As tul ijaj ve't u tx'umile' u 
nimla tokkin jule!, as je! ve't 
ch'u'l u sib'e' stuul uva! ech ije! 
ch'u'le! eche! ije! ch'u'l isib'il 
umaj nimla oorno. As ok ve't 
u sib'e' vatz u q'iie! tuk' vatz u 
kajiq'e'. As tokin ve'te!. 
3As mama'la sak' ku! ve't ch'u'l 
tu u sib'e!. As ipaxi ve't tib' txoo 
vatz u tx'ava'e'. As aq'ax ve't te 
txoo ti! ib'anata' eche! nib'an 
ung'a izkab'e', 
4tan ye! la iyansa ve't txoo ung'a 
itzaae! vatz u tx'ava'e', tuk' ung'a 
k'uache' uve' cha'x tele!, as tuk' 
ung'a tze'e!. Pet a! kuxh la ichi' 
txoo unq'a uxhchile' uve! ye'l 
texhlal ato'k xo'l vipalae' ta'n u 
Tiixhe!. 
5 As ye! kat aq'ax te txoo uva! la 
iyatz! txoo unq'a uxhchile'. Pet 

la kuxh ik'axb'isa txoo unq'a 
uxhchile' ti! ich'o'nsale' tu o'va'l 
ich', tan ech u k'axk'oe' uva! la 
ipaleb'e unq'a uxhchile' ta'n txoo 
eche' ichi'on u ixkab!e'. 

6As tu unq'a q'iie', as la tal ve't 
unq'a tename' ikame'. As ye! ve't 
u kamchile' la iblane'. As k'uxh 
la tachva unq'a tename' ikame!, 
poro ye! ve't tetz u kamchile! sti! 
la ib'ane'. 

7As ech tilon unq'a sak'e! eche' 
unq'a kaaye' tul nib'en txoo tu 
uch'a'o. As atik je! uma'l uva! ti' 
ivi! txoo uva' ech tilone' eche' 
umaj koroona uva' q'an ch'ich' 
chittu'. As ech tilon ve't vivatz 
txooe' eche! ivatz umaj uxhchil. 
8 As atik xi'l ivi" txoo eche! xi!l 
ivi' umaj ixoj. As ech unq'a tee 
txooe! eche! tee unq'a b'alame!. 
9As b'ajumalik u tzi' taama 
txooe! ta'n uma'l uva! eche! 
ch'ich'. As ech chit ivulun ve't 
vixich' txooe! eche! ivulun 
mama'la kare't uve! ginimal ta'n 
kaay tul nib'en tu u ch'a'o. 

10 As kat aq'ax ve't te txoo ti' 
ik'axb'isal unq'a tename!. As 

a! vijee txooe' kat k'axb'isan tu 
o'va'l ich', tan jutz!' chit ivi! vijee 
txooe! eche! ijee unq'a ixkab!e!. 
11 As vib'ooq'ol unq'a txooe' as 
a! u ángel uva! je! ch'u'l tu u 
nimla tokkin jule'. As Abadón 
ib'ii tu u yolb'al hebreo. As 
ech koj tu yolb'al griego, tan 
Apolión ib'ii. 

12 Ech ipal u b'axa k'axk'oe' 
kat pali. As atil chit ka'va't 
k'axk'o uva! la uli. 

13 As toq'sa ve't ivajpa u ángel 
u trompeta. As kat vab'i uma'l 
u tuul vi! xo'l kajva'l ixoob' u 

nachb'al Tiixhe' uva! q'an ch'ich' 
chittu!, uva! at vatz u Tiixhe!. 
14As ech tal ve't u tuul vi' ile' te 
ivajpa u ángel uva' atik trompeta 
xe!: «Saapul ve't kajva'l unq'a 
ángel uve! k'alel tzi' u nimla a'e' 
uve' Éufrates,» ti'ke. 
15 As saapul ve't kajva'l unq'a 
ángel uve! nik itx'eb'on ve't ti! u 
oorae', tuk' ti' u g'iie', tuk' ti' u 
ich'e', as tuk' ti' u yaab'e', as ti! 
iyatz'pu ve't ch'oola pok'o'chil 
unq'a tename' vatz u tx'ava'e!. 
16 As vab'i ve't u tachul unq'a 
sole! uve! b'en ve't tu u ch'a'oe' 
til kaay. As laak'alal millón 
(200,000,000) tachul uve' kat 
vab'i. 

17As tul nik ik'uchpu sve uva! 
eche! vatzik', as kat vil unq'a 
kaaye' tuk' unq'a naje! uve' atik 
je! sti". As atik ok uma'l uva! tzi' 
taama unq'a sole! uva' kaj tilone' 
eche! xamal, tuk' uma't uva! 
ti'xay eche! u k'ub'e' uva! zafiro 
ib'ii, as tuk! uma't uva' eche! u 
azufre. As ech tilon vivi' unq'a 
kaaye! eche! ivi' b'alam. As 
nik tel ch'u'l xamal titzi' unq'a 
kaaye', tuk! sib!, as tuk' azufre. 
18 A'e' oxva'l u k'axk'oe' uva' kat 
el ch'u!l titzi' unq'a kaaye!. As 
kat kam ch'oola pok'o'chil unq'a 
uxhchile' vatz u tx'ava'e' ta'n 
u xamale', tuk' u sib'e', tuk! u 
azufre. 
19 As atik iyak'il ung'a kaaye! ti' 
ik'axb'isat unq'a uxhchile' tuk! 
itzi' as tuk' ijee unpajte, tan ech 
tilon vijee txooe' eche! umaj 
tx'i'latxoo uva! nik chi'on unq'a 
uxhchile' tuk' vivi'e'. 

20As ech koj unjoltu unq'a 
uxhchile' uva' ye! kat kam 

ta'n ung'a k'axk'oe', tan ye! 

kat ik'axa ve't tib' ti! iya'sat u 
va'lexhe' uva' nik ib'ane'. As ye! 
kat iya'sa ve't toksat iq'ii ung'a 
sub'ule' tuk' unq'a tiixhe' uva! 
ch'ich', as unq'a tiixhe' uva! 
k'ub', tuk' unq'a tiixhe' uva! 
tze', jank'al unq'a tiixhe' uve' 
ye! ni tilone', as ye! ni tab'ine', 
as ye! nitx'ol ixaane!. 

21 As mita'n kat iya'sa ti' 
iyatz'one', til ikunat vimoole', 

as ti' iyansat tib' tuk' uma't 
uxhchil. As ye' kat iya'sa ib'anat 
u elag!e!. 


Ni til u Xhun uma't u angel 
uva' eq'omal uma'l 
u ch'oola u u'uj sta'n 
1 1As kat vil iku' ch'u'l 
uma't u ángel tu almika!' 

xo'l suutz' uva' xo'veb'al chit 
iyak'il. As atik je! uma'l u 
txakmanch'el stiib'a. As ech 
tilon vivatze' eche' u q'iie'. As 
ech tilon u toje! eche! taq! xamal 
uva! nimal nije'kat. 
2 As atik ok uma'l u tal u u'uj 
tig'ab' u ángel uva! jajle'like. As 
taq' ve't b'en u seb'al u toje! vi 
u mare!. As uma't u toje' as taq! 
b'en vi! u tx'ava'e'. 
3As ech u tuul ivi' u ángel 
eche' ivulun umaj b'alam, tan 
saq'chib'al chit isik'ine'. As tul 
kat sik'in u angel, as kat vab'i 
itiin vujva'l unq'a q!ankooe!. 
4 As tul ma't vab'it itiin ve't 
vujva'l ung'a q'ankooe', as aalik 
untz'ib'at ve't kan uva' kat vab'i. 
As vab'i iyolon tzan uma'l u tuul 
vi' tu almika' uva' ech nik tal 
ile!: —Atz'ib'ak uva' kat aab'i. 
Pet atoj kuxh viyol vujva'l unq'a 

q'ankooe' sak'u'l, — ti'k u tuul 
viel tal sve. 

5As u ángel uva! txaklik ve't 
vi! u mare' as vi' u tx'ava'e' 
unpajte, as taq' ve't je! u seb'al 
ig'ab'e! tu almika'. 
6As teq'o tzan u angel vib'ii u 
Tiixhe! stuul uva! isle'le ti! chit 
ib'ene', ti! uva! techal la ib'ane' 
kam uva' ni tal u angel, tan 
Aake' cheesan tetz u tx'ava'e' 
tuk' unq'a vee! at vatz u tx'ava'e'. 
As Aak cheesan tetz u mar tuk' 
unq'a veel at xe! u mar. As ech 
tal u ángel ile! unpajte: —¡As 
b'iit kuxh ilejat ve't imoxtel u 
q'iie!! 
7Tan tul la toq'sa ve't ivujpu 
u ángel u trompeta, as a! la 
tzojpukat ve't unq'a vee! skajayil 
uva! alel kan ta'n u Kub'aal 
Tiixhe'. As ale! unq'a yole! uva! 
ye! nik mal unq'a tename! stuul 
uva! alelik kan ta'n Aak te ung'a 
niman tetze' uve' nik q'ajsan 
viyol Aake',— ti'k u ángel tala. 

8 As kat vab'i ve't iyolon u 
tuul vie! unpajte tu almika' uva! 
kat vab'i b'axa. As ech tal ile": 
—Kuxh Kul ve't u tal u'uje! uve' 
jajle'l tig'ab' u ángel uve' at b'en 
u toje! vi! u mare! as tuk' vi! u 
tx'ava'e'— ti'k u yole' sve. 

9 As kat oon ve't in vatz u 
ángel. As kat unjaj ve't u tal 
u'yje' ste. As ech tal ve't u ángel 
ile! sve: —Ila'. As echb'u, tan 
va'l chit ichi'ale' tuk anach tatzi' 
eche! u ta'l kab'e'. As tul la oon 
tavuul, as tuk k'ayb'oj ve'te!,— 
ti'k u angel tal sve. 

10 As kat unk'ul ve't u tal u'uje' 
tiq'ab' u ángel. As kat vechb'u 
ve'te!. As va'l chit ichi'al kat 

unnach tuntzi' eche! u ta'l kab'e!. 
As tul kat oon tu vuul, as va'l 
chit ik'ayal ve'te! kat unnacha. 
11 As ech kat alpu ve't ile! sve: 
—Techal la aal ve't isuuchil 
unq'a yole' unpajte uva! alel kan 
ta'n u Tiixhe', tan la aal ve't u 
yole' te unq'a ijlenaale' tuk' te 
unq'a mama'la uxhchile' tulaj 
unq'a tename' skajayil, k'uxh 
kam kuxh yolb'alil niyolb'e,— 
ti'k u yole! sve. 


Niyolon u Xhun ti' ka'va'l 
unq'a alol tetz viyol u Tiixh 


1 1As kat aq'ax uma'l u 
aa sve uva! eche! b'aara. 

As alpu uma'l u yol sve ech ile": 
—Kuxh echa u tuul u tostiixhe' 
tuk! u nachb'al Tiixhe'. As la 
eesa tachul unq'a uxhchile' uve! 
ni nachon in tzitzi'. 
2Pet ech koj u vatz iq'anal u 
tostiixhe', tan ye'xhkam la eecha, 
tan tetz ve't ung'a tename' uva! 
ye! ni niman in. As tu ka'va'l 
toxk'al (42) ich' uva! la ib'an 
ve't unq'a tename' kam uva! 
ni tal taama ti' u tename' uva! 
Jerusalén uva' txaael ve't sva'n. 
3 As la unchaj b'en ka'va'l unq'a 
alol tetz vunyole' uva! ato'k 
qichkin oksa'm sta'n, k'uchb'al 
tetz uva! va'l itxumune! ti! u tiila 
yole! uva! ni tale'. As tu uma'l mil 
tuk' oxlaval k'alal (1,260) on la 
tal chajaak vunyole' xo'l ung'a 
tename' uva! ye! ni niman in. 

4As ech tatin ka'va'l unq'a alol 
tetz vunyole' eche' ka'va'l unq'a 
tzele! uva! olivo as tuk' ka'va't 
unq'a tatinb'al kanteela uve' at 
sunvatz b'enameen, in uva' in 
iB'ooq'ol u vatz tx'ava'e' skajayil. 

5Asoj ab'il la seit ti! ka'va'l u 
alol tetz vunyole', as la el ve't 
ch'u'l xamal titzi' ti' itz'e'sat 
unq'a uxhchile' uva' la xe't sti'. 
As la kam u uxhchile' uve' la xe't 
ti' ka'va'l u alol tetz vunyole!. 
6As aq'el ve't te ka'va'l u naje' 
sva'n ti' imajat ivatz u almika'e' 
til uva! ye'l u jab'ale' la ul ve'te' 
tu unq'a g'iie' tul uva! ni tal 
ve't vunyole' te unq'a tename!. 
As aq'el ve't ste unpajte uva! 
jatpajul kuxh la tal taama ti! 
ib'ensat ve't u a'e! skajil, as ti! 
iyansat ve't u vatz tx'ava'e' ta'n 
unq'a k'axk'oe'. 

7As tul ma't talat ve't ka'va'l 
u alol tetz vunyole' u yole' xo'l 
unq'a tename', as la je! ve't ch'u'l 
uma'l u txoo tu u nimla tokkin 
jule'. As la xe't ve't txoo sti'. As 
la oleb! ve't txoo ti' iyatz'pe!. 
8As tul ma't iyatz'pu ve't ka'va'l 
u alol tetz vunyole', as la kuxh 
kaa ve't vichi'ole' tu b'eye' tu 
nimla tename' uva! «Sodoma» 
tuk! uva! «Egipto» OI u va'lexhe' 
uve' nib'an u nimla tename!, tan 
tu u tename! uva! kat yatz'pukat 
u Kub'aal Jesúse! vatz u kuruse!. 
9As la kuxh isaji ve't unq'a 
tename' vichi'ol unq'a alol tetz 
vunyole' tu oxva'l u q'iie' tuk' 
unchaq'al q'iiul, tan ye! la sa'p 
veltel uva! la bien mujloj ve't 
vichi'ole'. As kam kuxh tenamil, 
kam kuxh yolb'alil unq'a 
tename' vatz u tx'ava'e' la ilon 
ve!te!. 
10 As la chiib' ve't ung'a tename' 
uve! ye! ni niman in ti' uve' kat 
kam ka'va'l unq'a q'asan tetz 
vunyole'. As kam kuxh la toya 
ve't tib! svatzaj ta'n chiib'ichil, 

tan til uva! ma'tik ixaansat ve't 
ka'va'l u alol tetz vunyole' taama 
unq'a tename',— ti'k u yole' uva! 
alpu ve't sve. 

11 As tul kat pal ve't oxva'l u 
q'iie! tuk! chaq'aal oul, as kat 
tulsa ve't u Tiixhe' taama ka'va'l u 
alol tetz viyole'. As tul kat txakeb' 
ve'te!, as mama'la xo'vichil kat ok 
xe! taama unq'a tename' skajayil 
uva! kat ilon itxakpe!. 

12 As kat tab'i ve't ka'va'l u alol 
tetz viyol u Tiixhe' ivulun uma'l 
u tuul vi! tu almika' uva! ech 

nik tal ile": «jJe'ojtaj ch'u'l ex 
tzitza'!» ti'k u yole' tal te chajnaj. 
As je! ve't unq'a alol tetz viyol 

u Tiixhe' tu almika' tu uma'l u 
suutz'. As unq'a tename' uva! nik 
ich'o'n taama ti' chajaak, as til 
ve't ije! chajaak. 

13 As yak kuxh ul ve't uma'l 
u nimla kab'laano. As jununil 
kab'al e'p ve't xo'l laval. As 
vujva'l mil unq'a uxhchile' kat 
kami ta'n u kab'laanoe'. As unq'a 
uxhchile' uva! ye! kat kami, as 
kat toksa ve't iq'ii u Tiixhe' tu 
almika' ta'n u xo'vichile'. 

14 As ech ipal ve't vika'v u 
k'axk'oe' kat pali. As il ve't 
vitoxvu u k'axk'oe'! tul ve'te'. 


Ni toq'sal vivujpu trompeta 


15 As kat toq'sa ve't vivujpu u 
ángel u trompeta. As mama'la 
tuul vi! kat uch tu almika' uva! 
ech nik tal ile": 

Kajayil unq'a tename' uva! 
nik til unq'a ijlenaale' 
isuuchil vatz u tx'ava'e', 

as a! ve't u Kub'aal Tiixhe' ni 
ilon isuuchil scheel tuk' u 
Kub'aal Jesucristo. 

As ye'l ve't iya'teb'al u tijle'm 
Aake' ti' u tename' uva! at 
jaq' u tijle'm u Tiixhe', ti'k 
unq'a tuul viel, 

16 As vinaj kajva'l unq'a q'esla 
aamae' uva! xonlik ve't tu 
vixonleb'ale' vatz u Tiixhe', as 
ku' ve't gaaloj vatz Aak techal 
oon ipala vatz tx'ava! ti! toksat 
ve't iq'ii Aak. 
17As ech tal ve't ile': 

Kub'aal Tiixh uva' nim 
aalche! ti! unq'a veel 
skajayil, ta'ntiixh see, 

axhe' uva' atik chit axh; as 
axhe' uve' at axh cheel; as 
axhe' uve' tuk uloj ve't axh. 

As ni gag' ta'ntiixh see, tan 
kat atxakonsal ve't u 
eejle'me!. 

As kat oksal ve't ung'a 
tename' skajayil jaq' u 
eejle'me!. 

18 As kat ul ve't ivi! unq'a 
tename! see! ti! teesal aqii. 

As kat oonyu ve't ig'iil 
vatx'i'tzi'le! til ablanat 
isuuchil ung'a kamnaje', 

as ti! aaq'at ve't vitx'aja'm 
unq'a ak'ame' uve' kat 
q'ajsan vayole', 

tuk' vatename' uva! ni oksan 
aq'ii, 

k'uxh nim talche' moj ye'le. 

As ale! u q'iie! uva! tuk 
asotzsa ve't ivatz unq'a 
uxhchile' uve! ni yansan 
u vatz tx'ava'e', Ok vinaj 
kajva'l unq'a g'esla aamae!. 

19 As kat jajpu ve't u tostiixhe' 
uva! at tu almika'. As kat ilax ve't 
u kaaxhae' uve' kolikkat u u'uje! 
uve! tz'ib'amalkat viyol u Tiixhe! 
uva! ijej kan Aak sot, oi vitenam 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


637 


Aake!. As va'lik chit ilitz'kab'an 
u kayampa'le' uva! kat vila. As 
kat vab'i ivulun mama'la tuul vi' 
tuk' u gq'ankooe' uva! va'lik chit 
itzetkab'ane'. As kat ul ve't uma'l 
u kab'laano tuk' mam sajb'atz. 


Niyolon u Xhun 
ti' uma'l u ixoj tuk' uma't 
u nimla tx'i'latxoo 
1 1 As ilax ve't uma'l u ixoj 
tu almika'. As a! uma'l u 

ixoj uva' ech u toksa'me' eche! 
u g'iie'. As atik kan u ich'e! jaq' 
toj u ixoje'. As atik je! uma'l u 
koroona ti! ivi' ixoj uva! atik ok 
kab'laval ung'a tx'umile! sti'. 
2 As atik ve't iyaab'il ixoj ti! 
italintxa'. As va'lik chit isik'in 
ve't ixoj ta'n u ch'o'me' uve' nik 
ipaleb'e ve't ixoj, tan ti' uva! tuk 
alanoj ve't ixoj. 
3As ik'uch ve't tib' uma'te tu 
almika'. As ai uma'l u nimla 
txoo uva! kaj chit ti'. As vujva'l 
ivi' txoo atike. As laval tuk' txoo 
atike. As atik je! uma'l u koroona 
DI junun undq'a ivi' txooe!. 
4As pal teesa ve't vijee txooe! 
ch'oola pok'o'chil unq'a tx'umile' 
vatz u almika'e'. As chajpik 
ve't tzan unq'a tx'umile' vatz u 
tx'ava'e' ta'n txoo. As txakeb' 
ve't txoo vatz u ixoje! uva! tuk 
alanoj ve'te', tan a' nik tal txoo 
uva! la icht ve't txoo u tal u 
ixoje! uva! la itz'eb'i. 
5 As alan ve't ixoj. As xaak u 
tal ne'e! uva! kat itz'eb'i. As 
a! ve'te! la ok ve't ijlenaalil ti' 
unq'a tename' skajayil tuk' uma'l 
vib'aara uva' ch'ich!. As maap 
ve't u tal u ixoje! vatz u txooe!. 
As eq'ol ve't je! vatz u Kub'aal 

Tiixhe! as vatz vinimla xonleb'al 
Aake!. 

6 As ooj ve't ixoj vatz u txooe!. 
As oon ve't ixoj tu uma'l u 
tzuukin tx'ava', tan ma'tik 
ib'anat u Tiixhe' tuch tatinb'al 
ixoj ti' uva! la kolax ve't ixoj 

tu uma'l mil tuk' oxlaval k'alal 
(1,260) q'ii. 

7As zelt ve't uma'l u mam 
ch'a'o tu almika!. As iq'os ve't tib' 
unq'a ángel uva' echen Katz u 
ángel uva! Me'k ib'ii tuk! u nimla 
tx'i'latxooe' as tuk! unq'a ángel 
uva! xekel ti' u txooe!. 

8 As ye! kat oleb' ve't u nimla 
tx'illatxooe! tuk' ung'a imoole' 
til u Me'ke! tuk! unq'a ángel uva! 
xekel sti'. Estile! ye! kat uch tatin 
u nimla tx'i'latxooe' tu almika! 
tuk! unq'a imoole!. 

9 As kat eesal ve't el tzan u 
nimla tx'i'latxooe' tu almika!. 

As kat sutil ve't ku! tzan vatz u 
txlava!e! tuk! unq'a imoole'. As 

u nimla tx'i'latxooe' as ale! u 
tx'i'latxooe' uva! at chittu! uva! 
tx'i'lanaj ch'elel as Satanás 
unpajte. As a'e! ni eesan ung'a 
tename! tu b'ey. 

10 As vab'i ve't uma'l u tuul vi 
uva' saq'chib'al chittu' tu almika'. 
As ech tal ile": 

As kat sutilyak ve't b'ene' 
el u tx'i'lanaje' uva' ni 
cheesan ipaav unq'a qitz!in 
qatzike! vatz u Tiixhe' 
sq'iil aq'b'al. 

As kat eesaliy ve't u paave! ti! 
vitenam u Tiixhe! ti' chit 
ib'ene' 

As ni seit ve't u Tiixhe' tuk' u 
tijle'me', as tuk! viyak'ile', 
as tuk' u tijle'm u Cristo. 

11 As tuk' vikajal u Kaneero'e', 
as tuk' ib'a'nla yole!, as ti! tag'at 
chajaak vitiichajile! kamoj ti' 
ib'anat kanal. 

12 ¡As chiib'ojtaj ex, jank'al ex 
uva! at ex tu almika"! 

¡Pet oyeb' chit evatz, ex uve! 
at ex vatz u tx'ava'e' tuk! 
unq'a veel at ze! u mar! 

Tan kat ku'yak ve't ch'u'l u 
tx'i'lanaje' sexo'l. 

As at sk'u'l u tx'i'lanaje' uva! 
b'iit kuxh ilejat ve't viq'iie' 
ti! isotze!'. 

Esti'e! kat tx'i'tzi'ltu ve't u 
tx'i'lanaje' seti', ti'k u tuul 
viel uva! vab'i. 

13 As tul kat til ve't u nimla 
tx'i'latxooe' uva! ma't isutil ku 
tzan txoo vatz u tx'ava'e', as xe't 
ve't txoo ti' itilul u ixoje! uva! kat 
alan u tal xaake!. 

14 As aq'ax ve't ka'va'l ixich' u 
ixoje' eche! ixich' umaj nimla 
Sicht, ti! uva! la ooj ve't ixoj 
vatz u txooe'. As la xich'an ve't 
ib'en ixoj tu u tatinb'ale' tu 

u tzuukin tx'ava'e' tu uve! la 
kolpukat ixoj tu oxva'l yaab!' 
tuk' vaajit ich'. 

15 As ixa'va ve't b'en txoo 
mama'la a! ti' u ixoje' uva' ech 
ve'te! eche! nimla ai ib'ana. As la 
tija ve't u ale! u ixoje! sk'u'l. 

16 Pet kat iloch ve't u tx'ava'e' u 
ixoje', tan ijaj ve't tib' u txlava!e!. 
As b'en ve't u nimla a'e' tu u 
tx'ava'e' uva' ixa'va u nimla 
tx'i'latxooe'. 

17As aal chit ul ve't ivi' u nimla 
tx'i'latxooe' ti! u ixoje'. As 

b'ex ixe'tisa ve't txoo ch'a'o ti! 
unjoltu unq'a tiaal ixoje! uva' 
nikat niman ve't u tzaq'ite' uva! 

tz'ib'amal kan. As ye! kat teesa 
tib' ti' inimat viyol u Jesúse!. 


Niyolon u Xhun 
ti' ka'va't unq'a txoo 

1 1Txaklik in vi' u sanab'e' 

tzi' u mare', as vil ije! 
ve't ch'u'l uma't u txoo xe! u 
mare! uva! laval tuk' atike tuk' 
vujva!t ivi'. As atik je! uma'l u 
koroona ti' junun unq'a tuk' 
txooe!. As tz'ib'amal ve't ok 
uma'l u b'ii ti' junun unq'a ivi' 
txooe', uva' nikat iyoq'on ti' u 
Tiixhe!. 
2 As echik tilon u txooe' eche! 
q'amb'o'lay. As echik u toj txooe' 
eche! toj oso. As echik vitzi' 
txooe' eche! itzi' u b'alame!. As 
mama'la yak'il kat taq! ve't u 
nimla tx'i'latxooe' te u txooe!. 
As kat taq' ve't u tx'i'latxooe! 
vixonleb'ale' tuk' u tijle'me' te u 
txooe!, 
3 As ech tilon uma'l vivi! u 
txooe! eche! umaj uxhchil uva! 
k'axb'inal ve'te' ti! ikame'. As kat 
txansal ve't vivi! u txooe' uva! 
k'axb'inalike. As tul kat ilpi uva! 
kat txansal ve't vivi! u txooe!, as 
kat xekeb' ve't unq'a tename! ti! 
txoo. 
4As toksa ve't unq'a tename' 
iq'ii u nimla tx'i'latxooe', tan ti! 
uva' ma'tik taq'at ve't u nimla 
tx'i'latxooe' tijle'm u txooe' uva! 
kat je! ch'u'l ze! u mare'. As 
toksa ve't unq'a tename' ig'ii 
u txooe!. As ech tal ve't unq'a 
tenam ile': —Ye'xheb'il la lejon 
til u txooe' uva! kat je! ch'u'l ze! 
u mare'. As ye'xheb'il la oleb' 
ti! ib'anat ch'a'o ti! txoo,— ti'k 
unq'a tename!. 

5 As u txooe! uva! kat je! ch'u'l 
ze! u mare! as kat aq'ax ve't te 
txoo ti' uva! la ije'sa ve't tib' 
txoo. As tul nik iyolon ve't txoo, 
as kat yoq'on ve't txoo ti' u 
Tiixhe!. As ka'va'l toxk'al (42) ich' 
kat aq'ax ve't tijle'm txoo. 
6As tul nik iyolon txoo, as a! u 
Kub'aal Tiixhe' nik iyoq' ve't 
txoo. As nik iyoq'on txoo ti! 
vib'ii Aake! tuk' u tatinb'al Aake!, 
as tuk! unq'a icheesa'm Aake' 
uva! at tu almika!. 
7As kat aq'ax ve't te txoo ti! 
ixe'tisat ch'a'o ti! vitenam u 
Tiixhe! as ti! toleb' sti'. As kat 
aq'ax ve't tijle'm txoo ti! unq'a 
nimla tename' skajayil, as kam 
kuxh aamail, as kam kuxh 
tenamil, as kam kuxh yolb'alil. 
8 As oksal ve't iq'ii u txooe! ta'n 
unq'a tename' uve! ye'l vib'iie! 
tz'ib'amal tu u u'uje! uve! tetz u 
Kaneero'e' uve! kat yatz'pi. As 
a! unq'a tename' uva! ye'l vib'iie! 
tz'ib'amal tu u u'uje' ze! q'iisaj. 
9Ab'iste ex uve! nepal tu u yole!, 
as etab'itaj. 

10 Tan ab'il uva! la alpu sti' uva! 
la ben preexhuil, 
as b'enoj preexhuil. 
As ab'il uva' la alpu sti' uva' 
la kam ta'n ch'ich', 
as kamoj ta'n ch'ich'. 
As tzitzi' la kuk'uchkat uva! 
k'ujle'l chit kuk'u'l ti' u Tiixhe!, 
o! uva! o! itenam Aak, tan k'uxh 
la kupaleb'e unq'a k'axk'oe', as 
ye! la kuya'sa kuk'ujb'a't kuk'u'l 
ti' Aak. 

11 As vil ije! ve't ch'u'l uma't 
u txoo tu tx'ava'. As atik 
ka'va'l tuk! txoo, eche! tuk! 
umaj kaneero!'. As ech iyolon 

u txooe! eche! umaj nimla 
tx'i'latxoo. 

12 As atin ve't u txooe! vatz u 
txooe! uva! ma'tik ije! ch'u'l ze! 
u mare!, tan eela u tijle'm txooe! 
skaab'il. As tal ve't u txooe' uva! 
je! ch'u'l tu tx'ava' uva! la ku! ve't 
unq'a tename' skajayil qaaloj 
vatz u txooe! uva! je! ch'u'l ze! 

u mare! uva! k'axb'inalike as 
ma'tik itxansale'. 

13 As ik'uch ve't u txooe' unq'a 
k'uchb'al tetz u tijle'me' uva! 
xo'veb'al chittu'. As kat ku' ch'u'l 
xamal tu almika' ta'n txoo vatz 
unq'a tename!. 

14 Asimaxtib'e ve't txoo unq'a 
tename' tuk' u k'uchb'al tetz u 
tijle'me' vatz u txooe! uva! ma'tik 
ije! ch'u'l ze! u mare'. As tal ve't 
u txooe! te unq'a tename' uva! la 
oksal iq'ii u txooe' uva! je! ch'u'l 
ze! u mar. As la b'anchu ve't 
ivatzib'al txoo, tan k'uxh ma'tik 
itzok'pu txoo ta'n ch'ich', as 
isle'ltel txoo. 

15 As kat aq'ax ve't te u txooe' 
uva! kat je! ch'u'l tu tx'ava! ti! 
taq'at itiichajil vivatzib'al u 
txooe! uva! je! ch'u'l ze! u mare!. 
As yolon ve't ivatzib'al u txooe! 
ti' talat iyatz'pu ve't unq'a 
uxhchile' uva! ye! la ku' gaaloj 
vatz u vatzib'ale'. 

16 As tal ve't u txooe! uva! je! 
ch'u'l tu tx'ava' uva' la oksal ve't 
texhlal unq'a tename' skajayil 
tiseb'al iq'ab' as moj xo'l ipala. 
As ok ve't texhlal unq'a tename!, 
Kusch ch'oo, k'uxh nim, k'uxh 
tx'ioliq'ii, k'uxh meeb'a', k'uxh 
Kam, as k'uxh jit Kam, 

17tan asoj at umaj ab'il uva! 

ye! la ok texhlal, as ye! la uch 

ve't ik'ayine'. As mita'n la uch 
iloq'one', tan OI uva! ye'l texhlal 
vib'ii u txooe' uva! je! ch'u'l ze! 
u mare! ato'k sti as moj tachul 
vib'ii u txooe!. 

18 As tzitzi' la ootzilkat uva! 
ab'il uva' at itxumb'al, tan asoj 
at itxumb'al umaj uxhchil, as 
la tixma ve't u ache' uva! tetz 
u txooe' uva! kat je! ch'u'l ze! u 
mare', tan eela kuxh u ache' uk 
unq'a ache' uva! nu kub'anb'e. As 
ale! u 666. 


Kat til u Xhun u Kaneero' 
tuk' 144,000 unq'a uxhchil 


1 1As kat vil u Kaneero'e' 
unpajte. As txaklik ve'te' 
vi! u vitze! uva! Sion ib'ii tuk' 
uma'l 144,000 unq'a uxhchile' 
uva' tz'ib'amal ok vib'ii Aake' 
xo'l ipala as tuk' vib'ii u Tiixhe'. 
2As vab'i ve't tel ch'u'l uma'l 
u tuul vi! tu almika' uva! ech 
ivulune' eche! ivulun umaj nimla 
a'. As ech itzetkab'ane' eche! 
q'ankoo uva! xo'veb'al chittu'. As 
ech u tuul ivi'e' eche' tog' unq'a 
arpa tul uva' ni q'oope!. 
3 As kat b'itzal ve't uma'l u ak! 
b'itz vatz u nimla xonleb'ale' uva' 
xonle'lkat u Tiixhe', tuk! vatz 
kajva'l unq'a islich aamae', as 
tuk' vatz unq'a q'esla aamae'. As 
ye'xheb'il kat aq'ax tootzib'al ti' 
ib'itzat u b'itze'. Pet ta'n kuxh 
uma'l 144,000 unq'a uxhchile', 
tan a! unq'a uxhchile' uva! kat 
sotzyu ve't vipaave! xo'l unq'a 
tename' skajayil vatz u txlava!e!. 
4As ai unq'a uxhchile' uva! 
ye! kat iyansa tib' tuk' unq'a 
ixoje!. As ech tatine' eche! umaj 
q'opo ixoj uva' k'ujle'l tzii sti', 

tan k'ulel ve't tib' iyol tuk' u 
Kaneero!e!, as xekel ve't sti! 
k'uxh katil kuxh la b'enkat. 

As ai unq'a uxhchile' uva! kat 
sotzsalyu ve't vipaave! xo'l unq'a 
tename' skajayil vatz u tx'ava'e'. 
As ech tatine' eche' umaj b'axa 
oy uva' ni toksal vatz u Tiixhe' 
tuk' vatz u Kaneero!e!. 

5 Tan ye'l umaj chuli yol kat tala. 
As ye'l umaj va'lexh kat chee tu 
u taanxelale'. 


Ni til u Xhun 
oxva't unq'a angel 

6As kat vil ixich'an ve't uma't 
u ángel uva! nik ipal vatz u 
almika'e'. As eg'omal unq'a 
b'a'nla yole' sta'n ti' talat te 
unq'a tename' skajayil vatz u 
tx'ava'e', kam kuxh aamail, as 
kam kuxh tenamil, as kam kuxh 
yolb'alil. 
7As tag' ve't je! tuul ivi!. As ech 
tal ile!: — |Exo'vataj u Tiixhe"! 
jAs etoksataj iq'ii Aak! Tan kat 
ilejlu ve't u q'iie! uva! la ib'an 
Aak isuuchil unq'a tename' 
skajayil. jEnachtaj u Tiixhe! uva! 
cheesan tetz u almika'e!, tuk' 
utx'ava'e', tuk' u mar, as uk) 
unq'a ichonil unq'a a'e!! 

8 As xekelik ve't tzan uma't 
u ángel sti'. As ech tal ve't ile": 
—jAs kat sotzyu ve't u nimla 
tename' uva! Babilonia! ¡Kat 
sotzyu ve'te!! Tan a! u Babilonia 
uva! kat b'anon unq'a va'lexhla 
txumb'ale' b'axa, ti' uva! la 
ib'an unjoltu unq'a tename! tetz, 
eche! nib'an umaj q'ab'areel 
uva! ni g'ab'ansan ung'a 
imoole'. Pet ti! ung'a va'lexhla 
txumb'ale' uve! nib'ane' as kat 

ul vitx'i'tzi'l u Tiixhe' sti',— ti'k 
u ka'v ángel. 

9As xekelik ve't tzan uma't 
u ángel ti' unq'a ángel. As taq' 
ve't je! tuul ivi'. As ech tal ile': 
—Ab'il uva! la ku' qaaloj vatz 
u txooe' moj vatz vivatzib'al u 
txooe', as ab'il uva! la k'ulun ve't 
u texhlal u txooe' xo'l ipala moj 
ti' iq'ab', 
10as techanal la ul vitx'i'tzi'l 
u Tiixhe' sti', tan ech viyak'il 
vitx'i'tzi'l Aake' eche' umaj vino 
uva' ye'xhkam yuel. As vatz 
ung'a ángele' uva! tetz u Tiixhe' 
as vatz u Kaneero'e', as techal la 
ipaleb'e unq'a tename' k'axk'o 
ta'n xamal as tuk' azufre. 

11 As ye! la ya! ije! visib'il u 
xamale' tuk' u azufre uva' la 
k'axb'isan unq'a tename', tan 
sq'iil as aq'b'al ye! la ya! ve'te! ti! 
itz'e'sat unq'a tename', jank'al 
unq'a tename' uva' niku' gaaloj 
vatz u txooe! uva' kat je! ch'u'l 
ze! u mare! moj vatz vivatzib'al u 
txooe!, as tuk' unq'a tename' uva! 
kat k'ulun u texhlale' tetz vib'ii u 
txooe',— ti'k u toxvu ángel. 

12 As tzitzi' la kuk'uchkat uva! 
ye! la kuya'sa kuk'ujb'a't kuk'u'l 
ti' u Tiixhe', o! uva! ol itenam 
Aak, as jank'al o' uva' ni niman 
u tzaq'ite' uva! tz'ib'amal kan as 
k'ujle'l kuk'u'l ti' u Kub'aal Jesús. 

13 As vab'i uma'l u tuul vi' tu 
almika'e! uva! ech tal ile! sve: 
—Tz'ib'a uva! tuk val see: «Tan 
achveb'al chit unq'a uxhchile' 
uva' la kam ve't cheel ti! ib'ene', 
jank'al unq'a uxhchile' uva! at 
ve't ok Katz u Jesús,»— ti'k sve. 
As ech tal u Tiixhla Espiritu 
ile': —An chite! ta'. As ye'l ve't 

uma'toj k'axk'o la ipaleb'e, tan 
eq'omal unq'a b'a'nla txumb'ale' 
sta'n,— ti'k u Tiixhla Espíritu 
tala. 


Ni til u Xhun 
uva' ka'jolol unq'a tenam 
kat molax vatz u tx'ava' 


14 As vil tul uma'l u saj suutz! 
uva' xonlikkat uma'l u uxhchil 
uva' ech tilone! eche! uma'l 
VIK'AOL U NAJE". As atik je! uma'l 
u koroona ti! ivi! uva' b'a'nla 
q'an ch'ich'. As atik ok uma'l u 
ch'ich! tiq'ab' uva! xi'le'l chit tee. 
15 As el ve't ch'u'l uma't angel tu 
u tostiixhe' tu almika!. As sik'in 
ve'te! ti! iyolon te u uxhchile' 
uva' xonlik vi' u suutz'e'. As ech 
tal ile! ste: —jB'anb'e u ch'ich'e'! 
¡As tzok' ve't unq'a vee! at vatz 
utx'ava'e'! Tan kat ilejlu ve't u 
q'iie! ti! itzok'pe', tan q'anb'iy 
ve't unq'a chikoe'— ti'k u ángel 
tala. 

16 As u uxhchile' uva! xonlik 

vi! u suutz'e' as kat seit ve't ti! 
itzok'ax unq'a chikoe' uve' at 
vatz u tx'ava'e'. As kat imol ve't 
ivatz unq'a chikoe' uve! atik vatz 
u tx'ava'e'. 

17As el ch'u'l uma't u angel 
tu u tostiixhe' tu almika'e'. As 
eq'omal uma't u ch'ich' sta'n uva! 
xi'le'l chit tee. 

18 As el ch'u'l uma't u ángel tu u 
atinb'ale' uve' nikat itz'e'salkat 
unq'a txokope' vatz u Tiixhe!. 

As atik tijle'm u angel ti' tilax 
isuuchil u xamale!. As sik'in 

ve't u angel te vimoole' uva' 
eq'omalik u ch'ich'e' sta'n uva! 
xi'le'lik chit tee. As ech tal ve't 
ile!: —¡B'anb'e vach'ich'e'! ¡As 

tzok'e'l ivatz unq'a uuvae! uva! 
avamal vatz u tx'ava'e', tan 
q'antu ve'te!!— ti'k u ángel tal te 
vimoole!. 

19As seit itzok' ve't u ángel ivatz 
ung'a uuvae! vatz u tx'ava'e'. As 
imol ve't u ángel ivatz ung'a 
uuvae!. As isuti ve't b'en tu uve! 
nipoch'ilkat ta'l u uuvae', tan 
eela u atinb'ale' uva' nipoch'ilkat 
ta'l u uuvae! tuk! u atinb'ale' uva! 
la ulkat vitx'i'tzi'l u Tiixhe! ti' 
unq'a tename!. 

20As a' poch'ilkat ve't ta'l u 
uuvae! ti'e'l u tename', tan ech 

u ta'l u uuvae' uva! nik tel ch'u'l 
tu u atinb'ale' eche! vikajal unq'a 
tename'. As nim chit oonkat ve't 
u kaje', tan eche! uma'l u nimla 
a' b'ex ib'ana. As kamal o'laval 
imutx' (75) i'l uve' ijoki ve't u 
kaje' vatz u tx'ava'e'. As oonik 
ve't je! Katz vixhekeema ung'a 
kaaye!. 


Ni til u Xhun 
vujva't unq'a ángel 
tuk' vujva't unq'a k'axk'o 


1 5 1As vil ve't uma't u 
k'uchb'al tetz tu almika!', 

tan kat vil vujva't unq'a angel 
tuk! vujva't unq'a k'axk'o uva! 
eq'omalik sta'n. As ate! imoxtel 
unq'a k'axk'oe' uva! la ul vatz u 
tx'ava'e', tan tuk' unq'a k'axk'oe' 
la itzojpisakat u Kub'aal Tiixhe! 
taq'at tzan vitx!i'tzi'le! ti' unq'a 
tename' vatz u tx'ava'e!. 

2As vil uma'l u vaa! eche! 
u mar uva' ech tilone! eche! 
ilonb'al uva! yuel ve't tib' tuk! 
xamal. As txaklik ve't unq'a 
tename' vi! u mare! uva! ye! kat 
niman u txooe! uva! kat je! ch'u'l 

ze! u mar. As mita'n vivatzib'al 
u txooe! kat inima. As ye! kat 
isa! tok texhlal u tachul vib'ii 

u txooe! xo'l ipala as mita'n ti! 
ig'ab'. As atik arpa tiq'ab' ung'a 
tename' uva! kat taq' u Kub'aal 
Tiixhe' ste. 

3 As nikat ib'itza ve't ung'a 
tename' uma'l u b'itz uva! ma'tik 
ib'itzat u Moisés na'ytzan, uva! 
atik tijle'm ta'n u Tiixhe'. As ti! 
toksal ig'ii u Kaneero'e! as nikat 
ib'itzal u b'itze! uva! ech ib'itzal 
ile: 

Nimla achveb'al chit ung'a 
veel nab'ane', Tiixh, 

tan ta'n axhe! uva! nim 
aalche! ti! unq'a veel 
skajayil. 

As jik chit unq'a txumb'ale' 
uva! nak'uch sqe. As a! 
isuuchil unq'a txumb'ale' 
naal sqe, 

tan axh tijlenaal unq'a 
tename' skajayil vatz u 
tx'ava'e'. 

4 As kajayil chit unq'a tename' 
ni xo'van axh. 

As techal la toksa unq'a 
tename' aq'ii, tan ta'n axhe' 
uva' jik chit atxumb'al. 

As kajayil chit unq'a tename! 
vatz u tx'ava'e' la ku 
qaaloj savatz, 

tan jik chit unq'a vee! 
skajayil uva! nab'ane', ti'k 
u b'itze'. 

5As kat vil ijajpu ve't u 
tostiixhe' tu almika' unpajte. 
As a'e' u atinb'ale' uva' nik 
inachpukat u Tiixhe!. 
6 As el ve't ch'u'l vujva't ung'a 
ángel tu u tostiixhe! uva! 
eq'omalik vujva'l unq'a k'axk'oe! 

sta'n. As atik ok b'a'nla oksa'm 
sta'n uva! va'lik chit ilitz'lo'lane', 
tan ye'lik tz'il sti'. As oonnaj je! 
vik'alb'ale' tzi' taama uva' b'a'nla 
q'an ch'ich' chittu!. 

7As uma'l xo'l kajva'l unq'a uve' 
isle'le, as kat taq' ve't uma'l u 
nimla picheel uva! q'an ch'ich' 
chittu' te junun unq'a ángel. As 
uve! noonajlike tu ung'a nimla 
picheele', as ale! vitx'i'tzi'l u 
Tiixhe! uva! isle'le ti' chit ib'ene!. 
8 As kat noo ve't u tostiixhe! ta'n 
u sib'e' uva! nik tel ch'u'l Katz u 
Tiixhe', texhlal tetz viyak'il Aake' 
uva' nim talchu ve't Aak. As 
ye'xheb'il nik tuch ve't toke! tuu 
tostiixhe!. Pet palnal ve't vujva'l 
unq'a k'axk'oe' uve! eqlomal ta'n 
vujva'l unq'a angel. 


Vitx'i'tzi'l u Tiixh 
1 1As vab'i tel ch'u'l uma't 
u tuul vi! tu u tostiixhe!. 

As ech tal ile! te vujva'l ung'a 
ángel: —¡B'enoj ex! ¡As uve! at 
tu vujva'l ung'a nimla picheele', 
as b'enoj epeq' kan vatz u 
tx'ava'e', tan ale! vitx'i'tzi'l u 
Tiixhe'!— ti'k u tuul viel tala. 

2As b'en ve't uma'l u angel. As 
uve' atik ku! tu vinimla picheele', 
as b'ex ipeq' ve't vatz u tx'ava'e!. 
As yak kuxh chee ve't ch'a'k chin 
ti' unq'a tename' skajayil uva! 
atik ok u texhlal u txooe! sti', as 
ma'tik iku' gaaloj vatz vivatzib'al 
u txooe' uva! ma'tik ije! ch'u'l ze! 
umare'. As va'l chit ixeval ve't 
ti' unq'a tename! ta'n u ch'a'k 
chine'. 

3 As tul ipeq' ve't vika'v u 
angele' uve' atik ku! tu vinimla 
picheele' vi' u mare', as b'en ve't 

u ale! skajil, eche! ikajal umaj 
uxhchil uva! kat yatz'pi. As kam 
ve't unq'a txooe! skajayil uve! 
atik xe! u mar. 

4 As ipeq' ve't u toxvu u angele' 
uve' atik ku' tu vinimla picheele' 
vi! unq'a nimla a'e! tuk! uve! nik 
ib'uuq'kat unq'a a'e', as b'en ve't 
unq'a a'e! skajil. 

5 As kat vab'i iyolon u ángel uva! 
ni ilon isuuchil unq'a a'e!. As ech 
tal ile!: 

Jik chit axhe', Kub'aal, uva! 
at axh cheel, as atik axh 
tul kat seit u q'iisaje'. 

As jik chit kat ab'ana, tul 
kat ab'an isuuchil unq'a 
tename' uva! ni eesan aq'ii. 

6 Tan a' unq'a tename' kat 

yatz'on unq'a q'ajsan tetz 
vayole' as tuk' unjoltu 
unq'a tename' uva' ni 
niman axh. As tul kat 
yatz'pi, as kat motxik el 
ikajal. 

As cheel, Kub'aal, as kat 
aaq'lu ve't ich'exel te unq'a 
uxhchile! uva! kat yatz'on 
vatename!, 

tan kaj la tuk'a ve'te! a'n. 

¡As taal chite' ste! ti'k ve't u 
ángele!. 

7As kat vab'i tel ch'u'l uma't 
u tuul vi! Katz u nachb'al 
Tiixhe!. As ech tal ile!: —An 
chite', Kub'aal Tiixh, tan ta'n 
axhe! uva! nim aalche! ti! unq'a 
vee! skajayil. As jik chite! nab'an 
isuuchil unq'a veel skajayil,— 
ti'k u tuul viel, 

8As tul ipeq' ve't b'en vikajvu 
u ángele! uve' atik ku! tu 
vinimla picheele' ti! u q'iie', as 
kat aq'ax ve't te u q'iie! uva! la 

itz'e'sa ve't u g'iie' unq'a tename' 
ta'n xamal. 

9As kat chit tz!e! ve't unq'a 
tename' sb'a'n ta'n u q'iie'. As 
k'uxh kat ipaleb'e unq'a tename! 
u k'axk'oe', as ye! kat ik'axa tib!. 
As ye! kat toksa iq'ii u Tiixhe!. 
Pet aal kat mox yoq'on ve'te! ti! 
vib'ii u Tiixhe' uva! at tiq'ab' ti! 
taq'at unq'a k'axk'oe'. 

10 As tul ipeq! ve't b'en vito'v 
u ángel uve' atik ku' tu vinimla 
picheele' ti! vixonleb'al u txooe' 
uva! ma'tik ije! ch'u'l xe! u mare!, 
as kaa ve't txoo tu uma'l u q'ej 
tokto tuk' unq'a imoole' uva' ni 
niman u txooe', as va'lik chit 
ichi'at ve't taq' ta'n u ch'o'me'. 
11 As va'lik chit iyoq'on unq'a 
tename' ti' u Tiixhe' tu almika' 
ta'n unq'a ch'o'me' uve' nik 
ipaleb'e as tuk' unq'a ch'a'k 
chine'. As ye! nikat ik'axa tib! ti! 
unq'a va'lexhe' uva! nik ib'ane'. 

12 As tul kat ipeg' ve't b'en 
vivajpu u angele' uve' atik ku! tu 
vinimla picheele' vi' u nimla a'e' 
uva' Éufrates, as yak kuxh tzaj 
ve't u nimla a'e!, aq'al uva' la uch 
ipal ve't unq'a ijlenaale' uva' nik 
itzaa tu u b'uuq'eb'al g'ii. 

13 As kat vil ve't oxva'l unq'a 
sub'ul uva' ech tilone' karat. As 
uma'l nik tel ch'u'l titzi' u nimla 
tx'i'latxooe', as uma't nik tel 
ch'u'l titzi' u txooe! uva! ma'tik 
ije! ch'u'l ze! u mar, as uma'te 
nik tel ch'u'l titzi' u uxhchil uva! 
ni toksa tib' q'ajsan tetz viyol u 
Tiixhe!. 

14 As unq'a u vaa! ech tilone' 
eche! karat, as ale! oxva'l unq'a 
sub'ule' uva! nik b'anon unq'a 
k'uchb'al tetz u tijle'me!'. As 

kat b'en ve't ti' imolax unq'a 
ijlenaale' skajayil vatz u tx'ava'e' 
ti' ib'anat ch'a'o tu u q'iie' uva! la 
ib'an u Kub'aal Tiixhe' isuuchil 
unq'a tename' skajayil, tan Aake' 
uva! nim talche! ti! unq'a veel 
skajayil. 

15 As kat vab'i iyolon uma't 
u tuul vi! uva' ech kat tal ile!: 
—jAtoj enachb'al, tan ech vule' 
seti! eche! umaj elq'om! As 
achveb'al chit ex, ex uva! b'anel 
etuche! ti' etx'eb'at vule', tan 
ech exe! eche! umaj uxhchil uva! 
b'anel tuch unq'a toksa'me'. As 
ye! la taq' Ob ch'ixvisaloj, tan 
ye'xhkam la t'oseb' kan,— ti'k u 
tuul vi'e'. 

16 As unq'a sub'ule' uva' ech 
tilone' karat, as imolo ve't unq'a 
ijlenaale' tu uma'l u atinb'al 
uva! Armagedón ib'ii tu yolb'al 
hebreo. 

17As tul ipeq' ve't b'en vivujpu 
u ángele! uve! atik ku! tu vinimla 
picheele' tu u kajiq'e!, as kat 
vab'i tel ch'u'l uma't u tuul vi! 
Katz u nimla xonleb'ale' uva! at 
tu u tostiixhe!. As ech tal ile': 

— ¡Kat ilejlu ve't u q'iie'!— ti'k u 
tuul viel, 

18 As va'lik chit ilitz'kab'an u 
kayampa'le' uva! kat vila. As 
kat vab'i ivulun mama'la tuul 
viel tuk' u q'ankooe' uva! va'lik 
chit itzetkab'ane'. As kat ul ve't 
uma'l u kab'laano uva! xo'veb'al 
chittu', tan ye! atixoj (Diana uva! 
sicheesal unq'a uxhchile' vatz u 
tx'ava'e'. 

19 As yak kuxh e'p ve't u nimla 
tename!. As oxva'l el ve't stuul. 
As echat ve't unq'a nimla 
tename' skajayil vatz u tx'ava'e! 

tan yak kuxh ku! ve'te!. As 

kat tulsa ve't u Kub'aal Tiixhe' 

u nimla tename' sk'u!l uva! 
Babilonia ti' taq'at u k'axk'oe' 
ste. As kat taq'o'k Aak u nimla 
picheele' te unq'a aa Babilonia 
uva' atik ku' vinimla tx'i'tzi'l 
Aake' stuul. 

20 As kat sotz ve't unq'a vitze' 
tuk' unq'a tx'ava'e' skajayil uva' 
atik vi! u mar. 

21 As kat chajpik Gan sajb'atz 

tu almika! uva! xo'veb'al chittu', 
tan kamal uma'l ijatz talal junun 
usajb'atze'. As tul kat ul ti! unq'a 
tename', as va'lik chit iyoq'on 
ve't unq'a tename! ti! u Tiixhe' 
ta'n u nimla k'axk'oe' uva' nik 
ipaleb'e unq'a tename' ta'n u 
sajb'atze!. 


Ni til u Xhun 

uma'l u yana'sla ixoj 

1 1As uma'l u angel xo'l 
vujva'l unq'a angel uva' 

eq'omalik vujva'l unq'a nimla 
picheel sta'n, as ijetz! ve't ok tib' 
sunk'atz. As ech tal (et: —Si'u, 
tan tuk unk'uch ve't u k'axk'oe' 
see uva! tul ti' u ixoj uve' yana's 
kuxhtu' uva! xonle'l vu unq'a a'e'. 
2As kat iyansa tib' unq'a 
ijlenaale' skajayil tuk' u ixoje!. 
As ech ve't vitxumb'al unq'a 
tename' skajayil eche! q'ab'areel 
kat ib'ana ta'n vitxumb'al u 
ixoje', tan ech vitxumb'al ixoje' 
eche' q'ab'areel,— ti'k u angel 
tal sve. 
3 As yak kuxh k'uchpu sve ta'n u 
Tiixhla Espiritu unpajte. As kat 
teq!o b'en in u ángel tu uma'l u 
tzuukin tx'ava'. As kat vil uma'l 
u ixoj uva! xonlik je! ti! u txooe! 

uva! vujva!l ivi! atike. As lavat 
tuk' txoo. As va'lik chit ikajal u 
ti' txooe'. As mama'la b'ii atik 
ok ti! txoo uva' nik eesan iq'ii u 
Tiixhe!. 
4 As atik ok uma'l u oksa'm ta'n 
ixoj uva' mura't as kaj unpajte. 
As vejel chit ixoj ta'n b'a'nla q'an 
ch'ich', tuk! unq'a k'ub'e' uva! 
ch'i'umal chit tilone', tuk! b'a'nla 
chaj kueentaxh. As atik ok uma'l 
u nimla picheel tiq'ab' ixoj uva! 
b'a'nla q'an ch'ich'. As noonajlu 
u picheele' ta'n unq'a va'lexhla 
txumb'ale' uva' nik ib'an u ixoje' 
uva! eesan tib' tu b'ey. 
5 As tz'ib'amalik ok uma'l u b'ii 
xo'l ipala ixoj uva! ye'xheb'il nik 
ipal stuul. As ech nik tal u b'ii 
ile!: «Ine! u nimla Babilonia. As 
ine! vitxutx unq'a ixoje' skajayil 
uva! yana's kuxhtu'. As ine! 
cheesan tetz unq'a va'lexhla 
txumb'ale' skajayil vatz u 
tx'ava'e',» ti'k u tz'ib'e' uve! atik 
xo'l ipala u ixoje!. 
6As kat vil ve'te! uva! q'ab'areel 
u ixoje!, tan ma'tik tuk'at ixoj 
vikajal unq'a itenam u Kub'aal 
Tiixhe! as tuk' unq'a tename' uva! 
ma'tik iyatz'pe' uva! nik niman 
u Jestis. As tul kat vila, as yak 
kuxh kat teq'o ve't vaama sta'n. 
7As ech tal ve't u ángel ile! 
sve: — Kam q'i nu kuxh teq'o 
aama? Pet tuk val isuuchil see 
ti' u ixoje! tuk' u txooe' uva! at 
je! u ixoje! sti'. As a'e' u txooe' 
uva! vujva'l ivi! ati. As at lavat 
tuk' txoo. 
8 Tan u txooe' uva' kat eela, as 
atik txoo b'axa. Pet ye'l ve't 
txoo at cheel. As tuk je'oj ch'u'l 
txoo tu u nimla tokkin jule'. 

Pet yakle'l ve't txoo ti' isotze' 
tu u k'axk'oe'. As jank'al unq'a 
tename' vatz u tx'ava'e' uve! ye'l 
vib'iie! tz'ib'amal kan tu u u'uje' 
uva! ma'tik itz'ib'alkat vib'ii 
unq'a tename! xe! q'iisaj uva! at 
itiichajil k'atz u Tiixhe', as la 
teq'o ve't taama unq'a tename' 
tul la til u txooe', tan atik u 
txooe! b'axa. As ye'l ve't txoo 
at cheel. Pet techal la ul txoo 
unpajte. 
9 As tzitzi' la ootzilkat uva! ab'il 
uva! at itxumb'al as at tootzib'al. 
As a! isuuchil vujva'l ivi' u txooe', 
tan a'e! ni k'uchun vujva'l unq'a 
vitze! uva! nixoneb'kat u ixoje!. 
10 As a'e' ni k'uchun ti' vujva'l u 
ijlenaale' unpajte. As o'va'l unq'a 
ijlenaale' kat ku'i. Pet ech koj 
uma'te, tan ato'k ijlenaalil cheel. 
As at uma'te uva' ye' uloj. As tul 
la uli, as ye! kuxh jatva't q'ii la 
ul ib'ane'. 
11 As u txooe' uva! atik b'axa, 
as ye!l ve't txoo at cheel. As ale! 
ivaaxaj u ijlenaale' la ib'ane', 
k'uxh an kuxh uma'l uve' xo'l 
vujva'l unq'a ijlenaale'. As yakle'l 
ve't txoo ti! isotze! tu u k'axk'oe'. 
12 As u laval unq'a tuk' txooe' 
uva' kat eela, as a'e' laval unq'a 
ijlenaale' uva! ye! okoj xo'l u 
tename' uva! at jaq' u tijle'm 
u Tiixhe!. Pet la ok ve't til u 
tijle'me' tuk' u txooe'. As uma'l 
kuxh oora la ib'ane' tuk! u 
tijle'me!. 
13 As eela kuxh itxumb'al laval 
unq'a ijlenaale' la ib'ane', tan la 
taq' ve't ok u tijle'me' te u txooe'. 
14 As la ixe'tisa ve't chajnaj 
ch'a'o ti! u Kaneero'e!, As a! u 
Kaneero'e' tuk b'anon kanal 

chajnaj, tan a! u Kub'aal Jestse! 
B'ooq!ol ti' unq'a b'ooq'ole' 
skajayil; as Aake' Ijlenaal ti' 
unq'a ijlenaale' skajayil. As xekel 
ve't unq'a tename' ti' Aak uva! 
molomal ta'n Aak as tuk' unq'a 
vee! txaael ve't ta'n Aak,— ti'k u 
angel sve. 

15 As ech tal ve't u ángel (ei 
sve: —Ung'a a'e' uva! kat eela 
uva! xonle'lkat u ixoj uva! yana's, 
as ale! unq'a tename' skajayil 
vatz u tx'ava'e', k'uxh kam kuxh 
tenamil, as k'uxh kam kuxh 
yolb'alil niyolb'e. 
16Asu txoo uva' kat eela as tuk' 
lavat unq'a tuk' txooe' uva! eela 
itxumb'al stuk', as la chi'an ve't 
taama ti' u ixoje' uva' yana's 
kuxhtu!. As la k'axb'isal ve't u 
ixoje'. As la t'osb'a'l ve't kan 
ixoj. As la echb'ul ve't vichib'il 
ixoje!. As la tz'e'sal ve't ixoj ta'n 
xamal, 
17tan ma'tik toksat u Tiixhe' tu 
u taanxelal unq'a ijlenaale! ti' 
ib'anat ve'te! kam uva! alel kan 
ta'n Aak ti! u ixoje!. As la ik'ul 
tib! viyol laval unq'a ijlenaale' ti' 
taq'at ok u tijle'me' te u txooe!. 
As at ve't tijle'm txoo la ib'ane!. 
As la b'en ib'ane' kam uva' alel 
kan ta'n u Tiixhe!. 

18 As u ixoje' uva' kat eela, 

as ale! u nimla tename' uva! 
nim chit u tijle'me' ti! unjoltu 
unq'a ijlenaale' skajayil vatz u 
tx'ava'e'— ti'k u ángel tal sve. 


Ni til u Xhun 
isotz u Babilonia 
1 1As tul b'a'nxi, as kat vil 
iku' ch'u'l uma't u ángel 
tu almika'. As mama'la chit 

iyak'il atike. As yak chit itxiju u 
vatz txlava!e!. 

2 As taq' ve't je! u ángel tuul ivi. 
As ech tal ve't ile': 

¡Kat sotzyu ve'te'; kat sotzyu 
ve't u nimla Babilonia! 

Tan tatinb'al ve't unq'a 
sub'ule' kat ib'anlu ve'te', 

tan a! nimolkat ve't tib! unq'a 
sub'ule' skajayil. 

As ech ve't u Babilonia eche' 
isok unq'a va'lexhla chaj 
tz'ikine', 

3 tan kajayil chit unq'a tename' 
vatz u txlavale! kat ib'an 
ve't tetz eche! u va'lexhe! 
uva' nib'an u Babilonia. 

As kat paavin ve't unq'a 
ijlenaale' vatz u tx'ava'e' 
skajayil k'atz u Babilonia 
uva' ech tatine' eche! umaj 
ixoj uva! yana!s. 

As kat b'en ve't unq'a aak'a'ye' 
stx'ioliq'iil ta'n u tacha'v u 
Babilonia, ti'k u angel tala. 

4 As kat vab'i uma't u tuul vi! 

tu almika' uva! ech ni tal ile": 

Jank'al ex uva' ex untenam, 
as elojtaj ch'u'l ex tu u 
Babilonia, 

aq'al uva! ye! la paavin 
ex eche! uve! niblan u 
Babilonia. 

As ye! la potzan ex ta'n u 
k'axk'oe' uve! tul sti', 

5 tan mama'la ve't ipaav u 
Babilonia kat ib'anlu vatz u 
Tiixhe!. 

As ye! la sotz ve't vipaave! 
sk'u'l u Tiixhe' uve' at tu 
almika'. 

6 As la aq'pu ve't ich'exel ste, 
choob'al tetz u va'lexhe' 
uve! nib'ane!. 

As ka'pul la aq'pu ich'exel ste 
ti' jununil unq'a va'lexhe' 
uva! nib'ane!. 

As b'anaxoj tuch vich'exele' 
uva! la aq'pu ste eche! 
ka'vo'j nimla picheel uk'a' 

uva! va'l chit ik'ayal eche! 
uva! kat taq' u Babilonia te 
unq'a tename!. 

7 As kat ije'sa tib' u Babilonia. 
As kat toksa je! iq'ii ti! 
unq'a tetze! uva! je'nal chit 
ija'mil. 

Esti'e' la ul ve't u k'axk'oe' 
sti', 

tan ech ni tal je! ile! ste: 

«As xonle'l ve't in tzitza! eche! 
ixoneb' umaj tixqel umaj 
b'ooq'ol tenam tu vib'a'nla 
xonleb'ale!. 

As ye'xh jatu la b'uchlu ve't 
in, tan eche' in koj txakay 
ixoj,» ti'k u Babilonia tal 
je! ste. 

8 Esti'e' uva! tu kuxh uma! q'ii 
as la ul ve't unq'a k'axk'oe' ti! u 
Babilonia 

eche! u kamchile', tuk! oq'ele' 
tuk' ikuypu va!y. 

As la tz!e! ve'te! ta'n xamal, 
tan at iyak'il u Kub'aal 
Tiixhe! uva! la b'anon 
isuuchil u Babilonia. 

9As jank'al unq'a ijlenaale' 
vatz u txlavale! uva! kat paavin 
Katz u ixoje! ti! ib'anata' kam 
uva' ni tachva vichi'ole', as la oq' 
ve'te! ta'n txumu'm, tul la til ve't 
ije! visib'il u Babilonia. 

10 As tul la til ve't tul u k'axk'oe' 
ti' u Babilonia, as la ijetz' ve't 

el tib! sk'atz ta'n xo'vichil. As la 
mox taq' je! tuul ivi'. Ech la tal 
ve't ile': 

¡Oyeb' chit ivatz! ¡Oyeb' chit 
ivatz u nimla tename' uva! 
Babilonia! 

Tan a'e' u tename' uva! 
xo'veb'al chit talpe'. 

As tu kuxh uma'l oora kat ul 
u k'axk'oe! sti!, 

chaj unq'a ijlenaale' la tale'. 

11 As echat la ib'an unq'a 
aak'a'ye' skajayil vatz u tx'ava'e', 
tan la oq' ve'te! ta'n txumu'm, 
tul la til u k'axk'oe' uva! la ul ti! 
u nimla tename', tan ye'xheb'il 
ati uva! la loq'on ve't vik'a'ye! 
12 eche! unq'a b'a'nla q'an 
ch'ich'e', tuk! unq'a b'a'nla 
saj ch'ich'e', tuk! unq'a b'a'nla 
chaj k'ub'e', tuk' unq'a b'a'nla 
chaj kueentaxhe', tuk' unq'a 
b'a'nla chaj oksa'me', tan atik 
unq'a b'a'nla nu'kin ixb'u'je' 
uva! kaj tuk' mura't. As atik 
unq'a k'a'ye! uva! tx'umtx'ulla 
chaj Gel, tuk' unq'a b'a'nla chaj 
aq'onb'ale' uva' marfil ib'ii, tuk' 
ka't unq'a b'a'nla chaj tze' uva' 
je'nal ija'mil, tuk' unq'a sula q'an 
ch'ich'e!. As atik u aq'onb'ale' 
uva! ch'ich', tuk' unq'a b'a'nla 
k'ub'e! uva! marmol ib'ii. 

13 As atik ung'a k'a'ye' uva! 
kanela, tuk' ka't unq'a 
tx'umtx'ulla Gei uva! niku' 

xo'l unq'a echb'ub'ale', tuk! 
incienso, tuk' unq'a tx'umtx'ulla 
tz'akab'ale' uva' mirra ib'ii, tuk' 
vino, tuk' aceite, tuk! harina, 
tuk' trigo, tuk' unq'a txokope' 
tetz ijatz, tuk' unq'a kaneero!e', 
tuk! unq'a kaaye!, tuk! unq'a 
kare'te! uva! qinimal ta'n ung'a 
kaaye', as tuk' unq'a uxhchile' 
uva' k'ayimal ve'te! ti! tok 
sk'amil. 

14 As ech la tal ve't unq'a aak'a'y 
ile! ti' u tename': —As kat sotzyu 
ve't u chi'la chaj vatz tze!e! uve! 
achveb'al chit see. As ye'xh jatue' 
la eel ve't unq'a tx'iib'al aq'iie! 
uva! nik at'e'si echt stuk',— chaj 
ve't unq'a aak'a'ye' la tale!. 

15 As jank'al unq'a aak'a'ye' 
uva' nik ik'ayine' as kat ok ve't 
stx'ioliq'iil ta'n vik'a'ye' tu u 
Babilonia, as la ijetz' ve't el tib! 
sk'atz ta'n xo'vichil, tul la til ve't 
uk'axk'oe' uva! ni tul ti' u nimla 
tename!. As la mox od ve'te! ta'n 
txumu'm. As la taq' je! tuul ivi". 
16 Ech la tal ve't ile': 

¡Oyeb' chit ivatz! ¡Oyeb' chit 
ivatz u nimla tename' uva' 
Babilonia! 

Tan b'a'nla nu'kinla oksa'm 
uve' nik toksa, tan xolel 
chite! unq'a toksa'me' tuk' 
mura't tuk' kaj. 

As vejelik tib' ta'n unq'a 
b'a'nla q'an ch'ich'e' tuk! 
unq'a b'a'nla kueentaxhe' 
uva! b'a'nla k'ub' chittu'. 

17 As tu kuxh uma'l oora as 
kat sotz ve't unq'a tx'iib'al 
ig'iie' skajayil, 

chaj ve't unq'a aak!a!ye!. 

As jank'al unq'a olin tetz ung'a 
barco, tuk' unq'a aq'onvile', 
tuk' unq'a uxhchile' uva! ato'k 
tu unq'a barco uva! nixaan vi! 

u mar, as tuk' unq'a u vaa! ni 
taq'onve' ti' itxeyat unq'a txaye' 
ze! u mar, as la ijetz' ve't el tib! 
Katz u k'axk'oe' uva! nik tul ti' u 
tename!. 

18 As tul la til ve'te! uva! nije! ve't 
isib'il u tename' tul nik itz'e'e', 

as la sik'in ve'te'. As ech la tal 
ve't ile!: —Ye!l uma'toj tenam la 

lejon ti' u nimla tename',— chaj 
la tale'. 

19 As mama'la txumu'm la ok 
ve't xe! taama unq'a uxhchile' 
uva' atik vi' u mar. As saq'chib'al 
chit ve't toq'e'. As ech la mox tal 
ve't let: 

«¡Oyeb' chit ivatz! ¡Oyeb' chit 
ivatz u nimla tename!"! 

Tan tuk' u tx'iib'al iq'ii u 
nimla tename!, as ok ve't 
unq'a ib'aal unq'a barco 
stx'ioliq'iil. 

As tu kuxh uma'l oora as kat 
sotz ve't u nimla tename!,» 
chaj unq'a uxhchile' uva! 
at vil u mar. 

20 ¡As jank'al ex uva! echen ex 
tu almika', as chiib'ojtaj ex 
til uve! kat ib'anlu u nimla 
tename'! 

jAs txuq'txunojtaj ex, ex 
apóstol tuk' ex q'ajsan tetz 
viyol u Tiixhe' as tuk' ex 
uva' ex itenam u Tiixhe! 
sekajayil, 

tan tul kat taq! tzan Aak u 
k'axk'oe' ti' u Babilonia, as 
ich'exel kat ib'an Aak ste 
til u va'lexh uva! kat ib'an 
u tename' sete! ti'k u tuul 
vile! uva! vab'i. 

21 As uma't u ángel uva! 
xo'veb'al chit iyak'il, as kat ixek 
ve't uma'l u nimla k'ub' eche' 
umaj kal As kat isuti ve't b'en ze! 


u mare!. As ech tal ve't u ángel (ei: 


As axh u nimla tename' uva! 
Babilonia, 

as ech asotze! tuk' yak'il 
eche' uva! kat ulb'el u 
nimla k'ub'e!, 

tan techal la sotz ve't evatz 
vatz u tx'ava'e!. 

22 As ye'l unpajtoj la ab'il iq'oop 
u arpae' sexo'l. As mita'n u 
su'e'; as mita'n u trompeta. 

As ye' ve't aq'on la b'anchu 
ve't sexo'l. 

As ye'l unpajtoj la ab'il ve't 
iche'el u chanale' vatz u 
ka'e'. 

23 As ye'l unpajtoj la ilax ve't 
itxijun umaj xamal sexo'l. 

As mita'n la ab'il ve't ichiib' 
umaj chelem naj tuk' umaj 
q'opo ixoj tul la teq'o Ob). 

As ech tuk ib'ane', tan ti! uva! 
ye'l uma'toj tenam vatz 
utx'ava'e' uva! la lejon 
til unq'a aak'a'ye' uve' at 
sexo'l, 

tan tuk' unq'a etxumb'ale' 
uva' eche! unq'a b'anol 
tx'i'la'mile' as kat eyansa 
itxumb'al unq'a nimla 
tename' skajayil. 

24 As sexo'l kat elkat vikajal 
unq'a niman tetz u Tiixhe' 
tuk' unq'a q'ajsan tetz viyol 
Aake' 

as tuk' unjoltu unq'a tename' 
skajayil uva' kat yatz'pu 
ve'te! vatz u tx'ava'e', ti'k u 
ángel uva! xo'veb'al chittu'. 


Ni toksal iq'ii u Tiixh 
tu almika' 
1 1Tul kat b'a'nxi, as kat 
vab'i uma'l u mam tuul 
vi' tu almika' uva' eche! tuul ivi! 
mama'la tenam. As ech nikat tal 
ile': 
¡Qoksataj iq'ii u Kub'aal 
Tiixhe!! 
Tan Aake' kat q'alpun o'. As 
Aake' la goksa iq'ii, tan 
ta'n Aake! uve! at iyak'il. 


El Nuevo Testamento en Ixil de Nebaj, Guatemala, 1ra ed. O 2008, Wycliffe Bible Translators, Inc. 


APOCALIPSIS 19 


2 As jik chit itxumb'al Aak tul 
nib'an Aak isuuchil unq'a 
vee! skajayil, tan tuk' chit 
jikla yol nib'ankat Aak 
isuuchil. 

Tan kat taq'lu ve't b'en Aak 
u yana'sla ixoje! tu u 
k'axk'oe', 

tan nik iyansa ixoj unq'a 
tename' skajayil tuk' 
vitxumb'ale'. 

As kat taq'lu ve't Aak ich'exel 
te u ixoje! ti! uva! kat iyatz! 
ixoj unq'a tename' uva! ni 
niman u Tiixhe', ti'k unq'a 
tuul viel, 

3 As ech kat tal ile! unpajte: 

¡Qoksataj iq'ii u Tiixhe'! 

Tan nie! ve't visib'il u ixoje' 
ti! chit ib'ene', Ok u mam 
tuul viel tala. 

4As vinaj kajva'l unq'a q'esla 
chaj aamae' tuk! kajva't unq'a 
islich aama, as kat ku! ve't 
qaaloj vatz u Kub'aal Tiixhe' uva! 
xonle'l vi' u nimla xonleb'ale'. 

As ech tal ile!: —¡An chite! ta!! 
¡Tan ta'n axhe' ni toksal ve't 
aq'ii!— ti'ke. 

5 As el ch'u'l uma'tu tuul vi tu 
vinimla xonleb'al u Tiixhe' uva! 
ech tal ile": 

jEtoksataj iq'ii u Tiixhe!, 

jank'al chit ex uva' ni niman 
Aak, as ex uva' at etijle'm 
tuk' ex uva' ye'l etijle'm ati! 

As etoksataj iq'ii Aak ti' 
exo'vat Aak, ti'k u tuul vi'e'. 

6As vab'i ve't uma't tuul vi' 
uva' eche' tuul ivi' mama'la 
tenam uva! ech ivulune' 
eche' unq'a nimla a'e'. As 
ech ijinkab'ane' eche! unq'a 
q'ankooe'. As ech tal ile": 

—jQoksataj ve't iq'ii u 
Kub'aal Tiixhe!! 

Tan Aake' uva! nim talche! ti! 
unq'a vee' skajayil. As kat 
okyu ve't Aak ti! u tijle'me!. 

7 ¡As chiib'ojtaj ol ¡As 

okoj u chiib'ichile! tu u 
qaanxelale'! 

¡As qoksataj iq'ii Aak! 

Tan kat ilejlu ve't u q'iie' ti' 
teq'ot tib' u Kaneero' tuk! 
u tixqele'. 

As kat ib'anlu ve't u ixoje' 
tuche! ti! teq'ot tib' tuk' 
vitzumele!, 

8 As kat aq'axyu ve't te u 

tixqele' ti! ivejat tib' 
tuk' unq'a b'a'nla chaj 
nu'kin oksa'me' uva! va'l 
chit ipolal. As va'l chit 
ilitz'lo'lane', — 

ti'k u tuul vi'e'. 

9As tal ve't u angele' sve: 
—Tz'ib'a u yola': «¡Tan achveb'al 
chit unq'a uxhchile' uva' kat 
molol ve'te' ti! u tx'a'o'me' tul 
ni teq'o tib' u Kaneero'e' tuk! u 
tixqele'!»— ti'ke. As tal unpajte: 
—A' unq'a yole' uva! alel ta'n u 
Tiixhe'. As jikla yol chite!,— Ok 
u angele' tala. 

10 As ku' ve't in gaaloj vatz u 
angel ti' unnachat Tiixh svatz. 
As ech tal ve't ile! sve: —Ye! 
ab'an eche' u vee', tan in kuxh 
ik'am u Tiixhe' eche! axh tuk! 
unjoltu unq'a eetz'in aatzike' 
uva! ni niman unq'a yole' uva! 
kat ul tal u Jesús sete. ¡Pet ai 
u Tiixhe' la etoksa iq'ii! Tan a 
unq'a yole! uva! tal u Jesús, as 
ale! ni aq'on itxumb'al ung'a 
q'ajsan tetz viyol u Tiixhe!,— Ok 
u ángel. 

Ni til u Xhun uma'l u naj 
uva' atik je! ti' uma'l 
u saji' kaay 
11 As vila uva! jajlik ve't u 
almika'e'. As chee ve't uma'l u 
saji' kaay uva! atik je! uma'l u 
naj sti' uva' jikla k'ujleb'al k'u'l 
chit vib'iie!, tan tu chit ijikil 
nib'an isuuchil unq'a tename' 
skajayil. As tu chit ijikil nib'an u 
ch'a'oe' unpajte. 
12 As ech chit tilon u b'ag' ivatze' 
eche! taq! xamal. As nimal chit 
unq'a koroona atik je! ti! ivi'. As 
tz'ib'amalik uma'l u b'ii sti' uva! 
ye!xheb'il ootzin tetz. Pet Aak 
kuxh ootzin tetz. 
13 As atik ok uma'l u toksa'm 
sta'n uva! matik ijilpik ku ze! u 
kaje!. As vib'ii u uxhchile', as 
ale! «k'uchul tetz u tijle'm u 
Tiixhe!.» 
14 As nimal chit unq'a uxhchile' 
xekelik ti' Aak uva! atik tu 
almika'. As ech tilon unq'a 
uxhchile' eche! sol, tan atik je! 
ti' unq'a saji' kaaye'. As atik ok 
unq'a b'a'nla nu'kin oksa'me' 
sta'n uva' va'l chit ipolal. 
15As u naje' uva! atik je! Ou 
saji' kaaye', as el ch'u'l uma'l u 
jutz! vi! ch!ich! titzi' uva! xi'le'l 
chit tee, tan tuk! u ch'ich'e! 
nik'axb'isakat ve't unq'a tename' 
skajayil. As la k'axb'isal unq'a 
tename' skajayil ta'n u naje' 
tuk' uma'l u b'aara uva! ch'ich' 
chittu'. As eche! ni tulb'el u 
uuvae! tul uva! nipoch'il u ta'le', 
as echat la tulb'e unq'a tename' 
skajayil ti' ik'axb'isale' tuk! 
vitx'i'tzi'l u Tiixhe' uva! nim 
talche! ti' unq'a veel skajayil. 

16 As tz'ib'amal ve't ib'ii u naje' 
ti' u toksa'me' uve! txala ikux. As 
ech vib'ii ile": 
Ine' in Ijlenaal ti' unq'a 
ijlenaale' skajayil. 
As ine! in B'ooq'ol ti' unq'a 
b'ooq'ole' skajayil. 

17As vil uma't u angel uva' 
txaklik vi! u q'iie!. As sik'in 
ve'te! ti! imolat unq'a txooe' uva! 
nixich'an tu almika'. As ech tal 
ile!: —¡Silunaj! Emoltaj etib' ti! u 
nimla tx'a'o'me' uva! b'anel tuch 
ta'n u Tiixhe!. 

18 As la echi' ve't vichib'il unq'a 
ijlenaale' tuk' unq'a ichib'il 
ig'esal unq'a sole', tuk' vichib'il 
unq'a sole! uve! atik je! ti' unq'a 
kaaye', tuk' vichib'il unq'a kaaye', 
tuk' vichib'il unq'a naje' uva! at 
tijle'm, as tuk' vichib'il unjoltu 
unq'a uxhchile', k'uxh Kam as 
k'uxh jit k'am, as k'uxh at tijle'm 
as k'uxh ye'l tijle'm ati,— ti'k u 
ángel tal te unq'a txooe!. 

19 As kat vil ve't u txooe' uva! 
kat je! ch'u'l ze! u mar tuk' unq'a 
ijlenaale' skajayil vatz u tx!avale!, 
tuk' unq'a isole'. As kat imol tib' 
chajnaj ti! ib'anat ch'a'o ti' u 
naje' uva! atik je! ti! u saji' kaaye! 
tuk' unq'a isole!. 
20As txeypu ve't u txooe' uva' 
je! ch'u'l xe' u mar tuk' u chulin 
yolla txooe' uva! je! ch'u'l tu 
tx'ava', uva! ma'tik ik'uchat ve't 
txoo uva' xo'veb'al chit unq'a 
k'uchb'al tetz u tijle'm u txooe' 
uva' ib'ana. As ma'tik imaxtib'et 
txoo unq'a uxhchile' uva' atik 
ve't ok u texhlal uma't u txooe' 
sti'. As ma'tik iqaaeb' unq'a 
uxhchile' vatz vivatzib'al u 
txooe!. As sutil ve't b'en txoo 

skaab'il tu u vee! eche! naab' uva! 
ni toypukat u nimla xamale' tuk' 
azufre. 

21 As u naje! uva! atik je! Ou 
saji' kaaye!, as ale! kat yatz'on 
ve't unq'a tename' ta'n u jutz!' 

vi! ch'ich'e' uva! nik tel ch'u'l 
titzi'. As kat mox noo ve't unq'a 
txooe' skajayil uva! nixich'an tu 
almika' ti! ichi'at vichib'il unq'a 
kamnaje!. 


Ni til u Xhun 

igitzpu ve't u tx'i'lanaj 

2, 1As kat vil iku' ve't 
ch'u'l uma'l u ángel tu 
almika' uva! atik u laave tig'ab' 
tetz u nimla tokkin jule' tuk' 
uma't u nimla kateena. 
2Asitxey ve't u ángel u nimla 
tx'i'latxooe' uva! tx'i'lanaj ch'elel 
uva! Satanás ib'ii. As (Kal ve't 
u ángel u tx'i'lanaje' tu uma'l 
1,000 yaab!. 
3 As isuti ve't b'en u ángel u 
nimla tx'i'latxooe' tu nimla 
tokkin jule'. As ilaavi ve't itzi' u 
nimla tokkin jule'. As toksa ve't 
seeyo sti!, ti! uva! ye! la uch ve't 
tel ch'u'l u nimla tx'i'latxooe! ti' 
iyansat itxumb'al ung'a tename!. 
As lanal tz'aj ve't uma'l 1,000 
yaab'. As a'n la chajpul ve't u 
nimla tx'i'latxooe' unpajte. As 
unb'iit kuxh la ul ib'an ve'te'. 
4As vil unjoltu unq'a 

xonleb'ale! uva' xonlikkat unq'a 
uxhchile' uva! aq'ax ve't tijle'm. 
As vil ve't u taanxelal unq'a 
tename' uva! kat eesal ivi' ta'n 
ch'ich', tan ti' uva' nik inima 
unq'a yole' uva! ni tal u Jesús 
as tuk! unq'a itzaq'it u Tiixhe!. 
As a! unq'a tename' uva' ye! kat 

ku' qaaloj vatz u txooe! uva! kat 
je! ch'u'l ze! u mar as mita'n 
vatz vivatzib'al u txooe!. As 
ye! kat isa! ve't tok texhlal u 
txooe' xo'l ipala moj ti' iq'ab'. 
As kat ul ve't taama unq'a 
tename' uva' kat yatz'pi. As at 
ve't tijle'm k'atz u Cristoe! kat 
ib'ana tu uma'l 1,000 yaab!. 
5 As ale! u blaza tuleb'al taama 
unq'a kamnaje'. Pet ech koj 
unjoltu unq'a kamnaje', tan ye! 
kat ul ve't taama. Pet lanal pal 
uma'l 1,000 yaab'. As a'n la ul 
ve't taama. 
6As achveb'al chit unq'a 
itenam u Tiixhe' uve' la ul 
taama b'axa, tan ye'l ve't 
tokeb'al ika'v u kamchile! sti'. 
As la aq'ax ve't u tijle'me' 
Katz u Cristoe! tu uma'l 1,000 
yaab'. As ok ve'te! ti! oksan iyol 
tenam vatz Tiixh, as vatz u 
Cristo unpajte. 

7As tul la tzojpu ve't uma'l 
1,000 yaab', as la chajpul ve't el 
tzan u Satanás tu u nimla tokkin 
jule'. 
8As la b'en ve't u tx'i'lanaje' ti' 
b'en imaxtib'et unq'a tename' 
skajayil vatz u tx'ava'e', eche! u 
Gog tuk' u Magog, as ti! b'en 
imolat ve't unq'a isole' skajayil 
ti' ib'anat ch'a'o. As ech u tachul 
unq'a sole! eche! unq'a sanab'e' 
tzi' u mar. 
9As la ipaxi ve't tib! vatz u 
tx'ava'e'. As techal la isep ve't 
tib' unq'a sole! ti' u atinb'ale' uva! 
atkat vitenam u Tiixhe' tuk' ti! 
u tename' uva! xo'n chit ve't te 
Aak. As la ku' ve't ch'u'l xamal 
tu almika'. As la tz!e! ve't unq'a 
sole' skajayil. 

10 As u tx'i'lanaje' uva! kat 
maxtib'en unq'a tename', as sutil 
ve't b'en tu uve! eche' naab' uva! 
nitoypukat u nimla xamale' tuk' 
azufre tu uva! ma'tik isutilkat 
b'en u txooe! uva! kat je! ch'u'l 
ze! u mar tuk' u uxhchil uva! 
kat toksa Ob q'ajsan tetz viyol 
u Tiixhe', as la ipaleb'ekat u 
k'axk'oe' sq'iil as aq'b'al ti' chit 
ib'ene!'. 


Ni til u Xhun ib'anchu 
isuuchil unq'a tenam vatz 
u nimla xonleb'al uva' saj ti' 


11 As kat vil uma'l u nimla 
xonleb'al uva! saj ti! uva! 
xonle'lkat uma'l u uxhchil. 

As sotz ve't u tx'ava'e' tuk! u 
almika'e! vatz u uxhchile'. As 
ye'xh katil kat ilpukat ve'te!. 

12 As kat vil ve'te! uva! txaklik 
ve't ok unq'a uxhchile' uva' 
ma'tik ikame' skajayil vatz 

u nimla xonleb'ale', k'uxh 

atik tijle'm as moj ye'lik 
tijle'm. As jajpu ve't u u'uje' 
uva' tz'ib'amalkat vib'ii unq'a 
tename' uva' at itiichajil 

k'atz u Tiixhe'. As tul ye'xnik 
jajpu u u'uje', as kat jajpul 

ka't unq'a uiu uva! tz'ib'alkat 
uva! kam ma'tik ib'anat unq'a 
uxhchile' uva! ma'tik ikame!. 
As kat b'anchu ve't isuuchil ti' 
unq'a vee! ma'tik ib'anata' kam 
uva' tz'ib'amalik kan tu unq'a 
u'uje!. 

13 As jank'al unq'a uxhchile' 
uva! ma'tik ikame' uva! atik ze! 
u mare! as tuk' ung'a uva! atik 
tu u atinb'ale' uva' atkat ung'a 
kamnaje', as ma'tik itxakeb' 
vatz u nimla xonleb'ale' ti! 

ib'anchu ve't isuuchil ti' unq'a 
uva' kam ma'tik ib'anata'. 

14 As cheel ti! iblene! as 
ye'xheb'il la kam ve'te!, as 

u atinb'ale' uva! atkat unq'a 
kamnaje', as kat sutil ve't b'en tu 
u nimla xamale' uva! eche! naab'. 
As a! ve't u ka'v kamchile!. 

15 As jank'al chit unq'a uxhchile' 
uva' ye! kat chee vib'iie! tu u 
u'uje' uva! tz'ib'amalkat vib'ii 
unq'a tename' uva! at itiichajil 
k'atz u Tiixhe', as kat sutil ve't 
b'en tu u nimla xamale' uva! 
eche! naab'. 


Ni til u Xhun ichee uma't 
u almika' tuk' uma't u tx'ava' 
2, 1Askat vil ve't uma't u 
ak! almika' tuk' uma't u 
ak' tx'ava', tan ma'tik isotz ve't 
u almika'e' tuk! u txlava!e! uva! 
atik b'axa. As ma'tik isotz ve't u 
mare' unpajte. 
2As kat vil iku' ch'u'l uma'l u 
tenam xe' u Tiixhe' tu almika!. 
As ale! u ak! Jerusalén uva! 
vitenam u Tiixhe'. As b'anel ve't 
tuche' eche! umaj q'opo ixoj uva! 
vejel chit tib' ti! ik'ulat tib' tuk! 
vitzumele!. 
3 As vab'i ve't uma't u tuul vi! 
uva' xo'veb'al chittu'. As ai elkat 
ch'u!l Katz u nimla xonleb'ale!. 
As ech tal ile": — |Jejle'l ve't u 
Tiixhe! xo'l ung'a tename'! Tan 
ale! itenam Aak. As a! ve't u 
Tiixhe! la atin ve't sk'atz, tan Aak 
kuxh ve'te! iTiixh unq'a tename!. 
4As la iya'sa ve't Aak toq' 
vitename', tan ech la tulb'e Aake' 
eche' isuuat umaj uxhchil ta'l 
ivatz. As ye'l ve't txumu'm, ye!l 
ve't ch'o'm, ye'l ve't oq'el, as ye'l 

ve!t kamchil la ib'ane', tan kat 
palyu ve't unq'a vee! skajayil uva! 
cheesamal ta'n Aak b'axa,— Ok 
u tuul viel, 

5As u uxhchile' uve' xonlik tu 
u nimla xonleb'ale', as ech tal 
ile!: —¡Ak'nal ve'te' unq'a veel 
skajayil sva'n!— ti'ke. As ech tal 
ve't ile! sve unpajte: —¡Tz!ib'a! 
Tan jik chit ung'a yole! uva! ni 
val see. As a'e! la uch ak'ujb'a't 
ak'u'l sti'— ti'ke. 

6As ech tal ve't uma't u yol ile' 
sve: —Kat b'a'nxiy ve't unq'a veel 
skajayil. Tan ine! vixe'teb'ale'; as 
ine! vimoxteb'ale'. As ab'il uva! 
nitzaj itzi', as uloj uk'a'oj siinxe!, 
tan oy kuxh vaq'at u a'e' ste uva! 
ni aq'on itiichajil. 
7As ab'il uva! ye! la iya'sa 
inimat in, as a'e! la etzin unq'a 
nimla b'a'nile' skajayil, tan ine! 
viTiixhe!. As a'e! me'al unk'aol. 

8 Pet ech koj unq'a tename! 
uva! a! u k'axk'oe' nixo'va vatz 
u txlava!e! as ye! ninima u 
Tiixhe', tan a'e! niyan taama u 
Tiixhe! sta'n, eche! ung'a yatz'ol 
aamae!, tuk! unq'a uva! niyansa 
tib! tuk! uma't uxhchil, tuk' 
unq'a b'anol tx'i'la aamaile', tuk' 
unq'a uxhchile' uva! niku' ve't 
qaaloj vatz unq'a Gel tiixhe!, tuk! 
unq'a chulin yole' skajayil. As a! 
uxhchile! uva! ech (bien tu uve' 
eche' naab' uva' nitoypukat u 
nimla xamale' tuk' azufre tu uva' 
la uchkat u ka'paj kamchile!,— 
ti'k u yole! tal sve. 


Ni til u Xhun iku' ch'u'l 
u ak' Jerusalén 


9As jetz'en ve't ok uma'l u 
ángel sunk'atz. As a'e! uma'l xo'l 

u vujva!l unq'a angele' uve! atik 
nimla picheel tiq'ab' uva' noonal 
ta'n vujva'l unq'a k'axk'oe' uva' 
kat ul ti' unq'a tename'. As ech 
ul tal ile! sve: — jSi'u tzitza!! 

Tan tuk unk'uch ve't u q'opo 
ixoje! see uva' tuk' tixqeli u 
Kaneero!e!, — ti'k u angele' tal 
sve. 

10 As yak kuxh k'uchpu sve ta'n 
u Tiixhla Espiritu unpajte. As kat 
teq'o ve't je! in u ángel vi' uma'l 
u vitz uva! nim chit at je!. As 
k'uchpu ve't u tename' sve uva! 
Jerusalén, vitenam u Tiixhe'. As 
nik iku' ve't ch'u'l u tename' ze! 
u Tiixhe' tu almika'. 

11 As va'l chit ilitz'lo'lan iku' 
ch'u'l u tename' ta'n vib'a'nil u 
Tiixhe!. As ech tilone' eche' umaj 
b'a'nla k'ub' uva! jaspe ib'ii uva! 
yaklu pal kuvatz stuul. 

12 Atik ok uma'l u nimla tapiaal 
til u tename!. As nim itxakeb' u 
tapiaale'. As kab'laval itzi' atike 
uva' tz'ib'amalik ve't ok vib'ii 
kab'laval unq'a ik'aol u Israel sti'. 
As atik uma'l angel tzi' junun 
unq'a tapiaale!. 

13 Atik oxva'l itzi' u tapiaale' tu 
u b'uug'eb'al q'ii; as oxva't itzi' 
tu u tzaeb'al kajiq'; as oxva't itzi' 
tu u b'enab'al kajiq'; as oxva't 
itzi' tu u b'enab'al o. 

14 Atik kab'laval tz'aj jaq' u 
nimla tapiaale'. As atik ok vib'ii 
kab'laval unq'a apóstol sti! uva! 
txaael ta'n u Kaneero!e!. 

15 As u ángel uva! nik iyolon 
sve, as eqlomalik uma'l u aa 
sta'n uva! b'a'nla q'an ch'ich' 
chittu'. As ale! ni echan u 
tename', tuk' unq'a itzi' u 
tapiaale' as tuk' unq'a tapiaale!. 

16 As kajva'l ixoob' u tename' 
atike. As eela kuxh u toje' tuk! 
vivatze'. As kat techa ve't u ángel 
u tename' ta'n u aae!. As vinaj o'l 
k'alal (500) i'l ich'ii u tename', 
tan eela u toje! tuk! vivatze! as 
tuk! vitxakeb'e! unpajte. 

17As techa ve't u ángel u 
tapiaale! ta'n u aae'. As vinaj 
b'elelaval (39) jaul itxakeb'e!. 
As a! ve't u echab'ale' nib'anb'e 
u ángel uve' nib'anb'e unq'a 
naje!. 

18 As va'l chit itxilq'a'ch unq'a 
k'ub'e'! uva! atik ok ti! u tapiaale'. 
As ech tilon u tename! eche! 
tilon u b'a'nla q'an ch'ich'e! as 
eche! b'a'nla kristaal uva! va!l 
chit inu'sal ti'. 

19 As u tz'aje' uve' atik kan jaq' 
u tapiaale', as vejel chit ta'n 
unq'a achveb'alla k'ub'e'. As 
viblaxae! as jaspe atik ok sti"; 
vika've' as zafiro atik ok sti'; 
vitoxpae' as ágata atik ok sti'; 
vikajpae' as esmeralda atik ok 
sti'; 

20 vito'pae' as 6nice atik ok 
sti'; vivajpa as cornalina atik 
ok sti'; vivujpa as crisólito 
atik ok sti'; vivaaxae! as 
berilo atik ok sti'; vib'elue' as 
topacio atik ok sti'; vilaapae! 
as crisopraso atik ok sti'; 
vijunlavale' as jacinto atik ok 
sti'; vikab'lavale' as amatista 
atik ok sti'. 

21 As kab'laval unq'a itzi' u 
tapiaale' as b'a'nla chaj k'ub' 
chittu! uva! ech tilone' eche' 
kueentaxh, tan b'anel junun 
unq'a itzi' u tapiaale' ta'n uma'l 
u b'a'nla k'ub' uva! ech tilone' 
eche! kueentaxh. As u nimla 

bleye! uve! at tu u tename!, as 
b'a'nla q'an ch'ich' chittu' eche! 
umaj ilonb'al uva' yaklu pal 
kuvatz stuul. 

22 As ye'l umaj kab'al uva! la 
nachpukat Tiixh kat vil tu u 
tename', tan an chit u Kub'aal 
Tiixhe' uva! nim talche! ti! unq'a 
vee! skajayil as u Kaneero'e', as 
ale! ni b'anon ivaatzil u kab'ale' 
uva' ninachpukat Tiixh. 

23 As ye'l ve't u q'iie' tuk' u 
ich'e' nik itxijun ve't ti' u 
tename', tan a! ve't u Tiixhe' 
nitxijun ve't ti' u tename!. 

As a! ve't u Kaneero!e! ni 
b'anon ivaatzil unq'a matxb'al 
kanteelae!. 

24 As jank'al unq'a tename' uva! 
at vatz u tx'ava'e' skajayil, as 

la xaan ve't vatz u txijun tetz 

u tename!. As jank'al unq'a 
ijlenaale' uva! atik vatz u 
tx'ava'e', as la tag' ve't ok unq'a 
tx'iib'al q'iie' skajayil ste. 

25 As ye'l ve't aq'b'al la ib'an 
tzitzi'. As ye'l ve't unq'a itzi' u 
tapiaale' la jupli. 

26As jank'al unq'a tx'iib'al iq'ii 
unq'a tename' skajayil tuk! unq'a 
uva' ni tok iq'ii sta'n, as la eq'ol 
ve't ok tu u tename!. 

27As ye'xh jatu la ok umaj 
txumb'al tu u tename' uva' 
va'lexh vatz u Tiixhe!. As ye! 

la uch tok umaj chulin yol as 
mita'n umaj uxhchil uva' ni 
ch'o'nsan taama Aak. Pet ta'n 
kuxh unq'a tename' la uch tok 
tu u tename! uva! tz'ib'amal ib'ii 
tu u u'uje' uva! tz'ib'amalkat ib'ii 
unq'a tename' uva! at itiichajil 
Katz u Tiixhe! ta'n vib'a'nil u 
Kaneero!e!. 

2, 1As kat ik'uch u angel 
uma'l u nimla a' sve 
uva! nik tel ch'u!l tu u nimla 
xonleb'ale' uva! xonle'lkat u 
Tiixhe! tuk' u Kaneero'e'. As ech 
tilon ve't u a'e! eche! ilonb'al, tan 
va'l chit icha'xal. As a'e! ni aq'on 
u tiichajile!. 
2As nik ipal u nimla a'e' 
tipok'o'ch u nimla b'eye' tu u 
tename'. As atik u tze'e! tzi'aj u 
nimla a'e! uva' nik aq'on tiichajil. 
As jun ich' nivatzin u tze'e'. As 
kab'lapajul ni tag' Gel ivatz tu 
uma'l yaab'. As unq'a ixaj tze!e!, 
as nib'anb'ele' ti' vitiichajil unq'a 
tename'. 
3As ye'l ve't umaj va'lexh la 
ul ti' u tename' ta'n u Tiixhe!. 
Pet la toksa ve't unq'a tename' 
iq'ii u Tiixhe'. As la oksal iq'ii u 
Kaneero'e' unpajte, tan at ve't u 
nimla xonleb'ale' tu u tename! 
uva' xonle'lkat u Tiixhe' tuk! u 
Kaneero!e!. 
4 As la til ve't tib' u tename' tuk! 
u Tiixhe!. As at ve't ok viblii 
Aake' xo'l ipala unq'a tename!. 
5 As ye'l ve't aq'b'al la ib'ane'. 
As ye! la txakon ve't u q'iie'. As 
mita'n umaj txijub'al la txakoni, 
tan a! ve't u Kub'aal Tiixhe' la 
txijun ve't u tename'. As at ve't 
tijle'm vitenam u Tiixhe' la 
ib'ane' ti! chit ib'ene'. 


Ni talpu te u Xhun 
uva' najli u tuleb'al u Cristo 


6As ech tal ve't u ángel ile! 
sve: —Jank'al unq'a yole' uva! 
kat aab'i as tuk' unq'a veel kat 
eela, as k'ujleb'al k'u'le', tan 
ale! jik chittu', tan ai u Kub'aal 
Tiixhe' uva! kat alon isuuchil 

te ung'a q'ajsan tetz viyole', as 
Aake' kat chajon tzan u ángel 
uva! echen Katz Aak ti' ik'uchat 
ve't visuuchil unq'a yole' te ung'a 
tename' uva' ni niman Aak ti' 
uva! kam tuk ib'ane!,— ti'k ve't u 
angel tal sve. 

7As ech ni tal u Jesús ile": 

— ¡Tan il in vul ve'te'! ¡As 
achveb'al chit ung'a uxhchile' 
uve! ni niman ve't unq'a yole' 
uve! tz'ib'amal kan tu u u'uje'l— 
ti'k Aak. 

8 Ine' in Xhun uva! kat ilon 
as kat ab'in unq'a txumb'ale!. 

As tul uva' kat vab'i as kat vila, 
as kat ku! ve't in gaaloj vatz u 
ángel ti' unnachata', tan ti! uva! 
ma'tik ik'uchat unq'a vee! sve 
skajayil. 

9 As ech tal ve't u ángel ile! sve: 
— Ye! qaaeb' axh sunvatz! ¡Pet 

a! u Tiixhe' la qaaeb' axh svatz! 
Tan in kuxh ik'am Aake' eche! 
axh as eche! ib'an unjoltu unq'a 
eetz'in aatzike! uva' nik q'ajsan 
viyol u Tiixhe' as tuk' unq'a 
uxhchile' uva' ni niman kam uve! 
tz'ib'amal tu u'uje'— ti'k u angel 
tala. 

10 As tal u ángel uma't yol sve. 
Ech tal (et: —Ye' la amuj unq'a 
yole' uva! at tu u u'uje', tan najli 
ve't u q'iie! ti' itzojpisat Aak kam 
uva' alel ta'n Aak. 
11As ab'il uva' ni b'anon u 
va'lexhe', as ib'ane'n u va'lexhe'; 
as ab'il uva' niyansa tib' vatz u 
Tiixhe', as iyansan kuxh tib'; as 
ab'il uva! ai u b'a'ne' nib'ane', as 
aal la ib'an u b'a'ne'; as ab'il uve' 
jik chit itxumb'al, as aal chit 
la ijikb'a! vitxumb'ale'— ti'k u 
angel tala. 

12 Tan ech ni tal ve't u Jesús ile': 
— ¡Il in vul ve'te!! As eq'omal ve't 
vetx'aja'me' sva'n ti! vaq'at sete 
sejununilaj ti' u b'a'ne' uva! kat 
eb'ana. 

13 As ine! vixe'teb'ale'; as ine! 
vimoxteb'ale'; as ine! xe'tisan 
tetz; as ine! tzojpisan tetz,— ti'k 
Aak. 

14 Ech tal ve't u ángel ile! 
sve: —As achveb'al chit ung'a 
uxhchile' uve' ni tx'aaon unq'a 
toksa'me', tan at ve't tokeb'al 
Katz u tze!e! uva' ni aq'on 
itiichajil Katz u Tiixhe'. As at 
ve't tokeb'al ti' tok tu kab'laval 
unq'a itzi' u tapiaale! uva! ato'k 
ti! u tename!. 

15 Pet ech koj unq'a uxhchile' 
uva! ni b'anon u tx'i'la'mile', 
tuk' unq'a uva! niyansa tib' 

tuk' uma't uxhchil, tuk' unq'a 
yatz'ol aamae', tuk' unq'a uva' ni 
nachon unq'a Gel tiixhe', as tuk! 
unq'a uxhchile' uve! taama chit 
u chuli yole', as ale! la kaa ti'e'l 
u tename' eche! ni tulb'el unq'a 
tx'i'e' uva' nikaa ti'e'l kab'al, — 
ti'k u ángel. 

16 As ech ni tal u Jesús ile": 
—Ine' u Jesús uva! kat chajon u 
ángel uva! vetz ti' talat isuuchil 
ung'a yole' sete, ex uva! niman 
vetz tulaj ung'a tename!. As ine! 
in tiaal David; as ine' in tiaal 
unpajte. As ech ine! eche! u 
nimla tx'umile! uva! Aaq'ana'l — 
ti'k u Jesús. 

17As ech ni tal u Tiixhla 
Espíritu ile!, tuk' u tixqgel u 
Kaneero!e!: «jSi'unaj!» taq'e! 

ni tale". As ab'il uva! ni ab'in 

as: «jSi'unaj!» chaj unpajte. As 
ab'iste ex uva' nitzaj etzi', as 

uloj etuk'a u a'e' uva! ni ag'on 
etiichajil, tan oy kuxh taq'ax 
sete. 

18 As tuk val sete, jank'al ex 
uva' ni ab'in unq'a yole' uva' 
tz'ib'amal tu u u'uje', tan ab'il 
uva' la oksan itz'a'j u yole!, as 
a! u Tiixhe' la aq'on tzan unq'a 
k'axk'oe' sti! uve! tz'ib'amal tu u 
u'yje'. 

19 As ab'il uva' la eesan umaj 
viyol u Tiixhe' uva! tz'ib'amal 

tu u u'uje!, as ye! la til ve't u 
uxhchile' unq'a b'a'nile! uva! 
tz'ib'amal tu u u'uje'. As ye'l ve't 
tetz Katz u tze'e'! uva! la aq!lon 
itiichajil Katz u Tiixhe' la ib'ane!. 
As ye'l ve't tokeb'al u uxhchile' 
ti' tok tu u tename' uva' atkat 
vitenam u Tiixhe!. 

20As u Jesucristo uva' ni 
alon isuuchil unq'a yole', as 
ech ni tal Aak ile': —¡An 
chite'! ;Il in vul ve'te'!— ti'k 
Aak. 

As ech qaltaj ve't ile!, jank'al 
o! uva! o! niman tetz Aak, ¡An 
chite'! ¡Ech la ib'ane'! ¡Ulen 
ve'te!, Kub'aal Jesús! 

21 As a! vib'a'nil u Jesucristo la 
kaa ve't seti'aj sekajayil. 

An chite'. 

El Templo en el tiempo de Jesucristo 

